
SVERRIGS  ØSTKYST. 

AF  GUSTAF  af  GEIJERSTAM. 


SVERRIGS  Østkyst  er  lang.  Egentlig  naar  den  lige  fra  Skaane  til  Hapa- 
randa.  Jeg  har  rejst  langs  det  meste  af  denne  Strækning,  det  er 
sandt.  Men  egentlig  betyder  Sverrigs  Østkyst  for  mig  Strækningen  fra 
Ølands  Sydspids  til  den  nordligste  Del  af  Stockholms  Skærgaard.  For  den 
Vej  kender  jeg,  vel  ikke  fra  Barneaarene,  men  i  det  mindste  fra  den 
T^^^f  jeg  bar  den  hvide  Hue. 

En  smuk  Rejse  er  det  ogsaa  i  Sommervejr,  naar  man  drager  fra  Øland 
til  Stockholm.  Standser  man  her  for  at  se  sig  om,  faar  man  Minder  for 
Livet. 

Er  der  nogen  af  eder,  som  har  været  paa  Øland?  Før  i  Verden  hørte 
det  til  Sjældenhederne,  at  nogen  kendte  denne  0.  Men  nu  er  der  skrevet 
om  den;  Malere  har  målet  Billeder  derfra.  Uden  for  Borgholm  ligger 
Dronning  Victorias  Sommervilla.  Ogsaa  det  har  bidraget  til  at  gøre  Øen 
bekendt.  Der  er  ogsaa  meget  andet,  som  er  blevet  anderledes.  Før  kunde 
det  hænde,  naar  man  talte  med  nogen  om  Øland,  at  man  fik  til  Svar:  Ja, 
Borgholm  er  smuk,  og  Ottenby.  Men  alt  det  andet  I  Paa  lange  Stræknin- 
ger vokser  jo  kun  kort,  magert  Græs,  og  intet  Træ  kan  ses,  saa  langt  Øjet 
kan  naa. 

Paa  en  stor  Del  af  Øland  passer  nemlig  denne  Beskrivelse.  Og  det 
er  Ølands  »AUvar«,  som  svarer  til  den.  Der  ser  man  virkelig  sjældent  et  Træ. 

Der  vokser  Græsset  kort  og  afsvedet  af  Solen.  Der  er  Sletten  vidtstrakt  og 
ganske  flad.  I  Timevis  kan  man  gaa  der  og  ikke  se  andet  end  de  lave 
Landsbyer  eller  de  ensomme  Gaarde,  som  er  omgivet  af  Kornmarker,  nogle 
sprængt  ind  i  »Allvarensc  ufrugtbare  Mark,  andre  saa  ganske  uden  Spor  af 
dyrket  Jord,  at  man  forbavset  maa  spørge  sig  selv,  hvad  Menneskene  her 
lever  af. 

Mod  Horisonten  tegner  sig  Rækken  af  Vindmøller,  og  fra  Træklynger 
skyder  her  og  der  en  Kirkes  Tagspir  op.  Her  lever  altsaa  Mennesker.  Og 
Korn  maa  de  have,  hvorfra  de  saa  faar  det,  ellers  vilde  Vindmøllerne  ikke 


Fig.  2.     Fra  Øland  I:    Landevej.    Efter  Fotografi  af  J.  E.  Thorén. 

forekomme  saa  ofte.  Vindmøllerne  er  det,  som  giver  dette  Billede  Liv. 
Dem  ser  man  overalt,  undertiden  flere  i  Rad.  De  staar  der  og  svinger  med 
deres  lange  Vinger,  som  uafbrudt  gaar  rundt.  Og  da  Sletten  er  saa  stor, 
og  ingen  Træer  skygger,  ser  man  ofte  ikke  blot  eet  Kirketaarn,  men  flere,  som 
giver  Billedet  Liv.  Men  mest  lægger  man  dog  Mærke  til  denne  ejendom- 
melige Slette.  Den  er  ulig  alle  andre  Sletter,  jeg  har  set,  og  undertiden 
tror  jeg,  det  ganske  naturligt  kommer  deraf,  at  den  er  saa  fattig.  Den  giver 
Indtryk  af  streng,  trist  Fattigdom.  Og  dog  er  den  ikke  grim.  Se  ud  over 
denne  Slette.  Gennemskaaret  af  Stengærdernes  krydsende  Linier  strækker 
den   sig   Mil   efter   Mil.     Blomsterne  i  det  korte  Græs  er  smaa.     Men  de 

lyser  i  sjældne  Farver.  Græsset  er  kort,  men  det  er  usædvanlig  kraftigt. 
Kunde  Faar  og  Køer  tale,  vilde  de  berette  om,  hvor  sjælden  nærende 
dette  Græs  er.  Gæssene,  som  i  store  Flokke  græsser  paa  »All varen«,  kunde 
ogsaa  have  et  og  andet  at  fortælle  derom.  Grunden,  som  dette  Græs  vok- 
ser i,  er  nemlig  kalkholdig.  Støder  man  en  Stok  ned  igennem  Jordskor- 
pen, kommer  man  ikke  videre  dybt.  Tværtimod  støder  man  straks  paa 
den  haarde  Sten.  Derfor  vokser  h^r  intet,  som  behøver  dybe  Rødder, 
derfor  er  her  ingen  Træer;  derfor  bliver  Blomsterne  lavstammede.  Og  selve 
Græsset  bliver  kort  og  brunet  af  Solen.  Men  Blomsterne  bliver  rigere  i 
Far\'e  end  andre  Steder,  og  Græsset  bliver  kraftigere.  Det  kommer,  som 
allerede  nævnt,  af  Kalkstenen,  der  danner  Jordsmonnet. 

Naar  man  staar  og  ser  ud  over  denne  Slette,  faar  man  en  underlig 
Følelse  af,  hvor  tynd  Jordskorpen  er,  og  hvor  stærk  Vækstrigdommen  er. 
Man  synes,  Jorden  er  saa  god,  at  man  bliver  ganske  vemodig,  fordi  den 
ikke  er  dybere.  Man  ser  Faarene  og  de  tamme  Gæs,  her  og  der  en  Ko  eller 
en  Hest.  Solen  lyser  over  det  hele.  Og  staar  man  paa  Østkysten,  glider 
Sletten  næsten  umærkeligt  over  i  det  blaa  Vand.  Saa  flad  er  den ;  og  naar 
man  ser  ud  over  den  samme  Slette,  da  tager  det  sig  ud,  som  højnede 
Østersøens  Vand  sig  derude  i  en  rund  Kreds  op  imod  Horisonten.  Og  j^^ 
længer  man  ser,  desto  mere  fængsles  man  af  Billedet.  Strengt,  ensartet, 
vidunderlig  lyst  er  det.  Noget  mere  straaleglitrende  end  Sollyset  over  denne 
Slette,  som  bliver  eet  med  de  blaa  Bølger,  har  jeg  aldrig  set. 

Da  lærer  man  at  forstaa,  at  dette,  som  regnes  for  Ølands  mindst  lok- 
kende Del,  er  det  smukkeste  paa  hele  Øland.  De  store  Liniers  Poesi  taler 
sit  mægtige,  vidunderlige  Sprog,  som  trænger  til  Hjertet  og  giver  Fanta- 
sien Vinger. 

Det  er  med  Natur  som  med  saa  meget  andet.  Der  er  Natur,  som  er 
saa  let  at  fatte,  at  ethvert  Menneske  straks  fængles  af  den.  Nu  ved  vi,  at 
der  er  store  Mænd,  som  hele  deres  Liv  har  været  uforstaaede,  og  som  det 
har  været  en  sen  Efterverden  forbeholdt  at  opdage  og  skatte.  Det  samme 
er  Tilfældet  med  Bøger  og  Kunstværker  ligesom  med  videnskabelige  Opfin- 
delser.    Man  behøver  Tid  til  at  fatte  dem.     Og  der  trænges  ogsaa  til,   at 

der  kommer  et  eller  andet  Menneske,  som  indser,  hvad  Værd  saadanne 
Ting  har,  og  bibringer  Samtiden  deres  Opfattelse.  Da  faar  Menneskene 
Øjnene  op  og  undrer  sig  over,  at  de  saa  længe  har  været  blinde.  Naar  noget 
saadant  kan  ske  med  Menneskenes  Værk,  skulde  det  da  ikke  ogsaa  kunde 
ske  med  Naturens?  I  Virkeligheden  er  dette  i  de  sidste  Tiaar  hændt 
netop  med  Ølands  »All var«.    Det  er,  som  om  paa  een  Gang  den  Opfattelse 


Fig.  2.    Øland  II.    Interiør.    Efter  Fotografi  af  J.  E.  Thorén. 

fra  flere  Sider  er  kommet  til  Orde,  at  denne  Slette,  som  før  kaldtes  øde 
og  fattig,  ja  stumdom  endogsaa  grim,  pludselig  er  blevet  noget  af  det  smuk- 
keste, Sverrig  ejer.  Mange  Aarsager  har  som  sagt  været  medvirkende 
hertil.  Men  en  af  Aarsagerne  er  nok  den,  at  Øland  i  Slutningen  af  1870- 
eme  fik  sin  Maler.  Han  hedder  Per  Ekstr5m,  og  han  er  født  paa  den 
fattige  Østkyst.  Det  kan  man  næsten  se  paa  hans  Billeder.  For  ingen 
elsker  Øland  som  han.     Man  kan  næsten  se  paa  hans  Billeder,  at  fra  den 

Tid,  han  var  en  lille  Dreng,  har  han  kigget  ud  over  Havet  og  Sletten,  og 
da  han  trængte  til  Skønheden  for  at  kunne  leve,  søgte  han  den  frem,  hvor 
den  fandtes,  og  gengav  den  med  en  Kærlighed  og  Glæde  uden  Lige.  Han  for- 
stod sig  paa  den  fattige  Slette.  Han  forstod  sig  paa  de  indbyggede  Gaarde 
og  de  lave  Byer,  som  de  laa  der  mod  en  vid  Horisont.  Han  holdt  netop 
af  denne  Lavlandsstrand,  hvor  man  kan  vade  langt,  langt  ud,  og  Vandet 
endda  ikke  stiger  længere  end  til  Knæet.  Han  forstod  sig  paa  Solskinnet,  som 
laa  i  lange  Strimer  over  »Allvarensc  Græs.    Han  kunde  have  Følelse  for  en 


Fig.  3.    Motiv  fra  »Allvaren«  ved  Sæby.   Østkysten  af  Øland.    Efter  Fotografi  af  J.  E.  Thorin. 

ensom  Pil,  som  tog  mod  Blæsten  paa  den  vide  Slette.  Ja,  han  var  tilfreds  med 
Sletten  selv  uden  Træer.  Selv  naar  den  laa  der  dækket  af  kold,  tør  Sne, 
og  Vandet  var  islagt  langt  ud,  var  han  fornøjet  med  den,  saa  dens  Skøn- 
hed og  malede  den. 

Per  Ekstrom  blev  Ølands  Maler,  fordi  han  var  Barn  af  Landet  og 
hørte  til  dem,  som  gaar  deres  egne  Veje.  Efter  ham  kom  de,  som  saa, 
hvad  han  havde  lært  dem.  Se,  saadan  gaar  det  altid.  Og  jeg  kan  gerne 
lægge  til:  Alt,  hvad  vi  kalder  Naturskønhed,  er  engang  blevet  opdaget  af 
et  skønhedselskende  Øje,  som  har  lært  os  andre  at  se. 

Men  hvordan  det  nu  end  gik,  sikkert  er  det,  at  man  nu  i  Sverrig  ved, 
at  Ølands  >  All  var«  er  smuk.   Tænker  man  imidlertid  paa  Øland  i  sin  Hel- 

Lunde  og  Folk.    I.  1 

hed,  saa  tager  man  fejl^  naar  man  tror,  at  der  intet  andet  er  end  »Ali  var  c. 
Der  findes  Mennesker,  som  mere  end  andre  er  udsatte  for,  at  man  digter 
Fabler  om  dem.  Saadan  er  det  ogsaa  med  Øland  som  Landskab  eller  0. 
En  af  de  mange  Historier,  som  gaar  om  Øland,  er  den,  at  Ølands  Natur 
skulde  være  ensformig.  Det  tror  man,  naar  man  gaar  et  Par  Mil  til  den 
ene  eller  anden  Kant.  Men  Øland  er  18  svenske  Mil  lang.  Jeg  har  ikke 
opmaalt  Landet;  men  saaledes  har  man  sagt  mig.  Paa  Kortet  ser  Øland 
ud  som  en  Larve;  og  det  kan  vel  hænde,  at  af  den  Larve  udvikler  sig 
lidt  efter  lidt  en  Sommerfugl.  Jeg  tror  ikke  netop,  at  Øland  flyver  sin 
Vej,  men  den  har  mange  forskellig  Slags  Skønhed,  og  de  skinner  smuk- 
kest i  Sommersolen. 

I  Syd  og  Nord  ligger  paa  hvert  af  de  yderste  Odder  et  vældigt  Sten- 
fyr med  Gustaf  IIFs  Navn  som  Tegn  paa  dets  Alder.  Begge  to  ser  de 
ud,  som  laa  de  skudt  helt  ud  i  Havet,  og  begge  er  de  Kolosser  af  den 
gamle  Stentype.  Ejendommeligt  nok  er  Øland  baade  i  Nærheden  af  den 
sydlige  og  den  nordlige  Odde  rigest  bevokset  med  Skov.  Mod  Syd  er  der 
Løvskov.  Ottenby  Statspark  er  vidt  berømt.  Det  er  en  vældig  Egeskov, 
hvor  Daadyrene  springer  paa  lette  Hove  aldeles  som  ved  Kullen  i  Skaane. 
Men  mod  Nord  er  Naaleskoven  bleven  dominerende.  Denne  Skov,  som 
strækker  sig  to  Mil  lang,  er  en  af  Sverrigs  allersmukkeste,  og  stateligere 
Graner  finder  man  ikke  mange  Steder.  Usædvanlig  tæt  og  jævn  er  denne 
Skov.  Paa  Østkysten  har  den  ogsaa  sin  særegne  Historie.  Denne  Historie 
er  et  Sandsagn  saa  godt  som  noget  andet.  Den  er  et  Led  i  Menneskenes 
Kamp  mod  Naturen  og  giver  Fantasien  meget  at  sysle  med. 

I  fordums  Tid  stod  der  nemlig  en  haard  Kamp  mellem  Skoven  og 
Flyvesandet  For  Flyvesandet  har  hærget  en  lang  Strækning  af  Ølands 
Nordøstkyst,  og  man  kan  endnu  se,  hvor  den  har  grasseret.  Naar  Nord- 
osten kom,  samlede  det  sig  som  Driver  i  Snestorm  og  lagde  sig  tungt 
over  Græsset  og  de  mindre  Træer.  Det  truede  med  helt  at  skulle  faa 
Herredømmet  og  til  sidst  helt  begrave  den  smukke  Skov. 

Menneskene  kæmpede  imidlertid  med  Flyvesandet.  For  det  er  een  Gang 
for  alle  Menneskenes  Opgave  at  bekæmpe  Døden  og  holde  Livet  ved  Magt. 

Og  Menneskene  vilde  beholde  Skoven  og  værne  den  mod  Flyvesandet. 
For  at  opnaa  det,  tilsaaede  man  det  løse  Sand  med  Marehalm  og  andre 
passende  Græsarter.  Passende  Græsarter  var  saadanne,  som  voksede  hur- 
tigt og  havde  grenede,  stærke  Rødder.  Disse  Rødder  bandt  Sandet  og 
dannede  en  Græsvold  over  det.  Da  man  vel  havde  faaet  Sandet  bundet, 
plantede  man  Skov  i  det.  De  smaa  Træer  blev  store;  nærmere  og  nær- 
mere Strandlinien  trængte  de  frem.  Og  saa  hændte  det  mærkelige,  at  Flyve- 
sandet, som  engang  var  ved  at  begrave  Skoven,  nu  paa  sin  Side  ligger 
bandet  af  Granerne  og  giver  Næring  til  deres  Rødder. 

Her  har  altsaa  Livet  med  Menneskets  Bistand  vundet  en  smuk  Sejr. 
Gaar  man  fremad  Vejen,  som  fører  gennem  Skoven  til  Nordspidsen,  faar 
man  baade  Skovinspektørens  Bolig  og  Planteskolen  at  se,  som  dette  sejr- 
rige Arbejde  er  udgaaet  fra. 

Om  denne  Skov  er  der  ogsaa  udkæmpet  en  Strid  af  helt  anden  Art. 
Skoven  tilhører  nemlig  Staten ;  og  i  gamle  Dage  tog  man  det  ikke  saa  nøje 
med  Ejendomsretten.  Bønderne,  som  boede  her,  havde  vænnet  sig  til  at 
betragte  Skoven  som  deres.  Og  endnu  i  Midten  af  forrige  Aarhundrede 
vægrede  de  sig  ved  at  efterkomme  Fogdens  Forbud.  De  havde  Savbukke 
ode  i  Skoven  og  huserede,  som  om  de  havde  været  Herrer  over  alt,  hvad 
der  voksede  og  fandtes.  Tømmer  fældedes,  og  udenfor  laa  Skuder,  som 
fragtede  Tømmeret  bort  til  Salg. 

Fogeden  maatte  rekvirere  Militær  fra  Kalmar  for  at  faa  sat  en 
Stopper  for  Misbruget.  De  værste  Voldsmænd  blev  sat  under  Tiltale  og 
idømt  Straf.  Mange  flygtede  til  Amerika.  Fra  den  Dag  er  Statens  Ejen- 
domsret til  Skoven  sikret.  Men  dybt  inde  i  Almuens  hemmeligste  Følelser 
sidder  den  indgroede  Overbevisning,  at  hvad  Gud  lader  vokse,  hører  alle 
til.  Og  den,  som  bor  i  Skoven,  har  Ret  til  at  tage  af  den,  hvad  han  be- 
høver, men  ikke  mere. 

Men  nu  tyndes  Skoven,  og  over  Træernes  Toppe  hæver  sig  Ølands 
Nord-Fyr.  Fyret  ser  ikke  blot  ud,  som  det  var  skilt  fra  det  faste 
Land.  Det  er  det  virkelig  ogsaa.  Et  lille  smalt  Sund  skiller  det  fra  selve 
ØJand.     Derfor  maa  man  staa  stille,   hvor  Vejen  ender  og  energisk  raabe 

efter  Baad,  om  man  vil  over  paa  selve  Fyret.  Øde  og  ensomt  ligger  det 
paa  sin  0,  og  naar  Nordenvinden  staar  paa,  slaar  Brændingerne  over  den 
gro  ve.  Stenfod. 

Saa  ensomt  som  paa  et  Fyr  lever  ikke  mange  Mennesker*  Paa  et  stort 
Fyr  som  dette  finder  man  i  Almindelighed  tre  Funktionærer.  Det  er  Fyr- 
forvalteren.  Fyrvogteren  og  hans  Assistent.  Fyrforvalteren  er  i  Almindelighed 
gift  og  bor  i  en  hyggelig  Lejlighed.  —  Ensformigt  bliver  dette  Liv.  Og  disse 
tre  er  det,  som  skiftes  til  at  vaage,  og  som  sammen  passer  Fyret.  Aar 
gaar  efter  Aar.  Minderne  bliver  ikke  afvekslende.  I  Steden  for  præger 
sig  saa  meget  mere  levende  og  fast  i  disse  Menneskers  Minde  det,  de  har 
oplevet  og  set.  Naar  de  vil,  kan  de  fortælle.  Helst  fortæller  de  om  Ulyk- 
ker paa  Havet  eller  om  vidunderlige  Redninger  i  Havsnød.  Gerne  fortæller 
de  ogsaa  om,  hvad  de  har  oplevet  i  lange  ensomme  Vinternætter.  Meget 
mener  de  at  have  set,  som  Nutidens  Mennesker  ikke  vil  tro.  Deres  Liv 
hænger  sammen  med  Havet  og  de  lange  mørke  Nætter,  naar  Fyrets  væl- 
dige Lampe  kaster  Lysbølger  ud  over  Vandet  for  at  lede  de  søfarende. 
Ansvarsfuld  er  deres  Opgave,  og  aldrig  maa  Lampens  Lys  slukkes.  Paa 
dem  og  deres  Paapasselighed  beror  Tusinders  Liv  og  Ejendom.  Alvor- 
ligt og  vigtigt  er  deres  Hverv,  som  sidder  ene  en  Stormnat  og  vogter 
et  Fyr.  Drager  man  gennem  de  blinkende  Lysbølger  og  tænker  paa  det, 
sender  man  en  taknemmelig  Tanke  til  den  usynlige  Vogter,  som  derinde 
vaager  over  Jættelampen,  der  lyser  over  de  søfarendes  Vej. 

Øland  har  mange  saadanne  Fyr.  Sverrig  endnu  flere.  Alle  gemmer 
de  en  Saga  om  tavst  og  trofast  Arbejde,  uden  hvilket  de  store  Rejser  paa 
oprørt  Hav  vilde  koste  utallige  Menneskeliv. 

Saadan  ser  da  Øland  ud  i  Nord  og  Syd.  Saadan  har  vi  ogsaa  set,  at 
»Alivaren  €  er.  Men  Vestkanten  af  Øen  er  frugtbar  og  lys.  Der  ligger  Gaardene 
tæt.  Der  er  ogsaa  mange  Landsbyer.  Over  den  saakaldte  Landborg  rejser 
sig  Ruinerne  af  Borgholms  gamle  Slot,  som  Karl  X  Gustav  engang  opførte, 
men  som  siden  brændte  ned,  og  som  takket  være  først  og  fremmest  Krone- 
foged  Enemans  Anstrængelser  er  en  godt  vedligeholdt  Ruin,  som  bevarer 
Mindet  om   gamle  Dages  Glans  og  Pragt.    Neden  for  Ruinen  ligger  Øens 

eneste  By,  Borgholm,  som  er  et  af  Sverrigs  mest  besøgte  .Badesteder.  Idyl- 
lisk glæder  den  Øjet  med  sine  Haver.  I  Vest  breder  sig  Kalmarsundets 
Blaa,  og  op  imod  den  gamle  Ruin  slaar  Nattergalene  deres  Triller  i  Hvid- 
tjørnshækkene.  Mildere  Klima  og  herligere  Sommer  findes  ikke  i  Sverrig. 
Hvor  mangen  Aften  i  de  Aar,  som  er  gaaet,  er  jeg  ikke  steget  om 
Bord  i  Lybækkerdamperen,  som  anløber  Kalmar,  og  siden  set  Ølandskysten 


Fig.  4.     Landevejsbro  ved  Hulterstad.    Ølands  Østkyst.     Efter  Fotografi  af  J.  E.  Thorin. 

forsvinde  ved  Midnatstid.  Paa  langt  Hold  hæver  sig  »Jungfruen«,  den  ube- 
beode  fortryllede  0,  som  snart  synes  at  ligge  jævnhøjt  med  Bølgerne  og  snart 
stiger  mod  Horisonten  om  Kap  med  Mørket.  Til  venstre  glider  Smaaland 
forbi,  og  naar  Østergøtland  passeres,  ligger  Passagererne  allerede  i  deres 
Kahytter,  paa  Dækket  eller  paa  Mellemdækket,  som  det  falder  sig,  og  sover 
trygt  En  smuk  Del  af  Sverrig  er  det,  som  i  Skumringen  drager  forbi. 
Nu  og  da  blinker  et  Fyr  frem  af  Mørket.  Næsten  sort  fortoner  sig  Kystens 
Linie.     Som  Prikker  glimter   Lysene  i  Stuernes  Vinduer,  og  bagved  stiger 

SkoTkanteQ  sort  mod  Himmelen.  Landskabet  veksler.  Høje  og  Bjærge 
brydes  mod  Sletten.  Sletterne  forsvinder,  og  Klynger  af  Løvtræer  skifter 
med  mørke  Skove.  Alt  dette  lyser  frem  i  Halvmørket,  anes  mere  end  ses, 
bliver  som  et  Panorama  over  Sverrig,  det,  som  er,  og  det,  som  engang  har 
været,  Sverrig,  om  hvilket  saa  mange  lyse  og  mørke  Drømme  er  svævet 
ud  i  Nattens  tankefulde  Tavshed. 

En  saadan  natlig  Rejse  giver  mange  Billeder;  og  Folkets  Liv  er 
det,  den  rejsende  drømmer  om  fra  Damperens  Dæk,  Folkets  Liv,  som 
han  har  lært  at  kende  under  mange  Aars  vaagne  Medfølelse,  Iagttagelse  og  — 
hvorfor  ikke  —  ogsaa  en  Smule  Sværmeri.  De  tunge  Tider  skifter  i  Fortiden 
med  Mindet  om  de  lyse.  Man  kan  komme  til  at  tænke  paa,  hvordan  den 
store  Bygmester,  Gustav  Vasa,  med  fast  Haand  byggede  Riget,  hvor  Riget 
voksede  i  Mandskraft  og  overflyttede  sin  Stordaad  paa  fremmed  Grund,  til 
Solen  gik  ned  over  Poltava,  og  Generationer  fik  Arbejde  med  at  bygge 
op,  hvad  Storhedsdrømmene  havde  slaaet  i  Stykker.  Glansen  fra  denne  Tid 
ligger  endnu  over  Landet  og  giver  Skumringsdrømmene  Farve. 

Saa  kommer  Morgenen  med  sit  Lys.  Da  blegner  Drømmene,  og  man 
ved,  at  Hverdagen  omgiver  os,  Hverdagen,  som  er  alt,  fordi  det  er  om 
Hverdagene,  det  gælder  at  bygge  videre  paa  Nutidens  Sverrig,  som  endnu 
ikke  paa  langt  nær  er  færdigt. 

Men  naar  Morgensolen  kommer,  da  møder  Øjet  atter  et  Fyr.  Paa  den 
graa  Klippe  rejser  det  sig  og  viser  Vej  indover.  En  Vrimmel  af  Søfugle 
flyver  omkring.  Solen  er  oppe.  Paa  Klippen  staar  Fyrvogteren  og  retter  sin 
Kikkert  mod  Kommandobroen,  hvor  Kaptajnen  hilser  med  Fingrene  mod 
Kasketten.  Lidt  senere  glider  Damperen  ind  i  smult  Vand  og  lægger 
Fyret  bag  sig.    Lodsen  er  allerede  taget  om  Bord. 

Men  skal  vi  lære  Stockholms  Skærgaard  at  kende,  da  er  det  lige  saa 
godt,  at  vi  straks  gaar  fra  Borde.  For  Skærgaarden  lærer  man  ikke  at 
kende  fra  et  Dampskibsdæk.    Da  gaar  det  bedste  tabt. 

Men  hvor  skal  jeg  kunne  skildre  Stockholms  Skærgaard.  Jeg  mindes 
første  Gang,  da  jeg  drog  herhen  for  at  skaffe  mig  et  Hus  at  bo  i  en  Som- 
mer.    Det   var   længe,   før  jeg  satte   eget  Bo.     Ensom  var  jeg  og  ukyndig 

—  ikke  om  Landlivet,  men  om  Skærgaardsfolkenes  Liv.  Det  gik  mig,  som 
det  altid  er  gaaet  mig.  Da  jeg  kom  om  Bord  paa  den  lille  Dampbaad,  følte 
jeg  mig  ganske  lykkelig  og  glad.  Vinden  legede  om  mig,  hver  Krog  paa 
Stranden  gav  mig  noget  nyt  at  se  paa.  Men  rigtig  fornøjet  var  jeg  først, 
da  Stockholm  laa  en  god  Time  bag  mig.  Da  begyndte  Villaerne  at  ligge 
mindre  tæt,  da  blev  Fjordene  videre,  og  alt  blev  større.  Da  blev  det  lysere 
Vand  som  Dampbaaden  skar  igennem,  —  og  renere.  Da  blev  Luften  skarp 
og  lettere  at  indaande  paa  samme  Tid.  Fjern  fra  Byens  Larm,  og  Gøgen 
kukkede  i  Vaarsolen. 

For  Skærgaarden  og  Skærgaarden,  det  er  to  Ting.  Skærgaarden  er 
Stockholms  Sommerhjem,  —  jeg  mener  da  for  alle  dem,  som  har  Lejlig- 
hed eller  Raad  til  i  de  tre  Sommermaaneder  at  komme  uden  for  Byens 
Enemærker.  Derfor  ligger  Villaerne  tæt  uden  for  Hovedstaden ,  og 
her  og  der  har  de  trængt  sig  sammen  til  hele  smaa  Byer  med  Haver 
mellem  Bygningerne.  Nu  kan  man  drage  til  Vaxholm  eller  til  Skurusund 
og  tro,  at  Byen  er  flyttet  helt  derud.  Festligt  ser  der  ud  om  Sommeren. 
Flag  vajer  fra  Villaer  og  Havnen,  Sejl-  og  Robaade  farer  imellem  hveran- 
dre. Paa  Græsplænerne  spiller  Ungdommen  Tennis,  og  paa  Vejene  langs 
Strandbredden  skimtes  elegante  Toiletter,  Parasoller  og  lyse  Hatte.  Overalt 
lægger  de  smaa  Dampere  til,  og  Broerne  ligger  saa  tæt,  at  Sommergæsterne 
hvor  som  helst  kan  hilse  fra  Bro  til  Bro.  Overalt  leger  sorgløse  Børn,  og 
overalt  ser  det  ud,  som  om  hele  Byen  er  flyttet  paa  Landet.  Det  er  den 
ogsaa.  I  har  vel  hørt  den  lille  Historie  om  Drengen,  som  boede  i  Skær- 
gaarden? Der  var  en  venlig  Herre,  som  mødte  ham  og  spurgte:  »Bor 
du  her,  min  Dreng ?c  —  »Ja,€  svarede  Drengen,  »Mor  og  jeg  og  Smaasø- 
strene  bor  her  hele  Sommerenc  —  »Naa,  men  Fa'r  da?«  spurgte  den  ven- 
lige Herre.  —  »Han  er  i  Byen  og  arbejder,«  svarede  den  lille  Dreng.  Ja, 
saaledes  er  det.  Fa'r  bliver  i  Byen  og  arbejder.  Bor  Familien  nær  ved 
Stockholm,  saa  rejser  han  ud  og  hviler  hos  sine  hver  Aften.  Bor  Fami- 
lien længere  borte,  da  hænder  det,  at  Fa'r  maa  nøjes  med  at  komme  ud 
hver  Lørdag  og  blive  Søndagen  over.  Dette  er  Friluftsliv  sammenlignet 
med  at  bo  i  Byen. 

Men  det  er  dog  som  sagt,  som  om  Byen  havde  bredt  sig  ud  og  erobret 
en  Del  af  Skærgaarden.  Hvad  Skærgaarden  virkelig  er,  det  ved  man  først, 
naar  man  er  kommet  længere  ud.  Den  indre  Skærgaard  er  ubetydelig,  men 
den  ydre  Skærgaard,  som  nærmer  sig  Havet,  giver  de  store  Linier  baade 
i  Naturen  og  i  Menneskenes  Liv. 

Her  bor  nok  ogsaa  Sommergæster,  ja,  nu  kan  man  vel  sige,  at  der 
næppe  findes  en  0  i  hele  Stockholms  vidtstrakte  Skærgaard,  hvor  ikke  By- 
folk har  opslaaet  deres  Bopæl  for  Sommeren.  Men  i  den  ydre  Skærgaard 
er  det  dog  Folket  selv,  som  behersker  Landskabet,  ikke  Sommergæsterne, 
som  giver  Naturen  dens  Karakter.  Vi  har  de  tre  store  Badesteder,  Dalarø 
i  Syd,  Sandhamn  omtrent  lige  Øst  for  Stockholm  og  Furusund  mod  Nord. 
Uden  for,  mellem  og  omkring  disse  Steder  er  det,  Stockholms  Skærgaard 
breder  sig  i  sin  Herlighed.  Her  hersker  ogsaa  den  egentlige  Befolkning,  som 
spiller  en  saa  stor  Rolle  i  ældre  og  yngre  Romaner,  Fortællinger  og  Teater- 
stykker. 

Der  er  en  meget  stor  Forskel  paa  den  nordlige  og  den  sydlige  Skær- 
gaard. I  den  nordlige  hersker  den  alvorlige  Naaleskov  i  den  Grad,  at  denne 
Skærgaard  ikke  sjældent  minder  om  den  mørke  finske  paa  den  anden  Side 
af  den  botniske  Bugt.  Men  i  den  sydlige  Del  hersker  Løvskoven.  Vegetationen 
er  utrolig.  Det  er,  som  var  Østergøtlands  rigeste  Lunde  flyttet  ud  paa  Øer, 
og  lige  op  til  disse  Øer  ligger  de  nøgne  Skær,  som  Bølgerne  skyller  over. 
Ja,  der  er  Øer  helt  ude  i. Havbrynet,  hvor  den  fornemme  Eg  kappes  med 
Hasselbusken  om  at  erobre  Jorden.  Men  en  Lighed  findes.  Overalt  føler  man 
Havbrynets  Nærhed.  Renere  end  andetsteds  er  Vandet,  glitrende,  skiftende 
grønt.  Rolig,  stor  og  ren  virker  Naturen.  Den  er  befolket  med  Menne- 
sker, som  endnu  staar  Naturen  nær.  Alle  andre  er  Gæster,  som  kommer 
og  gaar.  Og  naar  Sommergæsterne  er  flyttet,  begynder  Vildmarklivet  paa 
ny.  Bønder  og  Fiskere  bliver  atter  Herrer  paa  egen  Mark.  Ploven  gaar 
over  Ageren  for  Høstsæden,  og  det  store  Sildefiskeri  begynder  med  Lang- 
farter, Byrejser  og  Pengebekymringer. 

Paa  en  milelang  0  Syd  i  Skærgaarden  bor  Eriksson.  Hans  lille  Hus  ligger 
et  Stykke  oppe  paa  Land,  vel  beskyttet  mod  Nordenvinden.  Der  har  han  Lo 

Og  Stald,  Svinebas  og  Redskabshus.  Huset  er  rødmalet,  og  engang  var 
Listerne  hvide.  Nu  bar  Blæsten,  Regnen  og  Sneen  bjulpet  bverandre  med 
at  farve  dem  om  igen.  Et  godt  Stykke  Vej  herfra  bar  han  Baadehavnen. 
Den  ligger  ogsaa  i  Læ.  Men  til  Trods  for  det  maa  Eriksson  passe  godt 
paa  Baadene,  naar  Stormen  kommer.  For  er  Havet  i  Oprør,  slaar  Bølge- 
kammene   overalt   ind  mod    Land.    Der  ligger    Garnbaaden,  og  paa  den 

Fig.  5.     1  Skyggen.    Motiv  fra  den  sydlige  >Allvar<.     Efter  Fotografi  af  J.  E.  Thorin. 

anden  Side  af  den  graa,  krogede  Bro  har  »Roddsumpen«  sin  Plads.  Gam- 
baaden  er  et  langt,  smalt  Fartøj  med  baade  Sejl  og  Aarer.  Den  bruges 
til  de  store  Fiskefærder,  naar  »Strømmingen«  kommer.  »Roddsumpen«  ligner 
en  almindelig  Bobaad,  men  har  agterude  et  Opbevaringssted  for  fanget  Fisk. 
Ved  Siden  af  Broen  ligger  Garnskuret.  Det  er  bygget  paa  Stolper  ud  i 
Vandet,  saa  at  en  Baad  kan  ro  ind  under  det  lave  Tag.  Derinde  hænger 
Redskaberne :  Voddet  og  de  mindre  Garn  og  det  ganske  særlige  Slags  Net, 
som  kaldes  for  »Skotar«.  De  sænkes  paa  meget  store  Dyb,  og  de  an- 
vendes til  at  fange  »Strømming«  (Østersøsild). 

Alt  dette  arbejder  Eriksson  med.  Han  er  altsaa  baade  Landbruger  og 
Fisker,  Bonde  og  Sømand  paa  een  Gang.  Han  pløjer  sin  Jord,  bøster  sin 
Rug  og  slaar  Græsset  til  Kreaturerne.  I  Mellemtiden  fisker  han  til  Husbe- 
hov, og  de  bedste  Fisk,  Gedder,  Aborrer  og  Aal,  dem  fejer  han  i  det  store 
Hyttefad  ved  Siden  af  Garnskuret.  Der  lader  han  Fisken  gaa,  til  Opkøbe- 
ren kommer.  Opkøberen  er  en  Købmand,  som  bor  i  Stockholm,  og 
saa  længe  der  er  aabent  Vand,  sejler  han  omkring  i  Skærgaarden.  Det 
Fartøj,  han  benytter,  ser  ud  som  en  stor  Skude.  Det  har  Storsejl,  Fok, 
Klyver,  Topsejl  og  et  lille  Anker  med,  om  det  kniber.  Men  den  sejler 
tungt.  For  den  ligger  dybt,  som  det  hedder,  og  dette  kommer  af,  at  hele 
Agterskibet  er  gennemboret  med  grove  Huller,  saa  at  Vandet  rinder  ud  og 
ind.  Paa  Dækket  er  der  en  Luge,  og  gennem  den  slippes  Fisken  ned  i 
det  store  Hyttefad.  Den  har  Plads  til  mange  Fisk,  og  med  den  sejler  Op- 
køberen videre.  Han  kender  alle  Fangststeder,  som  er  der.  Han  opkø- 
ber Fisken  hos  alle  Mænd  i  Skærgaarden,  og  naar  han  kommer  til 
Eriksson,  bliver  han  budt  ind  i  Stuen.  Der  kommer  Kaffekedlen  paa, 
og  det  kan  nok  hænde,  at  der  bliver  Raad  til  en  Taar  Brændevin  til  Kaffen. 
Saa  følges  de  to  Mænd  ned  til  Broen  og  Garnskuret.  Uden  for  ligger  det 
store  Hyttefad  for  Anker,  og  saa  bliver  der  set  efler,  hvad  Eriksson  har  i  sit 
Hyttefad.  Det  bliver  en  langvarig  Overlægning.  Eriksson  ved,  hvad  han 
vil  have  for  Fisken,  og  Opkøberen  ved,  hvad  han  vil  give.  Og  der  er  jo 
lidt  Forskel.  Men  naar  man  saa  kommer  overens,  da  pFukkes  Fisken  over 
fra  Erikssons  til  Fiskehandlerens  store  Hyttefad.  Eriksson  faar  sin  Betaling, 
og  Opkøberen  hejser  Sejl.  Langsomt  og  tungt  sejler  det  store  Hyttefad 
bort  og  forsvinder  bag  Næsset. 

Eriksson  gaar  hjem  med  Pengene,  og  dem  trænger  han  til,  for  Penge 
vanker  der  ikke  altfor  ofte,  og  Penge  behøves  der,  skal  man  kunne  holde 
det  gaaende.  Ellers  sælger  Eriksson  nu  og  da  en  Kalv  eller  en  Høne  eller 
undertiden  en  Hest.  Men  af  Korn  og  Kartofler  faar  han  ikke  mere,  end 
han  trænger  til.  Og  hvordan  han  klarer  sig,  er  ikke  godt  at  vide.  Rigtigt 
klart  ved  Eriksson  det  ikke  selv.  Men  en  dygtig  Karl  er  han.  Han 
kan  tømre  Hus  og  bygge  Baad,  Jordbrug  forstaar  han  til  Husbehov.    Sø- 

mand  er  han  med  Liv  og  Sjæl.  Sejle  kan  han  og  lodse  mellem  Skærene 
forstaar  han  sig  ogsaa  paa.  Han  er  heller  ingen  daarlig  Skytte,  og  han 
skyder  baade  Odder  og  Sæl,  mange  Gange  flere,  end  Folk  behøver  at  vide 
noget  om. 

Eriksson  kom  hertil  engang  og  slog  sig  ned  i  det  lille  Hus  med  den 
Hnstru,  han  nylig  havde  faaet.  Da  var  han  ung.  Og  naar  han  nu  ser  sig  om, 
saa  maa  han  indrømme,  at  baade  Bakken  og  Huset  ser  anderledes  ud  nu 
end  dengang.  Huset  har  han  bygget  til,  og  Loen  byggede  han  ny.  Det 
tog  ham  tre  Vintre,  inden  han  blev  færdig.  For  det  er  ofte  svært  at  faa 
Bygningshjælp  i  den  ydre  Skærgaard,  og  smaat  med  Penge  er  det  ogsaa. 
Og  har  man  ingen  Penge,  maa  man  hjælpe  sig  selv.  Haven  er  ogsaa  kom- 
met til  med  Stikkelsbærbuske,  Hindbærhæk  og  Blomsterrabatter.  Rundt 
omkring  paa  de  smaa  Jorder  ligger  nybrudte  Agre.  Eriksson  kan  godt 
huske,  naar  hver  af  dem  blev  færdig.  Han  ved  præcist,  hvor  lang  Tid 
Sydstykket  tog,  og  hvor  længe  han  maatte  blive  ved,  før  Øststykket  var 
færdigt.  Han  ved,  hvor  mange  Gange  han  maatte  bygge  Broen  om,  inden 
den  blev  tilpas,  at  ikke  Isen  tog  den  bort  om  Foraaret.  Og  han  kan  sige 
paa  Prikken,  naar  Garnskuret  blev  færdigt,  saadan  som  den  nu  ligger  der. 
—  Eriksson  er  gammel  nu,  og  Børnene  er  for  længe  siden  voksne. 
En  Datter  tjener  i  Byen,  en  anden  er  gift  med  en  Bondesøn  i  Landsbyen, 
en  tredie  drog  til  Amerika  og  lod  aldrig  siden  høre  fra  sig.  To  Sønner 
gaar  hjemme  og  hjælper  den  gamle  med  Gaarden. 

Den  ældste  af  dem  vil  gaa  til  Søs  og  drive  Fragtfart.  Han  paa- 
staar,  at  Jorden  intet  giver.  Han  og  Faderen  strides  ofte  om  det.  For 
Eriksson  kan  ikke  fatte,  at  alt,  hvad  han  har  arbejdet  i  sit  Liv,  skulde 
være  forgæves.  Han  havde  ønsket,  at  Sønnen  skulde  fortsætte  hans  egen 
gamle  Kamp  med  Skoven,  rydde  nye  Agerstykker  og  gøre  Pladsen  større. 
Nu  vil  Sønnen  i  Steden  for  til  Søs,  og  han  ringeagter,  hvad  han  kan 
vinde  ved  at  gaa  i  Faderens  Fodspor.  Han  ringeagter  det,  fordi  han  vil 
have,  at  Fortjenesten  skal  komme  hurtigt.  Penge,  intet  andet  end  Penge. 
Det  er,  hvad  Ungdommen  attraar.  Derved  forsømmes  Jorden,  og  intet  bli- 
ver tilbage  til  dem,  som  kommer  efter.  Hvad  der  kommer  let,  det  gaar  let. 

Saaledes  tænker  ErikssoDy  og  naar  han  ser  ud  over  sit  endnu  en  Gang, 
kan  han  ikke  fatte,  at  alt,  hvad  han  ser  omkring  sig  og  kalder  sit,  skulde 
være  ringe.  Han  ved,  at  Jorden  giver,  om  man  bruger  den  med  Taalmo- 
dighed  og  lader  sig  nøje. 

Eriksson  sidder  paa  Bænken  under  Æbletræet,  og  som  han  sidder  der, 
kommer  hans  Kone.  Hun  er  lille  og  hurtig,  har  let  ved  at  le  og  let  ved 
at  græde.  Hjulpet  Eriksson  i  stort  og  i  smaat  hele  Livet  igennem,  det 
har  hun.  Men  det  snakker  Eriksson  ikke  om.  Det  er,  som  det  skal  være. 
Og  Konen  venter  heller  ikke  at  faa  noget  at  høre  om  det,  det  vilde  blot 
gøre  hende  forlegen. 

Derfor  tier  Eriksson  med  saadant.  Men  da  Konen  ser  Mandens  An- 
sigtsudtryk, bliver  hun  bedrøvet.  Helt  vel  forstaar  hun,  hvad  han  tænker 
paa,  vant  som  hun  altid  er  til  at  gætte  hans  Tanker.  For  ikke  at  gøre 
ondt  værre,  gaar  hun  tavs  forbi  ham  over  mod  Leddet,  hvor  Køerne,  som 
gaar  paa  Græs,  brøler  efter  at  blive  malket. 

Saadan  som  vi  har  malet  det,  er  Erikssons  Liv  forløbet.  Det  er  gaaet 
med  Arbejde  og  Slid;  og  mange  Ligemænd  har  han  i  Skærgaarden. 
Mange  har  ogsaa  haft  det  bedre  end  han,  men  flere  har  haft  det  værre. 

Drager  vi  op  i  Nordskærgaarden,  støder  vi  paa  en  Gaard.  Det  er  Per 
Olssons.  Anselig  og  velholdt  lyser  det  store  Vaaningshus  ud  over  Fjorden 
mellem  Fyrretræer,  Birke  og  Elletræer.  Per  Olsson  er  en  mægtig,  rig  Bon- 
de, og  hans  ældste  Søn  skal  have  Gaarden  efter  ham. 

Per  Olsson  er  en  hjertensgod  og  rar  Mand,  helt  ulig  dem,  som  ud- 
laaner  Penge  til  høje  Renter  og  beriger  sig  paa  de  fattiges  Bekostning. 
Den  ældste  Søn  sejler  med  Træskuden,  og  Per  Olsson  passer  selv  Gaard- 
bruget.  Han  er  munter  og  snaksom,  og  bliver  man  kendt  med  ham,  for- 
tæller han  gerne  sin  Historie.  Usædvanlig  er  den  og  ligner  ikke  andre 
Menneskers.  I  Egnen  er  den  kendt  af  alle,  og  det  er  vel  derfor,  Per  Ols- 
son ikke  bryder  sig  om  at  gøre  nogen  Hemmelighed  af  den  selv.  Per 
Olsson  sidder  ved  Ilden  og  stryger  en  Tændstik  af  for  at  faa  Piben  til  at 
brænde. 

Se,  det  var  i  min  Ungdom,  siger  han,  da  jeg  giftede  mig  første  Gang, 

da  var  alting  lykkeligt  og  godt,  og  alting  gik  som  det  skulde.  Saa  kom 
der  Sygdom  i  Huset,  og  min  Kone  blev  liggende  der  og  kom  aldrig  op. 
Det  er  ikke  godt  her,  maa  De  vide,  naar  nogen  bliver  liggende.  Naa, 
Hjælp  fik  hun  naturligvis  om  Sommeren,  da  Badestedet  var  aabent,  og 
der  var  Doktor  paa  nært  Hold.  Men  værre  var  det  om  Vinteren,  da  Ba- 
destedet var  lukket,  og  man  ikke  kunde  faa  Doktor  paa  nærmere  Hold 
end  fra  Norrtelje.    Det   gaar  vel  an  for  mig,   som  kan  betale  ham.    For 


Fig.  6.     Mindesmærker  ved  Klinta.    Ølands  Østkyst.    Efter  Fotografi  af  J.  E.  Thorin. 

det  er  jo  en  dyr  Rejse.  Men  det  værste  er,  at  han  ikke  altid  kan  komme. 
Det  hænder,  at  drager  han  ud  om  Morgenen,-  naar  han  ikke  tilbage  til 
Aften.     En  Doktor  er  ikke  mere  end  et  Menneske. 

Per  Olsson  stikker  Langfingeren  i  Piben  og  presser  Tobakken  sammen. 

Hun  døde  jo,  siger  han,  min  Kone.  Det  er  Inange  Aar  siden.  Og 
min  Dumhed  var  det,  at  jeg  giftede  mig  igen.  Det  var  en  Pokkers  Kone, 
jeg  da  fik,  og  hun  hed  Katrina.  Hun  havde  aldeles  vendt  Synet  paa  mig. 
Jeg  kunde  vende  mig  her  eller  der,  altid  var  hun  i  Vejen.  Ja,  hun  var 
vanskelig  paa  mange  Maader.  Det  kan  jeg  sige  ærligt.  Og  det  var,  som  om 
ingen  kunde  stole  paa  hende.  Undertiden  vidste  hun  ikke,  hvor  godt  hun 

vilde  gøre  det  for  mig.  Og  undertiden  var  han  stik  modsat.  Hun  var 
trættekær  og  vanskelig  at  styre.  Og  der  var  ikke  den  Ting,  hun  ikke 
skulde  blande  sig  i.  —  Sikker  paa  hende  var  man  aldrig. 

Per  Olsson  falder  i  Tanker  og  ser  tavs  ind  i  Ilden.  Saa  fortsætter 
han,  og  et  Glimt  af  et  Smil  farer  over  hans  Ansigt. 

Hun  havde  alligevel  sine  gode  Sider,  og  det  havde  maaske  kunnet  gaa, 
om  ikke  Olof  havde  været.  Olof  er  min  ældste  Søn.  Og  han  har  altid 
været  min  Øjesten.  I  Begyndelsen  brød  hun  sig  ikke  om  Drengen,  men 
saa  kom  hendes  egen.  Erker  kaldte  vi  ham.  Og  da  blev  det  anderledes. 
Ja,  der  kom  meget,  som  var  slemt,  og  meget,  som  jeg  skammer  mig  over 
nu  bagefter.  Javist  maatte  Drengene  lide  for  hendes  Skyld.  Det  er  sikkert. 

Per  Olsson  ler  indvendigt  og  sukker. 

Saa  kom  Olof  paa  Søen,  og  der  gik  mange  Aar.  Selv  for  jeg  med 
Skuden  paa  Rejser.  Det  var,  som  om  jeg  ikke  trivedes  hjemme,  siden 
Drengen  kom  bort. 

Han  gjorde  en  Pavse  igen  og  saa  paa  Piben.  —  Ja,  sagde  han  til 
sidst,  saa  kom  Olof  hjem,  og  hun  kom  bort.  Herren  har  vel  hørt  Tale 
om  det  for  Resten.  Og  nu  ved  jeg  ikke,  hvor  Katrina  er  taget  hen.  Skilt 
er  jeg  ikke,  men  Kone  har  jeg  heller  ikke.    Og  lige  meget  kan  det  være. 

Piben  var  udrøget,  og  Per  Olsson  lo  hemmelighedsfuldt. 

Jaja,  jeg  kendte  nok  Historien,  og  jeg  vidste,  at  netop  Per  Olssons 
Pavser  skjulte  det  vigtigste.  Folk  taler  ikke  gerne  om  deres  værste,  og  at 
Per  Olsson  havde  sagt  saa  meget,  som  han  havde,  var  mærkeligt  nok. 

Han  vidste  jo,  som  sagt,  at  Folk  kendte  hans  Historie.  Men  det  vilde 
han  alligevel  ikke  tale  om  altsammen.  Saa  meget  vidste  imidlertid  alle, 
at  da  Olof  var  Barn,  havde  han  maattet  gaa  meget  igennem.  Det  blev 
sagt  om  Katrina,  at  hun  havde  hafl  i  Sinde  at  ombringe  Per  Olsson,  og  at 
hun  havde  gjort  Forsøg  paa  Stedsønnen  ogsaa.  Det  kom  deraf,  at  hun 
vilde  redde  Gaarden  for  sit  eget  Barn  og  faa  Stedsønnen  gjort  arveløs. 
Hvordan  det  slog  fejl,  og  hvorfor  hun  havde  forladt  Hjemmet,  derom  gik 
mange  Slags  Rygter.  Men  saa  meget  vidste  Folk,  at  Olof  nu  igen  var 
hjemme   som   før,   naar   han  ikke   drog  paa  Fragtfart  med  Skuden.     Per 


Digitized  by 


Google 


SVERRIGS  ØSTKYST  23 


Olsson  passede  Gaarden,  og  tilj  næste  Jul  skulde  Olof  giftes.  Katrina, 
Konen,  var  forsvundet,  ingen  vidste  hvorhen.  Og  Folk  sagde,  som  Per 
Olsson  selv :    Det  var  maaske  meget  godt. 

De,  som  fortalte  Historien,  lagde  gerne  til: 

Anderledes  var  det,  da  Katrina  var  hjemme.  Da  gik  Per  Olsson  paa 
Fragtfart  med  Skuden,  saa  snart  Isen  brød  op;  og  tilbage  kom  han  ikke, 
førend  det  frøs  til,  og  han  ikke  længer  kunde  komme  frem.  Ikke  trængte 
han  til  at  sejle,  han,  som  er  en  rig  Mand.  Men  han  kunde  ikke  være 
hjemme  for  Kællingen. 

Saa  dan  var  Historien  om  Per  Olsson.  Saa  aflukket,  ensomt  og  van- 
skelig tilgængeligt  som  mange  af  Øerne  ligger,  er  det  ikke  til  at  undres 
over,  at  ejendommelige  Menneskeskæbner  vokser  frem  der,  baade  paa  ondt 
og  godt. 

Men  mest  fortæller  de  hverdagsagtige  Menneskeskæbner  os  om  Livet 
i  Skærgaarden. 

Der  laa  engang  en  gammel  Kone  og  døde  ene  i  sin  Stue,  medens 
hendes  Mand  var  ude  paa  Vandring  gennem  Sneen  for  at  skaffe  Konen 
lidt  Mælk,  det  eneste,  hun  længtes  efter  og  kunde  drikke.  Det  havde  været 
en  lang  Sne  vinter.  I  Skoven  var  der  ingen  Vej.  Ensomt  og  halvt  til- 
sneet laa  Huset.  Folkenes  eneste  Ko  var  blevet  tør,  for  der  var  ikke  Hø 
nok,  og  der  var  mtet  andet  Raad  for  Manden  end  at  gaa  fra  Konen  og 
gaa  den  lange  Vej  gennem  Skoven  til  Bonden  i  Landsbyen,  hvor  der  var 
Mælk  at  faa. 

Den  Vej  blev  lang  for  ham;  thi  Søderberg  var  gammel  selv,  og  ofte 
maatte  han  standse  i  Sneen  for  at  hvile  sine  gigtsvage  Ben.  Længe  var 
han  altsaa  borte.  Og  da  han  kom  tilbage,  laa  Konen  død  i  Sengen.  Han 
svøbte  hende  selv  og  lagde  hende  i  en  Seng  ude  i  Baadskuret.  Der  maatte 
hun  vente  længe,  inden  Sneen  smeltede  bort  saa  vidt,  at  man  kunde  føre 
den  døde  over  til  Kirkegaarden,  hvortil  der  var  mere  end  en  Mil. 

Da  saa  Ligfærden  skulde  foregaa,  gik  den  saaledes  for  sig,  at  Manden 
førte  Kisten  gennem  Skoven,  indtil  den  kunde  sættes  i  Baaden.  Derefter 
gik  Rejsen  med  Kælke,  som  bar  Baaden  frem  til  det  Sted,  hvor  Isranden 

slap,  saa  at  Baaden  na  bar  Kælken  og  Kisten.  Derefter  roede  Manden,  til 
Isen  atter  begyndte.  Paa  den  Maade  naaede  man  endelig  Kirkegaarden, 
og  den  døde  fik  Fred.  Siden  levede  Søderberg  længe  i  det  ensomme  Hus, 
og  da  han  blev  rigtig  gammel,  glemte  han  undertiden,  hvor  meget  tungt  han 
havde  oplevet.  I  Steden  for  huskede  han,  hvor  ung  og  glad  han  var  en- 
gang, hvorledes  han  friede  en  Midsommeraften,  og  hvor  Dansen  da  gik  paa 


Fig.  7.    Paa  Hjemvejen.     Kastlosa.    Ølands  Vestkyst.     Efter  Fotografi  af  J.  E.  Thorin. 

Loen,  da  Violinerne  spillede  Scottish;  og  sad  han  i  Baaden  og  det  blæste 
stærkt,  kunde  det  endnu  hænde,  at  han  prøvede  den  gamle  Leg  at  sejle 
Øsekaret  ind  og  ud  under  Fokken. 

Ja,  kunde  Skærene  fortælle,  da  vilde  de  have  mangen  Saga  at  berette. 
Jeg  fortæller  kun  de  hverdagsagtige,  som  giver  en  Anelse  om,  hvorledes 
Menneskene  her  lever.  Jeg  kan  se  dem  i  Mindet,  min  Ungdoms  og  første 
Mandomsalders  Vige  og  Sunde.  Jeg  kan  se  Birkene,  som  luder  ud  over 
Stenene,  Sivet,  som  bliver  højt,  naar  Høsten  kommer.  Skoven,  som  faar  en 
saa    særegen   sort  Farve  herude,  hvor  Himlen  er  saa  blaa  og  Vandet  saa 

rent.  Overalt  ser  jeg  Hytter,  og  overalt  har  jeg  noget  at  mindes.  I  Ind- 
bildningen sejler  man  jo  raskere  frem,  end  naar  man  sidder  i  en  Baad. 
Mens  jeg  skriver  dette,  har  jeg  derfor  mange  Gange  faret  frem  og  tilbage 
mellem  Dalarø  og  Sandbamn,  Sandhamn  og  Farasund.  Mangen  Afstikker 
har  jeg  gjort  til  Øerne  ude  i  Havbrynet  og  de  halvt  ukendte  Fiskerlejer, 
hvor  sjældent  en  Standsperson  sætter  sin  Fod.  Mest  ser  jeg  alt  dette  paa 
Foraars-,  Sommer-  eller  Efteraarsdage.  Vinterbesøgene  bliver  jo  altid  mere 
sparsomme.    Og  dog  tænker  man  ofte  paa  Vinteren  derude.    For  om  intet 


Fig.  8.     Faarene  samles.    Skårldf.    Ølands  Østkyst    ERer  Fotografi  af  J.  E.  Thorin. 

taler  Skærgaardsfolkene  hellere  end  om  Vinteren.  Deraf  kan  man  ogsaa 
forstaa,  hvor  haardt  den  trykker  dem. 

Der  skimtes  en  Odde  frem  af  Skovbrynet.  Der  ser  koldt  og  forkom- 
ment ud.  En  ensom  Skorsten  stiger  lige  op  af  en  Grushob  imod  Skoven. 
—  Rundt  omkring  vokser  intet  andet  end  Ugræs.  Og  nede  ved  Stranden, 
hvor  Broen  burde  ligge,  er  der  kun  en  uformelig  Stenhøj. 

Der  boede  fordum  Andreas  Vik.  Ung  og  lykkelig  kom  han  med  sin 
unge  Kone  og  bosatte  sig  i  Faderens  gamle  Hus.  Faderen  var  nylig  død, 
og  Andreas  havde  arvet  Huset.  Han  var  lykkelig,  fordi  han  elskede  den 
Hustru,  som  netop  var  blevet  hans,  og  han  var  fornøjet  med,  at  han  boede 

saa  ensomt  paa  Odden  med  Skoven  bag  om  sig  og  intet  Menneske,  som 
kommanderede  ham  hid  og  did. 

Se^  det  er  Skærgaardsbeboerens  Særkende.  Smaat  har  han  det,  fattigt  er 
Hjemmet,  ensom  og  stille,  er  Vinteren,  farlige  er  Rejserne  fra  Land  til  Land. 
Men  sin  egen  er  han,  og  ingen  befaler  over  hans  Liv. 

Saadan  var  det  med  Andreas.  Der  var  blot  én  Ting,  han  havde  glemt.  Det 
var,  at  Huset  vel  var  hans,  men  ikke  Jorden.  Den  havde  Faderen  før  ham 
købt  for  halvtreds  Aar,  og  det  glemte  Andreas.  Han  glemte  det,  fordi  haa 
aldrig  kunde  tænke  sig,  at  nogen  vilde  tage  hans  og  hans  Faders  Jordplet 
fra  ham.  Saa  gikAarene,  og  til  sidst  stod  han  hos  Godsejeren,  som  ejede 
Jorden;  i  Haanden  holdt  han  et  gammelt  gulnet  Papir,  som  var  Faderens 
Kontrakt. 

Af  Ejeren  fik  Andreas  den  Besked,  at  denne  ikke  vilde  lade  Jordpletten 
gaa  fra  sig  endnu  en  Gang.  Vilde  Andreas  flytte  Huset,  saa  var  det  hans 
Ret;  men  Jorden  var  Ejerens,  og  den  som  ejer  noget,  kan  gøre  med  det, 
hvad  han  vil. 

Dermed  er  det  Slut  med  Lykken  for  Andreas.  Og  da  Tiden  var  inde, 
blev  han  drevet  bort  fra  Jorden,  som  hans  Fader  havde  ryddet. 

Da  greb  Vreden  ham.  Alt,  som  kunde  ødelægges,  blev  ødelagt,  Byg- 
ningen, Haven,  Jordene,  Træer  og  Buske  blev  rykket  op  med  Rode,  og  af 
Bygningen  blev  der  ikke  Sten  paa  Sten.  Selv  Broen  blev  brudt  op  med 
Spid  og  væltet  sammen  i  en  Stenhøj.  Intet  vilde  Andreas  lade  andre 
faa  af  det,  man  havde  stjaalet  fra  ham  selv.  Selv  maatte  han  med  Kone 
og  Barn  søge  et  nyt  Sted  til  at  bygge  sit  Hjem. 

Derfor  staar  altsaa  Odden  øde,  som  den  gør,  som  et  Vidnesbyrd  om 
Menneskelykke,  der  er  sænket  i  Grus,  og  om  en  fattig  Mands  Kamp  mod 
Overmagten. 

Længere  drager  jeg  i  Indbildningen,  meget  længere.  Da  kommer  jeg 
ogsaa  forbi  Baadlandingspladsen,  hvor  Sammel  boede.  Sammel,  som  var 
Lods  og  havde  gjort  et  godt  Parti,  men  alligevel  aldrig  kunde  føle  sig 
hjemme  paa  Landjorden,  fordi  Længselen  drog  ham  mod  Havet,  hvor  han 
sejlede  som  ung.    Der  findes  saadanne  Vildfugle  baade  paa  Øst-  og  Vest- 

kysten,   ja  langt  op  ad  Norges  Kyst.    Jonas  Lie  har  forsikret  mig,  at  han 
har  mødt  saadanne  langt  oppe  i  det  nordligste  Norge. 

Sammel  kom  aldrig  løs,  Stakkel;  og  skønt  han  var  den  bedste  Lods 
paa  mange  Mil,  blev  han  alligevel  aldrig  fornøjet.  Altid  længtes  han  ud, 
ud  mod  Havet  og  de  lange  Rejser.  Og  naar  Længselen  blev  ham  altfor 
overmægtig,  vidste  han  intet  bedre  Raad,  Stakkel,  end  at  han  slog  sig  paa 
Brændevinen  og  drak.  Naar  han  da  var  fuld,  sang  han  og  var  lykkelig. 
Da  sejlede  han  i  Indbildningen  Verden  rundt,  og  naar  han  vaagnede  til 
Ædmhed  igen,  følte  han  dobbelt,  hvor  elendigt  stærkt  han  var  bundet.  Om 
ham  gik  mange  Historier.  Men  hvor  mange  Galskaber  Sammel  end  gjorde, 
holdt  alligevel  alle  af  ham.  For  det  er  i  Skærgaarden  som  andre  Steder, 
at  Meaneskene  holder  af  dem,  som  ser  ud  til  at  blive  Galhanse  og  Drenge 
lige  til  deres  Dødsdag.  Endnu  viser  man  Øen,  hvor  Sammel  byggede  sit 
Hus,  og  hvor  han  flyttede  ud,  naar  hans  onde  Aand  var  faret  for  slemt  frem 
med  ham.  Huset  ligger  paa  et  øde  Skær  flere  Mil  ude  i  Havbrynet.  Sag- 
net fortæller,  at  han  der  alene  en  hel  Vinter  levede  af  Fiskeri  og  Jagt, 
og  da  Folk,  efter  at  Foraarssolen  havde  smeltet  Isen,  kom  ud  for  at  søge 
efter  ham,  blev  han  rasende  og  lo  ad  dem. 

1  troede,  at  jeg  var  død,  kan  jeg  tænke  mig,  sagde  Sammel.  Nej,  endnu 
lever  jeg. 

Sine  egne  Sønner  behandlede  Sammel  paa  denne  Maade.    Følge  dem 
tilbage  vilde  han  heller  ikke,  men  svarede  paastaaeligt: 
Jeg  drager,  naar  jeg  vil. 

Til  sidst  tog  Havet  ham,  da  var  han  ædru,  men  sprang  over  Bord  for 
at  redde  en  druknende. 

Nu  er  Sammels  Hus  forfaldent.  Men  fra  den  Tomt,  hvor  det  laa,  er  Vejen 
ikke  lang  til  Arholma.  Vidunderligere  0  har  Skærgaarden  ikke,  vild,  ejendom- 
melig, bevokset  med  Fyrreskov.  Endnu  for  ganske  faa  Aar  siden  var  denne 
0  saa  godt  som  ukendt  for  alle  Byfolk,  der  søger  ud  i  Skærgaarden.  Kun  en 
Gang  om  Ugen  lander  en  lille  Dampbaad  ved  en  af  Broerne.  Landings- 
pladsen veksler  efter  Vind  og  Vejr.  Ensomt,  stille  og  dog  afvekslende  er 
Livet  herude.    Mest   bekendt  er  Øen  for  sin  Lodsstation.    Denne   ligger 

imidlertid  ikke  paa  selve  Arholma  0,  men  paa  en  bøj  Klippe  et  godt 
Stykke  ud  i  Havet.  Derved  bliver  Lodsens  Liv  et  andet  end  paa  almin- 
delige Steder.  Det  er  ikke  ber  som  andre  Steder,  at  man  kan  sende  Bud 
til  Naboen  for  at  faa  ny  Lods,  naar  den,  som  bar  Tur,  er  gaaet  ud.  I 
Steden  for  maa  de  Lodser,  som  er  bjemme,  stadig  se  efter  Signalerne  fra 
selve  Stationen.  Og  lydei  Signalet  paa,  at  en  ny  Lods  skal  komme,  fordi 
en  af  dem  derude  er  gaaet  neden  om  og  bjem,  da  gælder  det  at  være 
hurtig.  Saa  pakkes  Rejsesækken,  Klæder  og  andet  sammen  i  en  Hast. 
Baaden  med  den  rødbrune  Stribe  i  Sejlet  stikker  ud.  Gennem  Render 
og  forbi  de  usynlige  Skær,  som  der  ber  er  utallige  af,  sejler  Lodsen  ud  for 
for  at  gøre  sin  Tjeneste. 

I  tre  Døgn  er  Lodsen  forpligtet  til  at  vente  berude,  hvis  ikke  i  Mel- 
lemtiden et  Fartøj  forlanger  Lods.  Tre  Mænd  maa  samtidig  være  til  Stede 
paa  Udkig.  Og  Ventetiden  kan  ofte  blive  lang  nok.  Paa  den  lave  Klippe 
ligger  Lodsstationens  rødmalede  Bygning,  og  uden  for  gaar  den  aabne 
Østersø.  Her  lever  Lodserne  deres  Liv  for  sig  selv  fra  den  Dag,  Søfarten 
begynder.  Ensformigt  er  Livet  herude.  Det  siger  sig  selv.  Om  Sommeren 
bar  man  jo  Fiskeriet,  og  i  godt  Vejr  kan  man  drive  det  Foraar  og  Efter- 
aar.  Jeg  mener  naturligvis  den  Slags  Smaafiskeri,  som  kan  drives  lige  i 
Nærbeden.  Tbi  alt  for  langt  kan  ingen  være  borte  fra  selve  Stationen. 
Ellers  er  man  optaget  af  at  spejde  efter  Fartøjer  og  siden  gaa  ud  i  Baad 
for  at  følge  med  ind  til  Stockholm  eller  nordpaa,  hvor  Fartøjerne  skal. 

Et  anstrengende  Arbejde  er  dette,  og  et  ansvarsfuldt.  Bliver  Stormen 
for  baard,  maa  undertiden  den  store  Kutter  bemandes,  da  ingen  anden  Baad 
kan  staa  imod  Søen.  Og  staar  Lodsen  først  paa  Damperens  eller  Sejlerens 
Dæk,  da  er  det  ham,  som  bar  Ansvaret,  om  noget  skulde  ske.  Paa  Ar- 
holma sidder  gamle  Mænd,  som  er  pensionerede  nu  og  bar  lodset  i  mange 
Aar.  Arholma  bar  gamle  Aner  og  en  hel  lille  Historie  for  sig.  Paa  det 
gamle  Udkigsbjærg,  som  ligger  paa  selve  Øen,  er  der  et  vældigt  Stentaarn. 
Der  holdtes  Udkig  i  gamle  Dage,  da  Stationen  ude  til  Havs  endnu  ikke 
fandtes.  Taarnet  staar  der  nu  som  et  Minde.  Men  endnu  den  Dag  i  Dag 
gaar  Lodserne  op  der,   naar  de  vil  overbevise  sig  om,  hvor  vidt  der  er  et 

Fartøj  i  Vente  eller  ikke.  Det  staar  der  som  et  Tegn  paa,  at  Årholma  er 
Lodsernes  0  i  Nord,  vidtstrakt  og  frugtbar,  som  den  dog  er.  Der  ligger 
en  hel  Landsby,  og  der  drives  Agerbrug,  der  bor  Bønder  og  Fiskere.  Der 
bygges  gode  Baade,  og  der  drives  Sælfangst 

Ingen  0  er   mere   typisk  for  Livet  i  Stockholms   ydre  Skærgaard  og 
alle  de  Forestillinger,   man  forbinder  dermed,   end  Arholma.    Længst  ude 


1 


Fig.  9.     Landevejsparti  Syd  for  Gråsgaards  Kirke.    Østkysten  af  Øland.    Efter  Fotografi 

af  J.  E.  Thorin. 

i  Havbrynet  ligger  den,  og  Vandet  paa  Ydersiden  er  koldt.  Vil  man  bade, 
gør  man  klogest  i  at  opsøge  Vestsiden,  som  vender  ind  mod  Skærgaarden. 
Let  og  friskt  gaar  Livet  her,  saa  længe  Sommeren  varer;  mere  stille  bliver 
det,  naar  Søen  fryser  til.  Befolkningen  bestaar  af  Lodser,  Fiskere,  Bøn- 
der og  Skippere.  Alle  forstaar  mere  eller  mindre  at  tage  deres  Næring 
baade  af  Skoven  og  af  Søen.  Sælskydning  er  ingen  ukendt  Kunst,  og  at 
skyde  Edderfugle  og  andre  Søfugle  hører  til  de  aarlige  Fornøjelser. 

Dog  er  det  kun  Sommeren,  de  fleste  af  os  kender.    For  naar  Vinteren 

kommer,  er  det  ikke  let  at  vove  sig  ud  pa&  de  afsidesliggende  Øer.  Der 
er  to  Ting,  som  markerer  Overgangen.  Først  kommer  den  Tid,  da  Som- 
mergæsterne flytter  ind.  Hvor  langt  borte  Øerne  ligger,  nogle  Sommer- 
gæster er  der  alligevel  altid.  Dette  er  det  første  Tegn  paa,  at  Vinteren  er 
nær.  Livet  gaar  saa  atter  i  den  gamle  Gænge.  Indbyggerne  er  igen  alene 
Herrer  paa  deres  0.  De  besøger  hverandre  mere  aabent  end  før.  Det  er, 
som  om  de  med  eet  begynder  at  føle  sig  mere  hjemme.  Det  er  da  med 
Skærgaardsfolket  som  i  enhver  Familie,  hvor  man  bar  haft  Gæster  længe. 
De  fremmede  er  borte.  Hverdagslivet  begynder  igen,  og  i  Begyndelsen  er 
det  dejligt. 

Det  andet  Vintertegn  kommer  den  Dag,  da  Dampbaaden  holder  op 
med  at  komme,  og  Søen  fryser  til.  Da  begynder  Ensomhedslivet  og  Tung- 
sindigheden, Bønnemøder  og  Drikkelag,  Danseballer  og  Afholdsfester  imel- 
lem hverandre.  Megen  Arbejdsomhed  og  megen  Letsindighed  ogsaa,  naar 
man  skal  tale  sandt.  Et  Liv  i  Aflukkethed,  saadan  som  ingen,  der  ikke 
selv  har  prøvet  det  engang,  kan  forestille  sig.  For  den,  som  Aar  efter 
Aar  maa  prøve  dette,  er  Tiden  lang,  og  det  er  karakteristisk,  at  der  er 
mange,  som  ikke  vil  besvare  Spørgsmaal  om  den  Tid.  Da  falder  Sneen, 
da  lægger  Isen  sig,  da  slukkes  de  smaa  Fyr,  som  ikke  ligger  lige  i  den 
store  Sejlrende,  der  i  Regelen  holdes  aaben  paa  denne  Tid.  Saa  stærk  er 
Ensomhedsvanens  Magt  over  Menneskene,  at  der  findes  Egne,  om  hvilke 
man  paastaar,  at  de  netop  af  denne  Grund  har  flere  sindssyge  end  andre. 
Hvor  der  før  var  Søvej,  maa  man  nu  gaa,  —  om  Isen  bærer.  Bærer  den 
ikke,  er  man  helt  aflukket  fra  Omverdenen.  Man  maa  vove  Livet  for  at 
komme  frem. 

Der  var  engang  en  Flok  Ungdom,  som  skulde  gaa  fra  et  Bal.  Sne- 
stormen kom  over  dem,  og  en  Tid  var  de  i  Tvivl  om,  hvorvidt  de  skulde 
gaa  i  Land  eller  vove  sig  ud  paa  Isen.  Vejen,  de  skulde  tilbagelægge,  var 
ikke  længere,  end  at  man  i  værste  Fald  kunde  gaa  den  paa  mindre  end 
et  Kvarter.  Til  sidst  gik  de  dog,  og  for  at  være  sikre  gik  de  efter  Vin- 
den, og  Vinden  havde  de  paa  Siden.  Men  medens  de  gik,  slog  den  forræ- 
deriske Vind   om.     De   unge   gik   stadig   som  før,    med  Vinden  og  Sneen 

piskende  fra  Siden.  Lige  stik  til  Havs  gik  de  i  Snestorm  og  Tykning,  til 
de  segnede  af  Træthed,  og  Dagen  efter  fandtes  de  døde  i  Sneen. 

Saadanne  Skæbner  træffer  man  ogsaa  ude  i  Skærene.  Men  naar  Vin- 
teren er  forbi,  da  kommer  Foraaret.  Det  kommer  med  stor  Larm  og  Is- 
opbrud,  Storme  og  Regnbyger  og  Trækfugle,  som  drager  imod  Nord.  Da 
letter  det  i  Sindene,  og  paa  Øerne  begynder  man  at  grunde  paa,  naar  den 
første  Dampbaad  kommer. 

Den  første  Dampbaad,  —  den  er  Befrielsen  og  Glæden. 

Ingen  Glæde  kan  lignes  ved  den,  at  den  første  Dampbaads  Røg  glider 
over  det  isfri  Vand.  Da  er  Skærgaarden  vaagen  efter  Vintersøvnen.  Da 
flokkes  Mænd,  Kvinder  og  Børn  paa  de  graa  Smaabroer  rundt  i  Vigene. 
Og  nu  ved  alle,  at  de  ikke  længere  er  lukket  ude  fra  andre  Mennesker.- 

Dette  er  en  Sag  saa  stor  og  vigtig,  at  man  vel  maa  sige  som  saa:  At 
ingen  er  nødt  til  at  være  lukket  ude  fra  Medmennesker  og  Liv,  det  er  den 
store  Tanke,  som  i  de  sidste  Tiaar  arbejder  paa  at  omdanne  Verden. 

AF  ERIK  AKERHJELM. 


FORAN  mig  ligger  Sverrigs  Kort;  det  har  brun  og  rød  Farve.  Alt  Land^ 
som  ligger  højere  end  200  m.  over  Havet,  er  brunt,  medens  det  Land, 
som  ligger  lavere,  har  grøn  Farve.  Kortet  fortæller  mig,  at  hele  det  nord- 
lige Sverrig,  undtagen  en  ganske  smal  Kyststrækning  inden  for  den  botni- 
ske Bugt,  er  Højland,  og  det  fortæller  ogsaa,  at  der  Syd  for  dette  Højland 
gaar  et  Lavland  fra  Skagerak  til  Østersøen  med  en  omtrentlig  Bredde  af 
150  km.,  som  udvider  sig  mod  Øst.  Syd  herfor  igen,  ligesom  fasthæn- 
gende  ved  den  lange  Indsø  Vetterns  Sydende  ser  jeg  et  brunt  Land,  der 
ligger  som  en  0  skilt  fra  Nordsverrigs  Højlaud.  Den  brune  Plet  er 
dog  ikke  saa  lille.  Den  dækker  hele  det  indre  af  GStaland,  og  den  har 
saa  at  sige  sit  Hovede  lidt  Øst  for  Vettern,  ikke  langt  fra  det  store  Jern- 
baneknudepunkt NflssjS. 

Hvis  jeg  lidt  nærmere  studerer  Formen  paa  denne  lille  Plet,  saa  ser 
jeg,  at  den  danner  en  retvinklet  og  ligebenet  Trekant.  Den  rette  Vinkel 
er  ved  Indsøen  Sommen  paa  Grænsen  mellem  Smaaland  og  Østergdtland ; 
den  ene  Katete  gaar  i  sydlig  Retning,  omtrent  paa  Grænsen  mellem  J6n- 
kSping-  og  Kalmar-Len,  og  Trekantens  Sydspids  ligger  paa  Upvidinges 
Højland.  Den  anden  Katete  løber  i  vestlig  Retning  over  Vetterns  Sydende 
hen  imod  Alingsaas  i  Vestergotland,  og  her  findes  Trekantens  Vestspids. 
Hvis  jeg  sammenknytter  Alingsaasegnen  med  Upvidinge,  saa  har  jeg  Tre- 
kantens Hypotenuse.  Den  ovennævnte  Trekant  omfatter  temmelig  nøjagtigt 

den  Del  af  det  sydsvenske  Højland,  som  naar  en  Højde  af  200  m.  over 
Havet  Men  til  Højlandet  regnes  ogsaa  det  nærmest  liggende  grønne  Land, 
som  er  over  100  m.  højt. 

Den  allerstørste  Del  af  Sydsverrigs  Højland  rummer  Landskabet  Smaa- 
land.  Men  Højlandet  gaar  et  godt  Stykke  ud  over  Smaalands  nordlige, 
sydlige  og  vestlige  Grænse  og  dækker  mindre  Dele  af  Østergdtland,  Vester- 
gotland,  Halland,  Skaane  og  Blekinge.  Men  den  Del  af  Smaaland,  som 
grænser  til  Østersøen  og  Kalmarsund  —  med  eet  Ord  Kalmar-Len  —  er 
et  bakket  Lavland  og  regnes  ikke  med  til  det  sydsvenske  Højland. 

Hvad  indeholder  dette  Højland  inden  for  Gdtaland,  hvordan  ser  det 
ud  og  hvad  er  det  for  Folk,  som  bygger  og  bor  der? 

Det  er  meget  almindeligt  at  høre  af  Folk,  som  har  rejst  gennem  dette 
Land  med  den  saakaldte  sydlige  og  østlige  Hovedbane,  der  gaar  tværs 
gennem  Smaaland  fra  Syd  mod  Nord,  at  det  er  et  ensomt  og  uinteressant 
Land.  En  saadan  Dom  viser  kun,  at  de  aldrig  med  aabent  Blik  har  ud- 
forsket dette  Land,  og  at  de  ikke  har  set  noget  af  det,  som  ligger  uden 
for  den  moderne  Alfarvej  af  Jern,  at  de  aldrig  har  brudt  sig  om  at  blive 
nærmere  kendt  med  det  haardføre,  arbejdssomme  og  vaagne  Folk,  som 
bor  mellem  de  tusind  blaa  Søer  i  Smaalands  dybe  Skove.  Det  viser  og- 
saa, at  de  ikke  har  øst  af  den  rige  Kilde  af  Sagn  og  Eventyr,  som  rinder 
levende  og  klar  i  mangen  smaalandsk  Landsby,  og  at  de  ikke  kender  de 
mange  stemningsfulde  Fortællinger  eller  synlige  Minder  fra  Aarhundreders 
Strid  med  Naboerne  mod  Syd  og  Vest. 

Den,  som  vil  lære  Landet  at  kende,  maa  ikke. følge  den  store  Rejse- 
strøm; han  maa  følge  Kulturens  gamle  Pulsaarer:  Landevejene.  Han  maa 
opsøge  Folket  i  de  smaa  Huse  lige  saa  vel  som  Storindustriens  Brænd- 
punkter, det  store  Moseland  nede  i  Sunnerbro  saa  vel  som  det  lovpriste 
smukke  Vårend  —  Oksernes  kendte  Hjemland  omkring  Vermano  —  og 
de  af  krigersk  Daad  minderige  Grænseegne  ved  Halland  og  Skaane.  Han 
maa  gaa  ind  i  de  smaa  Husflidsstuer  i  Gnosjo;  han  maa  studere  Tabergs 
Landsby,  engang  saa  rig  paa  Bjærgværksdrift. 

Begge    Smaalands  Len,  Jdnkopings  og    Kronobergs,   ligger   inden   for 

det  sydsvenske  Højland.  Men  denne  Inddeling  af  Landet  er  kun  ad- 
ministrativ og  har  kun  lidet  eller  intet  at  gøre  med  Natur  og  Folk.  Meget 
naturligere  var  Smaalands  gamle  Inddeling  i  Finveden,  Vårend  og  Nju- 
dung,  fremgaaet  som  den  var  af  Historien  og  Folkets  Indvandring. 

Meningerne  om  Sverrigs  første  Bebyggelse,  hvorfra  Folket  er  kommet, 
og  hvem  det  var,  som  først  slog  sig  ned  i  Landet,  er  omstridt. 


Fig.  10.    Kulmile  ved  Nissaaaen.    Efter  Fotografi  af  Forfatteren. 

Sikkert  er  det  dog,  at  det  sydsvenske  Lavland  tidlig  blev  bebygget,  og 
at  Folkets  Indvandring  er  foregaaet  fra  Kystlandet  op  over  Floderne.  Der- 
ved er  Egnene  omkring  Indsøerne  blevet  befolket,  og  først  sent  er  Menne- 
skene trængt  frem  over  de  højere  liggende  Skovegne,  som  de  derefter 
gjorde  til  deres  Hjem.  I  lang  Tid  er  derfor  denne  Skovegn  blevet  gen- 
nemstrejfet  paa  Kryds  og  tværs  af  enkelte  Stimænd,  som  fulgte  Dyrenes 
Spor  og  Bækkene,  mens  Massen  af  Folket  samlede  sig  i  Flokke  omkring 
Søerne  og  de  større  Vandløb  og  dannede  Landsbyer  eller  »Smaalandc,  som 

ved  Skovene  var  skilte  fra  hverandre.  —  Af  den  dunkle  Sagnverden  frem- 
stiger  Navnene  paa  flere  Riger  og  Konger,  ja,  enkelte  Forfattere  opregner 
endog  hele  Kongeregistre  og  Fortællinger  om  en  Mængde  Hændelser  fra 
denne  længst  svundne  Tid.  Hvor  interessante  end  disse  Sagnkonger  og 
deres  lysende  Bedrifter  er,  bør  de  dog  ganske  henvises  til  det  Omraade, 
hvor  de  rettelig  hører  hjemme:  den  forhistoriske  Sagnverden. 


Fig.  11.    Skovarbejdere  ved  Nissaaaen.    Efter  Fotografi  af  Forfatteren. 

Lidt  efter  lidt  samles,  ser  det  ud  til,  de  smaa  Sagnriger  til  større  En- 
heder, og  derigennem  bliver  de  belyst  af  Historiens  første  svage  Straaler. 
Inden  for  Smaaland  kan  man  saaledes  udskille  tre  eller  fire  mere  eller 
mindre  uafhængige  Landstrækninger,  nemlig  de  førnævnte:  Finveden,  Vå- 
rend  og  Njudung. 

Skønt  denne  Inddeling  af  Landet  er  den  historiske,  er  jeg  ikke  i  Tvivl 
om  at  bygge  en  første  overskuelig  Skildring  af  det  sydsvenske  Højland  paa 
den,   da    man  derved    bedre  kan  forstaa  dette  Land  og  faa  Oversigt  over 

Og  gruppere  dets  Ejendommeligheder^  end  om  jeg  vilde  gaa  ud  fra  den 
intetsigende,  administrative  Inddeling.  — 

Længst  mod  Vest,  omfattende  Egnen  omkring  Nissaaa-  og  Lagadalene 
eller  de  nuværende  Herreder  Mo,  Våstbro,  Østbro  og  Sunnerbro  laa  det 
gamle  Finveden.  Det  var  dengang  som  nu  Smaalands  fattigste  Distrikt, 
hvis  Stengrund  næsten  overalt  blev  dækket  af  et  geologisk  Morænegrus, 
som  ikke  egnede  sig  til  Opdyrkning. 

Vidtstrakte  Moser  dækker  store  Omraader  af  dette  Land,  og  ejendom- 
meligt er  det  gennem  hele  Egnen  gaaende  sumpede  Strøg,  som  i  sig  opta- 
ger de  spredte  Mosestrækninger  i  Mo  Herred,  længer  sydpaa  den  flere  Mil 
omfattende  »Store  Mose«  med  sin  Fortsættelse  i  Forshede  og  Torskinge 
Sogn,  fremdeles  den  store  Indsø  Bolmen,  samt  længst  mod  Syd  Mosestræk- 
ningen gennem  Sognene  Annerstad  og  Hinneryd,  som  gaar  helt  ned  mod 
Jernbaneknudepunktet  Markaryd. 

Men  Tiderne  skifter,  Kulturen  kan  forvandle  Stene  til  Brød,  og  før 
dette  Aarhundrede  stiger  ned  i  sin  Grav,  vil  Menneskene  af  det  vestlige 
Smaalands  mange  Moser,  der  hidtil  har  ligget  som  værdiløse  Pletter  paa 
Kortet,  hente  Lys,  Varme  og  Kraft  til  Storindustrien. 

Endnu  dækker  Skoven  i  Almindelighed  Finvedsherrederne,  selv  om 
ogsaa  her  er  hærget  efter  Evne.  Den  sydligste  Del,  Sunnerbro  Herred,  er 
opfyldt  af  store  Lyngheder  og  her  og  der  af  lidt  Flyvesand,  som  rimelig- 
vis udgør  det  sidste  Minde  fra  Krigens  Aarhundreder,  da  Finvedens  Græn- 
ser i  Vest  og  Syd  ogsaa  var  Sverrigs  Grænser  mod  Danmark. 

Over  denne  Landsdel  gaar  i  Retning  Nordvest — Sydøst  Nordgrænsen 
for  Bøgens  Udbredelse;  dog  optræder  denne  Træsort  i  mindre  Skove  læn- 
gere mod  Nord.  Det  er  værd  at^ lægge  Mærke  til,  at  Væksternes  Rigdom 
paa  Arter  stærkt  aftager,  jo  længere  vestpaa  man  kommer  inden  for  det  syd- 
svenske Højland  og  er  ganske  ubetydelig  i  Finvedens  Herreder,  især  i 
Laga-  og  Nissaaadalene. 

Finvedens  Midtpunkt  var  i  gamle  Tider  Egnen  omkring  Indsøen  Bol- 
men,  især  den  store  0  Bolmsø.  Meget  gamle  Navne  som  f.  Eks  Hof,  Hu- 
såby  m.  fl.   støtter   den  Formodning,   at  et  ældgammelt  Høvdinge-   eller 

Kongesæde  har  ligget  her.  Det  er  ogsaa  ganske  naturligt,  at  de  ældste 
Indvandrere,  som  kom  fra  Kysten  langs  Lagaelven  og  Bolmselven,  har 
fundet  gode  Boliger  ved  den  store  Indsøs  Bredder  og  Øer. 

Hele  denne  Del  af  Smaaland,  som  engang  i  Tiden  var  Grænseland 
mod  Danmark  i  de  endeløse  Krigsaarbundreder,  er  overordentlig  rig  paa 
Minder  og  Fortællinger  fra  Krigens  Tid.      En  Del  af  disse  Fortællinger  er 


Fig.  12.    Interiør  fra  en  smaalandsk  Landsbykirke.    Bolmsø.    Efter  Fotografi  af  Forfatteren. 

gennem  den  mundtlige  Tradition  blevet  saa  omformet,  at  de  maa  henreg- 
nes til  Sagnenes  Omraade,  medens  andre  indeholder  Enkeltbeder,  som 
utvivlsomt  afspejler  historiske  Hændelser. 

Op  over  de  gamle  Færdselsveje,  Laga-  og  Nissaaastierne,  brød  Dan- 
marks Krigs-  og  Røverbander  ind  i  Landet,  og  der  er  talrige  Levninger  af 
Skanser  og  Borge  eller  Fortællinger  om  de  Forskansninger,  hvorigennem 
Svenskerne  søgte  at  sætte  en  Bom  for  de  danskes  Indfald. 

Forfatteren  af  denne  Skildring  har  under  sine    mange  Rejser  i  Smaa- 

land  gjort  den  ejendommelige  Iagttagelse,  at  næsten  langs  hele  Smaalands 
Grænse  mod  Halland,  Skaane  og  Blekinge,  d.  v.  s.  Danmarks  tidligere  Pro- 
vinser, træffes  et  Bælte,  paafaldende  lidt  bebygget  og  opdyrket,  —  uden 
Tvivl  et  Minde  om  den  Tid,  da  ingen  vovede  at  slaa  sig  ned  i  Grænse- 
egnene, hvor  der  raadede  evig  Ufred. 

Der  ligger  ingen  By  i  det  gamle  Finveden,  men  Handel  og  senere 
Tiders  Industri  har  dog  skabt  et  Samfund,  hvor  Menneskene  bor  tæt  sam- 
men, og  som  i  nær  Fremtid  sikkert  vil  vokse  op  til  Byer.  Gislaved  ved 
Nissaaaen  med  sine  Gummifabrikker  og  Spinderier  og  sin  Uldindustri  er  et 
saadant  Sted,  og  Vernamo,  som  allerede  er  kendt  for  sin  Kreaturhandel,  er 
et  andet  Sted,  som  ligger  smukt  ved  Lagan  Nord  for  Indsøen  Vidostern. 
Ljungby  og  Markaryd,  som  ligger  længere  mod  Syd  ved  Lagaaaen,  er  større 
Samfund,  som  har  den  moderne  Industri  i  Forening  med  Samfærdsels- 
midler at  takke  for  deres  Opblomstring. 

Sydøst  for  Finveden  strækker  sig  det  for  sin  Skønhed,  sin  Rigdom  og 
sine  stolte  Minder  lovpriste  Vårendy  som  omfatter  omtrent  den  østlige  Halv- 
del af  det  nuværende  Kronobergs  Len.  Smuk  og  afvekslende  er  denne 
Egn,  overalt  opfyldt  af  Vandløb  og  Indsøer,  som  danner  Vige  hist  og  her. 
Her  finder  vi  mod  Syd  den  langarmede,  skærgaardlignende  store  Indsø 
Aasnen  i  en  gammel  Kulturegn,  fuld  af  gamle  Sagn.  Som  en  naturlig 
Fortsættelse  af  Aasnens  Vandsystem  kommer  Indsøerne  Salen  og  Helgasøen 
mod  Nord.  Længere  mod  Øst  ligger  Indsøerne  Innaren,  Ørken  og  Mad- 
kroken  som  et  dybtblaat  Spejl  omgivet  af  et  skovklædt,  smukt  Bakkeland- 
skab. Fortsætter  man  videre  mod  Øst,  tager  Indsøernes  Mængde  af;  her 
ligger  Upvidinges  mere  ensformige,  øde  Højland. 

Var  Finveden  Mosernes  og  de  stenede  Indhegningers  Hjem,  saa  er  det 
gamle  Vårend  den  blide,  smilende  Naturs,  de  smukke  Udsigtspunkters  og 
de  hundrede  blaa  Indsøers  fagre  Landskab.  Olof  Hylten-Cavallius,  en 
ægte  Vårendpatriot,  har  i  et  stort  Arbejde  om  »Vårend  og  Virdarnec  skil- 
dret og  lovprist  sin  Hjemegn. 

Hovedpunktet  i  denne  Landsdel  er  Kronoberg  Lens  eneste  By,  den 
gamle   Bispe-  og  Residensby  Våxjø,   kendt   for  sin  gamle  Domkirke,   om 

hvilken  Sagnet  fortæller,  at  den  blev  grundlagt  af  Smaalands  Apostel,  den 
hellige  Sigfrid. 

Fra  denne  Egn  stammer  Smaalands  stolteste  Sagn,  det  almindelig 
kendte  Sagn  om  Blenda,  som  med  sin  Hær  af  Kvinder  reddede  Landet 
fra  de  indbrydende  Danskere.  Dette  Sagn  fortjener  i  Korthed  at  nævnes.  Det 
lyder  saaledes:  Medens  alle  vaabenføre  Mænd  var  borte  fra  deres  Hjemegn, 
Vårend,  for  at  hjælpe  Kongen  i  Vestergotland  i  hans  Kamp  mod  Norges 
Konge,  faldt  en  dansk  Hær  ind  i  Vårend.  Da  kaldte  Blenda  sit  Lands 
Kvinder  til  Værn  for  Fædrenebyen.  Da  en  stor  Hær  af  Kvinder  var  blevet 
samlet,  raadslog  de  om,  hvorledes  de  skulde  fordrive  Fjenden,  og  de  blev 
enige  om,  at  da  de  ikke  saa  sig  stærke  nok  til  at  møde  Fjenden  med 
Magt,  maatte  de  prøve  med  List  —  Et  stort  Gæstebud  blev  gjort  i  Stand, 
og  de  forbavsede  Danskere  blev  indbudt  til  Festen.  Den  begyndte,  og 
man  forsynede  sine  Gæster  rigeligt  med  Mad  og  stærkt  01,  saa  at  de  blev 
drukne.  Derefter  blev,  paa  et  givet  Tegn,  Fjenderne  overfaldet  og  dræbt. 
Som  Løn  for,  at  Vårends  Kvinder  havde  reddet  deres  Land  fra  en  over- 
hængende Fare,  fik  de  Ret  til  at  arve  lige  med  Mændene  og  til  evig  Tid 
at  føje  det  saakaldte  Felttegn  til  deres  smukke  Folkedragt  og  til  at  lade 
Trommen  lyde  ved  Brudefølge. 

Dette  er  Sagnet.  Fra  de  ældste  Tider  har  Vårends  Kvinder  arvet  lige 
med  Mændene,  og  denne  Ret  er  bekræftet  og  stadfæstet  af  flere  svenske 
Konger,  længe  før  den  var  erkendt  i  det  øvrige  Sverrig.  Mange  kulturhi- 
storiske Forfattere  mener  af  denne  og  andre  Aarsager,  at  den  Hændelse, 
som  Blendasagnet  afspejler,  er  en  virkelig  indtruffen  historisk  Begivenhed, 
og  man  har  søgt  at  sætte  den  i  Forbindelse  med  Blådinge  Sogn  i  Vårend 
og  med  Åarhundredet  1000  efter  Kristus,  men  derom  kan  jo  intet  med 
Vished  siges. 

Nu  er  der  intet  af  det,  som  fortjener  Navn  af  Nationaldragt  eller  Folke- 
dragt, mere  i  Brug  i  denne  Del  af  Sverrig.  Den  almindelige  Brug  af  disse 
Dragter  i  Smaaland  ophørte  i  Slutningen  af  det  17.  eller  18.  Aarhundrede, 
men  langt  senere,  ja  endog  lige  indtil  for  en  knap  Menneskealder  siden 
kunde  man  se  en  gammel  Mand  eller  Kvinde  bruge  disse  smukke  Klæder, 

Fig.  13.    Den  midterste  Del  af  Smaaland. 

som  giver  Landsbyen  Farve  og  Liv,  og  som  fremmer  Samfølelsen  og 
Landsbypatriotismen.  Ja,  endnu  den  Dag  i  Dag  kan  man  paa  Lofter  og 
i  Fadebure  finde  et  og  andet  gammelt  Klædningsstykke  af  denne  Slags. 

Enkelte   Dele   af  Smaaland  har  haft  helt  gennemførte  Dragter,   hvori 
ingen  væsentlige  Ændringer  blev  taalt ;  medens  atter  andre  Egne,  som  det 


Fig.  14.    Baadeskure  ved  Vettem  paa  Visingsd.    Efter  Fotografi  af  Forfatteren. 

synes,  har  givet  større  Spillerum  for  den  enkeltes  Smag  og  Fantasi.  Mest 
kendt  for  sin  Skønhed  og  Kostbarhed  var  uden  Tvivl  netop  den  Dragt, 
som  blev  baaret  i  Vårend,  og  som  blev  navnkundig  ved  det  ovenfor 
nævnte  Felttegn. 

Linné,  den  store  Blomsterkonge,  fremstiller  Vårenddragten  i  Bogen  om 
sin  Rejse  gennem  Smaaland  og  Skaane;  men  det  vilde  blive  for  vidtløftigt 
her  nærmere  at  gøre  Rede  for  denne  Dragt. 

Andre  Folkedragter  fra  det  sydsvenske  Højland  var  Unnarydsdragten, 

Unde  og  Kolk.    I.  3 

som  blev  brugt  i  søndre  Unnaryd  og  tilgrænsende  Sogn  Vest  for  Indsøen 
Bolmen;  Sunnerbodragten,  som  blev  brugt  i  Sunnerbo  Herred  i  det  syd- 
vestlige Smaaland;  Vestbodragten  fra  Herredet  med  samme  Navn  i  Jon- 
kopings  Len,  samt  Østreherredsdragten  fra  det  gamle  Distrikt  Njudung. 

Nord  for  Vårend,  omfattende  det  sydsvenske  Højlands  højestliggende 
Dele,  laa  Njudung  eller  Landet  omkring  Almesaakras  Højland  og  Emm- 
aaens  øvre  Løb.  Langs  denne  Elv  gik  i  gammel  Tid,  som  den  Dag  i  Dag, 
den  store  Landevej  fra  Kystlandet  mod  Øst  op  til  det  store  Højland, 
men  Jernveje  og  Landeveje  fra  den  nyere  Tid  har  gjort,  at  den  gamle 
Færdselsvej  har  tabt  sin  Betydning.  Smaalands  Kystland  blev  ikke  før  og 
bliver  heller  ikke  nu  i  den  almindelige  Bevidstbed  regnet  til  det  egentlige 
Smaaland,  ligner  heller  ikke  dette  Landskab  hverken  i  Natur  eller  Folke- 
karakter. 

Njudung  udmærker  sig  ved  store  Terrænformer  og  stærk  Højlandska- 
rakter,  baade  i  Natur,  Klima  og  Vækstliv.  Ogsaa  denne  Del  af  det  syd- 
svenske Højland,  der  kan  betragtes  som  dets  Hoved,  er  overordentlig  smuk 
og  rummer  en  Mængde  Indsøer.  Som  Hovedpunkt  i  denne  Landsdel  kan 
nævnes  Hvetlanda  Samfund. 

Af  det  sydsvenske  Højland  er  Egnen  omkring  Vetterns  Sydende  samt 
de  til  dette  Højland  hørende  Dele  af  Vestergdtland  ikke  blevet  omtalt. 
Disse  Egne  er  i  Aarhundredernes  Løb  blevet  regnet  snart  til  det  ene,  snart 
til  det  andet  Landskab  og  har  ikke  udgjort  selvstændige  Lokaliteter.  — 
Hvert  Stykke  har  sin  Karakter,  de,  som  bor  der,  deres  Kendemærker,  og 
hver  Landsby  sin  Lokalfarve,  og  det  er  Landsbyforskningens  smukke  Op- 
gave at  studere  og  iagttage  disse  forskellige  Afskygninger  af  den  menneske- 
lige Kultur. 

Det  sydsvenske  Højland  vil  jeg  kalde  et  lille  Norrland  midt  inde  i 
Gotaland.  Smaalandsbonden  ser  ikke  Livet  paa  samme  Maade  som  Kyst- 
beboerne i  Halland;  for  ham,  som  bygger  og  bor  mellem  de  skovklædte 
Bakker  oppe  i  Højlandet,  er  Arbejdet  ikke  saadan  som  for  den,  der  dyrker 
den  frugtbare  skaanske  Jord.  Dage  og  Aarstider  veksler;  Vinter  følger 
Sommer,  Søndag  efter  Hverdag,  Hvile  efler  Arbejde,  men  Søndagen  er  ikke 

den  samme,  Hvilen  ikke  lige  for  de  stenbundne  Agres  Sønner  og  for 
Slettebeboerens  Barn  i  Østergdtland.  Begge  har  deres  særskilte  Maade  at 
leve  paa. 

Og  nu  forestaar  Vinteren,  og  Kulden    bider   skarpt  oppe  i  Højlandet. 
Det   hvide    Dække   bygger  Bro  over  de  stenede   Ødemarker,  saa  at  Okse- 


Fig.  15.    Tømmerkersel  med  Okser.    Nord-Smaalaod.    Efter  Fotografi  af  Forfatteren. 

slæden  kan  bære  Skoven  ud  til  Vejene,  hvor  den  i  lange  Læs  sendes  til 
Træmasse-  eller  Snedkerfabrikkerne  eller  som  Brænde  til  Byen  for  at  skabe 
Varme  og  Glæde  i  tusind  Hjem.  Nu  er  det  derfor  Oksernes  Arbejdstid 
og  en  gylden  Tid  for  dem,  som  hærger  Skoven. 

Men  nu  skal  ogsaa  Drengen  rustes  ud  til  Amerikarejsen  til  Foraaret. 
For  til  Amerika  skal  han  nu  lige  saa  vel  som  den  ældre  Broder  før  ham, 
selv  om  de  haarde  Agre  raaber  efter  hans  unge  Arme,  og  al  Verdens 
Brochurer  siger  ham,  at  han  ikke  faar  det  bedre  derovre.  Fader  maa  ordne 

sig  saa  godt,  han  kan,  med  det  gamle  Hjem.  Det  er  Drengens  Drøm  endna 
engang  at  kunne  stige  ind  gennem  den  lave  Stuedør  som  en  fin  Herre  med 
Stok  og  Handsker  og  Signetring  paa  Fingeren,  med  halvengelske  Ord  ind 
imellem  det  ærlige  Modersmaal.  Til  Amerika  maa  Drengen,  ellers  var  han 
ingen  rigtig  Smaalænding. 

Men  saa  kommer  de  lyse  Aftener.  Fader  har  allerede  set  Isen  blive 
sort  paa  Søen,  og  en  smuk  Dag  genspejler  den  blanke  Overflade  mørke 
Skyer  og  mørkegrønne  Grantræer.  Bakkerne  klæder  sig  i  den  fineste  lyse- 
grønne Bamedragt,  og  Birkeskovene  rødmer  blufærdigt  over  deres  nøgne  hvi- 
de Stammer.  —  Himlen  blaaner  mere  og  mere,  og  Moder,  som  nylig  vendte 
tilbage  fra  Missionsmødet  i  Fagerhult,  fortæller,  at  hun  har  hørt  den  første 
Lærke  over  Markerne.  Nu  begynder  Foraaret  og  Arbejdet.  Huset  staar 
tomt  hele  Dagen,  og  hvis  Folket  er  smittet  af  de  nye  Tiders  Paafund,  saa 
aabnes  de  tilspigrede  Vinduer  for  at  slippe  forrige  Sommer  ud.  Hvis  det 
lader  sig  gøre,  skal  Hytten  have  en  ny  rød  Farve  i  Aar  og  nye  hvide  Hus- 
hjørner.  Thi  røde  skal  nu  engang  alle  Hytter  i  Smaaland  være,  ellers  var 
de  ikke  ægte.  Og  smukke  er  de,  disse  farverige  Smaalandshytter,  som  de 
ligger  medr  deres  fagre  Solskinssmil  paa  Bakken  med  mørke  Grantræer  eller 
mosgroede  Skraaninger  som  Baggrund. 

Men  Nætterne  bliver  lysere  som  det  fagreste  Brudelin.  Det  ved  Ung- 
dommen, og  derfor  samles  den  paa  Dansepladsen  ved  Vejskellet,  der  hvor 
Kalle  i  Elgaryd  trakterer  Klaveret  med  Mesterhaand.  Kalle  frier  til  den 
smukke  Lise  i  Hogaasen.  Og  naar  Dansen  er  forbi,  gaar  Kalle  og  Lise 
Haand  i  Haand  hjemover  paa  den  mosede  Sti,  og  ingen  kan  vide,  om  ikke 
Kalle  stjæler  et  Kys,*  der  hvor  Stien  bugter  sig  frem,  og  Birkeskoven  staar 
tættest.  Men  inden  næste  Foraar  samler  Landsbyens  Drenge  og  Piger  til 
Dans  ved  Vej  skellet,  er  Kalle  i  Amerika,  og  den  smukke  Lise  har  faaet 
en  anden  Kæreste.  —  Nu  begynder  Skovene  at  fyldes  med  Sangfugle,  og 
højest  oppe  i  det  tynde  Blaa  ser  man  store  hvide  Fugle  skære  i  Vinkel 
gennem  Luften  og  styre  mod  Nord. 

Tidlig  om  Morgenen,  mens  Hanen  sover  paa  sin  Pind,  gaar  gamle  Fader 
langsomt  ned  til  Søen.    Der  tager  han  Baaden  og  ror  ud  til  Odden  for  at 

efterse  Fiskegarnene,  og  da  kan  det  hænde,  at  Fader,  endnu  før  den  blaa 
Røg  fra  Kaffeilden  stiger  op  af  Skorstenen,  gaar  hen  til  Stationen  for  at 
bytte  Søens  Gaver  med  klingende  Mønt.  Det  er  nu  den  gamles  Drøm,  at 
han  med  disse  Fisk  skal  kunne  skaffe  et  rigtigt  Herskabsstakit  omkring 
Hytten.     Det  skal  blive  hans  Testamente  til  Sønnen,  han,  som  saa  længe 


Fig.  16.    Den  store  Sten  og  den  runde  forsirede  Sten  paa  Inglingehøjen.    Mærkelige  For- 
tidsmindesmærker I  Ingelstad  Sogn.    Syd-Smaaland.    Efter  Fotografi  af  Forfatteren. 


har  levet  paa  Aftægt.  Lykkelige  gamle;  han  ved  ikke,  at  før  Højsommerens 
Sol  skinner  over  Haverne,  og  før  han  endnu  har  faaet  samlet  Halvdelen 
af  Summen,  bliver  han  baaret  til  Sognets  Kirkegaard  henad  den  enebær- 
bestrøede Vej  og  graves  ned  under  et  sort  Trækors.  Den  gamle  ved  ikke, 
at  Foraaret  skal  tage  ham,    som  det  har  taget  saa  mange  andre  gamle. 

Saa  bliver  det  varmere  Dage ;  der  bliver  Farve  og  Liv  i  Haverne,  Sang 
og  Fuglekvidder  i  Skoven,  og  Svalerne  lader  deres  Unger  flyve.  Nu  gaar 
Bonden  til  Sognets  Skolehus  for  at  drøfte  Kommunens  Jernbanespørgsmaal. 

Thi  et  Jernbanespørgsmaal  maa  man  jo  have  i  hvert  Sogn  i  Smaaland, 
hvis  der  er  noget  ved  det. 

Oppe  i  Nøddeskoven  staar  »Slottergnbberne€  (Leverblomsterne)  og  nik- 
ker paa  deres  runde,  gale  Hoveder  og  mener,  at  nu  er  Tiden  kommet  til 
at  faa  Høet  ind.  Men  da  maa  ingen  være  i  Stuen,  da  maa  alle  ud;  kun 
een  er  borte.  Kalle  iu<^a  være  borte,  han  er  ude  at  gøre  Soldatertjeneste 
paa  Kronobergs  Hede.  Og  paa  Mosen  vokser  »carexc  og  »scirpus«  og  vil 
ikke  bøje  sig  for  Sommervinden,  som  stryger  forbi  paa  Vej  til  Blomster  og 
Skove.  Og  i  Granskovlunden  gaar  »Brokac  og  »Florac  under  Bjælde- 
klang mellem  Bøllebær,  men  naar  Skyggerne  begynder  at  blive  lange,  gaar 
de  ned  imod  Hjemmets  Led  for  at  malkes  og  tygge  Drøv. 

Men  naar  »Slottergubberne«  bøjer  deres  Hoveder  mod  den  høje  Stængel, 
da  er  Kornhøsten  nær.  Da  gulnes  Rugen  paa  de  smaa  Agre,  og  da  gælder 
det  at  faa  Komet  ind,  thi  Skam  faa  den,  som  har  Kornstakkene  ude  paa 
Marken,  naar  Naboens  Avling  ligger  velbjærget  og  rig  i  Laden. 

Og  saa  er  endelig  Høsten  inde.  Høsten  med  sine  Farver,  sin  blaa- 
klare  Luft,  sit  faldende  Løv  og  sin  drømmende  Ro.  Nu  lyser  Hederne 
i  Sunnerbo  af  Lyngens  fagreste  Lillafarve,  og  det  begynder  at  rødme  i  Sko- 
vene af  Tyttebærrenes  højrøde  Klaser.  —  Henne  ved  Gærdet  i  Rydningen 
sniger  Haren  sig  forsigtigt  frem  mellem  Bøllebærtuer  og  Stene,  og  Kragerne 
begynder  at  flokkes  paa  Agrene  for  at  tale  sammen  om  deres.  En  Dag  kommer 
de  fine  Herrer  fra  Gdteborg,  og  Hundegøen  lyder  lystigt  mellem  Bakkerne. 
I  lette,  luftige  Spring  kommer  Raabukken  ud  af  Birkeskoven,  kløvende  Vind 
og  Buske,  men  snart  mærker  den,  at  Jagten  gælder  Haren,  som  skyder 
Vej  gennem  T3rttebærlyngen,  og  saa  drager  den  sig  ind  igen  i  Birkeskovens 
venlige  Skygger.  Længe  derefter  ser  man  to  milde  spørgende  Øjne,  og  et 
Par  spændte  spidse  Ører  staar  urørlige  inde  i  det  tætteste  Løvværk  og  spej- 
der, om  Vejen  er  fri.  Jo,  nu  er  den  det;  Hundeglammet  høres  som  en 
bortdøende  Sang  længst  oppe  mod  Bjærget  ved  den  lille  Plads,  hvor  Solda- 
ten bor. 

Men  Luften,  som  hidtil  har  været  gennemsigtig  som  det  fineste  Krystal, 
bliver  mere  graa,  Qern  og  utydeligere.  Skyerne  bliver  forrevne  og  vaade,  og 

Vinden  rykker  de  gyldenrøde  Blade  af  Træerne.     Læssene  slider  sig  frem 

i  Sølet  paa  de  dybe  Veje,   Fløjen  paa  Udhusbygningen  skriger  baade  Nat 

og  Dag,  og  Søen  staar  gulgraa  og  græmmer  sig.  —  Saa  en  Dag  er  det  Slut 

med  Stilheden.     Stormen  hæver  sin  Røst,  de  hængende,  tunge  Skybanker 

udlader  sig  i  Styrtregn.    Sommeren  jordes.     Plaskregnen  indvier  alt,  som 


j^     *-        m^^ 


Fig.  17.    Paa  Vej   til  Kirken  ved  Vintertid.    Flisby,  Nord-Smaaland.    Efter  Fotografi  af  Forf. 

var  fint  og  smukt,  til  Dødens  graa  Hvile,  og  Stormen  holder  Ligtalen  om 
alle  Tings  Forgængelighed. 

Men  da  gaar  Bonden  i  Eigaryd  ind  i  Stalden,  tager  de  unge  Okser  ud 
og  driver  dem  til  Vernamo  Marked.  Han  skal  have  Penge  til  Tobak,  Kaffe 
og  Klæder  til  Vinteren. 

Det  naaa  siges,  at  det  Landskab,  som  udbreder  sig  over  Sydsverrigs 
smaabakkede,  snart  nogenlunde  jævne,  snart  bratte  Bjærgkæder,  for  aller- 

største  Delen  er  et  smukt  Land,  i  høj  Grad  Afvekslende  og  rigt  paa  Moti- 
ver. Overalt  fra  dette  Landskab  blinker  de  blaa  Søer,  og  mellem  de  tusind 
Søer  dækkes  Landet  endnu  af  store  Skove.  De  opdyrkede  Flader  er  for- 
holdsvis smaa,  og  de 
danner  ingensteds  sto- 
re ,  sammenhængende 
Vidder  af  den  Slags, 
som  er  saa  almindelige 
i  Slettelandskaber.  Det 
Folk,  som  bygger  og 
bor  i  denne  Landsdel, 
er  et  godt  Folk.  Det  er 
i  høj  Grad  energisk  og 
modtageligt  for  nye  Idé- 
er. Smaalændingen  er 
en  Bjærgets  Søn,  livlig 
og  meddelsom,  ofte  hu- 
moristisk, rask  i  Opfat- 
telsen og  i  høj  Grad 
gæstfri.  Hans  Evne  til 
at  finde  sig  til  Rette  i 
alle  Livets  Omskiftelser 
og  hans  stærke  økono- 
miske Sans  er  blevet  til 
Ordsprog.  Det  er  sandt, 
at  det  »fattige  Smaa- 
lands«  Sønner  maaske 
mere  end  andre   Sven- 


Fig.  18.    Rydaholms  Kirke.    Mellem-Smaaland. 
Fotografi  af  Forfatteren. 


Efter 


skere  holder  paa  Skillingen,  da  de  godt  ved,  at  den  ikke  er  saa  let  at 
trække  ud  af  den  ofte  magre  Jord;  men  den  Forestilling  er  falsk,  at  Ger- 
righed i  Reglen  ligger  til  Grund  for  deres  Paaholdenhed.  Et  Udslag  af 
Folkets  Daadstrang  og  Higen   mod   det  nye  og  uprøvede,  ja,  hvorfor  ikke 

sige   eventyrlige,  er  vel  netop  denne  stærkt  fremtrædende  Lyst  til  at  emi- 
grere. 

Jordbrag  og  Kvægavl,  Sverrigs  gamle  Modernæring,  er  her  fremher- 
skende. Paa  flere  Steder,  især  i  de  vestlige  Dele,  er  dog  Skovbruget 
stærkt  fremtrædende.  Med  de  stadig  voksende  Jernbaner  har  Industrien 
naaet  en  hidtil  uanet  Udvikling.  Overalt,  hvor  der  findes  Samfærdselsmidler, 


Fig.  19.    Våstanaa  Herresæde  ved  Vettern.    Nord-Smaaland.    Efler  Fotografi  af  Forf. 

træffes  nu  industrielle  Bedrifter,  paa  flere  Steder  understøttet  af  Landets 
mange  Vandfald.  Fremtrædende  er  Træforædlingsindustri,  Glasindustri, 
Papirtilvirkning,  Jernindustri  og  Tændstikindustri.  Værd  at  lægge  Mærke 
til  er  Trævare-  og  især  Glasindustriens  Tilbøjelighed  til  at  sætte  sig  fast 
paa  visse  Omraader  i  dette  Landskab. 

Højlandets  Dyreverden  danner  ingen  Gruppe  for  sig  og  frembyder 
ingen  særlig  Ejendommelighed,  sammenlignet  med  det  øvrige  Sydsverrig. 
Det  kan  være  omtrent  et  Aarhundrede  siden,  Bjørnen  blev  fældet  her,  og 

Ulven  er  i  en  Menneskealder  kun  et  Minde.  De  ret  talrige  Ulvegarn 
og  Regler  for  Klapjagt  og  Ulveskydning,  som  man  træffer  paa  gamle  Lofter, 
minder  blot  om  det,  som  har  været.  Elsdyret  strejfer  nu  omkring  overalt  i 
Højlandet;  og  Ulvens  Udryddelse  blev  straks  fulgt  af  Raadyrets  Indflytning, 
og  nu  er  dette  smukke  Dyr  blevet  almindeligt. 

Med  Hensyn  til  Floraen  er  det  før  blevet  nævnt,  at  Væksternes  Rigdom 
paa  Arter  aftager  fra  Øst  mod  Vest  og  er  paafaldende  ringe  i  Laga-  og 
Nissaaaens  Dale.  Det  sydsvenske  Højlands  Flora  udgør  et  naturligt  Om- 
raade  for  sig  og  er  stærkt  beslægtet  med  Norrlands  Planteverden.  I  geo- 
grafisk Henseende  er  Afvekslingen  stor.  Man  finder  vegetationsrige  Strøg 
umiddelbart  stødende  op  til  yderst  golde  Egne.  Mosefloraen  er  udmærket 
repræsenteret. 

Grundlaget  i  dette  Højland  bestaar  for  det  meste  af  Urbjærg,  som  paa 
flere  Steder  ligger  blottet.  Hvis  man  trækker  en  ret  Linie  fra  Vetterns 
Sydende  tværs  over  Landet  ned  til  Aasnesøens  vestlige  Del,  saa  forholder 
det  sig  saaledes,  at  mens  Landskabet  Vest  for  denne  Linie  er  bygget  paa 
»Gneisc,*)  dannes  Hovedmassen  af  Bjærggrundene  Øst  for  den  af  Gra- 
nit med  dens  Varianter.  Indsøen  Vettern  er  en  mærkelig  geologisk  For- 
mation. Dens  Bund  er  engang  i  længst  forsvundne  Tider  sunket  ned  i 
Jordoverfladen,  og  derved  har  der  rundt  om  dens  Strand  dannet  sig  stejle 
Afsatser,  som  især  er  fremtrædende  langs  Indsøens  østre  Strand  i  Smaa- 
land. 

Landet  er  ganske  rigt  paa  Fortidslevninger,  som  især  er  talrige  omkring 
de  større  Søer  og  Floder.  Stednavnene  i  disse  Egne,  sammenlignet  med 
Navnene  højere  oppe  mellem  Vandsystemerne,  bekræfter  afgørende  de  først- 
nævnte Egnes  høje  Alder  og  tidlig  udviklede  Kultur.  Der  er  mange  Ru- 
nestene, og  flere  af  dem  omtaler  i  rosende  Ord,  at  den  afdøde  har  bygget 
Veje  eller  Broer. 

Og  nu  vil  vi  stifte  nærmere  Bekendtskab  med  Sydsverrigs  Højland; 
vi  vil  gaa  ind  i  det  og  se  det  paa  nærmere  Hold,  og  vi  vil  besøge   det 


*)  Et  krystallisk  Skifer. 

Folk,  som  der  lever  sit  Liv.  Vi  gør  en  Rundrejse;  vi  lader  skiftende  Land- 
skaber og  Billeder  af  menneskelige  Kaar  fare  forbi  os  i  vekslende  Tog,  og  vi 
standser  og  studerer  det,  som  er  af  særlig  Interesse  og  ejendommeligt  for 
Landet.  —  Vi  begynder  vor  Rejse  i  Landskabets  største  By  og  slutter  og- 
saa  der,  i  Jonkdping. 

Faa  svenske  Byer  —  maaske  ingen  —  ligger  saa  smukt  som  Jonkoping. 


Fig.  20.    Jdnkdpings  Tændstikfabrik.    Rystemaskiner,  hvori  Tændstikkerne  ordnes. 
Efter  Fotografi  af  Forfatteren. 


Den  ligger  paa  Landstrimlerne  mellem  Vettern,  Munksøen  og  Rock- 
seen,  og  er  paa  tre  Sider  omgivet  af  de  brudte  Aases  grønne  Højder.  Navn- 
kundigt er  ogsaa  Landskabet  omkring  Vetterns  Sydende  for  de  ejendomme- 
lige Lnflfænomener,  som  viser  sig  over  den  nordiske  Alpesøs  Overflade. 

Selve  Byen  er  Sæde  for  Rigets  anden  Hofret  og  ellers  en  fremtrædende 

Industriby.  Jdnkopings  Tændstikfabrikation  er  verdenskendt,  og  Huskvarna 

Vaabenfabrik   kendt   i  det  mindste  i  Norden.     Ingen    svensk    Industri,  ja 

ingen  i  Norden,  har  faaet  saadant  Verdensry  som  Tændstikindustrien,  tak- 

ket  være  de  over  hele  Verden  spredte  Fabrikater  af  Jonkdpings  Tændstik- 
fabrik.  Det  vil  da  ved  en  Stedsskildring  som  denne  være  urigtigt  at  for- 
bigaa  en  saa  mærkelig  Virksomhed  og  dens  Historie. 

Det  var  i  Aar  1845,  at  Johan  Edvard  Lundstrom,  den  geniale  indu- 
strielle Foregangsmand,  satte  Fabrikation  af  Fosfortændstikker  i  Gang  i 
et  ganske  beskedent  Lokale  i  Jonkoping.  Allerede  efter  to  Aar  havde  Til- 
virkningen forøget  sig  saa  stærkt,  at  Driften  maatte  udvides,  og  der  blev 
opført  den  endnu  staaende  ældste  Fabriksbygning  ved  Vetterns  Strand.  — 
Snart  indførtes  Tilvirkningen  af  saakaldt  Sikkerhedstændstikker,  af  hvis 
Opfindelse  Lundstr5m  har  den  største  Fortjeneste,  og  efter  at  han  til  Fabrik- 
ken havde  knyttet  sin  Broder  Carl  Frans,  tog  denne  et  stort  Opsving.  Den 
sidste  faar  Æren  for  at  have  grundlagt  den  store  Eksport.  Siden  den  Tid 
er  den  mægtige  Fabrikation  vokset  jævnt,  hvad  der  anskueliggøres  ved 
nogle  Tal.  I  1853  tilvirkedes  omkring  39,000  fyldte  Tændstikæsker  om 
Dagen;  nu  gaar  Tallet  op  til  omkring  1,500,000.  Da  hver  Æske  indehol- 
der ca.  60  Tændstikker,  betyder  dette  Tal,  at  der  fremstilles  90  Millioner 
Tændstikker  om  Dagen  eller  omkring  32,400  Millioner  om  Aaret.  Disse 
Tal  siger  mere  end  lange  Beskrivelser  af  denne  Industris  uhørte  Udvikling. 
I  Aar  1858  blev  Foretagendet  omdannet  til  et  Aktieselskab,  og  i  1903  optoges 
Jonkdpings  Tændstikfabrik  tilligemed  fem  andre  i  det  nydannede  Jonkd- 
pings og  Vulcans  Aktieselskab  med  en  Kapital  af  over  10  Millioner  Kro- 
ner. 

En  Vandring  gennem  Tændstikfabrikkens  rummelige  Lokaler  byder 
paa  særdeles  interessante  Iagttagelser.  Det  maa  forundre,  at  der  til  denne 
tilsyneladende  saa  enkle  Fabrikation  kræves  en  Mængde  baade  indviklede 
og  meget  kostbare  Maskiner.  Men  saa  drives  ogsaa  denne  Industri,  for- 
skellig fra  en  anden,  som  er  specielt  smaalandsk  —  nemlig  Glastilvirknin- 
gen — ,  overvejende  med  Maskiner  og  forholdsvis  ringe  Arbejdskraft,  hvilket 
forklarer  den  store  Masseproduktion. 

Er  vi  kommet  ind  paa  Fabrikkens  Omraade,  ser  vi  først  en  Mængde  Espe- 
stokke, thi  Tændstikkerne  laves  kun  af  denne  Træsort.  Stokken  bringes 
frem  til  Saven,  som  saver  dem  itu  i  Blokke,  der  er  afpassede  efter  Beho- 

vet.  Derefter  bliver  Blokkene  berøvet  deres  Bark  i  særskilte  Maskiner  og 
gaar  ind  i  Drejerværkstederne.  1  dette  Rum  udstykkes  Blokkene  ved  Hjælp 
af  Stikdrejerbjul  i  lange  glatte  Baand,  hvis  Tykkelse  afpasses,  efter  som  de 
skal  bruges  til  Materiale  for  Tændstikker  eller  Æsker. 

Vi  følger  herefter  Tændstikfabrikationen,     De  glatte  Baand  lægges  op  i 


Fig.  21.    Jønkøpings  Tændstikfabrik.    En  af  Æskemaskinsaleue.    Efter  Fotografi  af  Forf. 

Bundter,  og  i  en  Maskine  bliver  de  sønderhugget  til  Tændstikmateriale,  som 
falder  ned  i  store  Kasser.  For  hvert  Slag,  denne  Huggemaskine  gør,  skæ- 
res omtrent  800  Tændstikker.  —  I  det  Lokale,  som  vi  derefter  kommer  til, 
udføres  Imprægneringen  af  Materialet  for  at  hindre  Glødningen.  Nu  skal 
Tændstikkerne  tørres,  og  derfor  bliver  de  transporteret  til  de  store  Tørre- 
skabe.  Naar  Tændstikkerne  er  tørre  og  rene,  skal  de  bagefter  ordnes.  Dette 
sker  i  saakaldte  »Klaremaskiner c,  hvorefter  Tændstikkerne  lægges  i  »Stablere. 
Derefter  gaar  de  til  Sættemaskiner,  som  fordeler  Tændstikkerne  i  parallelle 

Rader  i  Rammer,  hvor  de  klemmes  fast.  Rammerne  transporteres  til  Af- 
delingerne for  Parafinering.  —  Tændsatsen,  hvis  Tilberedelse  er  Fabrikatio- 
nens Finesse,  fremstilles  i  et  særskilt  Lokale  og  kræver  megen  Omhu  og 
Nøjagtighed.  —  Naar  Tændstikkerne  er  blevet  »parafinerett  og  »satsetc  — og 
det  maa  gøres,  mens  de  sidder  i  deres  Rammer  — ,  bliver  de  anbragt  i  store 
Tørreskabe,  for  at  Tændsatsen  kan  tørres.  —  Derefter  gaar  de  til  Udtag- 
ningsmaskinerne.  4  å  5  Rammer  samles  i  en  Stabel,  som  ordnes  i  Udtag- 
ningsmaskinen,  saa  at  alle  >Satsknopper<  kommer  til  den  samme  Side. 
Stablerne  gaar  da  til  de  Maskiner,  som  fylder  Æskerne,  og  deres  Tal  ud- 
gør mere  end  50,  som  paa  en  særdeles  sindrig  Maade  automatisk  fylder 
Æskerne  med  et  passende  Antal  Tændstikker.  En  saadan  Maskine  kan 
fylde  23,000  Æsker  om  Dagen  og  passes  af  een  Person.  —  Fra  de  Sale, 
hvor  Æskerne  fyldes,  transporteres  Æskerne  i  saakaldte  »Strøgmaal«  paa  200 
Stykker  til  »Syningenc  og  »Plaaningen«;  den  sidste  Operation  udføres  i  et 
særskilt  Lokale  med  sindrige  Specialmaskiner. 

Nu  kommer  Æskerne  til  Indpakningsmaskinerne,  som  udmærker  sig 
ved  stor  Produktionsevne.  Samtidig  med  at  Maskinen  pakker  Æskerne 
ind  i  Omslag,  forsynes  disse  med  Etiketter.  En  saadan  Maskine  indpak- 
ker 300,000  Æsker  pr.  Dag,  og  det  er  meget  interessant  at  følge  dette  Ar- 
bejde. —  Herefter  er  Tændstikkerne  færdige  til  at  komme  ud  paa  Mar- 
kederne. 

Vi  gaar  nu  over  til  Æskefabrikationen.  Samtidig  med  at  Materialet  drejes 
som  før  nævnt  til  Æsker,  skæres  der  Rids  for  at  angive  de  Pladser,  hvor 
Fineringen  skal  bøjes  for  at  fremstille  de  ydre  og  indre  Æsker.  Derefter 
afhugges  Fineren,  som  ligger  sammen  i  tykke  Pakker,  i  passende  Længder, 
og  Delene,  som  er  sat  op  i  Stabler,  føres  ind  i  de  respektive  Maskinsale 
og  bliver  til  Æsker,  ydre  og  indre.  —  Yderæsken  laves  i  Maskiner,  som 
•er  saadan  indrettet,  at  Spaanen  for  Æsken  samtidig  bøjes,  omklistres  med 
forud  tilskaaret  Papir  og  forsynes  med  Etiketter.  —  Ikke  mindre  interes- 
sante er  de  Maskiner,  som  laver  de  indre  Æsker;  de  udfører  paa  een  Gang 
alle  Operationer  for  Sammenfoldning  og  Sammenklistring  med  Papir. 

De  færdige  Produkter  af  disse  Maskiner  tørres  for  siden  at  »passes c  i  de 

saakaldte  »Passemaskinerc,  som  er  kombineret  med  de  Maskiner,  der  laver 
Yderæskeme.  Nu  er  Æskerne  færdige  til  at  føres  til  de  Maskiner,  som 
fylder  dem. 

Tilbage  staar  de  saakaldte  »Kompletmaskinerc,  ligesaa  interessante  at  se 
paa  under  dette  Arbejde  som  genialt  konstrueret.  De  er  i  Lighed  med  de 
fleste  af  Fabrikkens  Maskiner  opfundet  af  den  fremragende  Ingeniør  Alex- 
ander Lagerman.  Hver  saadan  Maskine  udgør  i  og  for  sig  nærmest  en 
selvstændig  Tændstikfabrik  og  udfører  alene  alle  de  andre  Apparaters  Ar- 
bejde fra  det  Punkt  i  Fabrikationen^  da  Tændstikmaterialet  er  færdigt.  Ma- 
skinen sorterer  saaledes  Tændstikkerne,  opvarmer  dem,  dypper  dem  i  Tænd- 
satsen og  tørrer  dem^  hvorefter  Tændstikkerne  kommer  ud,  færdig  pakket 
i  Æsker.  Denne  Enhedsmaskine  frembringer  ikke  mindre  end  42,000  fyldte 
Tændstikæsker  paa  10  Timer.  Fabrikken  ejer  4  saadanne  Maskiner,  som 
er  de  eneste  af  den  Slags  i  Verden. 

Til  Jonkdpings  Tændstikfabrik  slutter  sig  ogsaa  et  stort  mekanisk 
Værksted  for  Tilvirkning  og  Reparation  af  Maskinerne;  elektrisk  Kraftstation 
for  Drift  og  Lys ;  Snedkerfabrik,  Accidens-  og  litografisk  Trykkeri  til  Trykning 
af  forskellige  Slags  Etiketter,  samt  Pakkassefabrik.  —  Desuden  findes  der 
fuldstændigt  Brandkorps  og  Varmtvandsbade  for  Personalet. 

Foruden  Tændstikfabrikken  kan  vi  i  Jonkoping  mærke  os  Munkso  store 
Papirfabrik  for  Tilvirkning  af  groft  Papir  og  Pap,  samt  Sahlstroms  Uld- 
fabrik. 


Skønt  Jonkoping  er  en  meget  gammel  By,  som  regner  sine  Aner 
tilbage  til  det  13.  Aarh.,  mangler  den  alligevel  ældre  historiske  Mindes- 
mærker, og  den  er  ikke  godt  bygget.  Mærkelig  er  den  store  Færdselsvej  langs 
Vetterns  Sydende;  den  forener  Øster-  og  Vesterg5tland  i  historisk  Hense- 
ende, idet  nemlig  Kongernes  Eriksgata*)  udgik  her. 

Kun  en  halv  Mil  Øst  for  Byen  ligger  i  en  schweizlignende  Egn  ved 
Vettem    Hnskvamas   store    Købstad   med  et  Indbyggertal,   som   overstiger 


*)  Hyldningsrejser  rundt  om  i  Landet. 

5,000.  Købstaden  kan  takke  den  ovennævnte  Vaabenfabrik,  som  desuden 
tilvirker  Symaskiner,  Velocipeder,  Kaminer  m.  m.,  for  sin  Vækst  og  raske  Ud- 
vikling. —  Lige  ved  Byen  danner  den  lille  Huskvarna  Elv  flere  overordent- 
lig smukke  Fald  ved 
Foden  af  det  høje  og 
bratte  Bjærg.  Herfra 
hentes  Kraft  til  Hus- 
kvarnafabrikkerne  og  til 
Munk  so  store  Papirfa- 
brik i  Jonkoping.  Den- 
ne Kraft  overføres  ad 
elektrisk  Vej. 

Ude  i  Vettern  og 
synlig  fra  Jonkdping 
ligger  den  smukke,  hi- 
storiske Visingso.  I  vo- 
re Dage  er  den  lille  0 
kendt  for  sin  idylliske 
Natur,  og  sit  milde  Vejr- 
lig, sine  store  Parker 
med  Egetræer,  som  til- 
hører Staten.  Men  i  tid- 
ligere Tid  har  den  spil- 
let en  fremtrædende 
Rolle  i  Sverrigs  Histo- 
rie; ja,   den  har  været 


Fig.  22.    Et  af  Faldene  ved  Huskvarna  med  Munks6  Pa- 
pirfabriks elektriske  Kraftstation.    Efter  Fotografi  af 
E.  Bergman. 


kongelig  Residens  og 
saaledes  Rigets  Midtpunkt.  Længst  ude  paa  den  sydlige  Del  af  Øen  ses 
endnu  de  sidste  Levninger  af  Næs  Slot,  som  engang  var  Sæde  for  flere 
Konger  af  Sverkers  og  Eriks  Æt;  der  drog  Magnus  Ladelaas  sit  sidste  Suk. 
Midt  paa  Øens  Østkyst  ligger  den  smukke  Ruin  af  Visingborgs  Slot,  en 
Levning  fra  den  svenske  Adels  Glanstid  og  et  Minde  om  en  af  dens  navnkun- 

digste  Stormandsætter.  I  det  16.  og  17.  Aarh.  var  Slottet  Midtpunkt  i  det 
til  Slanten  Brahe  hørende  Grevskab  Visingborg.  Et  endnu  vedligeholdt 
Minde  fra  hin  Tid  er  den  nærliggende  Brahekirke,  et  fuldstændigt  Museum 

fira  Storhedstidens  

Aartier. 


Vi  forlader  nu 
Jonképingegnen 
og  drager  mod 
Nordvest.  Snart 
gaar  vi  over  den 
lille  Flod  Dumme, 
som  danner  Græn- 
sen mellem  Smaa- 
land  og  Vestergot- 
laod,  og  er  oppe 
paa  den  lange  Ho- 
kensaas,  som  føl- 
ger Vetterns  Strand 
og  gaar  et  Stykke 
ned  langs  Grænsen 
mellem  ovennævn- 
te Landskaber.  Det 
er  smukke  Strøg, 
vi  nu  rejser  i,  med 
bølgeformet  Ter- 
ræn og  herlige  Ud- 
sigtspunkter      fra 

Højder  her  og  der  saa  vel  over  Vettern  som  over  Vestergotlands  blaa,  di- 
sede Sletter.  Paa  en  af  dem,  »Dommebergc,  aftegner  sig  mod  Himlen 
»Onkel  Adams  Hus«,  den  populære  Digter  Anton  Wetterberghs  Barndoms- 
hjem. 

Lwode  og  Folk.    I.  4 


Fig.  23. 


Parti  fra  Statens  store  Egetræsplantning  paa  Visingsd. 
Efter  Fotografi  af  Forfatteren. 

I  Egnen  omkring  den  lange  og  smalle,  særdeles  smukke  Indsø  Straa- 
ken,  Tidelvens  Kilde,  tager  vi  Kursen  mere  vestover,  for  ellers  kommer  vi 
snart  ud  paa  Vestergotlands  flade  Egne.  Vi  følger  Vandskellet  og  drager 
til  Ulricehamn.  —  Hvor  vidunderlig  smukt  ligger  ikke  det  lille  Ulricehamn 
nede  ved  den  historiske  Indsø  Aasunden.  Det  var  her  uden  for  paa  Indsøens 


Fig.  24.   Visingsborgs  Slotsruin  set  fra  Syd.    VisingsO.    Efter  Fotografi  af  Forfatteren. 

Is,  at  en  af  de  ædleste  Mænd,  Historien  kender  blandt  Sverrigs  Herskere, 
Sten  Sture  den  Yngre,  i  Aar  1520  blev  dødelig  saaret  i  Kamp  med  Fjenden. 
Vejen  mod  Vest  over  mod  Boraas  er  smuk  og  gaar  over  et  stærkt  ku- 
peret og  af  Indsøer  opfyldt  Højland.  —  Faa  svenske  Byer,  om  i  det  hele 
nogen,  har  udviklet  sig  med  saadanne  Kæmpeskridt  som  Boraas.  Hele  den 
Egn,  hvor  vi  nu  befinder  os,  var  før  kendt  for  sin  Bissekræmmerhandel 
og  sin  Husflid.  Nu  er  de  omliggende  Herreder,  Åas,  Mark  og  Kind^  Midt- 
punkter for  den  storartede  Uld-  og  Bomuldsindustri,  som  er  kendt  viden  om  i 

Sverrig.  Oprindelig  blev  denne  Tilvirkning  drevet  med  Haandkraft  i  Lands- 
byerne, men  i  Aarene  1834 — 35  blev  Sverrigs  første  mekaniske  Bomulds- 
spinderi  opført  i  Nærheden  af  Rydboholm  Station  ved  Jernbanen  mellem 
Boraas  og  Varberg^  og  tyve  Aar  senere  blev  Viskafors  store  Væveri  opført. 
Lidt  efter  lidt  standsede  Bissekræmmerhandelen,  og  en  storartet  Industri 
voksede  frem. 


Fig.  25.    Gravkoret  i  Brahekirken  paa  Visings6.    Efter  Fotografi  af  Forfatteren. 

Boraas  By  er  ogsaa  en  fremtrædende  Fabrikby  med  Hundreder  af  Fa- 
brikker og  en  aarlig  Tilvirkningsværdi  af  over  5  Millioner  Kroner.  Byen 
er  ganske  smukt  bygget. 

Men  nu  fortsætter  vi  ikke  længere  mod  Vest.  Lidt  efter  lidt  sænker 
sig  nemlig  Egnen  paa  denne  Kant,  om  ogsaa  Bjærgene  bliver  skarpere  og 
stejlere.  Distrikterne  bliver  skovfattigere,  og  de  nøgne  Bjærge  minder  om, 
at  man  nærmer  sig  Vestkysten. 

Vi  rejser  nu  med  Boraas- Al fuesta  Jernbanen  mod  Sydvest  tilbage  ind 

i  Smaaland,  og  vi  stiger  ikke  af,  før  vi  er  kommet  over  Grænsen  og  be- 
finder os  ved  Nissaaaen.  Intet  Sted  i  hele  Højlandet  mindes  man  i  den 
Grad  om  Norrland  som  i  de  Landskaber,  der  omgiver  Nissaaaens  øvre  Løb. 
Her  ser  vi  Tømmerflaader  og  Savværker,  Brændestabler  og  store,  endnu 
urørte  Skove.  Her  har  vi  ogsaa  smaa  Skovpladser,  som  ligger  fjernt  fra 
Alfarvejen.  Her  mangler  kun  Sætere.  Nissaaavejen,  som  følger  Floden 
lige  fra  dens  Udløb,  er  en  historisk  Vej,  og  mange  danske  fjendtlige  Skarer 
er  draget  plyndrende  langs  den  op  mod  Jonkoping  og  Østergotlands  rigeste 
Distrikter. 

Ikke  langt  fra  Nissafors  Station,  der,  hvor  vi  er  steget  ud,  ligger  Nissa- 
fors  Fabrik  for  Jernværk,  nu  en  Skovejendom  af  stort  Omfang,  Fideikommis 
for  Ætten  Leijonhufvud  til  Ekeberg.  Det  en  er  poetisk  Egn,  fuld  af  Stem 
ning  fra  hedengangne  Aarhundreder.  Vallonerne  smedede  Tabergs  røde  Jern 
i  gamle  Smedier  ved  Gnisternes  flammende  Lys.  Da  havde  Bjærgværks- 
distriktet  i  Taberg  sin  Glansperiode,  og  endnu  ejer  Fideikommisset  en  Del 
af  det  forhen  malmproducerende  Bjærg,  en  Mil  Syd  for  Jonkoping. 

Taberg  begyndte  sin  Drift  i  det  17.  Aarhundredes  første  Halvdel,  og 
mange  var  de  Hytter  og  Fabrikker  i  det  nordlige  Smaaland,  som  hentede 
deres  Jern  herfra.  Men  billigere  Arbejdsmetoder,  synkende  Priser  og  Opda- 
gelsen af  rigere  Malmlejer  i  Norrland  har  aldeles  gjort  Ende  paa  Tabergs 
gamle  Bjærgværksdrift,  og  for  noget  mindre  end  en  Menneskealder  siden 
ophørte  Brydningen  aldeles.  Flere  forfaldne  Gruber  og  en  Mængde  snart 
overgroede  Høje  med  Affald  er  nu  de  eneste  synlige  Minder  fra  Smaalands 
Jemperiode.  Som  en  Fortsættelse  af  denne  Drift  kan  vi  dog  regne  de 
Jemfabrikker,  som  findes  i  denne  Del  af  Smaaland,  og  som  er  bygget  paa 
andre  Grundsætninger. 

Taberg  er  en  stor,  i  Dalen  liggende,  linieformet  Masse  med  Jernmalm. 
Skønt  det  derfor  ligger  særdeles  gunstigt  for  Brydning,  er  alligevel  Malmen 
paa  Grund  af  sin  Titanholdighed  uskikket  til  Drift  under  de  nuværende  Kon- 
junkturer og  med  de  nuværende  tekniske  Hjælpemidler.  Men  den  Dag 
kan  komme,  og  vil  ogsaa  nok  komme,  da  denne  store  Jernkilde  skal  aabne 
sin   Overflod   for   Foretagsomheden.     Foruden   denne  Malm  er  ogsaa  den 

saakaldte  Mosemalm,  som  er  hentet  fra  Bunden  af  flere  smaalandske  Ind- 
søer, blevet  benyttet  til  Jernproduktion  og  anvendes  endnu  f.  Eks.  ved 
Aaminne  Brug  og  ved  Husaby. 

Men  vi  vil  genoptage  vor  Undersøgelsesrejse  gennem  Højlandet.    Gan- 
ske nær  ved  Stationsbuset  ved  Nissafors  ligger  Kålleros  gamle  Herregaards- 


Fig.  26.    Istrafik  ved  J6nk5ping.    Efter  Fotografi  af  Foifatteren. 

bygning,  Typen  paa  et  svensk  Herresæde  fra  omkring  Aar  1600.  Her  boede 
den  navnkundige  Karotin  Svante  Horn. 

Vi  rejser  videre  gennem  det  stærkt  bakkede  Land  til  Gnosjo.  Den 
billige  Massetilvirkning  af  alle  Slags  Artikler  har,  som  bekendt,  for  længe 
siden,  givet  Husfliden  og  den  Sn>aaindustri,  som  blomstrede  paa  mange  Steder 
i  Smaaland,  et  haardt,  ja  ofte  dræbende  Stød.  Længe  holdt  dog  denne 
Smaaindustri  sig  her  i  Gnosjo  Sogn  og  er  endnu  ikke  ganske  uddød.  Sær- 
lig kendt  var  Tilvirkningen  af  Jerntraad,  en  Fabrikation,  som  foregik  ved 
smaa  Vandværk,  der  blev  drevet  af  de  mange  Vandfald,    som    findes  her. 

Endnu  findes  Levninger  af  disse  smaa  mærkelige  Fabrikker,  som  til  dette 
Formaal  brugte  det  hertil  mere  passende  Tabergsjern.  Et  Eksemplar  af 
disse  smaa  Værk  er  ført  til  Jonkdpings  Bypark. 

Det  varer  nu  ikke  længe,  før  vj  er  ude  paa  den  »store  Mose  c.  Den  er 
som  et  stivnet  Hav,  denne  vældige  Mose,  indrammet  af  en  Qern,  blaadiset 
Skovrand.  Endnu  er  der  ikke  nogen  stor  Værdi  i  disse  vældige  Moser,  som 
ikke  kan  opdyrkes,  men  den  Kraft,  som  ligger  skjult  i  Tørven  dybt  i  dens 
Indre,  skal  en  Gang  blive  hentet  op  i  Dagslyset  og  blive  disse  fattige  Eg- 
nes Rigdom. 

Nu  er  der  ikke  langt  igen  til  Vernamo.  Vernamo  er  en  blomstrende 
Købstad  ved  Lagaelven  med  et  Indbyggerantal,  som  næmer  sig  2000.  I 
lange  Tider  var  den  almindelig  kendt  for  sine  store  Kreaturmarkeder  og 
er  i  de  senere  Aartier  mere  og  mere  blevet  et  industridrivende  Samfund, 
hvor  Træforædlingsindustrien  er  stærkt  repræsenteret.  —  Før  var  denne 
smaalandske  Oksehandel  ligesaa  bekendt  som  storartet,  og  lange  Okse- 
drifter gik  fra  det  indre  Smaaland  langs  Landevejen  op  mod  Mellemsverrig, 
især  til  Stockholm.  Efter  at  Jernbanerne  er  kommet,  er  OksedriRen  af- 
taget, og  nu  transporteres  Kreaturerne  for  det  meste  paa  Jernbane. 

Ikke  langt  fra  Vernamo  mod  Syd  udvider  Lagaelven  sig  til  en  stor  og 
smuk  Indsø,  Vidostern;  ved  dens  østlige  Strand  ligger  det  ældgamle  Sten- 
bockske  Gods  Toftaholnij  som  nu  er  et  Fideikommis  i  den  greveligeÆt  Bonde 
til  Bjorno.  En  gammel  Ruin  vidner  om  høj  Alder.  Det  var  herfra,  Kong 
Gustav  Vasa  hentede  sin  Brud,  Gustav  Olofssons  smukke  Datter,  Katarina 
Stenbock.  Hele  den  østlige  Bred  af  Vidostern  er  smilende  klædt  med  Løv- 
skov. 

Nu  fortsætter  vi  ikke  længere  i  samme  Retning,  men  drager  mod  Syd 
for  at  opsøge  Lynghedernes  og  Mosernes  Hjem  i  Sunnarbro.  Terrænet 
sænker  sig  nu  noget,  og  Landet  langs  Lagaelvens  nedre  Løb,  inden  den 
overskrider  Hallands  Grænser,  er  meget  mindre  bakket  end  Smaaland  i  Al- 
mindelighed. Midtpunktet  i  denne  Landsdel  er  Købstaden  Ljungbg,  Den 
ligger  ved  Lagaelven  og  har  en  betydelig  Industri.  Her  i  Egnen  var  der 
før   ret   store    Flyvesandsstrækninger,   men   senere   Tiders   kraftige  Plant- 

ningsarbejder  har  i  høj  Grad  indskrænket  dem.  Det  maa  beklages,  at  disse 
Egne,  som  i  tidligere  Tider  ifølge  gammel  Tradition  var  dækket  med  en 
smuk  Skov,  er  blevet  ødelagt  af  Menneskehænder.  For  en  Del  i  alt  Fald 
skyldes  denne  Mangel  paa  Skov  Fjendehaand  under  de  lange  Grænsestri- 
digheder med  Danmark.  En  vaagnende  Forstaaelse  af  Skovens  Betydning 
og  Velsignelse  er  imidlertid  gennem  vidtstrakte  Plantninger  begyndt  at  sone, 
hvad  svundne  Tider  har  forbrudt.  Hele  Sunnerbro  Herred,  Forpost  som 
det  var  mod  Danmark,  ejer  en  Mængde  Minder,  baade  synlige  og  i  Form 
af  Beretninger  fra  Grænsekrigens  Aarhundreder.  Hvis  vi  fortsætter  langs 
Lagaelven  mod  Syd,  saa  vil  vi  endnu  træfife  paa  to  større  Industrisamfund 
ved  samme  Flod,  nemlig  først  Strdmnås  og  derefter  Markargd  med  det 
nærliggende  Thimsfors. 

Men  vi  drager  mod  Øst  d.  v.  s.  samme  Vej,  som  vi  tror  de  danske 
Krigsskarer  tog,  der  engang  fandt  Døden  ved  den  heltemodige  Biendas 
Optræden.  Vi  krydser  derfor  de  i  Regelen  mod  Nord  og  Syd  gaaende  Lande- 
veje, Jernbaner  og  Vandløb  paa  vor  Vej  mod  Vårend.  Her  passerer  vi  en 
Sø  med  mange  Bugter,  Øer  og  smaa,  bratte,  om  end  stenede  Bredder,  som 
hedder  Mockeln.  I  Stenbrohult  Sogn  ved  Søen  ligger  Komministergaarden 
(Præstegaarden)  Raashult,  hvis  Navn  paa  Rygtets  Vinger  er  gaaet  gennem 
Verden  tilligemed  den  Mands,  som  her  for  første  Gang  saa  Dagens  Lys. 
I  en  lang  og  lav,  rødmalet  større  Hytte,  som  nu  ligger  lige  ved  Hovedba- 
nen, blev  en  af  Verdens  Store  født:  Blomsterkongen  Carl  von  Linné,  d.  13. 
Maj  1707.    I  den  lille  Park  neden  for  Bygningen  staar  et  større  Monument. 

Ikke  langt  herfra,  ogsaa  ved  Mockeln,  ser  vi  Gemlas  bekendte  Lege- 
tøjsfabrik  med  storartet  Eksport.  —  Vi  maa  imidlertid  drage  videre,  og 
over  det  store  Vanddistrikt  Aasnen-Skaateløf s  fjor  den- Salen  drager  vi  ind  i 
Vårends  Hjerte.  Egnen  omkring  Indsøen  Aasnen,  især  Urshult  Sogn,  er  kendt 
for  sin  Frugtavl.  Stockholm  og  specielt  Norrland  henter  megen  Frugt  fra 
disse  Egne.  —  Vi  standser  ikke,  før  vi  kommer  til  Våxj'6.  Langt  ind  i 
den  hedenske  Tid  var  det  Sted,  hvor  Våxjo  nu  ligger,  et  Midtpunkt  for 
materiel  og  aandelig  Kullur,  og  Byens  og  den  gamle  Domkirkes  Historie 
gaar  sikkert  tilbage  til  det  11.  Aarh.  e.  Kr.  Nu  er  Våxjo  Stiflsstad  og  Resi- 

densstady  og  den  gør  Ungt  mere  Indtryk  af  at  være  et  Hjem  for  aandelig 
Kultur  end  for  Industri  og  Handel. 

Paa  Grund  af  ofte  indtrufne  Ildebrande  er  Våxjd  en  af  Sverrigs  mest 
regelmæssigt  bebyggede  Byer.  Paa  Østrabo  Bispesæde  lige  uden  for  Byen 
levede  og  virkede  Sverrigs  evnerigeste  Skjald,  Esaias  Tegner,  som  Stiftets 
Biskop.  Byens  Kirkegaard  viser  hans  enkle,  men  værdige  Grav,  prydet 
med  et  Monument  i  hvidt  Marmor. 

Ikke  langt  fra  Våxjo,  Nord  for  Byen,  overordentlig  smukt  beliggende 
ved  Helgaséen^  ligger  paa  en  lille  Holme  den  store  Ruin  af  Kronobergs  Slot, 
som  engang  gav  hele  Lenet  Navn.  Dette  Slot,  ligesom  det  lige  Vest  for 
Byen  liggende  Bergkuaray  har  spillet  en  stor  Rolle  i  tidligere  af  Krig  op- 
fyldte Aarhundreder,  og  begge  blev  under  Gustav  Vasas  Regering  indtaget 
af  Oprørshøvdingen  Nils  Dacke.  —  Et  Slot  i  moderne  Stil  er  det  lige  Syd 
for  Våxjo  romantisk  beliggende  statelige  Teleborgy  som  tilhører  Grev  Bonde's 
til  Bjornos  Enke. 

Hvis  vi  nu  fortsætter  i  østlig  Retning,  gør  vi  den  Iagttagelse,  at  Lan- 
det hæver  sig  mærkbart,  og  tillige  at  Søerne,  som  er  saa  talrige  i  det  smukke 
Vårend,  bliver  færre  og  færre.  Vi  er  nu  oppe  paa  Uppvidinges  Højland, 
den  sydligste  Spids  af  den  retvinklede  Triangel,  hvorom  der  er  talt  i  Be- 
gyndelsen af  denne  Skildring.  Fortsætter  vi  imidlertig  samme  Vej  endnu 
nogle  Mil,  ser  vi,  at  Landet  atter  sænker  sig,  og  efter  at  Grænsen  til  Kal- 
mar-Len er  passeret,  gaar  vi  over  i  Lavlandet  mod  Kalmarsund,  men  vi 
vil  i  Steden  for  vende  os  mod  Nord. 

Det  Herred,  som  optager  førnævnte  Højdeplateau,  eller  Uppvidinge 
Herred,  er  ikke  kendt  for  sin  Skønhed;  tværtimod  er  her  mange  ens- 
formige og  øde  Egne.  Men  paa  Grund  af  sit  tørre  Klima  egner  Landet 
sig  udmærket  for  brystsyge.  Ogsaa  i  en  anden  Henseende  er  dette  Distrikt 
imidlertid  værd  at  lægge  Mærke  til.  I  usædvanlig  høj  Grad  blomstrer  her 
Glasindustrieny  og  Glasværker  er  spredt  over  hele  Egnen.  Navnkundigst 
er  uden  Tvivl  KostOy  hvis  smukke  Krystalsager  er  kendt  i  det  mindste  i  hele 
Skandinavien.  —  Det  kan  derfor  være  af  Interesse  lidt  nærmere  at  studere 
det  velkendte  Værk  og  dets  Tilvirkningsmaade. 

Kosta  Glasværk  ligger  ved  den  gamle  Landevej  fra  Karlskrona  til 
Stockholm,  samt  ved  den  lille  Jernvej  mellem  Lessebo  og  Maaleraas.  Det  blev 
grundlagt  allerede  i  Aarene  1741 — 1743  af  Landshøvdingerne  KoskuU  og 
Staél  von  Holstein  og  er  saaledes  et  af  Nordens  allerældste  Glasværker.  Sit 
Navn  fik  Fabrikken  af  begge  Grundlæggernes  Navne.  Aar  1901  brændte 
Fabriksbygningerne,  men  er  senere  blevet  genopbygget  i  tidssvarende  Udstyr. 

Vi  vil  nu  foretage  en  Vandring   igennem  Fabrikkens  forskellige  Afde- 


Fig.  27.    Taberg  set  fra  Nord.    Efter  Fotografi  af  E.  Bergman. 

linger  og  gøre  os  bekendt  med  Glastilvirkningen.  Den  Slags  Glas,  som 
her  produceres,  er  det  saakaldte  Husholdningsglas,  især  de  finere  Sorter.  Det 
finere  Glassliberi  og  den  kunstneriske  Glasgravering  staar  overordentlig 
højt  her. 

Glaslilvirkningens  forskellige  Afdelinger  er  1)  Pulveriseringen  af  Kalk- 
sten og  andre  Raamaterialer,  2)  Blandingen  af  Raamaterialerne  i  ulige  be- 
stemte Forhold,  3)  Smeltningen,  hvorved  Glasmassen  opstaar,  samt  Glas- 
blæsningen,  4)  Glasvarernes  Sortering  og  Finbehandling,  5)  Glasslibning  og 
6)  Glasgravering. 

I  det  første  Rum,  vi  træ.der  ind  i,  ser  vi  et  Par  større  Stenkværne, 
som  pulveriserer  de  til  Glasmassen  hørende  Raamaterialer.  —  Derefter 
vender  vi  os  til  det  Rum,  hvor  Raamaterialerne  blandes.  I  store  Træbe- 
holdere ser  vi  her  et  hvidagtigt  Pulver,  hvortil  hører  bl.  a.  Sand,  Soda  og 
Antimon,  dels  et  rødt,  som  bl.  a.  indeholder  Monja,  Potaske,  Arsenik  m. 
m.  Det  første  Pulver  er  bestemt  for  de  lettere  og  simplere  Glassorter,  det 
saakaldte  Sodaglas;  det  andet  for  Produktion  af  tungere  og  finere  Glas,  Hel- 
krystal  og  Halvkrystal.  Til  dette  Rum  hører  et  Laboratorium.  —  Den  saa- 
kaldte Glashytte  optager  Fabrikkens  største  Bygning.  I  dens  Midte  ser  vi  en 
vældig  Ovn,  hvori  der  fyres  med  Stenkul.  Ovnen  optager  foruden  Ildsted 
12  Rum  til  Smeltning  af  Glasmassen.  Dag  og  Nat  smeltes  her  Pulveret 
til  Glas,  og  36  Timer  gaar.  med  til  hver  Omgang.  —  I  denne  Sal  findes 
desuden  nogle  mindre  Varmeovne. 

I  lange  Blæserør  af  Staal  optages  Glasstoffet  fra  Smelteovnen  og  blæses 
ud  til  kugleformige  Stykker,  som  dels  i  Træforme,  dels  gennem  anden  Be- 
handling tvinges  til  at  antage  den  ønskede  Form,  —  hvad  enten  man  vil 
fremstille  et  Vinglas,  en  Karaffel,  en  Glasassiet  el.  lign.  Til  Vinglasset 
fæstes  Ben  og  Fod,  til  Karaflerne  Haandtag.  —  Kunstfærdigheden  hos  en- 
kelte Arbejdere  er  her  overordentlig  udviklet,  og  der  kræves  baade  natur- 
lige Anlæg  og  mangeaarig  Øvelse  for  at  blive  en  dygtig  Glasblæser.  Efter 
at  Glassene  er  blevet  fremstillet  i  Hytten,  føres  de  —  endnu  varme  —  ind  i  de 
saakaldte  Afkølingsrør,  hvor  de  lidt  efter  lidt  under  nøjagtig  Temperatur- 
kontrol blivet  afkølet.  —  Saa  kommer  de  ind  i  Sorteringsrummet,  det  saa- 
kaldte Glashus.  Her  bliver  Fabrikaterne  sorteret  i  forskellige  Grupper,  hvor- 
paa  Efterarbejdet  gaar  for  sig.  —  Dette  bestaar  i,  at  saadanne  Glas  som 
Drikkeglas,  Vinglas  o.  s.  v.,  som  endnu  har  et  Dække  over  Aabningen,  bli- 
ver befriet  for  dette.  Desuden  skal  Glassene  aftørres,  Kanterne  afrundes 
ved  Ophedning,  Bunden  afslibes  m.  m. 

Særlig  interessant  er  det  at  se,  naar  Dækket  sprænges  bort.  Dette 
gaar  for  sig  paa  den  Maade,  at  der  gøres  et  Rids  med  en  Diamant  i  Glas- 
set, hvorefter  dette  maa  passere  en  horisontal  Revne,  hvorigennem  ophedet 
Luft   bliver   presset.    Ved  denne  Fremgangsmaade  løsnes  Dækket  og  kan 

tages  af  med  Haanden.  —  Ovennævnte  Glas  kaldes  Sprængglas,  medens 
andre  Glas,  som  f.  Eks.  Karafler,  Blomsterglas  o.  lign.,  fremstilles  uden 
Hætte  ved  at  klippes  i  blød  Tilstand  og  kaldes  Drivglas.  —  De  Fabrikater, 
som  hverken  skal  slibes  eller  ætses,  er  færdige  til  at  indpakkes  i  Glashu- 
set. Skal  Varen  slibes,  føres  den  ind  i  Sliberiet,  hvoraf  Kosta  har  2  store. 
Slibningsprocessen  gaar  for  sig  i  tre  Stadier,   nemlig  Grovslibningen,   Fin- 


Fig.  28.    Byen  Vernamo.    Efter  Fotografi  af  Forfatteren. 

slibningen  og  Poleringen.  Først  ridses  Mønstret  antydningsvis  paa  Glasset. 
Derefter  finder  Grovslibningen  Sted  ved  Hjælp  af  roterende  Staalskiver, 
som  overhældes  med  Vand  og  fint  Sand.  Finslibningen  iværksættes  paa 
roterende  Skiver  af  Sandsten.  Glasfacetterne  er  efter  denne  Proces  matte, 
men  faar  deres  klare  Farve  ved  at  behandles  paa  roterende  Ringe  af  Kork, 
Træ,  samt  Filt.  —  Glas,  som  skal  graveres,  føres  ind  i  Graveringsrummet. 
Her  overtrækkes  de  af  et  vokslignende  Stof,  som  ikke  angribes  af  Syren. 
Derefter  ridses  med  Maskine  disse  smukke  Slyngninger  og  Bladornamenter, 

som  nu  er  saa  moderne.  Derved  blottes  Glasset  langs  de  Linier,  som  skal 
være  matle.  I  ^Z^— 1  Time  maa  Varen  derefter  ligge  i  et  Bad  af  »Fluor- 
vædesyre«,  som  fuldender  Ætsningen.  Naar  Vokset  er  borttaget,  er  Varen 
færdig. 

I  Kosta  bliver  ogsaa  tilvirket  kunstfærdige,  haandgjorte  Glas  med  op- 
højede Mønstre  i  forskellige  Farver,  og  det  er  et  smukt  og  interessant  Syn, 
naar  de  bliver  lavet.    Hertil  bruges  baade  Slibning,  Ætsning  og  Farvning. 

Til  Glasværket  slutter  sig  foruden  ovennævnte  Afdelinger  ogsaa  Kontor, 
Lager  og  Maleafdelinger,  samt  en  Del  Jern-  og  Træværksteder  for  Produk- 
tion og  Reparation  af  Forme,  Værktøj,  Maskindéle  m.  m. 


Ogsaa  Træindustrien  er  stærkt  repræsenteret  i  Uppvidinge,  og  Damp- 
save  træffer  den  fremmede  overalt.  I  denne  Egn  finder  vi  ogsaa  den  be- 
kendte store  Papirfabrik  Lessebo.  —  Det  kan  i  Forbindelse  med  Uppvidinge 
nævnes,  at  hele  det  sydsvenske  Højland  er  bekendt  for  sit  sundhedsbrin- 
gende  Klima  for  brystsyge.  Vi  finder  ogsaa  i  dette  Højland  foruden  en 
Mængde  mindre  Kursteder  saadanne  navnkundige  Brystsygesanatorier  som 
Håssleby  oppe  i  nordre  Smaaland,  der  tilhører  Kong  Oskar  II's  Jubilæums- 
fond, og  Såfsø  Sanatorium  lige  Syd  for  Højlandets  øverste  Del:  Almesaakra- 
højdeplateau.  Længst  mod  Vest  mod  Højlandets  yderste  Spids  i  Vestergot- 
land  er  Egnen  omkring  Alingsaas  navnkundig  og  meget  yndet  som  Opholds- 
sted for  tuberkuløse. 

Fra  Uppvidinge  styrer  vi  Kursen  mod  Nord,  og  snart  kommer  vi  ind 
i  Emaaens  smukke  Dal  i  den  forrige  Landsdel  Njuding.  Skirø  Sogn  har 
paa  Grund  af  sin  Skønhed  faaet  Navn  af  »Østre  Herreds  Have«.  —  I 
denne  Egn  findes  Træforædlings-  og  Møbelindustrien.  Bekendt  er  Virserums 
Egetræsmøbelfabrikker. 

Under  vor  Rekognosceringsfærd  i  det  sydsvenske  Højland  har  vi  især 
holdt  os  til  Højlandets  ydre  Dele,  og  vi  maa  derfor  nu  gennemstrejfe  dets 
Indre.  Vi  vender  til  en  Begyndelse  tilbage  til  det  gamle  Våxjø.  For  her- 
fra at  trænge  ind  i  Højlandets  mellemste  Egne  følger  vi  først  en  noget 
vestligere  Retning  over  Lamhult  og  Vrigstad  og  derefter  en  noget  østligere. 

—  Langs  den  første  Vej  kan  vi  enten  tage  med  Jernbanen  fra  Alfvesta  mod 
Nord  eller  følge  den  store  Landevej,  som  gaar  jævnsides  med  Jernbanen. 
Alfvesta  er  en  stor  Kommune  med  over  1000  Indbyggere  og  beliggende 
ved  Nordenden  af 
den    lange     Indsø 
Salen.     Ikke  langt 
herfra    paa    Søens 
østlige  Bred  har  vi 
Engaholms      store 
Gods,     Fideikom- 
mis i  Friherreslæg- 
ten Koskull.    Lige 
overfor  ligger  Blå- 
dinge    Sogn,    hvor 
ifølge  Sagnet  Hæn- 
delsen med  Blenda 
og  Vårends  Kvin- 
der fandt  Sted.  — 
Under  Rejsen  mod 
Nord   passerer    vi 
snart       Hanasløfs- 
bjærgety  ikke  langt 
fra  Lekargd  Kirke. 
Faa     Steder     har 
Sagnet   syslet   saa 
stærkt    med    som 
med   dette    enlige 
Skovbjærg.        Me- 
dens vi  vandrer  til  Bjærget,  som  ligger  ganske  nær  ved  Hovedbanen,  turde 
nogle  Ord  om  Smaalands  Folkesagn  her  være  paa  deres  Plads. 

Landet  er  og  fremfor  alt  har  været  meget  rigt  paa  Tradition  og  Sagn. 
Delvis  stammer  saadanne  Sagn  fra  den  Tid,  da  Hedenskab  og  Kristendom 


Fig.  29.    Raashult  Præstegaard  i  Stenbrohult  Sogn,  Carl  von 

Linnés  Fødested,  med  Monumentet  over  den  navnkundige 

Forsker.    Efter  Fotografi  af  Forfatteren. 

endnu  kæmpede  om  Magten  over  Menneskene;  dels  stammer  de  fra  de 
blodige  Kriges  Åarhundreder.  De  første  Slags  Sagn  er  let  genkendelige  paa 
Grund  af  den  stærke  Overtro,  den  katolske  Farve  og  den  Eventyrlighed, 
som  præger  dem.  Hekse  og  Trolde  er  ofte  indblandet  i  disse  Sagn  som 
Repræsentanter  for  den  gamle  Kultur,  og  sjældent  savnes  Signen  og  Manen 
og  kirkelige  Jærtegn.  —  De  senere  Sagn  derimod,  som  fremfor  andre  for- 
tjener Navnet  Tradition,  gaar  umærkeligt  over  i  historiske  Kendsgerninger 
og  genfindes,  som  naturligt  er,  især  i  Grænseegnene  mod  Danmarks  tidli- 
gere Besiddelser.  Til  denne  Slags  Fortællinger  kan  Sagnene  om  Blenda 
og  Danskerne  regnes.  Mange,  ja,  man  kan  vel  sige  de  allerfleste,  har  alle- 
rede ophørt  at  leve  den  mundtlige  Traditions  Liv  og  vilde  sikkert  være 
glemt,  hvis  ikke  Forskere  og  Venner  af  Hjemegnen  havde  optegnet  dem. 
Andre  lever  endnu  gennem  Almuens  Traditioner,  men  er  desuden  ved 
Optegnelser  reddet  fra  Glemsel.  Ganske  vist  har  jeg  endnu  i  smaalandske 
Landsbyer  fundet  Sagn  om  Begivenheder,  som  vitterlig  ikke  er  hændt,  men 
ofte  er  de  saa  iblandet  med  Gods,  som  er  læsset  paa  dem  under  den  lange 
Rejse  gennem  Tiderne,  at  de  for  en  stor  Del  savner  Kulturværdi. 

Til  Brydningstiden  mellem  Hedenskab  og  Kristendom  hører  Sagnene 
om  Hanasløfsbjærget.  Af  de  mange  Fortællinger  om  dette  Bjærg  skal  her 
berettes  en.  —  I  Bjærget  boede  en  slem  Trold:  Hansla  Kittan.  Engang 
blev  en  Kvinde  bjærgtagen  af  Trolden,  og  hendes  Mand  søgte  længe  for- 
gæves efter  hende  i  Skovene  rundt  omkring.  Efter  seks  lange  Aar  hos 
Trolden  lykkedes  det  imidlertid  Hustruen  at  liste  sig  ud  af  Bjærget  et  Øje- 
blik, og  hun  traf  da  sammen  med  sin  Mand  i  Skoven.  De  blev  enige  om 
Maaden,  hvorpaa  Hustruen  skulde  blive  løst  af  Forbandelsen.  Onsdagen 
før  Paaske  skulde  hun  sammen  med  Trolden  ride  fra  Mulleberg  i  Hårldf 
til  BroakuU  i  Ør'^),  hvor  Bjærgfolket  lavede  til  Gæstebud  for  Naboerne  i 
Hanasløfsbjærget.  Da  skulde  Manden  tage  en  Messekaabe  med  sig  og 
passe  paa  i  Skovtykningen  paa  Ridevejen  mellem  Gaafvetorp  og  Hårl5f  (den 
nuværende  Landevej  var  dengang  ikke  bygget).    Men  først  skulde  Prsesten 


*)  Sogne  og  Steder  paa  de  Kanter. 

velsigne  ham,  saa  han  kunde  være  tryg  for  Troldene.  Ellers  vilde  disse 
vejre  Lugten  af  Kristenblod  og  snart  opdage  ham.  —  Nuvel,  snart  kom 
hele  Troldfølget  ridende,  og  den  bjærgtagne  red  sidst  i  Følget  paa  en  gul- 
lig Hest.  Sidst  kom  Ba- 
gagen paa  Vogne,  som 
blev  trukket  af  Skader; 
Manden  sprang  til  og 
kastede  Messekaaben  over 
den  bjærgtagne.  Dog 
maatte  hun  godt  indsvøbt 
i  det  hellige  Skrud  blive 
paa  Stedet  til  Solopgang 
thi  først  ved  den  Tid  op- 
hørte Troldens  Magt.  — 
Saa  snart  Troldene  mær- 
kede det,  som  gik  for  sig, 
vendte  de  om  og  søgte  at 
tage  Kvinden  tilbage,  men 
forgæves;  mod  den  helli- 
ge Messekaabe  strandede 
alle  Mørkets  Magter,  og 
ved  Solopgang  flygtede 
alle  Troldene  til  Bjærget. 
For  at  Kvinden  for  al  Tid 
skulde  være  fri  for  Ha- 
nasløfsbjærgets  lede  Trol- 
de, blev  hun  for  anden 
Gang  døbt  af  Præsten. 

Under  vor  Rejse  mod  Nord  træfier  vi  den  lille  Indsø  Straaken,  og  paa 
dens  Strand  Anebodas  smukt  beliggende  Kirke  og  lidt  vestligere  Indsøen 
Fiolen.  Mellem  Indsøerne  gaar  der  en  Sænkning  med  den  ene  Dam  efter 
den   anden,   og  hele  Omraadet  er  indkøbt  af  en  Fiskeriforening.     Her  er 


Fig.  30.    Teleborg  Slot  ved  Våxjo.    Efter  Fotografi 
af  Forfatteren. 

Fiskedamme  under  Anlæg  i  en  Længde  af  en  halv  Mil  og  i  et  Tal  af  60. 
20  af  Dammene  er  allerede  færdige.  Her  er  i  Færd  med  at  udvikle  sig 
en  Fiskekulturanstalt  i  stor  Stil.  —  Foruden  Kultur  af  Karper  og  Suder  er 
det  Meningen  at  dyrke  Regnbueforeller  fra  Amerika,  Aaleyngel  dels  fra 
Trollhåttan,  dels  fra  det  adriatiske  Hav,  Helte,  Gedde,  Brasen  m.  m.  Det  er 
Meningen  at  faa  en  hel  Fiskeriskole  i  Stand,  som  skal  støttes  af  en  Masse 


Fig.  31.    Kosta  Glasværk.    Den  store  Glashytte.    Efter  Fotografi  af  Forfatteren. 

Husholdningsselskaber,   og  naar  engang  denne  Kulturanstalt  staar  færdig, 
bliver  det  den  største  i  Norden  og  rimeligvis  en  af  de  største  i  Verden. 

Snart  naar  vi  Algunnens  Vandsystem  med  den  smukke  Aas  Gronskulle, 
som  ses  vidt  omkring,  og  nordenfor  kommer  vi  til  Vrigstaa,  —  Vrigstad- 
landsbyen  er  meget  gammel  og  kendt  for  sin  Oksehandel  og  sine  Kreatur- 
markeder. Handelen  med  Kreaturer  var  før  mere  blomstrende  i  Smaa- 
land  end  nu;  thi  foretagsomme  Folk  rejste  omkring  i  Landsbyerne  og 
paa  Markederne  og  opkøbte  Okser.    Naar  Tallet  blev  stort  nok,   dannede 

Kreaturerne  en  større  Oksedrifl,  som  blev  drevet  mod  Nord  til  Egne,  hvor 
Efterspørgslen  efter  smaalandske  Lastdyr  var  stor,  og  Hovedstaden  var 
ofte  de  store  Oksedrifters  Endepunkt.  Disse  Oksedrifter,  som  skabte  store 
Formaer,  er  efter  de  billige  Jernbanefragters  Indførelse  kun  et  Minde. 

En  Mil   mod  Vest  herfra  ved  den   smukke  Indsø  Rusken  eller  Roseken 
ligger  Ngdala  Herregaard  med  mærkelige  historiske  Minder.  Kong  Sverker 


Fig.  32.    Kosta  Glasværk.    Et  Drikkeglas  og  dets  forskellige  Udviklingsstadier.    Fra  venstre: 
1)  en  raa  Glasklump,  2)  Glas  med  Hætten  paa,  3)  Hætten  er  sprængt  bort,  4)  det  færdig*  i 
slebne  Glas.    Efter  Fotografi  af  Forfatteren., 

den  Ældre  lod  Aar  1144  grundlægge  et  Bernhardinerkloster  her.  Omtrent 
150  Aar  senere  blev  Klosteret  meget  rigt.  Det  fik  Navnet  Sta  Maria  de  Nova 
Valle  (deraf  Navnet  Nydala)  for  at  skelne  det  fra  Moderklosteret  Clara 
vallis  (Clairvaux)  i  Frankrig.  —  Munkene  gjorde  sig  snart  bekendt  ved 
streng  Disciplin  og  Kyndighed  i  Jordbrug.  Af  Klosterets  Bygninger  staar 
endnu  Ruiner,  og  den  gamle  Klosterkirke  af  huggede  Graasten  bruges 
endnu,    omend  i  ombygget  Skikkelse,   som  Sognekirke.    I  Begyndelsen  af 

og  Folk.   I.  5 

Aaret  1521  kom  den  efter  UgerniDgen  i  Stockholm  bloddryppende  Kristian 
Tyran  paa  Vejen  til  Danmark  hertil.  Han  haanede  de  fromme  Brødre, 
krænkede  Helligdommen,  lod  Abbed  Arvid  dræbe  og  en  Del  af  Munkene 
drukne  i  Rusken. 

Hvis  vi  nu  fortsætter  Kursen  mod  Nord,  kommet  vi  snart  forbi  det 
udmærket  smukt  liggende  Herresæde  Hok  ved  en  lille  Indsø  af  samme 
Navn.  Paa  dette  smukke  Gods  har  Dronning  Sofie  tilbragt  nogle  Somre  i 
det  sydsvenske  Højlands  styrkende  Luft.  Omtrent  en  Mil  mod  Nord  ligger 
de  i  deres  Art  mærkelige  Brunstensgruber  ved  Hohult  og  Spexergd.  Fort- 
sætter vi  videre  mod  Nord,  naar  vi  snart  til  Vetterns  Sydende  og  Jon- 
kdping. 

Men  vi  vil  vende  tilbage  til  Våxjo  for  at  tage  den  ovennævnte  noget 
østligere  Vej.  Vi  drager  derfor  mod  Øst  forbi  Helgasøen.  Det  er  et  stor- 
slaaet  Landskab,  rigt  paa  Indsøer,  som  vi  nu  drager  igennem,  med  smuk 
Udsigt  her  og  der  over  det  smilende  Vårend.  Et  af  de  smukkeste  Ud- 
sigtspunkter i  hele  Sydsverrigs  Højland  har  vi  ikke  langt  herfra  ved  Tolg- 
søen.  Fra  den  saakaldte  Ngkullahøjde  er  der  en  storartet  Udsigt.  Man  ser 
lige  under  sig  den  særdeles  smukke  Vandvej  Helgasøen — Tolgsøen — Asa- 
søen  og  der  omkring  bølgende  Skovvidder.  Snart  naar  de  imidlertid 
Klafrestrøms  Jernværk  i  en  malerisk  Egn.  Værket  bestaar  af  Smelteovn, 
Støberi,  mekanisk  Værksted  m.  m.  Den  store  Kongevej  fra  Kalmar  gen- 
nem Uppvidinge  til  Hvetlanda  og  Eksø  gaar  her  forbi. 

Vi  følger  denne  Vej  og  gaar  over  Grænsen  mellem  Kronobergs  og 
Jdnk5pings  Len  i  et  af  Skove  opfyldt,  bakket  Land,  og  vi  kommer  efter 
tre  Mils  Rejse  frem  til  den  gamle  Landsby  omkring  Emmaaen  og  Hvet- 
landa. Udspringende  paa  Almesaakras  Højland  mod  Vest  flyder  den  ret 
store  Emmaa  her  igennem.  Noget  længere  mod  Øst  kommer  den  ind 
i  et  storliniet  bølgeformet  Landskab  med  ganske  maleriske  Omgivelser 
for  senere  at  flyde  ind  i  Kystlandet.  Langs  Floden  gaar,  som  allerede  før 
er  nævnt,  den  store  Landevej  mellem  Kysten  og  det  indre  Højland.  Nylig 
er  en  Jernvej  aabnet  i  denne  Sænkning,  et  Forbindelsesled  mellem  Stam- 
banen  mod  Vest  gennem  Smaaland  og  Kalmar-Lens  Jernbanenet  mod  Øst. 

Landet  omkring  Emmaaens  øvre  Flodomraade  er  ganske  mærkeligt  i 
geologisk  Henseende  derved,  at  der  her  forekommer  baade  Guld,  Nikkel 
og  Kobber.  —  Omtrent  en  Mil  Øst  for  Hvetlanda  træffer  vi  nemlig  paa 
Sverrigs  eneste  Guldgrube  Adelfors.  Guldet  optræder  der  dels  som  smaa, 
for  det  blotte  Øje  usynlige  Kom,  dels  indesluttet  i  Svovlkis  og  træffes  i 
begge  Tilfælde  i  Kvartsaarer  af  nogle  Tommers  Bredde.  Disse  Kvartsaarer 
gennemskærer  i  forskellige  Retninger  Egnens  Flint  og  Gnejs  og  andre  med 
dem  forbundne  Bjærgarter.  Man  har  ved  Brydningen  udvundet  et  Gram 
Guld  paa  150  Kg.  Malm.  Heraf  fremgaar,  at  Guldindholdet  er  overordent- 
lig ringe. 

I  det  18.  Aarhundrede  arbejdede  man  i  Gruberne,  og  man  fik  Guld  for 
et  Par  Hundrede  Tusind  Kroner.  Senere  har  Gruberne  i  lange  Tider  været 
nedlagt.  I  Aaret  1896 — 97  produceredes  omtrent  30  Kg.  Guld,  men  nu  er 
Driften  nedlagt  igen.  Ikke  langt  herfra  ligger  Klefva  Nikkelgrube.  Der 
har  Brydningen  til  Dels  været  ret  stor,  og  tidligere  blev  der  ogsaa  udvun- 
det Kobber  af  Gruben.  Efter  at  man  imidlertid  uden  for  Sverrig,  især  paa 
Ny-Kaledonien*)  har  fundet  meget  rigere  og  bedre  Nikkelmalm,  er  Bryd- 
ningen i  Klefva  standset  aldeles. 

Hvetlanda  er  et  Sted  i  rask  Fremgang  med  omkring  2000  Indbyggere. 
Kendt  er  Petris  Fabrik  for  dampkogte  Havregryn.  Ogsaa  Trævareindu- 
strien og  Uldindustrien  er  repræsenteret.  —  Vest  for  Hvetlanda  og  ikke 
langt  herfra  ligger  de  sidste  Levninger  af  Hultaby  Slot,  hvorom  der  gaar 
en  Del  Sagn.  Historisk  Kundskab  om  Slottet  eller  om  dem,  som  boede 
der,  har  man  ikke.  —  Noget  længere  mod  Vest,  nær  ved  den  Tværbane^ 
som  danner  Stambanen  gennem  det  mellemste  Smaaland  med  Kalmar- 
Lens  Jernbaner  mod  Øst,  genfinder  vi  det  gamle  velkendte  Kursted  Lan- 
naskede  Brønd.  Et  andet,  om  end  mindre,  Kursted  i  denne  for  sin  styr- 
kende Luft  kendte  Egn,  er  den  Øst  for  Hvetlanda  liggende  Holsbg  Brønd. 
-^  Hvis  vi  nu  fortsætter  vor  Rejse  mod  Nord,  saa  naar  vi  efter  tre  Mils 
Rejse  gennem  et  Bakkelandskab  den  lille  By  Eksø  tæt  ved   den  Jernbane- 


*)  En  Øgruppe  Øst  for  Aastralien;  tilhører  Frankrig. 

Hnie,  som  binder  Nåssøs  store  Knudepunkt  sammen  med  Oscarshamns  By 
paa  Østkysten.  Naturen  er  smilende  og  blid,  men  selve  Byen  Eksø  er 
en  ubetydelig  By  med  næppe  5000  Indbyggere.  Smaalands  Husarregiment 
er  stationeret  her,  og  det  har  en  storartet  Kaserne.  Endnu  et  Trænkorps 
ligger  her.  Kaserner  for  Kalmars  Regiment  skal  ogsaa  opføres  tæt  ved 
Byen. 

Ikke  langt  fra  Eksø  i  nordvestlig  Retning  ligger  det'  mærkværdige  Na- 
turfænomen, som  er  almindelig  kendt  under  Navnet  Skurugaia.  Det  er  en 
dyb  Bjærgkløft,  128  M.  lang,  men  kun  9,25  M.  bred  med  Sider,  som  er 
indtil  60  M.  høje.  Mange  er  de  Sagn,  som  gaar  om  denne  ejendommelige 
Naturdannelse.  —  Men  vi  maa  videre  mod  Nord,  og  vi  nærmer  os  med 
raske  Skridt  det  sydsvenske  Højlands  nordligste  Grænseegne.  Det  er,  som 
om  dette  smukke  Højland,  før  det  synker  ned  i  Østergotlands  flade  og 
frugtbare  Sletter,  vilde  gøre  en  sidste  Kraftanstrengelse  for  at  vise  sig  i  sin 
mest  fortryllende  Skønhed.  Heroppe  gaar  nemlig  et  Bælte  fra  Vettern  til 
Østersøen,  Vandskellet  mellem  de  Vandaarer,  som  løber  mod  Nord  og  mod 
Syd,  og  som  i  tidligere  Tider  var  helt  dækket  af  J/o/ai;^eR5  Skovegne,  der 
i  afvekslende  Skønhed  søger  deres  Lige.  Landskabet  omkring  Vettern  mod 
Vest  samt  Indsøerne  fiu/i/i.  Øren  og  Noen  er  alle  kendt  for  deres  Skøn- 
hed ;  længere  mod  Øst  er  Kisadalen  kendt  som  en  af  de  smukkeste  Egne 
i  Sydsverrig,  og  længst  mod  Øst  ved  Havet  ligger  Tjust,  det  ofte  besungne, 
smilende  Tjust,  Perlen  blandt  Sydsverrigs  Landskaber.  Overordentlig  rig  paa 
Indsøer  er  ogsaa  denne  Egn.  Foruden  de  ovenfor  nævnte  kan  nævnes 
Såbysøeiij  RalongeUy  Sommeiiy  Østre-  og  Vestre-Lågern  tillige  med  Aasundens 
Vandsystem. 

Holaveden,  som  før  altid  var  dækket  af  tætte  Skove,  hvorigennem  der 
førte  faa  Veje,  har  i  tidligere  Krige  ofte  maattet  tjene  som  Forsvarsmur 
for  Østergotlands  rigere  Landsbyer  mod  en  sydfra  kommende  Fjende. 
Gennem  Forhugningerne  søgte  man  her  at  spærre  Vejen  for  Fjenden,  og 
mange  er  de  Kampe,  som  i  denne  Egn  er  blevet  udkæmpet  mellem  Sven- 
skere og  Danskere. 

Ikke  langt  fra  Sommen  ligger  Købstaden  Tranaas   med  sin  bekendte 

Vandkuranstalt.  Nær  ved  den  ligger  Gripenbergs  Fideikommis  med  dens 
ejendommelige,  vældige  Træslot  med  de  fire  Taarne.  Godset  ejes  af  Fri- 
herreslægten Hermelin. 

Længst  mod  Vest,  romantisk  beliggende  ved  Vetterns  Strand,  ligger 
den  lille  idylliske  By  Grenna.  Nord  for  denne  for  sin  rige  Frugtavl  kendte 
By  ser  vi  højt  oppe  paa  Klippen  med  en  Beliggenhed,  som  slaaende  min- 
der om  de  gamle  Borge  ved  Rhinen,  den  smukke  Ruin  Si{  BrahehuSy  Lyst- 
slottet for  Grev  Per  Brahe  paa  Visingborg;  lige  ude  i  Vettern  ligger  den 
smukke  Visingsd  med  sine  løvrige  Egeparker,  og  mod  Syd,  ogsaa  oppe 
paa  en  brat  Klippe,  kan  vi  mellem  det  grønne  Løvværk  se  de  hvide  Mure 
af  Våstanaa  Slot,  som  er  et  Fideikommis  i  Slægten  Gyllensvaan. 

Men  Tiden  iler.  Dagens  straalende  Lys  begynder  at  sænke  sig  mod 
de  i  blaa  Dis  liggende  Højder  over  Vettern.  Bag  Vestergotlands  smukke 
Aase  gaar  Solen  til  Hvile,  medens  Himlen  staar  i  Flammer  af  Blod,  og 
den  blanke  Vettern  genspejler  de  sidste  døende  Straaler.  Endnu  svømmer 
de  hvide  Maager  paa  lydløse  Vinger  deroppe  i  den  ildrøde  Æter  langs 
Strandkanten,  men  de  sorte  Storfugle  flyver  skrigende  mod  Vest  mod  det 
røde  Lufthav  og  forsvinder  i  Solen  eller  gemmer  sig  i  Vesterg5tlands  blaa 
Skygger. 

Tiden  lider.  Vor  Rundtur  i  Sydsverrigs  Højland  er  til  Ende.  I  den 
lille  By  Grenna  tager  vi  en  Baad.  Solen  er  gaaet  ned,  men  kaster  sit  Gen- 
skær over  Bjærge  og  mørke  Skove;  over  Vetterns  blanke  Flade  føres  vi 
tilbage  til  vor  Rejses  Udgangspunkt:  Jonkdping.  --  Det  bliver  ogsaa  dens 
Endepunkt 

FRA  hvert  af  det  langstrakte  Sverrigs  to  Endepunkter  er  der  langt  til  Sver- 
rigs  Hjerte.  Hvis  vi  sona  de  mest  svenske  af  vore  Landskaber  regner 
Vermland  og  Dalarne  og  saaledes  mener,  at  Sverrigs  Hjerte  ligger  mellem 
Venern  og  Siljan,  kunde  det  ved  et  Blik  paa  Kortet  se  ud,  som  Landstræk- 
ningen øverst  ved  den  botniske  Bugt  var  mest  fremmed  for  det  svenske 
Landskabs  Sjæl.  Tiden  og  Menneskets  Arbejde  ændrer  meget.  Hidtil  har 
dog  dét  nordligste  Norrland  været  Sverrigs  Fattiggaard,  medens  Skaane 
har  været  Forraadskammeret.  Nu  er  det  saaledes,  at  Savn  og  Fattigdom 
altid  har  været  mere  svensk  end  Velstand.  Deraf  kommer  det,  at  Skaane, 
Bkønt  det  ligger  hærmere  Svea-Modérens  Øje,  dog  viser  sig  som  det  mest 
fremmede  og  særegne  af  hele  Sverrigs  Jord. 

Og  dog  siges  denne  Landsdel  engang  at  have  været  Germanernes  Vugge, 
Urhjemmet  for  hele  det  sunde  Folk,  som  har  taget  det  nordvestlige  Europa 
i  Arv.  Rigt  paa  alle  Naturens  gode  Gaver  strækker  dette  herlige  Land  sig 
langs  Vejen  mellem  det  nordeuropæiske  Indhav  og  Havet  udenfor.  Tid- 
lig kendt  og  tidlig  søgt  blev  Skaane  den  første  Bærer  af  det  Navn,  som 
senere  blev  givet  en  Gruppe  Riger,  —  Skandinavien.  Altid  eftertragtet  blev 
det  ogsaa  Slridsæblet  mellem  Nordens  Folk.  Sammen  med  de  andre 
»skaanske  Landskaber  Halland  og  Blekinge,  samt  Øen  Bornholm«,  var  det 
engang  en  vigtig  Del  af  det  danske  Rige,  indtil  det  omsider  blev  ero- 
bret af  det  stærkeste  blandt  Brødrefolkene. 

Naar  man  fra  et  af  Nabolandskaberne  kommer  ind  i  Skaane,  finder 
man  ikke  alt  ændret  med  eet  Slag.  Naturen  skyer  gerne  bratte  Ændringer, 
og  de  Grænser,  vi  selv  trækker  mellem  vore  »Landskaber«,  er  for  det 
meste  kunstige.  Hvis  man  saa  langt  ned  som  ved  Sølvesborg  forlader 
Blekinge,  vil  man  vedblivende  et  Par  Mil  se  sig  indesluttet  af  Skov  og  Søer 
og  Bjærgknolde.  Færdes  man  paa  den  sydlige  Hovedbanes  Alfarvej,  tror 
man  helt  ned  mod  Skaanes  Midte  endnu  at  være  i  Smaaland.  Thi  saa 
langt  følges  vi  af  de  mørke  Skove  med  Gran-  og  Fyrretræer  og  graa  Gærder. 
Bjærggrunden  plejer  ofte  at  skyde  op  af  Jorden,  og  de  opdyrkede  Jorder 
arbejder  sig  frem,  saa  godt  de  kan,  mellem  Krat  og  Græsgange.  Smaa- 
pladserne  er  graa,  og  Hytterne  er  røde,  og  langs  med  Vejene  gaar  endnu 
de  brede  Gærder  af  runde  Sten.  Kun  paa  en  Vej  over  Skaanes  Grænser 
møder  man  et  naturligt  Grænseskel,  sat  som  for  at  holde  to  Landskaber 
af  beslægtet  Natur  fra  hinanden ;  det  er  der,  hvor  Banen  paa  Vestkysten 
ved  Baastad  gaar  over  Hallandsaasen.  Thi  deroppe  i  Landskabets  nord- 
vestlige Hjørne  naar  det  egentlige  Skaane,  Sletternes  Skaane,  lige  op  til 
Nordgrænsen. 

Ser  man  bort  fra  Kristianstadssletten,  saa  ligger  Skaanes  Sletteland  Syd 
for  den  Linie,  som  kan  trækkes  fra  Provinsens  nordvestlige  til  dens  sydøst- 
lige Hjørne,  eller  med  andre  Ord  fra  Torekov  til  Stensbufvud.  Nær  denne 
Linie  gaar  de  mægtigste  af  Skaanes  Aase:  Hallandsaasen,  Soderaasen  og 
Stensbufvud.  Og  det  er,  stort  set,  denne  Kæde  af  Urbjærge,  som  udgør 
Grænsen  mellem  det  skaanske  og  det  opsvenske  Landskab.  Syd  for 
denne  Skillemur  hæver  sig  et  Par  mindre  Aase:  Linderodsaasen  og  Ro- 
meleklint.  De  er  som  ensomme  Kæmpebølger  paa  det  store  Slettehav, 
der  paa  visse  Kanter  kan  ligge  jævnt  og  fladt  som  et  Gulv,  men  ogsaa 
paa  andre  Steder  kan^  hæve  og  sænke  sig.  Aasene  er  derfor  næppe  frem- 
mede eller  uharmoniske  Foreteelser  i  den  skaanske  Natur.  De  er  kun 
stærkere  Bølger  i  Landskabets  Linier.  Og  de  er  blide  Erindringer. om,  at 
det  er  her,  den  svenske  Jords  Uro,  som  den  tegner  sig  i  Bjærge  og  Dale, 
endelig  ophører. 

Staar  man  ude  paa  Sletten  og  ser  en  af  disse  Aase  langt  borte,  da  ser 

det  ud,  som  om  den  i  sig  havde  samlet  og  fordybet  Fjernsynets  blaanende 
Dis.  Bugtende  sig  blidt  i  sine  Linier  løfter  Aasen  sig  op  af  denne 
Dis,  mørkeblaa  af  Farve  som  Blaabærret  og  Vildduens  Fjer.  For  Menne- 
skene dernede  paa  den  jævne  Jord  er  disse  Aase  en  Paamindelse  om,  at 
der  findes  noget  højere  at  stræbe  efter  end  Kornet  paa  Ageren.  Men  staar 
man  deroppe  paa  Aasryggen  og  ser  ud  over  Landet,  saa  bliver  denne  flade 


Fig.  33.     Hallandsaas.     Efter  Fotografi. 

Jord  med  de  tusind  Gaarde  og  Hjem  og  den  rige  Vækst  noget  stort  og 
mægtigt  og  overordentlig  smukt.  Da  ligger  den  der  stor  og  stille  med  alle 
Farver  flydt  sammen  og  badet  af  Lyset  som  et  Hav. 

Skaanes  Land  glider  ved  Kysterne  uden  mærkbar  Sænkning  ud  under 
Vandet.  Det  er,  som  om  Sletten  langsomt  sænker  sig  i  Havet.  Paa  den 
Maade  faar  Landet  lavt  Vand  langt  udover,  og  Skærgaard  findes  kun  mod 
Blekinges  Grænse.  Der  hvor  Østersøen  skyller  sine  Bølger  ind  over  Landet, 
dannes  Sandhøje  og  Sandvolde,  som  dem,  vi  ser  ved  Sandhammeren  (Lands- 

delens  sydøstlige  Hjørne)  og  ved  Falsterbo  (dens  Sydspids).     Langs   Syd- 
siden  af  det  smalle  Næs,   hvor    yderst   paa   Odden   Falsterbo  og  Skanor 
ligger,  gaar  der  en  Sandvold,   som  minder  om  Jyllands  »Klitter c.    Ligger 
man  en  Sommerdag   øverst   paa   Volden,   der  hvor  Kystlandets   Straa  og 
Buske  sagte  vugges  af  Vinden,  ser  man  under  sig  en  Rand  af  Sand  løbe 
mod  Øst,  saa  langt  Øjet  naar.  Blændende  gulhvidt  bærer  den  her  og  der  en 
Tangklynge,  rød  som  rindende  Blod,   naar  Sommerlyset   skinner   gennem 
den.    Nærmest  Volden  vokser   Mandstro   og   maaske   en    ensom   graablaa 
Havtidseplante.     Men  der  hvor  de  smaa  Bølger  ruller  frem  og  tilbage,  er 
Sandet  nøgent  og  vaadt  og  fast  at  træde  paa,  og  langsomt  ender  det  ude  under 
Vandet.  Langt  ud  kan  man  se  det  lyse  gennem  det  lysegrønne,  med  purpur- 
brune  Pletter  her  og  der  af  de  smaa  Skove  af  Tang.  Men  længst  ude,  der 
hvor  det  glider  ned  under  Dybet,  ligger  Havspejlet  dybtblaat  under  Som- 
merskyerne. Inden  for  den  lange  Vold  er  der  Sandmark  med  fattig  Græs- 
vækst for  Gaaseflokkene  eller  Lyngmark  med  sin  lave  Vidje.    Men  Nord  for 
Næsset  er  der  sumpede  og  saftige  grønne  Enge  langs  Stranden  af  Øresund. 
Kun    paa  to  Steder  gaar  Aasenes   Urbjærg  ud  i  Havet;   det   er   med 
Stenhufvuds  Skrænter  Nord  for  Sunbrishamn  og  med  KuUebjærgets  bratte 
Styrtning  og  Brændinger  mod  Kattegat. 

I  KuUaegnen  og  Kullen  fremtræder  Skaanes  Land  i  al  sin  Herlighed. 
Mellem  Øresund  og  Skelderviken  ender  dette  Land,  et  Hav  mellem 
Havene.  Det  er  KuUaegnen,  grøn  af  Enge,  gul  af  Kornmarker  og  med 
mørkere  Streger  af  Krat  og  Parker.  En  Kirkes  hvide  Mur  lyser  her  og 
der,  eller  et  Tag  glitrer  i  Solen.  Men  ude  mod  Odden  hæver  Landsbyen 
sig,  vokser  med  Bakker  og  bølgende  Sæd,  med  Gaarde  og  Krat,  Haver 
med  Slaaentorn  og  Kaprifolium  og  vilde  Roser.  Højere  og  højere  gaar 
Kullebjærget,  efter  at  det  er  blevet  ensomt  og  nøgent,  altid  bølgende  i  samme 
Liniers  Rytme  og  klædt  i  den  røde  Lyng. 

Langt  op  over  Skrænterne  har  Bjærget  taget  Bøgeskoven  med  sig,  Skaa- 
nes Skov.  Der  hvor  Byen  endnu  gaar  ind  under  Bjærgets  Sydside,  staar 
Træerne  med  mægtige  Stammer  og  store  Kroner  i  Læ  af  Bakkerne.  Længere 
ude,  der  hvor  Bjærget  daler  i  Havet,  er  de  lavtvoksende  og  sammenpakkede 

Og  trækker  sig  som  en  Pels  med  stive  Haar  over  Bjærget.  Men  i  Nord- 
øst staar  de  som  en  hærget  Offerlund  med  spredte  Stammer  og  smaa, 
flade  Kroner.  Thi  deroppe,  hvor  Byen  slap  dem,  mødte  de  Stormen.  Paa 
Nordsidens  lange  Strandlinie  kæmper  Bjærget  sin  livslange  Kamp  med 
Havet.  I  denne  Kamp  er  Urbjærget  blevet  blottet  og  Bjærgets  Kød  og 
Blod  blevet  nøgent  og  forbrændt.  Røde  og  sorte  Brændinger  og  Klipper 
møder  Bølgerne  fra  Kattegat.  Gennem  Klippeporte  og  snævre  Pas  trænger 
Vandet  ind  i  Bjærgets  Indre,  og  i  bortgemte  Slugter  ligger  det  mørkt  og 
»klukker  c. 

Skaane  er  Bøgeskovens  svenske  Hjemland.  Dengang  det  var  dansk, 
var  der  to  Ejendommeligheder,  som  gjorde  Forbindelsen  naturlig;  det  var 
Sletterne  og  Bøgeskovene.  Bøg  findes  der  jo  ogsaa  i  Halland  og  i  det 
sydlige  Smaaland,  men  vil  man  se  den  i  den  højeste  Yppighed  og  med  de 
rette  Omgivelser,  saa  skal  man  se  den  paa  de  skaanske  Aase  eller  i  Sko- 
vene omkring  Skaanes  Herregaarde. 

Naar  Sneen  smelter  tidlig  om  Foraaret,  ligger  Bøgeskoven  som  en 
mørkebrun  Sky  langs  med  den  sorte  Jords  Baand.  Saa  tørrer  den  løse 
Jord,  og  Skoven  bliver  tæt  og  lys.  Træernes  lyse  Knopper  bliver  fyldigere. 
En  af  de  første  Dage  i  Maj  brister  det  første  Knophylster,  og  et  lille 
lysegrønt  og  uldent  Blad  titter  ud  i  Verden.  Det  er  blødt  som  Silke,  og 
Solstraalerne  skinner  igennem  det.  Saa  springer  det  ene  grønne  Glimt  efter 
det  andet  frem,  og  snart  staar  der  som  et  Stænk  omkring  Grene  og  Kviste. 
Det  bliver  tæt  og  flyder  sammen,  og  Dagen  bliver  saa  forunderlig  dæmpet 
mellem  Stammerne. 

Det  er  Skaanes  store  Helligdag,  naar  disse  Skove  staar  med  tæt  Løv. 
Man  bør  se  dem  paa  Afstand;  Strækning  efter  Strækning  hvælver  de  deres 
blødt  vuggende,  smukt  sammenflydende  Kroner;  mere  og  mere  skjules  de 
i  Fjernsynets  Dis;  tættere  hylles  de  i  Foraarets  Lys  og  i  Himmelens  blaa, 
fine  Flor.  Men  man  bør  ogsaa  gaa  ind  i  Helligdommen.  Dagen  er  dæmpet 
derinde;  thi  Sollyset  bliver  staaende  deroppe  i  de  lysegrønne  Trækroner. 
Der  er  saa  stille  derinde;  thi  de  løsnede  Knopskæl  falder  uden  Lyd  til 
Jorden,   og   Suset  af  Vinden  udenfor  toner  bort  mellem  de  bløde,   saftige 

Blade.  Der  er  saa  svalt  derinde,  hvor  Jorden  med  de  rødbrune  Blade  fra 
forrige  Aar  ligger  i  Halvmørke  med  et  skinnende  Spil  her  og  der  af  stjaalne 
Solpletter.  Gaar  man  frem  paa  Løvtæppet,  knaser  det  under  ens  Fødder. 
Man  prøver  at  gaa  med  lette  og  sagte  Skridt;  thi  man  vil  gerne  møde 
Raabukken,  som  vender  sine  mørke,  blanke  Øjne  mod  en  mellem  de  graa 
Stammer.   Saa  gaar  man  varsomt  frem  over  Markens  Blomster,  over  Skov- 


Fig.  34.     Laudevej  i  Skaane. 

stjerner  og  Syreskræpper,  over  hvide  og  gule  Anemoner,  over  Gøgeurter 
og  himmelblaa  Violer. 

Bøgetræerne  vokser  højt  mod  Himlen  —  saa  højt,  at  Hejrene  gynger 
deres  Ben  paa  de  øverste  Kviste  — ,  og  hvis  de  staar  tæt  sammen,  hol- 
der de  Sollyset  fauget  i  deres  Bladmængder,  saa  at  intet  andet  vokser 
under  dem. 

Men  der  er  ogsaa  anden  Skov  i  Skaane.  Der  er  Elletræer  omkring 
Søerne,    Eg  og  Lind  længere  oppe  i  Landet  med  Underskov  af  Hvidtjøm, 

Slaaentorn  og  Hassel.  Derinde  er  der  dejligt  om  Foraaret  i  de  hyidblom- 
strende  Kratskove,  naar  Droslen  i  Aftenstunden  fra  en  Trætop  lader  sine 
klangfulde  Toner  høre,  og  Nattergalen  slaar  sine  stærke  Fløjtetoner  fra  det 
tætteste  dunkle. 

Men  der  findes  store  Omraader  af  den  skaanske  Slette,  som  mangler 
Skove,  ligesom  de  ogsaa  er  uden  Herregaarde.  Her  er  det  den  aabne  Jord 
og  Gaardene,  som  giver  Landskabet  dets  ejendommelige  Karakter.  Men 
Jorden  paa  Skaanes  Sletter  er  ogsaa  Guld  værd;  den  er  en  Gave  først  og 
fremmest  af  Havet  og  Isbræerne.  Imellem  Aase  af  Urbjærge  og  Syd  for 
disse  Aase  er  Sletten  engang  i  tidligere  Jordperioder  blevet  dannet  ved 
Aflejringer  af  Kalk  fra  det  Hav,  som  dækkede  Landet.  Skaanes  Sletter 
har  ogsaa  Kalk  til  Underlag,  og  paa  flere  Steder  i  Provinsen  drager  Indu- 
strien Kalk  og  Kridt  frem  af  Jorden.  Omkring  Malmo  hentes  Kridt  ved 
Kvarnby  og  Kalksten  ved  Limhamn  og  Klagshamn.  Denne  Kalk  bruges 
især  til  at  lave  Cement,  i  den  senere  Tid  ogsaa  til  at  fremstille  Kalksand- 
sten. Men  ogsaa  Istidens  iskolde  Strømme,  som  engang  har  flydt  over 
Skaane,  har  med  sit  Ler  gjort  Jorden  frugtbar.  Og  Leret,  som  Skaane  er 
saa  rigt  paa,  har  skabt  en  ældgammel  skaansk  Industri :  Teglværker.  Man 
behøver  ikke  at  gaa  langt,  før  man  opdager  Skorstene,  som  rejser  sig 
over  Sletten,  og  kommer  man  nærmere,  ser  man  i  Nærheden  af  Fabrik- 
bygningerne Lergrave  og  Slambassiner  og  Højene  af  Tegl  —  baade  af  den 
raa  og  af  den  brændte  gule  og  røde. 

Der  findes  ogsaa  en  dybere  liggende  Skat  i  den  skaanske  Jord,  som  en- 
kelte Steder  har  været  med  til  at  forme  Billeder  af  Landskab  og  Menne- 
sker: det  er  Stenkullene.  Skal  vi  til  KuUabjærget  for  at  se  romantisk  Na- 
tur og  Mennesker  i  ren  Luft  og  hvile,  maa  vi  gennem  Hoganås,  hvor  de 
vældige  Høje  af  Fyrretrælevninger  giver  et  dystert  og  farvefattigt  Indtryk, 
hvor  de  vidtskuende,  vældige  Skorstene  udspreder  deres  Røg,  og  hvor 
blege  Mennesker  paa  Dampfløjtens  Bud  sænker  sig  dybt  ned  i  Skakten 
eller  atter  stiger  op  i  Dagens  Lys. 

Friere  og  sundere  er  Billedet  af  Skaanes  Jord  under  Plov  og  i  Vækst 

Naar  Vinterens  Snedække   løftes   fra    Markerne   og  Tagene,   ser   man 

Plovfarer  i  det  ueudelige  gennem  sort,  fugtig  glinsende  Jord;  man  ser 
blege  Stubagre  og  grønne  Marker  med  spirende  Vintersæd.  Langs  Vejene 
og  Gaardenes  Grænseskel  staar  Piletræerne  og  Pilebuskene  i  Række;  til 
bestemte  Tider  bliver  Træerne  afkvistet,  stubbet;  de  faar  da  korte  Stam- 
mer og  tykke,  plumpe  Toppe.  Da  er  der  ikke  megen  Skønbed  over  dem, 
og  naar  de  staar  der  og  luder  mod  hverandre  eller  mod  Grøfternes  Vand 


Fig.  35.    Skaansk  Bondegaard. 

med  Mos  i  den  knortede  Bark,  ligner  de  Oldinge  med  skaldede  Hoveder, 
som  er  beredte  til  at  vende  tilbage  til  Jorden.  Men  staar  Grenene  udvok- 
set, og  Vaarsolen  lyser,  da  spiller  Kvistene  i  Lyset  som  kobberrøde  Ilds- 
luer, og  Spurve  og  Skovfugle  kvidrer  muntert  i  Træet ;  for  der  er  god  Plads 
i  de  gamle,  sprukne  Træer  til  Reder  og  Fugleunger. 

Det  skinner  hvidt  fra  Gaardene,  og  der  staar  rødt  mod  det  hvide  fra 
Gavle  og  Bindingsværk. 

Mosset  grønnes  paa  Taghalmen,  og  en  Skade  hopper  i  lange  Spring 
jævnsides  op  til  Tagryggen;   der  sætter  den  sig  paa  Hug  i  livlige  Ryk  for 

Foraar&vindeD,  og  prægtigt  glitrer  Halens  Fjer  i  Solskinnet,  naar  de  farer 
op  og  ned. 

Bag  Kostalden  graver  Svinene  i  Møddingen,  som  med  Stengærder  er 
hegnet  mod  Vejen.  Paa  Ladens  Ydervæg  hænger  Harven,  og  mod  den 
store  Halmstak  staar  en  Stige  lænet;  gennem  Lugen  i  Indkørselsporten, 
som  naar  til  Tagskægget,  kommer  man  ind  paa  den  stenlagte  Gaardsplads. 
Der  staar  et  stort  Trug  ved  Pumpen,  og  Gæs  og  Høns  og  Ænder  blander 
deres  Stemmer  med  Lænkehundens,  som  rykker  vildt  i  sin  Kæde.  Træder 
man  ind  gennem  Døren  midt  paa  det  lange  Vaaningshus,  er  man  inde  i 
Forstuen,  og.  fra  denne  kommer  man  gennem  Døren  til  venstre  ind  i  Dag* 
ligstuen,  som  optager  Husets  Bredde  og  har  Bjælker  i  Taget.  Inden  for 
Døren  til  venstre  staar  Gaasebænken,  hvor  Gæssene  ligger  paa  Æg,  og 
i  Bordbænken  ved  Siden  af  finder  man,  hvis  der  holdes  Maaltid,  og  det 
hænder  ofte,  Bonden  øverst  og  efter  ham  alle  Gaardens  Folk.  Og  er  der 
ikke  Maaltid,  er  det  almindeligt,  at  Husbonden  ligger  og  strækker  sig  i  Kak- 
kelovnsbænken.  Han  lever  et  mageligt  Liv,  og  den  sorte  Jord  paa  Ler- 
grunden giver  ham  rundelig  Løn  for  lempelig  Møje.  Og  han  bryder  ikke 
unødigt  sine  Tanker  med  Ting,  som  ikke  ligger  ham  nær.  I  Hjørneskabet 
henne  ved  Bordbænken  har  han  sine  Dokumenter  i  Orden;  og  oppe  paa 
Skabet  staar  Bibelen  og  Salmebogen,  en  Andagtsbog,  samt  Viser  og  Alma- 
nakker. Alt  er  saa  enkelt  og  saa  velordnet,  og  Stueuret  dikker  og  tikker 
og  forkynder,  at  ogsaa  Tiden  gaar  ordentligt,  som  den  skal. 

Derude  i  Haven  vokser  et  Par  statelige  Æbletræer  og  maaske  lidt  La- 
vendel langs  med  Gangene. 

Saa  gammeldags  fredeligt  var  der  mange  Steder  paa  Sletten  langt  ind 
i  det  svundne  Aarhundrede.  Nu  gaar  Bondelivsidyllen  al  Kødets  Gang,, 
og  Folket  vaagner  til  nye  Sæder  og  nyt  Liv.  De  gamle  Gaarde  er  for  det 
meste  blevet  erstattet  med  mere  tidssvarende,  og  i  Steden  for  de  gamle,  i 
al  deres  graa  Fattigdom  saa  poetiske  smaa  Byer,  som  strækker  deres  Hus- 
rader  langs  med  Vejen,  vokser  der  nu  kedelige,  prosaiske  Stationer  op 
langs  de  mange  Jernbanelinier.  Mange  af  de  smaa,  hvide  Kirker,  hvis 
Trappegavle  lyste  med  deres  milde  Alvor  over  Landsbyerne,   har   maattet 

vige  for  mere  moderne  Tempelbygninger,  som  hører  mindre  vel  hjemme 
i  Landskabet.  Og  der,  hvor  en  »Stubbekværnc  endnu  rejser  sin  tunge 
Silhouet  mod  Sletten,  synes  den  i  sin  gammelgraa  Skikkelse  at  tale  om  Ti* 
der,  som  ikke  vender  tilbage. 

Men  Landet  selv  er  nu  om  muligt  endnu  mere  skaansk  end  nogen 
Sinde  før,  thi  Jorden  giver  rigere  og  rigere  Aaringer,  alt  efter  som 
Dyrkningen  bliver  ihærdigere  og  fornuftigere,  Samme  Sol  lyser  over 
SIcaanes  Land,  samme  dæmpede  Dag  og  Dis  svøber  det  i  sine  skære  Stem- 
ninger, og  Aarstiderne  gaar  som  før  over  Landet^  hver  med  sin  Dont,  hver 
med  sin  Dejlighed.  Den  løse  Jord  tørrer  i  Marts  i  Foraaret  og  ligger 
rødgraa  i  de  lange  Aftners  Lys.  Paa  Stengærderne  vipper  Vipstjærtens  hvide 
Hale,  Allikerne  farer  sladrende  gennem  Kirkernes  Taarnluger,  og  ude  paa 
Markerne  trækker  Kragesværmene  sig  skrigende  sammen  mod  deres  Reder 
i  Gaardenes  Elmetræer.  Grøfterne  prikkes  gule  af  Løvetand,  og  Græsset 
grønnes. 

Gaa  saa  ud  paa  Sletten  en  Dag  i  Maj.  Landevejen  ligger  lys  og  tør» 
og  dens  Støv  er  fint  som  Mel  nu  i  Foraarsvarmen.  Elmene  bliver  løvrige, 
og  Piletræernes  Kviste  glitrer  med  unge,  blanke  Blade  mod  den  dirrende 
Æter.  Og  vidt  over  Landsbyen  strømmer  Sollys  og  Lærkesang.  Lærke- 
sang skal  netop  høres  paa  Skaanes  Sletter;  thi  her,  hvor  Lærken  ofte 
overvintrer,  er  dens  Hjemland  mere  end  andetsteds.  Fra  Kløverengen 
med  dens  første,  spæde  Bladskud  ser  vi  den  stige  op  i  Luften.  Den  stiger 
lodret  me<l  bævende  Vinger  og  trillende  Sang.  Højere  og  højere  gaar  det, 
indtil  vi  ti}  sidst  skimter  den  som  en  lille  Prik  højt  oppe  i  det  blaa.  Og 
derfra  strømmer  saa  Sangen  længe  og  uafbrudt  ud  over  de  vaarfagre 
Landsbyen  Over  en  uendelig  Himmel  og  under  en  uendelig  Jord.  Hvilket 
Liv  og  Glæde  der  er  i  Sangen.  Somme  Tider  bliver  den  vanskeligere  at 
høre;  da  er  det,  som  om  Tonerne  tages  bort  i  en  syngende  Hvisken.  Men 
saa  følger  snart  en  stærkere,  lang,  uendelig  jublende  Tone;  den  lille  Prik 
bliver  større  og  større,  den  skyder  i  en  rask  Linie  mod  Jorden  og  slaar 
ned  i  Græsset  i  en  sidste,  jublende  Akkord. 

Og  Vaarsæden  sfaar   op  i  Byg^  og  Hvedespirer.    Som   grønne  Flam- 

mer  bølger  Engenes  Græs  i  Solglansen.  Millioner  af  vilde  Roser  strækker 
deres  Blomsterkurve  mod  den  lyseblaa  Himmel.  Det  blinker  blaat,  blaaere 
end  Himlens  Blaa,  fra  Mergelgraves  og  Sumpgraves  Vand,  rødgule  af  svøm- 
mende Pileblade,  indrammet  af  blegt,  aargammelt  Vand  og  af  sumpede 
Enges  mørkegrønne  Græs.  Gaardenes  hvide  Kalk  og  røde  Gavle  ligger 
bortgemt  inden  for  tætte  Hække,  under  blomstrende  Ahorn  og  Poplernes 
glinsende,   rødbrune  Blade.    Og   over  Gaardene  bader  Duerne  sig  i  Vaar- 


Fig.  36.     Fra  den  skaanske  Slette.    Køerae  malkes. 

luftens  Hav  —  blændende  hvide,  rødspættede  og  skinnende  blaa.  —  I  den 
gamle  Rede  paa  en  Ladebygnings  Tag  ligger  en  Stork  og  ruger.  For  det 
meste  ligger  den  stille  med  Halsen  trukket  ind.  Somme  Tider  løfter  den 
Hovedet  og  pudser  sine  BrystQer.  En  og  anden  Gang  om  Dagen  kommer 
Hannen  til  den  med  en  Frø  i  Næbbet  fra  Slettens  Sumpe  eller  fra  Strand- 
engene ude  ved  Havet  Og  medens  Storkemoderen  ruger,  skrider  For- 
aaret  frem,  og  Dagene  bliver  længere.  Fra  sin  Rede  kan  den  se,  hvordan 
Livet  bliver  rigere,  og  hvor  det  stunder  mod  Sommeren.  Den  ser,  hvor- 
ledes Stikkelsbærbuskene  i  Haverne  bliver  tættere  med  fugtige,  bløde  Blade, 
og  hvorledes  Blommetræerne  staar  hvide  af  Blomster.    Plovhestene  henne 

paa  Agrene  glinser  i  Solen,  og  Halerne  slaar  efter  Fluerne.  Kløvervoldene 
udstrækker  deres  rosenrøde  Blomster,  og  hollandsk  Kvæg,  tøjret  i  lange 
Rækker,  staar  og  fraadser  i  Herligheden.  Sukkerroernes  Bladrosetter  staar 
i  snorlige  Rader,  og  svovlgule  Marker  med  Sennepsblomster  ligger  blæn- 
dende i  Solskinnet.  I  Toppen  af  et  Piletræ  sidder  en  Gulspurv  og  synger 
paa  sin  korte  Vise.  Fra  Engene  kommer  Stærene  flyvende  ilsomt  til  deres 
Hunner  i  Kasserne.  Deres  Fjer  skinner,  og  nu  og  da  faar  man  en  snær- 
pende  Lyd  at  høre.  Viber  hæver  sig  skrigende  fra  de  lave  Enge,  og  Sva- 
ler iler  ud  mod  Grøfterne. 

En  Aften,  naar  Agrene  ligger  rødgule  i  Soldisen,  og  Luften  hviler 
violet  og  himmelblaa  over  de  Qerne  Skove,  rejser  Storkehunnen  sig  og 
bøjer  det  røde  Næb  ned  mod  Redens  Dyb.  Og  saa  lægger  den  sig  atter 
oed  for  at  varme  sine  Unger.  Langs  Vejkanterne  staar  Kornblomster  og 
Valmuer  i  Rugageren,  og  det  dufter  af  Solsikker.  Sværdliljerne  blomstrer 
ved  Dammene,  og  ved  Gaardens  Stengærder  hvidner  det  af  Hyldetræets 
Blomsterkvaster. 

Sommervinden  vifter  gennem  lysende  Sommergrøde  og  tager  dens  Duft 
med  sig.  Den  fører  med  sig  al  den  herlige  Aroma  af  Vejenes  vilde  Blom- 
ster, af  Blaaklinten  og  Kornnellikerne,  som  staar  og  vugger  i  Hveden.  Den 
staar  stille  i  Køkkenhaverne  blandt  mørkeblaa  Stormhatte  og  gloende  røde 
Kejserkroner  og  mættes  med  Kryderi  af  Krusemynte  og  Lavendel. 

Over  hele  den  vide  Slette  ligger  Højsommerens  matte  Lys.  Der  er 
stille  og  fredeligt,  og  Varmen  virker  søvndyssende;  kun  en  ensom  Krage 
flyver  med  hæse  Skrig  langs  Jorden.  Og  ved  Grænsen  af  Engene,  der 
hvor  Høstfolkene  gaar,  flyver  en  Vibe  uden  Lyd,  nu,  da  Ungerne  kan 
passe  sig  selv. 

Saa  kører  Slaamaskinerne  frem  over  Kløvervoldene,  og  Høstakkene 
rejser  sig  i  Rad  og  Række  for  at  tørres  og  køres  ind.  Og  Cikorien  tæn- 
der sine  lyseblaa  Blomsterstjerner  langs  med  Vejkanterne,  nu,  da  Rugen 
ligger  med  varm  Farve,  moden  til  at  skæres.  I  Storkereden  er  der  Liv 
og  Røre.  Ungerne  er  flyvedygtige,  og  deres  Næb  staar  paa  Klem  i  Varmen. 
De  unge  Fugle  folder  Vingerne   ud   og   basker  med  dem  og  hæver  sig  et 

Øjeblik  over  Kanten  af  Reden.  Legen  bliver  dristigere,  og  de  flyver  rundt 
om  Reden  i  lange  Sving.  Og  saa  til  sidst  daler  de  langsomt  og  tager  Fod- 
fæste nede  paa  Jorden. 

Saa  høstes  Rugen,  og  kun  Stubbene  af  Aksene  staar  igen  og  lyser. 
Endnu  staar  Engene  grønne,  og  Hesteblomsterne  lyser  endnu  gule  ved 
Vejkanten,    men  Tidslernes  Blade  begynder  at  hænge.     Høsten  er  kommet 


Fig.  37.     Skaansk  Bondegaard.     I  Høsttiden. 

med  sit  klare,  kolde  Lys,  og  Piletræernes  fine  Løvværk  strækker  sine  Sølv- 
striber over  det  øde  Land. 

Fra  Havet  kommer  Taagen,  og  Regnen  gør  Markerne  bløde,  og  paa 
de  opkørte  Veje  trækkes  Sukkerroerne  paa  tunge  Læs.  Ellers  lukker  Livet 
sig  inde  paa  de  stille  Gaarde.  Og  til  sidst  kommer  Sneen  og  lægger  sig 
paa  Tagene  og  dækker  Markerne  og  alt  vissent,  som  der  findes,  gemmer 
det  og  dækker  det,  stille  og  blødt,  med  sit  uendelige,  hvide  Tæppe. 

AF  ISAK  FEHR. 


DEN  skandinaviske  Halvø  naar  sin  største  Bredde  omkring  den  60. 
Breddegrad.  Den  vældige  Udbugtning  mod  Vest,  som  indeholder 
Norges  Vestland  og  Østland,  svarer  mod  Øst  til  en  betydelig  mindre,  som 
danner  en  lille  afrundet  Halvø,  der  fra  Vest  til  Øst  gennemskæres  af  en 
12  Mil  lang  Vandsamling,  Målaren.  Denne  har  givet  de  tre  Landskaber, 
Uppland,  Sodermanland  og  Våstmanland,  som  omslutter  Indsøen,  Navnet 
Målarlandskaberne.  Fra  de  fjerne  Tider,  da  disse  Egne  langsomt  hævede 
sig  op  af  Havet,  har  de  haft  noget,  som  har  lokket  Mennesker  til  at  op- 
holde  sig  der.  Fiskerigdommen  i  det  allestedsnærværende  Hav  gav  Næring 
i  de  ældste  Tider,  Skovenes  Rigdom  paa  Vildt  gav  senere  Slægtled  Lejlig- 
hed til  Jagt,  og  endnu  yngre  Generationer  gav  det  frugtbare  Agerland  og 
det  afbrændte  Skovland  rig  Høst.  Lige  siden  Havet  sank  langs  det  opsti- 
gende Land,  førte  langt  hen  mod  vore  Dage  Vandveje  dybt  ind  i  disse 
Landskaber  og  gjorde  her  Samfærdselen  let. 

Hvilken  Betydning  disse  Vandveje  længe  havde,  da  disse  Egne  blev 
taget  i  Besiddelse,  kan  man  let  slutte  deraf,  at  paa  Målarens  Bredder  eller 
Øer  opstod  de  ældste  Steder,  man  kender  i  Sverrig  for  Byttehandel 
og  Menneskers  Sammenhold  gennem  Gudsdyrkelse  og  Retssædvaner  Æld- 
gamle Gudehov,   Tingsteder  og  Markedspladser   har   man   fundet  i    Birka 

paa  Bjdrk5n,  i  Gamle  Uppsala  og  i  Strengnås.  I  disse  Egne  og  paa  mange 
af  disse  Sæder  for  den  hedenske  Gudsdyrkelse  er  den  gamle  Kultur  fortsat 
af  den  kristne.  Sigtana,  Gamle  og  Nye  Uppsala,  Våsteraas  og  Strengnås  har  i 
Middelalderen  i  kortere  eller  længere  Tid  været  Hovedsteder  for  Kristen- 
dommen, og  store  Domkirker  eller  mægtige  Kirkeruiner  fortæller  der  om 
Fortidens   Storhed.    Og  i  Middelalderen   opstod   en  Mængde   nye    Befolk- 


Fig.  38.    Gamle  Uppsalas  Kirke  og  Høje.    Efter  Fotografi  ved  Oscar  Halldin. 

ningscentrer,  som  da  spillede  en  stor  Rolle,  først  og  fremmest  Stockholm, 
den  eneste  af  disse  Byer,  som  —  fremfor  alt  ved  sin  overordentlig  heldige 
Beliggenhed  ved  Målarens  Udløb  i  Saltsøen  —  har  faaet  en  for  hvert  Åar- 
hundrede  stadig  større  Betydning.  Men  i  Middelalderen  var  ogsaa  andre 
Steder  af  stor  Betydning  og  nævnes  ofte  i  Tidens  Skrifter,  saaledes  Soder- 
tålje,  Arboga,  Koping  og  Enkdping.  Og  endnu  i  Dag  ligger  tolv  af  disse 
tre  Provinsers  21  Byer  paa  Målarens  Bredder.  Flere  af  disse  tolv  er  nu 
ganske  vist  meget  uanselige,  men  fire  af  dem,  Stockholm,  Eskilstuna,  Upp- 
sala og  Våsteraas,  er  større  end  de  9  Byer,  som  ligger  uden  for  Målarens 

Tiltrækningskraft.  De  fleste  af  disse  9  Byer  er  ogsaa  meget  ubetydelige. 
Allerede  af  det  nævnte  kan  man  slutte  sig  til,  at  Målarlandskaberne  ikke 
helt  tilhører  Målaren.  Baade  i  Nordvest,  i  Nord,  Øst  og  Syd  ligger  større 
eller  mindre  Omraader  af  disse  Landskaber  uden  for  Målarens  Vandomraade. 
Den  vestligste  Rand  af  Våstmanland  tilhører  Vånerbassinet,  det  nordlige 
og  østlige  Uppland  og  den  største  Del  af  Sodermanland  hælder  mod  Øster- 
søen. Derimod  hører  et  stort  Stykke  af  Nårike  til  Målarbassinet  (d.  v.  s. 
Målarens  Nedslagsdistrikt),  nemlig  alt  det  Land,  som  der  har  Afløb  til 
Hjålmaren,  der  giver  sit  Overskud  af  Vand  til  Målaren.  Nårike  regnes 
imidlertid  ikke  til  Målarlandskaberne,  da  det  ikke  paa  noget  Punkt  naar 
frem  til  denne  Indsø;  heller  ikke  det  lille  Stykke  af  Syddalarne,  som  hører 
til  Målarbassinet,  regnes  hertil. 

Nogen  helt  naturlig  Enhed  udgør  Målarprovinserne  altsaa  ikke;  de 
falder  ikke  sammen  med  Målarens  Nedslagsdistrikt,  om  ogsaa  den  aller- 
største Del  af  dette  hører  til  Målarlandskaberne  og  udgør  de  mest  frugt- 
bare Egne  inden  for  disse;  for  store  Stykker  hører  direkte  til  Østersøbas- 
sinet. 

Men  gaar  man  langt  tilbage  i  Tiden  for  at  finde  Oprindelsen  til  den 
rigt  skiftende  og  labyrintiske  Natur,  man  her  møder,  vil  man  kunne  op- 
spore Aarsagerne  til  de  mange  fælles  Træk,  som  giver  Målarlandskaberne 
et  særegent  Præg.  Deres  mangfoldigt  skiftende  Natur  er  dannet  af  de  samme 
Kræfter  under  en  Udviklingshistorie,  som  er  rig  paa  Afveksling.  De  store 
og  enkle  Træk,  som  præger  den  norrlandske  Landskraaning,  slutter  i  Syd 
ved  Dalelven,  Upplands  Grænse  mod  Nord.  De  store  norrlandske  Elve  har 
alle  deres  Hovedretning  mod  Sydøst.  Målarlandskabernes  smaa  Elve 
flyder  i  alle  Retninger  undtagen  imod  Vest,  skønt  vistnok  de  fleste  større 
Vandløb  som  Fyrisaaen,  Sagaaen,  Svartaaen,  Kolbåcksaaen,  Hedstrommen  og 
Arboga-aaen,  som  flyder  nordfra  til  Målaren,  nærmer  sig  eller  har  den  samme 
Hovedretning,  som  de  vældige  norrlandske  Elve  trofast  følger.  Og  betrag- 
ter man  nærmere  Målarens  Omrids  med  Bugter  og  Sunde,  Halvøer  og  Øer, 
som  ved  første  Øjekast  virker  saa  forvirret,  vil  man  finde  en  Hovedretning 
mod  Sydøst  hos  de  lange  smalle  Halvøer  og  Øer,  Sunde  og  Vige.   Og  tilmed 

Syd  for  Målaren  og  den  sodermanlandske  Landhøjde,  hvor  Landskabet  ved 
første  Øjekast  viser  et  lignende  Virvar  af  Land  og  Indsøer,  opdager  man 
ved  nærmere  Bekendtskab  den  samme  sydøstlige  Hovedretning. 

Disse  store  Linier  i  Målarlandskaberne,  som  overskæres  af  Målaren 
og  de  langstrakte  Aasrygge,  som  stryger  frem  i  Målarens  Hovedretning,  samt 
af  andre,  som  det  synes  lunefulde,  Terrændannelser,  er  ganske  sikkert  meget 
gamle  Træk  i  Målarlandskabernes  Fysiognomi. 


Fig.  39.    Landskab  fra  Uppland.    Efter  Fotografi  ved  Oscar  Halldin. 

Det  er  Elvedale,  som  er  gravet  ud  i  den  store  Granit  og  Gneisgrund 
før  Istiden,  og  som  Istidens  vældige  omskabende  Kræfter  ikke  helt  har 
kunnet  udslette,  heller  ikke  Havet,  som  efter  at  Isen  var  veget  tilbage,  over- 
skyllede Landet. 

Et  meget  godt  Eksempel  herpaa  er  den  lange  Sænkning,  som  begynder 
ved  Dalelvens  store  Bugt  ved  Krylbo,  følger  Sagaaens  Løb,  mærkes  gennem 
en  dybere  Fure  i  Målarens  Bassin  fra  Sagaaens  Udløb  til  StrengnåsQorden 
mod  Syd,  danner  Dalstrøget  mellem  Strengnås  og  Mariefred  (hvor  nu  en 
Jernbane  løber)  og  fortsættes  gennem  en  Række  af  de  Indsøer,  som  ligger 

i  en  næsten  uafbrudt  Dalsænkning:  Visnaren,  Marvikarna,  Klemmingen, 
Frosoen  og  Sillen,  ud  i  Haallsviken  paa  Sddermanlands  sydlige  Østersø- 
kyst. Denne  sydøstlige  Sænkning  tværs  igennem  Uppland  og  Sdderman- 
land  er  undersøgt  i  Enkeltheder  og  kan  let  følges,  baade  ude  i  Naturen 
og  paa  Kortet 

Det  er  meget  sandsynligt,  at  denne  udprægede  Fure  i  disse  Landskaber 
betegner  Dalelvens  gamle  Løb,  som  gennem  Istidens  Omdannelser  er  bragt 
ud  af  sin  Bane  ved  Krylbo  og  der  har  faaet  en  Retning  mod  Nordøst  i  Steden 
for  den  Retning  mod  Sydøst,  som  den,  ligesom  alle  de  store  norrlandske 
Elve,  har  fulgt,  men  som  nu  er  afbrudt  ved  den  bratte  Drejning  ved  Krylbo. 
Det  Stykke  af  Dalelven,  som  herfra  leder  sig  Vej  til  Havet  gennem  Upp- 
lands  nordvestlige  Grænserand,  har  endnu  ikke  naaet  synderlig  langt  i 
Uddybningen  af  sin  Fure;  det  ligner  snarere  en  Egn,  som  er  udsat  foren 
voldsom  Oversvømmelse  og  danner  under  sit  Løb  store  Qordagtige  Ud- 
videlser og  Elvkarlebys  mægtige  Vandfald,  maaske  det  mest  storslaaede  norr- 
landske Træk  i  Målarlandskabemes  rigt  skiftende,  men  mildere  Natur. 

Det  er  den  store  Isperiode,  som  har  udslettet  meget  af  dette  Landskabs 
ældre  Skulptur  og  har  efterladt  sig  mange  karakteristiske  Træk.  Moræne- 
jorden  er  ogsaa  her  den  almindeligste  Bund  og  ogsaa  her  den  egentlige 
Skoyjord.  Ogsaa  Målarlandskabeme  hører  til  det  store  Skovland,  og 
overalt  i  disse  Landskaber  lukkes  Udsigten  af  Naaleskovens  bølgende  Linier. 
Ganske  vist  er  den  gamle,  høje  Tømmerskov  sjælden,  men  store  Egne  i 
det  nordlige  og  vestlige  Våstmanland,  i  det  nordvestlige  Uppland  og  det 
nordlige  Sodermanland  er  helt  og  holdent  Skovegne,  og  hvor  man  færdes 
i  disse  Egne,  er  de  aabne  og  dyrkede  Sletter  smaa  og  paa  alle  Sider  ind- 
rammet af  naaleskovklædte  Aase  med  en  Rand  af  Løvskov,  som  om  For- 
aaret,  naar  Løvtræernes  Blade  har  deres  spæde,  lyse,  nordiske  Farve,  eller 
om  Efteraaret,  naar  de  pranger  i  lysegult  og  rødt,  stikker  skarpt  af  mod 
den  mørke  Naaleskov.  Og  sit  Herredømme  viser  Skoven  ogsaa  ved  at  ud- 
sende Skovnæs  og  lade  smaa  Skovholme  vokse  op  paa  Sletten. 

Morænejorden  er  dannet  af  sammenpakket  Grus  med  Stene,  og  denne 
Gmnd  fordrer  meget  stræbsomt  Arbejde  for  at  brydes  til  Ager.     Hvor  den 

er  kalkholdig,  lønner  Møjen  sig  vel,  og  i  saadanne  Egne  har  Dyrkningen 
sin  største  Udbredelse.  Men  Morænejorden  er  vedblivende  for  den  største 
Del  Skovland,  om  ogsaa  Skoven  paa  mange  Steder  er  meget  ilde  medtaget. 
Kun  her  og  der  finder  man  smaa  Menneskeboliger,  røde  eller  graa  Hose 
med  nogle  smaa  Haver,  omgivet  af  de  Gærder,  som  er  ejendommelige  for 


Fig.  40.    Ager,  Sø  og  Skov  i  Uppland.    Pløjning. 

Sverrig,  og  som  i  den  Grad  er  vokset  ind  i  Landskabet,  at  deres  mosgroede 
ujævne  Rækker  nødvendigt  synes  at  børe  med  til  disse  Egnes  Natur.  Man 
kan  fare  Mil  efter  Mil  gennem  disse  Skovegne  uden  at  se  andet  end 
Skov,  og  her  og  der  langt  fra  hverandre  disse  smaa  enlige  Menneskebo- 
liger. Vejen  gaar  Bakke  op  og  Bakke  ned,  og  i  Fordybningerne  ligger  større 
og  mindre  Indsøer.  Disse  Landskaber  er  næsten  overalt  rige  paa  Søer, 
allermest  dog  i  det  indre  af  Sodermanland,  som  hælder  mod  Østersøen; 
det  udgør  et  formeligt  Arkipelag  af  Søer. 

Er    Morænejorden   det   mest   udbredte   Mindesmærke    om    Landisens 
Fremskriden   over   Målarlandskaberne,   saa   har  dog   ogsaa   dens  Isfloder 
efterladt   sig   Spor,   som   giver  sig  tydeligt  til  Kende  i  disse   Landskabers 
Karakter.     I  Baner,   som  ser  lunefulde  ud,  men  har  Hovedretningen   fra 
Nord  eller  Nordvest  til  Syd  eller  Sydøst,  gaar  temmelig  høje  Aase;    ingen 
Steder  er  disse  Rullestensaase  saa  udprægede  som   i    Målarlandskaberne. 
De  gaar  deres  Vej  frem  over  Morænejorden  og  de  lavere  Højdedrag,  duk- 
ker op  i  Målarens   Øer,   opdæmmer   Søerne  og   har   tvunget  Floderne  til 
at  ændre  deres  Løb.    De  bidrager  mere  end  noget  andet  til  saa  at  sige  at 
sønderbryde   Landskabet,  dele   det   i   mange   Smaabygder,   gøre  det  bak- 
ket og  bygge  Ramme  om  Dalføreme  og  Fladbygden.  Paa  Aasryggene,  som 
paa  lange  Stykker  er  temmelig  jævne,  eller  langs  dem  gaar  Vejene;  der  er 
der  tørt  og  rig  Adgang  til  Grus,  som  kan  tjene  til  Vejanlæg.  I  deres  Indre 
siver  Vandet    frem   ligesom  i  Kanaler  mellem  Lermarkerne,   som,  uigen- 
nemtrængelige for  Vand,  stiger  op  paa  deres  Skraaninger;  derfor  springer 
de  mest  vandrige  Kilder  op  paa  mange  Steder  ved  Aasenes  Fod.  Bekendt  er  St. 
Eriks  Kilde  og  Slotskilden  i  Uppsala.  Sandsynligvis  er  det  af  disse  Grunde, 
at  de  fleste   Byer   ligger  paa   og   ved  Aasene.     Paa  Aasene   vokser   Skov 
ligesom  paa  Morænejorden.    Mange  Steder,  hvor  en  saadan  Aas  bliver  smal 
eller   brydes,   kan   man   fra   Toppen   se  ret  vidt  ud  over  dyrkede  Sletter 
med  en  Samling  af  Bygninger,   her   og   der  omgivet  af  Løvtræklynger  og 
en  Have,  over  større  og  mindre  Vandspejl  i  en  lang  Dalsænkning,  til  Udsigten 
lukkes    af  mørke  Skovhøjder,   som   blaaner  i  det  Qerne.     De   længste  af 
disse  Rullestensaase  er:  Stockholmsaasen,   som  gaar  gennem  Roslagen  og 
Sddertom;  paa  den  er  store  Dele  af  Stockholm  bygget;  Uppsalaasen,  som  gaar 
fra  Dalelvens  Udløb  i  Sydøst  til  Uppsala,  videre  over  Øer  i  Målaren  og  gennem 
vestre  S5dert5m,    hvor   den   løber  ud  i  den   sydligste  Spids  af  Sddertom; 
Enkdpingsaasen,  som  kommer  nordfra  og  gaar  gennem  Uppland  og  Soder- 
manland;   Badelnndaasen,  som  gaar  i  sydøstlig  Retning  gennem  Våstman- 
land,  kommer  et  lille  Stykke  Øst  for  Våsteraas  ned  til  Målaren,  træder  frem 
paa  nogle  Målarøer  og  overskærer  hele  Sodermanland ;  samt  Kopingsaasen, 
com  gaar  frem  gennem  Våstmanland  ved  Koping,  tangerer  Målarens  vest- 

ligste  Hjørne,  gaar  frem  gennem  Hjålmaren  og  naar  Østersøen  nær  Nykd- 
ping.  Foruden  disse  findes  mange  mindre  Aase.  Paa,  ved  eller  meget 
nær  disse  ligger  Byerne  Sodertålje,  Mariefred  og  Strengnås. 

Endnu     et     andet 
^-  ^-  Minde  om  Istiden  giver 

Målarlandskabeme  et 
ejendommeligt  Prseg. 
Det  er  de  løse  Sten- 
blokke, som  paa  sine 
Steder  danner  formelige 
Blokhave.  De  forekom- 
mer talrigst  langs  Høj- 
dedragenes Skraaninger, 
hvor  de  mange  Steder 
danner  fortryllende  Par- 
tier i  Landskabet  — 
klædte  med  Mose  og  om- 
givne af  Løvtræer,  Buske 
og  smukt  blomstrende 
Planter.  Hvor  de  rigtig 
er  hobet  sammen,  er  de 
sifiaa  Endemoræner, 
som  Landisens  Bræm 
har  læsset  af  paa  Ste- 
der, hvor  den  blev  staa- 
ende  lidt  længere,  inden 
den  stigende  Varme  tvang  den  til  at  trække  sig  tilbage.  Men  ogsaa  langt 
ude  paa  de  smaa  Sletter  eller  i  Dalstrøg  har  den  smeltende  Landis  paa 
sit  Tilbagetog  efterladt  sig  saadanne  Bloksamlinger  eller  vældige  Klippe- 
blokke. Disse  dyrkede  Egne  har  derfor  paa  mange  Steder  den  Slags 
mægtige  Bloksamlinger,  som  ligger  her  og  der  i  Agrene,  og  som  Ploven 
maa  gaa  udenom.  I  mange  af  disse  Stenrøser  vokser  der  smukke  Træer  og 


Fig.  41.    MOrby  Ruin  i  Uppland  (tæt  ved  Rimbo). 
Efter  Fotografi  ved  Oscar  Hallditi. 

Buske,  saa  at  de  ser  ud  som  smaa  Holme,  der  er  spredt  rundt  omkring  i 
den  store  Ager. 

Hvor  Landisen  under  sin  Fremgliden  mødte  en  Stigning  i  Fjeldgrun- 
den, blev  alle  Fjeldlagets  Kanter  afslidte  til  afrundede  flade  Sten  med  Stri- 
ber efter  de  Klippestyk- 
ker, Sten  og  Grussam- 
linger, Isens  Bund  slæb- 
te med  sig;  det  er  Bjærg- 
knoldenes  Støttesider ; 
den  modsatte  Side,  Læ- 
siden, er  kantet  og  usle- 
bet og  rig  paa  Stenblok- 
ke. Overalt  hvor  Fjeld- 
grunden træder  frem 
for  Dagen,  kan  man  se 
disse  Virkninger  af 
Landisen.  Smukkest  er 
de  udviklede  paa  Øster- 
søkysten og  i  den  vidt- 
strakte Skærgaard,  hvor 
Vandet  har  skyllet  det 
Overlag  af  Grus  og  Jord 
bort,  som  dækkede  Grun- 
den. Jo  højere  man 
kommer  op  i  Landet,  de- 
sto længere  Tid  har  Lan- 
det ligget  hævet  over  Havet  og  har  gennem  Forvitringen  faaet  et  tættere  og 
tykkere  Dække  over  Fjeldgrunden.  Men  ingen  Steder  er  dette  Dække  over 
store  Strækninger  saa  sammenhængende,  at  ikke  her  og  der  det  graa  Bjærg 
stikker  frem.  Hvor  forskelligt  det  i  dette  Tilfælde  ser  ud  paa  forskellige 
Steder,  kan  man  lettest  overbevise  sig  om  ved  at  sammenligne  det  ge- 
ologiske   Kort    over    Sodertorn    lige    Syd    for    Stockholm    med    Kortene 


Fig.  42.    >Den  gamle  Egs  Vej«,  Landevej  i  Uppland  (Rim- 
boegnen).    Efter  Fotografi  ved  Oscar  Halldin. 

over  Landet  Syd  for  Målarens  vestligste  Dei.  Sodertornkortet  viser  Stykker 
af  den  blottede  Fjeldgrund,  tættere  end  Pletterne  paa  en  Panterhud;  i  Ind- 
landet i  det  vestlige  Sodermanland  træder  Fjeldgrunden  ikke  meget  for 
Dagen. 

For  Terrændannelsen   i  Målarlandskaberne   er   videre   Forskydninger 


Fig.  43.    Sølandskab  fra  Uppland  (tæt  ved  Rimbo).    Efter  Fotografi  ved  Oscar  Hallditi. 

eller  Forkastninger  i  Fjeldgrunden  af  iøjnefaldende  Betydning.  Syd  for 
Målaren,  ja  lige  fra  Arbogaegnen  til  Stockholmskærgaardens  Havbryn  gaar 
i  østlig  Retning  et  Højdedrag,  som  paa  lange  Strækninger  udgør  Målarens 
sydlige  Strand.  Det  er  sandsynligvis  denne  Forskydning,  som  har  aflukket 
mange  af  de  gamle  Elvedale  og  ved  at  dæmme  op  for  Vandet  mod  Syd 
bar  tvunget  dem  til  at  søge  et  Udløb  mod  Øst,  hvor  de  ved  Stockholm  er 
brudt  igennem  RuUestensaasen,  som  der  træder  frem.  Et  Par  Mil  Syd  for 
denne  Forkastningslinie  gaar  en  anden,    »den  sormlåndske    Landsbojde«, 

parallelt  med  den.  Men  ogsaa  Forskydningslinier  i  sydøstlig  Retning  gen- 
nemskærer Sodermanland.  En  saadan  begrænser  den  gamle  Dalelvs  Fure 
i  Sddermanland  fra  Mariefredsegnen  til  Østersøkysten  mod  Syd.  Dens 
tværbratte  Styrtning  giver  denne  Dalsænkning  et  mere  storartet  Præg,  end 
det  er  sædvanligt  i  Målarlandskaberne.  Disse  bratte  Niveauforandringer  bi- 
drager i  høj  Grad  til  yderligere  at  sønderdele  Landskabet  og  at  føje  nye 
Træk  til  dets  Udseende. 


Fig.  44.    Herregaard  (Thorslunda)  i  UpplaDd.    Efter  Fotografi  ved  Oscar  Halldin. 

Nærmest  efter  den  store  Nedisningstid  bar  Målarlandskaberne  været 
oversvømmet  af  Havet  med  Undtagelse  af  nogle  Omraader  i  det  vestlige 
og  nordvestlige  Våstmanland,  som  ligger  over  det  Niveau,  hvortil  Havet 
steg,  da  det  stod  højest  (den  højeste  Marinegrænse).  I  denne  Tid  aflejrede 
sig  fra  Elvene,  som  flød  ud  i  dette  Hav,  Sand  og  Lerslam,  der  udjævnede 
de  Fordybninger  i  Fjeldgrunden,  som  Landisen  havde  blottet  ved  sin 
Fremadskriden,  og  som  den  kun  ufuldstændigt  havde  fyldt  med  Moræne- 
masser, da  den  veg  tilbage.  Da  senere  denne  Havbund  lidt  efter  lidt  kom 
over  Vandfladen,  laa  det  løse  Jordlag  igen  paa  Lavlandet,  hvor  det  havde 

været  beskyttet  mod  Bølgeslaget.  Der  har  vi  nu  Målarlandskabemes 
store  Agerbrugsegne,  som  Upplandssletten,  EnkSpingssletten,  de  vestman- 
landske  Lermarker,  Rekarnesletten  i  det  nordvestlige  og  Vingaakersbygden 
i  det  vestlige  Sodermanland,  samt  de  smaa  Sletter  og  Dalsænkninger,  som 
overalt  findes  i  disse  Landskaber. 

Dette  nye  Land  blev  først  taget  i  Besiddelse  af  Planteverdenen.  Fra 
de  omliggende  Egne  indvandrede  Planter,  Buske  og  Træer.  Det  var  Bir- 
ken, Fyrren  og  Egen,  som  var  vandret  ind  i  Sverrig  fra  Syd,  og  Granen, 
som  var  kommet  fra  Nordøst.  Med  dem  fulgte  de  Buske  og  Blomster, 
som  trives  sammen  med  dem  og  danner  Plantesamfund  med  dem.  I  den 
lange  Tid,  da  Målarlandskaberne  havde  ligget  under  Vand,  havde  disse 
Indvandrere  søgt  sig  til  Rette  i  det  omgivende  Land;  mange  havde  maattet 
give  tabt  og  var  forsvundet,  andre  havde  indtaget  deres  Plads,  da  de  bedre 
passede  for  de  klimatiske  Forhold.  Den  arktiske  Flora  var  i  de  omlig- 
gende Egne  saa  godt  som  udslettet,  da  Klimaet  var  blevet  mildere.  Birken 
og  Fyrren  havde  fundet  sig  vel  til  Rette  og  trivedes.  Egen  havde  først 
senere  kunnet  udbrede  sig,  men  havde  ved  denne  Tid  naaet  disse  Egne 
og  dannet  store,  sammenhængende  Skove.  Fra  Nord  og  Øst  havde  Gra- 
nen sejrrig  brudt  sig  Vej. 

Dyrene  havde  gjort  Planterne  Selskab.  Bjørnen,  Ulven,  Lossen  og 
Ræven  jagede  i  Skoven  de  mindre  Dyr  eller  Skovens  fredelige  Storvildt  som 
Elsdyr  og  Hjort.  Fuglene  foretog  deres  aarlige  Rejser  herhen,  baade  Land- 
og  Søfugle.  Der  var  et  rigt  Dyreliv  i  det  store  Skovland  og  i  Vildmarken. 

Mennesket  var  ogsaa  kommet  til  vort  Land  fra  Syd;  over  Danmark 
var  det  kommet,  havde  lidt  efter  lidt  langs  Elvedalene  naaet  til  det  indre 
af  Landet,  og  spredte  Grupper  havde  forvildet  sig  lige  frem  til  de  Egne, 
hvor  nu  Målarlandskaberne  ligger.  Man  har  i  de  sidste  Aar  baade  i 
Uppland  og  i  Sodermanland  fundet  Stenalderbosteder,  hvor  Mennesker  har 
levet  for  mere  end  4000  Aar  siden.  De  ligger  ret  højt  over  den  nuværende 
Vandflade.  Men  af  de  Rester  fra  Maaltider,  man  han  gravet  frem  paa 
disse  Tomter,  fremgaar  det  aldeles  tydeligt,  at  disse  Menneskers  vigtigste 
og  almindeligste  Føde  har  været  taget  fra  Havet.   Deres  Bosteder  maa  have 

ligget  ved  Havet,   som  de  nu  ligger  temmelig  fjernt  fra,   da  Landet  siden 
den  Tid  har  hævet  sig  en  20—30  Meter. 

I  den  Tid  af  over  fire  Tusind  Aar,  som  er  forløbet  siden  dengang, 
har  Naturens  omskabende  Kræfter  udført  deres  stadige  Arbejde  Dag  efter 
Dag.  Målarlandskaberne  har  fortsat  med  at  stige  op  af  Vandet,  og 
denne  Hævningsbevægelse  foregaar  endnu  den  Dag  i  Dag;  i  det  sidste  Aar- 
hundrede  er  Landets  Stigning  i  Stockholmsegnen  beregnet  til  en  halv  Me^ 
ter.  Lavere  Vige  og  Søer  er  blevet  fyldt  med  Bundslam  og  J)levet  tørt 
Land,  Forvitringen  har  søndersmuldret  Fjeldenes  Overflader,  og  Regnen 
har  ført  disse  søndersmuldrede  Bjærgarter  ned  til  lavere  liggende  Egne. 
Men  saadanne  vældige  Forandringer,  som  de  umaadelig  lange  Tidsrum  i 
disse  Egnes  Historie  før  har  bevirket,  har  dette,  efter  geologisk  Maale- 
stok,  korte  Tidsrum  paa  4000  Aar  ikke  kunnet  foraarsage.  De  store  Linier 
i  disse  Landskabers  Udformning,  som  er  blevet  til  i  disse  lange  Perioder 
af  deres  Historie,  udgør  saa  at  sige  den  faste  Stamme,  og  paa  den  har 
denne  korte  Tid  kun  formaaet  at  gøre  meget  overfladiske  Forandringer. 

Men  til  disse  mærkelige,  men  stadig  paagaaende  Forandringer,  som 
er  Naturens  Værk,  er  i  disse  4000  Aar  kommet  det  menneskelige  Arbejde, 
som  af  den  store  Vildmark  har  skabt  dyrkede  Egne.  Det  Arbejde,  som 
Menneskene  har  udført,  er  Aartusinde  efter  Aartusinde,  Aarhunc^rede  efter 
Aarhundrede,  Aarti  efter  Aarti  stadig  blevet  mere  omdannende«  Det  har  været 
en  4000-aarig  Strid  mellem  Menneskene  og  den  mægtige  Natur;  denne  Strid 
har  givet  Menneskene  stadig  større  og  hurtigere  Sejre,  jo  flere  og  bedre  Hjælpe- 
midler og  Værktøj  de  har  opfundet  og  forbedret  under  denne  Konkurrence. 
For  Stenalderens  faatallige  Folk  i  disse  Egne  var  Striden  næsten  haabløs  van- 
skelig; ganske  vist  havde  de  til  Forbundsfælle  den  mægtige  Ild,  som  det 
var  lykkedes  dem  saa  nogenlunde  at  tæmme,  og  deres  kraftigste  Redskab, 
Stenøksen,  blev  med  Tiden  stadig  skarpere  og  kraftigere.  Bekendtskabet 
med  Broncen  gav  Nordboerne  endnu  bedre  Hjælp  i  Kampen.  Men  først 
da  de  var  blevet  Ejere  af  Jernredskaber,  blev  Fremgangen  større.  Det  er 
takket  være  dette  Metal,  at  man  har  kunnet  opnaa  den  umaadelige  Frem- 
gang, som  har  omskabt  store  Egne  i  Målarlandskaberne,  saa  at  de  næsten 

ikke  er  til  at  kende  igen,  og  som  den  Dag  i  Dag  med  større  Fart  end 
nogen  Sinde  før  udfører  Dyrkningsarbejdet.  Og  dog  gælder  det  ogsaa  om 
disse  Landskaber,  en  lille  Brøkdel  af  vort  store  Land,  at  der  heldigvis 
endnu  staar  meget  tilbage  at  gøre.  Det  er  ikke  her  som  i  Europas  store 
Kulturlande,  hvor  den  utæmmede  Natur  kun  danner  mindre  Pletter  i 
det  opdyrkede  Landskab;  i  næsten  hele  vort  Land  og  ogsaa  i  Målarland- 


Fig.  45.    Landskab  i  Uppland.    Efter  Fotografi  ved  Oscar  Halldin. 

skaberne  er  dog  vedblivende,  stort  set,  de  dyrkede  Egne  kun  større  og 
mindre  Pletter  i  Landskabet,  hvor  Naturen  ganske  vist  meget  sjældent  er  ube- 
rørt af  Menneskene,  men  hvor  den  dog  temmelig  frit  faar  Lov  at  udvikle 
sig.  Ogsaa  i  Målarlandskaberne  er  Skovstrækningen  det  fremherskende, 
og  ogsaa  der  findes  der  nok  af  øde  Sletter  og  Sumpe.  Og  endnu  over- 
svømmer Søerne  og  Elvene  ved  Højvande  om  Foraaret  store  Strækninger 
og  ødelægger  meget  for  Landbrugeren.  Dette  er  f.  Eks.  Tilfældet  med  den, 
store  Sø  Målaren,  hvis  store  Betydning  for  de  Landskaber,  som  nævnes 
med  dens  Navn  fordrer  sit  eget  Kapitel. 

Målaren  omslutter  en  Øverden,  som  ligger  inde  i  Landet;  det  er  et 
Arkipelag  eller  en  Skærgaard  med  en  Bredde  af  meget  vekslende  Størrelse; 
hvor  den  er  størst,  naar  den  op  til  5  å  6  Mil.  Og  mellem  disse  1300 
Øer  og  Holme  trænger  Vandet  sig  frem  i  langstrakte  Sunde,  bugter  sig  ind 
i  dybe  Vige,  udbreder  sig  til  nogle  større  Fjordvidder,  strømmer  i  trange  og 


Fig.  46.    Dalelvens  Fald  og  Fosser  ved  Ålvkarleby  (ved  Upplands  Nordgrønse). 
Efter  Fotografi  ved  Oscar  Halldin. 


bugtede  Passager.  Og  Bredderne  er  ligesaa  mangeartede ;  bratte  Klipper  styrter 
direkte  ned  i  Vandet,  som  ved  Kungshatt;  Bjærgaase,  fuldstændig  dækkede 
af  Naaleskov,  spejler  sig  i  lange  Strækninger  fra  den  sydlige  Målarstrand; 
lave  Holme,  Strandstrimler  og  Odder  med  yppige  Løvskovlunde  ligesom 
stiger  ud  i  Vandet,  saa  lave,  at  Træerne  synes  at  vokse  umiddelbart  op  af 
Målarens  Bølger  ved  Foraarets  høje  Vandstand.  Målaren  ligner  snart  en 
Havbugt,  som  den  engang  har  været,  snart  paa  de  store  aabne  Vidder  en 
stor  Indsø,  snart  en  San^ling  af  mindre  Søer,  snart,  i  de  trange  Sunde,  en 

og  Folk.    I.  7 

norrlandsk  Elv,  som  roligt  vider  sig  ud  nær  ved  sit  Udløb ;  ogsaa  det  er  et 
Træk,  som  er  levnet  fra  en  Periode  i  Målarens  Fortidsliv. 

Saa  sælsom  er  denne  Sø,  som  ogsaa  er  berømt  for  sin  Naturskønbed, 
at  de  islandske  Sagaer  greb  efter  deres  Gudesagn  for  at  forklare  dens  sæl- 
somme og  uregelmæssige  Form.  Et  af  Gudeverdenens  kvindelige  Væsener, 
Asynjen  Gefion,  blev  sendt  af  Odin,  som  dengang  boede  paa  den  danske 
0  Fyn,  Nordøst  for  Sundet,  for  at  lede  efter  Land.  Da  kom  bun  til  Kong 
Gylfe  i  Sverrig,  som  lovede  bende  et  Pløjeland.  Saa  fdr  hun  til  Jætternes 
Land  Nord  for  Sverrig,  der  fik  hun  fire  Sønner  med  en  Jætte.  Dem  skabte 
hun  om  til  Okser,  spændte  dem  for  Ploven  og  slæbte  siden  det  Land, 
Ploven  havde  skaaret  ud,  ud  i  Havet  og  vestover  mod  Danmark.  Det  blev 
kaldt  Sjælland.  Hvor  hun  havde  bortført  Landet,  er  nu  et  Vand  eller  en 
Sø,  som  kaldes  Laagen  (det  gamle  Navn  paa  Målaren);  derfor  ligger  Bug- 
terne i  Målaren  som  Næssene  paa  Sjælland.  Dette  beretter  Snorre  Sturlason 
efter  et  Kvad  af  Skjalden  Brage  den  Gamle. 

Der  kræves  baade  en  stærk  Fantasi  og  et  stort  Ukendskab  til 
Målarens  og  Sjællands  Konturer  og  Størrelse  for  at  finde  noget  træffende  i 
dette  Digt.  Ganske  vist  er  Sjællands  Form  meget  uregelmæssig  og  har 
mange  Indbugtninger  og  Halvøer,  men  Øens  Udstrækning  er  omkring  5 
Gange  større  end  Målaren.  Fra  denne  vidunderlige  Forklaring  af  Målarens 
Oprindelse  til  vore  Dages  Anskuelser^  som  grunder  sig  paa  møjsomme- 
lige Undersøgelser,  er  Afstanden  meget  stor. 

Målaren  burde  være  bedre  kendt  end  nogen  anden  svensk  Indsø,  da 
Mennesker  har  haft  deres  Bosteder  paa  dens  Bredder  siden  Arilds  Tid. 
Derom  vidner  Minder  fra  Stenalderens  og  Broncealderens  Dage.  Og  idet 
i  den  yngre  Jernalder  Historiens  Gry  belyser  Sverrig,  er  det  paa  Målarens 
Bred,  at  man  finder  de  hedenske  Kulturcentrer,  som  det  gamle  Birka, 
hvorhen  Ansgar  kom,  Sigtuna  og  gamle  Uppsala,  Svearnes  fornemste  Offer- 
sted. I  den  ældre  Middelalder  gav  den  lette  Samfærdsel  langs  Målarens 
velkendte  Vandvej  Stødet  til,  at  den  katolske  Kristendoms  Midtpunkter 
for  Målarlandskaberne,  de,  statelige  Domkirker  i  Uppsala,  Våsteraas  og 
Strengnås,  blev  anlagt  ved  dens  Bredder.  Ved  Målarens  Udløb  i  Østersøen 

anlægges  Stockholm.  Paa  mange  Steder  ved  dens  Bredder,  som  var  let 
fremkommelige  under  disse  Tiders  Mangel  paa  Veje  til  Lands,  voksede 
der  Klostre  op,  de  middelalderlige  Stiftelser,  som  med  god  Fremgang  spredte 
Kristendom  og  Opdyrkning  over  Sverrig.  Saaledes  laa  paa  den  sydlige 
Bred  af  Målaren  i  kort  Afstand  fra  hverandre  Mariefreds  Kartusianerkloster, 


Fig.  47.    Strandparti  ved  Foraarstid  i  SOdermatiland.    Efter  Fotografi  ved  Oscar  Halldin. 

Strengnås'  Dominikanerkloster,  Vaarfrubergas  Nonnekloster  paa  Fogdon  og 
Elskilstunas  Johannitterkloster.  Under  Vasaregenterne  blev  der  bygget  konge- 
lige Slotte,  som  Gripsholm,  Uppsala,  Svartso,  og  andre  blev  sat  i  Stand  til 
at  bebos  af  kongelige  Herskaber,  som  Tynnelso  og  Eskilstuna.  Gamle 
Krøniker  fortæller,  at  det  var  Gustav  Vasas  Vane  i  den  smukke  Aarstid 
og  helst  i  Maj  Maaned  hvert  Aar  paa  sine  Galejer  at  sejle  om  i  de  smukke 
Målaregne,  og  endnu  i  sit  sidste  Aar  fér  han  omkring  der  og  besøgte  sine 

gamle  kære  Pladser.  I  det  17.  Aarhundrede  byggede  Feltherrerne  og  Di- 
plomaterne, der  kom  hjem  som  Sejrherrer  fra  Europas  Slagmarker,  statelige 
Adelsslotte;  Karl  Gustaf  Wrangel  saaledes  Skokloster,  Erik  Soop  Måls- 
aaker,  Axel  Oxenstjerna  Fiholm  og  Tido.  I  Kungsor  ved  Målarens  inderste 
Vig  mod  Vest  trivedes  Karl  XI  fortræffeligt  i  den  uanselige  rødmalede 
Træbygning.  Om  Vinteren,  naar  man  benyttede  Isvejen  over  Målaren,  kunde 
han  rejse  til  Stockholm  paa  mindre  end  7  Timer.  Det  18.  Aarhundrede 
saa  en  ny  Blomstringsperiode  for  det  gamle  Engsd  og  Bergshammar,  for 
Gripsholm,  Ekolsund  og  Drottningholm.  Med  Rette  er  det  blevet  sagt,  at 
»hvert  Tidsalder  har  i  Målarens  Spejl  villet  læse  sit  eget  Billede.  Jernalderen 
kantede  det  med  Forsvarsborge,  Storhedstiden  med  glimrende  Slotte,  vor 
Tid  med  Sommervillaer.  En  svensk  Historie  i  smukkere  Udstyr  end  det. 
Målaren  byder,  har  aldrig  været«. 

I  vore  Dage  kaldes  12  Byer  Målarbyer,  og  paa  Målarens  Øer  og  Bred- 
der ligger  omkring  200  Slotte  og  Herresæder.  Mangedoblet  i  Antal  er  de 
smaa  Selvejergaarde,  Pladser  og  Sommerhuse,  ældre  og  yngre,  som  med 
deres  røde,  gule  eller  hvide  smaa  Bygninger  titter  ud  fra  Bredderne.  Nær- 
mest de  store  Byer,  fremfor  alt  Stockholm,  er  en  næsten  uafbrudt  Række 
af  statelige  og  fordringsfulde  eller  smukke  og  mere  enkle  Sommeropholds- 
steder for  Byfolk,  som  om  Sommeren  længes  ud  til  Skov,  Eng  og  Sø. 

I  Udstrækning  er  Målaren  den  tredie  i  Rækken  af  Sverrigs  Indsøer.  De 
Stykker  af  Uppland,  Sddermanland,  Nårike  og  Våstmanland,  som  hælder 
mod  Målaren,  d.  v.  s.  udgør  dens  Nedslagsdistrikt,  har  en  Udstrækning  af 
23,000  Km.'  Gennem  en  Mængde  større  og  mindre  Elve  optager  Målarens 
Bassin  fra  dette  store  Omraade  alt  rindende  Vand.  Målarens  enkelte 
Dele  er  ligesom  en  Samling  adskilte  Søer.  Inderst,  d.  v  s.  længst  mod  Vest, 
breder  Galten  sig  ud,  den  er  ganske  lav.  Den  modtager  en  rigelig 
Vandtilførsel  fra  mange  Elve;  de  vandrigeste  er  Arbogaelven  og  Kolbåcks- 
elven,  dernæst  Hedstrdmmen  og  K5pingsaaen.  Galten  har  sin  Norrstrøm 
i  det  korte  og  smalle  Kvicksund,  hvor  der  ofte  løber  en  stærk  Strøm. 
Denne  Del  af  Målaren  er  helt  selvstændig  i  Forholdet  til  Målaren,  ja  selvstæn- 
digere end  denne  til  Østersøen,  da  den  vel  aldrig  faar  store  Vandmasser  øst- 

fra,  saaledes  som  Målaren  ved  Flod  faar  fra  Havet.  Galtens  Flade  ligger  ved 
temmelig  høj  Vandstand  74  Cm.  over  Østersøens  Flade  ved  Stockholms  Sluse. 
I  Gennemsnit  ligger  Målarens  Overflade  kun  ca.  30  Cm.  over  Saltsøens, 
d.  V.  s.  den  Vig  af  Østersøen,  som  gaar  ind  til  Stockholms  Sluse.  Vand- 
højden veksler  imidler- 
tid betydeligt  i  Målaren. 
Den  har  aarlig  to  Perio- 
der med  højere  og  to 
med  lavere  Vandstand. 
De  to  høje  er  om  For- 
aaret  (højest  i  Midten 
af  Maj)  og  om  Vinteren 
(højest  først  i  Decem- 
ber). Mellem  disse  ligger 

Lavvandsperioderne 
(lavest  i  Maris  og  Sep- 
tember). Målarens  Vand- 
flade har  i  de  sidste  Aar 
vist  en  Højdeforskel  paa 
op  til  IVs  Meter.  I  Øje- 
blikket foreligger  der  et 
Forslag  til  en  Regule- 
ring af  Målaren  for  at 
bringe  denne  stærke  Stig- 
ning af  Vandet,  som  er 
hfljst    skadelig    for    de 

langsomt  skraanende,  lavt  liggende  Bredder,  ned  til  højst  Vs  Mt.  —  Gennem 
Kvicksund  kommer  man  ud  i  den  anden  Del  af  Målaren:  Blacken  og 
Våsteraasfjården.  Dens  Overflade  ligger  omkring  60  Cm.  over  Saltsøen. 
To  store  Elve  løber  ud  her:  Eskilstunaelven,  som  danner  Afløbet  for 
Hjålmarens  Overskud  af  Vand,  sandsynligvis  Målarens  største  Tilførsel,  og 
Våstmanlands  Svartaa. 


Fig.  48.  Landskab  fra  det  indre  Sødermanland  (Naadhammar). 
Efter  Fotografi  ved  Oscar  Halldin. 

Gennem  et  indviklet  Net  af  Øer  og  Holme  kommer  man]  derfra  ud  i 
den  tredie  Del  af  Målaren:  Gran-  og  NorrQårderne  med  store  Forgre- 
ninger mod  Nord  og  Syd;  nemlig  Oxfjården,  S6r-  og  Strengnåsfjårderne. 
Kun  en  større  Elv,  Sagaaen,  løber  ud  her.  Her  møder  vi  nogle  af  Målarens 
største  Øer:  Toster-Aspoen,  Selaoen  og  de  Øer,  som  nu  er  blevet  en  land- 
fast, vidtstrakt  Halvø:  Vanso,  Fogdo,  Helgaro. 

Gennem  det  smalle  og  flade  Kolsund  (det  sydlige  Indsejlingsfarvand) 
og  den  ret  brede  og  dybe  Gronsofjård  (det  nordlige  Indsejlingsfarvand)  kom- 
mer man  ud  i  Målarens  Qerde  Del,  den  største  af  dem  alle  og  den  eneste, 
som  giver  Indtryk  af  en  stor  Indsø.  Hvor  Udsigten  er  videst,  blaaner  Landet 
i  det  fjerne.  Denne  Del  dannes  af  PråstQården  med  dens  Udgrening  mod  Syd, 
Gripsholmsfjården,  af  Sodra  BjorkQården  med  dens  smalle  Kile  mod  Syd, 
SddertåljeQården  og  af  Norra  BjorkQården  med  dens  Ekolsundsvik  og  dennes 
svaneskinnende  Hjålstavik.  Her  har  Målaren  sin  største  Bredde,  5  Mil,  og 
sin  betydeligste  Dybde;  paa  lange  Strækninger  gaar  Dybden  op  til  20  Meter, 
og  Vest  for  Adelsøen  i  Norra  BjorkQården  er  der  en  Fordybning,  som  er 
næsten  70  Meter  dyb. 

Bockholmsund  mod  Syd  og  mod  Nord  Ormsund  med  flere  mindre 
Sunde  og  trange  Passager  leder  over  til  den  femte  og  smalleste  Del  af 
Målaren,  Vandløbene  nærmest  Stockholm.  Et  særligt  Vandsystem  af  Må- 
laren danner  den  lange  Række  af  Bugter  og  Vige,  som  fylder  den  dybe 
Sænkning  i  Uppland  og  optager  i  sig  Fyrisaaens  og  Ørsundsaaens  Vand. 
Det  er  gennem  det  smalle  Sund  ved  Almareståket  forbundet  med  Syd-Må- 
laren. Hvor  dette  Sund  er  smallest,  er  det  kun  28  Meter,  hvoraf  kun  12 
falder  paa  selve  Sundet;  som  ved  Lavvande  kun  er  omkring  3  Meter 
dybt.  Naar  Vandet,  som  om  Foraaret,  stiger  hurtigt  i  denne  saa  godt  som 
afskaarne  Indsø,  dannes  i  dens  Norrstrdm,  d.  v.  s.  »Ståket«,  en  stærk  Strøm, 
9aa  stærk,  at  Dampbaaden  ikke  kan  presse  sig  frem  der,  før  Vandet  oven 
for  »Ståket«  atter  er  sunket. 

Alt  det  Vand,  som  rinder  fra  hele  Målaromraadet,  har  sit  Afløb  gen- 
nem den  toarmede  Norrstrdm ;  den  nordlige  Arm  er  den  bredeste,  som  fører 
ud  omkring  60  pCt.     Kun  ved  meget  høj  Vandstand   aabnes    Damlugerne 

ved  Soderstrém.  Ellers  holdes  dette  Afløb  for  Målaren  tillukket.  Den  Vand- 
masse, som  rinder  ud  gennem  Norrstrdms  kanallignende  Arme,  er  natur- 
ligvis i  Højvandsperioder  meget  større  end  i  Lavvandsperioder.  Undertiden 
rinder  der  ikke  noget  Vand  ud;  Strømmen  staar  stille,  ja,  ved  lav  Vand- 
stand i  Målaren  og  høj  i  Salts5en  kan  den  vende  sit  Løb  og  føre  betyde- 
lige Mængder  af  Vand  fra  Saltsden  ind  i  Målaren.  Dette  kaldes  Opsø.  Men 


Fig.  49.   Sølandskab  fra  det  indre  S6dermanland  (Naadhammar).  Efter  Fot.  ved  Oscar  Halldin. 

selv  ved  høj  Vandstand  øges  ikke  den  Vandmængde,  der  løber  ud  gennem 
Norrstrom,  saa  meget,  som  man  kunde  vente;  for  Målarens  og  Hjålmarens 
Bassin  gør  Tjeneste  som  kraftige  Regulatorer:  i  disse  store  Beholdere  stiger 
Vandet  forholdsvis  langsomt.  Den  største  Vandmængde,  som  rinder  ud 
gennem  Norrstrom,  er  beregnet  til  600  Kubikmeter  i  Sekundet.  Ved  Opsø 
kommer  Saltvandet  ind  i  Målaren  og  danner  de  dybere  Vandlag  lige  til 
Bockholmsund  og  de  andre  smalle  Sunde,  som  forener  den  østligste  Del  af 
Målaren  med  dens  nærmeste  Nabo  mod  Vest.  Dette  Stykke  af  Målaren  kan 

derfor  ikke  anses  for  at  have  en  udpræget  Indsønatur.  Det  har  endnu  be- 
holdt noget  af  Saltvandsvigen.  Det  tungere  Saltvand  vilde  langs  Bunden 
sprede  sig  længere  ind  over  Målaren,  om  det  ikke  blev  standset  af  de  høje 
»Bund tærskler €,  d.  v.  s.  Højdestrækninger  paa  Bunden,  som  afdeler  Må- 
laren i  en  Mængde  Bassiner.     En    saadan  høj  Bundtærskel  findes  i  Bock- 


F'ig.  50.    Indsø  i  Sddermanland.    Efter  Fotografi  ved  Oscar  Halldin. 

holmsund.  Målarens  Bund  er  meget  ujævn,  Højder  og  Dale  veksler.  Det 
har  sin  Oprindelse  i  denne  underlige  Indsøs  Udviklingshistorie.  Målarens 
Vand  er  ikke  klart;  ved  Højvandstider  er  det  endogsaa  i  høj  Grad  grum- 
set; det  har  da  gennem  sine  Tilløb  faaet  en  rigelig  Tilførsel  af  opslainmede 
Partikler  fra  Våstmanlands,  Upplands  og  ogsaa  fra  S5dermanlands  Ler- 
marker. 

Målarens  Trafik  er  trods  Jernbanerne,  som  lange, Stykker  gaar  parallelt 
med  dens  Strandlinie,  meget  livlig.  En  hel  Flotille  af  Dampbaade  kommer 

til  Stockholm  fra  dens  11  Søslerbyer  ved  Målaren.  Gennem  Stockholms  Sluse 
og  Sodertålje  Kanal  gaar  Fartøjerne  ud  og  ind  i  Målaren.  Gennem  Stroms- 
holms  Kanal,  en  vidunderlig  smuk  Rute,  kommer  Målarens  Fartøjer  lige 
til  Syd-Dalarne,  gennem  Hjålmarens  Kanal  til  Hjålmaren  og  Ørebro,  Nårikes 
Hovedstad  ved  Svartaaen.  Da  Målaren  ligger  i  den  store  Sænkning,  som 
gaar  tværs  over  Sverrig,  har  Tanken  om  en  Kanal  fra  Målaren  mod  Vest 
til  Havet    flere  Gange  været  optaget.     Denne  Sveakanal  er  i  de  sidste  Aar 


Fig.  51.    Færgested  ved  V§rhulta  i  Sodermanland  (Hjålmarkanalen).    Efter  Fotografi 

ved  Oscar  Halldin. 

atter  bragt  paa  Bane.  Skulde  den  blive  til  Virkelighed  —  og  meget  tyder 
paa,  at  det  atter  stunder  mod  en  Kanalbygningens  Tid  — ,  da  vilde  Søfar- 
ten paa  Målaren  blive  mange  Gange  fordoblet. 

Det  er  Målarlandskabernes  Produkter,  som  over  Målaren  eller  paa  de 
mange  Jernbaner  føres  ud  og  byttes  bort  mod  alle  de  Varer  fra  fremmede 
Lande  og  andre  Egne  i  Sverrig,  som  i  vore  Dage  næsten  er  blevet  for- 
vandlet fra  Overflødighedsartikler  til  Nødvendighedsartikler.  Målardalens 
Produkter  er  først  og  fremmest  Agerbrugets  Overskud,  Havre,  Rug,  Hvede  og 
Kartofler,  dernæst  Kvægavlens:  Mælk,  Kød  og  Æg.  For  hele  dette  Omraade 

udgør  en  af  Sverrigs  større  Jordbrugsbygder.  Ved  de  større  Herregaarde 
er  der  i  de  sidste  Aartier  indført  mange  store  Forbedringer  paa  Agerbrugets 
og  Kvægavlens  Omraade.  Herfra  er  Eksemplet  givet  til  de  mindre  Gaarde, 
som  begynder  at  deltage  i  Kappestriden  om  at  passe  deres  Ejendomme  paa 
en  forstandigere  Maade.  De  nye  Meninger  om  Fordelene  ved  et  intensivt 
Jordbrug  har  ogsaa  her  ført  til,  at  mange  store  Gaarde  er  blevet  udstykket. 


Fig.  52.    By  ved  Målaren  (Strenguås).    Efter  Fotografi  ved  Alf.  Linde,  Strengnås. 

De  største  sammenhængende  Jordbrugsomraader  er  i  Uppland  Uppsala- 
sletten og  Enkopingsletten,  i  Våstmanland  et  bredt  Bælte  Nord  for  Målar- 
Bredden,  i  Sodermanland  Rekarnesletten  og  Vingaakersbygden.  Skønt  ret 
jævne  og  store  er  de  dog  ikke  saa  fuldkommen  flade  og  vidtstrakte  eller 
saa  frugtbare  som  Skaanes  Sletter. 

Et  mere  vekslende  Udseende  har,  som  før  vist,  Målarens  Bredder.  Flere 
af  de  gamle  Steder  der  er  blevet  Industricentrer,  naturligvis  først  og  frem- 
mest Stockholm,  men  ogsaa  Eskilstuna,  Våsteraas  og  S5dertålje  er  bety- 
lige  Industrisamfund. 

Rundt  om  disse  centrale  Målaromraader  breder  sig  mod  Nord,  Øst  og 
Syd  store  Omraader,  som  har  et  vist  Slægtskab  med  dem,  men  dog  mange 
forskellige  Træk. 

Store  Stykker  af  det  nordlige  Uppland,  af  det  nordlige  og  vestlige 
Våstmanland      tilhører 

»det  Bælte  af  Jern,  som       |HHK;o|Jh  ^^^       ^. 

gaar  rundt  om  Sverrigs 
Midje  c.  I  Uppland  lig- 
ger de  verdensbekendte 
Dannemorafelter  og  de 
store  Jernfabrikker  som 
Østerby,  L5fsta  og  So- 
derfors,  i  det  nordlige 
Våstmanland  Salas  Sølv- 
grube, som  gav  rigt  Ud- 
bytte i  det  16.  Aarhun- 
drede,  Norbergs  Miner, 
samt  i  det  vestlige  Våst- 
manland en  Mængde  sto- 
re Grubeværker  og  Jern- 
felter. Paa  begge  Sider 
af  Våstmanlands  Grænse 
mod  Nordvest  mod  Da- 
laraeliggerGrångesbergs 
Grubefelt,  det  som  i  vore 
Dage  giver  mest  Udbytte 

af  alle  i  Midtsverrig.  Det  nordvestlige  Våstmanland,  som  er  den  eneste 
Del  af  Målarlandskaberne,  der  ligger  over  den  marine  Grænse,  d.  v.  s.  som 
ikke  har  været  overskyllet  af  Havet  efter  Istiden,  har  de  norrlandske  Skov- 
egnes Karakter  og  ligner  derfor  ikke  meget  de  øvrige  Egne  i  Målarlandska- 
berne. Det  er  et  Omraade,  som  er  helt  optaget  af  Indsøer  og  høje  Aasrygge, 
fossende  sorte  Elve  (Svartelven)  og  store  Naaleskove.   Ved  Vandene  ligger 


Fig.  53.     Sø  og  Skov  i  S6dermanland.     Efter  Fotografi  ved 
Oscar  Halldin. 

de  mange  Jernbrug  og  Trævarefabrikker,  og  rundt  om  disse  livlige,  folke- 
rige Samfund  ligger  de  øde  store  Vildmarker.  Her  hersker  Naaleskovens  Dun- 
kelhed, hvor  Kulsvieren  vogter  Milen,  som  med  sin  behagelige  vidtspredte 
Røglugt  maner  frem  for  den  besøgende  Skovegnenes  betagende  Romantik. 
Den  dyrkede  Jord  er  her  ubetydelig;  den  beløber  sig  kun  til  omkring  en 
Tyvendedel  af  Omraadet.  Selv  i  det  nordlige  Våstmanland  og  Uppland 
samt  den  større  Del  af  Skærgaarden  er  Agerbruget  af  mindre  Betydning; 
men  den  dyrkede  Jord  gaar  dog  i  disse  Egne  op  til  10—20  pCt.  Ellers 
udgør  Målarlandskabernes  dyrkede  Jord  20  til  50  pCt.,  og  de  flade  Jorder 
rundt  om  Uppsala  og  Enkoping  har  50  til  80  pCt.  Ager. 

I  Øst  mod  Havet  ligger  Sverrigs  største  Skærgaard  og  de  Kystomraader, 
som  i  Uppland  kaldes  Roslagen  og  i  S5dermanland  Sodertorn.  Denne 
Stockholms  Skærgaard  bestaar  af  et  utalligt  Antal  større  og  mindre  Øer, 
Holme  og  Skær.  I  Havbrynet  dannes  den  af  nøgne,  øde  Klipper  med 
meget  ringe  Vegetation ;  men  inden  for  og  i  Læ  af  disse  ligger  Holme,  som 
er  bevokset  med  lidt  Skov,  og  jo  længere  man  kommer  i  denne  vildsomme 
Øverden,  des  rigere  bliver  Plantelivet  med  høj  Naaleskov  og  i  Sænkninger 
og  paa  Læsiden  smukke  Løvklynger  og  smaa  dyrkede  Pletter  rundt  om 
graa  og  røde  Fiskerhuse.  For  h^ert  Aar  breder  Stockholmsboernes  Som- 
merudflugter sig  længere  ud  i  den  havomflydte  Verden.  Og  den,  som  ad  Sø- 
vejen begiver  sig  til  Stockholm,  møder  allerede  langt  ude  i  Skærgaarden  Som- 
mervillaerne. Nærmere  Stockholm  er  baade  Øernes  Bred  —  som  Vårmd- 
oens,  Ingaroens  og  Lidingoens  —  og  lange  Strækninger  af  Roslagen  og 
Sodertorns  Fastlandskyst  aldeles  kantet  med  Villaer.  Her  og  der  har  Vil- 
laerne hobet  sig  sammen,  og  der  er  opstaaet  større  Badesteder  som  Dalar5 
og  Furusund,  og  Beboelsessteder  baade  Vinter  og  Sommer,  som  i  Villaby- 
erne Djursholm,  Saltsjobaden  og  Nynås.  Den  indre  Skærgaard  hører  til 
Stockholmsomgivelsernes  naturskønne  Egne,  hvor  Målarbreddernes  bløde 
og  smilende  Træk  faar  mere  af  Storhed  og  Alvor  over  sig.  Eksempler  paa 
en  saadan  Egn  er  den,  som  omgiver  Skurusund  og  Syd-Ståket,  hvor 
en  farbar  Del  for  mindre  Fartøjer  gaar  ind  til  Stockholm  sydfra. 

Den  større  Del  af  Sodermanland  skraaner  mod  Østersøen  i  Syd.     Det 

er  i  egentlig  Forstand  det  s5dermanlandske  Landskab.  Det  begrænses 
mod  Nord  af  den  sodermanlandske  Højderyg.  Det  er  inden  for  Sverrig  de 
»tusind  Søers  Land«,  og  det  minder  tydeligere  end  noget  andet  Stykke  af 
Målarlandskabeme  om,  hvorledes  disse  Landskaber  lidt  efter  lidt  har 
hævet  sig  op  af  Havet,  fra  Skærgaard  er  blevet  Fastland.     Der  findes  Ste- 


Fig.  54.    Sø  og  Skov  i  Sddermanland.     Efter  Fotografi  ved  Oscar  Halldin. 

der  i  disse  vandrige  Egne,  hvor  Indsøerne  blot  lader  Landet  danne  smalle 
og  dybt  indskaame  Næs,  Odder,  Øer,  Holme  og  trange  Passager  mellem 
Vandene  og  Elvene.  Her  er  endnu  Vandet  allestedsnærværende.  En  saadan 
Egn  er  den  sydvestlige  Del  af  Sddermanland,  hvor  Baafven,  Laanghalsen 
og  Yngaren  danner  et  Arkipelag  inde  i  Landet,  som  hører  til  Sverrigs 
allersmukkeste,  »den  skøna  Lustgården«.  Udløbet  for  disse  og  en  Mængde 
andre  lange,  smalle  og  bugtede  Indsøer  i  det  vestlige  Sddermanland  og 
det  sydvestlige  Nårike  er  den  vandrige  Nykøpingselv,    som   driver  Møller 

Og  Fabrikker  i  Byen  Nykoping,  som  ligger  ved  dens  Udløb  i  Østersøen, 
den  eneste  større  By,  som  ligger  paa  den  sormlåndske  Østersøskraaning. 

Gennem  dette  søglitrende,  birkeskovduftende  og  veldyrkede  Landskab 
gaar  fra  Øst  til  Vest  den  vestlige  Stambane.  Det,  som  maaske  er  det 
smukkeste  og  ejendommeligste  for  Målarlandskaberne,  >Birkehagenc,  en 
Blanding  af  Eng  og  Skov,  findes  ber  i  sine  smukkeste  Former.  Her  er 
ogsaa  mange  af  de  Egetræsklynger,  som  mange  Steder  pryder  Målarland- 
skaberne. Smaa  hvide,  gammeldags  Kirker  ligger  ikke  langt  fra  hverandre 
i  disse  skønne  Egne.  Denne  Landsby  er  ogsaa  den  inden  for  Målarland- 
skaberne, som  Kunsten  mest  har  forædlet.  Gamle  Alléer  fører  til  velholdte 
Parker  og  storartede  Haveanlæg.  Blandt  det  rigt  skiftende  Løvværk  af 
mange  Slags  Træer,  Birk,  Asp,  El  og  Eg,  Løn,  Lind,  Ask  og  Poppel, 
ligger  statelige  Slotte  og  Herresæder  og  ser  deres  Skønhed  gengivet  i  Van- 
denes Spejl.  En  meget  stor  Del  af  Ageren,  Skoven  og  Indsøerne  hører  til 
disse  Domæner,  som  er  blevet  bevaret  paa  een  Haand  ved  Fideikommis- 
stiftelser. Saadanne  og  andre  store  Herregaarde  er  Såfstaholm,  Eriksberg, 
Stenhammar,  Vibyholm,  Sparreholm  og  Tista.  Men  disse  lyse,  smilende 
Egne  vilde  ikke  høre  til  Målarlandskaberne,  om  ikke  ogsaa  her  Indfat- 
ningen paa  nærmere  eller  fjernere  Hold  udgjorde  naaleskovklædte  Højders 
bølgende  Linier.  Ogsaa  her  mindes  man  paa  en  behagelig  Maade  om,  at 
man  færdes  i  det  store  Skovland. 

Målarlandskabernes  Skovmarker,  d.  v.  s.  det  naaleskovbe voksede  Jord- 
areal, optager  omtrent  Halvdelen  af  deres  Overflade.  Naturligvis  er  Skov- 
jorden ikke  jævnt  fordelt;  de  store  flade  Agerbrugsegne  har  meget  lidt 
Skov,  medens  andre  Egne  næsten  helt  og  holdent  er  optaget  af  den  udyr- 
kede Skovjord,  inden  for  hvis  Grænser  paa  mange  Steder  betydelige  Sump- 
strækninger hindrer  Dyrkningen  i  at  brede  sig.  I  dette  Landskab,  hvor 
Jordbruget  giver  de  fleste  Næring,  kan  Menneskene  ikke  bo  meget  tæt; 
trækker  man  Byernes  Befolkning  fra,  som  er  pakket  sammen  paa  en  lille 
Plet,  naar  Middeltallet  for  Landsbygdens  Folketæthed  i  disse  Egne  kun 
til  omkring  20  pr.  Kvadratkilometer;  regner  man  med  Byernes  Folke- 
mængde,   undtagen    Stockholms,    da    stiger    Middeltallet   til    omkring   25. 

Baade  det  ene  og  det  andet  Tal  betegner  en  ret  tynd  Befolkning.  Må- 
larlandskabernes  Udstrækning  naar  op  til  noget  over  30,000  Km.^  og  deres 
Indbyggerantal  bliver  saaledes  efter  en  Beregning  af  25  pr.  Km.^  omkring 
750,000.  Lægger  man  hertil  Stockholms  Folkemængde  paa  en  Trediedel 
Million,    bliver  Antallet  af  Mennesker  i   disse  Landskaber   noget   over   en 


Fig.  55.    En  lille  Gaard  i  Stockholms  Len.    Efter  Fotografi  ved  Oscar  Halldin. 

Million,  d.  v.  s.  en  Femtedel  af  hele  Sverrigs  Befolkning.  Mens  Folketil- 
væksten i  disse  gamle  Kulturegne  i  de  sidste  Aartier  ikke  har  været  saa 
stærk  som  i  andre  Dele  af  Sverrig,  som  længst  mod  Syd  og  i  Norrland, 
har  dog  disse  Egnes  Befolkning  endnu  en  stor  Betydning  for  Landet,  i 
Særdeleshed  da  Rigets  Hovedstad,  som  paa  mange  Omraader  har  haft  en 
saa  hastig  Vækst,  regnes  hertil.  Desuden  maa  man  ikke  glemme,  at  Upp- 
sala,   Sverrigs   ældste   og   største   Universitet,   ligger   her.     De  Landsmaal, 

som  tales  her,  turde  være  dem,  som  mest  ligner  Rigsmaalet.  Lige  siden  Ti- 
den før  den  svenske  Reformation,  som  udgik  fra  Målarlandskaberne,  bar 
deres  Sprog  været  i  væsentlig  Grad  normgivende  for  Rigssprogets  Ud- 
vikling. 

Norrlandsnaturen  omgiver  i  Nord  og  Nordvest  Målarprovinsernes  Om- 


Fig.  56.    Vinterbillede  fra  Omegnen  af  Stockholm.    Sneklædt  Naaleskov. 
Efter  Fotograf]  ved  Oscar  Halldin. 

raade;  Kolmordens  bjærgrige  Skovegne  skiller  det  mod  Syd  fra  Østergot- 
lands  frugtbare  Sletter.  En  saadan  Overgangsbeliggenhed  mellem  det  nord- 
lige og  det  sydlige  Sverrig  fører  Indflydelse  med  sig  til  begge  Sider.  De 
store  Skove  og  Bjærgegne  i  det  vestlige  Våstmanland  tilhører  helt  og  hol- 
dent en  Type  af  Norrlandsnaturen,  som  ogsaa  udmærker  tilstødende  Dele 
af  Vårmland  og  Dalarne ;  de  vidtstrakte  Skoyjorder  I  det  nordvestlige  Upp- 
land,  med  deres  Moser  og  Sumpe,  en  anden.  Mindre  Skovpartier  her  og 
der   overalt   i    Målarlandskaberne  viser  de  norrlandske  Træk,   skønt    me- 

get  mere  smaat.  Det  smaalandske  Højlands  Natur,  som  er  i  nær  Slægt 
med  Norrlandsnaturen,  findes  igen  paa  mange  Steder  i  Målarprovinserne. 
Noget  tilsvarende  til  de  brede,  frugtbare  sydsvenske  Sletter  har  man  i  de 
store,  flade  Agerbrugsegne.  I  de  yderste  Skær  af  Upplands  og  Soderman- 
lands  Arkipelag  har  man  noget,  som  minder  om  Bohuslens  nøgne  Klipper. 
Ja,  der  findes  i  Sverrig  intet  Landskab,  hvis  særlige  Skønhedstræk  ikke 
bar  sit  Sidestykke  inden  for  disse  Landskaber  med  Undtagelse  af  det  norr- 
landske  Bjærglandskab. 

Netop  Formælingen  mellem  det  mere  karrige  og  alvorlige  Norrlands 
Natur  og  det  sydlige  Sverrigs  frugtbarere  og  lysere  Sletter  udgør  det  ejeur 
dommeligste  og  det  egentligste  Udtryk  i  disse  Landskabers  Fysiognomi. 
Hvor  denne  Sammensmeltning  har  fundet  Sted,  i  smaa,  vel  skærmede  Dal- 
sænkninger, paa  Bakkeskraaningernes  Solside  eller  over  større  Omraader, 
som  ved  Beliggenhed  og  Jordsmon  har  faaet  en  lykkelig  Lod,  der  møder 
vi  Målarlandskabernes  allersmukkeste  og  inderligste  Træk. 


t  vi  Folk.   f. 

AF  PAUL  ROSENIUS. 

DET  er  en  Fryd  for  Øje  og  Hjerte,  naar  man  paa  Vandring  i  det  store 
Lapland  for  første  Gang  i  det  Qerne  skimter  Fjeldverdenen.  Det  er 
et  stolt  Syn  om  Vinteren,  naar  Sneen  ligger  højt  over  Landet,  og  Fjeldene 
rejser  deres  underlige  Bygning  af  Sne  og  Solglød  og  Blaais  højt  over  de 
hvide  Vidder.  Men  ligesaa  forunderligt  og  endnu  mere  kærkomment  tror 
jeg  dog,  Skuespillet  er  i  Sommertiden.  Ensformigt  og  øde  er  Laplands 
Lavland  i  al  sin  Ejendommelighed.  Knugende  fattigt  er  det  i  sin  slø- 
sende Storhed.  Moser  og  Skove  i  uendelig  Skiften.  Lange,  lange  Veje  kan 
man  vandre  uden  at  møde  et  Menneske.  Der  kan  være  mange  Mile  mel- 
lem Menneskeboligerne.  Og  naar  man  endelig  støder  paa  dem,  er  det 
smaa  fattige,  graa  Huse,  hvor  Nybyggerfolket  har  trukket  sig  tilbage  med 
deres  Armod.  Man  vandrer  og  gaar  i  Mose  og  Skov  og  føler  Foraaret 
aande  over  Landet.  Mosejordens  Vidjebuske  staar  med  uldne  »Gæslingerc, 
Dværgbirken  knoppes,  og  Multebærret  aabner  sine  hvide  Blomster.  Men 
tungt  er  det  at  færdes  i  Mosen  Dag  efter  Dag  med  Byrde  paa  Ryggen. 
Og  naar  man' gaar  frem  gennem  Skoven,  er  der  ofte  saa  trykkende  livløst. 
Dag  efter  Dag  det  sure  Hvidmos,  de  skægtunge  Graner  og  de  raadnende 
Træskeletter.  En  Skovskade  titter  maaske  frem  af  Grannaalene  og  undrer 
sig  over  de  fremmede,  som  er  kommet  saa  langt  ind  i  Ødemarken,  og  en 
Rypehan    kan    fare  op,  bestyrtet  over  dette  Brud  paa  Lapskovens  Stilhed. 

Det  er  smukt,  dette  Foraar,  som  vækker  Livet  i  hver  lille  Krog  af  Øde- 
marken, klæder  Bøllebærriset  grønt  og  lader  Gederamsen  spire  paa  Fyrre- 
sletten,  fæster  hvide  Klokker  paa  Melbærrets  Ranker,  svøber  Birkens  Grene 
og  Kviste  i  et  Flor  af  Knopper  og  faar  de  fjerne  Skoves  Hav  til  at  staa 
dybtblaat  gennem  det  lysegrønne  Glitter.  Men  Vandreren,  som  længe  har 
været  træt,  føler  Luften  tung  derinde,  han  er  mødig  og  tørstig.  Da  løfter 
han  sit  Blik  fra  Stien,  som  let  fører  vild  og  er  let  at  miste,  —  og  Fjelde- 
nes Billede  hilser  ham.  Endnu  har  han  lang  Vej  derhen,  men  Synet  svaler 
ham  som  et  Bad  i  klare  Bølger,  det  er  som  en  kølig  Drik  for  hans  Strube 
og  løfter  hans  Sjæl  som  paa  Vinger.  Der  er  Fjerndisens  fine  Farver  over 
denne  Verden,  som  luftigt  og  frit  har  løftet  sig  over  Lavlandet  og  er  rykket 
Himlen  nærmere.  Der  er  det  skæreste  lyse  Blaa  over  Fjeldsiderne,  der 
er  Sne  over  alle  Tinderne,  Sne  i  blændende,  dragende  Renhed,  og  der  er 
Glød  som  Roser  højt  oppe  paa  et  Punkt,  som  fanger  et  Knippe  Straaler 
fra  Lysriget  der  ovenfor. 


Der  glider  en  Baad  op  over  det  store,  lange  Vand.  Det  er  saa  tyst 
og  stille.  Og  Vandet  er  som  en  stor,  stor  Kilde.  Den,  der  ror,  lægger 
Aarerne  ind,  tager  et  Bæger  frem  og  drikker  af  det  klare  Vand.  Det  er 
saa  rent  og  saa  koldt;  det  er  Fjeldsneen,  som  er  smeltet  og  er  fosset  ned 
sammen  med  Elvene.  Og  Indsøen  er  som  et  vældigt  Øje,  der  ser  alt  og 
samler  alt  i  sit  klare  Dyb.  Rundt  om  den  stiger  de  høje  Fjelde.  De  hen- 
bølgende  Fjeldsider  mod  Syd  ligger  graaviolette  og  bader  sig  i  Lys.  Læn- 
gere ude  i  det  fjerne  laaner  de  Farver  fra  de  blaa  Syreners  Blomsterklaser 
og  mørke  Druers  blaa  og  brændende  Vinrøde.  Der,  hvor  de  oplaarner  de- 
res Skraaninger  og  Skrænter  i  Nordsidens  Skygge,  staar  de  truende  sort- 
blaa  som  Uvejrsskyer.  Men  overalt  paa  Aasen  er  der  hvidt  af  Sne,  koldt 
H  spøgelseagtigt  hvidt,  hvor  Solen  ikke  træffer,  men  skært  og  rosenrødt 
varmt  der,  hvor  dens  Straaler  flammer. 

Hvilken  blid  Højtid  er  der  ikke  over  denne  Laplands  lyse  Tid.     Man 

glider  frem  langs  stensatte  Bredder  med  Skoven  indenfor,  hvor  Birkenes 
lyse,  friskgrønne  Løv  væver  sin  Farveglæde  ind  i  de  dystre  Naaletræers 
Mørke.  En  lang,  smal  Odde  stikker  ud  i  Vandet  med  sine  lavplettede 
Stenblokke  og  sine  Pilebuske.  Ubevægelig  stille  glider  det  forbi,  og  Spejl- 
billedet dernede  staar  lige  saa  klart  og  levende  som  Verden  deroppe.    Hvil- 


Fig.  57.    Fra  Lapland.   Søer,  Elveløb  og  Fosser  1.    Efter  Fotografi  ved  Borg  Mesch,  Kiruna. 

ken  Andagt  i  denne  Stilhed  over  Vand  og  Fjeld.  Der  høres  intet  andet 
end  Aarernes  regelmæssige  Rykninger  i  Hamlebaandene  og  Vandet,  som 
drypper,  hver  Gang  Aarebladene  løftes.  Lapperne  klemmer  Læberne  sam- 
men over  deres  smaa  Kridtpiber,  og  ingen  taler.  En  Gang  imellem  kan 
der  komme  et  Skrig,  et  hvinende  Vingeslag  fra  en  Lom,  som  farer  hen  over 
Baaden,  eller  et  lille  Skvulp  og  en  Plasken,  naar  Fiskeanden  skræmt  letter 
henne  under  Bredden. 

Og  Dagen  glider  ind  i  Natten,  den  lyse  Norrlandsnat,   som  intet  æn- 

drer,  førend  Solen  for  en  Tid  bliver  borte  bag  Fjeldene.  Da  gløder  Fjeld- 
toppenes Sne  som  Ildsluer,  for  Verden  der  bag  er  stadig  straalende  lys. 
Laften  bliver  svalere  og  Farverne  dybere.  Henne  fra  Skovene  trænger 
med  jævnt  afmaalte  Mellemrum  Rødvinge-Drosselens  tretonige  Lokken,  og 
Rødstjerten  kan  lade  høre  sin  Fløjten.  Saa  flammer  det  op  paa  den 
silkegrønne  Himmel  over  Fjeldryggen,  —  det  er  Solen,  som  atter  stiger. 
Ud  over  Sydsidens  vilde  Fjeld  verden  kastes  Rosenskæret.  Det  glider  ned 
over  de  sneplettede  Aase  og  ud  over  de  nøgne  Skraaninger.  Snart  glider 
det  paa  de  dryppende  Aareblade  og  lyser  rødt  paa  Lappernes  gule  Ansigter. 
Saa  lænkes  Dagene  i  Midnatssolens  Rige.  Døgnet  sover  ind  et  Øjeblik 
og  £ftrer  op  igen  af  Søvnen.  Fyldt  med  Kraft,  som  havde  den  længe 
hvilet,  dagfrisk  og  jublende  glad,  som  havde  den  aldrig  før  kendt  Fryden 
ved  at  leve,  aabner  Fjeldverdenens  nye  Dag  sin  Favn  mod  Solen, 


Der,  hvor  vi  lægger  til  med  Baaden,  gaar  Bredden  ud  i  Vandet  som 
Mosebund  med  Dværgfyrretræer.  Fra  en  Odde  et  Stykke  fra  os  letter  en 
lille  Sneppe:  »tjurut!  tjurutic  toner  det  skingrende,  da  Fuglen  med  spænd- 
stige Vingeslag  sætter  ud  i  en  Bue  over  Vandet.  Den  sumpede  Sti  bærer 
hen  over  Mosetuerne  og  ind  i  Skoven  af  Gran  og  Birk  og  Fyr.  Siden  gaar 
man  tørt  over  knitrende  Rensdyrmos,  og  nu  stiger  det  langsomt  op  over 
Fjeldet  Snart  lader  vi  Naaletræerne  bag  os,  og  kun  Birkene  følger.  De 
er  ikke  saa  høje,  disse  Birketræer,  men  de  har  smukt,  hvidrødt  Bark  om 
Stammen,  og  alle  Knopperne  har  aabnet  sig  for  frodige,  duftrige  Blade. 
Oppe  i  en  Grenkløft  ligger  en  Bjærgfinke  i  sin  Rede.  Man  ser  kun  Ho- 
vedet og  Halen,  som  staar  i  Vejret.  Nu  letter  han;  thi  han  har  ingen 
rigtig  Tro  til  de  fremmede  —  og  flyver  bort  til  Hunnen,  som  lokker  henne 
i  Skoven.  Den  lille  Rede  er  hvid  som  Barken,  vævet  af  lyse  Straa,  af 
Rensdyrhaar  og  Pilefrøenes  Uld.  De  faar  det  varmt  og  fint  omkring  sig, 
de  smaa  Bjærgfinkebøm,  naar  de  er  krøbet  ud  af  de  grønblaa  Æg. 

Hvor  Fjeldbækken  iler  ned  mellem  spredte  Birketræer,  har  Lapperne 
slaaet  sig   ned   for   Foraaret.     Der   stiger   Røg   op    fra   flere   Jordhytter, 

Og  et  Par  Hunde  begynder  at  bjæffe.  Og  Bjæffet  vokser  og  faar  flere 
Stemmer,  for  der  er  blevet  en  hel  Flok  af  disse  paapasselige  Vægtere, 
sorte,  graa  og  hvide,  som  er  blevet  vækkede  af  deres  Slummer  og  styrter 
ned  ad  Skraaningen.  De  farer  frem  mod  de  fremmede,  som  truer  ad 
dem;   de   farer   forbi   dem   for  at  tage  dem  bagfra  under  Bjæffen  og  vild 


Fig.  58.    Fra  Lapland.    Søer,  Elveleb  og  Fosser  2.    Efter  Fotografi  ved  Borg  Mesch,  Kiruna. 

Knurren.  De  er  ikke  til  Sinds  at  lade  sig  lokke,  disse  stridhaarede  Kra- 
bater med  opadkrøUet  Hale  og  spidse,  friske  Tænder.  Nu  aabnes  Lemmen 
til  den  nærmeste  Hytte,  og  en  Lappepige  stiger  ud  og  tysser  paa  Hundene. 
Det  er  en  stor,  prægtig  Hytte  med  Tørv  over  rejste  Træstammer.  Her  bor 
Skum,  Lappen  med  de  mange  Rensdyr,  og  Lappen,  som  æres  mere  end 
nogen  anden  af  hans  Folk,  fordi  han  har  dræbt  en  Mand.  Skum  har 
levet  mange  Aar,  og  han  har  en  voksen  Søn.  En  Dag  mødte  Sønnen 
Rensdyrlyven    og   kastede   sig  over  Niddingen,    men  Tyven   var   stærkere 

end  han,  og  Sønnen  laa  under,  og  Niddingen  drog  Kniven  mod  ham.    Da 
skød  Skum. 

Vi  faar  ikke  Skum  at  se;  han  er  langt  inde  i  Fjeldene.  Men  vi  stiger 
ind  i  hans  store  Hytte.  Trængt  sammen  nede  ved  Døren  sidder  nogle 
Nybyggerbøm  fra  den  anden  Side  af  Vandet.    De  har  Helligdagsklæderne 


Fig.  59.    Fra  Lapland.   Søer,  Elveløb  og  Fosser  3.   Efter  Fotografi  ved  Borg  Mesch«  Kiruna. 

paa,  er  tavse  og  højtidsstemte.  Henne  ved  Baalet  med  den  store,  sorte 
Kedel  over  sidder  et  Par  unge  Lappekvinder  paa  Birkeriset.  Tæt  og  fint 
som  en  Ma^tte  ligger  Riset  rundt  omkring,  med  Rensdyrskind  og  Pelse 
langt  ude  i  Kanterne.  De  har  blaa  Vadmelsskørter  og  blaa  Tophuer  paa, 
og  Haaret  falder  i  tykke  Fletninger  ned  ad  Ryggen.  Paa  Laaget-af  Kisten 
bag  ved  sig  har  de  Kopper  og  Sølvskeer  og  Sukkerskaal  og  en  Form  med 
Rensdyrost.  »Pnorist,  pnoristc,  hilste  de  fremmede.  »Pnoristc,  kom  det  lav- 
mælt tilbage.     Det  var  alt.    De  sidder  tavse  med  ubekymrede  Miner,   ser 

engang  imellem  paa  de  fremmede  og  ler  til  hverandre.  Naar  de  har  kla- 
ret Kaffen  i  Panden,  som  varmes  i  Gløderne,  hælder  de  den  i  en  Kop, 
lægger  et  Stykke  Rensdyrost  paa,  sætter  det  paa  et  Bræt  med  Sukker- 
stykker og  rækker  det  frem  til  hver  især  efter  Tur.  Det  skulde  ikke  mangle 
paa  Gæstfrihed;  men  man  lod  sig  ikke  imponere  af  de  fremmede.  Her 
var  Fjeldfolkets  Jord  og  Arne,    her  var  Fjeldet,  det  frie  Vandrerfolks  æld- 


Fig.  60.    Fra  Lapland.    Søer,  Elveløb  og  Fosser  4.    Efter  Fotografi  ved  Borg  Mesch,  Klmna. 

gamle  Herredømme.  Og  her  var  højt  til  Loftet  i  Skums  Hus,  under  de 
brunrøgede,  stærke  Bjælker,  som  spændte  over  Loftet  rundt  om  den  frie 
Aabning  deroppe  mod  Himmelhvælvet. 

Vi  siger  Farvel  til  Lapperne  og  vandrer  videre  op  over  Fjeldet  Vi 
stiger  over  lavplettede  Stenrøser,  over  revnende  Isbroer,  over  Bækkene,  som 
risler  og  suser  ind  under,  og  lader  bag  os  de  sidste  krogede  Birke- 
buske.  Nu  har  vi  hævet  os  højt  over  Vandet  og  de  mørke  Skove.  Naar 
vi  vender  os  om,  ser  vi  dybt  neden  for  os  den  store,  lange  Mose  og  Landet 

omkring  den,  —  Moseskoven,  hvor  det  spæde,  lyse,  grønne  rundt  om  Bir- 
kene friskt  og  saftigt  stikker  af  mod  de  smalle,  mørke  Granstammer, 
graabrnne  Sumpe,  hvor  Smaagraner  i  spredt  Orden  trænger  sig  frem,  saa 
langt  de  tør,  paa  den  løse  Grund,  og  hvor  Dværgbirk  og  Pors  træder  frem 
som  mørkebrune  Streger  og  Pletter.     Snart  er  det  Moseland,  som  gaar  ud 


Pig.  61.    Fra  Lapland.    Søer,  Elveløb  og  Fosser  5.    Efter  Fotografi  ved  Borg  Mesch,  Kiruna. 

mod  Vandet,  snart  er  det  Skoven,  hvis  takkede  Rand  staar  prentet  imod 
det.  Lange,  smalle  Odder  skyder  sig  ud  i  Søen,  og  skovklædte  Øer  løfter 
sig  over  Vandspejlet.  Og  det  glitrer,  og  det  brænder  af  Solblinket  derude 
som  Milliarder  af  Sølvstjerner.  Men  bag  den  store  Mose  synker  alting  i 
Fjerndisens  blaa  Farve.  I  en  lang  fin  Buelinie  strækker  sig  den  blaabær- 
blaa  Skovkæde,  og  bag  hver  ny  Højdelinie  der  langt  borte  lysner  Farven 
og  bliver  stadig  mere  hyllet  i  Dis,  indtil  der  endelig  staar  formet  et 
Perlegraat,   som  Øjet  lige  formaar  at  skelne  under  Synsrandshimmelen, 

som  viger  tilbage,  Tinder  og  Spidser  med  Sne  i  rødlig  Glans  ned  gennem 
Kløfterne. 

Vi  klatrer  op  over  nogle  Klippeblokke  med  store  Snedriver  imellem 
og  er  netop  lige  oppe  paa  den  nøgne  Fjeldvidde,  da  vi  ser  en  Fjeld- 
rype staa  frit  mod  Himlen  paa  en  Klippepynt.  Det  graa  og  sortbrune  i 
dens  Dragt  er  som  de  graa,  sortbrune  Lavarter  paa  Klippen,  og  alle  de  hvide 


Fig.  62.    Fra  Lapland.    Søer,  Elveløb  og  Fosser.    Motiv  fra  >Stora  SjOfalletsc  nedre  Lab. 
Efter  Fotografi  ved  Borg  Mesch,  Kiruna. 

Fjer  som  Snedriverne  imellem.  Den  lægger  sig  et  Øjeblik  ned  paa  Klippen, 
men  skønt  den  er  vanskelig  at  holde  fast  med  Øjet,  saadan  som  den  i 
Farver  flyder  sammen  med  Omgivelserne,  maa  den  alligevel  føle  sig  utryg 
under  vort  Blik;  for  med  eet  høres,  to  Gange  gentaget,  en  snorkende  Lyd, 
og  Fuglen  flyver  op,  flyver  med  raske  Vingeslag  lige  ud  over  Fjeldsiden, 
hæver  sig  sejlende  og  staar  stille  med  udspilet  Bryst  ligesom  henrykt  over 
det  herlige  ved  at  leve  saa  højt  over  Verden,  —  for  saa  atter  med  raske 
Vingeslag  at  svinge  sig  rundt  om  Fjeldet. 

Det  nøgne  Fjeld  heroppe  ligger  undertiden  jævnt  som  en  Slette,  og 
andertiden  synker  det  ned  i  dybe  Dale,  hvor  Sneen,  endnu  midt  om 
Sommeren,  spænder  sine  hvide  Broer,  eller  det  løfter  sig  til  Højdedrag, 
hvor  den  evige  Is  i  frosne  Strømme,  Jøklerne,  breder  sig  over  store  Felter 
mellem  nøgne,  sorte  Spidser. 


Pig.  63.  .  Fra  Lapland.    HøjQelde  og  Gletschere  1.    Efter  Fotografi  ved  Borg  Mesch,  Kiruna. 

Paa  den  nøgne  Fjeldvidde  gaar  vi  hen  over  Rensdyrmos,  som  knitrer 
fint  under  Fødderne,  over  Kragebær  og  Blaalyng  og  smaa,  ganske  lave 
Tuer  af  Fjeldets  Dværgbirk.  Der  ind  imellem  ligger  Jorden  nøgen,  dækket 
af  sort  og  gulgrønt  Lav.  Lavplettede  Stene  ligger  strøede  ud  over  Marken, 
eller  der  er  en  hel  Stenrøs,  hvor  en  og  anden  lille  Enebærbusk  kryber 
fladt  hen  ad  Jorden.  Men  her  findes  ogsaa  Blomster,  som  giver  det  karrige 
3jærg  sin  Farve  og  blide  Skønhed.  Blandt  Rypebærlyngens  Ranker,  som 
kryber  hen  over  den   bare  Jord  med  Qorgamle,    lysebrune  Blade,    sidder 

det  sorte  Bær,  som  smager  læskende  bittersyrligt;  men  der  sidder  ogsaa 
smaa,  nyudsprungne,  hvide  Blomster  med  de  fineste  lyserøde  Borter  paa 
Bægerrandene.  Mod  Jordbundens  mørke  Lavdække  bryder  sig  Ørelyn- 
gens friskgrønne,  moslignende  Tuer,  oversaaede  med  rosenrøde  S^erner, 
og  hvide  som  Elfenben  lyser  Fjeldprydens  smaa  Blomsterkalke. 


Fig.  64.    Fra  Lapland.    HøjQelde  og  Gletschere  2.    Efter  Fotografi  ved  Borg  Mesch,  Kimna. 

Dette  Aar  er  der  Liv  i  Fjeldene.  Det  er  et  Aar,  da  Lemmingen  i  atal- 
lige  Skarer  vandrer  over  Bjærg  og  Dal,  i  Mose  og  Skov.  Der  ligger  ikke 
mange  Skridt  mellem  hver  Gang,  vi  møder  de  smaa,  sorte  og  gule  Gna- 
vere. Det  pipper  ved  Siden  af  os,  og  det  lille  Dyr  rykker,  skræmt  fra 
Sans  og  Samling,  tilbage  under  en  Græstue  med  Snuden  i  Vejret,  og  de 
skarpe  smaa  Tænder  blinker  truende  imod  Fredsforstyrrerne.  Og  de  smaa 
Dyr  har  al  Grund  til  at  være  paa  Vagt,  for  de  søges  af  tusind  Fjender. 
Den  lille  blaagraa  Fjeldræv,  som  sover  i  sin  Stenrøs,  drømmer  ikke  om 

andet  end  de  smaa  lækre  Tingester,  og  Musvaagen,  som  sejler  i  Ringe 
højt  under  den  blaa  Himmel,  den  har  Øje  paa  dem,  og  dens  mjavende, 
fine  Lyd,  som  af  og  til  trænger  ned  til  Jorden,  er  fuld  af  Længsel  efter 
Lemmingen.  Som  vi  gaar  frem,  støder  vi  undertiden  paa  smaa  underlige 
graa  Nøgler.  Det  er  Nøgler  med  Lemminghaar  svøbt  omkring  smaa  hvide  Ben. 


Fi^  65.    Fra  Lapland.    HøJQelde  og  Gletschere.    KebnekaiseQeldeDe,  set  fra  den  søndre 
Gletscher  af  Kaskassatjåkka.    Efter  Fotografi  ved  Borg  Mesch,  Kiruna. 

Det  er  Resterne  af  den  store  Fjeldugles  Maaltider.  Man  ser  den  paa  langt 
Hold,  naar  den  i  Timevis  sidder  ubevægelig  som  en  lille  Sneklat  paa 
Klipperyggen.  Fjeldmaagen,  som  kommer  i  let,  flagrende  Flugt  frem  over 
Fjelddalen  med  det  gulhvide  Bryst  lysende  under  sig,  ogsaa  den  finder 
Livet  herligt  nu,  da  Fjeldet  vrimler  af  Vildt,  der  er  let  at  fange. 

Men  der  er  ogsaa  mange  harmløse  levende,  som  Lemmingen  ikke  be- 
høver at  være  bange  for.  Den  lille  Piplærke,  som  flyver  op  med  rykkende 
Vingeslag  fra  sin  Rede  under  en  Sten,  den  er  kun  farlig  for  Fluerne,  og 

Hjejlen,  som  ruger  sine  Æg  i  Laven,  er  endnu  mere  blid  og  fredsommelig 
end  en  Due. 

Hvor  Fjeldbækken  søger  sin  Vej  mellem  Højdedragene  og  breder  sit 
Vand  ud  over  mere  flad  Jord,  kan  der  dannes  en  Fjeldmose,  hvor  vældige 
Tuer   bærer  Krat   af  Vidje  og  Bjærgbirk.     Der  løfter  Engblommerne  deres 


Fig.  66.  Fra  I^pland.  HøjQelde  og  Gletschere.  Somoslaki,  set  fra  Turisthotellet  ved  Abiskojokk. 
Efter  Fotografi  ved  Borg  Mesch,  Kiruna. 

smørgule  Blomsterboller.  Der  synger  Blaastrubesangeren,  der  kvidrer  Lap- 
landspurven. Der  kan  man  faa  at  høre  den  fine  Fløjtetone  fra  Brokfug- 
len, naar  den  staar  oprejst  paa  en  Sten  og  vender  sit  sorte  Bryst  og  sine 
urolige  Øjne  imod  en. 

En  Fjelddam  breder  sit  Vandspejl  mellem  vidjeomkransede  Bredder. 
Der  flakker  en  Svømmesneppe  om  og  roder  med  Næbet  i  Stærgræsset, 
som  stikker  op  over  Vandet,  og  det  fine  lille  Hoved  nikker  sirligt  frem  og 
tilbage. 

Helt  oppe  mod  de  evige  Snefaner  trænger  sig  levende  Liv.  Ud  af 
Klippespr^kken  hænger  Rosenrodens  saftige  Stilke  og  tindrer  Bjærgsildrens 
violetrøde  Blomsterstjerner,  og  midt  i  det  kolde  Smeltevand,  som  siver  ud 
over  Fjeldsiderne,  blomstrer  Sneranunklen  og  Isranunklen.  Deroppe  sidder 
Snespurven  paa  sin  Sten  i  urent  sort  og  hvidt  som  Klipperne  og  Sneen. 

Deroppe  fra  tegner  Verden  sig  rundt  omkring  som  et  Drømmerige. 
Hvad  der  er  smaat  forsvinder,  og  Mennesker  og  Menneskeværk  flyder 
bort.  Alt  det  nærliggendes  nøgterne  Farver  løses  op  i  det  fjernes.  Endnu 
kan  man  dybt  under  sig  se  Blinket  af  et  Vand,  blaat  som  Turtens  Blom- 
ster, og  skimte  Skov  som  disede  grønne  Felter.  Endnu  kan  Bjærgrygge  i 
deres  Rødmen  fremvise  den  graa  Fjeldgrund.  Men  der  udenfor  smelter 
alting  ind  i  det  drueblaa.  Og  til  sidst  toner  det  drueblaa  ud  i  lilla-rødt 
som  Fjeldsmellens  Blomsterrabatter  og  i  askeblaat  som  BøUebærlyngens 
Bær.  Alt  bliver  store  Vidder  og  store  Linier  og  Farver,  som  gør  Himmel 
og  Jord  til  eet. 

AF  TH.  THORODDSEN. 

I.     NATUR  OG  FOLKELIV. 

ISLAND  kan  af  maoge  Aarsager  regaes  til  de  mærkeligste  Lande  paa  Jord- 
kloden, ingen  Steder  flndes  en  saadau  Sammenblanding  og  Samvirken 
af  underjordiske,  vulkanske  Kræfter  og  højnordisk  Is  og  Sne;  Frost  o^ 
Ild  har  her  i  Aartusinder,  ligesom  i  Nutiden,  kæmpet  om  Herredøm- 
met, og  denne  Kamp  har  givet  Island  et  Særpræg,  saa  at  det  har  faaet  en 
anden  Naturbeskaffenhed  end  andre  nordiske  Lande.  Den  underjordi- 
ske Ild,  som  har  skabt  Landet,  ytrer  sig  endnu  i  vore  Dage  paa  saa 
mange  Maader  og  med  en  saadan  Kraft,  at  der  tit  kun  findes  faa  Side- 
stykker paa  hele  Jorden.  Ingen  Steder  i  Europa  findes  en  saadan  Mængde 
Vulkaner  og  Kratere,  Lavastrømme  og  hede  Springkilder  som  paa  Island, 
og  de  umaadelige  Snemarker  med  deres  Hundreder  af  Bræer  kan  kun 
sammenlignes  med  Polarlandenes  Isdækker.  Ofte  bryder  den  vulkanske 
Ild  frem  under  Jøklerne,  saa  at  de  sprænges  og  smelter  og  oversvømmer 
Lavlande  og  Dale  med  vældige  Vandstrømme.  Af  og  til  bryder  Ilden  ud 
paa  Havets  Bund  og  har  flere  Gange  af  Lava  og  Slagger  opbygget  smaa 
Øer  i  Nærheden  af  Island.  Videnskabelige  Undersøgelser  viser,  at  Island 
er  en  Rest  af  et  meget  større,  vulkansk  Land,  som  i  ældgamle  Tider 
strakte  sig  fra  Storbritannien  over  til  Grønland,  men  senere  er  sunket  i 
Havet.     Befolkningen  er  ogsaa  en  Rest  fra  svundne  Tider,  et  nordisk  For- 

tidsfolk,  som  gennem  tusind  Aar  i  sin  Ensomhed  har  bevaret  sit  Særpraeg, 
sit  gamle  Sprog,  sin  Litteratur  og  en  gammel  ejendommelig  Kultur,  som 
andre  Steder  forlængst  er  forsvunden.  Nu  er  dette  lille  Folk  efter  en  lang 
Dvale  atter  kommet  i  nærmere  Berøring  med  Yderverdenen  og  er  i  trav\ 
Virksomhed  med  at  bygge  sit  lille  Samfund  op  i  aandelig  og  materiel  Hen- 
seende efter  Nutidens  Tarv. 

Vi  maa  dernæst  minde  om,  at  Island  ligger  midt  i  Atlanterhavet  og 
berører  med  sine  nordligste  Tanger  Polarkredsen.  Island  er  næst  efter 
Storbritannien  Europas  største  0  (c.  1900  Kvadratmil)  og  ligger  Vest  for 
Trondhjems  Stift  130  Mil  ft'a  Norge,  119  Mil  Nordvest  for  Skotland  og  55 
Hil  fra  Færøerne.  Skønt  Island  har  omtrent  samme  Flademaal  som  Tre- 
diedelen  af  Norge,  er  Indbyggerantallet  kun  80,000.  I  det  12.  Aarh.  mener 
man,  at  der  har  været  næsten  100,000  Indbyggere  paa  Island  og  samtidig 
i  Norge  200,000,  i  Sverrig  300,000  og  500,000  i  Danmark.  H^s  Forholdet 
na  var  som  i  Oldtiden,  skulde  Island  have  godt  og  vel  en  Million  Ind- 
vaanere,  og  de  kunde  ogsaa  godt  leve  der,  hvis  Landet  var  tilstrækkelig 
opdyrket,  og  Havets  Skatte  benyttedes  tilbørlig.  Folketallet  i  Oldtiden 
viser,  at  Islands  Magtstilling  i  Norden  maatte  van«  anderledes  end  senere. 

Paa  Island  er  kun  en  smal  Kystbræmme  beboet,  samt  nogle  mindre 
Lavlande  og  Dale.  Det  beboede  Areal  er  saaledes  ikke  større  end  Sjælland 
og  Fyn  tilsammen,  det  øvrige  bestaar  kun  af  Fjelde  og  græsløse  Ørkener. 
Kysten  har  paa  Grund  af  de  mange  Fjorde  og  Bugter  en  Længde  af  800 
Mil,  og  derfor  er  Beboelsen  meget  spredt. 

Den  islandske  Bjærgnatur  er  storslaaet  og  ejendommelig.  I  Kystegnene 
er  der  ofte  en  stor  Afveksling,  bratte  Fjelde  og  spidse  Toppe  med  utallige 
Bskke  og  høje  Vandfald,  men  i  de  største  Højder  troner  Jøklerne  i  ensom 
Majestæt  med  deres  glitrende,  snehvide  Kupler.  Bygdens  Dale  og  Lavlande 
med  de  brede  Floder,  der  snor  sig  igennem  grønne  Marker,  de  lyngbevok- 
sede Fjeldsider  med  de  mange  Fosser  omgives  Qernt  og  nær  af  Rækker 
af  Bjærgtinder  og  stejle  Klippevægge;  det  vilde  og  storslaaede  blandes  paa 
en  behagelig  Maade  med  mere  milde  Træk,  de  store  Vulkaner  og  de  brede 
iøkelknpler,    sælsomt   formede   Fjeldtoppe,    opskruede    Lavastrømme   og 

græsløse  Ørkener  afbrydes  og  afveksler  med  grønne  Enge,  rislende  Bække, 
mægtige  Vandfald,  kratbevoksede  Fjeldsider  og  blinkende  Søer.  I  smukt 
Vejr  faar  Fjeldene  et  ubeskriveligt  mildt  og  blødt  Skær,  og  Luften  er  saa 
klar  og  ren,  at  de  Qerneste  Snetinder  staar  skarpt  udmejslede  mod 
den  dybe,  blaa  Himmel.  Solnedgangene  er  ofte  dejlige,  især  naar  Solen 
staar  op  eller  gaar  ned  bag  ved  de  snehvide  Jøkler.  Medens  det  barske 
og    storslaaede    er    fremherskende    i    de    livløse,    indre    Ødemarker,    har 

Bygderne  ofte  et  smilende  og 
venligt  Præg,  og  man  glem- 
mer helt,  at  Skoven  mangler. 
Island  er  dog  ikke  ganske 
blottet  for  Skov,  Birke-  og 
Rønnetræer  kan  opnaa  en 
Højde  af  25—30  Fod  paa 
nogle  Steder,  ellers  er  Krat- 
skovene i  Almindelighed  me- 
get lave  og  har  ogsaa  kun  en 
ringe  Udbredelse,  men  de  har 
i  Landnamstiden  været  ud 
bredt  over  en  stor  Del  af  det 
beboede  Land,  og  man  finder 
en  Mængde  Birkestammer  i 
alle  Tørvemoser.  Kratskovene 
er  tidlig  blevne  ødelagte  af  Faarene  og  ved  Menneskenes  Uforstand  og 
daarlige  Behandling.  I  de  senere  Aar  er  man  begyndt  at  gøre  forskellige 
Forsøg  med  Skovplantning,  som  dog  endnu  er  i  sin  første  Begyndelse. 

Islands  Klippekyster  har  i  Frastand  ofte  et  vildt  og  dystert  Præg,  lod- 
rette, sorte  og  truende  Klippemure  stiger  op  af  Havet,  men  naar  man  kom- 
mer nærmere,  f.  Eks.  ind  i  Mundingen  af  de  store  Fjorde,  bliver  der  mere 
Liv  i  Landskabet,  Brændingen  brydes  mod  de  yderste  Klippepynter,  hvor 
ofte  Tusinder  af  Alke,  Søpapegøjer  og  andre  Søfugle  sidder  i  Rækker  paa 
Klippeafsatserne,    medens    Skyer  af  hvide  Maager   lig  hvirvlende    Snefnug 


Fig.  67.  Aftenstemning  i  Ønundarfjord. 

tumler  sig  ved  Fjeldranden.  Selve  Fjorden  begrænses  af  stejle  Fjelde;  en 
Mængde  smaa  Bække  har  skaaret  sig  Render  i  Fjeldsiderne  og  hopper  og 
boltrer  sig  i  smaa  Kaskader  fra  den  ene  Afsats  til  den  anden.  Fjeldfoden 
og  det  smalle  Kystland  er  grønt  og  græsbevokset,  medens  selve  Fjeldet 
som  oftest  kun  bestaar  af  mørke  Klipper  og  Stengrund  med  hvide  Sne- 
pletter i  de  højere  Regioner.  Fra  Fjordbunden  gaar  en  Dal  ind  i  Landet 
ofie  med  en  Række  Gaarde  paa  hver  Side  af  Elven ;  undertiden  forgrener 
Dalene  sig  ind  imellem  flere  eller  færre  Bjærggrupper,  Kamme  og  Spidser, 
ofte  med  ejendommelige  Former,  medens  Bjærgrandene  langs  Fjordene  og 
de  længere  Dale  ligner  Mure  med  Bastioner  og  Skydeskaar.  Ved  mange 
af  Fjordene  findes  Handelssteder  med  hvid-  eller  rødmalede  Træhuse,  der 
meget  ligner  smaa  norske  Kystbyer. 

Den  største  Del  af  den  islandske  Kyst,  Nord-,  Øst-  og  Nordvest-Kysten, 
har  dette  Udseende,  men  Sydkysten  har  andre  Former.  Naar  man  paa 
Rejse  til  Island  fra  Syd  nærmer  sig  denne  Kyst,  ser  man  først  en  endeløs 
Række  af  hvide  Jøkler  og  Snefjelde  hæve  sig  fra  Havet,  her  er  Islands 
indre  Bjærgland  højest  (5—6000  Fod)  og  nærmer  sig  mest  til  Kysten,  det 
dækkes  her  af  den  umaadelige  store  Vatnajøkull  (150  Q  Mil)  samt  andre 
store  Snedynger  og  Bræer.  Neden  for  disse  Jøkler  ligger  en  flad,  sandet 
Kystbræmme,  og  ned  paa  denne  strækker  sig  fra  hver  Kløft  store  og  smaa 
Bræer,  der  udsender  utallige  større  og  mindre  Jøkelelve  med  en  stor  Vand- 
masse og  et  meget  foranderligt  Løb.  I  Nærheden  af  Kysten  træder  Vest- 
mannøerne  frem,  fantastisk  formede,  stejle  og  sønderrevne  Toppe  af 
bnme  og  sorte  Bjærgarter,  omsværmede  af  Flokke  af  skrigende  Søfugle. 
Paa  Vejen  til  Reykjavik,  Islands  Hovedstad  ved  Faxebugten,  passeres  der- 
paa  Halvøen  Reykjanes,  der  næsten  helt  er  dækket  af  Lavastrømme  og 
Kratere:  sjældent  ses  her  en  grøn  Plet,  de  mørke  Farver  ere  mest  frem- 
trædende, kun  hist  og  her  hæver  sig  nogle  Dampsøjler  fra  hede  Svovl- 
Xilder,  medens  Atlanterhavets  svære  Dønning  bryder  mod  de  kulsorte  Lava- 
klipper ved  Kysten.  Inde  paa  denne  brede  Halvø  ses  en  uoverskuelig 
Række  af  kegleformede  og  savtakkede  Fjelde.  Uden  for  Næsset  har  der 
flere  Gange  været   Udbrud  i  Havet,  Øer  er  blevne  dannet  og  er  igen  for- 

svundne,  og  paa  nogle  tilbageblevne  Klipper  havde  den  nu  uddøde  Geir- 
fugl, som  ikke  kunde  flyve,  sit  sidste  Tilhold.  Efter  at  man  er  sejlet  uden 
om  Halvøens  yderste  Spids,  kommer  man  ind  i  den  brede  Faxebugt,  hvor- 
til Indsejlingen  i  godt 
Vejr  er  meget  smuk  og 
ejendommelig.  Især 
er  den  gamle  Vulkan 
SnæfellsjøkuU  paa 
Bugtens  Nordside  im- 
ponerende; den  en- 
keltstaaende,  snehvi- 
de Kegle  er  helt  dæk- 
ket af  Isbræer,  og  om 
Aftenen  ved  Solned- 
gang gløder  den  i 
ubeskrivelig  Farve- 
pragt. 

Mellem  Reykja- 
nes-Halvøen  ogde før- 
nævnte Jøkler  stræk- 
ker Islands  største 
Lavland  sig  op  mod 
det  indre,  op  til  Gey- 
sir  og  Hekla.  Det  er 
den  største  Flade  af 
frugtbart  Land,  der 
findes  (70  Q  Mil),  det  egner  sig  godt  til  Kreaturavl,  og  her  holdes  de  fleste 
Køer.  Her  ligger  Gaardene  i  Nærheden  af  hverandre  og  samles  under- 
tiden i  tætte  Klynger  til  smaa  Landsbyer.  I  disse  Egne  har  man  i  de  sidste 
Aar  anlagt  flere  Andelsmejerier,  som  nu  aarlig  udfører  flere  Hundrede  Tusind 
Pund  meget  godt  Smør  til  England.  Smaa  Centrifuger  findes  nu  næsten 
paa  alle  Gaarde  i  de  tættere  befolkede  Egne,  de  var  ukendte  for  8 — 10  Aar 


Fig.  68.     Hallormstad  Skov. 

siden.  Landbruget  har  gjort  meget  betydelige  Fremskridt  i  den  senere 
Tid.  Fire  Landbrugsskoler  besørger  nu  de  yngre  Landmænds  Under- 
visning, der  findes  mange  Landbrugsforeninger,  Dyrskuer  o.  s  v.,  og  paå 
Gaardene  er  mange  Jordforbedringer  blevet  gjort.  Aarlig  drager  nu  mange 
islandske  Bondesønner  ned  til  Danmark  for  at  faa  Undervisning  paa  Land- 
brugsskoler, Folkehøjskoler  o.  s.  v.  Landbruget  paa  Island  lider  dog  under 
de  samme  Vanskeligheder,  som  i  andre  Lande,  Arbejdskraften  mangler. 
Arbejdslønnen  og  Kravene  til  Levemaaden  stiger  efter  en  stor  Maalestok, 
Landarbejderne  drager  til  Byerne  og  Fiskerierne  eller  til  Amerika.  Byerne 
tiltager  med  rivende  Fart,  Reykjaviks  Indbyggerantal  er  blevet  mere  end 
fordoblet  i  de  sidste  10  Aar  og  er  nu  10,000.  Andre  Dele  af  Landet  egner 
sig  bedst  til  Faareavl,  især  Nord-  og  Østlandet,  og  i  disse  Egne  ligger  Gaar- 
dene spredte  over  store  Arealer;  thi  Faarene  maa  have  en  meget  rigelig  Plads. 
Man  tror  i  Almidelighed,  at  Vejrliget  paa  Island  er  meget  koldere,  end 
det  er  i  Virkeligheden,  maaske  har  Landets  gamle  Navn  nogen  Skyld  i  denne 
Vildfarelse.  Island  har  Øklima  og  opvarmes  af  Golfstrømmen,  der  om- 
kredser hele  Landet,  men  maa  dog  i  Vintermaanederne  kæmpe  med  Polar- 
strømmen, som  ofte  fører  Kulde,  Taage  og  Is  til  de  nordlige  og  østlige  Kyster. 
Klimaet  paa  Sydlandet  er  forholdsvis  meget  mildt.  Jorden  kan  her  ofte 
om  Vinteren  være  helt  snefri  i  Maaneder,  og  Sneen  ligger  aldrig  længe. 
Vintervejret  i  Reykjavik  er  mildt,  men  regnfuldt  og  stormfuldt.  Sommeren 
har  derimod  en  ringe  Varme,  saa  Korn  kan  kun  modnes  i  enkelte  Aar,  og 
Agerdyrkning  har  aldrig  kunnet  trives,  heller  ikke  de  almindelige  Træer 
eller  Træfrugter  kan  vokse  paa  Island,  Birk  og  Røn  trives  godt,  derimod 
ikke  Naaletræer,  af  Bærbuske  dyrker  man  Ribs  og  Solbær  og  Kartofler, 
Kaal  og  Rabarber  dyrkes  alle  Vegne  i  Lavlande  og  Dale.  Da  Island  er  saa 
stort,  er  Vejrliget  meget  forskelligt  i  de  forskellige  Landsdele,  og  paa  Nord- 
landet er  der  mere  Fastlandsklima  med  en  koldere  Vinter  med  megen  Sne, 
saa  at  man  i  enkelte  Egne  maa  færdes  paa  Skier  mellem  Gaardene,  men 
Skier  er  ukendte  paa  Sydlandet;  Sommeren  er  paa  Nordlandet  ofte  i  Da- 
lene forholdsvis  varmere  end  paa  Sydlandet,  og  der  er  ikke  saa  megen 
Uro  i  Atmosfæren  med  skiftende  Storm,  Blæst  og  Regn. 

En  stor  Plage  for  Nordlandet  er  den  grønlandske  Drivis,  som  i  større 
Masser  som  oftest  kommer  hvert  4.  eller  5.  Aar  og  fylder  hele  Danmark- 
strædet mellem  Island  og  Grønland.  Mest  ubehagelig  er  denne  Gæst, 
naar  den  enkelte  Gange  kommer  om  Foraaret  og  ligger  hele  Sommeren 
til  Begyndelsen  af  September,  hvad  der  til  al  Lykke  sjældent  sker.  Da  er 
Sommeren  paa  Nordlandet  meget  kold  med  Regn  og  Slud  og  Snebyger; 
Græsvæksten  og  Havedyrkningen  mislykkes,  og  al  Trafik  standser,  Handels- 
skibene kan  ikke  komme  ind  til  Havnene,  og  der  bliver  en  stor  Mangel 
paa  Nødvendighedsartikler,  da  tunge  Sager  ikke  kan  sendes  paa  Heste- 
ryg tværs  over  Landet.  Sommeren  1882  var  hele  Nordlandet  og  en  Del 
af  Østlandet  blokeret  af  Drivis,  Befolkningen  led  meget  af  Kulde,  Regn  og 
Sne,  og  Kreaturerne  kunde  ikke  faa  tilstrækkeligt  Foder,  da  Græsvæksten 
var  meget  ringe.  Dertil  kom,  at  Folkene  paa  hver  Gaard  var  syge  af 
Mæslinger,  som  hærgede  hele  Landet  og  dræbte  1200  Mennesker.  Paa 
Europas  Fastland  er  Mæslingerne  endemiske  og  anses  for  en  forholdsvis 
uskyldig  Børnesygdom,  men  naar  de  en  enkelt  Gang  føres  til  afsides 
Egne,  hvor  de  ikke  hører  hjemme,  som  f.  Eks.  Øerne  i  det  stille  Hav,  Is- 
land eller  Færøerne,  har  de  ofte  slaaet  Befolkningen  ned  som  Pest.  Den 
berygtede  Koleraepedemi  i  1853  dræbte  omtr.  4%  af  Københavns  Befolk- 
ning, og  en  Mæslingeepedemi  paa  Island  1846  dræbte  ogsaa  4^/^  af  hele  den 
islandske  Befolkning.  Islands  yderste  klippefulde  Næs  ved  Polarkredsen 
er  mest  udsatte  for  Drivisens  daarlige  Indflydelse,  og  i  disse  Egne  lever 
Befolkningen  under  meget  vanskelige  Forhold;  men  Isen  bringer  dem  dog 
nogle  Fordele,  thi  den  fører  meget  ofle  Sæler,  Hvaler  og  Drivtømmer  til 
Kysten. 

Islands  Hovednæringsveje  er  Faareavl  og  Fiskeri,  den  første  bliver 
der  senere  Lejlighed  til  at  skildre.  Fiskerierne  beskæftiger  12—14,000  Menne- 
sker, og  Havet  omkring  Island  er  et  af  de  fiskerigeste  i  Verden.  Før  drev 
Islænderne  en  stor  Del  af  Fiskeriet  med  aabne  Baade,  men  det  var  en 
meget  farlig  Levevej  i  saa  stormfulde  Farvande;  ved  Faxebugten,  som 
altid  har  været  berømt  for  sine  rige  Fiskerier,  dreves  Fangsten  mest  om 
Vinteren,  da  Vejret  altid  er  meget  stormfuldt  deroppe.    I  Åarene  1853—75 

draknede  2008  Mennesker  ved  Island,  der  omkom  saaledes  i  disse  Aar  3^/o 
af  alle  dem,  der  døde,  ved  Drukning. 

I  de  senere  Aar  fisker  man  mest  med  Dæksfartøjer,  og  den  islandske 
Fiskerflaade  vokser  hvert  Aar,  man  har  ogsaa  skaffet  Damptrawlere,  og 
paa  Fjordene  har  man  nu  mange  Motorbaade.  Havet  ved  Island  vilde 
være  en  uudtømmelig  Rigdomskilde,  hvis  Landets  Børn  havde  tilstrækkelig 
Kraft  og  Mandskab  til  at  udnytte  det,  men  den  meste  Fisk  paa  Fiskeban- 
kerne rundt  om  Island  fanges  af  fremmede  Nationer,  især  Franskmænd, 
Englændere  og  Tyskere.  Man  antager,  at  der  aarlig  ved  Island  fiskes  for 
omtrent  60  Millioner  Kroner.  Sildefiskeriet  er  en  betydelig  Indtægtskilde 
for  nogle  Dele  af  Landet,  især  Nordlandet.  Nordmændene  har  ogsaa  der- 
oppe bygget  flere  Hvalfangerstationer,  som  har  givet  et  godt  Udbytte.  Det 
islandske  Fiskeri  har  gjort  betydelige  Fremskridt  i  den  sidste  Tid;  man 
har  anskaffet  mange  Fiskefartøjer,  oprettet  Assuranceselskaber,  Navigations- 
skole o.  s.  V.  Sild  bruges  meget  som  Agn,  og  i  de  sidste  Aar  har  man 
opført  en  Mængde  Frysehuse  efter  amerikansk  Mønster  til  Sildens  Opbe- 
varing, og  dette  har  faaet  stor  Betydning  for  Fiskeribedriften.  Island  har 
mange  Hjælpekilder  og  kunde  føde  en  meget  større  Befolkning;  nu  da 
Næringsvejene  er  i  Opsving,  er  der  stor  Mangel  paa  Arbejdskraft  til  Trods 
for  meget  høj  Arbejdsløn  i  Sommertiden.  Den  islandske  Befolkning  har 
det  ganske  godt  og  kan  aldeles  ikke  kaldes  fattig;  der  er  nu  for  Tiden  en 
jævn,  om  end  beskeden  Velstand  de  fleste  Steder,  men  rige  Folk  i  euro- 
pæisk Forstand  findes  der  meget  faa  af. 

Af  de  ejendommelige  geografiske  Forhold  paa  Island  og  den  spredte 
Befolkning  følger,  at  Samfærdselen  i  mange  Retninger  er  vanskelig.  Over 
Land  gaar  al  Transport  paa  Hesteryg;  Bygningstømmer,  Kornvarer  o.  s.  v. 
maa  føres  paa  Heste  ind  i  Landet,  ofte  mange  Dagsrejser  over  Bjærge  og 
Ørkener  og  mange  rivende  Elve.  For  hundrede  Aar  siden  bragtes  der  kun 
faa  Kornvarer  til  Island,  og  Handelsforholdene  var  i  det  hele  meget  daar- 
Uge;  da  brugte  hele  Landbefolkningen  Stokfisk  i  Steden  for  Brød,  og  lange 
Karavaner  hentede  Fisken  fra  Syd-  og  Vestkysten  til  de  fjernere  Egne; 
saaledes  sendtes  der  fra  Bispesædet  Holar  paa  Nordlandet  hvert  Foraar  en 

Karavane  paa  100  Heste  til  Sydlandet  for  at  hente  Fisk.  Paa  Holar  var 
der  den  Gang  i  Bispegaarden  sædvanlig  100—150  Mennesker,  som  spiste 
meget  Fisk  og  dertil  meget  Smør,  som  man  dengang  opsamlede  og  gemte 
i  mange  Aar.     Denne  Tid  er   nu   »en  saga  blotte;  man  spiser  nu  lige  saa 


Fig.  69.     Sommernat  i  Reykjavik.  (Efter  Fotografi.) 

meget  Brød  paa  Island  som  i  andre  Lande,  og  kun  meget  lidt  Stokfisk  og 
næsten  aldrig  Klipfisk,  som  udføres  til  Italien  og  Spanien. 

For  30  Aar  siden  fandtes  paa  Island  ikke  en  eneste  Landevej,  kun 
Ridestier,  optraadte  af  Hestefødderne;  nu  er  der  især  i  Sydlandet  blevet 
anlagt  meget  gode  Køreveje,  efter  norsk  Mønster,  over  lange  Strækninger, 
men  det  varer  længe,  inden  man  faar  anlagt  Veje  over  hele  det  beboede 
Areal,  og   til  Udbygderne    anlægger    man    rimeligvis  aldrig  Veje.     Enhver 

rider  paa  Island,  baade  unge  og  gamle,  og  man  kan  næsten  sige,  at  Is- 
lændingen færdes  til  Hest  fra  Vuggen  til  Graven.  Nu  har  man  dog  skaffet 
sig  en  Del  Køretøjer,  som  allerede  benyttes  meget  i  Sydlandet.  I  Reykjavik 
benyttes  Cykler  ogsaa,  og  andre  af  Nutidens  Bekvemmeligheder,  som  Te- 
lefoner, elektrisk  Lys  o.  s.  v.,  har  nu  ogsaa  fundet  Vej  til  Island.  Island 
har  mange  store  Elve,    som  fører  en  meget  anselig  Vandmasse,  da  de  ud- 


Fig.  70.     GuUfoss,    (Efter  Fotografi.) 

springer  fra  de  uudtømmelige  Jøkler,  men  paa  Grund  af  deres  stærke  Fald 
er  de  sjældent  farbare  for  Skibe.  For  25  Aar  siden  fandtes  der  saa  godt 
som  ingen  Broer  paa  Island;  man  blev  færget  over  i  smaa  Baade,  og  He- 
stene blev  drevet  ud  i  det  iskolde  Vand,  maatte  ofte  svømme  en  Fjerding- 
vej og  blev  ført  langt  bort  af  den  rivende  Strøm,  hvorved  af  og  til  nogle 
omkom.  Under  Isgangen  om  Foraaret  kunde  Elvene  ofte  afspærre  Sam- 
kvemmet mellem  Bygderne  i  længere  Tid.  Nu  er  dette  helt  forandret. 
Islænderne  har,  til  Dels  med  stor  Bekostning,  bygget  Broer  over  næsten 
alle  de  store  Elve,    som  der  kan  bygges  Broer  over;    paa  Fladlandet^Syd 

for  Vatnajøkull  findes,  som  før  nævnt,  mange  meget  forgrenede  Jøkelelve, 
men  paa  Grund  af  deres  store  Foranderligbed  kan  man  aldrig  vente,  at 
man  kan  bygge  Broer  over  dem.  Over  en  Mængde  mindre  Bygdeelve 
findes  der  ogsaa  Broer. 

Samfærdselen  til  Søs  var  i  gamle  Dage  ikke  bedre  end  til  Lands.  For 
bundrede  Åar  siden  havde  Island  kun  een  Gang  om  Åaret  fast  Postforbin- 
delse med  Udlandet,  ved  et  Regeringsskib,  som  kaldtes  Falkeskibet,  da  det 
ogsaa  skulde  bente  islandske  Falke,  som  Kongen  bavde  Eneret  til  at  lade 
fange.  Falken  bruges  nu  (bvid  i  blaat  Felt)  som  Islands  Mærke  eller 
Vaaben.  Indtil  for  30  Aar  siden  var  der  ingen  Skibsfart  rundt  om  den 
islandske  Kyst;  naar  man  vilde  rejse  Søvejen  til  Reykjavik  fra  andre  Han- 
delspladser eller  sende  tunge  Sager,  maatte  man  gøre  en  Omvej  over  Kø- 
benbavn. Det  første  Dampskib  kom  til  Island  i  Aaret  1858,  men  Damp- 
skibsfarten er  dog  først  rigtig  kommet  i  Gang  i  de  senere  Aar,  siden  Is- 
land fik  sine  egne  Finanser.  Nu  er  der  regelmæssig  Dampskibsfart  fra 
Købenbavn  omtrent  hver  Uge  om  Sommeren  og  hver  anden  eller  tredie 
Uge  om  Vinteren;  desuden  er  der  hyppige  Dampskibsforbindelser  med 
England,  Skotland,  Norge  og  Tyskland,  og  nu  gaar  om  Sommeren  gode 
Dampskibe  i  regelmæssig  Fart  rundt  om  den  islandske  Kyst  og  anløber 
omtrent  alle  Havne. 

Handelen  paa  Island  er  i  den  senere  Tid  blevet  meget  forandret.  I 
Oldtiden  drev  Islænderne  i  Forening  med  Nordmænd  Handelen,  i  det 
15.  Aarhundrede  var  det  hovedsagelig  Englænderne,  som  handlede  paa 
Island;  de  kom  der  op  for  at  hente  Stokfisk,  som  i  den  katolske  Tid  var 
en  yndet  Fastespise  over  hele  Europa.  Island  var  i  Middelalderen  saa 
berømt  for  sin  Stokfisk,  at  Øen  paa  nogle  gamle  Kort  ligefrem  kaldes 
»Stokafiscac.  I  Begyndelsen  af  det  16.  Aarhundrede  blev  Englænderne 
efter  blodige  Kampe  fordrevet  af  Tyskerne,  og  omtrent  i  100  Aar  var 
Handelen  helt  tysk.  Islænderne  havde  derfor  i  Reformationstiden  megen 
Forbindelse  med  Tyskland,  og  mange  studerede  ved  tyske  Universiteter. 
Efter  at  Hansestædernes  Overmagt  i  Norden  blev  knækket,  indførtes  den 
kongelige   danske  Monopolhandel  paa  Island,  og  Tyskerne  blev  fordrevet 

Og  deres  Handelshus  nedrevet.  Monopolhandelen  varede  i  200  Aar  og 
skadede  Island  meget  i  økonomisk  Henseende.  I  Slutningen  af  det 
18.  Aarhundrede  indsaa  man,  at  det  ikke  kunde  gaa  længer;  Landet  var 
blevet  aldeles  forarmet,  og  i  1786  blev  Monopolhandelen  ophævet  paa  den 
Haade,  at  alle  danske  Undersaatter  frit  maatte  handle  paa  Island,  men 
helt  blev  Handelen  ikke  frigivet  før  1854.  I  det  19.  Aarhundrede  begyndte 
Næringsvejene  lidt  efter  lidt  at  udvikles,  men  først  efter  at  Island  i  1874  fik 


Fig.  71.     Fisken  vaskes.    Se  S.  142—143. 

sin  fri  Forfatning  og  Raadighed  over  sine  egne  Midler,  er  der  kommet 
riglig  Fart  i  Tingene,  og  der  er  siden  gjort  store  Fremskridt.  For  50  Aar 
siden  var  hele  Handelsomsætningen  kun  3  Mill.  Kroner;  nu  er  den  over 
20  Mill.,  skønt  Befolkningen  kun  er  tiltaget  med  25,000.  For  30  Aar  siden 
var  Handelen  næsten  helt  dansk,  nu  drives  3  Fjerdedele  af  den  af  Islæn- 
dingeme  selv,  hovedsagelig  over  England. 

Da  Island  i  1874  fik  sine  egne  Finanser,  var  der  mange,  som  spaaede, 
at  det  vilde  gaa  galt  med  Statshusholdningen ;  alt  skulde  bygges  op  fra 
nyt,  der  stilledes  saaledes  store  Krav  til  den  spredte  og  faatallige  Befolk- 
ning. Men  det  er  hidtil  gaaet  over  al  Forventning  godt  med  Finanserne. 
Man   har  siden    bygget   lange  Veje,    mange  kostbare  Broer  af  Jern,  samt 

mange  offentlige  Bygninger,  ordnet  Dampskibsfarten,  Fiskeriet  og  Søfarten, 
gjort  flere  Forbedringer  i  Kommunalvæsen  og  Kirkestyrelse,  omordnet 
Lægedistrikterne  og  forøget  Distriktslægernes  Antal  fra  8  til  42,  oprettet 
en  Lægeskole,  to  Realskoler,  et  Seminarium,  4  Landbrugsskoler,  en  Naviga- 
tionsskole, en  Haandværkerskole,  flere  Kvindeskoler,  samt  forbedret  Al- 
mueundervisningen; man  har  oprettet  en  Landsbank,  en  Aktiebank  og 
flere  Sparekasser  og  Forsikringsselskaber,  en  Alderdomsunderstøttelse  for 
Almuefolk  o.  s.  v.  Alt  dette  manglede  for  30  Aar  siden.  Dette  blev  gjort, 
uden  at  den  islandske  Landskasse  havde  laant  noget;  der  var  ingen  Stats- 
gæld paa  Island,  men  derimod  et  opsparet  Reservefond  paa  et  Par  Millio- 
ner. Nu  er  man  dog  begyndt  at  laane  i  de  sidste  Aar.  Dog  er  Skatterne 
meget  moderate,  og  der  er  kun  Told  paa  Spirituosa,  Tobak,  Kaffe  og  Suk- 
ker. Naturligvis  er  det  økonomisk  set  en  stor  Fordel  for  Island,  at  Landet 
ingen  Udgifter  har  til  Hær  eller  Flaade,  ellers  vilde  man  jo  heller  ikke 
have  kunnet  komme  saa  godt  ud  af  det. 

I  Oldtiden  var  Island  som  bekendt  en  aristokratisk  Republik,  men 
efter  lange  Slægtsfejder  i  det  13.  Aarhundrede,  hvorved  Samfundet  kom 
i  en  fuldstændig  Opløsningstilstand,  indgik  Island  i  Aaret  1262  en  Perso- 
nalunion  med  Norge  saaledes,  at  Island  skulde  betale  Skat  til  den  norske 
Konge,  uden  at  der  skete  nogen  Forandring  i  Landets  forfatningsmæssige 
Stilling  eller  Love.  Islændingerne  var  ogsaa  fritaget  for  al  Militærpligt. 
Saa  kom  Island  i  1380  med  Norge  under  den  danske  Krone  og  forblev  i 
Forbindelse  med  Danmark  efter  Kielerfreden  1814.  Den  gamle  lovgivende 
Forsamling,  Altinget,  som  var  sygnet  hen  og  ingen  Magt  havde  længer, 
blev  ophævet  i  Aar  1800,  men  1843  genoprejst  som  en  raadgi vende  For- 
samling. I  Aaret  1848  var  der  Tale  om,  at  Island  skulde  inkorporeres  som 
en  Provins  af  Danmark,  der  skulde  sendes  4  Folketingsmænd  og  2  Lands- 
tingsmænd til  den  danske  Rigsdag  i  København.  Dette  modsatte  Islæn- 
derne sig  af  al  Kraft,  da  de  mente,  at  deres  Interesser  umulig  kunde  vare- 
tages paa  den  Maade,  og  de  henviste  til  deres  gamle  Rettigheder  som  et 
særligt  Land  i  Monarkiet,  hvis  Stilling  ikke  lovlig  kunde  forandres  ved 
den    danske    Rigsdag  eller  den   danske  Grundlov.     Fra  den  Tid  begyndte 

den  islandske  Forfatningskamp,  som  først  blev  bragt  til  en  foreløbig  Af- 
slutning ved  den  nye  Forfatning  1874,  som  Kong  Cristian  IX  selv  bragte 
Islænderne  ved  Tusindaarsfesten  for  Landets  Bebyggelse  samme  Aar. 
Føreren  i  alle  disse  langvarige  politiske  Kampe  var  den  islandske  Histo- 
riker Jon  Sigurdsson  (ISll-^lSTQ),  en  i  alle  Retninger  meget  fremragende 
Personlighed.  Ved  Forfatningsloven  fik  Islands  Alting  lovgivende  Myndig- 
hed og  Bevillingsret  og  Landet  sine  egne  Finanser.  Nylig  har  Island  ogsaa 
faaet  sin  egen  Minister,  en  indfødt  Islænder,  som  bor  i  Reykjavik,  og 
dermed  praktisk  set  et  næsten  fuldstændigt  Selvstyre,  skønt  der  endnu 
findes  forskellige  Mellemværender,  mest  af  formel  Natur,  som  man  maa 
yente  kan  blive  ordnet  i  den  nærmeste  Fremtid. 

II.  VULKANER  OG  JORDSKÆLV, 

Island  har  længe  været  berømt  for  sine  ildsprudende  Bjærge,  kogende 
Springkilder,  Dyndvulkaner  og  Jordskælv.  Hele  Verden  kender  Hekla  og 
Geysir,  og  det  sidste  Navn  er  blevet  en  international  Betegnelse  for  hede 
Springkilder  og  bruges  baade  i  Amerika  og  New  Zealand.  Allerede  i  Mid- 
delalderen var  Islands  Vulkaner  berømte  over  bele  Europa,  og  i  denne 
Overtroens  Tidsalder  var  de  gyseligste  Historier  i  Omløb  om  de  rædsels- 
fulde Straffedomme,  som  fuldbyrdedes  paa  Island,  hvor  de  ugudelige  Sjæle 
ikke  blot  pintes  i  den  evige  Ild,  men  ogsaa  i  Havisens  knugende  Kulde; 
hver  Gang  Drivisen  kom  sejlende  ind  mod  Kyslen,  kunde  man  høre  de 
fordømtes  Jamren  og  Stønnen.  De  gamle  Munkekrøniker  opholder  sig  med 
synligt  Velbehag  ved  Skildringen  af  de  gruopvækkende  overnaturlige  Ting, 
som  her  gik  for  sig.  De  ildsprudende  Bjærges  brændende  Lava  og  kogende 
Svovlpøle  var  synlige  Beviser  for  de  Kvaler,  som  de  ugudelige  kunde  vente 
sig  i  Skærsilden.  Den  italienske  Teolog  J.  C.  Recupitius  (f  1647)  siger, 
idet  han  omtaler  de  islandske  Vulkaner:  »Gud  vilde,  at  saadanne  Aab- 
ninger  skulde  findes  paa  Jorden,  for  at  Menneskene  skulde  have  Helvedes 
og  Skærsildens  Kvaler  for  Øjnene  og  derved  blive  mere  gydfrygtige.«  Af 
de  i&Iandske    Vulkaner  var  det   egentlig   kun  Hekla,  som  man  kendte  af 

Navn,  og  det  blev  almindelig  antaget,  at  den  var  en  af  Underverdenens 
Porte,  og  at  man  her  kunde  se  de  fordømtes  Sjæle  hoppende  og  fljrvende 
i  Helvedesilden.  Anledningen  til  disse  Sagn  har  sikkert  været  de  mange 
Lavastykker,  som  under  Udbruddene  slynges  op  og  ned  fra  Krateret.  Op- 
fordringen til  »at  rejse  til  HekkenQeld«  var  ikke  noget  særlig  fromt  Ønske; 

Hekla  omtales  ofte  under 
Navnet  »HekkenQeldc  i  dan- 
ske Salmebøger  og  Postiller 
det  17.  Åarhundrede  og 
senere. 

I  Middelalderen  og  senere 
gik  der  Sagn  om,  at  man 
havde  set  mistænkelige  Døds- 
sejlere med  sorte  Sejl  paa 
Rejse  til  Island;  Passagererne 
paa  saadanne  Skibe  var  lut- 
ter fordømte  Sjæle,  som  skul- 
de indkvarteres  i  Hekla.  Mun- 
ken Alberich  fra  Troisfontai- 
nes  beskriver  paa  en  drastisk 
Maade,  hvorledes  islandske 
Hyrder  var  Vidner  til,  at  de 
faldne  Sjæle  fra  det  store  Slag  ved  Fodevig  (Aar  1134)  i  Form  af  sorte 
Ravne  under  frygtelige  Veraab  blev  nedstødt  i  Heklas  Flammer  af  sorte 
Djævle  i  nogle  Gribbes  Lignelse.  De  gamle  Skrifter  giver  haarrejsende 
Skildringer  af  Heklas  Omegn  og  selve  Bjærget,  som  var  udstyret  med  alle 
Rædsler  for  at  være  en  passende  Bolig  for  Mørkets  Fyrste.  Endogsaa 
Caspar  Peucerus,  Melanchtons  Svigersøn,  fortæller,  at  man  i  en  Mils  Af- 
stand kan  høre,  at  Heklas  Indre  genlyder  af  de  fordømtes  Jamren,  Graad 
og  Tænderskæren.  Han  fortæller  ogsaa,  at  man  kan  se  de  store  Flokke 
af  Ravne  og  Gribbe  tumle  sig  i  Flammerne,  |og;naar  disse  Fugle  op- 
løfter  høje    Skrig,   saa  sker  der  ofte  Krig  eller  Drab  i  Nærheden.     Denne 


Fig.  72.     En  Fiskers  Tørringsplads.   Se  S.  142—143. 


Digitized  by 


Google 


ISLAND  151 

Overtro  om  de  islandske  Vulkaner  holdt  sig  længe  i  mange  Lande,  derimod 
har  man  aldrig  paa  selve  Island  næret  nogen  særlig  overtroiske  Forestil- 
linger om  Vulkanerne;  her  havde  man  dem  saa  at  sige  daglig  for  Øje,  saa 
Folk  ansaa  dem  ikke  for  saa  overordentlig  mærkelige. 

I  den  sidste  Tid  er  de  fleste  islandske  Vulkaner  blevet  undersøgt,  og 
det  har  vist  sig,  at  Island  med  Hensyn  til  Vulkaner  er  et  af  Verdens  mær- 
keligste Lande.  Man  kender  nu  130  Vulkaner  paa  Island,  hvoraf  dog  kun 
25  bar  haft  Udbrud  i  historisk  Tid.  En  Vulkan  eller  ildsprudende  Bjærg 
beskrives  i  Almindelighed  som  et  kegleformet  Fjeld,  sammensat  af  Lava, 
Slagger  og  Aske,  som  er  opkastet  af  Jordens  Indre;  de  islandske  Vulkaner 
er  dog  ingenlunde  saa  regelmæssig  bygget;  ofte  har  Udbruddene  aldeles  ikke 
opbygget  Bjærge ;  den  underjordiske  Ild  er  brudt  frem  paa  det  flade  Land, 
og  store  Revner  har  udgydt  umaadelige  Lavastrømme,  saa  her  har  Udbrud- 
dene ikke  været  knyttet  til  Fjelde.  Betegnelsen  »ildsprudende  Bjærg«  pas- 
ser ikke  paa  alle  islandske  Vulkaner.  Der  findes  paa  Island  tre  Hoved- 
former for  Vulkaner:  kegleformede  Vulkaner,  Lavakupler  og  Kraterrækker. 
De  kegleformede  store  Vulkaner  er  opbygget  af  vekslende  Lag  af  Aske, 
Slagger  og  Lava,  de  ligner  afstumpede  Kegler  med  en  brat  Skraaning;  i 
Toppen  findes  et  stort  Krater,  en  skaalformet  Fordybning,  hvorfra  Lava 
og  Aske  kastes  ud,  og  desuden  findes  der  ofte  flere  Sidekratere,  som  er 
dannet  paa  Spalter,  som  gaar  straaleformig  ud  fra  Vulkanens  Centrum.  De 
fleste  Vulkaner  af  denne  Form  er  høje  Fjelde,  som  oftest  øverst  dækket 
af  Sne  og  Bræer,  der  smelter  under  Udbruddene.  De  største  af  disse  Vul- 
kaner er  ØræfajøkuU  (6753  Fod),  Islands  højeste  Fjeld,  Øijeldjøkelen  (5432 
Fod)  og  Snæfellsjøkelen  (4577  Fod).  Hekla  (4961  Fod)  er  ikke  kegleformet, 
men  en  aflang  Ryg,  spaltet  efter  Længden  med  en  Række  Kratere  paa 
Spalten.  Hekla  er  saaledes  en  Mellemform  mellem  en  Keglevulkan  og  en 
Kraterrække.  Lavakupler  er  som  oftest  store  Vulkaner  med  ringe  Hæld- 
ning og  udhæver  sig  som  vældige  Skjolde  fra  Terrainet;  thi  Højden  er 
meget  ringe  i  Forhold  til  Omkredsen.  Vulkaner  af  denne  Form  findes 
ellers  kun  paa  Sandwichøerne  i  det  stille  Hav.  De  største  af  disse 
Lavakupler  paa  Island  har  en  Højde  af  4^5000  Fod  og  2  Mils  Tværmaal. 

Et  godt  Eksempel  paa  denne  Vulkanform  er  Skjaldbreid,  en  smukt  fonnet 
Kuppel,  der  som  et  bredt  Skjold  med  hvide  Snepletter  hæver  sig  til  en 
Højde  af  3390  Fod  bag  ved  de  historiske  Egne  ved  Thingvellir. 

Lange  Kraterrækker  i  lige  Linie  efter  Spalter  i  Jorden  hører  ogsaa  til 
de  almindelige  Fremtoninger  i  Islands  vulkanske  Egne.    Kraterne  er  byg- 
get op  i  Række  efter  hele  Spal- 
tens Længde  af  sorte  eller  røde 
Slagger    og    Lava.     Kraterne 
ligner  ofle  i  Frastand  kæmpe- 
mæssige Muldvarpeskud,  men 
ved     nærmere     Undersøgelse 
ser  man,  at  Højen  er  et  Slagge- 
gærde  rundt  omkring  en  skaal- 
eller  bægerformet  Fordybning, 
og  ofte  er  Sidevæggen  blevet 
gennembrudt  af  den  flydende 
Lava.    De  enkelte  Kratere  er 
som  oftest  lave  og  overstiger 
sjældent   en  Højde  af  4 — 500 
Fod    over    Omgivelserne;   de 
fleste   er  dog  lavere  (60—100 
Fod).  Saadanne  Kraterrækker 
er  ofte  meget  lange;  paa  Rey- 
kjanes  findes   flere,  som  har 
en  Længde  af  1—1  Va  Mil,  og 
endnu  længere  Kraterrækker  findes  paa  Nordlandet  i  Nærheden  af  Mjrvatn. 
Den   største,   som    har  haft  Udbrud  i  historisk  Tid,  er  dog  Kraterrækken 
ved  Skaptå,  som  i  1783  havde  skrækkelige  Udbrud,  der  var  yderst  fordær- 
velige for  Island;    denne  Kraterrække  har  en  Længde  af  4  Mil  og  bestaar 
af  omtrent  100  Kratere  af  forskellig  Størrelse.  Man  finder  ogsaa  flere  Steder 
paa  Island  Spalter,  hvorfra  Lavaen  er  vældet  frem  i  store  Strømme  uden 
nogen    synlig    Kraterdannelse;    mange  af  disse   Spalter  er  smaa,  men  paa 


Fig.  73.    Hvitaa  neden  for  Gullfoss.  Efter  Fotografi. 

Syd-Island  findes  der  dog  en  kolossal  aaben  Udbrudsspalte,  som  kaldes 
Eldgjå  (Ildspalten);  den  har  en  Længde  af  4  Mil  og  har  gennemkløvet 
flere  høje  Fjelde;  den  har  en  Dybde  af  4 — 500  Fod  og  begrænses  af  lod- 
rette Vægge,  hvorover  høje  Vandfald  styrter  ned  til  Bunden.  Spalten  har 
paa  tre  Steder  udgydt  vældige  Lavamasser,  som  er  flydt  ned  i  Lavlandet 
og  danner  store  Lavasøer  med  et  Areal  paa  12—13  Kvadratmil.  En  lig- 
nende Spalte  kendes,  saa  vidt  man  ved,  ingen  andre  Steder  paa  Jorden. 

Alle  Islands  Vulkaner  har  i  Tidens  Løb  frembragt  en  umaadelig  Masse 
Lava,  og  Islands  Lavamarker  indtager  derfor  et  Areal  af  mere  end  220 
Kvadratmil,  og  de  ligger  som  spredte  store  Pletter  midt  i  Landet  omkring 
de  Vulkaner,  hvorfra  de  stammer.  De  fleste  af  disse  Lavamarker  er  frem- 
bragt ved  mange  Udbrud  til  forskellige  Tider,  og  den  største  Lavamængde 
stammer  fra  forhistoriske  Udbrud.  Ved  de  store  Udbrud  ved  Skaptå  1783 
strømmede  der  ud  fra  Jorden  kolossale  Lavamasser;  i  Løbet  af  4— 5  Maane- 
der  flød  der  fra  den  store  Spalte  Lavastrømme,  som  dækker  et  Fladerum 
af  10  Kvadratmil,  Dale  fyldtes,  mange  Aaer  og  Elve  blev  opdæmmet 
eller  kastet  ud  af  deres  Leje,  Søer  udfyldtes,  og  andre  dannede  sig,  store 
Herreders  Overflade  og  Udseende  blev  aldeles  forandret.  Hvis  denne  Lava- 
masse, som  fremkom  ved  et  enkelt  Udbrud,  med  dertil  hørende  Aske  og 
Slagger,  blev  jævnt  fordelt  over  Sjælland,  vilde  denne  0  dækkes  af  et  6—7 
Fod  tykt  Lag  Lava  og  Aske.  Dette  Udbrud  var  et  af  de  største,  som  man 
kender  paa  Jorden,  og  det  havde  en  skæbnesvanger  Indflydelse  paa  Is- 
lændernes Liv  og  Næringsveje.  Af  alle  kendte  vulkanske  Udbrud  har 
dette  været  det  mest  fordærvelige  for  Island,  og  det  varede  længe,  inden 
Befolkningen  kunde  forvinde  Følgerne  af  de  Ulykker  og  Ødelæggelser,  som 
forvoldtes  af  denne  skrækkelige  Katastrofe.  Ved  disse  Udbrud  blev  8  Gaarde 
fuldstændig  ødelagt  og  afbrændt,  29  mere  eller  mindre  beskadiget,  og  to 
Kirkesogne  var  ubeboelige  i  to  Aar.  Men  dette  var  ikke  det  værste;  de 
fordærvelige  Følger  af  Udbruddet  strakte  sig  over  hele  Landet;  Askesky- 
erne spredtes  over  store  Dele  af  Island,  og  Luften  var  ofte  saa  formørket, 
at  Skibene  paa  Havet  udenfor  ikke  kunde  se  Landet,  før  de  var  tæt  ved 
Brændingen.  Solen  kunde  i  Maaneder  kun  skimtes  som  en  rød  Skive  paa 

Himmelen.  Røgskyerne  og  Åskesøjlerae  steg  saa  højt  op  fra  Vulkanerne,  at 
de   kunde  ses  i  30  Mils  Afstand,  og  en  stor  Mængde   Aske   førtes  ned  til 
Færøerne   og   Skotland.     I  Aarene    1783  og  1784  var  Luften   paa    Island 
underlig   uklar  og  diset  paa  Grund  af  det  fine  vulkanske  Støv,  som  holdt 
sig  svævende  i  Luftkredsen;   dette  Støv  førtes  ogsaa  over  den  største  Del 
af  Europa  helt  ned  til  Italien.     Den  største  Skade,  som  Udbruddene  med- 
førte, var  den  fuldstændige  Ødelæggelse  af  Græsmarkerne  over  en  stor  Del 
af  Landet  og  derved  af  Bøndernes  eneste  Levevej,  Kvægdriften.   Da  Græs- 
set  enten    var   blevet   svedet  af  Markerne   eller  overdækket  med  Aske  og 
Dynd,  døde  Kreaturerne  af  Sygdomme  og  Sult.  Vinteren  efter  og  om  For- 
aaret  1784  fik  Kreaturerne  alle  mulige  Sygdomme  af  den  usunde  Føde  og 
døde  i  Massevis;  paa  mange  Gaarde  uddøde  hele  Kvægbesætningen,  Bløer, 
Faar  og  Heste.  Vinteren  1783—84  døde  paa  hele  Island  af  Hornkvæg  11,500, 
Heste   28,000,   Faar    190,600,   det  vil  sige  50®/o  af  alt  det   Hornkvæg,  der 
fandtes,  77  ^/o  af  Hestene  og  82  ^/o  af  Faarene.    Da  Hestene  er  det   eneste 
Samfærdselsmiddel  paa  Island,  kan  man  let  tænke  sig,  hvilken  Indflydelse 
deres  Død  havde  paa  Samkvemmet;  Levnedsmidlerne  kunde  ikke  indtræCFe 
fra    Købstæderne  i  rette  Tid,  og  Folk  døde  af  Sult  endog  der,  hvor  Hjæl- 
pen var  lige  ved.    Da  Vinteren  1784—85   ogsaa   var  slem,  og  Kreaturerne 
fremdeles  led  af  de  samme  Sygdomme,  og  Luften  stadig  var  fordærvet  af 
vulkanske   Dampe,   saa   indtraadte  der  Mangel  og  Elendighed  hos  Befolk- 
ningen, som  fulgtes  af  Tyfus,  Blodgang  og  Skørbug  og  andre  Sygdomme; 
Folk  spiste  de  mest  uspiselige  Ting,  og  da  Fiskeriet  ogsaa  slog  fejl,  døde 
en    Mængde    Mennesker  af  Sult.     lait  døde  paa  Island  i  Aarene  1784 — 85 
som  Følge  af  Udbruddets  Virkninger  omtrent  9500  Mennesker  eller  en  Fem- 
tedel af  hele  Islands  Befolkning.    I  de  tre  Kirkesogne,   som   laa   nærmest 
Udbrudsstedet,  døde  37%  af  alle   Indbyggere. 

Lavastrømmenes  Overflade  er  forskellig.  Ofte  er  den  meget  ujævn,  og 
Lavaen  kaldes  da  af  Islænderne  takkede  Lavastrømme  (apalhraun),  men 
undertiden  er  der  store  Plader  i  Overfladen,  og  da  kaldes  Lavaen  Plade- 
lava (helluhraun).  De  første  har  en  yderst  ru  Overflade,  som  ikke  bestaar 
af  andet  end  utallige   porøse,   skøre  og  klingende  Lava-  og  Slaggestykker 


Digitized  by 


Google 


ISTAND 


155 


med  et  takket  og  skrubbet  Udseende,  og  de  enkelte  Lavablokke  er  dynget 
sammen  paa  den  mest  ubegribelige  Maade.  Lavaen  er  hurtigt  blevet  af- 
kølet paa  Overfladen,  og  den  størknede  Lavaskorpe  springer  ved  Bevægel- 
sen i  utallige  Stykker,  mens  Strømmen  ruller  frem;  der  høres  derfor  fra 
Lavaen,  naar  den  er  i  Bevægelse,  en  knitrende  og  knaldende  Lyd.  Resul- 
tatet bliver,  at  Overfladen  ser  ud  som  et  af  Stormen  pisket  Hav.  Saadanne 
Lavastrømme  er  ofte  forholdsvis  smalle  og  med  høje  Kanter  og  ligner  i 
Frastand  vældige  Gærder  eller  Rygge.    En    Lavastrøm  af  denne  Form  er 


Fig  74.    Transport  af  Tømmer.    (Efter  Fotografi.) 

meget  vanskelig  at  passere ;  Lavastykkerne  er  saa  løst  sammenføjet,  at  den 
mindste  Berøring  bringer  dem  i  Ulave,  man  vakler  og  styrter  hvert  Øjeblik  ned 
imellem  Lavablokkene,  kryber  op  igen  og  river  sine  Hænder  til  Blods  paa 
de  utallige  Spidser  og  Takker.  De  store  Lavamarker  er  især  dannet  af 
Lavaplader,  som  vel  undertiden  er  jævne  som  et  Stuegulv,  men  dog  oftere 
brudt  og  kløvet  paa  mange  Maader.  Paa  de  glatte  Overflader  ser  man 
utallige  sammenfiltrede  og  snoede  Lavareb,  bøjet  i  lange  Kurver  efter  den 
sejge  Masses  Bølgebevægelse.  De  fleste  Steder  er  den  oprindelige  jævne 
Overflade  ved  Afkølingen  sunket  og  brudt  og  spaltet  i  store  Stykker ;  her- 

ved  er  Overfladen  bleven  meget  ujævn  med  utallige  smaa  Høje,  Rygge, 
Dæmninger  og  kedelformede  Fordybninger;  det  er,  som  Isdækket  paa  en 
Fjord  ved  en  voldsom  Søgang  var  brækket  i  Stykker,  og  det  hele  saa 
pludselig  var  stivnet.  I  Pladelavaerne  findes  en  uendelig  Mængde  Revner 
og  Huller;  nedenunder  er  den  flydende  Lava  nemlig  strømmet  bort,  saa 
at  Overfladens  afkølede  Lavaplader  dækker  store,  tomme  Rum.  Undertiden 
har  den  flydende  Masse  i  længere  Tid  fulgt  den  samme  Vej  under  Lava- 
dækket; efter  Udbruddet  findes  der  da  paa  disse  Steder  lange,  rørformede 
Huler  under  Skorpen.  Paa  denne  Maade  er  rimeligvis  Islands  største  Lava- 
hule, Surtshellir,  blevet  til;  den  har  sikkert  i  lang  Tid  tjent  som  Afløbs- 
rende for  den  glødende  Lava.  Denne  Hule  har  en  Længde  af  839  Favne, 
og  i  den  findes  flere  Sidehuler,  smaa  frosne  Søer,  og  Hulen  afsluttes  af 
en  Iskælder,  et  Kammer  af  omtrent  30  Fods  Højde,  opfyldt  af  meget 
smukke  Issøjler  og  kæmpemæssige  Istappe.  Ofte  findes  meget  store  Rev- 
ner og  Spalter  i  Lavastrømmene;  den  mest  bekendte  af  disse  er  Almannagjå 
ved  det  gamle  Tingsted  Thingvellir;  den  har  en  Længde  af  P/j  Mil  og  be- 
grænses mod  Vest  af  100  Fod  høje,  lodrette  Klippemure,  medens  den  øst- 
lige, sænkede  Væg  kun  har  en  Højde  af  30—50  Fod.  I  Lavaørkenen  Oda- 
dahraun  i  det  indre  Højland  findes  endnu  større  Spalter  med  en  Længde 
af  2—3  Mil. 

Foruden  Lava  kaster  Vulkanerne  Masser  af  løst  Materiale  ud.  Slagger, 
Aske  og  »Bombere,  kugleformede  eller  afrundede  Lavaklatter  eller  Lava- 
draaber.  Den  flydende  Lava  i  Krateret  sønderdeles,  pulveriseres  og  ad- 
splittes af  de  stærke  Dampstød  fra  Vulkanens  Indre,  og  samtidig  høres  der 
i  Jorden  en  stærk  Rullen  og  Torden,  Knalden  og  Bragen.  Naar  Hekla, 
Katla  eller  andre  større  Vulkaner  begynder  at  sprude,  høres  Knaldene  ofte 
i  Qerne  Egne,  og  de  underjordiske  Drøn  bebuder  Indbyggerne,  hvad  der 
er  paa  Færde,  længe  før  man  har  faaet  Underretning  om  Udbruddet.  Fra 
Krateraabningen  hæver  vældige  Damp-  og  Askesøjler  sig,  hvis  Form  meget 
træfiende  er  blevet  sammenlignet  med  en  Pinie.  Den  21.  April  1766  havde 
Heklas  Askesøjle  en  Højde  af  16,000  Fod  og  den  5.  Februar  1846  14,000 
Fods  Højde;  den  er  ofte  betydelig  højere  under  Udbruddene,  men  er  ikke 

blevet  maalt.  Paa  Grund  af  Højden  ses  Vulkanernes  Askesøjler  i  Qernl 
liggende  Egne,  skønt  der  ligger  mange  Bjærge  imellem.  Lavastykker  slyn- 
ges under  Udbruddene  højt  op  i  Luften  og  falder  ofte  ned  langt  fra  Vul- 
kanen; ved  Heklas  Udbrud  i  1510  blev  en  Mand  slaaet  ihjel  af  en  vul- 
kansk Bombe  i  Skalholt,  6  Mil  fra  Bjærget.  Ved  Heklas  Udbrud  i  1766 
blev  Lavastykker  paa  3—4  Punds  Vægt  slynget  3  Mil  bort,    og  en   Slagge 


Fig.  75.    Over  Elven.    (Efter  Fotografi.) 

saa  stor  som  en  knyttet  Haand  faldt  ned  paa  Nordlandet  22  Mil  fra  Hekla. 
Den  finere  Aske  kastes  højt  op  i  Luften  og  spredes  derfra  vidt  og  bredt 
af  Vinden  over  fjerne  Lande  og  Have.  Ved  Katlas  Udbrud  førtes  Asken 
til  Bergen,  ved  Askjas  Udbrud  i  1875  helt  til  Stockholm  o.  s.  v. 

I  et  saa  bjærgfuldt  og  nordligt  Land  som  Island  naar  selvfølgelig 
mange  Vulkaner  op  over  Sneliuien.  Nogle  fritstaaende,  som  f.  Eks.  Hekla, 
er  ikke  dækket  af  sammenhængende  Snemasser,  men  der  findes  paa  dem 
spredte,  store  Snedynger,  som  under  Udbruddene  har  en  forholdsvis  ringe 
Betydning.    Anderledes   forholder    det   sig  med  de  Fjeldgrupper,    hvor  de 


Digitized  by 


Google 


158  LANDE  OG  FOLK 


vulkanske  Udbrudssteder   dækkes  af  store  Jøkelmarker.    Naar  vulkanske 
Udbrud  finder  Sted  under  Jøklerne,  brydes  Bræerne  i  Stykker,  smelter  og 
oversvømmer  de  nærmeste  Dale  og  Lavlande;  saadanne  Begivenheder  kal- 
des af  Islænderne  for  Jøkelløb.     Under  MyrdalsjøkuUs   Snemarker  ligger 
Vulkanen  Katla  skjult ;  den  har  i  den  historiske  Tid  forvandlet  tæt  beboede 
og  frugtbare  Egne  til  Ørkener  med  sorte  Slagger  og  Askemasser,  som  gennem- 
strømmes af  smudsige,  gulbrune  Jøkelelve  i  utallige  Forgreninger.    Katlas 
Vulkankløft  er  mellem  Udbruddene  altid  dækket  af  Sne  og  Is,  og  en  stor 
Skredjøkel  strækker  sig  fra  Vulkanen  ned  paa  Lavlandet.    Under  Udbrud- 
dene brydes  Jøkelen  i  Stykker,  og  de  store  Landstrækninger  oversvømmes 
af  vældige  Vandflomme   med  Tusinder   af  svømmende   Isstykker,   hvoraf 
mange   er   saa   store  som  Huse.     Paa  Grussletten   nedenfor,   som  har   en 
Længde  af  5  Mil  og  en  Bredde  af  4  Mil,   kan  intet  Liv  trives;   de  mange 
Bøndergaarde  med  vidtstrakte  Enge,  som  fandtes  her  i  Oldtiden,  er  blevet 
fejede   bort,   og  de  nuværende  Indbyggere  i  disse  Egne  er  for  det  meste 
flyttet  3—400  Fod  op  i  Fjeldene,   hvor   der   findes   ganske   frodige   Græs- 
gange.    Katla   har   haft  12  eller  13  Udbrud  i  den   historiske  Tid,   hvoraf 
mange  har  været  yderst  fordærvelige  for  de  nærmeste  Egne.  Af  andre  Jø- 
kelvulkaner er  Skeidarårjøkull  og  ØræfajøkuU  de  mest  kendte.  Det  største 
Udbrud   af  ØræfajøkuU  fandt  Sted  i  Aaret  1362;    den    Gang  blev  40  Bøn- 
dergaarde og  2  Præstegaarde  med  Mennesker,  Kreaturer  og  alt  bortskyllet 
eller   begravet   paa   en   eneste    Dag.    Sagnet  fortæller,   at  kun  en   enkelt 
Hyrde  og  en  blisset  Hest  beholdt  Livet;  alt  andet  levende  omkom. 

Baade  Nord  og  Syd  for  Island  har  Udbrud  fundet  Sted  paa  Havbun- 
den, hyppigst  dog  uden  for  Reykjanes  paa  Sydvestkysten.  Udbrudsvirk- 
somheden  var  her  stærkest  i  det  13de  Aarhundrede;  da  nævner  Annalerne 
5  eller  6  Udbrud  paa  dette  Sted.  Slaggeøer  dannede  sig  flere  Gange,  men 
forsvandt  hurtigt  igen.  En  saadan  0  dannedes  ogsaa  1783;  paa  Øen,  som 
fik  Navnet  Nyø,  blev  der  rejst  en  Flagstang,  men  Øen  forsvandt  kort  efter 
med  Flagstang  og  det  hele. 

I  et  saa  vulkansk  Land  som  Island  er  Jordskælv  naturligvis  meget 
almindelige,   især  i  Midtpartiet  af  Island,   hvor  de  fleste  Vulkaner  findes. 

Paa  den  nordvestlige  Halvø  og  paa  Østlandet  er  Jordrystelser  derimod 
meget  sjældne.  Det  sydlige  Lavland  i  Nærheden  af  Hekla  og  Katla  er 
især  udsat  for  stærke  Rystelser  og  ligeledes  Egnene  ved  Husavik  og  Kel- 
duhverfi  paa  Nordlandet.  Paa  begge  Steder  har  stærke  Jordskælv  i  de 
sidste  Tider  gjort  megen  Skade  og  forvoldt  store  Tab  af  Menneskeliv  og 
Ejendom.  Som  Eksempler  vil  jeg  kun  nævne  to  Jordskælv,  det  ene  paa 
Nordlandet  og  det  andet  paa  Sydlandet.  Saa  stærke  Jordskælv  er  til  al 
Lykke  temmelig  sjældne,  men  mindre  Rystelser,  som  kan  gøre  lidt  Skade 
paa  Bygninger,  Gærder  o.  s.  v.,  er  meget  hyppige. 

Om  Morgenen  den  25.  Januar  1885  rystedes  Bygden  Kelduhverfi  af 
et  heftigt  Jordskælv.  Rystelsen  varede  i  2 — 3  Minutter  med  en  saadan 
Styrke,  at  Folk  hverken  ude  eller  inde  kunde  holde  sig  oprejste.  Nogle 
Huse  faldt,  andre  blev  kløvede,  og  flere  gamle  Lavarevner  blev  vekselvis 
trykket  sammen  og  udvidet,  og  et  Sted  løsnede  sig  et  Klippestykke  af  en 
Kubikfavns  Størrelse,  hvoraf  en  Trediedel  før  Jordskælvet  laa  begravet  og 
fastfrosset  i  Jorden,  rullede  ned  ad  en  Skrænt  og  vendte  den  nederste  Side 
opad.  Isen  paa  en  nærliggende  Sø,  som  havde  en  Tykkelse  af  Vs^V«  Alen, 
blev  sønderrevet  i  utallige  Stykker,  og  disse  dyngedes  op  som  høje  Gærder 
paa  Søens  vestlige  Bred.  Store  Stykker  frossen  Jord  løsreves  fra  Under- 
laget og  blev  staaende  paa  Kant.  Paa  de  flade  Sandstrækninger  Vest  for 
Søen  blev  Sandet  kastet  til  Vejrs  i  50 — 60  Favne  høje  Søjler,  og  næste 
Dag  fandt  man  paa  Sandet  flere  Jordfaldshuller,  hvoraf  de  største  havde 
en  Omkreds  af  60 — 70  Favne.  Alle  Gaarde  i  denne  Egn  blev  mere  eller 
mindre  beskadigede,  men  intet  Menneskeliv  gik  tabt. 

Jordskælvet  i  1896  i  Islands  sydlige  Lavland  var  endnu  heftigere  og 
gjorde  meget  mere  Skade;  hele  det  store  Lavland  rystedes  ved  flere  vold- 
somme Stød  (i  Dagene  fra  den  26.  August  til  den  6.  September),  som  var 
meget  ødelæggende  for  disse  tæt  beboede  Egne.  Af  de  derværende  1287 
Gaarde  blev  161  fuldstændig  ødelagt  og  151  meget  stærkt  beskadiget;  næ- 
sten alle  de  andre  blev  mere  eller  mindre  beskadiget,  skønt  Husene  ikke 
helt  faldt  ned.  Her  kan  vi  ikke  nærmere  beskrive  denne  Naturbegiven- 
hed,  men   vil   kun    skildre,   hvorledes  det   gik  til  i    Bygden  Ølfus,    som 

blev  ramt  af  Ulykken  den  6.  September;  i  andre  Egne  paa  Lavlandet  skete 
der  noget  lignende. 

Hele  Natten  mellem  den  5.  og  6.  September  føltes  Jordrystelser  over 
hele  Lavlandet  med  enkelte  stærkere  Stød;  Jorden  kom  ikke  i  Ro, 
men  var  i  stadig  vuggende  Bevægelse.  Kl.  2  om  Natten  opskræmtes  man 
ved  et  nyt,  uhyre  voldsomt  Stød,  som  føltes  over  hele  Lavlandet,  men  dog 
ingen  Steder  saa  stærkt  som  i  Ølfus,  hvor  det  gjorde  flere  Ulykker  end 
nogen  af  de  foregaaende  Rystelser;  her  faldt  24  Gaarde  til  Grunden,  og  20 
blev  stærkt  beskadiget.  Det  var  et  stort  Held  for  Indbyggerne,  at  de  allerede 
ved  Stødet  Kl.  11  om  Aftenen,  som  her  ikke  gjorde  videre  Skade,  var 
flygtet  ud  i  det  fri  og  havde  indrettet  sig  paa  at  tilbringe  Natten  under 
aaben  Himmel;  thi  hvis  alle  havde  ligget  i  deres  Senge,  vilde  sikkert  mange 
været  omkommet  under  Stødet  Kl.  2,  som  var  saa  kort  og  kraftigt,  at 
Husene  faldt  ned  i  et  Nu.  Natten  var  mørk  og  taaget.  Ølfuså,  den  store 
Elv,  som  begrænser  Bygden  mod  Øst,  brød  frem  med  voldsom  Kraft, 
og  der  hævede  sig  paa  dens  Lagune  en  Flodbølge  af  16  Fods  Højde.  Man 
var  i  den  dødeligste  Angst  for,  at  den  lavtliggende  Bygd  skulde  blive 
oversvømmet,  hvilket  dog  ikke  skete.  Folk  stod  skrækslagne  i  Grupper  paa 
Marken,  der  gyngede  under  dem  som  i  Søgang.  Rummelen  og  Drønene  gen- 
lød fra  det  ene  Fjeld  til  det  andet,  saa  at  man  ofte  ikke  kunde  høre 
Ørenlyd;  der  var  intet,  man  heller  ønskede,  end  at  det  snart  maatte 
dages,  thi  Mørket  gjorde  Tilstanden  uhyggeligere.  Kirkeklokkerne 
ringede  stadig  som  til  Ligfærd  for  den  dødsdømte  Bygd,  Kirketaarnene 
af  Træ  svajede  hid  og  did,  men  faldt  ikke.  Man  kan  tænke  sig,  hvilket 
Indtryk  alle  disse  Rædsler  maa  have  gjort  paa  Befolkningen,  som  skæl- 
vende i  den  kolde  Nat,  halvnøgne  i  ravende  Mørke  ventede  deres  Under- 
gang. Lige  efter  det  stærkeste  Stød  Kl.  2  hørte  man  over  hele  Bygden 
omtrent  i  IV«  Time  en  umaadelig  Susen  og  Brusen  som  fra  et  stort  Vand- 
fald; nogle  troede,  ;at  det  maatte  være  et  vulkansk  Udbrud  i  Nærheden, 
mens  andre  mente,  at  Havet  var  ved  at  bryde  ind  over  Slettelandet.  I 
Begyndelsen  lignede  Lyden  en  voldsom  Tuden  af  en  Dampfløjte.  Larmen 
skyldtes  en  meget   stor   Springkilde,   som  var  blevet   dannet  under  Jord- 

skælvet,  og  da  det  lysnede  om  Morgenen,  saa  man  Dampsøjlen  hæve  sig 
6—700  Fod  højt  oppe  i  Luften,  og  inde  i  Dampen  saas  Vand  og  Damp- 
straaler  skydende  op,  den  ene  højere  end  den  anden.  Disse  Dampudbrud 
tabte  dog  snart  deres  Styrke,  og  de  første  Dage  sprudede  Kilden  kun  10 — 12 
Alen,  blev  derefter  lidt  efter  lidt  mere  spagfærdig,  indtil  Udbruddene  stand- 
sede midt  i  September.  Den  næste  Dag  byggede  man  i  Ølfus  smaa  Hytter 
af  Tømmerstykker,  sønderbrudt  Bohave  og  Græstørv,  og  med  disse  maatte 


Pig.  76.    Den  nye  Jernbro  over  Tjorsaa.    (Efter  Fotografi). 

man  i  nogen  Tid  lade  sig  nøje.  I  de  sidste  Nætter  havde  Køerne  været  ude, 
og  derfor  blev  ingen  af  dem  dræbt;  den  eneste  Næring,  de  fleste  Folk  havde 
den  første  Dag,  var  Mælken,  thi  alle  Fødevarer  var  begravet  under  Rui- 
nerne. Fra  Bjærgene  styrtede  vældige  Fjeldskred  ned,  og  i  andre  Egne 
dannede  der  sig  store  Spalter  tværs  igennem  Layland  og  Fjeld,  hvoraf 
enkelte  havde  en  Længde  af  IV« — 2  Mil;  Vandløb  og  Søer  forandredes,  nye 
varme  Kilder  dannedes,  mens  andre  forsvandt  o.  s.  v. 

Varme  Kilder^  Kulsyrekilder  og  Svovlkilder   staar  i  en  nær    Forbindelse 
med  Vulkanerne  og  er  som  disse  som  oftest  knyttet  til  Spalter  i  Jordbunden. 

Varme  Kilder  findes  spredt  over  bele  Landet;  den  mest  bekendte  af  disse 
er  den  berømte  Geysir.  Kulsyrekildeme  findes  især  paa  Snæfellsnes,  men 
Svovlkilderne  er  hyppigst,  hvor  Udbrudsvirksomheden  i  nyere  Tid  har 
været  stærkest.  De  kogende  Svovlkilder  har  en  stor  Indflydelse  paa  Bjærg- 
arterne,  idet  Stenene  opløses,  omdannes  og  forandres  af  de  sure  Dampe 
og  endogsaa  kan  blive  fuldstændig  til  Grød,  saa  at  man  ved  Svovlkilderne 
altid  finder  en  Mængde  kogende  Dyndpytter  med  alle  mulige  Farver;  de 
er  som  oftest  yderst  uhyggelige  og  stygge  og  udsender  en  kvælende  Svovl- 
stank. Disse  Kilder  afsætter  ogsaa  Svovl,  Gibs  og  andre  Stoffer.  De  mest 
kendte  Svovllejer  findes  ved  Myvatn  i  Nordlandet  og  Krisuvik  i  Sydlandet; 
paa  begge  Steder  bar  man  i  ældre  Tider  haft  en  betydelig  Svovhninedrift, 
som  nu  ikke  længer  kan  betale  sig. 

Af  varme  Kilder  findes  Hundreder  eller  maaske  Tusinder  over  hele 
Island;  nogle  er  kun  lunkne  og  tjenlige  til  Bad,  andre  er  kogende  og 
boblende,  men  enkelte  springer  af  og  til,  kaster  Vandstraaler  op  i  Luften, 
af  den  Slags  Kilder  er  Geysir  den  største.  Geysir  ligger  ved  det  sydlige 
Lavland  under  et  lille  Bjærg  (Laugafell)  i  en  Gruppe  af  ca.  50  smaa  og 
store  kogende  og  boblende  Lerpytter.  Omkring  Aabningen  af  Geysir 
har  der  dannet  sig  en  flad  Stenkegle  (af  Kiselsinter),  afsat  af  det  mine- 
ralholdige  Vand,  med  en  Skaal  i  Toppen,  hvorfra  et  70  Pod  dybt  Rør  gaar 
lodret  ned  i  Jorden.  Mellem  Udbruddene  er  Skaalen  fyldt  med  varmt 
Vand,  som  i  Overfladen  har  en  Temperatur  af  76 — 86^,  nede  paa  Bunden 
af  Røret  er  Varmen  derimod  meget  højere,  120— 130^  Før  et  Udbrud  hører 
man  dumpe  Drøn  nede  i  Jorden,  Dampmasserne  forøges,  og  Vandet  koger 
over  Skaalens  Kanter.  Pludselig  skyder  en  Vandstraale  lodret  op  i  Luften^ 
derpaa  følger  den  ene  efter  den  anden,  højere  og  højere,  60 — 100  Fod,  og 
undertiden  højere.  Vandstraalerne  ses  i  Dampen  som  lodrette  Søjler,  men 
pludselig  synker  det  hele  sammen,  og  Skuespillet  er  til  Ende.  Man  antager, 
at  Damptrykket  paa  Rørets  Bund  er  Aarsag  til  Geysirs  Udbrud.  1  Dybet 
kommer  Temperaturen  paa  Grund  af  Vandmassens  Tryk  betydelig  over 
Kogepunktet  paa  Overfladen,  men  i  det  Øjeblik  det  varme  Vand  nede  i 
Røret   har  opnaaet  en  højere  Temperatur  end  den,  der  svarer  til  Vandets 


Digitized  by 


Google 


ISLAND  163 


Tryk,  forvandles  det  til  Damp  og  slynger  Vandsøjlen  højt  op  i  Luften;  de 
Vandlag,  som  ligger  nedenfor,  befries  derved  fra  Trykket  og  forvandles  da 
ogsaa  til  Damp,  og  Udbruddet  fortsættes,  indtil  det  udslyngede  Vand  er 
blevet  saa  afkølet,  at  det  forhindrer  en  videre  Dampudvikling. 

Island  skylder  udelukkende  de  vulkanske  Kræfter  sin  Tilblivelse;  det 
er  helt  igennem  opbygget  af  gamle  og  nye  vulkanske  Bjærgarter,  som  i 
Form  af  flydende  Lava  eller  Aske  og  Stenbrudstykker  er  trængt  frem  paa  Over- 
fladen fra  Jordens  Indre.  Den  største  Del  af  Landet  er  dannet  af  en  mørk^ 
vulkansk  Bjærgart,  der  kaldes  Basalty  som  ikke  er  andet  end  gammel  Lava. 
Naar  man  sejler  langs  den  islandske  Kyst,  især  Øst-  og  Vestlandet,  er 
Balsaltfjeldenes  ejendommelige  Former  straks  paafaldende;  de  stejle,  næsten 
lodrette  Fjeldsider  viser  sig  som  vældige  2000  Fod  høje,  sorte  Mure,  oven- 
til flade  eller  udtakkede  med  Bastioner  og  Skydeskaar.  Disse  Fjeldmure 
er  opført  af  indtil  100  vandrette  eller  lidet  hældende  Klippelag,  der  under- 
tiden adskilles  af  tynde,  røde  Linier,  bestaaende  af  Slagger  og  Aske.  Hvert 
Klippelag  har  øverst  og  nederst  Slaggeskorper  ligesom  Nutidens  Lava,  og 
inde  i  Stenen  findes  flere  eller  færre  Blærerum,  som  viser,  at  Stenen  en- 
gang har  været  flydende.  Enkelte  Steder  afbrydes  Basaltfjeldenes  sorte 
Farver  af  lyse  Fjeldskrænter  og  gullige  eller  blegrøde  Fjeldtoppe;  det  er, 
som  om  der  stadig  laa  Solskinspletter  paa  Fjeldene  paa  disse  Steder.  Denne 
lyse  Farve  skyldes  en  anden  vulkansk  Bjærgart,  som  kaldes  Liparit;  den 
optræder  i  mindre  Indlejringer  mellem  Basaltlagene  og  undertiden  i  større 
særskilte  Masser.  Af  denne  Bjærgart  findes  der  mange,  til  Dels  stærkt  far- 
vede Varieteter,  og  Fjeldsider,  hvor  denne  Bjærgart  er  fremherskende,  har 
ofte  de  mest  skrigende  Farver.  Naar  Lipariten  bryder  frem  af  Jorden  som 
en  glødende  Masse  og  hurtigt  afkøles,  omdannes  den  til  et  kulsort  Glas, 
som  er  kendt  under  Navnet  Obsidian,  men  undertiden  kan  den  paa  Grund 
af  Vanddampe  blive  porøs  og  svampet  og  bliver  da  til  en  lys,  ja  næsten 
helt  hvid  Pimpsten.  Lavastrømme  af  Liparit,  Obsidian  og  Pimpsten  findes 
nogle  Steder  paa  Island,  saaledes  Øst  for  Hekla  ved  Torfajøkel. 

Midten  af  Island  optages  af  løse  Bjærgarter,  som  kaldes  Tuf  og  Breccie^ 

Og  som  bestaar  af  Aske  og  Grus,  der  er  udkastet  af  gamle  Vulkaner. 
Disse  Bjærgarter  kan  være  af  meget  forskelligartet  Beskaffenhed.  Nogle 
Tuffer  er  fine,  andre  meget  grove,  de  har  i  Reglen  en  rødbrun  eller  gullig 
brun  Farve.  Naar  Tuffen  er  opfyldt  af  en  Mængde  store,  kantede  Lava- 
stykker, kaldes  den  Breccie,  men  naar  Lavastykkerne  senere  ved  Elves  eller 
Bræers  Hjælp  er  blevet  glattet  og  afrundet,  kaldes  Bjærgarten  Konglomerat. 
Disse  Tuffer  danner  et  bredt  Bælte  tværs  over  Island,  som  paa  begge  Sider 
mod  Øst  og  Vest  begrænses  af  Basalt.  Næsten  alle  Nutidens  Vulkaner 
paa  Island  findes  i  Egne,  hvor  Tuf  og  Breccie  danner  Undergrunden. 

Man  antager,  at  Island  i  Fortiden,  i  den  tertiære  Jordperiode,  har 
været  sammenhængende  med  Grønland  og  Skotland,  at  et  vulkansk  Land 
i  de  Tider  strakte  sig  tværs  over  det  nordlige  Atlanterhav.  Af  dette  Land 
er  Island  og  Færøerne  en  Rest,  det  øvrige  er  forsvundet  i  Havet.  Man 
har  af  Piantelevninger  fra  den  Tid  kunnet  finde  ud,  at  Aarstemperaturen 
paa  Island  dengang  var  omtrent  den  samme  som  nu  i  Nord-Italien.  I  den 
islandske  Basaltformation  findes  hist  og  her  Lag  af  forskellig  farvede  Ler- 
arter indeholdende  Brunkul  og  fladtrykte  Træstammer,  som  paa  Island 
kaldes  »Surtarbrandc  I  Leret  har  man  flere  Steder  fundet  vel  bevarede, 
ældgamle  Plantelevninger,  som  viser,  at  disse  Lag  er  dannet  under  et  me- 
get varmere  Klima  end  nu.  Imellem  Udbruddene,  som  frembragte  Basal- 
len og  Tuffen,  dannedes  der  Jordbund  med  yppig  Plantevækst.  Dengang 
fandtes  paa  Island  udstrakte  Skove  af  Løn,  Eg,  Hassel,  Plataner,  Valnød, 
Tulipantræer,  vild  Vin  o.  s.  v.  Skade  at  der  dengang  ingen  Mennesker  fand- 
tes til  at  fryde  sig  over  al  denne  Herlighed. 

III.    ET  BESØG  PAA  EN  ISLANDSK  GAARD. 

En  islandsk  Dal  begrænses  som  oftest  paa  begge  Sider  af  sorte,  stejle 
Basaltfjelde  med  Snepletter  i  de  højere  Regioner.  Fjeldene  viser  sig  i  Al- 
mindelighed at  være  nogenlunde  flade  oventil,  naar  man  bestiger  dem; 
deroppe  ses  kun  nøgne  Grussletter,  Stenblokke  og  Snedynger,  men  i  det 
Qerne  skimtes  glitrende,  hvide  Jøkelkupler  og  takkede,  vulkanske  Bjærg- 
toppe,  medens  enkelte  hvide  Dampsøjler  hæver  sig  fra  varme  Kilder  eller 

vulkanske  Kratere  i  de  indre  Ødemarker.  Dalene  er  udhulet  i  den  Fjeld- 
masse,  vi  staar  paa,  men  de  forsvinder  for  Øjet,  og  Blikket  svæver  frit 
over  de  store  Vidder,  uden  at  man  lægger  Mærke  til  de  mange  dybe  Dal- 
render, som  er  skaaret  ned  i  Plateauet,  før  man  staar  paa  Randen  af 
dem.  Da  aabner  Dalen  sig  med  et  Svælg  eller  en  uhyre  Kløft,  men  naar  man 
kigger  fremover,  bliver  Udsigten  venligere.  Paa  Dalbunden  slynger  Elven 
sig  som  et  Sølvbaand  gennem  grønne  Enge,  for  derefter  langt  borte  at  ud- 
gyde sig  i  Fjorden,  der  som  en  matpoleret  Flade  forsvinder  ved  den  disede 
Horisont.  I  begge  Dalsider  ses  ved  Fjeldsiden  med  lange  Mellemrum  lyse- 
grønne Pletter,  som  ved  nærmere  Eftersyn  viser  sig  at  være  de  gødede  og 

dyrkede  Hjemmemarker 
eller  Tun  omkring  Gaar- 
dene.  Midt  i  disse  grøn- 
ne Pletter  kastes  Sol- 
straalerne  hist  og  her 
tilbage  fra  Bygninger- 
nes røde  og  hvide  Gavle. 
Vi  staar  nu  ved  Dalren- 
den og  ser  nøjere  paa 
vore  Omgivelser;  Fjeld- 
kanten er  gennemgravet 
af  Kløfter,  Smaadale  og  Botner  og  opløses  i  en  Mængde  Kamme,  Toppe 
og  Bastioner,  hvorimellem  smaa  og  store  Vildbække  boltrer  sig  i  Fosser 
og  Kaskader;  Hundreder  af  Vandløb  fører  Grus  og  Klippestykker  ned  til 
Fjeldets  Fod  og  Dalen,  og  neden  for  hvert  Hak  i  Fjeldet  er  der  derfor  en 
flad  Gruskegle,  som  strækker  sig  ned  ad  Bjærgsiden  til  Dalbunden;  hver 
lille  Top  og  hvert  Hak  har  ligesom  et  Timeglas  efter  Tyngdens  Love  ud- 
tømt deres  Indhold  ned  paa  det  flade  Land.  Fjeldets  Fod  er  plantebevokset, 
men  Græsset  har  sjældent  kunnet  arbejde  sig  højere  op  end  til  midt  paa 
Fjeldet;  kun  paa  Rygge  imellem  Kløfter  og  Lavninger,  hvor  hverken  Vand- 
flomme, Fjeldskred  eller  Laviner  kan  gøre  Fortræd,  strækker  Plantedækket 
sig  i  længere  Tunger  opefter,  men  den  øverste  Halvdel  af  Fjeldsiden  bestoar 


Fig.  77.     Hekla  lige  efter  Udbruddet  i  1845. 

sjældent  af  andet  end  nøgne  Klippeafsatser,  Klippevægge  eller  Stendynger.  Ved 
nøjere  Eftersyn  vil  man  dog  finde  enkelte  Planteindivider  søgende  Skjul, 
Læ  og  Fodfæste  mellem  Klippeblokke  og  i  Sprækker,  og  hvor  Rækker  af 
Kilder  pipler  frem  mellem  Klippelagene,  er  der  ofte  en  frodig  Vegetation 
af  gulgrønne  Mosser,  som  danner  Jordsmon  og  bereder  Vejen  for  de  højere 
Planter.  Selv  i  de  stejleste  Dalsider  ser  man  Faarene  spredt  omkring 
for  at  opsøge  de  saftige  og  krydrede  Fjeldplanter,  som  titter  frem 
mellem  Stenene;  deres  Hurtighed  og  Behændighed  i  at  undgaa  nedstyr- 
tende Stene  og  i  at  hoppe  fra  den  ene  Klippeblok  til  den  anden  er  for- 
bavsende. 

Men  vi  befinder  os  endnu  oppe  paa  Fjeldet  og  skal  se  at  komme  ned- 
efter; vi  har  i  nogen  Tid  ligget  i  Telt  oppe  paa  Højlandet  midt  imellem 
Jøklerne  og  trænger  nu 
til  at  komme  til  Byg- 
den og  faa  en  ordent- 
lig Seng.  Vor  Karavane 

bestaar  af  8  Heste   deraf  ^^^  ^^*    ^^  stykke  af  Kraterrækken  ved  Skaftaa  (se 

'  Side  151). 

tre  med  Kufferter,  jern- 

beslaaede  Kasser,  hængt  paa  Kløvsadler  og  surret  fast;  de  maa  være  stærke 
og  godt  pakket,  thi  naar  Hestene  drives  i  Trav  og  Galop,  tørner  Kuffer- 
terne hvert  Øjeblik  sammen  med  Brag  og  Smæld.  Den  lille  islandske 
Hest  er  et  klogt  Dyr  og  utrolig  sikker  paa  Benene,  saa  Rytteren  behøver 
ikke  at  være  bange,  selv  om  det  gaar  i  flyvende  Fart  gennem  nedgravede 
krogede  Ridestier,  imellem  Klippeblokke  og  over  Tuer.  I  Taage  og  Sne- 
tykke har  de  et  mærkværdigt  Instinkt  til  at  finde  Vej.  Oppe  paa  selve 
Højlandet  findes  der  ingen  Ridestier  og  ingen  Stenmærker  til  at  vise  Vej; 
der  maa  man  selv  finde  sig  til  Rette;  kun  paa  tre  eller  fire  Hovedveje  over 
Ubygderne  har  Hestehovene  i  Aarhundreders  Løb  skabt  nogle  nedtraadte, 
bugtede  Stier,  som  dog  ofte  forsvinder.  Vor  Vej  fører  nu  ned  ad  en  lille 
Sidedal  til  Hoveddalen,  langs  en  Elv,  som  i  utallige  Fosser  styrter  af  Sted 
over  Basaltklippemes  høje  Terrasser.  Først  maa  vi  ride  nedad  nogle  lange 
Snedynger,  hvor  en  af  Førerne  gaar  i  Forvejen  med  en  lang  Alpestok   for 

at  prøve  Sikkerheden ;  thi  ofte  er  Snedyngeme  undermineret  af  Fjeldbække, 
som  man  hører  risle  dybt  nede  i  Kløfterne  under  Sneen ;  at  Folk  og  Heste 
pludselig  styrter  igennem,  kan  let  ske.  Elven  maa  passeres  flere  Gange,  og 
Hestene  er  nødt  til  at  balancere  paa  de  glatte  Klippeblokke  midt  i  den 
skummende  Strøm.  Det  gaar  godt,  og  vi  naar  uden  Uheld  ned  til  Hoved- 
dalen. 

Nu  nærmer  vi  os  til  den  Gaard,  hvor  vi  venter  at  kunne  faa  Natte- 
kvarter.  Uden  for  Hjemmemarken,  som  omgives  af  et  Gærde  af  Sten  eller 
Græstørv,  modtages  vi  af  en  Flok  gøende  Hunde,  men  Hestene  ved  af 
gammel  Vane,  at  deres  Angreb  ikke  er  saa  ilde  ment,  og  tager  det  med 
forholdsvis  Sindsro;  vi  kommer  igennem  Leddet  og  rider  ad  en  indheg- 
net Vej  op  imod  Vaaningshusene,  som  staar  midt  paa  Tunet  i  en  lang 
Række  med  Gavlene  vendt  ud  til  samme  Side.  Gavlene  er  ofte  malet 
røde,  hvide  eller  gule,  men  Husene  er  ellers  grønne,  da  de  er  beklædt  med 
Græstørv.  Husene  paa  de  fleste  islandske  Gaarde  er  bygget  af  Græstørv, 
som  oftest  med  enkelte  mellemliggende  Lag  af  utilhuggede  Kampesten,  og 
indvendigt  panelerede  med  Træ.  Gaarden  bestaar  af  en  Række  tætstiilede 
Smaabygninger  med  flere  Trægavle  paa  Forsiden,  men  Kostald  og  Høla- 
der  findes  spredt  omkring  paa  Hjemmemarken.  De  vigtigste  af  Beboelses- 
husene er:  Folkestuen  (badstora)  med  en  dobbelt  Række  Senge,  under- 
tiden afdelt  i  flere  mindre  Rum ;  den  findes  som  oftest  bag  de  andre  Huse, 
men  er  sammenbygget  med  dem  paa  tværs,  og  fra  Hovedindgangen  fører 
en  lang  Gang  derhen.  Her  opholder  alle  Gaardens  Folk  sig  om  Natten, 
og  naar  de  er  inde  om  Dagen.  Endvidere  en  Gæstestue,  et  Køkken  (eld- 
hus)  og  Spisekammer  (bur).  Kakkelovne  har  man  kun  paa  faa  Steder, 
og  Kul  bliver  meget  dyre,  naar  de  skal  transporteres  langt  ind  i  Landet 
paa  Hesteryggen,  men  Husene  er  paa  Grund  af  deres  Bygningsmaade  meget 
lune.  Af  Udhuse  sammenbygget  med  Vaaningshusene  findes  et  eller  flere 
Forraadshuse  (skemma),  samt  ofte  en  Smedje  og  et  Tremmeskur  (hjallur). 
Ved  Kostaldene  fandtes  før  overalt  aabne  Høgaarde,  hvor  Høet  gemtes  til- 
dækket med  Græstørv;  nu  har  man  mange  Steder  bygget  Lader.  Købstæder 
og  Handelspladser  paa  Island  bestaar  næsten  udelukkende  af  Træhuse  og 

ligner  norske  Kystbyer.  Uden  for  Byerne  har  man  ogsaa  i  senere  Aar  op- 
ført mange  Træhuse,  især  i  Nærheden  af  Kysten;  Transporten  af  større 
Masser  Tømmer  paa  Hesteryggen  langt  ind  i  Landet  er  baade  vanskelig 
og  kostbar. 


Fig.  80.    Den  gamle  Vej  gennem  Almannagjaa  ned  til  Tingsvoldsletten.    (Efter  Fot.) 


Pladsen  foran  Husene,  mellem  disse  og  Kaalhaverne  og  Kartoffelmar- 
kerne, er  brolagt  med  flade  Sten  (stjett),  og  ved  Hjørnet  af  Gaarden  er 
rejst  en  stor  Sten  (Hestestenen)  med  en  deri  fastloddet  Jernring,  hvor  den 
besøgende  kan  binde  sin  Hest;  men  hvis  der  er  mange  Heste,  drives  de 
ind  i  en  Indhegning,  for  at  de  ikke  skal  løbe  ud  paa  Hjemmemarken,  Bon- 

dens  allerhelligste,  hvorfra  han  faar  Vinterfoder  til  Køerne  og  enkelte  Ride- 
heste, som  han  særlig  holder  af. 

Korndyrkning  er  nu  for  Tiden  ukendt  paa  Island,  og  alt  Brødkorn 
importeres;  i  Oldtiden  dyrkede  man  Byg  paa  enkelte  Steder,  men  det  har 
dog  aldrig  kunnet  betale  sig;  det  fugtige  Øklima  og  den  lave  Sommer- 
varme er  store  Hindringer  for  Agerdyrkning  og  Skovvækst.  Hele  Landbe- 
folkningens  Velfærd  er  knyttet  til  Græsvæksten.  Bønderne  lever  derfor 
udelukkende  af  Husdyravl,  væsentlig  Faareavl.  Kun  en  lille  Brøkdel  af 
Islands  store  Areal  er  dyrket  Land,  3 — 4  Kvadratmil  i  det  hele,  men  Faa- 
rene  lever  hovedsagelig  af  de  vidtstrakte  Græsgange  i  de  ubeboede  Egne, 
og  det  dyrkede  Areal,  Hjemmemarken  (Tun)  og  en  Del  af  Engene,  er  nær- 
mest til  for  Køernes  Skyld. 

Hjemmemarkens  Størrelse  er  meget  forskellig,  lige  fra  3  til  30  Tdr. 
Land,  det  sædvanlige  8—10  Tdr.  Land.  Ved  Frostens  og  Grundvandets 
IndQydelse  dannes  der  i  Hjemmemarkerne  efterhaanden  en  Mængde 
ca.  2  å  3  Fod  høje  Tuer,  som  oftest  uregelmæssig  aflange  Rygge  og 
Forhøjninger,  adskilt  ved  smalle  Render;  derved  vanskeliggøres  Høsten 
meget,  og  Jordforbedringen  bestaar  derfor  hovedsagelig  i  at  jævne  og  lægge 
Tuerne  om.  Sammenlignet  med  de  tuede  Flader  giver  en  jævn  Indheg- 
ning en  meget  større  Avling,  er  lettere  at  slaa,  og  Gødningen  fordeles  og 
spredes  bedre.  Den  største  Del  af  Plantevæksten  paa  Tunet  bestaar  af  for- 
skellige Græsarter,  mens  Engene  er  bevokset  med  Halvgræs,  især  Star- 
græsarter.  Enghøet  (uthey)  benyttes  som  Foder  til  Heste  og  Faar,  Hjemme- 
markens Hø  (la5a)  samt  noget  af  det  bedste  Enghø  som  Foder  til  Køer. 
Høhøsten  begynder  i  Slutningen  af  Juni  eller  Begyndelsen  af  Juli  og  varer 
i  9 — 10  Uger,  ind  i  September;  først  slaar  man  Høet  i  Indhegningerne  og 
dernæst  af  Udmarken.  Man  maa  skynde  sig  og  benytte  Tiden,  thi  Som- 
meren varer  i  Regelen  kun  15  Uger.  Før  Høsttiden  maa  Huse  og  Hegn 
repareres.  Tørven  skæres  og  tørres,  Jordarbejder  og  Jordforbedringer  ud- 
føres, Faarene  røgtes  og  drives  til  Fjelds;  efter  Høsten  maa  Faarene  hentes 
tilbage.  Handelsrejser  foretages  o.  s.  v.  Den  egentlige  Arbejdstid  er  saa- 
ledes   meget   kort.    Fra    Begyndelsen  af  Oktober  til  Slutningen  af  Maj  er 

Jorden  som  oftest  frossen  til  2  å  3  Fods  Dybde,  saa  at  Jordarbejder  kun 
undtagelsesvis  kan  udføres  i  dette  Tidsrum;  dog  er  der  i  denne  Hense- 
ende meget  betydelig  Forskel  paa  de  forskellige  Egne  mod  Nord  og  Syd. 
I  særlig  kolde  Sommere,  naar  Drivisen  blokerer  Kysten,  bliver  Arbejdstiden 
endnu  kortere;  i  de  nord- 
lige Egne  kan  det  hænde, 
at  Høsten  afbrydes  af 
Snefald,  og  Køerne  maa 
sættes  i  Kostalden.  Mæn- 
dene slaar  Høet,  og  Kvin- 
derne rager  det  sammen, 
spreder  og  vender  det, 
naar  det  skal  tørres  af 
Solen,  og  samler  det  i 
større  og  mindre  Stak- 
ke, naar  man  venter 
Regn.  Naar  Høet  er 
blevet  tørt,  bindes  det 
med  Reb,  flettede  af  He- 
stehaar,  i  80—100  Pund 
tunge  Bylter  eller  Knip- 
per, som  passer  til  den 
ene  Side  af  Hesten;  to 
saadanne  hænges  hver 
paa  sin  Side  af  Kløv- 
sadlen og  fæstes  til  Træpløkke,  som  er  anbragt  ovenpaa  denne.  En  lang 
Række  Heste,  saaledes  belæsset  med  Hø,  den  ene  bunden  til  den  andens 
Hale  ved  Tømmerne,  trækker  hjem  til  Gaardens  Høgaarde  eller  Hølader. 
Høgaarde  er  firkantede  Pladser  med  Græstørvshegn  bag  ved  Staldene ;  inde 
i  disse  samles  Høet  i  lange  og  høje  Stakke,  som  dækkes  med  Græstørv, 
og  ofte  lægges  store  Stene  paa,  for  at  Høet  ikke  skal  blæse  bort  i  de  vold- 
samroe  Vinterstorme.    Det  er  kun  meget  sjældent,  at  Terrænforholdene  til- 

Fig.  81.     Øxaraas  øverste  Fos.     (Efter  Fotografi.) 

lader,  at  Høet  bringes  hjem  paa  Vogne;  paa  Nordlandet  stakkes  Høet  fra 
den  afsidesliggende  Udmark  ofte  paa  Stedet  og  bringes  saa  hjem  paa  Slæ- 
der om  Vinteren. 

En    mellemstor  velpasset   islandsk    Gaard   kan  let  føde  7 — 8  Køer  og 
5—600  Faar;  desuden  holdes  der  8 — 10  Heste,  men  paa  Grund  af  Landets 
Naturforhold   bliver   Faareavlen    Hovedsagen.     Paa  Island  holdes  omtrent 
en  Million  Faar.    Den  islandske  Faarerace  er  udmærket  passende  til  den 
Natur,  hvori  den  lever;  det  islandske  Faar  er  meget  nøjsomt  og  haard- 
ført  og  har  en  mærkelig  sejg  Modstandskraft  mod  det  ublide  Vejrlig;  det 
hører  til  en  Art,  som  i  Oldtiden  har  været  almindelig  i  det  nordlige  Europa; 
det   har  en  meget  kort  og  tyk  Hale,  ligesom  Hoved  og  Ben  og  Ører   er 
korte.    Denne  Race  er  nu  de  fleste   Steder   blandet  og  har  kun  holdt   sig 
paa  Øer  og  i  Fjeldlande.     Enkelte   Væddere   har   fire    Horn,    men   de    er 
sjældne  Undtagelser;    ellers  er  de  islandske  Faar  i  Almindelighed    kullede 
og  hornede  som  i  andre  Lande.  Om  Vinteren  drives  de  voksne  Faar  hver 
Dag    ud    paa   Græsgangene,  for  at  de  selv  kan  søge  Føde,  og  drives  sotn 
oftest   hjem   om   Aftenen.     Hvor   bedre   Græsgange   ligger  langt  burte  fra 
Gaarden,  holdes  Udgangsfaarene  i  særlige  Stalde,  hvor  de  vogtes  af  Hyrden 
1  å  2  Mil  fra  selve  Gaarden.     Faarene   maa  skrabe  Snelaget  bort  fra  den 
underliggende    Plantevækst,  og  undertiden    maa  Hyrden,  som  følger  Flok- 
ken,  hjælpe  til  med  en  Skovl;   dog   faar  de  som  oftest  noget  Hø,   naar 
Græsgangen  er  for  daarlig.    I  meget  slemt  Vejr  maa  Faarene   holdes  inde 
hele  Tiden ;  under  normale  Forhold  kan  man  vel  regne,  at  de  om  Vinteren 
staar  to  Maaneder  inde.  Hvis  Vejret  er  saa  daarligt,  at  hele  Faarebestanden 
maa  staa  længere  inde,  begynder  Høforsyningen  mange  Steder  at  slippe  op, 
og  saa  kan  en  større  eller  mindre  Del  af  Besætningen  dø  af  Fodermangel ; 
nu  er  man  saa  forsynlig,  at  dette  meget  sjældent  sker,  men  i  gamle  Dage 
skete  det  ofte,  til  stor  Skade  for  hele  Landet.     En   enkelt  Gang   kan   det 
hænde  i  de  forrygende   Snestorme,  at  baade  Faareflokken  og  Hyrden  om- 
kommer, fryser  ihjel  i  Snedriverne.  Fra  Slutningen  af  April  holdes  Faarene 
sjældent  inde,  og  i  Midten  af  Maj  indtræder  Lammetiden.  Lammene  følger 
Moderen,  indtil  man  begynder  at  vænne  dem  fra,  naar  de  er  omtrent  fire 


Digitized  by 


Google 


ISLAND 


173 


Uger  gamle,  i  Midten  af  Juni;  de  holdes  da  borte  fra  Moderen  om  Natten 
i  særskilte  Lammefolde.     I  Slutningen  af  Juni  eller  i  Begyndelsen  af  Juli 
drives  Lammene    paa  Græs  længere  borte,  men  Moderfaarcne  bevogtes  og 
malkes   hjemme   ved   Gaarden    hver    Morgen  og  Aften  i  Malkefolden.    Af 
Mælken    laves  Smør,  Ost  og  »Skyr«,  en  Slags  oplagt  Mælk,  hvoraf  Vallen 
udsies.   Skyr  er  en  Nationalret  paa  Island;  den  spises  om  Sommeren  over 
bele   Landet  og  opsamles  ogsaa  i  store  Kar  til  Vinteren.     Sur  Valle  (s^ra, 
blanda)  er  Folkenes  almindelige  Drik  i  Høsttiden.  Tidligere  holdtes  Malke- 
dyrene  (Faar  og  Køer)  om  Sommeren  mange  Steder  i  Sætere,  ofte  højt  til 
Fjelds;  nu  er  disse  næ- 
sten overalt  nedlagt.  In- 
den Faarene  sendes  til 
Fjeldgræsgangene  i  Slut- 
ningen  af  Juni,   bliver 
Ulden  klippet  eller  af- 
revet, og  Lammene  mær- 
ket. Enhver  Bonde  har 
sit  Mærke,  som  skæres 
i  Faarenes  Ører,  under- 
tiden ogsaa  et  Brænde- 
mærke paa  Hornene.     De  forskellige  Mærker,  som  fremkommer  ved  utal- 
lige Kombinationer  af  forskellig    formede    Hak,  Takker,  Rifter,  Huller  og 
Indsnit  i  Ørene,   har   særlige   Navne  og  registreres  i  trykte    Mærkebøger; 
uden  dem  kunde  Bønderne  ikke  bevise  deres  Ejendomsret  til  Faarene,  naar 
de  kommer  hjem  om  Høsten.     Paa  Fjeldgræsgangene  maa  Faarene  skøtte 
sig  selv,   indtil  de  om    Høsten,  i  den  sidste  Halvdel  af  September,  bliver 
hentet  hjem.     Paa  Fjeldene  spreder  Faarene  sig  over  store  Vidder,  og  fra 
hvert  Bygdelag  maa  der  sendes  Mænd  forsynet  med  Telt  og  Proviant   for 
att  lede  efter   Faarene  og  samle    dem    sammen,  og  dette  kan  nogle  Steder 
tage  2   å   3    Uger.     Tusinder   af   Faar   drives  nu    til   Bygden,    samles    i 
store  Skillefolde,  hvor  de  sorteres  og  uddeles  til  de  forskellige  Ejere.   Fol- 
dene, som  ofte  kan  rumtne  mange  Tusinde  Faar,  er  enten  firkantede  eller 


Fig.  82.     En  Del  af  en  ved  Jordskælv  beskadiget  Gaard. 

kredsformede ;  de  har  en  stor  Indhegning  i  Midten  (Almindingen),  hvor 
alle  Faarene  først  drives  ind  for  derefter  at  udskilles  til  de  tilbyggede 
Smaafolde  eller  Afdelinger  for  de  enkelte  Sogne  og  Gaarde.  Ved  denne 
Lejlighed  samles  alle  Folk  fra  Bygden,  saa  Sorteringen  af  Faarene  giver 
Anledning  til  en  festlig  Sammenkomst,  hvor  unge  og  gamle  morer  sig  efter 
Evne  ved  Brydning,  Kapridt  og  paa  anden  Maade.  Paa  Grund  af  Faare- 
avlen  holdes  et  stort  Antal  Hunde,  som  er  uundværlige  for  Hyrderne  og  i 
Almindelighed  er  kloge  og  kvikke  Dyr. 

Kvægholdet  paa  Island  er  gaaet  meget  tilbage  siden  Oldtiden;  Sagaen 
omtaler  endog  100  Køer  paa  en  Gaard;  nu  findes  der  meget  faa  Steder  20 
Køer  eller  derover.  Hornkvægets  Antal  er  dog  steget  noget  i  de  sidste 
Aar,  siden  man  begyndte  at  oprette  Mejerier  og  kan  faa  afsat  sit  Smør  til 
Udlandet  (1906  fandtes  25,159  Stykker  Hornkvæg).  I  gamle  Dage  var  Smør- 
produktionen meget  større  end  nu,  skønt  der  var  saa  godt  som  ingen  Smør- 
eksport; men  dengang  brugtes  der  i  Hjemmene  en  Mængde  Smør  til  al 
den  Stokfisk,  som  spistes,  og  Brød  var  da  en  sjælden  Vare.  Afgiften  af 
alle  Gaarde  betaltes  i  Smør,  og  alle  Høstarbejdere  og  Daglejere  modtog 
deres  Løn  i  denne  Vare.  Paa  Bispegaardene  og  Klostrene,  hvortil  der  hørte 
en  Mængde  Landejendomme,  opsamlede  man  ved  Reformationstiden  væl- 
dige Forraad  af  gammelt  Smør;  efter  en  Inventarieliste  fra  1550  fandtes 
der  paa  Hélar  Bispesæde  med  tilliggende  Gaarde  770  Centner  gammelt 
Smør.  Siden  1900  er  man  begyndt  at  eksportere  Smør,  idet  man  i  det 
sydlige  Lavland  har  oprettet  flere  smaa  Mejerier,  som  aarlig  udfører  2 — 300 
Tusind  Pund  Smør  til  England.  De  islandske  Køer,  som  er  smaa  af  Vækst, 
malker  gennemsnitlig  4 — 5000  Pund  om  Aaret,  mange  6000  Pund  og  der- 
over, og  man  har  Eksempler  paa,  at  Køer  har  malket  8 — 9000  Pund  uden 
at  faa  noget  andet  Foder  end  Tunhø. 

Af  Heste  holdes  forholdsvis  mange,  da  al  Transport  maa  ske  paa 
Hesteryggen  (1906  fandtes  48,900  Heste).  Den  islandske  Hesterace  er  op- 
rindelig som  andre  Husdyr  kommet  fra  Norge,  hvor  der  endnu  findes  en 
beslægtet  Race  (Fjordracen).  De  islandske  Heste  er  smaa  (50—54  Tommer 
høje),  tykhaarede  og  temmelig  uanselige,  men  de  er  kraftige  og  sikre  paa 

Foden  og  udmærker  sig  fremfor  de  fleste  Hesteracer  ved  deres  store  Ud- 
holdenhed og  Nøjsomhed.  De  egner  sig  fortrinligt  for  et  Fjeldland  som 
Island  og  har  adviklet  sig  efter  den  Natur,  de  lever  i,  mens  Menneskene 
næsten  intet  har  gjort  til  deres  Udvikling  og  Forædling.  Hestene  bliver  i 
Almindelighed  meget  lidt  passet;  de  fleste  maa  selv  søge  deres  Føde  paa 
Græsgange  baade  Vinter  og  Sommer;  i  haarde  Vintre  omkommer  derfor 
mange.  Rideheste  holdes  dog  paa  Stalden  de  strengeste  Vintermaaneder 
og  fores  med  Tunhø  eller  Enghø,  men  Arbejdshestene  faar,  naar  de  en 
enkelt  Gang  fodres,  kun  det  daarligste  HøafTald.  I  Oldtiden  havde  man  paa 
Island  megen  Morskab  af  Hestekampe,  og  man  drev  Hestene  frem  til  at  slaas 
og  bides;  den  sidste  Hestekamp  blev  holdt  paa  Nordlandet  i  Aaret  1623. 
Af  andre  Husdyr  lindes  kun  en  ringe  Mængde;  i  Oldtiden  holdt  man  Svin, 
som  paa  større  Gaarde  fandtes  endnu  i  det  15.  Aarhundrede,  nu  holdes 
de  ikke  mere.    Høns,  Ænder  og  Gæs  holdes  nogle  Steder. 

Kun  i  Byerne  findes  Hoteller;  i  Bygderne  maa  enhver  rejsende,  som 
ikke  foretrækker  at  bo  i  Telt,  tage  ind  paa  Bondegaardene,  hvor  der 
næsten  altid  er  et  lille  Gæsteværelse.  Om  Sommeren  bliver  man  ofte  be- 
værtet med  Laks  eller  Ørred  og  »Skyr«,  og  desuden  kan  man  hos  alle  de 
mere  velstillede  Bønder  faa  mange  andre  Fødevarer  af  god  Kvalitet,  Lam- 
mekød, Fisk,  Brød,  Ost  og  forskellige  islandske  Retter,  velsmagende  og 
veltillavet.  I  det  hele  lever  Landbefolkningen  paa  Island  i  Almindelighed 
bedre  end  Folk  i  tilsvarende  Stillinger  i  mange  andre  Lande,  og  Fattig- 
dom er  der  meget  lidt  af,  men  rige  Folk  er  ogsaa  sjældne.  Kaffe  drikkes 
til  alle  Tider  i  Massevis;  paa  Island  bruges  aarlig  11 — 12  Pund  Kaffe  for 
hvert  Individ,  i  Danmark  kun  7  Pund.  Gæstfriheden  har  før  hos  Befolk- 
ningen været  ubegrænset;  ingen  betalte  noget  for  sit  Ophold,  saa  at  en- 
kelte mere  velstaaende  Gaarde  paa  Alfarvej  blev  til  Gæstgiversteder  med 
gratis  Beværtning.  Mens  de  rejsende  var  sjældne,  kunde  dette  til  Nød 
gaa;  men  efter  at  Samfærdselen  blev  større,  og  især  efter  at  udenlandske 
Turister  i  Mængde  begyndte  at  søge  til  Island,  kunde  disse  Skikke  ikke 
holdes,  og  nu  tager  man  de  fleste  Steder  et  lille  Vederlag  for  Kost  og  Logi 
af  dem,  som  kan  betale;  men  mange  indenlandske  Folk  af  de  lavere  Klasser 

betaler  fremdeles  intet.  I  enkelte  mere  afsidesliggende  Egne  tager  man 
dog  endnu  slet  ingen  Betaling  af  nogen  rejsende,  og  det  kan  hænde,  at 
Bonden  for  at  hædre  sin  Gæst  desuden  følger  ham  2  å  3  Mil,  naar  han 
drager  bort. 

Det  kan  ikke  nægtes,  at  Livet  paa  en  saadan  islandsk  Bondegaard 
former  sig  ensformigt,  især  om  Vinteren,  naar  Samkvemmet  med  andre 
Egne  er  afbrudt,  og  man  kun  kan  komme  frem  paa  Ski  eller  Snesko  og 
ikke  kan  benytte  Heste.  Nogle  Gaarde  ligger  ogsaa  saa  langt  til  Fjelds, 
at  det  er  en  hel  Dagsrejse  at  naa  til  den  næste  Nabo.  Man  prøver  dog 
efter  Evne  at  gøre  Livet  hyggeligt  i  de  lange  Vinteraftener.  Naar  Folkene 
sad  i  Folkestuen  hver  med  sit  Arbejde,  Uldarbejde,  Træskæring  og  andet, 
var  der  som  oftest  en,  som  læste  højt  af  Sagabøger  eller  nyere  Litteratur, 
eller  man  »kvad  Rimerc,  reciterede  rimede  Heltesagn,  sat  i  Vers  efter  æld- 
gamle franske  Ridderromaner  fra  Middelalderen,  eller  versificerede  Eventyr- 
sagaer. Versemaalene  var  ofte  meget  kunstige  med  en  Mængde  Omskriv- 
ninger og  Eddaudtryk,  som  dog  enhver  forstod,  da  han  havde  faaet  dem 
forklaret  fra  Barndommen  af  Der  findes  vist  ikke  nogen  Almue  i  noget 
Land  med  en  saa  udpræget  Sans  for  kunstfærdige  Rim  og  Lejlighedspoesi 
som  den  islandske,  og  den  daglige  Læsning  af  Sagaerne  og  den  stadige 
Syslen  med  nationale  Kvad  og  rimede  Fortællinger  har  sikkert  mægtig 
bidraget  til  at  bevare  det  islandske  Sprog  uforandret  gennem  Aarhundreder. 
Enhver  Almuesmand  læser  de  gamle  Sagaer  lige  saa  let  som  sin  Avis,  og 
skønt  der  nu  er  lavet  en  Mængde  nye  Ord  for  nye  Begreber,  saa  er  Sproget 
i  det  væsentlige  det  samme  som  i  Oldtiden.  Af  samme  Aarsag  findes  der 
ingen  Dialekter  paa  Island;  selv  i  meget  afsidesliggende  Egne,  hvis  Beboere 
næsten  aldrig  træffes,  er  Sprogforskellen  saa  lille,  at  kun  en  øvet  Sprogfor- 
sker kan  høre  og  finde  nogle  smaa  Forskelligheder,  som  ikke  har  den 
mindste  Betydning  for  den  daglige  Forstaaelse.  Islænderne  har  gennem 
alle  Aarhundreder  været  et  meget  litterært  Folk,  og  der  udgives  vist  ingen 
Steder  saa  mange  Bøger  og  Aviser  i  Forhold  til  Befolkningens  Størrelse 
som  paa  Island. 

I  ældre  Tider   stod   den   islandske   Husflid   paa  et  højt   Trin.    Naar 

Sommerarbejdet  var  ovre,  var  der  rigelig  Tid  om  Vinteren;  man  havde 
intet  andet  at  gøre  end  at  passe  Kreaturerne;  nogle  af  Mændene  rejste  til 
Kysten  for  at  tage  Del  i  Vinterfiskerierne ;  men  de  Folk,  Kvinder  og  Mænd, 


Fig.  84.     En  af  Geysirkilderne,  den  evig  kogende  Tata.    (Efter  Fotografi.) 

som  blev  tilbage,  beskæftigede  sig  i  de  lange  Vinteraftener  med  Indendørs- 
arbejde,  især  med  at  tilvirke  og  forfærdige  de  for  Hjemmene  nødvendige 
Klæder  og  Brugsgenstande.  Ofte  blev  der  saa  et  Overskud  af  Produktio- 
nen, som  man  kunde  anvende  som  Byttegenstande  mod  udenlandske  og 
indenlandske   Varer.     Man   vævede  Vadmel  og   Sadeldækkener,  strikkede 

Strømper,  Trøjer  og  Undertøj  o.  s.  v.  Husfliden  udviklede  sig  tidlig  til 
KanstQid.  De  dygtigste  Kvinder  beskæftigede  sig  med  Broderier  og  Flos- 
vævning,  mens  Mændene  udførte  Kunstskærerier  i  Træ,  Horn  og  Ben, 
samt  Metalarbejder  i  Guld,  Sølv  og  Bronce,  da  baade  Kvindedragterne  og 
Ridetøjet  blev  smykket  paa  forskellig  Maade.  De  islandske  Kvinders  Høj- 
tidsdragt  med  den  hvide  frygiske  Hue  og  Sløret  og  de  mange  Smykker, 
som  ofte  gik  i  Arv  fra  Slægt  til  Slægt,  er  meget  smuk;  til  den  bruges  en 
Mængde  Sølvsmykker,  Bælter,  Pandebaand,  Diademer,  Halskæder,  Knapper, 
Naale,  Spænder  og  Maller,  samt  Sølv-  og  Guldbroderier.  Almindelig  Hus- 
geraad,  Sengeheste,  Mangler,  Madkar,  Skeer,  Sadler  og  Ridepiske,  var  ofte 
prydet  med  kunstnerisk  snittede  Ornamenter  og  Indskrifter.  Denne  Hus- 
flid er  nu  ved  at  forsvinde,  og  kunstnerisk  udførte  Brugsgenstande  maa 
vige  Pladsen  for  billige  udenlandske  Fabriksprodukter,  Tilvirkningen  af 
Vadmel  og  Strømper  betaler  sig  ikke  mere;  en  lille  Industri  efter  fremmed 
Mønster  er  nu  ogsaa  ved  at  opstaa  i  selve  Landet.  Arbejdskraften  paa 
Gaardene  er  nu  meget  mindre  og  dyrere  end  i  gamle  Dage,  thi  en  stor 
Mængde  unge  Folk  drager  til  Byerne,  Fiskerierne  og  til  Amerika.  Den 
ejendommelige  ældgamle  Kultur  forsvinder  for  kosmopolitisk  Hastværks- 
arbejde og  Halvdannelse. 

IV.     AFSIDESLIGGENDE  BYGDER. 

I.  HORNSTRANDENE. 
Paa  Islands  nordvestlige  Halvø,  som  er  gennemskaaret  af  en  Mængde 
Fjorde,  strækker  de  yderste  Spidser  sig  op  til  Polarkredsen  i  Danmarks- 
sundet  eller  Grønlandshavet.  Den  nordligste  Pynt  hedder  Horn  eller  Kap 
Nord,  og  Kyststrækningerne  til  begge  Sider  kaldes  Hornstrandene.  Disse 
Egne  hører  til  de  af  Naturen  mest  stedmoderlig  behandlede  paa  Island. 
Fjeldene  er  dækket  af  Jøkler  og  Sne,  og  Bræer  strækker  sig  ned  i  de  fleste 
Dalfører.  Sorte  BasaltQelde  findes  alle  Vegne,  med  skarpe  og  truende 
Former,  Fjeldsiderne  falder  overalt  stejlt  af  mod  Kysten,  Lavland  eller 
Kystland   findes  ikke,  Beboelsen  er  knyttet  til  nogle  korte  Dale  og  cirkel- 

formede  Botner,  som  skærer  sig  ind  i  Fjeldmurene.  Fjeldene  er  fuldstæn- 
dig nøgne  og  golde,  Klipper  og  Ur  afvekslende  med  Snedynger,  og  selv  i 
Dalene  varer  Plantevæksten  kun  i  3  Maaneder.  Samfærdselen  mellem  de 
enkelte  meget  spredte  Beboelsessteder  er  meget  vanskelig:  ved  Kysten  Skær 
og  Brænding,  mellem  Dalene  skarpe  Fjeldkamme,  hvor  man  selv  om  Som- 
meren har  stort  Besvær  med  at  bringe  Hestene  over  paa  halsbrækkende 
Stier.  Klimaet  er  raakoldt,  Drivis  en  stadig  Gæst,  om  Sommeren  tidt  Taage 
og  Regn,  undertiden  Snebyger,  naar  Isen  er  i  Nærheden.  Man  skulde 
ikke  tro,  at  en  saadan  Kyststrækning  var  beboet,  men  i  Oldtiden  har  den 
udmærkede  Flangst  af  Sælhunde  og  Hvaler  og  de  store  Masser  Drivtømmer 
lokket  Nybyggere  derop,  og  siden  har  Beboelsen  holdt  sig  under  vekslende 
Kaar.  Beboerne  har  meget  lidt  Forbindelse  med  Omverdenen  og  er  selv- 
følgelig meget  fattige.  En  fornem  Høvding  fra  Rogaland  i  Norge,  Ønund 
Ofeigsson  Træfod,  som  flygtede  for  Kong  Harald  Haarfagre  efter  Slaget  i 
Hafursfjord,  hvor  han  mistede  sit  ene  Ben,  bosatte  sig  paa  de  sydlige  Horn- 
strande  under  den  stejle  Fjeldpynt  Kaldbakur,  men  han  beklagede  sig  dog 
i  en  Vise,  som  endnu  er  bevaret,  over,  at  han  havde  gjort  et  daarligt 
Bytte  ved  at  bortbytte  sine  Agre  i  Norge  for  Kaldbakur ;  og  det  kan  man 
slet  ikke  fortænke  ham  i.  Ønunds  Søster  Gudbjørg  blev  Kong  Olaf  den 
Helliges  Oldemoder. 

Sommeren  1886  berejste  jeg  i  August  og  September  Maaned  den  øst- 
lige Kyststrækning  op  til  Horn.  Denne  Kyst  var  ikke  blevet  besøgt  af 
nogen  fremmed  eller  islandsk  rejsende  siden  1754,  da  Naturforskeren  og 
Digteren  Eggert  Olafsson  rejste  der,  og  han  naaede  dog  ikke  at  se  mere 
end  Halvdelen.  Jeg  var  meget  uheldig  med  Vejret;  thi  mens  jeg  hele 
Juli  ved  Nordkysten  af  Bredebugten  havde  kunnet  glæde  mig  ved  det 
smukke  Vejr,  saa  var  derimod  Vejret  i  August  ligefrem  afskyeligt.  Drivisen 
var  netop  ved  at  forlade  Kysten,  som  var  fuldstændig  indhyllet  i  den  hvide, 
kolde  og  klamme  Taage,  som  plejer  at  være  Drivisens  stadige  Ledsager, 
og  hele  August  regnede  det  uafbrudt,  naar  det  ikke  sneede.  Høhøsten 
slog  fuldstændig  fejl  i  denne  Del  af  Landet,  og  da  jeg  i  Begyndelsen  af 
September  tiltraadte  min  Tilbagerejse,  havde  man  ikke  paa  et  eneste  Sted 

paa  hele  denne  Kyst  kunnet  faa  den  mindste  Smule  Hø  tørt;  dette  er  en 
stor  Ulykke  for  Bønderne,  da  de  saa  om  Efteraaret  maa  slagte  en  stor  Del 
af  Besætningen  og  derved  ødelægger  den  Kapital,  som  de  i  Fremtiden 
skal  leve  af. 

De  egentlige  Hornstrande  begynder  paa  Østsiden  Nord  for  Reykjar- 
Qord,  hvor  der  er  en  lille  Handelsplads,  den  eneste  paa  denne  Kyst. 
Vi  besøgte  først  et  lille  Fiskeleje,  som  hedder  Gjøgur,  hvor  Indbyg- 
gerne hovedsagelig  lever  af  Hajfiskefangst  om  Vinteren.  Fra  Januar  til 
Midten  af  April  ligger 
de  med  deres  smaa  aab- 
De  Baade  flere  Mil  til 
Søs,  ofte  i  flere  Uger; 
der  er  sædvanlig  9—11 
Fiskere  paa  hver  Baad ; 
de  er  altid  daarlig  ud- 
rustet, og  i  den  svære 
Søgang,  i  Snestorme,  i 
10—20«  Frost,  kan  det 
sandelig  ikke  være  noget 
behagelig  Liv,  de  fører. 
I  nordlige  og  østlige 
Storme  kan  de  slet  ikke 

lande  paa  Grund  af  den  stærke  Brænding  og  lider  da  ofte  af  Mangel  paa 
Vand  og  Fødevarer.  Hele  Uger  kan  de  ofte  ligge  ude  paa  Havet  i  Frost 
og  Kulde  og  den  længste  Tid  i  Mørke;  thi  paa  den  Tid  er  jo  Dagene  meget 
korte  saa  tæt  ved  Polarkredsen.  Naar  de  skulde  sove,  maatte  de  ligge  paa 
Tofterne  under  vaade  Sejl;  varm  Mad  fik  de  aldrig  paa  disse  Togter,  og 
ofte  var  deres  Fødevarer  haardfrosne  eller  halvt  fordærvet  af  Søvand.  Det 
er  mærkeligt,  hvad  Mennesker  kan  taale,  naar  de  fra  Barndommen  er 
vænnet  til  Strabadser;  dette  Liv  var  i  disse  Egne  dengang  noget  selvfølgeligt, 
som  ingen  gjorde  Ophævelser  over;  nu  er  Hajfangst  fra  Baad  begyndt  at 
gaa  af  Brug  paa  Grund  af  de  lave  Tranpriser.     Da  vi  besøgte  Fiskerlejet 


Fig.  85.     Basaltfjeld  ved  Isef]ord. 

Gjøgar,  herskede  der  stor  Fattigdom  der,  og  nogle  var  nylig  døde  af  Skør- 
bug. Intetsteds  paa  Island  spises  Hajfiskekød  saa  meget  som  i  disse 
Egne.  Kødet  skæres  i  Strimler,  hænges  op,  tørres  og  speges,  og  spises  et 
halvt  eller  helt  Aar  efter.  Strimlerne  fra  Bugen  paa  Hajerne  anses  for  det 
lækreste.  Tre  eller  fire  Aar  gammel  Hajfisk  anses  af  mange  for  det  bedste, 
for  ikke  at  tale  om,  naar  den  er  endnu  ældre,  men  i  fersk  Tilstand  er  den 
meget  farlig,  og  det  hænder  ikke  sjældent,  at  fattige  Folk  pludselig  dør, 
naar  de  i  knappe  Aaringer  er  nødt  til  at  spise  Hajfisk,  som  ikke  er  til- 
strækkelig gammel. 

Rejsen  mod  Nord  var  en  af  de  besværligste  af  mine  mange  Rejser  paa 
Island.  Her  kunde  man  kun  med  den  største  Anstrengelse  faa  Hestene 
frem;  Forbindelsen  mellem  de  enkelte  Gaarde  kan  som  oftest  kun  ske  ad 
Søvejen  eller  til  Fods,  og  Indbyggerne  er  om  Vinteren  fuldstændig  afskaa- 
ret  fra  Samkvem  med  Yderverdenen.  Ski,  som  dog  bruges  saa  meget  i 
det  nordlige  Island,  anvendes  ikke  her,  men  Indbyggerne  brager  derimod 
nogle  ejendommelige  Snesko  (thrdgur),  der  ligner  de  nordamerikanske 
Indianeres  Snesko.  I  et  Tøndebaand  bliver  der  vævet  et  Net  af  Læder- 
remme, og  dette  bindes  under  Fodsaalen.  Det  er  ejendommeligt  at  se  en 
Mand  gaa  paa  disse  Snesko;  Benene  maa  holdes  langt  fra  hinanden,  for 
at  Tøndebaandene  ikke  skal  komme  i  Kollision,  og  Benene  kastes  veks- 
elsvis  frem,  saa  at  Legemet  kommer  i  vuggende  Bevægelse. 

Fjordene  er  her  sjælden  brede,  og  Fjeldarmene,  som  adskiller  dem, 
høje  og  smalle  og  meget  bratte;  det  er  derfor  yderst  anstrengende  for 
Heste  og  Mennesker  stadig  at  klatre  op  og  ned.  Ofte  maa  man  med  den 
største  Varsomhed  følge  smalle  Stier  højt  oppe  i  Fjeldskredene  eller  øverst 
oppe  paa  smalle  Klippeafsatser,  hvor  Brændingen  tordner  flere  Hundrede 
Fod  nedenfor,  eller  Hestene  maa  balancere  paa  glatte  Klippeblokke  laogs 
Havet  lige  i  Havbrynet,  hvor  Søvandet  ofte  sprøjtes  over  Karavanen.  Ofte 
maa  Bagagen  læsses  af  eller  bæres,  mens  hver  Hest  bliver  ført  for  sig  i 
Tømmerne  over  de  farlige  Steder.  I  Dalene  havde  vi  stadig  Regn,  og  paa 
Fjeldryggene  sneede  det  jævnlig;  vi  maatte  ofte  vade  i  Sne  til  Knæene, 
mens  vi  hvert  Øjeblik  maatte  hjælpe  Hestene,  som  sad  fast  i  Snedyngerne, 

Og  naar  vi  saa  kom  længere  ned  over  Fjeldet,  maatte  der  passes  godt  paa, 
at  Hestene  ikke  blev  siddende  fast  i  de  mange  Sumpe  og  Basaltafsatserne, 
som  na  ofte  var  dækkede  af  nyfalden  Sne.  Det  var  umuligt  at  føre  tilstræk- 
kelig Proviant  med  til  hele  Rejsen;  i  den  stadige  Regn  og  Kulde  var  det 
os  heller  ikke  muligt  at  holde  ud  i  Teltet,  og  jeg  maatte  derfor  fuldstæn- 
dig sige  Farvel  til  Civilisationens  sidste  Rester  og  leve  aldeles  som  de  fat- 
tige Indbyggere,  paa  deres  Mad  og  i  deres  Hytter.  Indbyggerne  var  sær- 
deles tjenstvillige  og  meget  gæstfri,  og  det  var  dem  en  Glæde  at  yde  alt, 
hvad  de  kunde,  men  det  var  desværre  ikke  meget. 

Fjeldformerne  er  mange  Steder  yderst  vilde  og  sønderrevne,  og  nogle 
Steder  spærres  Vejen  af  Basaltmure  og  Gærder,  som  gaar  tværs  ud  i  Søen, 
og  over  disse  kan  det  være  vanskeligt  at  komme,  naar  der  ikke,  som  en- 
kelte Steder,  findes  Porte  og  store  Aabninger,  som  man  kan  ride  igennem. 
Ved  Drangar  er  det  smalle  Fjeld  ved  Vandets  og  Frostens  Indvirkning 
blevet  omdannet  til  fem  mægtige  800  Fod  høje  Pyramider,  som  paa  Grund 
af  deres  Størrelse  og  bekendte  Form  er  kendt  af  alle  søfarende,  som 
sejler  Nord  om  Island,  Disse  Pyramider,  som  hæver  sig  saa  ensomt  i  den 
vilde  og  barske  Natur,  vil  altid  minde  om  en  af  de  mest  energiske  Mænd, 
som  Island  har  frembragt,  nemlig  om  Erik  den  Bøde,  Grønlands  første 
Opdager;  thi  paa  Gaarden  Drangar  tilbragte  han  sin  Ungdom.  Han  har 
fra  Barndommen  øvet  sig  og  staalsat  sin§  Nerver  og  sin  Karakter  i  Kam- 
pen mod  Stormen  og  Isen:  hef  har  han  sikkert  i  sin  Ungdom  jaget  Sæl- 
hande,  Hvaler  og  Hvalrosser  og  er  derved  blevet  skikket  til  at  trodse  Polar- 
havets Farer.  Det  maa  sandelig  have  været  en  haardfør  og  kraftig  Natur, 
som  første  Gang  paa  egen  Haand,  med  de  usle  Hjælpemidler,  man  den- 
gang havde,  bare  af  Lyst  til  Eventyr  og  Bedrifter,  vovede  sig  ud  paa  Op- 
dagelsesrejser til  den  ubekendte  Polarverden,  som  sikkert  dengang  ved 
fantastiske  og  overtroiske  Sagn  og  Fortællinger  har  været  endnu  frygteligere 
i  Mængdens  Øjne. 

Paa  hele  denne  Kyst  bliver  man  forbavset  over  den  meget  store  Masse 
Drivtømmer,  som  findes  overalt  paa  Strandkanten,  skønt  der  nu  findes 
ineget  mindre  end   tidligere.    Da  de  første   Nybyggere    nedsatte    sig   paa 

Hornstrandene,  bestemte  de  her,  ligesom  andre  Steder,  Grænserne  mellem 
deres  Ejendomme,  men  de  undlod  at  tage  nogen  Bestemmelse  om  Driv- 
tømmeret, da  dette  engang  fandtes  i  uudtømmelig  Mængde.   Nu  hører  det 

meste  af  Drivtømmeret  under  ofte  fjernt- 
liggende Kirker,  som  for  billig  Pris  ud- 
lejer Strandrettighederne  til  de  nærmest 
boende.  I  den  katolske  Tid  fik  Kirkerne 
en  Mængde  Jordejendomme  og  andre  Her- 
ligheder for  Sjælemesser  o.  s.  v.  Indbyg- 
gerne klager  nu  meget  over,  at  Drivtøm- 
meret tager  af:  dog  synes  Kysten  mange 
Steder  helt  hvid  af  gammelt  og  raaddent 
Drivtømmer,  som  kun  kan  bruges  til  Brænd- 
sel. Ved  enhver  Vig  og  Fjord  er  Jord- 
bunden ofte  langt  fra  Havet  opfyldt  af  Træ- 
stammer, og  Hestene  snubler  ofte,  naar  de 
stikker  Benene  ned  imellem  de  gamle  Stam- 
mer. Hovedmassen  af  Drivtømmeret  be- 
staar  af  Naaletræer,  som  driver  dertil  med 
Polarslrømmen  fra  Sibirien;  undertiden 
fører  dog  Golfstrømmen  amerikansk  Tøm- 
mer derop.  Bambusrør,  Sukkerrør,  vest- 
indiske Nødder  o.  1.  føres  ogsaa  op  til  Ky- 
sten, og  i  1883  fandt  man  en  indiansk  To- 
bakspibe paa  denne  Kyst.  Indbyggerne 
paa  Hornstrandene  er  flinke  Snedkere  og 
Tømmermænd,  og  de  ejer  en  Mængde  Baade,  Tønder,  Kar  og  andet  Hus- 
geraad  lavet  af  Drivtømmer.  I  det  17.  og  18.  Aarhundrede  havde  de  ind- 
fødte her  en  ikke  ubetydelig  Handel  med  disse  Genstande,  som  enten  blev 
ført  paa  store  Baade  til  forskellige  Bygder  paa  Nordlandet  eller  ad  Lande- 
vejen med  Karavaner  til  de  vestlige  Egne.  Nu  er  denne  Handel  hørt  op; 
Transportomkostningerne  er  for  store  til,  at  der  kan  konkurreres  med  de 


Fig.  86.  Gammel  Dragt  fra  Museet  i 
Reykjavik  (se  Side  179). 

fra  Udlandet  importerede  Fabrikprodukter.  Rigdommen  paa  Drivtømmer 
har  haft  stor  Indflydelse  paa  Bygningsmaaden  paa  Hornstrandir;  i  ældre 
Huse  er  Væggene  byggede  af  flere  Lag  opstablede  Træstammer  med  Græs- 
tørv og  Jord  imellem. 

Nord  for  Pynten  Geirélfsgnupur  er  Plantevæksten  i  Dalene  meget  frodi- 
gere end  Syd  for  denne,  og  nogle  Steder  findes  smukke  Enge,  som  vilde 
tillade  Indbyggerne  at  holde  mange  Kreaturer,  dersom  den  stadige  Fugtig- 
hed ikke  gjorde  det  saa  vanskeligt  at  faa  Høet  tørret.  Saa  snart  Sneen 
tør  bort,  titter  det  saftige  Græs  frem 
ved  Siden  af  Snedyngerne.  Faarene 
trives  udmærket,  men  Indbyggerne 
holder  dog  kun  faa  af  dem;  disse 
bliver  dog  alle  store  og  fede.  Kysten 
nærmest  Syd  for  Kap  Nord  bestaar 
af  12—1600  Fod  høje,  stejle,  eller 
næsten  lodrette  BasaltQelde;  hist  og 
her  i  Fjeldrandene  findes  smaa  Bot- 
ner  eller  Cirkusdale  med  Aabningerne 
ud  mod  Havet.  De  dybeste  af  disse 
er  beboede,  og  Indbyggerne  lever 
hovedsagelig  af  Fuglefangst  fra  Om- 
egnens Fuglebjærge.    De  sydligste  af 

disse  Smaadale  er  godt  bevoksede  med  Græs  og  tillader  nogen  Kreaturavl, 
de  nordligere  er  mere  stedmoderligt  behandlede  af  Naturen.  I  disse  sidste 
er  der  i  Dalmundingen  dybt  ned  til  Havet,  og  enkelte  Steder  maa  man 
benytte  lange  Stiger  for  at  komme  ned  til  Strandkanten.  Man  kan  ikke 
tænke  sig  noget  mere  ensomt  end  disse  Gaarde,  der  klynger  sig  som  Fugle- 
reder til  Klipperne,  rundt  omkring  omgivet  af  sorte  Fjeldmure;  nedenfor 
tordner  og  buldrer  Brændingen  mod  Kysten,  og  Fuglene  kæmper  skrigende 
mod  Stormen  ved  Klipperanden;  fjernt  ude  i  Horisonten  ses  en  sjælden 
Gang  en  Sejler,  ofte  Drivis  eller  Taage,  og  Kampen  for  Livets  Ophold  er 
meget  haard,  baade  paa  Søen  og  i  Fjeldet. 


Fig.  87.     Ung  islandsk  Pige. 

Ved  Grønlands  Østkyst,  altsaa  i  Nærheden  af  Hornstrandir,  er  der 
altid  Drivis,  og  undertiden  fylder  Isen  hele  Havet  Nord  for  Island  og  trænger 
sig  ind  i  enhver  Fjord  eller  Bugt.  Til  Smeltningen  af  Isen  forbruges  der 
saa  megen  Varme,  at  Sommeren  bliver  raakold;  dog  er  der  med  Hensyn 
til  Vejrliget  stor  Forskel  paa  de  forskellige  Aar  efter  Isens  Mængde.  Paa 
Grund  af  den  store  Ustadighed  i  Klimaet  har  flere  Gaarde  paa  Hornstran- 
dir  ofte  været  ubeboede  i  Aarrækker,  men  naar  bedre  Tider  kom,  er  de 
dog  altid  blevet  taget  op  igen.  Efter  de  skrækkelige  vulkanske  Udbrud 
1783  med  paafølgende  Uaar  og  Hungersnød  skal  der  kun  have  været  fire 
beboede  Gaarde  paa  Hornstrandir. 

Det  eneste,  som  Indbyggerne  har  en  nogenlunde  stadig  Indtægt  af,  er 
Fuglefangsten,  Sælhundefangsten  og  Drivtømmeret,  dertil  kommer  enkelte 
Steder  lidt  Edderdun.  Vanskeligheden  ved  alt  Samkvem  med  Yderverde- 
nen har  haft  stor  Indflydelse  paa  disse  Kysters  Indbyggere;  de  staar  der- 
for i  mange  Henseender  tilbage  for  Landbefolkningen  i  andre  Dele  af  Island. 
Her  fandtes  endnu  1886  enkelte  ældre  Folk,  som  ikke  kunde  læse  og  skrive, 
hvad  man  ellers  ikke  træffer  paa  Island.  Indbyggerne  havde  ingen  Inter- 
esse for  Politik,  som  Islænderne  ellers  er  hengivne  til,  og  en  Avis  holdtes 
kun  paa  en  enkelt  Gaard.  Postiller,  Salmebøger  og  andre  religiøse  Bøger 
fandtes  overalt,  ligesom  paa  andre  Gaarde  paa  Island,  og  bruges  ved  Hus- 
andagten.  Bygden  paa  denne  Kyst  hører  under  tre  forskellige  Sogne,  men 
Indbyggerne  kan  kun  i  godt  Vejr  om  Sommeren  komme  til  deres  Kirker; 
dette  koster  dem  dog  en  Rejse  paa  3—4  Dage.  De  største  Festligheder  er 
Bryllupperne,  men  det  kan  hænde,  at  Brudeparret  er  2  å  3  Dage  undervejs 
fra  Kirken,  hvor  de  vies,  til  Hjemmet,  hvor  Gildet  holdes,  og  i  disse  Dage 
har  de  nygifte  klatret  om  i  Fjeldene  og  vadet  i  Sneen,  saa  de  trænger 
haardt  til  en  lille  Hjertestyrkning.  Naar  denne  Bryllupsrejse  er  overstaaet, 
spiser  og  drikker  man  af  Hjertens  Lyst  i  2 — 3  Dage,  og  ved  Afskeden  be- 
taler  hver  af  Gæsterne,  efter  Evne  og  Lejlighed,  2 — 10  Kroner  for  Fortæ- 
ringen. Hvis  nogen  dør  om  Vinteren  paa  Hornstrandir,  har  det  sine  store 
Vanskeligheder  at  føre  Liget  til  Kirken.  Det  begraves  derfor  ofte  i  Sne 
og  venter  til  næste  Foraar;  dog  føres  Ligene  undertiden  om  Vinteren  over 

Fjeldene.  Sent  paa  Aaret  1884  døde  saaledes  en  Bonde  paa  Gaarden  Bjar- 
nanes  l^a  Mil  Syd  for  Kap  Nord,  og  Ligkisten  skulde  føres  til  Kirken  i 
Grunnaviky  omtrent  seks  Mil  mod  Vest.  Bønderne  fra  de  nærmeste  Gaarde 
forsamlede  sig  for  at  være  behjælpelige  med  Transporten,  men  maatte  til 
en  Begyndelse  opholde  sig  en  Uge  paa  Gaarden  paa  Grund  af  heftige  Sne- 
storme.   Da  Vejret  var  blevet    noget  bedre,  drog  de  af  Sted  med  Ligkisten, 


Fig.  88.     Islandsk  Bondegaard  (se  Side  165  og  flg.)-    (Efter  Fotografi.) 

som  skulde  bæres  over  de  ca.  2000  Pod  høje  Fjelde  ned  til  LonaQorden 
paa  Vestsiden;  men  paa  Fjeldet  blev  de  atter  overfaldet  af  Snestorme,  saa 
at  de  maatte  lade  Ligkisten  blive  staaende  i  Sneen  oppe  paa  Fjeldet  for 
selv  at  bjærge  Livet;  her  blev  Ligkisten  staaende  i  tre  Uger,  men  saa  drog 
tre  af  de  raskeste  Folk  af  Sted  igen.  Efter  meget  Besvær  fandt  de  Ligkisten, 
som  var  dækket  med  et  tykt  Lag  Sne;  den  blev  baaret  over  Fjeldene  og 
derpaa  trukket  paa  en  Slæde  ud  ad  Lonafjorden,  der  var  dækket  med  Is ; 
uden  for  LonaQorden  var  der  et  Stykke  aabent  Vand,  og  der  gik  næsten 
en  halv  Dag  med  at  hente  en  Baad  fra  den  nærmeste  Gaard.     Paa  denne 

blev  saa  Ligkisten  ført  over  Aabningerne,  men  mellem  Vaagerne  maatte 
baade  Ligkisten  og  Baaden  trækkes  over  Isen.  Til  sidst  lykkedes  det  at 
faa  den  gamle  Bonde  anbragt  i  Kirkegaarden  i  Grunnavik.  I  gamle  Dage, 
i  den  katolske  Tid  (i  det  14.  og  15.  Aarhundrede),  gjorde  man  ikke  saa 
mange  Omstændigheder.  Gaarden  Drangar  hører  nu  under  Kirken  i  Vatns- 
fjord  ved  Isafjorddybet,  men  hvorledes  det  gik  til,  at  denne  afsides  Kirke 
fik  Ejendomsret  over  Gaarden,  berettes  af  Sagnet  paa  følgende  Maade. 
Bonden  paa  Drangar  havde  testamenteret  Gaarden  til  Vatnsi^ord  Kirke  paa 
den  Betingelse,  at  han  blev  begravet  der.  Nu  traf  det  sig  saa  uheldigt,  at 
Manden  døde  midt  om  Vinteren ;  man  drog  nu  af  Sted  med  Liget  og  vilde 
føre  det  den  korteste  Vej,  tværs  over  Drangajøkeien,  men  paa  Grund  af 
Snestorm  og  daarligt  Føre  maatte  Ligbærerne  forlade  Liget  paa  selve  Høj- 
jøkelen, og  det  viste  sig  ugørligt  at  føre  det  videre.  Da  blev  det  resol- 
veret, at  Testamentets  Bestemmelse  skete  Fyldest,  hvis  Legemets  ædleste 
Del,  Hovedet,  blev  begravet  i  VatnsQord,  hvilket  ogsaa  skete.  Hovedet 
blev  afhugget  og  ført  til  sit  Bestemmelsessted,  men  Kroppen  blev  tilbage 
oppe  paa  Jøkelen. 

I  ældre  Tider  var  Indbyggerne  paa  Hornstrandir  meget  overtroiske, 
men  nu  har  Overtroen  for  en  stor  Del  tabt  sin  Magt,  skønt  nogle  enkelte 
endnu  taler  om  Gengangere  og  Spøgelser,  som  især  skal  vise  sig  om  Vin- 
teren, naar  Drivisen  blokerer  Kysten.  Begyndelsen  af  det  17.  Aarhundrede 
var  paa  Island  ligesom  i  andre  Lande  Overtroens  Blomstringstid.  Almuen, 
som  havde  maattet  give  Slip  paa  Helgener  og  blev  berøvet  de  katolske  Kir- 
keskikke m.  m.,  fandt  i  Troen  paa  Djævle,  Hekseri  og  Spøgelser  et  vel- 
komment Surrogat.  Mange  Troldmænd  brændtes  dengang  paa  Island,  men 
derimod  meget  faa  Hekse;  intet  Sted  blev  dette  Uvæsen  drevet  efter  en 
saa  stor  Maalestok  som  paa  Vestlandet.  Det  var  især  Provsten  Påll  Bjømsson, 
den  Tids  lærdeste  Teolog,  som  med  største  Energi  forfulgte  alt,  hvad  han 
troede  stod  i  Forbindelse  med  de  onde  Trolddomsmagter.  Hans  Hustru 
var  syg  i  flere  Aar  og  i  høj  Grad  hysterisk;  Provsten  troede,  at  hun  var 
forgjort,  og  denne  Tro  kostede  mange  Menneskeliv.  Hysteri  har  altid  været 
en  meget  almindelig   Sygdom  paa  Island;  i  det  17.  Aarhundrede  var  Syg- 

dommen  ligefrem  epidemisk.  Indbildningskraften  var  saa  overspændt  og 
Nervesystemet  saa  sygt  af  Overtro  og  Djævlefrygt.  I  Aaret  1654  fik  engang 
flere  Kvinder  hysteriske  Anfald  under  Gudstjenesten  i  Kirken  i  Trjekyllis- 
vik;  paa  de  sydlige  Hornstrandir  blev  i  den  Anledning  tre  uskyldige  Menne- 
sker arresterede  af  Lov- 
manden  og  straks  der- 
efter brændt.  ArnarQor- 
den  var  tilligemed  denne 
Kyststrækning  i  det  17. 
Aarhundrede  de  fanati- 
ske Teologers  fornem- 
ste Jagtdistrikt,  og  der- 
ved kom  man  i  andre 
Dele  af  Landet  paa  den 
Tro,  at  de  største  Hek- 
semestre havde  deres 
Tilhold  i  Vestlandets 
Fjorde;  lige  til  den  sid- 
ste Tid  har  uoplyste 
Folk  anset  Hornstran- 
dene for  det  sidste  Til- 
flugtssted for  de  rigtige, 
gamle,  kraftige  Hekse- 
mestre. Som  et  Eksem- 
pel paa,  hvorledes  Lan- 
dets  lærdeste    Mænd   i 

det  16.  og  17.  Aarhundrede  var  hildet  i  Overtroen,  kan  jeg  anføre  en  Til- 
dragelse fra  Bispesædet  H61ar,  dengang  Hovedsædet  for  det  intellektuelle 
Liv  paa  Island.  I  Aaret  1598  døde  en  Landstryger  i  SkagaQorden  og  blev 
begravet  i  Goddalir;  han  havde  haft  en  Strid  med  Forvalteren  paa  H6lar 
og  havde  truet  denne  med,  at  han  skulde  gaa  igen.  Kort  efter  Vagabondens 
Død  blev  Forvalterens  Datter  syg,  efter  Beskrivelsen  af  Hysteri  eller  en  anden 


Fig.  89.    Gammeldags  islandsk  Køkken.  (Efter  Fotografi.) 

Nervesvækkelse,  og  man  var  sikker  paa,  at  det  maatte  være  Gengangeren, 
der  plagede  hende.  Med  Biskop  Gudbrand  Thorlakssons  Tilladelse  drog 
saa  Forvalteren  med  flere  Folk  af  Sted  til  Goddalir;  Landstrygerens  Le- 
geme blev  gravet  op,  Hovedet  blev  hugget  af,  den  syge  Pige  maatte  gaa 
imellem  Hovedet  og  Kroppen,  og  derpaa  blev  Legemet  brændt.  Denne  Frem- 
gangsmaade  havde  dog  ikke  den  tilsigtede  Virkning;  thi  Pigen  døde  kort 
efter.  Denne  Tildragelse  gav  Anledning  til  en  kongelig  Forordning  af  25. 
Februar  1609,  i  hvilken  bl.  a.  følgende  Passus  findes:  »Eftersom  vi  komme 
udi  Forfaring,  hvorledes  sig  stor  Uskikkelighed  der  paa  vort  Land  Island 
tit  og  ofte  skulde  tildrage,  idet  en  part  letferdige  Folk  sig  skulde  understaa, 
af  daarlige  og  ganske  utilbørlige  Aarsager  tilbevegt,  de  døde  Menniskes  be- 
gravede Legemer  af  Gravene  at  udtage  og  deris  Hovit  at  afhugge  og  for* 
brende,  eller  og  paa  anden  Maade  forkomme.  Da  paa  det  saadan  ugudelig 
Bedrift  her  efter  maa  blive  afskaffet,  ville  Vi  hermed  strengeligen  og  alvor- 
Ugen  alle  og  hver  serdelis  have  forbudet  seg  udi  saadan  letferdige,  ugudelige 
Gjerninger  at  lade  findesc  o.  s.  v. 

IL    GRIMSØ. 

I  Ishavet  Nord  for  Island,  lige  under  Polarkredsen,  ligger  Øen  Grim- 
sey,  6  Mil  fra  det  nærmeste  Land.  Skønt  denne  ensomme  lille  Klippeø 
kun  synes  egnet  til  Opholdssted  for  Søfugle  og  Sælhunde,  har  den  dog  i 
900  Aar  været  beboet  af  en  lille  Flok  Mennesker,  som  under  stadig  Kamp 
med  Ishavets  Bølger,  Drivis,  Taage  og  Vintermørke  har  Iristet  Livet  ved 
Fuglefangst  og  Fiskeri. 

Da  Forfatteren  af  disse  Linier  paa  en  dansk  Orlogsmand  besøgte  Øen, 
havde  den  kun  et  Par  Gange  om  Aaret  Forbindelse  med  Island  ved  aabne 
Smaabaade,  naar  Indbyggerne  skulde  have  deres  faa  Livsfomødenheder 
fra  Købstæderne  paa  Islands  Nordkyst ;  nu  anløbes  den  af  og  til  af  Islands 
Kystdampere.  Jorden  paa  Grimsø  tilhører  den  islandske  Landskasse,  og 
i  umindelige  Tider  havde  ingen  Embedsmand  været  deroppe  paa  Inspek- 
tion.   Amtmanden  i  Nordamtet   ønskede   at  foretage   en   Embedsrejse   til 

Øen   tillige  med  to  andre    Embedsmænd,   og   Orlogsskonnerten   »Diana es 
Chef  indbød  mig  til  at  deltage  i  Turen. 

Om  Aftenen  den  19.  Juni  sejlede  vi  fra  Byen  Akureyri,  som  ligger  ved 
Bunden  af  den  lange  ØQord.  Denne  Fjord  er  en  af  de  smukkeste  Fjorde 
paa  Island,  og  den  tog  sig  ud  til  sin  Fordel  i  det  dejlige  Vejr  og  den  skønne 
Aflenbelysning.  Kl.  12  om  Natten  var  vi  ved  Mundingen  af  Fjorden,  og 
alle  var  oppe  paa  Dækket  for  at  se  Midnatssolen  og  det  dejlige  Panorama, 
som  omgav  os.  Søen  var  blank  som  et  Spejl  med  et  Purpurskær  fra  den 
store,  røde  Solskive,  som  syntes  at  svømme  paa  Havet,  og  de  blaalige  For- 
toninger af  Fjeldene  med  deres  høje,  hvide  Spidser  og  Sneflader  og  de 
utallige  Vandfald  ned  over  de  mørkviolette  Fjeldsider  gav  den  hele  Scene 
et  imponerende  Præg.  Allerede  Kl.  3  om  Morgenen  var  vi  ude  paa  Grimsø 
og  gik  i  Land  i  en  Vig  tæt  ved  Præstegaarden.  Indbyggerne  blev  vækket 
af  deres  søde  Slummer  ved  de  usædvanlige  Gæsters  Komme.  Landingen 
var  temmelig  vanskelig,  og  skønt  det  var  blikstille,  var  der  en  betydelig 
Dønning,  Stranden  var  fuld  af  store  RuUestensblokke,  oven  for  hvilken  der 
er  en  brat  Klippeskrænt.  Snart  var  Selskabet  spredt  til  alle  Kanter;  Em- 
bedsmændene gik  til  deres  Forretninger,  som  skulde  afgøres  i  en  Hast,  og 
Skibslægen  fik  straks  nok  at  bestille  med  at  se  til  nogle  Patienter;  han 
var  sikkert  ikke  den  mindst  velkomne  paa  denne  ensomme  0,  hvor  der 
aldrig  kommer  en  Læge.  Imens  strejfede  jeg  om  for  at  se  paa  Klipper  og 
Planter.  Her  findes  ingen  Havn,  og  et  Skib  kan  kun  ligge  her  i  smukt 
Vejr.  En  vestlig  Dønning  kan  gøre  det  fuldstændig  umuligt  at  komme  i 
Land  eller  fra  Land,  og  vi  maatte  derfor  være  paa  vor  Post. 

Grimsø  er  omtrent  5  Km.  lang  og  2  Km.  bred  og  løber  spidst  ud  til 
begge  Ender,  især  mod  NNV.  Hele  den'  østlige  Side  bestaar  af  stejle, 
50 — 100  M.  høje  Fuglebjærge,  men  alle  Gaardene  findes  paa  Vestsiden, 
som  er  lavere.  Plantevæksten  paa  denne  Klippeø  er  meget  fattig  og  kum- 
merlig, og  Jordsmonnet  meget  tyndt,  hvor  det  findes;  de  fleste  Steder  er  der 
kun  den  bare  Klippe,  Grus  eller  Sten.  Den  eneste  træagtige  Plante  er  den 
Va— 1  Tomme  høje  Polarpil,  der  med  sine  korte,  runde  Blade  dækker 
Jordbunden  paa  de  mest  ufrugtbare  Steder.   I  det  hele  taget  synes  Plante- 

væksten  her  at  være  endnu  mere  udpræget  polar  end  paa  Island.  Paa 
Vestsiden  af  Øen  ligner  Vegetationen  meget  den,  som  findes  paa  Højsletter 
og  i  Fjeldegne  paa  Island  6—800  M.  over  Havet.  Skønt  Øens  østlige  Side 
ligger  noget  højere,  er  Plantevæksten  dog  her  mere  kraftig  og  udviklet  paa 
Grund  af  den  udmærkede  Gødning,  som  Puglesværmene  fra  Puglebjærgene 
afgiver.  Koklearen,  der  vokser  overalt,  i  hver  Revne  i  Fjeldet,  spises  og 
bruges  bl.  a.  som  Grønt  til  Suppe.  Indbyggerne  var  før  meget  plagede  af 
Skørbug,  og  Børn  døde  jævnlig  af  Mundklemme,  men  disse  Sygdomme 
er  i  den  senere  Tid  ved  bedre  Ernæring  og  Renlighed  forsvundet,  og  den 
tiltagende  Brug  af  Koklearen  har  maaske  bidraget  sit  dertil. 

^ Grimsøs  Klima  er  be- 

B  I     tydelig  mildere,  end  man 

F  skulde  vente   efter   dens 

I  Beliggenhed;    thi    skønt 

Drivisen  er  en  stadig 
Gæst,  er  Aarets  Middel- 
varme +  IVi^C.  August 
er  den  varmeste  Maaned 
med  en  Middeltempera- 
tur af  7<^  C.  og  Marts  den 
koldeste  med  -f-  4^  Havet  omkring  Grimsø  er  forholdsvis  varmt,  da  en 
Arm  af  Golfstrømmen  ogsaa  beskyller  Islands  nordlige  Kyster  og  som  of- 
test har  Overvægt  over  den  østgrønlandske  Polarstrøm,  men  Temperaturen 
varierer  dog  meget  i  de  forskellige  Aar,  eftersom  Drivisen  er  mere  eller 
mindre  nær. 

Foruden  Husdyr  findes  der  ingen  Landpattedyr  paa  Grimsø,  og  i  gamle 
Dage  troede  man,  at  Jordbunden  var  dødbringende  og  giftig  for  Mus, 
hvorfor  disse  ikke  kunde  trives  paa  Øen;  dersom  Muld  fra  Grimsø  førtes 
til  Island,  skulde  den  være  et  ufejlbarligt  Middel  til  at  fordrive  Mus.  Af 
Isbjørne  og  Hvalrosser  faar  Øen  enkelte  Gange  Besøg,  naar  Drivisen  ligger 
rundt  omkring.  I  Fuglebjærgene  paa  Østsiden  af  Grimsø  findes  en  for- 
bavsende Mængde  Søfugle.   Hver  eneste  Afsats  og  hver  Klippespids  er  saa 


Fig.  90.     Islandsk  Gaard.    Porside  (se  Side  165  og  flg.). 

tæt  besat  med  Fugle,  al  den  ene  puffer  til  den  anden ;  hver  Kvadrattomme 
benyttes  til  Sidde-  eller  Rugeplads.  Fjeldet  er  hvidt  af  Fuglenes  Ekskre- 
menter, og  deres  graalighvide  Farve  afbrydes  kun  af  de  saftiggrønne  Du- 
ske af  Kokleare,  som  skyder  frem  af  hver  Revne  i  Fjeldet.  Det  er  et 
ejendommeligt  Syn,  man  ser  fra  Kanten  af  et  saadant  Fuglebjærg.  Det  Liv 
og  den  Travlhed,  som  her  findes,  slikker  forunderligt  af  imod  den  øvrige 
kolde,  barske  og  alvorlige  Polarnatur.  Fugleflokkene  ser  fra  Højden  ud 
som  Myggesværme,  og  Luften  genlyder  af  deres  Skrig.  Havet  nedenfor  er 
ogsaa  bedækket  med  Fugle,  som  i  stadig  travl  Virksomhed  søger  deres 
Føde.      Baade 


Faglene  ogÆg- 
genetages^men 
det  er  en  far- 
lig og  hals- 
brækkende 
Haandteringat 
samle  dem,  thi 
den,  der  fan- 
ger dem,  maa 
ofte  fires  i  et 
Tov      30  —  40 


>^*  ^x 


Fig.  91.     Islandsk  Gaard.     Bagside  (se  Side  165  og  Hg.). 


Favne  ned  ad  de  lodrette  Klippevægge.  I  nogle  Fjeldkløfter  gaar  øvede 
Fuglefængere  ned  uden  Tov,  men  de  maa  føre  et  kortere  Reb  med  sig  for 
at  fire  sig  ned  over  mindre  Klippeflader.  Ulykkestilfælde  forekommer  en- 
kelte Gange,  dog  sjældnere  end  man  skulde  vente.  Efter  Sagnet  skal  en 
Trold,  som  har  sit  Ophold  i  Fuglebjærget,  være  Aarsag  til  disse  Ulykker; 
en  graa  lodden  Haand,  med  en  lang  Kniv,  kommer  pludselig  til  Syne  og 
overskærer  Rebet.  Mod  dette  hjælper  kun  Vievand  og  Salmesang.  En 
behjertet  Præst,  som  var  paa  Grimsø  1828—34,  lod  sig  engang  fire  ned  paa 
et  saadant  farligt  Sted.  Han  paalagde  sine  Sognebørn  uden  Standsning 
at  synge  Salmer  af  al  Kraft  oppe  paa  Fjeldet,  mens  han  var  nede,  rime- 
ligvis for  at  aflede  deres  Opmærksomhed  fra,  hvad  han  foretog  sig;   han 

havde  nemlig  skjult  en  Hammer  under  sin  Præstekjole,  og  med  denne  af- 
huggede han  de  skarpeste  og  farligste  Stenspidser,  som  var  den  virkelige 
Aarsag  til  Ulykkerne.  Denne  praktiske  Indvielse  hjalp,  og  Trolden  har 
ikke  senere  vist  sig  paa  dette  Sted.  De  almindeligste  Fugle  i  Fuglebjær- 
gene  er  Svartfugle,  Alker,  Søpapegøjer,  tretaaede  Maager  og  Stormfugle, 
endvidere  Alkekonger,  som  ikke  yngler  andre  Steder  paa  Island  end  paa 
Grimsø.  Fuglefangsten  har  en  væsentlig  Betydning  for  Indbyggerne;  der 
fanges  aarlig  18—20  Tusind  Fugle,  og  de  mange  Tusind  Æg  spiller  en  stor 
Rolle  for  Beboernes  Ernæring.  En  anden  Hovednæringsvej  er  Fiskeri,  som 
drives  med  smaa  aabne  Baade,  ofte  temmelig  langt  fra  Øen,  ude  i  det 
aabne  Hav;  man  har  paa  Grimsø  11  Baade  og  fisker  40— 50  Tusind  Styk- 
ker Fisk  om  Aaret.  Med  Baade  har  Indbyggerne  maattet  hente  andre  af 
deres  Livsfornødenheder  fra  Købstæderne  paa  Nordlandet,  Hiisavik  og 
Akureyri,  som  ligger  henholdsvis  8  og  14  Mil  fra  Grimsø.  Landbruget  har 
meget  lidt  Betydning  for  Indbyggerne.  Hjemmemarkerne  ved  Gaardene 
har  en  meget  tarvelig  Plantevækst  af  lidet  udviklede  Græsarter  iblandet 
med  Kokleare  og  Dværgpil;  de  kunde  muligvis  blive  bedre,  hvis  de  blev 
ordentlig  gødet,  men  da  der  i  lang  Tid  ingen  Køer  holdtes  paa  Øen,  har 
der  været  stor  Mangel  paa  Gødning,  da  Faaregødning  ogsaa  bruges  til 
Brændsel.  Roer  og  Kartofler  trives  ikke.  I  Begyndelsen  af  det  18.  Aar- 
hundrede  skal  der  have  været  24  Køer  paa  Grimsø,  Aaret  1776  var  der 
kun  tre,  siden  som  oftest  5  å  6,  men  i  den  haarde  Vinter  1859 — 60  maatte 
de  alle  slagtes;  senere  holdt  man  ikke  Køer,  indtil  man  for  faa  Aar  siden 
atter  skaffede  sig  to  af  disse  nyttige  Skabninger.  Af  Faar  har  de  en  Del; 
i  1897  var  der  217  Stykker,  deraf  176  Moderfaar.  I  1884  fandtes  to  Heste 
paa  Grimsø,  som  imidlertid  skøttede  sig  selv  og  var  halvvilde;  de  brugtes 
næsten  aldrig.  Der  findes  endnu  to  Heste  paa  Øen,  men  om  det  er  de 
samme,  ved  jeg  ikke;  Heste  plejer  for  Resten  at  blive  gamle  paa  Grimsø, 
skønt  de  om  Vinteren  maa  passe  sig  selv  og  bjærge  Føden,  saa  godt  de 
kan.  En  Hoppe,  som  var  blevet  36  Aar  gammel  og  meget  fed,  døde  1882 
i  en  Storm,  idet  den  blev  blæst  ud  over  Kanten  af  Fuglebjærget.    Da  der 

ikke  findes  Tørv  paa  Griinsø,  maa  Beboerne  bruge  Drivtømmer  til  Brænd- 
sel, endvidere  Faaregødning,  Tang,  Piskeben  o.  s.  v. 

Indbyggerantallet  paa  Grimsø  har  i  den  senere  Tid  varieret  fra  70—90, 
men  før  den  store    Koppesygdom   1707 — 1708   siges    Indbyggerantallet   at 
have  naaet  120;  siden  har  det  altid  været  mindre  og  har  været  underkastet 
betydelige  Forandringer.    Man  kunde  tænke  sig,  at  det  var  en  højst  kum- 
merlig og  ensom  Tilværelse,  de  faa    Beboere  maa  føre  om  Vinteren,   men 
de  er  særdeles  tilfredse  og  har  intet  at  klage  over.     I  den  lange  Polarnat, 
naar  de  er  afskaaret  fra  alt  Samkvem   med  Yderverdenen,  gør  de  sig  det 
saa  behageligt  som  muligt  ved  at 
besøge    hverandre,   læse    Sagaer 
og  andre    Bøger,  spille  Skak  o. 
s.  v.    Grimsøboerne  har  paa  Is- 
land længe  været  kendt  som  dyg- 
tige Skakspillere.  En  amerikansk, 
nylig   afdød    Rigmand    (Willard 
Fiske),  som  interesserede  sig  me- 
get for  Skakspillets  Historie,  blev 
saa  henrykt  over  at  finde  en  saa 
stor  Interesse  for  dette  ædle  Spil 
paa  den  ensomme  0  i  Ishavet, 
at  han  forærede  Beboerne  en  Bogsamling  og  stiftede  et  Legat  paa  40  Tusind 
Kroner;  Renterne  skal  anvendes  til  Skolehold  paa  Grimsø  og  til  i  øvrigt  at 
udvikle   Beboernes   aandelige    Interesser.     Under  mit  Besøg  1884  var  den 
samvittighedsfulde  og  dygtige  Pjetur  Gudmundsson  Præst  paa  Grimsø.  Han 
var  en  af  Islands   frugtbareste  Salmedigtere  og  gjorde  i  en  lang  Aarrække 
meteorologiske    Iagttagelser   paa    Grimsø;    han  havde  i  1884  været  16  Aar 
paa  Øen  og  tænkte   endnu   ikke  paa  at  forlade  sin  lille  Menighed,   skønt 
^')D  for  længe    siden   kunde  have  faaet  et  langt  større  og  bedre  Kald  paa 
Isla:!  1.    Det  har  før  ofte  været  vanskeligt  at  skaffe  Præster  til  dette  fattige 
og  al  idesliggende   Sogn,  og  Indbyggerne    har,  naar  der  ingen  Præst  var, 
selv  holdt  Gudstjenesten  i  Kirken  med  Bibellæsning  og  Salmesang.  Grimsø- 


Fig.  92.     En  Kløvsadel  (se  Side  171). 

præstens  Indtægter  er  ikke  store;  de  vurderes  nu  til  800  Kr.  76  Øre,  hvoraf 
200  Kr.  i  Tilskud  fra  Landskassen,  det  øvrige  betales  af  Beboerne  in  natura. 
Saaledes  skal  Præsten  have  4  Fugle  af  hver  120,  som  fanges  fra  Tov;  hvert 
tyvende  Æg;  en  Fisk  for  hver  Baad  i  hver  Fisketur;  en  Ottendedel  af  hvert 
Stykke  Drivtømmer,  som  er  over  8  Alen  langt,  samt  fra  Landskassens 
Ejendomme  ved  Øfjord  120  Pund  Smør  og  60  Par  Strømper.  Paa  Grimsø 
findes  hverken  Læge  eller  Apotek. 

Naar  Grimsø  først  er  blevet  opdaget,  vides  ikke,  og  heller  ikke,  om  den 
har  været  beboet  i  Landnamstiden.  Aar  1024  omtales  Øen  som  en  Alminding 
til  fælles  Brug  for  forskellige  Bønder  paa  Nordlandet,  men  beboet  har  den 
dog  rimeligvis   allerede   dengang  været.     Kong  Olaf  den  Hellige   prøvede 
paa  at  faa  fast  Fod  paa  Island,  og  en  af  hans  Hirdmænd  mødte  1024  paa 
Altinget,  hvor  han  bl.  a.  søgte  at  overtale   Islænderne  til  at  overlade  Kong 
Olaf  Grimsø,  hvad  man  dog  efter  ansete  Mænds  Raad  var  klog  nok  til  at 
afslaa;  thi  Grimsø  var,  som  det  blev  sagt,  et  saa  udmærket  Fangststed  og 
saa  rig  paa  Madvarer,  at  man  derved  kunde  underholde  en  hel  lille  Hær, 
som  saa  derfra  paa  Langskibe   kunde  hærge  den  islandske  Kyst.    I  Stur- 
lunga-Tiden  (første    Halvdel  af  det  13.  Aarhundrede)   spiller   Grimsø   en 
Rolle  i  Islands    Historie   og   omtales   ofte.    Øen   er  da  beboet  og  har  en 
Kirke;  den  omtales  da  som  en  udmærket   Fangstplads,   som  kunde   føde 
mange  Mennesker,  naar  der  var  Mangel  andre  Steder.     Den  meget  urolige 
Biskop   Gudmund  Arason   blev   fordrevet  fra  sin  Bispestol  Hélar  og  søgte 
derefter   med  sine  Folk  Tilflugt  paa  Grimsø;   han  havde  dengang  70  vaa- 
benføre  Mænd  i  sit  Følge  samt  30  Kvinder  og  Tiggere,  som  altid  samlede 
sig  om  ham  i  store  Skarer.    Foraaret  1222  samlede  Høvdingen   Sighvatur 
Sturluson  300  Krigere  og  drog  med  35  Baade  til  Grimsø ;  Biskoppens  Folk 
blev   slaaet   ved    Landstigningen,  han  selv  fanget  og  tvunget  til  at  drage 
fra  Landet  til  Norge;   mange   blev  dræbt  og  saaret,   og   et   Par  af  hans 
Præster  og  nogle  af  hans  Følge  blev  lemlæstet  paa  en  grusom  Maade,  som 
det  var  Skik  og  Brug  i  de  Tider.     Fortællingen   om    Kampen  paa  Grimsø 
er  fuld  af  storslaaede  dramatiske  Scener. 

Allerede  tidlig  i  det  12.  Aarhurdrede  blev  en  Kirke  bygget  paa  Grimsey 

Og  helliget  St.  Olaf;  af  en  Inyentarieliste  i  1318  ses,  at  Kirken  har  hørt  til 
de  mere  velhavende;  blandt  meget  andet  ejede  den  Vægtæpper  over  hele 
Kirken,  to  Isbjørneskind,  tre  Vinduer  af  Glas  (dengang  en  Sjældenhed  i 
islandske  Kirker),  en  Mængde  Messeklæder,  to  Billeder  af  St.  Olaf,  for- 
holdsvis mange  Bøger  o.  s.  v.  Engang  i  Aarene  i  1420—25  blev  Kirken 
plyndret  af  Englændere,  som  dengang  gjorde  Strandhug  flere  Steder  i 
Nord- Island  og  brændte  og  plyndrede  mange  Kirker.  Øen  har  sikkert  i 
gamle  Dage  haft  meget  rigere  Erhvervskilder  end  nu;  Fuglefangst  og  Fiskeri 
har  maaske  ikke  været  større,  men  Drivisen  har  sikkert  dengang  bragt 
Tusinder  af  Sæl- 
hunde til  Øen.  Nu 
er  denne  Indtægts- 
kilde for  det  nord- 
lige Island  næsten 
aldeles  ødelagt  af 
fremmede  Sælfan- 
gere. Ligeledes  er 
sikkert  mange  Hva- 
ler blevet  fangede  i  Isen  eller  er  drevet  paa  Land,  og  Mængden  af  Driv- 
tømmer er  senere  aftaget  stærkt.  For  Fangstens  Skyld  har  sikkert  flere 
Hundrede  Mennesker  fra  Nordlandet  til  Tider  søgt  derop,  og  Antallet  af 
selve  Øens  Indbyggere  og  Gaarde  har  været  betydelig  større  end  i  de 
senere  Aarhundreder. 

Den  faatallige  Befolkning  paa  Grimsø  har  mange  Gange  lidt  store  Tab 
ved  smitsomme  Sygdomme  og  Ulykkestilfælde;  derpaa  har  man  mange 
Eksempler  fra  de  senere  Aarhundreder.  I  Aaret  1642  fortæller  Annalerne, 
at  12  Mennesker  paa  Grimsø  døde  pludselig;  1658  døde  de  fleste  af  Befolk- 
ningen af  Kopper,  og  1708  døde  33  Mennesker  af  samme  Sygdom;  1793 
døde  8  Mænd  i  en  Influenzaepidemi  af  Lungebetændelse,  og  de  6  Mænd, 
som  var  tilovers,  sejlede  til  Island  for  at  hente  Arbejdshjælp,  men  druknede 
alle  undervejs,  saa  at  Præsten  var  den  eneste  voksne  Mandsperson,  som 
var  i  Live  paa  Øen.    Den  farlige  Sejlads  i  det  aabne  Polarhav  fra  Grimsø 


Fig.  93.     Høet  føres  hjem  (se  Side  171). 

til  den  islandske  Kyst  har  krævet  en  Mængde  Ofre.  Paa  Sighvatur  Stur- 
lusons  førnævnte  Togt  til  Grimsø  mod  Biskop  Gudmund  Arason  druknede 
35  Mand.  1330  druknede  Præsten  fra  Grimsey  og  12  andre;  1727  gik  to 
store  Baade  fra  Grimsey  under  med  27  Mand,  deriblandt  Præsten  med 
Familie;  han  havde  faaet  et  andet  Kald  og  vilde  flytte  til  sit  nye  Hjem. 
1769  gik  3  Baade  under,  og  næsten  alle  arbejdsføre  Mænd  paa  Grimsø 
omkom;  1803  druknede  Præsten  med  9  Mand  o.  s.  v.  Man  maa  stadig 
huske  paa,  at  det  lille  Samfund,  som  har  lidt  disse  Tab,  kun  har  bestaaet 
af  40  til  90  Individer,  Kvinder  og  Børn  indbefattet.  Beboerne  har  altid 
maattes  føre  en  fortvivlet  Kamp  med  Elementerne,  del  stormfulde  Hav, 
Drivisen,  Polarnatten  og  de  stejle  Fuglebjærge  har  tilligemed  Sygdomme 
decimeret  Befolkningen,  som  dog,  trods  alt,  har  været  tilfreds  og  holdt  ud 
paa  den  golde  Klippe  i  Ishavet  og  er  mærkelig  hurtigt  kommet  til  Kræfter 
efter  de  frygteligste  Ulykker  og  Tilskikkelser. 

V.     FRA  ISLANDS  INDRE  ØDEMARKER. 

Paa  Island  er  kun  Kysterne  og  Dalene  bebyggede;  hele  det  mægtige 
indre  Højland,  der  optager  mere  end  to  Trediedele  af  hele  Øens  Flade- 
maal,  er  ubeboet  og  ubeboeligt;  Højden  er  2 — 4000  Fod  over  Havet,  og 
midt  paa  Højfladerne  hæver  sig  atter  Jøkelkupler  til  4 — 6000  Fod.  Klimaet 
heroppe  er  meget  raat  og  Sommeren  meget  kort,  saa  der  er  daariige  Be- 
tingelser for  Plantelivet;  største  Delen  af  Højlandet  er  derfor  en  fuldstæn- 
dig Ørken.  Kun  paa  de  lavest  liggende  Dele  af  Højlandet  findes  nogle 
Mosestrækninger  og  højere  oppe  med  lange  Mellemrum  smaa  bitte  Oaser, 
hvor  en  kummerlig  Plantevækst  kommer  frem  i  to  af  de  varmeste  Som- 
mermaaneder.  Dog  har  forskellige  Dele  af  Højlandet  ikke  saa  lidt  Betyd- 
ning som  Sommergræsgange  for  de  haardføre  og  nøjsomme  islandske  Faar. 
Store  Strækninger  besøges  aldrig  af  Mennesker  og  har  været  aldeles  ukendt 
helt  ned  til  den  sidste  Tid.  I  Højlandets  Ørkener  er  Jordbunden  temme- 
lig forskellig  i  de  forskellige  Egne;  ofte  er  Overfladen  milevidt  bestrøet 
med  et  Hav  af  kantede  Klippeblokke,  som  er  sprængt  i  Stykker  af  Frosten, 

andre  Steder  er  store  Strækninger  dækket  af  Grus  eller  Ler,  Flyvesand  og 
volkansk  Aske,  ligeledes  er  vældige  Arealer  i  det  indre  Højland  dækket  af 
Lavastrømme,  endeløse  Lavamarker  af  smeltet  Sten,  udflydt  fra  Vulkanerne. 
Et  mere  trøstesløst  Skue  kan  man  næppe  tænke  sig;  saa  vidt  Øjet  rækker 
er  Jorden  dækket  af  en  kulsort,  stivnet  Masse;  den  ensformige  sorte  Farve 
afbrydes  kun  hist  og  her  af  graalige  Flyvesandspletter,  Tuer  og  Rygge,  af 
rødlige  Slaggedynger,  rygende  Kratere  og  Qerne,  glitrende  hvide  Jøkel- 
kapler;  der  er  ikke  Spor  af  Liv,  og  en  trykkende  Stilhed  hviler  over  Na- 
turen. 

Den  største  Lavamark  i  det  indre  Island  ligger  Nord  for  Vatnajøkull 
og  kaldes  Odådahrauiiy  fordi  man  tænkte  sig  denne  ukendte  Ørken,  hvor 
man  i  det  fjerne  saa  spredte  Røgsøjler  hæve  sig  i  Vejret,  beboet  af  Forbrydere 
og  lovløse  Eksistenser.  Imellem  de  store  Elve  Jøkulså  og  Skjålfandafljét 
er  Højlandet  for  største  Delen  dækket  af  denne  Lavaørken  med  dens  mange 
Valkaner,  og  hvor  der  ikke  er  Lava,  findes  nøgne  Grusstrækninger  og 
Flyvesand.  I  den  sydlige  Del  af  disse  Ørkener  kan  man  rejse  hele  Dage 
oden  at  se  et  eneste  Græsstraa,  og  mange  Steder  er  der  en  følelig  Mangel 
paa  Vand ;  Klimaet  er  meget  raat,  saa  at  man  selv  midt  om  Sommeren  kan 
blive  overfaldet  af  Snestorme;  Snestorme  er  ogsaa  hyppige  og  ikke  mindre 
farlige.  Den  rejsende  er  henvist  til  sine  egne  Hjælpekilder  og  ikke  blot 
nødt  til  at  føre  Telt,  Proviant  og  andre  Nøvendighedsgenstande  med  sig, 
men  maa  ogsaa  medføre  Hø  til  Hestene.  Denne  Lavaørken  har  altid 
været  saa  godt  som  ukendt  for  de  nærmest  boende;  Almuen  troede  i  gamle 
Dage,  at  den  var  befolket  af  Jætter  og  Trolde,  og  indtil  vore  Dage  troede 
mange,  at  der  fandtes  græsrige  Oaser  og  skjulte  Dale  befolket  af  fredløse 
Udliggere  (dtilegumenn),  der  paa  hemmelighedsfulde  Græsgange  opdrættede 
en  Mængde  Faar,  som  baade  var  større  og  federe  end  de,  der  fandtes  i 
Bygden.  At  saadanne  frugtbare  Strækninger  skulde  findes  paa  Islands 
indre  Højland  under  de  allerugunstigste  klimatiske  Forhold,  behøver  næppe 
at  gendrives,  men  Troen  paa  de  fredløse  var  ikke  helt  greben  ud  af  Luf- 
ten, thi  man  har  flere  Eksempler  paa,  at  Folk,  som  af  en  eller  anden  Grund 
▼ar  nødt  til  at  flygte  fra  Bygden,  for  en  Tid   har   haft   Tilhold  i  de  indre 

Ødemarker,  men  de  har  alle  været  udsat  for  store  Savn  og  Lidelser  og  har 
kun  fristet  Livet  deroppe  i  kortere  Tid. 

I  det  19.  Aarhundrede  har  nogle  rejsende  søgt  at  udforske  denne 
Lavaørkens  Hemmeligheder,  men  det  var  kun  lykkedes  dem  paa  hurtige 
Strejftog  at  kigge  ind  i  disse  Ødemarker  uden  at  kunne  undersøge  dem  i 
deres  Helhed  eller  kortlægge  Landet.  De  blev  da  alle  hindret  af  Mangel 
paa  Foder  til  Hestene,  og  nogle  maatte  kæmpe  haardt  med  Sne-  og  Sand- 
storme. Sommeren  1884  tilbragte  jeg  to  Maaneder  i  denne  Lavaørken  for 
at  undersøge  den  og  de  vulkanske  Fjelde,  samt  kortlægge  Ødemarkerne, 
saa  godt  det  lod   sig  gøre.    Ved  at  benytte    de    kendte    Græsningspladser 

som  Udgangspunkt 
og  ved  at  slaa  Hø 
i  disse  Oaser  og 
føre  det  med  som 
Foder  til  Hestene 
over  de  helt  græs- 
løse  Strækninger, 
lykkedes  det  mig 
at  undersøge  disse 
vanskelig  tilgænge- 
lige Fjeldmarker  i  deres  Helhed.  Nogle  Skildringer  fra  enkelte  Lokaliteter 
kan  give  et  Indblik  i  Højlandets  Natur. 

To  Dagsrejser  fra  den  nærmeste  Bygd,  i  Nærheden  af  det  prægtige 
Fjeld  Herdubreid,  opslog  jeg  mit  Hovedkvarter  for  Qorten  Dage  i  Juli  1884 
og  undersøgte  derfra  den  østlige  Del  af  Lavaørkenen.  Her  fandt  vi,  efter 
to  Dages  Rejse  gennem  Flyvesand  og  Lavaflader,  langs  Smaaelve  og  Bække, 
Foder  nok  til  Hestene  i  længere  Tid.  Efter  at  vi  saa  længe  ikke  havde 
set  andet  end  den  graalige  og  sorte,  ensformige  Ørken,  var  det  os  en  stor 
Øjenlyst  at  betragte  de  smalle,  grønne  Plantebaand  paa  Elvebreddeme. 
Plantebræmmene  langs  Vandløbene  bestaar  hovedsagelig  af  1 — 2  Tommer 
høj  Smaapil,  og  har  en  Bredde  af  kun  1—2  Fod,  men  der,  hvor  Kilderne 
sprudler   frem    fra    Randene    af  Lavastrømmene,    er   Plantevæksten   noget 


Fig.  94.     Høet  sættes  i  Stakke  (se  Side  171). 

rigere  og  danner  enkelte  smaa  græsbevoksede  Kær.  Paa  denne  Græsnings- 
plads  opslog  vi  vort  Telt  og  gjorde  saa  Udflugter  til  Lavaørkenens  mange 
vulkanske  Fjelde,  som  for  en  stor  Del  aldrig  har  været  besøgt  af  noget 
Menneske,  endsige  af  Videnskabsmænd.  Vejlængderne  til  de  forskellige 
Punkter,  som  skulde  undersøges,  var  store,  men  da  dette  var  den  eneste 
Græsningsplads  i  disse  Egne,  saa  var  det  den  nærmeste  Station,  vi  kunde 
have.  En  Dag  var  sjælden  tilstrækkelig  til  hver  Udflugt,  saa  at  vi  som 
oftest  maatte  tage  de  lyse  Nætter  til  Hjælp.  Et  stort  Held  var  det,  at  vi, 
mens  vi  opholdt  os  her,  næsten  hele  Tiden  havde  godt  Vejr,  og  det  kan 
altid  betragtes  som  en  sjælden  Lykke  at  have  en  længere  Række  gode 
Dage  paa  Islands  indre  Høj- 
land. Den  store  Elv  Jøkulså 
flyder  paa  hele  sit  Løb  fra 
Jøkelen  til  Havet,  ca.  25  Mil, 
gennem  en  mod  Nord  svagt 
hældende  Slette;  det  er  den 
længste  uafbrudte  Flade,  som 
findes  paa  Island.  Udsigten 
til  Fjeldene  er  baade  smuk  og 
storslaaet ;  nærmest  i  SSV.  har 
man  Herdubreld,  et  af  Islands  smukkeste  og  mest  imponerende  Fjelde; 
det  fritstaaendc  Bjærg  har  en  Højde  af  5290  Fod  over  Havet  og  hæver  sig 
3790  Fod  over  Sletten.  Øverst  omgives  Herdubreid  af  et  bredt  Bælte  af 
lodrette  Klipper,  som  krones  af  en  snehvid  Jøkelpyramide.  I  SØ. 
hæver  det  spidse  Snæfell  sig  over  de  lavere  Fjeldrækker  til  en  Højde  af 
5800  Fod,  og  mod  Syd  begrænses  Horisonten  af  Vatnajøkuls  endeløse  Sne- 
flader, hvorfra  Vulkanen  KverkQøU,  gennemskaaret  af  en  vældig  Kløft, 
hæver  sig  som  et  uhyre  Forbjærg;  ned  gennem  Kløften  strækker  en  lang 
Bræ  sig  ned  paa  Fladlandet,  og  ved  Siden  af  den  hæver  hvide  Dampsøjler 
sig  fra  en  Gruppe  Kratere  mod  den  blaa  Himmel.  Mod  Nord  strejfer 
Blikket  uhindret  over  de  øde  Sletter,  hvor  man  om  Middagen,  naar  Solen 
skinner  stærkt,  kan  se  de  morsomste    Luftspejlinger;    Sletten    syntes  da  i 


Fig.  95.     Kvi  (Faarefold). 

den  disede  Luft  oversaaet  med  Søer  og  Vandløb,  og  Klippeblokkene  blev 
til  Byer  og  lange  Karavaner  af  belæssede  Lastdyr.  Luften  er  usædvanlig 
ren  og  klar,  saa  at  hver  Enkelthed  i  Fjeldformerne  træder  tydeligt  frem. 
Aftenen  var  ofte  i  godt  Vejr  uforlignelig  skøn,  de  takkede  Bjærgkæder, 
Bræer  og  Jøkelflader  glødede  i  en  ubeskrivelig  Farvepragt,  som  hverken 
kan  gengives  med  Pen  eller  Pensel.  Mens  vi  opholdt  os  heroppe,  var 
Vejrforholdene  noget  anderledes  end  i  Bygden.  Natten  var  som  oftest  kold, 
saa  at  det  frøs  i  de  senere  Nattetimer;  Køligheden  holdt  sig  til  henimod 
Klokken  10  om  Formiddagen,  da  Solen  fik  Magt,  og  om  Middagen  kunde 
Varmen  stige  til  12—13^  i  Skyggen.  Himlen  var  om  Formiddagen  som 
oftest  helt  klar,  men  mellem  Kl.  1  og  3  saas  Skyer  mod  Nord,  som  bevægede 
sig  ind  imod  Landet  og  førte  Regnbyger  ind  langs  Fjeldkæderne  op  til  os, 
mens  det  sneede  paa  de  højeste  Toppe.  Efter  2  å  3  Timer  var  Regnvejret 
som  oftest  forbi.  Aftenen  var  smuk  og  stille  med  nogle  Skybælter  i  Nord, 
men  ellers  med  klar  Himmel.  Saadan  plejer  Vejret  at  være  paa  de  smukke- 
ste Sommerdage  paa  Islands  Højland,  men  desværre  er  de  sjældne.  Meget 
ofte  er  den  rejsende  i  Ugevis  plaget  med  kold,  klam  Taage  og  Støvregn, 
især  naar  Drivisen  ligger  ved  Kysten,  og  Forskeren  ser  da  intet  og  maa 
ligge  uvirksom  i  sit  Telt;  til  andre  Tider  kan  Snestorme  midt  om  Sommeren 
være  højst  ubehagelige,  især  fordi  de  ødelægger  og  tildækker  de  faa  Græs- 
ningspladser,  som  findes ;  i  mange  Egne  gør  Sandflugten  det  ubehageligt  at 
færdes,  saasnart  det  blæser  en  Smule. 

Af  de  forskellige  Udflugter,  vi  gjorde  fra  vor  Teltplads  ved  Herdubreid, 
skal  jeg  blot  nævne  to.  Bestigningen  af  den  kuppelformede  Vulkan  KoUétta 
Dyngja  (den  kullede  Dynge)  og  Udflugten  til  Islands  største  Vulkan4  Krater- 
dalen Askja. 

Den  19.  Juli  Kl.  10  om  Morgenen  brød  vi  op  for  at  undersøge  Koll6tta 
Dybgja,  paa  hvis  Top,  saavidt  bekendt,  intet  Menneske  før  havde  været 
Vor  Vej  laa  stadig  over  blaasorte  Masser  af  meget  ujævn  Pladelava;  Over- 
fladen er  ved  Afkølingen  sunket  og  brækket  i  utallige  Stykker,  hvorved 
der  er  opstaaet  et  Mylder  af  Rygge,  Høje  og  Fordybninger  og  Dale,  som 
Bølgerne  paa  Oceanet,  en  sand  Labyrint  at  komme   igennem  for  Hestene, 

som  hvert  Øjeblik  maatte  omgaa  elier  springe  over  dybe  Kløfter;  om  Vej 
eller  Sti  er  der  selvfølgelig  ikke  Tale,  hvor  Mennesker  ikke  kommer; 
længere  henne  var  Kløfterne  ofte  opfyldt  af  Flyvesand  og  Lavagrus,  saa 
her  gik  det  noget  lettere.  Efter  4  Timers  ihærdige  Anstrengelser  naaede 
vi  til  de  brune  TuflQelde,  der  strækker  sig  ud  fra  Vulkanen  mod  Nord; 
de  er  opbygget  i  de  eventyrligste  Former,  med  Taarne  og  Spidser,  Kløfter 


Fig.  96.     Fra  Reykjavik  Museum  I. 

og  Kupler  i  en  Uendelighed.  Her  fandt  vi  ved  en  Fjeldbæk  en  lille  grøq 
Plet  bevokset  med  forkrøblet  Polarpil  og  Graapil.  Der  er  ganske  vist  ikke 
nogen  Græsning  for  Hestene,  men  vi  lod  dem  alligevel  blive  tilbage  der; 
det  var  i  alt  Fald  bedre  for  dem  end  at  staa  paa  den  bare  Lava.  Da  vi 
begyndte  Bestigningen  af  Bjærget,  var  Himmelen  overtrukket,  og  Tempera- 
turen faldt;  snart  begyndte  det  ogsaa  at  sne.  Lavaerne  og  Fjeldsiderne  er, 
som  de  plejer  at  være  paa  saadanne  Lavavulkaner,  knudret  Pladelava 
med  en  vablet  og  rynket  Overflade;  der  findes  under  Skorpen  en  Mængde 
langstrakte  Lavakanaler,  Rør  og  Huler  med  Lavaspidser  og  Rosetter.  Fod- 

trinene  gav  en  hul  Genlyd  alle  Vegne,  thi  alt  var  undermineret  af  de  lange 
bugtede  Kanaler,  hvorigennem  den  tyndtflydende  Lava,  under  Vulkanens 
Udbrud,  i  utallige  Bække  er  strømmet  fra  Krateret  ned  ad  Fjeldsiderne. 
Da  vi  naaede  midt  i  Fjeldet,  var  alt  blevet  oversneet;  vi  fortsatte  dog  vor 
Gang  i  Haab  om,  at  Snebygerne  snart  vilde  drive  over,  og  naaede  paa  to 
Timer  til  det  store  Krater  paa  Fjeldets  Top.  Her  ventede  vi  IV2  Time 
indtil  det  lysnede  noget,  idet  Snebygerne  trak  sydover  til  Vatnajøkull ;  saa 
kunde  jeg  først  opstille  mine  Instrumenter  og  begynde  mine  Maalinger, 
Vejret  var  meget  raat,  og  skønt  det  kun  var  1 — 2®  Frost,  frøs  vi  meget 
mere  end  ellers  i  større  Kulde,  saa  det  kneb  med  at  manøvrere  med  Maale- 
instrumenternes  Metalskruer. 

Vulkanen,  som  er  en  bred  Kuppel  med  8®  Hældning  mod  Syd  og 
6—7^  Hældning  mod  Nord,  er  3854  Fod  høj,  er  opbygget  af  utallige  Lava- 
strømme, som  roligt  er  flydt  ud  fra  Kratersvælget  i  Toppen.  Flere  Spalter 
kløver  Fjeldet  fra  Nord  til  Syd,  og  baade  i  Fjeldsiden  og  de  omgivende 
Lavastrømme  findes  en  Mængde  Smaakratere  med  de  ejendommeligste 
Former,  sammenklæbede  af  den  sejgt  flydende  Lava,  undertiden  som  glase- 
rede Kedler  eller  overklistrede  med  Lavaklatter  som  Skællene  paa  en  Gran- 
kogle eller  overspundet  med  sammenfiltrede  Lavareb.  De  opstaaende  Lava- 
spidser er  ofte  paa  Kryds  og  tværs  gennemboret  af  glaserede  Rør,  frem- 
bragt ved  de  elektriske  Udladninger,  som  altid  følger  de  store  Udbrud« 
Vulkanens  Top  optages  af  en  Lavaslette,  omgivet  af  bratte,  cirkelformede 
Fjeldvægge;  dette  er  Bjærgets  Hovedkrater;  men  midt  paa  denne  Krater- 
slette  findes  der  et  imponerende  Svælg  med  antagelig  4—500  Fods  Tvær- 
maal  og  6—700  Fods  Dybde,  som  ved  en  Rende  knyttes  sammen  med  et 
mindre  Krater;  desuden  findes  paa  Lavasletten  to  andre  smaa  Kraterfordyb- 
ninger. Det  var  højst  ejendommeligt  at  kigge  ud  over  Randen  paa  det 
store  Svælg;  der  laa  Sne  i  Bunden,  og  Siderne  var  dækket  med  Is  og  Is- 
tapper, saa  det  hele  lignede  et  kæmpemæssigt  Bæger  mejslet  i  Marmor; 
nede  i  Dybet  saa  man  nogle  smaa  Prikker  paa  hvid  Grund,  store  Lava- 
blokke, som  var  rullet  ned  paa  Bunden.  Fra  den  yderste  Kraterrand  havde 
vi,  naar  Vinden  rev  Huller  i  Sneskyerne,  saa   langt   Øjet   naaede.    Udsigt 

over  de  uhyggelige  livløse  Lavaørkener.  Da  vi  om  Aftenen  kom  ned  fra 
Vulkanen,  var  Vejret  blevet  udmærket;  Solnedgangen  var  prægtig,  Fjeldene 
svømmede  i  et  gyldent  Skær,  og  i  Baggrunden  var  den  dybt  mørkeblaa 
Himmel  oversaaet  med  lette,  mælkehvide  Fjerskyer.  Kl.  2  om  Natten 
naaede  vi  Teltet. 

Efter  at  vi  havde  samlet  tilstrækkeligt  Hø,  skoet  Hestene  og  gjort  andre 


Fig.  97.     Fra  Reykjavik  Museum  II. 

nødvendige  Forberedelser,  drog  vi  af  Sted  den  25.  Juli  paa  en  lang  og 
besværlig  Tur  til  Vulkanen  Askja.  De  faa,  som  havde  besøgt  denne  Vulkan, 
var  naaet  dertil  fra  Nord.  Lavafladerne  er  her  lette  at  passere,  og  man 
kan  gennem  et  Pas  efter  Omstændighederne  noksaa  bekvemt  trænge  igen- 
nem Dyngefjeldene  til  den  vulkanske  Sænkning  Askja.  Ingen  havde  deri- 
mod endnu  prøvet  at  trænge  derind  fra  Øst,  da  man  troede,  at  Lavastrøm- 
mene her  var  ufarbare;  desuden  ligger  denne  Del  af  Ørkenen  saa  langt 
fra  Bygden,  at  der  behøves  en  betydelig  Udrustning  samt  godt  Vejr  til  at 
berejse  den.  Jeg  syntes  dog,  at  det  var  et  Forsøg  værd  at  trænge  igennem 


Digitized  by 


Google 


206  LANDE  6G  folk 


disse  Ødemarker;  thi  hvis  vi  ikke  naaede  Maalet,  saa  vilde  vi  dog  kunne 
samle  nogle  Kundskaber  om  disse  lidet  kendte  Egne.  Vi  var  saa  heldige 
at  have  godt  Vejr  paa  hele  Turen;  ellers  kan  det  ikke  nægtes,  at  det  var 
lidt  uforsigtigt  at  begive  os  ud  paa  denne  Udflugt  uden  noget  Telt  og  med 
Proviant  og  Hø  kun  for  en  Dag;  havde  vi  faaet  en  af  de  Snestorme,  som 
her  er  saa  hyppige,  havde  vi  været  meget  daarlig  stillede;  vi  var  kan 
to  og  havde  afbrudt  al  Forbindelse  med  Bygden,  hvor  Folk  ikke  vidste 
noget  om  vore  Rejseplaner.  Den  danske  Naturforsker  J.  C.  Schythe  havde 
paa  sin  Rejse  gennem  Odadahraun  den  3.  til  7.  Juli  1840  nær  sat  Livet 
til  i  en  Snestorm,  og  Johnstrup  blev  i  Begyndelsen  af  Juni  1876  indesneet 
i  Askja,  og  den  første  Undsætningskaravane  maatte  paa  Grund  af  Uvejr 
vende  om  med  uforrettet  Sag. 

Vi  drog  først  fra  Teltet  mod  Syd  til  Herdubreid  og  derpaa  mod  Syd- 
vest, stadig  over  Lavamarker,  som  før  har  været  ujævne,  men  nu  de  fleste 
Steder  var  dækket  af  mægtige    Pimpstensmasser  fra  Askjas    Udbrud  1875, 
som  udfyldte  alle  Lavninger  og  flere  Steder  havde  en  Tykkelse  af  10—15 
Fod  i  Fordybningerne.  Mange  Pimpstensstykker  var  saa  store  som  et  Menne- 
skehoved, og  nogle  enkelte  havde  en  Størrelse  som  en  mellemstor   Rejse- 
kuffert.    Efter  at  vi  havde  redet  5  Mil    gennem    det  stygge  og  ensformige 
Landskab,  naaede  vi  til  et  lille  enkelt  Fjeld  midt  i  Lavamarken,    som  fik 
Navnet  Vikrafell,  og  her   begyndte    Lavastrømmene  jævnt  at  skraane   op 
mod    Askjas    østlige    Aabning;   den    ene    Lavaflod    er    dynget    oven   paa 
den  anden,  og  Skraaningen  hæver  sig  jævnt  med  smaa  Terrasser  og  Rygge. 
Alle  disse  Lavaer,  der  er  flydt  ud  af  Askjas    kedelformede   Dal,  er  meget 
sammenskruet   med   utallige   Bølger  og  Blærer;  saalænge  Lavningerne  var 
opfyldt  af  Pimpstensgrus   kunde  vi  dog  komme  frem,  men   da   vi   havde 
naaet  Askjas  Aabning,   forsvandt   Pimpstenen,  og  Lavastrømmene  var  her 
saaledes  optaarnet,  at  de  var  aldeles   ufarbare;    men  til  al   Lykke    fandtes 
der  her  meget  Sne  i  Fordybningerne,  og  ved  at  følge  Snedyngerne  og  gøre 
mange    Omveje    lykkedes  det  os  med  Taalmodighed  at  komme  frem;  dog 
var  vi  nødt  til  at  passere  enkelte  Lavarygge,  og  over  disse  maatte  vi  med 
stor    Tidsspilde   rydde  Vej,  før   Hestene    kunde    føres  over  de  opstablede 

LaYa-  og  Slaggestykker.  Efter  ni  Timers  haardt  Arbejde  naaede  vi  til 
sidst  ind  i  Askjas  Dal  op  til  Fjeldhjørnet  Øst  for  Aabningen,  og  herfra 
kunde  vi  saa  paa  haardpakkede,  gamle  Snedynger  ride  videre  til  den  store 
Indsænkning  med  Kraterne.  Ved  Pimpstenskrateret,  som  havde  Udbrud 
1875,  blev  Hestene  ladet  tilbage  paa  en  Snedynge,  efter  at  de  havde  faaet 
deres  Foder,  men  vi  begav  os  af  Sted  til  Fods  for  nærmere  at  undersøge 
de  storartede  vulkanske  Fæno- 
mener. Hermed  var  vi  be- 
skæftigede hele  den  lyse  Nat, 
kravlende  op  og  ned  over  det 
vanskeligeTerræn ;  Tiden  maatte 
udnyttes,  da  vi  ikke  kunde  op- 
holde os  her  længere  end  nød- 
vendigt. Hele  Landskabet  har 
et  uhyre  vildt  og  trøstesløst  Ud- 
seende; man  ser  ikke  andet  end 
Lava  og  Sne,  Kratere  og  Slagge- 
høje,  samt  Dampsøjler  fra  Svovl- 
kilder og  Kratere  omkring  den 
underlige  grønne  Sø  i  den  dybe 
Indsænkning.  Alt  er  absolut 
livløst  og  øde.  Den  næste  viden- 
skabelige Ekspedition,  som  be- 
søgte disse  Egne,  fik  et  ulykke- 
ligt Forløb;  to  tyske  Videnskabsmænd  fra  Berlin  omkom  1907  under  en 
Baadfart  paa  denne  Kratersø;  hvorledes  det  gik  til,  ved  man  ikke;  nogle 
antager,  at  Baaden  blev  truffen  af  et  Sneskred  fra  de  stejle  Fjelde  rundt 
om  Søen. 

Askja  er  en  kedelformet  Dal  midt  i  en  Fjeldgruppe,  som  kaldes  Dyng- 
juQøll;  disse  Bjærge  hæver  sig  i  Terrasser  op  fra  Lavaørkenen  Odadahraun 
til  4500  Fods  Højde;  midt  paa  Sommeren  er  det  Vinter  heroppe,  i  de 
lavere  Regioner  overalt  spredte  Snedynger,  paa  HøjQeldet  større  Snemasser  og 


Fig.  98.     Kvinde  i  Festdragt. 

Bræer.  Dyngefjeldene  giver  paa  en  Mængde  Steder  Vidnesbyrd  om  voldsomme 
vulkanske  Omvæltoinger;  der  findes  rundt  omkring  i  disse  Fjelde  Kratere 
i  Snesevis,  der  har  udgydt  mange  Lavastrømme,  som  i  høje  Fosser  stræk- 
ker sig  ned   igennem    Bjærgkløflerne  til  de  nedenfor   liggende   vidtstrakte 
Lavamarker.    Askjas  Dal  omgives  af  stejle  7--800  Fod  høje  Klipperande; 
den   har  omtrent  en  Kvadratmils   Størrelse  og  kaldes   paa   Grund  af  sin 
Form  Askja^  d.  v.  s.  Æsken.  Dalen  har  før  været  dybere,  men  er  lidt  efter 
lidt  blevet  udfyldt  af  Lavastrømme;  den  kan  betragtes  som  et  uhyre  Krater, 
som  i  Tidens  Løb  gennem  den  østlige  Åabning  har  udgydt  kolossale  Mas- 
ser af  Lava.     I  Åskjas   sydøstlige   Hjørne  har  en  betydelig  Indsænkning 
fundet   Sted,  og  de  nordlige   Vægge  af  denne  viser  i  Tværsnit  de  Lava- 
strømme,  som    dækker    Dalbunden.     Lige  efter   Udbruddet  1875  yar  Ind- 
sænkningen   tom,   men   Aaret   efter   havde  der  dannet  sig  en  Indsø  med 
varmt  Vand,  som  1884  var  blevet  dobbelt  saa  stor.  Indsænkningens  Dybde 
ned  til  Søen  var  1876  739  Fod,  men  1884   havde   Søens   Overflade   hævet 
sig  260  Fod.     I  1876  var  Søens   Temperatur  22«  C,  men  i  1884  var   den 
sunket  ned  til  14«  C.    Nu  er  næsten  hele  Indsænkningen  fyldt  med  Vand 
og  Temperaturen  yderligere  sunket.    Saaledes  forandres  i  vulkanske  Egne 
Naturforholdene  meget  ofte.  Syd  for  Søen  fandtes  i  1884  i  Fjeldsiden  mange 
Kratere  og  Kløfter,  hvor  Masser  af  Vanddampe  brød  frem  af  utallige  Aat>- 
ninger  under  en  susende  og  tudende    Lyd;  de  er  nu  komne   under  Vand. 
Disse  Kratere  havde  et  Udbrud  2. — 3.  Januar  1875  og  udslyngede  dengang 
uhyre  store  Klippeblokke  af  Tuf  og  Basalt.     Endnu  et  Krater,  som  havde 
et  meget  voldsomt  Pimpstensudbrud  den  29.  Marts  1875,  ligger  paa  Randen 
af  Indsænkningens  nordøstlige  Hjørne  i  Højde  med  Lavasletten,  og  hæver 
sig  kun  38  Fod  over  denne.  Dette  Krater  har  300  Fods  Tværmaal  og  150 
Fods  Dybde.    Aaret  efter  Udbruddet  steg  der  kun  Vanddampe  op  fra  dette 
Krater,  men  i  1884  var  Kraterbunden    omdannet  til  en  blaalig  grøn   Ler- 
vælling, som  endnu  stadig  koger  og  bobler;  op  fra  en  Aabning  i  Kraterbunden 
tæt  ved  den  sydlige  Side  bryder  en  tyk  Dampsøjle  under  Tuden  og  Brølen 
frem  af  et  Hul,  og  rundt  omkring   finder   flere    mindre    Dampstraaler  Vej 
ud  igennem  Spalter  og  Huller  i  Kratervæggen.     I  de  lodrette    Klippevægge 

ved  Indsænkningens  sydlige  Side  bryder  Vanddampe  alle  Vegne  frem,  og 
Fjeldsiden  er  af  svovlsure  Dampe  blevet  oversaaet  med  grønlige  og  gullige 
Svovlpletter.  I  store  Spalter  i  Nærheden  af  Pimpstenskrateret  kan  man 
se,  at  de  udkastede  Pimpstensmasser  har  en  Tykkelse  af  120—200  Fod 
nærmest  ved  Krateret,  og  derfra  strækker  Pimpstenlaget  sig  i  østlig  Ret- 
ning over  vældige  Arealer.  Det  er  et  stygt  Syn  fra  DyngeQeldene  at  se  ud 
over  de  af  Pimpsten  dækkede  graagule  Sletter;  Landskabet  ser  ud  som 
et  af  grove  Hænder  oversmurt  og  udvisket  Maleri. 

Askjas  Udbrud  1875  var  meget  voldsomt  og  gjorde    betydelig  Skade  i 


Fig.  99.     Moderne  islandsk  Gaard  med  Træhus.     (Efter  Fotografi.) 

del  østlige  Island.  Den  2.  Januar  1875  føltes  stærke  Jordrystelser  over 
hele  det  nordøstlige  Island,  og  næste  Morgen  saa  man  en  Røgsøjle  hæve 
sig  fra  Dyngefjeldene;  dengang  sprudede  de  før  nævnte  sydlige  Kratere. 
Dette  Udbrud  havde  ligesom  mange  andre  Udbrud  i  Islands  Ødemarker 
ingen  Indflydelse  paa  de  Qerntliggende  Bygder,  men  den  første  Eksplosion 
maa  dog  have  været  meget  voldsom,  for  Klippeblokke  paa  over  tusind 
Kubikfod  var  blevet  slynget  100  Fod  i  Vejret  op  fra  Kraterne.  Den  29. 
Marts  begyndte  et  voldsomt  Udbrud,  som  blev  skæbnesvangert  for  det  øst- 
lige Island,  men  den  nærmeste  Bygd  paa  Østlandet,  Jøkeldalen,  som  ligger 
9--10  Mil  fra  Åskja,  led   mest.     Om  Morgenen    den   29.  Kl.  SVa  begyndte 

Askeregnen  paa  de  sydligste  Gaarde  i  Jøkeldalen;  dette  Askefald,  der  som 
sædvanlig  var  ledsaget  af  Torden  og  Lynild,  varede  i  en  Time.  Asken 
var  graahvid  og  meget  fin  og  klæbrig,  saa  den  kunde  æltes  som  Ler;  den 
faldt  kun  paa  de  sydligste  Gaarde  i  Jøkeldalen.  Omtrent  KL  6  Fm.  be- 
gyndte Udbruddet  for  Alvor,  og  nu  regnede  det  paa  Jøkeldalen  med  Pimp- 
stensstykker  store  som  en  knyttet  Haand;  Askefaldet  varede  i  6  Timer,  og 
da  havde  Pimpstensdækket  paa  det  flade  Land  naaet  en  Tykkelse  af  B'—S 
Tommer.  Under  Askefaldet  var  Luften  usædvanlig  raakold,  saa  Folk  ry- 
stede af  Kulde,  og  dermed  fulgte  en  utaalelig  Svovlstank,  som  holdt  sig 
længe  efter  Udbruddet.  Nogle  Steder  faldt  der  en  Mængde  sammenfiltrede, 
mørkebrune  Giastraade,  som  svømmede  paa  Vand;  de  havde  en  Længde 
af  indtil  en  Alen  og  lignede  grove  Hestehaar. 

Ogsaa  i  Qernere  liggende  Egne  paa  Østlandet  var  Askefaldet  meget 
stærkt;  paa  Præstegaarden  Thingmiili,  som  ligger  omtrent  15  Mil  fra  Ud- 
brudsstedet,  maatte  man  tænde  Lys  midt  paa  Dagen;  man  kunde  næppe 
se  Ting  i  et  Par  Tommers  Afstand.  Vinduerne  blev  for  dem,  som  var 
inde,  som  et  Spejl,  idet  Pimpstensstøvet  dækkede  dem.  Luften  blev  idelig 
gennemkrydset  af  Lyn,  og  den  var  saa  stærkt  ladet  med  Elektricitet,  at 
Ilden  flimrede  om  Piggene  paa  opadvendte  Alpestokke  og  endogsaa  paa 
opstrakte  Fingre.  Mere  end  100  Kvadratmil  Land  blev  dækkede  af  Pimp- 
stensaske,  og  man  har  regnet  ud,  at  Vulkanen  om  Morgenen  den  29.  Marts 
har  udkastet  i  det  mindste  fire  Tusind  Millioner  Tønder  Pimpstensaske 
over  Bygderne  paa  Østlandet.  Kreaturerne  i  de  hærgede  Egne  maatte  alle 
holdes  i  Hus  eller  drives  bort  til  bedre  Egne.  I  Jøkeldalen  blev  17  Gaarde 
lagt  øde,  men  de  fleste  kunde  dog  atter  efter  nogle  Aar  tages  i  Brug,  kun 
5  er  endnu  ubeboede.  Det  finere  Pimstensstøv  fra  dette  Udbrud  førtes  af 
Vinden  langt  bort;  noget  faldt  i  det  indre  af  Norge  Natten  mellem  den  29. 
og  30.  Marts  og  noget  i  Uppland,  Dalarne  og  Omegnen  af  Stockholm  og 
havde  altsaa  tilbagelagt  en  Strækning  af  250  Mil  i  24  Timer. 

Efter  at  vi  havde  taget  denne  mærkelige  vulkanske  Egn  i  Øjesyn, 
drog  vi  om  Morgenen  den  26.  Juli  tilbage  ad  den  samme  Vej  og  naaede  i 
god  Behold  til  vort  Telt,  elter  at  vi  uden  Afbrydelse   eller   Ophold    stadig 

havde  været  i  Bevægelse  i  30  Timer;  det  var  et  stort  Held,  at  vi  havde 
saa  godt  Vejr.  Trætheden  var  paa  Slatningen  nær  ved  at  overmande  os; 
paa  Lavaen  Vest  for  Herdubreid  standsede  jeg  et  Øjeblik  for  at  tegne  noget, 
og  imens  fik  Hestene  den  sidste  Smule  Hø,  vi  havde  tilbage  i  Sækkene. 
Efter  at  min  Ledsager  havde  lagt  en  Høvisk  for  hver  af  Hestene,  satte 
han  sig  ned,  faldt  om  og  sov  som  en  Sten  paa  de  bare  Lavaklipper.  Efter 
ti  Minutter  vækkede  jeg  ham  igen ;  han  var  synlig  forfrisket  efter  den  korte 
Søvn,  saa  at  han,  da  vi  3  Timer  senere  naaede  Teltet,  kunde  give  sig  i 
Færd  med  at  lave  Kaffe,  men  da  kom  Turen  til  mig;  ikke  saa  snart  havde 
jeg  sat  mig  ned  i  Teltet,  saa  sov  jeg  med  det  samme. 

Efter  mange  besværlige  Rejser  paa  Kryds  og  tværs  i  Lavaørkenen 
befandt  vi  os  den  15.  August  oppe  i  Vonarskard^  midt  i  Landet  ved  den 
vestlige  Ende  af  Vatnajøkull,  3000  Fod  over  Havet,  tre  Dagsrejser  fra  de 
nærmeste  Menneskeboliger.  Nu  skulde  vi  udføre  det  vanskelige  Hverv  at 
undersøge  den  nordlige  Rand  af  Vatnajøkull  der,  hvor  den  mødes  med 
Odadahraun.  Her  er  der  ikke  andet  end  Sne,  Is  og  Lava,  samt  nøgne^ 
sønderrevne  Tuffjelde;  Plantevækst  er  der  ikke,  og  i  det  hele  maa  denne 
Strækning  regnes  for  den  vildeste  paa  hele  Island.  Vi  opslog  vort  Telt 
ved  de  to  smaa  Søer,  Gæsavøtn,  i  det  nordøstlige  Hjørne  af  Vonarskard. 
Disse  Søer  dannes  af  flere  smaa  Kilder,  der  udspringer  fra  Randen  af 
en  Lavastrøm  og  fører  lunkent  Vand;  Temperaturen  var  5—7®,  mens  Luft- 
temperaturen kun  var  O — 1^  Den  lille  Smule  Vegetation,  som  findes  ved 
Søerne,  skyldes  kun  denne  ubetydelige  Jordvarme;  ellers  er  Omegnen 
fuldstændig  bar  og  blottet  for  Plantevækst.  De  faa  Planter,  som  voksede 
her,  var  yderst  forkrøblede  og  smaa,  og  skønt  Naturen  her  er  storslaaet^ 
er  den  dog  meget  kold  og  trist.  Dyrelivet  er  heroppe  næsten  forsvundet. 
En  forunderlig  Stilhed  hersker  over  hele  Naturen,  Fuglene  flyver  tavse 
forbi,  og  Stilheden  afbrydes  kun  af  Jøkelelvens  Brusen  og  Vindens  Hvinen 
i  Iskløfterne  ved  Jøkelranden.  De  faa  levende  Skabninger,  vi  saa  heroppe  i 
to  Dage,  er  snart  opregnede.  Jeg  saa  to  Strandløbere  hoppe  omkring  ved 
Kilderne,  tre  Rovmaager  fløj  tavse  gennem  Luften,  og  af  Insekter  saa  jeg 
kun  en  rød  Mide  og  4  å  5  Fluer,  det  var  det  hele.  Det  var  kun  med  Nød 

Og  næppe,  at  Hestene  her  kunde  faa  Foder  de  to  Dage,  vi  opholdt  os  her,  de 
var  sikkert  halvsultne,  da  vi  tog  bort  herfra.  Mine  to  Ledsagere  var  stadig 
beskæftigede  med  at  samle  Hø  og  Pileblade,  og  kunde  med  stort  Besvær  kno 
fylde  to  Sække  som  Føde  til  Hestene  paa  Turen  langs  Vatnajøkulls  Nordrand. 
En  Fjeldspids,  som  fik  Navnet  Gæsahnuknr,  blev  besteget,  og  derfra 
havde  vi  et  udmærket  Overblik  over  Vatnajøkulls  vestligste  Del  og  omlig- 
gende Fjelde.  I  Vonarskard,  som  adskiller  VatnajøkuU  fra  den  mindre 
Tungnafellsjøkull,  findes  Vandskellet  mellem  det  sydlige  og  nordlige  Island 
omtrent  3200  Fod  over  Havet.  Paa  den  østlige  Side  hæver  Vatnajøkall 
sig  som  en  uhyre  hvid  Kuppel  til  en  Højde  af  6000  Fod;  man  ser  ingen 
Steder  paa  den  en  mørk  Plet,  alt  er  en  sammenhængende,  skinnende  Jøkelflade. 
Jøkelens  Grundfjelde  sænker  sig  i  to  Terrasser  ned  imod  Vonarskard,  en 
Mængde  smaa  Lavastrømme,  hvis  Udbrudssteder  til  Dels  er  skjulte  under 
Isen,  er  i  brede  Kaskader  styrtede  ned  ad  Skraaningerne ;  nogle  af  Kraterne 
stikker  deres  forvredne  Former  op  af  Isen,  andre  er  blevet  fejede  bort  af 
Gletscherbevægelsen  eller  rodede  sammen  med  Morænegrus,  Klippestykker 
og  Isklumper.  Gabende  Kløfter,  Bræer,  Moræner,  Kratere  og  Lavafald 
følger  hinanden  i  broget  Forvirring.  Det  havde  været  ganske  interessant 
at  undersøge  disse  Ting  nærmere,  men  dertil  var  der  ingen  Tid,  og  Græs- 
ningen for  Hestene  var  sluppet  op,  saa  der  var  ikke  andet  at  gøre  end  at 
skynde  sig  bort. 

Den  17.  August  drog  vi  af  Sted  fra  Gæsavøtn;  den  besværligste  Del 
af  Rejsen  laa  foran  os,  men  skønt  vi  var  meget  daarlig  udrustede,  stolede 
vi  paa  vor  gode  Lykke  og  var  i  godt  Humør.  Vi  red  først  op  ad  Bjærg- 
terrasserne  Nord  for  Gæsahnukur  og  over  de  Lavastrømme,  Kløfter  og 
Rygge,  som  findes  her.  Det  var  ingen  let  Sag  at  faa  Hestene  frem  over 
et  saadant  Terræn,  men  med  Taalmodighed  og  stadig  Ågtpaagi venhed 
lykkedes  det  dog  at  føre  Karavanen  i  god  Behold  frem  langs  Jøkelranden. 
En  Fjeldryg  strækker  sig  her  fra  Jøkelen  mod  Nordøst  til  Trølladyngja, 
en  4752  Fod  høj  Vulkan  med  Kuppelform,  der  har  et  Tværmaal  af  to 
Mil.  Selve  denne  Ryg  er  ogsaa  meget  vulkansk;  der  findes  syv  lange  Krater* 
rækker,  og  vi  kunde   kun    møjsommeligt   bane  os  Vej    mellem   de  mange 

Kratere,  Haler  og  Kløfter,  saa  at  vi  til  sidst  blev  Dødt  til  at  ride  oppe  paa 
selve  JøkeleD,  som  her  er  flad  ved  deo  østlige  Side  af  Fjeldryggen.  Ofte 
knnde  vi  dog  høre  de  underminerende  Jøkelbækkes  Rislen,  men  den  haard- 
pakkede   Sne   kunde   bære  Karavanen,  saa  at  Hestene  ingen  Steder  faldt 


Fig.  100.     Opbrud.    Til  højre  Professor  Thoroddsen.    (Efter  Fotografi.) 

igennem;  af  Revner  fandtes  der  kun  faa,  og  Grusryggene  var  forholdsvis 
flade  og  lave,  saa  at  et  godt  Stykke  af  Jøkelranden  kunde  passeres  uden 
synderligt  Besvær.  Om  Morgenen  havde  Vejret  været  godt,  men  længere 
hen  paa  Dagen  begyndte  det  at  blæse  en  stærk  Storm  fra  Syd,  og  da  vi 
omtrent  Kl.  1  igen  maatte  søge  ned  fra  Jøkelen  til  den  nedenfor  liggende 
Sandslette,  idet  Bræen  nu  var  bleven    mere    ujævn,   rasede   Stormen   med 

fuld  Kraft  og  piskede  Sand  og  Sniaasten  i  Hovedet  paa  os,  saa  vi  maatte 
dække  os,  saa  godt  vi  kunde.  Her  kunde  man  overalt  se,  at  de  sydlige 
Storme  maa  have  en  stor  Magt;  de  haarde  Klipper  var  alle  Steder  paa 
Sydsiden  polerede  glatte  med  dybe  Furer,  frembragt  ved  Smaastenenes  sta- 
dige Pisken  over  Klippernes  Overflade.  Ved  Fjeldpynten  Kistufell,  som 
hæver  sig  fra  Jøkelranden,  gjorde  vi  Holdt  for  at  lade  de  trætte  Heste  hvile 
sig  lidt,  men  skønt  de  var  meget  sultne,  turde  vi  dog  kun  give  dem  en 
lille  Smule  Hø,  da  vi  maatte  være  saa  sparsommelige  som  muligt  med  vort 
lille  Forraad,  som  kun  under  heldige  Omstændigheder  kunde  række  saa 
langt,  at  vi  havde  nok  til  de  to  Dages  Rejse  til  den  nærmeste  Græsnings- 
plads  Hvannalindir.  Hele  Vejen  fra  Gæsavøtn  til  Jøkulså  paa  en  Stræk- 
ning af  mere  end  ti  Mil  saa  vi  ikke  en  eneste  Blomsterplante;  ikke  et 
Græsstraa,  ikke  engang  en  Dværgpil,  der  dog  kan  friste  Livet  under  de 
allervanskeligste  Forhold. 

Mellem  de  to  smaa  Pynter   Kistufell  og  Kverkfjøll  er  en  vældig    Bræ 
gledet  ned  paa  Fladlandet.     Denne   Gletscher   kaldes  DyngjujøkuU  og  har 
et  Flademaal  af  over   syv   Kvadratmil.     Et   mere   vildt  og  storslaaet   Syn 
end  det,  vi  fra  Omegnen  af  Kistufell  havde   over  denne   vældige  Ismasse, 
kan    næppe   tænkes.     Bræens    nederste    Del  er  saaledes    dækket  af  Dynd, 
Sand  og  store  Klippestykker,  at  den  i  Frastand  aldeles  ligner  en  Grusmark 
eller  en  Lavastrøm;   den    underliggende  Is  ses  kun  i  Kløfterne.    Tæt    Øst 
for  Kistufell  har  Underlaget  været  stejlest,  og  Jøkelen  er  derfor  her  gennem- 
kløvet  al^et  Utal  af  Revner,  der  har  omdannet   dens   Overflade  til  et  rent 
.  Kaos.  Bræen  her  er  besat  med  grusdækkede  Pyramider  af  indtil  100  Fods 
Højde,    med   mellemliggende   Kløfter,  hvorigennem   Smeltevandet  styrter  i 
mange   Fbsser.     Længere  mod  Øst  er  Overfladens    Ujævnheder   ikke  fuldt 
saa  store,  men  her  findes  dog  en  Mængde   grusdækkede   Isrygge  med  alle 
mulige  Former,  og  det  grumsede  Jøkelvand,  Lervællingen  og  Gruset  samles 
i  Lavningerne.    Den  4  Mil  lange  Jøkelrand  begrænses  af  Volde  og  Banker 
af  Grus   overstrøede    med   vældige   Klippestykker,  er  øjensynlig  i  Tilbage- 
gang, og  ved  Afsmeltningen  er  det  i  Isen  indbagte  Grus  kommet  frem  paa 
Overfladen.    Hvor   Elvene   strømmer  ud  fra  Jøkelen,  findes  flere  sorte  og 

smudsige  Gletscherporte,  og  neden  for  Morænerne  udbreder  sig  en  nøgen  Ler- 
slette, marmoreret  af  utallige  hvidgule  Jøkelbække.  Fra  Dyngjujøkull  har 
Jøkulså  sit  Udspring;  dens  Hovedmasse  kommer  fra  den  østligste  Del  af 
Bræen  tæt  ved  Kverkfjøll;  omkring  Hovedelven  er  Sletten  dækket  med  groft 
Grås  og  store  Blokke,  men  vestligere,  hvor  de  mindre  Jøkelbække  med 
utallige  Arme  bugter  sig  over  Sletten,  bestaar  den  for  største  Delen  af  Ler; 
men  ogsaa  her  ligger  store  Blokke  uregelmæssig  strøede  omkring.  De 
Dordligste  Dele  af  disse  Lersletter  er  i  Almindelighed  tørre,  og  Lerstøvet 
sættes  i  Bevægele  ved  det  mindste  Vindpust;  nærmest  Jøkelen  er  Leret 
mange  Steder  saa  gennemtrængt  af  Vand,  at  det  bliver  til  Dynd,  hvori 
Heste  og  Mennesker  let  kan  blive  siddende  fast. 

Fra  Kistufell  fortsatte  vi  Rejsen  langs  Jøkelens  Rand,  thi  over  den 
kunde  der  ikke  være  Tale  om  at  komme  paa  Grund  af  de  utallige  Revner 
og  Aj^runde,  men  Rejsen  blev  alligevel  besværlig  nok.  Nærmest  ved  Jøke- 
len var  Lerbunden  ofte  saa  gennemtrukket  af  Vand,  at  Hestene  sank  i  til 
Bugen;  naar  nu,  som  det  undertiden  var  Tilfældet,  den  dyndede  Lergrund 
dækkede  Lava,  saa  blev  Hestene  revne  og  saarede  i  Benene  af  de  opstik- 
kende  Lavaspidser,  mens  de  æltede  sig  frem  igennem  det  sejge  Jøkeldynd. 
Som  oftest  var  Jøkelelvenes  Bund  bestrøet  med  store  Klippestykker,  mens 
Mellemrummene  var  saa  bløde  og  dyndede,  at  Hestene  knapt  kunde  arbejde 
sig  frem,  mens  det  iskolde  Vand  skyllede  over  Hest  og  Rytter.  Det  gik 
derfor  kun  meget  langsomt  fremad,  og  da  vi  havde  naaet  den  store  Skred- 
jøkels længst  fremskudte  Dei,  var  det  blevet  mørkt,  saa  vi  maatte  bestemme 
os  til  at  oyeniatte  her,  da  vi  i  Mørket  ikke  turde  sætte  over  den  store 
rivende  Flod  Jøkulså.  Vi  slog  derfor  vort  Telt  op  paa  selve  Jøkelens  Rapd 
mellem  Ispyramiderne  for  her  at  faa  lidt  Læ  for  Teltet  og  Hestene;  der 
var  en  skarp,  iskold  Blæst  ned  over  Jøkelen,  og  uden  for  Jøkelranden 
kunde  man  ingen  Steder  være  for  Dynd  og  Søle.  Det  var  heller  ikke 
nogen  let  Sag  at  faa  Teltet  sat  op  paa  et  saadant  Sted,  men  Gruset  blev 
lidt  fastere,  da  det  om  Aftenen  begyndte  at  fryse.  I  Teltet  var  det  meget 
koldt;  vi  pakkede  os  ind  i  alle  de  Klæder  og  Tæpper  vi  havde,  men  vi 
kofide  dog  næsten  ikke  sove  om  Natten  paa  Grund  af  den  isnende  Blæst. 

Vi  prøvede  paa  at  varme  os  ved  nogle  Kopper  Kaffe,  men  da  vi  kun  havde 
det  grumsede,  lerblandede  Jøkelvand,  var  Kaffen  ikke  videre  velsmagende. 
Det  gjorde  mig  især  ondt  for  de  stakkels  Heste,  som  stod  bundne  omkring 
Teltet,  rystende  af  Kulde,  uden  engang  at  faa  tilstrækkelig  Føde;  den 
Smule  Hø  og  Majsdejg,  som  de  fik,  maatte  uddeles  særskilt  til  hver  især, 
da  de  sloges  og  bedes  om  hver  Mundfuld,  som  blev  lagt  for  dem. 

Denne   Teltplads  er  den    smudsigste  og  uhyggeligste,  jeg  nogen  Sinde 


Fig.  101.     Kap  Nord.    (Efter  Fotografi.) 

har  haft  paa  mine  Rejser  pa^  Island,  og  da  Solen  stod  op  om  Morgenen 
og  sendte  os  en  velgørende  Varme,  blev  det  rent  galt  med  Teltpladsen,  da 
alt  kom  i  Bevægelse,  og  hele  Tilværelsen  syntes  at  skulle  forvandles  til  Grød 
og  Mudder.  Isen  kom  her  kun  til  Syne  i  Spalterne,  thi  Overfladen  var 
dækket  af  et  2—4  Fod  tykt,  lerblandet  Gruslag;  dette  var  stivfrosset  om 
Natten,  og  ved  Solens  Indflydelse  blev  derfor  den  Jordbund,  som  Teltet 
stod  paa,  snart  forvandlet  til  en  grødet  Masse.  Vandet  piplede  frem  over- 
alt, og  der  dannede  sig  smaa  kaffebrune  Bække  mellem  Isspidserne,  som 
lidt  efter  lidt  forvandledes  til  Mudderstrømme,  som  væltede  frem  som  Kaffe- 
grums, nogle  naaede  at  strømme  ud  af  Gletscherranden,  andre  opdæmmedes 

til   Mudderpytter    og    Smaadam- 
me.     Jo    højere   Solen    steg,   des 
større  steg   Bevægelsen,   og   man 
hørte  den  stadig  voksende  Raslen 
af  Stenene,  som  løsnedes  og  rul- 
lede ned  fra  Iskeglerne.    Vi  brød 
op  saa  hurtigt,  som  vi  kunde,  men 
fik  dog  en  hel  Del  af  vore  Sager 
tilsølede,  hvorefter  vi  fortsatte  Rej- 
sen mod  Jøkulså.  Det  blæste  tem- 
melig  stærkt,  og  over  Flyvesand- 
strækningerne mod  Nord  stod  der 
en  Væg   af  gulbrunt    Støv,   som 
spærrede  al  Udsigt  i  den  Retning. 
Vi  kom  heldigt  over  den  rivende 
Jøkulså;   den  deler  sig  her  i  8  å 
9  Arme,  og  her  er  det  eneste  Va- 
dested, som  findes  paa  denne  Elv; 
den  var   ikke   meget   dyb  denne 
Gang,  fordi  det  havde  frosset  de 
foregaaende  Nætter,  men  den  var 
alligevel,  paa  Grund  af  den  stærke 
Strøm   og    den    slemme,    stenede 
Bund,  temmelig  vanskelig  at  pas- 
sere. Her  kunde  vi  glæde  os  over 
de  første  Planter,  som  vi  saa,  efter 
at  vi  forlod  Gæsavøtn;  paa  Grus- 
holmene i  Elven  voksede  der  nogle 
Eksemplarer   af  Gederams,    med 
store  rosenrøde  Blomster.  Ved  Jø- 
kulsaaens  Kilder  hæver  det  mæg- 
tige vulkanske  Forbjærg  KverkQøll 

sig  fra  Jøkelranden  til  en  Højde  af  5000  Fod.  Dette  Bjærg  har  flere  Gange 
haft  voldsomme  Udbrud,  hvorved  de  nærmeste  Bræer  er  smeltede,  hvad  der 
har  foraarsaget  Flom  i  Elven  og  store  Oversvømmelser  i  det  beboede  Delta- 
land ved  AxarQorden. 

Ud  fra  Kverkijøll  strækker  sig  mod  Nord  en  lang  vulkansk  Fjeldkæde, 
som  kaldes  Kverkhnukarani;  den  bestaar  af  en  utallig  Mængde  Fjeldtoppe 
med  12 — 1800  Fods  Højde  over  Sletten.  Imellem  Fjeldspidserne  er  Lavaen 
vældet  frem  af  en  Mængde  Kratere  og  er  sammenskruet  i  de  eventyrligste 
Former;  Lavafald  veksler  med  rødlige  Slaggehøje,  Kløfter,  Revner,  Klippe- 
afsatser, underlig  formede  Fjeldknuder  og  Fjeldtoppe  i  det  uendelige.  Vi 
maatte  gøre  mange  Omveje  for  at  komme  ud  af  denne  Labyrint.  Øst  for 
denne  Bjærgrække  findes  en  Græsningsplads,  som  blev  opdaget  1830  og  har 
været  besøgt  3  eller  4  Gange  siden.  Plantevæksten  har  her  dog  ingen 
stor  Udstrækning,  men  er  indskrænket  til  Omegnen  af  en  kegleformet  Hej; 
omkring  denne  findes  der  flere  Kilder,  og  langs  disse  Græs  og  Kvanner;  de 
sidste  vokser  her  meget  frodigt  og  i  stor  Mængde  og  danner  flere  Steder 
ligefrem  Krat  ved  Bækkenes  Bredder.  Vi  opslog  vort  Telt  ved  Enden  af 
en  Lavastrøm  og  fandt  snart  Bevis  for,  at  fredløse  engang  maa  have  op- 
holdt sig  her.  I  Randen  af  Lavastrømmen  findes  flere  Ruiner  af  Hytter, 
som  er  blevet  byggede  af  Lavablokke  paa  en  saadan  Maade,  at  de  set  ude- 
fra fuldstændig  smelter  sammen  med  Lavaen  og  ikke  kan  opdages  før  ved 
nærmere  Eftersyn.  Her  findes  en  Mængde  Knokler  af  Faar  og  Heste,  som 
de  fredløse  maa  have  røvet  eller  stjaalet  fra  Bygden  og  drevet  herop; 
længere  ude  i  Lavastrømmen  findes  ogsaa  en  Faarefold.  Føde  har  de 
haft  nok  af  heroppe;  der  findes  Ørreder  i  Bækkene  og  en  forbavsende 
Mængde  af  de  spiselige  Kvannerødder;  men  det  maa  have  været  et  trist 
Liv  at  leve  her  om  Vinteren  tre  Dagsrejser  fra  Bygden,  udsat  for  Højlandets 
frygtelige  Sne  og  Sandstorme  uden  at  have  Samkvem  med  noget  Menneske. 
Man  ser  altsaa,  at  Troen  paa  de  fredløse  i  Odédahraun  ikke  er  helt  grebet 
ud  af  Luften;  man  har  ogsaa  flere  Eksempler  paa,  at  Folk,  som  maatte 
flygte  fra  Bygden,  for  en  Tid  har  haft  Tilhold  i  Islands  Indre.  Dette 
forekom  f.  Eks.  mange  Gange  i  det  13.  Åarhundredes  blodige  Fejder,  men  dog 

især  i  det  17.  og  i  Begyndelsen  af  det 
18.  Aarhundrede,  da  man  med  drako- 
nisk Strenghed  straffede  alle  Sædelig- 
hedsforbrydelser eller  Forbindelser  mel- 
lem nærbeslægtede.  De  fi-edløse  har 
dog  kun  kunnet  opholde  sig  i  disse 
Egne  i  kort  Tid  og  har  ført  en  højst 
kummerlig  Tilværelse,  udsat  for  utallige 
Savn  og  Farer.  Denne  Tro  paa  det 
Indres  græsrige  Oaser  og  store  Befolk- 
ning af  fredløse  har  i  visse  Egne  indtil 
vore  Tider  været  saa  fastgroet  i  Folkets 
Bevidsthed,  at  Bjørn  Gunnlaugsson,  som 
i  Aarene  1831—43  opmaalte  en  stor  Del 
af  Island,  i  Midten  af  det  19.  Aarhun- 
drede maatte  føre  en  Avisfejde  for  at 
bevise  dét  modsatte;  ja,  hist  og  her 
troede  man  endogsaa,  at  Gunnlaugsson 
godt  kendte  disse  mystiske  Bygder,  men 
at  han,  bundet  af  Eder  og  Løfter,  ansaa 
sig  forpligtiget  til  ikke  at  omtale  dem. 
Lignende  Rygter  har  Forfatteren  enkelte 
Steder  hos  Almuen  hørt  om  sig  selv. 
For  nogle  faa  Aar  siden  søgte  en  gam- 
mel Bonde  om  Understøttelse  hos  Al- 
tinget til  at  udruste  en  væbnet  Ekspe- 
dition for  at  erobre  de  fredløses  for- 
mentlige Kolonier  i  det  indre.  I  1830 
blev  ogsaa  en  saadan  bevæbnet  Ekspe- 
pition  sendt  fra  Myvatn  ind  i  Odéda- 
hraun,  men  fandt  naturligvis  ingenting. 
Gammel  Overtro  udryddes  ikke  saa  let. 


n 


il 


f 


QQ 


c/5 


Cd 


T3 

§ 


S 


> 

-S 
a 


c 

CO 

u 

& 


6 


C 


O 


I 


14'* 


Digitized  by 


Google 


220  LA'NOE  OG  FOLK 


Efter  at  vi  havde  gjort  forskellige  Udflugter  i  Omegnen  af  Hvannalin- 
dir,  vilde  jeg  bestige  KverkQøll,  hvorfra  der  i  godt  Vejr  sikkert  maa  være 
en  glimrende  Udsigt  over  Vatnajøkul  og  over  Lava-  og  Sandsletterne  mod 
Nord;  dette  Forsøg  mislykkedes  dog  desværre,  og  et  længere  Ophold  i 
disse  ugæstmilde  Egne  blev  umuliggjort  af  Vejrforholdene.  Vi  drog  af 
Sted  fra  Teltet  Kl.  4Vs  om  Morgenen,  thi  fra  Teltpladsen  var  der  en  lang 
Vej  til  KverkQøll.  Skønt  der  i  de  foregaaende  Dage  havde  været  idelige 
Snestorme  oppe  paa  Jøkelen,  haabede  jeg  dog  denne  Dag  at  faa  taaleligt 
Vejr;  men  dette  Haab  gik  ikke  i  Opfyldelse.  Vi  red  stadig  mod  Syd  langs 
de  grotesk  formede  Fjeldrækker  i  Kverkhntikarani,  og  efter  tre  Timers 
skarpt  Ridt  var  vi  inde  mellem  Fjeldpyramiderne  neden  for  KverkQøU. 
Himlen  havde  i  et  Par  Timer  været  overtrukket,  men  nu  begyndte  det  at 
sne,  og  Snefoget  blev  snart  saa  tæt,  at  vi  ingenting  kunde  se.  Vi  bandt 
Hestene  til  hverandre  i  en  Fordybning  og  besteg  en  af  Fjeldspidserne  for 
derfra  at  have  Udsigt,  hvis  det  lysnede  noget;  men  det  havde  vi  maattet 
vente  længe  paa.  Dog  opholdt  vi  os  l^s  Time  paa  Fjeldet,  og  da  vi  kun 
havde  faaet  lidt  Nattesøvn,  sov  vi  her  en  Timestid  med  en  Sten  til  Hoved- 
pude og  vore  Regnkapper  over  os.  Da  det  var  til  ingen  Nytte  at  fortsætte 
Rejsen  i  et  saadant  Vejr,  vendte  vi  om,  og  da  vi  naaede  Teltet,  var  Sne- 
tykningen blevet  til  en  saa  heftig  Snestorm,  at  vi  priste  vor  gode  Lykke, 
at  vi  var  vendt  om ;  havde  vi  maattet  tilbringe  Natten  oppe  paa  KverkQøU 
uden  Proviant,  Telt  eller  Hø,  havde  det  set  meget  slemt  ud  for  os  og 
Hestene.  Barometret  var  pludselig  faldet  stærkt.  Blæsten  blev  stærkere  og 
stærkere,  og  Temperaturen  faldt  ogsaa.  Hele  Natten  rasede  Stormen  med 
saadan  Heftighed,  at  Teltet  til  Trods  for  de  store  Stene,  Teltranden 
var  bedækket  med,  flere  Gange  var  nær  ved  at  blæse  om.  Tempera- 
turen var  sunket  til  4  Grader  under  Frysepunktet.  Stormens  Tuden  og 
Sneens  Pisken  mod  Teltet,  som  hvert  Øjeblik  syntes  at  være  nærved  at 
blive  revet  i  Stykker,  gav  os  ingen  Ro  til  at  sove ;  hele  Omegnen  var  dæk- 
ket af  et  fodtykt  Snelag,  og  de  grønne  Kvannebuske  var  det  eneste, 
som  tittede  frem  af  Sneen.  Nogle  af  vore  Heste  havde  søgt  Ly  under 
Teltet,  hvor  de  rystende  af  Kulde   prøvede   med   Forbenene  at  skrabe  det 

Sne-  og  Islag  bort,  der  dækkede  den  kummerlige  Græsvækst.  Næste 
Morgen  havde  Stormen  lagt  sig,  men  den  rasede  endnu  med  samme  Vold- 
somhed oppe  paa  Jøkelen.  Op  ad  Dagen  tøede  en  hel  Del  af  Sneen  bort, 
men  Stillingen  var  dog  uholdbar  og  et  fortsat  Ophold  paa  dette  Sted  umu- 
liggjort, da  det  var  umuligt  at  skafle  Hestene  tilstrækkelig  Føde.  Om  Afte- 
nen skoede  vi  Hestene  og  rustede  os  til  at  bryde  op  næste  Morgen. 

Den  22.  August  begav  vi  os  paa  Hjemvejen  tværs  over  Lavaørkenen,  en 
lang  og  besværlig  Tur, 
som  aldrig  var  blevet 
gjort  før.  Vi  red  over 
den  nordlige  Del  af 
Kverkhnukarani,  hvor 
Fjeldkæderne  er  noget  la- 
vere og  mere  spredte  og 
adskilles  af  brede  Sand- 
dale.  Vejret  var  denne 
Dag  ægte  islandsk ;  til  at 
begynde  med  havde  vi 
Plaskregn,  saa  Snefog,  og 
siden  Sandstorm.  Vi  pas- 
serede Jøkulså  paa  sam- 
me Sted  som  før,  men 
denne  Gang  var  Elven 
meget    dybere;   den    var 

vokset  paa  Grund  af  Snefaldet  og  Regnen.  Vandet  slog  over  min  Hest  paa 
Strømsiden,  og  jeg  blev  vaad  til  Brystet,  men  Hesten  var  meget  stærk  og 
stod  derfor  fast  som  en  Klippe.  Vest  for  Jøkulså  findes  her  en  3  Mil  lang 
Flade  med  Flyvesand,  og  Rejsen  over  denne  var  noget  af  det  ubehageligste 
paa  hele  Turen.  Der  blæste  en  stærk  Storm,  saa  stærk,  at  man  den  Dag 
ikke  i  Bygden  kunde  være  ude  paa  Høstarbejde.  Paa  Grund  af  Sandstor- 
men var  der  i  Begyndelsen  et  saadant  Mørke,  at  vi  næppe  kunde  se  et  Par 
Favne  fra  os,  og  Grus  og  Smaasten  piskede  os   om    Ørene.     Vi  trak  vore 

Fig.  104.  Kort  over  Kraterdalen  Askja  (Odådahraun). 

Hætter  for  Ansigtet  for  ikke  at  blive  slaaet  fordærvede;  til  al  Lykke  havde 
vi  Vinden  lige  i  Ryggen,  ellers  havde  der  ikke  været  Tale  om  at  komme 
frem.  Hvis  vi  et  Øjeblik  prøvede  paa  at  vende  Hestene  en  Haandsbred 
til  Siden,  stejlede  de  og  var  ved  at  kvæles,  men  for  Vinden  jog  vi  af  Sted, 
som  vi  var  gale,  paa  maa  og  faa.  Efter  fire  Timers  Ridt,  som  oftest  i  Trav 
eller  Galop,  naaede  vi  til  en  stor,  før  ukendt  Sø,  som  fik  Navnet  Dyngjuvatn; 
Søen  synes  at  være  meget  lav  og  foranderlig  og  dannes  rimeligvis  af 
de  mange  Jøkelbække,  som  i  utallige  Arme  breder  sig  ud  over  Sandsletterne 
neden  for  Dyngjujøkull;  flere  Rækker  af  Strandvolde  viser,  at  den  om  For- 

aaret  under  Tøbruddet 
af  og  til  udbreder  sig 
over  store  Strækninger, 
men  enkelte  Gange  for- 
svinder den  vel  næsten 
helt.  Efter  et  besværligt 
Ridt  over  opskruede  La- 
vamasser naaede  vi  om 
Aftenen  op  paa  den 
Fjeldtange,  som  fra 
DyngjufjøU  strækker  sig 
mod  Øst  Nord  for  Ask- 
jas Aabning,  og  opslog 
her  sent  om  Aftenen  vort  Telt  paa  Lavasand  ved  Randen  af  en  Snedynge. 
Hestene  blev  forsvarlig  bundne  og  fik  en  Smule  Hø,  men  alligevel  sled  to 
sig  løs  om  Natten,  og  næste  Morgen  tog  det  os  lang  Tid  og  stort  Besvær 
at  finde  dem  og  fange  dem  ind  igen.  Natten  var  kold  og  vort  Opholds- 
sted uhyggeligt;  desuden  var  der  begyndt  at  blive  følelig  Mangel  paa  Pro- 
viant. Vore  Klæder,  Øjne  og  Ører  var  halvfulde  af  Sand;  det  fine  Flyve- 
sand trænger  sig  ind  overalt,  men  vi  havde  ikke  Vand  at  vadske  os  i  og 
maatte  ligge,  som  vi  var,  om  Natten,  hvilket  var  alt  andet  end  behageligt. 
Næste  Dag  rejste  vi  langs  Dyngefjeldenes  nordlige  Side;  Jorden  er  her 
i  en  voldsom  Grad  omtumlet  af  den    underjordiske  Ud,   og  Fjeldene    har 


Fig.  105.  Udsigt  over  Lavasletten  i  Askjas  Kraterdal. 

de  underligste  Former.  Hestene  havde  meget  vanskeligt  ved  at  komme 
frem,  og  i  det  hele  maatte  de  døje  meget  paa  denne  Tur;  saadanne  An- 
strengelser kan  kun  islandske  Heste  udholde.  Det  hjalp  dog  noget,  at  mine 
Heste  var  vant  til  Strabadser  og  daarlige  Veje  i  Ubygderne,  og  de  var 
derfor  meget  sikrere  end  dem,  jeg  lejlighedsvis  laante  i  Bygderne;  men 
alligevel  var  det  haardt  nok  for  dem  at  komme  frem  over  dette  ogsaa  i 
Forhold  til  andre  Ubygder  i  Island  højst  besværlige  Terræn.  Det  værste 
var  naturligvis,  at  de  som  oftest  fik  altfor  lidt  Foder  i  Forhold  til  det  Ar- 
bejde, de  udførte.  Naar  vi  om  Aftenen  i  daarligt  Vejr  sad  inde  i  vort  Telt, 
kogte  vor  Mad  og  havde  tændt  et  Lys,  saa  var  det  meget  ofte,  at  de  stak 
Hovederne  ind  gennem  Teltaabningen,  saa  med  store,  forbavsede  Øjne 
paa  os,  og  fik  da  til  Belønning  for  deres  Nysgerrighed  et  Stykke  Brød  eller 
andet,  de  kunde  æde.  I  Teltet  havde  vi  det  som  oftest  forholdsvis  lunt, 
men  udenfor  maatte  de  stakkels  Dyr  staa  og  fryse  uden  at  faa  tilstrække- 
ligt Foder;  som  oftest  var  de  taalmodige  og  hengav  sig  med  stille  Resig- 
nation i  deres  Skæbne.  I  DyngeQeldene  findes  der  en  Mængde  smaa  og 
store  Kratere,  hvorfra  Lavastrømme  er  flydt  ned  igennem  hver  Kløft, 
over  Bjærgterrasserne  og  ned  i  den  store  Lavaørken,  som  strækker  sig  som 
et  sort  Hav  til  Fjeldene  Syd  for  M^vatn.  Over  DyngeQeldenes  nordlige  og 
østlige  Skraaninger  havde  ingen  rejst  før,  men  det  gik  uden  Uheld,  og  til 
sidst  naaede  vi  den  store  Lavaslette.  Herefter  gik  Rejsen  hurtigere  over 
Lavapladerne  i  den  store  Ørken;  Revnerne  var  som  oftest  fyldt  af  Flyve- 
sand, og  selve  Lavaen  var  ofte  flad  som  et  Stuegulv.  Henad  Aften 
naaede  vi  den  øverste  Græsningsplads,  hvor  Hestene  kunde  forfriske  sig 
en  Times  Tid,  og  sent  paa  Natten  naaede  vi  en  Gaard  i  Bårdardalen  efter 
flere  Ugers  Ophold  i  Telt  paa  Højfjeldet. 

I.    NATUREN  I  GRØNLAND. 
1.     INDLANDSISEN. 

GRØNLAND,  Jordens  største  0,  er  2,143,200  Q-Km.  eller,  om  man  fore- 
trækker en  Sammenligning,  lige  saa  stort  som  Ungarn,  Tyskland, 
Frankrig  og  Spanien  tilsammen  og  strækker  sig  fra  60  ^  til  84  ®  n.  Bredde, 
altsaa  over  24  Breddegrader  eller  2700  Km.,  en  Kyststrækning,  der  er  noget 
længere  end  Afstanden  fra  Kristiania  til  Tunis. 

Kystlinien  er  overalt  stærkt  indskaaren  af  dybe  Fjorde,  hvoraf  de 
vigtigste  er  Scoresby-Sund,  der  i  Luftlinie  fra  Munding  til  Bund  er  ca.  300 
Km.,  Kong  Oscars  Fjord,  Kejser  Frantz  Josefs  Fjord,  Danmarks-Fjord,  alle 
paa  Østkysten,  og  Tasermut,  Igaliko-Fjord,  ArsukQord,  GodthaabsQord, 
Evighedsfjord,  Søndre  og  Nordre  Strømfjord  paa  Vestkysten. 

Det,  som  imidlertid  i  særlig  Grad  giver  Kysten  sit  Særpræg,  er  de 
mange  større  og  mindre  Isfjorde,  der  skyder  sig  ud  fra  den  store  Indlandsis, 
producerende  Isfjelde,  der  ofte  kan  naa  forbavsende  Dimensioner.  Disse 
Isfjelde  kan  rage  100  M.  op  over  Vandfladen;  dét  højest  maalte  er  et  fra 
Jakobshavn-Fjorden,  der  var  109  M.  højt;  og  da  Volumenet  under  Vandet 
er  7,5  Gange  saa  stort  som  det,  der  ses  oven  Vande,  kan  de  største  Is- 
fjeldes  virkelige  Størrelse  saaledes  blive  c.  30,000,000  Kbm. 

Naar  man  betænker,  at  Indlandsisen  alene  opfylder  de  1,848,400  n-Kni- 
af  hele  Grønland,  vil  man  forstaa,  at  Udforskningen  af  dette  kolossale  Is- 

dække  har  hørt  til  de  brændende  Spørgsmaal,  al  den  Tid  Grønland  har 
været  kendt.  Yderligere  skærpedes  Interessen  og  Lysten  til  Udforskning, 
fordi  man  oprindelig  havde  tænkt  sig  Bæltet  langt  smallere,  egentlig  blot 
som  en  nogle  Mile  bred  Isryg,  der  for  Sydgrønlands  Vedkommende  førte 
fra  den  gamle  islandsk  grønlandske  Vestbygd  til  Østerbygden,  som  fejlagtigt 
antages  at  ligge  paa  Østkysten.   Ja,  man  tænkte  sig  endog  Muligheden  af 

Fig.  1U6.     Kolonien  Umanak  i  Nordgrønland.    (Efter  Fotografi.) 

at  der  inde  i  Hjertet  af  Indlandsisen  skulde  findes  store  isfri  Oaser  med 
Skove  og  Mængder  af  Vildt.  Sligt  gav  selvfølgelig  Folk,  som  ikke  havde 
Kendskab  til  de  faktiske  Forhold,  Appetit,  men  Forsøgene,  der  blev  gjort, 
afslørede  desværre  ingen  synderlig  Opdagergraadighed. 

Allerede  Hans  Egede  fik  i  1723  fra  Handelsdirektørerne  for  det  grøn- 
landske Kompagni  i  Bergen  Ordre  til  at  »udkommandere  en  8  Mand  til 
at  marchere  ind  over  Landetc,  en  Ordre,  som  dog  var  vedføjet  en  lille 
Paamindelse  om  Forsigtighed  mod  de  vildes  Overfald.  Men  Egede,  som 
gennem  sine  Kystrejser  kendte  Vanskelighederne  ved  en  saadan  Ekskursion 

Og  navnlig  Umuligheden  af  at  sende  nogle  uøvede  og  slet  udrustede  Folk 
op  paa  Indlandsisen,  nægtede  at  lade  Forslaget  realisere. 

Som  Kuriosum  skal  her  anføres  de  to  første  Indlandsis-Ekspeditioner. 
Den  første,  der  foretoges  1728,  var  under  Ledelse  af  Guvernøren,  Ma- 
jor Claus  Enevold  Paars,  der  i  samme  Øjemed  fra  Danmark  havde  faaet 
tilsendt  11  Heste,  en  Kaptajn  og  en  Løjtnant;  Opgaven  skulde  dels  være 
en  Eftersøgelse  af  den  grønlandske  Østerbygd,  dels  en  Opdagelsesrejse  til 
det  indre  for  om  muligt  at  finde  Skove,  Græsgange,  Kul,  Mineraller  eller 
Heste  og  Kvæg  eller  andre  »til  Menneskenes  Nytte  tjenende  Kreaturer«. 
Selvfølgelig  døde  de  11   Heste  inden  Starten,  der  gik  for  sig  i  Slut- 
ningen  af  April  1729.    Ekspeditionen   talte   da,   foruden  Guvernøren,    en 
Assistent,  »5  gemene«  og  2  Eskimoer,   »der  skulde  tjene  som  Vejvisere« ! 
Efter  en  Sejlads  gennem  Ameralik-Fjorden  naaede  man  omsider  ind 
til   det   »store  Isbjærg«,   der  imidlertid  befandtes  saa  livsfarligt,   at  man 
nøjedes  med  at  affyre  en  Geværsalut,  hvorefter  man  i  Brændevin  drak  den 
allernaadigste  Konges  Skaal,  en  »Ære,  der  aldrig  tilforn  var  vist  Isfjeldet«. 
Den  næste  Indlandsisfærd  blev  mere  tilfældigt  og  uden  egentlig  Ud- 
rustning foretaget  i  1751  af  Købmand  Dalager,  den  samme,  der  er  kendt 
for  sine  ypperligt  skrevne   »Grønlandske  Relationer^,  der  lyser  af  sundt 
Humør. 

Dalager  var  paa  en  Rensjagt  i  Slutningen  af  August,  da  han  pludselig 
»resolverede  at  gøre  en  Reyse  til  Øster- Bøyden  over  Isfjeldet«.  En  Grøn- 
lænder, som  i  Sommerens  Løb  paa  Jagt  havde  været  højt  til  Fjelds,  mente 
nemlig  at  have  set  Fjelde  inde  over  Isen,  som  antagelig  hørte  Øslerbygden 
til,  og  dette  havde  givet  Købmanden  Blod  paa  Tanden. 

Ledsaget  af  vedkommende  Jæger  og  hans  unge  Datter  samt  tre  andre 
Grønlændere  rejste  han  ind  til  Indlandsisen,  hvis  Rand  naaedes  d.  3.  Sep- 
tember. Første  Dag  vandt  man  frem  til  en  Nunatak,  en  Mils  Vej  fra 
Randen;  Bræen  her  var  jævn,  men  næste  Dagsrejse  blev  strabadserende 
paa  Grund  af  Isens  Ujævnhed,  og  først  efter  en  7  Timers  March  naaede 
man  ud  paa  en  Nunatak,  der  kun  var  en  Milsvej  fjernet  fra  Udgangs- 
punktet.    Med  rørende  Naturglæde  fører  Dalager  her  sine   Ledsagere  op 


Digitized  by 


Google 


GRØNLAND 


227 


paa  den  højeste  Bjærgtop  for  at  »falde  i  Forundring«  over  Kystlandene  og 
Isen,  der  strækker  sig  ud,  saa  langt  Øjet  kan  se,  kun  i  Øst  skimtes  Land, 
som  antages  for  »Nordboemesc.  Og  til  Overflod  slutter  Dalager  Dagen 
med  en  Tale  til  Grønlænderne  om  Østerbygdens  Beboere,  »deres  saa  vel 
legemlige  som  aandelige  Velgaaendec. 

Næste  Dag  tiltrædes  Tilbagerejsen,  da  deres  Fodtøj  er  opslidt  paa  den 
skarpe  Bræis,  og  deres  »medhavende  Jomfrue  til  all  Ulykke  har  tabt  sine 
Sye-Naalec  Den  8.  September  er  man  atter  nede  ved  Fjorden,  og  her  fej- 
rer saa  den  fortræffelige  Købmand  Tilbage- 
komsten til  Teltpladsen  paa  en  Maade,  som 
han  med  et  bredt  Smil  anfører  som  følger 
i  Dagbogen :  »Og  kan  jeg  ikke  her  forbigaa  at 
melde,  med  hvilken  synderlig  Appetit  jeg  den 
Aften  udtømmede  en  hel  Bouteille  Portugis-Viin, 
hvorpaa  jeg  sov  hen  indtil  den  anden  Dag  ved 
Middags-Tider €.  —  Disse  første  Indlandsiseks- 
peditioner med  deres  magre  Resultater  blev  i 
lang  Tid  ikke  efterfulgt  af  andre,  og  det  var 
først,  da  den  paa  flere  Omraader  banebrydende 
Geolog  og  Etnolog  H.  Rink  tog  fat  med  sine  Bræ- 
undersøgelser, at  der  kom  Fart  i  Ekspeditionerne. 

Med  Rinks  systematiske  Undersøgelser  og  kloge,  videnskabelige  Slut- 
ninger fik  omsider  hele  den  interesserede  Verden  Øjnene  op  for  den  histo- 
risk-geologiske  Sammenhæng,  der  var  mellem  Grønland  nu  og  store  Dele 
af  Europa  og  Amerika  i  tidligere  Is-Perioder,  og  da  hermed  ikke  blot 
helt  nye  Synspunkter  for  Geologerne  stod  klare  og  begrundede,  men  oven 
i  Købet  Nøglen  til  hele  den  vældige  Istids  Historie  var  funden,  blev  man 
først  for  Alvor  klar  over,  hvilken  ubetalelig  videnskabelig  Guldgrube  man 
havde  i  Grønland,  og  en  ny  og  frugtbar  Arbejdsperiode  stod  for. 

Paa  Initiativ  af  Professor  i  Mineralogi  Johnstrup  nedsattes  i  1878 
Kommissionen  for  Ledelsen  af  geologiske  og  geografiske  Undersøgelser  i 
Grønland,  og  fra  da  af  kommer  der  Fart  i  Undersøgelserne. 


Fig.  107.     H.  Rink. 

Den  første  videnskabeligt  udbytterige  Isvandring  blev  foretaget  af 
daværende  Premierløjtnant  i  Marinen  I.  A.  D.  Jensen,  der  paa  en  23 
Dages  Ekspedition  naaede  70  Kilometer  ind  paa  Isen  og  studerede  Moræne- 
dannelserne og  Naturforholdene  paa  forskellige  Nunatakker,  1700  Meter 
over  Havet. 

Endelig  er  der  Nordenskjold,  der  i  Tilknytning  til  de  gamle  Teorier 
om  et  isfrit  Indre  i  1883  forsøger  en  Ekspedition,  der  dog  ikke  bringer 
noget  nyt. 

Imidlertid  skulde  det  Aarhundreder  gamle  Indlandsis-Problem  ikke 
løses,  før  Fridljof  Nansen  med  hele  sit  geniale  Forskerinstinkt  kastede  sig 
ind  i  Opgaven  og  gennemvandrede  denne  Verdens  mægtigste  Isørken  fra 
Øst  til  Vest  og  med  eet  Slag  (foruden  andre  geologiske  og  meteorologiske 
Resultater)  gjorde  det  af  med  den  gamle  Myte  om  et  isfrit  Indre.  Denne 
Færd,  der  indledede  Nansens  Verdensberømmelse,  kendes  af  alle.  Hvem 
har  ikke  beundret  det  Mandsmod,  der  gav  sig  Udslag  under  Isdriflen,  efter 
at  tJasonc  var  forladt,  og  de  4  Nordmænd  og  de  to  Lapper  havde  givet 
sig  den  berygtede  Drivis  i  Vold.  Og  den  Energi  og  Jernvilje,  der  laa  i 
Kampen  om  at  vinde  frem  300  Km.  til  Opstigningsstedet  ved  Umtvik  paa 
647«^  nordlig  Bredde,  efter  at  Isen  havde  sat  dem  helt  ned  til  61  Vs  ^  nord- 
lig Bredde. 

Brævandringen,  der  varede  i  39  Dage,  gennemførtes  trods  voldsomme 
Storme,  løs  Sne  og  tungt  Føre.  Den  største  Højde,  der  naaedes,  var  3,300 
Meter;  den  laveste  Temperatur  -f-  50®  Celsius. 

I  Modsætning  til  alle  andre  Isvandrere  havde  Nansen  valgt  at  gaa  fra 
Øst  mod  Vest,  idet  han  med  det  ham  egne  Skarpsyn  straks  fra  Begyn- 
delsen havde  en  sikker  Forstaaelse  af  den  Stimulans,  det  vilde  være  under 
Strabadserne  at  gaa  fra  den  mennesketomme,  øde  Kyst  mod  de  beboede, 
civiliserede  Kolonier  paa  Vestsiden. 

Inden  Ekspeditionens  Afslutning  —  efter  Ankomsten  til  Aust-Manna- 
dalen  i  Ameralik-Bunden  —  lykkedes  det  yderligere  Nansen  ved  den  geniale 
Konstruktion  af  en  Baad  med  Materiale  af  Telt  og  Skistave  at  dokumen- 
tere, ikke  blot  en  Snarraadighed   og  Evne   til  at  klare  sig,  men  ogsaa  et 

Vovemod,  der  viste  ham  som  den  store  Polarfarer,  der  ved,  hvad  han  gør. 
For  Nansens  og  Sverdrups  Rotur,  de  15  Mil  til  Godthaab  gennem  Fjorden 
med  sin  stejle  Fjeldkyst  og  de  voldsomme  Kastevinde,  er  ikke  det  mindst 
beundringsværdige  ved  Færden. 

I  Forbindelse  med  de  banebrydende  Forskere  af  Indlandsisen  maa 
nævnes  den  for  sin  hensynsløse  Energi  saa  berømte  amerikanske  Polar- 
farer Robert  Peary,  der  sammen  med  den  unge  Nordmand  Eyvind  Astrup 
foretog  en  Brævandring  paa  97  Dage, 
hvor  Indlandsisen  omtrent  oppe  under 
82*  nordlig  Bredde  krydsedes  fra  Vest 
til  Øst  og  tilbage  igen.  Paa  denne  Tur, 
hvor  man  i  lige  Grad  maa  beundre  den 
barske,  sammenbidte  Amerikaner  som 
den  friske,  utrættelige  Nordmand,  blev 
Indlandsisens  nordligste  Grænse  be- 
stemt, ligesom  det  blev  konstateret,  at 
Grønland  er  en  0. 

Skønt  selve  den  store  Indlandsis 
saaledes  kun  er  traverseret  paa  to  Steder 
og  hele  det  kolossale  mellemliggende 
Stykke  ligger  ubekendt  og  uudforsket 
hen,  er  man  dog  nu  alligevel  kommen 
til  Resultater,  der  bestemt  afviser  Mulig- 
heden af  større  isfri  Omraader  i  det  indre,  og  al  Sandsynlighed  taler  for, 
at  der  end  ikke  findes  betydeligere  Nunatakker  nogetsteds  end  de  allerede 
kendte. 

Efter  de  Maaiinger,  der  af  de  forskellige  Ekspeditioner  er  bleven  fore- 
taget, er  det  godtgjort,  at  Indlandsisen  ligger  som  et  umaadeligt  Isskjold 
over  Grønlands  Indre,  dog  saaledes,  at  de  største  Højder  er  nærmest  Øst- 
kysten. Den  højeste  Stigning,  der  er  maalt  mod  Nord,  er  c.  2500  M.  — 
mod  Syd  noget  mere,  c.  2800.  Som  man  ser,  vilde  ikke  engang  Norges 
højeste  Fjeld,  Galhøppigen,  kunne    rage    op  som  en  beskeden  Nunatak  i 


Fig.  108.     F.  Johnstrup. 

disse  Omgivelser.  Middeltemperaturen  paa  2000  Meters  Højde  angives  til 
-f-  25®;  for  Januar  Maaned  er  Middeltemperaturen  -r-  40;  det  laveste,  der 
er  aflæst,  er  r-r-  65.     For  Juli  er  Middeltemperaturen  derimod  -h  10. 

Hele  dette  kolossale  Isdække  tænkes  opstaaet  gennem  voldsomme 
Snefald,  hvor  Driverne,  som  Følge  af  en  samtidig  Nedgang  i  Temperaturen, 
stadig  voksede  sig  højere  og  højere.  Sneen  er  begyndt  med  at  fyge  sam- 
men i  Dale  og  Kløfter  og  saaledes  efterhaanden  vokset  Fjeldene  over 
Hovedet.     Saa  uhyre  Mængder  hobedes  sammen,  at  de  overliggende  Mas- 


Fig.  109.    Indlandsisen  naar  KystQeldene  (Sydgrønland).    (Efter  Fotografi.) 

sers  mægtige  Tryk  forvandlede  Størstedelen  til  Is.  Medens  det  indre  af 
Indlandsisen  er  jævnt  og  let  farbart,  er  Randene  i  Nærheden  af  Fjordene 
fyldte  med  store  Revner  og  dybe  Kløfter,  vældige  Partier,  hvor  det  forreste 
Isdække  som  Følge  af  Baggrundsmassernes  Pres  er  ligesom  krøllet  sammen 
og  paa  Afstand  kan  ligne  et  i  Oprør  pludselig  stivnet  Hav. 

Med  Bevægelsen  forholder  det  sig  saaledes,  at  Bræen  gennem  de  aar- 
lige  Snefald  stadig  vokser  og  derfor  maa  afpasse  sig  med  Kystomraadet 
ved  en  langsom  Gliden  ned  til  IsQordene,  hvor  den  sender  sin  Overflod 
ud  i  Havet  som  vældige  Isfjelde.  Ved  disse  produktive  Bræer  kan  Isen 
komme  glidende  i  en  Tykkelse  af  4 — 500  Meter,  og  selve  Randen  kan  staa 
lodret  knejsende  i  en  Højde  af  60  Meter.     Flere  Ekspeditioner  har  maalt 

Hastigheden  ved  forskellige  af  de  største  producerende  Bræer  og  ofte  kon- 
stateret en  Hastiglied  af  15—30  Meter  i  Døgnet,  ved  Uperniviks-Bræen  til 
op  mod  38  Meter;  selvfølgelig  retter  Hastigheden  sig  efter  Pressets  Stør- 
relse, noget  som  forstaaeligt  igen  er  afhængigt  af  de  bagved  liggende  Is- 
massers Udstrækning.  Man  forstaar  saaledes  den  forbavsende  Hastighed, 
der  iagttages,  naar  Hensyn  tages  til  en  Indlandsis,  der  strækker  sig  fra 
60— 83^^  nordlig  Bredde;  interessant  er  det  derfor  at  sammenstille  de  grøn- 
landske Bræers  Hastighed  med  de  norske,  der  gennemgaaende  ikke  be- 
væger sig  mere  end  Vio  Meter  i  Døgnet. 

At  se  en  Bræ  »kalvec,  pludselig  kaste  en  overflødig  Stump  paa  en 
20—30  Millioner  Kbm.  ud  i  Havet,  er  en  geologisk  Oplevelse,  man  aldrig 
glemmer;  det  er,  som  om  alt  Kystlandet  skælver  derved,  naar  Stykket  med 
et  Tordenbrag  brydes  af  og  sætter  en  hel  Fjord  i  Oprør  med  en  Orkans 
Brænding  i  milevid  Omkreds. 

Da  Nansen  i  sin  Tid  udgav  Beretningen  om  sin  storstilede  Skifærd 
over  Grønlands  Isørkener,  skrev  han  heri,  at  dette  kun  var  Begyndelseq, 
andre  maatte  følge  efter,  mere  var  endnu  at  gøre,  om  ikke  Opdagelser,  saa 
dog  slige  videnskabelige  Iagttagelser  af  største  Interesse. 

Og  saa  længe  endnu  Hundreder  af  Mile  ligger  hen  som  dragende 
Hemmeligheder  fra  Istids-Perioden,  saa  længe  vil  dette  det  barskeste  og 
utilgængeligste  af  alle  Fortidsminder  ligge  hen  med  alle  de  uløste  Mulig- 
heders Tillokkelse  for  ærgerrige  Polarforskere,  —  Indlandsisen,  Grønlande 
stivnede  Hjerte. 

2.  KYSTLANDETS  NATURFORHOLD. 

Som  foran  bemærket  skriver  den  videnskabelige  Erobring  af  Grønland 
sig  fra  den  Tid,  da  Kommissionen  til  Ledelsen  af  geologiske  og  geografiske 
Undersøgelser  i  Grønland  blev  oprettet  i  1877.  Kommissionen,  som  siden 
da  hvert  Aar  har  udsendt  større  og  mindre  Ekspeditioner,  har  selv  nedlagt 
sine  Resultater  i  et  nu  over  30  Bind  stort  Værk,  der  er  ganske  enestaaende 
i  sin  Art.  Gennem  denne  Kommission  er  hele  Kysten  nu  bleven  kortlagt 
og  undersøgt  geografisk,  geologisk,  botanisk  og  zoologisk,  og  de  foran  om- 
talte Bræmaalinger  og  Observationer  foretagne. 

Den  første  grundige  geologiske  Undersøgelse  blev  foretaget  af  Tyskeren 
Carl  Giesecke,  der  —  som  Følge  af  manglende  Forbindelse  med  Danmark, 
i  Anledning  af  Krigen  —  kom  til  at  opholde  sig  ikke  mindre  end  7  Aar 
deroppe,  fra  1806—13.  Medens  denne  ifsærlig  Grad  gjorde  sig  bemærket 
ved  sin  forbavsende  Samlerevne  og  sin  store  Flid,  er  det  dog  først  Doktor 
Rink,  der  et  halvt  Hundrede  Aar  senere  danner  de  grundlæggende  Arbej- 
der for  den  geologiske  Tilegnelse  af  Landet.  Ved  Siden  af  Rink  skal  i 
denne  Forbindelse  nævnes  Doktor  K.  I.  V.  Steenstrup,  der  ligesom  den 
foregaaende   har  ofret  Grønland  et  helt  Livs  beundringsværdigt  Arbejde. 

Grønland  er  et  oprevet  Fjeldland,  med  et  Kystparti,  der  i  mange  Hen- 
seender minder  slaaende  om  Lofotens  og  Finmarkens,  for  største  Delen 
bestaaende  af  Grundfjeldsarter,  Gnejs,  Granit  o.  a.,  der  stammer  fra  Jordens 
ældste  Tid.  Disse  Klippebarrikader,  der  paa  Vestkysten  naar  6000  Fods 
Højde,  paa  Østkysten  enkelte  13,000,  staar  som  det  storslaaede  Forland 
for  de  dybe,  smilende  Fjorde,  der  skærer  sig  ind  i  Kæderne;  tavse  knejser 
de,  uden  andre  Minder  om  de  Tusinder  af  Aar,  de  stod  der,  end  Fa- 
rerne, der  fortæller  om,  at  Isen  ogsaa  engang  har  malet  hen  over  deres 
Rygge  og  mærket  dem  for  Evigheden. 

Skal  vi  derfor  søge  Nyt  om  det  Grønland,  der  svandt,  da  den  store 
Is  lagde  sig  over  dets  Indre,  maa  vi  søge  op  til  Kridtlagene  paa  Disko  og 
Niigssuak,  hvor  Undersøgelserne  har  ført  til  opsigtvækkende  Resultater 
for  vor  Viden  om  den  forhistoriske  Tid. 

Geologerne  har  her  gjort  en  Opdagelse,  som  gaar  ud  paa  intet  mindre, 
end  at  Grønland  engang  har  haft  et  Klima,  der  for  en  Periodes  Ved- 
kommende svarer  til  Ægyptens,  for  en  andens  til  Neapels,  og  saaledes  haft 
pragtfulde  Palmelunde,  store  Skove  med  Vin,  Brødfrugttræer  og  yppige 
tropiske  Blomster  der,  hvor  Isen  nu  har  lagt  sin  døde  Haand. 

Det  er,  som  om  Landet  vokser  ved  en  saadan  Opdagelse;  man  kom- 
mer til  at  se  anderledes  paa  det,  som  paa  alt  levende,  der  har  en  Fortid, 
og  selve  Verdenshusholdningen  faar  os  til  at  ane  Dybder  i  sit  barske  Hu- 
mør, der  giver  os  ligesom  større  Appetit  paa  den  Jord,  vi  træder  paa! 

Gamle  Grønland,  der  stikker  op  af  det  kolde  arktiske  Hav  som   en 

knyttet  Næve  i  Synet  paa  den  Haandfuld  Mennesker,  det  har  behaget  at 
ville  friste  Livet  paa  dets  smalle  Kyster  med  blot  lidt  Læ  for  de  barske 
Vinde. 

Gamle  Grønland  med  det  ubønhørlige  Varsko  om  det  store  Intet  ru- 
gende ved  sit  Bryst,  —  den  evige  Is,  engang  en  Paradisets  Have,  hvor 
man  kunde  nøjes  med  Figenbladet  i  Steden  for  Bjørneskind  og  aad  friske 
Druer  i  Palmernes  Ly  i  Steden  for  Sælkød  i  stinkende  Jordhytter,  og  alt 
det  som  Følge  af  en  fatal  Strømkæntring. 

Efter  fossile  Samlinger,  som  hjembragtes  af  forskellige  Forskere,  navn- 
lig Rink,  Nordenskjéld  og  Steenstrup,  har  Professor  Heer  inddelt  Kridt- 
floraen i  følgende  tre  Afdelinger: 

Komdagene  paa  Nordsiden  af  Nftgssuak-Halvøen,  hvor  der  er  fundet 
88  forskellige  Plantearter,  særlig  Bregner  og  Naaletræer. 

Atanelagene  paa  Sydkysten  af  Ntlgssuak,  Diskos  Østkyst  og  Upemiviks- 
Øen  ved  Umanak,  hvor  Fundet  har  været  særlig  rigt,  177  Arter,  deraf  bl. 
a.  31  Bregnearter,  8  Keglepalme-,  27  Naaletræ-,  4  Poppel-,  7  Ege-,  7  Figen-, 
1  Valnød-  og  4  Laurbærarter,  samt  Frugt-  og  Blomsterdele  af  et  Brød- 
fragttræ. 

Patootlagene  ved  Nftgssuak,  over  Atanelagene;  her  er  118  Plantearter 
bestemte,  deriblandt  20  Bregnearter,  17  Naaletræer,  endvidere  Pil,  Birk, 
Eg,  Valnød,  Laurbær,  Ask  og  Ahorn. 

Samme  Professor  Heer  angiver  Klimaet,  da  Komelagene  aflejredes,  til 
en  aarlig  Middeltemperatur  af  -f  21  ®— 22 ^  C;  interessant  er  det  at  sammen- 
stille dette  med  vore  Dages  Middeltemperatur,  der  ifølge  Willaume-Jantzen 
for  samme  E^nes  Vedkommende  er  c.  -r-  6  ^. 

Oven  over  Kridtlagene  finder  vi  endvidere  de  saakaldte  tertiære  Lag 
paa  Disko,  NAgssuak,  Hareøen,  Svartenhuk  og  Ingnerit.  Her  findes  282  Arter 
bestemte,  blandt  disse:  Naaletræer,  Poppel,  Pil,  El,  Birk,  Avnbøg,  Hassel, 
Bøg,  Kastanie,  Eg,  Elm,  Valnød,  Laurbær,  Ask,  Vin,  Ahorn  m.  fl. 

Middeltemperaturen  for  denne  Periode  anslaas,  ligeledes  af  Heer,  til 
+  120. 

Underlig  grelt  falder  det  at  sammenstille  vore  Dages  grønlandske  Flora 

med  al  den  omtalte  Yppighed.  Den  er  af  den  store  danske  Botaniker  E. 
Warming,  der  selv  har  besøgt  Landet,  inddelt  i  forskellige  VegetatioDsre^ 
gioner,  af  hvilke  vi  nærmere  skal  omtale  følgende: 

1)  Birkeregioner,  2)  Pilekrat  og  Urtemarken,  3)  Lyngheden,  4)  Fjeld- 
marken og  Kærene. 

Det  er  i  det  sydligste  og  frodigste  Grønland,  i  Fjordene  om  Juliane- 
haab,  at  vi  træffer  Birken,  der  her  i  Almindelighed  naar  en  Højde  af  2 
Meter.  Kun  uegentlig  kan  man  i  Grunden  tale  om  de  saa  berømte  syd- 
grønlandske > Skove  €,  da  disse  Birkekrat  aldrig  faar  egentlig  Træform,  men 
beholder  de  for  en  Buskvækst  typiske  Hovedgrene,  der  folder  sig  ud  fra 
en  lav  og  bred  Grundstamme,  som  aldrig  ranker  sig  op  til  en  Hoved- 
stamme, hvor  Grenene  ikke  er  de  dominerende.  Dog  kan  Birken  naa  en 
Højde  af  7  Meter,  og  Stammer  paa  52  Cm.  er  maalte  i  Tasermiut-Fjorden, 
der  anses  for  den  frodigste  af  alle.  Mellem  Birkene  finder  man  ogsaa 
spredt  Røn,  El  og  Elm.  Vegetationen  mellem  Stammerne,  naar  disse  ikke 
staar  for  tæt  ved  hinanden,  kan  være  overordentlig  frodig  med  Græsser 
og  Urter;  her  findes  Mælkebøtter,  Gulaks,  Høgeurter,  Bunke,  Ulvefod, 
Klokkeblomster,  Ærenpris,  Timian  o.  s.  v. 

Birkekrattet  afgiver  ifølge  Rink  for  Julianehaabs  Distrikts  Vedkom- 
mende aarlig  c.  130  Konebaadslaster  å  ^1^  Favn  til  Befolkningens  Brændsels- 
forbrug og   gaar  derfor  paa  sine  frodigste  Steder  sin  Undergang  i  Møde. 

Længere  imod  Nord  og  i  langt  større  Udstrækning  finder  vi  den  krat- 
dannende  Graapil,  der  i  de  lune  Fjorde,  særlig  i  Godthaabsegnen,  vokser 
sig  stærk  og  tæt  paa  Skraaningerne,  men  særlig  dog  inde  i  Dalbundene, 
hvor  Elvemundingerne  danner  yppige,  grønne  Oaser  med  Krat  og  Under- 
bundsvegetation  af  stor  malerisk  Virkning;  her  breder  sig  som  et  rigt, 
broget  broderet  Tæppe  det  saftige  grønne  Græs,  overdaadigt  isprængt  med 
Ranunkler,  Løvefod,  Dueurter,  Hønsetarm,  Padderokke  o.  s.  v.;  og  op  ad 
Skraaningerne  paa  Fjeldet:  Ærenpris,  Potentil,  Blaaklokke  og  dejligt  duf- 
tende Bregner.  Men  medens  baade  Birke- »Skovene c  og  Pilekrattene  med 
deres  Blomstermylder  hører  hjemme  i  de  af  Naturen  særlig  begunstigede 
Oaser  i  Sydgrønlands  Fjorde  og  saaledes  i  en  vis  Forstand  hører  til  Landets 

»Seværdighederc,  noget,  hvis  Tilstedeværelse  her  man  falder  i  Forundring 
over,  —  saa  er  det  dog  alligevel,  næst  Indlandsisen,  Fjeldmarken  og  Lyng- 
heden, der  giver  det  sti)re  Grønland  den  arktiske  Sommers  Præg. 

Hvor  intet  andet  tør  sætte  sig  fast  her  i  den  kolde,  grusede  Jord,  har 
vi  oppe  i  Fjeldene  de  smaa  nøjsomme  og  ukuelige  Urter,  der  efter  Evne 
fejrer  Varmen  og  Solen  med  deres  smaa  røde,  hvide,  gule  og  blaa  Blomster 
den  korte  Tid,  Kulden  og  Sneen  under  dem  Liv.  Mosser  og  Laver,  der 
trives  paa   de  golde  Klipper,  disse  graa-  og  sortkrusede  Vegetationer,  der 


Fig.  110.     Is  i  Bugten  ved  Godthaab.     (Efter  Fotografi.) 

har  sat  sig  for  at  klæde  det  nøgne  Fjeld,  det  er  Landets  mest  trofaste 
Børn;  de  kravler  op,  saa  langt  Bjærgryggene  rækker,  op  i  Stormene,  op  i 
det  store  Øde,  der,  hvor  alt  andet  Liv  hører  op.  Ikke  for  intet  tror  Eski- 
moerne, at  disse  Laver  er  faldne  ned  fra  Stjernerne  og  Solen. 

Aah,  paa  en  Fjeldvandring  oppe  i  Højderne  at  løbe  paa  en  lille  Klat 
Jord,  der  har  set  sit  Snit  til  at  bide  sig  fast  i  et  Hul,  rodfæste  sig  og  avle 
Blomster!  Det  er  som  at  staa  Ansigt  til  Ansigt  med  den  personificerede 
Nøjsomhed,  der  i  en  stædig  Vilje  til  at  gro  en  skønne  Dag  slaar  ud  i  det 
dejligste  gule  Væld  af  Valmuer;  bare  en  Haandfuld  Jord,  lidt  Læ  og  saa 
nogle  Døgns  Sol! 

Saa  er  Lynghedens  Vegetationer  da  hele  Velhavere   i  Sammenligning 

15» 


Digitized  by 


Google 


236  LANDE  00  FOLK 


hermed.  De  bor  hellere  i  Afgrunde  og  Fald  og  bart  Fjeld,  men  paa  smilende, 
jævnt  skraanende  Hældninger,  der  danner  Fjeldenes  Fod.  Saa  langt  Land 
rækker  mod  Nord,  kan  der  paa  disse  Skraaninger  —  og  navnlig  da  i  Fjor- 
dene —  være  en  relativt  forbavsende  Frodighed  med  et  Mylder  af  Smaa- 
blomster  i  alle  Farver. 

Her  henter  man  sit  Brændselsforraad  i  disse  Regioner,  særlig  Pil  og 
Dværgbirk,  som  kan  danne  smaa  stride,  strittende  Buske  med  de  forvildede 
Grene,  der  krummer  sig  i  Spænding  som  Næver,  der  vil  holde  fast.  Og 
her  skæres  ligeledes  den  brændbare  Lyngtørv,  der  i  vore  Dage  spiller  en 
stor  Rolle  for  de  indfødte. 

Fremmede  vil  maaske  kalde  dette  Land  fattigt,  men  vi,  som  bor  der, 
holder  af  det,  saadan  som  det  er;  vi  ønsker  ikke  engang  den  tropiske 
Yppighedsperiode  tilbage;  vi  har  lært  at  gaa  klsMit  paa  en  Maade,  saa  at 
Kulden  ikke  generer  os,  og  vi  foretrækker  den  Jagt,  som  følger  med  det 
arktiske  Klima,  fremfor  de  varmere  Landes  Agerbrug  og  Vinhaver. 

Og  vil  vi  en  Dag  i  »Skovene«  ligge  og  drive  i  Solvarme  og  Velvære, 
saa  tager  vi  ind  i  Fjordene  og  »høster« ;  store  Frugter  er  der  ganske  vist 
ikke,  men  vi  har  lært  at  nøjes  med  de  saftige  Krækkebær  og  de  søde  Blaa- 
bær;  aah,  læg  dig  paa  Maven  og  æd,  alt  er  dit  I  Og  i  Elvene  leger  Laksen, 
naar  du  ikke  gider  fylde  dig  længere.  —  Nej,  Grønland  som  det  er,  fattigt 
maaske,  men  stort  som  en  Verden  og  gribende  som  et  Syn  i  sin  vilde  Ur-Pragt! 

Dette  Grønland,  som  tog  os,  fordi  vi  gav  det  vor  Barndom  t 

Trods  talrige  Undersøgelser  er  vort  Kendskab  til  Grønlands  Mineralogi 
kun  resulteret  i  171  forskellige  Arter,  der  foreløbig  udelukkende  har  viden- 
skabelig Interesse.  Her  maa  dog  anføres  som  en  Mærkværdighed,  at  et 
forholdsvis  stort  Antal  af  disse  Mineraller  —  ikke  mindre  end  20  —  hidtil 
kun  er  fundne  i  Grønland,  medens  ligeledes  20  andre  vel  er  fundne  andre 
Steder,  men  som  store  Sjældenheder.  Som  en  mineralogisk  Mærkværdig- 
hed anføres  Egnen  om  Igaliko  i  Julianehaabs  Distrikt,  idet  der  her  er 
fundet  flere  sjældne  Mineraller  end  noget  andet  Sted  i  Verden;  men  da 
disse  hidtil  kun  har  haft  en  rent  fagmæssig  Interesse,  skal  vi  her  ilcke 
komme  nærmere  ind  derpaa. 

Guld  er  ikke  fundet  i  Grønland,  i  all  Fald  rent  ubetydeligt;  Sølv  synes 
at  skulle  faa  nogen  Betydning  ved  Kobberminen  i  Alangorssuak ;  Jern  er 
vel  meget  udbredt,  dog  ikke  i  saa  store  Mængder,  at  det  synes  at  have  en 
Fremtid;  som  en  videnskabelig  Mærkværdighed  kan  anføres,  at  der  er 
fundet  Jernklumper  paa  indtil  25  Tons,  medens  det  ellers  kun  forekommer 
som  smaa  Korn.     Marmor  findes;  dog  er  det  endnu  et  Spørgsmaal,  om 


Fig.  111.     Foraar.    (Efter  Maleri  af  Carl  Rasmussen.) 

Kvaliteten  er  fin  nok  til,  at  Brydning  kan  betale  sig;  Grafit  findes  ved 
Upernivik,  men  er  endnu  ikke  Genstand  for  industriel  Udvinding. 

For  Tiden  er  kun  følgende  Genstand  for  rationel  Bjærgværksdrift : 
Kryolit,  Kobber  og  Kul. 

Af  Kryolitten,  der  blev  fundet  allerede  af  Giesecke  i  1806,  udvindes 
Soda,  ligesom  det  anvendes  til  Fabrikation  af  Glas,  Emaille  og  Aluminium. 
Dette  Brud,  der  nu  beskæftiger  100—150  danske  Mænd  om  Sommeren  og 
halvt  saa  mange  om  Vinteren  og  betaler  en  aarlig  Afgift  af  c.  100,000  Kr. 

lil  Staten,  —  blev  først  realiseret,  efter  at  Professor  Julius  Thomsen,  der 
havde  gjort  nogle  Opfindelser,  som  muliggjorde  hele  Udvindingsprocessen, 
i  1853  havde  faaet  Driftsmonopol. 

Kobberminen  har  foreløbig  kun  været  drevet  i  et  Par  Aar,  men  synes 
allerede  hurtigt  at  skulle  faa   Betydning.    Driften  falder  ind  under  Aktie- 


Ib  <s^'  >  •         SIKkS?^ 

Fig.  112.     Ivigtut  Brud.    (Efter  Fotografi.) 


selskabet  »Grønlandsk  Minedrift«,  der  for  et  Tidsrum  af  20  Aar  har  Mono- 
pol paa  Kobber,  Bly,  Grafit,  Asbest  og  Glimmer. 

Kul  findes  mange  Steder  i  Grønland  og  har  allerede  længe  været  Gen- 
stand for  Brydning  i  det  smaa.  Mest  bekendte  er  Bruddene  ved  Skandsen 
og  Ujarasugssuk  paa  Disko,  Kåerssuarsuk,  Kiik  og  Upernivik  i  Umanaks- 
fjorden,  og  Ingnerit  ved  Søndre-Upernivik.  Kullene  siges  at  være  omtrent 
som  Newcastle-Kul,  med  ringe  Aske.    Et  rationelt  Brud  er  i  de  sidste  Aar 

anlagt  i  Umanaksfjorden  og  synes,  naar  det  kommer  i  fuld  Gang,  at  skulle 
kunne  kulforsyne  i  hvert  Fald  en  Del  af  Kysten. 

Forinden  Omtalen  af  de  grønlandske  Mineraller  afsluttes,  skal  her 
blot  nævnes  een :  Vægstenen  eller  Talken,  som  har  haft  den  største  Betyd- 
ning for  det  eskimoiske  Samfund.  Af  denne  bløde  og  letforarbejdelige 
Sten  lavede  de  gamle  hedenske  Stammer  deres  Kogekar  og  Lamper.  Da 
Stenen  ikke  findes  alle  Steder,  maatte  adskillige  Stammer  foretage  lange 
Rejser  blot  for  at  skafife  sig  Forraad  af  denne  for  deres  Husholdning  saa 
ganske  uundværlige  Vare. 

Hvorvidt  Grønlands  Mineralverden  endnu  skulde  gemme  uopdagede 
Skatte,  kan  kun  Fremtiden  give  Svar  paa;  de  Undersøgelser,  der  hidtil  er 
foretagne,  maa  nærmest  for  mange  Steders  Vedkommende  regnes  for  en 
Slags  Oversigtsekskursion;  det  er  derfor  ikke  umuligt,  at  den  større  Detail- 
lering,  der  vil  blive  Følgen  dels  af  de  nybegyndte  Minedrifter,  dels  af  andre 
projekterede,  vil  kunne  føre  til  Overraskelser,  der  vil  henvende  Verdens 
Opmærksomhed  paa  det  Land,  som  hidtil  nærmest  har  haft  sin  Aktualitet 
gennem  sine  Kuriosa  og  Fortidsminder. 

Men  skulde  sligt  hænde,  og  det  er  der  jo  i  og  for  sig  ikke  ringe  Sand- 
synlighed for,  da  vil  den  nuværende  og  oprindelige  Befolkning,  Eskimoerne, 
gaa  en  farlig  og  skæbnesvanger  Tid  i  Møde. 

IL     OPDAGELSE  OG  KOLONISATION. 
L     DE  GAMLE  NORDBOERE. 

Grønlands  første  Opdagelse  gaar  tilbage  til  Islands  allerældste  Bebyg- 
gelse; da  hændte  det  nemlig,  at  en  Mand  ved  Navn  Gunbjørn  blev  for- 
slaaet  af  sin  Kurs  og  opdagede  nogle  Øer  og  et  stort  Land  langt  Vesten 
for  Island;  dette  Land  var  Grønland,  og  den  første  Opdagelse  skete  saa- 
ledes  i  Aaret  874. 

Godt  et  Aarhundrede  efter  begik  en  Islænder,  Erik  den  Røde,  et  Drab, 
og  fik  i  Straf  herfor  en  Landsforvisning  paa  tre  Aar.  Denne  Erik,  som 
nedstammede  fra  en  gammel,  hærdet  norsk  Æt,  —  hans  Fader  var,  lige- 

ledes  for  Mord,  forvist  fra  Jæderen  i  Norge  —  var  ikke  til  Sinds  at  drive 
sin  Landflygtighed  bort  med  den  blotte  Venten  paa  atter  at  blive  fred- 
lyst Mand,  men  bestemte  sig  straks  til  at  benytte  Tiden  til  en  Opdagelses 
rejse  paa  Langfart,  og  det  laa  da  nær  at  opsøge  Gunbjørns  Land,  som  ikke 
siden  var  set. 

I  Aaret  985  stak  Erik  vesterud  fra  Snæfellsjøklen  paa  Island  og  naaede 
herfra  hurtigt  over  til  Østkysten  af  Grønland;  men  da  Landet  her  syntes 
ubeboeligt,  stejl  og  bræsprængt  som  Kysten  var,  og  da  Landgang  samtidig 
saa  at  sige  umuliggjordes  ved  en  mægtig  Barrikade  af  Drivis,  søgte  han 
straks  Sønden  om  Landet  om  paa  Vestkysten,  hvor  han,  særlig  i  Egnen 
om  det  nuværende  Julianehaab,  skulde  se  sine  Forhaabninger  om  beboe- 
ligt Land  gaa  i  Opfyldelse.  —  Vel  var  Kysten  for  det  meste  gold  og  bar, 
men  saa  snart  de  blot  sejlede,  ind  i  Fjordene,  fandt  de  herinde  Opland, 
der  tilfredsstillede  netop  de  Krav  for  Livsophold,  som  de  paa  Island  var  vant 
til  at  stille.  Hertil  kom  saa  desuden  Laksene  i  Elvene,  mange  Sæler  i 
Havet,  Bjørne  og  Fuglevildt  langs  Kysten  og  Fisk  næsten  overalt.  Og 
hermed  var  Eriks  Beslutning  om  at  tage  Land  modnet. 

I  de  følgende  Aar  undersøgte  nu  Erik  Landet  nøje,  gjorde  Strejflog 
Nord  paa,  men  søgte  altid  yderlige  Overvintringspladser  for  ikke  at  komme 
til  at  fryse  inde  med  sit  Skib  i  en  Fjord.  Da  saa  imidlertid  den  Tid  var 
runden,  da  Dommen  for  Drabet  havde  sal  ham  i  tvunget  Fravær,  sejlede 
han  tilbage  til  Island,  ikke  blot  som  den,  der  ikke  længer  behøvede  at 
bede  om  Forlov  til  at  bo  dér  med  ubeskaarne  Rettigheder,  men  langt 
mere  som  sin  Tids  største  Opdager  og  Landnamsmand,  der  stillede  et  helt 
Land  til  sine  Landsmænds  Raadighed.  Og  Erik,  som  forstaaeligt  ønskede 
Indvandring,  havde  klogelig  givet  sin  barske  Opdagelse  det  fine  Navn: 
Grønland. 

Beretningerne  om  Grønland  slog  an,  og  da  Erik  i  Sommeren  990  atter 
stævnede  mod* Nord,  var  det  med  en  Flaade  paa  25  Skibe,  fuldt  lastede 
med  al  medførlig  Ejendom  og  Tømmer,  Heste,  Kvæg,  og  denne  Gang  var 
det  hele  Familier,  Kvinder  og  Børn  i  Købet. 

Af  alle  disse  Sejlere  naaede  kun  14  til  Grønland,  Resten  forliste  eller 

ied  Skibbrud  i  Drivisen  og  maatte  vende  om.     Men  Grønland  var  nu  be- 
folket og  Grunden  til  en  af  de  mærkeligste  Udvandrer-Kolonier  lagt. 

Med  Opdagerens  Ret  bygger  Erik  nu  sin  Gaard  Brattahlid  i  den  frugt- 
bareste af  alle  Fjorde,  det  nuværende  Tunugdliarpik  i  Julianehaabsdistriktet, 
som  efler  ham  fik  Navnet  EriksQord;  og  i  den  Tid  denne  sejge  gamle  Vi- 
king levede,  var  han  selvsagt  Høvding  over  de  andre,  medens  Forfatningen 
i  øvrigt,  ligesom  paa  Is- 
land, var  republikansk 
med  en  aarlig  Oplæs- 
ning af  Lovene  paa  Ting- 
stedet Gardar,  det  nu- 
værende Igaliko. 

I  Begyndelsen  synes 
Trafikken  mellem  Grøn- 
land og  Island  at  have 
været  meget  livlig,  og 
Rygterne  om  Grønlæn- 
dernes Glæde  over  deres 
Land  har  eflerhaanden 
lokket  flere  og  flere  Ny- 
byggere over  Havet,  saa 
at  man  til  sidst  ikke 
læagere  rummedes  i 
Omegnen  af  EriksQord, 

men  maatte  søge  længere  Nord  paa  til  den  nuværende  Ameralik  -  Fjord  i 
Godthaab,  hvor  en  hel  ny  Bygd  snart  byggedes  op;  denne,  der  laa  Nordvest 
for  den  gamle  Bygd,  kaldte  man  saa  Vesterbggden,  medens  den  anden,  der 
laa  Sydøst  herfor,  fik  Navnet  Øsierbygden. 

I  Koloniens  Blomstringstid  har  der  været  et  forbavsende  stort  Antal 
Nybyggere  deroppe,  og  Kaptajn  Daniel  Bruun,  der  særlig  har  beskæftiget 
sig  med  Undersøgelser  af  de  gamle  Nordboruiner,  anslaar  Vesterbygdens 
Gaarde  til  90  med  4  Kirker  og  et  Indbyggerantal  paa  1000,  medens  der  paa 


Fig.  114.     Grønlænderhus  ved  Igaliko.     Huset  er  opføit 
af  Sten  fra  Nordboruinerne.  (Efter  Fotografi.) 

Østerbygden  skulde  have  været  190  Gaarde,  12  Kirker,  2  Klostre  og  c.  2000 
Mennesker.  Endvidere  har  Kaptajn  Bmun  i  Einar-Fjord  fundet  Kostalde, 
hvor  Baasenes  Antal  tyder  paa  et  Kohold  paa  over  100  paa  eet  Sted,  Om- 
stændigheder, der  taler  for  en  ikke  ubetydelig  Frodighed  og  mulig  en 
Vegetation,  der  stod  over  den  nuværende. 

I  vore  Dage  er  det  saaledes  ikke  uden  Vanskelighed,  at  Grønlænderne 
ved  Igaliko  holder  et  Kohold  paa  godt  30  Stykker  for  hele  Pladsen,  idet 
det  ofte  kniber  med  at  bjærge  tilstrækkeligt  Hø  til  Vinteren. 

Mest  kendt  og  bedst  bevaret  af  alle  Ruiner  er  Kirken  ved  Qaqartoq  i 
Nærheden  af  Julianehaab,  ligesom  man  ogsaa  ved  Igaliko  (Gardar)  tydeligt 
ser  Grunden  af  Domkirken  med  dens  Korarme,  der  har  været  opført  af 
smukke  røde  Sandstensblokke. 

Af  Koloniens  Historie  skal  her  blot  anføres,  at  Kristendommen  blev 
indført  allerede  Aar  1000,  efter  at  Leif  Eriksen  under  et  Ophold  i  Norge 
havde  modtaget  Daaben  og  kom  tilbage  med  en  Præst,  og  efter  at  hele 
Landet  var  blevet  kristnet,  kom  det  i  Aaret  1034  under  Adalbert  af  Bremens 
Bispedømme.  Endvidere  er  der  at  meddele,  at  Sigurd  Jorsalfar,  der  inter- 
esserede sig  for  Grønlænderne,  i  1125  lod  den  norske  Klerk,  Arnold,  bispe- 
vie  og  sende  til  Grønland,  der  hermed  blev  eget  Bispedømme. 

1261  vedtoges  en  Forfatningsændring,  der  skulde  faa  skæbnesvangre 
Følger.  De  frie  Grønlændere  lod  sig  nemlig  da  overtale  til  at  underkaste 
sig  den  norske  Krones  Højhedsret  med  deraf  følgende  ødelæggende  Mono- 
poler, idet  de  norske  Konger  skulde  have  Eneret  til  Handel  og  Skibsfart 
paa  Grønland,  en  Rettighed,  der  kvalte  al  fremmed  Initiativ,  samtidig  med 
at  den  norske  Regering  kun  rent  lejlighedsvis  opfyldte  sine  Besejlings-For- 
pligtelser; man  har  Eksempler  allerede  fra  Begyndelsen  af  det  Qortende 
Aarhundrede  paa,  at  der  har  været  8  å  9  Aar  mellem  Besejlingerne,  men 
senere  blev  Forholdene  selvfølgelig  endnu  uheldigere. 

Og  Grønlænderne  kunde  trods  deres  forbavsende  Evne  til  at  klare  sig 
med  smaa  Midler  ikke  i  Længden  være  uden  Forbindelsen.  Ganske  vist 
var  de  ypperlige  Søfolk,  der  ikke  gik  af  Vejen  for  noget,  trods  deres  elen- 
dige Skuder,  —  Søfolk,  der  blot  med  deres  Kompasser  stævnede  lige  løs 

paa  Norge  uden  først  at  tage  Land  ved  Island  og  lægge  Vejen  om  Fær- 
øerne og  Skotland ;  —  de  var  Opdagere,  der  først  under  Leif,  senere  under 
Thorfinn  Karlsefiie,  600  Aar  før  Columbus,  sejler  til  Amerika  og  overvintrer 
der,  PolarCarere,  der  ikke  blot  sejlede  helt  op  Nord  for  Upemivik,  hvor  der 
paa  Fjeldet  Kingigtoq  er  fundet  en  Runesten  indlagt  i  en  Varde,  antagelig 
1135,  —  men  efter  al  Sands3mlighed  gik  endnu  længere  Nord  paa,  helt  op 
til  Smithsound,  og  der  er  endogsaa  dem,  der  mener,  at  nogle  i  Sagaerne 
skildrede  Lokaliteter  kunde  tyde  paa  Egnene  ovre  ved  Jones-sound  mellem 
Ellesmeres-Land  og  Baffinsland,  Sverdrups- Ekspeditionens  Overvintrings- 
territorium. 

Naar  derfor  den  Dag  kom,  da  de  ikke  selv  kunde  klare  sig,  har  det 
sikkert  været  Træman- 
gelen, Skibenes  Forfald, 
der  har  tvunget  dem  i 
Staa.  Endelig  manglede 
de  Jern,  Søm,  Nagler 
til  Skibene,  og  en  grøn- 
landsk Stranding  paa 
lslandsk]rsten  bærer  til- 
falde Vidne  om  dette  Forhold,  idet  Skibsplankerne  viste  sig  fastspigrede 
med  Nagler  af  —  Ti-æ  og  fastsurrede  med  Sener . . . 

Hertil  kom  saa  voldsomme  indre  Stridigheder,  aabne  indbyrdes  Fejder 
og  blodige  Sammenstød  med  et  vildt  fremtrængende  Folk,  Eskimoerne. 
Intet  Under  derfor,  at  Nordboerne,  overladte  helt  til  sig  selv  under  saa- 
danne  Forhold,  uden  Mellemkomst  og  Paavirkning  udefra,  maatte  gaa 
deres  Undergang  i  Møde. 

1406  blev  et  Skib,  der  skulde  til  Island,  forslaaet  af  sin  Kurs  og  kom 
til  Grønland,  hvorfra  det  først  igen  sejlede  i  1410.  Dette  er  den  sidst 
absolut  sikre  Besejling. 

Et  Pavebrev,  som  for  faa  Aar  siden  blev  fundet  og  offentliggjort  af  en 
katolsk  Præst,  synes  ogsaa  at  godtgøre,  at  der,  saa  sent  som  1490,  har 
været  Forbindelse  med  Grønland. 


Fig.  115.     Runesten,  fundet  paa  Kingigtorssuak. 

Vi  véd  for  øvrigt,  at  Vesterbygden  blev  fuldstændig  ødelagt  af  Eskimoerne 
allerede  i  1379,  og  at  Ivar  Baardsøn,  som  sendtes  den  til  Undsætning,  kuD 
fandt  omstrejfende,  forvildede  Kvæghjorde;  endelig  haves  der  ogsaa  Beret- 
ning om,  at  lignende  Angreb  paa  Østerbygden  i  1418  mislykkedes.  Men 
med  disse  Begivenheder  er  vi  ogsaa  ade  i  den  store  Uvished  med  Hensyn 
til  Nybyggernes  videre  Skæbne.  Kun  eet  er  sikkert:  at  John  Davis,  der 
paa  en  af  sine  Rejser  1585 — 87  anløb  Vestkysten  og  tuskede  med  de  ind- 
fødte^ og  de  mange  Ekspeditioner  efter  ham  lige  ned  til  Egede  1721  intet 
som  helst  har  erfaret,  der  kunde  bringe  Lys  i  Sagen. 

De  gamle  Nordboeres  Saga  var  ude,  og  som  Minde  om  et  af  Histori- 
ens eventyrligste  og  beundringsværdigste  Nybyggerforetagender  staar  nn 
kun  Ruinerne  ved  de  dejlige  grønlandske  Fjorde.  — 

2.     HANS  EGEDE. 

Den  3.  Juli  1721  landede  en  Mand  i  Grønland,  som  skulde  faa  ind- 
gribende Betydning  for  de  kommende  Tiders  arktiske  Kolonialhistorie. 
Manden  var  den  norske  Præst  Hans  Egede,  Nordlænding  af  Fødsel  og 
allerede  fra  sin  tidligste  Ungdom  Præst  paa  Lofoten. 

Medens  alle  Grønlandsfarere,  der  sejlede  Nord  paa,  efter  at  Forbindel- 
sen med  det  fjerne  Land  atter  var  genoptaget,  udelukkende  kom  i  Handels- 
og  Vindings-Øjemed  med  lønnende  Tuskhandel  og  hurtig  Returfart  som 
Formaal,  adskilte  Egede  sig  fra  sine  Forgængere  ved  at  komme  som  den 
maalbevidste,  af  et  stort  Kald  baarne  Mand,  der  vilde  slaa  sig  ned  i  Landet 
og  vie  det  sine  bedste  Kræfter.  Hans  Maal  var  Kristendommens  Forkyn- 
delse blandt  Hedningerne. 

Forstaaeligt  tilskyndedes  Egede  yderligere  ved  Tanken  om  muligvis  at 
genfinde  sine  gamle  Landsmænd,  og  denne  Formodning  har  vel  ikke  mindst 
bidraget  til  den  stejle  Urokkelighed  i  Beslutningen,  som  han  senere  paa 
en  beundringsværdig  Maade  fik  Lejlighed  til  at  dokumentere  over  for  sine 
norske  Embedsfæller. 

Saa  meget  desto  mere  afgørende  for  den  unge  Præsts  usædvanlige 
Personlighed,  at  Spørgsmaalet  om  en  frivillig  Landflygtighed  til  Fordel  for 

fremmede  i  et  dengang  berygtet  Land,  blev  rejst  paa  en  Tid,  hvor  slige 
uegennyttige  Ofre  ikke  stod  højt  i  Kurs.  Under  en  forberedende  Agitation 
for  Planens  Realisation  var  derfor  Egede  saa  langt  fra  at  finde  Forstaaelse, 
endsige  Støtte  blandt  sine  Kolleger,  at  disse  tværtimod  paa  mange  Maader 
gjorde  ham  til  Genstand  for  Haan  og  gemen  Mistænkeliggørelse ;  en  Mand 
kunde  ikke  ville  gøre  noget  saa  vanvittigt  som  at  slaa  sig  ned  blandt 
Skrællinger  uden  at  have  Forretning  og  personlig  Vinding  i  Baghaanden. 
At  Egede  brændte  af  en  glødende  Iver  efter  at  komme  til  at  prædike  Evan- 
geliet for  Hedningerne,  trak  man  paa  Skuldrene  af. 

Under  disse  Trængselsaar  var  den  bekendte  Lapmissionær  v.  Westen 
ham  til  stor  Hjælp  og  Trøst.  —  Et  Besøg  i  København  med  Foretræde 
for  Kongen  bragte,  trods  Løfter,  intet  Resultat.  Det  var  først,  da  Egede 
selv  i  Bergen  anonymt  tegnede  den  første  Aktie  til  Udrustning  af  to  Skibe, 
at  Købmændene  fulgte  efter  og  fik  fuldtegnet  det  Beløb,  der  skulde  realisere 
den  unge  norske  Teologs  Drømme. 

Selvfølgelig  var  det  en  stor  Skuffelse,  at  Egede  ikke  fandt  Spor  af  de 
gamle  norsk- islandske  Kolonister,  som  han  søgte;  m^n  som  et  uomstøde- 
ligt Bevis  for  den  Alvor,  der  laa  i  hans  Missionskald,  slog  han  sig  i  Stedet 
med  Hustru  og  Børn  ned  blandt  de  Eskimo-Stammer,  der  nu  beboede 
Kysterne.  I  en  halv  Menneskealder,  fra  1721 — 36,  viede  han  nu  sine  bed- 
ste Kræfter  til  det  Land,  til  hvilket  hans  Navn  er  uløseligt  knyttet,  og  med 
sin  skarpe,  strenge  Personlighed  banede  han  Udviklingen  Veje,  som  blev 
efterfulgt  af  adskillige  Slægter  af  Civilisationen. 

Den  primitive  Religion,  som  det  blev  Egedes  Opgave  at  tage  Kampen 
op  imod  og  tilintetgøre,  skal  vi  andet  Steds  nærmere  komme  ind  paa  og 
vurdere;  her  skal  blot  kortelig,  til  Belysning  af  Egedes  Personlighed,  gøres' 
Rede  for,  hvorledes  og  med  hvilke  Midler  den  i  sit  Væsen  barske  Nordmand 
greb  Sagen  an.  Og  ingen  vil  her  kunne  undres  over,  at  Egede,  trods  sit 
i  mange  Retninger  forbavsende  moralske  Forspring  for  sin  Samtid,  allige- 
vel over  for  Hedningerne  gik  frem  paa  en  Maade,  som  vi  med  vore  Dages 
Syn  og  Erfaring  paa  det  bestemteste  maa  tage  Afstand  fra. 

Egede  erklærede  straks  til  en  Begyndelse  alt,  hvad  Hedningerne  i  deres 

Fig.  116.    Grøalændernes  Hvalfangst.     Efter  Hans  Egede. 

Forestillinger  anser  for  godt,  for  Djævelens  Værk  og  fastholder  ubøje- 
ligt, at  alle  Landets  egne  »Præster«,  de  saakaldte  »Angagkutc,  var  bevidste 
Bedragere.  —  Denne  Omstændighed  beredte  ham  store  Vanskeligheder  og 
unødvendige  Sammenstød  med  Befolkningen,  der  ikke  blev   medgørligere, 

naar  han  yderligere  til  Tider  nedværdigede  sig  til    —    efter  Datidens  Skik 
—  at  prygle  sine  Argumenter  ind  i  Modstanderne. 

Endelig  var  der  i  Egedes  Opfattelse  af  Eskimoerne,  som  »barbariske, 
vilde  Folke,  der  først  skulde  gøres  til  »fornuftige  Menneskerc,  før  de  over- 
hovedet kunde  belæres,  en  Foragt  for  den  primitive  Kultur,  som  under  mange 
Forhold  gjorde  ham  Vejen  til  Maalet  unødvendig  brydsom,  samtidig  med 
at  det  ofte  havde  skæbnesvangre  Forurettelser  af  den  eskimoiske  Natur 
til  Følge. 

I  Forbindelse  hermed  er  det  retfærdigt  at  fremhæve,  at  Egede  til  enhver 
Tid   efter   bedste    Evne    stod    paa   Post  over  for  det,  som  han  ansaa  for 
Eskimoernes  sande  Vel,  en  Omsorg,  der  var  langt  forud  for  Hjemlandets, 
som  kun  tænkte  paa  egen  Fordel.     Da   man    saaledes  engang  havde  fore- 
slaaet  at  sende  Tøj  op  til  Klæder  til  Eskimoerne  og  at  søge  Spækket  i  den 
grønlandske   Husholdning   erstattet  af  et  andet  Brændselsmateriale,  for  at 
Landets    Produktion  af  Skind  og  Spæk    kunde  gaa  direkte  til   Handelssel- 
skabet, afviste  Egede  denne  hensynsløse  Graadighed  med  stor  Bestemthed. 
I  det  store  hele  og  kan  man,  jo  mere  man  ser  hen  til  Samtidens  falske 
Raceoverlegenhed  og  humane  Undermaal,  kun  nære  den  største  Beundring 
for  denne  Mand,  der  trods  sine  Fejl  er  en  af  Historiens  store  Skikkelser. 
Egede,    som   aldrig   helt  slog  de  gamle   forsvundne    Kolonister  ud  af 
Hovedet,   arbejdede   saaledes  i  den  første  Tid  paa  en  Erhvervsrevolution, 
der  kunde  gøre  Grønland  til  et  Land  for  Agerbrug  og  Kvægavl,  ikke  mindst 
fordi  han  med  Rette  saa,  at  den  første  Betingelse  for  Civilisationen  var  en 
bosiddende  og  ikke  tilfældigt  omstrejfende   Befolkning.     I  den   Anledning 
indgav  han  et  Forslag,  der  gik  ud  paa,  at  man   skulde   søge   udvirket  en 
Udvandring   af  nogle    Familier,   som    skulde   bosætte  sig  i  Fjordene  og  i 
Lighed   med  de  gamle   Nordboer   være  et  Eksempel   til    Efterfølgelse  for 
Landets   egne   Børn.    Saaledes   maatte   den    korteste  Vej    til  Udviklingen 
være. 

Den  danske  Regering  imødekom  Forslaget  ved  at  løslade  10  Mænd  og 
Uge  saa  mange  Kvinder,  henholdsvis  fra  Slaveriet  og  Børnehuset,  gifte  dem 
ved  Lodtrækning  og  sende  dem  op  for  at  kunne  »populerec  Landet. 

Mod  en  saadan  Vurdering  af  Civilisation  og    Kultur   maatte  jo   selv 
Guderne  kæmpe  forgæves. 

Mærkeligt  derfor,  at  Egede  ikke  taber  Modet,  men  bliver  i  sit  Arbejde 
i  15  Aar  fulde  af  Savn  og  Strabadser  og  mangen  Slags  Modgang.  Det 
lykkedes  ham  efterbaanden  under  store  Vanskeligheder  at  lære  det  svære 
eskimoiske  Sprog,  der  jo  overhovedet  var  Betingelsen  for  hele  hans  Virk- 
somhed; han  foretog  adskillige  Rejser,  besøgte  alle  de  Stammer,  som  han 
kunde  overkomme,  og  har  i  forskellige  Skrifter,  navnlig  i  »Det  gamle  Grøn- 
lands nye  Perlustrationc  og  »Omstændelig  Relation  angaaende  den  grønland- 
ske Missions  Begyndelse  og  Fortsættelse  c,  givet  yderst  interessante  Be- 
retninger om  Landets  Natur  og  Befolkningens  Sæder  og  Skikke.  Under 
en  frygtelig  Koppeepidemi,  som  krævede  en  Mængde  Ofre,  viste  ikke  blot 
Hans  Egede,  men  ogsaa  hans  Hustru,  Gertrud  Rask,  en  saadan  Opofrelse 
og  Dødsforagt  ved  Plejen  af  alle  de  dødssyge  og  døende,  at  der  endnu  den 
Dag  i  Dag  blandt  den  grønlandske  Befolkning  gaar  Sagn  om  »Faders«  og 
»Moders«  store  Menneskekærlighed  og  urokkelige  Tro  trods  de  frygteligste 
Lidelser.  Havde  Egede  nogen  Sinde  været  haard  mod  Eskimoerne,  og 
var  der  derfor  dem  iblandt  dem,  der  havde  anset  ham  for  brutal,  saa 
gav  Epidemiens  Trængselsaar  ham  sandelig  Lejlighed  til  at  afsløre  sit  rette 
Sindelag.  Og  det  er  saaledes  ikke  blot  en  tom,  historisk  Etikette,  naar 
Eftermælet  har  givet  ham  Navn  af  Grønlands  Apostel. 

Hans  Egede,  denne  stærke,  milde  og  hidsige  Mand,  der  stod  san 
ene  blandt  sine  samtidige,  denne  sammensatte  Karakter  med  sin  ene,  store, 
sejrende  Vilje,  hvis  Navn  straks  rinder  os  i  Sinde,  blot  Grønland  nævnes, 
ogsaa  han  var,  som  alle,  der  overhovedet  gør  det  usædvanlige,  noget  af  en 
mærkelig  Fantast.  Den  Vanskelighed,  han  havde  haft  ved  at  skaffe  Penge 
til  sine  Planers  Virkeliggørelse  og  fortsatte  Drift,  havde  med  den  Vi^e,  han 
havde  til  at  gøre  sig  uafhængig  af  lumpne  Hindringer,  bragt  ham  paa  den 
Tanke  at  lave  Guld  ad  kemisk  Vej.  Og  han  syslede  med  denne  for  hele 
hans  Væsen  saa  mærkelige  Grille  allerede  under  Pengekampene  før  Starten 
i  Bergen  og  under  hele  sit  Ophold  i  Grønland. 

Og  dette  videnskabelige  Fantasteri  føjer  sig  som  et  psykologisk  interes- 

sant  Moment  til  hans  Karakteristik,  —  denne  besynderlige  Missionær, 
der  for  at  faa  Ro  til  sit  Arbejde  og  Fred  for  sine  Pengesorger  bliver  > Guld- 
magere  og  tilbringer  et  helt  Liv  deroppe  i  det  isfyldte  Land  mellem 
sæljagende  Naturmennesker,  snart  forkyndende  det  store  Evangelium  i  et 
Sprog,  der  er  saa  fjernt  fra  hans  eget,  snart  hensunken  i  ørkesløse  Eksperi- 
menter for  at  lave  Guld.  — 

3.     HANDELSSELSKABERNE. 

Før  Egedes  Tid  blev  Handelen  paa  Grønland  drevet  ret  planløst,  uden 
fast  Organisation,  idet  Besejlingen  nærmest  besørgedes  gennem  tilfældigt 
rejste  Midler  af  dristige  Skippere,  der  paatog  sig  Anløbet  af  Vestkysten. 
Tuskhandelen  med  de  indfødte  var  end  ikke  baseret  paa  indsamlede  For- 
raad,  men  udelukkende  paa  hvad  der  tilfældigt  havdes  afhændeligt,  naar 
et  Skib  løb  i  Havn.  Rygter  om  store  Skatte,  Guld  og  andre  kostbare  Mine- 
raller, førte  yderligere  til,  at  Grønlandsrejser  i  alt  for  høj  Grad  blev  Even- 
tyrfarter, hvortil  der  stilledes  Fordringer,  som  i  Længden  kun  kunde  hono- 
reres med  Skuffelser. 

Men  efter  at  Hans  Egede  havde  forpligtet  sig  til  at  tage  Overledel- 
sen af  Handelen  i  sin  Haand,  en  Betingelse,  som  stilledes  for  hans  egen 
Overrejse,  og  forventede  videre  Understøttelse  af  Bergens  Købmænd,  kom 
Handelen,  hvis  Fortsættelse  Egede  rigtigt  opfattede  som  ensbetydende  med 
sin  egen  Forbliven  i  Arbejdet  med  Grønlænderne,  ind  i  fastere  Former, 
som  førte  til  en  —  med  ganske  enkelte  Undtagelser  —  uafbrudt  Skibsfor- 
bindelse  fra  1721  lige  ned  til  vore  Dage. 

Ganske  vist  skummede  H andelsselskaberne  ikke  Fløde  paa  deres  Grøn- 
landstogter,  men  Mulighed  for  Vinding  var  konstateret,  og  det  var  tilstrække- 
'igt.  Og  i  det  følgende  skal*  nu  gives  en  sammentrængt  Oversigt  over 
Handelens  Historie. 

Fra  1721 — 26  driver  det  bergenske  Kompagni  Handelen  med  betydelig 
Understøttelse  fra  Kongen.  —  1726  opløses  imidlertid  Kompagniet,  og  For- 
retningerne fortsættes  nu  af  Kongen  selv  indtil  1736,  da  det  overtages  af 
en  Privatmand,    Jakob   Sewerin.     Denne   giver   op  i  1750,   og   nu   drives 

16* 


Digitized  by 


Google 


252  LANDE  OG  FOLK 


Handelen  af  et  Handelsselskab  indtil  1774,  da  ogsaa  dette  opgav  Ævred. 
Og  siden  da  har  den  grønlandske  Handel  udelukkende  været  drevet  af  den 
danske  Stat. 

For  en  Række  af  Aar  er  denne  Monopol-Handel  bleven  drevet  med 
en  betydelig  Avance,  saaledes  i  Tiden  fra  1829—50,  hvor  Overskuddet 
langt  overgik  1  Million;  fra  1850—80  beløber  Overskuddet,  iberegnet  Kryo- 
lit-Brudets  Afgift,  sig  til  ca.  170,000  Kr.,  og  man  kan  her  ikke  andet  end  be- 
undre den  lille  eskimoiske  Befolknings  forbavsende  Produktionsevne,  der 
er  i  Stand  til  at  holde  den  kostbare  Forbindelse  oppe  med  et  saa  betyde- 
ligt Overskud,  et  Overskud,  der  desværre  for  Grønlænderne  ikke  havde  en 
passende  Prisstigning  for  Producenterne  til  Følge. 

Men  nu  kommer  efter  1880  det  store  Fald  paa  Tranpriserne,  der  i 
Handelens  Omsætning  giver  en  saa  betydelig  Mindre- Indtægt,  at  den  kgl. 
grønlandske  Handel  i  de  sidste  Aar  udelukkende  har  kunnet  notere  Tab. 
Imidlertid  synes  hele  dette  monopoliserede  Foretagende  gennem  de 
sidste  Aars  Begivenheder  at  gaa  en  Fremtid  i  Møde,  der  i  afgørende  Hen- 
seende varsler  store  Forandringer.  Tidligere  var  hele  det  grønlandske  Handels- 
selskab underlagt  een  Direktør,  der,  staaende  direkte  under  Indenrigsmini- 
steriet, var  den  afgørende  baade  i  Handels-  og  Administrationssager.  Nu 
er  dette  Forhold  ændret,  idet  Handelen  for  Fremtiden  skal  være  under- 
lagt en  særlig  handelskyndig  Direktør,  der  udelukkende  varetager  Hande- 
lens Interesser,  samtidig  med  at  et  særligt  Direktorat  for  Administrationen 
oprettes. 

I  samme  Aar  som  disse  Reformer  forberedes,  er  der  foretaget  forskel- 
lige betydende  praktisk-videnskabelige  Undersøgelser  i  Grønland,  og  i  gan- 
ske særlig  Grad  er  Forventningerne  spændte  over  for  de  Resultater,  en  to- 
aarig  Fiskeriundersøgelses-Ekspedition,  der  nylig  er  paabegyndt,  vil  opnaa. 
Ganske  vist  bliver  der  næppe  nogen  Sinde  Muligheder  for  at  etablere  et 
Fiskeri,  der  kan  drives  —  blot  tilnærmelsesvis  —  i  saa  stor  Stil  som  det 
norske;  men  meget  tyder  dog  paa  Fremtidsudsigter  —  baserede  paa  et  Kyst- 
Fiskeri  — ,  der  kan  faa  en  opblomstrende  Handel  til  Følge,  samtidig  med 
at  der  skaffes  nyt  Erhverv  til  de  mange   Grønlændere,  der  som    Følge  af 

Civilisationens   Paavirkning  ikke  længer  egner  sig  til  det  oprindelige  eski- 
moiske Erhverv:  Sælfangsten. 

I  det  hele  taget  kan  det  fastslaas,  at  den  Udluftning,  de  sidste  Aars 
Reformer  har  foretaget,  varsler  Tider  ind  for  Grønland,  hvor  der  bydes 
den  intelligente  Befolkning  og  de  bedste  unge  Kræfter  Muligheder  som 
aldrig  før  i  dette  Lands  Historie. 

DEN  GRØNLANDSKE  BEFOLKNING. 

ESKIMOERNES  INDVANDRING. 

Eskimoerne^  hvortil  den  grønlandske  Befolkning  hører,  er  et.af  Verdens 
mest  udbredte  Folk,  idet  de  bebor  en  Kyststrækning  paa  c.  800  Mil,  der 
strækker  sig  lige  fra  Asiens  Nordkyst  over  Nordamerika  og  til  Grønlands 
Østkyst. 

Hvor  Eskimoernes  Urbjem  har  været,  og  hvorledes  Vandringen  gennem 
Tiderne  er  gaaet  for  sig,  har  alle' Dage  været  et  Problem,  der  har  givet 
Anledning  til  de  mest  forskellige  Hypoteser.  Var  de  af  mongolsk  Afstam- 
ning, indvandrede  fra  Asien,  eller  var  de  en  arktisk,  amerikansk  Stamme, 
hvis  Kulturs  Oprindelse  maatte  søges  i  den  nye  Verden?  Da  det  imidler- 
tid vilde  føre  til  Vidtløftigbeder  at  gaa  dette  kildne  Spørgsmaal  nærmere 
i  Detailler,  skal  vi  her  indskrænke  os  til  de  Resultater,  den  danske  Etno- 
graf, Dr.  phil.  Steensby,  har  fastslaaet  som  det  sandsynligste  i  en  Afhand- 
ling, der  dels  er  baseret  paa  al  den  foreliggende  Eskimolitteratur,  dels  paa 
meget  indgaaende  Museumsstudier. 

I  Følge  Dr.  Steensby  er  Eskimokulturen  en  oprindelig  nordindiansk 
Kulturform,  hvis  Vinterside  har  faaet  en  ualmindelig  stærk  Udvikling  ved 
Tilpasning  til  Polarhavets  Vinteris.  Urhjemmet  er  Oplandet  om  Macken- 
zie-  og  Hudsonbugten ;  særlig  omkring  Mackenziefloden  er  de  store  Søer, 
hvor  de  levede  af  Elsdyr-  og  Renjagter  og  Fiskeri.  Landet  om  Coronation- 
Bugten  tænktes  saa  som  Stedet,  hvor  den  første  Tillempning  til  en  særlig 
Eskimokttltur  er  foregaaet.  Man  fulgte  Renflokkene,  ligesom  endnu  den 
Dag  i  Dag,  paa  deres  Vandring  Nord  paa  over  Isen,  og  efter  at  man  saaledes 

først  er  kommen  i  Forbindelse  med  Havet  og  her  finder  Jagtbytte  i  Over- 
flod, har  man  lidt  efter  lidt  belavet  sig  paa  ganske  at  gøre  sig  uafhængig 
af  Skovene  i  Indlandet.  Og  med  Sælen  fik  man  i  dens  Spæk  og  Skind 
netop  det,  der  var  Hovedbetingelsen  for  al  selvstændig  Eskimokultur,  idet 
det  dels  repræsenterede  Brændsel,  dels  Baadbetræk  i  Steden  for  Træ.  Her- 
efter kom  gradvis  Udviklingen:  man  har  fuldkommengjort  Kajakken,  hvis 


Fig.  117.    To  Eskimokvinder.    (Efter  Fotografi.) 

Forbillede  er  Kanoen;  Umiakken,  som  er  lavet  efter  de  større  Baade,  der 
brugtes  i  Skovegnene;  Harpunen  med  den  løse,  til  en  Line  fæstede,  Harpun- 
spids, er  en  til  Sælen  lempet  Form  for  det,  hvormed  de  fangede  Stør  og 
andre  større  Fisk;  —  og  da  de  endelig  har  Slæden  med  de  enkelte  Meder 
i  Orden,  har  de  al  Udrustning  klar  til  de  Rejser,  der  forstaaeligt  nok  først  be- 
gynder som  mindre  Ture  efter  Vildtet,  indtil  det  hurtigt  opdages,  at  »Verden 
er  store,  og  at  Kysterne  overalt  vrimler  af  »Made.  Saa  begynder  Spred- 
ningen, der  ganske  simpelt  faar  sin  Anledning  og  Begrundelse  i  Omstæn- 
digheden;  jo  færre   Jægere,  des  større  Bytte,  og  vi  faar  da  en  Udbredelse 

af  Eskimoer  mod 
Vest  over  Alaska  og 
de  mange  Økæder 
helt  over  til  Asiens 
Nordkyst ;  mod  Øst 
derimod  over  Labra- 
dor, Baffinsland,  El- 
lesmere-Land  og  over 
Smithsound  til  Grøn- 
land, hvor  Invasionen 
antagelig  er  foregaaet 
Nord  om  til  Østkysten 
og  Sønden  om  over 
den  sælrige  Melville- 
Bugt  til  den  sydlige 
Vestkyst,  hvor  vi  træf- 
fer dem  første  Gang 
i  deres  Sammenstød 
med  de  gamle  Nord- 
boer. 

Det  Sprog,  som 
tales  i  Grønland,  er 
det  samme  som  det, 
der  tales  af  alle  de 
øvrige  Eskimostam- 
mer, dels  i  Amerika, 
dels  i  Asien,  blot  med 
større  eller  mindre 
Dialektforskellighe- 
der. Denne  Ulighed 
viser  sig  dels  i  afvi- 
gende    grammatiske 


Fig.  118.     Ung  Eskimo. 

Endelser,  dels  i  en  forskellig  Betoning  af  Sproget,  der  i  sig  selv  meget 
blødt,  vokalrigt  og  klangfuldt  egner  sig  udmærket  til  f.  Eks.  sangligt 
Foredrag.  Med  Hensyn  til  sin  Bygning  har  Sproget  en  stor  Lighed  med 
semitiske  Sprog,  f.  Eks.  Hebraisk,  idet  den  forholdsvis  store  Ordrigdom, 
det  er  i  Besiddelse  af,  lader  sig  føre  tilbage  til  enkelte  Stammer,  der  da 
ved  visse  fastslaaede  Endelser  udvikles  enten  til  Nominer  eller  Verber. 
Foruden  de  her  nævnte  Stammer  gives  der  saa  ogsaa  en  hel  Række  af 
Tilhængsstammer,  d.  v.  s.  Stammer,  som  ikke  har  selvstændig  Eksistens, 
men  kun  benyttes  i  Sproget  ved  at  føjes  til  dettes  Grundstammer. 

Tages  f.  Eks.  Stammen  oqaq,  egl.  et  Redskab  til  at  sige  noget  med, 
Tungen,  faar  vi  ved  en  Videredannelse  af  dette,  ved  at  tilføje  Endelsen  poq, 
d.  e.  gør  noget,  Verbet  oqarpoq:  siger;  ved  en  anden  Forlængelse  med 
lugpoq  (luk  betegner  en  Gentagelse)  dannes  Verbet  oqalugpoq,  d.  e.  gentager 
at  sige  noget,  d.  v.  s.  taler. 

Som  Eksempel  paa  Nominer,  dannede  af  samme  Stamme,  kan  nævnes 
oqauseq,  egl.  Sigemaade  (afledet  af  oqarpoq,  siger),  hvilket  i  Sproget  betyder 
Ord.  En  anden  Dannelse  herafer  oqåussut:  Paamindelse,  Formaning  o.  s  v. 
Det  er  disse  forannævnte  Tilhængsendelser  i  Forening  med  lange  gramma- 
tiske Bøjningsendelser,  der  kan  give  grønlandske  Ord  den  for  fremmede 
paafaldende  Længde  som  f.  Eks.  aggerumårnertusimavatdiåqautingdq  (hvor 
Grundstammen  er  aggeq,  er  undervejs)  hvilket  betyder:  man  siger,  at  du 
plejer  at  være  meget  længe  om  at  være  undervejs,  d.  v.  s.  komme. 

Grønlænderne,  som  elsker  deres  Sprog,  og  som  desuden  har  en  meget 
udpræget   sproglig    Blufærdighed,  taler  nødigt  andet  Sprog  end  deres  eget 

IV.     POLARESKIMOERNE  VED  SMITHSOUND. 

1.  ERHVERVSKULTUREN. 
Norden  for  alle  andre  Mennesker  paa  vor  Klode,  oppe  i  Nordgrønlands 
yderste  Hjørne  imod  Vest,  som  en  Forpost  mod  Polen,  bor  Polareskimo- 
erne, hvis  geniale  og  simple  Erhvervskultur  bar  gjort  deres  barske  og 
nøgne  Land  til  en  af  de  Verdens-Oaser,  hvor  Nød  og  Fattigdom  er  Sagn 
fra  andre  Lande,  de  aldrig  saa. 

Samtidig  med  at  dette  Folk  er  Verdens  nordligste,  er  det  ogsaa  Verdens 
mindste  Stamme,  idet  det  kun  tæller  116  Mænd  og  90  Kvinder.  Denne 
Mangel  paa  Kvinder,  som  i  øvrigt  er  stik  imod  Regelen  andre  Steder  i  Ver- 
den, truer  forstaaeligt  nok  i  nogen  Grad  Stammens  Fremtid,  hvis  der  ikke 
sker  den  Tilførsel  af  friskt  Blod  gennem  en  ny  Indvandring.  Stammen  har 
hidtil  levet  ganske  isoleret,  uden  nogen  fast  Forbindelse  med  Civilisationen. 


Pige. 


Dreng.  Ung  Mand. 

Fig.  119.     Polareskimoisk  Ungdom. 


De  faste  Bopladser  strækker  sig  lige  fra  Melvillebugten  og  omtrent  helt 
op  til  Humboldtsbræen,  en  Kyststrækning  paa  c.  100  Mil  med  tilstødende 
Jagtrevir  mod  Syd,  Nord  og  Vest  paa  2—300  danske  Mil.  Den  store  Spred- 
ning af  Stammen  har  forstaaeligt  nok  en  overordentlig  gunstig  Indflydelse 
paa  Vildtbestanden,  der  paa  denne  Maade  faar  mange  Fristeder  paa  de 
lange  Strækninger,  der  ikke  til  Stadighed  er  Opholdssted  for  Jægerne,  ikke 
mindst  naar  man  tager  Hensyn  til,  at  den  her  omtalte  Kyststrækning  er  en  af 
Grønlands  vildtrigeste;  det  vil  heraf  være  indlysende,  at  Polareskimoerne 
er  overordentlig  gunstigt  stillede  i  materiel  Henseende.  Mangel  paa  Mad 
og  Klæder  kendes  ikke  blandt  dem. 

Man  maa  dog  paa  den  anden  Side  heller  ikke  tro,  at  det  at  være 
født  heroppe  samtidig  er  ensbetydende  med  at  have  nok  af  alt;  thi  Til- 
værelsen her,  paa  Grund  af  de  haarde  Naturforhold,  Vinterens  Mørke  og 
Kulde,  Efteraarsstormenes  Voldsomhed  og  Uberegnelighed,  er  mere  end 
andre  Steder  en  Udfordring,  en  Kamp  paa  Livet  løs.  Polareskimoens  Liv, 
der  tilsyneladende  ser  ud  som  en  smilende  Jagtspænding,  er  imidlertid  en 
daglig  Sætten  hele  Tilværelsen  ind  paa  Erhvervelsen  af  Føden,  hvor 
Energi,  Aandsnærværelse,  Mod  og  utrolig  Hærdethed  er  de  selvfølgelige 
Forudsætninger  for  Velstanden  og  det  hele  eskimoiske  Velvære,  der  følger 
med  Hvilen  efter  Fangstrejser. 

Polareskimoen  begynder  og  ender  Livet  paa  Rejser;  som  nyfødt  følger 
han  med  i  Moderens  Rygpose,  ofte  tværs  over  vanskeligt  tilgængelige  Bræer 
i  Mørke  og  Kulde,  og  naar  engang  han  eller  hun  før  Tiden  bliver  kroget  af 
Gigten  og  ikke  kan  mere,  da  er  det  Mindelser,  der  melder  sig,  om  alle  de  Døgn, 
der  tilbragtes  under  pludselig  rejste  Snestorme  i  Snedriver,  eller  Erindringer 
om  alle  de  Gange,  da  de  paa  Renjagter  eller  Fuglefangst,  langt  fra  Lejr- 
pladsen, overraskedes  af  øsende  Regn  og  maalte  nøjes  med  en  fugtig  og 
klam  Fjeldhule. 

Det  Land,  de  bebor,  kræver  til  enhver  Aarstid  varme  Klæder,  men  de 
er  saa  heldigt  stillede,  at  de  bar  Verdens  varmeste  Pelsdyr  blandt  deres 
Vildt.  Inderst  inde  paa  Overkroppen  bærer  de  en  let  og  blød  Fugleskinds- 
skjorte  med  Fjer  og  Dun  indad,  oven  paa  denne  en  Pels  af  Sælskind  med 
Haarene  udad  Foraar,  Sommer  og  Efteraar,  medens  den  i  Vintertiden 
ombyttes  med  en  Pels  af  de  dejlige,  bløde  Blaaræve,  ligeledes  med  Haarene, 
udad,  sikkert  den  letteste  og  varmeste  Dragt,  der  overhovedet  eksisterer; 
som  Benklæder  benyttes  Bjørneskind  med  Kødsiden  indad;  som  Støvler 
Sælskind  eller  Bjørneskind,  forede  med  Hareskind.  Saaledes  gaar  Mændene 
klædt.  Kvindernes  Dragt  afviger  ikke  meget  herfra;  Hovedforskellen  bestaar 
i,  at  Kvindernes  Benklæder  er  af  Ræveskind,  forede  med  Sælskind,  idet 
Benklæderne  ikke  naar  længere  end  til  midt  paa  Laaret,  og  Støvlerne 
bliver  betydelig  længere  end  Mændenes.  Forskellen  i  Pelsene  er  kun 
antydet  i  Variationer  i  Mønstret  eller  den    Maade,   hvorpaa  Skind  af  for- 

skellig  Farve  er  satte  sammen.  —  Om  Vinteren  bestaar  Boligerne  af  smaa 
Huse,  helt  igennem  bygget  af  store,  flade  Sten,  med  runde,  kuplede  Tage, 
der  med  stor  arkitektonisk  Snildhed  er  byggede  saaledes  ind  i  hinanden, 
at  de  bærer  sig  selv  uden  Støtter.  Husene  her,  der  i  Modsætning  til  Østkysten 
i  Regelen  kun  er  beregnet  til  een  Familie,  har  den  lange  eskimoiske  Husgang, 
hvorigennem  man  kryber  ind  til  selve  Opholdsrummet,  som  man  kommer 
ind  i  nedefra  og  gennem  en  smal  Aabning.  Disse  Huse,  der  i  strengeste 
Forstand  udelukkende  er  byggede  som  et  Ly  mod  Vejr  og  Kulde,  er  trods 
hele  deres  primitive  Anlæg  og  Pladsmangel  ikke  uden  Hygge,  idet  Væggene 
er  beklædte  med  lyse  Sælskind,  og  den  rummelige  Stenbriks,  der  optager 
største  Delen  af  Pladsen,  altid  er  dækket  med  et  tykt  Lag  duftende  [Hø, 
som  atter  er  dækket  med  Huder  af  Bjørn  eller  Ren.  Disse  Huse  er  ikke 
bredere,  end  at  man  lige  kan  sidde  4  Mennesker  ved  Siden  af  hinanden 
paa  Briksen,  og  saa  lavt  er  der  til  Loftet,  at  man  altid  maa  staa  bøjet 
derinde.  Lige  over  Husindgangen  flndes  altid  et  Vindue  af  Tarmskind 
med  et  lille  rundt  Hul  til  Øjet,  for  at  man  kan  kigge  ud;  oppe  i  Loftet 
findes  et  Hul  paa  Størrelse  med  en  knyttet  Haand,  der  kaldes  Husets  Næse, 
hvorigennem  al  daarlig  Luft  ventileres  ud.  Den  friske  Lufttilførsel  faar 
man  gennem  Indgangshullet,  der  om  Dagen  altid  staar  aabent;  da  der  i 
hvert  Hus  brænder  2  større  Spæklamper  og  1  mindre,  er  der  altid  en  saa< 
dan  Varme,  at  man  maa  opholde  sig  der  til  Dels  nøgen. 

Medens  det  her  skildrede  er  den  almindelige  Form  for  Vinterboliger, 
i^ygges  der  ogsaa  Huse  op  paa  tilfældige  og  lange  Fangstrejser,  naar  hele 
Familien  følger  med,  hvor  Byggematerialet  er  store  Sneblokke,  medens 
ellers  Bohavet,  Vægbeklædningen  o.  s.  v.  er  det  samme  som  i  Stenhusene. 
I  den  korte  Sommer  bruges  de  smukke  og  rummelige  Skindtelte,  der  er  i 
Stand  til  at  holde  selv  en  meget  vedvarende  Regn  ud  uden  Dryp. 

Erhvervet,  der  i  sine  Hovedtræk  er  det  samme  som  i  hele  det  øvrige 
Grønland,  skal  her  skildres  mere  indgaaende,  fordi  det  i  eet  og  alt  hviler 
paa  gamle  eskimoiske  Principper. 

Som  Følge  af  Kystens  strengt  arktiske  Klima  er  det  kun  en  kort  Tid 
af  Aaret,  at  Fangsten  fra  Kajak  kan  drives,  og  Sommeren  kan  ikke  regnes 

for  stort  længere  end  Slutningen  af  Juli,  August  og  første  Halvdel  af  Sep- 
tember. Som  bekendt  er  Kajakken  en  lille  overdækket  Enmandsbaad  med 
et   spinkelt,  tremmet  Træskelet,  beklædt  med  Skind,  og  den  ros  af  en  to- 
bladet  Aare,  saaledes  at  den  Mand,  der  ror,  har  Front  fremad  med  Over- 
blik over  alt,  hvad  han  bevæger  sig  frem  imod.    De    Redskaber,   der   be- 
nyttes fra  en  saadan  Kajak,  er  lige  saa  enkle  som  hensigtsmæssige.  Hoved- 
vaabnet  er  en  Harpun,  i  hvis  Spids  der  er  fastgjort  en  Od,  som  atter  staar 
i  Forbindelse   med  en  lang  Fangerem,  i  hvis  yderste  Ende  der  er  bandet 
en  stor,  oppustet  Sælskindsblære;   naar   Manden  fra  Kajakken  kaster  sin 
Harpun  imod  et  Sødyr,  bryder  den  yderste  Od  af  fra  selve  Harpunstangen, 
og  bliver   siddende  paa  tværs  inde  i  det  ramte  Dyr,  der,  idet  det  saa  ved 
at  dykke  under  søger  at  undslippe,  bliver  besværet  saa  stærkt  af  den  store 
Fangeblære,  som  gennem  Fangelinen  er  fastgjort  til  Harpunodden,  at  Ka- 
jakmanden med  Lethed  kan  forfølge  det  og  være  ved  Siden  af  det,  naar  det 
søger  op  for  at  drage  Aande,  —  og  da  anvender  han  sit  andet  Kastevaaben : 
Lænseren,  der  er  tungere  end  Harpunen,  og  som  med  sin  brede,  skarpe  Od,  der 
sidder  fast  i  Skaftet,  bibringer  Byttet  dybe  og  dødbringende  Saar.  Medens 
alle  de  øvrige  Stammer  til  deres  Kastevaaben  anvender  et  Kastetræ,  ved  Hjælp 
af  hvilket  der  yderligere  kan  gives  Kastevaabnet  Kraft  i  Afstødet,  kendes 
dette   ikke   af  Polareskimoerne,  der  i.  Steden   for   blot   har  en    Benknap 
midt   paa    Harpunskaftet   som   Afstødningspunkt   for   Langfingeren,  i   det 
Øjeblik  der  kastes.     Fra  Kajakken  drives  Fangst  paa   almindelige   Sæler, 
Hvalros  og  Narhvaler.     I  denne  Tid  skal  Fangsten  helst  være  saa  rigelig, 
at  man    foruden  at  skaffe    Mad  til  selve   Dagen   ogsaa   kan   lægge  sig   et 
Vinterforraad  op  som  en  Reserve  til  den  Tid,  da  det  store  Polarmørke  for 
nogle  Maaneder  standser  alt  Erhverv. 

Foruden  Fangsten  paa  Sødyr  beskæftiges  Eskimoerne  ogsaa  Sommeren 
igennem  af  Fuglejagter,  der  faar  deres  store  Betydning  gennem  den  over- 
vældende Mængde  Fuglevildt,  Kysten  byder;  helt  inde  fra  Melvillebugten 
og  omtrent  op  til  Humboldtsbræen  er  hele  Kysten  næsten  uden  Afbrydelse 
Rugeplads  for  Millioner  af  Søkonger,  der  fanges  med  lange  Ketsere  og 
henlægges  som  Vinterforraad,  saa  snart  man  har  faaet,  hvad  man  behøver 

af  friske  Skind  til  Underdragter.    Foruden  Søkongefjeldene  er  der  to  store 
Alkefjelde  med  Mængder  af  Alke,   Maager,  Tejster  og  Stormfugle ;    endelig 


Fig.  120.     Sælen  er  skudt. 

spiller  Edderfuglen  for  et  enkelt  Distrikts  Vedkommende  en  stor  Rolle,  da 
dels  Fuglene  selv,  dels  deres  Æg  giver  et  betydeligt  Bidrag  baade  til 
Sommerens  og  Efteraarets  Husholdning. 

Den   før   omtalte    Rigdom    paa   Søkonger   kommer   ogsaa  paa  anden 
Maade  til  at  spille  en  Rolle    for  Befolkningen,    idet  de  nemlig   hidlokker 

Store  Mængder  af  Blaaræve,  der  dels  som  Pelsdyr,  dels  som  Tuskevarer  er 
ganske  uundværlige  for  Stammen. 

Saa  snart  den  første  Is  i  Oktober  Maaned  har  lagt  sig  over  Fjorde 
og  Sunde,  begynder  Isfangsten,  der  navnlig  under  Glatisperioden  kan  være 
overordentlig  indbringende.  Naar  Fjordene  ligger  blanke,  uden  Sne,  spæn- 
der Sælfangerne  et  Stykke  Bjørneskind  under  Fodsaalen,  og  idet  de  saa- 
ledes  bevæger  sig  ganske  lydløst  hen  over  Isen,  overrasker  de  Sælerne, 
der  kommer  hen  til  AandehuUerne  for  at  drage  Aande,  og  harpunerer 
dem  uden  større  Vanskelighed.  Denne  Glatisfangst  kan  drives  selv  om 
Nætterne,  da  Eskimoerne  nærmer  sig  og  .finder  AandehuUerne  ved  at  følge 
den  stærke  Lyd,  som  Sælerne  giver  fra  sig,  idet  de  kommer  op  for  at 
blæse.  Denne  Maade  at  fange  Sæler  paa  regnes  ikke  blot  for  en  let  Maade 
til  hurtigt  at  skaffe  sig  et  større  Forraad  af  Sæler,  men  anses  ogsaa  for 
den  morsomste  Gren  af  al  Fangstidræt. 

Paa  Nyis  fanges  ligeledes  flere  Steder  Hvalros,  og  navnlig  dette  store, 
kødfulde  Dyr  afgiver  de  store  Køddepoter,  som  paa  mange  Maader  betinger 
Polareskimoernes  lange  Bjørnejagter,  hvor  de  ofte  i  Maaneder  lader  deres 
Kone  og  Børn  tilbage  uden  Erhververe.  Man  betænke  ogsaa,  at  der  skal 
betydelige  Kødmængder  til  at  klare  den  3 — 4  Maaneders  lange  Polarnat, 
ikke  blot  for  Menneskene,  men  ogsaa  for  de  graadige  Polarhunde,  som 
betinger  alle  Slæderejser^  og  af  hvilke  en  enkelt  Mand  kan  have  op  imod 
en  Snes  Stykker. 

Saa  snart  Lyset  med  den  tilbagevendende  Sol  atter  i  Marts  Maaned  giver 
Jægerne  Udsyn  over  Jagtmarkerne,  tager  Mændene  ud  paa  lange  Bjørne- 
jagter,  trodsende  Kulde  og  alle  det  arktiske  Vejrligs  ublide  Tilfældigheder, 
og  med  Snedriverne  som  kærkomne  Lejrpladser  strejfer  man  i  den  30 — 40 
Graders  kolde  Vinterdag  om  paa  de  vældige  Ismarker,  helt  nede  fra  Kysten 
Sønden  for  Melvillebugten  og  op  til  Humboldtsbræerne  og  Haye-Sound 
mod  Nord,  undertiden  endog  helt  op  til  Jones- Sound  mod  Vest,  overalt 
udfordrende  Polarødets  hvide  Konge,  Isbjørnen,  til  en  Dyst  paa  Harpunen. 
Og  man  ser  her  Oldinge  med  hvide  Haar,  Mænd,  som  har  smagt  Livet 
og  oplevet  alt,  hvad  der  kunde  bydes  dem;  Jægere,  som  for  længst  glemte 

at  have  Tal  paa  det  Storvildt,  de  i  Tidernes  Løb  nedlagde,  —  alle  dem 
ser  man  blive  gale  af  den  store  Jagtfeber,  desperate  af  Iver  efter  at 
være  den,  som  først  løfter  Vaabnet  mod  det  Vildt,  hvis  Nedlæggelse  altid 
har  Spænding  nok  i  sig  til  at  slette  mange  resultatløse  og  onde  Strabad- 
sers Virkning  ud  af  Sindet. 

Aa,  et  Bjørnespor,  og  saa  langt  forude,  som  en  lille  gul  Prik  i  al  den 
hvide  Sne,  Byttet,  man  forlod  Kone 
og  Børn  og  de  rare,  lune  Hytter 
for,  og  saa  den  store  Lykke  at 
komme  først;  herom  drejer  den 
unge  Polareskimos  Drømme  sig, 
og  i  denne  Drøms  Virkeliggørelse 
kulminerer  hans  unge  Liv  lige 
fuldt  og  lige  hedt,  saa  ofte  han 
oplever  det. 

Erhvervet  og  Fangsten,  som 
veksler  med  Aarstideme,  faar  for 
Grønlænderen  sin  sidste  og,  om 
jeg  saa  maa  sige,  hyggeligste  Va- 
riation ved  Foraarstide  fra  Maj 
og  til  Midten  af  Juli,  naar  Havisen 
bryder  op,  i  den  Tid  da  Sælerne 
kravler  op  paa  Isen  for  at  sole 
sig  og  snart  falder  i  Søvn  i  doven 
Foraarsdøsighed ;  da  lister  Eski- 
moen sig  ind  paa  Livet  af  dem  og  skyder  dem,  inden  de  faar  samlet 
sig  sammen  til  at  vaagne  og  smutte  ned  under  Isen  gennem  deres  Aande- 
hul.  Men  skulde  det  ikke  desto  mindre  ske,  at  Søvnen  var  for  let,  og 
Dyret  vaagner,  da  kan  enhver  Fanger  den  Kunst  at  imitere  Sælens  Lyd 
og  alle  dens  Bevægelser  oven  paa  Isen  saa  naturtro,  at  den  vækkede,  der 
saaledes  i  Fjenden  kun  ser  en  Kammerat,  der  i  Varmevelværet  blot  ligger 
og   pudser   sin    Pels  i  Sneen,   roligt   lægger   sig  om  paa  den  anden   Side 


Fig.  121.    Slædehund. 

for  at  give  sig  hen  i  den  Søvn,  hvoraf  den  aldrig  mere  skal  vaagne.  Denne 
Fangstniaade  kaldes  for  Utokfangsten  —  efter  Sælen,  der  ligger  paa  Isen 
og  soler  sig.  Til  denne  Fangst,  hvortil  der  hidtil  udelukkende  brugtes 
Harpun  med  Fangeline,  anvendes  nu  Rifler  af  de  mest  moderne  Konstruk- 
tioner. Skydevaabnene,  der  til  Held  for  Sødyrenes  Forekomst  endnu  saa 
at  sige  ikke  anvendes  fra  Kajak,  spiller  ogsaa  deres  store  Rolle  paa 
Renjagterne,  der  drives  med  stort  Udbytte  over  det  meste  af  det  smalle 
Kystland,  desværre  endog  med  Udsigt  til  en  fuldstændig  Udryddelse  af 
dette  dejlige  Landvildt.  Skydevaabnene  skaffer  de  sig  gennem  Tusk- 
handel med  de  skotske  Hvalfangere,  der  som  Regel  anløber  de  sydlige 
Bopladser  en  Gang  hvert  Foraar. 

Af  Landvildt  spiller  foruden  Renen  ogsaa  Haren  en  betydelig  Rolle,  da 
den  navnlig  i  Norddistrikterne  optræder  i  store  Mængder.  Undertiden 
sætter  ogsaa  en  og  anden  Jæger  over  Smithsound  til  Ellesmeresland  paa 
Moskusoksejagt;  men  dette  er  dog  kun  sjældent,  da  Moskusokseskind  ikke 
vurderes  højt  af  de  forvænte  Eskimoer. 

2.    GAMLE  RELIGIØSE  FORESTILLINGER. 

Polareskimoerne  tror  ligesom  de  øvrige  Grønlændere  i  Hedningetiden, 
saa  vel  paa  Vest-  som  paa  Østkysten,  ikke  paa  nogen  Gud,  der  tilbedes, 
men  de  lægger  til  Grund  for  deres  religiøse  Forestillinger  en  Række  for- 
tællende Sagn  og  traditionsbundne  Vedtægter,  som  anses  for  Overleveringer 
fra  Forfædrene,  der  har  nedlagt  al  deres  Visdom  og  Livserfaring,  paa 
det  at  de,  som  kom  efter  dem,  ikke  skulde  begaa  de  samme  Fejl  som  de 
selv. 

Deres  Sagn  er  en  Slags  primitiv  »Bibelhistorie c,  der  mundtligt  berettes 
fra  Slægt  fil  Slægt,  dels  som  rent  skildrende,  f.  Eks.  Skabelsessagnet,  dels 
som  Advarsler  mod  dem,  der  ikke  vil  indordne  sig  under  Traditionernes 
Krav,  dels  som  en  Slags  Heltesagaer  om  vidunderlige  Mænd,  der  i  alle 
mulige  Slags  Farer  altid  kunde  klare  sig  som  straaiende  Eksempler  for 
kommende  Slægter. 

Vedtægterne   derimod    maa   nærmest  sammenlignes   med  en  Samling 

Fig.  122.     Ældre  Eskimo. 


uskrevne  Love,  der  belærer  en  om,  hvad  man  under  visse  særlige  Forhold 
maa  iagttage  og  holde  sig  efterrettelig.  Disse  Vedtægter  samler  sig  for- 
staaeligt  nok  som  hos  alle  Naturfolk  særlig  om  Fødsel  og  Død. 


Lande  og  Folk.    I. 

Som  Eksempel  paa  disse  Vedtægters  Art  skal  jeg  nævne  nogle  af  de 
vigtigste  Forholdsregler,  der  iagttages,  naar  en  er  død: 

Den  døde  lægges  med  Hovedet  mod  Solens  Opgang.  Han  sættes  ned  i 
en  Stendysse,  fuldt  paaklædt  og  med  alle  sine  Redskaber.  Sjælen,  der 
fortsætter  Livet,  kunde  faa  Brug  for  dem. 

Liget  indsnøres  i  Skind  og  slæbes  op  til  det  Sted,  hvor  Stensætningen 
skal  rejses.  I  fem  Dage  maa  ingen  gaa  tværs  over  de  Spor,  der  er  traadt 
af  de  ligslæbende. 

Er  den  døde  en  Mand,  dræbes  hans  Hundespand;  de  døde  Hunde 
spændes  for  hans  Slæde,  som  hensættes  ved  Graven.  Er  den  døde  der- 
imod en  Kvinde  eller  et  Barn,  dræbes  blot  et  Par  enkelte  Hunde.  Dette 
gøres,  for  at  den  døde  Sjæl  ikke  skal  være  ene  i  sin  Død. 

De  Mennesker,  der  har  arbejdet  med  Lig,  maa  holde  sig  fem  Dage 
stille  i  deres  Hus  eller  Telt.  I  disse  Dage  maa  de  ikke  selv  tilberede  de- 
res Mad  eller  selv  partere  det  kogte  Kød.  De  maa  ikke  aftage  deres  Klæ- 
der om  Natten  eller  slaa  deres  Pelshætter  ned.  Naar  de  fem  Dage  er 
gaaet,  maa  de  vadske  Hænder  og  Krop. 

Naar  Solen  atter  staar  i  samme  Stilling  til  Jorden  som  dengang,  da 
deres  Slægtning  døde,  skal  de  bortkaste  det  Tøj,  de  dengang  bar. 

De  skal  i  fem  efter  Stensætningen  følgende  Dage  ved  Solopgang  og 
Solnedgang  sammen  gaa  op  til  den  dødes  Grav  og  gaa  en  Gang  omkring 
den  i  samme  Retning  som  Solens  Bevægelse  paa  Himlen. 

Der  maa  i  fem  Dage  ikke  køres  med  Slæde  paa  Land,  hvor  nogen 
er  død. 

Alle  Redskaber,  Slæder  og  Kajakker  bæres  ned  til  Iskanten  og  langes 
saaledes,  at  de  ikke  vender  mod  Land.  Ligeledes  bringes  de  Ting,  der 
ikke  er  under  Arbejde,  ned  paa  Iskanten.  Det  maa  henstaa  der  i  fem 
Dage,  og  i  disse  fem  Dage  maa  ingen  drive  Fangst  fra  den  Plads,  hvor 
nogen  er  død.  — 

En  intelligent  Eskimo  har  engang  givet   mig  følgende  Forklaring  paa 
Aarsagen  til  deres  Vedtægter  og  disses  Overholdelse: 

>Vi   overholder   vore  Vedtægter   for   at   holde   hinanden   oppe;    vi  er 

bange  for  det  store  Onde;  Menneskene  er  saa  skrøbelige  over  for  Syg- 
domme. 

Menneskene  bør  øve  Bod,  fordi  de  døde  er  stærke  i  deres  Safter  og 
uden  Grænser  i  deres  Magt. 

Hvis  vi  ikke  tog  alle  disse  Hensyn  til  det,  vi  selv  ikke  er  Herre  over, 
tror  vi,   at   store  Snemasser  vilde  skride  ned  og  knuse  os,   at  Snestorme 


Fig.  123.    Polareskimoer  synger  Aandeviser  ved  Tarmskindstrommen. 

skulde  ødelægge  os,  at  Havet  skulde  rejse  sig  i  voldsomme  Bølger,  mens 
vi  var  ude  i  Kajak,  eller  at  Stormflod  skulde  skylle  vore  Huse  ud  i  Søen.  c 

Videre  skal  vi  blot  berøre,  at  Eskimoerne  tror,  at  hvert  Menneske  be- 
staar  af  en  Sjæl,  et  Legeme  og  et  Navn. 

Sjæletiy  der  er  udødelig,  er  uden  for  Mennesket  og  følger  dette,  som 
^^78S^i^  følger  os  i  Solskin.  Skønt  Sjælen  saaledes  ikke  er  i  Legemet,  er 
dog  Legeme  og  Sjæl  uadskillelige,  saa  længe  Mennesket  skal  leve;  thi 
naar    Sjælen   forlader   Legemet,   sygner   dette  hen  og  dør.    Sjælen  er  en 

Aand,  der  ser  ganske  ud  som  et  Menneske;  efter  Legemets  Død  farer  den 
op  til  Himlen  eller  ned  i  Havet,  hvor  den  samles  med  Forfædrenes  Sjæle. 
Begge  Steder  er  der  godt  at  være. 

Legemet  er  Sjælens  Redskab;  det  er  forgængeligt,  da  al  Ulykke  og 
Sygdom  rammer  dette,  som  Nøden  Mennesket.  Ved  Døden  bliver  alt  det 
onde  tilbage  i  Legemet;  man  maa  derfor  iagttage  megen  Forsigtighed 
med  Lig. 

Endelig  er  der  Naunet,  der  opfattes  som  en  Slags  Sjæl,  hvortil  der 
knytter  sig  et  vist  Forraad  af  Livskraft  og  Færdighed.  Det  Menneske,  som 
opkaldtes  efter  en  afdød,  arvede  vedkommende  Navnebærers  Egenskaber; 
og  man  sagde  desuden,  at  den  døde  ikke  fik  Fred  i  sin  Grav,  og  at  hans 
Sjæl  ikke  kunde  fare  til  de  dødes  Jagtmarker,  før  Opkaldelsen  var  sket. 
Efter  Legemets  Død  tager  Navnet  Ophold  i  en  svanger  Kvinde  og  fødes 
saa  sammen  med  Barnet. 

Foruden  Vedtægternes  Bodbestemmelser  som  Afbødere  mod  Livets 
Modgang  og  Luner,  har  man  ogsaa  en  anden  Form  for  »Dyrkelse«  af 
Magterne  i  Amuletter  og  Trylleformularer. 

Amuletten  er  en  Farebeskytter,  som  forlener  sin  Ejermand  med  visse 
Egenskaber,  der  gør  ham  mere  uangribelig  i  Farer  og  dygtig  i  Erhverv. 
Og  med  Amuletten  kan  samtidig  følge  en  Evne  til  Forvandling,  idet  Men- 
nesket under  visse  Forhold  kan  gøre  sig  til  det  samme  Dyr  som  det, 
hvoraf  hans  Amulet  er  taget.  Som  Amuletter  bruges  et  Stykke  af  en 
Bjørn,  som  ikke  er  faldet  for  Mennesker,  noget  af  en  Falk,  fordi  denne 
er  den  sikreste  Byttedræber,  noget  af  en  Ravn,  der  gør  nøjsom,  Ræven, 
som  gør  snild,  eller  et  Stykke  af  en  Ildsledssten,  fordi  denne  er  stærkere 
end  Ilden,  eller  Stykker  af  gamle  Folks  Dragter,  for  at  Bæreren  kan  faa 
noget  af  den  gamles  deri  overførte  Livskraft.  Med  samme  Motivering 
plejede  man  at  gnide  et  Barn  om  Munden  med  en  Oldings  Spyt,  eller  man 
gav  det  nogle  af  hans  Lus  i  Hovedet. 

Trylleformularerne  derimod  er  »gamle  Ord,  som  stammer  fra  de  ældste 
Tider,  da  Menneskenes  Safter  var  stærkere,  og  Tungerne  havde  Magte 
Eskimoerne   fortalte    mig,   at  »det   er  Sammensætningen  af  Ord,   der  var 

Fig.  124.     Eskimoisk  Mandstype. 

drømte  af  gamle  Mænd«.  De  gaar  i  Arv  fra  Slægt  til  Slægt,  hvor  den 
enkelte  betragter  dem  som  store  Værdier,  man  ikke  maa  give  fra  sig,  men 
beholde  for  sig  selv,    indtil    man  er  nær  Døden.     Fremsigelsen  kan  trylle 

Mennesker  ud  af  Sygdom,  Farer  eller  Misfangst.  Som  Eksempel  paa  disse 
Trylleformularer,  der  ofte  har  deres  Kraft  gennem  Ordenes  uforstaaelige 
og  gaadefulde  Sammensætning  og  derfor  er  ret  uforstaaelige,  skal  her  blot 
nævnes  en  enkelt,  der  blandt  andet  siges  under  Fuglefjeld  for  at  vare  sig 
mod  Stenstyrtning: 

Min  Oldemor  og  Bedstemor 
bad  mig  komme  ind, 
og  jeg  kom  ind! 

Eller  følgende,  der  skal  gøre  en  Jæger  usynlig  over  for  den  Sæl,  han 
lister  sig  paa: 

Lad  mig  forsvinde 
mellem  Jorden  og  Bræen! 

Til  Slutning  skal  omtales  Angagkut  eller  »Aandebesværgere«,  svarende 
til  andre  Stammers  Medicin-Mænd,  som  gennem  deres  Fortrolighed  med 
og  Kendskab  til  skjulte  Ting  kan  optræde  som  Midlerne  mellem  Mennesket 
og  de  Kræfter,  som  griber  ind  i  Skæbnerne.  Ikke  enhver  kan  imidlertid 
blive  Aandemaner,  thi  det  er  ikke  alle,  Aanderne  vil  tjene;  der  skal  sær- 
lige Anlæg  dertil  og  en  Art  Kaldelse  ude  i  Fjeldene,  langt  fra  Menneskene, 
i  den  store  Ensomhed. 

Aandemanernes  Betydning  kommer  særlig  til  at  ligge  i  selve  den  pri- 
mitive Religions  Mangel  paa  Tilbedelse  og  personlig  Tilflugt  for  den  svage. 
En  Religion,  der  jo  —  som  i  det  foregaaende  vist  —  giver  sig  Udslag  i  en 
uklar  Formodning  om  Tilstedeværelsen  af  visse  mystiske  Kræfter,  der  let 
stødes  og  er  farlige  i  deres  Vrede. 

Mennesket  vilde  nu  blive  ganske  overvældet  af  Forholdsreglerne  mod 
Magterne,  hvis  det  ikke  var  ham  givet  gennem  sin  Omtanke  at  blive  den 
overlegne;  og  det  bliver  han  ved  at  tage  selve  det  frygtelige  i  sin  Tjeneste 
gennem  Aandemanerne. 

Thi  disse  Aandemanere,  der  er  Folkets  Ledere  i  kritiske  Situationer, 
kan  ved  Snille  og  Kunst  gøre  sig  de  Magter,  der  raader  over  Liv  og  Død, 
underdanige;  de  underlægger  sig  dem  som  »Hjælpeaander«,  de  kan  paa- 
kalde  under  Iagttagelse   af  hemmelighedsfulde  Ceremonier  helst  for  sluk- 

Fig.  125.    Eskimokvinde. 

kede  Lamper  og  under  en  mærkelig  sælsom  og  tillige  gribende  Aande- 
sang. 

I  korte  Træk  har  vi  nu  gennemgaaet  nogle  enkelte  Sider  af  Livet 
blandt  de  hedenske  Polareskimoer  i  det  nordligste  Nordgrønland. 

De  er  »vilde«  Hedninger,  ganske  vist,  og  primitive  Folk  i  deres  reli- 
giøse Forestillinger,  men  de  har  hævet  sig  til  det  geniale  i  deres  Erhverv- 

kulturs  sindrige  Afpasning  og  Tillempning  fil  det  graadige  og  barske  Land, 
de  bebor. 

De  lever  sammen  i  simpel  Kommunisme,  i  en  Slags  Mad-  og  Forsy- 
ningsfællesskab,  der  er  Resultatet  af  humane  Erfaringer,  indhøstede  i  en 
karrig  Natur  med  ubarmhjertig  Vinterkulde.  Glade  er  de  sammen,  smukt 
behandler  de  deres  Kvinder  og  Børn,  og  familievis  er  de  knyttede  til  hin- 
anden gennem  Hengivenhedsbaand,  der  ofte  kan  give  sig  gribende  Udslag, 
—  disse  smaa  Mennesker  af  det  store  Mørke,  der  kan  være  saa  ganske 
overvældede  af  den  lyseste  Ubændighed,  disse  Jægere  fra  de  mægtige  Is- 
ørkener,  der  kan  være  saa  smilende  varme  i  deres  stormende  Hjertelighed! 

ØSTGRØNLÆNDERE. 

Foruden  Polareskimoerne  findes  der  ogsaa  i  Grønland  en  Stamme, 
som  endnu  delvis  lever  i  ren  og  upaavirket  Naturtilstand,  og  det  er  Fol- 
kene ved  Angmagsalik  paa  64^  n.  Br.  paa  Østkysten,  ca.  500  i  Tal.  I  1894 
oprettedes  her  en  Handels-  og  Missionsstation,  men  det  er  dog  foreløbig 
kun  faa,  der  har  ladet  sig  døbe. 

Forholdene  ved  Angmagsalik  kendes  videnskabeligt  særlig  gennem 
Søofficeren  og  Etnografen  G.  Holm,  som  paa  sin  bekendte  Konebaadseks- 
pedition  i  Aarene  1883 — 85  var  den  første,  der  overvintrede  hos  Stammen 
og  gav  ypperligt  detaillerede  Skildringer  af  Befolkningen  og  dens  Levevis. 
Senere  har  Botanikeren  Kruse  og  senest  Etnografen  og  Sprogforskeren 
William  Thalbitzer  overvintret  her. 

Naturforholdene  synes  her  gennemgaaende  at  være  barskere  og  karri- 
gere end  omme  paa  den  nordlige  Vestkyst,  og  Erhvervslivet  i  langt  højere 
Grad  prisgivet  det  arktiske  Klimas  Hasard;  allerede  forinden  Koloniens 
Oprettelse  har  Misfangst  og  Vinternød  ikke  været  sjældne.  Ja,  den  første 
Konebaadsekspedition  traf  endog  paa  Mennesker,  der  havde  maattet  ty  til 
at  spise  Lig.  Dette  har  sin  Grund  i,  at  deres  Sælfangst,  som  er  stærkt 
afhængig  af  Isforholdene,  naar  disse  er  ugunstige,  ganske  kan  slaa  fejl;  og 
Bjørnejagten,  man  under  saadanne  Forhold  har  at  falde  tilbage  paa,  er 
ikke  saa  bytterig,  at  den  ene  kan  ernære  Stammen. 

Disse  haarde  Livsvilkaar  har  paa  mange  Maader  mærket  Stammen  og 
gjort  den  forskellig  fra  de  øvrige  Grønlændere.  Den  saa  berømte  eskimoi- 
ske Fredsælhed  passer  ikke  helt  paa  dem,  og  Hævndrab  og  Snigmord  har 
ingenlunde  hørt  til  Sjældenhederne  iblandt  dem.  Dog  opfattes  disse  Mord 
i  Regelen  ikke  som  Udslag  af  nogen  Ondskab,  men  snarere  som  en  Slags 
Nødværge,  idet  de  fleste  af  dem,  der  myrdedes,  anses  for  at  besidde  skade- 
lige Trolddomskræfter. 

Som  et  typisk  Eksempel  paa  en  saadan  Drabshistorie  skal  jeg  gengive 
følgende,  som  er  bleven  mig  fortalt  af  en  Østgrønlænder: 

»En  Mand  ved  Navn  Oqartaqangitseq  havde  mistet  flere  Børn,  der 
var  døde  af  Sygdom  lige  efter  hinanden.  Da  han  var  en  stor  Aandema- 
ner,  holdt  han  Besværgelser,  og  hans  Hjælpeaander  meddelte  ham  da,  at 
en  Mand  paa  Pladsen,  Aviaja,  havde  røvet  hans  Børns  Sjæle. 

Oqartaqangitseq  myrder  derpaa  Aviaja,  sønderskar  Liget,  puttede  Hove- 
det i  en  Kajakblære  og  kastede  det  ud  i  Søen.  Resten  af  det  sønderlem- 
mede Legeme  blev  dækket  til  med  Sten.  Men  Øjnene  havde  de  skaaret 
ud  af  Hovedet  og  havde  dem  hele  Vinteren  i  en  Vægstenslampe.  Det  var 
for  at  blinde  Sjælen,  hvis  den  skulde  ville  hævne  sig. 

Aftenen  efter  Mordet  kommer  Aviajas  Kone  fortvivlet  og  spørger  efter 
sin  Mand,  thi  hun  vidste  intet  om  det,  der  var  sket.  »Han  er  vist  myrdet!« 
raabte  hun  grædende  og  løb  søgende  om.  Først  ud  paa  Aftenen  kom  hun 
jamrende  tilbage;  nu  havde  hun  fundet  ham.  Og  saa  lukkede  hun  sig 
inde  i  sit  Hus  sammen  med  sine  6  faderløse  Børn  for  at  sørge. 

Men  hen  paa  Vinteren  udbrød  der  Hungersnød  paa  Pladsen,  og  Aviajas 
Enke  kunde  ikke  klare  sig  Vinteren  over;  og  da  hun  saaledes  indsaa,  at 
de  allesammen  maatte  komme  til  at  dø  af  Sult,  nu  da  de  ingen  havde  til 
at  hjælpe  sig,  foretrak  hun  at  dræbe  sig  selv  og  sine  Børn.  —  De  to  ældste, 
der  næsten  var  voksne,  styrtede  sig  selv  ud  i  Brændingen,  da  Moderen 
bad  dem  om  det,  og  druknede;  de  yngre  maatte  hun  selv  kaste  ud.  Ja, 
og  saa  var  der  den  yngste  lille  Søn,  han  løb  selv  ned  til  Stranden;  han 
var  den,  der  var  mindst  medtaget  af  Sult,  fordi  de  ældre  stadig  havde 
givet  ham  Mad  af  det,  de  selv  skulde  spise. 

Moderen  forklarer  barn  nu,  at  han  skulde  ned  til  de  døde,  der  levede 
uden  Nød  og  uden  Sorger  under  Havet;  der  vilde  han  ogsaa  træffe  sin 
Fader,  han  skulde  ogsaa  blot  springe  ud  i  Havet,  saa  skulde  hun  nok 
følge  efter.  Dette  gjorde  Drengen  og  druknede.  Men  Moderen  selv  gik  op 
paa  en  Klippe,  vendte  Ryggen  mod  Havet  og  kastede  sig  ud. 

Saaledes  døde  Aviaja  og  hele  hans  Familie. 

De  religiøse  Traditioner  stemmer  i  alle  Hovedsager  overens  med  de 
nylig  skildrede  Polareskimoers.    Kun  kunde  her  være  Grund  til  at  komme 


Fig.  126.     Fra  Østgrønlands  Kyst    (Efter  Fotografi  af  G.  Amdrup.) 

lidt  ind  paa  Angagkokkernes  Kunst,  der  her  er  langt  mere  udviklet  end 
hos  deres  nordligere  Stammefrænder  og  i  højere  Grad  end  disse  forbunden 
med  Taskenspillertricks  og  Bugtalerfif. 

G.  Holm  giver  en  klassisk  Skildring  af  en  saadan  Åandemaner-Aften  i 
sin  Bog: 

»Endelig  kom  Aandemaneren  Sanimuinaq  frem.  Han  gik  som  i  Drømme 
ligesom  en  Martyr,  uden  at  se  til  højre  eller  til  venstre,  og  satte  sig  paa 
Gulvskindet.  Haaret  bindes  sammen  bag  paa,  og  en  Kobberrem  trykkes 
ned  om  Panden.  Derpaa  bagbindes  han,  lige  fra  Hænder  og  til  Albaer, 
og  Remmene  snøres  til,  saa  Hænderne   bliver   ganske  blaa.     Under  denne 


Digitized  by 


Google 


GRØNLAND  275 


Proces  stønner  og  puster  Angagkokken,  som  om  han  laa  under  for  en 
svær  Magt. 

Mig  anvistes  der  Plads  paa  et  Skind  paa  Gulvet,  hvor  der  var  køligst 
at  sidde,  medens  alle  de  øvrige  efterhaanden  krøb  op  paa  Brikserne.  Der- 
efter slukkedes  Lamperne. 

Straks  paakaldtes  Aanderne  ved  Raabene:  >Goi— goi—goilc  snart  af  een 
Stemme,  snart  af  flere,  snart  fra  den  ene  Kant  af  Huset,  snart  fra  den 
anden.  Under  dette  pustede,  stønnede  og  sukkede  Angekokken  stærkt. 
Pludselig  begyndte  Vandskindet  ved  Døren  at  rasle,  som  bevæget  af  en 
stærk  Vind.  Trommen  begyndte  at  røres,  først  langsomt,  efterhaanden 
hurtigere.  Nu  fulgte  der  Støj  og  Larm  af  alle  Slags:  raslende,  susende 
klaprende  Lyd,  snart  som  paa  Maskinværksteder,  snart  som  af  Lokomo- 
tiver, snart  som  af  store  flyvende  Væsener.  Under  den  forfærdeligste  Larni 
rystede  undertiden  Briks  og  Vindueskarm.  Snart  hørte  man  Angakokken 
liggende  under  for  en  svær  Overmagt,  stønnende,  klagende,  skrigende,  hvi- 
nende, hviskende;  snart  hørte  man  Aander,  af  hvilke  nogle  havde  grove, 
andre  spæde,  andre  læspende  eller  pibende  Stemmer.  Ofte  hørtes  en  djæ- 
velsk skrattende  og  haanende  Latter.  Stemmerne  lød  snart  ovenfra,  snart 
under  Jorden,  snart  i  den  ene  Ende  af  Huset,  snart  i  den  anden,  snart 
udenfor  eller  i  Husgangen.  Raab  af:  >høi,  høi,  høilc  tabte  sig  som  i  den 
Qerneste  Afgrund.  Med  en  umaadelig  Færdighed  brugfes  Trommen.  Ofte 
gaaende  rundt  i  Huset  og  især  dvælende  over  mit  Hoved.  Til  Trommen 
lød  ofte  Sang,  der  af  og  til  var  dæmpet,  som  om  den  kom  fra  Underver-^ 
denen.  Smuk  Kvindesang  hørtes  undertiden  fra  Baggrunden.  Efter  en 
øredøvende,  klaprende,  raslende  og  susende  Larm  blev  der  pludselig  gan- 
ske stille,  og  nu  kom  det  frygtelige  Uhyre,  Amortotok,  ind.  Det  har,  som 
omtalt,  sorte  Arme,  og  hvem  det  kommer  til  at  røre  ved,  bliver  sart  og 
maa  dø.  Det  gik  med  tunge  Skridt  omkring  i  Huset  og  paa  Briksen  og 
brølede:  »a — mol  a— mol«  Alle  flygtede  til  de  Qerneste  Kroge  paa  Briksen 
af  Frygt  for,  at  Uhyret  skulde  komme  til  at  røre  ved  dem.  Det  dvælede 
i  Særdeleshed  hos  mig,  brølede  mig  ind  i  Ørene  og  søgte  at  rive  Skindet, 
hvorpaa  jeg  sad,   fra   mig  for  at  faa  mig  op  i  en  Krog  til  de  andre  Folk, 

men  opnaaede  kun  at  rive  Skindet  i  Stykker.  Efter  dette  Væsen  kom  et 
andet,  der  skreg  som  en  Ræv.  En  af  Hjælpeaanderne  udtalte,  at  der  lug- 
tede, som  om  der  var  »hvide  Mændc  til  Stede  og  forhørte  sig  meget  om- 
stændeligt om  os.€ 

Paa  dette  Tidspunkt  lod  en  af  Hjælpeaanderne  forespørge,  om  »den 
hvide  Mandf  havde  faaet  nok,  og  da  dette  bejaedes,  trak  Gejsterne  sig 
lidt  efter  lidt  ud  af  Huset,  saa  at  Lamperne  atter  kunde  tændes. 

En  saadan  Udfoldelse  af  Kunster  og  Besværgelser  kendes  ikke  mere 
blandt  Polareskimoerne;  det  er,  som  om  de  rige  Jagtmarker  har  overflø- 
diggjort denne  voldsomme  Paakaldelse  af  det  overnaturlige  og  gjort  dem 
mere  fornuftmæssigt  jordbundne. 

Alle,  der  gennem  længere  eller  kortere  Tids  Samliv  kender  Østgrøn- 
lænderne, er  begejstrede  over  de  stolte,  velvoksne  Mandstyper,  deres  store 
Gæstfrihed  over  for  fremmede  og  deres  Færdighed  i  Kajak.  Sikkert  staar 
de  i  deres  Erhvervsidræt  paa  Højde  med  de  bedste  Vestgrønlændere  og 
kun  deres  ublide  Land  bærer  Skylden  for  den  Nød,  der  desværre  altfor 
ofte  hersker  paa  deres  Bopladser. 

VI.     GAMLE  GRØNLANDSKE  SAGN  OG  DIGTNINGE. 

De  gamle  eskimoiske  Sagn,  der  fortælles  af  Stammer  baade  i  Grønland 
og  i  de  nordamerikanske  Eskimodistrikter,  giver  os  i  en  Slags  primitiv 
Sagastil  Naturfolkets  Liv  og  Skæbne  gennem  Tiderne  og  beretter  om  alt 
det,  der  satte  Mærker,  stort  og  skønt,  slet  og  lavt,  Bedrifter  og  For- 
smædeligheder, Storfangsttider  med  Overflod  og  Sultedage  med  Hungers- 
nød. Og  Fortællerne  har  under  Traditionernes  Hævd  ladet  sig  rive  med, 
saaledes  at  de  genoplevede  Slægters  Skæbne,  saa  ofte  de  fremstillede  dem 
i  malende  Ordrigdom.  Stolthed,  Begejstring  og  Indignation  gav  Hændel- 
serne Liv,  og  Mandsdrømme,  Ungdomslængsler,  Kærlighed,  Had,  Spot  og 
Humør  støbte  alt  menneskeligt  i  Eventyrets  Form,  barskgenialt  som  det 
fødtes  i  Naturmenneskets  desperate  Fantasi. 

Men  man  kunde  tro,  at  det  maatte  blive  ensformigt,  at  en  ens  Natur- 

tilværelse  maatte  give  det  et  enkeltstrenget  Præg,  uden  synderlig  Afveksling. 
Dette  er  langtfra  Tilfældet.  Sagnene  rummer  Underholdning  i  Form  af 
Indhold  og  Konflikter,  der  baade  er  originale  og  virkningsfulde;  de  kan 
være  raffinerede  og  hensynsløse  i  deres  Realisme  og  bæres  helt  igennem  af 
en  Livfuldhed,  der  er  fuld  af  drastiske  Indfald.  Højest  naar  de  i  deres 
Skildringer  af  det  storslaaede  og  grufulde.  I  et  Sagndyr  som  Søbjørnen 
faar  det  uhyre,  det  vældige,  Jættekraflen  følgende  mytologiske  grænseløse 
Karakteristik : 

»Den  er  skabt  som  en  Bjørn,  men  saa  stor,  at  selv  om  den  sætter 
Forpoterne  op  paa  det  højeste  Bjærgs  Tinde,  vil  den  altid  staa  med  Bag- 
kroppen i  Havet.  Kommer  den  ind  i  Fjordene,  vader  den  kun  i  Vand  til 
Haserne,  og  naar  den  blot  trækker  Vejret,  hvirvler  Isfjelde  og  Konebaade 
ind  i  dens  Gabi. 

Sjældent  har  vel  Rædselen  faaet  en  mere  malende  Skildring  end  i  et 
Vestkystsagn,  hvor  der  fortælles  om  et  Hus,  hvis  Beboere  var  skræmmet 
ihjel  af  en  sindssyg:  »De  døde  sade  med  stive,  opspilede  Øjne,  der  var 
revnede  i  Vigene,  og  Ansigtshuden  var  sprængt  i  vanvittige  Forvridninger  c. 

En  saadan  Voldsomhed  i  Skildringen  finder  man  kun  hos  et  Folk, 
der  har  følt  Rædselen  til  Bunds.  Det  er  ogsaaa  under  mærkelige  Forhold, 
at  Eskimoen  lever  Livet.  Han  staar  der  som  kastet  op  paa  en  vild,  Qeld- 
sprængt  Kyst  med  Indlandsisen  og  Havet  om  sig. 

Og  saa  er  der  jo  de  lange,  uhyggelige  Vinternætter.  Gang  paa  Gang 
maa  han  føle  sin  Afmagt  over  for  Naturkræfter,  som  han  ikke  magter  og 
ikke  forstaar.  Stormen  fyger  ind  over  Sindene,  og  overtroiske  Gøglerier 
kraftrøver  dem.  Alt  dette  bevægende,  overvældende  skabte  Sagnene  og 
Traditionerne  og  gav  dem  sit  Præg. 

Naar  Vinternætterne  falder  ind,  samles  man  om  de  lysende  Tranlam- 
per og  korter  Nætterne,  der  ikke  vil  gaa.  Og  man  fortæller  hinanden  de 
gamle  Sagn,  man  fik  i  Overlevering  fra  Fædrene,  og  glemmer  Orkanen  og 
Kulden  der  udenfor.  Det  er  som  belejrede,  der  søger  at  vinde  Tid.  Og 
for  hver  Historie,  der  fortælles  til  Ende,  udbryder  Fortælleren  lettet  og 
gladere:  »Saa,  nu  er  den  Historie  ude  og  Vinteren  saa  meget  korterec. 

Man  kunde  for  en  Oversigts  Skyld  inddele  Sagnene  i  Helte-  og  Aande- 
m anerhistorier,  kuriøse  Dyre-  og  Menneskeforbindelser,  Sol-  og  Maane- 
sagn,  satiriske  Fortællinger,  tragiske  Fortællinger  og  endelig  Smædeviser 
og  Stemningssange. 

Den  grønlandske  Sagn  helt  betegnes  som  »en  Mand^  der  kan  udrette, 
hvad  det  skal  værec.  Han  maa  være  en  vældig  Slagskæmpe  og  en  uover- 
vindelig Improvisator  i  Smædeviser.  Sit  Ry  skal  han  øve  ved  Langfart  til 
fremmede  Steder,  og  hans  Pligt  er  det  at  udæske  alle  dem,  der  blandt 
Landsmænd  regnes  for  de  stærkeste.  Saaledes  ser  vi  Heltene  skildrede  i 
Sagn  som  »Kagssagssukc,  »Qagssuk«,  »Kunuk«,  »Aqigssiaq«  og  mange 
andre. 

Men  alle  disse  herlige  Egenskaber  kender  vi  til  Dels  igen  fra  andre 
Folkesagn.  Uovervindeligheden  er  international.  Forskellen  træder  først 
frem  i  Opfattelsen  af  den  Lykke,  slige  Egenskaber  bør  bringe  en  Mand. 

Den  kække  og  stærke  Eskimo  ender  aldrig  med  Prinsessen  og  det 
halve  Kongerige;  Uroen  og  Udveen  bliver  ham  altid  i  Blodet,  og  han  kender 
intet  Resultat,  som  er  det  sidste,  og  ser  ingen  Grænser  for  sin  Ærgerrighed. 
Store  Evner,  Kræfter  og  Mod  er  alt,  er  Magt,  der  ejer  Belønningen  i  sig 
selv.  Intet  Gods  og  Guld,  blot  alle  Landsmænds  Beundring  og  Respekt; 
saaledes  tænker  Naturbarnet,  og  saaledes  er  hans  Helt.  Da  Heltesagnene 
gennemgaaende  er  alt  for  lange  til  en  Gengivelse  i  et  Arbejde  som  dette, 
skal  vi,  for  at  give  Læserne  et  Indtryk  af  Sagnenes  Art  og  Eskimoernes 
Fremstillingsevne,  nøjes  med  nøjagtigt  oversat  at  gengive  Polareskimoernes 
Skabelsessagn:  »Dengang  for  længe,  længe  siden,  da  Jorden  skulde  blive 
til,  styrtede  den  ned  fra  oven;  Jord,  Fjelde  og  Stene  —  oppe  fra  Himlen: 
saaledes  blev  Jorden  til. 

Da  Jorden  var  bleven  til,  kom  Menneskene.  Man  fortæller,  at  Menne* 
sket  opstod  af  Jorden.  Smaabørn  kom  ud  af  Jorden.  De  kom  frem  mel- 
lem Pilebuske,  fulde  af  Pileløv.  Og  saa  laa  de  der  mellem  Dværgbuskene 
med  lukkede  Øjne  og  sprællede;  de  kunde  ikke  engang  kravle.  Deres 
Mad  fik  de  af  Jorden. 

Der  fortælles  nu  om  en  Mand  og  en  Kone;   men   hvorledes?  det  er 

gaadefuldt.  Naar  havde  de  faaet  hinaDden,  naar  var  de  blevet  store?  Jeg 
ved  det  ikke.  Men  Konen  syr  da  Barnedragter  og  vandrer  ud.  Han  finder 
Smaabørn,  klæder  dem  paa  og  vandrer  hjem. 

Saaledes  blev  Menneskene  mange. 

Da  de  nu  blev  mange,  vilde  de  have  Hunde.  Og  en  Mand  gaar  ud 
med  en  Hundesele  i  Haanden  og  giver  sig  til  at  stampe  i  Jorden  under 
Raabet:  »Hoc,  hoc,  hoc!«  Saa  sprang  Hundene  frem  af  Tuer  — Smaatuer 
— ,  og  de  rystede  sig  ordentlig,  for  de  var  fulde  af  Sand.  Saaledes  fik 
Menneskene  Hunde. 

Men  Mennesket  formerede  sig,  de  blev  flere  og  flere.  De  kendte  ikke 
Døden,  dengang,  for  længe,  længe  siden,  og  de  blev  meget  gamle;  til  sidst 
kunde  de  ikke  gaa,  de  blev  blinde  og  maatte  ligge. 

De  kendte  heller  ikke  Solen,  de  levede  i  Mørke;  Dagen  gryede  aldrig. 
Kun  inde  i  Husene  havde  de  Lys;  de  brændte  Vand  i  Lamperne.  Den- 
gang kunde  Vand  brænde. 

Men  Menneskene,  som  ikke  forstod  at  dø,  blev  alt  for  mange;  de 
overfyldte  Jorden;  og  saa  kom  der  en  mægtig  Stormflod.  Mange  druknede. 
Menneskene  blev  færre.  Spor  af  denne  Havflod  finder  vi  paa  de  høje 
Fjeldtoppe,  hvor  man  ofte  kan  finde  Muslinger. 

Da  Menneskene  nu  var  blevne  færre,  gav  to  gamle  Kællinger  sig  til 
at  tale:  »Lad  os  blot  være  uden  Dag,  naar  vi  samtidig  er  uden  Død  I«  sagde 
den  ene;  hun  var  vist  bange  for  Døden. 

»Nej I«  sagde  den  anden,  »vi  vil  have  baade  Lys  og  Død.«  Og  da 
den  gamle  Kone  udtalte  disse  Ord,  blev  det  saaledes,  —  Lyset  kom  og 
Døden. 

Der  fortælles,  at  da  det  første  Menneske  døde,  dækkede  man  Liget 
til  med  Sten.  Men  Liget  vendte  tilbage;  det  forstod  vist  ikke  rigtig  at 
dø.  Det  stak  Hovedet  frem  fra  Briksen  og  vilde  op.  Men  en  gammel 
Kone  skubbede  det  tilbage:  »Vi  har  nok  at  slæbe  paa,  og  vore  Slæder  er 
smaa«. 

De  var  nemlig  i  Færd  med  at  bryde  op  til  Fangstrejse.  Og  saa  maatte 
den  døde  vende  tilbage  til  sin  Stendysse. 

Da  Menneskene  nu  havde  faaet  Lyset,  kunde  de  tage  paa  Fangstrejser 
og  behøvede  ikke  længere  at  æde  af  Jorden.  Og  med  Døden  kom  Solen, 
Maanen  og  Stjernerne. 

Thi  naar  Mennesker  dør,  stiger  de  op  til  Himlen  og  bliver  lysende. 

Saaledes  plejede  vore  Forfædre  at  fortælle,  og  deres  Fortællinger  gav 
os  Kundskab«.  — 

De  kuriøse  Historier  skal  her  blot  næves,  fordi  de  er  saa  specielt  eski- 
moiske i  deres  Aand  og  Form.  Titlerne  alene  vil  være  tilstrækkelig  beteg- 
nende; de  mest  bekendte  handler  om  > Hundens  og  Kvindens  Afkom*, 
»Hunden,  der  røvede  Piger f,  »Manden,  som  fik  en  Vildand  til  Kone«, 
»Bjørnen,  der  tog  sig  en  Menneskekone«  og  det  ejendommelige  Sagn  om 
»Pigen,  der  rømte  med  en  Ørn<  eller  »Pigen,  som  giftede  sig  med  Gen- 
færdet fra  en  Grav«. 

Det  er  betegnende  for  de  fredelskende  Grønlændere,  at  deres  skarpeste 
Vaaben  i  Trætter  og  Uenighed  var  Latteren;  derfor  holdtes  de  gamles  hele 
Justits  gennem  Trommesange  og  Smædeviser,  og  den,  som  fik  væltet 
Forsamlingens  Latter  over  paa  sin  Modstander,   hilstes  som  den  sejrende. 

I  nær  Slægt  med  Smædeviserne  er  de  satiriske  Fortællinger.  Ethvert 
Barn  i  Grønland  kender  Historien  om  »Qasiagssaq,  den  store  Løgner«, 
hvis  ubehændige  Pralerier  altid  afsløres.  Fortællingen  om  »Konen,  der 
vilde  leve  som  Mandfolk«  er  overdaadig  i  sin  Ondskabsfuldhed.  Der  er 
en  ganske  særlig  Type,  som  Satiren  med  Forkærlighed  har  kastet  sig  over, 
og  det  er  Pebersvenden.  Naar  man  husker  paa  den  Ære,  en  Grønlænder 
sætter  i  at  være  Fader  til  vordende  Storfangere,  vil  man  let  kunne  forstaa 
Berettigelsen  i  Haanen  mod  den  af  alle  Kvinder  vragede. 

Tilmed  hudfletter  og  latterliggør  Sagnene  ham  næsten  altid  som  gifte- 
syg, der  stadig  gækkes  af  overnaturligt  Kogleri.  Han  ser  en  Kvinde  i  en 
Klipperevne,  springer  ned  til  hende,  men  finder  kun  en  Sten;  han  løber 
efter  en  Pige,  der  henter  Vand;  men  da  han  vil  gribe  fat  i  hende,  er  det 
kun  en  Havmaage. 

Der  gaar  gennem  Eskimoernes  kaade  Latter  en  fuldstændig  Mangel 
paa  Anstand,   der  let  kan  misforstaas^   navnlig  da  vi  her  i  Civilisationen 

ikke  er  videre  stive  i  at  benævne  Tingene  ved  deres  rette  Navn.  Over- 
hovedet maa  vi  misunde  Naturmennesket  hans  ukunstlede  Sind,  der  kan 
give  sig  de  skønneste  Udtryk  i  smaa  Stemningsudbrud.  Intet  kan  være 
simplere  og  naturligere  formet;  der  kan  være  noget  saa  aandende  varmt 
over  dem,  der  griber  os,  fordi  det  er  saa  hviskende  hjerteligt.  Husk,  at 
følgende  Brudstykker,  der  er  tagne  fra  Rinks  Opskrifter,  kun  er  Over- 
sættelser: 

fMed  Sang  drog  jeg  ud, 

amaqa— haija— ha, 

lensende  for  en  svag  Søndenbrise, 

med  Søndenbrisen  i  Ryggen. 

Da  jeg  kom  paa  Højden  af  min  Hjemstavn 

og  fik  mit  Hjem  i  Sigte, 

søgte  jeg  at  sluge  min  Graad. 

Jeg  kunde  kun  stamme  forvirrede  Ord, 

og  min  Sang  blev  uden  Mening; 

en  lille  Sang  faldt  mig  i  Munden, 

blot  en  lille  Sange. 
Saaledes  synger  Mennesker,  som  er  gjort  i  en  stor  Naturs  Billede, 
Mennesker,  der  voldsomme  i  Følelser  kan  være  fattige  paa  Ord  og  dog 
uden  Forbehold  over  for  det  overvældende.  Hvor  fattig  maa  Kulturmen- 
nesket med  sine  rige  Nuancer  for  Stemningsudtryk  føle  sig,  naar  han  staar 
over  for  den  stille,  betagede  Hulken,  den  maalløse  Hengivelse  i  Nuet,  der 
kan  give  sig  Udtryk  i  følgende: 

>Inde  er  Sommer  og  Sol, 

ikke  et  Vindpust,  amahajl 

og  ikke  en  Sky,  amahajl 

Hulkende  strækker  jeg  mig  ud  paa  Jorden  U 

DE  DANSKE  VESTGRØNLÆNDERE. 
•  De  danske  Vestgrønlændere  befinder  sig  i  vor  Tid  i  en  farlig  og  skæbne- 
svanger Overgangsperiode,   som  vi  ikke  kan  undlade  at  komme  ind  paa, 

Unde  og  Folk.   I.  18 


Digitized  by 


Google 


282  LANDE  OG  FOLK 


forinden  vi  gaar  over  til  Skildringen  af  deres  Liv  og  Sæder.  Et  Naturfolk 
indpodes  ikke  fare-  og  smertefrit  Civilisationens  Goder,  og  det  nye,  der 
gives  dem,  maa  naturnødvendigt  paa  mange  Punkter  betyde  et  saa  af- 
gørende Brud  med  deres  Fortid  og  Vaner,  at  det  ikke  kan  komme  til  dem 
uden  alvorlige  Rystelser.  Overalt  i  Verden,  hvor  sorgløse  og  godtroende 
»vilde«  er  tørnede  sammen  med  Kulturen  og  dens  Pionerer,  har  Vejen 
været  mærket  af  skræmmende  Fodspor,  der  som  Regel  førte  direkte  ind  i 
Tilintetgørelsen.  Og  den  samme  Fare  vilde  uden  Tvivl  have  ramt  de  faa 
Grønlændere  paa  deres  vældige  Kyster,  hvis  ikke  netop  Forholdet  til  dem 
fra  først  af  var  bleven  ordnet  under  Former,  der  var  betryggende  for 
deres  Videre-Eksistens.  Og  som  en  væsentlig  Faktor  eller  maaske  snarere 
som  en  Forudsætning  for  al  Udvikling  i  Grønland  maa  da  anføres,  at 
Grønland  alle  Dage  har  været  et  lukket  Land  for  tilfældige  og  ansvarsløse 
Lykkeriddere.  En  saadan  Afspærring  af  et  stort  Land  vil  man  selvfølge- 
lig aldrig  vedvarende  kunne  regne  med,  men  om  den  opretholdtes,  blot 
indtil  Befolkningen  var  modnet  til  en  selvstændig  og  ansvarsbevidst  Op- 
træden mod  de  fremmede,  der  vilde  slaa  sig  ned  i  deres  Land  og  tage 
Konkurrencen  op  med  dem,  da  vilde  sikkert  en  human  og  kulturel  Bedrift 
være  gjort. 

Da  Hans  Egede  rejste  op  til  Godthaab  og  knyttede  Folkets  Fremtid 
til  en  overlegen  Moderstat,  fandt  han  dem  i  samme  harmoniske,  halvt 
nomadiserende  Naturtilstand,  som  vi  endnu  den  Dag  i  Dag  maa  beundre 
hos  de  hedenske  Polareskimoer.  Men  med  Civilisationen  kom  Kirker  og 
Skoler,  der  ofte  i  Strid  med  det  nationale  Erhvervs  Principper  og  Triv- 
sels-Betingelser førte  til  Anlæg  af  større,  faste  Beboelser;  og  siden  vrim- 
lede Butikkerne  frem  med  deres  Fristelser,  dels  til  Køb  af  Sager,  der  før 
havde  været  dem  ganske  unødvendige,  dels  til  Salg  af  Varer,  de  ofte  daar- 
ligt  kunde  undvære;  og  disse  nye  Forhold  fordrede  en  Produktionsevne, 
deres  enkle  Fangstmaade  i  Længden  ikke  kunde  honorere  eller  deres  hele 
sociale  Samfundsorden  staa  uberørt  af.  Hertil  kom  saa  endvidere,  at  Be- 
folkningen gennem  Aarene  blandede  sig  med  de  danske  Kolonister,  hvor- 
ved i  mange  Maader  fremkom  en  Blandingstype,  der  slet  ikke  var  i  Stand 

til  at  tage  det  gamle  eskimoiske 
Erhverv  op. 

Det  er  derfor  ikke  til  at 
uDdres  over,  at  Civilisatorerne 
i  Grønland  engang  før  eller 
senere  maatte  komme  til  at  staa 
over  for  den  Kalamitet,  at  de 
forhenværende,  nu  stærkt  for- 
danskede Eskimoer  vel  alle  var 
kristnede  og  havde  faaet  en 
Elementarundervisning,  der  stil- 
lede dem  paa  Højde  med  Mid- 
deloplysningen i  det  højt  priste 
Europa,  men  at  samtidig  Be- 
folkningen i  adskillige  Hen- 
seender var  materielt  truet, 
netop  fordi  det  gamle  ikke  i 
alle  Henseender  kunde  stemmes 
sammen  med  det  nye.  I  denne 
Anledning  har  nu  den  danske 
Stat  taget  det  grønlandske  Er- 
hverv op  til  saglige  og  viden- 
skabelige Undersøgelser,  som  vi  senere  skal  komme  tilbage  til;  af  disse 
Undersøgelsers  Resultater  og  selve  Grønlændernes  Evne  til  at  tage  Til- 
værelseskampen op  efter  mere  tidssvarende  Erh versformer  og  en  mere 
gennemført  Økooomisering  og  Udbytning  af  Fangsten  afhænger  forstaae- 
ligt  nok  hele  Landets  Fremtid. 

Endnu  følger  imidlertid  Erhvervslivet  i  alt  væsentligt  de  samme  Hoved- 
linier som  ved  de  Danskes  Ankomst  til  Landet,  og  vi  skal  derfor  nøjes 
med  korteligt  at  gøre  Rede  for  Tilstanden,  saadan  som  den  er  den  Dag 
i  Dag. 

Den  vestgrønlandske  Befolkning,  der  under  det  danske  Regimente  er 

Fig.  127.     Grønlænderinde. 
(Efter  Fotografi  af  Grønlænderen  John  Møller.) 

Steget  ret  betydeligt  i  Tal,  tæller  11,000  Individer  fordelt  i  et  nordligt  og 
sydligt  Distrikt. 

Nordgrønland  er  delt  i  følgende  større  Handelspladser  og  Oplagssteder: 
Upernivik,  Umanak,  Ritenbenk,  Godhavn,  Jakobshavn  og  Egedesminde,  de 
saakaldte  Kolonier,  ander  hvilken  der  saa  igen  er  en  Mængde  Udsteder 
med  mindre  Butiks-Filialer  og  Bopladser.  Hele  Distriktet  staar  under  en 
administrerende  Inspektør,  der  gennem  det  kgl.  Direktorat  i  København 
staar  i  Rapport  til  Indenrigsministeriet,  medens  hver  enkelt  Koloni  bestyres 
af  en  Kolonibestyrer,  der  igen  har  Tilsyn  med  Udstedsbestyrerne,  som  i 
Regelen  er  Grønlændere. 

De  indfødtes  Erhverv  er  udelukkende  baseret  paa  Jagt  og  Fiskeri. 
Jagten  paa  Havdyr  foregaar  om  Vinteren  i  det  væsentligste  paa  samme 
Maade  som  hos  Polareskimoerne.  Dog  er  her  endnu  en  Fangstmaade,  der 
navnlig  i  de  to  nordligste  Kolonier  giver  et  betydeligt  Udbytte,  og  det  er 
Garnfangsten.  Garnet,  der  laves  af  almindeligt  Bindegarn,  er  15  Alen  langt 
og  5  Alen  dybt;  det  udspændes  under  Isen  ved  Næs  og  IsQelde,  hvor 
Sælerne  kommer  for  at  drage  Aande,  og  har  man  en  15 — 20  Garn  staaende 
ude,  kan  disse,  naar  Sæltrækket  er  livligt,  give  en  let  og  god  Fangst. 
Isbjørnejagterne  indskrænker  sig  nærmest  til  Uperniviks  Distrikt  og  drives 
her  særlig  af  de  nordligstboende  i  Melvillebugten. 

Ved  andre  Kolonier,  særlig  Ritenbenk,  Jakobshavn  og  Egedesminde, 
spiller  Fiskeriet  en  Rolle,  og  selv  om  her  endnu  kun  fiskes  med  primitiv 
Pilk,  giver  det  dog  et  godt  Bidrag  til  Husholdningen.  Fra  Umanak,  Riten- 
benk og  særlig  Jakobshavn  eksporteres  saltede  Hellefisk  med  Sommer- 
skibene. Foruden  Hellefisken  og  Torsken  findes  ogsaa  langs  hele  Kysten 
Angmagsnetten,  en  lille  Loddeart,  der  navnlig  om  Foraaret  kommer  langs 
Kysterne  i  saa  umaadelige  Stimer  lige  oppe  i  Vandfiaden,  at  man  kan  øse 
dem  op  i  saa  store  Mængder,  som  man  overhovedet  ønsker  at  skaffe  sig; 
den  bredes  ud  paa  Klipper  og  tørres  for  at  anvendes  som  Vinterforraad 
baade  til  Mennesker  og  Hunde,  der  er  Nordgrønlændemes  uundværlige 
og  eneste  Husdyr. 

I  Sommermaanedeme,    naar  Havet   er   isfrit,  drives  al  Sælfangst  fra 

Kajak,  og  her  staar  de  danske  Grønlændere  meget  højt  over  Polareski- 
moerne i  Færdighed.  Foruden  den  almindelige  Sælfangst,  hvor  Riflen  des- 
værre mange  Steder  ganske  har  fortrængt  de  oprindelige  Kastevaaben, 
drives  Hvidhval-,  Narhval-  og  Hvalrosfangst  under  Trækkene  Foraar  og 
Efteraar.  Endelig  er  der  at  tilføje,  at  der  hele  Aaret  igennem  paa  de 
fleste  Steder  fiskes  Hajer,  hvis  store  tranrige  Lever  opkøbes  i  Butikkerne 
og  skaffer  de  indfødte  ikke  ubetydelige  Kontanter. 

Livet  i  Nordgrønland  kan  ikke  skildres,  uden  at  man  kommer  nær- 
mere ind  paa  de  dejlige  Slædefarter  og  de  prægtige  Hunde,  som  er  det, 
der  gør,  at  man  gladelig  tager  Mørke  og  Kulde  med  sig  ind  i  en  »Sæson c, 
der  bliver  uforglemmelig  for  alle,  som  oplever  den,  og  ny  for  hver  Gang, 
den  gentager  sig.  Aa,  bare  man  kommer  til  at  mindes  nogle  af  de  vid- 
underlige Maaneskinsnætter  med  deres  Nordlys- Baal  flammende  hen  over 
den  dybe,  stjernevrimlende  Himmel,  —  eller  dristige  Jagter  op  i  Fjeldene 
eller  ud  over  Havisen  i  de  korte  Dage,  da  Mørket  aldrig  hører  op  med  at 
lure  i  Horisonten,  da  er  det,  som  om  alle  andre  Aarstider  glider  ud  af 
Bevidstheden  for  at  give  Plads  til  den  store,  spændende  grønlandske 
Vinter. 

Da  er  Tiden  inde  for  Slæderejserne,  da  slaar  Selskabeligheden  op  i 
alle,  der  har  Raad  dertil,  og  man  rejser  paa  Besøg  —  mange  Mile  bort, 
med  Verdens  ejendommeligste  og  muntreste  Forspand.  Til  et  ordentligt 
Hundespand  hører  10  eller  12  Hunde,  som  er  spændt  for  Slæden,  alle 
med  lige  lange  Skagler.  Man  styrer  dem  uden  Tømmer,  blot  ved  at  raabe 
og  smælde  med  den  lange  Hundepisk.  »Ej o,  ejoc  f.  Eks.  belyder  »til  ven- 
strec,  medens  >ele,  elec  betyder  »til  højre«. 

Naar  Hundene  skal  slaa  over  i  Galop,  har  man  lært  dem  at  lystre 
forskellige  Raab,  f.  Eks.  »ho  —  ho  —  ho«,  udstødt  gennem  Næsen  i 
hastigt  Tempo;  nogle  korte,  rappe  Slag  med  Piskeskaftet  over  >Kamik- 
kemec  har  ogsaa  samme  Virkning.  En  dygtig  Hundekusk  har  desuden 
altid  sin  »ilimatåt«,  d.  v.  s.  et  Signal,  som  kun  anvendes  ved  højtidelige 
Lejligheder,  naar  man  maa  have  den  store  Fart  op  —  tit  maaske  en  Fart 
paa  Liv  og  Død,  hvor  det  gælder  om  at  naa  Land,  inden  en  Storm  bryder 

Isen  op.  —  Bliver  man  overfaldet  af  en  Snestorm,  som  svøber  alt  ind  i 
hvidt  og  skjuler  Fjeld  og  Vej  i  Røg,  saa  læner  man  sig  blot  tilbage  paa 
Slæden  og  overlader  alt  til  Hundenes  Instinkt.  De  klarer  sig  sikkert  og 
finder  Vej,  selv  hvor  Kusken  maa  give  tabt. 

De  grønlandske  Hunde  lever  et  velordnet  Samfundsliv,  selv  om  ogsaa 
de  forskellige  Hundefamilier  nu   og  da  kan  geraade  i  forfærdelige  Slags- 
maal.    Da  er  det  altid  den  gamle  Historie  om   en  efterstræbt  Tæve,  som 
vækker  Blodtørsten.  For  øvrigt  har  de  som  alle  velordnede  Samfund  deres 
selvvalgte   Konge   og  Dronning;    »itoqut«   hedder    Kongen  og   »negioqut« 
hans  Mage.     Naar  disse  ophøjede  Væsener  blot  nærmer   sig  nogen  af  de 
gemene,  kaster  denne  sig  straks  om  paa  Ryggen,  ruller  sig  underdanigt 
i  Sneen  og  slikker   sin   Hersker  om  Munden    i  undersaatlig  Ydmyghed. 
Hvis  der  opstaar  Slagsmaal,  og  »Basen«  blot  viser   sig,  saa   skilles  Slags- 
brødrene straks  ad  og  lister  skamfulde  bort  med  Halen  mellem  Benene. 
Og  skulde  Basen  i  Overmod  bide  en  Hund,  saa  at  Blodet  flyder,  tør  Syn- 
deren dog  aldrig  kny,  men  modtager  sin  Straf  med  de   obligate   Sliknin- 
ger.    Men  hvis  Basen  misbruger  sin  Magt,  saa  kan  det  ske,  at  hele  Hunde- 
spandet en  skønne  Dag  rotter  sig  sammen  og  giver  ham  en  Omgang,  saa 
at  den   hvide   Sne   brænder   af  Blod.     Fra  denne  Dag   er  den  forhenvæ- 
rende Bas  det  mest  foragtede  og  forfulgte  Individ  i  hele  Samfundet;   en 
anden  indtager  straks  hans  Plads,  og  Hundenes  Ejer  gør  i  Regelen  bedst  i 
at  skyde  den  afsatte  og  forhaanede  Hersker. 

Vinteren  er  ogsaa  Visitternes  Tid,  sagde  jeg,  thi  naar  Isen  lægger  sig 
paa  Hav  og  Søer,  og  Sneen  fylder  Kløfter  og  jævner  Bratninger,  kan  der 
ofte  blive  et  ganske  livligt  Samkvem  mellem  de  forskellige  Kolonier.  Med 
de  grønlandske  Hunde  kan  man  gøre  meget  lange  Dagrejser,  indtil  20 
Mil  om  Dagen.  Men  saa  gaar  det  ogsaa  i  vild  Fart,  og  Hundene  maa 
naturligvis  være  i  bedste  Stand.  Naar  man  har  kørt  en  Tid  og  kommer 
inden  for  Koloniens  Omraade,  faar  man  først  rigtig  Farten  op.  Hundene 
spidser  Øren,  og  med  Tungen  ud  af  Halsen  sætter  de  lidt  efter  lidt  Far- 
ten op  til  Galop.  Et  Smæld  i  Luften  med  Pisken  sætter  hele  Spandet  i 
Humør,  og  under  glad  Knurren  slikker  de  nærmeste  Sidekammerater  hin- 

anden  med  Tungen,  saa  at  der  snart  hersker  det  mest  straalende  Humør 
over  hele  Linien.  Sneen  piber  og  skriger  under  Slædens  Meder,  Selernes 
Benringe  klaprer  muntert  mod  hinanden,  og  i  rygende  Fart  tager  man 
Bakke  efter  Bakke.  Hundenes  Aande  staar  som  en  hed  Em  over  deres 
Hoveder,  og  Sneen  ryger  omkring  Slæden.  I  halsbrækkende  Sving  styrer 
man  Slæden  over  bratte  Bakker,  og  rundt  om  sig  hører  man  Susen  af 
opskræmte  Ryper,  som  flyver  bort.  Hundene  strækker  ud,  saa  at  Bugen 
næsten  rører  ved  Jorden,  og  Slæden  gør  saa  uventede  og  umotiverede 
Hop,  at  en  uøvet  for  længe  siden  vilde  være  bleven  kastet  af. 

Naar  man  saa  omsider  naar  frem  om  det  Næs,  som  skjuler  den  lille 
Boplads,  man  vil  besøge,  saa  bevirker  ens  Tilsynekomst  en  sand  Opstan- 
delse. Den  første,  som  faar  Øje  paa  det  vilde  Forspand,  raaber  »Qimugsétc 
—  Slæde  —  og  styrter  ind  for  at  meddele  Familien  Nyheden.  Straks  lyder 
Raabet  fra  Hus  til  Hus,  og  naar  man  vel  er  kommen  over  den  høje 
Strandkant  og  ind  mellem  Husene,  staar  allerede  hele  Befolkningen  ude  i 
det  fri  for  at  byde  den  fremmede  velkommen. 

Rigtig  i  deres  Es  er  Hundene  dog  først,  naar  de  faar  Lov  at  komme 
paa  Bjørnejagt.  Bjørnen  kan*  være  vanskelig  nok  at  komme  paa  nært 
Hold,  og  derfor  tager  den  kloge  Grønlænder  sine  Hunde  til  Hjælp.  Naar 
han  har  opdaget  et  Bjørnespor,  spænder  han  en  Hund  fra,  som  straks 
sporer  Bjørnen  op.  Jægeren  følger  efter  med  Slæden.  Naar  den  fra- 
spændte Hund  har  indhentet  Bjørnen,  begynder  den  at  give  Hals  af  alle 
Kræfter,  og  de  andre  Hunde,  som  straks  forstaar,  hvad  der  er  Tale  om, 
sætter  efter  i  rasende  Fart  over  Isen.  Endnu  et  Par  Hunde  spændes  fra, 
og  disse  Forløbere  omringer  Bjørnen  under  rasende  Gøen.  Bjørnen  maa 
forarget  resignere  og  sætter  sig  paa  Bagbenene.  Nu  kommer  Jægeren  til, 
og  inden  ret  længe  er  Bjørnen  bleven  det  sikre  Maal  for  en  dødbringende 
Kugle. 

Den  kan  synes  at  være  saa  lige  til,  saadan  en  Bjørnejagt;  men  der 
fordres  dog  visse  Evner,  Taalmodighed  og  Uforfærdethed  for  at  opdrage 
Hundene  til  dygtige  Bjørnejægere.  Er  de  vel  oplærte,  saa  er  de  næsten 
ivrigere  end  deres  Herre,  og  hverken  Saar  eller  Fare  er  i  Stand  til  at  af- 

skrække  dem.  Man  har  set  Eksempler  paa,  at  Hunde  er  bleven  halvt 
ihjelrevne  af  en  Bjørn,  saa  at  de  næsten  livløse  maatte  bæres  bort,  men 
senere  hen  er  kommet  sig  og  derefter  er  bleven  ivrigere  og  mere  ufor- 
færdede paa  Bjørnejagter  end  nogen  Sinde  før.  Men  hvis  derimod  en 
Jæger  selv  kommer  til  at  slaa  en  Hund  eller  paa  anden  Maade  gøre  den 
Fortræd  under  Jagten,  saa  har  han  ogsaa  for  bestandig  ødelagt  den  som 
Bjørnehund. 

De  fleste  Mennesker  hernede  gyser  ved  den  blotte  Tanke  om  den 
grænseløst  ensformige  Tilværelse,  man  maa  føre  i  Grønland;  og  dog  er 
det  et  Faktum,  at  alle,  som  har  tilbragt  en  Del  af  deres  Liv  der,  bestan- 
dig længes  tilbage  dertil. 

Men  der  er  ogsaa  noget  friskt  og  frit  over  Livet  deroppe.  Vinteren 
med  sin  berygtede  lange  »Polarnat«  har  jo  Slæderejsernes  og  Jagtens  Glæ- 
der i  sit  Følge,  og  senere  hen,  efter  en  stemningsfuld  Jul  og  muntre  Nyt* 
aarsdage,  slutter  »den  mørke  Tid«  af  med  den  store  skønne  Solfest  —  den 
Dag,  da  alle  samles  paa  det  højeste  Fjeld  for  at  hilse  Lyset  og  Varmen, 
der  kommer  igen  med  nye  Løfter  og  friske  Længsler. 

Sydøstgrønland,  der  ligesom  Nordgrønland  har  sit  eget  Inspektorat, 
er  inddelt  i  følgende  Kolonier  fra  Nord  mod  Syd:  Holstensborg,  Sukker- 
toppen, Godthaab,  Frederikshaab,  Julianehaab.  Med  Undtagelse  af  Hol- 
stensborg  holdes  her  ingen  Slædehunde,  og  da  ingen  fast  Is  lægger  sig 
langs  Kysten,  er  Fangerne  Aaret  igennem  henvist  til  Kajakken;  og  i  at 
manøvrere  med  denne  har  de  naaet  en  Fuldkommenhed,  som  sikkert  ikke 
har  noget  Sidestykke  andetsteds. 

Den  er  bygget  noget  anderledes  end  den  polareskimoiske,  smallere  og 
slankere;  medens  Mandehullet  blandt  Hedningerne  er  aflangt  firkantet,  er 
det  her  rundt,  og  Fangerne  er  som  Regel  iklædt  en  lang  vandtæt  Sælskinds- 
pels, hvis  nederste  Kant  ganske  snøres  fast  om  Hullet,  saa  at  Mand  og 
Fartøj  er  eet.  Den  fremmede,  som  prøver  en  Kajak,  vil  aldrig  til  en  Be- 
gyndelse kunne  holde  Balancen,  saa  smal  og  rank  er  den;  ja,  en  alminde- 
lig Europæer   vil   endog   aldrig  kunne  presse  sig  ned  i  en  Grønlænders 

Kajak,  der  saa  at  sige  altid  er  støbt  til  selve  Personen.  Allerede  som 
Dreng  faar  den  vordende  Fanger  sin  Kajak,  undertiden  endog  i  4-  til  8- 
Aars  Alderen,  og  naar  Øvelsen  begynder  i  en  saa  tidlig  Alder,  vil  man 
kanne  forstaa,  at  Resultaterne  maa  blive  glimrende.  De  begynder  med 
smalt  Vand  langs  Fjæren,  helst  med  Faderen  ved  Siden  af,  men  efter- 
haanden  som  Ligevægtsbetingelserne  aflures,  kommer  ogsaa  Dristigheden; 
en  skønne  Dag  stikker  han  til  Havs.  Og  naar  han  saa  en  Dag  har  de- 
monstreret sin  Færdighed  ude  i  Brændingens  hvide  Kamme,  da  er  han 
godt  paa  Vej  til  at  blive  hel  Mand. 

Der  findes  vel  ikke  i  Verden  noget  andet  Fartøj,  der  lader  sig  manøv- 
rere som  Kajakken.  Den  kan  kæntre,  men  Manden  kan  med  nogle  Be- 
vægelser af  Aaren,  som  synes  selvfølgelige,  men  som  ikke  desto  mindre  er 
en  svær  Kunst,  atter  rejse  sig  paa  ret  Køl.  Med  denne  Færdighed  i  Re- 
serve findes  ikke  det  Vejr,  som  den  dygtige  Kajakroer  ikke  kan  klare. 
Han  kan  lade  sig  rulle  ned  i  Dønningen  og  helt  blive  slugt  i  Draget,  men 
længe  varer  det  ikke,  før  han  atter  paa  ret  Køl  dukker  op  som  en  Søfugl, 
der  blot  kærtegner  Bølgerne.  At  se  en  Kajakmand  i  Storm  er  som  at 
opleve  et  Qemt  Sagn.  Fra  tidlig  Morgen  til  sen  Aften  kan  Fangeren 
strejfe  om  paa  Søen,  som  Regel  paa  fastende  Hjærte,  med  en  Udholden- 
hed, der  kun  er  erhvervet  gennem  hele  Opvækstens  Hærdning. 

Sælfangsten  i  Sydgrønland  er  væsentlig  baseret  paa  almindelig  Fjord- 
sæl og  Svartside,  og  da  disse  ofte  kun  forefindes  i  ringe  Mængde,  spiller 
Fiskeriet  gennemgaaende  en  afgørende  Rolle  for  Livets  Opholdelse.  Fang- 
sten paa  Hvidhval  og  Narhval  har  kun  Betydning  for  ganske  enkelte  Ste- 
der. Derimod  fanges  der  baade  ved  Godthaab  og  Frederikshaab  Qepor- 
qakker,  som  under  heldige  Sæsoner  forsyner  hele  Kolonien  med  et  godt 
Kødtiiskud  for  Vinteren. 

For  det  sydligste  Grønlands,  navnlig  Julianehaabs,  Vedkommende  be- 
stemmes Fangstmulighederne  næsten  udelukkende  af  Drivisen ;  med  denne 
følger  nemlig  store  Mængder  af  Sæler,  særlig  den  store  Klapmyds,  der  her 
fanges  i  betydelig  Mængde,  og  som,  foruden  at  afgive  Muligheder  for 
en  Sommer  i  Velstand,  tillige  paa  adskillige  Steder  giver  sit  gode  Bidrag 

til  Vinterforraadet  i  Form  af  tørret  Kød  og  Spæk.  —  De  vigtigste  Fiske* 
arter  er  Helleflynderen  i  Holstensborg-  og  Godtbaabs-Distrikterne,  »Hav- 
kate  paa  det  meste  af  Kysten,  Rødfisken  i  GodthaabsQordene,  Torsk  som 
optræder  i  betydelig  Mængde  ved  Holstensborg,  Godthaab  og  navnlig  ved 
Frederikshaab,  og  Hellefisk  ved  Julianehaab.  Større  og  mindre  Lakseelve 
findes.  Fra  Holstensborg  og  Sukkertoppen  eksporteres  der  endog  til  Dan- 
mark. Endelig  spiller  den  i  det  foregaaende  omtalte  Loddeart  ogsaa  en 
stor  Rolle  som  Reserveproviant  for  Vinteren. 

Fuglefangsten,  der  næsten  overalt  paa  Grund  af  det  aabne  Hav  Vin- 
teren igennem  er  betydelig,  afgiver  ikke  blot  godt  med  Kød,  men  Skin- 
dene, særlig  af  Edderfuglen,  der  syes  til  smukke  og  bernede  ret  efter- 
spurgte Tæpper,  skaffer  dem  de  Kontanter,  der  er  velkomne  i  enhver 
Husholdning. 

Medens  Bjørnejagten  er  det,  som  nærmest  karakteriserer  den  nordlig- 
ste danske  Kolonis  arktiske  Fysiognomi,  finder  vi  i  Julianehaabs  Distrikt 
grønlandske  Familier,  som  lever  af  Kvægavl  og  klarer  sig  vel  derved. 
Geder  holdes  i  det  meste  af  det  sydlige,  Faar  ganske  enkelte  Steder,  Køer 
paa  flere  Steder  i  Julianehaabs  Distrikt. 

Endelig  skal  vi  blot  nævne  de  store  Renjagter  i  nogle  af  de  sydgrøn- 
landske Fjorde,  særlig  i  den  dybe  Søndre-Strømfjord,  hvor  en  8— 10  Kone- 
baadslag  tager  ind  og  jager  hele  Sommeren  igennem.  Udbyttet  kan  være 
ret  betydeligt,  for  denne  ene  Fjords  Vedkommende  indtil  600  Dyr.  End- 
videre findes  der  baade  i  Frederikshaab,  Godthaab,  Holstensborg,  Egedes- 
minde, Ritenbenk  og  Upernivik  gode  Vild-Rensrevir.  I  tidligere  Tider, 
forinden  Skydevaabnenes  Indførelse,  vrimlede  det  overalt  med  Rener,  og 
der  var  Aar,  hvor  der  udførtes  indtil  60,000  Skind  mod  O  nu,  men  en  hen- 
synsløs Rovdrift  havde  nær  haft  en  fuldstændig  Udryddelse  af  dette  ædle 
Vildt  til  Følge.     Nu  er  atter  Bestanden  i  stærk  Tiltagen  over  det  hele. 

De  ægte  grønlandske  Sælfangeres  Hjem  ser  underlige  ud  om  Somme- 
ren. Husene  staar  der  uden  Tag,  ligesom  gabende  og  barhovedede;  Ind- 
byggerne begiver  sig  ud  paa  Rejser  og  river  Taget  af  for  at  faa  »Vinter- 
lugtene  grundigt  ud.    Og  det  kan  vist  ogsaa  gøres  nødigt,  thi  hver  Hytte 

eller  Lejlighed  bestaar   af  blot   et   eneste  Rum,   som  paa  een  Gang  maa 
tjene  til  Spisestue,  Dagligstue,  Køkken  og  Soveværelse  for  flere  Familier. 

Sommerrejserne  kræver  ingen  vidtløftige  Forberedelser.  Teltet,  Telt- 
stængerne og  lidt  Sengklæder  stuves  i  »Konebaaden«,  —  en  Storbaad, 
som  er  lavet  af  Kvinder  og  som  oftest  roet  af  Kvinder,  —  og  saa  begiver 
hele  Familien  sig  ud  og  slaar  Telt  paa  Stranden  et  eller  andet  Sted,  hvor 
man  mener,  Laksen  er  størst  og  Sælerne  fedest.  Et  fremskydende  Næs 
eller  Bunden  af  en  Fjord  bliver  Lejrpladsen,  og  der  bliver  man,  til  Efter- 
aarsstormene  og  Nattefrosten  bliver  for  nærgaaende. 

Paa  Teltpladsen  leves  et  sorgløst  Naturliv.  Halvnøgne  Børn  og  Kvin- 
der danser  omkring  i  Solskinnet;  Drengene  leger  og  bader  i  Smaasøerne 
eller  fanger  Laks  i  Elvene.  Rundt  omkring  Teltet  ligger  tynde  Strimler  af 
Sæl-  og  Renkød  til  Tørring  for  Vinteren.  Klipperne  glinser  som  Sølv  af 
de  omkringstrøede  Lodder,  og  Hvidfiske  —  Mattak  —  ligger  og  lyser  i 
store  hvide  Skiver. 

Loddefangsten  giver  altid  Anledning  til  livlige  Optrin.  Fisken  kommer 
ind  til  Kysten  i  store  Stimer  og  lægger  sig  som  et  bredt  Sølvbælte  ud  fra 
Land;  Lodderne  staar  pakkende  tæt  lige  ned  til  Bunden.  Man  vader  ud 
i  Vandet  med  store  Ketchere  og  øser  Fisken  op;  man  kaster  sine  Net  ud 
fra  Baaden,  og  snart  er  hele  Stranden  eet  eneste  glitrende,  sprællende  Liv. 
Ketcherne  tømmes;  det  er,  som  om  man  hældte  Kviksølv  ud  over  Klip- 
perne, —  det  hopper,  det  glinser,  det  plasker  og  smælder  overalt.  En, 
som  er  alt  for  ivrig  i  Fiskeriet,  faar  Overbalance  og  gaar  paa  Hovedet  ned 
i  Stimen;  pustende  og  spyttende  dukker  han  op  og  hilses  af  skadefro 
Raab  inde  paa  Land.  Hurtigt  og  bekvemt  lader  Lodden  sig  fange  og 
kaste  op  paa  Land,  og  inden  der  er  gaaet  et  Par  Dage,  har  Grønlænder- 
familien  samlet  Forraad  for  en  hel  Vinter. 

Men  det  er  dog  ikke  Lodden,  som  giver  Fiskesæsonen  i  Grønland 
dens  egentlige  Præg,  men  derimod  Hvidfiskejagten.  Hvidfisken  er  Grøn- 
lændernes Fedekalv.  Men  det  er  en  vild  og  stærk  Krabat,  og  det  koster 
Kamp  og  Fare  at  komme  ham  til  Livs. 

En  Harpun  hviner  gennem  Luften;  man  hører  en  heftig  Prusten;    en 

skinnende  hvid  Halefinne  pisker  Havet  til  Skum,  og  saa  ser  man  blot, 
hvordan  »Fangeblæren«,  som  er  fastgjort  til  Enden  af  Harpunremmen, 
hopper  hen  over  Vandfladen.  Harpunspidsen  sidder  godt  fast  i  Hvid- 
fiskens Bug,  og  Fangeblæren  følger  med  Fiskens  Bevægelser.  Somme  Tider 
trækker  Hvalen  Blæren  med  sig  ned  k  Vandet,  men  det  kniber  for  den, 
og  ret  længe  kan  den  ikke  holde  sin  Byrde  nede  i  Dybet.  Blæren  suges 
opad;  og  saa  maa  det  jagede  Dyr  op  for  at  give  sin  Smerte  og  sit  Raseri 
Luft  i  et  langt  klagende  Suk. 

Men  næppe  har  den  løftet  sit  glinsende  Gab  over  Vandskorpen,  før 
en  ny  Harpun  farer  igennem  Luften,  og  den  arme  Hval  har  nu  to  store 
Fangeblærer  paa  Slæbetov.  En  bred  Blodstribe  betegner  dens  Vej.  Tiere 
og  tiere  maa  Dyret  op,  og  hver  Gang  det  viser  sig,  faar  det  nye  Harpun- 
stød.  Saa  kan  det  ikke  mere,  Blodtabet  har  taget  alle  dets  Kræfter;  med 
et  sidste  Ryk  i  de  vældige  Muskler  hvirvler  det  blodige  Bølger  op,  —  Hva- 
len lægger  sig  til  at  dø. 

Saa  bugserer  Kajakkerne  deres  Fangst  i  Land. 

En  fanget  Hvidfisk  betyder  Fest  og  Glæde  paa  Land,  især  hvis  det  er 
første  Gang,  en  ung  Fanger  har  svunget  sin  dødbringende  Harpun  imod 
Dyret.  I  saa  Fald  er  det  hans  Mesterstykke,  og  Kastet  gør  ham  med  eet 
til  Mand  i  Samfundet. 

Men  den  døde  Hval  tilhører  ikke  Fangstmanden  alene ;  —  med  Fangst- 
mand menes  her  den,  som  satte  første  Harpun  i  Dyret  og  kastede  den  før- 
ste Fangeblære  ud.  Han  faar  blot  Førsteparten:  Hovedet  og  Halen  samt 
nogle  af  de  ædlere  Dele.  Resten  af  Dyret  tilfalder  efter  en  bestemt  Skala 
de  forskellige  Kajakker,  som  har  været  med  til  at  aflive  den.  Og  i  den 
Grad  har  denne  Inddeling  vundet  Hævd,  at  Dyret  under  alle  Omstændig- 
heder deles,  selv  om  den  egentlige  Fangstmand  har  været  ganske  alene 
om  at  dræbe  det  og  bugsere  det  til  Land.  Den  første  lille  Dreng  eller  Pige, 
som  fra  Stranden  rammer  det  døde  Dyr  med  en  Sten,  faar  sin  Andel,  den 
næste  sin  o.  s.  v. 

Men  dette  er  blot  Fangstandelene.  Hvidfisken  tilhører  først  og  frem- 
mest hele  Pladsen,  hele  den  lille  Boplads.    Thi  ingen  maa  mangle  fersk 

Kød  Og  »Mattakc  den  Dag,  hvor  en  Hvidfisk  bugseres  til  Land.  Der- 
for er  der  ogsaa  endeløs  Jubel  i  alle  Telte,  naar  Kajakflotillen  svinger 
om  Næsset  og  ror  ind  i  Fjorden  med  en  blinkende,  vuggende  Stribe 
efter  sig. 

Hele  Teltpladsen  giver  Genlyd  af  klirrende  Knive,  der  hvæsses  mod 
Stenene.  Ned  imod  Stranden  strømmer  alle  de  unge  Mænd  med  deres 
lange  Knive  mellem  Tænderne,  Kvinderne  med  skarpe  halvmaaneformede 
»Uloerc  i  Haanden.  Hvidfisken  trækkes  paa  Land,  og  med  Naturbarnets 
umiddelbare  Heftighed  kaster  man  sig  over  Dyret,  —  alle  har  jo  Lov  til 
at  skære  Stykker  ud  og  tage  for  sig  af  Retterne.  Og  i  deres  blinde  Iver 
udsætter  de  sig  for  at  faa  baade  Næse,  Ører  og  Fingre  skaarne  af.  Det 
er  næsten,  som  om  den  døde  Hval  pludselig  var  bleven  levende  igen;  alt 
er  eet  muntert  Røre. 

De,  som  har  smølet  og  er  kommet  bagefter,  stikker  Hoved  og  Arme 
ind  imellem  dem,  der  staar  nærmest,  og  gaar  løs  paa  Hvalen  med  Kni- 
vene, saa  det  hviner  omkring  Øjne  og  Ører.  De  heldigste  skynder  sig 
bort  op  imod  Teltene  slæbende  paa  lange  Strimler  Kød  og  Mattak,  som 
de  holder  mellem  Tænderne. 

Mattak  er  et  mærkeligt  Fødemiddel  med  den  mest  pikante  Smag,  som 
minder  om  Nøddekerner  og  Kokosnødsaft.  Det  er  Hvidfiskens  blændende 
hvide  Overhud.  Bedst  smager  Mattaken,  naar  den  er  nyafskaaren,  men 
den  kan  ogsaa  som  før  nævnt  vindtørres  og  gemmes  for  Vinteren.  Den 
minder  da  i  Udseende  en  Del  om  tyndt  Knækbrød;  den  skæres  i  tynde 
Strimler  og  tygges  med  Henrykkelse  sammen  med  Spækstumper. 

En  tredje  Maade  at  tilberede  Mattaken  paa  er  mere  raffineret.  Den 
skæres  i  tykke  Skiver  og  lægges  i  stegende  Sol  eller  graves  ned  i  Jorden. 
Naar  den  er  begyndt  at  raadne,  faar  den  en  saa  stærk,  næsten  berusende 
Aroma,  at  den  kun  kan  spises  som  Dessert,  i  smaa  Portioner;  jeg  har 
set  Grønlændere  sluge  disse  fede  trandryppende  >igunnak<-Stykker,  dog 
først  efter  omhyggeligt  at  have  renset  det  for  nogle  af  de  store,  fede  Lar- 
ver. Os  synes  dette  lovlig  raat.  Og  dog  har  jeg  set  fine,  dannede  Menne- 
sker hernede  med  største  Velbehag  spise  gammel  Ost,   som  under  Mikro- 

skopet  uden  Tvivl  ser  endnu  værre  ud  end  disse  »igunnakc-Stykker.  Og 
hvad  gør  det  egentlig  til  Sagen,  om  en  Larve  er  nogle  Millimeter  større 
eller  mindre? 

Der  er  en  Tid  paa  Sommeren,  hvor  mange  Eskimoer  uroligt  flakker 
om  paa  de  højeste  Udkigspunkter.  De  samler  sig  i  Flokke  og  staar  der 
og  stirrer  ud  over  det  glitrende  Hav,  medens  de  med  Haanden  skygger 
for  Solen.  Saadan  kan  de  staa  i  Timevis,  ubevægelige  som  Støtter,  spej- 
dende ud  i  det  uendelige.  Det  er  Skibet  fra  Danmark,  man  venter,  og 
den  første,  som  faar  Øje  paa  det,  faar  for  sin  gode  Nyhed  en  ordentlig 
Portion  Kaffe  af  Købmanden.  Thi  Skibet  bringer  de  Danske  deroppe 
Åarets  eneste  Hilsen  fra  Vennerne  og  Moderlandet.  Det  medbringer  Breve 
og  den  sidste  Aargang  af  Aviserne,  samt  mange  andre  gode  Sager.  For 
Grønlænderne  er  »Skibstiden«  Aarets  største  Festtid.  Da  handler  og  køb- 
slaar  man,  da  danser  man  og  fester  Dage  og  Nætter  igennem. 

»Umiarssuitic  raabes  der  saa  en  skønne  Dag  oppe  fra  Fjeldet. 

Endelig  I  Ekkoet  bringer  det  videre;  det  vokser  sig  større  og  større 
til  et  helt  Kor.  Det  lille  Ord  bogstavelig  talt  springer  fra  Fjeld  til  Fjeld, 
helt  ned  til  Kolonien.  Og  hver,  som  tager  det  i  sin  Mund,  hopper  om- 
kring, springer,  danser,  halvgale  af  Glæde. 

»Umiarssu — i — ti«  Skib,  Skib  I  lyder  det  fra  alle  Struber,  i  et  stær- 
kere og  stærkere  crescendo.  Ud  fra  Husenes  snævre  Aabninger  strømmer 
Mænd,  Kvinder  og  Børn,  —  man  synes  næsten,  det  ligner  et  Overflødig- 
hedshorn, der  tømmer  sit  Indhold.  Smaabørn  bliver  revne  omkuld  i 
Skyndingen  og  skriger  om  Kap  med  Glædesraabene.  Alle  sætter  i  Spring 
op  imod  Fjeldene  med  samme  elektriserende  Raab.  Bjærget  synes  næsten 
at  dirre  af  Glæde.     »Umiarssuit!«    Skib,  Skib! 

Helt  ude  i  Horisonten  bevæger  en  lille  bitte  hvid  Prik  sig  langsomt 
ind  imod  Land.  Den  ligner  mest  et  ganske  almindeligt  Isfjeld,  men  den 
vokser  og  vokser,  og  snart  træder  Skroget  tydeligt  frem  over  Vand- 
skorpen. 

Det  er  en  frisk  Brise.  Fartøjet  ses  snart  mere  tydeligt;  man  kan  se, 
hvordan   Boven  skummende  pløjer  sig  Vej   gennem  Bølgerne.     De   mest 

utaalmodige  gaar  i  deres  Kajakker  og  ror  ud  for  at  møde  Skibet.  Kone- 
baadene  sættes  ud  for  at  bugsere;  nu  er  Skibet  allerede  ud  for  Havnen, 
med  Kajakkerne  myldrende  omkring  sig.  De  store  Baade,  5—6  Stykker 
ialt,  har  faaet  Bugserlinerne  om  Bord.  Ræerne  brases,  —  det  ser  ud  som 
en  Fiskemaage,  der  basker  med  Vingerne;  Sejlene  tages  ned,  og  Baadenes 
Arbejde  begynder.  De  bugserer  under  muntre  Sange,  Baad  fastbunden 
ved  Baad,  og  snart  er  man  fremme  ved  Ankerpladsen.  Ankerspillet  kna- 
ger og  vrider  sig  i  Takt  til  Matrosernes  »oho— i— boj«,  og  Ankeret  falder 
med  et  Plask  i  Vandet. 

*lnde  paa  Klipperne  sidder  Grønlænderinderne  i  store  Skarer  og  soler 
sig,  pyntede  som  til  Fest.  Deres  Dragter  lyser  i  hvide,  røde,  grønne  og 
gule  Farver.  De  stirrer  nysgerrigt  ned  paa  det  store  Skib,  som  bringer 
Bud  fra  en  Verden,  de  aldrig  har  set,  blot  anet,  —  de  ved,  at  nu  er  Fe- 
sternes Tid  inde.  Dans  og  Munterhed  i  sollyse  Nætter. 

KOLONISATIONENS  FORELØBIGE  RESULTATER  OG 
GRØNLÆNDERNES  FREMTID. 

Medens  Erhvervslivet  i  dansk  Grønland  endnu  ikke  har  gennemgaaet 
væsentlige  Forandringer,  har  Befolkningen  selv  været  ude  for  en  kulturel 
Paavirkning,  der,  som  allerede  omtalt,  har  sat  sine  Spor.  Ethvert  Barn 
kan  læse,  skrive  og  til  Dels  regne.  Landet  over  findes  efter  Forholdene  vel- 
organiserede Skoler,  hvor  der  undervises  af  indfødte  Lærere,  og  Grønlæn- 
derne har  gennemgaaende  dokumenteret  en  Intelligens  og  en  Lærenemhed, 
som  varsler  godt  for  Fremtiden. 

Et  af  de  mest  interessante  Resultater  paa  det  grønlandske  Oplys- 
ningsarbejdes Omraade  er  Bladet  »Atuagagdlintit«  (»noget,  der  er  lavet 
til  at  læsesc),  som  er  udkommet  ved  Kolonien  Godthaab  siden  186L  Det 
trykkes  og  illustreres  til  Dels  ogsaa  af  en  indfødt  Redaktør.  Bladets  Ud- 
givelse bekostes  af  en  saakaldet  Fælleskasse,  som  faar  sine  Bidrag  fra  alle 
Sælfangere  langs  Kysten;  og  det  kan  saaledes  omdeles  gratis  ved  de  for- 
skellige Fangstpladser.  Tekst-  og  Illustrationsbidrag  leverer  Grønlænderne 
selv,  og   Medarbejdere   er   alle,  som  har   noget  paa  Hjerte.    Læserne  er 

spredt  over  en  Kyststrækning  paa  ca.  300  Mil,  og  den  vanskelige  Postgang 
har  til  Følge,  at  de  fleste  først  faar  Bladet  som  Aarshefte. 

Lige  fra  det  Øjeblik,  Skolen  oprettedes,  og  Læse-  og  Skrivefærdigheden 
tilegnedes,  vaagnede  blandt  Grønlænderne  en  Videlyst  og  en  Meddelelses- 
trang,  der  fortjener  vor  største  Beundring.  Nidkære  Præster  udarbejdede 
forsøgsvis  Oversættelser  af  danske  Bøger,  der  gik  fra  Hus  til  Hus,  til  de 
var  ulæselige  af  Slid.  Denne  Omstændighed  maa  forbavse,  naar  man  tager 
Oversætternes  besynderlige  Valg  i  Betragtning. 

Forfatterinden  Fru  Rink  fortæller,  at  hun  blandt  Grønlænderne  har 
fundet  Oversættelser  af  Wielands  »Oberonc  og  Ingemanns  >En  Røst  i 
Ørkenen  c.  Selv  ejer  jeg  en  Samling  gamle  Viser,  der  er  udgivne  i  Aaret 
1832,  hvor  der  bl.  a.  findes  Sange  som:  >Min  Søn,  om  du  vil  i  Verden 
frem,  saa  bukc,  eller  kaade  Drikkeviser  i  endnu  kaadere  Omskrivninger 
saaledes  som  t Druen  vokser  paa  vor  Klode«.  Der  er  unægtelig  noget 
raffineret  ondskabsfuldt  i  at  skrive  Drikkeviser  til  et  Folk,  man  samtidig 
ved  Lov  forbyder  enhver  Adgang  til  Spiritus  .... 

Naar  alt  læseligt  tidligere  havde  været  af  samme  Surdejg  som  oven- 
nævnte, selvfølgelig  undtagen  Bibel  og  Salmer,  er  det  intet  Under,  at 
»Atuagagdlintitc  hilstes  med  Jubel,  da  det  startedes  paa  Initiativ  af  den 
berømte  Grønlænderven  Dr.  Rink.  Redaktionen  har  straks  fra  Begyndel- 
sen været  i  Hænderne  paa  den  dygtige  og  i  mange  Henseender  ejendom- 
meligt begavede  grønlandske  Bogtrykker  Lars  Møller,  der  endnu  er 
Redaktør. 

Dette  journalistiske  Foretagende  er  sikkert  enestaaende  i  sin  Art; 
thi  hvilket  andet  Sted  i  Verden  træffer  vi  et  Jagtfolk,  hvor  enhver  er- 
hvervsdygtig Mand  er  Aktiehaver  i  et  Blad,  der  skrives  af  Lægmænd,  ud- 
deles gratis  og  læses  af  alle?  Hvilket  andet  Sted  træffer  vi  et  upolitisk 
litterært  Blad,  hvis  Udgivelse  regnes  for  en  Æressag,  og  hvis  hele  Tilbli- 
velse fylder  et  helt  Folk  med  Stolthed?  »Atuagagdlintitc  er  en  grønlandsk 
national  Bedrift,  der  bør  kendes  ud  over  Grønlands  Grænser. 

Trods  de  mange  intelligente  og  begavede  indfødte  er  alle  Kolonibesty- 
rere endnu  danske  Embedsmænd,  men  den  Tid  synes  ikke  at  være  Qern, 

da  en  Del  af  dem  vil  kunne  afløses  af  Grønlændere,  der  har  faaet  en  pas- 
sende Uddannelse.  Den  gejstlige  Styrelse  har  forlængst  gjort  Springet  og 
muliggjort  det  for  de  indfødte  at  indtage  de  højeste  gejstlige  Stillinger. 
Allerede  nu  findes  ikke  faa  ordinerede  indfødte  Præster. 

Den  kommunale  Styrelse  har  tidligere  med  de  respektive  Inspektører 
som  øverste  Instans  været  i  Hænder  paa  et  Forstanderskab,  der  valgtes 
for  hver  Koloni  og  fik  sit  Kontingent  fra  Distriktets  Fangere.  Tidligere 
Tar  alle  danske  Embedsmænd  fødte  Medlemmer,  og  Formanden  for  For- 
standerskabet skulde  enten  være  Præst  eller  Kolonibestyrer.  Man  er  nu 
imidlertid  i  Færd  med  at  udarbejde  en  helt  ny  grønlandsk  Lovgivning, 
hvor  det  gamle  Forstanderskab  afløses  dels  af  Kommuneraad,  dels  af 
Landraad,  hvor  Medlemmerne  næsten  udelukkende  bliver  Grønlændere, 
og  med  disse  kommunalpolitiske  Reformer,  der  medfører  en  langt  større 
Delagtighed  i  Landets  indre  Styrelse  for  de  indfødte,  vil  sikkert  følge  en 
Modning  og  en  Ansvarsfølelse,  som  maa  være  Basis  for  al  videre  Ud- 
vikling. 

Endnu  er  der  selvfølgelig  en  Del  igen.  Fordøjelsen  af  det  nye  staar 
tilbage,  og  den  Selvstændighedsfølelse,  der  ene  kan  overflødiggøre  det 
danske  Herredømme  i  Landet,  er  endnu  kun  at  finde  som  Undtagelse. 

Glemmes  maa  det  heller  ikke,  at  en  ikke  ubetydelig  Del  af  Befolkningen 
endnu  ikke  har  haft  Lejlighed  til  at  udfolde  sig  og  nærmest  maa  lide 
ander  Omstændigheder  og  Tilfældigheder,  ingen  var  Herre  over.  Jeg  tæn- 
ker her  nærmest  paa  de  mange,  der  ved  Blodblanding  med  de  danske 
ikke  længer  er  i  Stand  til  at  tage  Kampen  op  paa  den  gamle  Fafon,  gan- 
ske simpelt  fordi  de  ikke  er  Eskimoer,  og  som  derfor  maa  føre  en  kum- 
merlig Tilværelse  som  Pilkefiskere  fra  Haanden  og  i  Munden  Aaret 
mndt. 

Disse  ufrivillige  Proletarer,  som  tæller  mange  intelligente  Mennesker, 
varsler  de  nu  paabegyndte  Fiskeriundersøgelser  en  smuk  Fremtid,  med 
Løfte  om  en  for  dem  helt  ny  Erhvervs-Kultur  med  tidsmæssige  Redskaber 
og  videnskabelig  Kontrol  med  Fiskens  Vandringer  og  Fremkomst. 

Men   de   gamle,   hærdede  Sælfangere,   Grønlands   Grundpiller   i   vore 

Dage,  vil  endnu  i  de  nordlige  Egne  foreløbig  have  et  Fristed  for  deres 
enestaaende  og  dristige  Nationalsport.  Her  vil  det  endnu  vare  længe, 
før  Civilisationen  kommer  til  at  reducere  de  herlige  eskimoiske  Fangst- 
redskaber til  Oldsager,  der  kun  er  at  finde  paa  Museer;  og  Eskimofolket 
vil  leve  sit  glade  Naturliv  her  som  en  Levning  fra  de  Tider,  da 
Menneskene  ikke  behøvede  at  slide  hinanden  op  i  hensynsløs  Kon- 
kurrence. 

FÆRØERNE. 

AF  Dr.  J.  JAKOBSEN. 


1.     NATUREN  OG  LIDT  OM  FOLKET. 

PSRøERNE  ligger  paa  den  62nde  Breddegrad,  c.  90  Mil  (675  Km.)  Vest 
for  Bergen  og  c.  50  Mil  (375  Km.)  NV.  for  Shetlandsøerne  og  NNV. 
for  Skotland.  De  tæller  18  Øer,  hvoraf  17  beboede,  foraden  en  Del  Holme. 
Indbyggernes  Antal  er  17—18,000  og  i  stadig  Vækst.  Hovedstaden  er 
Thorshavn  med  c.  1800  Indbyggere,  paa  Østsiden  af  Strømø.  De  vigtigste 
Handelssteder  næst  efter  Thorshavn  er  Trangisvaag  paa  Syderø  og  Klaksvig 
paa  Bordø  blandt  Norderøerne. 

Øerne  er  gennemgaaende  af  lang  og  smal  Form,  adskilte  for  det  meste 
ved  snævre  Sunde  med  rivende  Strømme.  Gennem  det  indre  gaar  store 
flade  Fjeldstrækninger,  som  danner  en  Højslette  med  en  Gennemsnitshøjde 
af  c.  1000  Fod  (315  M.).  Højest  er  Landet  mod  Nord  og  Vest,  hvor  Ky- 
sterne ud  imod  det  aabné  Atlanterhav  er  næsten  utilgængelige,  med  Sænk- 
ning imod  Syd  og  Øst.  Op  fra  Højsletten  hæver  sig  en  Mængde  Toppe, 
dels  de  spidse  »Tinder«,  dels  de  oventil  mere  flade  »Fjelde«.  I  den  nord- 
lige Del  af  Landet,  særlig  paa  de  høje  og  klippefulde  Norderøer,  Øgrup- 
pens nordøstlige  Spids,  er  Tindeformationen  fremherskende,  paa  de  lavere 
sydlige  Øer  derimod  Fjeldformationen.  Disse  Toppe  naar,  især  i  den  nord- 
lige Del  af  Landet,  en  ret  anselig  Højde;  højest  er  Slættaratindury  2810 
Fod  (882  M.),  nordlig  paa  Østerø.  Bekendt  for  sin  smukke  Udsigt  er 
Fjeldet  Skælingur  2445  Fod  (768  M.),  paa  VesUiden  af  Strømø.     Fra  ad- 

skillige  Højdepunkter  paa  Færøerne  har  man  den  herligste  Udsigt  over 
Øgruppen  med  dens  mangfoldige  Toppe  og  Pynter  og  de  sig  rundt  om 
snoende  Fjorde  og  Sunde. 

De  Klippedanneiser,  hvoraf  Øerne  bestaar,  er  vulkanske  Bjærgmasser 
fra  Tertiærtiden,  Basaltmasser,  henhørende  især  til  Trapformationen,  mæg- 
tige oven  paa  hverandre  lejrede  Ba- 
saltbænke. Dog  er  paa  Færøerne  saa 
godt  som  intet  tilbage  af  den  efter- 
tertiære  vulkanske  Virksomhed,  som 
er  saa  karakteristisk  for  Island. 

Karakteristisk     for     et     færøsk 
Landskab  er  de  saakaldte  »Hamrec 
eller  Klippeterrasser   i  Fjeldsiderne, 
den  ene  »Hammen  oven   over   den 
anden.       Disse    Afsatser    er    frem- 
komne  ved,    at    de   blødere   Lag   i 
Trapporfyren,    den    teglrøde   Trap- 
sandsten  eller  Tuf,  i  sin  Tid  er  for- 
vitrede eller  bortskyllede,   hvorefter 
de   ovenover    liggende  Masser,  som 
har  tabt  deres  understøttende  Grund- 
vold, er  styrtede  ned.     De  færøske 
Fjelde    har    gennemgaaende    denne 
terrasseformede  Karakter.     De  ned- 
styrtede Stenmasser   ved   Bjærgenes 
Fod    kaldes    som    i    Norge   >Urer<. 
Dalene  er  gennemgaaende  dybe  og  snævre,  indeklemte  imellem  Fjeldene, 
og  kan  paa  mange  Steder,  især  paa  Norderøerne,  sammenlignes  med  Kløf- 
ter eller  dybe  Furer.     En  egen,  for  Færøerne  karakteristisk  Slags  Dale  er 
de  saakaldte  »Bundec,  botnar^  smaa  halvrunde  Dale,  aabne  ud  imod  Søen 
og  med  en  Baggrund  af  terrasseformet  opstigende  »Hamre«.    Nederst  ved 
Søen  er  Dalen  nogenlunde  halvcirkelformet;  men  jo  højere  man  kommer 


Fig.  128.    Gyde  i  Thorshavn. 

op  gennem  de  afbrudte  Skrænter,  som  danner  Baggrunden  ind  imod  Land, 
og  gennem  de  dem  omsluttende  »Hamre«,  des  mere  ellipseagtig  eller  oval 
bliver  gerne  »Bundens«  Form.  Ned  i  Dalene  løber  saa  godt  som  altid 
Bække  eller  Aaer,  der  ofte  danner  smukke  Vandfald,  idet  de  bruser  ned 
over  »Hamrene«.  Af  nogenlunde  store  Indsøer  findes  kun  faa;  den  største 
af  dem  er  »Sørvaags  Vand«  (c.  9000  Alen  laug  og  1500  Alen  bred)  paa  Vaagø. 


Fig.  129.     Fuglebjærg  i  Holmen  Troldhoved  ved  Sandø. 

Et  ejendommeligt  færøsk  »Bund«-Landskab  findes  nordlig  paa  Kaisøen, 
en  af  Norderøeme.  Fra  Bygden  Mygledal  paa  Østsiden  til  Bygden  Trolde- 
næs  nordligst  paa  Øen  gaar  der  en  smal  Vej  højt  oppe  i  den  bratte  halv- 
cirkelformede Bjærgside,  der  ligesom  omfavner  den  lille  Vig  nedenunder. 
Vejen  eller  Afsatsen  er  netop  bred  nok  for  en  enkelt  spadserende.  Oven 
over  ham  hæver  sig  den  bratte  Fjeldtop,  der,  naar  han  ser  opad,  synes 
at  lude  sig  ud  over  ham.  Er  der  Skydrift  mod  Vest,  synes  Fjeldets  Top 
at  bevæge  sig  mod  Øst,  og  den,  der  er  uvant  med  saadanne  Naturforhold, 
faar  i  første  Øjeblik  uvilkaarligt   en  Fornemmelse,    som    om  Fjeldet  vil 

Styrte  ned  over  ham.  Neden  under  den  vejfarende  strækker  den  helt  bratte 
Bjærgside  med  de  smalle  »Hamre«  sig  lige  ned  til  Søen.  Vejen  synes  ikke 
farlig;  men  ve  den,  der  snubler  og  falder  ud  over  Vejkanten.  Ifald  det 
ikke  lykkes  ham  at  gribe  i  denne  og  holde  sig  fast,  ruller  han  videre  med 
stedse  stærkere  og  stærkere  Fart  og  standser  ikke  før  ved  Bjærgtidens 
Fod,  —  med  andre  Ord:  han  er  Dødens  Bytte.  Dog  er  dette  den  daglige 
og  alfare  Bygdevej,  og  man  hører  sjælden  eller  aldrig  om  noget  Ulykkes- 


Fig.  130.    Tindholm  ved  Vaagø. 

tilfælde,  skønt  Vejen  om  Vinteren,  naar  den  er  isdækket,  frembyder  gan- 
ske særlig  Fare.  Men  i  dette  Tilfælde,  naar  Vejen  er  isdækket  og  glat, 
benyttes  altid  Fjeldstav  og  Uldsko  uden  om  Skoene  eller  Brodde  (Pigge) 
under  disse  (Sko  af  barket  Kohud  eller  Oksehud). 

Den,  som  kommer  til  Færøerne  paa  en  klar  Dag,  vil,  alt  som  han 
nærmer  sig  Øerne,  og  de  græsklædte  Bjærgsider  og  Fjelde  begynder  at 
tabe  deres  blaa  Farvetone  og  at  tegne  sig  i  tydeligere  Omrids,  se  lyse- 
grønne Pletter  dukke  frem  hist  og  her  i  Strandkanten  imellem  det  om- 
givende mørkere  grønne.   Det  er  Bygderne,  Bopladserne  med  de  opdyrkede 

Hjemmemarker  eller  »Bøerc,  som  alle  ligger  ved  Havet,  oftest  ved  Vige, 
Bagter  og  Fjorde,  af  Hensyn  til  Baadefart  og  Fiskeri.  De  omgivende 
Vidder  af  mørkere  Farve  er  den  uopdyrkede,  til  Græsgange  benyttede  Ud- 
mark eller  »Hage«  (Have).  Det  er  endnu  kun  meget  lidt,  som  er  opdyr- 
ket af  Øerne  —  ikke  fulde  3  pCt.  af  Landets  hele  Areal.  Fremmede 
forestiller  sig  ofte  Færøerne  som  nøgne  og  golde  Klippeøer,  Klippeøer  i 
bogstavelig  Forstand,  hvis  sparsomme  Jord  kun  kan  byde  kummerlige 
Livsvilkaar.  Dette  giver  imidlertid  et  falskt  Billede.  Øerne  er  græsklædte 
fra  Fjeldtop  til  Strand,  naar  undtages  nogle  af  de  højeste  Punkter,  især 
paa  Norderøerne,  hvis  øverste  Toppe  for  en  stor  Del  er  klippefulde  og 
stenede.  Vegetationen  er,  skønt  fattig  paa  Arter,  dog  temmelig  rig  i 
kvantitativ  Henseende.  Landet  gør  derfor  paa  en  klar  Solskinsdag  et 
meget  tiltalende  frodigt  Indtryk.  Der  er  udmærkede  Fjeldgræsgange,  fro- 
dige grønne  Bjærgsider,  som  det  er  en  Lyst  for  Øjet  at  se  udover,  og 
»Klippehamrene«  kan  ikke  forandre  denne  Landskabets  Hovedkarakter. 
Kun  Skovene  savnes;  men  dette  er  ogsaa  et  føleligt  Savn,  og  det  præger 
Landets  Natur.  Lyng  dækker  dog  hist  og  her  Strækninger  i  Udmar- 
kerne. En  Del  smaa  Pilearter  findes,  især  Dværgpil,  og  smaa  Enebær- 
buske; men  de  er  for  smaa  og  faatallige  til  at  give  Landskabet  Præg. 
Ensformigheden  brydes  dog  paa  mange  Maader,  dels  ved  de  omtalte 
»Hamrec  i  Bjærgsiderne,  dels  ved  de  talrige  fossende  Vandløb,  dels  ved 
selve  Fjeldenes  og  Pynternes  Mangfoldighed  af  afvekslende  Former. 

At  der  tidligere  har  været  Skove  paa  Færøerne  tydeliggøres  dog  af 
den  Omstændighed,  at  der  ved  Tørveskær  i  Moserne  idelig  er  blevet 
fundet  og  endnu  findes  Rodgrene  af  Træer,  enkelte  endog  op  til  en  Mands- 
arms  Tykkelse.  Et  gammelt  Sagn  er  bevaret  paa  Øerne  om  disse  Skove, 
og  hvorledes  de  forsvandt;  det  har  følgende  Indhold.  Nogle  færøske  Ud- 
sendinge kom  efter  Budsending  fta  Kong  Olaf  den  Hellige  til  Norge  og 
stedtes  for  Kongen,  som  udspurgte  dem  om  Øernes  Forhold,  deres  Frugt- 
barhed, om  der  voksede  Skove  der  og  deslige.  Det  var,  i  Parentes  be- 
mærket, i  Kong  Olaf  den  Helliges  Tid,  at  Færøerne  blev  i  egenlig  Forstand 
Skatland  under  den  norske  Krone.    Udsendingene,  som  frygtede  for  Skatte- 

paalæg,  ifald  de  beskrev  Øerne  som  frodige  og  skovgroede,  valgte  da  at 
skildre  dem  som  golde  og  fattige,  uden  Skove.  Kongen,  som  mistænkte 
Mændene  for  ikke  at  tale  Sandhed,  sagde  da  til  den  af  Udsendingene, 
som  førte  Ordet:  »Saa  vorde  det,  som  du  siger;  det  vende  op,  som  nu 
vender  ned  I«  Da  sank  Skovene  ned  og  forsvandt,  og  i  deres  Sted  kom 
Stengrund  og  gruset  Jordsmon.  Endnu  paa vises  paa  enkelte  Steder  »for- 
stenede Skove  c,  det  er:  Basaltstøtter,  som  Sagnet  lader  være  forvandlede 
Træer.  En  saadan  »Stenskov«  findes  i  en  Klippehammer  paa  Øen  Møge- 
næs, den  nordligste  af  Færøerne. 

Paa  mange  Steder,  især  paa  Norderøeme,  har  Bygderne,  skønt  de 
ligger  helt  nede  ved  Stranden,  dog  oftest  saa  brat  en  Beliggenhed,  at  der 
saa  godt  som  ingen  nævneværdige  flade  Strækninger  findes  til  at  opdj^ke. 
Bygden  ligger  i  Regelen  umiddelbart  ved  Fjeldets  Fod  og  ligesom  inde- 
klemmes  paa  den  ene  Side  af  Havet,  paa  den  anden  af  den  bratte  Fjeld- 
side. Der  maa  dyrkes,  spadegraves  og  høstes  op  ad  selve  Fjeldsiden.  Lige 
oven  over  Bygderne  skyder  ofte  truende  Klippehamre.  frem;  men  til  Trods 
for  at  Fjeldskred,  Stenskred,  er  hyppige  paa  Norderøeme,  høres  dog 
sjælden  om  Ulykker  ved  Skred,  som  rammer  Bopladserne.  Farligst  er 
den  første  Del  af  Foraaret,  Tøbrudstiden.  De  frosne  optøende  Klipper 
slaar  Revner,  og  store  Stene  og  Klippestykker  løsnes.  Den  smeltende  Fjeld- 
sne bringer  Aaerne  til  at  svulme  op,  og  deres  bratte  Løb  gør  dem  under 
saadanne  Omstændigheder  ofte  farlige  i  Foraarstiden  for  særlig  udsatte 
Bygder  og  i  det  hele  efter  voldsomme  Regnskyl;  saaledes  f.  Eks.  i  Bygden 
Kunø  (paa  Øen  af  samme  Navn  blandt  Norderøeme).  Elvebroer  rives 
idelig  bort  af  de  pludselig  opsvulmende  bratte  Aaløb  og  maa  Gang  paa 
Gang  istandsættes  eller  bygges  paa  ny.  Færdselsvejen  mellem  Bygden 
Skard  paa  Østsiden  af  Kunø  og  selve  Bygden  Kunø  paa  Vestsiden  gaar 
gennem  en  meget  snæver  Fjeldkløft  med  lodrette  Klippevægge  paa  begge 
Sider.  Idelig  hører  den  vejfarende  her  Lyden  af  nedrullende  Stene,  under- 
tiden af  større  Klippestykker;  men  de  i  de  nævnte  Bygder  hjemmehørende 
Folk  bruger  denne  Vej  saa  godt  som  daglig  uden  at  ænse  de  lurende 
Farer.    Dog  skyes  den  almindeligvis  i  Tøbrudstiden. 

Enkelte  Bygder,  som  nu  har  et  meget  brat  Opland,  op  ad  Fjeldsiden, 
har  i  tidligere  Tid  haft  et  større  fladt  Opland  langs  med  Stranden ;  men 
disse  smalle  og  lavtliggende  Flader  er  i  Aarhundredernes  Løb  forsvundne, 
dels  ved  Bortskylning,  dels  derved,  at  de  paa  Grund  af  Landets  gradvise 
Sænkning  er  komne  til  at  ligge  under  Havfladen.  Dette  gælder  f.  Eks. 
Kirkebø,   Færøernes  gamle  Bispesæde  i  den  katolske  Tid,  sydvestlig  paa 


Fig.  131.    Thorshavn  (Nolsø  i  Baggrunden). 

Strømø  og  nær  ved  Øens  Sydspids,  samt  Velbestad  lidt  Nord  for  Kirkebø. 
Begge  disse  Steder  er  blandt  de  ældste  færøske  Bygder. 

Thorshavn  og  Velbestad  ligger  omtrent  over  for  hinanden,  hver  Bygd 
paa  sin  Side  af  Øen,  Velbestad  omtrent  tre  Fjerdingvej  fra  Thorshavn  i 
sydvestlig  Retning,  Kirkebø  c.  1  Mil  Syd  for  Thorshavn. 

En  Tur  fra  Thorshavn  til  Kirkebø  er  den  interessanteste  blandt  de 
kortere  Ture,  som  kan  gøres  paa  Færøerne,  baade  paa  Grund  af  Egnens 
Naturskønhed,  og  fordi  Kirkebø  er  den  i  historisk  Henseende  mærkeligste 
Bygd  paa  Øerne.     Vejen   gaar   op   over  et  1115  Fod  (350  M.)   højt  Højde- 

drag,  kaldet  Kirkjubø  regn  (færøsk  regn  er  oldnordisk  hrauny  stenet  Grund, 
stenet  Højdedrag,  islandsk  hrauny  Lavastrækning).  En  banet  Vej  —  Vel- 
bestadvejen  —  fører  fra  Thorshavn  til  Højdedragets  Fod  og  noget  op  ad 
dette,  men  er  foreløbig  ikke  naaet  længere;  dette  er  Færdselsvejen  baade 
til  Velbestad  og  til  Kirkebø.  Er  man  kommen  op  paa  Højdedraget,  hvis 
østlige  Side  er  mindre  brat  end  den  vestlige,  aabner  der  sig  i  det  Øjeblik, 
hvor  man  naar  dets  øverste  Ryg,  et  prægtigt  Panorama  for  ens  Øjne,  — 
forudsat  da,  at  Vejret  er  klart.  De  vestlige  og  sydlige  Færøer  ligger  ud- 
bredte for  ens  Fod,  og  bag  dem  det  uoverskuelige  Hav.  Umiddelbart 
foran  en  er  den  lille  0  Hestur  (Hesten),  som  hæver  sig  op  til  en  ganske 
smal  Højderyg  foroven,  skraanende  brat  op  lige  fra  Søen  paa  Inder- 
siden eller  Østsiden  (her  ligger  Bygden  op  ad  Skræntens  Fod)  og  helt 
lodret  paa  Vestsiden.  Denne  Øens  Form  med  den  smalle  Højderyg,  som 
er  bleven  sammenlignet  med  en  Hesteryg,  ligger  til  Grund  for  Øens  Navn. 
Lidt  Nord  for  »Hestene  er  den  endnu  mindre  0  Koltur^  »Kolter c,  af  Form 
som  en  véeldig  KuUe  eller  Knold,  hvis  Sydside  er  en  frodig  grøn  Skrænt, 
der  bliver  smallere  opefter,  medens  Nordsiden  er  lodret.  Paa  en  smal  Lav- 
ning Syd  for  denne  KuUe  er  den  lille  Bygd.  Længere  imod  Nord  strækker 
sig  den  brede  Vaagø  og  Vest  for  denne  igen  den  lille  0  Møgenæs 
{Mikjunes).  Mod  Syd  ses  temmelig  nær  den  smilende  Sandø  med  den 
ejendommelige  forbjærglignende  store  Græsgangsholm  »Troldhovedc  ud 
for  dens  nordvestlige  Spids.  Længst  mod  Syd  øjnes,  ifald  Horisonten 
ikke  er  for  diset,  Syderø  eller  rettere  Sønderø  (Sudurog)y  den  allersydligste 
og  mest  isolerede  0  blandt  Gruppen,  skilt  fra  den  tæt  Syd  for  Sandø  lig- 
gende lille  Skuø  ved  et  meget  bredt  Sund:  Syderøfjorden  (hen ved  2  Mil 
bred  mellem  de  nærmeste  Landpynter).  Oppe  paa  Højdedraget  deler 
Vejen  sig  til  Velbestad  og  til  Kirkebø.  Da  der  ingen  banet  Vej  er,  følger 
man  »Varderne« :  smaa  Stendysser,  opkastede  i  passende  Afstand  for  at 
angive  Vejretningen.  Hvor  fredelig  end  Naturen  er  heroppe,  saa  er  den 
dog  ikke  stille.  Hedefugle  som  f.  Eks.  Spover  og  Strandskader  (»Tjelde«, 
færøsk:  tjaldur)  omkredser  en  og  opfylder  Luften  med  deres  ejendomme- 
lige forskelligartede  Skrig  —  Spoven  mere  melodiøs,  Strandskaden  mere 

pibende.  Er  man  naaet  over  Højdedraget,  gaar  Vejen  til  Kirkebø  sydefter 
gennem  den  lange  Bjærgside.  Gennem  et  Led  i  »Bøgærdet«  (Stengærdet 
omkring  Hjemmemarken)  kommer  man  til  selve  Bopladsen,  som  nu  kun 
tæller  ganske  faa  Huse.  Kirkebø  ejes  af  en  enkelt  Mand,  Kongsbonde  og 
Lagtingsmand  Johannes  Patursson,  tidligere  Folketingsmand  for  Øerne 
og  Fører  for  det  nationale  Parti.  Denne  Bygd,  som  ved  sin  Beliggenhed 
mod  Sydvest  er  ganske  aaben  for  Eftermiddagssolen,  hører  til  de  frugt- 
bareste paa  Færøerne.  Tidligere  har  her  ogsaa  været  en  god  Havn,  som 
nn  er  borte  paa  Grund  af  de  Forandringer,  der  er  overgaaet  Landet,  saa: 
ledes  som  ovenfor  meddelt.  Det  er  derfor  forstaaeligt,  at  Kirkebø  allerede 
i  den  tidlige  Middelalder  var  bleven  Øernes  Hovedbygd. 

Som  Minde  om  Kirkebøs  Betydning  i  Fortiden  staar  den  mægtige 
Domkirkeruin,  almindelig  blot  kaldet  »Kirkebømurenc  (Syd  for  Husene),  en 
Stendomkirke,  hvis  Bygning  aldrig  blev  helt  fuldført.  Dette  Bygningsværk 
skyldes  saa  godt  som  helt  en  enkelt  blandt  de  færøske  Biskopper  i  Katolicis- 
mens Tid,  nemlig  Erlend  omkring  Aar  1300.  Paa  Kirkebø  Hovedgaard  findes 
den  ligeledes  fra  Bispetiden  stammende  og  i  arkitektonisk  Henseende  mærke- 
lige »Blokstue«,  færøsk:  stokkastova.  —  Oppe  i  en  »Hammer«  oven  over  Bo- 
pladsen vises  den  saakaldte  »Sverres  Hule«,  efter  Sagnet  det  Sted,  hvor  Kong 
Sverre  blev  født  Dette  passer  dog  ikke  med  Sverres  Saga,  efter  hvilken 
Sverre  først  kom  til  Øerne  med  sin  Moder,  da  han  var  fem  Aar  gammel. 
Her  blev  han  oplært  til  Præst  hos  Biskop  Roar  i  Kirkebø.  »Sverres  Hule« 
er  dog  nu  ret  uanselig,  da  Fjeldskred  har  mindsket  dens  Omfang  meget 
betydeligt 

Tæt  ved  Stranden  er  den  for  sine  Edderfuglevarp  bekendte  Kirkebø- 
holm. 

Prægtigt  er  et  færøsk  Landskab,  naar  den  af  Havet  opstaaende  eller 
i  Havet  nedgaaende  Sol  farver  Fjeldtoppe,  Bjærgsider  og  Klippevægge  med 
sit  ejendommelige  røde  Skær,  skiftende  fra  Nuance  til  Nuance.  Derfor 
hedder  det  ogsaa  ofte  i  de  færøske  Kæmpeviser:  sålin  rodar  i  fjødl  (»Solen 
rødfarver  Fjeldene«)  som  omskrivende  Udtryk  for:  »Solen  staar  op«  eller 
»Solen  gaar  ned«. 

Af  betagende  Virkning  er  det  ogsaa  paa  en  stille  Midsommemat  at 
færdes  i  de  færøske  Farvande,  over  det  spejlklare  sølvglitrende  Vand,  om- 
givet til  alle  Sider  af  fantastisk  formede  Fjelde  og  Klippepartier,  der  skifte- 
vis dukker  frem  og  forsvinder.  Hvor  himmelvidt  forskelligt  og  endnu 
mere  imponerende  er  dog  ikke  det  samme  Hav  paa  en  Dag  med  Storm 
og   stærk  Søgang,   især   om  Vinteren,   naar   de   høje  Bølgers   voldsomme 


Fig.  132.     »Sanggjov«  ved  Skopen  paa  Sandø. 
(Øerne  Kolter  og  Hest  i  Baggrunden). 

Drøn  genlyder  mod  Kysten  og  overdøver  al  anden  Larm  i  Naturen.    Der- 
for er  Færingen  ogsaa  gennemgaaende  højrøstet  i  sin  Tale. 

Især  paa  Landets  Vestkyst,  som  ligger  aaben  for  Atlanterhavet,  mær- 
kes Havets  Magt  ved,,  at  det  saa  at  sige  undergraver  Landet,  huler  store 
Grotter  ind  i  Bjærgvæggene  forneden  i  Vandspejlet  og  løsriver  store 
Klippestykker.  Heri  er  de  bløde  Tufstenslag  en  Hovedaarsag,  idet  de 
ikke  som  den  haarde  Basalt  har  tilstrækkelig  Modstandskraft  over  for 
Bølgernes  Angreb.  Og  naar  »Bølgen  bryder  fra  Grunden«,  som  det  hed- 
der, kan  Klippestykker  og  store  Stene  fra  selve  Havbunden  findes  kastede 

op  paa  Land,  undertiden  et  godt  Stykke  Vej  ind  i  Landet,  paa  Steder, 
hvor  Kysten  er  lav. 

Et  af  de  skønneste  Steder  paa  Færøerne  er  Bygden  Sand  paa  Sandø. 
Her  findes  de  forskellige  Sider  af  den  færøske,  i  alt  Fald  den  sydfærøske 
Natur  forenede.  Staaende  paa  Højdedraget  Nord  for  Bygden  har  man 
Udsigt  over  den  store  Indsø,  Aaerne,  den  frodige  Indmark,  som  frembyder 
en  paa  Færøerne  sjælden  stor  og  jævn  Flade,  op  fra  denne  paa  Østsiden 
(til  venstre)  den  terrasseformede  grønne  Fjeldside  med  den  gennem  »Ham- 
renec  nedstyrtende  Fos,  det  store  hvide  Sand,  hvorefter  Bygden  har  sit 
Navn,  videre  sydefter :  den  brede  Sandbugt,  ud  for  denne  (noget  vestligere) 
den  bratte  lille  Skuø,  Oldtidshelten  Sigmund  Brestessøns  Fødeø,  kendt 
fra  Færingesaga,  og  noget  længere  borte,  en  Smule  østligere,  den  endnu 
mindre,  paa  alle  Sider  næsten  lodrette  og  oventil  flade  0  Store  Dimun, 
hvorpaa  der  kun  findes  en  eneste  Gaard.  —  Ogsaa  Kvalbø,  egentlig 
»Hvalbø«,  paa  Syderø  karakteriseres  ved  en  efter  færøske  Forhold  sjælden 
stor  og  flad  Indmark  (Bø)  og  et  sjælden  stort  og  smukt  Sand.  —  Af  en 
ejendommelig  Skønhed  er  den  isolerede  Bygd  Sunnbø  sydvestlig  paa  Syd- 
spidsen af  Syderø  og  Færøernes  sydligste  Bygd.  Bag  den  imod  Nord  og 
Nordøst  hæver  sig  brat  en  af  de  mest  udstrakte  og  frodige  Bjærgsider  paa 
Øerne;  foran  den  imod  Sydvest  er  intet  andet  end  det  aabne  Hav. 

Meget  ejendommelig  er  den  nordfærøske  Saksun  (Sakshavn)  Bygd 
Dordtil  paa  Vestsiden  af  Strømø.  Karakteristisk  for  Stedet  er  et  langt  og 
snævert,  af  høje  lodrette  Klipper  paa  begge  Sider  indesluttet  Indløb,  endende 
inderst  inde  i  en  rund  lille  Bugt,  »Pollen c  kaldet.  Her  indenfor  er  Bo- 
pladsen, omgiven  af  høje  Fjelde.  Fra  Saksun  fører  en  dyb  kløftlignende 
Dal  mod  Sydøst  til  Bygden  Kvalvig  paa  Østsiden  af  Strømø. 

Desværre  er  den,  som  vil  færdes  paa  Færøerne  for  at  se  naturskønne 
Steder  og  nyde  smukke  Udsigter,  meget  ofte  udsat  for  at  blive  narret  af 
Vejret.  Især  er  Taagen  en  fortrædelig  Gæst  og  ganske  uberegnelig.  Bedst 
som  den  rejsende,  der  har  gjort  en  lang  Tur  til  et  eller  andet  Udsigts- 
punkt, f.  Eks.  Skæling  Fjeld,  tror,  at  nu  er  han  ved  Maalet,  —  vips  er 
Taagen  der,  sænker  sig  som  en  Hætte  ned  over  Fjeldets  Top,  længere  og 

længere  ned,  og  i  et  Nu  er  alt  mørkt  omkring  en.  Den  rejsende  maa  da 
opgive  Turen  for  den  Dag. '  Og  Taagen  kan  ligge  længe,  ikke  blot  i  Dage, 
men  i  en  til  to  Uger.  Rejsende,  som  er  komne  til  Thorshavn  i  Vejr  med 
stærk  Taage,  har  undertiden  opholdt  sig  i  adskillige  Dage  paa  Stedet 
uden  at  kunne  faa  Overblik  over  Omgivelserne  og  er,  naar  Taagen  ende- 
lig er  lettet,  pludselig  saaledes  som  den  er  kommen,  blevne  overraskede 
ved  at  se,  at  der  uden  for  Byen,  ikke  stort  mere  end  en  halv  Mil  borte, 
ligger  en  langagtig  0  med  en  vældig  Kuppel  paa  Midten.  Det  er  Nolsø, 
Thorshavns  Bolværk  imod  Øst. 

Dage  med  klart  Vejr  og  højs^Himmel  er  afgjort  langt  færre  paa  Fær- 
øerne end  Dage  med  Taage,  fugtigt  Vejr  eller  Regn.  Det  færøske  Klima  er, 
da  Øerne  ligger  i  Golfstrømmen,  et  udpræget  Øklima,  meget  mildt,  men 
meget  fugtigt  og  ustadigt.  Der  er  kun  ringe  Forskel  paa  Aarstidernes 
Temperatur;  Middeltemperaturen,  beregnet  for  Thorshavn,  er  6 — 7®  C,  om 
Sommeren  c.  11  ^  om  Vinteren  3.  Det  omgivende  Hav  fryser  aldrig  til, 
og  Sneen  ligger  kun  ganske  kort,  naar  Fjeldtoppene  fraregnes.  Paa  Grund 
af  hyppige  Forandringer  i  Lufttrykket  er  Vindene  meget  vekslende  og  kan 
naa  en  betydelig  Styrke.  Storme  er  hyppige,  især  om  Efteraaret  og  Vin- 
teren, og  paa  mange  Steder  øges  deres  Styrke  betydelig  ved,  at  de  presses 
igennem  Fjeldskaarene.  Fra  disse  farer  da  voldsomme  Kastevinde  ned . 
over  Bygderne  og  ud  over  Søen.  Nedbøren  er  meget  betydelig,  især  om 
Efteraaret  og  Vinteren.  Taage  (/n/ørJri,  toka)  indtræffer  til  alle  Tider,  dog 
mindst  om  Efteraaret,  som  er  den  klareste  Aarstid;  om  Sommeren  er  den 
temmelig  fremherskende.  Den  nævnes  med  forskellige  Navne,  alt  efter  de 
forskellige  Former,  hvorunder  den  optræder.  Den  kaldes  skadda  eller 
skodda^  naar  den  kun  hviler  over  Fjeldtoppene,  og  ledsages  da  oftest  af 
stærk  Blæst.  En  ejendommelig  Form  for  Taage  er  den  saakaldte  pollam- 
jørkiy  der  ligger  langs  hen  ad  Søen  ind  i  Bugterne  og  gennem  Dal- 
strøgene (Bundene)  og  dækker  den  nederste  Del  af  Fjeldene,  medens 
Luften  foroven  er  klar.  Den  øverste  Del  af  Fjeldene  synes  da  ligesom 
at  svæve  løs  i  Luften. 

Færingen,  i  alt  Fald  den  mandlige  Type,  er  i  sit  Ydre  en  ægte  Ætling 
af  de  gamle  Vikinger:  høj  og  rank,  blond  og  blaaøjet.  Han  er  af  Karak- 
ter gennemgaaende  alvorlig  og  noget  indesluttet.  Øernes  bjærgfulde  Natur 
og  hans  idelige  Færden  paa  Havet,  baade  naar  det  er  roligt,  og  naar  det 
er  i  Oprør,  har  sat  sit  Præg  paa  ham.  Men  hans  Livssyn  er  ikke  mørkt ; 
han    savner  slet   ikke  Humor   og   forstaar  at  glæde  sig  ved  Livet,  hvor 


Fig.  133.     Færing.  Færøpige: 

(Efter  Fot  af  Maler  Johs.  Klein). 

sparsomme  end  de  Fornøjelser  er,  som  bydes  ham.  Ogsaa  dette  har  sin 
Rod  i  hans  Lands  Natur,  idet  Øerne,  som  alt  bemærket,  er  langt  fra  at 
være  golde,  men  har  meget,  som  kan  oplive  baade  Øje  og  Sind.  Al  Dog- 
matiseren  og  Filosoferen  ligger  ham  meget  Qern;  det  er  kun  det  praktisk 
haandgribelige,  som  interesserer  ham,  -—  i  den  Henseende  er  han  en  direkte 
Ætling  af  Fortidens  Nordbo.  Hans  religiøse  Tro  er  simpel  og  usammensat 
uden  Grubliseren,  og  Sektvæsen  har  aldrig  kunnet  trives  synderlig  paa 
Færøerne. 

Sydringeme   er   i  Karakter  gennemgaaende  forskellige  fra   de   øvrige 

Færinger.  De  er  livligere  og  kvikkere,  men  ogsaa  mere  hengivne  til  Rets- 
trætter.  Ogsaa  i  deres  Ydre  afviger  de  fra  de  andre  Færinger ;  de  er  mere 
undersætsige  af  Bygning  og  gennemgaaende  mørkere.  Kortskalleformen 
er  den  fremherskende  i  Modsætning  til  Langskalleformen  paa  de  nordligere 
Færøer.  Sandsynligvis  foreligger  der  paa  Syderø  en  Raceblanding,  snarest 
en  Iblanding  af  keltisk  Blod  i  det  gamle  norske. 


Fig.  134.    Færinger.    (Efter  Fot.  af  Johs.  Klein.) 


2.     NÆRINGSVEJENE. 

Enhver  Færing  er  baade  Fisker  og  Jordbruger  paa  en  Gang.  Et  en- 
kelt af  disse  Erhverv,  Fiskeri  eller  Jordbrug,  er  ikke  tilstrækkeligt  til  at 
brødføde  ham,  naar  man  ser  bort  fra  det  moderne  Skibsfiskeri,  som  drives 
professionelt  af  en  meget  stor  Del  blandt  de  yngre.  Jordlodderne  er  gennem- 
gaaende smaa,  især  for  Odelsgodsets  Vedkommende.  Jordegodset  deles  i 
Kongsgods,  det  vil  sige:  Staten  tilhørende  Fæstegods,  omtrent  Halvdelen 
af  Færøernes  Jord,   og   Odelsgods   eller   Selvejendom.     Dette    sidste  er  i 

Tidernes  Løb  blevet  saa  stærkt  udstykket  ved  Arv,  at  der  i  Regelen  ikke 
kan  holdes  mere  end  et  Par  Køer  paa  en  Odelslod.  Flere  af  Fæsterne 
paa  Kongsgodset,  de  saakaldte  Kongsbønder,  har  derimod  slørre  Jordbrug, 
hvorpaa  der  kan  holdes  indtil  en  Snes  Køer.  Langt  større  Betydning  end 
Koholdet  har  imidlertid  Faareavlen,  hvorom  nærmere  i  det  følgende. 

For  det  ubetydelige  Agerbrugs  Vedkommende  er  det  især  Høavlen  til 
Kreaturfoder,  som  har  en  vis  Betydning.  Med  Kornavlen  er  det  for  Tiden, 
hvor  Skibsfiskeriet  er  kommet  til  at  spille  en  saa  dominerende  Rolle,  kun 
meget  smaat  bevendt.  Der  dyrkes  en  Art  treradet  Byg,  »færøsk  Kom«, 
som  dog  paa  Grund  af  det  vanskelige  Klima  langtfra  altid  naar  Modenhed. 
Derimod  trives  Rodfrugter  (Roer  og  Kartofler)  godt.  Det  almindelig  be- 
nyttede Dyrkningsredskab  er  Spaden;  Ploven  er  sjælden. 

Nu  nogle  Ord  om  Øernes  Hovednæringsvej:  Fiskeriet,  og  i  Forbin- 
delse hermed  lidt  om  Baadfarten  i  Almindelighed. 

»Hvert  færøsk  Drengebarn  fødes  med  en  Aare,  d.  v.  s.  en  Baadaare,  i 
Haanden«.  Dette  gamle  færøske  Ordsprog  tydeliggør  bedre  end  alle  Eks- 
empler Færingens  Afhængighed  af  Søen,  og  hvilken  Rolle  Baadefart  og 
Fiskeri  spiller  paa  Øerne.  Fra  Oldtiden  af  har  Færingen  været  henvist 
til  at  søge  sin  Næring  paa  Havet  ved  Fiskeri.  I  aaben  Baad  gaar  han 
ud  til  Havs,  ofte  mange  Mil,  for  at  naa  Fiskebankerne,  og  mangen  drøj 
Tørn  har  han  maattet  udstaa,  naar  et  pludselig  opkommende  Uvejr  tvang 
ham  til  hurtigst  muligt  at  søge  til  Land  igen.  Det  var  ofte  Livet  om  at 
gøre.  Ved  Besøg  paa  de  fjernere  liggende  Fiskebanker,  hvor  Baadfiskerne 
kan  opholde  sig  i  Dagevis,  har  de  ikke  alene  Mad  og  Drikke,  men  ogsaa 
Kogeredskaber  med  i  Baaden.    Saadant  Baadfiskeri  drives  i  Fællig. 

Den  gamle  færøske  Baad,  som  minder  om  den  norske  Nordlandsbaad, 
er  en  Modificering  af  Vikingeskibstypen.  Den  er  bygget  som  Robaad, 
flyder  meget  let  paa  Vandet  og  lystrer  lynsnart  Roret.  Dette  er  af  største 
Vigtighed  i  oprørt  Sø,  hvor  alle  deres  Liv,  som  er  i  Baaden,  kan  afhænge 
af  Rorsmanden.  Styret  af  en  øvet  Rorsmand  farer  den  behændigt  op  paa 
de  bratte  Bølgerygge  og  ned  i  de  dybe  Bølgedale,  og  det  synes  som  en 
Leg  for  den   under  saadanne   Omstændigheder,  hvor  en  mere  tung  vindt 

Unde  og  Potk.    I.  20 

Baad  vilde  være  hjælpeløst  fortabt.  —  En  meget  stor  Del  af  Færdselen  og 
især  Transport  foregaar  til  Søs  med  Baade.  Dog  har  den  Omstændighed, 
at  et  lille  Dampskib,  tilhørende  Købmand  Mortensen  i  Trangisvaag  paa 
Syderø,  nu  besørger  baade  Person-  og  Godstrafik  imellem  Øerne,  formind- 
sket den  gamle  Trafik  med  Baad  en  Del.  Hesten  bruges  meget  lidt,  und- 
tagen til  Transport  af  Tørv  og  Gødning.     Rideheste  er  i  den  senere  Tid 


Fig.  135.    Fangsten  deles.    Thorshavn.    (Efter  Fotografi  af  Johs.  Klein.) 

blevne  næsten  en  Sjældenhed,  og  i  det  hele  danner  Færøerne  med  Hensyn 
til  Brugen  af  Hesten  en  stor  Modsætning  til  Island. 

Kan  Færingen  til  Tider  paa  Landjorden  synes  langsom  og  sløv  i  sine 
Bevægelser  og  i  sin  Maade  at  være  paa,  naar  intet  vigtigt  Arbejde  optager 
ham,  saa  er  han  et  helt  andet  Menneske  fra  det  Øjeblik,  da  han  kommer 
i  Baaden.  Da  opdager  den  fremmede,  som  skal  befordres  ad  Søvejen,  at  de 
Mænd,  som  tilsyneladende  dovent  og  ligegyldigt  slentrede  ned  til  Stranden, 
er  spændstige  og  elastiske,  med  lette,  lynsnare  Bevægelser  og  med  et  Øje  paa 
hver  Finger.    Navnlig  gælder  dette  de  Folk,  som  bor  paa  Brændingssteder, 

Og  for  hvem  det  ofte  er  forbundet  med  stor  Møje  og  Fare  at  komme  fra 
eller  til  Land;  thi  selv  i  middelgod  Sø  kan  Kystbrænding  være  farlig 
endog  for  den  lokalkendte. 

Øerne  Fuglø  (den  yderste  af  Norderøerne),  Møgenæs  (den  vestligste  af 
Færøerne)  og  Store  Dimun  (en  af  de  sydlige  Øer)  er  Steder  med  særlig 
vanskelige  Landingsforhold.  Især  synes  Store  Dimun  i  Frastand  helt 
utilgængelig.  I  Bygden  paa  Møgenæs  maa  Mændene  ofte,  naar  de 
skal  ud  af  eller  ind  i  Landingsbugten  med  Baad,  passe  nøje  med  Iagt- 
tagelse af  hvert  Sekund  paa  de  roligere  Mellemrum  imellem  Brændings- 
bølgerne,  og  under  Ud-  eller  Indroningen  er  hver  Nerve  spændt.  Udvises 
der  ikke  den  største  Snarhed  i  Vendingen,  kan  der  være  Livsfare  paa 
Færde.  Da  Kystbrænding  og  dermed  tillige  Landing  og  Affart  fra  Kysten 
er  saa  afhængig  af  den  herskende  Vindretning  —  ogsaa  Strømforholdene 
spiller  i  mange  Tilfælde  en  stor  Rolle  — ,  staar  der  gerne  Baade  paa  for- 
skellige Steder,  Steder,  som  vender  i  forskellige  Retninger,  f.  Eks.  paa  mod- 
satte Sider  af  et  Ejd  (en  Landhals).  Brugen  af  det  ene  eller  det  andet 
Affarts-  eller  Landingssted  afhænger  da  af,  hvor  der  i  det  givne  Øjeblik  er 
mindst  Brænding.  Ved  Bygden  Kirke  paa  Fuglø  maa  Mændene,  naar  de 
ikke  kan  komme  ud  fra  Bygdens  egentlige  Landingssted,  drage  Baaden  en 
meget  lang  Vej  ad  en  smal  Afsats  i  en  Klippevæg  ud  imod  Havet,  en  saa 
snæver  Afsats,  at  de,  som  under  en  saadan  Baaddragning  staar  paa  den 
ydre  Side,  netop  kan  naa  at  faa  Fodfæste  og  ikke  mere.  Paa  Store  Dimun 
bliver  Baadene  ved  Hjælp  af  stærke  Kæder  hejsede  op  i  Bjærget  for  at 
være  beskyttede  imod  Brændingen. 

Paa  de  sidstnævnte  tre  Øer  kan  det,  især  ved  Vintertid,  hænde,  at 
der  ikke  blot  gaar  Uger,  men  mere  end  en  Maaned,  ja  endog  Maaneder, 
hvori  man  er  afskaaren  fra  Forbindelse  med  Omverdenen. 

Den  tæt  ved  Kysten  almindeligst  fangede  Fisk  er  Sej  (fanges  med 
Haandsnøre  eller  Medestang),  og  ind  i  Bugter  og  Vige  kommer  ofte  større 
Stimer  baade  af  Sild  og  især  Smaasej,  som  da  fanges  med  Vod.  Sejen 
(Smaasejen)  vindtørres  i  usaltet  Tilstand,  dels  paa  Stænger  uden  paa  Husene, 
dels  i  aabne  Tremmehuse,  »Hjælde«. 

Skibsfiskeriet,  der  har  taget  et  mægtigt  Opsving  siden  HalvQerdseme 
i  forrige  Aarhundrede,  beskæftiger  nutildags  en  Mængde  Mennesker  paa 
Øerne.  Færøerne  ejer  en  Flaade  paa  omkring  halvandet  Hundrede  Dæks- 
fartøjer,  hvoraf  der  falder  forholdsvis  langt  flere  paa  Syderø  end  paa  de 
andre  Øer.  Det  med  disse  Skibe  drevne  Fiskeri  er  Stortorskfiskeri  med 
Langline,  især  ander  Islands  Kyster,  og  det  kan  give  et  Par  Millioner 
Kroner  i  aarligt  Udbytte.  Stortorsken  tilberedes  almindeligt  til  Klipfisk, 
saltes  og  tørres  paa  Strandklipperne  og  udføres  til  Udlandet,  især  til  Spa- 
nien. Den  for  nylig  anlagte  Telegraf  til  Øerne  har  virket  i  høj  Grad 
fremmende  paa  denne  Erhvervsgren. 

Af  Husdyrene  spiller  Faarene  aldeles  afgjort  den  største  Rolle.  Øerne 
har  deres  Navn  efter  dem  (oldnordisk  fær^  ved  Siden  af  sauår)^  og  Ord- 
sproget Seyda  udi  er  Føroga  gudl  (Faareuld  er  Færø  Guld)  viser  tilstræk- 
kelig tydeligt  Faareavlens  Betydning  for  Øerne  fra  de  ældste  Tider.  Fra 
Aar  1298  findes  et  kongeligt  »Faarebrev«  (saudabréf)  for  Færøerne,  udstedt 
af  den  norske  Hertug  Haakon  Magnussøn,  som  havde  Øerne  i  Forlening, 
og  indeholdende  nærmere  Bestemmelser  angaaende  Faarebruget  foruden 
en  Del  andre  Ting.  Denne  Forordning  blev  senere  bekræftet  af  Kong 
Christian  IV  i  1637.  Det  er  dog  kun  i  uegentlig  Forstand,  at  de  færøske 
Faar  kan  kaldes  Husdyr;  thi  de  gaar  i  halvvild  Tilstand  i  den  fælles  Ud- 
mark hele  Aaret  rundt,  ogsaa  om  Vinteren.  I  strenge  Vintre  med  megen  Sne 
kunde  der  tidligere  ske  meget  stor  Skade  paa  dem ;  men  nu  bygges  der  flere 
og  flere  Faarehuse  i  Udmarken,  hvor  Dyrene  kan  søge  Ly,  og  hvor  der, 
naar  fornødent  gøres,  henlægges  Foder.  Den  udstrakte  Udmark  eller 
»Have  (Hage)c  er  forbeholdt  Faarene  til  Græsning.  Kun  den  Bygden  nær- 
mest liggende  Del  af  Udmarken,  den  saakaldte  »Hushave«,  bruges  til 
Græsning  for  Køerne;  men  ogsaa  her  findes  Faaregræsgange.  Fra  70  til 
100  Tusind  Faar  ernæres  i  Færøernes  Udmark  (Antallet  kan  variere  stærkt, 
alt  efter  som  Aarene  er  gode  eller  daarlige).  Af  Færøernes  Landareal 
(24  D  Mil)  er  c.  200,000  Tdr.  Land  (20  Q  Mil)  græsgroet,  deraf  6—7000 
Tdr.  Land  opdyrket  —  Resten  Udmark. 

De  faa   og  smaa  Heste  græsser  ligesom  Faarene  hele  Aaret  rundt  i 

Udmarken.  De  anvendes,  som  nævnt,  mest  som  Pak-  eller  Kløvheste  ved 
Transport  af  Tørv,  Øernes  vigtigste  Brændselsmateriale,  og  Gødning.  Til 
Kløvsadlen  fastgøres  paa  hver  Side  af  Hesten  en  Tremmekasse,  »Løbe 
kaldet.  Dog  er  Transport  i  saadanne  »Løbe«  paa  Menneskeryg  nok  saa 
almindelig. 

I  den  opdyrkede  Indmark  eller  »Bø«  er  det  gamle  Fællesskab  ophævet, 
idet  enhver  nu  ejer  sine  bestemte  Stykker*);  men  endnu  er  en  Bygds  Ud- 
mark og  Faaregræsgange  Fællesejendom.  Udmarken  deles  i  Haveparter 
svarende  hver  til  bestemte  Arearler  i  »Bøen«.  Med  en  Mands  Ejendoms- 
lod  i  den  opdyrkede  >Bø«  følger  en  tilsvarende  Andel  i  Udmarken,  i 
Slagtefaar  og  i  Faareuld.  En  købt  Jordejendom  anvises  i  matrikuleret 
>Bø«,  men  hermed  følger  saa  dels  den  nysnævnte  Andel  i  Udmarks- 
faarene,  dels  Ret  til  Græsning  i  Udmarken  for  et  vist  Antal  Køer,  saa 
mange  som  vedkommende  kan  vinterføde  med  Hø  af  sin  Ejendom  i 
»Bøenc,  endvidere  Ret  til  Tørveskær,  Andel  i  Fuglebjærgene  og  Fangsten 
af  Søfugle,  Forstrandsrettigheder  o.  desl.  Det  maa  dog  bemærkes,  at 
*kenning€  eller  saadant  Særeje,  ifølge  hvilket  enhver  ejer  sine  bestemte 
Faar  i  Udmarken,  er  ved  at  blive  mere  og  mere  almindeligt.  »Bøen«  er 
fra  gammel  Tid  matrikuleret  i  »Marker«,  og  »Marken«,  som  er  en  Værdi- 
enhed, kan  variere  fra  1  Td.  Land  til  adskilligt  over  2  Tdr.  Land.  En 
»Mark«  deles  i  16  Gylden,  en  Gylden  i  20  Skind.  —  Senere  opdyrkede 
Jordstykker,  som  er  lagte  til  den  gamle  »Bø«,  kaldes  »Trøer«;  de  savner  i 
Almindelighed  de  til  »Bøen«  knyttede  Rettigheder. 

Faarene  tilses  jævnlig  af  dertil  udvalgte  »Søjdemænd«  og  drives  to 
Gange  om  Aaret  i  Fold:  sent  paa  Foraaret  eller  ved  St.  Hanstid,  naar 
Ulden  skal  plukkes  af  dem  (den  sidder  da  ganske  løs,  saa  det  er  ikke 
nødvendigt  at  klippe  den),  dernæst  om  Efteraaret,  naar  Slagtefaarene  skal 
udtages.  Kødet  bliver  ophængt  til  Tørring  usaltet  i  dertil  indrettede  aabne 
Tremmehuse,  »Hjælde«.     Det   saaledes  vindtørrede  Kød  kaldes  »Skærpe- 


*)  Dog  bruges  >Bøen<  paa  visse  Tider  til  fælles  Græsning  for  Bygdens  Kreaturer,  for 
Faarenes  Vedkommende  i  Tiden  fra  den  25.  Oktober  til  den  14.  Maj. 

kød  c.  Ogsaa  Fisken,  især  den  mindre  Fisk,  vindtørres  paa  lignende 
Maade.  Ulden  forarbejdes  til  Beklædningsge^pstande,  for  en  Del  til  Ud- 
førsel, f.  Eks.  til  Trøjer  —  de  saakald  te  i /islandske  Trøjer«,  som  udeluk- 
kende er  færøsk  Fabrikat.  Disse  har  dog  ikke  nær  saa  stort  et  Marked 
nu  som  tidligere.  Fabrikation  af  Tæpper  har  i  den  sidste  Tid  været  i 
Tiltagende. 

Efter  Fiskeri  og  Faareavl  bør  nævnes  Fuglefangsten,   Fangsten  af 

r^^^^      Bjærg-  og  Søfugle,  som  en  vigtig  Er- 
^^HH      hvervsgren.    Da  denne  Fangst  er  sat  i 
J  ^^^t^i.    t^ys^^i^  P^^  forskellig  Maade  og  dér- 

^^  ^'''^^^^^^k      ^^d  karakteristisk  for  Færøerne,  for- 

i^^P^,.''^     ^^^^^^^k      tjener  den  lidt  nærmere  Omtale  her. 

Den  foregaar  om  Sommeren  (især  i 
Juli  og  August)  og  sker  dels  ved  Op- 
stigning fra  Søen,  dels  ved  Nedstig- 
ning i  Fuglebjærgene,  det  er  høje, 
bratte  Klippevægge  ud  imod  Havet. 
Paa  Afsatserne  i  disse  Klippevægge 
har  Søfuglene  deres  Reder,  og  de  Fug- 
le, som  især  er  Genstand  for  Fangst, 
er  Lunden  (Søpapegøjen),  Alken  og 
Lomvien.  Ved  Nedstigningen  i  Bjær- 
get ovenfra  bliver  Fuglefængeren  firet 
ned  i  en  Line,  som  bindes  om  Livet  paa  ham.  Linen  er  forbundet  med 
Akselbaand  (Skulderbaand)  og  Laarbaand,  som  gaar  henholdsvis  omkring 
Skuldrene  og  Laarene,  saaledes  at  Manden  under  Nedfiringen  og  under 
Arbejdet  med  at  fange  Fuglene  befinder  sig  i  bekvem  siddende  Stilling  og 
har  Armene  frie.  I  Haanden  har  han  sit  Fangstredskab,  den  saakaldte 
»Flejestang«:  en  c.  12  Fod  lang  Stang  med  et  poseformet  Net  paa  Enden, 
fastgjort  til  Stangen  ved  Hjælp  af  to  tynde  buede  Arme  af  Træ,  som  hol- 
der Netmundingen  udspilet.  Han  søger  saa  at  kaste  Nettet  over  Fuglene, 
inden  de  flyver  ud,  eller  medens  de  er  i  Flugten,  og  drejer  det  om  for  at 


Fig.  13C.  Over  »Eggen«.  Paa  Fuglefangst. 
(Et  Øjebliksbillede  af  Johs.  Klein.) 

indvikle  Fagiene  deri.  Fuglefængeren  gaar  langs  Afsatserne,  hvor  Fug- 
lene bygger.  Ofte  løser  han  sig  ud  af  Linen  for  at  kunne  være  friere  i 
sine  Bevægelser  og  gaar  langs  Afsatsen,  hvor  denne  er  bred  nok  til  at  til- 
lade det. 

Der  udkræves  mindst  fem  Mand  for  at  betjene  en  Fuglefænger  i  Line; 
en  af  dem  har  til  Opgave  at  holde  Øje  med  ham  for  at  opfange  hans 
Signaler,  om  han  vil  fires  længere  ned  enten  hurtigt  eller  langsomt,  om 
han  vil  holde  stille  eller  trækkes  op  igen  m.  m.  Er  Klippekanten,  hvor- 
over Linen  løber,  skarp,  lægges  et  afrundet  Stykke  Træ,  en  »Bergstok«, 
langs  Klipperanden  og  fæstes  i  begge  Ender.  Over  denne  Stok  løber  saa 
Linen.  Dennes  øverste  Ende  bliver  snoet  om  en  i  Jorden  nedrammet 
Pæl,  og  ved  denne  anbringes  en  særlig  betroet  Mand.  Hvor  Jordsmonnet 
er  grundt  og  en  Pæl  vanskelig  at  nedramme,  snor  Manden  ved  Linens 
Ende  denne  om  Lænderne  og  sætter  sig  saaledes,  at  han  har  Fodfæste 
og  i  paakommende  Tilfælde  er  i  Stand  til  at  standse  Linen,  ifald  f.  Eks. 
det  Grundlag  eller  det  Klippestykke,  som  Fuglefængeren  staar  paa,  plud- 
selig skulde  glide  ud  og  Manden  styrte  ned.  Den  eneste  virkelige  Fare, 
som  Manden  i  Linen  har  at  frygte  for,  er  de  løse  Stene  i  Bjærget,  som 
kan  falde  ned  og  ramme  ham.  Ofte  har  saadanne  nedrullende  Stene 
voldt  Fuglefængeres  Død,  medens  disse  har  været  nede  i  Bjærget.  Den, 
som  gaar  ned  i  Bjærgline,  søger  derfor  gerne  under  langsom  Nedfiring  at 
Qerne  alle  løst  siddende  Stene  paa  sin  Vej. 

Flere  mærkelige  Eksempler  er  meddelte  paa  Fuglefængeres  Redning 
under  farefulde  Nedstigninger  eller  Ophold  i  Fuglebjærget.  —  En  i  et  saa- 
dant  Bjærg  nedflret  Mand  havde  »taget  Loft  c,  d.  v.  s.  i  Linen  svunget  sig 
ind  i  en  Hulning  i  Fjeldvæggen  under  et  fremspringende  Fjeldparti  og 
faaet  Fodfæste  'paa  en  Afsats  under  dette  »Fjeldloft c  Saadant  tillader 
kun  de  mest  øvede  Fuglemænd  sig,  da  det  er  højst  farligt  og  let  kan  koste 
den  Livet,  som  forsøger  derpaa,  hvis  han  ikke  er  meget  sikker  i  sine 
Bevægelser.  Han  maa  svinge  i  snorlige  Linje  ind  imod  Klippevæggen; 
kommer  kan  ud  af  den  lige  Kurs,  er  han  dødsens  og  knuses.  Vedkom- 
mende, en  øvet  Fuglemand,  som  havde  »taget  Loftc,  løste  sig  derefter  ud 

af  Linen  for  bedre  at  kunne  gaa  langs  Afsatsen,  hvor  mange  Fugle  byg- 
gede. Men  inden  han  gav  sig  paa  Vandring,  fastgjorde  han  Linen  om  en 
Sten  for  atter  at  kunne  binde  sig  i  den,  naar  han  vendte  tilbage.  Efler 
endt  Fangst  kommer  han  tilbage,  men  opdager  nu  til  sin  Skræk,  at  Linen 
er  borte.  Den  er  gleden  løs,  og  han  ser  den  hænge  langt  ude  i  Luften 
lodret  ned  uden  for  Fjældloftet.     Han   er  afskaaren  fra   at   signalisere  til 


Fig.  137.     Paa  Fuglefangst.     Thorshavn.    (Efter  Fotografi  af  Isaksen.) 

Mændene  foroven  og  fatter  saa  den  dristige  Beslutning  at  springe  ud  i 
Luften  lige  imod  Linen.  Lykkes  det  ham  at  springe  langt  nok  og  at  om- 
klamre Linen  med  Hænderne  eller  Armene,  er  han  frelst;  i  modsat  Fald 
styrter  han  i  Havet  og  er  fortabt.  Han  gør  Springet,  faar  fat  i  Linen  og 
er  frelst.  —  Et  andet  Eksempel  (fra  Sunnbø  paa  Syderø)  er  følgende.  En 
Fuglemand,  som  blev  firet  ned  i  Line,  kom  ved  en  pludselig  Indskydelse 
til  at  kaste  Blikket  opad.  I  samme  Øjeblik  ser  han  en  stor  Sten  løsne 
sig  i  Fjeldvæggen  lige  over  hans  Hoved  og  styrte  ned.  Med  Lynets  Hast 
sætter  han  Fødderne  imod  Klippevæggen,  som  paa  det  Sted,  hvor  han  be- 

fandt  sig,  dannede  et  ubetydeligt  Fremspring,  og  skyder  sig  ud  fra  Bjær- 
get, idet  han  spiler  Benene  ud  til  Siderne,  saa  godt  ban  formaar,  i  det 
svage  Haab,  at  Stenen  mulig  kan  styrte  ned  i  Aabningen  mellem  hans 
Ben.  Det  gaar  yirkelig  saaledes.  Stenen  eller  Klippestykket  styrter  ned 
imellem  hans  Ben,  men  afskærer  Kødet  paa  Indersiden  af  begge  hans  Laar. 
Han  besvimer;  men  i  Besvimelsesøjeblikket  bar  han  Aandsnærværelse 
nok  til  at  signalisere  og  bliver  saa  hejset  op.  Han  laa  syg  længe  efter  og 
blev  rask  igen,  skønt  han  aldrig  fik  sin  tidligere  Førlighed  tilbage. 

En  anden  for  Færøerne  ejendommelig  Erhvervsgren  er  den  systema- 
tisk og  efter  lovordnede  Regler  drevne  Grindehvalfangst.  Vel  har 
Fangsten  af  Grindehvaler  gennemsnitlig  ikke  nær  den  Betydning  som  Næ- 
ringsvej for  Færingerne,  som  Fiskeri  og  Faareavl  har  —  der  kan  gaa  Aar 
hen,  hvor  Grindehvalerne  optræder  meget  sparsomt  eller  bliver  helt  borte, 
og  om  end  de  kan  komme  i  Mængde  paa  eet  Sted,  kan  der  være  store 
Dele  af  Landet,  hvor  man  ikke  ser  noget  til  dem  eller  faar  nogen  Andel 
i  Fangsten  — ;  men  da  denne  Fangst  ved  den  Maade,  hvorpaa  Færiiigeme 
driver  den,  er  saa  karakteristisk  for  Øerne,  fortjener  den  nærmere  Om- 
tale her. 

Opdages  en  Hvalflok  fra  en  Baad  ude  paa  Havet,  ror  Mandskabet 
øjeblikkelig  til  Land  eller  til  andre  Baade,  som  mulig  er  i  Nærheden, 
og  der  hejses  et  Klædningsstykke,  f.  Eks.  en  Trøje,  som  Signal  op  i  Ma- 
sten. Saa  snart  som  dette  Signal  øjnes  inde  paa  Land,  bliver  Ilbud  sendt 
omkring  fra  Bygd  til  Bygd,  dels  ved  Sendebud  til  Fods,  dels  ved  Udbre- 
delse af  hvide  Lagener  paa  bestemte  Steder,  dels  og  almindelig  ved  An- 
tændelse af  Bavner  (Røg,  som  frembringes  ved  Antændelse  af  Hø).  Saa 
snart  som  den  først  antændte  Bavn  bliver  synlig  i  Omegnen,  tændes  der 
flere  og  flere  i  videre  Omkreds  og  i  bestemt  Orden  og  Rækkefølge.  Paa 
disse  Maader  spredes  Budskabet  rundt  omkring  i  et  Nu.  Den  for  nylig 
anlagte  Telegraf  og  Telefon  vil  for  øvrigt  ogsaa  paa  dette  Omraade  komme 
til  stor  Nytte  og  for  en  væsenlig  Del  overflødiggøre  gamle  Ilbudsanstalter. 
Storbaadene,  Tolv-  og  Timandsfarere,  gøres  klare  i  Hast,  thi  der  er  ingen 

Tid  at  spilde,  hvis  Grinden*)  er  i  Fart;  det  gælder  om  ikke  at  miste  dens 
Spor.  Naar  Baadene  kommer  til  Stedet,  hyor  Grinden  er,  danner  de  en 
Halvkreds  uden  om  den  og  begynder  Drivningen.  Denne  sker  ved,  at  der 
fra  Baadene  kastes  Stene  ned  i  Vandet,  thi  Hvalerne  ængstes  for  disse 
Stene,  især  naar  de  falder  ned  i  Mængde,  —  de  først  ankommende  Baade 
er  altid  vel  forsynede  med  dem  — ,  og  paa  den  Maade  kan  man  drive 
Flokken,  i  hvad  Retning  man  ønsker.  Ved  jævn  og  vedholdende  Kasten  med 
Stene  kan  man  faa  en  i  Fart  værende  Grind  til  at  vende,  ifald  den  gaar 
i  modsat  Retning  af  den,  hvori  man  vil  drive  den,  og  sjælden  bryder  den 
i  saadanne  Tilfælde  igennem  Baaderækken.  Der  er  altid  en  anførende 
Hval,  og  i  den  Retning,  som  den  gaar,  gaar  hele  Flokken.  Er  der  for 
stærk  Modstrøm  ved  Drivningen  hen  mod  den  bestemte  og  for  Dræbnin- 
gen  egnede  Vaag  eller  Bugt,  hvor  det  er  magtpaaliggende  at  drive  Grinden 
ind,  saa  gennes  den  midlertidig  andensteds  hen,  ind  paa  en  Bugt,  hvor  den 
kan  »gemmesc,  det  er:  holdes  i  Ro,  indtil  det  gunstige  Strømfald  indtræ- 
der. Grinden  bliver  altid  dreven  ind  paa  en  saakaldt  »Hvalvaag«:  en 
for  Grindedrab  egnet  Bugt  med  dyndet  eller  løs  og  sandet  Bund  og  med 
jævnt  opgaaende  Grund.  Des  hurtigere  Bunden  mudres  op,  des  bedre  for 
Dræbningen,  idet  Hvalerne  blindes  derved  og  forvirres.  I  Almindelighed 
svømmer  Grinden  i  Vandskorpen;  men  undertiden  dykker  den  og  bliver 
da  gerne  i  nogle  (indtil  fem)  Minutter  nede  i  Vandet.  Dog  kan  man  iagt- 
tage, i  hvad  Retning  den  gaar,  af  de  Luftblærer,  som  stiger  op  paa  Vand- 
skorpen. Ved  Drivningen  har  »Findingsbaadenc  (den  Baad,  som  først 
har  opdaget  Flokken)  og  saa  de  for  Hvalvaagen  valgte  fire  Grindeformænd 
Overbefalingen,  og  alle  Baadene  er  under  Straf  forpligtede  til  at  rette  sig 
efter  deres  Bud. 

Til  Dræbningen  bruges  de  saakaldte  Hvalvaaben.  Et  Hvalvaaben  er 
en  c.  12  Tommer  lang  og  4  Tommer  bred  Lanse  paa  et  c.  3  Alen  langt 
Træskaft,  i  hvis  Ende  en  tynd  Line  er  fæstet;  ved  Hjælp  af  denne  Line 
kan  et  saadant  Vaaben   slynges  langt  ud  og  hales  tilbage  igen.     Harpun 


*)  En  »Grind c  betyder  en  Flok  Grindehvaler. 

bruges  ikke,  førend  det  bar  vist  sig  umuligt  at  dræbe  Grinden  paa  almin- 
delig Maade  eller  ved  Fællesfangst;  thi  ved  Harpunering  beholder  enhver 
det,  som  han  kan  fange.  -^ 

Naar  en  Grind  skal  drives  ind  paa  Hvalvaagen,  bliver  Baadene  ord- 
nede  til  Drabet,   sædvanlig   i  tre   Rækker,   med    nogen  Afstand   imellem 
Rækkerne.    Dette  sker  for  det  Tilfældes  Skyld,  at  Grinden  skulde  vende 
ud   igen  —  den  mærker   ofte    Uraad   ved   at   føle  Vaagens  grunde  Bund 
under   sig   —  og   bryde   igennem   den   forreste    Baaderække;   den   anden 
Række  skal  da  kunne  møde  den  (med  Stenkast),  og  skulde  Grinden  ogsaa 
bryde  igennem  denne,  træder  den  tredie  Baaderække  til.    Angrebet  sker 
ved,  at  en  Baad  i  den  forreste  Række  bryder  frem  og  ror  ind  paa  Flok- 
ken, inden   den   bliver   sky   for  Grunden  paa  Hvalvaagen  og  vil  vende. 
Manden,  som  staar  i  Forstavnen,  slynger  sit  Hvalvaaben  ud  og  saarer  en 
Hval   i  Bagkroppen.     Denne  Hval  styrter  forskrækket   frem,   og  Angsten 
breder  sig  øjeblikkelig  til  hele  Flokken,  som  skynder  sig  fremad.    Under- 
tiden  løber  den  helt  op  paa  Land,  op  paa  Sandet,  tagende  en  mægtig 
Styrtesø  med  sig,  og  naar  denne  Bølge  strømmer  tilbage,  ligger  Flokken 
tør  paa  Sandet  og  er  fanget.    Grinden  har  da  »gjort  Landgang«,  som  det 
hedder.    Oftest  gaar  det  dog  ikke  saa  let.    Grinden  forvirres  i  det  grunde 
opmndrede  Vand  og  standser,  inden  den  kommer  op  paa  Land.    Lanse- 
stik bliver  da  uddelte  til  alle  Sider  af  Mændene  i  den  forreste  Baaderække ; 
først  naar  Grinden  svømmer  rundt  i  Blodet  og  der  ingen  Fare  er  for,  at 
den  skal  bryde  ud,  lægger  den  anden  og  tredie  Baaderække  ind  i  Drabet. 
Er  Drivningen  og  Angrebet  et  interessant  Syn,  saa  er  selve  Grindedrabet 
et  uhyggeligt  Skuespil,  nærmest  et  Slagteri  i  stor  Stil,  under  hvilket  de 
ellers  fredelige  Færinger  synes  helt  forvandlede.     Til  Trods  for,  at  Baade 
og  Hvaler  tumler  om  mellem  hverandre,  hænder  det  dog  sjælden,  at  der 
sker  nogen  Skade  paa  Menneskeliv.    Efter  endt  Dræbning  bliver  Hvalerne 
dragne  op  paa  Land  ved  Hjælp  af  store  Jernkroge,   hvorpaa  Halsene  bli- 
ver overskaarne   paa  dem   med  store,  saakaldte  Grindeknive.     Saa  bliver 
de   numererede  og  vurderede,   og  derefter  bliver  Udskiftningen  foretagen 
hurtigst  muligt  af  Stedets  Sysselmand  (omtrent  lig  Sognefoged  i  Danmark); 

Udskiftningen  er  intet  let  Arbejde,  da  der  er  meget  omstændelige  Regler 
at  gaa  frem  efter,  og  en  Grind  kan  være  paa  flere  Hundrede,  indtil  Tusinde 
Hvaler.  Findingsbaaden  fiaar  den  største  eller  bedste  Hval  (den  Mand 
paa  Baaden,  som  først  bar  opdaget  Flokken,  faar  Hovedet  (»Kulen«), 
Hvalvaagens  Beboere  faar  en  særlig  Part,  og  Resten  uddeles,  naar  Tienden 
er  fradragen,  til  hele  det  omfattende  »Grindedistrikt«,  thi  Øerne  er  med 
Hensyn  til  Uddeling  af  Grindehvalkød  inddelte  i  store,  bestemt  afgrænsede 
Distrikter.  Spækket  og  Kødet  saltes  ned,  fraregnet  det  Spæk,  som  bruges 
til  Udvinding  af  Tran;  en  Del  af  Kødet  bliver  ogsaa  hængt  op  til  Vind- 
tørring (usaltet),  men  da  maa  det  være  aldeles  friskt. 

3.     LEVEMAADE.     AANDSLIV.     HISTORISKE 
BEMÆRKNINGER. 

En  Bygds  Huse  staar  gerne  i  Klynge  eller  gruppevis.  En  saadan 
Husgruppe  i  en  Bygd  kaldes  en  »Byling«.  De  fleste  Huse  opføres  nutil- 
dags  af  Tømmer,  indført  fra  Norge  eller  Sverige.  Øerne  ejer  jo  ikke  selv 
Skove;  først  for  nylig  er  en  lille  Plantage  anlagt  ved  Thorshavn.  I  ældre 
Tid  var  det  almindelig  Skik  at  opføre  Beboelseshuse  saa  vel  som  Udhuse 
af  Sten  og  Jordtørv  lagvis;  indvendig  var  da  Beboelseshusene  panel- 
klædte.  Tagene  tækkes  med  Næver  (Birkebark)  og  Grønsvær.  Adskillige 
offentlige  Bygninger  (Skoler,  Kirker)  er  dog  i  den  sidste  Tid  bleven  opCørte 
af  Sten. 

Et  færøsk  Hus  bestaar  almindeligvis  af  en  »Røgstue«,  tjenende  til 
Køkken  og  Dagligstue,  og  en  finere  saakaldt  »Glasstue«,  benjrttet  som 
Gæstestue.  Gulvet  i  Røgstuen  var  tidligere  og  er  til  Dels  endnu  af  stam- 
pet Muld  eller  Ler,  i  de  nyere  Huse  dog  almindelig  Fjælegulv.  I  saa 
godt  som  alle  Røgstuer  findes  nutildags  et  opmuret  Ildsted;  tidligere 
havde  man  blot  »Gruen c,  en  Stensætning  med  en  flad,  vandret  liggende 
Sten  i  Midten  og  nogle  paa  Kant  stillede  Stene  udenom.  Opholdet  i  en 
gammeldags  færøsk  Røgstue  staar  for  den  yngre  Slægt  som  lidet  tiltalende. 
Ingen  Vinduer  var  der,  kun  en  Aabning,  »Ljorec  eller  »Lyre«,  i  Tagmøn- 

ningen,  hvorigennem  Lys  og  Luft  indlodes,  og  hvorigennem  Røgen  gik 
ud.  Belysningen  var  meget  svag:  kun  en  aaben  Tranlampe,  kola,  som 
hang  ned  fra  en  af  Tværbjælkerne  og  brændte  ved  Hjælp  af  en  Væge  af 
Sivmarv.  Petroleum  var  ikke  i  almindelig  Brug  tidligere  som  nu.  Men 
Ilden  paa  Arnen  hjalp  til  med  Belysningen,  saa  det  blev  muligt  at  udføre 
de  mange  forskellige  Arbejder,  som  ved  Vintertid  skulde  gøres  i  Røgstuen. 


p 

Fig.  138.     Hjørne  af  en  Røgstue. 

Blev  der  for  megen  Røg,  aabnedes  Yderdøren.  Bord  og  Stole  hørte  hjemme 
i  Glasstuen,  ikke  i  Røgsluen ;  Sæderne  i  denne  var  dels  Bænke  langs  med 
Vægge,  dels  Stabbar  eller  Stubbe,  Blokke.  Til  »Stabbe«  brugtes  ofte  Ryghvirv- 
ler af  store  Hvaler,  især  Rørhvaler.  Maden  spistes  almindelig  af  et  Fælles- 
trug,  som  blev  stillet  tværs  over  Gryden.  Kaffe  og  The  var  Luksus,  som  kun 
brugtes  ved  Højtider  og  paa  Helligdage.  Den  almindelige  Drik  var  Vand, 
Mælk  eller  blonda:  Valle,  blandet  med  Vand.  Brødet  bagtes  —  og  bages 
for  en  meget  stor  Del  endnu  —  i  Emmerne  paa  Arnen  eller  Ildstedet  i 
cylindriske  Stænger,  »Dryle«,   færøsk  drflur.     Nu  har  Røgstuen  i   mangt 

skiftet  Udseende;  den  har  faaet  Vinduer,  hvorpaa  Glasstuen  tidligere 
havde  Eneret,  opmuret  Ildsted  og  Røgfang  eller  Skorsten.  Sengestederne 
er  endnu,  saaledes  som  de  før  var,  Alkover  i  det  brede  Mellemrum  mel- 
lem Panel  og  Ydervæg  og  med  Skydedøre  for.  Men  til  Trods  for  den 
tarvelige  Bolig  og  den  tarvelige  Levemaade  var  dog  de  Mennesker,  som 
levede  under  de  gamle  Forhold,  gennemgaaende  lykkelige,  lykkeligere  end 
vor  Tids  mere  rastløse  Mennesker,  der  stiller  større  Fordringer  til  Livets 
Bekvemmeligheder. 

Et  eget  Liv  udfoldedes  for  endnu  kun  et  Slægtled  tilbage  i  Røgstuen 
om  Vinteraftenerne,  naar  Arbejdet  med  Uldens  Tilberedning  fandt  Sted. 
Under  Kårdernes  Skratten,  Rokkens  Snurren  og  Strikkepindenes  Ringlen 
blev  her  dels  fortalt  gamle  Sagn,  især  vedrørende  Øernes  ældre  Historie,  og 
Eventyr,  dels  af  en  og  anden  ældre  foredraget  Kvad,  gamle  Kæmpeviser, 
medens  Ungdommen  lyttede  til.  Disse  »Kvældsæder«  hører  nu  Fortiden 
til,  skønt  Sagn  og  Kvad  af  og  til  kan  høres  fortalt  og  foredraget  i  Røg- 
stuen om  Vinteren. 

Øerne  ejer  en  Rigdom  af  gamle  Kæmpeviser  i  færøsk  Sprog,  der 
endnu  til  Dels  synges  ved  Dansesammenkomster.  Den  færøske  Dans  er 
en  Levning  af  den  middelalderlige  Kædedans,  en  Runddans,  under  hvilken 
alle  Deltagerne  holder  hverandre  i  Haanden,  og  som  altid  ledsages  af 
Visesang.  Det  er  saa  at  sige  Færingernes  eneste  Forlystelse.  En  Forsan- 
ger begynder  hvert  Vers,  de  andre  stemmer  i  med,  og  alle  synger  Om- 
kvædet. Endnu  mere  end  de  gamle  færøske  Kvad  bruges  dog  nu  til  Dans, 
især  paa  de  nordligere  Øer,  gamle  danske  Kæmpeviser.  En  egen  Art 
færøsk  Digtning,  ogsaa  almindelig  brugt  til  Dans,  er  de  saakaldte  »Taatter« : 
Skæmte-  og  Spotteviser  i  Kvadstil  og  med  Omkvæd.  Om  en  Person,  som 
lejlighedsvis  havde  gjort  sig  uheldigt  bemærket  og  været  i  en  komisk 
Situation,  blev  der  tidligere  som  Regel  digtet  »Taat«,  og  ikke  sjælden  er 
det  hændt,  at  vedkommende  blev  draget  ind  i  Dansen  for  at  høre  den 
om  ham  digtede  Vise  blive  sungen.  Nu  digtes  der  ikke  saa  meget  som 
før  i  denne  Digtart. 

Den  egentlige  Dansetid  er  mellem  Jul  og  Fastelavn.    1  det  gamle  Om- 

kvæd  til  Oluvakvadet,  som  tidligere  almindelig  blev  sunget  ved  den  egent- 
lige Dansetids  Ophør,  hedder  det  »Gud  han  raader,  naar  vi  drikker  Jul 
igen«,  et  Omkvæd,  som  er  blevet  ændret  og  benyttet  af  Carl  Ploug  i 
Digtet  »Slaget  ved  Slesvig«. 

Aarets  Hovedfest  med  stort  Folkestævne  i  Thorshavn  og  med  Dans 
er  élaosøka  (ældre  6lavsvaka)y  »Olai«-  eller  Olavsmesse,  den  29.  Juli  — 
Kong  Olaf  den  HeUiges  Dødsdag  (norsk  »Olsok«). 

Nationaldragten  er  ikke  saa  udpræget  nu  paa  Færøerne  som  i  tidligere 
Tid.  Den  mandlige  Dagligdragt  (stribet  Hue  af  Nathueform,  rød  og  blaa 
eller  mørke-  og  lyseblaa,  brun  Vadmelskofte,  sorte  Knæbenklæder)  har 
holdt  sig  adskilligt  bedre  end  den  kvindelige  Dragt.  Den  dagligdags  Fod- 
beklædning er  fra  gammel  Tid  Sko  af  barket  Kohud  eller  Oksehud  til 
udendørs  Brug,  af  barket  Lammeskind  til  indendørs  Brug  (de  er  formede 
af  eet  Stykke,  sammensyede  paa  Vristen  og  paa  Hælen  og  fastholdes  ved 
Tvinger). 

Øerne,  som  er  inddelte  i  seks  Sysler  og  syv  Præstegæld,  er  et  Amt  i 
det  danske  Rige,  i  gejstlig  Henseende  et  Provsti.  De  har  en  politisk  Re- 
præsentation i  Lagtinget,  som  er  noget  mere  end  et  Amtsraad,  idet  det 
vedtager  Forslag  til  Love  for  Øerne,  og  de  sender  to  Repræsentanter  til 
den  danske  Rigsdag,  henholdsvis  til  Folketing  og  Landsting.  Det  officielle 
Sprog  er  dansk,  og  dette  bruges  ogsaa  ved  Skoleundervisningen.  Dog  har 
Færøsk  i  den  senere  Tid  vundet  mere  og  mere  Fremgang,  og  der  er  alle- 
rede en  lille  Litteratur  deri.  Øernes  nuværende  Skriftsprog,  som  nærmer 
det  talte  Sprog  til  Oldnordisk  og  Islandsk,  blev  grundet  af  Provst  V.  U. 
Hammershaimb  ved  Midten  af  forrige  Aarhundrede.  Ellers  indtager  fær- 
øsk et  Mellemstandpunkt  imellem  Islandsk  og  Vestnorsk,  skønt  Udtalen 
staar  Norsk  nærmere. 

Øerne,  som  blev  koloniserede  fra  Norge  i  det  9.  Aarhundrede,  blev 
ved  at  være  nær  knyttede  til  dette  Land  lige  til  1814,  da  de  blev  tilbage 
i  Forbindelsen  med  Danmark  ved  Norges  Udskillelse.  Af  deres  Historie 
er  det  nærmest  Oldtidshistorien,  Færingesaga,  og  dens  to  Hovedpersoner^ 

den  snilde  Trond  i  Gata  (det  nuværende  i  Gøtu  paa  Østerø)  og  hans  Mod- 
stander: Helten,  Kristendomsforkynderen  Sigmund  Brestessøn  fra  Skuø 
(omkring  Aar  1000),  som  er  kendt  uden  for  Øernes  Grænser.  Af  Færinger 
i  noget  senere  Tid  er  den  dristige  Søfarer  Magnus  Heinesen  i  det  16.  Aar- 

hundrede  bleven  bekendt. 
Ellers  er  Øernes  Hi- 
storie nærmest  kun  en 
Handelshistorie,  en  Hi- 
storie om,  hvorledes  det 
ene  trykkende  Købmands- 
monopol  efter  det  andet 
har  hæmmet  al  Udvik- 
ling igennem  Aarhundre- 
der.  I  1709  blev  Hande- 
len kongeligt  Monopol , 
som  varede  indtil  1856. 
Flere  Gange  blev  der  gjort 
Forsøg  paa  at  faa  Frihan- 
del indført,  saaledes  især 
af  den  energiske  Skibs- 
fører, Færingen  Poul 
Nolsøe  (i  det  første  Aarti 
af  det  19.  Aarhundrede). 
Han,  der  tillige  er  be- 
kendt som  Digter,  mødte 
imidlertid  meget  stærk 
Uvilje  og  Modstand  fra  den  lokale  Øvrigheds  Side,  og  han  digtede  da 
som  Hævn  sin  Satire  »Fuglekvadet«,  hvori  de  lokale  Øvrighedspersoner 
(heri  medregnet  Handelsforvalteren)  fremstilles  som  Rovfugle,  der  forfølger 
Smaafuglene;  Digteren  selv  er  en  Strandskade,  »Tjeld«,  som  idelig  varer 
Smaafuglene  ad  imod  Rovfuglene.  Nolsøes  tidlige  Død  (paa  Havet)  hindrede 
ham  i  at  se  direkte  Frugt  af  sine  Bestræbelser. 


Fig.  139.    Stykke  af  Hertug  Haakon  Magnussøns  >Retterbodc 
for  Færøerne  af  1298,  kaldet  »Søjdebrevet«. 

Ed  Del  Kullejer,  Lejer  af  Stenkul  fra  Tertiærtiden,  findes  især  paa 
Sjderø,  hvor  der  er  gfort  gentagne  Forsøg  paa  Indførelse  af  rationel  Eul- 
drift;  men  dels  vil  disse  Kuls  uheldige  Lejringsforhold  imellem  de  haarde 
Basaltbænke  altid  vanskeliggøre  Brydningen,  dels  er  de  for  største  Delen 
ikke  af  særlig  god  Kvalitet,  saa  det  er  tvivlsomt,  om  Kuldrift  nogen  Sinde 
vil  komme  til  at  spille  nogen  Rolle  paa  Færøerne.  Syderø  forsyner  sig 
selv  (til  Dels  ogsaa  Thorshavn)  med  Kul;  men  ellers  er  Tørv  Øernes 
BraeDdselsmateriale. 

1  1854  blev  det  nuværende  Lagting  oprettet,  og  to  Aar  senere,  i  1856, 
blev  Handelen  frigiven.  Først  da  begyndte  det  store  Opsving  i  Øernes 
økonomiske  Liv,  et  Opsving,  som  helt  skulde  forandre  Folkets  tidligere 
Levemaade.  Den  økonomiske  Fremgang,  som  især  skyldes  Skibsfiskeriet, 
har  imidlertid  medført  nye  og  store  Udgiftskrav,  hvis  Opfyldelse  skal  mu- 
liggøre videre  Udvikling,  ikke  blot  af  det  dominerende  Skibsfiskeri,  men 
ogsaa  af  Landbrug  og  Opdyrkning.  Nævnes  skal  her  Spørgsmaalene  om 
Anlæg  af  Landeveje  og  af  Skibshavne.  Samtidig  er  Spørgsmaalet  om  større 
Myndighed,  specielt  større  finansiel  Selvstændighed,  for  Lagtinget  bragt  paa 
Bane. 


Kik.   I  21 

DE  DANSKE  KØBSTÆDER. 

AF  Dr.  VILLADS  CHRISTENSEN. 


I.    KØBSTÆDERNES  GRUNDLÆGGELSE. 

GUD  skabte  Landet,  og  Menneskene  byggede  Byernet,  siger  en  engelsk 
Forfatter.  —  Længe  før  nogen  af  vore  Købstæder  blev  til,  var  Dan- 
marks Kyster  og  Øer  beboede  af  Forfædrene  til  de  Mennesker,  som  lever 
der  endnu.  Deres  klodsede  Køretøjer  havde  trukket  Hjulspor  hen  over 
Sletterne  og  banet  de  første  Veje,  deres  simple  Baade  smuttede  hjemme- 
vant ind  og  ud  af  Åamundingeme  og  hen  over  de  blanke  Fjorde. 

Folketallet  voksede,  og  Færdselen  tog  til.  Snart  fremstod  bestemte 
Knudepunkter,  hvor  mange  Veje  mødtes,  og  hvor  mange  Folk  havde 
Ærinde;  de  første  Byer  begyndte  at  dannes. 

Mange  Åarhundreder  senere  —  i  den  kristne  Middelalder  —  skelnede 
man  mellem  to  Slags  Købstæder:  Akselkøbinger  og  Strandkøbinger.  Disse 
Navne  er  senere  gaaet  af  Brug  igen,  men  de  havde  levet  længe  nok  til, 
at  de  kom  ind  i  skriftlige  Optegnelser  og  derved  blev  overleverede  til  os. 
Og  de  peger  ved  deres  Betydning  tilbage  paa  de  ulige  Forhold,  under 
hvilke  Købstæderne  opstod  i  en  tidlig  Tid. 

Akselkøbingen  er  den  Markedsplads  inde  i  Landet,  hvor  Bønderne  i 
Bygden  mødtes  for  at  udveksle  deres  egne  Produkter  med  andre  Egnes. 
Transporten  af  Varerne  foregik  langsomt  og  besværligt  paa  Vognakslerne, 
og  mange  Hjulspor  viste  derfor  ind  mod  en  saadan  Markedsplads.  Torvet, 
som   var   Købingens  Midtpunkt   og  Betingelsen   for   dens  Liv   og  Vækst, 


Digitized  by 


Google 


DE   DANSKE   KØBSTÆDER  33 1 


kaldtes  Åkseltorvet  eller  —  som  man  endnu  kan  træffe  det  i  en  gammel 
By  som  Viborg  —  Hjultorvet.  I  Begyndelsen  holdtes  disse  Markeder  kun 
en  Gang  eller  to  om  Aaret;  men  naar  Folketallet  og  Omsætningen  var 
steget  saa  stærkt,  at  der  kunde  holdes  aabent  Torv  paa  bestemte  Dage 
Aaret  rundt,  var  Markedspladsen  godt  paa  Vej  til  at  blive  en  Købstad. 

Strandkøbingen  derimod  skylder  Havet  sin  Tilblivelse.  Sejladsen  og 
Fiskeriet  skabte  det  samme  travle  Liv  rundt  om  ved  Kysterne,  som  alle- 
rede længe  havde  udfoldet  sig  ved  Markedspladserne  inde  i  Landet.  Frem- 
mede Købmænd  kom  over  Havet  med  deres  Varer,  Færdselsvejene  mødtes 
ved  de  almindeligst  benyttede  Overfartssteder  mellem  vore  Øer  og  Kyster, 
Fiskerlejet  voksede  op  til  én  Købing. 

Men  det  varede  længe,  før  Menneskene  lærte  ret  at  udnytte  Havets 
Veje.  Derfor  er  vore  Strandkøbinger  i  Regelen  af  sen  Oprindelse  —  mange 
af  dem  opstod  først  i  Valdemarstiden  — ,  og  kun  langsomt  og  forsigtigt 
nærmede  de  sig  det  aabne  Hav. 

Thi  Havet  skræmmede,  lige  saa  vel  som  det  lokkede.  Vikinger  og  Sø^ 
røvere  forstod  at  haandtere  Aarer  og  Sejl  fuldt  saa  vel  som  den  fredelige 
Købmand.  Tiderne  var  urolige,  og  Havet  bar  hyppigt  Qendtlige  Flaader 
til  de  danske  Kyster.  Hundrede  Aar  igennem  var  der  ikke  Sikkerhed 
nogen  Dag  for  Vendernes  talløse  Skibe.  De  Byer,  som  vilde  have  Døren 
aaben  ud  mod  den  vide  Verden,  maatte  derfor  samtidig  dække  sig  og 
skjule  sig,  saa  godt  de  kunde.  De  lagde  sig  kun  sjældent  ved  den  aabne 
Strand,  men  næsten  altid  et  Stykke  inde  i  Landet  ved  en  sejlbar  Aa  eller 
i  Bunden  af  en  Fjord.  Saaledes  ligger  næsten  alle  Byerne  paa  Jyllands 
Østkyst,  Ribe  ligger  halvanden  Mil  fra  Havet,  Roskilde  og  Nakskov  inderst 
inde  i  langstrakte  Fjorde. 

Men  de  ældste  af  vore  Købstæder  ligger  inde  i  Landenes  Midte.  Det 
er  Byer  som  Viborg,  Odense,  Ringsted  og  Lund  i  Skaane,  allesammen 
Byer,  hvis  Oprindelse  gaar  tilbage  til  det  Mørke,  der  ligger  forud  for  al 
Historie.  De  er  alle  opstaaede  omkring  hedenske  Offersteder,  —  thi  her, 
hvor  saa  mange  Mennesker  søgte  hen,  og  hvor  Stedets  Hellighed  lovede 
Fred  og  Beskyttelse,  var  de  bedste  Betingelser  til  Stede  for  Omsætning  og 

Handel.  Navnene  Viborg  (det  hellige  Bjærg)  og  Odense  (Odins  Hellig- 
dom) har  endnu  bevaret  den  gamle  nordiske  Benævnelse  for  et  Tempel  (Vi). 
I  Viborg  var  i  den  hedenske  Tid  Hovedofferstedet  for  Nørrejylland,  her 
fik  senere  Landstinget  sit  Sæde,  og  her  foregik  Kongevalg  og  Hyldinger. 
Her  var  allerede  en  betydelig  Stad  paa  Harald  Blaatands  Tid,  da  det 
fortælles,  at  en  Islænder,  som  opholdt  sig  her  for  Handelens  Skyld,  blev 
omvendt  til  Kristendommen.  Odense  havde  en  lignende  Betydning  for 
Fyn,  og  den  nævnes  allerede  Aar  987  i  udenlandske  Breve.  Ringsted  om- 
tales i  den  ældre  Edda.  I  denne  By,  som  laa  midt  i  Sjælland  og  midt  i 
det  gamle  danske  Rige,  var  i  Hedenskabets  Tid  Sjællands  Hovedtingsted 
og  Offersted.  Her  holdtes  hvert  tredje  Aar  et  Hovedblot  (Offer)  for  Øerne, 
hvert  niende  Aar  et  Hovedblot  for  hele  Riget.  Som  et  Minde  fra  den 
Tid,  da  Sjællands  Landsting  holdtes  her,  ligger  endnu  tre  Tingstene  fred- 
lyste paa  Byens  Torv. 

Ligesom  der  i  disse  større  Landsdele  fremstod  en  Hovedstad,  saaledes 
samlede  ogsaa  hver  af  de  mindre  Bygder  sig  om  et  Midtpunkt.  Nord  for 
LimQorden  blev  Hjørring  den  betydeligste  By;  her  holdtes  Vendelboernes 
Sysselting,  og  her  var  senere  Stiftets  Hovedstad.  Harsyssel  i  Vestjylland 
fik  sit  Midtpunkt  i  Holstebro^  der  fremstod  paa  det  Sted,  hvor  den  bekvem- 
meste Overgang  over  Storaaen  var,  og  hvor  den  gamle  Kvægdriftsvej  gik; 
her  var  den  naturlige  Plads  for  Harboerne  at  samles  til  Ting  og  Marked. 
Længere  Syd  paa  havde  Vestjyderne  et  Samlingspunkt  i  den  ældgamle  By 
Ribe,  der  allerede  var  en  betydelig  Handelsstad,  da  Ansgar  byggede  en 
Kirke  her  ved  Aar  860. 

Paa  Sjælland  fandtes  foruden  Ringsted  ældgamle  Byer  som  Slagelse^ 
hvor  der  allerede  blev  præget  Mønter  paa  Knud  den  Stores  Tid  (1018— 
1035)  ligesom  i  Ringsted  og  Odense.  Slangerups  der  er  en  af  Landets  aller- 
ældste Byer,  er  nu  kun  en  Landsby;  og  en  anden  gammel  Købstad  Høge- 
købing^  der  skal  være  Roskildes  Stamby  og  endnu  nævnes  som  Købstad  i 
Kong  Valdemars  Jordebog  fra  Midten  af  det  13.  Aarhundrede,  er  nu  ganske 
forsvundet. 

Selv  om  det  muligvis  ikke  er  paalideligt,  at  Kong  Roar  flyttede  Høge- 

købing  fra  sin  gamle  Plads  inde  i  Landet  ned  til  IsseQordens  Bred  og 
knyttede  sit  eget  Navn  til  den  nye  By,  saa  er  Fortællingen  om  denne 
Flytning  dog  symbolsk.  Det  var  den  Vej,  Bevægelsen  gik.  Saa  snart  der 
blot  nogenlunde  var  bleven  Fred  paa  de  danske  Strømme,  voksede  Strand'- 


Fig.  140.    Johan  Rohde:    Vinteraften  i  Ribe. 

købingerne   frem;    de   blev  hurtigt  mange  i  Tal,   og  i  Tidens  Løb  tog  de 
ganske  Magten  fra  de  gamle  Akselkøbinger. 

I  Regelen  kan  deres  Navne  endnu  fortælle  os  noget  om  de  Forhold, 
som  de  skylder  deres  Tilblivelse.  Havets  Nærhed  har  præget  mange  af 
dem,  saaledes  som  Aarhus  (Aa-Munding)  og  Randers  (Rand-Aaens  Mun- 
ding) eller  Kerteminde  (Udløbet  af  Kertinge  Fjord).  Navnet  Vejle  betyder 
Vadested,  Sæby  er  Byen  ved  Havet,  og  Lemuig  en  Vig  af  LimQorden  neden 

for  Landsbyen  Nørlem^  ligesom  Løgstør  er  Strandbredden  uden  for  Løg- 
sted. Hobro  er  opstaaet  ved  Broen  over  Ho,  og  Grenaa^  der  i  gammel  Tid 
skrives  Grindhøgh,  og  som  fører  en  Bro  i  sit  Bysegl,  er  vel  afledet  af 
Ordet  Grind)  der  ogsaa  betyder  Bro.  Helsingør  er  Byen  paa  den  stenede 
Strand  ved  Øresundets  »Hals«,  —  det  samme  Ord,  der  findes  som  Navn 
paa  en  Flække  ved  LimQordens  Indløb.  Skdskør  betyder  Skælfisk-Ør 
(Muslinge-Strand),  og  paa  en  lignende  stenet  Strand  opstod  Korsør  og  det 
i  Middelalderen  saa  stærkt  besøgte  Fiskerleje  Dragør  paa  Amager.  Middel- 
fart er  det  midterste  af  de  tre  Overfartssteder  fra  Nørrejylland  til  Fyn, 
Bogense  er  det  bøgeklædte  Næs,  og  den  samme  Endelse  findes  i  Navnene 
Horsens  og  Assens.  I  andre  Bynavne  er  det  ikke  Stedets  Beliggenhed,  men 
dets  Betydning  som  Handelsplads,  der  har  været  det  afgørende:  Byen  har 
været  en  Købing,  og  som  saadan  har  man  betegnet  den,  saaledes  som 
Indbyggerne  paa  Ærø  endnu  stadig  kalder  Øens  Købstad  for  Købing,  ikke 
Ærøskøbing.  Ringkøbing  er  Købingen  paa  Rindom  Mark,  og  hele  tre  Byer 
i  Danmark  maa  nøjes  med  Navnet  Nykøbing  og  derved  endnu,  trods 
mange  Aarhundreder  paa  Bagen,  stadig  betegne  sig  selv  som  nys  ankomne 
i  de  gamle  Byers  Lag.  Af  de  to  Købinger  paa  Falster  er  nu  Nykøbing 
langt  den  største;  men  allerede  dens  Navn  fortæller,  at  Stubbekøbing  er 
den  ældste. 

Mange  Købstæder  er  voksede  frem  af  en  ældre  Landsby,  hvis  Navn 
de  da  har  taget  i  Arv.  Bogense  paa  Fyn  og  Rødbg  paa  Lolland  vides  at 
have  været  Landsbyer,  før  de  blev  Købstæder.  Holbæk  siges  at  være  op- 
staaet af  to  Landsbyer,  af  hvilke  den  ene  hed  Holbæk.  I  Kong  Valdemars 
Jordebog  nævnes  Sakstorp  paa  Lolland;  men  et  andet  Sted  i  Jordebogen 
kaldes  den  samme  By  for  Sakskøbing.  Her  er  altsaa  et  Vidnesbyrd  om, 
at  en  Bondeby,  en  Torp,  netop  paa  den  Tid,  da  Jordebogen  blev  afifattet, 
isr  gaaet  over  til  at  blive  en  Købing. 

Saaledes  skabte  det  voksende  Handelsliv  og  navnlig  det  rige  Silde- 
fiskeri allerede  i  Middelalderen  en  Krans  af  Byer  omkring  paa  de  danske 
Kyster.  Inde  i  den  sikre  LimQord  blev  Aalborg  en  vigtig  Plads  med  Han- 
delsforbindelser ud  over  det  aabne.  Hav.    Fjorden  selv  var  stor  nok  til  at 

give  Vækst  til  Købstæder  omkring  sine  Bredder:  Skive,  Lemvig,  Thisted 
og  Nykøbing  paa  Mors,  foruden  Fiskepladser  som  Nibe  og  Løgstør,  der 
ogsaa  engang  skulde  blive  Købstæder,  og  andre  som  Hovsør  og  Hals^  der 
aldrig  blev  det,  men  maatte  ligge  under  i  Konkurrencen  med  Thisted  og  Aal- 
borg. Paa  Jyllands  alleryderste  Sandbanke  opstod  Fiskerbyen  Skageny  der 
blev  Købstad  under  Kong  Erik  af  Pommern.  Fyn  og  Bornholm  omkran- 
sedes af  Kystbyer,  og  Nakskov  og  Stabbekøbing  drev  stor  Handel  paa 
Østersølandene  og  videre  om.  Ribe  var  længe  Danmarks  aabne  Dør  ud 
mod  Vesteuropa,  og  paa  begge  Bredder  af  Øresund  gav  det  rige  Sildefiskeri 
Liv  og  Vækst  til  en  Række  af  Byer.  Malmø  og  Køge^  der  tidligere  laa 
længere  inde  i  Landet,  flyttede  ud  til  Kysten;  Falsterbo  og  Skanør  i  Skaane 
eller  Dragør  paa  Amager  blev  Mødested  for  Tusinder  af  Mennesker,  og  paa 
Møen  skabte  Fiskeriet  en  nu  forsvunden  Købstad  Borre. 

Det  er  saaledes  Naturforholdene,  som  skaber  de  ældste  Byer.  Hvor 
Betingelserne  har  været  til  Stede  for  livligt  Samkvem  til  Lands  eller  Vands, 
opstod  af  sig  selv  en  Købstad,  og  uden  saadanne  naturlige  Betingelser 
vilde  ingen  By  i  Længden  kunne  vinde  frem.  Men  snart  kom  dog  den 
Tid,  da  Mennesket  begyndte  at  blive  Naturen  jævnbyrdig  under  sin  aldrig 
hvilende  Kamp  for  helt  at  gøre  sig  den  underdanig,  og  da  mærkedes  ogsaa 
Menneskenes  Indgriben  i  Købstædernes  Skæbne.  I  Regelen  har  deres 
Virksomhed  fremmet  Købstædernes  Betydning  og  øget  deres  Tal,  kun  i 
enkelte  Tilfælde  eller  i  forbigaaende  Perioder  har  den  hæmmet  dem. 

Dette  gælder  begge  de  to  store  Organisationer:  Kirken  og  Staten. 

Paa  en  Maade  har  jo  Kirkens  Indflydelse  paa  Købstædernes  Udvikling 
allerede  givet  sig  til  Kende  i  den  hedenske  Tid,  idet  de  allerældste  Byer 
er  opstaaet  omkring  de  store  hedenske  Templer  og  Offerlunde.  Men  den 
hedenske  Kirkes  Magt  var  dog  altid  svag,  og  Befolkningen  var  endnu  i 
Oldtiden  saa  spredt,  at  der  ikke  var  Betingelser  til  Stede  for  mange  eller 
store  samlede  Bebyggelser.  Dette  blev  anderledes,  da  Kristendommen  var 
bleven  Landets  Religion.  Nu  mødte  Kirken  frem  med  ganske  anderledes 
stærke  Magtmidler,  end  den  havde  haft  i  den  hedenske  Tid:  store  Rig- 
domme, et  talrigt  Personale,  stærk  Magt  over  Sjælene  og  en  mægtig  Støtte 

i  hele  sin  internationale  Organisation.  Denne  Stormagt  greb  nu  ind  ogsaa 
i  de  smaa  danske  Købstæders  Liv,  dels  ved  at  forøge  de  ældre  Byers  Be- 
tydning, dels  ved  selvstændig  at  fremkalde  nye. 

For  de  Byer,  som  fik  et  talrigt  Præsteskab  med  Kirker  og  Klostre  og 
gejsUige  Stiftelser,  betød  dette  ikke  blot  en  Tilvækst  i  Folketal,  i  Rigdom, 
i  Beskæftigelse  for  mange  Hænder  og  i  Udsigt  til  øget  Omsætning,  men 
det   betød   tillige   et  helt   nyt   aandeligt  Livy  som  de  gamle  Bondebyer  og 

Fiskepladser  ikke  havde  kendt  til.    Hele 

.^    '        ^— -  ._-       :^^^^  ^         Tidens  Lærdom  og  dens  mangelfulde  Vi- 

^3^"^  3  2^£^^^S       denskabelighed.  Skoler,    Bøger  og  aande- 

lige  Interesser  førte  Kirken  med  sig  ind  i 
Købstæderne  og  bidrog  derved  til,  at  det 
hele  Levesæt  i  Byerne  mere  end  tidligere 
blev  forskelligt  fra  Landbefolkningens.  De 
Byer,  som  blev  Stiftshovedstæder,  mærke- 
de Forandringen  stærkest;  men  den  spo- 
redes i  nogen  Grad  i  næsten  alle. 

Hvad  betød  det  f.  Eks.  ikke  for  en 
By  som  Viborg^  at  den  nu  blev  Bispesæde 
med  Domkirke  og  Domkapitel,  12  Sogne- 
kirker foruden  nogle  Kapeller,  3  Klostre, 
et  Helligaandshus,  et  Set.  Mikkels  Hospi- 
tal, en  Set.  Jørgensgaard,  5  hellige  Kilder,  mange  gejstlige  Gilder  og  sin  egen 
Helgen  I  Ribej  der  allerede  paa  Ansgars  Tid  havde  faaet  sin  egen  Kirke, 
formodentlig  en  Bygning  af  Træ,  fik  nu  denne  ombyttet  med  den  endna 
staaende  mægtige  Domkirke,  opført  af  Tufsten  fra  Rhinegnene,  og  snart 
talte  Byen  en  halv  Snes  Kirker  og  4  Klostre.  Aarhus  fik  en  lignende  gejst- 
lig Befolkning,  og  Odense  blev  ikke  blot  Fyns  Bispesæde,  men  ved  en  en- 
kelt historisk  Begivenhed  tillige  et  Midtpunkt  for  hele  Landets  kirkelige 
Liv.  Aar  1086  blev  Kong  Knud  den  Hellige  dræbt  foran  Alteret  i  Set.  Albani 
Kirke  i  Odense.  Hans  Lig  blev  bisat  i  den  nye  Stenkirke,  der  fik  Navn 
af  Sci.  Knuds,  og  Paven  erklærede  ham  for  Helgen.    Hans  Helgenry  gav 


Fig.  141.     Kfdlundborg  Kirke. 

Anledning  til  mange  Valfarter  til  Odense;  der  stiftedes  et  Set  Knuds  Kloster 
og  et  Sci.  Knuds  GildCy  og  Tilstrømningen  af  de  mange  fremmede  blev  en 
stor  Indtægtskilde  for  Byen  og  Oprindelsen  til  det  store  Set.  Knuds  Marked. 
Med  god  Grund  fører  Odense  By  Knud  den  Helliges  Billede  i  sit  Segl. 

Ogsaa  Sjælland  fik  sin  egen  Helgen«  da  Hertug  Knud  Lavard  blev 
dræbt  1131  og  senere  kanoniseret  af  Paven.  Han  blev  begravet  i  Ringsted 
Kirke,  og  Helgenen  Knud  Hertug  fik  snart  en  lignende  Betydning  for 
Ringsted,  som  Knud  Konge  havde  for  Odense.  Ogsaa  her  bragte  Valfarter 
til  Helgenens  Grav  Byen  stor  Fordel,  og  da  Knud  Lavards  Søn  Valdemar 
I  blev  Konge  i  Danmark,  valgte  han  og  hans  Efterfølgere  indtil  Erik  Men- 
ved  Ringsted  Kirke  til  deres  Begravelsesplads,  hvor  de  kunde  hvile  i  Nær- 
heden af  deres  hellige  Stamfader. 

Det  blev  dog  ikke  Ringsted,  men  Roskilde,  der  blev  Sjællands  Stifts 
Hovedstad.  Her  havde  allerede  Harald  Blaatand  (f  985)  opført  den  første 
Trækirke,  Trefoldighedskirken,  i  hvilken  han  selv  blev  jordet,  »den  første 
Konge,  der  blev  begravet  i  indviet  Jorde,  siger  Knytlinge  Saga.  Under 
Svend  Estridsen  (1047 — 1076)  paabegyndtes  Opførelsen  af  en  Domkirke  af 
Sten,  og  foruden  den  fik  Roskilde  12  Kirker  og  5  anselige  Klostre.  Snart 
var  der  næppe  en  af  de  ældre  Byer  i  Danmark,  som  ikke  rummede  et 
eller  flere  Klostre  inden  for  sine  Planker  og  Grave. 

Men  ogsaa  helt  nye  Byer  opstod  omkring  de  gejstlige  Stiftelser.  Midt 
i  Sjælland  grundlagde  den  mægtige  Høvding  Asger  Ryg  og  hans  Brødre 
Klosteret  i  Sorø.  Det  blev  yderligere  støttet  og  fremhjulpet  af  hans  Søn 
Biskop  Absalon,  der  opførte  den  endnu  staaende  Klosterkirke,  og  omkring 
denne  rige  Stiftelse  fremstod  da  Købstaden  Sorø.  I  Sydsjælland  voksede 
Landsbyen  Store  Næstved  op  til  en  Købstad,  da  et  Kloster,  det  senere  Her- 
lufsholm, var  bleven  anlagt  her.  Paa  Lolland  har  Byen  Nysted  en  lignende 
Oprindelse,  og  Øens  Hovedstad  Maribo  skylder  baade  sin  Tilblivelse  og 
sit  Navn  til  det  rige  og  fornemme  Brigittinerkloster,  som  blev  grundlagt 
her  under  Kong  Erik  af  Pommern.  Paa  samme  Maade  og  paa  samme 
Tid  opstod  Mariager  i  Jylland,  og  lidt  senere  grundedes  Klosteret  Mariested 
i  Vendsyssel,   hvorved    den   lille  Kystflække  Sæby  blev  sat  i  Stand  til  at 

opnaa  Købstadret.    For  Byen  Nykøbing  paa  Mors  havde  Anlæget  af  Klo- 
steret Dueholm  en  lignende  Betydning. 

Men  samtidig  var  ogsaa  Statsmagten  bleven  stærk  nok  til,  at  den  kunde 
sætte  sit  Præg  paa  Landet.  Allerede  fra  Oldtiden  af  havde  det  offentlige 
Liv  haft  nogen  Indflydelse  paa  Købstædernes  Udvikling:  Kongevalg  og  Hyl- 
dinger, Landsting  og  Sysselting  havde  givet  deres  Bidrag  til  de  ældste  By- 
ers Vækst.     Da  senere  Danehoffer  holdtes  for  hele  Riget,  blev  disse  Sam- 


Fig.  142.     Parti  af  Vordingborg  Slots  Ruiner. 

menkomster  af  Landets  Stormænd  til  ikke  ringe  Gavn  for  Byer  som  Vor- 
dingborg og  Nyborg.  Men  endnu  mere  betød  det,  at  Kongerne  efterhaan- 
den  foretrak  bestemte  Byer,  hvor  de  paa  deres  Rejser  omkring  i  Landet 
tog  Bopæl  for  kortere  eller  længere  Tid.  Roskilde  var  Kongernes  Hoved- 
sæde i  den  ældre  Middelalder.  Valdemarerne  opholdt  sig  hyppigt  i  Vor- 
dingborg^  hvor  derfor  Rigsforsamlinger  og  Danehoffer  holdtes,  og  hvorfra 
Togterne  mod  Venden  udgik.  Saa  meget  betød  dette  for  den  lille  By,  at 
da  Slottet  i  Middelalderens  Slutning  ikke  længer  var  Kongebolig,  gik  ogsaa 
Byen  tilbage.     I  Næstved  opholdt  Kongerne  sig   ofte,   ligeledes  i  Skelskør, 

hvor  dog  ingen  Konge  skal  have  været  siden  Erik  Men  veds  Tid.  Paa  Fyn 
nød  Odense  og  Ngborg  godt  af  Kongernes  hyppige  Besøg,  og  i  Jylland 
gælder  det  samme  for  Kolding  og  Ribe.  Men  ellers  blev  fra  Erik  af  Pom- 
Daerns  Tid  Københavns  Slot  Kongernes  sædvanlige  Opholdssted  og  Rege- 
ringens Sæde. 

Men  af  større  Betydning  for  Købstædernes  Udvikling  end  disse  Møder 
og  enkelte  Kongebesøg  blev  dog  de  varige  Anlæg,  som  Regeringen  skabte. 
Ligesom  Gejstligheden  byggede  Kirker  og  Klostre,  anlagde  Kongen  Fæst- 
ninger og  Borge,  og  for  Byerne  fik  disse  ganske  den  samme  Betydning: 
de  fremhjalp  ældre  Anlæg  og  de  skabte  andre  af  ny. 

Først  i  Læ  af  en  befæstet  Borg  kunde  Strandkøbingerne  ret  vokse  sig 
frem,  og  de  mange  danske  Købstadnavne,  som  ender  paa  -borg,  vidner 
noksom  om,  hvor  stor  Betydning  saadanne  Anlæg  har  haft.  Mange  af  dem 
er  meget  gamle.  Vardehus  er  vistnok  ældre  end  Varde,  og  Aalborgs  Navn 
tyder  paa,  at  Byen  er  opstaaet  omkring  en  gammel  Borg.  Ved  Vejle  laa  i 
Middelalderen  to  Befæstninger,  Borgvold  og  Rosborg,  og  uden  deres  Be- 
skyttelse havde  Vadestedet  vel  næppe  kunnet  afføde  den  fremvoksende  By. 
Grænsebyen  Kolding  dækkedes  af  den  gamle  Befæstning  Skindelborg,  der 
senere  afløstes  af  Koldinghus,  ligesom  Riberhus  dækkede  den  store  Han- 
delsplads ved  den  anden  Ende  af  Grænseskellet  mellem  Nørre-  og  Sønder- 
jylland. 

Paa  Sjællands  nordligste  Pynt  laa  i  Middelalderen  en  nu  forsvunden 
Købstad  Søborg  omkring  et  stærkt  befæstet  Slot  af  samme  Navn.  Denne 
Fæstning  var  meget  gammel,  selv  om  den  Indskrift  ikke  skal  tages  bog- 
staveligt, der  siges  at  have  staaet  over  Borgens  Port :  at  Alexander  og  Ari- 
stoteles levede,  dengang  Søborg  Slot  blev  bygget.  I  Roskilde  skal  Harald 
Blaatand  have  bygget  en  Kongsgaard,  og  da  den  var  forsvundet,  anlagdes 
ved  Aar  1100  Borgen  Haraldsborg  uden  for  Byen,  paa  hvilken  Kongerne 
derefter  ofte  boede.  Helsingør  er  kommen  frem  i  Ly  af  de  vekslende  Be- 
festninger  ved  Øresundets  Indløb:  Flynderborg,  senere  Krogen  eller  Øre- 
krog, til  sidst  Kronborg.  Kallundborg  er  opstaaet  omkring  det  Slot,  som 
Biskop  Absalons  Tvillingbroder  Esbern  Snare   anlagde  her  ca.  1170.     Vor- 

dingborg  var  et  gammelt  Overfartssted  fra  Sjælland  til  Falster,  men  fik 
først  større  Betydning,  da  Kong  Valdemar  I  (1157—1182)  her  havde  bygget 
en  mægtig  Borg.  Paa  Fyn  opstod  Nyborg  og  paa  Falster  Nykøbing  lige- 
ledes omkring  befæstede  Slotte  fra  Valdemarernes  Tid,  og  det  samme  gæl- 
der Stege  paa  Møn.  Dette  Navn  er  det  samme  som  det  svenske  Borgnavn 
Ståke;  det  afledes  af  det  oldnordiske  Ord  Stik,  en  Pæl,  der  nedrammes  i 
Vandet.  —  Endnu  langt  op  i  den  nyere  Tid  kunde  et  kongeligt  Slot  kalde 


Fig.  143.     Riberhus  paa  Frederik  ITs  Tid. 


en  Købstad  til  Live.  Skanderborg  Slot  er  ganske  vist  gammelt,  men  Køb- 
staden, som  bærer  dets  Navn,  fik  først  sine  Privilegier  under  Frederik  II 
1583.  Og  Hillerød,  der  opstod  omkring  Slottet  Frederiksborg,  blev  først 
Købstad  ved  Tiden  omkring  1660. 

Men  den  navnkundigste  af  de  danske  Stæder,  hvis  Oprindelse  kan 
føres  tilbage  til  Anlæget  af  et  befæstet  Slot,  er  dog  Landets  Hovedstad 
København.  Paa  dens  Grund  laa  fra  gammel  Tid  en  Landsby  Havn,  der 
første  Gang  nævnes  ved  Aar  1043,  og  paa  Stranden  neden  for  den  var 
Markedsplads  og  Anlægssted  for  Fiskere  og  Købmænd.  Men  for  at  der  af 
disse   to   Bestanddele   kunde   fremgaa  en  betydelig  By,  maatte  endnu  en 

tredje  komme  til:  Befæstningen,  der  gav  det  voksende  Handelsliv  Sikker- 
hed og  Beskyttelse. 

Saa  anlagde  Absalon, .  Sjællands  Biskop,  ved  Åar  1157  sin  befæstede 
Borg  i  Havn  paa  en  Holm  tæt  uden  for  Kysten;  og  mange  Aar  var  ikke 
gaaet,  før  en  blomstrende  Købing  stod  bag  Borgen  inde  paa  Sjællands 
Kyst,  og  Landsbyen  Havn  var  forvandlet  til  Købstaden  Køpmannahaun. 

Saa  mange  Købstæder  opstod  omkring  de  faste  Borge  eller  nød  Be- 
skyttelse under  dem,  at  Borgere  efterhaanden  blev  den  almindelige  Benæv- 
nelse for  de  Folk,  der  boede  i  Byerne.  Forhen  kaldtes  de  endnu  under- 
tiden Bønder,  senere  Bymænd. 

IL     MIDDELALDERENS  KØBSTÆDER. 

Paa  Valdemaremes  Tid,  omkring  Aar  1200,  fandtes  allerede  de  fleste 
af  vore  nuværende  Købstæder.  De  havde  faaet  deres  Omraade  udskilt  fra 
det  omgivende  Land  og  skulde  ikke  længer  svare  under  det  almindelige 
Herredsting.  De  havde  deres  eget  Tingsted  inde  i  Byen,  deres  egen  Øv- 
righed og  deres  egen  Byrets  der  gjaldt,  saa  langt  Købstadens  Jord  naaede. 
Ude  hvor  Landevejen  førte  ind  over  Byens  Grænseskel,  stod  Fredskorset 
oprejst  som  Tegn  paa,  at  her  begyndte  den  særlige  Ret  og  den  særlige 
Beskyttelse. 

Thi  Lovene  var  strengere  og  Bøderne  højere  inde  i  Byen  end  ude  paa 
Landet.  Handel  og  Omsætning  kunde  ikke  trives,  hvor  Ufred  herskede,  og 
Voldsomheder  kunde  befrygtes.  Derfor  lystes  Fred  over  Torvet,  saa  længe 
Markedet  holdtes,  og  denne  Torvefred  blev  senere  til  den  almindelige  Byfredj 
som  der  var  streng  Straf  for  at  bryde.  Efterhaanden  samledes  de  Bestem- 
melser, der  gjaldt  for  de  enkelte  Byer,  til  særlige  Stadsretter,  Den  ældste 
Stadsret,  vi  kender  fra  det  gamle  danske  Landomraade,  er  Byen  Slesvigs 
fra  omtrent  Aar  1201;  senere  fulgte  Roskilde  efter,  saa  Ribe  med  den  for 
sin  Strenghed  særlig  bekendte  »Riberet c  og  efterhaanden  de  andre  større 
Byer. 

Retsbeskyttelsen  var   dog   trods  alle  Bestræbelser  stadig  mangelfuld  i 

Middelalderen,  og  ved  frivillige  Sammenslutninger  søgte  Borgerne  at  bøde 
derpaa.  Saaledes  opstod  de  talrige  Gilder,  som  kan  spores  her  i  Landet 
fra  Svend  Estridsens  Tid.  Det  var  halvt  gejstlige  Fostbroderskaber,  hvis 
Medlemmer  edelig  havde  forpligtet  sig  til  at  forsvare  og  beskytte  hver- 
andre. Blev  en  Gildebroder  dræbt,  skulde  de  andre  hævne  hans  Død,  og 
hvor  alvorligt  dette  blev  taget,  ses  f.  Eks.  deraf,  at  Gildebrødrene  i  Slesvig 
dræbte  Kong  Niels  til  Hævn  for  Knud  Lavard,  der  havde  været  Medlem 
af  Gildet.  Hvis  omvendt  en  Gildebroder  selv  gjorde  sig  skyldig  i  Mand- 
drab, skulde  de  andre  hjælpe  ham  til  at  flygte  eller  sammenskyde  Penge 
til  at  udrede  Mandeboden.  Alle  Gilder  var  indviede  til  en  Helgen,  under 
hvis  Beskyttelse  de  stillede  sig,  og  hvem  de  ved  deres  Sammenkomster 
viste  særlig  Ære.  I  Odense  stiftedes  et  Set.  Knuds  Gilde  allerede  faa  Aar 
efter  Kongens  Drab,  og  det  blev  snart  saå  anset,  at  ingen  kunde  blive 
Købmand  i  Odense  uden  at  være  Medlem  af  det.  Selskabelige  Sammen- 
komster spillede  en  stor  Rolle  ved  Gildevæsenet,  og  under  denne  Form 
lever  adskillige  af  disse  middelalderlige  Sammenslutninger  endnu,  saaledes 
det  gamle  »Guds  Legems  Lav«  eller  »Papegøjegildet«  i  Aalborg. 

Købstadens  ældste  Ret  er  Retten  til  at  holde  Torv,  og  fra  første  Færd 
var  saaledes  Byernes  Næringsliv  knjrttet  til  Handelen.  Ved  at  forskaflRe 
sig  kongelige  Privilegier  og  ved  en  uafladelig  Kamp  mod  »Landprang«  c^ 
»ulovlige  Havne«  forsøgte  Købstæderne  at  afskaffe  al  anden  Omsætning 
end  den,  der  foregik  paa  Købstadens  Torv.  Kongerne  støttede  villigt  disse 
Bestræbelser,  thi  de  havde  gode  Indtægter  af  Købstæderne;  men  Klagerne 
over  Landprang  forstummede  dog  aldrig.  »Ingen  have  Havn  uden  ved 
Købstæderne,  som  de  af  Arild  haver  været«,  hedder  det  under  Dronning 
Margrete.  Hendes  Efterfølger  Erik  af  Pommern  fastslaar,  at  Byerne  har 
Eneret  til  al  Handel;  men  Kristian  I  maa  atter  til  at  indskærpe,  at  »Bøn- 
der skal  bjærge  sig  af  Ager  og  Eng,  og  Købmænd  af  Købmandsskab«. 
Siden  forsøgte  man  i  stor  Udstrækning  at  anvende  Læbælter  uden  om 
Købstæderne.  Under  Kong  Hans  fik  saaledes  Viborg  et  Læbælte  af  fire 
Mils  Omkreds.    Lige  meget  hjalp  det. 

Ogsaa  Haandværkerne  søgte  man  at  tvinge  inden  for  Bygrænsen.    Her 

Fig.  144.    Første  Side  af  Kristoffer  af  Baierns  Stadsret  for  København  1443. 

boede  i  Regelen  hvert  Haandværk  samlet  for  sig,  saaledes  som  mange  Ga- 
denavne i  København  endnu  minder  om:  Skoboderne,  Saltboderne,  Skin- 
dergade, Kødmangergade,  Vognmandsgade.  Haandværkerne  blev  dog  aldrig 

saa  ansete  som  de  »fornemme  Borgere«,  Købmændene,  af  hvis  Kreds  de 
styrende  i  Byen  altid  udgik.  Endnu  saa  sent  som  Aar  1800  var  det  noget 
af  en  social  Begivenhed,  da  den  første  Haandværker,  en  Smed,  valgtes  ind 

i  Københavns  kommunale  Raad. 

Af  indgribende  Betydning  for 
det  danske  Købtadsliv  blev  det  nære 
Naboskab  med  de  store  tyske  Han- 
delsstæder.  Naboskabet  bragte  baa- 
de  godt  og  ondt.  Tyskerne  var  de 
danskes  Læremestre;  fra  Lybæk  og 
de  andre  Hansestæder  kom  Fore- 
tagsomhed og  Kapital  til  Danmark, 
og  mange  Tyskere  indvandrede  til 
de  danske  Byer.  Minder  om  dem  kan 
endnu  træffes  rundt  om  i  vore  Pro- 
vinsbyer, saaledes  i  Randers  med 
de  gamle  tyske  Gadenavne  Kehre- 
weder,  Trangstræde,  der  før  hed 
Travenstræde,  og  den  nu  forsvundne 
Peberslip,  der  stammer  fra  »Peber- 
svendenesc  Tid.  Men  vore  Køb- 
stæder var  endnu  for  smaa  og  Bor- 
gerskabet for  fattigt  til  at  kunne 
holde  Konkurrencen  ud,  og  det 
endte  let  med,  at  de  fremmede 
helt  tog  Magten  og  Fordelen.  I  Næstved  betød  de  hanseatiåke  Købmænd 
saa  meget,  at  deres  Fordrivelse  svækkede  Byen  føleligt,  og  Ribe  maatte  allerede 
i  Middelalderens  Slutning  træde  i  Skygge  for  de  tyske  Handelsbyer.  Men  var 
det  et  tvivlsomt  Gode  at  have  Hansestæderne  som  Venner,  blev  Ulykken  des 
mere  aabenbar,  naar  de  kom  som  Fjender.  Talrige  Fejder  er  bleven  udkæm- 
pede med  dem,  og  mange  danske  Byer  har  de  plyndret  og  brændt.  1368  ind- 
tog de  selve  København  og  ødelagde  baade  Slottet  og  Byen  i  Bund  og  Grund. 


Fig  145.    Mølletaarnet  i  Stege. 

Det  sidste  store  Opgør  med  Hansestæderne  fandt  Sted  i  Grevens  Fejde 
(1534 — 1536),  og  Sammenstødet  blev  denne  Gang  saa  voldsomt  og  øde- 
læggende^ fordi  det  var  tilsat  med  Klassekampe  og  Borgerkrig.  Næsten 
ingen  Købstad  gik  nskadt  ud  af  Landets  Hærgning.  I  Jylland  var  det  sær- 
lig Byerne  i  det  nordlige  og  vestlige,  som  det  gik  ud  over.  Varde  led 
meget,  og  Aalborg  blev  stormet  og  udplyndret.  Alle  de  fynske  Byer  blev 
plyndrede  eller  brændte.  Paa  Sjælland  blev  Søborg  Slot  og  By  ødelagte^ 
og  ingen  af  dem  rejste  sig  igen.  Haraldsborg  ved  Roskilde  forsvandt  ved 
samme  Lejlighed,  og  Borgerne  i  Stege  paa  Møen  nedbrød  selv  deres  Fæst- 
ning Stegeborg.  København  blev  tvungen  til  Overgivelse  efter  en  haard  og 
langvarig  Belejring  og  forvandt  først  senere  det  Knæk,  den  ved  denne 
Lejlighed  havde  faaet.  Alle  Købstæder  var  mere  eller  mindre  udsugede 
af  Krigsfolkene,  og  endnu  længe  efter,  at  Fejden  var  endt,  vedblev  de  at 
tynges  af  svære  Indkvarteringer. 

Men  Grevefejdens  Ulykker  var  ikke  ene  om  at  svække  Købstædernes 
Betydning  ved  Overgangen  til  den  nyere  Tid.  Kirkereformationen  virkede 
i  samme  Retning.  Ligesom  den  katolske  Kirkes  mægtige  Gejstlighed  og 
store  Stiftelser  i  sin  Tid  havde  gavnet  Byerne,  saaledes  kom  det  nu  til 
særlig  at  gaa  ud  over  dem,  da  Kirkens  Magt  blev  brudt.  Byer  som  Ribe  og 
Roskilde  kunde  ikke  taale  det  store  Tab,  da  den  talrige  Gejstlighed  for- 
svandt, og  alle  Klostrene  og  mange  Kirker  blev  nedlagte.  Med  Reforma- 
tionen var  deres  Storhedstid  uigenkaldelig  forbi.  For  Ringsted^  Næst- 
vedy  Mariager  betød  Klostrenes  Nedlæggelse  Tabet  af  deres  vigtigste  Støtte. 
Viborg  og  Odense  mistede  deres  stærkt  gejstlige  Præg,  om  de  end  paa  for- 
skellig Vis  vedblev  at  indtage  en  fremragende  Stilling  hver  i  sin  Landsdel. 
Hjørring  og  Aakirkebgy  der  i  Middelalderen  havde  været  Sæde  for  deres  Lands- 
deles kirkelige  Styrelse,  maatte  nu  se  deres  Betydning  overflyttet  til  Aalborg 
og  Rønne.  I  næsten  alle  Købstæder  blev  ældre  Kirker  nedlagte:  I  Viborg  for- 
svandt 12  paa  een  Gang  under  Frederik  I,  og  lige  saa  mange  nedlagdes  i 
Roskilde.  Disse  sidste  henstod  som  øde,  indtil  Kristian  IV  lod  de  Fraad- 
sten,  hvoraf  de  var  byggede,  male  til  Cement  til  Brug  ved  Opførelsen  af 
sit  nye  Tøjhus  i  København. 

Unde  OK  Folk.    I.  22 

III.     KØBSTÆDERNES  BLOMSTRINGSTID. 

Men  trods  Borgerkrigen  og  Kirkeforandringen  blev  det  følgende  Aar- 
hundrede  dog  alt  i  alt  en  stor  Opgangstid  for  Købstæderne.  De  bavde  i 
Middelalderens  Slutning  faaet  saa  kraftig  en  Vækst^  at  forbigaaende  Uvejr 
ikke  kunde  knække  dem.  I  Tidsrummet  mellem  Grevens  Fejde  og  Krigen 
med  Sverrig  1657—60  naaede  vore  Købstæder  den  mest  blomstrende  Tid,  de 
endnu  bavde  kendt. 

Indvandringen  af  fremmede  vedblev,  men  deres  Herredømme  var  bmdt 
efter  Grevefejden,  og  de  kom  ikke  længer  som  Udsugere  og  Herrer,  men 
som  det  friske  Blod,  der  bragte  forøget  Liv  i  Danmarks  Handel.  Det  var 
særlig  Tyskere  og  Nederlændere,  som  søgte  hertil,  delvis  trængte  fra  deres 
Hjemstavn  af  Religionskrigenes  Ødelæggelser.  I  Hebingør,  København  og 
den  af  Kristian  IV  grundlagte  nye  By  Kristianshavn  var  de  saa  talrige,  at 
de  bavde  deres  egne  tyske  Kirker.  Ogsaa  i  Køge  og  Ncestved  dannedes 
tyske  Menigheder.  Driftige  Købmænd  virkede  i  dette  Tidsrum  i  nsasten 
alle  Byer:  Jørgen  Kock  i  Malmø,  Oluf  Bager  i  Odenscy  Jens  Bang  i  Aal- 
borg^  Henrik  Rosenvinge  og  Sander  Lejl  i  Helsingør,  Mikkel  Vibe,  Johan 
Braem,  Hans  Nansen  og  Henrik  Muller  i  København,  Handelsselskaber 
stiftedes,  og  danske  Handelsskibe  viste  sig  paa  alle  Have. 

Paa  Fyn  hævdede  Odense  sig  stadig  som  den  vigtigste  By.  Sejlad- 
sen gik  op  ad  Odense  Aa,  men  da  denne  ved  Aar  1600  begyndte  at 
sande  til,  brugte  de  Odense  Købmænd  Kerteminde  som  Udskibningssted  og 
bragte  derved  ogsaa  denne  lille  By  i  Flor.  Paa  Lolland  havde  Nakskov  en 
udstrakt  Handel  paa  Tyskland,  Norge  og  Vesterlandene;  og  Nykøbing  paa 
Falster  fik  sin  Glansperiode,  da  Frederik  IFs  Enke,  Dronning  Sofie,  boede 
paa  Slottet  i  en  lang  Aarrække  og  iøvrigt  ophjalp  Byen,  som  i  denne  Pe- 
riode tog  Luven  fra  Stubbekøbing,  der  tidligere  havde  været  Falsters  vig- 
tigste By.  I  Jylland  blev  Aarhus  og  Horsens  vigtige  Søstæder,  og  Rcmders 
kom  i  saadant  Ry  for  sine  driftige  Købmænd  og  mange  rede  Penge,  at 
Byen  kaldtes  »det  liden  Kiel«.  Allerede  i  Slutningen  af  Middelalderen 
havde   Paaskesønnerne,  tre  Brødre  i  Randers,  »forbygget  alle  Borge«,  o: 

bygget  Huse  i  Byen  større  end  Adelsgaarde ;  og  det  er  en  Efterklang  af 
den  Tids  Storbed,  naar  det  endnu  en  halv  Snes  Aar  efter  Svenskekrigen 
hedder  poetisk  om  Randers:  »Du  fede  Laksestad,  herømte  RigdomskisteU 
Den  betydeligste  af  de  jydske  Byer  var  dog  Aalborg,  der  laa  godt  for  Silde- 
6skeriet  og  drev  stor  udenlandsk  Handel.  En  gammel  Indtægtskilde  for 
Jylland,  nemlig  Stndefedning  og  Studehandel,  udvikledes  stærkt  i  det  16.  og 


Fig.  146.    Louis  Jensen:  Sønderbro  i  Randers. 

17.  Aarhundrede  og  bragte  Penge  til  de  Byer,  som  laa  ved  de  store  Kvæg- 
driftsveje.  Særlig  gavnede  den  Ribe  og  Kolding,  hvor  Øksentolden  skulde 
betales;  men  ogsaa  en  Smaastad  som  Ringkøbing,  der  efter  Reformationen 
fik  Tilladelse  til  Udførsel  af  Stude,  og  som  dengang  havde  bedre  Forbin- 
delse med  Havet  end  senere  hen,  opnaaede  herigennem  en  forholdsvis 
blomstrende  Stilling. 

En  stedse  voksende  Indtægtsside  for  Riget  var  ogsaa  den  Told,  der 
siden  Erik  af  Pommerns  Tid  maatte  erlægges  af  alle  Skibe,  som  sejlede 
gennem  de  danske  Sunde.     Betydeligst  var  denne  Indtægt  i  det  stærkest 

befærdede  Øresund,  og  Opkrævningen  af  Øresundstolden  gav  Hebingør  et 
overordentligt  Opsving.  I  Begyndelsen  var  al  Sejlads  gennem  Store-  og 
Lillebælt  forbudt;  men  senere  oprettedes  en  Toldstation  i  Nyborg,  hvor 
Strømtolden  kunde  erlægges,  og  til  sid^t  kom  en  lignende  i  Fredericia. 

Kongemagten  havde  hjulpet  Købstæderne  frem,  men  til  Gengæld  be- 
gyndte den  at  gribe  mere  ind  i  deres  Styrelse  end  forhen.  Allerede  kort 
efter  Grevefejden  havde  Kongerne  begyndt  at  indsætte  Borgmestre  og  By- 
fogder,  som  tidligere  var  bleven  valgte  af  Byerne  selv.  Medens  Velstanden 
steg,  gik  Selvstyret  tilbage. 

Og  snart  var  Byernes  gode  Tid  forbi.  Kristian  IV*s  Politik  havde  alle- 
rede to  Gange  kaldt  fjendtlige  Hære  op  i  Jylland,  og  Wallensteins  og  Tor- 
stensons  Hærgninger  blev  som  et  Forvarsel  om  de  svære  Tider,  der  skulde 
komme.  Medens  Regeringens  Politik  førte  Danmark  til  Undergangens 
Rand,  blev  Landets  samlede  Rigdom  spredt  for  alle  Vinde,  og  den  sidste 
Rest  af  borgerligt  Selvstyre  forsvandt. 


IV.    NEDGANG  OG  FORFALD. 

Efter  de  gode  Tider  kom  Faldet  pludseligt  og  dybt  ved  den  ulykkelige 
Krig  med  Sverrig  1657—60.  En  Hjemsøgelse  som  denne  havde  ikke  ramt 
Danmark  siden  Middelalderens  uroligste  Tider,  —  selv  Grevens  Fejde,  der 
ellers  minder  saa  meget  om  Svenskekrigen,  kan  ikke  sidestilles  med  denne 
i  Henseende  til  Ulykkernes  Omfang  og  Varighed.  Fra  først  til  sidst  fiør- 
tes  denne  Krig  inden  for  Landets  egne  Grænser,  og  tre  forskellige  Hære  — 
den  danske,  den  svenske  og  de  allierede  Brandenburgere  og  Polakker  — 
skulde  i  disse  Aar  leve  paa  Danmarks  Bekostning.  Da  endelig  E[rigen  var 
forbi,  var  Landet  udpint  til  den  sidste  Skilling;  alle  Virksomheder  var  ude 
af  Drift,  al  Handel  standset,  Byernes  Næringsliv  lammet  for  lange  Tiden 
Det  varede  100  Aar,  inden  den  Tilbagegang,  som  Krigen  havde  foraar- 
saget,  blot  nogenlunde  blev  oprettet  igen,  og  paa  Købstædernes  Skatte- 
mandtaller kan  det  ligefrem  maales,  hvor  stærk  og  hvor  langvarig  Tilbage- 
gangen har  været.    Gennemgaaende  formindskedes  de  skatteydendejBor- 

geres  Tal  med  en  Tredjedel,  og  paa  mange  Steder  gik  det  endnu  værre. 
Odense  havde  før  Krigen  c.  5000  Indbyggere,  efter  Krigen  c.  3800,  og  først 
i  1760  naaede  Byen  igen  sit  gamle  Indbyggertal.  I  Tiden  fra  1642  til  1735 
er  AntaUet  af  Skatteydere  i  Helsingør  gaaet  ned  fra  877  til  427,  i  Næstved  fra 
395  Ul  170,  i  Vordingborg  fra  212  til  108,  i  Ribe  fra  591  til  278,  gennem- 
snitlig altsaa  til  under  det  halve.  Ingen  Del  af  Landet  gik  fri  for  Ind- 
kvartering, Udplyndring  og  Brandskatning,  og  da  Freden  endelig  var  slut- 
tet, var  en  Tredjedel  af  det  gamle 
danske  Landomraade  givet  i 
Fjendernes  Haand. 

Nogle  Eksempler  skal  næv- 
nes paa  de  uhyre  Summer, 
som  Byerne  havde  maattet  ud- 
^c>  og  paa  de  Ødelæggelser, 
som  de  havde  været  Genstand 
for. 

Aalborgs  Udgifter  til  Krigs- 
folkene opgøres  efter  Fredslut- 
ningen  til  166,500  Rdlr.,  foruden 
hvad  de  private  havde  maattet 
give  de  indkvarterede  Soldater 
>inden  Døre«.    Alle  Spaniefarere 

og  andre  store  Skiberum  var  borte  og  kun  nogle  faa  og  smaa  Skuder  til- 
bage. Før  1657  uddreves  fra  Byen  aarlig  6000  Øksne,  efter  1660  næppe 
300.  I  Vejle  var  allerede  under  Wallensteins  Indfald  omtrent  200  Huse 
bleven  ødelagte;  efter  Svenskekrigen  var  i  det  hele  kun  29  Bygninger  be- 
boede, de  øvrige  var  brændte  eller  ødelagte  og  deres  Beboere  bortflygtede 
eller  omkomne.  Endnu  i  1793  havde  Byen  ikke  naaet  den  Størrelse  igen, 
som  den  havde  paa  Wallensteins  Tid,  idet  der  da  kun  fandtes  i  alt  169 
Gaarde  og  Huse  i  Byen.  Paa  Fyn  var  Assens  bleven  udplyndret  saa  fuld- 
stændigt af  Svenskerne,  at  Indbyggerne  endogsaa  blev  tvungne  til  at  af- 
bre  sig  de  Klæder,  de  havde  paa  Kroppen ;  og  Byens  egne  Heste  og  Vogne 


Fig.  147. 


Middelalderligt  Hus  i  Næstved. 
(Raadhuset.) 

maatte  derefter  bortkøre  det  plyndrede  Gods.  I  Svendborg  var  af  138  Gaarde 
over  70  helt  afbrudte,  medens  mange  var  øde  og  ødelagte,  og  Byen  havde 
til  Svenskerne  maattet  betale  88,177  Rdlr.  I  Faaborg  var  der  kun  6  eller 
6  Borgere  tilbage,  som  efter  Krigen  knnde  sættes  i  Skat.  I  Kerteminde  var 
131  Gaarde  ødelagte  eller  helt  afbrændte.  —  Paa  Lolland  var  Nakskov 
aldeles  ødelagt,  da  den  efter  en  haard  Belejring  og  11  Ugers  Bombarde- 
ment maatte  overgive  sig  til  de  Svenske.    Borgerne  forlod  Byen,  og  i  flere 

Aar  derefter  stod  den  næsten  øde. 

Korsør  havde  betalt  i  Pengeskatter  og 
vedUdplyndring81,025  Rdlr.,  Ifæstved  72,843 
Rdlr.,  Roskilde  108,796  Rdlr.    I  Vordingborg 
var  over  60  Gaarde  og  Boliger  ganske  ned- 
brudte, i  Kallundborg  22  nedbrudte  og  53 
øde,  —  saaledes  lyder  de  officielle  Indbe- 
retninger fra  den  ene  By  efter  den  anden. 
Landets  Genrejsning  efter  Krigen  fore- 
gik overordentlig  langsomt;    eller    rettere: 
Tilbagegangen  fortsattes  endnu  længe  efter 
Freden.    Endnu  i  1717  fandtes  i  Helsingør 
ikke    mindre   end    226  forfaldne   Huse  og 
øde  Gaarde.    Viborg^  som  i  1672  havde  haft 
2704  Indbyggere,  havde  i  1769  kun   1990. 
I  mer  end  100  Aar  laa  Virkningerne  af  denne  Krig  som  et  knugende 
Tryk  over  de  danske  Købstæder.    Fattigdom  var  til  Huse  overalt,  den  sid- 
ste Rest  af  Selvstyre  var  forsvundet  under  det  uindskrænkede  Enevælde^ 
som  indførtes  i  Staten  efter  1660,  og  al  Forbindelse  med  den  store  Verden 
var  afbrudt.   Nu  blev  der  snævert  og  trangt  bag  Accisebommene.   Al  Stands- 
følelse  og  alt  ægte  Borgersind  veg  fra  Købstæderne  og  gav  Plads   for  en 
slavisk  Underkastelse  under  Magten  og  en  krybende  Ærefrygt  for  de  for- 
nemme.   Alle  Horisonter  lukkedes,  Spidsborgerligheden  bredte  sig,  og  den 
Smule  Foretagsomhed,  der  kunde  tænke  paa  at  vove  sig  frem  i  Provins- 
byerne, blev  kvalt  af  Regeringen,   der  nu  udelukkende  samlede  sin  Inter- 


Fig.  148.     Middelalderligt  Has  i 
Kallundborg. 

esse  om  København.  Den  kongelige  Residensstad  blev  privilegeret  paa  det 
øvrige  Lands  Bekostning.  Her  byggedes  Slotte,  her  anlagdes  Fabrikker  og 
stiftedes  Handelskompagnier,  her  underholdtes  en  talrig  Garnison,  og  her 
bortødsledes  utrolige  Summer  til  det  pragtfulde  Hof.  Men  Hovedstaden 
voksede  da  ogsaa  med  forbavsende  Fart.  Under  Belejringen  1658 — 1660 
havde  den  kun  25 — 30,000  Indbyggere;  en  Menneskealder  senere  talte  den 
60,000.  Men  hvilket  Spring  herfra  og  ned  til  Provinsbyerne.  Efter  Folke- 
tællingen 1672  havde  de  to  største  af  dem,  Aalborg  og  Helsingør^  lidt  over 
4000  Indbyggere,  de  næste  i  Rækken,  Odense  og  Aarhus^  3 — 4000.  Af  de 
øvrige  havde  kun  17  over  1000  Indbyggere,  12  havde  under  500!  Træffende 
er  det  bleven  sagt  om  vore  Provinskøbstæder  i  det  18.  Aarhundrede,  at 
de  ikke  var  andet  end  teglhængte  Landsbyer  med  Ret  til  at  brænde  Brænde- 
vin. 

Endda  var  det  knap  nok,  de  kunde  kaldes  teglhængte.  Straatagene 
vedblev  at  brede  sig  i  Købstæderne  langt  op  i  det  19.  Aarhundrede,  trods  den 
uafladelige  Kamp,  som  Regeringen  havde  ført  imod  dem  lige  siden  Kong 
Hansis  Dage.  Endnu  i  1811  hedder  det  om  Storehedinge:  »De  fleste  Huse 
ere  straatækte  og  ligne  udentil  Bønderhuse;  man  ved  en  Tid  ikke  ret,  om 
man  er  i  en  Landsby  eller  i  en  Købstadc.  Derfor  hærgede  ogsaa  Ildebrande 
den  ene  Købstad  efter  den  anden  og  lagde  dem  halvt  eller  helt  i  Aske.  I 
Regelen  traadte  Regeringen  til  med  Skattelettelser  og  direkte  Hjælp,  naar  en 
saadan  Ulykke  var  overgaaet  en  By;  men  det  kunde  ogsaa  hænde,  som  i 
Kerteminde  1560,  at  den  afslog  en  saadan  Ansøgning  fra  de  brandlidte  Bor- 
gere med  den  Motivering,  at  de  ikke  havde  efterkommet  den  kongelige  Be- 
faling om  at  afbryde  deres  Straatage.  I  Hobro  brændte  1690  Halvdelen 
af  Byen,  »alt  hvad  der  var  oven  for  Kirketrappent.  Slangerup  brændte 
1724.  I  Skive  brændte  1725  »al  den  Del,  som  var  tilbage  og  ikke  afbrændte 
1715«.  1726  brændte  over  Halvdelen  af  Viborg  med  Domkirken,  Sorte- 
brødrekirken,  Bispegaarden  og  Raadhuset,  og  i  1728  ødelagde  en  tre  Dages 
Ildebrand  Halvdelen  af  København^  hvorved  3700  Familier  blev  husvilde* 
I  alt  brændte  her  16—1700  Huse  med  5  Kirker,  Raadhuset,  Universitetet  og 
mange  andre  offentlige  Bygninger.  —  Faaborg  var  saa  stærkt  hjemsøgt  af 

Ildebrande,  at  Magistraten  i  1750  fandt  sig  foranlediget  til  at  forbyde 
Tobaksrygning  paa  Gaderne  samt  i  Baghuse  og  paa  Lofter.  Disse  ødelæg- 
gende Brande  har  i  de  fleste  af  vore  Byer  helt  udslettet  det  gammeldags 
Præg  og  tilintetgjort  mange  interessante  Fortidsminder.  Det  er  hovedsa- 
gelig gennem  Ildebrande,  at  f.  Eks.  en  gammel  By  som  Roskilde  har  mistet 
ethvert  Præg  af  fordums  Storhed. 

Ulykker   af  mere   lokal  Natur  hærgede  andre  Byer.    Stormfloder  an- 
rettede Skade  i  Byerne  ved  Jyllands  Vestkyst,  ved  LimQorden  og  paa  Lol- 


Fig.  149.    Ruiner  af  Ringmuren  fra  det  ældste  Vordingborg  Slot. 

land;   og  Skagens  Marker   blev   overløbne  af  Flyvesand,   der  til  sidst  tog 
saaledes  Overhaand,  at  endogsaa  Byens  Kirke  føg  til  i  1775. 

Men  fuldstændig  ødelæggende  for  Købstæderne  blev  det,  da  deres 
Havne  og  Udskibningssteder  begyndte  at  sande  til.  En  stor  Mængde  af 
vore  Kystbyer  ligger  jo  ved  Udløbet  af  en  Aa,  og  denne  Åas  Munding 
dannede  oprindelig  Byens  Havn.  Men  i  det  17.  og  18.  Aarhundrede  høres 
rundt  om  fra,  at  nu  er  Aaen  groet  efter  eller  Udløbet  sandet  til.  Saadanne 
Klager  lyder  fra  Aarhus,  Horsens^  Varde,  Sæby.  Køge  havde  tidligere  haft 
en  anselig  Havn,  i  hvilken  de  største  Lastdragere  kunde  flyde;  men  i  1731 
var   der   kun  2 — 3  Fod  Vand  i   Havnen.     Stubbekøbings   Havn   tilsandede 

aldeles,  og' Rødbg  mistede  paa  samme  Maade  sin  Udhavn  Dragsminde,  der 
maatte  hedlægges  1749.  Ringkøbing  blev  næsten  helt  udelukket  fra  Havet, 
da  Sejlløbet  gennem  Nymindegab  blev  ødelagt  af  Sandflugt.  Allerede  tid- 
ligere var  Borre  paa  Møen  paa  den  Maade  bleven  helt  afskaaret  fra  Havet. 
—  Aarsagen  til  disse  uheldige  Forhold  var  vel  den,  at  Landets  oprindelige 
Vandrigdom  efterhaanden  formindskedes;  men  den  almindelige  Fattigdom, 
som  forhindrede  Befolkningen  i  at  holde  de  ældre  Anlæg  vedlige,  bidrog 
ogsaa  sit  dertil.  Da  der  fra  Kolding  som  sædvanlig  klages  over,  at  Aaen 
og  Havnen  gror  til,  hedder  det  samtidig,  at  Byen  ikke  har  Raad  til  at 
anskaffe  en  Mudderpram. 

Byerne  havde  i  det  hele  taget  ikke  Raad  til  nogenting.  Trods  den  be- 
standige Rædsel  for  Ildebrande  var  der  mange  Smaakøbstæder,  som  ikke 
ejede  en  Sprøjte  med  Slange.  Skolevæsenet  var  elendigt,  Kundskaberne 
faa,  selv  de  tarveligste  Bekvemmeligheder  maatte  man  undvære.  Fra 
Grenaa  berettes  1  1711,  at  der  ikke  findes  anden  Læge  i  Byen  end  »en 
gammel  Mand,  som  er  over  sine  80  Aar,  hvilken  lidet  formaar  eller  for- 
staar  at  hjælpe  sig  selv  end  sige  andre«.  Og  fra  samme  By  indberettes  i 
1720,  da  der  blev  lagt  en  Skat  paa  Karosser  og  Chaiser:  »Dette  Slags  bru- 
ges intet  her;  thi  de  fleste  rejser  til  Fods;  og  de  bedste,  naar  de  vil  op  at 
age,  bruge  Bønder-  og  Trævogne«.  Der  var  mange  Steder  i  disse  Aar, 
hvor  Forskellen  mellem  Land-  og  Bynæringen  var  ved  at  udslettes.  Naar 
hverken  Handel  eller  Haandværk  længer  kunde  trives  i  Købstæderne, 
maatte  de  leve  af,  hvad  de  havde.  Slagelse  dyrkede  sine  store  Bymarker, 
og  Borgerne  i  Vejle  passede  deres  Humlegaarde.  Storehedinge  ernærede  sig 
af  Landbrug  og  Brændevinsbrænden,  og  det  siges  i  1787,  at  dens  Indbyg- 
gere »snarere  ere  at  anse  for  Agerdyrkere  end  Borgere«. 

Hvad  Regeringen  kunde  gøre  for  at  ophjælpe  det  dybt  sunkne  Næ- 
ringsliv, var  kun  lidt,  og  uden  for  København  mærkedes  næsten  intet  der- 
til. Dog  anlagde  Kristian  V  et  Tapetvæveri  i  Køge^  fra  hvilket  de  berømte 
Tapeter  paa  Rosenborg  udgik;  og  fra  Frederik  Ilfs  Tid  stammer  et  Par 
Anlæg,  der  bærer  Navn  efter  ham.  Fæstningen  Fredericia  var  allerede  an- 
lagt £ør  Krigen  1657—60,   men  blev  i  denne  erobret  af  Svenskerne  og  til 

Dels  ødelagt.  Efter  Freden  blev  den  paa  ny  udstjrret  med  store  Privile- 
gier. Den  fik  Stapelret,  Religionsbihed  for  alle  Sekler  og  Asyket  for  alle 
Fallenter  samt  for  udenlandske  Manddrabere,  der  her  kande  leve  i  Fred 
i  10  Aar  mod  at  betale  1  Rdlr.  om  Aaret  til  Magistraten.  .  Kat^^kker  og 
Jøder  havde  her  deres  egen  Menighed,   og   der   indkaldtes   franske  Befor- 


Fig.  150.    Hus  i  Randers  (fra  det  17.  Aarh.,  dog  noget  ombygget).    (Efter  Fotografi.) 

merte,  som  begyndte  at  dyrke  KartoQer  og  Tobak.  Men  Byen  trivedes  dog 
kun  smaat  i  de  daarlige  Tider,  og  den  havde  ingen  Havn. 

Ogsaa  Frederikssund  er  opkaldt  efter  Frederik  III,  under  hvem  Byen 
fik  Købstadret.  Tidligere  var  den  Udskibningssted  for  Slangerup  og  hed 
Sundby  Færge.  Handelspladsen  Frederiksværk  har  Navn  efter  Frederik  V, 
der  her  anlagde  et  Krudtværk,  som  bestaar  endnu.  Frederikshavn^  der 
tidligere  hed  Fladstrand,  fik  først  Købstadret  1818  og  er  altsaa  opkaldt 
efter  Frederik  VI. 

Op  imod  Aar  1800   begyndte   der   at   komme  Liv  igen  i  den  danske 

Handelsstand,  og  hele  Landet  vaagnede  af  sin  lange  Dvale.  Pe  store  Land- 
boreformer havde  forynget  vort  Landbrug,  en  80-aarig  Fredsperiode  havde 
atter  tilladt  Befolkningen  at  samle  lidt  Velstand,  og  de  store  Krige  mellem 
England,  Frankrig  og  Amerika  skabte  gunstige  Betingelser  paa  Verdens- 
markedet for  det  neutrale  Danmarks  Handel.  Saaledes  oprandt  den  »glini- 
rende  Handelsperiode«,  der  vel  nok  paa  Overfladen  saa  ud  af  mere,  end 
den  virkelig  var,  men  som  i  hvert  Fald  fortjente  at  kaldes  glimrende  paa 
Baggrund  af  den  tidligere  Tids  Elendighed.  Det  var  som  sædvanlig  Kø- 
benhavn^ der  gik  i  Spidsen,  og  just  ved  Åarhundredeskiftet  naaede  denne 
By  det  første  Hundredetusinde  i  Indbyggertal.  Af  Provinsbyerne  var  Aal- 
borg fremdeles  den  betydeliitste,  og  næst  den  kom  Od^nse^  der  i  det  18.  Aar- 
hundrede  paa  ny  fik  en  Indvandring  af  driftige  tyske  Borgere  og  atter 
blev  Samlingsstedet  for  den  fynske  Adel.  I  en  Aarrække  (1795—1800) 
havde  Byen  endog  sit  eget  Teater  længe  før  nogen  anden  Provinsby.  Hel- 
singøFy  der  stadig  havde  haft  et  Rygstød  i  Øresundstolden  og  i  Garnisonen 
paa  Kronborg,  fik  en  ny  Havn  og  tog  nu  et  Opsving,  der  næsten  mindede 
om  Byens  fordums  Glanstid.  Den  havde  Skibe,  der  for  i  udenrigs  Handel, 
og  i  Slutningen  af  det  18.  Aarhundrede  nedsatte  ikke  faa  engelske  Handels- 
mænd sig  i  Byen,  saa  den  endog  en  Tid  havde  en  særlig  engelsk  Kirke. 
Ogsaa  fra  Randers  begyndte  driftige  Købmænd  igen  efter  mere  end  100 
Aars  Stilstand  at  sende  Skibe  til  Udlandet.  En  lille  By,  der  i  det  18.  Aarhun- 
drede svang  sig  op  ved  egne  Kræfter,  var  Handelspladsen  Marstal  paa 
Ærø.  Medens  alt  andet  stod  stille  eller  gik  tilbage,  gik  Marstal  frem. 
Den  skaffede  sig  en  anselig  Handelsflaade  og  tog  Magten  fra  Nakskov,  der 
forhen  havde  haft  en  betydelig  Fragtfart.  I  1784  ansøgte  Marstal  hos  Re- 
germgen  om  at  faa  anlagt  en  Havn ;  Ansøgningen  blev  afslaaet,  men  Byen 
anlagde  da  Havnen  selv. 

Men  disse  Tilløb  til  bedre  Tider  og  nyt  Opsving  i  Næringslivet  skulde 
endnu  en  Gang  stækkes  af  politiske  Forviklinger.  Den  syvaarige  Krig 
med  England  (1807—14)  og  Norges  Adskillelse  fra  Danmark  kastede  paa 
ny  Landet  tilbage  i  den  fordums  Fattigdom  og  de  gamle  snævre  Forhold. 
Alle  Købstæder  led  haardt  ved  Handelsskibenes  Opbringeise  af  Englænderne 


Digitized  by 


Google 


356  LANDE  OG  FOLK 


Og  ved  hele  Omsætningens  Standsning;  og  for  de  Byer,  der  særlig  havde 
besørget  Kornhandelen  paa  Norge,  saasom  Aalborg  og  Kallundhorg^  betød 
Adskillelsen  af  de  to  Riger  et  længe  føleligt  Tab.  Kun  en  enkelt  By  som 
Ringkøbing  høstede  Fordel  af  Krigen.  Med  Smaafartøjer,  der  kunde  gaa 
Kysten  saa  nær,  at  Engelskmændene  ikke  kunde  tage  dem,  førtes  Varer 
fra  Hamborg  og  andensteds  til  Ringkøbing,  hvorfra  de  atter  fordeltes  over 
hele  Jylland.  Ringkøbing  blev  i  disse  Aar  som  en  Stapelstad  for  Vestky- 
sten og  tjente  Penge  paa  Bekostning  af  Holstebro  og  de  andre  Vestkystbyer. 


V.  DET  19.  AARHUNDREDE. 

Krigen  med  England  var  den  sidste  alvorlige  Krise,  som  de  danske 
Købstæder  maatte  overvinde;  men  Virkningerne  af  den  mærkedes  ogsaa  længe. 
Endnu  i  1840  havde  ingen  af  Provinsbyerne  naaet  et  Indbyggerantal  af 
10,000,  og  selv  København  gik  kun  meget  smaat  og  langsomt  frem.  Her 
havde  ogsaa  Ulykken  ramt  haardest,  —  Hovedstaden  havde  jo  foruden 
Tabet  af  sin  store  Handelsflaade  tillige  maattet  bære  Ødelæggelsen  ved 
Englændernes  Bombardement.  Alene  i  1816—20  forefaldt  250  Fallitter  i 
København,  hvoraf  de  100  ramte  store  Forretningshuse.  Det  var  i  de  føl- 
gende Aar  ikke  længer  Handelslivet,  men,  ligesom  i  fordums  fattige  Tider, 
alene  Hoffet,  Militæret  og  Embedsstanden,  der  gav  Hovedstaden  sit  Præg. 

Men  omtrent  fra  1840  var  den  Forarmelse,  som  Krigen  havde  medført, 
endelig  overvunden,  og  paa  een  Gang  begyndte  nu  en  blomstrende  Udvik- 
ling i  næsten  alle  Byer.  Landets  almindelige  Velstand  steg,  og  Folketallet 
var  i  stærk  Vækst;  og  den  forholdsvis  største  Part  heraf  kom  Købstæ- 
derne til  Gode  ved  en  almindelig  Indvandring  fra  Landet  til  Byerne.  Kø- 
benhavn blev  en  Storstad,  der  nu,  efter  et  Par  Slægtleds  Forløb,  tæller  en 
halv  Million  Indbyggere.  Den  har  ved  sin  overragende  Størrelse  holdt  de 
sjællandske  Købstæder  noget  tilbage;  men  i  de  andre  Landsdele,  navnlig  i 
Jylland,  har  Fremgangen  været  stor.  Aarhus  er  Danmarks  næststørste  By 
og  har  ca.  60,000  Indbyggere.  I  Kapløbet  mellem  de  jydske  Byer  er  den 
ved  sin  fortrinlige  Havn  og  sine  gode  Jernbaneforbindelser  kommen  for- 

rest.    Omkring  1840  gik  den  forbi  Randers  og   ved  1850  foran  Aalborg. 
Som  Udførselshavn  maa  Aarhus  dog  vige  for  den  nyanlagte  Købstad  Esbjerg^ 


Fig.  151.     Billede  fra  Københavns  Bombardement. 

der  har  den  største  Udførsel  i  Danmark  næst  efter  København.  Denne  By 
er  opstaaet  omkring  en  Havn,  hvis  Anlæg  paabegyndtes  i  1868  i  en  øde 
Hedeegn  paa  Jyllands  Vestkyst.  I  1874  var  Arbejdet  saa  vidt  fremskredet, 
at  en  regelmæssig  Dampskibsforbindelse  kunde  aabnes  mellem  Esbjerg  og 

London,  og  siden  da  er  Byen  vokset  med  en  Hurtighed,  der  er  helt  enestaa- 
ende  i  vort  Land.  Den  tæller  nu  over  16,000  Indbyggere,  og  dens  gode 
Havn,  der  aldrig  fryser  til,  er  bleven  Danmarks  altid  aabne  Port  mod  Vest. 
Esbjerg  er  paa  Vej  til  at  blive  det  samme  tor  Nutidens  Danmark,  som  Ribe 
var  i  den  tidlige  Middelalder«  —  Paa  Jyllands  Østkyst  har  FrederUcshaun 
den  bedste  Havn  næst  efter  Aarhus;  men  ogsaa  alle  de  andre  Kystbyer  — 
Randers,  Hobro,  Horsens,  Vejle,  Grenaa,  Kolding  o.  s.  v.  —  har  i  det  19. 
Aarhundrede  faaet  deres  Havneforhold  meget  forbedrede,  selv  Skagen  har 
i  de  sidste  Aar  faaet  sin  Havn. 

I  dette  Kapløb  har  den  gamle  Stad  Aalborg  ikke  kunnet  holde  sin 
Plads.  Den  var  i  Aarhundreder  Jyllands  største  og  Danmarks  næststørste 
By;  men  Udviklingen  har  ikke  været  den  gunstig.  Efler  1814  mistede  den 
en  stor  Del  af  sin  Handel  paa  Norge,  og  da  Aggerkanalen  aabnedes  efter  et 
Gennembrud  af  Vesterhavet  i  1825,  forandredes  alle  Forhold  ved  LimQor- 
den,  nærmest  til  Aalborgs  Skade.  Det  forhen  saa  rige  Sildefiskeri  ophørte 
næsten  helt,  hvad  der  ikke  blot  svækkede  de  egentlige  Fiskerbyer  som  Nibe 
og  LøgstøFj  men  ogsaa  Aalborg.  Derimod  gavnede  det  nye  Sejlløb  Køb- 
stæderne i  de  vestlige  LimQordsegne:  Skive,  Lemvigy  Thisted  og  Nykøbing 
paa  Mors,  og  i  samme  Retning  virkede  Løgstørkanalen^  der  aabnedes  i  1861, 
og  som  befriede  Fartøjerne  til  den  vestlige  Limfjord  for  den  vanskelige 
Sejlads  over  Løgstør  Grunde.  Aalborg  mistede  saaledes  sin  Stilling  som 
selvskreven  Leverandør  af  Handelsvarer  til  alle  LimQordsegnene,  og  sam- 
tidig begyndte  dens  nære  Nabo  Nørre  Sundby  at  svinge  sig  op  ved  at  drage 
en  Del  af  Vendsyssels  Handel  til  sig.  Alligevel  er  ogsaa  Aalborg  gaaet 
godt  fremad  og  befinder  sig  netop  for  Øjeblikket  i  rask  Vækst. 

Det  var  i  første  Række  de  forbedrede  Besejlingsforholdy  der  muliggjorde 
Købstædernes  stærke  Udvikling.  Ved  København  strækker  Skibenes  Anlægs- 
plads  sig  over  mere  end  en  Mil  i  Længden  fra  Nord  til  Syd;  og  midt  inde 
i  Fyn  findes  en  god  Havn  ved  Odense^  der  ved  en  flere  Mile  lang  Kanal 
staar  i  Forbindelse  med  Havet.  Men  i  det  sidste  Slægtled  har  ogsaa  Jern- 
banerne begyndt  at  faa  en  lignende  Betydning  for  Købstædernes  Opkomst, 
som  den,  Havnene  allerede  længe  havde  haft. 

Jernbanerne  danner  af  sig  selv  nye  Veje  for  Trafikken  og  nye  Knude- 
punkter for  Omsætningen.  De  kan  skabe  helt  nye  Købstæder  ude  paa 
aabent  Land,  og  de  kan  bringe  forøget  Liv  og  Virksomhed  til  de  gamle. 
Banenettet  drager  Oplandet  efter  sig.  Men  de  Byer,  som  de  travle  Damp- 
heste knn  flygtigt  berører  eller  gaar  helt  uden  om,  vil  blive  trængt  tilbage 
af  deres  heldigere  Konkurrenter.  De  blanke  Skinner  er  Oldtidens  Hjulspor 
i  moderne  Form,  og  de  faar  den  samme  Betydning  for  Landets  Bebyggelse 


Fig.  1S2.    Dampskibet  >Caledoiiia«.    Efter  en  samtidig,  koloreret 
Afbildning. 


nu  som  dengang.    Strandkøbingerne   er  ikke  længer  saa  ubestridt  Herrer 
paa  Markedet,  som  de  i  Aarhundreder  har  været. 

Før  Jernbanernes  Anlæg  havde  Kallundborg  stor  Betydning  som  regel- 
mæssigt Overfartssted  mellem  Sjælland  og  Jylland.  Jernbanen  flyttede 
Forbindelsen  tit  Linien  Korsør- Nyborg,  og  Kallundborg  har  ikke  siden  for- 
vundet Tabet  derved.  Andre  Steder  har  en  enkelt  By  i  en  Landsdel  været 
i  Stand  til  at  suge  Oplandet  til  sig,  saa  den  alene  har  haft  Fordelen  af 
Jernbanerne.  Dette  gælder  saaledes  København^  der  gennem  Jernbanerne 
strækker  sine  Arme  ud  over  hele  Sjælland,  ja,  til  Dels  over  hele  Danmark. 
Det  gælder  Odense,  der  ved  sin  centrale  Beliggenhed  med  Baner  straalefor- 

migt  ud  til  alle  Sider  har  faaet  næsten  hele  Fyn  i  sin  Magt,  C^  det  gæl- 
der Nykøbing  paa  Falster^  der  til  den  ene  Side  har  taget  Oplandet  fra  Stubbe- 
købing og  til  den  anden  fra  Nysted  paa  Lolland^  efter  at  de  to  Øer  er 
bleven  forbundne  ved  Jernbanebroen  over  Guldborgsund.  —  Paa  samme 
Maade  har  Esbjerg  skadet  begge  sine  Nabobyer  Ribe  og  Varde.  Men  gen- 
nemgaaende  har  dog  de  jydske  Byer  alle  haft  Fordel  af  de  forbedcede  Sam- 


Fig.  153.    Østeraa  ca.  1870. 

færdselsmidler,  og  Afstandene  har  været  store  nok  til,  at  ikke  en  enkelt  By 
har  kunnet  bemægtige  sig  den  hele  Provins.  Selv  om  Aarhus  har  taget 
Broderparten,  er  der  dog  bleven  noget  til  hver  af  de  andre;  og  en  By  som 
Fredericia^  der  trods  al  anvendt  Umage  aldrig  vilde  komme  rigtig  i  Flor, 
saa  længe  den  var  Fæstning,  har  i  vor  Tid  hævet  sig  stærkt  som  Følge 
af  de  store  Jernbane-,  Dampfærge-  og  Telegrafanlæg. 

Sønderjyllands  Afstaaelse  i  1864  har  øvet  nogen   Indflydelse   paa   de 
Byer,  som  ligger   Grænsen   nærmest.    Ribe  mistede  en  Del  af  sit  Opland, 

Og  Assens  den  regelmæssige  Dampskibsforbindelse  med  Hertugdømmet. 
Men  Kolding  fik  sin  Kundekreds  forøget  derved,  at  syv  frugtbare  Sogne, 
der  før  hørte  til  Sønderjylland  og  søgte  Haderslev  som  nærmeste  Købstad, 


Fig.  164.    Hammershøj:  Amalienborg  Plads.    København. 

nu  kom  til  at  ligge  Nord  for  Grænsen  og  derfor  søger  til  Kolding.  — 
I  det  hele  blomstrer  nu  Liv  og  Virksomhed  i  vore  Købstæder.  Deres 
Indbyggerantal  er  i  stadig  Stigen,  —  overalt  vokser  Bybefolkningen  stær- 
kere end  Landbefolkningen,  og  omtrent  Halvdelen  af  alle  Danmaiks 
Indbyggere  bor  i  Købstæderne.    Byernes  Antal  er  bleven  forøget.    Esbjerg 

fik  Købstadret  fra  den  1.  Januar  1899,  og  Aarsdagen  derefter,  den  L  Ja- 
nuar 1900,  kom  tre  nye  til,  nemlig  de  to  Limfjordsbyer  Nørre  Sundby  og 
Løgstør  og  Industribyen  Silkeborgy  der  havde  rejst  sig  midt  inde  i  Jylland 
omkring  et  Fabrikanlæg,  der  dreves  af  Gudenaaens  Vandkraft.  Men 
foruden  disse  er  der  rundt  om  ved  Jernbanestationerne  opstaaet  nye  køb- 
stadlignende  Bebyggelser,  der  ofte  er  større  end  mangen  gammel  Købstad 
og  kun  mangler  en  Lovbestemmele  for  at  kunne  indlemmes  i  disses  Tal. 
Midt  paa  den  jydske  Hede  ligger  saaledes  Herning  med  500  Indbyggere, 
ved  LimQorden  Struery  i  Vendsyssel  Brønderslev^  i  Østjylland  Odder,  paa 
Sjælland  Haslev  o.  s.  v.,  alle  med  omkring  3000  Indbyggere,  —  for  ikke  at 
tale  om  alle  Kystbyerne  langs  Øresund,  hvis  Bred  snart  er  som  en  sam- 
menhængende Villaby  fra  København  til  Helsingør.  Alle  Byer  kappes  i 
Omsorg  for  de  kommunale  Anliggender  og  i  kommunale  Fremskridt.  I 
Regelen  gaar  København  med  sin  store  Nabokommune  Frederiksberg  i  Spid- 
sen; men  af  og  til  har  dog  en  fremadstræbende  Provinsby  vundet  forrest, 
som  da  Odense  blev  den  første  By  i  Danmark,  der  fik  anlagt  Gas-  og 
Vandværk  og  ligeledes  først  benyttede  det  elektriske  Lys. 

Byernes  Selvstgre^  der  helt  forsvandt  i  det  17.  Aarhundrede«  er  i  vor 
Tid  vundet  tilbage  paa  et  nyt  og  bredere  Grundlag.  I  1837  udkom  en  ny 
Kommunallov  for  Købstæderne,  og  1.  Januar  1840  fik  København  sin  sær- 
lige Forfatning,  mere  frisindet  end  de  øvrige  Købstæders.  Senere  er  Ud- 
viklingen fortsat  i  dette  Spor ;  Borgernes  Indflydelse  paa  deres  Bys  Styrelse 
er  stadig  bleven  øget  og  Valgretten  til  Byraadene  udvidet.  Den  sidste 
Rest  af  en  privilegeret  Overklasse  er  nu  endelig  faldet,  og  netop  nu,  i 
1909,  vælger  alle  vore  Købstæder  for  første  Gang  deres  Raad  ved  lige  og 
almindelig  Stemmeret  for  Kvinder  saa  vel  som  for  Mænd. 

Vort  Land  er  jo  ikke  større,  end  at  det  let  kan  overses  af  de  stjrrende. 
Derfor  har  det  ogsaa  Krav  paa  at  blive  styret  godt. 

JEG  har  altid  elsket  Viborg.  I  tusinde  Aar  har  den  og  Lyngen  staaet  og 
hvisket  sammen  om  mange  forborgne  Ting.  Dens  Gader  er  krogede 
som  Vilddyrs  Stier;  dens  Smaagyders  Stenpikning  har  en  knudret  Tilfor- 
ladelighed, som  dengang  Riddere  og  Munke  traadte  den  med  sømslagne 
Sko. 

Er  end  Lyngen  ganske  vist  forlængst  jaget  fra  Dørene,  staar  der  endnu 
over  Byen  en  Duft  af  Hede  som  i  ingen  anden  dansk  Købstad. 

Jeg  raader  da  dig,  som  vil  se  den  jydske  Hede,  til  at  pakke  din 
Ransel  i  Viborg;  kommer  du  her  paa  en  almindelig  Ugetorvedag  eller 
endnu  bedre  til  eet  af  de  meget  yndede  Fæmarkeder,  der  afholdes  paa  de 
Tider,  da  Udfaldet  af  Høsten  kan  blive  baade  »hvordan  og  saadan«,  vil 
du  ved  at  se  dig  godt  for,  mens  du  vandrer  hen  over  Byens  brogede 
Torve,  møde  talrige  Træk  af  Hedeboernes  Liv,  som  du  ellers  kunde  have 
gemiemstrejfet  Kvadratmile  for  at  finde  Mage  til. 

Jeg  besøgte  Byen  en  solfyldt  Dag  i  August.  Taagen  steg  op  mellem 
Rørene  ude  langs  den  skønne  Viborgsø,  gyngede  en  Tid  ubeslutsom  i  Rør- 
skafternes lange,  brune  Duske,  steg  til  Vejrs  i  skraa  Flugt  ind  over  Byen 
for  at  danne  blaa  Spiraler  omkring  de  to  Domkirketaarne,  der  som  et 
Par  vældige  Ryttere  i  kvadretung  Alvor  spejder  over  Sletten.  Skønt  Solen 
endnu  daarligt  er  kommen  fri  af  Træerne  omkring  det  gamle  Asmildklo- 
ster,  begynder  Byens  knudrede  Stenbro  allerede  at  gungre  under  de  første 

Bøndervogne;  det  er  Folk,  der  er  vant  til  at  staa  tidlig  op;  det  er  ikke 
ret  mange  Solopgange  Aaret  om,  der  tager  dem  i  Fjerene. 

Her  kommer  Bønder  fra  hele  det  vidtstrakte  Opland,  der  enten  er 
Hede  eller  Nabo  til  Hede.  Paa  Kortet  minder  Viborg  om  et  uhyre  Hjal- 
nav,  hvorfra  Vejene  straaler  ud  som  Eger.  Trivelige  Folk  med  tange 
Maver  og  tilfredse  Miner  kommer  mest  med  Vejene  fra  Øst  og  Nord,  hvor 
Befolkningen  har  sit  paa  det  tørre,  hvor  Lynghederne  forlængst  er  for- 
vandlet til  frugtbart  Ågerland,  og  hvor  store  hvide  Malkekøer  danner  som- 
merlyse Espalierer  langs  Vejene.  Vest  fra  kommer  Bønderne  fra  Daag- 
bjærg  og  Mønsted  i  gammeldags  stive  Vogne  med  grønmalede  Vognskrin 
og  sidmavede  Heste.  Mændene  har  ikke  sjælden  rødrandede  Øjne  paa 
Grund  af  den  evige  Tummel  med  Kalken,  som  her  har  været  fortsat  gen- 
nem Aarhundreder.  Det  er  benede  stærke  Mænd  af  et  hærdet  Ydre,  hvor 
selv  de  halvQerdsaarige  kan  sidde  paa  Vognen  milelænge  i  knagende  Vin- 
terkulde uden  Overfrakke.  Til  Gengæld  ser  man  ofte  deres  Kvinder  om- 
vikle Hovedet  med  de  tykkeste  »Uldenklæder«  selv  i  bagende  Solhede. 

Mest  fængsles  dog  Opmærksomheden  af  de  Befordringer,  der  kommer 
ind  til  Byen  fra  Sydvest,  det  vil  sige  fra  de  rigtig  uforfalskede  Hedesogne, 
Grønhøj,  Havrdal  og  Frederiks.  Naturligvis  har  den  almindelige  Kultur- 
stigning  ogsaa  her  gjort  sin  Virkning  og  krævet  et  hurtigere  Tempo;  men 
for  nogle  Aar  tilbage  udviste  Hedevejene  paa  Byens  store  Dage  hele  Stude- 
karavaner op  gennem  Lyngørkenen.  Det  gjaldt  om  at  komme  tidlig 
hjemmefra,  saa  Byen  kunde  indhentes,  før  Solen  var  bleven  for  nærgaa- 
ende,  og  Bisselysten  var  faret  i  det  træge  Forspand.  Thi  slemt  kan  det 
være  at  køre  løbsk  efter  et  Par  velfodrede  Bondeøg,  men  syvfold  værre 
tegner  sig  Situationen,  naar  Bestialiteten  begynder  at  snurre  bag  en  Studs 
tykke  Pandeskal.  Saadan  et  bremsestukket  Studepar,  det  regner  ikke 
Livet  ved  en  Skovisk,  og  man  kan  lettere  standse  en  Tordensky  end 
bringe  et  Par  »skjennende  Stude«  en  Tomme  fra  deres  Vej  mod  Helvede. 

Se  opmærksomt  paa  disse  Folk,  som  sidder  der  paa  Agerbrsottet  og 
bakker  af  Stumppiben,  mens  Sivpuderne  knager  rytmisk  fra  Studebringen, 
hver   Gang   Dyret  flytter  Klovene  frem.    Der  hører  ikke  meget  til  at  op- 

dage  det  fremmede  Blod,  der  raller  i  disse  Aarer.  Blot  et  Par  Skrab  i 
den  kobberbrune  Hud  vilde  kalde  Tyskeren  frem:  >Wer  da?«  Thi  Tyskere  — 
»Kartoffeltyskere«,  det  er  det  netop,  de  er;  Ætlinger  af  hine  Hessere  og  fattige 
Rhinbønder,  som  Frederik  V  lod  lokke  her  til  Landet  i  1759-60,  og 
hvoraf  de  fleste  undløb,  mens  dog  de  fattigste  forblev.  Vi  skal  senere 
træffe  dem,  naar  vi  betræder  deres  Territorier  i  Ahlheden.  Det  er  brave 
Folk  med  reelle  Hensigter  —  og  et  Par  solide  Lyngknipper  bag  i  Vognen. 
De  har  næsten  alle  et  kroget  Knæk  i  Rygpartiet  som  Minde  om  deres 
trælse  Slid  med  Sandjorden. 

Men  vi  skynder  os  op  paa  Byens  Hovedtorv,  der  i  broget  Pragt  næsten 
kan  maale  sig  med  et  Torv  i  Syden.  Her  danner  de  lave  Huse  Karré  om 
et  Virvar  af  Skravvogne  og  Torvevarer,  Grisekasser  og  Fiskekællinger. 
Hedebønderne  er  fødte  Handelsmænd,  de  har  alle  et  Glimt  af  Sølvskillin- 
gen i  Øjet.  Grisene  hyler,  og  Hestene  rimmer,  og  ind  gennem  Eder  og 
Latter  og  ivrig  Træskotrippen  lyder  skarpe  Haandklask,  naar  een  faar  sig 
Varen  »slagen  til;«  det  sker  med  en  Appel,  saa  Duerne,  der  gaar  og  pik- 
ker i  den  spildte  Hakkelse  under  Pindevognene,  flyver  hovedkulds  bort  over 
Tagene. 

Mest  broget  udfolder  Livet  sig  ovre  i  Torvets  Skyggeside,  hvor  der  er 
trukket  en  respektfuld  Lænke  omkring  Borgmesterens  mnnkerøde  Renæs- 
sancevaaning;  her  sidder  Byens  hvidklædte  Ungmøer  og  gynger  allerkærest 
i  Jernlænken,  mens  de  beretter  Bysladder  og  spiser  Kirsebær  og  vædder 
med  hinanden  om,  hvem  der  kan  spytte  Stenene  længst  ud  mellem  Torve- 
sælgerne. 

I  umiddelbar  Nærhed  af  de  kaade  Damer  har  en  Pottesælgerske  spredt 
sine  Lervarer  over  Stenbroen.  I  en  afsides  Lynghytte  har  hun  formet  dem 
alle  over  sit  Knæ.  Der  er  gammeldags  Kaffekander  med  Hængetud,  der 
er  Urtepotter  og  Mælkesætter;  vindt  og  skævt  er  det  meste,  men  Solen 
slaar  de  fornøjeligste  Glimt  ud  af  Glasuren  paa'  det  alt  sammen,  og  den 
gamle  rynkede  Kunstnerinde,  der  sidder  paa  Hug  over  sit  Lyngknippe, 
løfter  de  mest  unævnelige  Kar  op  under  Næsen  af  de  forbipasserende  og 
spørger  indsmigrende:  »Aah,  ska*  du*tt  haa*en  Pott'?« 

De  drilske  Damer  paa  Borgmesterlænken  har  udvalgt  sig  den  gamles 
Kar  til  Skydeskiver  for  deres  Kirsebærstene;  naar  et  særligt  velrettet  Pro- 
jektil med  et  Smæld  dumper  ned  paa  Bunden  af  et  Lerfad  foran  den  gam- 
les Næse,  løfter  der  sig  en  skingrende  Latter  fra  de  hvidklædte,  mens 
Jernlænken  gør  et  stort  Udsving.  Den  gamle  finder  sig  stoisk  i  de  unges 
Spøg,  saa  længe  Handelen  gaar  godt  fra  Haanden;  men  har  der  i  nogen 
Tid  ikke  været  Kunder  til  Varerne,  griber  hun  Kirsebærstenene  og  slynger 
dem  tilbage  mod  den  hvide  Skare,  mens  hun  raaber:  »Saadan  no'  sølle 
fint  Skidte. 

Vi  gaar  et  Par  Skridt  til  højre;  der  staar  en  tre  Ålen  lang  Mand  i 
nystampede  Vadmelsklæder  ret  op  og  ned  i  Solheden  og  knuger  en  hvid 
Hane  ind  mod  sin  toradede  Vest.  Han  har  næppe  rørt  sig  af  Flækken 
den  sidste  halve  Time.  Hans  Fedtlæderstøvler  er  hvide  af  Vejstøv;  han 
har  øjensynlig  gaaet  flere  Mil  for  at  afhænde  den  Kok,  og  nu  staar  han 
her  paa  to  solglødede  Brosten  og  lader  Solen  svide  sig  Vabler  paa  Ørene 
bare  for  at  kunne  stikke  det  Par  Mark  i  Lommen.  Han  bakker  ganske 
stille  paa  Piben,  for  at  Tobakken  kan  vare  længe,  mens  han  ser  sig  om 
efter  Bid.  Hohol  der  kom  endelig  en  solid  Kunde.  En  besnoret  Officer 
med  sin  Frue  under  Armen  har  gjort  Stands  et  Par  Vognlængder  fra  Hane- 
manden. Fruen  slipper  sin  Mands  Arm,  gør  et  energisk  Løft  i  Kjolen  og 
skridter  mellem  Vognskrin  og  Muleposer  hen  mod  Bonden.  Kritisk  lader 
hun  sin  hvide  Haand  rende  op  langs  Hanens  Brystben,  mens  hun  gør  et 
Par  korte  Spørgsmaal  til  Ejeren.  Han  bakker  blot  lidt  heftigere  paa  Pi- 
ben, men  synes  ellers  at  være  af  den  Mening,  at  Hanen  kan  svare  for  sig 
selv.  Dyret,  der  føler  de  hvide  Fingre  i  sit  Kød,  reagerer  paa  Mandfolke- 
vis ved  under  en  kalkunsk  Gurglen  at  spjætte  kraftigt  ud  til  Damen  med 
sine  lange  Sporer.  Der  blev  ingen  Handel  af.  Da  jeg  to  Timer  efter  paa 
ny  gik  forbi,  stod  Bonden  der  endnu  uden  at  have  rygget  sig  en  Tomme. 
Det  er  Folk,  som  Forholdene  har  lært  Taalmodighed. 

Dér  kommer  en  gammel  brunet  Morlille  med  en  Solhat  over  de  tjav- 
sede Lokker.  Hun  skyder  sig  med  Livsfare  forbi  Hestemulerne  for  at 
komme   midt  ind  i  Folkemængden.     Hvad  er  det,  hun  gaar  omkring  og 

frister  med?   Vi  kigger  ned  i  hendes  Spaankurv.    Midt  i  Kurven  ligger  der 

en  Klat  ravgult  Smør,  til  højre  er  nogle  Blonder,  ikke  større  end  en  Bame- 

haand,  til  venstre  en  Kost  tørrede  Lavendler.   Smørret,  forklarer  den  gamle, 

et  af  hendes  eneste  Ko;  Blonderne  er  noget,  som  hendes  Datter  »har  siddet 

og   priklet   med  for  at  forslaa  æ  Tide,  og  Lavendlerne  er  saamænd  fra 

hendes  egen  Kaalgaard  og  har  hængt  ved  Bjælken  siden   sidste   Efteraar. 

»Det   er   migi   godt    Kram;    der 

er  ett  no'  Fjedteri  ved  det.t  — 

Med  Fedteriet  er  det  dog  saa  som 

saa.     Smørret  er  løbet  lidt  ud  i 

Solvarmen,  og  baade  Blonderne 

og  Lavendlerne  harfaaet  en  Smøre 

af  det  gule.     Jeg  skiller   hende 

af    med    Lavendlerne.     Da   jeg 

ikke  ønsker  at  faa  tilbage   paa 

Femogtyveøren,     faar     jeg     en 

lang    Række    Lovord    i    Tilgift 

og   en    omstændelig    Opfordring 

til  at  se  ind  ad  hendes  Dør,  hvis 

min  Vej  nogen  Sinde  skulde  falde 

der  forbi. 

Hvor  Livet  maa  leves  nøj- 
somt der,  hvor  man  maa  regne 
med  slige  Indtægter!  Det  er  der, 

hvor  man  gaar  til  Landhandleren  efter  Kaffe  med  en  Tiøre  paa  Fingeren- 
den og  beder  om  at  faa  tre  igen. 

Kommer  de  til  Købstaden  som  nu  i  Dag,  sidder  de  paa  Købmandens 
Trappe  og  spiser  deres  Smørrebrød  og  faar  ved  Disken  gratis  en  Snaps  til. 
Kvinderne  faar  simpelthen  intet,  med  mindre  de  har  en  Slægtning  i  en 
Sidegade,  som  skænker  en  Kop  Kaffe  til  Vederlag  for  en  medbragt  Pa^l 
kogt  Fløde. 

Men  Dagen  gaar  paa  Held  over  den  gamle  ærværdige  Stad,  og  dens 


Fig.  155.     Hedebonde. 
(Efter  Tegning  af  Valdemar  Neiiendam.) 

smukke  hvidklædte  Døtre  bar  helt  forladt  deres  Yndlingsssede  paa  Borg- 
mesterlænken.  Solen  ses  nu  mellem  de  to  Domldrketaarne  som  en  gylden 
Dukat  mellem  to  Fingre.  Dens  fyldige  Straaler  kæler  ømt  for  det  røde 
i  de  mange  smaa  lave  Tage. 

Støjen  fra  Torvet  er  stilnet  som  et  Vand,  hvis  Stigborde  er  sænkede. 
De  middede  Købmandsskuffer  er  skudt  ind  i  sig  selv  rundt  om  i  de  smaa 

sure  Butikker,  hvor  gamle  Skraa  og  Harke- 
klatter nu  er  de  eneste  Minder  om  Kunderne; 
de  sidste  Grisehyl  er  tonet  bort  gennem  de 
lave  Porte,  Lyngknippeme  braser  allerede 
under  Baggydemes  knitrende  Aftengryder, 
Torvet  er  nu  taget  i  Besiddelse  af  Duerne; 
de  drejer  sig  hid  og  did  efter  de  spildte 
Kerner  fra  Muleposerne  og  gør  et  forvirret 
Slag  op  i  Gadevinklen  mod  Borgmesterboli- 
gen,  da  en  susende  Stork  med  en  Snog  om 
Næbbet  tramper  Luften  med  sine  Slagtere. 
Men  endnu  da  Maanen  staar  op  over 
de  lave  Huses  trekantede  Gavlsilhoaetter, 
staar  der  en  syrlig  Duft  af  Pluklyng  og  Ræv- 
Fig.  156.    En  Bissekræmmer.       Ungris  i  den  gamle  Bys  krogede  Gader. 

(Tegning  af  Valdemar  Neiiendam).  


Viborg  er  som  en  Rude  ud  mod  Heden, 
og  naar  vi  skal  nærme  os  Lyngen,  kan  det  ske  ad  mange  Veje.  Vi  kunde 
følge  i  Kartoffeltyskernes  Spor  og  kommer  forbi  Hald  med  dens  sære  for- 
vredne gamle  Egeskov,  der  strækker  sine  vilde  knudrede  Arme  imod  Stor- 
mene for  ligesom  at  bede  om  Vuggefred  for  den  herlige  lille  blaa  Sø,  der 
ligger  i  middelalderlig  Drøm  bag  dens  Løv.  Vi  kunde  lade  Studefolket 
knirke  videre  ad  Stanghede  og  Fallesgaarde  til,  mens  vi  svang  til  venstre 
forbi  Schinkels  Borg,  der  ligger  i  Skovkanten,  som  en  Skaderede  paa  en 
Gren;  saa  vilde  vi  komme  om  ved  det  skovindfiltrede  Bækkelund^  ved  hvis 
Fod  Stenørreden  gør  høje  Spring  omkring  det  skummende  Vandhjul,  og 

sluttelig  vilde  vi  føres  ind  mellem  DoUerap  Bakker,  hvis  strenge,  alvorligt 
tange  Form  smelter  saa  velsignet  sammen  med  Lyngens  Brunhed  og 
sænker  sin  storliniede  Ro  med  uudsletteligt  Minde  i  ens  Sjæl. 

Men  vi  vil  ikke  tage  nogen  af  disse  Veje,  men  uden  alle  Svinkeærin- 
der drage  vestpaa  ad  Holstebrovejen  og  ikke  standse,  før  vi  naar  det  sagn- 
rige Daugbjærgdaas  —  efter  Himmelbjærget  det  berømteste  Højdepunkt  i 


Fig.  157.  Daagbjiergdaas.    Set  nordfra.    (Efter  Fotografi.) 

Jylland  —  Fjends  Herreds  Mont  Blanc,  hvis  227  Fod  høje  Moræneknold 
aabner  et  mægtigt  Panorama  mod  Heden  i  Syd  og  Vest. 

Alt  i  Verden  er  jo  relativt.  Vel  er  Daugbjærgdaas  en  Uden,  liden  Pus- 
ling mellem  Europakortets  Bjærgmatadorer;  men  ingen  Bjærglandssøn  kan 
med  større  Ærbødigbed  pege  op  mod  YmesQeld,  mod  Rigi  eller  Ben  Nevis 
end  vi  Slettelandets  Faarehyrder  mod  >æ  Dojs«,  naar  oi  viste  den  til  de  frem- 
mede og  pegede  ud  mod  dens  blaanende  Banke,  der  løfter  sig  mod  en  flim- 
rende Baggrund  af  Heden  og  Eventyret.  Dens  sidskæggede  Bjærgmænd  og 
Nisser  og  Skattegravere  besatte  vor  Fantasi,  fra  vi  var  smaa;  og  dens  mærk- 

værdige  Sagnverden  havde  vi  hørt  vore  første  Eventyr  i  Kakkelovnskrogen, 
mens  Karterne  skrattede,  og  Lysene  brændte  ned  i  Stagerne.  Vi  syntes,  at 
alle  Kæmpehøje  rundt  om  sank  sammen  som  Støvbolder  ved  Siden  af 
den.  Og  vi  bestemte  ved  Dagens  Frembrud  Vejr  og  Vind  for  hele  Døg- 
net efter  den  Maade,  hvorpaa  »æ  Dojsc  bar  sin  lette  blaa  Taagekalot.  At 
bestige  Daugbjærgdaas  var  en  uforglemmelig  Begivenhed  i  et  Barns  Liv;  og 
intet  Under,  thi  selv  for  den  voksne  forvænte  Turist  vilde  det  repræsentere  en 
Stjerne  i  Baedecker;  ja,  jeg  vover  at  sige,  at  den  Mand,  der  kold  og  lige- 
gyldig kunde  betragte  dette  milespændte  Sceneri,  der  i  simpel,  men  stor- 
slaaet  Højhed  aabner  sig  for  Beskueren  fra  denne  ærværdige  Bankes  Top, 
hans  Gemyt  er  lukket  for  sand  og  ægte  Naturskønhed. 

Lad  os  være  kommen  herop  en  Midsommerdag,  naar  Rugen  drær 
over  Fjends  Herred ;  thi  her  er  netop  Stedet  til  at  iagttage  dette  velsignede, 
skønne  Naturfænomen.  Uge  efter  Uge  har  de  groende  Rugagre  staaet  og 
forberedt  sig  til  denne  Ting.  Straaet  har  knikset  i  Knæene  i  Vindens 
Dans,  Aksene  har  spærret  deres  Avner  fra  hverandre  mod  Sol  og  Dug  og 
staaet  stille  ligesom  lyttende  mod  noget  fjernt,  naar  Fuldmaanen  gik  op 
over  Hedebakkerne  i  Øst.  Støvet  har  allerede  i  nogen  Tid  forventnings- 
fuldt dinglet  mellem  Avnelæbeme;  nu  er  Timen  der;  en  rask  Brise  stryger 
kærtegnende  over  Lyng  og  Krat  og  saa :  huj  I  et  nyt  elastisk  Kniks  i  Knæ- 
ene, et  kælent  Kast  med  den  bløde  Skaft,  —  og  det  gule  Støv  kaster  sig 
ud  i  Vinden  som  smaa  Alfer  og  boltrer  af  Sted  som  en  svagt  hensvindende 
Røg.  —  Hvem  udtaler  det  Trylleord,  der  en  saadan  Godtvejrsdag  pludselig 
og  paa  samme  Tid  bringer  en  hel  Egns  Rugmarker  til  at  kaste  Støvkor- 
nene? Her  oppe  fra  er  Synet  især  pragtfuldt;  det  ser  ud,  som  kom  den 
blaa  Røg  fra  noget,  der  brændte  under  Jorden.  Fænomenet  springer  fra 
Mark  til  Mark  tværs  over  Moser  og  Lynghøje;  det  er  Vinden,  der  giver 
Feltraabet.  Mærk,  hvor  Luften  er  sød  af  alt  det  avlingshigende  Støv,  der 
hvirvler  omkring  hinandet  med  blinde,  men  hede  Instinkter.  Der  er  noget 
af  Rugbrødsbagningens  Duft  og  Sødme  skjult  deri. 

Er  denne  lille  Scene  af  naturlig  Uskyld,  hvor  Moder  Jord  et  Øjeblik 
aabner  Døren  ind  til  sit  Lønkammer,   forlængst  ført   bort  af  de  spøgende 

Vinde,  vil  dit  Blik  fanges  af  Alvoren  i  det  Landskab,  der  spreder  sig  rundt 
om  Daasens  Fod.  Ligger  ikke  der  op  ad  Bankens  lyngklædte  Sider  det 
gamle  hærdede  Daugbjærg  med  alle  sine  Gaader  i  Kalk  og  Flint.  Der 
er  noget  sært  eventyrligt  og  fossilt  ved  denne  Hedeby.  Bag  hver  Vidje- 
bnsk  paa  Bakkeskraaningen  kan  du  vente  at  finde  Mundingen  af  en  ned- 
lagt middelalderlig  Kalkgrube.  Dalen  her  foran  dig  ligner  et  stivnet  Kra- 
terlandskab; det  ser  ud,  som  om  et  Kæmpesvin  havde  gaaet  og  rodet  Jor- 


Fig.  158.    Parti  fra  de  gamle  Kalkgrave  i  Daugbjærg.   (Efter  Fotografi.) 

den  op.  Kilder  springer  frem  af  Kalken,  løber  et  Stød  ned  i  Dalen,  gaar 
saa  atter  i  deres  Mor  igen  og  kommer  nu  først  frem  dybt  nede,  hvor  de 
vider  sig  ud  til  en  Bæk,  ved  hvilken  de  omliggende  Gaarde  vander  deres 
Kvæg.  De  smaa  Gaarde  rundt  om  paa  Kalkebakkeme  er  endnu  hyppig 
af  en  gammeldags  Type  med  krumme  Egestolper  i  Lervæggen.  Markerne 
omkring  Gaardene  er  ikke  alle  i  den  bedste  Drift;  Daugbjærgboeme  har 
i  umindelige  Tider  været  vante  til  at  høste  mere  under  end  over  Jorden. 
Gennem  tusind  Aar  har  de  smaa  primitive  bugede  Kalkovne  rundt  om 

paa  Skraaningeme  ligget  og  lyst  milevidt  gennem  Sommernatten  med  et 
eget  eventyrligt  Skær  paa  Hedens  Himmel.  Om  det  kunde  tale,  det  gamle 
besynderlige  Egekrat  der  Nord  om  Byen,  hvis  mossede  Grene  krymper  sig 
sammen  ^om  i  Krampe.  Gennem  dets  pjaskede  Toppe  har  Røgen  fra  denne 
Oldtidsindnstris  smaa  uformelige  Ovne  søgt  mod  den  evige,  uforanderlige  blaa 
Himmel  maaske  lige  fra  Gorm  den  Gamles  Dage.  Mænd  og  Kvinder  er 
krøbet  op  og  ned  af  disse  Gruber  med  den  hvide  Sten,  Nat  og  Dag,  Som- 
mer og  Vinter  gennem  utalte  Aar.  Naar  den  gamle  krogede  Morlille  selv 
er  bleven  »taget  nede,  har  hun  rakt  Bærebrættet  til  Datteren,  og  hun  har 
saa  baaret  det  videre,  op  og  ned  ad  de  næsten  lodrette  Stiger,  til  ogsaa  hmi 
en  Dag  grebes  af  Alderens  og  Overanstrengelsens  Svimmelhed  og  maatte 
bede  om  en  naadig  Afløsning. 

Daugbjærg  er  nok  et  Besøg  værd.  Faa  Steder  i  vort  Land  yder  et 
saadant  Perspektiv  til  Vurdering  af  Hedebondens  trælsomme  Liv  gennem 
Tiderne.  Nu  foregaar  Kalkbrydningen  helt  rationelt,  især  da  i  Nabobyen 
Mønsted,  hvor  >De  jydske  Kalkværkerc  beskæftiger  ca.  30  Mand  og  henter 
16000  Td.  Kalk  op  af  Jorden  om  Aaret;  men  anderledes  for  en  Menneske- 
alder siden,  da  de  smaa  Gaarde  drev  Gruberne  for  egen  Regning  og  Risi- 
ko. Da  var  Livet  en  eneste  lang  Slavedag.  Alt  maatte  ligge  stille  for 
Kalken.  Kvinden  reves  fra  Hjemmet  og  Børnene  for  at  trælle  i  Gruberne; 
Mændene  forsømte  deres  Jorder  for  at  ligge  og  rakke  paa  Vejene  snart 
efter  Brændljrng,  som  plukkedes  oppe  i  Heden,  snart  paa  milelange  Kør- 
sler med  den  brændte  Kalk  ad  Ensporveje  over  det  halve  Jylland;  ofte 
kørte  Kalkmændene  da  i  Række,  hvor  kun  den  forreste  vaagede.  De  ældre 
havde  en  egen  Evne  til  at  holde  sig  fast  paa  det  hoppende  Stenlæs,  selv 
om  de  snorksov;  Smaadrengene  (»Pøjkeme«)  blev  gerne  bundne  fast  med 
Reb.  Dette  evige  Landevejsliv  gav  Anledning  til  megen  Svir  og  Brænde- 
vinsdrik  rundt  om  i  Kroer  og  Bedesteder.  Faa  af  Kalkkøreme  blev  vel- 
staaende.  Daugbjærg  har  altid  været  en  fattig  By.  Ikke  for  intet  hedder 
det  om  Byen  i  en  Mandtalsliste  for  1705:  »Her  er  ingen,  som  kan  væve 
Dynevaar,  Linned  eller  Vadmel,  langt  mindre  det,  som  mere  er.  Men  de 
Husfolk,  som  her  findes,  har  intet  at  nære  sig  med  uden  deres  Spinderok 

om  Vinteren  og  Avlingsarbejde  for  Bønderne  om  Sommeren.  Inderste  er 
en  Del  Piger,  som  for  Mangel  af  Brødkorn  ej  kan  faa  Tjeneste  om  Vinte- 
ren, og  en  stor  Del  Betlere,  som  enten  gaar  eller  lader  sig  føre  omkring, 
for  deres  Ophold  at  søge,  hvilket  ikke  en  ringe  Del  af  Gaardfolkenes  egne 
Børn  nødes  til  at  gøre  for  Forældrenes  Armods  Skyldt. 

Men  nu  kan  vi  ikke  dvæle  længere  ved  Fjends  Herred,  dens  lange, 
mod  Vest  faldende  Dale  med  krogede  Bække  i  Bunden,  dens  tunge,  lyng- 
klædte Bakkerygninger,  der  endnu  byder  Ploven  og  Kulturen  Trods,  dens 
mange  kornomkransede  Kæmpehøje  (Oldforskeren  har  paa  Herredets  knap 
8  Kvadratmile  talt  1450),  ad  hvilke  de  smaa  hvide  Lammehaler  legende 
hopper  op  og  ned  i  Sommersolen.  Vi  drejer  os  nu  mod  Syd  og  har  da 
foran  os  den  skønneste,  den  videste,  den  mest  ubrudte  Hedestrækning  i 
vort  Land.  Det  er  den  ca.  12  D  Mile  store  Karup-Flade,  der  fylder  Syns- 
feltet for  os  og  staar  med  disede  Rande  til  alle  tre  Sider  af  Horisonten. 
Nu  er  Solen  kommet  helt  om  paa  Sydhimlen,  og  Luften  flimrer  og  sitrer 
over  Lavningerne  og  de  smaa  spejlende  Hededamme.  Ahlheden  ligger  saa 
jævn,  som  var  den  tromlet;  her  er  endnu  milelangt  mellem  Byerne,  og  de, 
der  er,  tæller  kun  faa  Beboelser.  Langt  ude  mod  Fjernet  rager  Kirkerne 
i  Grove  og  Simmelkjær  til  Vejrs  som  Spydstager;  ellers  har  alt  andet  lagt 
sig  fladt  ad  Jorden. 

Dog  ikke  saadant,  at  her  er  kedeligt  eller  ensformigt.  Hvem  har  op- 
fundet den  dumme  Snak  om,  at  Heden  er  ensformig  I  Det  maa  have 
været  en  eller  anden  nærsynet  Stakkel,  der  har  gaaet  og  stødt  Øjenbrynene 
stumpede  i  den  ovérpakkede  Storby,  og  som  har  mistet  Skelneevnen  over- 
for de  Fænomener,  der  ikke  er  lavede  paa  Maskine.  For  øvrigt  maa  jeg 
spørge,  om  da  ikke  de  kultioerede  Strækninger  er  ensformige,  med  deres 
evige  Gentagelser  af  Sædskifterne:  En  Ager  Rug  og  to  Agre  Kartofler  osv., 
mens  hvert  Frø,  der  ikke  kan  give  Mel  i  Sækken,  bliver  forfulgt  og  nedtraadt. 

Herude  vokser  alt  Side  om  Side.  Sædemanden  gaar  derude  over 
Bakkerne  i  Syd;  se,  hvor  det  flimrer  og  glimter  om  hans  Sædekurv;  Da- 
lene fyldes  af  virrende  Dis,  Heden  løfter  sit  Skød  mod  den  altfavnende 
Sol,  tusind  usynlige  Lærker  spænder  et  Væv  af  Toner  gennem  den  soltin- 

drende  Uendelighed.  —  Det  er  Gud  Pan,  der  atter  er  søgt  til  Jorden  for 
at  beherske  Øderne  med  sin  Fløjte. 

Men  lad  os  en  Stund  forlade  vort  herlige  Udsigtssted ,  med  mindre 
du  har  Lyst  til  at  dvæle  her,  til  Maanen  staar  op  hist  henne  over  Tørve- 
skruerne omkring  Nygaard;  da  pibler  Dampene  frem  af  Hønemose  ved 
Daasens  Fod  og  strækker  sig  i  hvide  fantastiske  Former  op  ad  dens  lyng- 
klædte Sider;  og  Maanen  rører  med  sin  Slev  i  Sumpen,  og  Dampene  sti- 
ger end  højere  op  ad  Bjærget;  da  kan  der  ud  af  Stilheden  lyde  et  Skrald, 
som  slog  Bjærgmanden  sin  Stenkiste  i  Laas  mod  Natten,  og  da  har  mer 
end  een  Ungersvend  taget  Flugten  i  Huj  og  Hej  med  Favnespring  over  de 
lave  Flinthøje. 

Aften  efter  Aften  har  vi  Hyrdedrenge,  naar  Studene  var  flyttet  til  Nat, 
staaet  med  vort  Aasyn  vendt  mod  »Dojsen«  —  dog  altid  i  smuk  Afstand 
—  og  gyst  ved  vor  egen  Dristighed,  mens  vi  raabte  op  mod  vor  Barn- 
doms Rædsel: 

»Bjærgmand,  Bjærgmand,  er  du  derind', 
kom  ud  med  di'  sytten  Egepind't. 

Den  mindste  Lyd,  en  Vidjes  Knirken,  en  Fugls  natlige  Flugt,  kunde 
da  bringe  os  til  at  knyge  af  Sted  med  Kuldegysninger  gennem  Rygraden. 
Dette  Trylleri  over  det  barnlige  Sind  har  Daugbjærgdaas  vel  ikke  vedbli- 
vende kunnet  opretholde;  nu  ligger  den  kun  som  en  mægtig  rund  Høj  paa 
Sletten  blandt  de  andre  Høje. 

Vi  forlader  Højen  og  gaar  ned  paa  Sletten.  Vi  vil  da  først  passere 
Flintbjærg,  et  Højdepunkt  kun  lidet  lavere  end  >æ  Dojs«,  der  ligger  lige 
op  ad  Skive— 'Kolding  Landevej.  Her  kunde  man  for  to  Aar  siden  iagttage 
den  vældigste  Hedebrand,  der  i  umindelige  Tider  havde  hjemsøgt  Ahlheden. 
En  Lyngslaaer  havde  under  Middagshvilen  bortkastet  den  Tændstik,  hvor- 
med han  havde  bragt  Ild  paa  sin  Pibe;  den  knastørre  Lav  havde  øjeblik- 
kelig fænget;  i  mindre  end  et  Par  Timer  stod  1000  Td.  Land  af  Storlyn- 
gen i  lysen  Lue. 

Røgen  fra  en  saadan  Brand  kan  fylde  hele  Herreder.  Der  er  i  Almin- 
delighed ikke  noget  at  stille  op.  Befolkningen  bor  altfor  spredt,  Slnknings- 

midlerne  —  da  især  Vand  —  tilbyder  sig  altfor  sparsomt.  Det  virksomste 
Middel  er  at  pløje  for  Ilden  i  Læsiden;  men  Opgaven  er  ret  umulig,  hvor 
Ildlinien  kan  have  op  imod  en  V9  l'ils  Spændvidde.  Ilden  bliver  da  gerne 
ved  at  husere 9  til  den  støder  mod  dyrkede  Marker,  og  render  den  for  et 
Fald  modent  Korn,  tager  den  ofte  dette  med.    Det  er  et  højst  uhyggeligt 


Pig.  159.    Jydsk  Landskab.   Aften.   (Efter  Tegning  af  Valdemar  Neiiendam.) 

Syn,   saadan  en  afsveden  Rugmark,   hvor  der  kun  er   levnet   en  enkelt 
Dusk  her  og  der. 

Det  kan  ogsaa  skabe  en  uhyggelig  Spænding,  naar  Flammelinien  raser 
frem  mod  et  enligt  Nybyggerhjem,  der  ligger  med  Lyng  til  alle  Sider.  I 
et  Nu  kan  Huset  være  omringet  af  Røg  og  Flammer.  Hvor  skal  dets 
ulykkelige  Indvaanere  ty  hen,  her  hvor  Jorden  bogstavelig  brænder  under 
dem.  Som  oftest  slipper  de  med  Angsten,  men  den  kan  ogsaa  under  visse 
Omstændigheder,  hvor  en  Mor  er  ene  hjemme  med  en  Flok  skræbende 
Børn,  grænse  til  Vanvid. 

En  saadan  Brand  fortærer  alt  Liv  paa  sin  Vej.  Ræve,  Harer  og  Græv- 
linger flygter  af  Sted  over  Hals  og  Hoved,  men  flygter  ofte  sanseløs  ind  i 
Ilden.  Fnglemødre  vil  ofte  ses  i  tøvende  Flugt  og  med  Pip  og  Klage  over 
Røghavet,  paa  hvis  Bund  de  har  maattet  prisgive  Ungerne.  Hngormen 
slænger  sig  i  rasende  Knuder  fremefter  og  tilbage  for  omsider  at  skælve 
til  Ro  i  en  Askehob.  Dog  vil  de  tit  i  Flokke  og  med  løftede  Nakker  være 
at  træffe  rundt  om  i  de  tilgrænsende  Kartoffelmarker,  og  den,  der  vovede 
sig  derind ,  vilde  sikkert  faa  deres  blinde  opskræmte  Raseri  at  føle.  Intet 
kan  i  Tristhed  maale  sig  med  en  saadan  udstrakt,  afbrændt  Hedeflade.  Ban- 
dens ildbærdede  Mørke  faar  en  Tone  som  blaanet  Staal,  der  næsten  føleligt 
skærer  een  i  Sjælen.  Ikke  en  Fugl  synger,  ikke  en  Myg  summer;  Naturen  er 
vendt  tilbage  til  det  uorganiske,  efter  at  alt  Liv  er  gaaet  op  i  Røg.  Gaar 
du  ud  over  en  saadan  Flade,  ser  du  kun  Jordens  nubrede  Hud;  her  har 
en  lille  Mus  haft  sin  Tue;  undgik  den  Døden  i  Luerne,  er  den  forlængst 
tørstet  ihjel  af  Mangel  paa  Dug.  Hvert  Øjeblik  støder  du  paa  en  lille  Ben- 
hob; hver  Knokkel  saa  sprød,  at  den  klinger  som  Sølv  mod  Støvlesnuden, 
og  der  ligger  en  Kæmpehøj  saa  skaldet  som  en  gammel  Mand,  der  har 
tabt  sin  Paryk. 

Men  se  der  de  gamle  Vej  spor,  der  staar  der  saa  sorte,  som  var 
de  trukne  op  med  Tusch.  De  har  været  godt  dækket  før  af  den  skær- 
mende Lyng;  nu  løfter  de  sig  op  af  Asken  og  vidner,  at  her  gik  Old- 
tidsfolkets Vej  mod  Karup  hist  ude,  der  i  en  Qem  Fortid  var  en  stor  cen- 
tral Samlingsplads,  maaske  oprindelig  et  hedensk  Offersted,  senere  et 
katolsk  Valfartssted  med  store,  brogede  Kildemarkeder.  Hvem  der  med 
Tryllehætten  paa  sit  Hoved  kunde  have  siddet  der  paa  den  terrasseformige 
Brink,  der  lukker  sig  om  den  lille  Strøm  Sejbæky  og  set  alle  de  skiftende 
Generationer  stage  sig  over  Vadestedet  dernede  I 

Nu  er  Sejbæk  en  liden  Puslestrøm,  der  ligger  og  føler  sig  til  nogle 
Vanddryp  her  og  der  oppe  i  de  mossede  Hededale,  mens  Lammene  sprin- 
ger over  dens  Løb  i  Foraarstiden ;  men  den  dybtnedskaame,  terrassedan- 
nede  Seng,  hvori  den  nu  gaar  mellem  hældende  Siv,  taler  højt  om,  at  her 
har  været  stort  Vandpres  paa  engang,  og  sikkert  mer  end  een  spangebe- 

hængt  Oldtidsmø  har   vredet  sine  hvide  Hænder  og  raabt  til  sine  vilde 
Guder,  naar  Stndespandet  skulde  krydse  dette  Vadested. 

Jeg  maa  altid  tøve  lidt  ved  en  saadan  lille  Strønoi;  det  er  som  en 
klinger  Kilde  fra  Naturens  eget  Hjerte.  —  Jeg  drejer  mit  Øre  mod  dig, 
nyn  saa  for  mig  med  din  sagte  bedrøvede  Røst.  —  Alle  Hedebække  ligner 
hverandre    som  Søskende;    de  har  alle  den  samme  vemodige  Syngen,  det 


Pig.  160.     Hedebrand.    (Efter  Tegn.  af  Vald.  Neiiendam.) 

samme  stilfærdigt  resignerede  Løb,  som  vilde  de  sige:  »Aajaja!  her  gaar 
jeg  saamænd  endnu!« 

Jeg  har  passeret  et  Utal  af  dem  i  min  Ungdom,  men  ingen  saa 
smukke  som  den  vesterude,  hvor  Heden  nu  er  bleven  mishandlet  af  Plan- 
tører  og  Forstmænd. 

Den  rigtige  Hedevandrer  han  gaar  altid  sni  til.  Kun  da  faar  du  noget 
rigtigt  ud  af  din  Gang.  Snart  storker  du  hen  over  en  lav  Sænkning,  hvor 
Storlyngens  brune  Ris  spænder  for  Foden  og  svirper  om   Benene;  snart 

er  du  atter  oppe  paa  et  Bakkehæld,  hvor  Gyvlen  rasler  med  de  homtørre 
Kapsler,  og  den  af  de  barfodede  Hyrder  saa  frygtede  Visse  (æ  Stikk')  kry- 
ber langs  Banden  med  de  piggede  Stængler.  Saa  kan  der  følge  en  Stræk- 
ning, hvor  Heden  minder  om  Huden  paa  en  broget  Ko,  idet  smaa  kedel- 
formede Fordybninger  i  Jordsmonnet  har  hyllet  sig  ind  i  stridt  Græs  i 
Stedet  for  den  sædvanlige  Lyng.  Det  ser  ud,  som  om  den  omsorgsfulde 
Moder  Natur  har  villet  bøde  Hedens  brune  Kofte  og  i  sin  Nød  har  grebet 
til  disse  grønne  og  gule  Lapper.  Men  har  du  vandret  din  Pande  svedig 
over  Storlyngens  knudrede  Rafter  og  aandet  ind  i  vellystige  Drag  den 
matsøde  Duft  af  fugtdrukkent  Mos,  der  kanske  for  første  Gang  strejfes  af 
en  Menneskefod,  da  gør  du  et  glad  Spring  ind  i  den  mere  fremkommelige 
Faarelyng,  hvor  hver  dværgagtig  Blomstergren  staar  nedpakket  i  Puder  af 
Lav,  der  skinner  som  Elfenben  og  knækker  under  Støvlerne,  som  traadte 
du  i  Dynger  af  Krebseskaller. 

Jeg  var  netop  hin  Dag  naaet  ind  paa  saadan  en  uendelig,  haabløs 
Flade  af  lavstammet  Lyng  og  krybende  Rævlingris,  da  jeg  overfaldtes  af 
en  voldsom  Tørst.  Længe  havde  den  ligget  og  spiret  under  Tungen  som 
noget  sugende  usynligt  med  et  ubestemt  Krav  om  Væde;  men  efterhaanden 
som  den  tilbagelagte  Vej  længedes,  og  Trætheden  tiltog,  skød  den  sig  tru- 
ende frem  fra  Bevidsthedens  Baggrund  med  det  ene  brutale  Raab :  Vand ! 
Nu  er  alle  Hedestrækninger  langtfra  lige  vandfattige;  somme  kan 
tværtimod  have  et  ikke  ringe  Antal  af  idylliske  Damme,  hvor  Vandet  sam- 
les gennem  skjulte  Aarer,  mystisk  som  Mælken  i  Koens  Yver.  Her  vil 
Hyrdepigen,  naar  hun  paa  hede  Sommerdage  affører  sig  Tøjet  for  at  svale 
de  tunge  Former  i  det  brune  Mosevand,  ofte  i  Breddens  Dynd  finde  Af- 
tryk af  Vildandens  plumpe  Fod  eller  se  Vinden  lege  med  de  brogede  Fjer 
af  Hjejle  og  Vibe,  der  her  har  spulet  Næbbet  og  renset  de  seglkrumme 
Vinger,  før  de  fortsatte  Flugten  videre  over  de  solbagede  Aaser. 

Men  paa  den  Strækning,  hvor  jeg  i  Dag  færdedes,  var  der  intet,  der 
lignede  Damme,  og  jeg  var  allerede  Selvopgivelse  nær,  da  jeg  aldeles  uven- 
tet stod  foran  et  Terræn,  hvor  Moder  Jord  havde  lagt  et  Læg  paa  sin 
milevide,  ensformige  brune  Kjole;  med  andre  Ord:  en  temmelig  dyb    Dal 

laa  for  Øjet  og  sprængte  de  trange  Hedebakker  fra  hverandre.  To  fede 
Rødben,  der  løftede  sig  i  besværlig  Flugt  over  Bakkerne,  sagde  mig,   at 

her  maatte  være  Morads.    Og —  Thalatta,  Thalatta!  da  jeg  naaede 

helt  frenoL  paa  Bakkens  Kam,  saa  jeg,  at  der  gik  en  lille  væver  Bæk  i  be- 
herskede Sl3mg  paa  Dalkløftens  Bund.  Jeg  styrtede  i  strakt  Løb  ned  ad 
Lyngskrænten,  kløv  en  Række  Sivbuske  og  en  stædig  Klynge  graa  Vidje 
ved  Bakkens  Fod,  men  følte  i  næste  Nu  noget  isende  koldt  i  mine  Sko, 


Fig.  161.    Stordalen  ved  Sejbæk.    (Efter  Fotografi.) 

der  ligesom  krystede  mine  Tæer  sammen  med  en  Frosthaand  og  nægtede 
at  give  Slip  igen. 

Kort  sagt,  jeg  stod  i  Mudder  til  Anklerne,  og  foran  mig  og  til  Siden 
laa  der  mellem  kiselstride  Totter  af  Kæruld  og  Skærgræs  Pyt  ved  Pyt  med 
Vand  af  et  Udseende  som  spildt  Tjære,  der  slængte  Sollyset  tilbage  i  syv- 
farvet  Pragt.  Under  rundrygget  Skuffelse  klarede  jeg  mig  til  Land.  Jeg 
saa  ned  paa  mine  dyndklattede  Sko:  Dér  gik  den  Blanksværtel 

Jeg  kunde  høre  Bækken  risle  kort  fra  mig.   Det  var  næsten,  som  lo 

den  mig  ud,  fordi  jeg  ikke  bedre  vidste,  at  det,  man  stærkest  attraar  her 
i  Livet,' skal  man  som  oRest  snige  sig  til  ad  snedige  Omveje.  Da  jeg 
havde  løbet  et  Stykke  langs  Bakkefoden,  fandt  jeg  et  Sted  i  Vanddraget, 
hvor  Vilderet  trak  sig  tilbage  og  gav  Plads  for  et  af  røde  Trønbær  gen- 
nemspættet  Mostæppe,  over  hvilket  jeg  som  paa  Hynder,  der  fjedrede  ander 

Foden,  naaede  frem  til  mine  Længslers  Maal. Lad  ingen 

Mand  tale  ilde  om  den  svale  Vin,  der  smigrer  Ganen  en  sildig  Aften  i 
gode  Kammeraters  Lag;  den  bragte  tit  Fart  i  den  Strøm  af  Blod,  der  i  sin 
Forsumpning  var  ved  at  lejre  Dynd  i  Aaren,  mens  det  levredes  i  Lede  og 
klumpedes  i  Foragt,  og  dets  Løb  minkedes  i  Dagetal  under  Pligtstræbets 
evige  Hindringer  og  Skuffelser ;  den  fyldte  for  en  Nat  Sindet  med  søde 
Illusioner,  uden  hvilke  Livet  altid  tykkes  saa  fattigt  at  leve;  den  tændte 
igen  ungdommeligt  Mod  og  Begejstring  i  vor  Hjerne  og  fik  os  for  en  Stund 
til  at  tro,  at  vi  var  Kæmper,  der  gik  med  vore  Hoveder  i  Himlens  Skyer. 

Men  tifold  mere  elsker  jeg  den  stille  Bæk  paa  Heden,  der  byder  den 
tørstige  sin  svale,  ædruelige  Mund,  mens  den  pludrer  imod  ham  med  tu- 
sind vemodige  Lyd  fra  Naturens  egen  gaadefyldte  Sjæl. 

Den  naive  Østerlænding  med  sit  letvakte,  poelisk-reiigiøse  Gemyt  lod 
lyse  Himlens  Velsignelse  over  de  Kilder  og  Strømme,  han  krydsede  paa 
sin  Ørkenvej ;  og  den,  der  paa  sin  Fod  har  gennemvandret  en  rigtig  jydsk 
Hedestrækning  og  fundet  en  lille  sladrende  Kedron,  da  alt  Haab  var  i 
Færd  med  at  forlade  ham,  han  vil  forstaa  den  dugøjede  Taknemmelighed,  af 
hvilken  hin  Trang  til  Forgudelse  sprang  frem.  .  . 

Saa  snart  min  første  luende  Tørst  var  slukket,  begyndte 

jeg  at  ræsonnere  over  det  næsten  mirakuløse  i  at  finde  en  Bæk  paa  dette 
Sted.  Naturen  plejer  jo  altid  at  slutte  som  saa:  Hvad  der  «r  spart,  er  for- 
tjent; og  her  syntes  Bækken  ikke  at  løse  nogen  anden  nævneværdig  Op- 
gave end  at  ligge  som  et  Spejl  for  de  drivende  Sommerskyer,  men  dejlig 
og  jomfruelig  var  den  at  se  ned  i,  kemisk  fri  som  den  var  for  opkiltrede 
Landsbykællingers  Udrensning  af  Faaretarme  eller  Fattigvadskens  pauvre 
Indigoblaat. 

Det  kraftige  røde  Mos,  der  kantede  dens  Bredder,  dannede  naturlige 

Filtre,  hvorigennem  Vandet  siedes  i  blanke  Dryp,  der  hang  og  vaklede  lidt 
i  de  kryssede,  bløde  Haar,  blinkede  et  Sekund  i  Solen,  rundedes  til  inde* 
fra  og  faldt  ud  i  Bækken ,  hist  under  en  dæmpet  Lyd  som  af  ømme, 
hastige  Kys,  her  med  et  klingert  Smæld,  som  naar  en  tyndslidt  Sølvmønt 
tabes  mod  en  Egekistes  Bund. 

Da  jeg  saaledes  i  nogen  Tid  —  liggende  paa  Maven  i  Mossets  bløde 
Puder   —  havde  lyttet  til  Draabernes  melodiske  Fald  og  de  bløde  Kluk 


Fig.  162.    Korshus  paa  Heden.    Set  udefra.    (Efter  Fotografi.) 

fra  Vandet,  der  gnubbede  sig  frem  mellem  de  svovlede  Bredder,  gled  mit 
Hoved  lang-somt,  la-ng-somti  ned  mod  Jorden,  sløvet  af  Solen  og  døvet 
af  Bækkenyn.  Ved  Kindens  Berøring  med  det  fugtige  Mos  vaktes  Hjernen 
til  et  Øjebliks  protesterende  Bevidsthed.  Hovedet  rejstes  atter  en  lille 
Kende;  men  i  næste  Nu  laa  Kinden  fladt  mod  Mosset,  og  da  dets  Kølig- 
hed nu  ikke  mere  kom  som  en  Overraskelse,  men  snarere  som  et  nyt  Vel- 
behag, lod  Hovedet  sig  modstandsløst  drage  efter  sin  egen  Tyngde. 

Jeg  sov.    Og  jeg  drømte  frit  og  i  stærke  Billeder,  som  man  kun  drøm- 

mer  under  aaben  Himmel  paa  en  Pade  af  Mos,  mens  sivgærdet  Ensomhed 
staar  Vagt  om  Søvnen,  og  Draabedryppen  og  Bækkepludren  hvisker  i  Øret 
og  nedtysser  alle  pedantiske  Indvendinger. 

Saadan  gik  det  mig  den  Dag,  saadan  kunde  det  gaa  mig 

igen,  hvis  jeg  lyttede  altfor  længe  til  din  ømme  Pludren,  du  lille  blank- 
øjede  Forførerske. 

Men  Dagen  er  til  Daad  og  ikke  til  Søvn;  det  ved  han,   som  vandrer 


Fig.  163.    Korshus  set  fra  Gaardsiden.   (Efter  Fotografi.) 

histude  efter  Studespandet  og  >  brækker  Heden  opc  i  lange  kantede  Furer. 
Lad  os  bøje  om  ad  Manden  og  se  lidt  paa  hans  Dagværk;  det  er  nok 
værd  at  se  paa.  Ak,  hvor  de  aser,  Mand  og  Dyr  I  Det  ligger  nok  dybt,  det 
Guld,  der  skal  findes  her.  Se,  hvor  Ploven  slingrer  i  den  øvede  Mands 
Hænder.  Skæren  begraver  sig  i  Gruset,  som  et  rodende  Dyr,  Langjemet 
skriger  op,  hver  Gang  den  støder  Snuden  paa  en  Sten,  og  det  gør  den 
for  hvert  Skridt,  Studene  tager.  Hver  Gang  det  sker,  gaar  der  et  Stød  gen- 
nem alle  den  lille  Plovmands  Ledemod.  Ved  disse  utallige  Plovstød  gen- 
nem et  langt  slidsomt  Liv  er  han  bleven  stødt  helt  ud  af  Fa9onen;  hans 

Lænd  er  skæv,  hans  Skulder  hænger,  og  Gigten  vil  aldrig  ret  ud  af  hans 
Knæ;  men  han  raaber  frejdigt  op  til  Studene:  Ohej,  naar  Hammelrebet  slap- 
pes en  Kende. 

Man  ved  ikke  ret,  hvad  man  mest  skal  beundre,  Dyr  eller  Mand.  Naar 
saa  store  Strækninger  af  de  jydske  Kær  og  Heder  har  kunnet  forvandles  til 
»komrige  Vangec,  saa  skyldtes  det  i  ikke  ringe  Grad  den  Fromhed  og 
det  Taalmod,  hvormed  disse  senede  Okser  er  gaaet  i  Tøjet.  Deres  Ud- 
holdenhed er  næsten  uendelig,  naar  de  kan  faa  Lov  til  at  »dulre  af«  uden 
at  presses.  Render  Ploven  for  en  Tue  Haardkamper,  en  Dusk  Katskæg, 
eller  er  der  en  særlig  tyk  Porsrod,  der  skal  slides  over  med  det  syngende 
Jern,  da  gør  de  sig  korte  i  Kroppen,  rejser  Ryggen  i  en  Bue,  saa  de  kan- 
tede Hvirvler  ses  under  Huden,  og  saa:  ratschi  med  et  Brag  slaar  den 
sprængte  Rod  ind  over  Svingeltræet,  og  Studen  knirker  videre  under  et 
tilfreds  Slæng  med  Haledusken. 

Nu  er  det  Russerhestens  Tid  paa  Heden,  mens  de  fleste  Trækstude  er 
gaaet  gennem  Pølsemaskinen;  men  det  bør  næppe  forglemmes,  at  uden 
den  herlige  jydske  Stud,  uden  denne  trofaste  Forbindelse  af  Dyr  og  Mand, 
havde  næppe  saa  mange  Lyngtoppe  nejet  sig  for  den  syngende  Plov. 

Her  paa  Karupfladen  især  da  Øst  for  Aaen  er  der  meget  faa  Beboelser. 
Heden  ligger  her  lige  saa  uberørt  som  i  Stenalderfolkets  Dage.  Det  hænder 
dog  hyppigere  og  hyppigere,  at  Gaardfolkene  lader  en  fjerntliggende  Hede- 
lod opbryde  i  et  Par  EFteraarsdage.  En  Dag  ages  saa  et  Læs  røde  Tegl- 
sten ind  paa  Pladsen;  der  skabes  et  rundt,  gabende  Hul  i  Pløjemarken  — 
en  Brønd,  den  første  Begyndelse  til  et  Hjem.  Saa  ved  man  Besked;  Gaard- 
manden  har  solgt  sin  skabede  Udlod  til  en  eller  anden  krumhalset  Dag- 
lejer, der  vil  giftes  til  Efteraar  og  derfor  absolut  maa  skaffe  Tag  over 
Hovedet.  Gaar  man  over  en  saadan  Jordlod,  gribes  ens  Sind  af  Medliden- 
hed med  den  Familie,  der  vil  binde  sin  Skæbne  til  saa  fattig  en  Jord. 
Furerne  staar  paa  Højkant;  det  stride  Sand  griner  op  fra  Undergrunden, 
Lyngen  er  knap  til  at  ave.  Men  den  Menuesket  iboende  Trang  til  >at  have 
noget  for  sig  selv«  spotter  alle  Indvendinger,  og  en  Solskinsdag  har  Landet 
saa  faaet  et  Hjem  mere,  der  ligger  der  med  sine  smaa  Ruder  ud  mod  He- 

den  og  Vindene.  Og  ingen  skal  kunne  nægte,  at  saadan  et  lille  ensomt 
Hus  paa  Heden  kan  se  saare  idyllisk  ud,  naar  Aftenbrisen  bærer  dets 
Skorstensrøg  langt  ind  over  de  tavse  Hedelavninger,  eller  naar  Morgensolen 
glimter  i  den  duggede  Spergel  ved  Endegavlen,  mens  Hanen  strammer 
Bentøjet  og  sender  sit  Gjald  udfordrende  ind  mod  de  fjerne  Landsbyers 
Haner.  Dersom  du  titter  ind,  er  det  muligt,  at  du  vil  finde  en  Række 
røde  Blomster  i  Vindueskarmen.     Men  jeg  ved  af  mangeaarig  Erfaring,  at 

Fig.  164.    Hedehjem.    (Efter  Fotografi.) 

der  kan  gemmes  megen  Savn  og  Lidelse  bag  saadanne  smaa  røde  Blom- 
ster. Især  om  Vinteren,  naar  Frost  og  Sne  udsletter  Vej  og  Sti  og  stænger 
brutalt  for  alle  Erhvervskilder. 

Jeg  mindes  saaledes  tydelig  en  Vinterdag  for  et  Par  Aar  siden;  Lægen 
der  i  Distriktet  havde  faaet  Anmodning  om  at  komme  til  et  sygt  Barn,  og 
jeg  steg  op  i  Fodposen  til  ham.  Vognen  gik  i  Skump  og  Slyng  hen  over 
den  snefyldte  Lyng,  snart  i  Vej,  snart  uden  for  Vej.  Ikke  sjældent  maatte 
Hestenes  Ben  bryde  Vej  pytternes  Is,   før  Vognen  slingrende  og  knagende 

kunde  føres  gennem  Mudderet.  Langt  ude  bag  en  Række  gabende  Tørve- 
grave en  god  Mil  fra  Bondebyen  laa  Hytten.  Gavlen  ludede;  Foden  af 
Muren  var  omsat  med  Hedetørv;  en  lang  Brandhage  støttede  mod  Lyng- 
taget, hvori  Vinden  havde  flænget  et  Hul,  der  laa  og  daskede  med  Tag- 
totterne. Vi  gik  ind  i  Stuen.  Konen,  en  lille  pukkelrygget  Kvinde  med 
et  sort  Tørklæde  om  Kinderne,  tog  Barnet  op  af  Vuggen  og  blottede  dets 
Krop  for  Lægen. 

»Hvad  faar  dette  Barn  at  spisei,  spurgte  Lsegen  og  løftede  medynksomt 
paa  dets  afpillede  Arme  og  dets  Ben,  der  ikke  var  tykkere  en  Lysespiller. 
>Tho  det  faar  da  æ  Bryst,  a  gi'r  selv  Mælklc  sagde  Konen  med  selv- 
sikre Hovednik. 

>Ja,  det  kan  ikke  forslaa;  Barnet  maa  have  en  bedre  Portion;  det  er 
det  eneste,  det  fattes.    Giver  ikke  deres  Ko  Mælk?« 
»Nej,  den  er  godnok  sen  i  Tiden.« 

»Jamen,  saa  maa  der  hentes  hos  Naboerne;  Mælk  maa  Barnet  virke- 
lig have.« 

Manden  og  Konen  vekslede  et  raadvildt  Blik.  Heroppe  paa  Lyngen 
var  jo  Naboerne  ligesaa  fattige  som  de  selv. 

>Ja,  det  er  endda  forfærdelig  vanskeligt«,  begyndte  Konen.  »De  flestes 
Køer  staar  jo  sene  ligesom  vor  egen ;  og  har  Folk  noget,  vil  de  nødigt  af 
med  det.« 

»Hvad  faar  I  i  det  hele  taget  til  Føden«,  spurgte  Lægen,  mens  han 
lod  sine  Øjne  løbe  hen  over  tre-fire  blege  Børn,  der  sad  paa  en  Slagbænk 
under  Vinduet. 

Konen  saa  atter  undselig  over  til  Manden;  det  var  øjensynlig  ikke  det 
letteste  Spørgsmaal  at  svare  paa.  Da  Pausen  ikke  godt  kunde  gøres  læn- 
gere, svarede   Manden,  mens  han   rømmede  sig:     »Vi  faar  Suppe«. 

»Suppe?«  svarede  Lægen  vantro.  »Hvad  har  I  at  lave  Suppe  paa?  Har 
I  slagtet  noget?«  »Ja,  vi  har  endda«.  »Hvad  har  I  da  slagtet?«  »Faar«. 
»Hvormange?«  —  >Et«,  kom  det  nedstemt.  »Et  Faar  til  alle  de  Menne- 
sker! det  har  I  formodentlig  slagtet  i  November,  og  nu  er  vi  i  Febrnar«. 
Nu  forstod  Lægen  og  jeg  bedre,  hvorfor  alle  her  i  Huset  saa  saa  blege  ud. 

Da  vi  kort  efter  steg  til  Vogns  igen,  kastede  jeg  forinden  et  Blik  over 
Kaalgaarddiget;  jeg  saa  da,  at  alle  Kaalene  var  afskaarne  lige  til  Jorden. 

Nej,  Livet  paa  Heden  er  ikke  altid  lige  idyllisk;  især  kan  Nøden  gaa 
nær  nok,  naar  Børneflokken  er  stor,  naar  Koen,  Hyttens  eneste  Trøst,  er 
gaaet  sen,  og  Høkeren  har  nægtet  at  give  mere  Kredit  denne  Gang.  Men 
Hedens  Børn  har  en  Øvelse  i  at  lempe  sig  forbi  Skæbnens  Stød,  og  de  er 


Fig.  165.    Doktoren  paa  Heden.   (Efter  Fotografi.) 

utrolig  nemme  at  gøre  glade;  læg  en  Femogtyveøre  i  en  lille  Haand  inden 
for  en  saadan  Hyttes  Tærskel.  Og  alle  Ansigter,  store  som  smaa,  lyser  op 
af  det;  og  den  lille  vil  knytte  Haanden  om  sin  Skat  og  glemme  mange 
graa  Dage  for  det  ene  lyksalige  Øjeblik. 

Men  hvad  sidder  jeg  her  og  taler  om  Nød  og  Vinter,  nu  da  Sol  og 
Sommer  ødsler  deres  Guld  over  Landet  og  end  ikke  lader  Heden  staa  i 
Skammekrogen.  Tiden  gaar  mod  Aften  nu.  Kragen  flyver  hjem  mod 
Plantagen    med  tunge,   mætte  Vingeslag.     Pløjemanden  har  spændt  sine 

Fig.  166.    Hus  paa  Ahlheden.   (Efter  Fotografi.) 


Stude  fra  Ploven; 
nu  flytter  de  de  til- 
sølede Ben  hen 
mod  Korshuset  hist 
ude;  Kusken  sidder 
sidelængs  paa  Bund- 
fjælen og  nynner. 
Oppe  i  Heden  kom- 
mer Børneflokken 
ham  i  Møde  for  at 
faa  en  lille  Køretur. 
De  smaa  blonde 
Hørhoveder  vugger 
op  og  ned  over  Lyngtoppene,  —  løber  og  falder,  løber  og  falder,  indtil  de  naar 
Far.  Studene  standses.  Hans  store,  brune  Haand  tager  dem  varsomt  om  Over- 
armen een  for  een  og  haler  dem  inden  Bords.  Mundene  staar  ikke  paa  dem. 
De  rokker  omkring  paa  Vognbunden  som  Gæslinge  i  et  Sold.  Det  mindste  sid- 
der paa  Faderens  Laar  og  truer  Studene  paa  Livet  med  den  løftede  Hesselpisk. 
Saa  falder  Klokken  i  Slag  henne  fra  Resen  Kirke;  intetsteds  høres 
Kirkeklokken  saa  festlig  som  paa  Heden,  hvor  dens  runde,  favnende  Rytme 
faar  Lov  til  at  rulle  ud 
i  hele  sin  ubrudte  Læng- 
de. Hvor  falder  dens 
Tone  dog  herligt  sam- 
men med  Alvoren  i  dette 
Landskab.  Daugbjærg- 
daas  løfter  sin  tunge 
Kegle  mod  Østens  Sky- 
er. Hist  og  her  træder 
en  Husgruppe  frem  mod 
den  blege  Horisont;  det 

er,  som  de  rejste  sig  paa  Fig.  le?.    Husets  Beboere.    (Efter  Fotografi.) 


Digitized  by 


Google 


i 


388  LANDE  OG  FOLK 


Tæerne  for  at  faa  et  sidste  Blink  af  den  vigende  Sol.  En  lille  Mils  Vej 
inde  paa  Lyngen  til  højre  ses  de  bratte  Tagrygninger  af  Tyskebyen  Re- 
senfelde.  Det  ser  ud  som  en  Flok  Kameler,  der  er  gaaet  i  Knæ  med 
deres  Byrder. 

Men  nu  slæber  Natten  som  et  Vaar  hen  over  Lyngen;  Klokken  hænger 
alt  stille  i  sit  kalkede  Taarn;  Farverne  slukkes.  Guldblommen,  Hedens 
smukkeste  Blomst,  har  allerede  bøjet  sin  Stængel;  Harekillingen  har  boret 
sit  lille  bløde  Bryst  ned  i  Lejet  under  Klokkelyngen.  Hugormen,  der  Da- 
gen lang  har  ligget  med  virrende  Hoved  og  solet  sin  klamme  Hud  ved 
Bredden  af  den  lille  Hededam,  er  nu  krøben  ind  i  Knolden,  hvor  den  har 
slaaet  en  Knude  paa  Halsen,  for  at  antyde,  at  nu  vil  den  —  saa  bandede  den 
—  have  Nattero.  Den  lille  brune  Angemus  gør  Mørkningsjagt  mellem  Siv  og 
Kæruld;  den  har  allerede  fundet  de  første  Dugdraaber,  hvad  der  bringer 
den  til  at  udstøde  et  overgivent  Pip.  I  det  samme  løfter  en  Ræv  sin  fif- 
fige Snude  bag  en  Dusk  hældende  Kambunker;  han  rejser  Ørene,  dukker 
sig  igen,  rejser  sig  og  dukker  sig  igen,  han  skyder  sig  langs  Jorden  som 
en  Orm,  de  stride  Lyngrafter  river  ham  i  Pelsen.  Han  krummer  sig  sam- 
men, han  er  spændt  med  Springkraft  som  en  Fjeder.  Nu,  Nu,  ....  Da 
lyder  der  nogle  hule  Bump  mod  Jordsmonnet.  En  sildig  Lyngplukker 
med  Madkassen  dinglende  over  Lyngleens  Skaft  gaar  kroget  hjem  fra  sit 
ensomme  Dagværk.  Da  han  nærmer  sig  den  lurende  Ræv,  rejser  en  Ur- 
kok sig  for  hans  Fod  med  lodrette,  raslende  Vingeslag.  Saa,  Mikkel,  der 
gik  denDuesteg!  Med  et  vredt  Kast  i  Lunten  genvinder  Ræven  i  nogle 
lange  Spring  sin  vante  Fatning. 

Heden  er  Underet.  Heden  er  Eventyret  midt  i  vort  ellers  saa  borger- 
lige Land.  Skøn  er  den  ved  Dag,  endnu  skønnere  ved  Nat,  naar  Karlsvog- 
nen  spejler  sin  brækkede  Stang  i  Dammen,  hvor  Hjejlen  ruger,  og  Tavs- 
heden gaar  med  tyssende  Fjed  mellem  de  Qerne,  ensomme  Hyttelys. 

Før  vi  slutter  denne  Dag,  vil  vi  lægge  Vejen  om  ad  Røverdalen  her 
Norden  for.  Navnet  er  ikke  tillidsvækkende;  Landskabet  endnu  mindre. 
Her  kunde  man  sidde  og  sammenfable  Natterædsler,  der  kunde  give  den 
mest  prøvede  Folkeforskrækker  af  en  Romanforfatter  Tylvtetal  af  søvnløse 

Timer.  Der  fattes  da  heller  ikke  paa  Sagn,  som  knytter  en  Række  grum- 
me Gerninger  til  Stedet.  >Vi  skal  leve  af  de  vejfarende«,  sagde  Røveren 
i  Sejbæk  til  Kromanden  i  Hagebro.  Dette  har  i  umindelige  Tider  været 
et  kendt  Ordsprog.  Røverdalen,  der  strækker  sig  mellem  høje,  skumle 
Lyngbrinker  i  Retning  fra  Syd  til  Nord,  ligger  netop  midtvejs  mellem  disse 
topografiske  Punkter.  Her  ved  Sejbæk  krydsedes  den  Gang  Landevejene 
Viborg— Holstebro  og  Skive — Kolding;  Lyngen  bøjer  sig  den  Dag  i  Dag 
over  deres  mossede  Spor  med  en  egen  fordægtig  Tysthed,    som  havde  de 

skumle  Hemmelig- 
heder sammen, 
som  ikke  enhver 
maatte  vide;  de 
Bissekræmmere  og 
farende  Folk,  der 
her  forgæves  har 
raabt  om  Hjælp  i 
de  dybe  Efteraars- 
nælter,  er  næppe 
faa ;  deres  usonede 
Drab  gaar  endnu 
igen  i  Hedens  mør- 
ke Sagn. 

Den  jydske  Rob  Roy,  Jens  Langkniv,  der  fik  Navn  efter  sit  forvovne 
Vaaben,  en  lang  Dolk,  som  han  paa  Afstand  slængte  imod  sit  Offer  og 
atter  halede  til  sig  ved  en  Rem,  knyttes  af  Sagnene  til  disse  Egne.  Der 
er  vel  heller  næppe  Tvivl  om,  at  han  er  en  historisk  Person,  selv  om  han 
endnu  ikke  har  rejst  sit  forbryderske  Hoved  fra  nogen  af  de  omrodede 
Dokumentpakker.  Tiden  mellem  de  fjendtlige  Banders  grumme  Hærgninger 
af  den  jydske  Halvø  i  1627  og  1658  var  netop  særlig  gunstig  for  Trivsel 
af  slige  lovløse  Eksistenser.  Folkedommen  lader  den  fangede  Hederøver 
efter  udstaaet  Fængsel  og  Tortur  blive  radbrækket  ved  Horsens.  Tids- 
punktet er  her  som  altid  i  Folketraditionen  usikkert. 


Fig.  169.    Kampestenshns  paa  Ahlheden.    (Efter  Fot.) 

Men  Jens  Langkniv  har  ikke  været  ene  om  at  laane  disse  Egne  ro- 
mantisk Skær  og  Farve.  Her  tumlede  Karl  Gustavs  Svenskere  og  Bran- 
denburgere  sig  sammen  med  Ulvene  i  1658  og  betegnede  deres  Vej  med 
Mord  og  Brand  rundt  om  i  de  fattige  Hedesogne.  Især  gik  deres  Plyn- 
dringslyster  ud  over  Præsterne,  da  de  jo  altid  har  haft  lidt  mere  af  den 
jordiske  Mammon  end  andre  dødelige.  Dokumenterne  skriger  til  Himlen 
om,  hvad  disse  Hedepræster  maatte  gennemgaa.   Baade  han  i  Haderup  og 


Fig.  170.    Røverdalen.    (Efter  Fotografi.) 

han  i  Vridsted  blev  udplyndrede  til  Skjorten.  Men  Svenskernes  Raseri  gik 
ikke  alene  ud  over  Menneskene,  men  ifølge  samtidige  Indberetninger 
nedskød  de  de  fleste  af  Dyrene  i  den  kongelige  Vildtbane  paa  Ahlheden, 
>saa  dersom  den  (o:  Vildtbanen)  ikke  i  nogle  Aar  fik  Forskaansel,  blev 
den  slet  ødec 

Vi  nævnede  foran  Ulvene,  de  spillede  tidligere  heller  ikke  nogen  ringe 
RoUe  i  Hedens  Liv.  I  Navnet  Ulvedals  Plantage  her  sønderude  har  man 
endnu  bevaret  Mindet   om   deres  Eksistens,   og  ældre  Folk  kan  endnu  i 

Jordsmonnet  paavise  Sænkninger,  der  dækker  over  tilsandede  UlyegraTe, 
hvor  man  fangede  og  nedskød  dem  for  mod  en  Belønning  at  bringe  deres 
afhuggede  Poter  til  nærmeste  Herredskontor. 

Ulvene  var  ikke  alene  farlige  for  de  vejfarende,  men  nok  saa  meget 
for  de  omboendes  Faar  og  Kvæg.  De  første  overfaldt  de,  naar  Dyrene 
græssede  flokkevis  ude  paa  Heden ;  de  sidste  angreb  de  hyppigst  i  Baasene 


} 


Fig.  171.    Faarehus  paa  Heden.   (Efter  Fotografi.) 


i  haarde  Snevintre,  naar  Sulten  havde  givet  dem  Frækhed  nok  til  ved 
Nattetider  trods  Bøsser  og  Lænkehunde  at  skrabe  sig  gennem  Bindings- 
værkshusenes skrøbelige  Lervægge.  En  Hedeboer  skriver  i  1759:  »Hederne 
er  opfyldt  med  Ulve,  som  skjuler  sig  i  det  høje  Lyng  og  kan  ikke  fordri- 
ves, men  gør  stor  Skade  paa  Hjordene.  Jeg  erindrer,  at  Ulvene  i  min 
Barndom  gjorde  saa  stort  Nederlag  paa  Kreaturerne,  at  man  agede  de 
ihjelrevne  Faar  og  Lam  hjem  i  Læssetal.  Ulvene  samler  sig  undertiden  i 
saa  store  Flokke,  at  de  rejsende  maa  frygte  for  dem;  de  forjager  til  Hyr- 

derne  fra  Hjordene  og  gør  stor  Skadec  Selv  efter  at  Kolonisterne  havde 
nedsat  sig  heroppe,  blev  Ulvene  ved  med  at  husere,  saa  en  tidligere  Kolo- 
nisatioDsembedsmand  kunde  skrive  (1764):  »Hvad  der  af  alle  Ting 
synes  at  kunne  være  Schæferierne  (d.  e.  Faareavlen)  mest  skadelig  og 
hinderlig  i  en  lykkelig  Fremgang,  er  de  mange  Rovdyr  og  blandt  dem 
egentlig  Ulvene.  Dette  Utøj,  hvormed  de  jydske  Heder  temmelig  er  be- 
satte, gør  stor  Skade,  og  i  min  Tid  (d.  e.  1760)  besøgte  de  allerede  Foldene 


Fig.  172.    Udhus  i  Tyskebyerne.   (Efter  Fotografi.) 


midt  i  Byen  Frederikshede«.  —  Ogsaa  inde  fra  Randbølheden  lyder  der 
stærke  Klager  over  de  vilde  Bæster^  saa  een  foreslaar  (1757),  at  »hver  Ind- 
bygger maatte  tillades  at  holde  en  god,  stor  og  stærk  Hund,  et  godt  Skyde- 
gevær  og  andet  skarpt  Gevær  for  Stratenrøven  og  at  hade  Ulve  og  Ræve 
med,  hvilke  udi  disse  Udørkener  findes  i  Mangfoldighed«. 

Man  har  heroppe  paa  Heden  endnu  bevaret  Ordet  en  Ulvehest,  dermed 
menes  Heste,  der  havde  udviklet  et  særligt  Angrebsmod  over  for  disse 
Plageaander.    En   saadan  Hest  holdtes   altid   skarpt   skoet.    Blev  Ulvene 

særlig  nærgaaende,  slap  man  Ulvehesten  af  Stalden.  Den  vidste  Besked, 
rejste  Hovedet  og  sprang  af  Gaarde.  Naar  den  atter  dansede  foran  Stald- 
døren, opførte  den  sig  vildt  og  uregerligt,  rejste  sig  paa  Bagbenene  og  fnøs 
ud  af  Næseborene.     Men   oppe   paa  Heden  var  Sneen   farvet 


fA^ 


af  Blod,  og  mangt  et  Ulvelig  laa  paa  den  frosne  Jord  med 
sønderslaaet  Pandebrask.  Ulvene  holdt  sig  paa  den  jydske 
Hede  helt  ind  i 
vore  Bedstefor- 
ældres Tid.  Før 
omkring  1830  er 
de  allersidste 
næppe  forsvund- 
ne, hvad  end 
Lærebøgerne  be- 
hager at  udsige 
om  denne  Ma- 
terie. 

Hvad  der  og-  ^ 
saa  har  præget 
Heden  i  gammel 
Tid,  ja,  maaske 
endda  forlenet 
den  med  dens 
allerstærkeste 
Romantik ,      er 

Taterne       eller, 
som  de  kaldtes 

overalt  i  Jylland,  Keltringerne.  Ligesom  Rævene  har  dette  Folkefærd 
altid  fortrinsvis  boldt  sig  til  Halvøens  Heder  og  Ødemarker..  Her  kunde 
de  leve  deres  eget  frie,  utvungne  Liv  uden  generende  Kontrol  eller  Politi- 
opsigt  og  for  øvrigt  hengive  sig  til  deres  Lidenskab,  det  omvankende  Tig- 
gerliv med  alle  dets  tusinde  Tilfældigheder. 


Fig.  173.    Tateren  Abraham  i  Sparkær. 
(Efter  Tegning  af  Valdemar  Neiiendam.) 

En  unavngiven  skildrer  dem  i  1841  saaledes:  »De  bringer  Bønderne 
Ferskvandsfisk,  Vibeæg  og  Fuglevildt  for  mere  holdne  Varer.  Gaar  de  ud 
paa  >  Professionen €,  anviser  Anføreren  den  enkelte  det  Distrikt,  hvor  han 
skal  »grylle  for  Butnec  (Keltringelatin  for  >tigge  Føden«),  mens  Føreren 
selv  bliver  udenfor.  De  tager  til  Takke,  selv  om  Vinteren,  med  et  Leje 
i  Laden,  i  en  Møgdynge  eller  i  den  bare  Hede.  De  fanger  Urhøns  og  Ryler 
i  Rendeløkker  af  Hestehaar,  idet  de  rykker  Lyngen  op  i  en  Rende,  spreder 
sig  med  Larm  og  jager 
Fuglene  ind  i  Renden,  for 
Enden  af  hvilken  de  har 
tændt  et  Blus.  De  trækker 
sig  ud  i  Lyngen  og  læg- 
ger sig  der  paa  Ryggen 
for  at  dase,  synge  deres 
sære  Sange  eller  traktere 
Skalmejen,  en  Slags  Klari- 
net. Disse  lykkelige  Dages 
Minder  varmer  dem  under 
Vinterens  Elendighed,  og 
naar  de  træller  i  Tugthu- 
set. Undertiden  mødes 
flere  Bander.  Da  bliver  der 
Liv.  Dagene  gaar  med 
Samtale,   Sang  og  Søvn  i 

Solen,  Natten  forkortes  ved  Dans.  Maaske  rejses  der  en  provisorisk  Hytte 
af  Lyngtørv  (ved  en  saadan  paa  Ørre  Hede  menes  Blicher  at  have  hentet 
Stof  til  sin  berømte  Novelle:  »Kjeltringliv«).  Faar  en  Mand  Lyst  til  at  gifte 
*%  gasir  han  til  sin  Fører  med  Anmodningen.  Denne  sammenkalder  Ban- 
den ;  den  giftelystne  træder  ind  i  Midten  af  Skaren  og  kaster  en  hvid  Stok 
til  den  Kvinde,  han  attraar.  Tager  hun  den  op,  er  hun  hans  for  Livet.  Bliver 
hun  ked  af  Manden,  kan  hun  blive  ham  kvit  gennem  en  ny  Forsamling, 
hvor  hun  bryder  Stokken  itu  og  kaster  Stumperne  for  hans  Fødder«. 

25* 


Fig.  174.    Taterkvinde. 
(Efter  Tegning  af  Valdemar  Neiiendam.) 

Den  mest  udprægede  Repræsentant  for  denne  Race  af  Omstrejfere  er 
Lange  Margrethe,  hvem  Blicher  har  tegnet  saa  mesterlig  i  »Fjorten  Dage  i 
Jylland  c,  hvor  han  altid  ved  at  lade  hende  dukke  op  af  Lyngen  i  det  kriti- 
ske Øjeblik  og  klare  alle  Grejer  ved  en  ramjydsk  Kraftsætning  eller  et  deter 
mineret   Greb   om    Knivskaftet.    Med   sine   forbryderiske  Bander  og  sine 

fjorten  Unger  i  Hælene  paa   sig   gennemkrydsede 
hun  i  et  halvt  Aarhundrede  netop  Hederne  mellem 
Viborg-  Herning-  Holstebro  -  Ringkøbing.      Hun  er 
som  Indbegrebet  af  al  den  vilde  Hedes  Gru  og  Uhyg- 
ge, den  beskørtede  Røver,  der  lurer  i  Dalene  og  Vej- 
sænkningerne  uden  Tag  eller  Hus,  og  som  altid 
er  til  Rede  med  sin  venlige  »lille  Put  under  Ha- 
gen c.     Hedebonden  har  endnu  langtfra   glemt  at 
fortælle  om  hendes  Bedrifter.    Haa  skaaner  hende 
ikke.    Den  Dag  i  Dag  kan  Bedsteforældrenes  For- 
tællinger om  denne  vandrende  Megære  faa  et  Bar- 
nehjerte til  at  hoppe  af  Rædsel.    Kanske  har  man 
dog   tegnet   hende   lovlig  sort  og  samlet   alle  de 
Ugerninger  ene  paa  hendes  Hoved,   som  rettelig 
burde  fordeles  paa  hele  hendes  fredløse  Stamme. 
Det  eneste,  som  vistnok  kan  fastslaas  er,  at  hun  — 
der  var  døbt  med  det  grundskikkelige  Navn  Anne 
Margrethe  SørenÉdatter  —  i  næsten  halvfjerdsindstyve 
Aar  gennemfægtete  det  jydske  Land  i  sine  »Springtriller«  (Keltringudtryk 
for  det  jydske  Shinthose)  og  sikkert  har  været  en  haard  Brandskatter  af  de 
fattige   Hedebønder.    I  1774  blev   baade  hun  og  Manden   Chr.  Nellik  og 
endnu  et  Par  af  den  haabefulde  Familie  inddømt  i  »Viborghus«,  d.  e.  det 
gamle  Tugthus,  for  voldelig  Færd  mod  en  Bonde  i  Sjørup.    De  slap  dog 
atter  ud  og  begyndte  det  gamle  Levned  forfra;  blev  paa  ny  »fakket«.    Det 
var  i  1792.    Lange  Margrethe  dømtes  nu  til  at  hensidde  i  Tugthuset   paa 
Livstid.   Straffen  blev  dog  ikke  af  særlig  lang  Varighed.   30.  Oktober  1794 
løste   Døden   op   for   den    76-aarige   Taterkvinde.     Mere   end   een   jydsk 


Fig.  175.    Tateren  Chr. 
Kvembjerg.  (Efl.  Fot.) 

Bonde   har   sikkert    modtaget    Meddelelsen    om    dette    Dødsfald    med  Til- 
fredshed. 

I  denne  hæslige  aabne  Begravelse,  Viborg  Tugthus,  endte  de  jo  næ- 
sten alle.  Her  fandt  St  Blicher  en  Poraarsdag  Linka  Smælem  og  Peiter 
Benløs,  hvis  borgerlige  Navne  var  Birgitte  Christensdalter  og  Mikkel  Chri- 
stensen. N.  V.  Dorph  fortæller  om  dette  Møde 
i  sit  Skrift  »De  jydske  Zigeunere«:  »Jeg  erindrer 
ikke  rettere,  end  at  Pastor  Blicher  den  27.  Maj 
1823  var  til  Stede  med  mig  i  Tugthusgaården  i 
Viborg,  da  et  Fruentimmer,  velvokset  og  stærkt 
forbrændt  af  Solen  med  et  determineret  Ansigt 
traadte  ind  med  en  Mand  paa  Ryggen  og  uden 
at  værdige  os  eller  nogen  af  de  flere  tilstedevæ- 
rende et  Øjekast,  spurgte  sin  Ledsager  med  be- 
stemt Rolighed:  »Hvor  skal  jeg  hen?«  og  skred 
derpaa  mellem  os  over  Gaarden  hen  til  den  an- 
viste Opgang.  Denne  Mand,  som  hun  havde  le- 
vet et  naturligt  Ægteskab  og  har  haft  flere  Børn 
med,  var  vanfør  baade  paa  Arme  og  Ben  og 
kunde  aldeles  ikke  gaa.  Hun  maatte  altsaa 
bære  ham  .  .  .  Den  omtalte  Kvinde  hed  Birgitte 
Christensdatter.  Hun  var  født  1790  af  vandrende 
Forældre,   og   hendes   Fødested   vides   ikke,   thi 

hendes  hele  Liv  havde  været  en  Vandring  uden  Hjem  eller  noget  fast  Op- 
holdssted«. 

Her  i  Tugthuset  førtes  Blicher  ogsaa  sammen  med  » Professoren ',  hvis 
Døbenavn  var  Hartvig  Andreasen  Lundind,  ham,  som  Blicher  paa  Ørre 
Hede  lader  danse  Reel  med  Linka  Smælem  i  treQerdedels  Takt,  og  hvem 
Dorph  betegner  som  sin  Læremester  i  det  rotvældske  eller  Keltringsproget. 
For  denne  sin  Villighed  til  at  lære  fra  sig,  fik  han  i  Sandhed  en  haard 
Løn.  Keltringerne  harmedes  over  at  se  deres  Tyvesprog  røbet  for  frem- 
mede og  svor  Forræderen  Hævn.    Dorph  fortæller  med  Graad  i  Stemmen, 


Fig.  176.    Tateren  Jens 
Faaretyv.     (Efter  Fotografi.) 

hvorledes  Lunding  kort  efter  sin  Løsladelse  omringedes  uden  for  Kolding 
By  af  en  Bande  Keltringer  og  nedhuggedes.  Han  er  da  vistnok  den  ene- 
ste Tater,  der  har  ladt  sit  Liv  for  Videnskaben. 

Ogsaa  Taternes  Konge  Johannes  Axelsen,  i  hvis  Hus  herude  yderst 
paa  KarupQaden  Blicher  lader  Keltringballet  fejres,  maatte  Gang  paa  Gang 
afstryge  sin  majestætiske  Værdighed  her  i  det  skidne  Tugthus  og  i  Stedet 
for  anlægge  en  Slavekøllert.  Samme  Johannes  Axelsen  døde  for  øvrigt  paa 
Skjellerup  Fattiggaard  19.  Maj  1872;  en  tragisk  Lod  for  alle,  mest  tragisk 

dog  for  en  Konge. 

Man  har  jaget  Taterne,  som  man 
jager  Ræve;  jeg  skal  blot  minde  om 
den  store  Keltringklapjagt  over  fire 
jydske  Amter,  som  man  iværksatte  11. 
Februar  1835  og  som  indbragte  Øvrig- 
heden et  Bytte  af  ca.  200  pjaltede  og 
af  Kulde  og  Savn  forkomne  Individer. 
Hvor  maa  disse  fanatiske  Elskere 
Friheden  have  lidt  under  denne 
^gentagne  Indespærring.  Intet  skal  — 
ifølge  en  gammel  Forhørsdommer  — 
kunne  sammenlignes  med  den  Lethed 
og  Jubel,  hvormed  en  saadan  nylig  løs- 
ladt Fange  bevægede  Fødderne  hen  ad  en  solbelyst  Hedesti.  Heden  har 
for  længst  mistet  de  fleste  af  disse  sine  saa  trofaste  Børn.  Alle  de  Tater- 
hytter, jeg  har  kendt,  er  nu  jævnede  med  Jorden;  det  gælder  Johannes 
Axelsens  i  Ørre  (nedrevet  1892),  Daniel  Axelsens  i  Resen  (ca.  1885),  Jørgen 
Axelsens  i  Vroue  (1890),  Anders  Abrahams  i  Estvad  (Ginning  Herred). 
Maaske  staar  dog  endnu  Taterhuset  i  Kisum  Kjær  (Rønbjærg  Station), 
som  jeg  besøgte  i  1899,  og  som  da  beboedes  bl.  a.  af  Bitte  Smuty  der  er  en 
af  de  rappeste  To-Tiggere,  Jylland  har  set. 

Samfundet  har  strøget  Taterslænget  af  sig,  dertil  er  vel  intet  at  sige; 
de  var  ikke  altid  lige  hyggelige  Naboer.     Og  dog  —  den,  der  nu  mindes 


\-:. 


Fig.  177.     En  Hedeboude. 
(Efter  Tegn.  af  Valdemar  Neiiendam.) 

disse  sære,  brune,  solfalmede  Skikkelser,  naar  de  kom  hen  over  Hedebak- 
kerne med  deres  Vugger  og  Tiggerposer  og  langthenblinkende  Bliktøj,-  eller 
den,  som  er  gaaet  dem  nysgerrigt  forbi  ved  Vejkanten,  naar  de  med  Ryg- 
gen mod  et  solbagt  Dige  laa  og  sled  med  Tænderne  i  et  glinsende  Stykke 
Spegeflæsk,  han  lader  ikke  uden  Vemod  sit  Blik  glide  hen  over  Nutidens  Hede 
med  alle  dens  overgroede  Tatertomter,  hvor  deres  lystige  Baal  for  evigt  er 
slukt,  og  hvor  Keltring-Fiolens  vilde  Skurren  forlængst  er  tystnet  over 
den  susende  Lyng. 

Men  jeg  dvæler  alt  for  længe  her  i  Røverdalen,  nu  da  Maanen  er 
gaaet  ned,  og  Mørket  tættes  over  Rævlingrisene.  Hvilken  Stilhed  heri  En 
Ræv  skriger  inde  i  Plantagen,  en  opskræmt  Fugl  skærer  Mørket  med  sin 
Vinge,  saa  det  piber,  ellers  intet  uden  Lyngbundens  syrlige  Aande. 

Men  Kulturmennesket,  hvis  Øre  er  saa  vant  til  Larm  og  Støj,  finder 
enhver  Stilhed  mistænkelig.  Hans  Fantasi  begynder  at  arbejde  med  Over- 
fald og  Rædsler.  Og  som  tidligere  antydet:  Røverdalen  har  sin  Fortid 
imod  sig,  og  Heden  her  omkring  har  mere  end  een  Ugerning  paa  Samvit- 
tigheden.   Jeg  skal  blot  fortælle  om  et  Par. 

Klode  Mølle  kaldes  en  enlig  Gaard  her  sønderude  ved  Koldingvejen, 
sit  Navn  bærer  den  til  Minde  om  de  Myremalmsudsmeltninger  (»Kloder«), 
som  her  dreves  i  gammel  Tid  som  en  nu  nedlagt  Hedeindustri.  Til  denne 
Gaard  kom  en  Majmaanedsaften  1706  en  ukendt  Person  i  en  hvid  Trøje 
med  hvide  drejede  Benknapper,  hvide  blaastribede  Bukser  og  en  Pisk  i 
Haanden  med  en  Fløjte  i  Enden.  Han  var  træt  og  bad  om  at  faa  Lov 
til  at  blive  Natten  over  for  muligvis  at  komme  med  en  Vogn  til  Holsten. 
Den  gæstfri  Niels  Møller  lod  Stymperen  blive,  men  ud  paa  Natten,  da  alle 
laa  i  dyb  Søvn,  rejste  den  fremmede  sig  og  sneg  sig  ind  i  Møllerens  Sove- 
kammer med  en  lang  Kniv  i  Haanden;  først  gik  Rovmorderen  nu  i  Lag 
med  Manden,  hvem  han  bibragte  Qere  svære  Saar,  deraf  »to  store  Knivslag 
under  hans  venstre  Patte«.  Saa  kastede  han  sig  over  Konen,  hvis  Dyne 
han  gennemhullede  med  vældige  Knivstød,  til  Lagnerne  drev  af  Blod. 

I  sine  Plyndringer  blev  han  dog  forstyrret  af  de  tililende  Tjenestefolk, 
saa  han  skyndsomst  maatte  tage  Flugten;  hans  Pisk  blev  liggende  i  Møllen. 

Konen  rejste  sig  igen,  men  Mølleren  blev  i  det.  Man  satte  nu  efter  Mor- 
deren med  Hest  og  Vogn,  fangede  ham  ogsaa  helt  nede  i  Husum  og  førte 
ham  lænket  tilbage.  Siden  stejledes  han  paa  Bakkerne  neden  for  Møllen 
efter  Tidens  Skik  med  Morderkniven  hugget  ind  i  Tværpinden  over  sit 
Hoved. 

Den,  som  vil  betragte  hin  Krans  af  sorte  Lyngbakker,  der  den  Dag  i 
Dag  slynger  sig  om  Gaarden  og  den  tilstødende  Mose,  maa  indrømme,  at 
et  mere  passende  Fundament  for  et  Skafot  næppe  kunde  opdrives. 

Mindre  blodig  i  sin  Udgang  er  den  næste  Historie,  som  her  skal  for- 
tælles.    Hvem  mindes  ikke  Navnet  Bittefandetiy  som  Blicher  har  vævet  ind 
i  en  romantisk  Novelle  af  samme  Navn.    De  færreste  ved  dog,   at  Navnet 
dækker  over  Johannes  Jensen  fra  Stenild,  en  Miniaturkeltring  paa  58  Tom- 
mer, hvis  latterlige  Legemsstørrelse  ikke  stod  i  noget  rimeligt  Forhold  til 
alle  hans  Forbrydelser,  der  i  1844  gennem  en  yderst  forgrenet  Retsforfølg- 
ning  konverteredes   til   livsvarigt   Slavearbejde.     Hans   Force   var   natlige 
Røverier,  hvoraf  han  praktiserede  de  fleste  paa  Himmerland,   men  engang 
imellem   strejfede  han    ligesom   andre   Rovdyr  videre  ud;   paa  et  saadant 
Togt  kom    han    sammen  med  en  ligesindet  Kaldsfælle  en  Augustaften  til 
det  ensomt  beliggende  Gedhaset  paa  Karupfladen,  der  dengang  beboedes  af 
Ole  Andersen^   en  Bonde,   som  nu  og  da  laante  Hus  til  Bissekræmmere  og 
ansaas  for  ret  velstaaende.    Da  de  to  Skintinger  havde  gaaet  den  ganske 
Dag,  følte  de  sig  for  matte  i  Sokkerne  til  straks  at  tage  fat  paa  »Arbejdetc, 
de  kravlede  derfor  op  paa  Høhjaldet  i  et  af  Udhusene  for  at  samle  Kræfter. 
Her  laa  de  nu  og  lurede  denne  Nat  og  hele  den  paafølgende  Dag,  uden  at 
det  lykkedes  dem  at  faa  alle  Beboerne  til  paa  een  Gang  at  forlade  Huset 
De  udspekulerede  da  en  Plan,   der  skulde   lokke  Ejeren  i  Fælden,  og  ud- 
førte den  paa  følgende  Maade:    Da  Folkene  anden  Dags  Aften  var  gaaet 
til  Ro,  lod  Banditterne  sig  lydløst  glide  ned  fra  Høloftet.  Paa  Toften  uden 
for  Huset  fandt  de  en  Hest  tøjret;  de  aftog  dens  Tøjr,  som  de  i  Mangel  af 
Kniv  filede  i  passende  Stykker  paa  en  Sten.  En  svær  Egeknippel  knappede 
Medhjælperen  inden  for  Vesten,  hvorpaa  han  nærmede  sig  Ole  Andersens 
Sovekammervindue  og  kaldte  med  hul,  fordrejet  Stemme:   »WoUel  Wollel 

Sover  du,  WoIle?€  Saa  snart  han  havde  faaet  Manden  vaagen,  fortalte 
han  en  bedrøvelig  Historie  om,  hvorledes  han,  der  nu  udgav  sig  for  en 
holstensk  Pranger,  var  væltet  med  Vognen  en  Fjerdingvej  inde  paa  Lyngen 
og  ikke  kunde  faa  den  paa  ret  Køl  igen  ved  egne  Kræfter  alene.  Den 
tjenstivrige  Ole  Andersen  kom  nu  halvt  paaklædt  frem  i  Døren,  parat  til 
at  yde  Skurken  en  Haandsrækning.  De  gik  saa  sammen  ind  i  Mørket 
Den  hjælpsomme  Ole  Andersen  trippede  ivrigt  hen  over  Lyngen  med  Træ- 


Fig.  178.     Gedhuset.    Aften*   (Efter  Tegn.  af  Valdemar  Neiiendam.) 

skoene  under  Armen;  Skurken  holdt  sig  lurende  og  langbenet  en  Kande 
bagefter,  stadig  nied  Egekniplen  skjult  under  Vesten.  En  halv  Fjerdingvej 
fra  Huset  kastede  Røveren  Masken  og  lod  Kniplen  suse  ned  over  den 
intet  anende  Oles  Arme  og  Skuldre.  Bonden  styrtede  til  Jorden.  Bandit- 
terne kastede  sig  over  ham,  thi  nu  var  ogsaa  Bittefanden  dukket  frem. 
Ole  kom  paa  Benene  og  huggede  sig  fra  dem,  men  blev  atter  indhentet; 
man  søgte  at  slaa  en  Løkke  om  hans  Hals,  men  han  frigjorde  sig,  mens 
han  tilbagetvang  den  susende  Knippel.  Atter  sloges  han  til  Jorden;  de 
truede  ham  med  Kniv,   hvis  han  skreg,   og  da  de  nu  havde  pryglet  ham 

til  at  ligge  stille,  kom  Rebene  frem,  og  man  bandt  hans  Arme  paa  Ryggen 
og  slog  hele  tre  tykke  Hampesnore  om  hans  korstvungne  Ben;  derpaa 
stak  man  Haanden  i  hans  Lomme  og  udtog  Skatolnøglen,  og  efter  at  de 
havde  truet  med  at  vende  tilbage  og  slaa  ham  død  paa  Stedet  eller  svide 
Huset  af  over  hans  Familie,  saa  sandt  han  gav  et  Kny  fra  sig,  stod  de  i 
Rend  mod  Huset. 

Ole  Andersen  søgte  forgæves  at  frigøre  sig  fra  de  smertende  Baand; 
men  alt,  hvad  han  kunde  udrette,  var  at  trimle  lidt  omkring  i  Lyngen,  og  da 
ogsaa  dette  var  forbunden  med  Smerte,  laa  han  omsider  stille  hen  med 
sine  Øjne  fæstede  paa  det  prisgivne  Hjem. 

Paa  een  Gang  saa  han,  der  blev  tændt  Lys  i  Huset;  det  for  frem  og  til- 
bage i  stor  Forvirring;  han  tænkte  med  Gru  paa  sine  tre  smaa  Børn,  der 
nu  sammen  med  al  hans  Ejendom  var  prisgivet  Røvernes  Luner;  og  Lyset 
blev  ved  at  hvirvle  ud  og  ind,  op  og  ned  i  næsten  en  Time.  Da  stod  det 
med  eet  ganske  stille,  og  da  det  havde  staaet  saadan  en  Tid,  vidste  Ole,  at  nu 
havde  Røverne  forladt  Huset.  Han  vovede  sig  til  at  gøre  Anskrig,  og  hid- 
kaldt af  hans  Skrigen  kom  langt  om  længe  hans  Tjenestekarl  ilende  over 
Lyngen  og  skar  hans  Baand  over.  Da  havde  han  ligget  snæret  i  to  Timer. 
Ved  Karlens  Arm  stavrede  han  tilbage  til  Hjemmet,  hvor  Røverne  havde 
huseret  galt  nok;  de  havde  ikke  tilføjet  Børnene  noget  ondt,  men  Hus- 
holdersken var  bleven  truet  med  Kniplen.  Bittefanden  havde  forgæves  op- 
brudt to  Skatoller;  var  saa  gaaet  ud  efter  Køkkenøksen  og  havde  ophug- 
get en  Række  Gemmer.  Udbyttet  var  27  Rdl.,  nogle  Klædningsstykker  og 
en  Flaske  Brændevin. 

Røverne  slap  bort  uden  at  blive  stoppede;  først  1841  da  han  sad  i 
Aalborg  Arrest  bekendte  Bittefanden  dette  Overfald  sammen  med  et  Utal 
af  andre  Skurkestreger. 

Gedhuset  ligger  endnu  paa  den  øde  Hede  med  Lyng  og  Rævling  til 
alle  Kanter.  Nu  er  det  et  Sommerasyl  for  den  Straffekoloni  af  Fanger 
fra  Horsens  Tugthus,  der  maa  trælle  med  Lyngpressen  eller  hugge  Plant- 
ningshuUer  i  den  stridige  Ahl  med  de  lispundstunge  Staalhakker. 

Der  kunde  fortælles  endnu  adskillige  nervepirrende  Historier  fra  He- 


Digitized  by 


Google 


HEDEVANDRINGER 


403 


dens  Natside  f.  Eks.  den  om  Pigen  fra  Høgild  Mølle,  der  en  Foraarsmorgen 
i  1845  blev  funden  bag  om  Gaarden,  fæstet  til  MøUedæmningen  med  en 
lang  Kniv  stakket  gennem  de  korstvungne  Haandled ;  Mistanken  blev  rettet 
mod  Tateren  Smair  Hans,  og  Forbrydelsen  blev  sat  i  Forbindelse  med  for- 
smaaet  Kærlighed;  men  Øvigheden  kom  aldrig  til  noget  Resultat;  thi  Pigen 


Fig.  179.    Stakke  af  Hedetørv  Vest  for  Grønhøj.    (Efter  Fotografi.) 

Maren  Christendatter,   der  først  døde  højt  oppe  i  Aarene,  gik  i  sin  Grav 
aden  at  have  røbet  Gerningsmanden. 

Men  lad  os  nu  slippe  de  uhyggelige  Nattanker  og  fæste  vor  Opmærk- 
somhed ved  Gryet,  der  begynder  at  rødne  Himlen  bag  den  susende  Gran- 
plantage. Skyggerne  kryber  sammen  i  Dalbunden ;  Lyngsletten  emmer  fra 
Mos  og  Lav;  Genstandene  begynder  at  springe  frem  af  Mulmet,  her  en 
enlig  Søjhjrtte,  hist  en  Række  sorte  Hedetørvsskruer.  Nu  jubler  Hjejlen 
Dagen  i  Møde  med  et  Par  langtrukne  Løb  over  sin  Fløjte;  paa  en  Knold 
i  Mosen,  kantet  med  Kæruld,  staar  den  og  strækker  Hals.    En  Faareklokke 

skingrer  lydt  gennem  Dugfald  og  Lærketriller,  og  to  Høge  kriges  onder 
skarpe  Skrig  mod  en  gylden  Sky.  Vi  gaar  ned  til  Karup  Aa,  der  kring- 
ler sig  bort  gennem  Enge  og  mellem  lave  Hedebrinker.    Saadan  en  Hedeaa 

er  en  elskelig  Ting. 
Karupaaen  hører  til 
de  allerejendomme- 
ligste.  Den  giver  hele 
dette  fattige  Land- 
skab Sjæl;  den  svul- 
mer i  Hedens  Barm 
som  en  Puls;  den 
gaar  og  lægger 
smaa  Engskifter  af 
til  begge  Sider  af 
sine  Bredder  og 
klukker  saa  godt 
derved:  Naa— naal 
Saa — saa  1 

Ved  disse  grøn- 
ne Gaver  mildnede 
den  ofte  Hedens 
Jammer.  Den  gaar 
og  betler  sig  Vandet 
til  rundt  om  hos  de 
smaa  Hedemoser; 
for  Gud  skal  vide, 
at  den  høje  Hede 
ikke  har  mere  af  denne  kostelige  Vare  end  til  sig  selv.  Men  Moserne 
omkring  Paarup  og  Klode  Mølle  giver  den  saa  meget,  at  den  lige  kan 
komme  i  Gang;  men  nede  ved  Karup  Bro  er  den  allerede  en  imponerende 
Strøm,  hvis  vældige  Isstykker  i  Tøbrudsnætter  springer  Buk  over  de  jern- 
beskinnede  Ishamre. 


Fig.  180.    Gammel  Fisker  ved  Karup  Aa.    (Efter  Fotografi.) 

Her  benter  mangen  en  Hedebonde  sig  en  Godbid  i  den  smukke  spæt- 
tede Ørred,  der  med  sammenbidt  Energi  trodser  sig  gennem  Modstrøm  og 
Stemmeværker  for  i  Læ  af  Aaens  sandede  Brinker  at  kaste  sin  Rogn.  Ør- 
redfiskeriet drives  gerne  i  de  mørke  sludfulde  Efteraarsnætter ;  og  ligesom 
Jægerdriften  er  den  ofte  knyttet  til  bestemte  Familier.  Fiskeredskabet 
kaldes  »æ  Toggerc,  et  Vod,  der  holdes  oppe  ved  en  Lægte,  som  driver  paa 
Strømmen   og  spænder  over  Aaen  i  hele  dens  Bredde.    Hver  Fisker   har 


Fig.  181.    Karup  Aa.    (Efter  Fotografi.) 

sit  Stykke  Strøm,  som  han  afsøger.  Er  han  kommen  til  Enden  af  sit 
Stykke,  tager  han  Lægten  med  Garnet  paa  Skulderen  og  gaar  atter  mod- 
strøms for  at  begynde  et  nyt  Dræt. 

Kun  i  dens  første  Løb  skrider  Karupaaen  igennem  særlig  ejendomme- 
lige Lyngterritorier;  her  vrider  og  bugter  den  sig,  som  en  Snog  under  en 
Støvlehæl;  men  efterhaanden  som  den  nærmer  sig  Fjorden,  breder  den  sig 
mageligt  mellem  Bredder  af  lave,  frodige  Engdrag.  Man  skal  se  den  saa- 
dan  en  skyløs  Sommermorgen,  da  den  damper  som  et  Bryggekar,  og  da 
Svingel  og  Sødgræs  krydser  Klinge  paa  dens  hule  Bredder,  mens  midtstrøms 

de  favnelange  Traade  af  Alger  og  Grødegrønt  svajer  ned  og  op  som  Rende- 
garnet i  en  Kæmpevæv. 

Fra  Karup  Bro  ser  du  ud  over  de  mest  udstrakte  Hedeflader  til  alle 
Sider.  Vest  for  Aaen  strækker  sig  Gedhusfladen,  der  mod  Syd  render  helt 
ind  under  Herning  By  og  mod  Vest  begrænses  af  Storaa  eller  Holstebro  Aa, 
imod  Nord  fortsættes  den  bag  om  Haderup  i  Hjelm  Hede  med  dens  saa 
ejendommelige  JordfaldshuUer  (tre  af  disse  bratte  Fordybninger  kaldes  efter 
Størrelsen:  Tønden,  Skæppen,  Fjerdingkarret)  og  den  pragtfuldeste  Sørække, 
som  Heden  kender,  der  begynder  med  Stubbergaards  Sø  i  Syd  og  slatter 
med  den  udstrakte  og  forgrenede  Flyndersø  i  Nord.  Ogsaa  i  Hedens  syd- 
ligste Del  liver  nogle  Smaasøer  svært  op  midt  i  Lyngens  Tungsind,  saa- 
ledes  Sunds  Sø,  der  har  Afløb  til  Storaa  og  den  ganske  besynderlige,  kreds- 
runde lille  Kragsø,  der  uden  noget  som  helst  Afløb  ligger  blaa  som  et 
Barneøje  og  stirrer  troskyldigt  ind  i  Himlen.  Øst  for  os  har  vi  saa  Ahl- 
heden,  der  løber  ind  mod  Viborg  i  Øst  og  Silkeborg  i  Syd,  og  som  gennem 
sine  Forlængelser  Graahede  og  Hestlund  Hede  bærer  Synet  langt  sydover 
mod  Hederne  omkring  Brande  og  Randbøl,  der  atter  gennem  talrige  Ud 
løbere  i  vestlig  Retning  staar  i  Forbindelse  med  de  sammenhængende 
Hededrag  Østen  for  den  vestjydske  Længdebane  og  nordover  strækker  sig 
hen  mod  Lemvig  i  den  store  nu  stærkt  tilplantede  Klosterhede. 

Mens  en  hederejsende  —  Chr.  Abraham  Willarts  —  der  drog  over  de 
jydske  Lyngørkener  i  1722,  kunde  berette  om  Egne,  hvor  han  mange  Steder 
kunde  gaa  3— 4Mil  uden  at  øjne  et  Hus,  er  Heden  nu  de  fleste  Steder 
gennemspættet  af  Nybyggere,  der  vover  sig  i  Kast  med  Lyngen  og  lægger 
Fure  paa  Fure  af  denne  gamle  Urtidsgrund  ind  til  Landsbyens  øvrige 
Brakjorder. 

I  1866  fandtes  der  i  Jylland  ca.  160  D  Mil  Hede;  nu  er  vi  nede  paa 
denne  Side  af  de  60.  Af  den  store  Lyngflade  har  Plantagerne  taget  ca.  20 
D  Mile.  Resten  —  altsaa  ca.  80  Kvadratmile  —  er  Plovens  Part.  Godt 
skuldret  i  knap  en  Menneskealder! 

Det  er  nu  op  imod  200  Aar  siden,  at  Jyllands  udstrakte  Heder  be- 
gyndte  at   vække    Slatsøkonomernes    Bekymring.     En    Regimen tskvarter- 

mester  Christoffer  Falck  indsendte  den  15.  Marts  1723  til  Regeringen  et  For- 
slag, hvori  han  gør  udførligt  Rede  for  sit  Syn  paa  Hedesagen  og  fremlægger 
sine  Planer  til  Hedens  sukcessive  Opdyrkning.  Dette  Forslag  resulterede 
i  en  kongelig  Forordning  af  26.  Maj  1723,  der  tilbød  eventuelle  Hededyr- 
kere en  Række  Friheder  og  Skattelettelser;  men  Planen  led  en  fuldstændig 
Fiasko;  kun  een  Mand  meldte  sig  i  hele  Bøvling  Amt,  og  han  gik  endda 
bag  af  Dansen.    Saa  laa  Sagen  brak  til  op  i  50-Aarene;   i  1751   nedsattes 


Fig.  182.    Ruiner  af  en  Teglovn  paa  Heden.   (Efter  Fotografi.) 

en  Kommission  til  Undersøgelse  af  Hederne.  Dens  Vandringer  indskræn- 
kede sig  dog  til  Ahlheden,  og  ogsaa  dens  vise  Raad  løb  ud  i  en  kongelig 
Resolution,  der  kun  var  et  Opkog  af  Christoffer  Falcks  forlængst  henvej- 
rede Luftspejlinger.  Den  bar  da  ogsaa  omtrent  de  samme  Frugter,  —  det 
vil  sige:  ingen. 

Men  nu  dukker  en  Mand  frem  og  forfægter  Hedens  Opdyrkning  med 
en  eksempelløs  Energi,  og  som  —  da  intet  andet  kan  overbevise  Samtiden 
—  selv  tager  fat  med  de  bare  Næver,  og  uden  Hensyn  til  Fødsel  og  Kar- 
riere vier  sine  Evner  til  en   Hedebryders  møjefulde  og  slidsomme  Dont. 

Det  er  den  tyskfødte  Kaptajn  Ludewig  von  Kahleny  som  hidtil  aldrig  er 
bleven  nævnt  i  Hedens  Annaler,  men  som  sandelig  nok  fortjener  en  Plads 
ikke  saa  meget  for  det  Resultat,  han  naaede,  som  for  den  Oprigtighed  og 
Styrke,  hvormed  han  forfulgte  sin  Plan. 

Den,  der  fra  Vest  nærmer  sig  Ahlhedekolonien,  vil  midtvejs  mellem 
Sejbæk  og  Grønhøj  se  en  Klynge  Træer,  der  staar  og  krykker  i  Vestenvin- 
den og  bøjer  deres   mossede  Grene  ud  over  Skive-Kolding  Landevej.    Det 


Fig.  183.    Tomten  af  Kongenshus.   (Efter  Fotografi.) 

er  de  sidste  ynkelige  Rester  af  den  Virksomhed,  3om  Kaptajn  Kahlen  be- 
gyndte her  i  Sommeren  1756,  da  ban  for  Regeringens  Penge  byggede  en 
Gaard,  som  han  kaldte  Kongenshus  og  befolkede  med  sine  Landsmænd^ 
de  langskæggede  Meklenborgere,  som  han  ansaa  for  de  bedste  Hededyrkere 
i  Europa,  og  som  han  personlig  havde  afhentet  i  sit  Fædreland.  Deres 
Samliv  blev  imidlertid  af  kort  Varigbed ;  Meklenborgerne  var  ikke  nær  saa 
ivrige  for  Ahlhedens  Kultivering  som  von  Kahlen;  der  maatte  sættes  Vagt 
omkring  Ejendommen,  for  at  de  ikke  straks  skulde  løbe  deres  Vej  og  ud 

paa  Efteraaret  maatte  man  om  end  halvt  nødtvungen  lade  dem  sejle  deres 
Kaas.  Kahlen  yar  nu  saa  godt  som  ene;  i  10  Aar  turede  han  egenhændig 
med  den  vanskelige  Ejendom,  forvandlede  sig  selv  til  en  Bonde,  rejste  sig 
ved  Solens  første  Straaler  og  gik  efter  Ploven  bag  det  knirkende  Stude- 
spand. Regeringen  hjalp  ham  lidt  i  Ny  og  Næ,  men  omsider  skred  det 
sammen  om  ham;  han  var  nu  en  gammel  udslidt  Mand,  og  kun  med 
Møje  opnaaede  han  en  lille  militær  Post  i  Frederikshavn,  hvor  han  endte 
sine  Dage  1774.  Han  er  Ahlhedens  første  Kolonist,  som  ved  sit  haandfaste 
Eksempel  sikkert  har  haft  nogen  Indflydelse  paa  Kolonisationens  senere 
Udfoldelse. 

I  disse  Aaringer  havde  den  danske  Regering  store  Planer  for  med  de 
jydske  Heder.  Tyske  Nationaløkonomer  —  som  Joh.  Henr.  Justi  •— ,  der 
droges  ind  i  Landet  og  gennemfor  Hederne,  opildnede  Regeringen  til  saa 
hurtigt  som  muligt  at  begynde  Opdyrkningen  i  videste  Udstrækning.  He- 
den havde  Muld  nok  og  Vand  nok;  kort  sagt  menneskelige  Eksistensbe- 
tingelser i  enhver  Retning.  Heden  paa  denne  Side  af  LimQorden,  hed  det, 
udgjorde  vel  200  Kvadratmile;  at  lægge  dem  under  Plov,  det  var  jo  saa 
godt  som  at  erobre  et  helt  Hertugdømme.  Justi  ruller  med  Millioner  af 
Rigsdalere  forbi  Regeringens  Næse.  Sæt,  at  man  i  Hederne  anbragte  10,000 
Familier,  det  vilde  koste  hans  Majestæt  1  Million  Rigsdaler  at  give  disse 
Husly.  Lad  dem  saa  have  10  afgiftsfri  Aar,  og  forlang  derpaa  af  hver 
Familie  20  Rigsdaler  aarlig,  saa  vil  den  udlagte  Million  være  indbetalt  i 
Løbet  af  faa  Aar.  Var  det  ikke  som  Fod  i  Hose,  spurgte  den  triumferende 
von  Justi. 

Jo,  det  var  rigtignok  noget  andet,  end  hvad  den  forsigtige  Kahlen 
havde  foreslaaet:  at  begynde  paa  en  eneste  Gaard  med  nogle  langskæggede 
Meklenborgere  og  et  Par  gode  jydske  Trækstude  og  for  øvrigt  tage  Udgif- 
terne i  Styrvolt  ved  Salg  af  Spillekort. 

Regeringen  lod  sig  imponere  af  von  Justis  SufQsance.  Den  sendte 
sine  Agenter  til  Pfalz  og  Rhinlandene,  og  i  Løbet  af  1759—60  oversvøm- 
medes Fredericia  af  tyske  Smaafolk,  der  hjulede  af  Sted  gennem  Gaderne 
med  deres  Pikpak  og  sladrede  væk  paa  deres  Tysk  til  Ven  og  Fjende  om 

det  jydske  Eldorado,  som  de  skulde  erobre  paa  Jyllands  Hede.  Danskerne 
trak  paa  Skuldrene  og  saa  halvt  spottende,  halvt  medynksfuldt  efter  dem. 
Den  16.  Oktober  1759  ankom  de  første  Kolonister  til  Landet  —  »9  Mand 
og  et  Muul-Eselc  —  hedder  det  i  de  samtidige  Beretninger.  Den  24de  i 
samme  Maaned  præsenterede  Regeringens  befuldmægtigede  Hans  de  Hoff- 
mann dem  for  Hedens  Herligheder.     Man   læser  deres  dybe  Skuffelser  ud 

Fig.  184.    Tyskebyen  Resenfelde.    (Efter  Fotografi.) 

af  de  tørre  Indberetninger  og  Embedsskrivelser.  For  sent  mærkede  de,  at 
de  var  lokkede  i  en  Fælde.  Men  nye  Skarer  trængte  ind  og  krævede 
Plads,  ialt  godt  1000.  Intet  var  gjort  for  at  modtage  dem,  ingen  Huse 
byggede,  ingen  Hede  opbrudt;  Nøden  steg,  efterhaanden  som  de  fremmede 
havde  opbrugt  deres  smaa  Sparepenge.  Regeringen  maatte  paatage  sig 
hele  Underholdet  af  saa  vel  Folk  som  Fæ,  indtil  Jorden  i  nogen  Grad  var 
kommen  i  Kultur.  Dette  Levnet  paa  Offentlighedens  Pung  avlede  hos  de 
slettere  Elementer  Smag  for  Driveri  med  paafølgende  Svir  og  Udskejelser. 

De  blev  opsætsige  og  fordringsfulde;   de  onde  Gemytter  pustede  til  Flam- 
men ;  og  det  hele  syntes  at  skulle  ende  i  det  vildeste  Anarki.  Gamle  Hans 
de  Hoffmann,  der  halvt  nødtvungent  ledede  Foretagendet,   klager  ynkeligt 
over  sin  haarde  Lod,  mens  han  søger  at  opretholde  Respekten  ved  at  lade 
nogle  af  de  urolige  Hoveder  danse  i  Slaveriet.    Store  Masser   flygtede  til- 
bage til  Tyskland  igen,   saa  snart   de  saa  deres  Snit  til  forinden  at  sælge 
de  Ejendele,   som  Regeringen  havde  betroet  dem;   andre  udjoges  af  selve 
Ordenshaandhæverne  som  farlige  for  Koloniens  Trivsel,   saa  at  de  oprin- 
delig ca.  1000  Individer  i  1770  var   sunkne  ned  til  417.    Regeringens  Ud- 
gifter  paa  Foretagendet   havde  været   kolossale;   indtil  1777  udgjorde  de 
alene  for  Ahlhede  og  Randbøl- Kolonisationens  Vedkommende  329,000  Rdl. 
paa  lignende  Anlæg  i  de  holstenske  Heder  var  der  ofret  ca.  709,000  Rdlr. 
Men  nu  maatte  der  ogsaa  tages  en  Maske  ind,  hvis  ikke  Staten  helt  skulde 
forløfte  sig  paa  Opgaven.    Den  24.  September  1765  bliver  det  sagt  til  Ko- 
lonisterne,  at  nu  vil  der  ikke  mere  vanke  nogen  Understøttelse  fra  Rege- 
ringens Side.     De   stakkels  Mennesker   giver  sig  til  at  græde  himmelhøjt. 
Koloniforvalteren  Hans  Kjærsgaard   trøster  dem,   saa  godt  han  kan;   kun 
alt  for  vel  kender  han  deres  elendige  Forfatning,  især  ynkes  han  over  de 
21  Familier,  som  er  flyttede  ud  paa  nye  og  raa  Pladser;  de  har  ikke  avlet 
saa  meget,  at  de  kan  føde  Halvparten  af  Kreaturerne,   langt  mindre  Kone 
og  Bern.     Ingen  vil  nu  borge  Kolonisterne  noget.    Deres  Brønde  vil  snart 
forfalde,   og   de  har  ingen  Penge  at  sætte  dem  i  Stand  for.    Ingen  i  Om- 
egnen vil  hjælpe  dem  med  et  Halmstraa,    thi  som  Hans  Kjærsgaard  skri- 
ver:   »Enhver  af  Kolonisterne  er  baade  i  Almindelighed  og  i  Særdeleshed 
odiense  (forhadt),   uden  i  Tilfalde  at  de  (d.  e.  Bønderne  paa  Egnen)  udi 
Kjøb  og  Salg  kan  om  ikke  aldeles  eller  altid  bedrage  dem,  saa  dog  fordrer 
ved  alle  Lejligheder  saa  godt  som  dobbelt  Betaling  af  disse  fremmede,  for 
hvad  de  dem  maa  afkjøbe  til  Ophold  .  .  .  .€   Det  eneste  Bønderne  derom- 
kring er  Kolonisterne  behjælpelige  med,  siger  Kjærsgaard,  er  med  at  flygte; 
>her  staar  de  dem  bi  af  yderste  Formue,  thi  de  lurer  og  længes  efter,   at 
Kolonisterne  vilde   kuns   blive  urolige  og  gaa  bort,   alt  for  tvende  Aarsa- 
gen  Skyld:    1)  de  mener  derudover  at  kunne  blive  fri  for  videre  Konge- 

rejser;  2)  de  forhaaber  —  især  Prangere  —  at  gjøre  gode  Profitter  og  For- 
dele ved  disse  Uroligheder,  der  alt  sker  om  Natten;  og  i  Løndom  dels  at 
kjøbe  alting  let  af  Kolonisterne,  dels  at  forbytte  Besætninger,  Vogne,  Plove 
og  andre  Redskaber«. 

Aarene  gik.    Og   de   fattige  Nybyggere   afpassede   sig  efter- 

haanden  til  Forholdene.    Men  det  var  næppe  sidste  Gang,  at  de  græd  høj- 


Fig.  185.     Moderne  Kolonigaard  i  Grønhøj.    (Efter  Fotografi.) 

lydt  over  deres  usle  Jords  alt  for  karrige  Gaver.  Slettere  Bund  end  der, 
hvor  man  havde  anvist  dem  Brødet,  fandtes  næppe  i  vort  Land.  Med  en 
utrolig  Tankeløshed  havde  Regeringens  Kommissærer  udpeget  disse  Boplad- 
ser paa  Steder,  hvor  der  ingen  Mulighed  var  for  at  bjærge  det  ringeste  Hø. 
Hvad  det  vil  sige,  ved  en  Hededyrker.  Han  kan  finde  Næring  paa  den 
mest  skabede  Hedebrink,  blot  hans  Jordlod  maa  dyppe  Taaen  ved  en 
Smule  Bæk  eller  levende  Væld ;  en  lille  Strimmel  Eng  under  Bakken,  med 
blaa  og  røde  Blomsterstænk,  en  lille  slynget  Strøm,  der  sætter  en  grøn 
Bort  af  Skjaller  og  Trævlekroner  omkring  Fattigmands  Jord,  kan  kaste  et 

forsonende  Smil  over  hele  Ejendommen.  Men  her  var  ikke  smilende  grønt, 
kun  det  stride  Sand,  som  alle  Vegne  viste  Tænder.  Ved  halvandet  Aar- 
hundredes  eksempelløse  Slid  og  Taalmodighed  har  man  dog  nu  mange 
Steder  i  Ahlhedebyeme  Grønhøj,  Havrdal  og  Frederikshede  naaet  smukke 
Resultater;  Merglen  har  her  som  overalt  i  Lyngegnene  gjort  sine  vante 
Mirakler.  Smaa  smalsporede  Hedebaner,  der  stønner  hen  over  Lyngen, 
henter  Merglen  henne  fra  mere  lykkelige  Egne  i  Øst,  læsser  den  af  i 
hvide  Dynger  ved  Stationerne,  hvor  den  hentes  af  de  omboende.  Ikke 
den  mindste  Gnalling  af  den  maa  gaa  til  Spilde. 

Nu  ligger  disse  Hedegaarde  i  de  fleste  Tilfælde  bag  grønne  Skan- 
ser af  Kløver  og  Turnipsmarker.  Rugen  render  i  Vejret  til  Mands 
Højde  og  sænker  sig  ydmygt  under  sine  Vippers  Vægt  i  de  lyse  Nætters 
Kommodsblammer.  Havren  lyser  gult  som  Rav  og  gynger  frejdigt  i  de 
gennemskinnelige  Knæ.  Men  lad  Regnen  blive  borte  nogle  Uger,  kom  her 
efter  en  langvarig  Tørke,  naar  Himlen  har  haft  »Boniteringsmændenec  ude, 
som  det  hedder  i  Hedesproget,  saa  er  Jorden  heroppe  ikke  sen  til  at  vise 
sin  forræderske  Karakter;  da  faar  Rugmarken  let  altfor  store  hvide  Plet- 
ter, det  ene  spinkle  Havrestraa  kryber  lavt  og  bange  bag  det  andet  for  den 
hærgende  Sol;  da  maa  de  smaa  Gaarde  sætte  al  deres  Lid  til  Sperglen  og 
Kartoffelen,  Hedebøndernes  to  trofaste  Forbundsfæller  gennem  Tiderne. 
Som  sagt,  den  almindelige  Udvikling  af  Driftsmaader  og  Hjælpekilder  har 
ogsaa  naaet  disse  Ørkenbøm;  men  i  min  Barndom  var  det  anderledes. 
Vipper  saa  tynde  som  Barnefingre,  og  Straa  saa  spinkle  og  saftløse,  at  de 
næppe  kunde  »staac  for  Lebladets  Hug.  Optagersken  havde  gode  Dage  i 
de  Tiden  Herregud,  hvor  skulde  der  trimles  langt  med  det,  inden  der 
blev  Neg  af  det !  Og  hvad  fyldte  det  saa  under  Bjælken,  naar  det  kom  i 
Hus!  Men  Ejeren  havde  en  medfødt  Evne  til  at  fordele  de  fattige  Straa 
mellem  Kalv  og  Ko,  saa  ingen  følte  sig  særlig  forurettet,  og  Barnet  send- 
tes i  Heden  til  Faareflokken  med  en  Endskal  Brød  og  en  Gnalling  hjemme- 
gjort Ost  i  Knudeklædet;  saa  fik  det  selv  at  søge  sig  Erstatning  rundt  om 
i  Sortbær-  og  Tyttebærbuskene. 

Den  Dag  i  Dag  maa  Hedebondens  første  og  største  Bud  være  Nøjsom- 

hed,  om  han  skal  blive  gammel  i  Gaarde  herude.  Hver  Del  i  hans  Hytte 
er  mærket  deraf.  Heroppe  paa  Ahlheden  ligger  endnu  flere  Gaardtyper, 
der  er  over  hundrede  Aar  gamle.  Lad  os  gaa  ind  i  en  af  dem,  men  glem 
ikke  at  bøje  Hovedet,  naar  du  skrider  over  det  høje  Dørtrin;  det  kunde 
ellers  let  give  en  Bule  i  Panden.  Stuen  er  ret  rummelig  med  Bjælker  i 
Loftet  og  ikke  sjælden  Sten  eller  endog  Ler  til  Gulv.  De  faa  Møbler  er 
gamle  og  musgnavede.  Sengen  ofte  muret  ind  i  Væggen  ligesom  den  drag- 
kistelignende  Bilægger,  i  hvilken  der  fyres  ude  fra  Køkkenet.  Vindnenie 
er  lave,  og  der  hænger  ældgammel  Luft  rundt  om  i  Krogene.  Væggene 
er  hvidtede,  og  Skilderierne  er  ofte  kun  nogle  haandmalede  Gravskrifter  i 
grelle  Indianerkulører.  Klæderne  er  solide,  men  tarvelige  og  uden  Snit, 
saadan  som  en  eller  anden  frostfingret  Landsbyskrædder,  der  gaar  om 
mellem  Gaardene  med  en  Saks,  en  Knald  Voks  og  et  Pressejern,  har  ris- 
pet det  sammen.  Madens  Hovedbestanddele  er  Grød  og  Kartofler;  den 
nydes  helst  i  Tavshed.  Brødet  behandles  som  Guds  særlige  Gave  med 
dyb  Pietet;  i  mange  Hjem  slaar  Madmoderen  med  Brødkniven  et  Kors  for 
Endskallen,  før  hun  tager  Hul  paa  Kagen.  Falder  et  Stykke  Brød  paa 
Gulvet,  kan  det  hænde,  at  hele  Maaltidet  afbrydes,  indtil  det  atter  er  fun* 
det.  Der  siges  ikke  Bordbøn  uden  Jule-  og  Nytaarsaften;  ligesom  man 
overhovedet  ikke  holder  af  at  skilte  med  sin  Religiøsitet.  Om  Søndagen 
gaar  de  gamle  gerne  i  Enrum  og  repeterer  deres  Konfirmationssalmer.  Og 
da  maa  de  jo  læse  højt,  for  at  Vorherre  kan  høre,  at  de  har  ihukommet 
deres  Pligt. 

Ensformige  og  graa  glider  Dagene  herude  uden  store  Overraskelser, 
et  væltet  Lynglæs,  en  Mand  med  et  brækket  Vognstjært  er  vis  paa  at  blive 
Samtaleemne  i  lange  Tider.  Hellig  og  Søgn  gaar  næsten  ens,  kanske 
hæger  man  sig  lidt  mere  paa  en  Søndag  end  ellers;  Kvinderne  pynter  sig 
for  en  Spejlstump  ved  Køkkenbordet;  Mændene  skrupper  sig  ved  Kjeldtru- 
get. Hedebeboerne  holder  gennemgaaende  meget  af  deres  Dyr.  Madmo- 
deren løber  Dagen  lang  med  Skrælling  til  Grisen;  og  den  lille  Russer- 
hest  faar  sin  Husbonds  Skraa  eller  kiler  af  Sted,  saa  snart  den -har  slup- 
pet den  svedige  Sele,  hen  imod  Stuehuset,  hvor  Husmoderen  gennem  den 

aabne  Vinduesrude  under  Klappen  og  Smaasnakken  rækker  den  Familie- 
maaltidets  Brødrester. 

Her  er  gennemgaaende  et  godt  Forhold  mellem  Naboerne.  Slagter  een 
en  Gris,  gaar  der  gerne  Smaabid  omkring  til  de  andre.  Hvor  der  er 
længst  mellem  Gaardene,  er  der  oftest  kortest  mellem  Hjerterne.  Hjælp- 
somhed er  Hedebonden  i  Kødet  baaret.  Lad  der  blive  Tale  om  en  natlig 
Barselaffære,  hvor  Læge  eller  Jordemoder  skal  hentes  med  korteste  Frist, 
saa  er  alle  paa  Tæerne  fra  smaa  til  store;  Lysene  flakker  og  flimrer  uden 
Ophør  under  Tag- 
skæggene af  de 
smaa,  lave  Hjem  og 
fortæller  den  vej- 
farende, at  her  er 
noget  paa  Færde. 
Mændene  løber  med 
Lygte  fra  Gaard  til 
Gaard  for  at  faa 
Hestespandene  ud; 
Sneen  bærer  Skæret 
milelangt.  Det  ene 
lille  dampende  Rus- 
serspand møder  det  andet,  for  at  Lægen  kan  naa  frem  med  friske  Heste; 
og  Mændene  er  gaaet  halve  Mile  for  ved  Lygter  og  Brande  at  hjælpe  Vog- 
nen gennem  Pløre  og  Lavninger  og  mange  andre  Farer,  som  en  mørk 
Vinterafien  kan  lure  med  i  disse  dybe  Ensporveje.  I  en  saadan  Stund  lærer 
man  at  elske  Hedens  Mand;  da  svulmer  ens  Bryst  ved  Tanken  om,  at 
Næstekærlighedens  Bud  og  de  samfundsopholdende  Kræfter  blomstrer  saa 
skønt  i  disse  primitive  Sind,  mens  det  moderne  Kulturmenneske  saa  ofte 
pansrer  sit  Hjerte  med  Egoisme  og  Afstandskulde. 

Men  længe  vil  disse  Tilstande  næppe  vare.  Kulturen  vil  ogsaa  erobre 
Heden  og  alt  det,  som  dens  er.  Dens  Tropper  knejser  allerede  ved  Him- 
melranden i  Skikkelse  af  milelange  Granplantager,    og   Hedeboernes    Sta- 


Fig.  186.  Et  smukt  Par.    (Efter  Fotografi.) 

tionsbyer  ligger  paa  Sletten  i  Efteraarsnatten  med  en  Straaleglorie  af  elek- 
trisk Lys  helt  op  i  Skyerne. 

I  disse  Bestræbelser  for  at  kultivere  Heden  spiller  »Det  danske  Hede- 
selskabc  (stiftet  den  28.  Marts  1866)  en  alt  dominerende  Rolle.  Sjælen  i 
dette  Selskab  og  den,  som  ledede  det  med  jernfast  Haand  gennem  en 
Menneskealder,  yar  Enrico  Mylius  Dalgas  (født  1828,  død  1894),  Den,  som 
en  Gang  har  set  hans  lille,  tætte,  skulderfaste  Skikkelse  med  det  graa, 
kortstudsede  Fuldskæg  og  de  tunge,  blankkravede  Skaftestøvler,  glemmer 
ham  sent.  Han  mindede  om  disse  sejge,  lavstammede  og  bredtskyggende 
Træer  paa  Heden  med  Jern  i  Veddet,  hvoraf  han  opelskede  saa  mangtol- 
dige,  og  som  staar  og  sveder  en  ram  Lugt  af  Harpiks  og  Energi  fra  sig. 
Jeg  saa  ham  i  min  Barndom  i  mit  Fødesogns  Skole,  hvor  han  skulde 
omvende  en  Flok  trevne  Bønder  til  Plantningssagen.  I  Begyndelsen  sad 
de  og  spyttede  over  Kors,  tværede  Klatten  ud  med  Kæppen,  og  var  hver- 
ken til  at  hugge  eller  stikke  i.  Men  som  en  Fjeder  sprang  Dalgas  ned  fra 
Katedret  og  gik  dem  enkeltvis  paa  Huden;  han  svøbte  dem  ind  i  sin  mest 
daarende  Veltalenhed;  han  angreb  dem  forfra  og  i  Flanken;  han  ærtede 
og  stak,  han  fremdrog  hyppigt  andre  Egnes  glorværdige  Eksempel;  han 
endte  med  at  smigre  dem  tykt;  de  tøede  op,  de  gik  i  Tøjet,  de  lo  af  hans 
Friluftsbrandere,  saa  deres  Maver  hoppede.  Og  saa  oppe  midt  i  Latteren 
en  rask  Drejning  paa  Hælen  og  nu  Front  mod  den  næste  Indvending!  I 
mindre  end  en  halv  Time  havde  han  dem  alle.  Fly  Hedeplantage  staar 
den  Dag  i  Dag  som  et  30-aarigt  Minde  om  hans  Veltalenheds  Sejr. 

Her  er  ikke  Stedet  til  at  fortælle  >Hedeselskabet<s  Saga,  dets  Fortjene- 
ster eller  Misgreb,  dets  uendelig  forgrenede  Bestræbelser  for  at  udslette 
Heden  af  Jyllands  Kort  snart  ved  Plantning  og  Opdyrkning,  snart  ved 
Overrisling  eller  Afvanding  af  Moser  og  Sumpdrag.  Et  Kæmpeforetagende 
er  det,  men  et  Foretagende  i  den  skæreste  Nyttes  Tegn,  hvis  kolde  rekt- 
angulære Principper  gaar  som  en  Jern  tromle  hen  over  nok  saa  skønne  og 
særegne  landskabelige  Ejendommeligheder.  Et  stort  og  mærkeligt  Fore- 
tagende, der  altid  har  haft  en  fløjtende  Medbør  i  sine  Sejl.  Staten  har 
siden   dets   Stiftelse    skænket    det    Millioner   af  Kroner,    og   private  har 

taget  det  under  Armene.  Dalgas  gik  i  sin  Grav  med  en  Glorie  som  en 
Folkehelgen. 

I  Sommeren  1906  dannedes  et  nyt  Selskab,  det  saakaldte  »Hedebru- 
get c,  der  ved  nogle  vimse  Bevægelser  hos  Regering  og  Rigsdag  har  søgt 
at  drage  Fordel  af  den  alt  beherskende  Stemning  for  Lyngens  totale  Ud- 
slettelse. 

Med  Stiftelsen  af  dette  Selskab  maa  vi  haabe,  at  Lyngraseriet  har 
kulmineret  i  Danmark.  Nu  lyder  det  ofte,  som  var  Lyngen  og  Sandet  det 
eneste  fuldt  anstændige  at  vie  de  overskydende  Kræfter.  Men  vi  har  da  i 
vort  Fædreland  ogsaa  andet  end  Sand;  vi  har  megen  Muld  i  Danmark; 
gammel  Muld,  gæv  Muld,  men  saare  mangelfuldt  udnyttet  Muld.  Jeg  tænker 
paa  den  døde  Haands  Jord,  alle  de  skarabundne  Storjorder:  Len,  Stam- 
huse, Fideikommisgodser,  som  Grundlovens  §  93  har  lovet  skulde  blive 
almindelig  Folkeeje.  Hvor  er  den  Dalgas,  der  med  Haandspaden  tør  pege 
ind  over  disse  Ejendommes  vældige  Brødmagasiner  og  kræve  dem  delt  ud 
til  det  store  arbejdende  Folk!  Her  vilde  Danmark  med  Lethed  kunne 
nære  hele  sin  overskydende  Befolkning,  der  nu  lokkes  ud  til  et  forkrøblet 
Liv  paa  Heden,  hvor  Sandet  og  Lyngen  talrige  Steder  ikke  har  Føde  til 
en  Regnorm,  hvor  meget  mindre  da  til  sultne  Menneskebørn. 

Men  der  er  endnu  ingen  Ørenlyd  for  slige  Røster  i  Danmark,  og  sag- 
tens vil  der  ingen  blive,  før  det  er  for  sent.  Og  vi,  som  har  alle  vore 
dybeste  og  inderligste  Naturindtryk  fra  Heden,  vi  maa  se  at  svælge  vor 
Sorg,  saa  godt  vi  kan. 

Men  den,  som  har  iagttaget  Udviklingen  i  de  sidste  30  Aar,  maa  ind- 
rømme, at  her  sker  en  langsom  Forbytning,  som  næppe  helt  er  af  det 
gode;  i  Stedet  for  vort  eget  kære  Barn  har  man  lagt  os  en  Skifting  i 
Vuggen. 

Der,  hvor  Fata  Morgana  tegnede  sine  fantastiske  Solslotte  i  den  flim- 
rende Luft  over  Tørvestakkene,  der  ligger  nu  en  rødstenet  Stationsby  med 
hæslige  Mønstre  i  Skifertagene,  med  Brødhandel  og  Forbrugsforening  og 
hele  Pibetøjet.  Hyor  Loke  saaede  sin  Havre  i  Milekast  over  blaanende 
Aaser,  mens   Bævreaspen   skjalv   langs   Moseranden,    og    Hjejlen   syslede 

ensomt  med  Kuldet  under  den  duftende  Pors,  der  saver  Damphesten  sig 
nu  prustende  hen  gennem  Bankerne,  kaster  haanende  en  Glød  i  Lyngen; 
Heden  brænder;  Plantningsmændene  faar  travlt  med  Projekter;  atter  nogle 
Hundreder  Tønder  Hede  indvundet  til  Hedeselskabet;  glæd  dig,  Jylland, 
du  tabte  en  Naturejendommelighed,  du  mistede  dit  urgamle  Særpræg,  og 
fik  som  Erstatning  100,000  Favne  Pindebrænde! 


Fig.  187.    Hus  paa  Hjelmhedc.   (Efter  Fotografi.) 

Men  Dagen  er  til  Ende,  og  mine  Vandringer  med  den.  Jeg  sætter  mig 
paa  en  Knold  og  ser  endnu  en  Gang  ud  over  min  Barndoms  Hede;  vi 
hvisker  sammen,  det  er  som  at  sidde  og  trøste  en  dødsdømt  Vældige 
Røgneg  fra  Plantagernes  Tjærekogerier  stiger  op  over  den  sydlige  Himmel- 
væg, sænker  sig  over  Landskabet,  spreder  sig  kvælende  over  Lyng  og  Lav 
og  stikker  alle  de  smaa  Fugleunger  i  Ganen.  Stationsklokken  falder  i  Slag, 
et  vrinskende  Staalhyl  skingrer  gennem  Stilheden;  Lokomotivet  klaprer 
af  Sted  gennem  Tusmørket  med  en  Ildmanke  af  flammebelyst  Røg  bagud 
over  Vognrækken. 

Klokkelyngen  gusser  sig  saa  ræd  i  sin  graa  Kjole;  Duggen  falder; 
Jorden  begynder  at  aande  saa  tungt.  Mørket  bliver  tættere  over  den  tung- 
sindigt rokkende  Lyng.  Jeg  begynder  anspændt  at  lytte  halvt  ud  ad  mod 
Mørket,  halvt  ind  ad  mod  mig  selv. 

Hvad  er  det,  som  hvisker  skælvende  som  i  Graad?  —  En  Sang  ....  I 
En  Sang  I Lyngens  Klage: 

Her  har  jeg  staaet  i  tusinde  Aar, 
sust  for  de  Slægter,  der  svinder  og  kommer, 
nikket  Goddag  til  den  brydende  Vaar, 
viftet  Farvel  til  den  hastende  Sommer. 

Regnen  og  Haglen  har  kæmmet  min  Lok, 
Vindene  spredte  mit  rødlige  Bioster. 
medens  langs  Bakken  den  stinkende  Brok 
luskede  hjem  til  sit  blindfødte  Foster. 

Jeg  var  den  fredløses  Tilflugt  og  Havn; 
tit  har  jeg  skærmet  den  saarede  Hare, 
Lærkernes  spæde  laa  trygt  i  min  Favn, 
saa  imod  Himlen  med  Øjne  saa  klare. 

Tyttebærkonen  sin  rødnende  Frugt 
krumbøjet  sanked  trods  Lændernes  Smerten, 
Hugormen  kravled  i  Vrid  og  i  Bugt, 
spilled  med  Brodden  og  svinged  med  Stjærten. 

Hjejlen  sad  enligt  paa  Tuen  og  sang, 
Loke  drog  saaende  lavt  over  Sletten, 
opskørtet  Tatersken  gik  her  engang, 
med  sine  ravnsorte  Haar  under  Hætten. 

Har  jeg  ej  skærmet,  o  Jylland,  din  Jord, 
lagt  mig  som  Værn  om  din  Flyvesands-Bringe, 
dæmmet  for  Klitten,  hvor  Uroen  bor, 
hvæsser  i  Blæsten  sin  Marehalms  Klinge. 

Spørg  hver  en  Spove,  der  spejder  langs  Strand, 
spørg  hver  en  Klyde,  der  løfter  sin  Klage, 
om  jeg  bør  skygges  ihjel  paa  mit  Sand, 
om  jeg  fortjener  i  Flammen  at  sprage. 

Spørg  hver  en  Mand,  i  smaarudede  Hus, 
der  hvor  han  bred  ud  af  Dørkarmen  skuer, 
om  han  vil  miste  mit  klagende  Sus 
eller  mit  Vidsyns  de  vældige  Buer. 

Spørg  om  han  længes  mod  Skovene  blaa, 
naar  —  mens  i  Morg'nen  han  spreder  sin  Mergel 
Gederne  bræger,  og  Lærken  den  graa 
løfter  sin  Top  i  den  duggede  Spergel. 

Vel  er  min  Ranke  kun  mager  og  tør, 
lidt  jeg  kun  yder  til  Fadet  og  Bøtten, 
ringe  jeg  skattes  af  Okser  og  Køer, 
men  saa  des  mere  af  Sangeren,  Skytten. 

—  Sært  som  min  Hede  er  Menneskets  Krav, 
Brød  skaber  ikke  hans  Lykke  alene, 
mæt  ham  med  Velstand:  før  nogen  ved  af, 
skælver  hans  Hjerte  i  Suk  efter  —  Stene, 

Und  mig  da  Fred  paa  min  Fædrenegrund, 
lad  mig  i  Sandet  dog  Rødderne  sprede! 
Brød  skal  du  hente  fra  Muldmarkens  Bund, 
Vidsyn  og  Fred  paa  min  drømmende  Hede. 

JYLLAND  I  ENKELTE  BILLEDER. 

AF  H.  V.  CLAUSEN. 


I.     VENDSYSSEL. 

VENDSYSSEL  er  Landet  med  de  store  Træk  og  de  store  Modsætninger. 
Vide  Flader  og  høje  Bakker.  De  mægtigste  Klitter  og  de  bredeste 
Moser.  En  af  Jyllands  største  Skove  og  nogle  af  dets  mest  træbare  Egne. 
De  luneste  Pletter  og  de  mest  vejrbidte  Højder.  Den  tørre  Varme  i  Klit- 
sandet og  Havets  friske  Aande;  paa  den  anden  Side  Mosedamp  og  Hav- 
gus. Udmærket  frugtbar  Jord  og  det  goldeste  Sand.  En  velstaaende  Selv- 
ejerbefolkning i  de  brede  Bygder  og  det  forkomneste  Proletariat  i  afsides 
Hytter  mellem  Bankerne.  Jydsk  Sindighed  og  sammen  med  den  en  Vild- 
skaby  der  pludselig  kan  blusse  op.  En  lærelysten  og  frihedskær  Ungdom 
og  sølle  Folk,  der  sukker  i  mørk  Pietisme  eller  under  taabelige  Sekters 
Aag.  Et  Folk,  der  har  boet  længst  borte  fra  de  Steder  i  Danmark,  hvor 
Livet  pulserer  og  Historien  foregaar,  men  som  dog  til  Tider  har  talt  væg- 
tige Ord  med  i  Laget. 

Paa  den  anden  Side  er  Vendsyssel  dog  Ensformighedens  Land.  Det 
meste  af  det  indtages  af  næsten  plane  Sletter  og  Bakkebølger  saa  udvi- 
skede og  karakterløse,  at  de  trætter  Fodgængeren  og  bedst  egner  sig  til  at 
ses  paa  Gennemfarten  med  Jernbane  eller  Ridehjul.  Vejene  bliver  saa  lige  og 
derved  saa  endeløse,  fordi  der  ingen  naturlige  Hindringer  er.  Baade  Jern- 
banen og  Landevejen  mellem  Aalborg  og  Hjørring  er  som  dragne  efter  en 

Snor,  og  naar  en  Smaabane  som  den  fra  Aalborg  til  Sæby  slynger  sig  ad 
og  ind,  er  det,  fordi  den  har  Ærinde  til  Hvermands  Gaard.  Ogsaa  Vend- 
syssels Kyster  har  Ensformighedens  Præg.  Havets  Strømninger  og  Brænding 
har  fyldt  alle  Indskæringer  og  afstumpet  alle  Fremspring,  saa  Kysterne 
faar  det  lige  Forløb.  Fra  Landets  Sydvestgrænse  op  om  Hirtshals'  stærke 
Skulder  og  uden  om  Skagens  fremstrakte  Arm  følger  os  Klitternes   hvide 


Fig.  188.     Godfr.  Christensen:    Blokhus  Strand. 

Rader.  Fra  Frederikshavn  til  Sæby  træder  stejle  Bakker  næsten  umiddel- 
bart ud  til  Havet,  men  fra  Sæby  Syd  paa  til  Hals  og  langs  LimQorden  er 
Kysten  ganske  lav  med  lidt  Tilløb  til  Klitter,  men  særlig  ind  mod  Fjorden 
med  Enge  og  Kær,  der  selv  næsten  vandrette  glider  ud  i  ganske  jævne 
og  langt  udgaaende  Grunde.  Saa  naturligt,  fordi  Engene  og  Kærene  selv 
engang  har  været  Havbund  og  kun  ved,  at  denne  har  hævet  sig,  ikke  længer 
er  overskyllede. 

Østkystens  forskellige  Afsnit  viser  sig  tydeligt  for  den,   der  sejler  fra 
Frederikshavn  til  København:    Skagens  Fyr   nordligst,   det  lave  Klitland, 

det  brat  opskydende  Højland,  Sletten,  der  mere  og  mere  sænker  sig  mod 
Syd.  Vi  har  her  ogsaa  givet  Vendsyssels  vigtigste  Naturformer.  En  af  disse, 
Skagens  Odde  med  dens  Flyvesand,  er  saa  ejendommelig  og  prajer  ogsaa 
saadan  Menneskelivet,  at  et  eget  Afsnit  er  forbeholdt  den.  Men  Vendsys- 
sels Bakker  og  dets  hævede  Flader  vil  vi  nu  se  os  lidt  om  paa. 

Vi  lader  os  sejle  i  Land  til  den  lille  By  Sæby.  Med  Byen  bliver  vi 
snart  færdig;  det  mest  imponerende  tager  lige  straks  imod  os,  en  kraftig- 
grov hvidkalket  Kirke  fra  den  seneste  Middelalder;  derefter  en  lang  træls 
Gade  med  smaabitte  tarvelige  Fiskerhuse  paa  Siderne;  den  ender  til  sidst 
ved  et  lille  Torv,  hvor  Græsset  spirer  frodigt  mellem  Brostenene;  et  Par 
korte  Gader  igen  med  lidt  pænere  Købmands-  og  Haandværkerhuse,  og  vi 
er  ved  Byende.  Hinsides  Banegaarden  ud  ad  Aalborgvejen  et  fladt  og  flovt 
Land. 

Og  dog  har  Sæby  sin  Skønhed.  Gaa  blot  fra  Banegaarden  til  højre  i 
Steden  for  til  venstre;  ned  i  en  Kløft  og  du  er  ved  en  stille  Aa;  løsn  en 
Baad,  og  du  glider  snart  ind  i  Skyggen  af  grønne  Bøge,  der  ikke  blot 
hegner  Vandet  og  følger  det  fra  Bugtning  til  Bugtning,  men  kælent  og 
kærligt  strækker  deres  svaje  Grene,  til  de  naar  sammen  over  den  fra  begge 
Sider.  Ikke  bare  Skoven  værner  om  Aa  og  By;  bag  Skoven  rejser  sig  en 
alvorlig  Bakke  af  den  rigtig  storformede  Art,  Gedbjærget,  fin  og  kraftig  paa 
een  Gang  i  sin  svungne  Linie  og,  som  sig  hør  og  bør,  med  en  Rad  af 
Kæmpehøje  paa  sin  Kam.  Det  er  de  Linier,  der  stadig  møder  os  igen  i 
Jylland,  saadanne,  der  falder  og  stiger  uden  at  knækkes  eller  briste,  og 
som  med  deres  Bredde  og  Ro  maaske  giver  Landskabet  mere  Majestæt,  end 
højere  optaarnede  og  mere  brudte  Linier  andre  Steder  evner  at  give.  Nu  op 
paa  Bakken  og  deroppe  fra  et  Udsyn,  stort  i  alle  Retninger;  men  skønnest 
ned  over  Sæby  Skov,  der  strækker  sig  langt  ud  mod  Havet,  helt  og  holdent 
skjulende  den  lille  By,  saa  kun  den  hvide  Kirke  ses  yderst,  mellem  Skovens 
Grønne  og  Havets  Blaat.  Syd  paa  den  store  Flade,  men  i  buet  Linie  fra  Sydvest 
gennem  Vest  og  Nord,  til  sidst  nærmende  sig  Gedbjærget,  hvorpaa  vi  staar, 
den  mange  Mil  lange  Bakkerad,  omtrent  omfattende  de  tre  Fjerdedele  af 
en  Cirkel.    Det  er  Høj  Vendsyssel,  det  er  den  jydske  Aas.     Med  Dronning- 

luDd  Storskov  derDede  mod  Sydvest,  hvor  Landets  højeste  Bakke,  Knøsen, 
løfter  sig,  med  Pajhedeskov  og  Stagstedskov,  med  Bakke  over  Bakke  og 
Bakke  ved  Siden  af  Bakke,  indgrænsende  et  indre  forholdsvis  fladt  Om- 
raade,  hvortil  Bækkene  søger  ned  fra  alle  Sider  for  at  faa  samlet  Udløb 
gennem  Sæby  Aa.    Bakker   og  Flader  er  alle   spættede.     Mest  i  grønt  og 


Fig.  189.    Th.  Niss:   Udsigt  over  Dronninglund  Storslcov. 

gult  af  voksende  og  af  modnende  Sæd,  men  enkelte  Steder,  særlig  paa  de 
stejleste  Hæld,  er  det  brune  Pletter.  Det  er  Lyngen,  den  Plante,  der  frem- 
for nogen  anden  giver  Jylland  sin  Karakter,  og  som  allerede  her  ved  første 
Møde  hilser  med  sin  mørke  Fane.  Ud  i  Havet  Nord  for  os  skyder  Bak- 
kerne sig  med  stejlt  Affald  og  kun  en  smal  Forstrand.  Under  den  sidste 
mod  Nordøst,  Pikerbakken,  ligger  Frederikshavn,  der  med  sin  lange  Hus- 
række,  sin    Masteskov  og   sin  nye  Kirke  yderst   ude   tager   sig    ud  som 

en  Storstad  ved  Siden  af  det  beskedne  Sæby ;  bag  den  igen  en  anden  Pege- 
pind til  Vejrs,  Skagens  Fyrtaarn,  Jyllands  Nordpynt.  Der  er  meget  at  se 
heroppe,  men  det  er  stort  og  enkelt,  sammenholdt. 

Til  Sammenholdet  bidrager  især  Havets  lange  rolige  Kystlinie  og  dets 
vide  Flade.  Vi  mindes  her  om,  at  den  norske  Digter,  Henrik  Ibsen,  om 
Sæby  har  udtalt,  at  han  her  først  havde  lært  Havet  at  kende.  Det  synes 
underligt  i  Munden  paa  en  Mand,  der  selv  er  født  i  en  Søstad  og  hører  tiL 
det  Folk  paa  Jorden,  som  forholdsvis  mest  af  alle  pløjer  Søen.  Men 
det  er  vistnok  dog  til  at  forstaa.  Byfolk  er  nok  dem,  der  mest  trænger 
til  Naturen.  Men  de  har  i  Norge  sjælden  Lejlighed  til  at  se  det  aabne 
Hav,  thi  de  allerfleste  norske  Byer  ligger  rigtignok  ved  Kysten,  men  bag 
en  Skærgaard,  der  spærrer  dem  Udsynet  til  Havet.  Al  Trafik  langs  Kysten 
gaar  saa  vidt  muligt  indenskærs,  paa  de  yderste  nøgne  Øer  bor  højst  Lod- 
ser og  Fiskere.  Skal  man  derimod  i  Danmark  fra  den  ene  Hovedlandsdel 
til  den  anden,  fra  Nord-  og  Østjylland  til  København,  fra  Fyn  til  Sjælland, 
gaar  Færden  over  saa  store  og  vide  Vandstrækninger,  at  Landet  svinder  bort 
eller  bliver  lidet  væsenligt,  og  Havet  kommer  til  Folks  Bevidsthed.  Det  bliver 
ogsaa  Havets  Lyde,  der  nynnes  ind  i  den  Danske  fra  lille  af,  mens  det  i 
Norge  er  Fosseduren,  som  lydligt  hersker  i  Naturen.  »Kornlærkens  Sange 
og  Bølgebruset  Qernt  og  nær,  de  Klange  har  alle  Danske  kær.c  I  det 
meste  af  Tyskland,  som  hverken  har  Hav  eller  Foss,  maa  man  nøjes  med 
den  Susen,  der  vækkes  i  Skoven.  Hvilken  Afveksling  er  der  saa  ikke  i 
Havets  Tale,  fra  den  mægtigste  Brølen,  hvormed  Vesterhavsbrændingen 
slaar  ind  om  Revlen,  og  som  høres  mange  Mil  ind  i  Landet,  til  det  sagte 
Skvulp  imod  Fjordklinten  og  Kølvandslyden  i  ilende  strømsnart  Sund. 

Med  Sæbys  lille  Skov  bliver  man  snart  færdig,  med  Havet  aldrig. 
Det  følger  os  da  ogsaa  paa  vor  Vandring  Nord  ud,  hvor  Gedbjærget  fort- 
sættes i  det  prægtigste  Bakkeland.  Stadig  den  store  Udsigt  i  Øst  til  Kattegat, 
men  ellers  ned  gennem  yndige  Dale  med  Krat  og  rislende  Bække  og  op 
igen  paa  Højden ;  indtil  fra  det  sidste  Bakkehæld,  meget  højere  til  Vejrs  end 
paa  Gedbjærget,  Udsynet  aabner  sig  over  det  nordligste  Danmark:  Først 
et  frugtbart  skraanende  Land,  hvori  de  stolte  Bakker  tunger  sig  ned,   saa 

et  stort  fladt  Land,  afvekslende  i  lange  smalle  Strimler  af  Mosejord  og  lave 
Sandvolde,  Rimmer  og  Dopper,  saa  den  skinnende  hvide,  aldrig  tæmmede 
Raabjærg  Mile  og  yderst  Skagens  blege  Finger.  Men  bag  om  Skagen  det 
endeløse  Hav.  Nej,  ikke  endeløst,  bag  det  igen  ligger  et  Land,  som  Damp- 
skibet kan  bringe  os  til  paa  en  halv  Snes  Timer:  Norge.  Men  har  man 
en  Sejlbaad,  kan  det  vare  længere,  og  sidder  man  i  en  Robaad,  er  det  en 
Tur,  som  kun  faa  har  vovet.  Der  er  et  Digt  om  en  saadan  Færd,  som 
alle  Danske  og  Norske  er  fælles  om  som  om  Andersens  Eventyr,  og  fælles 
Læsning  og  fælles  Impulser  giver  fælles  Følelse  og  fælles  Kultur.  »Terje 
Vigen  roede  for  Barn  og  Viv  over  Havet  i  aaben  Baad.«  »Til  Fladstrand  kom 
han  i  god  Behold. c  Og  han  fik  igen  Norge  i  Sigte.  »Tre  Nætter  og  Dage 
til  Toften  bandt  den  stærke  modige  Mand;  den  fjerde  Morgen,  da  Solen 
randt,  han  skimted  en  taaget  Rand.  Det  var  ikke  flygtende  Skyer,  han  saa, 
det  var  Fjelde  med  Tinder  og  Skar.«  Men  hurtigst  af  alt  gaar  dog  Kærlig- 
hedens. Tanke  fra  Strand  til  Strand. 

Det  Fladstrand,  Terje  Vigen  kom  til,  ligger  lige  under  os,  men  nu 
hedder  det  Frederikshavn.  For  hundrede  Aar  siden  var  det  et  Fiskerleje, 
ud  fra  hvilket  Tordenskjold  har  øvet  nogle  af  sine  eventyrligste  Bedrifter, 
men  nu  er  det  en  efter  danske  Forhold  ret  anselig  By.  Det  er  det  blevet, 
fordi  det  har  Østjyllands  bedste  Havn  ved  Siden  af  Aarhus.  Herfra  gaar 
Dampskibe  til  København,  til  Sverrig,  til  Norge  og  til  England.  For  Norge 
er  det  den  Havn,  over  hvilken  en  stor  Del  af  dets  Post  forsendes  Syd  paa ; 
til  England  og  Norge  udfører  det  sammen  med  Aalborg  de  fleste  af  Nord- 
jyllands Landbrugsprodukter.  Men  ved  Vintertide  er  det  en  Nødhavn,  hvor 
Skibe  lægger  ind  for  Storm,  eller  naar  der  er  Is  i  Kattegat.  Ligesom  Havnene 
i  Aarhus  og  Esbjerg  er  det  et  Kunstanlæg,  der  stadig  er  udvidet.  Mole  føjet 
til  Mole,  Yderhavn  blevet  til  Inderhavn,  Red  til  Yderhavn.  Mandsvilje  har 
overvundet  Naturhindringerne.  Vi  er  nu  meget  nærmere  Byen,  end  da  vi  saa 
den  fra  Gedbjærget,  og  Vejen  gaar  rask  nedad,  til  Dels  gennem  Bøgelande. 
Byen  ser  i  den  sene  Eftermiddagssol  meget  anseligere  ud,  end  den  er,  thi 
den  har  sit  paa  den  lange  Led,  strækker  sig  med  Forstad  en  halv  Mil 
langs  Stranden.   Det  kommer  af,  det  er  som  Fiskerby,  den  først  er  bleven 

til,  Og  Fiskere  maa  jo  bo  nær  Stranden.  Men  der  er  ikke  meget  at  se  i 
den  undtagen  Havnen.  Hvor  er  imidlertid  ikke  ogsaa  saadant  et  Anlæg 
smukt  baade  for  Tanken  og  for  Synet.  Man  beundrer  Ingeniørernes  tek- 
niske Kunst,  men  forbavses  over  den  Mængde  Penge  og  den  Sum  af  Ar- 
bejde, der  er  gaaet  med  til  Foretagendet,  man  glæder  sig  over  det  fast 
sammenfugede  Stenværk,  hvis  Brystværn  man  balancerer  langsmed,  man 
nyder  paa  een  Gang  Lugten  af  Tjære  og  Tang  og  køles  af  Søens  Pust,  man 
bliver  aldrig  træt  af  Havets  Sprøjt  mod  Molen  eller  af  dets  vatrede  Flade, 
man  følger  Fiskerbaadene  med  de  røde  Sejl  eller  fantaserer  om  laerne  Lande, 
idet  Øjet  gaar  med  Dampskibsrøgen  der  langt  ude.  Og  vender  man  fra 
Fantasiens  Flugt  tilbage  til  Virkeligheden,  faar  man  nok  at  gøre  med  at 
iagttage  Skibene  i  selve  Havnen  og  det  travle  Liv  med  Ladning  og  Losning. 

Da  vi  ikke  vil  besøge  Skagen,  forlader  vi  Frederikshavn  ad  Jernbanen ; 
først  over  lave  Sletter,  saa  op  gennem  de  toppede  Bakker  en  Stund,  saa 
ud  i  det  indre  Vendsyssels  jævne  Højflade  til  dets  Hovedstad  Hjørring. 
En  hyggelig  By  med  lave  røde  Huse,  med  trætilplantet  Hovedgade,  en 
ganske  moderne  By  uden  et  eneste  gammelt  Hus,  en  driftig  By  med  et 
stort  og  gennemgaaende  godt  Opland,  en  stormomsuset  By  ved  Vintertid, 
naar  Sneen  lægger  sig  over  den  i  Driver,  saa  man  maa  krybe  ud  gennem 
Skorstenen  eller  grave  sig  ud  i  Tunneler.  Her  er  barskt.  Byen  har  vel 
sine  Anlæg,  som  under  omhyggelig  Pleje  trives  vel,  men  Omegnen  er  gan- 
ske skovbar  til  alle  Sider.  Vi  er  nemlig  her  paa  den  forkerte  Side  af 
Vendsyssel.  Alle  de  Skove,  der  langs  Østkysten  nok  saa  muntert  aflokker 
de  alvorlige  Bakker  et  Smil,  er  kun  til  af  disse  Bakkers  Naade,  i  Læ  af 
dem.  Ved  Hjørring  falder  Landet  mod  Vindsiden,  og  Vestenstorm  og  Hav- 
gas kan  øve  deres  hærgende  Indflydelse.  Ogsaa  Landbruget  lider  herunder, 
selv  hvor  Jorden  er  lige  saa  god  som  i  sydligere  Egne.  Nattefrosten  hol- 
der her  længst  ved  til  Sinkning  af  Foraarsarbejdet  og  den  unge  Vaarsæds 
Vækst,  og  Storm  i  Høstens  Tid  kan  piske  flere  Fold  modent  Korn  af 
Aksene. 

Syd  paa  gaar  saa  Vejen  gennem  Land  af  samme  Beskaffenhed,  Marker 
og  Enge,   ganske  lidt  Mose,   ganske  lidt  Hede,    slet   ingen   Skov.    Bedste 

Udsigt  over  Vest- Vendsyssel  har  man  fra  Bakken,  hvorpaa  det  fordums 
Kloster  og  Bispesæde  Børlum  troner.  Hvidt  som  det  er,  ses  det  selT 
langvejsfra  til  alle  Sider.  Naturlig  egnet  til  i  Middelalderen  af  være  Vend- 
syssels Midtpunkt,  da  Øst- Vendsyssel  ganske  anderledes  end  nu  var  dæk- 
ket af  Skov,  og  Befolkningens  Tyngdepunkt  faldt  mod  Vest.  Fra  Børlum 
Bakke  kunde  Bispen  hilse  paa  44  af  sine  Landsbykirker  som  hvide  Plet- 
ter i  det  grønne.  Saa  tæt  ligger  Kirkerne  ved  hinanden,  saa  smaa  er 
Sognene  og  selv  nutildags  med  saa  lille  Folkemængde  i  hvert.  Øst  paa 
derimod  kun  faa  Kirker  og  store  Sogne.  Det  største  Landsogn  i  Danmark, 
Dronninglund,  ligger  der.  Kirken  i  Dronninglund  har  ogsaa  i  Middelalde-. 
ren  været  Kirke  for  et  Kloster,  Hunslund.  Det  var  bestemt  for  Nonner, 
der  skulde  leve  saa  fjernt  fra  Mennesker  som  muligt  og  alene  tjene  Gud. 
Derfor  blev  det  lagt  i  den  tykke  Skov.  Munkene  i  Børlum  skulde  færdes 
mellem  Folk,  de  dannede  Bispedømmets  Domkapitel,  der  sammen  med 
Biskoppen  skulde  varetage  Kirkens  Tarv  i  hele  Stiflet.  Derfor  blev  de 
anbragte  midt  i  Landets  Hovedbygd. 

Børlum  Kirke  og  Gaard  skinner  hvide,  alle  Kirker  skinner  hvide,  alle 
Huse  og  Gaarde  ligesaa.  Det  er  karakteristisk  for  Vendsyssel,  mens  i 
Himmerland  Sønden  for  Limfjorden  Husenes  Kalkning  er  gul,  og  i  Thy, 
Landskabet  mod  Vest,  Bygningerne  staar  røde.  En  anden  Afvigelse  fra 
Himmerland  er,  at  dette  Landskab  har  store  samlede  Landsbyer,  hvorimod  i 
Vendsyssel  alle  Byerne  er  udskiftede,  og  hver  Mand  bor  ude  i  sin  Mark; 
det  er  maaske  Vendelboens  stride  Sind  og  Selvstændighedstrang,  der  her 
giver  sig  Udslag.  En  Modsætning  til  Thy  haves  i  de  Plantninger,  der  de 
fleste  Steder  findes  ved  Husene,  og  som  vidner  om,  at  Træer  og  Haver 
ved  omhyggelig  Røgt  ogsaa  kan  trives  i  det  barske  Land.  De  er  allerede 
begyndte  i  det  østlige  af  Hanherrederne,  Overgangslandet  mellem  de  to 
Landsdele,  mens  ingen  Del  af  Danmark  gør  saa  nøgent  et  Indtryk  som  Thy. 
Derfor  kan  den  vide  Vendsyssel -Slette  tage  sig  helt  hyggelig  ud,  særlig 
naar  den  lave  Eftermiddagssol  giver  Liv  og  Varme,  gør  det  grønne  mere 
grønt,  det  hvide  mere  hvidt  og  hist  og  her  i  det  irerne  tegner  en  Straale- 
refleks  i  et  Vindu,  alt  mens  Toget  fører  os  af  Sted  imod  Syd. 

Dog  ind  til  Vest  synes  Landet  mere  og  mere  øde.  Nær  Banen  passe- 
rer vi  en  I^kke  Proprietærgaarde  med  anselige  Længer  og  Lunde  til  Læ, 
men  ind  mellem  dem  ser  yi  langt  ud  over  en  graalig  ubeboet  Flade.  Det 
er  omtrent  Danmarks  største  kulturløse  Strækning,  mer  end  en  Kvadrat- 
mil ubefolket  Land,  det  er  Vildmosen,  »den  store«  kaldet  i  Modsætning  til 
den  i  Himmerland  og  en  Del  forskellig  fra  denne. 

Til  det  mærkelige  ved  Vildmosen  hører,  at  den  ikke  som  Moser  ellers 
er  dannet  i  Sø  eller  Lavning,  men  at  den  hviler  paa  en  ganske  flad  Bund 
og  er  hævet  flere  Meter  over  Omegnen.  Mens  dens  højeste  Parti  ligger 
omtrent  10  Meter  over  Havet,  er  der  nogle  af  de  omgivende  Enge,  der  kun 
ligger  1  Meter  over  dette.  Altsaa  kan  Forskellen  i  Højde  mellem  Mosen  og 
dens  Omgivelser  stige  indtil  fem  Gange  Mandshøjde,  og  Mosens  Midte  gror 
stadig  til;  det  ene  Lag  af  Mos  lejrer  sig  der  oven  paa  det  andet.  Andre 
Steder  er  dog  Mosset  døet  hen,  og  det  sorte  Hængedynd  danner  Over- 
fladen. Klokkelyng,  Pors,  Kæruld,  Revling  og  Multer  trives  ogsaa  paa  den, 
og  nærmere  Kanten  tager  den  almindelige  Hedelyng  Herredømmet  med 
spredte  Buske  af  Birk  og  Pil.  Mest  ufremkommelig  er  næsten  Yder- 
randen,  hvor  Kreaturerne  fra  Omegnens  Enge  tramper  Mosens  Plantevækst 
ned  for  mellem  deres  Fødder  at  drive  den  op  i  Tuer  af  flere  Fods  Højde. 
Mellem  Tuerne  siver  Vandet  op,  eller  Dyndet  lader  en  synke  dybt  i.  Her 
maa  det  gaa  Spring  i  Spring,  om  man  vil  frem.  Store  Myggesværme  ud- 
ruges i  Fugtigheden  til  Gene  for  Vandreren,  mens  paa  de  mere  tørre  Ste- 
der Hugormen  lurer  ved  hans  Fod.  Men  de  smaa  Indsøer,  der  kaldes  Lu- 
ner, er  et  trygt  Tilholdssted  for  de  vilde  Ænder.  Disse  Søer  findes,  hvor 
stærke  Væld  i  Mosens  Bund  har  hindret  Tørvedannelsen.  Vildmosen  er 
geologisk  set  meget  ung,  under  den  findes  Rester  af  Birkeskove  og  et  en- 
kelt Sted  Stubbe  af  Ege.  Men  mærkeligst  er  det,  at  dens  ydre  Dele  først 
har  skudt  sig  frem  fra  de  indre  Partier  for  ikke  stort  mere  end  tusind 
Aar  siden.  Paa  Sandfladen  under  Mosen  findes  Gn^vpladser  fra  den  yngre 
Jernalder  med  brændte  Ben  og  romerske  Glasperler. 

Ud  over  Mosen  staar  paa  varme  Sommerdage,  naar  den  jævne  Flade 
stærkt  ophedes  af  Solen,  Fata  Morgana  med  sin  Hildring  for  Synet.    Men 

de  samme  tørre  Sommerdage  kan  ogsaa  en  lille  Gnist,  der  tabes  i  Lyngen, 
afstedkomme  Mosebrande,  hvis  Røg  driver  vidt  om  med  sin  prikkende 
Lugt  og  skjuler  Solen,  og  hvis  Flammer  ved  Nattetid  lyser  over  det  halve 
Vendsyssel  og  Himmerland  med.  Da  raaa  Menneskene  fra  alle  Sider  ud 
og  kæmpe  mod  Flammerne,  bogstavelig  talt  piske  Luerne  ned  med  Ris  og 
Kæppe  for  at  redde  Tørveskæret  og  somme  Tider  de  omliggende  Kornmarker 
og   Huse.     Selv   Aalborg    Soldater    rykker    da   ud.     Uger    igennem    giver 


Fig.  190.     Milton  Jensen:  Brand  i  Vildmosen. 

Aviserne  Beretning  om,  hvor  vidt  man  nu  er  naaet  med  Slukningen,  eller 
hvordan  Ilden  paa  ny  er  blusset  op. 

Der  er  større  Stævne  i  Vendsyssel,  end  naar  man  samles  for  Mose- 
brandens Skyld,  der  er  lystigere  Stævne  og  Stævne,  hvor  det  drejer  sig 
om  større  Værdier.  Men  saa  maa  vi  Øst  paa  over  Jernvejen  ud  i  det  store 
England,  som  ligger  Sønden  om  Vendsyssels  Højland.  Saa  kommer  vi  med 
paa  Hjallerup  Marked,  der  holdes  først  i  Juni,  mens  Engene  blomstrer 
allerkønnest.  Hvert  Barn  i  Vendsyssel  og  vel  ogsaa  i  Himmerland  kender 
Hjallerup,  men  dybt  nede  i  Tyskland  er  det  kendt  mellem  Hestehandlere; 

thi  det  er  Heste,  der  her  omsættes.  Det  var  Manden,  der  pralede  af,  hvor 
vidt  han  havde  været  omkring  paa  Rejser.  »Har  du  ogsaa  været  paa 
Hjallerup  Markedc,  spurgte  Vendelboen  og  tabte  sin  Respekt  for  ham,  da 
den  anden  tav.  Det  skal  være  det  største  Hestemarked  i  Verden,  hvor  7 
til  10,CibO  Heste  skifter  Ejere,  hvoraf  over  1000  gaar  ned  til  Mellemtysk- 
land. Det  er  Heste,  der  skal  trække  Ploven  i  Sukkerroegnene  med  den 
svære  Jord,  og  dertil  egner  sig  ingen  Hest  som  den  jydske,  før  og  stærk, 
føjelig  og  nøjsom.  Dens  Farve  er  oftest  rød  med  lys  Manke  og  Hale. 
Det  er  selvfølgelig  Brugsheste,  der  kommer  paa  Markedet.  Avlsdyrene, 
Hingstene  og  de  bedste  Hopper  ser  man  derimod  ved  Dyrskuerne,  og  det 
er  Hingste,  som  der  er  budt  op  imod  100,000  Kr.  for,  uden  at  Ejeren  har 
villet  sælge  dem.  Brugshestene  gaar  af  for  600—1000  Kr.  Det  er  dog 
ikke  de  allerbedste  Heste,  som  kommer  for  her  i  Vendsyssel;  de  egent- 
lige Hingstematadorer  er  opstaldede  andensteds,  og  de  fleste  Hopper  af 
første  Kvalitet  har  endnu  Randersegnen. 

Der  er  ikke  mange  Syn,  der  er  kønnere  end  disse  Dyr,  særlig  Hing- 
stene. Hvilken  Skønhed  er  der  ikke  i  deres  Former  med  den  brede  Bringe 
og  de  stærke  Ben»  hvor  fin  en  Linie  danner  ikke  deres  Ryg,  hvilket  Ind- 
tryk af  fysisk  Liv  giver  ikke  deres  Fyrighed,  deres  Øjne  og  Næsebor,  det 
svedige  Haarlag,  den  Em,  som  omgiver  dem.  Hvilken  Sum  af  Intelligens 
og  hvilket  omsigtsfuldt  Arbejde  har  der  ikke  hørt  til  for  ved  Avl  og  Ud- 
valg at  frembringe  en  saadan  Type. 

Men  det  er  paa  Markedet  ikke  blot  Hestene,  man  skal  se  paa,  naar 
de  staar  med  opstemmet  Tøjle  paa  Markedspladsen,  vrinskende  og  utaal- 
modige,  naar  de  enkeltvis  bliver  travede  for  at  vise  Køberen  deres  Gang, 
eUer  naar  de  i  store  Kobler  efter  afsluttet  Handel  af  Hestehandlernes  Karle 
bliver  redet  ind  til  Aalborg  for  derfra  at  sendes  med  Jernbanen.  Du  kan 
ogsaa  lade  det  hele  Vendelbofolk  passere  Revu  for  dig,  thi  ikke  blot  Kø- 
bere og  Sælgere,  men  hvert  voksent  og  halvvoksent  Menneske  over  det  gan- 
ske Land  har  den  Pligt  at  tage  Markedet  med.  Blot  det  at  se  Hestene,  at 
deltage  i  Bedømmelsen  af  dem,  at  overvære  Handelens  Gaaen  frem  og  til- 
bage,   den  timelange  Prutning  og  den  endelige  Slaaen  til  fra  begge  Sider, 

hører  for  en  Jyde  til  Livets  bedste  Glæder.  Men  vi,  som  maaske  ikke  er 
Jyder,  vi  interesserer  os  ogsaa  for  at  studere  Menneskene.  Og  her  gælder 
det  for  os  om,  foruden  det,  der  er  fælles  for  alle  Jyder,  at  faa  fat  paa  det, 
som  er  det  egne  ved  Vendelboen.  Man  ved  jo,  at  han  har  sit  selvstæn- 
dige  Præg,  der  skiller  ham  ud  fra  de  andre.  Det  er  ikke  de  største  Folk 
paa  Halvøen,  Thyboer,  Vestjyder  og  Sønderjyder  er  afgjort  anseligere  af 
Vækst,  det  er  dog  vist  heller  ikke  de  mindste.  Det  særegne  ligger  i,  hvad 
Ansigtet  siger,  og  det  forekommer  en,  at  Mund  og  Næse  og  Øjne  taler 
deres  Sprog  for  sig.  Munden  er  bred,  men  ikke  stærklæbet  og  bevæges, 
ja,  vrides  meget  under  Talen  for  at  faa  de  rigtige  Vendelbo  dobbelte  w'er 
frem ;  Næsen  er  lidet  skøn,  med  en  spids  Tip  under  en  indbøjet  Næseryg, 
der  antyder  noget  fripostigt,  uregerligt,  og  Øjnene  har  af  og  til  et  Glimt, 
der  er  mindre  lunt  stilfærdigt  end  andre  Jyders,  men  varsler  noget  vold- 
somt, der  uformodet  kan  bryde  frem.  De  har  ogsaa  fra  Arilds  Tid  været 
de  stridigste  Folk  i  Danmark,  der  aldrig  var  rædde  og  ofte  var  rede  til  at 
tage  sig  selv  til  Rette.  Naar  man  nævner  Sankelmark  og  1864,  nævner  man 
ogsaa  11.  Regiment,  der  bestod  af  Vendelboer.  Og  Vendelboer  har  omtrent 
været  de  sidste  Danske,  der  i  Ufredstid  paa  egen  Haand  har  rejst  sig  mod 
en  Fjende.  Gaa  blot  de  Par  Mil  ned  til  Sundby  Bakke  lige  over  for  Aal- 
borg. Der  samledes  de  i  Tusindvis  baade  i  Torstensonsfejden  og  i  Karl 
Gustafskrigen  for  at  tage  mod  Svensken,  rigtignok  uden  at  have  Held  med 
sig.  Og  gaar  vi  længere  tilbage  i  Danmarks  Historie,  møder  os  Oprør  paa 
Oprør  mod  Kongemagt  og  Adelsvælde.  Grevens  Fejde,  hvor  Vendelboen 
Skipper  Klement  fik  sine  Landsmænd  til  at  lægge  for.  Hundrede  Aar  tid- 
ligere Oprøret  mod  Kristoffer  af  Bayern:  »Først  saa  rendte  de  Morsinger 
og  saa  de  Forrædere  af  Thy ;  efter  stod  ædle  Vendelboer,  for  de  vilde  ikke 
flyt.  De  Begivenheder,  der  førte  til  Kongedrabet  i  Odense  1086,  var  be- 
gyndt i  Vendsyssel,  mens  Knud  den  Hellige  holdt  til  paa  Børlum.  Ogsaa 
Niels  Ebbesen  var  af  Vendelboslægt,  fribaaren  og  nakkestiv,  om  end  hans 
Gaard  maaske  har  ligget  andensteds. 

Lige  ned  i  det  19.  Aarhundrede  har  Vendelboen  øvet  Selvtægt.  Da  ved 
1840  en  Tyvebande  gjorde  Egnen  usikker,  og  Øvrighedeif  laa  paa  den  lade 

Side,  slog  syy  Mand  med  en  Sognefoged  i  Spidsen  Røverne  ihjel.  Da  var 
det  Kristian  VIII  i  dydig  Harme,  men  uden  Forsiaaelse  af  Bøndernes  Be- 
væggmnde,  sagde  om  Vendsyssel,  at  det  laa  Norden  for  Lands  Lov  og 
Ret.  Det  var  oppe  i  Højlandet,  som  vi  ved  Hjallerup  igen. har  ud  for  os, 
at  disse  Drab  fandt  Sted,  og  derop  vil  vi  nu  vandre  for  efter  vor  Færd 
gennem  Vendsyssel  at  holde  Rundskue  over  det.  Ad  Stier,  der  slynger 
sig  frem  gennem  Lyngbakkekløfter,  stiger  vi  højere  og  højere  til  Vejrs,  fra 
Heden  gaar  det  ind  i  Skoven,  Dronninglund  Storskov,  Vendsyssels  største, 
forbi  Bøgekulle  paa  BøgekuUe,  til  vi  fra  Landets  højeste  Punkt,  Knøsen, 
eller  rettere  fra  et  Udsigtsstillads  oven  paa  det,  ser  ud  over  alle  Skovkup- 
leme,  ja,  over  det  hele  Land  fra  Gedbjærget,  vor  første  Bekendt,  til  den 
grænseløse  Flade  om  Vildmosen.  Kun  Skagens  Flyvesandsodde  ligger 
skjult  bag  Bakkernes  lange  Række. 

Vi  kender  det  meste  af  det,  vi  ser  ned  paa. 

II.    HIMMERLAND. 

Himmerland  er  Landet  Syd  for  Vendsyssel.  Det  skilles  herfra  ved 
LimQorden,  som  ogsaa  begrænser  det  mod  Vest;  mod  Øst  er  det  aabne 
Kattegat;  mod  Syd  paa  den  halve  Strækning  MariagerQord.  Det  er  ikke 
saa  stort  som  Vendsyssel,  det  rummer  knap  saa  store  Modsætninger  som 
dette,  men  det  hører  dog  til  de  interessanteste  Egne  af  Jylland.  Vi  faar 
bedst  Begreb  om  det  ved  at  tage  det  i  Afsnit  fra  Øst  til  Vest.  Tire  for- 
skellige Slags  Landskaber  har  vi  da. 

Vi  husker,  hvordan  store  Dele  af  Vendsyssel  først  sent  er  dukkede  op 
af  Havet ;  det  samme  gælder  den  østiige  Del  af  Himmerland,  helt  fra  Lim- 
fjorden til  MariagerQord.  Derfor  er  de  væsentlige  Aflejringer  her  sket  paa 
Havets  Bund,  og  Landet  har  den  samme  flade  Karakter  som  Vendsyssels 
hævede  Havbundsegn ;  Lagene  ligger  vandret.  Kun  et  Par  Bakkeøer  ragede 
oprindelig  op  ude  i  Havet;  støttet  til  dem  dannedes  af  Strømmen  Sand- 
revler i  Vandet;  de  var  det  første,  som  naaede  Overfladen;  Sandet,  som 
yderligere  skylledes  op  mod  dem  af  Bølgerne,  tørredes  og  føg  sammen  til 

Klitter.  Disse  spærrede  Lagunen  bagved  ind  til  den  oprindelige  Kyst  af 
for  Havets  Paavirkning;  Indhavet  fik  Brakvand;  Brakvandet  blev  til  Fersk- 
vand; Ferskvandet  aflededes,  efterhaanden  som  Laudet  hævedes;  Planterne 
indfandt  sig;  hvor  Afvandingen  var  vanskelig,  dækkedes  Jorden  af  Moser, 
i  øvrigt  med  Skov.  Men  paa  den  side  Bund  kom  hverken  Eg  eller  Bøg. 
Bestanden  er  den  Dag  i  Dag  i  Hovedsagen  El  og  Birk.  Denne  Landets 
Hævning  er  foregaaet  i  en  sen  Tid,  thi  endnu  da  Stenalderfolket  vandrede 
herind,  havde  Landet  sin  gamle  Kyst,  hvor  nu  det  høje  Land  i  Vest  be- 
gynder. Thi  der  findes  de  Affaldsdynger  fra  Stenalderen,  som  efter  deres 
Indhold  af  Fiskeknogler  og  Østersskaller  kun  kan  være  ophobede  amid* 
delbart  ved  Havet. 

JDisse  tre  Ting  bliver  saa  Østhimmerlands  Ejendommeligheder:  De 
særegne  Skove,  Vildmosen  (den  lille)  og  de  mange  Køkkenmøddinger  fra 
Stenalderen. 

Den  lille  Vildmose  er  en  aldeles  lignende  Dannelse  som  den  store  Nord 
for  LimQorden,  men  den  har  dog  sin  egen  Karakter,  og  den  er  væsentlig 
medvirkende  til  at  frembringe  et  af  de  mest  karakteristiske  Landskaber, 
der  findes  i  Danmark,  næsten  det  enkleste  af  alle.  Staar  man  paa  den 
højeste  Bakke  i  Klitrækken,  Muldbjærgene,  ud  til  Kattegattet,  har  man  den 
videste  Udsigt,  skønt  Bakken  kun  er  150  Fod  høj.  Øst  paa  det  umaadelige 
Hav  uden  nogen  Begrænsning.  Men  Jyllands  Kyst  kan  følges  mod  Nord 
til,  hvor  Vendsyssels  Højland  oppe  ved  Frederikshavn  træder  ud  til  Van- 
det, og  Syd  paa  helt  om  til  Gerrild  Klint  paa  Djurs.  Det  er  en  Kystlinie, 
der  mod  Nord  strækker  sig  syv  Mil  lang  og  i  sydlig  Retning  ni  Mil,  mens 
den  lige  Afstand  over  Havet  fra  Vendsyssel  til  Djurs  er  tretten  MiL  Det 
er  et  tungsindigt  Hav,  fordi  det  er  næsten  ganske  øde,  men  vender  man 
sig  til  den  anden  Led,  er  Landet  lige  saa  øde  og  lige  saa  tungsindigt  Det 
er  Vildmosen,  man  har  for  sin  Fod,  og  som  strækker  sig  en  Mil  lige  mod 
Vest  ind  til  det  høje  Land,  men  til  Nord  og  Syd  endnu  længere.  Derinde 
tager  det  gamle  Fastland  fat,  mod  hvis  Kridtklinter  engang  Havet  brødes; 
de  skinner  endnu  hvide.  Himmerlands  ældste  Dannelse,  Kridtet,  har 
umiddelbart  op  ad  sig  den  yngste.  Mosen.  Det  blaa  Hav,  den  brune  Mose, 

de  hvide  Klinter,  andet  er  der  ikke.  Det  er  stort,  det  er  stille,  det  er  høj- 
tidsfuldt. 

Man  ser  ud  over  Vildmosens  ensformige  Flade;  man  aner  ikke  paa 
Forhaand,  at  der  er  noget,  den  skjuler  for  en,  som  man  ikke  kan  se  paa 
Afstand.  Kom,  der  er  slaaet  en  Vej  tværs  over  Mosen,  lad  os  følge  den. 
Vejen  gaar  fra  Bakkernes  Fod  igen  ligesom  lidt  opad.  Inderst  er  nemlig 
Vildmosen  højest,  fordi  den  der  er  vanddrukken  som  en  Svamp  og  bovner 
mest  op;  den  ligger  der  hele  25  Fod  højere  end  ved  Randen.  Men  er  maq 
forbi  dens  Hængedynd  og  Mostuer,  uden  at  lade  sig  narre  af  dens  Hildrin* 
ger,  kommen  langt  ud  i  den,  opdager  man  til  sin  store  Forundring,  at 
Vejen  gaar  nedad  —  og  nedad  til  dyrket  Land.  Vildmosens  Indre  gemmer 
paa  en  Oase,  ja,  der  er  egentlig  fire  af  dem.  Det  er  fordums  Søer,  som 
er  blevet  afvandede,  og  hvis  Bund  derefter  er  blevet  opdyrket;  i  Dyndet 
trives  den  frodigste  Plantevækst,  en  Havre,  saa  kraftig,  saa  struttende,  saa 
blaagrøn  som  sjælden  ellers.  Der  ligger  en  hel  Herregaard  hernede.  Men 
ensomt  er  der  at  bo  her,  hvor  Udsigten  paa  faa  hundrede  Fods  Afstand 
er  afskaaret  af  den  brune  Lyngmose,  der  staar  som  en  Krave  uden  om 
.Marken,  som  Randen  af  en  Tallerken  uden  om  den  flade  Skive.  Mens 
man  fra  Muldbjærgene  saa  ud  saa  vidt  og  frit  som  faa  Steder,  er  man  her 
til  alle  Sider  ganske  indsnævret.  Og  dog  har  Søerne  oprindelig  været  Øer, 
der  ragede  op  over  Mosen;  deres  Bund  under  Dyndet  er  gamle  Holme  i 
Indhavet.  Først  efterhaanden  har  Mosejorden  vokset  sig  høj,  og  dens  Vand 
er  sivet  ind  over  de  fordums  Holme.  Vandet  er  endelig  igen  udpumpet 
og  afledet  gennem  Kanaler.  I  en  af  Søerne  har  man  fundet  en  Køkken- 
mødding, der  altsaa  skriver  sig  fra  en  Tid,  da  Stenaldermennesker 
stagede  sig  herud  inde  fra  Kridtlandet,  fordi  her  fandtes  de  Østers,  der  var 
dem  ikke  blot  en  Lækkerbidsken,  men  en  daglig  Føde. 

Syd  paa  i  Vildmosen  er  der  en  anden  Oase,  men  den  er  ikke  gemt 
som  Vildmosegaardens  Søer,  den  hæver  sig  stolt,  naar  den  da  ikke  helt 
løftes  fra  Grundlinion  og  flimrer  i  Fata  Morgana;  det  er  Tofte-Halvøen 
med  dens  Bøgeskov  —  Bøgeskov,  ikke  El  og  Birk;  thi  den  staar  paa  høj 
og  fast  Bund.     Her  fredes  paa  indhegnet  Grund  en  stor  Bestand  af  Kron- 

vildt,  den  største,  siger  man,  som  findes  i  Mellemeuropa.  Ejeren  af  Sko- 
ven ejer  ogsaa  de  omliggende  Landsbyer,  og  han  er  begyndt  at  inddrage 
Jorden  fra  Fæstebønderne  for  at  tage  den  ind  til  Brug  for  KrondyrcDc 
alene,  saa  de  bedre  kan  finde  Føde  og  friere  strejfe  omkring.  Mens  ellers 
i  Jylland  Hede  og  Uland  maa  vige  for  Kulturen,  lægges  her  gammel  Ager 
øde  for  at  overgives  til  Naturen.  Man  forstaar  godt  Harmen  hos  Bøn- 
derne,  der   maa  rømme  de  Fæstegaarde,   paa   hvilke  de  og  deres  Fædre 


Fig.  191.     Hans  Smidth:  Lille  Vildmose,  set  fra  Tofte  Skov. 

har  slidt,  og  hvis  Jord  de  har  forbedret.  Men  man  forstaar  ogsaa,  at  der 
i  det  Danmark,  som  har  mindre  af  udyrket  Jord  end  de  fleste  Lande  i 
Europa,  kan  være  Brug  for  saadanne  Nationalparker,  saaledes  som  man  i 
Tide  sikrer  sig  dem  i  de  nordamerikanske  Fristater,  hvor  Venner  af  Na- 
turen kan  trække  sig  tilbage,  hvor  sjældne  Plantearter  eller  Dyreformer, 
der  ikke  taaler  Menneskets  Nærhed,  kan  finde  Fristed.  Man  kan  og- 
saa gaa  for  hensynsløst  frem  i  sin  i  øvrigt  saa  berettigede  Iver  efter  at 
dyrke  Land  op  og  skafTe  flere  Mennesker  Udkomme.  Der  er  endnu  nok 
af  Egne  i  Jylland   med    smaatskaaret  Jordsmon,   som   Ploven   ikke    har 

brudt,  som  ikke  er  bedre  værd,  eller  lad  os  hellere  sige,  som  man  kan 
gøre  Ære  af  paa  den  Maade.  Men  skaan  de  største  Hedeflader  og  de 
stolteste  Lyngbakker,  som  den  brune,  vilde  Plante  klæder  langt  bedre  end 
de  uendelige  Rækker  smaatakkede  Graner  og  de  Kornmarker,  der  bryder 
de  store  Former  i  altfor  mange  Smaastykker.  Disse  Flader,  disse  Bakker 
stemmer  til  Andagt  over  for  Naturen  ved  deres  Storhed  og  deres  Ro.  Der 
bør  være  Forskel  paa  det  Land,  der  kan  overgives  til  Hverdagens  travle 
Arbejde,  og  det,  der  bør  fredes  til  Helligdagens  Fest  og  Hvile.  Vildntiosen 
med  Tofteskoven  er  selvskrevne  til  engang  at  tælles  blandt  Danmarks  Na- 
tionalparker.  Men  det  bør  ikke  være  Enkeltmands  Tykke,  der  bestemmer, 
hvor  de  skal. ligge,  og  særlig  ikke  den  Mands,  der  vel  freder  om  Vildmo- 
seskoven for  sin  Jagtfomøjelses  Skyld,  men  samtidig  anlægger  Fabrikker 
i  Vildmosen  for  at  omdanne  dens  Træstof  til  Sprit. 

.  De  særlige  Østhimmerlands  Skove  er  betydeligst  og  smukkest  Syd  paa 
ned  mod  Mariagerfjord,  og  hvad  der  ikke  er  Skov  hernede,  er  brede  Enge. 
Der  bliver  her  Landskaber,  der  minder  om  Parkanlæg,  idet  Skoven  vider 
sig  ud  og  ind  uden  om  Engene  bg  stundom  i  sit  Indre  gemmer  saadanne, 
ligesom  spredte  Træer  eller  Trægrupper  findes  ude  i  det  aabne  Jordsmon.  Det 
er  kønt  i  og  for  sig,  men  det  er  dog  mest  Skovenes  Indre,  der  fængsler. 
De  ligner  ikke  de  Bøgeskove,  Danmark  ellers  er  stolt  af,  med  det  grønne 
Løvtag  foroven,  med  de  ranke  Stammer,  der  staar  lidt  for  meget  som 
Søjler  i  en  Kirke,  med  den  bare  Jord  forneden  i  den  dybe  Skygge.  De  er 
brogede,  sammensatte.  De  bestaar  som  nævnt  mest  af  El,  Ask  og  Røn,  men 
hvor  Jorden  er  for  sur,  giver  de  Plads  for  den  nøjsomme  Birk,  og  paa  de 
kalkholdige  Bakkeholme,  der  findes  omkring  i  dem,  gror  Bøgen  skinnende 
graa.  Og  ikke  blot  er  Højskoven  mangfoldig  i  sin  Bestand,  men  paa  den 
fugtige  Bund,  hvortil  de  tyndtløvede  Stortræer  giver  Solen  Adgang,  er  der 
den  frodigste  Underskov.  Humlen  snor  sig  fra  Gren  til  Gren  eller  kryber 
langs  Gærderne.  Dunhammeren  staar  i  vandfyldte  Huller,  Kaaltidselen  strut- 
ter langs  Grøfterne;  paa  lidt  tørrere  Bund  trives  Hassel  og  Tjørn.  Om  Da- 
gen er  Skoven  mere  fyldt  med  Solblink  fraoven,  med  Insektsummen  og 
Fuglesang   end   den   tavse  og  mørke  Bøgeskov;   i  Aftenskumringen,  naar 

Uglerne  flyver  ud,  da  bliver  den  mere  hemmelighedsfuld  end  denne. 
—  Paa  de  store  Enge  udfoldes  i  Skovenes  Ramme  i  Høslættens  Tid  et 
eget  Liv.  Storgaardene  herude  har  meget  mere  Hø,  end  de  selv  kan  orke 
at  slaa.  Men  i  det  magre  Land  længere  oppe  mod  Nordvest  har  Folk 
ikke  Eng  og  derfor  ikke  Hø  nok,  hvad  der  hører  til,  for  at  Landbruget 
kan  begaa  sig.  Derfor  kommer  Folk  langvejsfra  herned  for  at  faa  Del 
i  Hølandets  Rigdom.  Ikke  bare  Smaafolk,  men  selv  Gaardfolk  lejer  sig 
Eng  til  Slæt.  To  Tredjedele  af  UdbTttet  beholder  Engens  Ejer,  men  en 
Tredjedel  ager  de  hjem  til  sig  selv.  Man  ser  dem  komme  kørende  med 
tarveligt  Forspand,  en  Tyr  og  en  Stud  sammen  eller  en  Stud  og  en  Ko. 
Åd  de  sandede  og  bakkede'  Veje  kan  de  kun  hjemkøre  et  Læs  Hø  om 
Dagen,  og  Dyrene  maa  hvile  en  Dag  ud  hjemme,  før  de  henter  næste  Læs. 
Om  Natten  sover  Folk  paa  Marken  under  Vognen,  eller  bliver  det  daarligt 
Vejr,  paa  Ranen  i  Høladerne. 

Det  næste  Skifte  i  Himmerland  regnet  fra  Øst  er  den  frugtbare  Jord,  der 
følger  Kridtaflejringerne  fra  Nord  til  Syd.  Mod  Syd  har  dette  Land  mange 
Smaaskove,  Hegn,  enkeltstaaende  Træer  som  Rester  af  tidligere  Skovrigdom. 
I  Modsætning  til  Forholdet  i  Vendsyssel  er  Gaardene  ikke  udflyttede,  men 
ligger  tæt  sammen  i  store  Landsbyer,  hvis  Mure  skinner  gulkalkede,  mens 
de  i  Vendsyssel  var  hvide.  Om  Gaardene  er  der  udstrakte  Kirsebærhaver, 
store  nok  til,  at  der  kan  sælges  en  Del  Frugt.  Man  kunde  somme  Steder 
tro  sig  i  Fyn,  men  Kirsebærtræerne  med  deres  mange  Smaakviste  har  dog 
en  anden  Karakter  end  de  fynske  Abilder,  og  i  Hegn  og  Lunde  er  Træerne 
tjavsede  foroven.  Saadan  Magt  har  Vinden  selv  her,  hvor  Landet  dog 
skraaner  mod  Sydøst  og  skærmes  bag  Skove.  Rundt  om  ligger  ogsaa, 
som  i  saa  mange  jydske  Egne,  smaa  uudnyttede  Pletter,  lynggroede,  sand- 
føgne,  stensaaede.  Og  det  frugtbare  Land  er  kun  et  smalt  Bælte;  der  er 
ikke  langt  ind  til  den  tørre  Vesteregn. 

Baade  Nord  paa  ved  LimQorden  og  Syd  paa  ved  Mariager  Fjord  ligger 
Kalken  under  det  frugtbare  Ler  nær  op  i  Overfladen  og  nær  ud  til  Van- 
det. Driftige  Mænd  har  indset,  hvad  der  kunde  komme  ud  af  denne  For- 
bindelse af  Ler  og  Kalk  paa  Steder,  hvortil  Skibe  kan  løbe  ind.    Leret  og 

Kalken  æltes  sammen  til  en  udmærket  Cement  og  kan  umiddelbart  fra  Til- 
beredelsesstedet  udskibes  til  de  fjerneste  Steder.  Aalborg  Cement  gaar  lige 
til  Amerika  og  Indien.  De  store  Anlæg,  Fabriksbygningerne,  Dampskorste- 
nene, Arbejderboligerne,  de  vældige  Udgravninger  i  Brinkerne,  Skibene  ved 
Indladningsbroerne  virker  i  Landskabet,  alt  indhyllet  i  graasort  Røg  og  gul- 
graat  Cementstøv.  Allerede  i  det  16.  Aarhundrede  dreves  Kalkbrændingen 
ved  Mariagerfjord  i  den  Grad,  at  den  har  voldet  Skovenes  Ødelæggelse 
langs  store  Strækninger  af  Vandet,  skønt  Bøgen  netop  trives  fortræf- 
feligt paa  Kalkbund.  Paa  samme  Maade  som  Saltsydningen  fik  gjort 
det  af  med  Fyrreskovene  paa  Læsø.  Man  bar  ved  Aalborg  ved  Boringer 
søgt  at  komme  ned  under  Kridtlagene  for  muUgt  der  at  træffe  ældre  Dan- 
nelser, som  kunde  udnyttes  økonomisk.  Først  i  en  Dybde  af  1150  Fod 
under  Borehullets  øvre  Aabning  kom  man  ud  af  Skrivekridtet  og  ned  i  en  ler- 
holdig Kalk,  men  den  ligger  for  dybt  til  at  kunne  bruges  og  har  kun  Inter- 
esse, fordi  det  er  den  ældste  Jorddannelse,  som  man  i  Danmark  uden  for 
Bomholm  har  truffet  paa. 

Her  hvor  det  frugtbare  Ler  støder  ud  til  et  sejlbart  Farvand,  her 
hvor  LimQorden  er  smallest  og  Forbindelsen  mellem  begge  Fjordbredder 
ogsaa  af  den  Grund  lettest,  fordi  ikke  side  Kær  og  Enge,  men  Bakke- 
højland  fra  begge  Sider  træder  nær  til  Vandet,  her  hvor  Oplandet  er  videst 
til  alle  Sider,  kom  naturbestemt  den  By  til  at  ligge  sikkert  allerede  i  Old- 
tiden, der  blev  Hovedstaden  baade  for  Vendsyssel  og  Himmerland  og  for 
de  vestligere  LimQordsegne,  hvis  Færdselsvej  ud  til  Havet  maatte  gaa  her 
forbi.  Saaledes  blev  Aalborg  til.  I  ældgamle  Dage  gik  Danmarks  uden- 
landske Forbindelser  især  til  England,  saadan  som  Tilfældet  nu  er  igen. 
Men  paa  en  Tid,  da  der  ingen  Havn  fandtes  ved  Vesterhavet  før  helt  nede 
ved  Ribe,  og  før  Frederikshavn  anlagdes,  var  Aalborg  ogsaa  den  danske 
Havn,  der  var  nærmest  ved  England.  Og  lige  til  Norge  1814  skiltes  fra 
Danmark^  var  det  ogsaa  over  denne  By,  at  de  danske  Varer  gik  derop. 
Paa  dette  Grundlag  yderligere  er  Aalborg  vokset  frem.  I  vore  Dage  har 
den  faaet  alle  de  Jernbaner  ud  til  Siderne,  som  den  kan  forlange,  og  er 
derigennem  ogsaa  i  Fremtiden  sikker  paa  Bevarelsen  af  sit  Opland. 

En  By  skal  ses  baade  udefra  og  indefra.  Livet  i  Gaderne  og  Hnsene 
skal  man  studere  for  at  faa  et  Indtryk  af  den,  men  den  bør  ogsaa  have 
et  Punkt  i  Nærheden,  hvorfra  man  i  Fugleperspektiv  .kan  faa  et  Udsyn 
over  den,  vurdere  dens  Beliggenhed,  maale  dens  Udstrækning,  se  Kvarte- 
rernes Forskellighed.  Mange  danske  Byer  har  saa  flade  Omgivelser,  at 
man  kun  kan  bruge  Kirketaarnene  til  sligt  Studium.  Aalborg  ligger  saa- 
ledes,  at  man  i  en  samlet  Sum  kan  faa  et  Overblik  over  den  og  ligesom 
læse  sig  til  dens  Indhold,  ja,  endog  til  dens  Historie,  dels  fra  Vandet  og 
dels  fra  Højder. 

Fra  LimQordsbroeme  har  man  et  ypperligt  Syn  ind  mod  Aalborg  og 
til  Nørre  Sundby  paa  den  anden  Fjordside.  De  tre  Kirketaarne  ved  Siden 
af  hverandre  giver  Byen  Rejsning;  den  livlige  Havnefærdsel,  Togene,  der 
buldrer  over  den  ene  Bro,  og  Trafikken  til  Vogns  og  til  Fods  paa  den 
anden  er  med  til  at  give  Indtryk  af  en  større  Stad,  men  det  er  dog  op 
paa  Møllebakken  Sydvest  for  Byen,  man  skal  gaa  for  at  faa  den  rette 
Oversigt.  Først  og  fremmest  fængsles  Opmærksomheden  af  LimQorden, 
der  snor  sig  stærk  og  strid  mellem  de  to  Byer.  Til  den  kraftige  Karakter 
i  Fjorden  bidrager  det  Sving,-  den  har  i  sine  Linier  mod  Øst,  indtil  den 
ved  en  Omdrejning  forsvinder  bag  Himmerlands  Bakker,  og  ved  Modsæt- 
ningen det  Billede,  den  frembyder  mod  Vest.  Her  bliver  Fjorden  bred, 
dens  Kyster  lavere,  dens  Strøm  vegere,  de  lave  Grunde  fylder  det  meste 
af  Farvandet,  enkelte  er  højnede  til  Øer.  Kun  Ølands  Qeme  Bakke  med 
dens  Skov  har  Retning  ogsaa  opad.  Bagved  Limfjorden  er  Vendsyssels 
uhyre  Flader,  indtil  Blikket  længst  mod  Nordvest  øjner  Klitrækken  og  bag 
den  Vesterhavet  og  lige  i  Nord  over  Vildmosens  Øde  faar  Hvile  paa 
Qeme  Kirkebakker.  Nørre  Sundby  alene  i  Planet  læner  sig  op  ad  sin 
Skansebakke.  Men  til  dette  hævede  Havbundsland  paa  Fjordens  nordre 
Side  svarer  paa  den  søndre  Morænelandet  med  de  kraftigt  formede  Bakker, 
hvis  Omrids  alle  krones  af  Kæmpehøje.  Op  gennem  Østeraaens  Dal, 
som  munder  ud  i  Fjorden  inde  i  Aalborg  By,  ser  man  deres  Rækker  læn- 
gere ind,  grønne  af  Korn  og  Græs,  sorte  af  Lyng.  NordenQords  og  Sønden- 
Qords   Land   bindes   sammen   af  LimQordsbroeme,   over   den   ene  suser 

Toget,  over  den  anden  ruller  Vogn  efter  Vogn  til  Bys  med  Bønder,  op  fra 
Byen  lyder  den  Larmen,  samlet  af  mange  Bestanddele,  der  altid  ligger 
om  en  større  Stad,  over  Tagene  ses  Skibsmasterne  i  Havnen,  Dampskibe 
skynder  sig  Øst  paa,  Skuder  for  brede  Sejl  driver  langsomt  ind  ad  Fjorden; 
de  store  Cementfabrikker  Øst  for  Byen  sender  deres  Skorstene  til  Vejrs  i 
stive  Rækker.  Natur  og  Menneskeliv,  Fortid  og  Nutid  byder  her  hinanden 
Haanden.  Fra  det  hvide  Kridt,  som  staar  frem  i  Bakken  herhenne,  fra 
Istidens  Dannelser,  som  igen  dækker  det,  til  de  først  sent  af  Havet  op- 
dukkede Flader  hist  ovre  og  til  Klitternes  lysende  Hvide  længst  borte, 
som  Hav  og  Vind  er  med  at  danne  den  Dag  i  Dag.  Fra  Vildmosens 
af  Menneskene  altid  urørte  Tæppe  til  den  af  Menneskehænder  nylig 
anlagte  Plantning,  der  gror  op  om  den  Bakke,  paa  hvilken  man  staar. 
Fra  Køkkenmøddingen  derude  ved  Signalbakken,  der  skriver  sig  fra  Menne- 
skets første  Kamp  for  Tilværelsen  i  disse  Egne,  og  Kæmpehøjene  rundt 
om  falder  Øjet  paa  den  nybyggede  Johanneskirkes  Spir  og  Aalborgs  store 
Sygehus  og  dens  højere  Almenskole  lige  under  Bakkens  Fod,  Vidnesbyrd 
om  Nutidens  Kulturarbejde;  og  Limfjordsvandet,  der  bærer  Englandsdam- 
peren  Fjorden  ud  med  Smør  og  Æg  og  Flæsk,  kan,  om  det  vilde,  fortælle 
om  den  Tid,  da  her  Sven  Tveskæg  og  Knud  den  Store,  Sven  Estridsen 
og  sidst  Knud  den  Hellige  samlede  deres  Ledingsflaade  til  Englandsfærder, 
der  ikke  var  af  fredelig  Art,  eller  da  Sigurd  Slembedegns  Venner  førte 
deres  Høvdings  Lig  til  Aalborg  og  grov  det  ned  ved  Frue  Kirke  der  i 
Byen, 

I  Syd  ser  man  langs  Aaløbet  op  til  Svenstrup.  Her  huggede  Nord- 
jyllands Bønder  en  skummel  Oktoberdag  1534  Adelshæren  ned.  Men  ovre 
i  Sydvest  hæver  sig  de  lynggroede,  kraftig  formede  Bakker  ved  Lundby. 
Hinsides  dem  laa  en  yndig  Julidag  1864  en  preussisk  Afdeling  og  skød 
med  sine  Bagladere  et  belt  dansk  Kompagni  sønder  og  sammen,  daarlig 
væbnet  som  det  var  med  Forladebøsser  og  uden  mindste  Læ,  mens  det  stor- 
mede ned  ad  Bakkesiden.  Rimeligvis  fra  Møllebakken,  hvor  vort  Stade  er, 
tog  Johan  Rantzau  en  maanelys  Aften  ind  under  Jul  1534  Udskue  over 
Aalborg,  —  Møllebakken  vilde  da  bedst  egne  sig  dertil.   Det  gjaldt  at  hævne 

Adelens  Nederlag  fra  Oktober.  Gennem  hans  egen  Beretning  lader  sig 
mærke  den  Hurtighed,  der  særtegnede  ham  som  de  fleste  fødte  Feltherrer. 
»Drog  jeg  i  tre  Dage  de  tolv  Mil  fra  Viborg  til  Aalborg  og  lejrede  mig 
den  tredje  Dag  en  halv  Mils  Vej  fra  Aiilborg,  tog  de  øverstbefalende  med 
mig  og  besaa  Aalborg  om  Natten.  Og  da  jeg  havde  beset  det,  blev  jeg 
enig  med  dem  om,  at  vi  næste  Morgen  tidlig  vilde  spise  en  Morgensuppe 
med  dem,  og  skikkede  vore  Sager  saaledes,  at  baade  Ryttere  og  Lands- 
knægte skulde  storme;  thi  vi  hørte  om  Natten  tydeligt,  at  de  arbejdede  af 
al  Magt  derinde,  mens  vi  besaa  Byen.  Altsaa  begyndte  vi  at  storme,  og 
stormede  en  god  Time  eller  halvanden;  de  værgede  sig  ogsaa  mandigt  og 
havde  besat  Brystværnet  rundt  om  med  godt  Artilleri.  Dog  gav  Gud  os 
Lykke,  saa  vi  trængte  ind  med  stormende  Haand,  og  Fjenderne  blev  alle 
nedhuggede.  Med  Landsknægte,  Fodknægte,  Bønder  og  Borgere  var  de 
mellem  otte  og  ni  Hundrede.  Skipper  Klement  selv  undløb  af  Staden  paa 
en  Bondehest,  men  Bønderne  leverede  ham  igen  i  vore  Hænder.  Derhos 
bar  vi  afvundet  dem  tre  gode  Skibe.«  Johanneskirkens  Taarn  ligger  paa 
Hasseris  Grund,  i  hvis  Kær  Skipper  Klement  havde  søgt  Tilflugt,  men  ble? 
grebet  af  Esbern  Nielsen. 

Ogsaa  Skansebakken,  Møllebakkens  Genbo  hinsides  Fjorden,  har  ad- 
skillige Gange  set  Krigere  paa  sin  Højde.  Her  samledes  i  det  17.  Aar 
hundredes  Krige  Vendelbobøndeme  for  at  afværge  Tyskeres  og  Svenskeres 
Overgang  til  deres  Land,  og  sidst  laa  danske  Soldater  her  i  Foraaret  1864. 
Som  Holstenerne  i  Ugen  før  Jul  1534,  saaledes  var  Preusserne  Kristi  Him- 
melfarladag  1864  rykkede  ind  i  Aalborg. 

Der  er  en  anden  dansk  By,  man  mindes,  naar  man  fra  Møllebak- 
ken ser  ud  over  Aalborg,  det  er  Svendborg  i  Sydfyn,  som  den  viser  sig  fra 
Ovinebøj.  Ogsaa  forbi  Svendborg  snor  sig  i  skønne  Vindinger  et  Sund 
med  stridt  og  kraftigt  Vand,  ogsaa  her  ser  man  til  den  ene  Side  ud  over 
et  bredere  og  mere  grundt  Indhav  med  lave  Øer,  ogsaa  her  hæver  sig 
paa  den  modsatte  Bred  en  ejendommelig  Bakke  i  et  ellers  fladt  Land. 
Men  er  Linierne  i  meget  de  samme,  er  Forskellighederne  dog  store.  Svend- 
borgsund  indrammes  af  herlige  Bøgeskove,   der   gaar   lige  ud  til  Vandet, 

imellem  dem  findes  ikke  som  langs  LimQorden  side  Enge,  hvori  Mennesker 
ikke  kan  bygge  Huse,  men  Menneskeboligerne  ligger  der  tættere  end  anden- 
steds i  Danmark  undtagen  langs  Øresunds  Kyst,  og  alle  i  store  Haver 
mellem  levende  Hegn;  Blomsterflor  og  Fuglesang  hører  her  anderledes  med 
til  Billedet;  ingen  Farver  er  brune  eller  graa  eller  sorte,  men  alt  er  grønt  i 
mange  Afskygninger  eller  gult  af  modent  Korn.  Og  Aalborg  har  sine  Bak- 
ker mod  Syd-Sydøst  og  ligger  blot  og  bar  mod  den  barskeste  og  hyppigste 
Vind,  vi  har  herhjemme.  Nordvesten;  Svendborg  ligger  lunt  gemt,  kun 
aabent  mod  Syd.  I  Svendborg  holder  Vaaren  tidligst  sit  Indtog,  i  Aalborg 
senest.  Saa  lille  Danmark  er,  saa  meget  de  bløde  Bakker  og  de  blanke 
Vande  end  alle  Vegne  er  med  at  paatrykke  Landet  dets  Karakter,  rum- 
mer det  dog  store  Modsætninger  af  fredeligt  og  vildt,  af  Frodighed  og  Øde. 
Og  som  Naturen  saa  Menneskene.  Det  er  det  samme  jævne  Folk,  der 
bor  i  Nordjylland  og  i  Sydfyn;  men  heroppe  er  Folkene  tungere  og  tav- 
sere, og  deres  Væsen  og  Opfattelse  gemmer  sig  mere  i  det  lune  og  iagt- 
tagende Øje;  hos  Fynboerne  er  alting  livligere.  Mund  og  Smil  og  Arm  og 
Haand  skiller  med  i  deres  Maade  at  udtrykke  sig  paa.  Ordene  er  flere, 
Tungen  er  rappere,  Tonefaldet  blødere. 

Kommer  man  ned  i  Aalborg,  viser  Uligheden  sig  ogsaa.  Begge  er 
de  Byer  fra  gammel  Tid  med  snævre  og  krumme  Gader,  men  Svend- 
borg er  en  skinnende  proper  By  med  rene  Gader,  med  pænt  malede  Huse, 
med  Blomster  i  hvert  Vindue  bag  de  hvide  Gardiner;  i  Aalborg  stødes 
man  af  Snavs  og  daarlig  Luft,  af  Mangel  paa  Istandsættelse  af  de  gamle 
Huse  og  glædeløs  Plumphed  hos  de  ny.  Medens  Svendborg  er  Sømands- 
byen  fremfor  nogen  i  Danmark,  og  Kvinderne  hygger  om  Hus  og  Hjem, 
naar  Mændene  er  borte,  er  Aalborg  Fabriksbyen,  hvor  Beboerne  i  de  tri- 
ste Arbejderkaserner  i  de  nye  Bydele  endnu  ikke  har  Tid  og  Raad  og 
Trang  til  at  sætte  synderlig  Pris  paa  Renlighed  og  Hygge. 

Aalborg  var  tidligere  sammen  med  Ribe  den  af  de  danske  Købstæder, 
der  havde  bevaret  mest  fra  Fortiden  af  gamle  Huse.  Nutidens  travle  Liv 
har  ryddet  svært  op  mellem  dem.  At  man  har  fyldt  de  Aaer,  der  tidligere 
slyngede  sig  gennem  Byen  og  vel  var  saare  maleriske,   men  ogsaa  saare 

uhumske,  er  der  intet  at  sige  til.  Renlighedens  Krav  bør  have  Fortrin 
for  Skønhedens.  Men  desværre  har  man  ogsaa  sløjfet  mange  af  de  smukke 
gamle  Huse,  baade  Bindingsværksbygninger  med  malede  Stolper,  med  de 
øvre  Stokværk  hængende  ud  over  de  nederste,  med  Karnapper  og  udvendige 
Svaler,  med  udskaaret  Bjælkeværk  og  panelede  Vægge,  og  Murstenshuse 
med  djærve  Fladbuer  over  Vinduerne,  med  høje  Gavles  Kamme  og  Blin- 
dinger  og  med  Bislagstenene  paa  hver  Side  af  Indgangen.  Paa  saadan 
en  Sten,  der  er  bevaret  fra  den  sidste  katolske  Tid,  staar  der  smukt  ud- 
hugget: >Du  Ærens  Drot,  Kristus,  kom  med  Fred.  1521.  Jesus,  Maria, 
Amen«.  Naar  man  ser  op  fra  denne  Sten,  møder  Øjet  de  grimme  Reklame- 
skilte: Petersens  Margarine  er  den  bedste  —  Køb  altid  hos  Olsen  o.  s.  v. 
Men  til  disse  Reklameskilte  passer  godt  de  regulerede  Gader,  de  flade 
Fa9ader,  de  store  Butiksruder  forneden,  med  de  smalle  Jernpiller  imellem, 
der  ser  ud,  som  om  de  ikke  kunde  bære  Husenes  Overdel,  Cementpudsen, 
Skifertagene.  Saadan  er  det  for  Resten  i  alle  danske  Provinsbyer,  men 
Aalborg  hører  til  de  værste  i  Arten. 

Endnu  staar  dog  bevaret  i  Aalborg  det  smukkeste  Privathus  fra  ældre 
Tid  i  nogen  dansk  Købstad,  Jens  Bangs  Stenhus,  bygget  1623 — 24,  fire 
Stokværk  højt,  med  tre  høje  Gavle  paa  det  stejle  Tag  ud  mod  Gaden  og 
to  Endegavle,  med  en  morsom  lille  Indgangsbygning;  Gavlene  med  pynte- 
ligt svungne  Linier,  baade  de  og  Facaden  med  rige  Prydelser  i  Sandsten. 
I  dette  Hus  har  den  danske  Borgerstand  fra  Kristian  IV's  Tid  sat  sig  sit 
skønneste  Minde,  som  Kongen  selv  i  Frederiksborg  og  Rosenborg. 

Aalborg,  der  med  Nørre  Sundby  og  andre  Forstæder  har  40,000  Ind- 
byggere, er  en  af  de  største  Folkesamlinger  i  Danmark.  Nord  og  Øst  for 
den  ligger  der  i  Vildmoserne  et  stort,  aldeles  ubeboet  Land,  Syd  for  et 
lignende,  men  af  en  anden  Karakter:  Den  tredje  Landskabsform,  der  skal 
omhandles  inden  for  Himmerland.  Er  dette  barsk  og  bart,  hvor  det  som 
ved  Aalborg  vender  sig  mod  Nord,  gemmer  det  dog  i  sit  Indre  lune  Stræk- 
ninger, dybe  Dale  og  kratklædte  Skrænter,  store  Skove,  ja,  Danmarks 
største.  Roldskov.  Her  kan  man  igen  komme  ind  i  den  dybeste  Ensom- 
hed. 

Roldskov   er    ikke   en  Skov  af  El  og   Birk .  paa    Qad    Bund    som    de 
Øster  paa,  men  den  er  en  udpræget  Bøgeskov  paa  npiegjot;  bakket  Jordsmon, 
kun  i  mindre  Grad  nyplantet  Naaleskov.     Noget  savqes  ved  den;  den  har 
langt  til  Havet,  og  der  er  altsaa  ikke  her  den  inderlige  Forbindelse  mel- 
lem Hav  og  Skov  som  i  Danmarks  Kystegne.    Der  er  nok  smukke  Søer  i 
den,  men  ikke  saa  store,  at  de  spiller  nogen  Rolle  for  Skovéns  Karakter  i 
sin  Helhed.    Træerne   er  heller  ikke  som  Øernes  og  Østjyllands  ranke  og 
skinnende  graa  af  Stamme  og  tæt  løvede.    De  har  haft  Møje  med  at  kæmpe 
sig  frem  i  den  skarpe  Jord  og  i  den  barske  Vind.     Hvad  der   rækker  op 
over  Bakkelæet  bliver  forpjusket  og  toptørt;   men  Træerne  er  netop   her- 
ved med  de  forvredne  og  mosdækkede  Stammer  og  det   tynde  Bladeværk, 
der  tidligt  paa  Aaret  ombytter  Bøgens  lysegrønne  Foraarsfarve  med  Efter- 
sommerens  grønbrune,   karakterfuldere  end   de   andre  velplejede.     Nogle 
Steder  midt  inde  i  Skoven,  der  er  højtliggende  og  udsatte  for  Vinden,  for- 
svinder Skovvæksten  helt,  og  Lyngen  klæder  Bakkerne.    Kommer  man  op 
paa  Højderne,  har  man  den  dybe  Stilhed,  men  i  denne  det  Sus,  som  alene 
de  store  Skove  kan  frembringe.     Suset  skaber   den   samme  Ro  for  Øret, 
som  Skovlinie  over  Skovlinie  gør  det  for  Øjet.     Ligesom  den   lille  Vild- 
mose  set   fra  Muldbjærgene  er  et  af  de  største  og  enkleste  Landskaber  i 
Danmark,    saaledes  har  vi  et  her  i  samme  store  Stil.    Der  var  Farverne 
brunt  og  blaat,  her  er  det  grønt. 

Det  bedste  er  dog  ikke  disse  Udsigter  over  Skovhavet,  men  det  kom- 
mer, naar  man  gaar  mod  Nordvest,  til  hvor  Skoven  slipper.  Da  vælter 
Jordsmonnet  sig  paa  een  Gang  nedad  i  mægtige  Lyngbanker  med  brat- 
tere Sider  end  sædvanligt  i  vort  jævne  Land  og  med  en  mægtig  Op- 
stigning til.  den  anden  Side.  Det  er  som  et  gabende  Saar,  der  med  eet 
Snit  er  flænget  gennem  Jorden  og  nu  staar  med  opsvulmede  Rande.  Bag 
om  de  vestlige  Bakker  aabner  sig  saa  en  Udsigt  over  Vesthimmerland, 
Linie  over  Linie  af  brune  Lynghøjder  med  Profiler,  der  er  brudt  af  Kæmpe- 
høje. Et  ensomt  Land;  Bebyggelser  ser  man  ikke  ret  meget  til,  thi  de 
ligger  i  Dalbunden,  og  Gravlev  Kirke  paa  den  modsatte  Skraaning,  fattig, 
uden  Træer  om,   nøgen  i  et  nøgent  Land,    forstørrer  kun  Ensomheden  og 

Storheden.  Det  er  Ræbild  Bakker.  Tidligere  har  de  knudrede  Skrænter 
været  skovklædte,  nu  er  Skoven  sygnet  hen  eller  findes  kun  i  Kløflerne, 
men  dens  tidligere  Udstrækning  kan  endnu  ses  af  Bøgepurrerne  og  Ørne- 
bregnerne  i  Lyngen. 

Der  er  ogsaa  en  Fylde  af  Tyttebær  og  Blaabær  i  Roldskov.  Dem  kan 
dé  mindste  Drenge,  der  er  med  paa  vor  Skovtur,  spise  sig  mæt  i  og  synge: 
»Her  er  dog  en  dejlig  Skov,   her  er  ingen  Røvere«.     Men   for   de  store 


Fig.  192.     Harald  Foss:     Fra  Ræbild  Bakker. 

Drenge  er  det  netop  en  rigtig  Skov  til  at  lege  Røvere  og  Soldater  i.  Pas 
dog  paa,  den  er  stor  og  vildsom,  og  selv  de,  der  er  Røvere,  kender  ikke 
alle  dens  Smuthuller  og  kan  let  fare  vild  i  den.  Og  i  gamle  Dage  var 
der  virkelige  Røvere  i  den,  om  hvilke  der  endnu  gaar  Sagn;  thi  Skoven 
laa,  som  den  ligger  endnu,  ved  den  alfare  Vej,  hvor  de  rejsende  færdedes 
fra  de  sydligere  Dele  af  Jylland  til  Aalborg  og  Vendsyssel.  Ogsaa  Jern- 
banen gaar  nu  igennem  den,  og  ingensteds  kan  man  vist  paa  Jernbane- 
tur i  Danmark  køre  saa  længe  gennem  Skov.  Men  for  de  mere  stille 
Drenge,  for  hvem  en  Skov  ikke  blot  er  til  at  lege  i,  men  til  at  iagttage 
Dyrenes  Færden  og  Planternes  Liv  i,  er  her  meget  at  se  efter,  selv  om  ikke 

alt  byder  sig  frem  lige  straks;  der  er  nok  af  Svampe  og  Bregner;  Eneren 
vokser  sig  høj  og  stiv  til  underlige  graablaa  Spidspyramider  eller  Ris;  kæmpe- 
mæssige Myretuer  under  Granerne  med  Myrernes  travle  Færden  tværs  over 
Vejen.  Over  dit  Hoved  sejler  Ørnen,  der  bedre  end  du  selv  fra  de  højeste 
Bakker  har  Skoven  under  sig  i  Fugleperspektiv,  sorte  Storke  bygger  i  dens 
Kroner,  og  ikke  blot  Raaen,  men  ogsaa  den  statelige  Kronhjort  har  her 
sit  Tilhold. 

Endnu  har  vi  det  halve  Himmerland    tilbage  at  skildre.    Vi  kender 
nu  det  hævede  Havbundsland  med  Vildmose  og  Elleskov,  vi   kender  det 
frugtbare  Lerjordbælte  med  Kridtbankerne,  vi  kender  den  mægtige  Skov  i 
Hjertet  af  Landet.   Om  det  Qerde  Afsnit,  den  vestlige  Halvdel  kan  vi  fatte 
os  kortere.    Det  er  det  Land,  vi  allerede  har  set  ud  over  fra  Ræbild  Bak- 
ker,  hvorfra  det  tegner-  sig  med  mørke  Bakkelinier;   men  Engene  i  Dal- 
bunden   mellem  de   langstrakte  Bakkerækker  og  de  Aaløb,  der  befrugter 
dem,  er  skjulte  heroppe  fra.    Tager  vi  dem   m^d,   er  Landet  saa  omtrent 
givet.     Engenes  dybe  Grønt   staar  til  de   spæde   graagrønne  Farver  i  de 
skarpe  Sandmarker,  og  den  Iredje  Farve  er  Lyngens  sortebrune,  kun  i  Sen- 
sommeren under  Blomstringen  er  den  rødlig.    Kommer  man  længere  frem 
i  Landet  mod  Nord  eller  Vest,  hører  Limfjordens  blaa  Vand  med  i  Billedet. 
Vest-Himmerland  er  omtrent  Danmarks  fattigste,   ensomste  og  mindst  be- 
søgte Land,  i  alt  Fald  af  en  større  Landstrækning.   Turisterne  kommer  sjæl-t 
den  herop,  uagtet  det  har  sin  Skønhed  i  de  kraftige  brune  Bakkeformers  Veks- 
len med  de  grønne  Enge.    Og  her  sidder  en  gammeldags  Befolkning,  der 
ikke  er  synderlig  vakt  i  moderne  Forstand,  tilbøjelig  til  Overtro,  ikke  vild 
og  trodsig  som  Vendelboerne,  ikke  lidt  larmende  selvtillidsfuld,  som  Folk 
fra  det  rige  Bondeland  fra  Randers  og  Syd  paa  gennem  Østjylland,   ikke 
saa  driftig-dygtig  og  ikke  saa  religiøst  anlagt  som  Vestjyden,  men  i  al  sin 
stilfærdige  Bliven  tilbage  maaske  bevarende   mere  af  den  ægte  Jydskhed, 
det  jævne  sindigt-seje,  ligefremme. 

De  har  dog  berømte  Forfædre,  disse  Himmerboer,  thi  stor  Sandsynlig- 
hed taler  for,  at  Kimbrerne,  de  første  Germaner,  der  bankede  paa  Romer- 
rigets Porte  og  i  lang  Tid  satte  Skræk  i  de  stolte  Sydboer,  er  dragne   ud 

fra  Himmerland.  Dengang  og  længer  tilbage  i  Tiden  saa  Landet  ander- 
ledes ud.  Hvad  der  nu  er  lynggroet,  var  dengang  skovklædt,  hvad  de  Træ- 
levninger, man  finder  i  alle  Moser,  taler  om.  Allerede  den  ældste  Sten- 
alders Folk  færdedes  i  disse  Skove  og  ved  Aaerne  og  LimQordens  Vige  og 
Odder,  paa  en  Tid,  da  ikke  blot  Kronhjortens,  men  ogsaa  Uroksens  Brøl 
lød  ud  fra  Skoven,  da  ikke  blot  Myrerne  men  ogsaa  Bæverne  byggede  her. 
Og  Landet  maa  i  disse  fjerne  Tider  have  været  forholdsvis  tæt  befolket. 
Der  er  her  flere  Kæmpehøje  end  andensteds  i  Danmark;  i  en  enkelt  Egn 
153  paa  hver  Kvadratmil.  Var  der  lige  saa  mange  spredt  over  hele  Dan- 
mark, kunde  der  tælles  mere  end  100,000. 


IIL     VIBORGEGNEN.. 

Det  berømte  Midtpunkt  for  Jylland,  Viborg,  ligger  ikke  i  en  Egn,  hvis 
Stednavne  gaar  tilbage  til  de  ældste  Tider.  Med  meget  stor  Sandsynlighed 
kan  det  hævdes,  at  Stednavne  paa  -inge  eller  som  det  i  den  jydske  Form 
hedder:  -ing,  er  de  ældste,  der  er  os  levnede  fra  Fortiden,  og  at  derefter 
kommer  Navnene,  paa  -lev  og  -sted.  Disse  sidste  skriver  sig  fra  Folke- 
vandringstiden og  Aarhundrederne  derefter,  de  paa  -inge  maa  altsaa  være 
ældre  endnu.  Vi  skal  mod  Sydøst  over  Gudenaaen  for  at  træffe  Navne 
paa  -lev  og  paa  den  modsatte  Kant  mod  Nordvest  helt  op  ad  Salling  til 
for  at  træffe  Navne  af  samme  Endelse.  Og  Navne  paa  -inge  gaar  kun 
mod.  Nordøst  forholdsvis  nær  ind  mod  Byen.  Det  kan  vel  deraf  sluttes, 
at  Viborg  selv  ikke  hører  til  den  ældste  Bebyggelse,  men  at  den  først  er 
opstaaet,  da  Befolkningen  i  den  store  rlevbygd  hinsides  Gudenaaen  og  den 
i  -levbygden  om  den  vestlige  Limfjord  fandt  hinanden  og  følte  Nødvendig- 
heden af  et  fælles  Tingsted.  Det  er  maaske  gaaet  som  paa  Island,  hvor 
kyndige  Folk  berejste  hele  Øen  for  at  finde  det  mest  egnede  Sted  til  Af- 
holdelsen af  Øens  fælles  Sammenkomster.  Nordvestjyderne  og  Østjyderne 
valgte  til  sidst  det  Sted,  der  ligger  lige  langt  fra  Limfjordens  sydligste  Vig 
og  Gudenaaens  inderste  Knæ,  hvortil  Aaen  er  sejlbar  baade  oppefra  og 
nedefra,  saaledes  at  man  fra  begge  Sider  kunde  benytte  den  Samfærdsels- 

vej,  som  i  ældre  Tider  var  den  bekvemmeste,  Sejlleden,  saa  langt  som 
maligt.  Saaledes  kan  Viborg  været  opstaa'et  ved  en  menneskelig  Viljeakt, 
thi  Stedet  frembyder  fra  Naturens  Side  ikke  brede  Enge  og  frugtbar  Muld- 
jord, som  af  sig  selv  har  indbudt  til  Bebyggelse.  Viborg  er  saaledes  ikke 
Midtpunktet  i  en  Bygd,  men  Samlingspunktet  for  flere.  Paa  samme  Maade 
er  Fynboernes  Tingsted,  Odense,  beliggende  i  en  Egn  med  unge  Navne, 
men  lige  langt  fra  hver  ar  Fyns  to  ældgamle  Bygder  med  Stednavne  fra 
Folkevandringstiden. 

Nu  ligger  Viborg  ret  venligt  paa  Hældet  ned  mod  sin  Sø,  i  opdyrket 
Land  og  mod  Nord,  Vest  og  Syd  skærmet  af  stærkt  tilvoksende  Plantager. 
Endnu  for  50  Åar  siden  laa  dog  Byen  med  sin  Lyngkrave  om  sig  til  alle 
Sider;  mens  nu  kun  de  stejleste  Skrænter  mod  Søen,  de  dybeste  Bækkløf- 
ter og  Kæmpehøjene  paa  Bakketoppene  bærer  Lyngens  brune  Dragt  som 
Minde  om  tidligere  Tid.  I  endnu  ældre  Tider,  endnu  langt  oppe  i  Middel- 
alderen, var  Landet  derimod  dækket  af  knudrede  Ege,  og  ogsaa  herom 
vidner  enkelte  Krat  og  større  Skove,  som  har  gennemlevet  og  overlevet  de 
Tider,  der  for  ilde  med  Skovene  og  gjorde  Vest-  og  Midtjylland  skovbart, 
før  nu  at  afgive  Udgangspunkter  og  Tilslutningspunkter  for  nye  Skove,  i 
denne  Omgang  bestaaende  af  Naaletræer.  Saadan  har  Naturen  haft  sin 
skiftende  Historie  saa  godt  som  Menneskene. 

Viborgegnen  midt  i  Jylland  er  et  Overgangsland  mellem  de  frugtbare 
Egne  i  Øst  og  Hedelandet  i  Vest.  Men  Overgangen  sker  saare  jævnt, 
Jorden  aflager  lidt  efter  lidt  i  Godhed,  der  er  ingen  stejle  Bakker,  hvor- 
med Østlandet  endelig  falder  af  mod  Heden.  Der  er  en  egen  Sagtmodig- 
hed i  Landskabet  her.  Helt  anderledes  foregaar  Overgangen  andensteds, 
f.  Eks.  i  Silkeborgegnen.  Der  er  det,  som  Stævnet  mellem  Øst  og  Vest 
afiøder  en  vældig  Kamp.  Sø  ved  Sø  hules  ud  som  af  Kæmpehestes  Hove, 
Bakke  ved  Bakke  taarnes  op  over  hinanden,  sammenklemte  som  mellem 
Jættefødder,  der  har  været  plantede  stærkt  og  tungt  i  Jorden,  alt  i  Virvar 
og  Uregelmæssighed,  indtil  yderst  mod  Vest  de  sidste  imponerende  Højder 
overlegent  ser  ned  mod  de  ydmyge  Flader,  der  bøjer  sig  for  Sejrherrens 
Vælde. 

Dog  har  Viborgegnen  alligevel  sine  Skønheder  og  sine  overraskende 
Ejendommeligheder.  Et  af  de  yndigste  og  bedst  plejede  Anlæg  ved  nogeD 
dansk  Købstad  er  Borrevold  mellem  Byen  og  Søen,  friske  Græsplæner,  sir- 
lige Blomsterpartier,  lune  Trægrupper  og  nydelige  Udkig,  alt  mærkeligt 
frodigt.  Som  Modsætning  hertil  Udsigten  fra  Vorde  Kirkebakke  enMil  Nord- 
vest for  Byen.  Man  har  aset  ad  sandede  Veje  i  et  Landskab  uden  nogen 
Storhed,  lidt  Hede,  lidt  Mose,  magre  Ruglodder,  brungraa  Græsmarker,  lave 


193.  Johan  Rohde:  Jydsk  Landskab.     Viborgegnen. 

lyngtækte  Huse  med  uordentlige  Diger  om  fattige  Kaalgaarde,  ingen  Træer, 
intet  Vand.  Da  skuer  man  fra  Kirkevolden  LimQordens  Flade  neden  under 
sig,  friske  Enge  ud  mod  Fjorden  og  lyngklædte  Odder  og  Næs  fra  Øst  og 
Vest  skydende  sig  frem  bag  hinanden  langt  ud.  Et  fattigt  Land,  vil  man 
sige.  Bankerne  er  ikke  mægtige.  Fjorden  er  ikke  vid.  Jorden  er  ikke  fro- 
dig. Farverne  er  kun  Lyngens  Brune,  Vandets  Blaa,  Engens  Grønne  under 
en  bleg  Sommerhimmel,  men  der  er  en  blid  Ynde  i  Sammenspillet  af  Ele- 
menterne  i  Landskabet,    som  indtager  mere  end  en  Natur,  der   strutter  af 

Fedme  eller  virker  ved  Liniers  og  Formers  Mangfoldighed.    Det  er  stil- 
færdigt, det  er  sagtmodigt. 

Egnen  Syd  for  Viborg  er  mere  kendt.  Snart  kommer  man  til  de  før- 
ste Plantager  og  derefter  til  Hald  Egeskov,  den  støiste  Levning  af  For- 
tidens Skove.  Man  maa  ikke  vente  sig  mægtige  Træer.  Stammerne  er 
krogede,  og  Vestenvinden  bringer  Kronerne  til  ensidig  Udvikling  mod  Øst. 
Underskoven  er  ikke  Hassel  og  Tjørn,  og  der  er  intet  rigt  Blomsterflor  med 
myldrende  Insektliv,  men  Ener  udgør  et  ensartet  tæt  Dække  af  Jorden.  Saa 
kommer  man  forbi  Herregaarden  Hald,  og  derefter  har  man  en  Udsigt  af 
de  allerejendommeligste  i  vort  Land.  Meget  smaat  paa  en  Maade,  men  meget 
stort  virkende.  En  lille  Sø,  trindt  begrænset  af  sorte  eller  violette  Lyngskræn- 
ter og  ud  i  Søen  et  Næs  helt  tilgroet  med  en  Kappel  af  friske  Bøge.  Intet 
Udsyn,  intet  andet  end  det  skildrede.  Men  netop  det  indesluttede  giver  det 
særegne;  og  mod  den  dunkle  Hede  synes  Bøgene  dobbelt  friske,  mod  de  lys- 
grønne Bøge  bliver  Lyngen  dobbelt  mørk  og  alvorlig.  Vejen  gaar  videre  som 
en  sandet,  gul  Slangelinie  op  gennem  Lyngkløfter  og  op  over  Lyngbakker, 
den  ene  over  den  anden  og  af  den  ægteste  jydske  Art;  ser  man  tilbage,  er  der 
Nedsynet  over  den  skønne  lille  Sø,  men  foran  en  har  Landet  brat  skiftet 
Udseende.  Det  danner  nu  et  ganske  jævnt  bølgende  Jordsmon,  som  mod 
Vest  Skovlinien  af  den  store  Stendalgaards  Plantage  spærrer  af  fra  Alheden, 
men  som  i  de  andre  Retninger  breder  sig  vidt,  vagt  og  blødt  i  Linierne, 
ikke  meget  karakterfuldt,  næsten  sjællandsk,  ikke  uden  Skove,  men  ikke 
med  Skove  af  videre  Størrelse,  ikke  med  hel  ringe  Jord,  men  heller  ikke 
med  Jord*  af  overvættes  Frugtbarhed;  ikke  med  den  Fattigdom  til  Skue  i 
Huse  og  Haver  som  ude  i  Heden,  men  heller  ikke  med  den  Ordens- 
sans og  Trang  til  Hygge  og  den  Lyst  til  at  slaa  stort  paa,  som  betydeligere 
Velstand  skaber.    Alting  paa  det  jævne,  alting  sagtmodigt,  stilfærdigt. 

Og  dog  er  dette  Land  blandt  de  klassiske  i  Danmark,  det  vil  sige,  det 
kendes  af  hvert  Barn.  Naar  mau  hører  Navnene  paa  Herregaarde  og 
Landsbyer,  saa  nikker  man  som  til  gamle  Kendinger :  Avnsbjærg  og  Vium, 
Sjørslev  og  Skræ,  Torning  og  Lysgaard,  Ovstrup  og  Vranum.  Og  saa  Hald, 
vi  ser  tilbage  mod.     Lysgaard,   det  er  ham  Kræn  Koustrup.  —  I  kinne 

ham  wal?  Dæ  wa  nok,  dæ  kinnt  ham,  for  om  e  Vinter  wa  han  Skwol- 
mæjster,  men  om  e  Sommer  wa  han  Muhrmæjster;  aa  han  wa  lih  døgte 
te  beggi  Diel.  Skræ,  der  boede  de  hæ  kon  Tøes,  Ann;  hun  passed  hin 
Rok  aa  hin  Binnhues  aa  hehded  hin  gammel  Foræller,  men  Herremanden 
paa  Avnsbjærg  taw  hin  te  Kuen  i  Tugt  aa  Ehr  aa  kled  hinner  op  i  Silki  aa 
Damask.  Fra  Ovstrup  var  Rasmus  Ovstrup,  hos  hvem  Messingjens  »haad 
bejr  Daw  end  A  haad  sjæle  —  fordi  den  havde  ført  ham  hans  Kone  hjem 
fra  den  By  »dæruhd  ved  Obbenroe«.  Og  Mads  aa  Jens  aa  Pier  —  fræ  jen 
Bøy  aalle  trej  —  Byen  det  er  Vranum  —  var  med  degaang  te  di  ve  Kjøv- 
venhawn  med  Amraal  Nielsen  drowes.  Ja,  her  var  det  Bindestuen  holdtes 
i  Lysgaard  By  og  Pinsefesten  i  Avnsbjærg  Hestehave.  Og  Mesteren  for 
Skikkelserne  og  Handlingerne,  Steen  Blicher,  >du  Landmand,  Skytte,  Lands- 
bypræst, men  fremfor  alting  Sanger«,  var  selv  født  i  Vium  og  var  i  seks 
Aar  Præst  i  Torning.  Saa  Jyderne  i  disse  Egne  kendte  han  paa  en  Prik; 
det  er  ikke  de  højtalende,  selvsikre  Folk  fra  det  rige  Østland,  det  er  ikke 
Vendelboerne  med  det  vilde  Blod  og  det  trodsige  Sind,  det  er  ikke  den 
rigtige  Hedebonde  med  hans  dybe  Alvor,  som  Blicher  andensteds  har 
skildret,  men  det  er  vel  Gennemsnitsjyderne,  jævnmodige  dg  sagtmodige, 
ret  faamælte,  men  med  Lunets  stille  Blink,  sindige  og  redelige,  bjærg- 
somme. 

Flittig  slider  Befolkningen  endnu  med  sin  Jord,  som  den  afvinder  taa- 
leligt  Udbytte,  men  i  ældre  Tid,  naar  Landbruget  havde  det  trangt,  maatte 
den  ty  til  andre  Næringsveje  som  Bierhverv  for  at  friste  Tilværelsen,  mens 
nu  Driften  af  Jorden  kræver  sin  Mand  helt.  Sydligst  i  Omraadet,  hvor 
de  store  Silkeborgskove  begynder,  sad  Kulbrænderne  ved  Milerne  og  Tra^ 
skomagerne  snittede  i  deres  Bøgeklodser.  Skønt  vi  er  langt  fra  den  egentlige 
jydske  Potteegn,  dreves  ogsaa  her  denne  Industri,  saa  enkel  som  i^  Sten- 
alderens Dage.  Tørven  gravedes  i  de  store  Moser  og  førtes  til  Vogns  til 
Viborg  og  Aarhus  eller  paa  Kaage  ad  Gudenaaen  ned  til  Randers.  Ved 
den  mærkelige,  vidtsynlige,  stejltformede  Bakke  i  Vest,  Davbjærg  Doss,  gik 
man  ned  i  Jorden  og  i  mørke  Kover  brødes  Kalken  til  Brænding,  men 
kun  over  Bindestuens  Syssel  er  Poesiens  Skær  kommet  til  at  hvile. 

Det  er  Blichers  Digtning,  som  har  givet  denne  Egn  sin  Indvielse,  men 
fra  vort  Fædrelands  Historie  lyser  ogsaa  Navne  i  Viborgs  Opland.  Der  er 
Gradehede  i  Syd,  der  er  Finderup  Lade  i  Vest,  Taphede  i  Øst  og  den 
gamle  Borg  Hald  midt  i  Landskabet.  Gradehedekampen  indleder  Valde- 
marernes  Storhedstid.  Hvor  der  nu  kun  er  Hede,  forvildede  Erik  Klipping 
sig  i  den  store  Vildtbaneskov,  og  hans  Mord  i  Finderup  Lade  varslede 
Danmarks  Nedgang:  >Nu  stander  Landet  i  Vaade.c  Paa  Taphede  vandt 
den  kullede  Greve  sin  sidste  og  afgørende  Sejr,  der  beseglede  Rigets  Op- 
løsning, men  paa  Hald  sad  samtidig  den  mægtige  Niels  Bugge,  hvem  Folke- 
visen betegner  som  Frænde  og  Ven  af  Danmarks  Frelser  i  Nøden,  Niels 
Ebbesen :  »Igaar  du  holdt  i  Hr.  Bugges  Gaard  med  hundrede  Heste  i 
Plade,  c  Der  er  heller  ikke  saa  langt  herfra  til  Randers,  hvor.  Niels  Ebbe- 
sen vog  Greven. 

Faa  danske  Storgaarde  har  haft  en  saa  interessant  Skæbne  som  Hald. 
Foruden  den  nuværende  Hovedbygning,  der  er  120  Aar  gammel,  kender 
man  fire  ældre  Bopladser.  Fra  Oldtidens  Slutning  er  der  en  firkantet 
Forhøjning  og  Rester  af  en  Grav;  i  Søen  paa  en  Banke  knejsede  Folke- 
visernes Hald,  som  Valdemar  Atterdag  belejrede  1355,  og  som  Dronning 
Margrethe  vilde  have  nedbrudt,  samtidig  med  at  hun  skænkede  dens  Eje 
til  Biskoppen  i  Viborg.  Det  tredje  Hald  byggede  den  sidste  katolske  Biskop, 
Jørgen  Friis,  paa  et  Næs  i  Søen  neden  for  det  ældste  Hald,  styrket  ved 
Volde,  der  var  besat  med  Kanoner.  Her  tyede  han  ud,  da  han  ikke  længere 
kunde  være  i  sin  protestantiske  Bispeby,  men  1536,  da  Kristian  HI  lod 
Biskopperne  fængsle,  drog  Viborg  Borgere  herud,  Jørgen  Friis  blev  sat  i 
sit  eget  Taarn,  og  Hald  blev  Kronens.  Fra  Staten  blev  det  ved  1660 
lagt  for  Gæld  til  de  hollandske  Jøder,  Brødrene  Samuel  og  Josef  de  Lima, 
om  hvem  ogsaa  en  Novelle  af  Blicher  handler.  Da  denne  Borg  ikke  mere 
passede  til  Tidens  Krav,  opførte  Gregers  Daae  en  Qerde  Bygning,  og  det 
skraanende  Jordsmon  ned  mod  Søen  omdannedes  til  sirlige  Haveanlæg 
med  Terrasser  over  hinanden,  med  geometriske  Blomsterpartier  og  klippede 
Hække  i  fransk  Stil.  Det  femte  stod  nybygget  sidst  i  samme  Aarhundrede, 
da  Blicher    som  Dreng  færdedes   her,    og    noget   efter   tjente  det  til  Bolig 

for  en  falden  Storhed,  den  tidligere  almægtige  Minister  Ove  Høegh  Gnid- 
berg,  i  hans  halve  Forvisning  til  Jylland. 

Over  Hald  er  vi  igen  komne  tilbage  til  selve  Viborg.  Af  Oldtidens  og 
Middelalderens  Tingsted  er  intet  Spor  tilbage,  af  Kongeborgen  er  kun  et 
Voldsted  til  Rest  i  et  Anlæg,  de  mange  mindre  Kirker  og  Klostre  er  næ- 
sten alle  borte,  men  endnu  lever  Fortiden  i  Domkirken.  Man  kan  ikke 
sige  om  den,  at  den  behersker  Byen  og  straks  paatvinger  sig  Opmærk- 
somheden. Den  ligger  nok  højt,  men  ikke  paa  Byens  højeste  Punkt,  og 
den  er  ikke  særHg  stor.  Viborg  Stift  var  i  Middelalderen  omtrent  det 
mindste  og  det  fattigste  i  Landet  og  havde  ikke  Raad  til  et  særligt  impo- 
nerende Domkirkeanlæg.  Ogsaa  Domkirken  kan  siges  at  have  samme 
sagtmodige  Præg  som  Egn  og  Folk.  Den  er  opført  i  første  Halvdel  af 
det  12te  Aarhundrede,  men  fra  den  sene  Middelalder  stod  den  til  for  50 
Aar  siden  med  sit  oprihdelige  Præg  aldeles  forvansket,  fordi  hærgende 
Ildebrande  flere  Gange  var  gaaet  hen  over  den.  Deft  var  flikket  og  mis- 
handlet, med  Vinduer,  Gavle,  Tage,  Taarnspir  og  Piller  udbødede  i  forskellige 
Tiders  Smag,  og  Overkalkningen  i  det  indre  skjulte  baade  de  oprindelige 
smukke  Former  og  den  Skødesløshed  og  Overfladiskhed,  hvormed  Ud- 
bedringerne efter  Ildebrandene  havde  fundet  Sted.  Da  saa  Hvælvingerne 
begyndte  at  revne,  og  der  var  Fare  ved  længere  at  holde  Gudstjeneste  i 
den,  maatte  man  skride  til  en  Ombygning,  Men  først  bankede  man  Kal- 
ken af,  og  det  maa  paa  een  Grang  have  været  sørgeligt  at  se,  hvor  medta- 
get Kirken  var,  med  Revner  fra  Isse  til  Fod,  med  Kampestenene,  hvoraf 
den  oprindelig  var  bygget,  skørnede  i  Flammerne  og  tarvelige  Flikninger 
med  Mursten  og  Brædder,  men  samtidig  højtidsfuldt  at  se  de  rene  og  ædle 
gamle  Former  komme  til  Syne.  Det  var,  som  Kirken  opdagedes  paa  ny. 
Desværre  ansaa  man  Kirken  for  saa  ødelagt,  at  man  ikke  turde  nøjes  med 
at  restaurere  den,  men  brød  den  ned  og  igen  opførte  den  som  man  mente 
den  fra  først  af  havde  set  ud,  saaledes  at  hver  Sten,  der  paa  ny  kunde 
bruges,  blev  indsat  paa  sin  gamle  Plads. 

Den  er  bygget  af  Granit  og  er  maaske  den  største  og  smukkeste  Gra- 
nitkirke  fra   Middelalderen.    Granitten  er  et   prægtigt,   men  meget  haardt 

Raaemne,  der  er  saare  vanskeligt  at  bearbejde,  og  hvor  man  har  haft  et 
lettere  handeligt  Bygningsstof,  har  man  undgaaet  at  bruge  den.  Men 
her  i  Viborg  havde  man  omtrent  intet  andet  Valg,  da  man  c.  1100  vilde 
afløse  den  ældre  Træbygning  med  en  Stenkirke.  Ved  de  to  samtidige  og 
samstilede  danske 
Hovedkirker  i  Ri- 
be og  Lund  var 
man  bedre  stillet; 
i  Skaane  kunde 
man  anvende  den 
smukke  Sandsten, 
og  til  Opførelse  af 
Ribe  Domkirke 
kunde  man  over 
Havet  hidføre 

udenlandsk  Mate- 
riale. Viborg  hav- 
de ingen  Havn  og 
Jylland  intet  andet 
Emne  end  de  Kam- 
pesten, som  Istiden 
havde  hidført  fra 
SkandinaviensFjel- 
de.  At  brænde  Tegl- 
sten forstod  man 
endnu  ikke.  Hvil- 
ket    Besvær    har 

man  dog  ikke  haft  ikke  blot  med  Tilhugningen,  men  med  Transporten.  En 
stor  eller  et  Par  mindre  Sten  paa  hver  Studekærre,  hidbragt  Mile  borte  fra, 
agede  frem  ad  Veje,  som  kun  var  Hjulspor,  i  sejt  Lerælte  eller  tungt 
Sand.  Og  det  er  ikke  blot  Viborg  Domkirke,  der  er  opført  af  Graasten, 
men  de  allerfleste  Landsbykirker  i  Jylland,  og  for  de  flestes  Vedkommende 


Fig.  194.  Joachim  Skovgaard:  Den  store  Nadvere. 
Fresco.  Viborg  Domkirlce. 

ikke  blot  i  Opmuring  af  de  raa  eller  kun  kløvede  Sten,  men  med  disse  Døj. 
agtigt  tilhugne  i  Kvadre,  ja,  tildannede  til  trinde  Søjleskafter  med  Hoved 
og  Fod  paa  Alterrunding  og  i  Portalerne,  til  billedhugget  Arbejde  i  Karme 
og  Overliggere  i  Dørindfatninger.  Ingen  andre  Steder  i  Verden  har  man 
i  Middelalderen  haft  en  saadan  Granitbygningskunst.  Hvor  klæder  ikke 
disse  ærværdige  Kirker  det  jydske  Landskab;  de  staar  saa  fast.  Og  hvil- 
ket Farvespil,  rødligt,  graaligt,  blaaligt,  grønligt,  er  der  ikke  i  Murene,  naar 
man  kommer  dem  nærmere,  netop  fordi  de  ikke  er  dannede  af  Sten,  der 
er  brudte  ved  Siden  at  hinanden  og  ganske  ligner  hinanden,  men  fordi 
en  Sten  har  sit  Hjemsted  ved  Kristianiafjord,  en  anden  maaske  ved  Vættem, 
en  tredje  er  kommet  helt  inde  fra  Østersøen,  saadan  som  de  skiftende 
Isstrømme  har  bragt  dem  med. 

Disse  jydske  Landsbykirker  og  særlig  de  omkring  Viborg,  der  har  for- 
holdt sig  til  Domkirken  som  Døtre  til  en  Moder,  maa  man  have  i  Erin- 
dring, naar  man  vil  genkalde  sig,  hvorledes  Viborg  Domkirke  har  set  ud 
i  sine  Velmagtsdage.  De  har  den  Kraft  og  Karakter  og  den  historiske 
Duft,  som  Nutidens  Restauration  ikke  har  evnet  at  meddele  den  genrejste 
Kirke,  der  indvendig  ogsaa  er  sørgelig  blottet  for  Inventar  fra  ældre  Tid, 
—  alt  er  brændt. 

Derfor  taler  Historien  ikke  saa  indtrængende  gennem  denne  Kirke.  Kun 
et  Sted  i  den  betræder  man  virkelig  historisk  Grund.  Koret 'ligger  ligesom 
i  Lunds  Domkirke  højt  hævet  over  det  øvrige,  fordi  der  under  det  skulde 
være  Plads  til  en  egen  lille  Kirke,  en  Krypt.  Og  træder  man  ned  i  denne, 
er  det  altsammen  ægte,  Piller  og  Mure,  fra  Kirkens  ældste  Dage,  og  Mu- 
rene staar  med  det  dejlige  Farvespil,  her  forøget  i  Virkningen, .  fordi  den 
golde,  brune  Jernal,  som  Landmanden  forbander,  fordi  den  er  til  saa 
stor  Ulejlighed  ved  Opdyrkningen  af  Hederne,  er  kommet  til  Ære  og  Vær- 
dighed og  er  føjet  ind  hist  og  her  mellem  de  fornemme  Kvadersten  af 
Kamp.  Hernede  er  det  derfor  lettest  at  se  fremstillet  for  sig  de  Begiven- 
heder, hvortil  Kirken  har  været  Vidne.  Her  lød  Skrig  af  flygtende  Præster, 
da  Erik  Emune  lod  Biskop  Eskil  myrde  for  Alteret,  her  færdedes  den 
fromme  Domprovst  Ketil,    der   blev    gjort  til  en  Helgen,    og  som   endnu 

mindes  rundt  om  i  Viborg  og  op  i  Himmerland,  hvor  hvert  andet  Menne- 
ske —  kan  man  sige  med  Overdrivelse.  —  hedder  Keld  og  Keldsen.  Her 
maa  Valdemar  den  Store  efter  Kampen  paa  Gradehede  hastig  været  kom- 
met ind  for  paa  viet  Gtnnd  at  takke  sin  Ond  for  Sejren;  her  har  der  dryp- 
pet Blod  langs  Kirkegulvet,  da  efter  Kongedrabet  i  Finderup  Lade  Erik 
Klippings  Lig  med  dets  56  Saar  —  intet  under  Bæltestedet  —  af  hans 
Sinder,  der  endnu  var  skælvende  efter  Udaaden,  blev  bragt  hertil  som  til 
et  fredhelligt  Sted,  der  ogsaa  kbm  til  varigt  at  gemme  det,  indtil  Branden 
1726  fortderede  dets  Rester  med  alt  andet  i  Kirken.  Her  endelig  kom  det 
i  Reformationstiden  til  heftige  Optrin;  Præsterne,  der  vilde  holde  den 
katolske  Messe,  blev  jaget  ud,  Hans  Tavsen  prædikede  derefter  ivrig  over 
Teksten:  Den  er  falden,  Babylon,  den  store  Stad,  —  og  alle  de,  der  mødte 
til  katolsk  Gudstjeneste,  Præster  og  Lægfolk,  blev  lyst  i  Band. 

Andre  Begivenheder  fra  Viborg  forestiller  man  sig  derimod  mod  den 
frie  Himmel.  Den  vennesæle  Erik  Ejegod,  den  fagreste  af  de  samtidige 
Konger  i  Norden,  saaledes  som  Snorre  skildrer  ham,  smuk  og  stor,  af  gævt 
Udseende  og  veltalende,  paa  Tingstenen,  med  Jyllands  Bønder  knælende 
om  sig,  overraskede  af  Kongens  uventet  fremsatte  Plan  om  at  drage  i 
Jorsalfærd,  rædde  for  Fremtiden,  naar  Folkets  Styrer  var  borte,  med  frem- 
strakte Hænder  lovende  ham  en  Tredjedel  af  deres  Eje,  hvis  han  vilde  op- 
give sit  Forehavende.  Valdemar  I  efter  Blodgildet  i  Roskilde  paa  samme 
Tingsted  fremvisende  sine  Saar  under  Folkets  Medynk  og  krævende  Hævn 
over  Sven  Grades  Svig.  Uhyggen,  da  Kristoffer  II  her  valgtes  til  Konge. 
Ingen  troede  ham,  og  han  troede  ingen.  Hans  Tavsen  prækende  Lu- 
thers Lære  fra  en  endnu  bevaret  Gravsten  paa  Graabrødrenes  Kirke- 
gaard, fordi  de  katolske  gejstlige  formente  ham  Adgang  til  Kirkerne.  Bi- 
skoppens Svende  kommer  for  at  gribe  ham,  Borgerne  slaaer  Kreds 
om  ham,  indtil  deres  Kvinder  iler  hid  med  de  Vaaben,  de  havde  skyndt 
sig  hjem  for  at  hente  til  Mændene.  Kristian  IFs  Love  højtidelig  brændte 
paa  Tinge  som  stridende  mod  al  god  Orden  og  Sædvane,  Oprørshøv- 
dingen  Skipper  Klements  Henrettelse  paa  Viborg  Ting,  begge  Gange 
sørgende  Skarer  af  Borgere  og  Bønder  udenom,  thi  selv  ud  i  de  bredeste 

Lag  maa  den  Følelse  være  trængt,  at  hver  af  disse  Handlinger  beseglede 
Almuens  Undertrykkelse. 

Atter  i  lukket  Rum,  men  Skuepladsen  Domhuset,  det  gamle  Lands- 
tingshus,  Nordøst  for  Domkirken.  Tiden  11.  April  1836.  Da  indvarsledes 
for  Jyllands  Vedkommende  paa  den  lyse  Foraarsdag  en  ny  Tid  i  Dan- 
mark. Den  store  retslærde,  Anders  Sandøe  Ørsted,  mødtes  paa  Kongens 
Vegne  med  Jydernes  valgte  Mænd  til  Raadslagning  om  Rigets  Anliggender, 
for  første  Gang  siden  Enevældens  Indførelse.  Folk  af  mange  Samfunds- 
klasser, Embedsmænd,  Præster,  Proprietærer,  Købstadmænd  og  Bønder, 
og  mest  kendt  af  dem  blev  vel  Bonden  Ole  Kirk.  —  Paa  Aarets  mørke- 
ste Dag,  den  21.  Decbr.  1522,  var  det  derimod,  at  jydske  Bisper,  hvoriblandt 
Jørgen  Friis,  og  Herremænd  sammensvor  sig  mod  Kristian  II  og  i  Hemme- 
lighed sendte  Brev  til  Hertug  Frederik  af  Gottorp.  I  Viborg,  midt  under 
Landstinget,  der  ved  Aarets  Slutning  formede  sig  som  et  Marked,  og  hvor 
den  jydske  Adel  afgjorde  sine  Terminsforretninger,  kunde  de  maaske  lettere 
drøfte  deres  lyssky  Forehavende,  end  naar  saa  kendte  Folk  som  de  red 
sammen  hos  en  enkelt  Deltager.  Aabenlyst  var  det  derimod,  at  de  om- 
trent Maanedsdagen  efter  fra  Landstinget  opsagde  Kong  Kristian  Huld- 
skab og  Troskab,  og  at  Bønderne,  segnefærdige  under  tunge  Skatter,  ret 
taabeligt  sluttede  sig  til  dem. 

Men  Historie  er  ikke  blot  dramatiske  Scener,  Historie  er  lige  saa 
meget  de  stille  Kræfters  Voksen  og  Virken,  Tankers  Undfangelse  og  deres 
Udførelse  i  jævnt  dagligt  Arbejde.  Det  er  saaledes,  at  i  nyere  Tider  mere 
og  mere  Livet  koncentreres  i  de  større  Byer,  og  at  særlig  fra  Hovedstæderne 
de  nye  Tilskyndelser  udgaar.  Vi  har  i  Danmark  i  Højskolebevægelsen  eet 
Eksempel  paa,  at  det  modsatte  dog  endnu  kan  finde  Sted,  og  vi  skal  nu 
nævne  et  andet.  I  Viborg  gik  for  et  halvhundrede  Aar  siden  en  Ingeniør- 
løjtnant Dalgas,  der  var  med  at  anlægge  de  nye  Kunstveje  gennem  Jylland. 
Vi  lader  ham  selv  fortælle:  »Da  jeg  i  Viborg  1854  gjorde  Bekendtskab  med 
Prokurator  Morville,  som  ogsaa  var  en  Ynder  af  Naturen  og  dens  Studium, 
og  som  tilmed  alt  i  flere  Aar  havde  tumlet  med  praktiske  Plantningsanlæg, 
saa  varede  det  ikke  længe,   inden  vi  begyndte  at  samtale  om,   hvad   der 

burde  og  kunde  gøres  for  de  jydske  Heder;  og  snart  efter  foretog  vi  Van- 
dringer i  Omegnen  af  Viborg  med  et  eller  andet  Studium  af  Heden  eller  Natu- 
ren for  Øje.  Ingen  af  os  tænkte  dengang  paa,  hvad  dette  skulde  føre  til,  men 
det  er  dog  saa,  at  Grunden  til  Hedeselskabet  blev,  os  selv  uafvidende,  lagt 
under  mit  Ophold  i  Viborg  fra  1854  til  1857  ved  denne  Samarbejden  af  vore 
Interesser«.  En  halv  Snes  Åar  senere  var  Tanken  modnet  til  Handling, 
og  de  samme  to  Mænd  fik  det  Selskab  dannet,  som  helt  har  omskabt 
Vestjylliånds  Udseende  og  uendelig  har  forbedret  og  højnet  dets  Beboeres 
Livsvilkaar.  Ud  fra  den  Kendsgerning,  at  Viborg  har  været  Tankens  Føde- 
sted, kan  der  ikke  siges  noget  til,  at  for  faa  Aar  siden  Hedeselskabets 
Kontorer  er  flyttede  fra  Aarhus  hertil. 

I  de  allersidste  Aar  er  der  i  Viborg  udført  et  andet  Storværk.  Den 
historiske  Stemning,  som  det  skortede  Domkirken  paa,  er  bleven  erstattet 
af  en  Stemning  af  anden  Art,  idet  Kirkens  Mure  og  Hvælv  er  bleven  ud- 
malede af  Joachim  Skovgaard.  Det  er  det  største  Arbejde  i  sin  Slags,  der  er 
udført  i  Danmark,  og  det  er  ikke  blot  ved  sin  Størrelse,  det  overvælder, 
det  er  ogsaa  ved  sit  Følelsesindhold  og  sin  Skønhed.  Det  er  tilgængeligt 
for  det  hele  Folk  ved  sin  Jævnhed  og  Ligetilhed,  og  det  glæder  de  højest 
dannede  ved  sine  kunstneriske  Værdier.  Ved  sin  Forening  af  begge  disse 
Egenskaber  er  det  ægte  dansk.  Det  er  Grundtvigs  Aand,  der  har  været 
over  Malerens  Pensel:  »Saa  tal  da  sandt  om  smaat  og  stort,  og  jævntom 
alt  det  høje«. 

IV.     NØRREJYDSKE  FJORDE. 

Saa  ensformig  Jyllands  Vestkyst  og  Nordvestkyst  forløber,  saa  ind- 
skaaret  er  Østkysten  af  Fjord  ved  Fjord.  Den  nordligste  af  dem,  Lim- 
Qorden,  ligner  ikke  de  andre.  Den  er  ganske  anderledes  forgrenet,  den 
bestaar  af  et  helt  System  af  afvekslende  Bredninger  og  Sunde;  der  er  Øer 
i  den,  endogsaa  Jyllands  største.  Halvøer  skyder  sig  ud  i  den.  Fjordens 
Vande  gør  sig  Svinkeærinder  ind  i  adskillige  SideQorde;  endelig  overgaar 
den  i  Størrelse,   baade  i  Længde  og  Vandareal,  langt  de  andre.    Den   er 

29* 


Digitized  by 


Google 


460  LANDE  OG  FOLK 

saa  betydelig  og  ejendommelig,  at  den  kræver  et  eget  Afsnit.  Alle  de  andre 
Fjorde  fra  Mariager  Fjord  til  Kiels  Fjord  har  det  tilfælles,  atde  saa  godt  som 
ingen  Sidearme  har,  højst  Vige,  ingen  SideQorde.  De  forløber  saa  nogen- 
ledes i  en  lige  Linie  og  saa  temmelig  i  Retningen  Øst  til  Vest,  lidt  bredere 
ved  Mundingen,  lidt  smallere  efterhaanden  ind  mod  Vest.  Der  ligger  heller 
ingen  Øer  af  nævneværdig  Størrelse  i  dem.  De  skærer  sig  knn  ind  gen- 
nem Østjyllands  frugtbare  Egne;  alene  den  nordligste  danner  i  saa  Hen- 
seende en  Undtagelse.  Deres  Bredder  er  gennemgaaende  bakkede,  og  Kyst- 
bakkerne  er  ofte  klædte  med  Skov,  har  tidligere  helt  været  det.  De 
fleste  af  dem  har  kun  een  Købstad,  der  ligger  ved  den  inderste  Ende, 
med  Opland  baade  nordenQords  og  søndenfjords. 

Alligevel  har  trods  alle  disse  Ligheder  hver  Fjord  sit  Særpræg;  i  alt 
Fald  ligner  hver  enkelt  af  dem  ikke  sin  Nabo.  Det  er  derfor  helt  mor- 
somt at  skildre  hver  af  dem  for  sig;  selv  den  mindste  iblandt  dem  kan 
have  noget  eget,  der  gør  den  nævneværdig.  De  er  nemlig  med  Hensyn 
til  Størrelse  meget  forskellige;  mens  Flensborg  Fjord  er  seks  Mil  lang, 
Slien  fem  en  halv  og  Mariager  fem,  evner  Genner  Fjord  knn  at  trænge  en 
halv  Mil  ind  i  Landet.  Der  kan  være  en  Grund  til  at  udelade  de  sydligere 
af  dem.  Kiels  Fjord  har  aldrig  haft  dansk  Befolkning  paa  sine  Strande, 
Eckernførde  kun  paa  den  ene  Side,  Slien  har  haft  det,  men  har  det  ikke 
mere.  Til  Kiels  Fjord  har  dog  Danmarks  Rige  strakt  sig  ned,  og  rent 
geografisk  danner  Fjordene  tilsammen  en  ejendommelig  Kystdannelse,  som 
kun  findes  faa  Steder  i  Verden.  Paa  den  anden  Side  af  Kiels  Fjord  faar 
de  tyske  Kyster  straks  andre  Former,  og  heller  ikke  de  danske  Øers  Ind- 
skæringer har  synderlig  Lighed  med  dem,  skønt  mange  af  dem  bærer 
Navnet  Fjord. 

Vi  begynder  med  den  nordligste.  Vi  er  kørt  med  Jernbanen  fra  Aal- 
borg gennem  Himmerland,  Roldskovens  Grønne  er  afløst  af  tørre,  triste 
Egne.  Da  høres  Signalfløjten  fra  Lokomotivet,  Toget  kører  langsommere, 
vi  standser  ved  en  Banegaard.  Men  det  er,  ligesom  Farten  standser,  for 
at  vi  kan  faa  bedre  Lejlighed  til  at  betragte  alt  det  skønne,  der  udfolder  sig 
for  os.    Landet  begynder  at  bølge,  at  bevæge  sig.    Vi  ser  dybt  ned  til  Øst 

i  en  Sænkning,  i  et  Hul  med  urolige  Former;  i  Bunden  af  Sænkningen 
glitrer  noget  blaat,  bag  det  en  lille,  rødtaget  By,  der  fra  en  Højde  i  en 
yndefuld  Linie  sænker  sig  ned  mod  det  blaa,  bag  Byen  igen  andet  blaat, 
længer  og  længer  ud,  indfattet  af  grønt  og  brunt.  Det  blaa  i  Sænkningen 
er  Mariagerfjord,  den  lille  By  er  Hobro,  det  brune  er  Lyngbakker,  det 
grønne  er  Skove.  Oven  paa  det  tørre  Øde  virker  dette  Landskab  og  frem- 
for alt  det  blaa,  som  om  man  med  Læber  og  Tunge  fortørrede  af  Støv  fører 
en  Skaal  friskt  og  rent  Vand  til  Læberne.  Saa  sætter  Toget  sig  i  Bevæ- 
gelse, og  atter  kører  man  igennem  triste  Egne.  Men  man  gemmer  længe 
det  skønne  Syn;  det  var  som  en  Aabenbaring. . 

Saadan  som  denne  Fjord  er  gaaet  ind  i  Øjet,  bevarer  den  sig  paa  det 
meste  af  sit  fem  Mil  lange  Løb;  kun  Flensborg  Fjord  er  længere.  Fore- 
kom den  ved  Hobro  som  et  Hul,  vil  den  synes  som  en  Revne  i  Jor- 
den, hvad  enten  man  sejler  ud  ad  den  eller  overskuer  den  fra  Højderne 
paa  Bredderne.  Ingen  Steder  er  der  udstrakte  Enge  og  faa  Steder  Fjern- 
syn ind  over  Landet,  og  dette  er  da  for  det  meste  kedeligt  og  nøgent.  I  nogen 
Afstand  fra  Fjorden  aner  man  ikke  dens  Tilværelse,  saa  smal  er  den.  Den 
er  umiddelbart  indrammet  af  Bakker,  som  i  bløde  Fald  med  Kløfter  mel* 
lem  de  rundede  Høje  strækker  sig  lige  ned  til  Vandet;  mod  Syd  er  de 
skovdækkede,  mod  Nord  er  de  iførte  Lyngskrudet.  Mariager  Fjord  er  den 
eneste  af  de  jydske  Fjorde,  som  faar  sin  Karakter  ogsaa  af  Lyngen.  Der 
er  yndigt  alle  Vegne,  man  føler  Trang  til  under  Udfarten  at  stige  fra 
Dampbaaden  for  at  vandre  under  det  grønne  Løvhang,  for  at  lejre  sig  i 
den  elastiske  Lyng.  Paa  Sydsiden  fremfor  alt  er  en  af  de  dejligste  Pletter 
i  vort  Land,  hvor  Bakkerne  har  trukket  sig  lidt  tilbage,  men  heller  ikke 
mere,  end  at  den  ganske  lille  Købstad  Mariager  kan  faa  Plads  i  Dalkedlen. 
Her  vilde  aldrig  være  kommet  nogen  Købstad,  hvis  ikke  der  først  havde 
ligget  et  Kloster.  Det  hørte  til  den  fra  Sverige  udgaaede  Birgittinerorden 
og  husede  Nonner.  Fredeligere  Sted  har  ingen,  der  vilde  forsage  Verden, 
kunnet  faa  til  Ophold.  I  det  fattige  Opland  om  Fjorden  kunde  ingen  By 
blive  stor.  Ogsaa  den  Købstad,  der  naturbestemt  som  ved  alle  jydske 
Fjorde  fik  sin  Plads  inderst  mod  Vest,  Hobro,  har  altid  hørt  til  Landets 

mindre.  Hvor  er  der  i  det  hele  stille  her  paa  Fjorden.  Al  Bebyggelse 
ligger  oven  for  Bakkerne  og  Skovene.  I  underlig  Modsætning  til  Stilheden 
staar  saa  det  Liv,  der  frembringes  af  Arbejdet  ved  de  under  Himmerland 
omtalte  Cementfabrikker.  De  frembringer  en  lignende  Virkning,  som  naar 
man  fra  Ardennernes  eller  Westfalens  ensomme  Skovhøjder  kommer  til  at 
se  ned  paa  det  Røre,  der  skyldes  de  Miner  og  de  Fabrikker,  der  ligger  i 
Dalene  umiddelbart  op  ad  Skoven. 


Fig.  195.    Godft*ed  Christensen:  Jydsk  Fjordlandskab.     Mariager. 

Først  langt  ude  skifter  Fjordens  Bredder  Karakter.  Da  trækker  Bak- 
kerne sig  tilbage  og  giver  Plads  for  udstrakte  Enge  og  for  de  Skove  paa 
fugtig  Bund,  der  ogsaa  tidligere  er  omtalte  ved  Himmerland.  Prægtigt  er 
det  fra  de  sidste  Bakker  ned  gennem  Skovkløfterne  at  se  ud  over  dette 
aabne  Land  med  Havet  yderst  ude.  Men  de  mægtige  Eng-  og  Kærstræk- 
ninger bliver  ved  at  følge  os,  hvis  vi  sejler  ud  af  Fjorden  og  har  til  Hen- 
sigt at  søge  ind  ad  den  næste  Fjordmunding,  op  til  Randers.  Helst  skal 
man   dog   en   tidlig  Sommermorgen  ved  Solopgang  komme   ind  i  Fjord- 


Digitized  by 


Google 


JYLLAND  I  ENKELTE  BILLEDER  463 

løbet.     Da    hviler  Morgentaagen  endnu  over  Landet;   et  Skib  kan   plud- 
selig   komme   frem   af  Taagen   og   forsvinde   igen,    man    hører  Vandets 
Skvulpen   om  Skibets  Bov,   man   hører   ogsaa   Kvægets  Brølen  inde   paa 
Bredderne,  men  først  lidt   efter   lidt,   som   Solen   faar  Magt,   sønderrives 
Taagen.     Man   ser   hist   Toppen    af  en   fj«™   Skovbakke,   her  Taget   af 
et  Færgehus    nær  ved    sig.    Saa  efter  den    sidste  Kamp   mellem   Sol    og 
Damp   giver   den   sidste  tabt   og  glider  bort.     Solen  skinner  varm   over 
Land   og   Vand,   paa    Mennesker   og   Kvæg,   der   lige  gyste   af  Taagekul- 
den.   Nu  ser  man  om  sig  frit  og  vidt.    Nu  forstaar  man,  hvorledes  al  den 
Taage  er  bleven  avlet.    Den  er  kommen  ved  Fordampningen  fra  de  brede 
Enge,  som  man  nu  ser  indrammer  Fjorden  og  først  langt  borte  begrænses 
af  Højdedrag.    Fjorden  er  ikke  bredere  end  Mariager,   men  den  tager  sig 
meget  anderledes  ud;   mere   imponerende,   paa  sin  Vis  meget  smuk.    Og 
den  er  fuld  af  Liv  i  Modsætning  til  den  Stilhed,   som   herskede  ved  den 
anden  Fjord.  Ikke  blot  gennem  Skibene,  der  gaar  frem  og  tilbage,  men  ud 
over  Englandet  myldrer  det  med  sortbroget  Kvæg,  der  æder  sig  fedt  og  stort 
i  det  frodige  Græs,  men  dog  af  og  til  i  deres  Mæthed  faar  Tid  til  at  sende 
et  Brøl  mod  Sky.     Og  saa  er  der  de  mange  Heste,   der   ikke  er  tøjrede, 
men  boltrer  sig  frit  med  rejst  Hals  og  Hoved,   mens  de  kaade  Føl  farer 
frem  og  tilbage.    Dette  bløde  Grønsvær  og  denne  frie  Flade  er  det  første 
og  det  bedste,  de  lærer  at  kende  i  Livet.     Siden  bliver  det  mere  træls  for 
dem,  naar  de  gaar  for  Ploven  i  den  svære  Jord  i  Tysklands  Sukkerroegne, 
eller  de  trækker  Bryggervognen  eller  Omnibussen  paa  Storstadens  haarde 
Stenbro.     Klyder  og  Spover   tripper  i  Græsset   imellem  dem.  Viben   lader 
sit   gennemtrængende  Skrig  høre  paa  sin  hovedkulds  Flugt.     Og   ud    fra 
Rederne  paa  Straatagene  af  de  svære,  velhavende  Gaarde  inde  i  Landet 
paa  Bakkerne   kommer  Storkene.     De   er   sorthvide   ligesom   Køerne;   de 
spankulerer   paa   deres   røde  Ben,   og  af  og  til  farer  det  røde  Næb  ned  i 
Græsset  efter  en  stakkels  Frø  eller  Regnorm.    Saa  gaar  det  igen  med  il- 
somme Vingeslag  med  Frøen  i  Næbbet  hjem  til  Landsbyen  til  de  morgen- 
sultne  Unger,  der  venter  med  aabne  Gab.    Men  ud  fra  Landsbyen  kom- 
mer  ogsaa   Karle  og  Piger,   der  skal  ned  at  slaa  og  rive  Hø.     De   hvide 

Skjorteærmer  og  de  brede  Sommerhatte  liver  ogsaa  op  i  Pladerne.  Hvinet 
af  Leen,  Hvæsselyden,  naar  den  slibes,  blander  sig  med  Storkenes  Knebren, 
med  Dampskibets  Fløjt  under  den  besværlige  Manøvreren  for  halv  Kraft 
og  med  Sivskovens  Sukken  inde  ved  Bredden,  naar  Kølvandsbølgen  naar 
den  og  trænger  op  i  Engenes  Grøfter.    Thi  efterbaanden  er  Fjorden  snæv- 


Fig.  196.     Hingsteskue  i  Randers:  Amtets  bedste  Hingst. 

ret  saaledes  ind,  at  den  ikke  er  stort  bredere  end  en  Åa.  Dens  Vand 
bliver  ferskere  og  ferskere,  det  er  ikke  let  at  sige,  hvor  Randers  Fjorden 
hører  op,  og  Gudenaaen  begynder.  Havets  Ozonpirren  og  Kystens  Tang- 
lugt er  hørt  op,  og  Duften  af  Hø  og  Dynd  er  det,  som  nu  krydrer  Luften, 
Skibene  sejler  som  paa  det  faste  Land,  de  ligesom  skrider  frem  over  Engene. 
Saa  ligger  Randers  for  en,  skraanende  ned  ad  Bakken  paa  den  nordre 
Bred.  Det  er  til  at  forstaa,  hvorfor  der  paa  dette  Sted  er  kommet  et  By- 
anlæg.     Længere  ude  var  det  umuligt;  i  den  side  Engjord   kunde  ingen 

By  grundes,  der  var  vigende  Bund  for  Husene,  der  var  usunde  Dunster 
for  Menneskene.  Paa  dette  Sted  nærmer  Bakkerne  fra  Nord  og  fra  Syd 
sig  for  første  Gang  saa  meget  til  hinanden,  og  Fjorden  bliver  samtidig 
saa  smal,  at  der  kunde  slaas  Bro  over  den,  og  at  Husene  kunde  ligge  fast 
og  højt.  Der  kom  altsaa  Østjyllands  Alfarvej  fra  Nord  til  Syd  til  at  gaa, 
herfra  kunde  man  sejle  med  store  Skibe  ud  i  Kattegat,  og  herfra-  kunde 
paa  mindre  Pramme  en  Sejlled  holdes  vedlige  op  ad  Gudenaaen  ind  i 
Hjertet  af  Jylland.  Den  By,  der  blev  grundlagt  her,  vilde  faa  et  stort  Op 
land.  Og  hvilket  Opland:  rige  Enge  og  frugtbar  Lerjord  til  alle  Sider. 
Kun  Odense  har  af  alle  danske  Byer  et  lige  saa  stort  og  endnu  bedre 
Bondeland  om  sig.  Derfor  blev  Randers  en  anselig  By.  Men  een  Mangel 
klæber  ved  dens  Beliggenhed.  Det  er  et  besværligt  og  tidsspildende 
Farvand,  Skibene  skal  op  ad  ude  fra  Kattegat,  og  Nutidens  rigtig  store 
Skibe  er  det  ikke  dybt  nok  for.  Derfor  er  Byen  nu  ogsaa  saa  langt  over- 
fløjet af  Aarhus  og  trykkes  mere  og  mere  af  denne  Stad.  I  den  er  mere 
Plads  og  større  Muligheder  for  driftige  Folk. 

Den  brede  Gudenaa  med  de  brede  Enge  paa  Siderne  har  alle  Dage 
dannet  et  naturligt  Forsvarsvirke,  som  det  var  vanskeligt  for  en  angri- 
bende Part  at  komme  over  og  let  at  værne  for  Forsvarerne.  Langs  denne 
Aa  og  ved  Randersbro  tumlede  sig  Sven  Grades  og  Valdemars  Mænd  i 
Dagene  før  det  afgørende  Slag  paa  Gradehede.  Ingen  var  kækkere  end 
Esbern  Snare.  Han  var  Spejder,  og  han  var  Udæsker.  Da  Valdemar  fik 
at  vide  af  ham,  at  Fjenden  var  ved  at  rykke  frem,  lod  han  Broen  ved 
Randers  delvis  bryde  af,  for  at  han  uden  at  behøve  at  være  bekymret  for 
et  Angreb  kunde  samle  flere  Stridskræfter.  Da  Sven  nu  ikke  kunde 
komme  over  Aaen,  og  Valdemar  ikke  vilde  gaa  imod  ham,  besatte  de 
raskeste  af  de  unge  Mænd  paa  egen  Haand  de  Dele  af  Broen,  der  var 
tilbage  paa  hver  sin  Side,  og  kæmpede  i  deres  ungdommelige  Kaad- 
hed  med  Spyd  og  Pile  tværs  over  Strømmen.  Da  Valdemar  havde  faaet 
Tropper  nok,  gik  han  over  Aaen  et  andet  Sted,  og  den  mindeværdige 
Kamp  kom  til  at  staa.  —  Fire  Aarhundreder  senere,  i  Grevens  Fejde,  stod 
alt  Landet  Nord  for  Gudenaa  i  Vaaben   mod  Adelen,   men   paa  Randers 

brødes  Bøndernes  Fremtrængen,  og  Sydøstjylland  blev  boldt  i  Ro.  —  Det 
var  vel  ogsaa,  fordi  Randers  var,  hvad  man  kalder  et  strategisk  Punkt,  et 
Sted  af  Betydning  for  Hærledelsen,  og  saa  fordi  dens  rige  Omegn  gav  Un- 
derholdning nok  for  Krigere,  at  Grev  Gert  af  Holsten  slog  sig  ned  her,  da 
han  vilde  tugte  de  oprørske  Nørrejyder.  Det  blev  saaledes  Randers,  der 
1.  April  1340  blev  Skuepladsen  for  en  af  de  mærkværdigste  Begivenheder 
i  Danmarks  Historie,  da  Niels  Ebbesen  overfaldt  og  dræbte  Greven  midt 
inde  i  hans  store  Hær.  Hvad  havde  vi  faaet  at  se  og  hvad  ikke,  om  vi 
havde  været  i  Randers  den  Nat,  som  Kriger  i  Grevens  Hær,  i  Niels  Ebbesens 


Fig.  197.     H.  Smidth:  Randers  Fjord  og  Enge. 

Følge  eller  som  en  fredelig  Randers  Borger?  De  47  sammensvorne  i  den 
mørke  Nat  —  det  var  Nymaane,  derfor  sikkert  valgt  med  beraad  Hu 
af  Niels  Ebbesen  —  dragende  over  Gudenaa  og  op  gennem  Gaden  til  det 
Stenhus,  hvor  Greven  var  taget  ind.  Ingen  bider  Mærke  i  dem;  de  anta- 
ges for  et  Vagthold.  Inde  i  Stenhuset  er  der  stille,  men  der  brænder  Lys; 
thi  Greven  er  syg,  kan  ikke  sove  og  lader  sin  Kapellan  læse  »Tiderne«  for 
sig.  Da  lyder  et  Sted  ude  i  Byen  Trommehvirvler,  det  har  de  sammen- 
svorne udtænkt  for  at  aflede  Opmærksomheden,  Grevens  Vagtposter  iler 
derhen;  da  slaar  Flammerne  op  af  et  Hus  et  andet  Sted,  ligeledes  efter 
Aftale  med  samme  Hensigt;  andre  styrter  i  den  Retning.     Imens   trænger 

Niels  Ebbesen  ind  i  Grevens  Hus,  tre  af  hans  Væbnere  fældes,  Døren  spræn- 
ges. Greven  raaber  i  Dødsens  Angst  højlydt  om  Hjælp,  men  hans  nærmeste 
Folk  er  lammede  i  Rædsel.  Maaske  en  kort  Ordveksel,  saa  hugges  han 
ned.  Derefter  gælder  det  for  Danskerne  kun  om  at  komme  tilbage,  men  det 
sker  under  Kamp,  thi  nu  er  Rædslen  gaaet  af  Kroppen,  og  Grevens  Folk 
styrter  nu  i  den  rigtige  Retning ;  en  westfalsk  Ridder  dræbes ;  men  Tilbage- 
toget lykkedes,  man  kommer  igen  over  Broen  med  Tab  af  kun  een  Mand, 
og  Fjenden  maa  standse  foran  Aaen,  rasende  og  afmægtig;  thi  de  i  For- 
vejen løsnede  Broplanker  kastes  af  efter  Niels  Ebbesens  Folk.  Fra  Ban- 
kerne paa  den  søndre  Aabred  ved  Vorup  og  Kristrup  har  de  kastet  et  sid- 
ste Blik  ned  til  Byen  derovre.  Den  ligger  ikke,  som  da  de  kom,  slum- 
rende, ét  enkelt  Vagtblus  hist  og  her,  men  alt  er  Lys  og  Larm,  ja  Flam- 
mer og  vild  Hujen.  Saa  vender  de  Hestene,  de  har  ladet  tilbage  Syd 
for  Aaen,  og  rider  ud  i  den  mørke  Nat,  de  3 — 4  Mil  Sønder  paa  til  Niels 
Ebbesens  Gaard,  som  et  Stedsagn,  der  ikke  helt  behøver  at  betvivles,  lader 
ligge  ved  Norring  Ris  i  Folby  Sogn,  halvvejs  mellem  Randers  og  Skander- 
borg, om  end  Niels  Ebbesen  efter  al  Sandsynlighed  har  været  af  en  Slægt, 
der  hørte  hjemme  Nord  for  LimQorden. 

Paa  Randers  Torv  staar  en  Statue  af  Niels  Ebbesen,  flov  og  indholdsløs, 
en  Sukkertop,  den  ærlige  og  kedelige  Fædrelandsven  lægger  Haanden  paa 
Brystet  for  at  bevidne  sin  Ædelhed.  I  Randers  Museum  er  der  et  Maleri 
ftf  Niels  Ebbesen  til  Hest,  der  er  langt  interessantere,  med  poetisk  Stem- 
ning. Hesten  er  en  mægtig  jydsk  Hingst,  rød  af  Lød  med  gulhvid  Manke 
og  Hale  og  med  svært  Hovskæg.  Den  krummer  Halsen  og  sænker  Hovedet, 
tøjlet  under  Rytterens  Haand.  Niels  Ebbesen  selv  ses  ligesom  Hesten  helt 
fra  Siden.  Han  har  Ringbrynje  paa  og  ikke  en  Hjælm  men  én  Kedelhat  med 
langt  fremspringende  Skygge.  Over  Brynjen  en  enkel  brun  Vadmelskappe, 
foret  med  Lammeskind.  Den  venstre  tæmmer  Hesten,  i  den  højre  holder 
han  en  Armbrøst,  mens  det  lange  Sværd  hænger  ved  hans  Side.  Han  ser 
aldeles  ikke  ridderlig  eller  ædel  ud  ganske  i  Almindelighed,  men  hvad 
bedre  er,  han  ligner  en  Jyde.  Det  er  Jydens  skarpe  Øjne  og  viljestærke 
Mund.   Det  er  en  Mand,  der  har  fattet  en  Beslutning  og  med  jydsk  Sejhed 

vil  gennemføre  den,  eller  det  er  en  Mand,  der  med  Overlæg  har  gjort  en 
halsløs  Gerning  og  med  jydsk  nøgtern  Forstandighed  er  villig  til  at  bære 
dens  Følger.  Det  er  den  første  April.  Mellem  de  graabrune  Lyngtotter  lig- 
ger Snedynger  og  Sneklatter,  men  det  bliver  en  klar  og  solstærk  Foraars- 
dag;  nu  lysner  det  snart  i  Lande;  Mandsdaad  har  kløvet  Vintermørket. 


Fig.  198.     Agnes  Slott-MøHer :  Niels  Ebbesen. 

Mens  Mariager  og  Randers  Fjorde  næsten  gaar  sammen  ved  deres 
Mundinger,  maa  man  derefter  mange  Mil  uden  om  den  store  østjydske 
Halvø  for  at  naa  den  næste  Fjord.  Thi  Indskæringerne  paa  Mols,  der 
andensteds  er  omtalte,  har  ikke  Fjordkarakter.  Vi  kan  nemmere  over 
Land  naa  fra  Randers  til  Horsens.  Vi  kan  følge  Vejen  hjem  med  Niels 
Ebbesen  til  hans  Gaard,  og  vi  kan  ride  videre  med  ham,  som  en  Folke- 
viseopskrift lader  ham  gøre,  mens  han  endnu  overlagde  Drabet,  vel  for  at 

Søge  Raad  hos  en  Frænde:  »Niels  Ebbesen  red  til  Bygholm,  han  bød 
Knud  Ebbesen  ud«.  Bygholm  er  en  Borg,  som  Erik  Men  ved  lod  bygge 
samtidig  med  Kalø  lige  op  ad  Horsens  By. 

Om  Horsens  Fjord  kan  man  maaske  have  Lov  til  at  sige,  at  den  er 
den  mindst  ejendommelige  af  de  jydske  Fjorde.  Eget  for  den  er  dens 
Indløb;  deC spærres  af  to  Øer,  saa  det  bliver  tredelt,  og  ydermere  lægger 
sig  paa  Nordsiden  en  skærmende  Halvø  ud  for  det;  ogsaa  længere  inde 
ligger  en  lille  skovklædt  0,  og  selve  det  Næs,  Horsens  ligger  paa ,  er 
oprindelig  en  ret  høj  Holm,  siden  ved  Engdrag  forbundet  med  Fastlandet. 
Grim  er  Fjorden  ikke;  der  er  smukke  Skove  baade  mod  Nord  og  mod  Syd, 
men  der  er  meget  mere  Ågerland;  der  er  ogsaa  Bakkedrag:  de  spidstoppede 
Uldrup  Bakker  mod  Nord  og  det  taffelformede  Bjærgelide  mod  Syd,  men  de 
tager  sig  bedst  ud  sete  rigtig  langt  borte  fra  Kattegattet  uden  for  Fjord- 
mundingen; da  klæder  de  hinanden,  fordi  de  har  saa  forskelligt  et  Om- 
rids; inde  i  Fjorden  skraaner  Højderne  for  jævnt  ned  til  Vandet.  Men  det 
er  nogle  af  Jyllands  frugtbareste  Strøg,  der  grænser  ud  til  »denne  Fjord, 
Hadsherred' paa  den  nordre  Bred  og  Bjærgeherred  paa  den  søndre,  og  da 
der  bagud  for  Fjorden  er  et  stort  Opland  til  alle  Sider,  maatte  denne  By, 
der  lagdes  inderst  ved  den,  paa  naturlig  Maade  blive  en  af  Jyllands 
største.  Men  ligesom  Randers  lider  den  af  daarlige  Besejlingsforhold,  saa 
den  ikke  kan  staa  sig  i  Kappestriden  med  Aarhus  om  Storhandelen,  og 
Byens  Borgere  skal  heller  ikke  have  synderlig  Driftighed,  saa  deres  Naboby 
mod  Syd,  Vejle,  er  ved  at  tage  Luven  fra  den. 

Meget,  meget  skønnere  end  Horsens  Fjord  virker  den  næste  Havarm, 
den,  der  gaar  ind  til  Vejle.  Den  er  længere  end  Horsens  Fjord,  den  er 
ved  Indløbet  bredere,  den  smalner  mere  til  mod  Vest.  Dens  Bredder  hæver- 
sig  højere  og  brattere;  de  er  kun  i  mindre  Grad  omdannet  til  Pløjeland; 
et  enkelt  Sted  staar  de  med  spidstoppede  Lyngbakker,  men  ellers  er  den 
hele  Fjord  baade  mod  Nord  og  Syd  kranset  af  herlige  Skove.  Er  Maria- 
ger Fjord  Hedejorden,  Randers  Eng-  og  Horsens  Markfjorden,  alt  efter  Bred- 
dernes Vegetation,  er  Vejle  Fjord  Skovfjorden.  De  Skove  springer  tidligere 
ud  end  Nord  paa  i  Jylland,  de  staar  længere  i  pragtfulde  Efleraarsfarver.  Af 

Bøgeskov  at  være  er  de  ret  mangfoldige.  Nord  for  Fjorden  tilhører  Sko- 
vene Vejle  By  og  Herregaardene  Tyrsbæk  og  Rosenvold;  der  er  de  forst- 
mæssig udmærket  holdte,  høje,  ranke,  friske,  graa  Stammer,  ingen  Under- 
skov, som  sig  hør  og  bør  mellem  Bøge.  Søndenfjords  er  Skovene  i  Bonde- 
eje,  skiftet  ud  i  mange  Smaalodder.  Ingen  Veje  fører  parallelt  med  Fjorden 
gennem  Skoven ;  alle  fører  de  fra  hver  enkelt  Bondes  Skovskifte  til  hans 
Gaard  eller  Landsby  uden  for  Skoven  i  Syd.  Den,  der  vil  vandre  ud  langs 
Fjordbakkerne,  maa  ofte  selv  bryde  sig  Vej,  men  saa  meget  bedre  Lejlig- 
hed har  man  til  at  fordybe  sig  i  Skovens  Hemmeligheder.  Som  i  de  fleste 
Bondeskove  er  Bøgen  ikke  udelukkende  Hersker,  men  blandet  med  andre 
Træer  som  Eg,  Røn,  Ask;  paa  fugtige  Steder  er  der  El;  af  og  til  er  der 
Grantykninger;  i  Bunden  er  der  Blaabær,  Bregner,  Mos  og  Svampe  i  over- 
daadig  Fylde.  Kristtjørnen  ses  hyppig  med  sine  stikkende,  mørke  Blade, 
den  er  i  det  hele  almindelig  i  Sydøstjylland,  mens  den  som  vesteuropæisk 
Plante  er  sjældnere  paa  Øerne  i  det  noget  tørrere  Klima.  Og  i  Ankær 
Skov  findes  Danmarks  eneste  vildtvoksende  Bestand  af  Taks,  der  ogsaa  er 
en  vesteuropæisk  Form. 

Det  er  kønt  at  sejle  ud  ad  Fjorden  med  de  stolte  og  meget  stejle  Skov- 
bakker paa  begge  Sider.  Ved  hver  ny  Omlægning  af  Roret  aabner  sig 
nye  Udsyn  til  Skovodder  og  Skovtoppe;  er  man  halvvejs  ude,  stiger  ogsaa 
Fyns  Kyst  frem  i  det  fjerne.  Men  det  er  ogsaa  kønt  at  staa  paa  Bakke- 
tinderne,  som  paa  Munkebjærget,  og  se  ud  over  Skovhavet,  Bølge  bag 
Bølge,  Aas  bag  Aas  i  alle  Afskygninger  af  grønt,  belyste  forskelligt  med 
eller  mod  Solen,  og  se  ud  over  den  blanke  Fjord  til  Bøgehøjdeme  paa 
den  anden  Side,  ud  i  det  aabne  Hav  mod  Øst  og  mod  Vest  ind  over  den 
rødtagede  Købstad.  Det  er  endelig  ogsaa  kønt  at  gøre  Turen  gennem 
Skovene  med  Jernbanen.  Vejle  By  ligger  omtrent  i  Højde  med  Van- 
det, og  Kunsten  er  nu  for  Banen  at  komme  fra  det  høje  Land  omme  bag 
ved  Bakkerne  ned  i  Dybet.  Banen  kan  ikke  gaa  bardus  ned  til  Byen,  vin- 
kelret ind  paa  denne;  saadan  en  Stigning  vilde  være  for  stejl.  Derfor  løber 
Banelegemet  ud  til  Fjordbakkerne  langt  Øst  for  Byen  og  sænker  sig  saa 
gradvis  ned  mod  denne,  samtidig  med  at  det  kommer  den  nærmere.   Saa- 

ledes  løber  Banen  en  halv  Mil  parallelt  med  Fjordkysten  paa  den  søndre 
Side  og  lidt  kortere  ligeledes  parallelt  paa  den  nordre  Side  bort  fra  Byen, 
saa  jo  mere  man  der  fjerner  sig  fra  Vejle,  des  højere  stiger  man  til 
Vejrs.  Det  er  den  eneste  banede  Vej,  der  paa  denne  Maade  fører  fra  Øst 
til  Vest  gennem  Skovene,  og  hurtigt  farer  man  forbi  alle  Herlighederne. 
Først  de  nære :  gran-  og  bøgeklædte  Høje,  Kløfter  med  Bække  og  Bregner, 


Fig.  199.    Godfr.  Christensen:  Fra  Munkebjærg. 

smaa  Ågerplettér  med  rødmalede  stolpesorte  Bindingsværkshuse.  Saa  de 
Qernere:  et  lille  Udkig  til  blaat  Vand,  saa  et  vidt  Udsyn  over  den  hele 
Fjord  til  Bredden  hinsides.  Saa  skyder  en  Odde  sig  ud,  saa  skyder  en 
Vig  sig  ind.  Landskabets  Linier  skifter  stadig.  Endelig  melder  sig  selve 
Vejle  By.  Og  paa  den  samme  Maade  føres  man  paa  den  anden  Fjord- 
bred atter  bort  fra  Byen.  Ogsaa  paa  anden  Vi«  har  disse  Jernvejsgen- 
nemskæringer  Interesse.  I  dem  er  blottet  dybere  liggende  Jordlag,  som  de 
findes  i  det  sydlige  Jylland   skudte  ind  mellem  Istidsdannelseme  foroven 

Og  Kridtaflejringerne,  saadan  som  vi  kender  dem  fra  nordligere  Dele  af 
Jylland,  forneden.  De  sidste  kan  sikkert  forudsættes  ogsaa  her,  men  er 
ingen  Sinde  naaede. 

MariagerQord  afsluttes  i  Vest  brat  ved  de  stejle  Høfder,  paa  Skraa- 
ningen  af  hvilke  Hobro  Banegaard  ligger.  Den  modtager  kan  et  lille  Aa- 
løb  inderst  inde  gennem  en  Dal  til  Siden,  mens  Vandet  ellers  i  kort  Af- 
stand fra  Hobro  rinder  til  LimQorden.  Randers  Fjord  glider  næsten  umærke- 
ligt over  i  eller  fortsættes  af  Gudenaaen  og  dens  Dal.  Fra  Horsens  By  ved 
Fjordens  Ende  ser  man  op  i  to  Dalstrøg  med  høje  Sider,  men  forholdsvis 
snævre  Bunde.  Ved  Vejle  er  det  derimod,  som  om  Fjorden  ligefrem  fort- 
sættes hinsides  Byen^  som  om  denne  danner  en  Bro  tværs  over  fra  Højde 
til  Højde,  saaledes  at  Vesten  for  Vejle  kun  den  flade  grønne  Engbund  træ- 
der i  Steden  for  det  flade  blaa  Fjordvand,  mens  de  skovklædte  Bakkebe- 
grænsninger  umiddelbart  fortsættes  Vester  ud.  Dette  bidrager  meget  til  det 
ejendommelige  ved  Byens  Beliggenhed.  Først  en  lille  Mil  inde  bliver  Da- 
len snævrere  og  drejer  til  Siden,  saa  det  ser  ud,  som  den  store  Bandslette 
afsluttes  med  en  Bakkerand  ikke  blot  i  Nord  og  Syd,  men  nu  ogsaa  i 
Vest.  Oppe  bag  Bakkerne  baade  ved  Fjord  og  Engdal  ligger  det  frugt- 
bare, men  forholdsvis  jævne  Land. 

Blandt  de  nørrejydske  Fjorde  regnes  Vejle  Fjord  for  den  skønneste,  dens 
Vand  er  bredere,  dens  Bakker  mægtigere,  dens  Planteliv  frodigere  end  Maria- 
ger Fjords.  Den  skærer  sig  ind  i  ganske  anderledes  rige  og  tætbefolkede  Egne; 
den  har  en  større  og  driftigere  Købstad  til  at  udbrede  sit  Ry,  den  er  derfor  ved 
Sommertid  et  af  de  mest  yndede  Maal  for  lystrejsende  fra  hele  Danmark;  de 
kommer  enkeltvis  eller  Ven  med  Ven  for  at  fordybe  sig  i  Skovene  og  søge 
Fred  og  Hvile;  men  de  kan  ogsaa  komme  i  store  Selskaber  paa  særlig 
lejede  Dampskibe  eller  med  Ekstratog,  helt  fra  Fyn  eller  Søndeijylland. 
Det  er  mest  om  Søndagen,  at  de  store  Masser  kommer,  som  Hverdagen 
igennem  er  optagne  af  Travlhed  og  Slid.  Slutter  de  sig  sammen,  kan 
Turen  gøres  meget  billigere,  og  det  er  ikke  saa  meget  Hvile,  de  trænger  til, 
som  Munterhed  i  Kammeraters  Lag,  en  Munterhed,  som  de  skønne  Om- 
givelser forøger.    Der  er  dog  Steder  her  ved  Fjorden,  hvor  selv  det  muntreste 

Selskab  paa  Dampskibet  for  et  Ø|eblik  i  alt  Fald  bliver  alvorligere  stemt. 
Syd  for  Fjorden  ved  Breining  skinner  frem  de  hvide  Bygninger  af  Dan- 
marks største  Aandssvageanstalt,  der  ret  tankeløst  er  bleven  lagt  her;  det 
er  ikke  skøn  Natur,  det  er  frisk  Luft,  Staklerne  behøver,  og  den  havde 
de  kunnet  faa  mange  andre  Steder.  Lidt  længere  ude  paa  den  modsatte 
Side  ligger  Danmarks  ældste  Sanatorium  for  tuberkuløse,  Fakkegrav.  At 
denne  Helsebodsanstalt  ligger  her  i  de  skønneste  Omgivelser,  er  derimod 
saare  velbetænkt.  I  en  af  Landets  mildeste  Egne,  skærmet  mod  de  barske 
Vinde  og  dog  nær  ved  det  aabne  Hav  med  dets  friske,  bakteriefri  Aande- 
drag.  Her  gives  ikke  blot  direkte  Lægedom,  men  Naturens  Skønhed  skær- 
per de  syges  Energi,  deres  Lyst  til  at  ville  leve,  hvor  de  har  det  bedste  af 
Verdens  Herlighed,  Guds  frie  Natur,  om  sig. 

V.     DJURS  OG  MOLS. 

Djurs  er  Navnet  paa  de  to  Herreder,  der  ligger  hver  paa  sin  Side  af 
den  tidligere*  Indsø  Kolindsund,  nordøstlig  paa  den  store  Halvø,  som  Jyl- 
land sender  længst  ud  i  Kattegat.  Men  da  Geograferne  savnede  et  Navn 
paa  den  hele  Halvø,  har  de  overført  Navnet  Djurs  paa  den.  I  videste 
Forstand  kan  det  altsaa  siges,  at  Djursland  er  alt  det  af  Jylland,  der  ligger 
Øst  for  en  Linie,  draget  mellem  de  to  Byer  Randers  og  Aarhus,  der  hver 
har  en  Del  af  deres  Opland  herude.  Uden  dette  langt  fremspringende  Afsnit 
vilde  Jyllands  Kystomrids  være  meget  kedeligere.  Det  deler  sammen  med 
Sjællands  mod  Nordvest  udgaaende  Odder  Kattegat  i  to  Dele.  Den  større 
nordøstlige  Del  er  ikke  udelukkende  dansk,  men  tilhører  ogsaa  Sverrig; 
den  har  kun  de  to  Øer  Anholt  og  Læsø.  Den  mindre  sydvestlige  Del  er 
et  udelukkende  dansk  Indhav,  rigere  paa  Indskæringer,  rigere  paa  Øer; 
midt  i  ligger  Samsø,  lige  langt  fra  Jylland,  Sjælland  og  Fyn.  I  dette  Far- ' 
vand  mødes  de  tre  Hoveddele  af  Danmark,  her  bliver  i  en  vis  Forstand 
Danmarks  Centrum. 

Ogsaa  Djurslands  Kyst  er  mod  Inderhavet  aabnet  ved  en  i  hø]  Grad 
indskaaret  Kyst;  fra  den  store  Halvø  gaar  en  mindre  ud  mod  Syd,  Mols, 

fra  denne  igen  to  mod  Syd,  Hasnæs  og  det  egentlige  Mols,  fra  dette  igen 
Helgenæs  mod  Syd  og  Tved  Sogns  Halvø  mod  Vest.  Mellem  disse  Halvøer 
skærer  sig  mange  rundede  Vige  ind ;  i  Læ  af  de  høje  Bakker  er  der  ikke 
faa  Havne  og  Anløbssteder;  lige  overfor  mod  Vest  ligger  Samlingsstedet  for 
Skibene,  der  kommer  fra  alle  disse  smaa  Skibsbroer,  Jyllands  Hovedstad, 
Aarhus.  Derimod  er  Djurs'  Øst-  og  Nordstrand  ud  til  det  større  Kattegat 
rundet  og  uden  Indskæringer,  uden  en  eneste  naturlig  Havn  og  staaende 
med  stejle  ugæstfri  Klinter  ud  mod  Havet.  Klinter  er  ligespm  Bastioner, 
der  skal  hindre  Landgang. 

Saadan  har  imidlertid  denne  Kyst  ikke  altid  set  ud.  Netop  dens  Stejl- 
hed vidner  om,  at  den  er  dannet  af  Havets  Bølgekast,  som  har  ædt  sig 
længere  og  længere  ind.  Jo  mere  Landet  indad  hævede  sig,  des  højere  maatte 
Klinterne  blive,  alt  efter  som  Havet  tog  til  sig.  Men  ikke  nok  hermed. 
Somme  Steder  sænker  Klinterne  sig  ned  omtrent  i  Højde  med  Havets  Over- 
flade, og  fra  disse  jævne  Kyster  løber  store  Engdrag  ind  i  Landet.  Før 
der  blev  Eng  her,  var  der  langstrakte  Søer,  før  der  blev  Søer,  var  der 
Fjorde,  før  der  blev  Fjorde,  var  der  lange  snævre  Sunde,  der  strakte  sig 
paa  tværs  gennem  Halvøen  helt  over  fil  Randers  Fjord.  Ved  at  Strømmen 
langs  Kysten  tilsandede  Indløbet,  skete  Forvandlingen  fra  Sund  og  Fjord 
til  Sø;  ved  den  yderligere  Omdannelse  fra  Sø  til  Eng  har  Landets  Hæv- 
ning været  medvirkende,  men  i  vore  Dage  ogsaa  Menneskets  Indgriben,  der 
har  udpumpet  det  lange  Vand,  dér  uegentlig  bar  Navnet  Kolindsund,  og 
omdannet  det  til  Græsbund.  Saaledes  er  i  Tidens  Løb  et  netop  overor- 
dentlig sammensat  Omraade,  dannet  af  Øer,  Halvøer,  Fjorde  og  Sunde 
blevet  til  en  samlet  Landmasse,  der  udadtil  viser  sig  med  lige  Kyster. 

Vi  begynder  vor  Udflugt  til  Djurs  i  Randers  og  tager  ad  Jernvejen. 
Vi  kører  de  første  Mil  langs  Gudenaaens  og  RandersQordens  Engdrag  med 
'  Udsigt  til  Bakker,  Skove  og  Byer  paa  den  nordre  Bred,  et  Landskab,  vi 
kender.  Ved  Allingaabro  bøjer  vi  ind  i  Landet.  Vi  har  til  højre  den  stolte 
Herregaard  Gammel  Estrup  i  sin  Skov  ved  Foden  af  sin  Bakke,  men  der- 
med er  Herligheden  forbi,  og  det  bliver  et  sært  trist  Landskab,  man  der- 
efter kører  igenem,  smaa  Enge,  smaa  Lyngpletter,  magre  opdyrkede  Jorder; 

smaa  Bakker,  smaa  Dale,  smaa  Skove  med  smaa  Naaletræer,  øjensynlig 
ikke  ret  gamle.  Stort  er  kun  de  mørke  Mosedrag,  men  de  gør  ikke  Ud- 
sigten muntrere.  Ved  Kolind  faar  vi  et  Glimt  at  se  af  det  friske  grønne 
i  det  fordums  Kolindsund  og  bag  det  høje,  bredt  svungne,  gode  jydske 
Lyngbakker,  men  dette  lille  Lyspunkt  forøger  næsten  Tristheden  i  det 
Landskab,  der  kommer.  Smaat  og  trist,  smaat  og  trist.  Ja,  jydsk  er  det, 
det  viser  Lyngen,  det  viser  den  sandede  Jord,  det  viser  det  sortbrogede  Kvæg, 
det  viser  Menneskenes  Udseende  og  Sprog.  Men  hvad  for  et  Jylland.  Ikke 
det,  som  virker  saa  stort  med  sin  Modsætning  af  Flader  og  djærve  Bakker. 
Var  endda  det  hele  Land  lyngklædt,  men  Heden  optræder  stadig  kun  plet- 
vis i  Veksel  med  Agerland.  Tro  dog  blot  ikke,  at  dette  Land  er  enestaaende. 
Der  er  mange  andre  Egne  i  Jylland  med  lige  saa  lidt  Tiltrækningskraft, 
men  Folk  kommer  bare  ikke  til  dem.  Saaledes  naar  vi  til  Djurslands  Ho- 
vedstad Grenaa,  og  tager  vi  med  Sidebanen  ned  til  den  lille  By  Æbeltoft 
paa  Mols,  ser  Landet  den  meste  Vej  ikke  anderledes  ud. 

Og  dog.  har  Djurs  sine  Skønheder. 

Der  er  Landet  Nord  for  Grenaa  langs  med  Havet.  Her  kommer  vi 
først  ind  i  en  overmaade  Cragtbar  Egn,  hvor  Landsbynavnene  i  Modsæt- 
ning til  det  indre  Djurses  vidner  om  ældgammel  Opdyrkning,  der  gaar 
tilbage  til  Folkevandringens  Tid.  Bedre  Maltbyg  gror  der  ikke  i  andre 
Egne  af  Danmark.  Langs  Stranden  gaar  saa  Klinterne  op  til  Gerild,  de 
tunger  sig  ud  og  ind  i  store  Sving  og  veksler  somme  Steder  med  Lavnin- 
ger ud  mod  Havet.  De  bliver  Ifra  30  til  60  Fod  høje;  Udsigterne  fra  saa  for- 
holdsvis høje  Punkter  over  Havets  vide  Flade,  har  altid  deres  Skønhed,  men 
skovløse  og  ensformige  som  de  er,  bliver  man  nok  alligevel  ked  af  dem. 
De  bestaar  af  Saltholmskalk  og  Blegekridt,  og  fra  gammel  Tid  er  Kalken 
bleven  brudt  her  til  Bygningsbrug.  Kirkerne  i  Grenaaegnen  er  bygget  deraf, 
og  i  den  bløde  Sten  har  man  evnet  at  udskære  meget  pyntelige  Prydelser, 
blandt  andet  Rækker  af  Rundbuer,  der  bæres  af  Smaasøjler,  saa  Kirkerne 
her  hører  til  vore  interessanteste. 

Men  hvor  Kridtklinterne  holder  op  og  afløses  af  Lerklinter,  og  hvor 
Kysten  nu  bøjer  om  fra  at  gaa  i  Nord  til  at  gaa  i  Vest,  begynder  en  Egn, 

hvor  smukke  Herregaarde  ligger  i  Ly  bag  Skovene.  Mærkeligst  tager  Sko- 
vene ved  Mejlgaard  sig  ud.  Ud  mod  Stranden  staar  de  til  Dels  i  Flyve- 
sand. Ikke  saaledes,  at  Bøgen  selv  har  saaet  sig  herude  eller  er  bleven 
saaet,  men  saaledes  at  Klitter,  der  er  føgne  ind  over  Landet,  har  lagt  sig 
op  ad  Bøgenes  Stammer,  saa  det  grønne  Løv  staar  til  det  hvide  Sand  for- 
neden. Saa  hører  Skovene  op  mod  Vest,  en  vældig  Storm  i  det  sekstende 
Aarhundrede  har  paa  een  Gang  fældet  dem.  Skovbunden  dækkedes  med 
Lyng,  og  saadan  er  det  forblevet  siden. 

Dette  Landskab  kan  være  meget  kønt,  men  dermed  er  ikke  udtømt^ 
hvad  der  er  at  se  paa  den  østjydske  Halvø.  Hidtil  er  man  ikke  kommet 
paa  Tanker  om,  at  den  kunde  ramme  Partier  af  en  ganske  anderledes 
Storhed  og  Egenhed.  Det  er  maaske  for  meget  sagt,  at  der  nu  skal  tales 
om  Jyllands  skønneste  og  stolteste  Egn,  men  det  er  ikke  for  meget  at 
hævde,  at  skønnere  og  stoltere  Land  end  det,  vi  nu  skal  i  Lag  med,  findes 
l^ke  i  Jylland. 

Den  lille  By  Æbeltoft  —  Betegnelsen  lille  falder  altid  en  paa  Tangen, 
naar  man  tænker  paa  den  —  blev  før  nævnt,  og  det  blev  sagt,  at  Vejen 
til  den  den  længste  Strækning  ikke  frembød  noget  af  Interesse,  at  den  var, 
—  undtagen  for  de  Naturdyrkere,  der  altid  finder  Naturen  skøn  —  jævnt 
kedsommelig,  ja  ret  trist.  Men  noget  før  man  kommer  til  Byen,  faar  man 
Lyst  til  at  kigge  ud  ad  Vinduet.  En  Sø,  der  strækker  sig  langt  ud  til  Vest 
med  kønt  svungne  Linier  i  Bredderne  og  de  omgivende  Bakker  er  det 
første,  der  fanger  en.  En  anden  mindre  Sø  i  Øst  kranset  af  Skov,  med 
et  hvidt  Kirketaarn  og  en  venlig  Landsby,  ligger  derefter  overmaade  nyde- 
ligt. Men  nu  først  begynder  det  underlige.  Jorden  bliver  bølget,  den  bliver 
toppet.  Bare,  spidse  Banker  kommer  frem  paa  begge  Sider  af  Jernvejen  i 
Geleder,  i  broget  Vrimmel.  Nogle  som  smaa  Bakkehøje,  andre  som  voksne 
Bakker,  andre  Kæmper,  men  stadig  den  samme  spidse  Form;  man  bliver 
ved  at  stirre  paa  dem,  indtil  man  pludselig  standser,  naar  Toget  holder  ved 
Æbeltoft  Banegaard  nede  ved  Stranden  efter  at  have  banet  sig  Vej  gen- 
nem den  sære  Bakkehær.  Æbeltoft  Vig  ligger  for  os,  og  hinsides  den  ses 
et   Land   mod   Vest,   stort,  højt,  bredt,  roligt  hvilende.    Sydligst  som    et 

liggende  Skjold  i  Omrids,  men  oven  paa  dette  igen  en  vældig  Kæm- 
pehø  som  Bulen  paa  Skjoldet.  Det  er  Helgenæs.  Saa  en  Lavning,  helt 
ned  til  i  Højde  med  Havet.  Saa  tager  Landet  fat  igen,  stiger  stærkt  og  uaf- 
brudt til  en  tretoppet  Højde,  daler  lidt,  men  holder  sig  stadig  højt,  hæver 
sig  igen  i  en  kraftig  Runding  og  synker  saa  til  sidst  brat  ned  i  et  Lavland. 
Har  man  gode  Øjne,  og  staar  Solen  saadan,  at  man  kan  se,  opdager  man 
nok,  at  al  den  samlede  Kraft  foroven  er  stykket  sammen  af  lutter  toppede 
Smaahøje,  saaledes  som  dem,  man  lige  er  kørt  igennem.  Det  lokker  og 
det  drager,  det  Land  derovre,  skønt  lille  Æbeltoft  selv  ligger  meget  yndigt 
med  vide  Syn  over  Hav  og  Halvø  fra  de  højeste  af  dens  urolige  Bakker, 
der  fortsætter  sig  hele  Hasnæs  igennem,  alle  ens  og  alle  forskellige,  med 
Kløfterne  vridende  sig  mellem  deres  Sider,  med  Landsbyerne  liggende  i  Læ 
i  Dybden,  hvor  Kløfterne  udvider  sig  tilstrækkeligt  dertil. 

Vi  siger  alligevel  Farvel.  Vejen  gaar  langs  Stranden  af  Vigen,  indtil 
en  bredere  Dal  med  en  stor  Engslette  nederst  aabner  ^ig  med  Adgang  til 
Højlandet.  En  rislende  Bæk  i  Bunden,  ved  Bækken  en  Række  af  Møller, 
Bakker  til  Siderne  med  Skov  og  Krat  og  Lyng;  tror  man  at  være  kom- 
met forbi  de  højeste,  møder  man  ved  Vejens  Omdrejning  andre  endnu 
højere.  Gennem  en  Landsby  og  saa  er  vi  oppe  i  Mols'  Bjærge,  det  vil 
sige  oppe  paa  en  Højflade,  hvorfra  man  kan  gøre  en  Beregning  over,  hvad 
det  vil  koste  af  Besvær  at  bestige  selve  Tinderne.  Bjærge,  Tinder,  ja,  er 
der  nogen  Højder  i  vort  Land,  som  man  uden  alt  for  stor  Nøjsomhed  kan 
anvende  saa  stolte  Navne  paa,  saa  er  det  disse.  At  de  for  det  meste  er 
nøgne,  gør  intet,  des  bedre  træder  deres  Former  frem,  og  deres  Linier  er 
ikke  udsatte  for  at  brydes.  Des  friere  bliver  ogsaa  Udsigterne  fra  dem. 
Der  er  tre  Punkter,  man  maa  besøge;  har  man  ikke  set  dem  alle  tre,  ken- 
der man  ikke  Mols,  saa  forskellige  er  de.  Det  nordligste  hedder  Stabelhøj, 
det  midterste  og  højeste  A^ri  Bavnehøj  (438  Fod),  det  sydligste  Trehøje. 

Det  mellemste  og  det  sidste  af  disse  tre  har  vi  haft  for  Øje  fra  Æbel- 
toft; Stabelhøj  er  set  derfra  skjult  bag  Bavnehøj.  Derfor  er  der  fra  Sta- 
belhøj ikke  Udsigt  mod  Sydøst  over  den  højere  Bavnehøj,  men  mod  Nord- 
vest, Nord  og  Nordøst.    Dybt   nede  under  en  —  thi   Jordsmonnet   falder 

efter  danske  Forhold  overordentligt  brat  —  ligger  det  indre  af  Kaløyig,  Kalø 
Ruin  paa  Baggrund  af  store  Skove,  fra  Vigen  og  op  imod  en  et  frugtbart 
tætbebygget  Land  med  hvide  Kirker;  i  Nordøst  ses  neden  under  de  brede 
Bakkebølger  det  grimme  Land  op  ad  Kolindsund  til,  men  herfra  kommer 
dette  Land  til  sin  Ret,  gør  det  sin  Baggrundsvirkning  ved  sin  store   Fla- 


Fig.  200.    Chr.  Zacho:   Mols'  Bjærge. 

des  Modsætning  til  det  mægtige  Bakkeland,   der   ruller   ned    umiddelbart 
for  ens  Fod. 

Fra  Stabelhøj  vandrer  vi  den  korte  Vej  om  til  Agri  Kirkeby  gennem 
frugtbare  Marker,  men  Øst  for  Kirken  og  Præstegaarden  er  man  straks 
inde  i  det  ufrugtbare  Sand,  og  fra  Bavnehøjens  Top  ser  man  ud  over  det 
hele  Bølgehav  af  stivnede  Lynghøjder,  et  Landskab  som  det  ved  Æ  beltoft, 
men  langt  større,  ned  i  dybe  Dale,  hvor  en  enkelt  Hytte  kan  ligge  i  en 
Grønning,  og  de  hvide  Sandveje  fører  hen  igennem  Lyngen.  Saadan  en 
Hytte  kan  ligge  dernede  som  paa  Bunden  af  en  Kedel,  helt  afstængt  fra 
Verden,  men  fra  Bavnehøjens   Top    flyver  Blikket  vidt  ud  over   Land   og 

Hav.  Allerede  her  spiller  det  aabne  Hav  en  Rolle  i  Udsigten,  mens  det 
fra  Stabelhøj  set  var  mere  i  Baggrunden;  kun  lige  mod  Syd  er  Trehøje  i 
Vejen,  men  til  Øst  og  Vest  har  man  det  vide  Udsyn,  over  Æbeltoft  Halv- 
øen til  det  fri  Kattegat,  kun  med  Øen  Hjælms  høje  Klint  og  Fyrtaarn,  og 
over  den  vide  Aarhusbugt  til  Skove,  Bakker  og  Kirketaarne  Qernt  inde  i 
Jylland.  Saa  gaar  Vejen  ad  de  slyngede  Stier  ind  mellem  Bankerne  forbi 
de  smaa  Hytter  ved  Grønningerne  til  Trehøje,  der  har  sit  Navn  af  mæg- 
tige Kæmpehøje,  der  kroner  Bakkens  brede  Ryg.  Atter  en  Udsigt  af  en 
ny  Art,  den  bedste  af  de  tre.  Atter  det  rige  Land  lige  nedenfor  og  ind 
mod  deQ  alvorsfulde  Hede  og  Tilbageblik  over  denne  til  Agri  Bavnehøj, 
men  herfra  set  er  Havet  størst  og  friest  til  det  yderste  Qerne,  og  samtidig 
glider  det  paa  den  vidunderligste  Maade  ind  mellem  alle  de  fra  Mols  ud- 
gaaende  Halvøer.  Land  og  Hav,  Odder  og  Næs  og  Vige  skyder  sig  ud 
og  ind  mellem  hinanden,  klæder  hinanden,  kærtegner  hinanden.  Prægtigt 
er  Omridset  af  Helgenæs  hinsides  det  lave  Drag,  med  den  vældige  Bakke- 
kalot  oven  paa  det  rundede  Omrids. 

Der  er  alligevel  ikke  skønnere  og  stoltere  Landskab  i  vort  Fædreland. 
Det  forener  det  bedste  i  den  jydske,  ja  i  den  fælles  danske  Natur.  Den  yppige 
Frodighed  og  den  golde  Hede,  de  djærve  Banker  og  de  blide  Vige,  alt  i 
Rammen  af  det  store  Hav.     Mangfoldigt  og  dog  af  den  største  Enkelhed. 

>Det  Navn,  jeg  elsker  over  alle  Navne, 
Det  aabne  Danmark  i  det  aabne  Hav«. 

Fra  Mols'  Bjærge  kan  man  saa  enten  fra  en  af  Dampskibsstationerne 
sejle  over  til  Aarhus,  eller  man  kan  foretage  en  rask  March  igennem  det 
kønne  og  frugtbare  Land  paa  Bakkernes  Vestside  om  til  Kalø.  Nydelige 
og  afvekslende  Udsigter  i  det  smaa,  idet  man  ser  fremad,  men  bagude  de 
stolte  Højder;  saaledes  f.  Eks.  fra  Egens  Kirkebakke.  Dejligt  er  der  ved 
Kalø  Slotsruin,  hvor  endnu  den  gamle  af  røde  Mursten  byggede  Donjon 
staar  flere  Stokværk  høj.  Slotsgraven  er  fyldt  med  Krat,  men  de  fordums 
Volde  ligger  græsgroede  hen.  Forude  ser  man  Vigen  og  de  blaanende 
Kyster,  bagud  —  mod  Nord  —  er  der  Jukket  for  Øjet  af  Skove.    Nutidsliv 

er  der  intet  af;  højst  græsser  nogle  Faar  paa  Volden,  nogle  Plage  og  lidt 
Ungkvæg  løber  kaade  om  paa  Strandsletten,  et  Par  Drenges  nøgne  Kroppe 
skinner  i  Solen,  før  de  plasker  ud  i  Stranden.  Dejligst  er  det  maaske&a 
Ruinøen  at  gaa  op  ad  mod  Landevejen  ved  Rønde;  store  Hvedemarker, 
rødgyldne  mens  de  modnes,  indfattede  i  mægtige  levende  Hegn,  som  de 
ellers  ikke  findes  i  Nørrejylland,  Markernes  Helhed  igen  indfattet  i  Bøge- 
skovenes Ramme,   i  Skovbrynet  en  enlig  liggende  Kirke,    Bregned,   Qemt 

fra  Livet,  hyggende  over  de  dø- 
de paa  Kirkegaarden.  Bagade 
som  altid  Vigen.  Først  ved  Røn- 
de har  man  igen  friere  Udblik, 
og  er  man  igen  blandt  Menne- 
sker i  et  livligt  fremblomstrende 
Krydsningspunkt  for  Landeveje, 
med  Haandværkere  og  handlen- 
de, med  unge  Folk  hurtig  fa- 
rende af  Sted  paa  Ridehjul,  med 
Fragtvognslæs,  med  Gæstgiver- 
gaard  og  Forsamlingshus. 

Det  er  den  Nutid,  vi  skal  leve 
i.  Rigtig  tiltalende  er  den  ikke 
i  et  og  alt.  Der  er  f.  Eks.  i 
denne  Egn  de  moderne  Bønder- 
gaarde, som  ofte  er  ubeskrive- 
lig hæslige ;  Cementpuds  og  Tagpap  synes  her  mere  i  Brug  end  andensteds, 
og  dog  har  der  tidligere  været  kønne  Huse  af  Bindingsværk  med  hvid  Kalk- 
ning og  tjærede  Stolper.  Det  lader  til,  at  en  særlig  foretagsom  handlende  her 
har  forstaaet  at  snakke  Bønderne  sine  Bygningsmaterialier  paa.  Vi  vil  da 
i  Steden  vende  os  til  Fortiden.  Ensomheden  derude  ved  Kalø  har  gjort 
det  lettere  for  os  at  mane  den  frem.  Vi  dvæler  ved  de  gamle  Landsby- 
kirker, mærkeligst  er  Rundkirken  i  Torsager,  en  af  de  syv  af  denne  Form, 
der  findes  i  Danmark,  bygget  af  Absalons  Frænde,  Biskop  Peder  Vagnsen 


Fig.  201.     Det  indre  af  Torsager  Kirke. 

i  Aarhus.  Men  især  er  vi  i  de  interessante  gamle  Herregaardes  Land.  Her 
og  i  det  sydøstlige  Fyn  findes  —  vel  til  Dels  ret  tilfældigt  —  tættest  sam- 
men Grupper  af  de  kønne  røde  Bygninger,  med  Taarne  og  fladbuede  Vin- 
duer, med  takkede  eller  svajfede  Gavle  paa  det  stejle  Tag,  med  Grave  om, 
selv  om  de  ikke  ellers  har  været  beregnede  paa  Forsvar.  Saadan  som 
den  gamle  danske  Adel  byggede  i  sine  Velmagtsdage  i  sidste  Halvdel  af 


Fig.  202.     Rosenholm. 

det  sekstende  og  i  Begyndelsen  af  det  syttende  Aarhundrede.  Halvt 
Borge,  halvt  mere  moderne  Beboelsesanlæg.  Stoltest  er  dog  Gammel 
Estrup,  hvis  Historie  gemmer  saa  mange  Træk  af  henfarne  Slægters  Raa- 
tied  og  Voldsomhed  i  indbyrdes  Fejder,  i  deres  Forhold  til  Bønderne,  i 
Ægteskabshistorier  og  Hekseprocesser.  Finest  er  Rosenholm,  der  ogsaa  til- 
hørte en  noblere  Slægt,  paa  sin  Engpude  mellem  Skovene.  Barskest  virker 
Katholm  i  en  øde  Egn  med  Lyngmarker  ud  mod  det  aabne  Hav.  Langt 
ældre  end  disse  Slotte  er  Kalø  Borgtaarn,  som  Erik  M enved  tvang  Jyllands 
Adel  og  Bønder  til  at  bygge  ved  Aar  1313,  til  Sone  efter  et  dæmpet  Oprør, 

til  Værn  mod  et  kommende.  Borgen  var  Folket  en  Tom  i  Øjet,  og  i  den 
næste  Konge,  Kristoffer  den  Andens  Haandfæstning  krævedes  den  ned- 
revet, men  det  er  ikke  sket,  og  den  vedblev  indtil  Enevældens  Indførelse  at 
være  Sædet  for  en  kongelig  Lensmand.  Dens  Oprindelse  er  knyttet  til 
onde  Tider  for  Landet,  en  Tid  med  alles  Krig  imod  alle;  men  sin  Berømt- 
hed har  den  faaet  som  Gustav  Vasas  Fangebo.  I  dens  lyse  Skove  har  han 
bedet  Kronhjort  og  Vildsvin  (endnu  o.  1800  fandtes  de  paa  Djurs),  vel  ogsaa 
en  Ulv  ved  Lejlighed,  men  Bjørn  og  Los  som  hjemme  i  Barskoven  var 
der  ingen  af.  Helst  var  der  dog  et  andet  kronet  Vildt,  han  vilde  jage. 
I  den  skumle  Hal  har  han  sørget  over  sit  Fædrelands  Skæbne;  fra  den 
høje  Tind  har  han  skuet  vidt  ud  over  den  sollyse  Egn  og  atter  fanget 
Haab  om  dets  Fremtid.  Da  saa  Længslen  blev  for  stærk  efter  at  bytte  det 
grønne  Land  og  de  bløde  Bakker  med  Sverrigs  Graasten  og  Skær,  fulgte 
han  de  jydske  Studedrifter  ned  til  LObeck. 

For  Danske  er  der  dog  en  Djurslandsgaard,  som  der  frem  for  nogen 
staar  Historie  og  Poesi  af  Det  er  Mollerup  omme  bag  Kalø-Skovene  og 
ved  den  nordre  Sænkning  af  Molses  Bjærge.  Der  hørte  Marsk  Stig  hjemme, 
som  dræbte  Erik  Klipping.  Folkevisen  fortæller  om,  hvordan  han  efter 
Drabet  i  Finderup  red  til  Skanderborg  for  at  forkynde  Dronningen  sin 
Gerning.     Den  dræbte  Konges  Søn  byder  ham  at  rømme  Landet,  men 

»han  lod  sin  Ganger  springe; 

han  red  sig  til  Mollerup, 

hin  skønne  Fru  Ingeborg  at  finde. 

Det  var  unge  Hr.  Marsk  Stig, 

red  i  sin  egen  Gaard; 

op  stod  skønne  Fru  Ingeborg, 

hun  gik  hannem  imod. 

Det  meldte  unge  Hr.  Marsk  Stig, 

han  tog  hende  i  sin  Arm: 

»Nu  har  jeg  vejet  Kong  Erik, 

som  dig  har  gjort  den  Harm«. 

Hun  vælger  at  følge  sin  Mand  i  hans  Fredløshed,  og  han  gør  Alvor 
af  sin  Trusel  til  den  unge  Konge: 

»Skal  jeg  af  Landet  rømme  i  Åar 

og  ligge  i  Skygge  og  Skjul, 

da  skal  jeg  min  Føde  af  Danmark  hente 

baade  Vinter,  Sommer  og  Jul. 

Og  skal  jeg  nu  af  Landet  rømme 

og  ligge  paa  Vandet  hint  kolde, 

da  skal  jeg  saa  mange  til  Enker  gøre. 

Marsk  Stig  han  lader  virke  et  Hus, 

det  skinner  over  Mur  og  Tinde, 

der  er  ingen  i  Danmark  fød, 

der  kan  ham  det  Hus  afvindec. 

Det  Hus  kan  ogsaa  ses  fra  Bakkerne  paa  Mols.    Bag  om  Æbeltoft  By 

og  Hasnæs  rager  den  stejle  lille  0  Hjælm  op  med  sit  Fyrtaam  øverst  oppe, 

der  paa  Afstand  fuldstændig  minder  om  det  faste  Taam  ved  en  Middelalders 

Borg,  dens  »Kærne«. 

»Bonden  gaar  ad  Marken  ud, 

og  skulde  han  saa  sit  Kom: 

Hjælp  nu,  Gud  Fader  i  Himmerig, 

har  Hjælm  nu  faaet  Horn«. 

Netop  under  Fyrtaarnet  ligger  de  svage  Rester  af  Marskens  Borg. 
Men  Ordspillet  i  det  middelalderlige  Udtryk  »har  Hjælm  nu  faaet  Horn«, 
forstaas  ikke,  uden  man  husker  paa,  at  de  Hjælme,  der  sattes  oven  paa 
Vaabenskjoldene,  i  sin  Tur  igen  kunde  prydes  med  Bøifelhorn.  Selve 
Navnet  Hjælm  viser,  at  det  stammer  fra  en  Tid,  da  Fantasien  bevægede 
sig  om  krigerske  Emner.  Skraas  overfor  i  Nordnordvest  ligger  paa  Kysten 
Klinten  Jemhatten,  der  ind  mod  Land  staar  aldeles  isoleret,  omgivet  af 
lave  Strækninger.  Engang  har  den  vist  været  en  0  som  Hjælm.  Dens 
Navn  svarer  til  Hjælms,  og  Navnene  er  vel  dannet  som  Paralleller.  Som 
Hjælmen  var  Herremandens  Hovedvætn,  var  Jernhatten  Bondens. 

Jernhatten  er  Djurses  smukkeste  Klint,  højere  end  de  fleste  andre, 
kraiklædt  og  med  Udsigt  ikke  blot  over  Havet,  men  over  et  afveks- 
lende Landskab  mod  Vest.  Ogsaa  Hjælm  er  et  Besøg  værd.  I  Afstand 
ses  kun  de  høje  Brinker,   men    nærmere  ved  opdager  man,  at  Højlandet 

til  alle  Sider  er  omgivet  af  en  lav  Rand,  der  er  som  Skyggen  til  Hatten, 
mens  Højlandet  er  Pulden.  Landet  oven  for  Klinten  er  dyrket,  mens  der 
tidligere  gik  et  Stod  af  Heste.  Stranden,  der  gaar  ud  i  spidse  Horn,  er 
pragtfuld  med  sin  Bedækning  af  Rullesten  i  mange  Farveafskygninger,  med 
sine  Strandtidsler  og  sin  fredede  Fugleby  af  Rede  ved  Rede.  Jo  længere 
man  gaar  ud  paa  Strandens  Næs,  des  mere  omflagres  man  af  skrigende 
Maagehære,  der  vil  værge  for  deres  Æg  og  deres  dunklædte  Unger,  som 
kan  tages  med  Hænderne.  Et  skønnere  Syn  gives  der  næppe  end  de  tal- 
løse Fugles  skiftende  Bevægelser  med  de  udslagne  eller  sammenslaaede 
Vinger  og  den  Farvevirkning,  som  skabes  af  den  hvide  Fjerdragt  med  de 
sorte  Vingepletter  foroven,  af  de  brogede  -Strandsten  og  de  struttende 
bleggrønne  Tidsler  forneden,  og  som  Samling  for  det  altsammen  det  frisk- 
blaa  Hav. 

Længer  veg  Marsk  Stig  ikke  bort  fra  sin  Gaard,  end  han  vel  var  nødt  til. 
Og  ikke  blot  til  Hjælm  er  hans  og  de  fredløses  Navn  knyttet.  Baade  paa 
Helgenæs,  Samsø  og  Sprogø  ned  gennem  det  sydlige  Kattegat  og  ind  i 
Store  Bælt  findes  der  Vold-  eller  Borganlæg,  som  tilskrives  dem.  Det  ser 
ud,  som  om  han  planmæssig  har  lagt  en  Række  Fæstninger  gennem  de 
danske  Farvande,-  hvorover  særlig  Færdslen  mellem  Rigets  Hoveddele  gik, 
saa  det  blev  muligt  at  genere  Forbindelsen  mellem  dem,  og  med  god  Viod 
kunde  man  hurtig  komme  fra  det  ene  Anlæg  til  det  næste. 

Til  en  hel  anden  Tid  har  ogsaa  en  Fjende  søgt  at  spærre  de  danske 
Vande.  Det  var  i  Krigsaarene  1807—14.  »Engelske  Krydsere  stæoged 
hver  Havn«.  Dels  for  at  hindre  Samfærdslen  til  Søs,  dels  for  at  beskytte 
deres  egne  Skibe,  der  gik  til  og  fra  Østersøen,  laa  den  engelske  Flaade 
her  hvert  Aar,  saalænge  Aarstiden  tillod  det.  Naar  de  besatte  Anholt, 
hvis  Fyr  derude  om  Natten  korresponderer  med  Hjælms,  var  det  dog 
ikke  for  at  have  en  Havn  og  et  Tilholdssted.  Tværtimod,  Anholt  var 
havneløs  og  milevidt  ud  omgivet  af  Grunde.  De  tog  Øen  for  at  holde  Fyret 
tændt,  fordi  Danskerne  havde  slukket  det  og  taget  Sømærkerne  ind;  saa 
kunde  Skibene  netop  tage  sig  i  Agt  og  holde  sig  Øen  paa  Afstand. 

I  Mandsminde  endnu  har  vor  Halvø  spillet  en  Rolle  i  Danmarks  Krigs- 

historie,  men  da  var  det  for  Landets  Forsvar.  Hertil  trak  Nordmanden 
Olaf  Rye  sig  tilbage  under  det  saa  dygtig  ledede  Felttog  op  gennem  Jyl- 
land i  Sommeren  1849.  Fra  Molses  Bakker  kan  man  se  det  høje  Land 
Nord  for  Aarhus  oven  over  Risskov,  hvor  hans  Dragoner  tumlede  sig  med 
de  tyske  Ryttere.  Den  gamle  Befæstning  paa  Helgenæs  blev  igen  styrket, 
og  herfra  udskibede  han  sig  til  sidst. 

»Hvor  er  han,  spurgte  Fjenden. 
Men  Bølgen  sletted  ud  hans  Spor, 
og  tavs  var  Nattevinden.! 

Dog  faa  Dage  efter  kom  Svaret:  Det  var  til  det  fælles  Stævne  af  alle 
de  danske  Tropper  ved  Fredericia,  at  han  var  afgaaet,  og  paa  Valpladsen 
her  gav  han  sit  Liv. 

Men  ogsaa  bagud  for  Marsk  Stigs  Tid  har  disse  Kyster  været  Vidne 
til  Begivenheder.  I  Djursaas  Munding  ud  for  Grenaa  slog  Harald  Haarde- 
raade  1060  Sven  Estridsen,  og  omtrent  bundrede  Aar  efter  overfaldt  Erling 
Skakke  her  den  danske  Flaade  og  plyndrede  Grenaa.  Da  Sven  Grade 
efter  Blodgildet  i  Roskilde  forfulgte  Valdemar  til  Jylland,  landede  han  her 
og  lod  sin  Flaade  blive  tilbage.  Men  Valdemar  sendte  Saxe  og  Buris  af 
Sted  for  at  fordrive  den.  Sjællandsfarerne  fik  de  to  Høvdinger  til  at  sejle 
hjem,  men  Fynboerne  i  Svens  Flaade  vilde  ikke  vige  før  efter  en  Kamp; 
Historieskriveren  Saxe  næsten  haaner  dem,  fordi  de  bagefter  maatte  gøre 
nødtvungent,  hvad  de  forud  kunde  have  gjort  uden  at  lide  nogen  Skade. 
Det  var  i  Tider,  da  Landsdelenes  Beboere  endnu  mere  følte  sig  som  Børn 
af  disse  end  som  Ledemod  i  det  hele  Rige.  Ved  Helgenæs  stod  den  uaf- 
gørende Kamp  mellem  Harald  Blaatand  og  Sven  Tveskæg,  mellem  Fader 
og  Søn,  der  dog  blev  den  sidste,  fordi  det  var  Aftenen  efter,  at  Kong  Harald, 
der  var  gaaet  i  Land,  fik  det  dræbende  Pileskud  fra  Palnatoke.  Saaledes 
fortæller  da  Saxe.  Paa  Aarhusbugten  kæmpede  Ugedagen  før  Jul  1043  Mag- 
nus den  Gode  med  den  oprørske  Sven  Estridsen,  og  Aaret  efter  stod  det 
endelige  Slag  mellem  dem  i  det  samme  Farvand.  Saaledes  kvad  Kongens 
Skjald  Amor  derom: 

»Vidt  har  jeg  hørt,  at  det  hedder 

Helganæs  der,  hvor  Kongen, 

den  vidtkendte  Ulvemætter, 

ødede  Havheste  mange.  — 

hele 

Høstnatten  Slaget  vared.c 
Gaar  vi  tilbage  til  Oldtidssagnene,  er  et  af  de  navnkundigste,  som 
kendtes  i  hele  Norden,  det  om  Kampen  mellem  Hjalmar  og  Anganty,  sted- 
fæstet til  disse  Egne,  til  det  Samsø,  hvis  høje  Klintekyst  ses  fra  Helge- 
næs i  Syd.  Og  den  reelle  forhistoriske  Tid  har  sat  sig  mange  Spor  her. 
Køkkenmøddinger  kranser  Kysten  og  det  fordums  Kolindsund,  Kæmpehøje 
kroner  alle  Bakkerygge;  Stendysser  er  ikke  sjældne.  Ved  Knebel  midt  i 
de  rige  Marker  neden  under  Molsbjærge  hæver  en  kæmpemæssig  Jætte- 
stue sig.  Den  er  udgravet,  saa  hele  det  indre  blottes;  de  23  Vægsten, 
indtil  syv  Fod  høje,  og  en  mægtig  Overligger  paa  elleve  Fods  Længde. 
Har  man  en  Sommerdag  set  Ungdommen  fra  en  Højskole  inde  i  det  gule 
Kom  malerisk  lejret  paa  Mindesmærket,  da  hår  man  i  eet  Glimt  overskuet 
Danmarks  Historie  fra  den  Qemeste  Oldtid  til  den  nærmeste  Nutid,  ja,  en 
Menneskealder  af  dets  Fremtid  med,  paa  een  Gang  Danmarks  Minder  og  dets 
Haab. 

Men  det  er  hverken  de  stolte  Bakker  eller  Marsk  Stig  eller  Olaf  Rye, 
alle  Danske  og  maaske  ogsaa  Norske  tænker  paa,  naar  de  hører  Navnet 
Mols.  Nej,  paa  Mols,  der  bor  det  berømte  Folkeslag  Molboerne.  Mindes 
man  dem,  kommer  Smilet  straks  frem.  Det  er  imidlertid  Synd.  Molboerne 
skal  være  et  dygtigt  og  driftigt  Folkefærd  —  bare  de  havde  lidt  bedre  Smag 
— ,  og  man  ved  ikke  mere  at  sige  dem  paa  end  andre  Folk.  Det  er  vel 
nærmest  en  eller  anden  Litterat,  der  samlede  de  kostelige  Fortællinger  og 
saa  vilde  stedfæste  dem  —  saa  var  de  lettere  at  huske,  saa  saa  man  dem 
bedre  for  sig  i  Fantasien  — ,  der  har  hæftet  disse  Historier  ved  dem. 
Rent  tilfældig  har  han  vel  valgt  dem  til  at  staa  for  Skud;  maaske  havde 
Navnet  Molboer  en  lidt  komisk,  en  ikke  hel  alvorlig  Klang  i  hans  Øre. 
Men  det  kan  ogsaa  være,  at  det  er  selve  Holberg,   der  har  givet  Anled- 

ningen.  I  »Jttlestuenc  lader  han  Molses  Købstad  Æbeltoft  være  Skuepladsen 
for  kostelig  Overtro  og  Dumhed. 

VI.     AARHUS. 

Randers  og  Horsens,  Vejle  og  Kolding,  Haderslev,  Aabenraa  og  Flens- 
borg, alle  ligger  de  ensartet  ved  Enden  af  Fjorde,  og  af  den  Grund  med 
Opland  til  alle  Sider.  Aarhus  omtrent  alene  af  større  østjydske  Byer  har 
ikke  en  saadan  Beliggenhed.  Den  ligger  ved  det  aabne  Hav.  Dens  Op- 
land kan  derfor  kun  omfatte  en  Halvcirkel,  mens  de  andre  Byer  har  saa 
omtrent  en  Helcirkels  Omraade  at  drage  Næring  fra.  Derfor  var  ogsaa  Aar- 
hus i  ældre  Tid  ikke  saa  vigtig  en  By  som  flere  af  de  ovennævnte  eller 
som  LimQordens  Behersker,  Aalborg.  To  Ting  havde  den  af  Naturen,  den 
laa  saa  bekvemt  for  den  vigtige  Forbindelse  med  de  danske  Øer,  og  det 
Opland,  deii  havde,  var  i  og  for  sig  fortrinligt.  De  andre  Byer  har  Dele 
af  deres  Opland,  som  ikke  er  saa  frugtbart.  Men  der  maatte  dannes  en 
ny  kunstig  Havn,  og  der  maatte  Jernveje  ud  til  de  forskellige  Sider  før 
Aarhus  blev  til  det,  den  nu  er.  Havnens  Sikkerhed  og  Dybde  og  rigelige 
Kajplads  har  gjort,  at  omfangsrigere  Skibe  fra  Qernere  Lande  med  større  og 
kostbarere  Ladninger  kan  søge  hertil.  Jernvejene  kom  før  til  Aarhus  end 
til  nogen  anden  jydsk  Søby,  saa  den  kunde  drage  Nytte  af  dem  tidligere 
end  de  andre,  og  de  har  gjort,  at  Skibenes  Ladninger  let  har  kunnet  føres 
ud  over  hele  Nørrejylland,  længere  end  Byens  selvskrevne  Opland  strakte 
sig.  Begge  Dele  betingede  Dannelsen  af  en  Købmandsstand,  hvem  den 
større  Afsætning  gav  rigeligere  Midler  mellem  Hænder,  og  rigelige  Penge 
skaber  øget  Handel.  De  andre  Byer  kunde  ikke  hamle  op  med  den,  og 
selv  om  de  skred  til  at  uddybe  deres  Havne,  tog  altid  Sejladsen  ad  det 
slyngede  Løb  i  de  grunde  Fjorde  op  til  dem  længere  Tid,  end  Nutidens 
travle  Liv  med  dets  Krav  til  Skibene  om  saa  hurtigt  som  muligt  at  komme 
af  Sted  igen  efter  nye  Ladninger  kunde  afse. 

Skal  man  sige,  hvad  der  er  det  særegne  ved  Aarhus'  Beliggenhed,  maa 
det  blive  det,  at  ingen  større  dansk  By  har  stor  og  herlig  Natur  saa  nær 

ind  paa  sig.  Som  i  Stockholm  »Kungastaden  midt  i  Skogen  år«  og  Må- 
larbølger  og  Saitsjøvover  bringer  Friskhed  lige  ind  i  Byens  Hjerte,  saa- 
ledes  gennemstryges  Aarhus  af  Pust  baade  fra  Hav  og  Skov,  thi  begge 
grænser  umiddelbart  ind  til  Bebyggelsen.  Staar  man  paa  de  prægtige  Yder- 
moler ved  Havnen,  føler  man,  at  om  end  de  jydske  Fjorde  kan  være  nok 
saa  kønne,  Havet  er  dog  bedre.  Ved  Østenvind  kommer  Bølgerne  i 
hvide  Kamme  ind  mod  Byen,  brydes  mod  Stensætningen  og  sender  Fraade 
og  Skum  over  denne.  Og  er  de  lyse  Sommernætter  skønne  med  Engenes 
Taagedamp  mellem  sorte  Skovskygger,  saa  gaar  man  dog  endnu  mere  i 
eet  med  Naturen,  naar  man  ser  ud  over  den  stille  Havflade,  hvori  det  svin- 
dende Sollys  tegner  sære  Farvepletter,  der  svinger  mellem  gyldengult  og 
sort  spillende  over  i  hinanden.  Men  ikke  Havet  alene  ses  fra  Aarhus 
Skibsbro.  De  smukke  Promenader,  Strandvejen  og  Kystvejen,  der  fort- 
sætter Havnekajen  mod  Syd  og  Nord,  gaar,  hvor  Bebyggelsen  slipper, 
umiddelbart  over  i  Skove,  der  strækker  sig  milelangt  langs  Kysten.  Og 
kun  mod  Sydøst  har  man  Havet  helt  aabent.  Imod  Nordøst  og  Østnord- 
øst har  Udsigten  til  Begrænsning  Mols'  Bjærge,  der  virker  saa  stolte,  fordi 
de  løfter  sig  lige  op  af  Vandet  og  skyder  Helgenæs  ud  foran  sig. 

Hvem  der  nyder  godt  af  alle  disse  Herligheder,  er  Drengene  i  Aarhus 
lærde  Skole;  thi  den  ligger  umiddelbart  ud  til  Havet,  kun  skilt  fra  det 
ved  Promenaden.    Saaledes  har  Skolen  ligget  siden  Middelalderen. 

tOg  østerpaa  udi  Landet, 
højt  over  Bølgernes  Sus, 
imellem  Kirken  og  Vandet, 
der  staar  det  latinske  Hus.« 
Kan  hænde,   at  Skolens  sjældne  Beliggenhed  har  været  medvirkende 
til  at  beaande  den  gamle  Rektor  paa  Luthers  Tid,  Morten  Børup,  da  han 
istemte  sin  frejdige  Foraarssang. 

»Han  lærer  dem  ej  alene 

udaf  den  prentede  Bog; 

i  Mark  og  blandt  løvrige  Grene 

han  fører  den  muntre  Pog. 

Der  lærer  han  ham  at  tyde  ^ 

Naturens  klassiske  Stil 

og  Livet  at  bruge  og  nyde, 

og  glatte  dets  Rynker  med  Smile 
Men  ikke  blot  kan  Drengene  her  fylde  deres  Lunger  med  den  friskeste 
Søluft,  der  virker  gavnligt  baade  paa  Legeme  og  Aand,  men  de  har 
saa  let  en  Adgang  til  at  faa  Impulser  fra  hele  det  Liv,  der  hersker 
ved  en  større  Havn,  hvortil  Varerne  kommer  direkte  fra  Frembringelses- 
landet.  .  Palmekerner  fra  Afrika,  Majs  og  Petroleum  fra  Amerika,  finsk 
Tømmer,  engelske  Kul,  spansk  Vin  og»  Appelsiner  udlosses  her.  Der  er  her 
Lejlighed  lil  praktisk  at  lære  Geografi.  Og  saa  maa  man  ikke  glemme 
at  se  paa  Toldboden  med  den  .taarnprydede  Indgangsside  med  Kontorerne 
og  med  de  lange  Pakhuse  ud  fra  denne.  Men  fra  den  modsatte  Kant'  taler 
Historien  til  dem.  Imellem  Kirken  og  Vandet,  der  staar  det  latinske  Hus. 
Domkirkens  Kor  er  kun  fjernet  faa  Alen  fra  Skolen;  Kirken  er  en  vældig 
Bygning,  den  længste  i  Danmark,  men  virker  udvendig  nærmest  kun  ved 
sin  Masse.  Den  har  slet  ingen  Lighed  med  de  to  andre  nørrejydske  Dom- 
kirker i  Ribe  og  Viborg.  Disse  var  romanske,  med  svære  Mure,  byggede 
af  fint  tilhuggede  Kvadersten  og  smaa  rundbuede  Aabninger.  Aarhuskirken 
er  af  Tegl,  og  særlig  Koret  med  de  høje  slanke,  spidsbuede  Vinduer  viser 
den  gotiske  Stil  fra  den  sene  Middelalder,  men  uden  nogen  Finhed.  Ind- 
vendig er  der  et  mægtigt  Perspektiv  op  igennem  den,  men  ogsaa  her  er 
den  plump  i  Pillers  Snit  og  Vinduers  Indfatninger  og  med  store  tunge 
Murflader  over  Aabningerne  til  Sideskibene,  hvor  Ribe  og  Viborg  Domkirker 
har  smukke  Galerier  med  Søjler  og  Buer.  Som  udvendig  er  Koret  den  mest 
tiltalende  Del  med  slanke  Piller  og  med  et  rigt  Lys,  der  brydes  mod  de 
hvide  Mure.  En  saadan  ved  sine  Bygningsformer  og  Bygningshistorie  ene- 
staaende  Kirke  som  Ribe  er  den  ikke,  Skueplads  for  saa  mange  historiske 
Optrin  som  Viborg  har  den  heller  ikke  været,  men  selvfølgelig  er  ogsaa 
den  god  at  nemme  Historie  fra.  Altertavlen  fra  det  15.  Aarhundrede,  præg- 
tig malet  og  forgyldt,  udført  i  LQbeck,  Gravmæler  i  skiftende  Stilarter  over 
gejstlige.  Adelsmænd  og  Aarhusborgere,  fra  Middelalderen  til  det  18.  Aar- 

hundrede,  Bispeportræter   fra  det  19.  Aarhundrede  hjælper  til  at  stille  de 
skiftende  Tider  frem  for  en.  * 

Sønden  om  Kirken  ser  .  man  fra  den  lærde  Skole  en  ny  Bygning  i 
en  ejendommelig  og  smuk  Stil,  men  uden  Tilknytning  til  ældre  Tiders 
Stilarter.  I  den  brede  trekantede  Gavl  over  Indgangen  er  der  i  farvet 
brændt  Ler  fremstillet  en  Scene  af  Holbergs  Komedie  »Mascarade«.  Der 
er  alle  de  agerende  Personer:  det  elskende  Par  Leander  og  Leonora,  den 


Fig  203.     Aarhus  Teater. 

gamle  Jeronimus,  der  skælder  ud  paa  de  nye  Tider  og  de  nye  Sæder, 
Magdalene,  som  trods  sin  Alder  vil  agere  med  de  unge,  Leonard,  der, 
skønt  gammel,  giver  Ungdommen  dens  Ret,  den  snilde  Pernille,  den  damme 
Arv  og  Henrik,  der  fører  hele  Komedien  an,  fordi  han  er  dem  alle  over- 
legen. Det  er  Byens  nye  Teater,  som  Folk  i  Aarhus  med  Rette  er  stolte 
af.    Den  By  og  det  Folk,  hvor  Holberg  forstaas,  er  vel  faren. 

Men  ens  Litteraturkrav  kan  ogsaa  blive  tilfredsstillet  paa  anden  Maade. 
Man  kan  sætte  sig  ind  i  Læsesalen  i  det  ligeledes  nye  Statsbibliotek.  Hvor 
der  er  200,000  Bøger  samlet  paa  et  Sted,   skal   ens  Lærdomshunger  nok 

blive  mættet.  Og  mer  end  dette.  Af  og  tii  k^n  man  vel  se  op  fra  Bogen 
og  tage  dét  dejlige  hvide,  fint  stemte  Rum  i  Øjesyn.  Over  Salen  hæver 
sig  tre  skønne  Kupler,  hvorfra  Ovenlyset  rigt  og  roligt  strømmer  ind.  Saa- 
dan  skal  en  Læsesal  se  ud,  stilfærdig  og  dog  festlig  indbydende. 

Alle  disse  Bygninger:  Teatret,  Biblioteket,  Toldboden  og  ogsaa  andre 
skyldes  samme  Mester,  Hak  Kampmann.     Hans  Værker  har  givet  Aarhus 


Fig.  204.     Aarhus  Toldkammer. 

en  ny  Tiltrækningskraft,  som  ingen  af  dets  ældre  Bygværker  har  kunnet 
det.  Noget  af  det  morsomste  ved  dem  er,  at  han  iKke  som  man  altid  før 
i  det  19.  Aarhundrede  gjorde,  har  brugt  en  af  de  Stilarter,  som  tidligere 
Tider  .har  gjort  gængse,  men  at  han  laaner  fra  forskellige  Tidsaldre  og 
føjer  til  af  sit  eget.  Det  alligevel  at  kunne  bringe  Harmonien  til  Veje 
er  det  værdifulde  hos  de  gode  danske  Bygmestre  i  det  hele  fra  den  senere 
Tid,  efter  det  Forbillede,  Martin  Nyrop  har  givet  i  Københavns  Raad- 
hus.  I  Enkelthederne  griber  man  ikke  til  den  Skat  af  Mønstre,  som 
Fortiden  har  overleveret,    men  tager  sine  Forbilleder  lige  ud  fra  Naturen, 

blot  omdannede  i  Fantasien.  Saaledes  ogsaa  i  Kampmanns  Aarhusbyg- 
ninger.  .  I  Bibliotekssaien  skyder  mægtige  Tidsler  op  mod  Lyset  foroven^ 
og  øverst  sidder  flittige  Edderkopper  ved  deres  Spind,  men  deres  Spind 
bliver  til  de  lange  Traade,  hvori  Lysekronerne  holdes  oppe.  Disse  elektriske 
Kroner  er  det  eneste  farverige  i  Salen,  som  ellers  er  helt  hvid.  D^  er  af 
forgyldt  Messing,  men  skinnende  Guldsmede  og  Døgnfluer  sværmer  om 
dem,  og  gennem  deres  store  grønne  og  røde  Øjne  strøipmer  Lyset  ud,  som 
om  de  var  forstørrede  8t.  Hans  Orme.  Udvendig  langs  Gesimsen  sidder  i 
talrig  Mængde  Lærdomsfuglene,  Uglerne.  Som  Vogtere  ved  Indgangen  min- 
der to  assyriske  Løver  om,  at  det  ældste  af  al  Litteratur,  Kong  Hammura- 
bis  Lovgivning,  hørte  hjemme  ved  Babylons  Floder.  Har  de  lærde  Ugler 
tyet  til  Bøgernes  Nærhed,  saa  sidder  derimod  rundt  om  Teatrets  Overmor 
Ørn  ved  Ørn  med  udslagne  Vinger,  thi  Ørnen,  den  skuer  mod  Himlen 
og  egner  sig  til  at  være  Symbol  for  Aanden,  der  vil  til  Vejrsi.  I  Teatrets 
Restauration  er  malet  i  Legemsstørrelse  Vinguden  Bakkus^  Dyr,  Løver  og 
Tigre  og  Pantere,  to  og  to  eller  hver  for  sig,  bøjende  de  tunge  Vinranker 
og  labende  Druerne  i  sig.  Morsomst  er  maaske  de  Dykænder,  der  i  Told- 
bodbygningen fra  deres  Plads  oven  over  Vinduerne  i  de  smaa  Kontorkar- 
napper staar  paa  Springet  til  at  sætte  ud  i  Havnen,  og  de  mægtige  Told- 
bodhunde paa  Siderne  af  Indgangen,  der  kan  fare  dem  i  Benene,  som  i 
Utide  vil  derind. 

Men  en  Bygning  skal  ikkh  blot  ved  Enkelthederne  fortælle  om  sin 
Bestemmelse,  den  skal  ogsaa  i  sin  Helhed  vise,  hvad  den  bruges  til.  Og- 
saa det  har  Kampmann  mesterlig  givet.  Teatret  aabner  sig  vidt  og  venligt 
og  festligt  for  at  lade  mange  strømme  ind  til  fapUes  Nydelse.  Biblioteket 
staar  lidt  stift  og  streget  ligesom  for  at  angive,  at  der  indenfor  er  Reol 
ved  Reol  og  Bog  ved  Bog  i  lange  Rækker.  Ved  Toldboden  fylder  de  store 
Lagerrum  mest,  og  Kontorerne  spiller  den  mindste  Rolle  kvantitativt;  men 
i  dem  foregaar  det  regulerende  Arbejde,  og  dette  er  udtrykt  ved  Anbringelsen 
]  Grundplanens  Vinkel,  hvor  Hovedindgangen  ogsaa  er,  medens  Pakhusene 
strækker  sig  skraat  ud  til  Siden  fra  dem. 

Et  Held  for  Aarhus,  at  denne  By,  samtidig  med  at  den  er  bleven  et 

Handelscentrum,  har  faaet  nye  aandelige  Kulturværdier,  sit  Teater,  sit 
Bibliotek,  ^in  Arkitektur.  Dertil  har  den  sine  store  Hospitaler  og  Stiftelser. 
Endnu  savner  den  det  Universitet,  som  der  længe  har  været  Tale  om.  Et 
Held  ikke  blot  for  Aarhus,  men  for  hele  Danmark,  hvis  den  faar  det. 
Aandslivet  i  Danmark  vil  sikkert  blive  beriget,  om  det  fik  to  Samlings- 
steder i  Steden  for  eet  alt  opslugende.    Saa  Aarhus  kom  til  at  forholde  sig 


Fig.  206.    A.  Fritz:  Stranden  ved  Moesgaard. 

til  København  som  Gøteborg  og  Malmø-Lund  til  Stockholm-Upsala,  som 
Bergen  —  yden'  dog  at  have  et  Universitet  —  til  en  vis  Grad  forholder  sig 
-til  Kristiania. 

Saa  er  der  Aarhus'  Omegn.  Man  kan  tage  den  paa  tværs,  og  man 
kan  tage  den  paa  langs,  og  man  bør  helst  gøre  begge  Dele.  Paa  langs, 
idet  man  følger  Kysten  helt  oppe  fra  Kaløvig,  hvor  vi  var  paa  en  tid- 
ligere Udflugt,  forbi  selve  Aarhus  og  videre  Syd  paa.  Landet  om  Kalø 
sænker  sig  ind  mod  Aarhus  med  vide  Engflader,  men  derefter  hæver  det 
sig  igen  til  et  Højfladeland,  der  falder  stejlt  af  mod  Havet  og  ud  mod  dette 
er   skovklædt.    Atter   en  ^snæver  Indsænkning,    hvor  Aarhus  Aa  arbejder 


Digitized  by 


Google 


494  LANDE  OO  FOLK 


sig  ud  til  Mundingen,  dog  ikke  bredere,  end  at  Byen,  hvis  ældste  Del  har 
ligget  om  Aaen,  nu  kravler  op  ad  de  nordlige  Højder,  og  ligeisaa  af  de  syd- 
lige, der  atter  er  fulgte  af  Skove  milevidt  mod  Syd.  Smaa  Indbugtninger, 
der  er  for  lidet  dybe  til  endog  blot  at  kaldes  Vige;  smaa  Udspring,  der 
er  for  buttede  til  at  kaldes  Odder  eller  Næs,  men  fortræffelige  til,  at  man 
i  Skygge  af  Skovkronerne  kan  kaste  Blikket  Idngt  mod  Syd  og  langt  mod 
Nord  langs  Kysten,  mens  Havets  Brusen  høres,  skønt  dets  Skumbræmme 
under  den  stejle  Klint  ikke  ses.  Bækløb  med  stejlt  Fald,  der  somme  Steder 
er  opdæmmede  til  Mølledamme,  furer  Jordsmonnet  med  dybe  Kløfter,  hvor 
Fugtigheden  lader  Bregner  og  Padderokker  spire  frem,  men  baade  højt  og 
lavt  er  dækket  af  friske  graa  Bøgestammer,  der  fra  den  frugtbare  Grund 
stræber  højt  til  Vejrs,  saa  tæt  paa  hinanden,  at  Kronerne  først  begynder 
højt  oppe,  og  som  Bøgeskov  uden  Underskov,  undtagen  naar  i  den  tidlige 
Vaar  Anemonernes  hvide  Tæppe  forneden  kappes  med  det  lysegrønne  Løv 
foroven,  eller  naar  noget  senere  de  lige  saa  smukke  hvide  Ramsløg  fylder 
Skoven  med  stinkende  Lugt. 

Men  man  kan  ogsaa  tage  Egnen  paa  tværs.  Fra  en  af  Pynterne  her- 
ude ved  Kysten  følger  man  i  hurtig  March  en  eller  anden  Kløft  op 
mod  Vest,  og  fra  Skovens  Udkant  stiger  man  højere  og  højere  op, 
indtil  man  fra  en  Bakkekam  ser  ud  over  Landet.  Lad  os  sige,  vi  fra 
den  skønne  Pynt,  der  hedder  »Ørnens  Rede 4: ,  gennem  Skaade  Skov  og 
over  Skaade  Bakker  er  naaet  op  paa  Aarhus  Omegns  højeste  Punkt,  Jels- 
høj, 400  Fod  til  Vejrs,  og  saa  lader  Blikket  strejfe  omkring.  Fyldigst, 
varmest  og  rigest  virker  Landskabet  henimod  Aften,  naar  Havet  i  Øst, 
belyst  af  den  nedgaaende  Sol,  bliver  mere  blaat,  de  Qerne  Mols*  Bakker 
mere  tydelige  og  dets  Kirker  hvidt  skinnende,  naar  Skyggerne  bliver  lange, 
naar  Kornet  bølger  i  Aftenbrisen,  naar  Røgen  stiger  op  fra  Landsbyerne, 
naar  den  store  Stilhed  kommer,  kun  afbrudt  af  et  Qérnt  Hundeglam  eller 
Brølen  af  en  Ko,  der  venter  paa  Malkeren.  To  Ting  faar  man  da  Ind- 
tryk af,  Landets  Storhed  og  Landets  Rigdom.  Landets  Storhed:  de  brede 
mægtige  jævnt  rundede  Flader,  mellem  hvilke  Aadalene  er  hulet  ind, 
med   rolige   Linier   bag   hinanden.    Fjernest  ude  i  Vest  Himmelbjæigets 

mørke  Silhouet  inde  i  Midtjyllands  store  Skovbygd,  hvor  Naturen  igen 
er  helt  anderledes.  Landets  Rigdom :  kun  Korn  og  Kløver  og  Roer  i  yppig 
Fylde,  paa  Kløveren  de  sortbrogede  jydske  Køer  og  de  røde  jydske  Heste, 
og  rundt  om  velbyggede  Gaarde  med  brede  Lader  og  hyggelige  Stuehuse. 
Det  er  det  rette  østjydske  Bondeland,  hvor  Jordens  Godhed  har  gjort 
Bonden  stræbsom,  fordi  Fliden  her  kan  lønne  sig,  og  hvor  Velstanden 
har  givet  ham  Tid  til  og  Sans  for  at  hæve  Blikket  fra  Mulden,  hvor  han 
tidligt  er  bleven  interesseret  i  Økonomi,  i  Politik  og  til  en  vis  Grad  i  aandelig 
Frigørelse  og  Løftelse.  Der  ligger  en  grundtvigsk  Valgmenigheds  Kirke^ 
her  en  Højskole,  en  Land- 
brugsskole, *  for  ikke  at 
tale  om  Mængden  af 
Mejerier  og  Forsamlings- 
huse. Lidt  overfladisk  er 
Bonden  om  Aarhus  maa- 
ske  af  Sind,  lidt  lar- 
mende af  Væsen;  det  er 
ikke  alle  Sider  af  den 
jydske  Karakter,  han  er 
fuldgyldig  Repræsentant 
for. 

Aarhus  har  alligevel 
haft  sin  Fjord.  I  en  stor  Del  at  den  ældre  Stenalder  laa  Nord-  og  Øst- 
jylland lavere  end  i  Nutiden,  og  op  langs  Aarhus  Aa  fra  dens  Udløb  ved 
Byens  Havn  gik  en  lang,  smal  Havarm  ind  i  Landet;  den  ældste,  laveste 
Del  af  Aarhus  er  bygget  paa  den  tidligere  Fjords  Bund,  der  nu  er  hævet 
over  Havspejlet.  Fjordens  Bredder  kan  følges  op  til  Brabrand  Sø,  der  den- 
gang selv  var  en  Del  af  Fjorden ;  videre  endnu  gik  den,  10 — 12  Km.  op  i 
Landet.  Ved  Sydøstenden  af  Brabrand  Sø,  paa  en  Holm  i  den  tidligere 
Fjord,  har  man  gjort  et  meget  interessant  Fund  fra  den  ældre  Stenalder. 
Det  er  rigtignok  fra  en  Tid  før  Andelsmejerier  og  Forsamlingshuse,  ja,  fra 
en  Tid,  før  man  endnu  havde  Agerdyrkning  og  Kvægavl  i  Danmark.     Man 

Fig.  206.     Hans  Nik.  Hansen:  Kronjyder. 

har  fundet  en  Del  Dyrelevninger,  men  det  er  ikke  af  Kvæg  og  Heste,  men 
det  er  Jagtdyr  som  Kronhjort  og  Vildsvin,  Urokse  og  Elg,  Vildkat  og 
Bjørn,  Tjur  og  Pelikan,i  af  hvilke  nu  kun  Krondyret  lever  i  Jyllaqd.  Og 
man  har  jaget  dem  med  Økser  af  Flint  og  Hjortetak,  med  Dolke  af 
Krondyrets  Albuben,  med  Knive  af  Vildsvinets  Hugtænder,  med  Ka$te- 
vaaben  af  Løn,  der  ligner  Australnegernes  Bumeranger,  og  endelig  med 
Asketræsbuer  og  med  Køller  af  Hassel,  og  tregrenede  Forke  af  samme 
Træ  har  man  vel  brugt  til  at  stange  Aal  med.  Naar  Nutidsmennesket 
har  set  disse  Genstande  i  Aarhus  Museum,  kan  han  gaa  ud  og  se  paa 
Øvelserne  af  det  Artilleriregiment,  der  ligger  i  Garnison  i  Byen,  og  sammen-  ' 
ligne  Fortids  og  Nutids  Vaabenbrug.  Eller  han  kan  overvæld  en  Land- 
boforenings Møde,  hvor  Diskussionen  drejer  sig  om  den  og  den  Kunst- 
gødnings kemiske  Sammensætning,  eller  om  hvad  man  helst  skal  give  sine 
Køer,  for  at  de  kan  yde  mest  Smør  ved  mindst  Fodring,  og  samtidig 
tænke  sig,  hvorledes  Stenalderens  Mænd  efter  den  fuldendte  Jagt  ved  Baalet 
drøftede  den  snildeste  Maade  at  indhente  Krondyret  paa  eller  priste  den 
Jæger,  der  dristigst  med  sin  Stenøkse  var  gaaet  Uroksetyren  ind  paa  Livet. 
Han  kunde  endelig  ogsaa  paa  en  af  Folkehøjskolerne  opbygges  af  den 
grundtvigske  Foredragsholders  trygge  Hvilen  i  sin  Gud:  »Vi  har  en  Herre, 
som  alting  mægter,  han  os  ej  svigted,  da  vi  var  smaa,  hans  Naade  rækker 
til  tusind  Slægter«,  eller  gaa  fra  University  Extensions  Forelæsninger  med 
den  faste  Forestilling  om  Lovmæssigheden  i  Naturen.  Men  her  glipper 
maaske  Sammenligningen  med  Stenalderfolkets  religiøse  Forestillinger,  thi 
om  dem  ved  vi  saare  lidt;  vi  kan  dog  formode,  at  saa  sorgløse  de  til 
Tider  »har  været,  saa  grebne  er  de  blevne  af  Uhyggen  i  Vinternattens 
Mørke  og  har  følt  sig  omgivet*  ikke  blot  af  vilde  Dyr,  men  ogsaa  af  onde 
Aander,  uden  Tillid  til  en  naadig  og  retfærdig  Gud  eller  uden  den  overlegne 
Ro  og  Resignation,  som  videnskabeligt  Studium  giver  sin  Dyrker. 

VIL     VED  LILLEBÆLT. 

Nord  for  Kolding  Fjord  er  vi  endnu  i  Nørrejylland,  men  Syd  for  den 
er  gammel  sønderjydsk  Grund.     Dog  er  ikke  Rigsgrænsen  her,    thi  1864 

gav  Preusserne  os  Lov  tii  at  beholde  otte  Sogne  Syd  for  Kolding,  der 
altsaa  er  det  enest^  Stykke  af  det  fordams  danske  Land,  der  for  Øje- 
blikket er  i  Statsforbindelse  med  Danmark. 

Kolding  Fjord  har  som  Vejle  Fjord  sin  Aadal  som  Fortsættelse  mod 
Vest,  men  de  to  ligner  ikke  hinanden.  Den  Dal,  der  nu  skal  omtales, 
bestaar  ikke  af  brede  Engdrag,  een  mægtig  Flade,  men  *  er  snæver  med 
kan  ringe  Plads  i  Bunden.  Den  gennemstrømmes  af  en  ilter  lille  Aa,  der 
haster  efter  at  kpmme  ned  til  Fjorden  og  vist  er  ret  irriteret,  naar  den 
holdes  tilbage  af  Sluseværker  og  Pumpeanlæg,  som  skal  have  dens  Vand 
til  at  løbe  ud  over  Jordstykker,  der  ellers  ikke  kunde  omdannes  til  Eng. 
Eller  naar  den  maa  gaa  Genveje  uden  om  frækk'e  Smaabakker  med  Skov 
paa,  der  kommer  ud  fra  Dalsideme  og  søger  at  spærre  den  Vejen  fremad. 
Koldingdalen  er  det  sidste  kønne  Parti,  som  den  østjydske  Længdebane 
gennemiler.  Banisn  løber  snart  paa  den  ene,  snart  paa  den  anden  Side 
af  Aaen  opad  og  Vest  paa.  Ligesom  ved  Vejle  har  man  ikke  turdet  lade 
den  gaa  den  lige  Vej  mod  Syd  over  Bakkerne.  Først  ved  Dalens  Ende, 
en  halvanden  Mil  Vest  for  Byen,  er  den  kommen  op  paa  det  flade  Land, 
Skønheden  hører  op  og  gennem  tarvelige  Egne  haster  den  mod  Syd  og 
ser  først  igen  en  Fjords  blinkende  Vand  og  friske  Skovbakker  ved  Flensborg. 

Kolding  Fjord  er  smuk  med  alle  de  sædvanlige  Herligheder,  jier  hører 
disse  østjydske  Vande  til.  Byen  ligger  helt  statelig  for  Enden  af  den  med 
den  graa  Ruin  og  det  høje  søndersprængte  Taarn  af  Koldinghus.  Men 
Fjordens  Ejendommeligheder  er  dog  ikke  saa  meget  at  søge  inde  ved 
Byen  som  længere  ude.  Ved  Udsejlingen  fra  Kolding  ser  man. som  Bag- 
grund endnu  alvorlige  jydske  Bakker,  men  som  man  sejler,  bliver  Landet 
blidere  og  blidere  og  paa  en  Maade  sjiønnere  og  skønnere,  for  saadan  en 
Blidhed  og  Ynde  har  man  ikke  iagttaget  ved  de  nordligere  Fjorde.  Rige 
Marker,  der  skilles  fra  hinanden  af  levende  Hegn,  store  Skove  med  dej- 
lige Træer  har  man  paa  Sydsiden,  over  Skovene  mod  Syd  rider  en  bred 
Aas,  og  er  man  kommen  forbi  dem,  ser  man  langt  mod  Syd  ud  i 
aabent  Vand,  *  mens  man  selv  holder  mere  til  Nord.  Hinsides  næste 
skovklsedte  Odde  gaar  atter  et  Sund  eller  hvad  det  er  for  et  Vand  mod 

Syd ;  Kysten  viger  tilbage  og  skyder  sig  ud,  Næs  følger  efter  Næs,  Vig 
paa  Vig;  Kursen  sættes  snart  sagt  i  alle  Retninger,  Nordøst,  Øst,  Sydøst, 
Nordøst,  Nordvest,  Øst,  Nordøst,  saa  man  stadig  maa  ændre  Sejlføringen. 
Nye  Billeder  viser  sig,  to  dejlig  Herregaardspark  paa  højre  Haand,  en 
lignende  paa  venstre  Haand.  En  lille  Købstad  ligger  til  højre  saa  lunt 
og  saa  nydeligt  lige  op  ad  den  grønne  Skov,  Sejlerne  gaar  imod  en  eller 
i  samme  Retning  som  en;  de  bæres  let  i  samme  Retning  som  vort  eget 
Fartøj^  de  kæmper  stærkt  i  modsat,  for  Strømmen  er  strid ;  de  glider  snart 
for  gunstig  Bør,  men  ved  næste  Omdrejning  af  Farvandet  maa  de  krydse 
sig  frem.  Ud  fra  den  lille  By  kommer  Toget  brusende,  'det  kører  langs 
med  Stranden,  det  forsvinder  ind  i  en  Granskov,  der  rask  skyder  sig  ned 
mod  Vandet,  det  kommer  igen  til  Syne,  det  fløjter;  det  standser  paa  en 
Odde,  hvor  der  er  Bygninger  og  et  Fyrtaarn.  Snart  sætter  det  sig  paa  ny 
i  Bevægelse.  Men  se,  hvorledes:  Ikke  blot  Toget  selv,  ogsaa  dets  Under- 
lag er  der  Røre  i,  det  løsner  sig  fra  Landet,  det  glider  frem,  bærende 
Toget,  mens  den  tætte  Røg  fra  to  mægtige  Skorstene  fylder  Luften;  det 
sejler  af  Sted  over  mod  en  ny  Købstad  paa  den  anden  Bred.  Ingen  Kirke- 
taarne  rager  op  over  den,  derimod  flere  Fabriksskorstene,  men  den  ser 
dog  en  Del  større  ud  end  den  lille  nydelige,  vi  før  sejlede  forbi.  Vi 
opnaar  endnu  at  se,  hvorledes  den  løsnede  Togflade  støder  til  Land  igen 
ved  den  sidste  By,  hvorledes  Toget  fjerner  sig  fra  sit  Underlag,  gaar 
videre  paa  egen  Haand,  forsvinder  bag  Byens  Huse.  Men  saa,  naar  vi 
selv  er  kommen  nær  til  Byen  og  ser  om  bag  i-  yrtaarnsodden,  da  har  vi 
Havet,  det  frie  Hav  i  Nordøst.  Det  maa  være  Kattegat  selv.  Til  venstre 
skyder  et  skovklædt  Næs  sig  langt  ud  i  Havet;  til  højre  staar  Kysten  med 
høje,  prægtige,  stejle  Klinter  og  en  stærk  Bakkeryg  bagomme;  det  smule 
Vand,  vi  hidtil  har  sejlet  paa,  har  ikke  mægtet  at  skabe  saadanne  Klinter 
paa  de  Kyster,  langsmed  hvilke  vi  hidtil  er  gledne;  først  Havet  har  det 
stærke  Bølgeslag,  der  evner  dette. 

Men  er  det  nu  Kolding  Fjord,  vi  hele  Tiden  har  sejlet  paa?  Vi  har  ikke 
hørt,  at  der  ligger  nogen  anden  By  ved  den  end  den,  der  har  givet  Fjor- 
den Navn,    og  vi   har  dog  passeret  to  til.     Vi  tæiiker  os  om,  vi  ser  paa 

Kortet,  og  paa  Tilbagefarten  til  Kolding  repeterer  .vi  efterhaanden  alt  det, 
vi  har  set  paa  Udturen,  og  giver  det  Navne.  Ja,  den  sidste  By  med  sine 
Fabrikker,  sin  Jernbanefærdsel  maa  være  Fredericia;  nu  ser  vi  ogsaa  den 
grønne  Voldkrans,  der  gaar  uden  om  Byen,  for  hver  Ende  af  den.  Fyr- 
taarnsodden  paa  den  anden  Side,  hvorfra  Toget  —  ja,  nu  ved  vi  bedre : 
Dampfærgen  —  gled  ud,  det  er  Stribodden  og  den  lille  søde  By,  det  er 
Middelfart.  Men  disse  Punkter  er  jo  paa  Fyn;  vi  har  altsaa  sejlet  langt 
uden  for  KoldingQord,  hvor  vi  skulde  have  haft  Jylland  til  begge  Siden 
Jylland  paa  den  ene  Side  og  Fyn  paa  den  anden,  det  giver  derimod  Lille- 
bælt imellem  'dem.  Men  det  danner  her  paa  sit  snævreste  Løb  en  naturlig 
Fortsættelse  af  Fjorden,  og  vi  har  ikke  tænkt  over,  hvor  det  ene  hørte 
op  og  det  andet  begyndte;  thi  vi  har  ikke  kunnet  rive  os  løs  fra  at 
betragte  de  stadig  forisatte  og  stadig  vekslende  Skønheder  paa  Land  og 
Vand.  Nu  forstaar  vi  ogsaa  den  stride  Strøm,  der  gaar  ud  ad  mod  Katte- 
gat, og  som  vi  nu  maa  kæmpe  os  tilbage  mod.  Det  er  en  stor  Del  af 
selve  Østersøens  Vande,  der  her  skal  forbi  i  et  Farvand,  der  paa  det 
snævreste  kun  er  800  M*.  bredt.  De  vældige  Vandmasser  trænger  paa;  de 
maa  skynde  sig,  for  at  nye  kan  komme  til,  de  maa  opveje  Sejlløbets  Snæ- 
verhed ved  at  gøre  det  dygtig  dybt.  Vi  prøver  med  Loddet,  de  største 
Krigsskibe  vil  kunne  sejle  herigennem,  men  de  vil  ikke  have  let  for  at 
vende. 

Paa  vor  videre  Tilbagerejse  kender  vi  Parken  ved  Snoghøj  paa  Jyl- 
landssiden og  Parken  ved  Hinsgavl  paa  Fyns  Kyst;  vi  ser  Voldstedet  af 
denne  gamle  Kongeborg  paa  en  kratgroet  Høj  midt  i  en  flad  Eng.  Men 
ellers  er  det  ikke  helt  let  at  sige,  hvad  der  ligger  i  Jylland,«  og  hvad  der 
ligger  i  Fyn ;  thi  selv  om  man  regner  ud,  at  den  Odde,  man  ser  ud  for  sig, 
hører  Jylland  til,  er  man  dog  ikke  sikker  paa,  om  ikke  Skoven  der  bagved 
er  fynsk,  saadan  bugter  Sundet  sig  ud  og  ind.  Man  maa  have  en  fin  Sans 
for  Luftperspektivet  for  at  afgøre  det.  Den  Odde, ,  der  stikker  ud  mellem 
de  to  skovkranste  Sunde,  der  løber  inod  Syd,  maa  dog  være  det  venlige 
Fænø,  og  hu  kender  vi  ogsaa  paa  Ryggen  af  den  lange  Aas  bag  de  store 
Skove  i  Syd  den  høje  Pegepind  lige  i  Vejret,   som  fortæller  os,   at  Aasen 

er  SkamliDgsbanken  med  dens  Mindesmærke,   der  rejser  sig  over  Stende- 
rup-Skovene,  og  ^endelig  dukker  en  anden  Streg  op  i  Vejret  længst  inde. 

Det  er  Kæmpetaarnet  paa  Koldinghus,   som  viser,   at  nu  har  vi  kun  at 

« 
sejle  ret  ind  for  at  komme  tilbage  til  vort  Udgangspunkt. 

Det  er  et  Bryllup,  vi  har  været  med  til  »af  to,  som  gerne  vil  sammen 

været.     Det  er  det  jydske  Fastland  og  de  danske  Øer,   der  her  ved  den 

skønne  Fjord   og  det  endnu  skønnere  Sund  giver  sig  til  hinanden.    Det 

er,  som  om  Glæden   over  Samhøret  har  udtrykt  sig  i  den  yndigste  Natur. 

Al  Øernes  kælneste  Ynde  udfolder  sig  her,  og  ogsåa  det  mandige  Jylland 

nedlader  sig  til  en  blidere  Tale,   end  det  ellers  plejer,   for 'at  tækkes  sin 

væne  Brud. 

« 

Men  det  er  dog  ogsaa  alvorlig  Taie,  de  to  har  at  føre  sammen.  Kan 
paa  denne  Strækning  af  knap  tre  Mile  er  de  saa  nær  knyttede  til  hin- 
anden; længere  Nord  paa  og  længere  Syd  paa  skilles  de  af  bredere  Vande. 
Og  en  halv  Mil  Syd  for  den  brede  Banke  med  den  slanke  Stejlfinger  er 
for  Øjeblikket  Danmarks  Grænse,  skønt  Land  og  Folk  mange  Mil  længer 
mod  Syd  er  danske.  * 

Vigtigheden  af  at  have  Forbindelsen  sikret  mellem  de  to  Landsdele 
har  tidlig  været  erkendt.  Derfor  byggedes  allerede  j  Valdemarernes  Dage 
Koldinghus,  og  Hinsgavl  blev  en  Kongeborg  ligesom  Høneborg  overfor 
ved  Snoghøj.  Derfor  anlagde  Frederik  3.  midt  i  det  17.  AsCrhundrede  Frede- 
ricia, der  skulde  være  Rigets  Centralfæstning  og  samtidig  blive  en  stor 
Handelsstad.  I  den  første  Egenskab  ei  den  nogle  Gange  kommet  til  at 
staa  for  Skud,  i  den  sidste  Egenskab  er  den  aldrig  blevet  til  noget.  Ogsaa 
Rigets  FjendA*  har  tidlig  forstaaet,  at  her  var  en  Livsaare  for  Danmark 
at  faa  overskaaret.  .  Aaret  efter  Kongemordet  i  Finderup  brændte  Marsk 
Stig  og  de  fredløse  Hinsgavl,  og  i  Middelfartsund  laa  Haakon  5.  med  sin 
norske  Flaade  Aar  1300.  Paa  Fænøkalv,  den  lille  Holm,  der  følger  det 
større  Fænø  som  Kalve;i  sin  Moder,  sluttede  han  et  foreløbigt  Forlig  med 
Danekongen.  Fxsl  Skamlingsbankens  Top  har  sikkert  Karl  Gustav  allerede 
i  Efteraaret  1657  spejdet  over  til  det  Fyn,  fra  hvilket  det  smalle  Vand 
skilte  ham  i  Trods  mod  hans  naægtige  Vilje,   og  i  Vinterens  Hjerte,  da 

Isen  bandt  Landene  sammen  saa  inderligt,  som  ellers  saare  sjæjdent  det 
strømstærke  Farvand  tillader  det,  foretog  han  fra  dets  Fod  Toget  over 
Bælt,  maaske  ikke  den  største,  men  vel  den  eventyrligste  Bedrift  i  Nor- 
dens Krigshistorie.  Hvilested  havde  han  midtvejs  paa  den'  næste  lille 
skovklædte  0  i  Bæltet  Syd  for  Fænø,  Brandsø,  og  hjulpet  blev  han  af  det 


Fig.  207.    Ved  Lillebælt    Fotografi. 

fra  Fynssiden   langt  fremspringende  Iversnæs.    Dette  Tog  afgjorde  Dan- 
marks Skæbne.  * 

Fra  den  klare  Vinterdag  med  skingrende  Frost  og  .islagt  Bælt  kommer 
vi  til  en  mørk  Vinternat  med  frie  Bølger  i  aabent  Farvand,  da  det  var 
den  bristende  Vilje  hos  en  dansk  Konge,  der  ved  disse  Strande  afgjorde 
hans  egen  og  hans  Lands  Fremtid.  Her  løb  i  Februar  1523  den  Færge- 
baad  20  iGange  —  siges  der  —  frem  og  tilbage,  der  bar  Kong  Kristian  2. 
og  hans  Skæbne.  Han  har  vel  ikke  mindedes  den  lille  Baad,  der  bar 
Cæsar  og  hans  Lykke.    Thi  hver  Gang  Fartøjet  stødte  til  Kongebroen,  i 

Hinsgavlskoven,  bød  han  ganske  vist  Færgefolkene  at  sejle  den  tilbage 
over  Bæltet;  han  turde  ikke  opgive  Jylland.  M^n  hver  Gang  den  saaledes 
paa  ny  løb  ind  under  Snoghøj,  krævede  han  den  atter  vendt  mod  Fyn; 
han  turde  dog  ikke  forsvare  Jylland.  Modstridende  Sindsstemninger  er 
ofte  samtidig  gaaet  gennem  denne  Konges  Hoved,  men  aldrig  er  de  vel 
saa  bestemt  kommet  frem  i  ydre  Handling.  Ikke  har  han  dog  kunnet 
tænke  sig,  under  hvor  forandrede  Forhold  han  ni  Aar  senere  skulde  sejle 
gennem  det  samme  Farvand.  Dengang  var  det  ikke  en  Vinternat,  men 
Sommergry  endnu  i  de  lyse  Nætters  Tid  —  9.  August  1532  —  at  han  kom 
her  forbi.  Han  har  sikkert  været  dansk  nok  til  ret  at  kunne  nyde  den 
ægte  danske  Skønhed  i  Landskabet,  dobbelt  fredeligt  oven  paa  den  Torden- 
byge, der  lige  var  gaaet  fra  Kyst  til  Kyst,  nu  især  da  han  gensaa  det 
efter  et  Vinterophold  i  det  fjeldhaarde  Norge  med  dets  sorte  Graner  mod 
den  hvide  Sne.  Men  hans  Tanker  har  lige  saa  sikkert  ikke  været  ved 
Naturen  alene,  men  han  har  kredset  og  kredset  om  det  Spørgsmaal: 
Bliver  jeg  igen  Herre  i  dette  skønne  Land.  Fra  Hinsgavls  Borg  lød 
ganske  vist  Kongeløsenet,  men  det  var  ikke  som  Danmarks  Konge,  kan 
som  Kong  Frederiks  Gæst,  at  han  var  om  Bord  paa  Skibet,  og  som  So- 
len gik  ned  bag  Sønderjyllands  Banker,  var  han  l^ans  Fange  paa  Sønder- 
borg. Denne  Gang  førte  han  ikke  Danmarks,  men  vel  sin  egen  Skæbne 
med  om  Bord;  selv  kunde  han  intet  beslutte. 

En  Morgen  tidlig  ved  Foraarsjævndøgn  1808,  før  Solen  stod  op  i 
øst  over  Bæltet,  kunde  dens  Skær  ikke  maale  sig  med  det  FlammehaT, 
der  glødede  i  Vest  og  fik  Huse,  Marker,  Skove  og  Vande  vidt  om  til  at 
rødme.  Det  var  da  Koldinghus  gik  op  i  Luer,  stukket  i  Brand  ved  Ufor- 
sigtighed af  de  kuldskære  Spaniere,  der  stoppede  Kaminen  i  Vagtstuen 
fuld  af  Halm.  Inden  Solnedgang  var  Slottet  en  Ruin.  Underligt  maa  det 
have  været  at  se  de  smaa  sortsmudsede  Sydlændinges  Adfærd  ved  denne 
Lejlighed;  den  stak  vel  svært  af  mod  de  koldsindige  Nordboers.  Det  var 
kun  i  Napoleonstiden,  at  saadan  Nord  og  Syd  blev  rystet  sammen. 

Endnu   en   Nat   ved   disse  Vande  vil  vi  mindes  —  i  de  lyse  Nætters 
Tid.    To  Maaneder   igennem  var  i  1849  Fredericia   bleven   belejret.    Vidt 

Og  bredt  havde  Bredderne  givet  Genlyd  af  Kanontordenen.  Fra  Banker 
ovre  i  Fyn  og  langt  inde  \  Jylland  havde  man  Dag  for  Dag  spejdet  efter 
Røgen  og  gjort  sig  Slutninger  om  Belejringens  Fremskriden.  Mer  og  mer 
havde  Oprørerne  Indesluttet  Fæstningen,  og  deres  Batterier  skød  nu  ogsaa 

ud  over  Bæltet.   Snart  vilde  Forbindelsen 

med  Fyn  være  afskaaret;  nye  Forraad  og  | 

friske  Tropper  vilde  saa  ikke  længer 
kunne  føres  over  til  Fredericia,  og  de  af 
Kampen  udmattede  ikke  længere  faa  Hvile 
i  Fyn.  Da  samlede  Bulow  alle  de  Trop- 
per, han  kunde  raade  over,  Rye  kom  fra 
Helgenæs,  de  Meza  fra  Als  og  Hovedstyr- 
ken fra  selve  Fyn.  Før  Sundet  endnu 
var  helt  lukket,  førtes  de  over,  og  Natten 
til  den  6.  Juli  gjordes  det  Udfald,  der 
sprængte  Belejringsringen  og  gav  Dan- 
skerne deres  Mod  og  Tro  tilbage.  Nu  min- 
der »Den  tapre  Landsoldat«  og  flere  an- 
dre Monumenter  i  Fredericias  ellers  saa 
kedelige  Gader  herom.  —  Ogsaa  Kolding 
har  haft  sin  Slagdag  i  1849:  den  23.  April. 
I  Byens  Gader  og  frem  og  tilbage  over 
Koldingaa  bølgede  Kampen.  Slaget  var 
daarligt  ledet  fra  vor  Side,  og  sammen 
med  Ulykken  i  Eckernførde  Fjord  frem- 
kaldte det  den  triste  Stemning  i  Folket, 
som  først  den  6.  Juli  blev  bortvejret. 

Fredeligere,  men  ikke  mindre  betydningsfulde  Stævner  er  foregaaet  i 
disse  Egne.  Derom  minder  Støtten  paa  Skamlingsbakken.  Paa  denne, 
det  gamle  Sønderjyllands  højeste  Top  med  den  vide  Udsigt  over  de  tre 
Landskaber:  Nørrejylland,  Sønderjylland  og  Fyn,  stævnedes  til  det  første 
Folkemøde,  som  var  set  i  Danmark,  siden  de  gamle  Landsting  tabte  deres 


Fig.  208.     Støtten  paa 
Skamlingsbanken. 

Betydning.  Det  var  i  1843  og  i  de  følgende  Aar  indtil  1864.  Størst  var 
Mødet  i  1844,  da  12,000  Mennesker  kom  sammen  her.  Hvad  vil  det  ikke 
sige  i  en  Tid,  som  endnu  ingen  Jernbane  kendte,  og  da  der  i  hele  Dan- 
mark ikke  var  mere  end  en  halv  Snes  smaa  Dampskibe.  Til  Vogns,  til 
Fods,  til  Baads  kom  de  fra  alle  tre  Landsdele;  ja,  fra  den  fjerne  Hovedstad 
bragte  et  Dampskib  Deltagere.  Og  hvorfor  kom  de  sammen?  Jo,  fordi 
Sønderjyderne  var  bleven  sig  bevidst  som  Danske  og  ikke  vilde  regnes 
for  Tyskere,  som  deres  Embedsmænd  vilde  gøre  dem  til,  og  fordi  de  Dan- 
ske fra  Kongeriget  vilde  fortælle  dem,  at  dé  vilde  staa  Last  og  Brast  med 
dem  i  deres  Kamp  for-  Frihed  og  Ret,  for  Modérsmaal  og  Folkefølelse. 
Saa  stærke  og  frie  Ord,  saa  frejdige  og  forhaabningsfalde  var  aldrig  før 
talte  i  Danmark. 

Som  et  Vers  af  Grundtvig  lyder,   der  staar  paa  en  af  Mindestøtteme 

her: 

»Ordet  lød  som  Tordenbrag, 

» 

ruiled  over  Skoven, 
ramte  og  som  Tordenslag, 
kasted  Glans  paa  Voven, 
tændte  Baal  i  Kæmpefavn, 
tændte  Skamlingsbankens  Bavn 
med  de  klare  Luer«. 

Lad  os  høre  nogle  af  Ordene.  De  har  været  lette  at  forstaa,  for  Ban- 
ken egner  sig  udmærket  til  at  tale  paa.  I  en  lille  Dal  nær  Toppen  staar 
Talerne,  og  Tilskuerne  sidder  paa  den  grønne  Bakke,  der  runder  sig  na- 
turlig som  en  Cirkus,  Række  over  Række  opad. 

Saadan  talte  den  sønderjydske  Bonde  Laurids  Skau  fra  Sommersted: 
»Om  Ære  og  Frihed  kan  kun  der  være  Tale,  hvor  man  nyder  Borgernes 
almindelige  og  nødvendige  Rettigheder.  Den,  som  i  Statens  Navn  skal  tale 
til  os,  er  pligtig  at  tiltale  os  i  Landets  Sprog ...  og  naar  Staten  forlanger 
vor  Tale,  hvor  det  saa  er  .  .  .  maa  vi  have  Ret  til  at  bruge  vort  Modérs- 
maal ....  Nordslesvig  er  ikke  en  Kirkegaard,  hvor  den  danske  Nation  vil 
stede  sin  Nationalære  til  Jorden«. 

Der  holdt  Grundtvig  sin  berømte  Tale,  om  hvilken  han  selv  har  udtalt, 
at  aldrig  havde  han  fundet  det  lydelige,  det  fnglevingede  Ord  saa  let, 
saa  flydende,  saa  kækt,  saa  forvovent  og  saa  lykkeligt  paa  sine  Læber: 
>Ja,  Nordslesvigeren  blev  ved  at  tale  Dansk  trods  alle  tyske  Forbud.  Det 
skal  efter  Aarhundreders  Forløb  være  det  kemefulde  Udtog  af  eders  Kæm- 
pehistorie; thi  dette  lille  Ord  indeslutter  da  i  sig  baade  Kampens  Stor- 
værk og  Sejrskransen.  Men  skal  denne  Tungernes  Trætte  avle  saadan  en 
glimrende  Sejr  for  den  danske  Tunge,  da  er  aabenbart  en  Højskole  nød- 
vendig, i  mange  Aar  min  sødeste  Drøm  og  mit  bitreste  Savn.  Derfor  rej- 
ser en  Højskole  i  eders  Midte.  Lad  det  ikke  standse  eder,  at  der  i  hele 
Danmarks  Kongerige  ej  findes  Mønster  eller  Mage,  men  kommer  i  Hu,  at 
ligesom  I  fra  Hedenold  var  Danmarks  Landevæm,  saaledes  var  I  ogsaa 
dets  kongelige  Mærkesmænd,  som  gik  i  Spidsen  og  gav  Løsenet.  Hvor 
Danmarks  Rige  og  Danmarks  Kirke  oprandt,  der  maa  ogsaa  Danmarks 
Skole  opbygges€.  Derefter  fortalte  han  Sagnet  om  Vermund  og  Folke,  og 
endte:  »Nu  skal  der  ikke  løbe  mere  Vand  til  Strande,  før  alle  Danemænd 
gør  det  Kæmpeløfte,  at  før  de  indrømmer  Fjenden  et  Haarsbred  af  Mar- 
ken, før  skal  de  gøre  som  Folke  og  tømme  hver  sit  Bæger  af  det  varme 
Hjerteblod.  Da  skal  ogsaa  denne  vor  Forsamling  paa  Skamlingsbanken, 
ogsaa  dette  vort  ærlige  Kæmpeløfte  mindes  efter  Aarhundreders  Forløb  og 
berømmes  i  langt  bedre  Tider,  end  de,  der  nu  lyder  i  Sky  fra  det  danske 
Fostbroderlag« . 

Danmarks  mest  veltalende  Politiker,  Orla  Lehmann,  udtalte:  »Den  Er- 
kendelse slaar  stedse  dybere  Rødder,  at  vort  fælles  Fædrelands  Ve  og  Vel, 
dets  Genfødelse  og  Forherligelse  eller  dets  Ydmygelse  og  Undergang  beror 
paa  den  Sag,  hvorfor  Nordslesvigerne  lider  og  kæmper.  De  vil  sejre,  naar 
De  kun  tilegner  Dem  den  vanskeligste  af  alle  politiske  Dyder,  en  urokkelig 
Udholdenhed,  der  nok  giver  Tid,  men  aldrig  giver  efterc 

Sønderjyden  Chr.  Poulsen  sagde:  »Et  Folk  er  kun  fortabt,  naar  det 
fornægter  sig  selv^. 

Digteren  Goldschmidt  forestillede  sig  selv:  »Jeg  er  Jøde,  hvad  vil  jeg 
imellem  jer.    Aa  jo,  det  er  netop  rigtigt,  at  jeg  er  imellem  jer,  thi  Jøderne 

Undk  og  Folk.    I.  32 

bliver  kun  forhaahede  og  trykkede  i  fremmed  Land,  men  I  bliver  det  i 
eders  eget.  Jeg  har  en  Ret  til  at  være  her  saa  vel  som  nogen.  Min  Moder 
talte  Dansk  til  mig;  påa  Dansk  har  min  Aand  indsuget,  hvad  den  ved. 
Naar  jeg  er  glad,  glæder  min  Sjæl  sig  paa  Dansk,  og  naar  jeg  er  bedrøvet, 
sørger  den  paa  Dansk.  Og  derfor  gjorde  det  mig  ondt  lige  ind  i  Sjælen, 
da  man  her  forgreb  sig  paa  det  danske  Sprog,  og  derfor  er  jeg  uvilkaarlig 
kommen  her  tillige  med  de  andre  til  det  Sted,  hvorfra  Smerten  udgik,  lige- 
som Katolikken  valfarter  til  det  Sted,  hvor  hans  Helgen  led«. 

Til  Minde  om  disse  vækkende  Møder  rejstes  Støtten  kort  før  Krigen 
1864.  Men  i  1864  sprængte  Preusserne  den  i  Luften  og  solgte  Stenene 
bort  ved  Auktion;  patriotiske  Mænd  i  Omegnen  købte  dem  dog  i  Haabom 
bedre  Tider,  og  da  Bakken,  ved  Freden  kom  til  at  ligge  Nord  for  Grænsen, 
blev  Støtten  atter  rejst  med  sine  åfsprængte  Hjørner  og  Kanter.  I  senere 
Aar  er  der  atter  bleven  holdt  Møder  deroppe.  Den  svenske  Højskolefor- 
stander Holmstrøm  indviede  Mindestenen  for  Grundtvig,  og  Nordmanden 
Bjørnson  har  heroppe  talt  til  Tusinder  fra  begge  Sider  af  Grænsen. 

Det  er  den  Dag  i  Dag  ret  vanskeligt  at  komme  ud  til  Skamlingsban- 
ken,  naar  man  da  ikke  holder  af  Apostlenes  Befordring.  En  Gang  om 
Aaret  maaske  samles  her  de  mange  Tusinder,  og  fra  Bakkens  Top  ses  alle 
Veje  mellem  Hegnene  sorte  af  de  vandrende  og  kørende  Skarer,  men  til 
daglig  ligger  den  øde  hen,  og  man  kan  i  Fred  hengive  sig  til  Skuet  af  den 
rige  Natur  og  det  Danmarkskort,  der  i  samme  Størrelse  som  Originalen, 
fordi  det  er  Originalen  selv,  udbreder  sig  for  ens  Fødder.  Der  er  et  andet 
Sted  inden  for  dette  Omraade,  hvor  der  Dag  efter  Dag,  ja  Natten  med,  her- 
sker den  livligste  Færdsel.  Det  er  paa  Fredericia  Banegaard,  hvor  Hoved- 
færdselsvejene i  Danmark  fra  alle  Verdenshjørner  krydses,  hvor  der  Døg- 
net igennem  er  Uro,  fordi  hver  skal  ud  af  sit  Tog  eller  sin  Dampfærge  og 
over  i  andre  Tog  eller  ud  paa  Dampfærgen,  alt  efter  som  han  skal  Nord 
paa  i  Jylland  eller  Vest  paa  eller  ned  i  Sønderjylland  eller  til  Fyn, 
til  Sjælland,  til  Hovedstaden.  Alle  danske  Dialekter  høres,  og  alle  Sam- 
fundsklasser blandes  her  mellem  hinanden.  Skoledrenge,  der  skal  hjem 
i  Ferien,  gamle,  der  skal  se  til  deres  Børn  i  det  fremmede,  Soldater,  der 

skal  tilbage  til  Tjenesten,  handelsrejsende,  syge,  hvem  et  Ophold  paa  et 
Hovedstadshospital  er  paabudt,  Skuespillere  paa  Turné,  Rigsdagsmænd, 
Folk,  der  rejser  til  Møder  og  Folk,  der  rejser  for  at  komme  i  Ensom- 
hed, alle  færdes  de  her.  Det  hele  Danmarks  Befolkning  i  alle  dets  Af- 
skygninger kan  du  her  studere.  Det  er  en  levende  Bro,  der  gaar  over  Bæl- 
tet. En  Bro,  der  har  lige  saa  stor  Betydning  for  Sammenbindingen  af  vort 
Folk  som  de  festlige  Møder  med  de  stærke  Ord  og  de  store  Følelser. 

VIII.     MARSKEN. 

Et  Barn  i  en  stor  By  har  flere  og  mangfoldigere  artede  Indtryk 
og  Fornøjelser  at  optage  i  sig  end  det  Barn,  der  vokser  op  i  en  lille  By 
eller  paa  Landet.  Det  har  Teater  og  Musik,  Soldater  og  Optog,  Gadeliv 
og  Butiksudstillinger,  Museer  og  zoologiske  Haver,  ædlere  og  grovere  Mor- 
skab imellem  hinanden;  nogle  af  Fornøjelserne  er  dog  ikke  blot  til  Lyst, 
men  ogsaa  egnede  til  at  belære  og  til  at  opdrage.  Barnet  i  den  lille  By 
eller  ude  paa  Landet  maa  savne  de  fleste  af  disse  Ting,  eller  har  dem  kun 
sjældent,  eller  har  dem  kun  i  fattig  Form.  Kan  dog  hænde,  at  de  Adgange 
til  Glæde  og  Fornøjelse,  der  findes  uden  for  Storstaden,  besidder  Egen- 
skaber, der  gør  dem  mere  skikkede  til  i  det  lange  Løb  at  virke  paa  den 
unge,  stemme  ham  inderligere,  præge  ham  dybere,  give  ham  varigere  Minder 
for  Livet.  Der  er  Samlivet  med  Naturen,  som  sporer  Iagttagelsesevnen  og 
Skønhedssansen,  der  er  Roen,  som  giver  Lejlighed  til  Eftertanke  og  gør  de 
enkelte  store  Begivenheder,  som  afbryder  den,  saa  meget  mere  indgribende; 
der  er  selve  disse  Begivenheder,  som,  fordi  de  kun  sjældnere  forefalder, 
øger  Glæden  og  Spændingen  forud  for  deres  Tilbagekomst  og  bevarer  Frisk- 
heden, ogsaa  naar  de  gentages.  Der  er  omvendt  de  dagligdags  Ting  og 
Hændelser,  som  anderledes  kan  uddybes  og  optages  i  Kærlighed  og  Tak- 
nemmelighed. 

Det  kunde  tænkes,  at  den  lille  By  Ribe,  der  ligger  saare  afsides  og  fører 
en  meget  stilfærdig  Tilværelse,  netop  saa  udmærket  egnede  sig  til  at  være  et 
Opdragelsessted.    Byen  er  lille,  men   dens  Minder  er  store,  dens  Huse  er 

lave  og  ydmyge,  men  dens  Domkirke  er  stolt  og  prægtig,  dens  Beliggenhed 
er  paa  det  jævne  og  for  det  overfladiske  Blik  kedelig,  men  den  rammer  en 
Herlighed  for  den,  der  har  Evne  til  at  dvæle.  Livet  gaar  i  den  til  daglig 
saa  slidelig  med  graat  i  graat,  men  der  er  Dage  i  Aaret,  hvor  det  blus- 
ser op,  og  hvor  ingen  kan  unddrage  sig  dets  Kalden.  Og  det  er  paa- 
virket af  den  omgivende  Natur  i  en  Grad,  som  ingen  Københavner  paa 
Forhaand  forstaar. 

Nu  hører  vi  først  lidt  om  Byens  Historie,  dernæst  om  dens  Omgivelser 
og  saa  om  Nutidslivet  i  den. 

Fra  Skagen  indtil  Blaavandshuk  ejer  Jylland  ikke  en  eneste  naturlig 
Havn  og  har  en  Kyst,  som  langt  mere  skræmmer  end  indbyder:  de 
golde  Klitter  paa  Stranden,  de  farlige  Revler,  som  Brændingen  brydes 
mod  ude  i  Havet.  Og  uheldigvis  vender  denne  Kyst  frem  netop  mod  de 
Lande,  hvorfra  Danmark  i  første  Række  skulde  hente  Paavirkning  til  Øgelse 
af  sin  Kultur,  fordi  det  er  dem,  der  fra  Middelalderen  har  været  de  vig- 
tigste Foregangslande,  England,  Frankrig,  Nederlandene,  Rhinlandene.  Saa 
meget  mere  Betydning  maatte  det  da  faa,  at  Kysten  fra  Blaavandshuk  til 
Danmarks  Sydgrænse  skifter  Karakter.  Ganske  vist  fortsættes  Klitrækken, 
men  nu  paa  Øer,  der  skærmer  om  et  roligt  Hav,  til  hvilket  der  mellem 
Øerne  fører  dybe  Løb  ind.  Een  Ting  har  Skibene  inde  bag  Ørækken:  Læ. 
Men  de  Steder,  hvor  Skibe  kan  lægge  til,  er  alligevel  kun  faa,  fordi  Ind- 
havet er  fladt  og  grundt  og  ved  Ebben  ligger  tørt  med  Undtagelse  af  de 
smalle  Løb.  Disse  er  udhulede  af  Aaløbenes  Vand  inde  fra  Fastlandet,  og 
Aaernes  Mundinger  bliver  derfor  de  naturlige  Anlægssteder.  Men  alle 
Steder  i  Aamindeme  kan  man  ikke  lægge  til,  for  ogsaa  Landet  vidt  og 
bredt  sættes  ved  stærkere  Flod  under  Vand,  saa  ingen  Varer  vilde  kunne 
udlosses  uden  Fare  for  at  skylles  bort,  ingen  Telte,  Boder,  Huse,  Byer 
faa  sikkert  Fæste  og  ingen  Markeder,  Sammenkomster  afholdes.  Først 
paa  de  Steder  oppe  i  Aaerne,  hvor  Bredderne  bliver  saa  høje,  at  de  ikke 
er  udsatte  for  sædvanlig  Flod,  er  Lejlighed  til  at  tage  faste  Boliger,  og 
paa  saadant  et  Sted  er  netop  Ribe  blevet  til.  Der  er  andre  Aaløb  baade 
sydligere  og  nordligere  end  Ribeaa,  som  falder  ud  i  Lagunehavet  paa  Sønder* 

Jyllands  Vestkyst,  men  Ribeaa  har  faaet  det  ældste  og  største  Byanlæg, 
fordi  den  var  den  mest  sejlbare,  og  fordi  det  største  Opland  kunde  samles 
her.  Det  blev  efterhaanden  meget  stort;  thi  Jyllands  Indførsel  og  Udførsel 
kom  for  største  Delen  til  at  gaa  over  denne  By,  den  blev  Porten  til  Vest- 
og  Sydeuropa,  hvor  man  forsynede  sig  med  fremmede  Varer  som  Klæde  og 
Vin,  og  hvorfra  Landets  egne  Produkter,  Korn,  Flæsk,  Smør,  Fisk  og  Heste 
udførtes;  i  senere  Tid  især  Stude. 

Ingen  By  omtales  saa  tit  i  Middelalderens  Folkeviser,  eller  rettere, 
Ribe  er  i  Folkeviserne  omtrent  det  samme,  som  om  der  havde  staaet  By 
alene,  »Hr.  Esbern  drager  til  Ribe,  det  Skarlagen  ny  at  købe.  4  De  sam- 
mensvorne mod  Erik  Klipping  »red  dem  til  Ribe  og  lode  dem  Klæder 
skærec.  Valdemar  Sejr  siger:  »Vi  ville  fare  til  Ribe  i  Aar,  vi  skulle  vel 
Smede  til  Lande  faa«.  Det  er  Ribe  som  det  Sted,  hvor  det  største  Udvalg 
af  Varer  og  de  bedste  Haandværkere  fandtes.  Liden  Kirsten,  Kong  Valde- 
mars Søster,  vil  Kongen  i  sin  Harme  lade  alle  træde  paa,  da  hun  er  død: 
»Vi  begraver  hende  paa  Riber  Gade,  hver  Dag  under  vor  Hesteplade«.  Det 
er  Byen  med  den  store  Færdsel.  I  Visen  om  Karl  Algotsen  omtales  Gan- 
gere, »der  i  Ribe  randene  Over  Ribe  udførtes  de  gode  danske  Stridsheste, 
de  var  berømte  vidt  om  i  Europa.  I  en  islandsk  Vise  bliver  en  Adelsmand 
dræbt  af  sin  Følgesvend  paa  Vejen  fra  Ribe.  Det  er  Ribe,  der  er  kendt  over 
hele  Norden  som  det  Sted,  hvor  Folk  søgte  til  og  fra.  »Det  skal  hun  have 
til  Skrædderløn:  Ribe  og  saa  alt  Riberlen«.  Det  er  Byen,  der  gav  Kongen 
de  store  Indtægter  gennem  Tolden.  Tovelil  siger :  »Han  gav  mig  Len,  han 
gav  mig  Gods:  Ribe  og  Ringsted  og  Lund  derhos  c.  Det  er  de  tre  Midt- 
punkter i  hver  af  Rigets  Hoveddele.  Riber-Ulf  er  »Kongen  tro  og  huld«. 
Kongens  bedste  Mand   maa   have  Kongens   bedste  Len.     »Der  gaar  Dans 

paa  Riberbro,  Slottet  det  er  vundet for  Erik  Kongen  hin  Unge.«    Denne 

Fortælling  er  maaske  historisk  og  at  henføre  til  Erik  Plovpenning.  Saa 
er  der  endelig  Visen  om  Dronning  Dagmar,  der  laa  udi  Ribe  syg,  og  Kong 
Valdemar,  der  sprængte  til  hendes  Dødsleje  saa  hurtigt,  at  der  han  kom  til 
Ribe,  da  var  han  Mand  alene,  mens  han  fra  først  af  var  fulgt  af  hundrede 
Svende,    At  Dagmar  er  død  i  Ribe,  er  historisk,  men  gennem  Folkevisens 

Skildring  er  Ribe   bleven  omgivet  med  det  fejreste  poetiske  Skær  fra  vor 
Middelalder. 

Med  Handelen  kom  Kulturen.  Ogsaa  Kristendommens  Udbredelse  har 
fulgt  de  givne  Handelsveje.  I  en  Handelsby  som  Ribe  samledes  baade  d^ 
Købmænd,  der  hørte  hjemme  i  kristne  Lande,  og  de  nordiske  Købmænd,  der 
paa  Færd  til  kristne  Lande  selv  var  bleven  døbte.  Derfor  blev  det  naturligt, 
at  Ansgar  c.  860  grundede  sin  anden  Kirke  i  Danmark  her.  Og  ligesom 
Missionærerne  i  sin  Tid  over  Ribe  kom  til  Danmark,  saaledes  drog  her- 
udfra Pilegrimsfærderne  senere,  da  Landet  var  bleven  kristnet,  lige  til  det 
hellige  Land.  Paa  to  Døgn  kom  man  fra  Ribe  til  Mundingen  af  Maas- 
floden  i  Holland,  paa  to  Dage  og  een  Nat  videre  til  Cornwall  i  England, 
derfra  paa  een  Dag  til  Bretagne  i  Frankrig,  derfra  i  tre  Døgn  til  det  berømte 
Valfartssted  St.  Jakob  i  Spanien  og  saaledes  videre.  Saadan  fortæller  en 
gammel  Forfatter  fra  før  1100.  Op  til  omtrent  1300  kan  vi  følge  den 
Strøm  af  gejstlige  og  Pilegrimme,  der  agtede  sig  til  Spanien,  til  Rom,  til 
Jerusalem,  og  som  sejlede  ud  fra  Ribe.  Og  den  Strøm  af  unge  Klerke  og 
Adelsmænd,  der  søgte  til  Midtpunktet  for  Datidens  Kultur,  Paris,  har  sik- 
kert ogsaa  brugt  denne  Rute,  og  det  samme  gælder  den  danske  Kongedatter 
Ingeborg,  Valdemar  Sejrs  og  Knud  den  Sjettes  Søster,  da  hun  skulde  drage 
til  Frankrig  for  at  ægte  dets  Konge. 

Fra  Ribes  Middelalder  staar  den  Dag  i  Dag  Domkirken  vidtsynlig  i 
mange  Mils  Omkreds  og  dertil  det  lave  Voldsted  af  Kongeborgen  Riberhus. 

Domkirkens  Bygning  begyndtes  af  den  Biskop  Ture,  der  sammen  med 
fem  andre  Bisper  faldt  ved  Fodevig  1134  kæmpende  for  Kong  Niels.  Den 
hører  saaledes  det  12.  Aarhundrede  til  og  er  jævnaldrende  med  Domkirkerne 
i  Viborg  og  Lund.  De  ligner  ogsaa  hinanden  som  tre  Søstre,  men  dels  op- 
rindelige Forhold  ved  Kirken  i  Ribe,  dels  senere  Forandringer  har  gjort, 
at  denne  synes  mægtigere,  friere  og  lysere  end  dens  Slægtning  i  Viborg. 
Den  har  ikke  et  fladt  Loft  som  Viborgs  Langskib,  men  vidtspændte  og 
højtliggende  Hvælvinger  med  store  Vinduer  under.  Mærkelig  er  den  ved 
sit  Raaemne.  Her  faar  Ribes  Beliggenhed  sin  Betydning  paa  dobbelt  Maade. 
I  Ribes  Omgivelser,  Marsken,  flndes  der  ikke  og  kan  ifølge  Betingelserne 

for  Marskens  Dannelse  ikke  findes  en  Sten  saa  stor  som  en  Haand,  end- 
sige en,  der  kunde  bruges  til  Byggemateriale,  og  at  faa  Istidens  Granit- 
blokke hid  oppe  fra  Landet  var  altfor  besværligt.  Men  Søvejen  var  glant 
og  lige,  og  ind  gennem  Maases  Munding,  som  vi  nævnede  før,  er  Skib 
paa  Skib  kommet  glidende  fra  Ribe  og  er  stævnet  op  ad  Rhinen.  Højt 
oppe  ved  denne  Flod  og  umiddelbart  ved  den  fandtes  i  Stenbrud  et  i 
mange  Maader  fortræfieligt  Raaemne,  let  af  Vægt  og  let  at  bryde  og  til- 
danne. Det  var  en  størknet  og  sammenpresset  Masse,  Tuffen,  som  tidligere 
Jordperioders  Vulkaner  havde  aflejret.  Maaske  bar  dog  Ribeskudeme  ikke 
behøvet  at  hente  den  her  højt  oppe  ved  Brudene,  men  har  kunnet  til- 
handle sig  Stenene  i  Holland,  hvor  der  altid  var  store  Oplag  af  dem  til 
Bygningsbrug,  Hollands  egen  Jord  er  jo  ligesom  Ribes  Omegn  Marsk  uden 
Bygningssten,  og  det  maa  være  Hollænderne,  der  først  har  lært  Ribebis- 
perne at  udnytte  det  Materiale,  de  selv  søgte  andensteds. 

Hvilket  broget  Billede  har  ikke  frembudt  sig  i  Middelalderen  paa 
Ribeaaens  grønne  Bredder,  hvor  for  længst  al  virkelig  Sejlads  er  ophørt. 
Skib  paa  Skib  er  kommet  over  Havet  med  sit  Kastel  for  og  bag  og  sin 
Ladning  af  de  gulgraa  Tufsten  midtskibs.  For  og  agter  har  der  vel  under 
Dækket  været  anbragt  en  Del  Tønder  med  Vin,  der  kom  fra  samme  Egn 
som  Stenene,  og  Båller  med  flamsk  Klæde  har  vel  ogsaa  været  med  om 
Bord.  Danske  Pilegrimme  paa  Hjemrejse  har  været  glade  ved  for  før- 
ste Gang  efter  lang  Tids  Forløb  at  høre  deres  Modersmaal  fra  Søfolkenes 
Mund  og  frit  at  kunne  lade  Tungen  løbe  om  alle  udstandne  Genvordighe- 
der og  de  mærkelige  Ting,  de  havde  set  i  de  fremmede  Lande.  Købmænd, 
hvis  Modersmaal  egentlig  var  Nedertysk,  har  vel  formaaet  at  være  Tolke 
mellem  Skipperen  og  en  fransk  Munk,  som  havde  Ærinde  til  et  af  sin 
Ordens  Klostre  i  Danmark.  Vanskeligt  har  det  været,  selv  naar  Dagstid 
og  Tidevande  tillod  det,  at  pejle  Knudedyb,  som  mellem  de  lave  Klitøer 
førte  op  til  Ribeaa,  omend  Domkirkens  Taarne  allerede  herude  kunde  vise 
Vej.  Og  Sejladsen  op  ad  Aaen  med  det  slangebugtede  og  grundede  Løb  har 
heller  ikke  været  let,  særlig  naar  man  skulde  forbi  et  Skib  for  Udgaaende. 
Fra   det   lød  Brægen  af  Stude  og  Vrinsken  af  Heste,   som   oven  i   Købet 

slog  med  Hovene  i  Dækket,   og  et  Vindpust  førte  maaske  en  stram  Lugt 
over  til  det  Skib,  der  gik  op  ad  Aaen,  en  Lugt  af  Sild  og  Klipfisk,   som 
tilligemed  Smør  og  Flæsk  udgjorde  den  døde  Ladning.  Maaske  har  der  i  For- 
stavnen staaet  en  ung  Klerk  og  stirret  fremad,  skønt  han  godt  vidste,  der 
var  langt  til  hans  Ønskers  Maal,  det  fjerne  Paris,  hvortil  han  droges  ikke 
blot  af  sin  Lærdomstrang,  men  ogsaa,  fordi  hans  Fantasi  var  fyldt  med  Bille- 
der af  alt  det  Liv  og  den  Skønhed,  der  ventede  ham  der.     Og  ved  hans 
Side  har  en  gammel  Ridder  staaet,  der  ikke  vidste  bedre,  end  mens  han 
endnu  var  vaabenfør  at  komme  til  at  slaa  et  Slag  blandt  de  vantro,  der 
trængte  Jerusalem,  ja  maaske  helst  af  alt  vilde  lade  sit  Liv  i  den  Jord, 
hvor  Kristus  havde  ofret  sit.    Saa  lagde  man  endelig  til  ved  Bolværket, 
og  mens  Vintønderne  var  lette  at  rulle  i  Land,  og  Klædeballeme  ogsaa  let 
transporteredes  bort,  mens  den  fremmede  Munk  søgte  det  Kloster,  der  var 
ham  anbefalet,  og  Købmændene  deres  Herberge,  og  Pilegrimmene  begyndte 
med  i  nærmeste  Kirke  at  takke  Gud  for  den  lykkelig  overstaaede  Rejse, 
var  det  vanskeligere  Sten  for  Sten  at  losse  TufiTen.    Bispen  selv  havde  sendt 
nogle  af  sine  Kannikker  ned  for  at  undersøge  Ladningen,  som  med  Utaal- 
modighed  var  ventet.    Nogle   Herremænd,   der   havde  ført  de  Heste,  de 
havde   opdrættet,   til   Ribe   til   Salg,   er  drevet  herned  for  at  se,   hvilken 
Købmand  Vinen  skulde  lagres  hos,   og  de  Studedrivere,   der  var  kommet 
Ugers  Rejse  med  deres  Flok  over  de  sorte  Heder,  havde  nu  gode  Stander 
til  med  Øjne  og  alle  Sanser  at  sluge  de  uvante  Fremtoninger  og  til  med 
Jydsk  langsom  Nysgerrighed  at  fritte  de  ankomne  Skibsfolk,  før  de  vendte 
tilbage  til  deres  afsides  Hjembygd.     Stude-Karre  paa  Karre  med  Tufsten 
skumplede  saa  langsomt  hen  paa  Domkirkepladsen,  hvor  Kirken  stod  halv- 
færdig med  Stilladser  om,  hvor  der  atter  mødte  en  Liv  og  Røre,  hvor  Kra- 
nerne knirkede,  og  Arbejdsmændene  raabte  i  Takt,  naar  Stenene  blev  hej- 
sede til  Vejrs,  og  hvor  Hamre  og  Mejsler  sang,  idet  Stenhuggeren  slog  dem 
mod  Stenene.    Saadan  er  det  gaaet  Aar  for  Aar,  indtil  endelig  Kirken  har 
kunnet  blive  viet  og  Messen  sunget  i  den.    Ved  denne  Lejlighed  har  sik- 
kert ogsaa  Kongen  været  i  Ribe.     Da  er  Stedets  Livlighed  for  en  Tidhte- 
ven   forøget,  idet  Folk  fra  det  halve  Jylland  er  søgt  did,   dels  de,   ^^^ 

havde  Klage  og  Kære  at  fremføre  for  Koogen  og  Gunst  og  Gave  at  udbede 
sig,  dels  de,  der  kunde  gøre  Forretninger,  hvor  baade  smaa  og  store  kom 
sammen,  og  endelig  de,  der  kun  dreves  af  Nysgerrighed. 

Noget  lignende  som  den  Pebling,  der  under  Domherrernes  Tugt  og 
Tilsyn  i  det  12.  Aarhundrede  opfostredes  ved  Domskolen  i  Kirkens  Læ, 
daglig  paa  sin  Skolevandring  kunde  blive  Vidne  til,  har  ogsaa  Drengene 
i  Ribe  i  vore  Dage  i  et  kortere  Spænd  af  Tid  kunnet  følge.  Fra  1883  til 
1904  foretoges  en  grundig  Udbedring  af  den  ærværdige  Kirke.  Stilladser 
var  atter  rejst  om  hele  Bygningen  til  det  øverste  af  Taarnene  og  indvendig 
til  Hvælvingernes  Issepunkt.  Og  kyndig  og  varsom  Haand  har  rettet, 
hvad  der  i  Løbet  af  otte  Aarhundreder  var  blevet  vrangt,  og  tilføjet,  hvad 
der  helt  var  forsvundet.  Ikke  blot  Mennesker  havde  været  onde  ved  Byg- 
ningen og  Ildsvaade  mishandlet  den,  men  ogsaa  Naturen  selv  har  handlet 
ilde  med  den.  Stormfloder  har  sat  deres  Vand  ind  over  dens  Tærskel; 
en  Orkan  fra  Vesten  bragte  Julemorgen  1283  Kirkens  store  Taarn  til  at 
falde  ned,  saa  de  nærmeste  Hvælvinger  knustes,  og  mange  Mennesker  om- 
kom. Og  mere  end  af  øjeblikkelige  Ulykker  var  Kirken  bleven  medtaget 
af  Vinterstormenes  stadige  Angreb  paa  dens  Mure.  Den  oprindelige  Tuf- 
beklædning var  skallet  af,  og  Kirken  gjorde  udvendig  Indtrykket  af  at 
være  opført  af  Tegl.  Saaledes  har  Ribes  ejendommelige  Beliggenhed  med 
de  stærke  Vestenvinde  og  i  den  lave  Marsk  haft  Betydning  ogsaa  for 
Domkirken.  Nu  ved  Udbedringen  kom  atter  Tufstensladning  paa  Tufstens- 
ladning  fra  Rhinen,  saa  den  igen  fik  sit  gamle  Raaemne.  Af  Historie  har 
Ribedrengene  kunnet  lære  en  Del  hos  Domkirken,  og  Indtryk  af,  hvad  der 
er  skønt,  har  de  modtagelige  iblandt  dem  ogsaa  kunnet  nemme,  alt  efter  som 
Stilladserne  nedtoges,  og  Kirken  viste  sig  forynget.  De  runde  Buers  rolige 
Vægt  paa  Korslutningen,  i  Galerier,  Vinduer  og  Blindinger,  den  store 
Rytme  i  de  vidtspændte  Hvælvinger,  den  rige  Lysvirkning  og  Farvespillet 
i  Granitten,  Sandstenen  og  TufiTen,  de  prægtige  søjlebaarne  Galerier  over 
Sideskibene.  Og  da  Kirken  paa  ny  skulde  aabnes,  kom  Landets  æld- 
gamle Konge  Kristian  9.  til  Stede  med  et  Følge  af  Landets  bedste  Mænd. 
Den  Dreng,  der  saa  Kongen,  vil  som  gammel  Mand  ved  1960  kunne  for* 

Fig.  208.     Ribe  Domkirke. 

tælle  om  en  Fyrste,  hvis  egne  Erindringer  gik  tilbage  til  1830,  til  Frederik 
6.8  Dage.  Og  maaske  vil  ban  i  et  Danmark,  som  atter  er  belt  og  frit, 
kunne  huske  de  Tusinder  af  Sønderjyder,  der  den  Dag  stævnede  til  Ribe, 
fordi  de  selv  under  fremmed  Aag   følte  sig  som  Led   af  det  danske  Folk 

paa  dettes  Højtidsdage  og  vilde  hilse  den  Konge,  der  kan  et  Aar  havde 
hersket  over  dem,   men   som  de  var  knyttede  til  med  Troskabens  Baand. 

Riberhus  har  noget  vanskeligere  ved  at  nære  Fantasien,  eftersom  det 
kan  er  et  Voldsted.  Over  Graven,  hvor  Sivene  rasler,  kommer  man  ind 
paa  nogle  grønklædte  Høje,  hvor  som  ved  Lejre  Faarene  græsser  paa 
Vold.  Man  har  vanskeligt  ved  at  genopbygge  sig  Borgen,  som  den  saa  ad, 
dengang  Kong  Niels  1127  her  holdt  sin  Søn  Magnas'  Bryllup,  thi  i  Ribe 
kunde  alt  Bryllnpsudstyret  bedst  faas.  Derfor  var  det  vel,  at  ogsaa  Val- 
demar Sejr  102  Aar  efter  fejrede  sin  Søn  Valdemar  den  Unges  Bryl- 
lup her.  Fire  Aar  efter  1127  laa  Magnus  slagen  paa  Valen  ved  Fodevig, 
to  Aar  efter  1229  ramtes  Valdemar  af  Vaadepilen  paa  Refsnæs.  Siden  har 
Borgen  været  underkastet  skiftende  Skæbner,  hvoraf  i  hurtig  Følge  enkelte 
skal  fremhæves:  Her  overraskede  Hertug  Abel  Erik  Plovpennings  Døtre 
og  Hof,  her'*  døde  Kristoffer  1.  bandlyst;  i  ti  Aar  havde  Grev  Gert  af 
Holsten  det  inde.  »Kong  Volmer  stod  i  Halle  og  delte  Borg  og  Land  . .  . 
Til  Kalv  jeg  giver  Ribe,  der  kan  han  gaa  paa  Græs.  c  Lige  ned  til  Tor- 
stenssonfejden  1644,  da  Slottet  flere  Gange  belejredes  af  Fjender  og  Venner. 
Da  havde  Danskerne  faaet  hejst  Kanoner  op  paa  det  store  Domkirketaams 
flade  Tag  og  beskød  herfra  Svenskerne  paa  Slottet. 

Riberhus  Slotsvold  er  rigtig  et  Sted  til  at  lege  Krig  paa.  Kampen  gaar 
med  Brydning  og  paa  Næverne  løs,  baade  naar  det  gælder  om  at  forsvare 
den  snævre  Adgang  og  om  at  storme  op  ad  Voldskraaningen.  Men  naar 
Ven  og  Fjende  forpustede  og  forkradsede  bar  sluttet  Forlig,  og  de  udmat- 
tede strækker  sig  ved  Siden  af  hinanden  paa  Skrænten,  kan  det  være, 
deres  Tanker  faar  Ro  sammen  med  deres  Kroppe,  og  maaske  uden  at 
gøre  sig  det  selv  klart,  gribes  de  af  Naturen  og  Landskabet.  Det  er  ble- 
vet henimod  Aften,  og  Himlen  skumrer  bag  om  Ribe  By,  som  Drengene 
har  i  Ryggen  paa  sig.  Men  ligefor  dem  er  Solen  gaaet  ned,  og  i  Disen 
ade  over  Havet  farves  Himlen  pragtfuldt  rød  mellem  Skystriberne,  og  et 
Genskin  af  det  røde  falder  ogsaa  hist  og  her  paa  Aaens  Vande,  der  slange- 
bugtet  kan  følges  langt  ud.  Over  den  store  flade,  næsten  ubeboede  Marsk- 
slette sænker  Mørket  sig  ganske  stille  og  jævnt,  mens  Solglansen  trækker 

sig  længere  og  længere  i  nordlig  Retning,  og  mens  Dampene  stiger  op  af  > 

Engene.  Langt  ude  kan  endnu  Indhavets  Strime  skimtes  og  bag  den  Øerne, 
hvor  Fyrene  tændes.  Stilheden  for  Øje  og  Øre  synes  dobbelt  stor,  naar 
den  brydes  af  en  Flok  Vildænder,  der  er  skræmmede  op  af  Sivene,  af  en 
forsinket  Stork,  der  paa  brede  Vinger  stiler  hjem  mod  Reden  paa  Hus- 
taget, af  en  Hunds  fjerne  Gøen  eller  Faarets  Brægen  lige  ved  en.  Ogsaa 
Barnet  kan  da  gribes  af  Vemod,  af  Følelsen  af  noget,  det  ved  ikke  hvad. 
Da  bygger  maaske  Riberhus  sig  op  for  ham  bedre  end  før,  mens  han  i 
Leg  stormede  det,  og  Fortidens  Skikkelser  bliver  levende. 

Men  Sommeraftenen  er  ogsaa  dejlig  i  Ribe,  naar  man  nede  paa  Aa- 
bredden,  hvor  Vandmøllens  Brus  fornemmes,  stille  løsner  en  Baad  og 
med  dæmpede  Aareslag  ror  sig  op  ad  Aaen,  mod  Strømmen.  Først  med 
Haver  paa  begge  Sider,  inde  i  Byen,  hvor  Vandet  er  delt  i  Bere  Arme,  der 
omslutter  Øer,  indtil  man  oven  for  Byen  kommer  ud  paa  den  brede  sam- 
lede Strøm,  der  synes  mindre  anselig  paa  Steder,  hvor  Sivene  har  faaet 
Lov  til  at  fylke  sig  ud  fra  Aabrinken.  Da  faar  man  Byen  mellem  sig  og  den 
sjunkne  Sol,  og  op  mod  den  endnu  klare  grøngraa  Himmel  tegner  sig 
Domkirkens  sorte  Skyggemasser  med  det  mægtige  Taarn  højt  til  Vejrs. 

Sommerformiddagen  derimod  skal  nydes  fra  dette  Taarns  Platform. 
Da  skinner  det  i  Solens  Straaler  lystigt  med  Farver;  Kirkens  gule  Tufsten 
med  det  blaagraa  Blytag  over;  Byens  røde  Hustage  mellem  Havernes 
mørkegrønne;  de  lysegrønne  Enge  baade  oven  for  og  neden  for  Byen, 
hvor  de  breder  sig  mere  og  mere  ad  Havet  til,  Havets  blaa  Stribe  og  de 
hvide  solbelyste  Klitter  paa  Fanø  og  Røm.  Man  har  ikke  Marskens  plan- 
rette Flade  saa  nær  ind  paa  sig  som  paa  Slotsvolden,  men  man  overskuer 
den  helt  mod  Nord,  indtil  den  hører  op  nær  Esbjærgs  rygende  Fabriks- 
skorstene, og  mod  Syd  indtil  langt  inde  i  Sønderjylland  Gassehøj  med  sin 
Kam  af  Kæmpehøje  som  et  Forbjærg  skyder  sig  fra  Geesten  frem  i  den. 
Aaen,  som  i  Aftes  afvekslende  var  skygget  og  flammerød,  iler  nu  munter 
sølvblaa  gennem  det  grønne. 

Det  er  Sommerens  Stilhed  over  Ribe,  men  den  har  ogsaa  sin  Uro  og 
sin  Larm.     Det  er,  naar  Høslættens  Dage   kommer,   da  mærkes  det,   at 

Ribe,  hvor  der  nu  er  liden  Industri  og  liden  Handel^  drager  en  væsentlig 
Del  af  sin  Næring  fra  Engene  deruden  om  lige  saa  godt  som  Landsbyerne 
langs  Marskens  Rand.  Høslætten  er  Aarets  Festtid  her  i  Vestslesvig.  Da 
hentes  Leerne  frem,  og  Byerne  genlyder  ved  Middagstid  af  Æggene,  der 
i  alle  Gaarde  bankes,  hares.  Hen  paa  Eftermiddagen  gaar  Folk  ud  i  En- 
gene med  Le  og  Rive,  Karle  og  Piger,  og  ihærdig  arbejdes  der  med  kraf- 
tige Drag  i  det  svære  Græs  indtil  henimod  Midnat;  saa  hviles  der  indtil 
det  første  Dagskær,  og  Arbejdet  holder  ved  indtil  hen  ad  Middag.  Efter 
Middagssøvnen  begynder  man  atter  ved  4 — 5  Tiden,  og  saadan  kan  det 
gaa  en  Maaned  igennem.  Da  stakkes  Høet  i  Tusinder  af  Kupler  ude  i 
Engene,  og  Læs  paa  Læs  køres  hjem  i  Laden.  Da  er  ogsaa  Børnene  med 
i  Engen  og  hjælper  efter  Evne  med  at  rive  og  stakke.  Men  tre  Søndage 
i  Træk  er  det  Holmesøndag.  Da  drager  alle  Folk  fra  Ribe  ud  i  Engene, 
Ribe  Holme,  som  næsten  helt  omsluttes  af  en  af  Aaens  Bugtninger.  Der 
færges  man  over  Aaen,  der  er  Karruseller  og  Beværtninger,  Dans  og  Lystig- 
hed til  den  lyse  Morgen,  og  er  man  træt,  lejrer  man  sig  i  den  dæmrende 
Nat  i  det  duftende  Hø.  Og  man  glemmer  aldrig^den  Nat.  Saadan  holder 
Ribefolkene  Skovtur,  for  de  har  tre  Mil  til  virkelig  Skov. 

Saa  efter  Høslætten  bliver  Heste,  Kvæg  og  Faar  drevet  ud  over  En- 
gene og  gaar  der  til  langt  ud  paa  Efteraaret.  Da  har  man  det  Syn,  som 
den  gamle  Bonde  i  Nørrejylland,  som  havde  været  Studedriver  i  sin  Ung- 
dom,  længtes  efter  endnu  en  Gang  i  sit  Liv,  inden  han  døde,  det  skønneste, 
han  havde  kendt:  at  staa  paa  Geestranden  og  lade  Blikket  glide  hen  over 
de  Tusinder  af  broget  Kvæg,  som  fremkalder  Afveksling  og  Liv  ude  paa 
de  store  Vidder.  Men  der  kan  komme  Øjeblikke,  da  al  denne  Herlighed 
staar  i  Fare.  Havet  kan  ved  Sommertide  gaa  ind  over  Landet  og  brede 
sig  over  hele  Fladen,  og  indtræfiTer  det  i  Høslættens  Tid,  kan  det  slagne 
eller  stakkede  Hø  bortføres  af  det,  tages  med,  naar  Floden  gaar  tilbage, 
eller  aflejres  langt  borte  i  Hundreder  af  Læs  sammendyngede.  Det  er  saa 
forholdsvis  ligegyldigt,  at  man  ikke  kan  skelne,  hvad  der  er  mit,  og  hvad 
der  er  dit,  det  meste  er  saa  medtaget,  at  det  er  ret  værdiløst.  Og  Dyndet, 
som  har  lejret  sig  over  Eftergræsningen,  gør  denne  ikke  til  at  æde  for  Kvæget. 

Langt  værre  er  dog  de  Stormfloder,  der  indtræffer  om  Efteraaret,  mens 
Kvæget  endnu  gaar  derude.  Naar  Vinden  gaar  om  i  Nordvest,  og  dens  uhyg- 
gelige Lyde  piber  om  det  høje  Domkirketaarn  og  rusker  i  de  lave  Landsby- 
straatage,  er  der  Fare  paa  Færde.  Da  er  det  kun  Kvinderne  og  de  mindre 
Børn,  der  bliver  hjemme,  da  maa  ellers  alle  ud  for  at  bjærge  Kreaturerne, 
inden  Floden  naar  sit  højeste.  De  ellers  saa  sindige  Vestjyder  bliver  da 
fulde  af  Uro  og  Fart,  højrøstede  og  kommanderende.  Endnu  er  der  Tid, 
for  Vandet  begynder  kun  saa  sagtelig  at  stige  i  Grøfter  og  Bække.  Faa- 
rene  er  man  først  ude  om,  for  de  er  de  mindste,  de  er  daarlige  Svøm- 
mere og  mest  forfjamskede,  men  de  maa  i  Vandet,  og  er  et  Faar  først 
begyndt,  følger  de  andre  efter.  De  skal  reddes  op  paa  de  højere  liggende 
Værfter,  der  hist  og  her  er  opkastede  ude  i  Fladen.  Saa  kommer  Turen 
til  Hornkvæg  og  Heste ;  nu  er  Vandet  steget,  og  de  maa  reddes  ved  Svøm* 
ning,  men  undertiden  kommer  man  for  sent  til  at  løse  deres  Hilder  eller 
Sammenkobling,  undertiden  er  de  saa  forfrosne,  at  de  ikke  magter  at  svøm- 
me.    Derfor  er  Hurtighed  saa  nødvendig.- 

>Men  ogsaa  blandt  Menneskene  kræver  Havet  ved  saadanne  Lejligheder 
sine  Ofre.  I  de  fleste  Byer  ved  man  at  fortælle  om  Folk,  der  i  en  eller 
anden  Stormflod  har  sat  Livet  til.  Eller  ogsaa  har  de  med  Nød  og  næppe 
bjærget  Livet  ved  at  binde  sig  fast  til  en  Ledpæl  eller  en  Mi^le.*  Her  har 
de  da,  rystende  af  Kulde,  maattet  friste  Livet,  indtil  Vandet  atter  sank, 
og  mangen  en  forvandt  aldrig  Følgerne  af  dette  Ophold.  Adskillige  er 
der  ogsaa,  der  har  staaet  en  Flodtid  eller  en  Nat  over  ude  paa  Havstokken, 
mens  man  ikke  inde  fra  Land  var  i  Stand  til  at  komme  dem  til  Hjælp. 
Baade  har  man  i  Almindelighed  ingen  af.  For  faa  Aar  tilbage  var  der 
en  modig  Mand,  der  som  en  anden  Søren  Kanne  red  gennem  Bølgerne 
langt  ud  i  Engene  og  reddede  to  fra  at  drukne.  Ved  en  Stormflod  nogle 
Aar  længere  tilbage  var  der  en  anden,  som  red  ud  og  bjærgede  en  Dreng, 
der  Natten  igennem  havde  holdt  Livet  oppe  paa  nogle  sammenbundne 
Kornneg.  —  Naar  Stormen  har  lagt  sig,  og  Havet  atter  er  veget  tilbage 
til  sit  vante  Leje,  da  sukker  Beboerne  over  de  Tab,  som  det  vrede  Hav 
har  ført  over  dem.  c     (M.  H.  Nielsen). 

Saadan  lærer  Børnene  ved  Ribe  tidlig,  at  Livet  ikke  blot  er  Leg,  at 
Værdier  kan  misles,  at  Liv  kan  staa  paa  Spil.  Det  maa  gøre  dem  alvor- 
lige, det  maa  gøre  dem  eftertænksomme,  hvert  eneste  ved,  hvad  Vinden 
er,  og  naar  det  er  Flodtid.  Men  sunde  Børn  retter  sig  let,  og  naar  saa 
Vinteren  kommer,  og  Frosten  sætter  i,  forvandles  Engene,  der  staar  helt 
ander  Vand,  til  de 
prægtigste  Skøjteba- 
ner, saa  man  kan  løbe, 
om  det  skal  være,  tre 
Sogne  igennem.  Da 
synes  de  igen,  at  Li- 
vet er  herligt,  naar 
de  glider  hen  over  de 
spejlblanke  Flader  . 
Men  saa  kan  IsBoden 
komme,  naar  Vesten- 
vinden og  Havets 
Tryk  fører  lamasser- 
ne fra  Kysten  ind  i 
Landet.  Jo  længere 
de  gaar  ind,  des  mere 
skrues  de  sammen, 
saa  de  kan  blive  høje 
som  Huse,  og  Iiskod- 

seme  virker  som  Kæmpeplove,  der  gaar  hen  over  Landet.  Jorden  hules 
nd.  Digerne  jævnes,  Veje  sønderskæres,  og  Mure  væltes,  og  Sporene  er 
ikke  udslettede,  naar  Foraaret  igen  klæder  Landet  i  grønt. 

Ribe  By  ligger  paa  en  Holm  og  dog  er  den  ikke  altid  gaaet  uskadt  ud  af 
Faren  fra  Havet.  1  den  største  StormBod,  der  kendes,  der  indtraf  Natten 
mellem  11.  og  12.  Oktober  1634,  stod  Vandet  5  Fod  højt  over  Domkirkens 
Gulv,  som  ligger  12—13  Fod  over  daglig  Højvande.  Da  gik  Floden  altsaa 
langt  op  paa  Geesten.    I  Byen  selv  omkom  kun  6  Mennesker,   men  langs 


Fig.  209. 
Tom  Petersen :  Vcå 

Blbe  Skibsbro 
underen  Stormflod. 

hele  Sønderjyllands  Vestkyst  druknede  mindst  11 — 12000,  saa  der  er  her 
Tale  om  en  Naturulykke  af  de  største.  For  Samtiden  kom  denne  »Guds 
forfærdelige  Syndflod«  til  at  staa  som  et  Varsel  o'm  Dommedag. 

Dog  selv  under  saadanne  Forhold  har  ikke  den  jydske  Humor  for- 
stukket sig.  I  Tanderup  lige  ved  Ribe  blev  kun  Gamle  Palle  i  Live  ved 
at  klynge  sig  til  en  Hanebjælke  i  Laden.  Da  han  bagefter  fik  at  vide,  at 
han  var  den  eneste  reddede,  skal  han  have  udbrudt:  >AaI  Gid  et  aller 
v^aer  gol<  Slet  saa  rædselsfuldt  var  det  ikke,  da  Konen  vaagnede  om  Nat- 
ten ved  Lyden  af  Vandet  i  Stuen  og  vækkede  Manden:  »Jøsses,  Tappen 
er  nok  gaaet  af  Øltønden«.  Han  op  og  i  Vand  til  Knæerne:  »A  tænker 
ellers,  te  her  er  mer  01  end  vort  eget«. 

Men  hvorfor  søger  man  ikke  at  skærme  de  store  frugtbare  Arealer  ved 
et  Havdige,  saaledes  som  Marsken  er  værnet  langs  Vesterhavets  Kyst  fra 
Frankrig  og  til  midt  op  i  Sønderjylland,  netop  til  det  Sted,  dansk  Bosæt- 
telse afløser  frisisk.  Marskens  Værdi  forringes  ved  Oversvømmelserne, 
gode  Græsser  og  Hvidkløver  trives  ikke  saa  godt.  Kornavl  og  virkelig  Kai- 
tur er  umulig.  Ja,  Aarsagen  har  været  den,  at  Ribe  ikke  har  evnet  at 
gøre  sig  gældende,  fordi  den  siden  1864  er  bleven  en  fattig  By.  Mere  end 
tre  Fjerdedele  af  dens  Opland  kom  ved  Fredslutningen  til  at  ligge  Sønden 
for  Grænsen,  som  den  kun  er  6000  Meter  Qemet  fra.  Alle  Varer,  der  fra 
Ribe  skal  føres  ind  over  den  tyske  Grænse,  maa  svare  saa  høj  en  Told, 
at  det  slet  ikke  lønner  sig  for  Nordvestslesvigs  Befolkning  at  købe  dem 
her.  Og  hvad  den  havde  af  Opland  tilbage,  gik  ogsaa  for  største  Delen 
tabt,  da  den  nye  By  Esbjærg  anlagdes  med  sin  store  Havn,  og  Trafikken 
herpaa  efterhaanden  tog  til.  Over  den  udføres  alle  Vestjyllands  Produkter, 
som  i  ældre  Tid  gik  over  Ribe,  og  indføres  alt,  hvad  Vestjylland  har  Brag 
for.  Ribes  Havn  er  nemlig  for  længst  ophørt  at  benyttes.  Nutidens  Skibe 
er  for  store,  Aaen  er  sandet  til  og  dens  Løb  for  bugtet  og  besværligt. 

Men  Ribes  Fattigdom  og  Stillestaaen  har  gjort,  at  Byen  har  bevaret 
et  gammeldags  Præg.  Der  kommer  ingen  nye  Folk  til,  som  kræver  nye 
Huse,  og  man  har  ikke  Raad  til  at  bygge  de  gamle  om.  Derfor  er  det 
ikke  blot  Domkirken,   der  genkalder  gamle  Tider.    Men  det  er  dog  ikke 

saa  Qeme  Aarhundreder,  som  Gaderne  bevarer  Erindringen  om.  Det  er  fra 
Middelalderens  Slutningstid,  at  der  endnu  staar  nogle  Storkøbmænds  Huse 
af  røde  Munkesten,  og  der  er  Bindingsværkshuse  med  øverste  Stokværk 
ragende  frem  over  det  nederste  fra  Aarhundredet  efter  Reformationen,  som 
endnu  adskillige  Gader  er  fulde  af.    Et  af  de  røde  Munkestenshuse  er  blevet 


F!g.  210.     Marsken  ved  Tønder. 


til  RaadhuSy  og  ogsaa  dets  Indre  er  morsomt.  Der  kan  man  i  et  lille  Mu- 
seam  se  Byens  gamle  Lov  paa  en  lang  Pergamentstrimmel,  den  berømte 
Riberret,  og  der  kan  man  prøve  Æggen  paa  Byens  Skarprettersværd  og  faa 
Pinselsredskaber  fra  barbariske  Tider  spændt  om  sig.  Gaderne  er  krumme 
og  snævre,  nogle  rene  Slipper,  men  der  er  rigelig  Plads  til  Haver.  Kasta- 
niers hvide  Blomsterlys  og  Lindeblomsters  Duft  hører  med  til  Byens 
Hygge.  Men  der  er  ogsaa  andre  Lugte,  man  medtager.  Lugt  af  Ko  og 
Møg  og  Dynd  og  Hø.    Alt  det  sammenarbejdet,  det  er  Ribe. 


Lmode  oK  Folk.    I. 

IX.  SØNDERJYDSKE  FJORDE. 
Fra  Skamlingsbanken  ser  man  flere  Mile  Syd  paa  ind  i  Sønderjylland. 
Næsten  lige  under  ens  Fødder  ligger  det  lille  aflange  Vand  Hejlsminde 
med  snæver  Hals  og  bredere  Flade  indenfor,  det  første  Indvand  efter  Kol- 
ding Fjord.  Det  skulde  egentlig  slet  ikke  nævnes  her,  saa  lille  er  det, 
hvis  det  ikke  dannede  det  østligste  Stykke  af  den  nuværende  Grænse  mel- 


Fig.  211.    SUrup  Kirke  ved  Haderslev  Fjord. 

lem  Danmark  og  Tyskland.  Længere  oppe  er  der  intet  af  Naturen  givet 
Skel,  for  KærmøUeaa,  der  munder  ud  i  Noret  og  paa  en  Strækning  afmær- 
ker Grænsen,  er  saare  ubetydelig.  Grænsen  er  draget  helt  vilkaarlig  op  i 
Landet ;  paa  den  ene  Side  af  en  Grøft  eller  et  Hegn  er  man  i  Danmark,  paa 
den  anden  Side  er  man  i  Tyskland.  Land  og  Folk  er  det  samme  Nord 
og  Syd  for  Skellet,  det  vil  sige  dansk  paa  begge  Sider.  Derfor  har  vi  Lov 
til  at  inddrage  ogsaa  de  næste  Fjorde  i  en  Skildring  af  Jylland.  Jylland 
hører  ikke  op,  hvor  Grænsepælene  staar. 

Ved  Haderslev  møder  vi  den  første  Fjord,  der  til  en  vis  Grad  kan 
sammenlignes  med  Mariagers.  Ikke  ved  sin  Længde,  der  kun  er  to  Mil 
mod  Mariagers  fem,  men  ved  sin  Smalhed.  Længden  vil  dog  blive  an- 
seligere, hvis  vi  har  Lov  til  at  regne  Haderslev  Dam  med.  Haderslev 
By  ligger  ganske  vist  inderst  ved  sin  Fjord,  saaledes  som  f.  Eks.  Vejle. 
Men  i  Steden  for  det  flade  England,  der  Vester  ind  fortsætter  VejleQord 
bag  om  den  Holm,  hvorpaa  Byen  ligger  mellem  Vand  og  Eng,  strækker 
der  sig  Vest  for  Haderslev  en  smal  Indsø  som    Forlængelse  af  Fjorden 


Fig.  212.    Gammel  Gaard  af  Egeplanker  ved  Haderslev  Fjord. 

over  en  halv  Mil  længere  op  i  Landet.  Ved  et  smalt  og  ganske  kort  Afløb 
staar  Søen  i  Forbindelse  med  Fjorden,  saadan  som  Mælaren  ved  Stock- 
holm forener  sig  med  Saltsjøn.  Da  Søens  Overflade  ligger  to  Meter  over 
Fjordens,  kan  Afløbet  drive  en  Vandmølles  Hjul.  Haderslev  selv  ligger  alt- 
saa  ogsaa  paa  en  Holm,  men  mellem  Vand  mod  Øst  og  Vand  mod  Vest,  og 
da  Dalstrøget  ikke  som  ved  Vejle  er  bredt,  men  Bakkerne  fra  Nord  og  Syd 
nærmer  sig  Byholmen,  har  Byen,  efterhaanden  som  den  voksede,  ikke 
kunnet  faa  Plads  paa  denne  alene,  men  har  maattet  kravle  op  paa  Høj- 
derne baade  mod  Nord  og  Syd.  Den  danner  en  Bro  tværs  over  det  lave 
med  en  Pille  midt  i.  Holmen,  og  et  Brohoved  paa  hver  Bred. 

I  een  Henseende  ligner  Haderslev  Fjord  slet  ikke  Mariager.  Her  er 
ikke  Lyng  og  usle  Sandmarker  og  forpjusket  Ege-  og  Bøgekravl,  mere 
Krat  end  Skov.  Ganske  vist  har  Istidssmeltevandet  vadsket  noget  Ler  ud 
af  de  nærmeste  Skraaninger  mod  Vandet,  men  Fjorden  snor  sig  ellers  mel- 
lem  de  frugtbareste  Marker  med  levende  Hegn,  saadan  som  de  allerede 
mødte  os  omkring  Kolding,  og  Bøgeskove  glider  fra  Bakkehældene  helt  ned 
til  Fjordspejlet.  Hvor  Skoven  slipper  paa  den  ene  Side,  tager  den  fat  paa 
den  anden,  og  somme  Steder  sejler  man  mellem  Skov  paa  begge  Sider. 
Fjorden  gaar  i  mange  Krumninger,  og  for  hver  ny  saadan  viser  den  nye 
Skønheder.  Den  er  den  blideste  af  de  østjydske  Fjorde,  og  den  ligner 
helt  igennem  mere  en  Flod  end  en  Datter  af  det  salte  Hav.  Et  Sted  lig- 
ger en  venlig  Kirke  lige  i  Skovbrynet,  længere  inde  ligger  en  anden  venlig 
Kirke,  hvidkalket,  spirprydet,  ganske  ensomt  nede  ved  Fjordens  Sivkrans, 
kun  med  sin  hyggelige  Præstegaard  ved  Siden.  En  tredje  Kirke  troner 
højere  oppe,  men  skærmet  af  en  Aas,  der  hæver  sig  beherskende  op  over 
alle  de  andre  Bakker.  Hveden  staar  gyldenrød  struttende  paa  Markerne, 
de  vilde  Roser  blusser  i  Hegnene,  Abildgaardene  slutter  sig  kælent  om  de 
velholdte  Huse.  Alt  tyder  paa  en  Velstand,  der  ogsaa  strækker  sig  ned  til 
Smaakaarsfolk ,  mens  Mariager  Fjord  gaar  gennem  Østjyllands  magreste 
Strøg. 

De  sidste  tre  Fjerdingvej  har  man  Udsigt  til  Haderslev,  skønt  Sejlad- 
sen endnu  besværes  ved,  at  man  skal  sejle  uden  om  fremskydende  lave 
Engører.  Op  over  Byen  paa  Byholmens  højeste  Del  knejser  Frue  Kirkes 
svære  røde  Murmasse;  paa  begge  Sider  af  den  sænker  Husene  sig  for  igen 
at  ride  op  ad  Højder.  Men  Kirken  igen  beherskes  bagude  af  Bøghoved, 
en  sjældent  smukt  rundet  Kuppel,  som  synes  mægtigere,  end  den  er,  fordi 
den  ganske  for  sig  selv  rager  op  over  Dammen,  og  fordi  den  er  tilvokset 
med  unge  Bøge.  Som  Dammen  danner  Fjordens  Fortsættelse,  afløses  den 
selv  i  Vest  af  frodig  Eng  mellem  dejlige  og  vidtstrakte  Skove.  Engen 
snævres  ind.  Skovene  gaar  sammen,  efterhaanden  som  man  følger  op  langs 
Aaen  i  Daldybden.  En  Vandmølle  ligger  »dybt  nede  mellem  Banker  ret 
som  i  en  Tragt,  hvor  tykke  Bøgestammer  er  Bankernes  Vagtc.    En  lille 

Søy  eller  egentlig  kun  den  opstemmede  MøUedam,  atter  fortsat  i  en  slynget 
Dal,  men  Dalens  Bund  bliver  snart  tør,  skønt  den  i  sin  Tid  er  dannet  af 
Afsmeltningsvandet  fra  Bræerne,  og  der  er  ingen  Bøgeskov  længere  paa 
Siderne,  men  somme  Steder  Granplantninger.  Jorden  synes  daarligere, 
Bakkehældene  bliver  lavere,  til  sidst  saa  lave,  at  man  ligesom  dukker  op 
af  Jorden,  og  for  første  Gang  siden  man  sejlede  Fjorden  ind,  har  man  det 
frie  Udsyn.  Men  se,  hvordan  er  nu  Landet,  ikke  fire  Mil  fra  Fjordmun- 
dingen ;  den  flade,  magre,  sandede  Hedejord,  dog  ikke  Hede  længere,  men 
opdyrket  og  Lyngen  kun  visende  sig  i  Grøftekanter  og  Diger  og  paa  de 
mange  Kæmpehøje.  En  Sænkning  tager  atter  fat,  saa  lav,  at  den  næppe 
fortjener  at  kaldes  Dal,  atter  en  Bæk,  men  den  løber  mod  Vest,  og  Lan- 
det falder  i  den  Retning.  Vi  er  i  Vestjylland.  Vi  kan  ikke  følge  videre 
denne  Gang,  vi  maa  tilbage  til  vore  Fjorde.  Men  det,  vi  skal  lægge  Mærke 
til,  er,  at  hernede  mod  Syd  er  Jylland  blevet  smalt,  og  mens  de  selvsamme 
Jordbnndsdannelser  og  Landskaber  findes  i  Retning  Øst*Vest  som  læn- 
gere Nord  paa,  er  hver  af  dem  langt  smallere,  og  det  bliver  lettere  at  naa 
fra  den  ene  til  den  anden.  Lidt  længere  Syd  paa  mødes  en  Fjord  umid- 
delbart med  Vestlandet. 

Det  er  den  ganske  korte  Genner  Fjord.  Stejlere  Skrænter  indrammer 
ingensteds  en  jydsk  Havarm.  Nordslesvigs  største  Højde  næst  efter  Skam- 
lingsbanken,  Knivsbjærg,  styrter  sig  fra  97  M.s  Højde  brat  ned  mod  Vandet, 
hvorfra  Toppen  kun  er  800  M.  l^ernet.  Umiddelbart  ved  Kysten  er  der  en 
Dybde  af  20  M.,  saa  de  største  Krigsskibe  kan  lægge  ind  her  i  sikker  Havn, 
en  Kiels  Fjord  i  det  mindre.  Udenfor  skærmes  Flaadelejet  af  Barsø  med  sin 
lodrette  16  M.  høje  Klint  mod  Bæltet.  Men  naar  denne  sikre  Plads  for 
Skibe  intet  Byanlæg  har  faaet  hverken  i  gammel  eller  nyere  Tid,  skyldes 
det  Bristen  paa  tilstrækkeligt  Opland,  der  kunde  skaffe  et  Handelssted 
Næring,  og  for  tidligere  Tiders  Vedkommende  vel  ogsaa  det  Forhold,  at  er 
Havnen  end  sikker  for  Vind  og  Bølge,  vilde  den  ikke  have  været  det  for 
Sørøveres  og  Fjenders  Overfald  saadan  som  de  Nybyer,  der  opstod  i 
Bunden  af  de  lange  Fjorde.  Inderst  danner  Gennerbugt  ligesom  et  Amfi- 
teater,  hvis  Skraaflade  indbyder  til  Sæde  og  Skue,  jo  højere  oppe,  des 

videre  og  bedre.  Men  ind  ad  Land  til  er  der  ingen  Dal,  der  aabner  sig 
mellem  Bakker.  Først  umiddelbart  fra  det  øverste  Stade  i  Cirkusrandin- 
gen  ser  man  Vest  paa,  og  det,  man  ser,  er  ensformige  HedeBader,  indtil 
Horisonten  lukkes  af  fjerne  Bakkeøer.  Hældet  forekommer  nu  kun  som 
en  Indstyrtning  i  Fladen  ud  mod  Vandet,   eller  som  det  var  udskyllet  af 

Fig.  213.     Genner  Fjord. 

Havet.     Her  er  det  eneste  Sted  paa  Jyllands  Østkyst,  hvor  Vestsletten  gaar 
umiddelbart  ud  til  Østkysten. 

Genner  Fjord  vilde  ligge  i  fuldstændig  Uberørthed,  som  den  alle  Dage 
har  gjort,  Qernt  fra  det  store  Verdensliv,  hvis  ikke  en  vældig  Stenkolos  paa 
Toppen  af  Knivsbjærg  mindede  direkte  om  den  Historie,  der  hver  Dag 
er  med  at  skabes  i  dette  Land,  og  indirekte  om  de  store  Begivenheder, 
der  for  46  Aar  siden  for  en  Tid  slog  Landets  Skæbne  fast.  Da  de  tyske 
indvandrede  i  Nordslesvig,  og  det  Mindretal  af  den  danske  Befolkning,  der 
følger  dem,  vilde  skabe  sig  et  lignende  Mindesmærke  og  en  lignende  Fest- 

plads  under  aaben  Himmel  som  den,    de  dansksindede  Sønderjyder  har 
paa  Skamlingsbanken,  søgte  de  først  at  komme  i  Besiddelse  af  det  minde- 
rigeste Sted  paa  Nordslesvigs  Jord,    Dybbølbjærg   med  dets  Mølle.    Men 
da  danske  Mænd  værnede  om  Jorden  her,  saa  den  ikke  var  til  at  faa  til 
Købs,  faldt  deres  Blik  paa  Knivsbjærg.    Her  byggede  de  et  Taarn  af  Gra- 
nit og  prydede  det  med  en  Statue  af  Bismarck,  hvis  Politik  havde  ført  til, 
at  Nordslesvig  var  bleven  preussisk.    Vide  fra  kan  Taarnet  ses;   paa  den 
østlige  Længdebane  gennem  Nordslesvig,   imens  man  kører  et  Par  Mil; 
fra  Skamlingsbanken  og  om  end  ikke  fra  Dybbølbjærg  selv,  saa  dog  fra 
en  anden  Højde  i  Sundeved;  fra  Fyn  og  fra  Grænsen  nær  Ribe.    Fra  Ty- 
skernes Side  ment  som  en  Opbyggelse  for  dem  selv  og  som  en  Advarsel 
til  de  Danske  om  at  opgive  den  Kamp,   der  tilsyneladende  er  saa  ulige. 
Fra  Danskernes  Side  opfattet  som  en  daglig  Mindelse  om  Voldsherredøm- 
met  og  en  Opfordring  til  aldrig  at  gaa  paa  Akkord  med  Uretten.      Ved 
Taarnets  Fod  er  der  indrettet  Sportspladser  og  Festplads,  og  herhen  stæv- 
ner aarlig  Tyskere  fra  Nordslesvig  og  fra  sydligere  Egne,  selv  fra  det  fjerne 
Kiel  kommer  de  til    Skibs.     Ikke   alle   møder  dog   frivilligt,   mange    er 
tvungne  til  at  møde  for  at  kunne  tælles  med,   naar  Tyskerne  her  holder 
Mandtal  over  deres  Rækker.    Det  er  danske  Skolebørn  under  Kommando 
af  deres  tyske  Lærere,  og  det  er  Smaafolk  og  smaa  Embedsmænd,  der  er 
afhængige.    Og  underligt  er  det  paa  en  saadan  Festdag  fra  de  begejstrede 
tyske   Taler  for  det  store  Fædreland,   der  strækker  sig  fra  >wo  am  Belt 
die  M5we  fliegt«  og  til  Alpernes  Fod,  at  komme  ned  til  den  stille  Landsby 
Genner,   paa  hvis  Grund  Taarnet  ligger,   og  i  hvilken  der  ikke  findes  et 
Menneske,  der  taler  Tysk,  ja  heller  ikke  nogen,  der  føler  sig  som  Tysker. 
Selv  om  man   stiger  op  i  Toppen  af  det  tyske  Mindesmærke  og  er 
højere  til  Vejrs  end  noget  andet  Sted  i  Nordslesvig,  kan  man  ikke  se  den 
næste  Havarm,  Aabenraa  Fjord,  saa  dybt  ligger  den  gemt  bag  sine  Bakker. 
I  Geografierne  staar  der,   at  Aabenraa  kappes  i  skøn  Beliggenhed   med 
Vejle,  og  til  en  vis  Grad  er  dette  rigtigt.     I  Grundridset  er  det  den  lige- 
lige Afstand  mellem  de  to  Kyster,  der  udadtil  kun  ganske  jævnt  Qemer  sig 
fra  hinanden,  og  den  buttede  indre  Afslutning;   i  Opbygningen  er  det  de 

stærkt  fra  Vandet  opstigende  Højder,  der  i  højere  Grad  end  de  andre 
Fjordes  er  skovklædte,  og  selve  Fjordbyens  Beliggenhed  paa  sin  Byholm 
med  Vand  for  og  Eng  bag.  Men  ved  Aabenraa  lakkes  Engdalen  dog 
snart  af  Skovhøjderne,  der  saaledes  omkranser  Byen  paa  de  tre  Sider, 
mens  den  flade  Vejledal  som  en  Fortsættelse  af  Fjorden  gaar  milelangt 
ind  i  Landet  mellem  de  høje  Bakker.  Og  Vejle  Fjord  er  meget  længere, 
mens  man  ved  Aabenraa  kun  behøver  at  sejle  et  lille  Stykke  ud  for  at 
faa  det  aabne  Hav  i  østlig  Retning;  Bakkerne  ved  den  nørrejydske  Fjord 
er  højere,  Lyngen  klæder  dem  somme  Steder.  Hele  Indtrykket  er  der 
alvorligere,  ved  Aabenraa  mere  smilende. 

Aabenraa  By  ligger  saa  indelukket,  saa  bortgemt  som  faa  danske  Byer, 
og  Udsigterne  ned  mod  den  fra  Nord,  fra  Vest  og  Syd  ligner  i  Hovedsagen 
hinanden;  de  dejlige  Skove,  der  i  Tunger  og  bølgede  Omrids  strækker  sig 
mer  eller  mindre  nær  ind  paa  den  rødtagede  By  i  Engen  og  bag  denne 
det  inderste  af  Fjorden  kun  som  en  lille  Vandflade.  Men  gaar  man  ad 
paa  den  Halvø,  Løjt,  der  mod  Nord  begrænser  Fjorden,  kommer  man  til 
Højder,  der  yder  et  frit  og  rigt  og  mangfoldigt  Udsyn  over  mange  Vande 
med  mellemliggende  Øer  og  Odder.  Der  ligger  herude  en  Bakke,  Blaa- 
høj,  med  en  Kæmpehøj  paa  Toppen,  som  Folkesagnet  lader  være  sidste 
Hvilested  for  en  gammel  Søkonge,  der  skal  have  heddet  Bar.  Og  man 
kan  saa  godt  tænke  sig,  at  saadan  en  Vikinghøvding,  der  i  sin  Manddom 
havde  pløjet  Østersø  og  Nordhav  og  voldgæstet  England  og  Frankrig,  har 
ønsket  at  faa  sit  sidste  Leje  redet  heroppe;  thi  Blikket  strejfer  vidt  og 
uhindret  om;  Sundeved,  Als,  Løjt,  Haderslevnæs  og  Fyn  ses  nærmere  eller 
Qernere;  den  lille  Perle  Barsø,  som  skal  have  faaet  Navn  efter  Høvdingen, 
lægger  sig  kærligt  op  ad  Løjt;  Aissund,  Aabenraa  Fjord  og  Lillebælt  mødes 
her.  Som  Ræv  og  fredløs  Mand  har  flere  Udgange  fra  sin  Hule,  har  han 
haft  tre  Udløb  fra  sin  Havn,  og  Bølgerne  har  fra  forskellige  Sider  kunnet 
bringe  ham  Bud  eller  nynne  ham  i  Søvn  ved  Minder.  Men  ogsaa  Nutidens 
Aabenraaere  har  Udve.  Indeklemtheden  nede  i  Byen  skaber  Trangen  til 
at  komme  ud  »over  de  høje  Fjeldet,  og  Vidsynet  derude  fra  Bakkerne 
lægger  Verden  aaben  for  en.     Hver  Aabenraadreng  drømmer  om  at  blive 

Sømand,  og  hveranden  bliver  det  virkeligt.  Paa  Væggene  i  Stuerne  hænger 
Billeder  af  de  stolte  hvide  Svaner,  Fregatter  og  Barker,  som  Bedstefader 
og  Oldefader  førte  ud  til  Kina  og  Amerika  under  Dannebrogs  røde  Dug, 
og  Fader  og  Onkel  og  ældre  Broder  er  borte  paa  Langfart  paa  de 
store  Fragtdampere,  der  ikke  selv  kommer  hjem,  men  altid  færdes  i  øst- 
asiatiske Farvande  fra  Singapore  til  Vladivostok.  Men  nu  er  det  det  tyske 
sort-hvid-røde  Flag,  der  bliver  hejst  fra  Skibene.  Dog  er  der  en  Mand, 
som  er  barnefødt  paa  Løjt,  Admiral  Richelieu,  der  som  Styrer  af  Østasia- 
tisk Kompagni  i  København  hævder  ogsaa  det  danske  Flags  Ære  i  Østen. 
Man  kan  dog  ogsaa  drømme  om  Søen  paa  en  anden  Maade,  men  vi 
vil  lade  en,  der  selv  engang  var  Dreng  ved  Aabenraa  Fjord,  fortælle  derom : 
»Fra  min  tidligste  Ungdom  har  jeg  stedse  følt  en  overordentlig  Interesse 
for  Søen  og  for  Skibe.  Blans  ligger  nær  ved  Sundet ....  hvor  der  altid 
passerer  Smaaskibe.  Til  denne  Strand  løb  jeg,  saa  ofte  det  tillodes  mig 
med  andre  af  mine  Ungdomskammerater,  for  om  Sommeren  at  rode  i 
Vandet  og  lade  vore  Smaaskibe  sejle,  at  bade  os  eller  at  fange  Rejer.  Vi 
opholdt  os  gerne  i  Nærheden  af  Færgebroen,  og  naar  vi  saa,  at  Færgen 
(fra  Als)  kom  enten  sejlende  eller  roende  over,  var  det  mig  ret  morsomt 
at  se  Passagerer  og  Dyr  komme  i  Land  eller  at  indskibes  for  at  føres 
over.  Min  Fader  havde  selv  en  Baad,  som  han  selv  havde  bygget,  og  det 
var  mig  da  en  sand  Fornøjelse,  naar  han  roede  ud  . . .  for  at  mede.  Nfiar 
saa  de  krydsende  Jagter  og  Galeaser  kom  sejlende,  kløvende  Bølgerne  foran 
Boven,  saa  at  det  hvide  Skum  sprøjtede  højt  op,  og  at  vende  i  vor  Nær- 
hed for  at  ligge  over  en  anden  Bov,  —  eller  naar  vi  saa  Solen  gaa  ned, 
og  Aftenskæret  sildigere  paa  Aftenen  endnu,  naar  det  var  stille  Vejr,  meddele 
Havfladen  sin  Lysning  og  Farve,  da  følte  jeg  en  Slags  Vemod  i  mit  Indre, 
dog  en  inderlig  Glæde  ved  disse  Syne.  Den  Gut,  der  skrev  dette,  og  hvis 
Barndom  faldt  i  det  sidste  Tiaar  af  det  18.  Aarhundrede,  hed  Christoffer 
Vilhelm  Eckersberg ;  han  kom  saa  fra  Blans  ind  til  Aabenraa  og  blev  Maler- 
dreng, men  siden  kom  han  til  København  og  blev  til  sidst  Leder  af  det 
danske  Kunstakademis  Malerskole.  Og  mere  end  det,  han  blev  den  dan- 
ske Malerkunstes  Skaber,  det  vil  sige,  han  var  den  første,  der  med  danske 

Øjne  saa  paa  danske  Mennesker  og  Landskaber  og  evnede  at  gengive  dem 
paa  Lærredet,  saaledes  at  vi  Danske  kan  se,  at  det  er  Kød  af  vort  Kød  og 
Aand  af  vor  Aand.  Men  allermest  og  til  sin  sidste  Levetid  blev  han  ved 
at  elske  og  skildre  de  danske  Farvande  og  Skibe.  Ogsaa  et  Par  af  de 
hvide  Skibe  under  Dannebrog,  som  hænger  i  Aabenraastuer,  er  malede  al 
ham. 

Tredive  Aar  efter  var  der  en  tredie  Aabenraadreng,  der  hed  Frederik 
Fischer.  Ogsaa  han  drømte  om  Søen  og  Sølivet,  og  hans  Fader  og  bele 
Slægt  var  Sømænd.  Men  hans  Ben  var  vanføre,  og  hans  Udve  kunde 
ikke  tilfredsstilles  paa  denne  Maade.  Han  blev  Urmager,  og  hans  Fritid 
gik  med  Lsesning.  Da  han  var  bleven  en  moden  Mand,  gik  stærke  Døn- 
ninger hen  over  Landet.  Da  begyndte  Kampen  mellem  de  danske  Sles- 
vigere og  deres  tyske  Embedsstand,  og  da  var  Frederik  Fischer  blandt  de 
første  og  de  bedste,  der  var  med  til  at  rejse  Dæmning  mod  den  Stormflod, 
der  væltede  ind  fra  Sønden.  Da  blev  Sømandssønnen  og  Urmagerdren- 
gen  Grundlægger  af  den  danske  Avis  i  Aabenraa,  og  paa  denne  udsatte 
Post  holdt  han  mangen  Torning  ud,  skarpøjet  og  agtpaagivende,  som  de 
maa  være,  der  pløjer  Søen. 

Endnu  en  Fjord  har  man  Ret  til  at  tage  med  i  en  Skildring  af  Dan- 
mark, Flensborg  Fjord.  Men  mens  de  i  det  foregaaende  omhandlede 
sønderjydske  Fjorde  har  haft  dansk  Opland  baade  mod  Nord  og  Syd,  har 
denne  sidste  Fjord  det  kun  paa  sin  nordlige  Side,  den  søndre  er  tysk. 
Landet  Nord  for  Fjorden  er  Sundeved,  hvis  Befolkning  er  rent  dansktalende 
og  dansksindet.  Landet  Syd  for  Fjorden  er  Angel,  hvis  Befolkning  er 
dansk -af  Blod  og  Oprindelse,  men  som  forlængst  er  bleven  tysksindet  og 
med  Vilje  for  over  en  Menneskealder  siden  har  antaget  det  tyske  Sprog. 
Mands  Vilje  er  Mands  Himmerig,  og  efter  Nutidens  Tankegang  har  ingen 
Ret  til  at  tvinge  en  anden,  naar  det  gælder  saa  væsentlige  Elementer  i 
Livets  Opbygning  som  Fædreland  og  Sprog.  Det  Spørgsmaal  om,  hvor 
Angel  rettelig  hører  hen,  er  afgjort  i  1864.  Ved  Flensborg  Fjord  er  vi  alt- 
saa  naaet  til  Sydgrænsen  for,  hvad  der  er  dansk  og  i  hjertelig  Forstand 
interesserer  Danske. 


Digitized  by 


Google 


JYLLAND  I  ENKELTE  BILLEDER  531 

Flensborg  Fjord  er  ellers  den  anseligste  af  alle  jydske  Østkystvande 
næst  efter  Limfjorden.  Den  er  mere  indviklet  i  sin  Bygning  end  de  andre. 
Den  har  adskillige  Underafdelinger  og  Sidevande,  og  den  er  længere,  over 
fem  Mil.  Først  danner  den  mellem  Als  og  Angel  et  stort  Yderbassin  med 
de  tre  Afvande:  Geltingbugt  mod  Syd  ind  paa  Angel,  Høruphav  mod  Øst 
ind  paa  Als  og  Vemmingbund  mod  Vest  ind  paa  Sundeved  og  med  det 
snævre  Aissund,  der  forbinder  Flensborg  Fjord  med  Aabenraa  Fjord.  Til 
Gengæld  skyder  Halvøen  Gelting  ud  fra  Angel,  Kejnæs  fra  Als  og  Bro- 
agerland fra  Sundeved.  Saa  smalner  Fjorden  til  mellem  Borrishoved,  den 
sydligste  Pynt  af  det  danske  Land,  og  de  høje  Lerklinter  paa  Angels  Kyst. 
Derefter  maa  man  uden  om  Halvøen  Holdnæs,  som  det  tyske  Angel  sender 
mod  Nord  som  sin  yderste  Forpost.  Egentlig  er  det  en  høj  Klinteø  midt 
i  Farvandet,  men  ved  en  Sandrevle,  der  lige  netop  er  hævet  over  Strand- 
linien, er  den  bleven  landfast  mod  Syd.  Imens  ændres  stadig  Udsigten, 
og  Bredderne  forskydes  stadig  i  Forhold  til  hinanden.  Nu  er  vi  i  det 
indre  Fjordbassin,  der  med  parallelle  Kyster  har  sin  Hovedretning  mod 
Sydvest.  Længst  inde  drejer  saa  Sejlleden  lige  mod  Syd  og  smalner  spidst 
til,  idet  den  inderst  inde  danner  Flensborg  Havn.  Men  hele  InderQorden 
udgør  i  Grunden  en  stor  Vinterhavn  af  første  Klasse,  7 — 11  Favne  dyb, 
hvor  de  største  Skibe  i  talrig  Mængde  kan  ligge  beskyttede  mod  alle  Vinde. 
Bredderne  er  her  i  Inderfjorden  saa  nær  hinanden,  at  vi  tydelig  kan  tage 
Overskue  af  dem.  Nordøstligst  oven  over  Holdnæs  troner  den  hvide  tvetaar- 
nede  højtliggende  Broager  Kirke,  nede  i  Sydvest  skimtes  i  Dis  af  Røg  fra 
Dampskibe  og  Fabrikker  Flensborgs  Kirketaarne.  Mellem  dem  paa  begge 
Bredder  den  for  de  fleste  jydske  Fjorde  ejendommelige  Sammensætning  af 
Skove  og  Agerland,  af  blidt  mod  Vandet  nedskraanende  Marker  og  stejle  Klin- 
ter. Sin  egen  Nuance  faar  Flensborg  Fjord  gennem  Teglværkerne;  alene  paa 
Vestsiden  af  Broagerland  er  der  over  tredive.  De  høje  Skorstene  danner 
med  deres  stive  Geledder  en  stærk  Modsætning  til  Landskabets  blide  Linier, 
og  de  røde  Tage  staar  livligt  til  det  grønne,  til  de  gule  Klinter  og  det  blaa 
Vand.  Teglindustrien  skyldes  Forekomsten  af  stenfrit  Ler  i  mægtige  Lag 
umiddelbart  ved  dybt  Vand,   som  tilsteder  Indskibning.     Da  Indlandsisen 

sidste  Gang  smeltede  bort,  foregik  det  i  østlig  Retning.  Isen  kom  herved 
i  nogen  Tid  til  at  dæmme  op  for  Fjorden  og  forvandlede  denne  til  en 
Sø,  hvori  Leret  blev  afsat.  100 — 150  Millioner  Mursten  produceres  her 
aarligt. 

I  Broager  prædikes  der  hver  Søndag  Dansk,  i  Flensborg  lyder  der  kun 
Tysk  i  de  fire  Sognekirker,  og  Dansk   alene  hver  anden  Søndag  i  et  be- 


Flg.  214.    Eckersberg:  Teglværket  Rendbjærg  ved  Flensborg  Fjord. 

skedent  Kirkerum.  At  vi  staar  paa  Sprogskellet,  mindes  vi  paa  forskellig 
Maade  om.  Er  det  om  Morgenen,  vi  sejler  ind  til  Flensborg,  optager  vi 
fra  de  mange  Anløbssteder  paa  Nordsiden  Landboerne,  der  skal  ind  til 
deres  Købstad.  De  taler  Dansk.  Men  er  det  en  Eftermiddagstur,  vi  gør, 
hører  vi  mest  det  tyske  Sprog.  Da  er  det  Folk  fra  det  væsentlig  tyskta- 
lende Flensborg,  der  trækker  frisk  Luft  paa  Fjorden,  eller  det  er  Bade- 
gæster fra  de  mange  Strandhoteller,   og   de   er   næsten   alle  fra  Tyskland. 

Ikke  blot  i  Sprog  er  det  to  Slags  Mennesker.  De,  der  taler  Dansk,  ja,  de 
har  det  samme  Præg  som  i  det  øvrige  Danmark,  de  har  det  lidt  lang- 
somme, det  stilfærdige,  og  mest  er  de  kendelige  paa  Øjnene  med  det  halvt 
skælmsk-ironiske,  halvt  vemodige  Blik.  Men  de,  som  taler  Tysk,  de  er 
mere  stive  af  Holdning,  de  træder  ligesom  fastere  paa  Jorden,  deres  Blik  er 
energisk- selvtilfreds,  deres  Bevægelse  er  bydende,  deres  Tale  højrøstet,  deres 
Latter  skraldende.  De  fører  sig  som  Landets  Herrer,  og  ogsaa  andre  Frem- 
toninger kan  overbevise  os  derom.  En  eller  anden  Torpedobaad  med  det 
tyske  Flag  agter  er  allerede  undervejs  løbet  os  forbi ;  nu  nær  inde  ved  Byen 
ser  vi  mægtige  Bygninger  og  Værksteder  med  et  offentligt  Præg,  og  store 
tyske  Orlogsskibe  ligger  for  Anker  herinde.  Flensborg  er  i  de  senere  Aar  af 
Tyskerne  bleven  gjort  til  en  Torpedohavn  og  til  Sædet  for  en  Marineskole. 

Tidligere  var  det  de  danske  Orlogsskibe,  der  beherskede  dette  Far- 
vand. Før  vi  naar  Flensborg,  glider  Dampskibet  ind  til  et  Anløbssted  paa 
Fjordens  nordre  Bred,  eller  rettere,  som  Fjorden  nu  har  drejet  sig,  paa 
dens  vestre.  Mellem  Skove,  der  gaar  lige  ud  til  Vandet,  aabner  sig  en 
Dal  med  en  Mølleaa  i  Bunden,  og  ogsaa  ved  Fjordbredden  viger  her  Sko- 
vene lidt  til  Side.  Aabenraa  Landevej  naar  paa  dette  Sted  ned  til  Fjorden 
og  gaar  videre  parallel  med  denne  ind  til  Flensborg.  Ad  denne  Vej  kom 
den  9.  April  1848  de  oprørske  Tropper  stormende  paa  Tilbagetoget  efter 
Kampen  ved  Bov,  forfulgt  af  de  Danske  fra  Nord  og  Vest  og  samtidig 
beskudt  af  de  danske  Kanonbaade,  da  de  maatte  over  det  aabne  Jords- 
mon nede  ved  Vandet.  Her  paa  Nordslesvigs  Grænse  stod  det  første  Slag 
i  den  første  slesvigske  Krig. 

Men  i  Tidernes  Løb  er  adskillig  anden  Historie  foregaaet  her.  Vi 
minder  dog  kun  om,  hvorledes  de  tre  Rigers  Dronning  Margrete  døde  paa 
et  Skib  i  Flensborg  Havn  den  28.  Oktbr.  1412,  da  hun  var  ilet  herover 
for  at  værne  om  Nordens  sydligste  Landskab,  og  at  det  var  i  et  lignende 
for  Danmark  skæbnesvangert  Øjeblik,  at  Frederik  7.  ogsaa  en  Efteraars- 
dag  451  Aar  senere  udaandede  paa  Lyksborg  Slot   paa  den  søndre  Bred. 

En  Sønderjyde  fra  Graasteen  her  ved  Fjorden  har  skildret  »den  gribende 
Højtidelighed,  da  vi  fulgte  den  tilhyllede  Kiste  gennem  Byen  (Flensborg) 

Og  til  Dampskibet,  hvor  den  blev  sat  ind  under  en  Baldakin  af  sorte  Tøjer. 
Det  var  en  mørk  Aften  —  20.  Novbr.  1863  —  med  Regnbyger;  Lygter  og 
Fakler  oplyste  kun  usikkert  den  triste  Scene,  og  jeg  ser  endnu,  som  om 
det  lige  var  foregaaet.  Kongeflaget  langsomt  hæve  sig  mod  Gaffelen  og 
standse  paa  Halvvejen.  Der  gik  en  uvilkaarlig  Bevægelse  hen  over  den 
tæt  pakkede  Folkemængde,  som  i  den  dybeste  Tavshed  iagttog  alt,  hvad 
der  foregik,  ligesom  lamslaaet  af  Øjeblikkets  Alvor.  Tusinder  af  danske 
Bønder  var  ilede  til  for  at  tage  Afsked  med  den  vennesæle  Konge«. 

Ikke  et  Aar  efter  var  Sønderjylland  tysk.  Men  fra  den  Novemberaften 
havde  det  gæret  i  den  unge  Sønderjyde,  og  efterhaanden  modnedes  hans 
Beslutning  om  at  blive  sit  Fædrelands  Historieskriver.  Først  vilde  han  holde 
dets  Gravtale.  Men  efterhaanden  overvandt  han  dette  Syn,  han  fik  Tillid 
til  Folkets  Fremtid,  men  en  Fremtid,  der  skulde  bygges  paa  ædruelig  Forstaa- 
else  af  dets  Kaar  og  en  sanddru  Opfattelse  af  dets  Fortid.  Hans  Navn  var 
A.  D.  Jørgensen,  og  da  han  døde  1897  som  Rigsarkivar,  var  han  kommen 
til  at  staa  i  første  Række  blandt  dem,  som  i  den  mellemliggende  Tid 
havde  virket  for  det  danske  Folks  Oplysning  og  Højnelse. 

X.     ALS. 

Vi  har  tidligere  fulgt  Kristian  2.  paa  hans  sidste  Rejse  som  fri  Mand 
ind  forbi  Middelfart  og  Hinsgavl.  »Kong  Frederik  er  ikke  i  København,  da 
maa  forhandle  med  ham  i  Flensborgc,  var  den  Besked,  han  havde  faaet, 
da  han  laa  paa  Københavns  Red  efter  at  være  kommet  ned  fra  Norge. 
Og  Kristian  sejlede  ad  Flensborg  til.  Videre  Syd  paa  mellem  Fyns  og 
Sønderjyllands  Kyster.  Grønne  Skove  oven  paa  de  gule  Klinter,  som  de 
staar  langs  Kysterne  den  Dag  i  Dag,  Sommersolskin.  Nu  fik  man  Øen 
Als  i  Syne,  og  det  gik  langs  med  dens  Østkyst,  der  danner  en  eneste 
Linie  uden  Indskæringer,  uden  Havne;  stedse  de  grønne  Skove,  de  gnle 
Klinter  og  bagomme  de  bløde  Bakker;  indtil  Farvandet  aabner  sig  Vester 
ind;  det  er  det  yderste  af  Flensborg  Fjord.  Alses  Sydøstpynt  sænker  sig 
blidt  og   sender   en  Langgrund  ud  i  Vandet,   som   selv  Smaaskibe  nu  til 

Dags  maa  temmelig  langt  uden  om.  Nu  kommer  det  smalle  Drag,  der 
forbinder  Kejnæshalvøen  med  det  øvrige  af  Øen.  Dengang  var  Kejnæs  en 
eneste  Skov,  hvor  9 — 10,000  Svin  aarligaara  kunde  drives  paa  Olden,  men 
sidst  i  det  16.  Aarhundrede  blev  den  ryddet,  og  nu  er  den  skovbar;  ingen 
Landsbyer,  men  Smaagaarde  ligger  spredte  langs  Kysten  og  oppe  i  Landet. 
Mark  skilles  fra  Mark  ved  underlige  mørke  Striber,  som  det  fra  Søen  ikke 
er  saa  lige  at  faa  Rede  paa,   hvad   er.     Bag  om  Kejnæs  ses  det  høje  Als; 


Fig  215.    J.  E.  C.  Rasmussen:    I  Aissund.  Til  venstre  Mindesmærke  for  Prenssernes  Landgang 

paa  Als.    I  Baggranden  Dybbøl  Mølle. 

men  at  der  mellem  Kejnæs  og  Als  ligger  en  Bugt,  Høruphav,  saa  dyb,  at 
de  største  Krigsskibe  kan  søge  Havn  der  og  ogsaa  har  gjort  det,  kan  man 
ikke  se,  før  man  er  kommen  til  Halvøens  Vestende.  Nu  sejler  Dampski- 
bet paa  sin  regelmæssige  Tur  fra  Fyn  til  Flensborg  først  ind  til  Sønder- 
borg. Men  Kristian  2.  skulde  jo  lige  ind  til  Flensborg,  og  da  hans  Skib  der- 
for bøjede  om  mod  Nord,  forstod  han  først,  at  han  var  en  Fange.  Da  rev 
han  i  Harme  Guldkæden  af  den  Adelsmands  Hals,  som  fulgte  ham.  Med 
Angst  og  Gru  har  han  stirret  ind  mod  Stranden,  sikkert  uden  at  ænse  det 

skønne  Landskab,  der  aabnede  sig  for  ham ;  det,  han  saa,  var  Sønderborg 
Slot,  der  nu  skulde  blive  hans  Fængsel. 

Men  ogsaa  hver  Dansk,  der  nu  kommer  den  Vej,  faar  vemodige  og  bitre 
Følelser  ved  Skuet.  Over  disse  runde  Høje  har  Krudtrøgen  drevet,  i  1848, 
i  1849;  sidst  og  tættest  og  tiest  laa  den  i  1864;  de  stille  Skove  paa  Alses 
Kyst  til  højre  og  paa  Sundeveds  Kyst  til  venstre  har  givet  Genlyd  af  Ka- 
nontordenen; bag  Hegn  og  Huse  deroppe  har  der  ligget  Soldater,  der  har 
plaffet  hinanden  ned  med  Geværerne.  Bugten  ind  paa  Alses  Kyst,  Hørup- 
hav,  Bugten  ind  imellem  Sundeveds  Bakker,  Vemmingbund,  har  baaret 
danske  Orlogsskibe,  der  har  bragt  Levnedsmidler  og  Reservemandskab  til 
de  kæmpende,  eller  Skibene  har  gaaet  langs  Kysten  og  deltaget  i  Kampen, 
eller  de  har  —  til  allersidst  —  bragt  Resterne  af  den  danske  Hær  bort 
til  Fyn. 

Men  hvor  smukt  er  der  ikke.  Man  kan  ikke  overse  det,  selv  om 
man  tænker  paa  alt  det  Blod,  her  er  udgydt,  eller  paa,  at  det  Land,  man 
stævner  mod,  vel  er  dansk,  men  i  Fjendevold.  Det  røde  Slot  —  Kong 
Kristians  Fangebur  —  nederst  ved  Stranden,  jævnt  skraanende  Bakker  op 
til  begge  Sider;  grønne  Skove  længer  ud;  Vande  og  Vige  og  Odder  og 
Næs  til  højre  og  venstre;  og  saa  til  sidst,  idet  man  svinger  om  Slottet, 
noget  ganske  uventet;  nu  er  man  inde  i  Sønderborg  Havn,  og  her  først 
ser  man  Begyndelsen  af  det  smalle  Sund,  der  skiller  Als  fra  Fastlandet 
Mod  Vest  har  man  Dybbøl  Banke  med  Flensborg  Landevej  højt  op,  øverst 
en  Vejrmølle;  mod  Øst  inde  bag  Slottet  den  lille  rødtagede  Sønderborg 
By  med  Husrækkerne  stejlt  op  bag  hinanden ;  et  lille  Kirkespir  og  et  endnu 
mindre  Raadhusspir;  men  lige  for  mod  Nord  er  Vandet  tilsyneladende 
spærret  med  en  høj  Banke,  og  ser  man  tilbage,  har  Slottet  lukket  for  Ud- 
synet til  Havet;  man  er  som  i  en  Cirkus,  hvor  Tilskuerne  kan  tage  Plads 
paa  Bakkerne,  og  Havnen  er  Arenaen.  Det  hele  er  gaaet  hurtigt  for  sig, 
mens  Skibet  har  svajet  og  lagt  til  ved  Skibsbroen. 

De  første  Spor  af  menneskeligt  Liv,  man  har  øjnet,  har  sikkert  været 
de  Soldater,  der  ligger  paa  Sønderborg  Slot,  der  nu  bruges  som  Kaserne. 
De   gaar  og  eksercerer   derinde   paa  Pladsen  ved  Slottet,   eller   de  sidder 


Digitized  by 


Google 


JYLLAND  I  ENKELTE  BILLEDER  637 

Og  daser  paa  den  lave  Mur,  der  skærmer  Slottets  Fod  mod  Bølgerne.  Men 
de  ligner  ikke  vore  Soldater.  Deres  Uniform  har  et  andet  Snit;  de  bærer 
ikke  Kasketter,  men  flade  Hner  paa  Hovedet;  de,  der  eksercerer,  har  Pik- 
kelhuer.  Og  deres  Væsen  ligner  ikke  de  Danskes;  de,  der  hviler,  larmer  mer; 
de,  der  eksercerer,  sparker  mere  ud.  Det  er  heller  ikke  Danske,  det  er 
Preussere.  Det  er  ikke  Landets  egne  Børn,  for  de  kommer  til  at  ligge 
som  Soldater  ofte  langvejs  borte,  i  Lotringen  eller  Posen,  blandt  Fransk- 
mænd eller  Polakker,  medens  de  Soldater,  du  selv  ser  paa,  maaske  er 
polske.  Og  kommer  du  i  Land,  skal  du  først  gaa  forbi  Tolderne  for  at 
faa  dit  Gods  fortoldet;  Uniformer,  stiv  Holdning,  kommanderende  Tale. 
Saa  kommer  du  bag  Toldhuset  ud  paa  Gaden,  og  du  ser  for  dig  paa  Skil- 
tene danske  Navne;  der  staar  Petersen  og  Hansen  og  Holm  og  Kjær, 
akkurat  som  var  du  i  Aarhus  eller  København.  Og  nedenunder  staar 
der  Gæstgiver  eller  Blikkenslager  eller  Skrædder,  som  om  du  var  hjemme. 
Men  nogle  af  Skiltene  har  dog  ogsaa  tysk  Indskrift,  selv  om  Navnet  oven- 
over er  dansk,  og  nogle  Navne  er  ogsaa  tyske.  For  selv  om  de  fleste  af 
den  indfødte  Befolkning  taler  Dansk  og  føler  sig  som  Danske,  er  der  dem, 
der  er  løbet  over  til  Tyskerne  og  regner  sig  for  Tyskere,  og  nogle  af  disse 
søger  ogsaa,  saa  vidt  de  kan,  at  tale  det  tyske  Sprog;  og  der  er  endehg 
en  Del  Folk,  som  er  indvandrede  fra  Tyskland. 

Ved  Byen  selv  vil  vi  imidlertid  ikke  opholde  os  længe;  der  er  intet 
morsomt  ved  den,  ingen  gamle  Bygninger;  thi  hele  Byen  blev  bombarderet 
i  1864  af  Preusserne  og  brændte,  og  der  er  nu  alene  nye,  kedelige  Huse  som 
i  alle  Smaabyer.  Kun  paa  Kirkegaarden  vil  vi  aflsegge  et  Besøg;  alle 
Kirkegaarde  her  paa  Als  og  Sundeved  er  smukke  med  høje  Træer,  Linde, 
Aske,  Ælme  og  pænt  holdte  Grave;  og  paa  dem  alle  ligger  der  Soldater, 
der  er  faldne  i  Krigene.  Der  er  rejst  Gravmæler  over  dem,  og  Alsingerne 
og  Sundevedboeme  hæger  om  de  danske  Krigeres  Grave  og  smykker  dem 
stadig  med  Kranse  og  grønt.  Paa  et  af  Mindesmærkerne  paa  Sønderborg 
Kirkegaard  staar  der  bl.  a.: 

Den  dyre  Broderpagt 

er  bloddøbt  vorden, 

Og  Kærlighedens  Magt 
er  set  i  Norden. 
Vi  kommer  herved  i  Hu,  at  mange  unge  fra  Broderlandene  Norge  og 
Sverrig  i  Krigens  Tid  ilede  Danskerne  til  Hjælp.     Paa   en    anden    alsisk 
Kirkegaard  ligger   saaledes  jordet    Nordmanden    Løvenskjold.    Om  hans 
Hvilested  har  den  norske  Digter  Andreas  Mnnch  sunget: 

Her  slutter  nordisk  Grund  end  om  hans  Lemmer, 
her  hviler  han  endnu  i  Moders  Favn. 
Vi  vil  bort  fra  Byen  og  bestiger  den  nærmeste  høje  Bakke,   den,  der 


Si 

^ 

§1^-. 

Fig.  216.    Sønderjyder. 

nede  ved  Havnen  spærrede  mod  Nord.  Fra  dens  Top  aabner  sig  den  vide- 
ste Udsigt  ned  over  Byen  og  ud  over  Havet  til  det  fjerne  Angel.  Den  rande 
Cirkus  med  Sønderborg  Havn  i  Banden  viser  sig  nu  om  til  Siden  forlænget 
til  et  Sund,  der  ses  i  hele  sin  Længde  fra  Syd  til  Nord  og  skiller  Als  fra 
Sundeved.  Det  nordlige  Sundeved  overses  helt,  men  den  svære  Bakke, 
Dybbølbjærg,  tager  Udsigten  bort  lige  mod  Vest.  Vi  følger  med  Øjnene 
dens  Kam,  op  over  hvilken  i  1864  de  ti  danske  Skanser  laa,  hvor  i  ti 
Uger  de  Danske  holdt  Stand,  men  vi  ser  ikke  ned  i  Landet  bag  Bakken, 
hvor  Preusserne  laa  og  byggede  deres  Batterier  og  skød  paa  Skanserne,  til 
de  kun  var  Grushobe;  den  18.  April  stormede  de  dem.  Efter  at  Skanserne 
var  tagne,  førtes  Kampen  derimod  ned  ad  den  østlige  Skraaning  af  Bjærget, 

—  den,  vi  ser.  Havde  vi  staaet  der  den  Dag,  havde  vi  kunnet  følge  Kampen 
lige  ned  til  Sundet,  hvor  nu  kun  een  Baadebro  fører  over,  men  dengang  to, 
ad  hvilke  Danskerne  undslap  over  til  Als,  men  rigtignok  med  stort  Tab 
af  faldne  og  Fanger.  Op  ad  Bakkesiden  strækker  sig  Flensborg  Lande- 
vej med  de  høje  Træer;  paa  begge  Sider  af  den  kæmpedes  der,  og  saa 
især  om  Møllen  øverst  oppe.  I  de  Kløfter,  der  gaar  ned  til  Sundet,  blev 
særlig  mange  Danske  drevne  ned  og  maatte  overgive  sig. 

Dette  er,   hvad  man  har  mod  Vest,   men  vender  man  sig  mod  Nord, 
har   man   en  anden  Kampplads  før  sig.     Vi  ser  ud  over  den  spidse  Kær- 


Fig.  217.     Sønderjyder. 

halvø,  der  skyder  sig  ind  mellem  Aissund  og  Augustenborg  Fjord.  Der 
yderst  ude  paa  Spidsen  kan  vi  skimte  ligesom  et  højt  Spir.  Det  er  et 
stort  preussisk  Mindesmærke;  for  paa  det  Sted  kom  Preusserne  i  Land 
den  lyse  Sommernat  29.  Juni,  da  de  gik  over  til  Als  fra  Sandbjærg 
Skov  overfor  i  Sundeved.  Og  op  mod  den  Banke,  hvorpaa  vi  selv  staar, 
førtes  saa  Danskernes  vigende  Kamp,  og  derfra  videre  forbi  vort  Stade 
over  mod  Sønderskoven,  hvis  lange  Skovbryn  vi  har  for  os  i  Syd- 
øst. Nede  bag  den,  ved  Høruphav,  veksledes  de  sidste  Skud;  derfra  kom 
Danskerne  over  til  Kejnæs  og  derfra  til  Fyn.  Siden  har  ingen  danske 
Soldater  været  i  Sønderjylland.  Om  alle  Kampenes  Enkeltheder  kan  de 
trofaste  Danske  i  Sønderborg  fortælle  os,  der  har  fulgt  os  herop,  men  nu 

vil  vi  ikke  mere  tænke  herpaa,  men  se  ud  over  det  frodige  Land^  der  lig- 
ger for  os.  Aabent  Hav  til  Sønden  og  bredt  Vand  til  Norden,  forbundne 
ved  det  smalle  Aissund.  Men  ud  over  Als  kan  vi  ikke  se  Havet  i  Øst; 
Øen  krummer  sit  høje  Land  til  den  Side  og  hindrer  Synet.  Men  vi  ser 
de  lavere  Bakker,  der  fra  Højdedraget  gaar  mod  Vest,  og  de  blanke  Vige, 
der  gaar  mod  Øst  ind  mellem  dem. 

Samme  Udsigter  har  man  fra  Bakketoppene,  overalt  hvor  man  færdes 
paa  Øen,  men  er  man  ikke  i  Højden,  lukkes  Synet  for  en  af  de  levende 
Hegn,  der  følger  alle  Veje  og  skiller  alle  Marker.  Dem  var  det,  vi  alle- 
rede ude  paa  Havet  blev  opmærksomme  paa  som  mørkere  Streger  i  det 
grønne.  Dem  er  det,  der  frem  for  alt  giver  Østslesvig  sit  ejendommelige 
Landskabspræg.  Som  de  luner  for  Kvæget,  der  frit  kan  færdes  inden  for 
deres  Lukke,  men  ikke  kan  bryde  igennem  det,  saaledes  er  de  Skjul  og 
Ly  for  Fugle  og  Smaavildt,  for  Snegle  og  Insekter.  Og  for  Naturelskeren 
er  de  en  Glæde,  fra  de  første  gule  Gæslinger  pipper  frem  paa  de  bladløse 
Pile,  til  Haserne  oplader  sig  med  Nødderne  ud  paa  Efteraaret.  Er  de 
skønnest,  naar  Roserne  blusser,  naar  Hylden  dufter,  eller  naar  Brombær- 
rene staar  dunkelblanke,  det  er  ikke  let  at  sige.  Men  ogsaa  for  vore  Sol- 
dater i  Krigens  Tid  var  de  Dækning  mod  Fjenden  og  Læ  mod  Vinden. 

Sin  bedste  Pleje  fandt  dog  Krigerne  hos  Alsingerne  selv.  Thi  alle 
Folk,  du  træffer  herinde  paa  Øen,  er  danske  af  Sprog,  og  langt  de 
fleste  af  dem,  dem,  der  har  Ære  i  Livet  og  Mod  i  Brystet,  er  danske 
med  Liv  og  Sjæl  trods  alle  Tyskernes  Trusler  og  Lokkeiser.  De 
ældre  husker  den  Tid,  da  Øen  var  dansk,  da  Dannebrog  var  Landets  Flag, 
da  man  i  Skolerne  kun  lærte  dansk.  Men  ogsaa  de  yngre  er  ikke  blevne 
tyske,  fordi  de  har  haft  den  tyske  Soldateruniform  paa,  og  Børnene  heller 
ikke,  skønt  de  i  Skolen  kun  lærer  Tysk.  Det  er  Fader  og  Moder,  der  maa 
lære  dem  at  læse  og  skrive  deres  Modersmaal.  I  Skolen  synger  de:  tch  bin 
ein  Preusse,  will  ein  Preusse  seiii,  men  hjemme  lærer  de:  I  Danmark  er 
jeg  født,  der  har  jeg  hjemme.  Og  i  Danmark  har  de  ogsaa  hjemme,  thi 
dansk  er  Øen,  dens  Natur  og  dens  Folk.  Men  du  maa  ikke  tro,  at  fordi 
Folket  lever  under  fremmed  Aag  og  stadig  længes  hjem  til  Moderlandet, 

at  det  saa  er  blevet  dvaskt  og  trist.  Alsingerne  er  dygtige  Folk,  som  faar 
meget  ud  af  deres  rige  Jord  og  gode  Kvæg,  og  det  er  et  muntert  Folk, 
som  holder  meget  af  at  danse  og  at  synge.  De  er  Jyder  som  alle  de  Folk, 
vi  har  baft  med  at  gøre  lige  fra  Vendsyssel,  men  i  deres  lyse  Sind  som  i 
deres  bløde  Sprog  nærmer  de  sig  Fynboerne,  ligesom  Øens  Natur  er  uen- 
delig forskellig  fra  Nordjyllands.  Paa  denne  Maade  bindes  over  Als  Jyder 
og  Øboer  nærmest  sammen  uden  store  Overgange. 


Fig.  218.     Fra  Aabenraa  Fjord. 

FTN  ligger  paa  den  store  Færdselsvej  mellem  Danmarks  to  vigtigste 
Dele:  København— Sjælland  og  Jylland.  Mange  Mennesker  kører 
daglig  tværs  over  Øen  fra  Bælt  til  Bælt  uden  at  lære  den  nærmere  at 
kende  end  ved  at  kigge  ud  gennem  Kupévinduet  for  at  faa  at  vide,  om 
man  efter  en  trættende  Kørsel  snart  er  ved  Vejende.  Rimeligvis  er  man 
paa  Overfarten  mellem  Korsør  og  Nyborg  bleven  slaaet  af  Modsætningen 
mellem  den  sjællandske  og  den  fynske  Kyst.  Saa  bar  og  kedelig  Sjæl- 
land viser  sig  paa  denne  Kant,  saa  indbydende  forestiller  Fyn  sig.  Et 
ægte  dansk  Ølandskab,  ikke  af  de  store,  men  af  de  indtagende.  Mod  Syd- 
vest højner  Landet  sig  i  svære  Drag,  ned  ad  hvilke  de  levende  Hegns  Net- 
værk skygger.  Hvor  Højlandet  nordligst  sænker  sig  mod  NyborgQord,  for- 
mer det  sig  til  en  knejsende  Bakke,  og  derfra  glider  den  grønne  Skov  ned 
mod  Havet,  indtil  den  standses  af  den  bratte  Klint.  En  gammel  Hen^ 
gaard  med  Taarn  og  Tinder,  Holckenhavn,  afbalancerer  ogsaa  Bakkebæl- 
det,  og  med  dette  først  til  venstre  og  senere  bag  ude  glider  man  ind  mod 
det  hyggelige  Nyborg  i  dets  Krans  af  Skove,  med  det  høje  Kirkespir  lige 
i  Vejret.  Til  højre  har  Strømmen  aflejret  en  lav  og  sandet  Halvø,  men 
ogsaa  denne  bærer  sine  Smaaskove,  og  over  den  ser  man  fra  Dampfærgens 
Promenadedæk  det  høje  Sprogø  med  Fyret  og  bagest  Sjælland.  Sildebaade 
med  røde  Sejl  ligger  ude  i  Bæltet,  Maager  med  hvide  Vinger  har  omflag- 
ret Færgen. 

Rimeligvis  har  man  iagttaget  dette,  men  naar  Toget  er  begyndt  at 
køre,  og  man  vel  har  sat  sig  til  Rette,  gaar  det  igennem  et  fladt  Landskab, 
hvor  de  evindelige  Hegn,  der  mest  bestaar  af  stævnede  Pile,  snart  virker 
trættende.  Rude  paa  Rude,  Felt  paa  Felt,  indrammes  af  dem  og  farer 
forbi  med  Vinkler,  der  stadig  forskydes.  Man  synker  sammen  i  Døsen  og 
vækkes  kun,  mens  man  kører  forbi  Øens  Hovedstad,  Odense.  Grimme 
Baggaarde  med  Fattigmands  Tøj  til  Tørring,  før  man  kommer  til  Stationen, 
en  lang  og  kedelig  Husrække  paa  den  anden  Side  af  denne,  det  er  det  væ- 
sentligste Indtryk.  Banegaarden  selv  er  ganske  skønhedsforladt.  Kun  me- 
dens man  havde  Glimtet  af  Slotshaven  med  Alleer  af  ærværdige  Træer, 
kunde  man  ane,  at  der  maaske  gemtes  noget  af  Interesse  inde  i  denne 
By,  som  man  kun  fik  set  paa  Vrangen. 

Atter  det  ensformige  Landskab,  og  man  sætter  sig  igen  til  Ro.  Man 
har  syv  Mil  for  sig  af  de  elleve  gennem  Fyn,  og  der  bliver  Tid  til  at  sove 
lidt.  Man  vaagner  af  sig  selv  paa  et  Tidspunkt,  da  man  har  paa  Fornem- 
melsen, at  Turen  snart  er  slut,  man  ser  atter  det  flade  Land  og  Pilene, 
her  dog  andre  Arter,  mere  buskformede,  uden  Hovedstamme,  der  er  stæv- 
nede paa  en  anden  Maade.  Da  skinner  Vandet  til  venstre  for  en:  skov- 
kransede  Vige  og  Sunde  med  Øer  viser  sig,  en  lang  blaanende  Ryg  i  det 
Qerne  troner  over  hele  Landskabet,  —  det  er  Skamlingsbanken  ovre  i  Søn- 
derjylland. —  Hinsides  Middelfart  kører  man  langs  med  det  blinkende 
Bælt  forbi  Skove,  der  kommer  ned  ad  Skrænterne,  og  er  man  først  ude 
paa  Færgen,  staar  Fyns  Kyst  med  mægtige  Klinter  i  den  Retning,  hvor 
Lille  Bælt  mødes  med  Kattegat,  og  med  blidt  slyngede  Linier  indad  i  Bæltet. 
Den  rejsende  indrømmer  dog,  Begyndelsen  og  Slutningen  er  der  noget  ved, 
men  Resten,  hele  Øens  Indre,  skal  man  hurtigst  muligt  bort  fra. 

Den  rejsende  har  taget  ikke  saa  lidt  fejl.  Den,  der  ser  paa  Øen  med 
Forstaaelsens  Blikke,  han  netop  forbereder  sig,  efter  at  Toget  er  kørt  forbi 
Odense,  paa  hvad  der  skal  komme.  Han  mærker  snart,  at  Lokomotivet 
begynder  at  pruste,  at  Farten  sagtnes,  det  gaar  op  ad  Bakke.  Han  ser  og- 
saa,  at  Pilehegnene  forsvinder  og  afløses  af  de  levende  Hegn.  Det  er  ikke 
mere  et  fladt  Land,  som  de  stumpede  Pile  blot  gør  endnu  mere  kedeligt. 

det  er  Bakke  efter  Bakke  og  Bakke  over  Bakke,  som  Hegnenes  Rigdom 
netop  skaber  Afveksling  og  Mangfoldighed  i.  Særlig  efter  at  Vandskellet 
mellem  de  to  Bælter  er  overskredet,  og  Toget  igen  for  en  Stund  gaar 
nedad,  bliver  Højderne  mægtigere  og  hver  enkelt  mere  individuel;  det 
spidstoppede  Dyred,  det  kuppelformede  Brændholtsbjærg,  det  skovklædte, 
langstrakte  Vissenbjærg,  de  stejle  som  Bastioner  formede  Bred-Bakker  og 
saa  Førstemand  blandt  Flokken,  Fyns  højeste  Punkt,  Frøbjærg  Bavnehøj, 
et  helt  Plateau  med  tre  Toppe,  der  stiger  til  Vejrs  om  Kap  med  hinanden. 
Mere  end  en  Mil,  forbi  flere  Stationer,  ledsager  Frøbjærg  en  i  sydlig  Ret- 
ning over  Brændeaaens  Enge. 

Dette  er  Fyns  nordvestlige  Højland,  der  indtager  ikke  lidt  af  Øens 
Fladeindhold  og  sender  Udløbere  ud  i  alle  Retninger,  næsten  som  Straa- 
leme  i  en  Stjerne.  Karakteristisk  er  netop  det,  at  hver  Bakke  saa  at  sige 
har  sit  Særpræg;  den  staar  isoleret  for  sig  uden  Forbindelse  med  de  andre, 
og  det  har  sit  eget  Omrids  og  Form.  Et  andet  fynsk  Højland  findes 
sydøstlig,  det  var  dettes  Fald  mod  Store  Bælt,  vi  iagttog  under  Indsejlingen 
til  Nyborg,  og  det  breder  sig  herfra  helt  ned  til  Svendborg  og  gaar  dybt 
ind  i  det  indre.  Men  det  samme  jævne  Forløb,  som  Fyns  Kyst  har  paa 
denne  Strækning,  har  ogsaa  dette  Højland,  det  er  som  en  eneste  stor  rundet 
Hvælving  uden  fremtrædende  Toppe,  der  stikker  Næsen  i  Sky.  Har  det 
da  ikke  sin  Skønhed?  Jo,  det  er  furet  af  Aa  ved  Aa,  som  med  stejlt  Fald 
gaar  ud  til  Bæltet  eller  til  Odense  Aa  i  Øens  Indre,  og  de  dybe  Kløfter, 
som  Aavandet  har  udgravet  siden  Istiden,  er  hyggelige  og  lune,  fyldte  med 
Lunde  og  Krat,  med  Engstumper  i  Bunden,  med  Vandmøllernes  Damme, 
med  Herregaardenes  Borgsøer.  Møllehjulenes  Duren,  Hundenes  Glam,  de 
røde  Køers  Brølen  i  Engen,  Fuglesangens  Uophørlighed  hører  med  til 
Skønhedsindtrykket.  Her  er  ogsaa  Hegnene  af  den  rette  Slags,  og  gennem 
Ledaabningerne  følger  man  Aadalene  ud  til  det  blaa  Bælt,  med  Udsigten, 
hvor  man  end  vælger  den,  afsluttet  i  Øst  af  Langeland,  hvis  opragende 
Skove  og  Bakker  bryder  den  langstrakte  Profil. 

Medens  det  sydøstlige  fynske  Højland  ud  mod  Store  Bælt  vel  er  kønt, 
men   ikke   meget   afvekslende,   hører  dets  sydlige  Skraaning  til  det  aller- 


Digitized  by 


Google 


FYN  545 

dejligste  af  Danmark.  Her  ligger  Svendborg  i  Læ  af  stejle  skovgroede 
Højder  mod  Vest  og  Nord,  og  ind  forbi  Byen  snor  sig  det  skønne  Svend- 
borgsand mellem  Fyn  og  Taasinge.  Mod  Øst  har  det  to  Aabninger  Nord 
og  Syd  om  Øen  Turø,  og  ud  for  Sundets  østre  Udløb  har  man  de  fjernere 
Øer,  Langeland  og  Ærø.  Gennem  den  bredere  vestlige  Aabning  tilsmiler 
en  0  ved  0.  Ogsaa  paa  Taasinge  og  paa  Turø  nikker  Skovene  til  en  langs 
Stranden,  og  hvor  de  aabner  sig,  bliver  der  knap  Plads  til  Agerjord,  men 
der  ligger  Hus  ved  Hus,  Bindingsværksbygninger  med  malede  Stolper,  i 
udstrakte  Frugthaver,  hvis  hvide  eller  hvidrøde  Blomsterflor  gør  Landet 
skønnest  i  den  tidlige  Sommer.  Af  og  til  stikker  frem  Skroget  af  et 
Skib,  som  staar  paa  Beddingen;  paa  Vandet  er  der  Liv  nok:  store  Skibe 
med  Last  fra  Udlandet  ind  til  den  livlige  Handelsby,  smaa  Dampere,  der 
besørger  den  stedlige  Trafik  mellem  de  mange  Anløbspladser  paa  de  smaa 
og  store  Øer,  Fiskernes  Baade  og  Lystjagterne  med  de  store  fyldte  hvide 
Sejl.  Thi  her  er  en  Egn,  som  ved  Sommertide  gæstes  af  Folk  fra  hele 
Danmark.  Det  er  ikke  den  mægtigste  Natur,  men  det  er  den  blideste, 
yndigste.  Det  er  en  Egn,  hvor  Freden  daler  over  en,  hvad  enten  den 
kommer  med  Æbleblomsterne,  der  drysser  ned,  mens  man  strækker  sig 
paa  Grønsværen,  eller  den  er  i  Følge  med  Bølgens  Kluk  om  Baadens  Stævn, 
mens  man  magelig  strækker  sig  paa  Toften,  eller  man  søger  den  i  Bøge- 
skovens Svalhed  og  Muldjordsduft  eller  i  den  krydrede  Aande  fra  Hegnenes 
Syrener  og  Roser  og  Hyld  og  Gedeblad,  som  af  det  varme  Vindpust  føres 
videnom. 

Det  er  Fyn,  som  den  fremmede  forestiller  sig  det  mest  ejendommeligt. 
Kvintessensen  af  den  Frodighed  og  Lunhed,  Landets  Jord  og  Luft  gemmer 
i  sig,  men  det  er  ikke  det  Fyn,  som  den  sætter  højest,  der  kender  det  ud 
og  ind.  For  ham  kommer  alle  andre  Strøg  til  at  staa  tilbage  for  Egnen 
om  Faaborg,  den  sydvestlige.  Her  er  paa  en  intens  Maade  baade  Kraft 
og  Ynde,  hver  for  sig  og  forenede.  Mens  Fyn  ellers  ikke  er  meget  ind- 
skaaret,  er  Kysten  her  mod  Sydvest  det.  To  Halvøer,  Helnæs  og  Horne- 
land, hver  igen  uregelmæssig  formede,  to  Fjorde,  Hornebugten  og  Faaborg- 
Qord,  og  Øvrimlen  udenfor  er  for  det  første  bestemmende  for  Karakteren 

af  Egnen.  Snart  staar  Stranden  med  høje  Klinter,  snart  sænker  den  sig 
til  lave  Enge,  snart  gaar  Skoven  umiddelbart  ud  til  Vandet.  Det  næste 
karakteristiske  Element  er  en  Bakkeryg,  anseligere  og  højere  end  nogen 
anden  paa  de  danske  Øer,  som  i  en  svag  krummet  Bue  strækker  sig  i  Retning 
fra  Sydøst  til  Nordvest,  paa  en  Maade  forbindende  det  sydøstfynske  og  det 
nordvestfynske  Højland,  men  dog  uafhængig  af  disse  og  skilt  fra  hver  af 


Fig.  219.     Fr.  Syberg:  Aftenleg  i  de  fynske  Bjærge. 

dem  ved  dybe  Aadale.  Dens  Højdepunkter  følger  Kysten  i  omtrent  en  halv 
Mils  Afstand,  og  da  de  er  saa  kort  fjernede  fra  Havet,  synes  de  større  end  f. 
Eks.  Bakkerne  i  Nordvestfyn,  der  ikke  rejser  sig  umiddelbart  fra  Vandets 
Flade,  men  har  om  sig  et  Land,  der  allerede  er  en  100 — 150  Fod  til  Vejrs. 
Dog  ogsaa  indad  mod  Øen,  paa  den  hule  Side,  falder  Bakkerne,  »de  fyn- 
ske Bjærgec,  efter  danske  Forhold  stejlt  af  og  gemmer  ved  deres  Fod  flere 
Søer,  der  vel  ikke  er  store,  men  dog  af  landskabelig  Værdi  paa  den  ellers 

lidet  sørige  0.  Fra  disse  Søer  maa  Vandet  den  lange  Vej,  indtil  det  gen- 
nem Odense  Aa  udtømmes  i  Odense  Fjord,  fordi  Bakkerne  spærrer  det 
Adgangen  til  det  nærliggende  Bælt.  Paa  sine  Steder,  som  i  Holstenshus 
Dyrehave,  er  Vandskelslinien  paa  Bakkernes  Kam  ganske  smal,  andre  Steder 
breder  den  sig  mere  og  giver  Plads  foroven  til  lunefulde  Dalslyngninger 
eller  til  Sænkninger  uden  Afløb,  men  med  en  lille  Sø  i  Bunden.  Højderne 
heroppe  laa  tidligere  hen  i  Hede,  og  der  fandtes  her  Lyngbakker  og  Lyng- 
kløfter,  som  ikke  gav  de  jydske  noget  efter.  Nu  er  de  fleste  forsvundne, 
og  man  beder  mindelig  for  dem,  der  endnu  er  tilbage,  at  de  maa  faa  Lov 
at  bestaa.  I  Steden  for  er  der  undertiden  kommet  tørre  Græsmarker  og 
fattige  KartoSelagre,  men  store  Arealer  er  dog  af  Omegnens  Herremænd 
tilplantede  med  Naaleskov,  og  der  er  gennem  dette  Arbejde  ogsaa  skabt 
Naturværdier  af  en  ny  Art.  Det  blidere  Klima  og  den  bedre  Jord  tillader 
et  mere  afvekslende  Udvalg  af  Træsorter  og  en  langt  rigere  Vegetation 
end  i  de  jydske  Plantager.  Man  vandrer  under  de  susende  Fyrre,  der 
giver  Lys  og  Plads  mellem  sig  til  pragtfuld  Underskov  af  gulgul  Gfyvel, 
medens  den  solaabne  Bund  danner  et  Paradis  for  summende  Insekter,  eller 
man  vandrer  over  bløde  Mostæpper  ved  Foden  af  masteranke  Graner,  hvis 
affaldne  Naale  travle  Myrer  arbejder  op  i  kæmpemæssige  Tuer.  Men  fra 
Skovens  Stilh^ed  og  Skygge  træder  man  brat  ud  i  aaben  Natur  og  har  da 
de  vidunderligste  Udsyn  over  Hav  og  Land.  Kun  eet  dansk  Landskab 
kan  maale  sig  med  dette,  den  jydske  Halvø  Mols,  som  før  er  skildret.  Er 
Udsigterne  fra  Mols  noget  slørre  og  noget  enklere  i  Linierne,  baade  de, 
som  Bakkerne  giver,  og  de,  som  dannes,  hvor  Vand  og  Jord  mødes  i  Slyng- 
ninger, saa  er  Udsigterne  fra  de  fynske  Bakker  mangfoldigere.  Fra  Naale- 
skoveae  foroven  ned  over  Bøgeskovene,  det  lysegrønne  Bælte  under  det 
mørke,  som  med  Tunger  og  Takker  skærer  sig  ud  i  Agrenes  bovnende 
Vrimmel,  videre  ned  over  Landsbyer,  som  i  Forsommeren  danner  hvide 
Øer  af  Æbleblomster  i  det  grønne,  og  ned  over  Herregaarde  med  deres 
Parker,  ned  til  den  lille  By  Faaborg,  rødtaget  med  sit  særtformede  Spir, 
og  saa  til  sidst  Skønheden  over  de  andre  Skønheder:  Havet,  glitrende  hvidt 
og  straalende  blaat,  med  0  ved  Siden  af  0  og  0  bag  0,  heroppe  fra  i 

Forkortningen  at  se  som  en  Flaade  af  Langskibe,  bag  dem  det  aabne 
Bælt,  mod  Syd  uden  Grænse  gaaende  over  i  Østersøen,  men  mod  Øst  med 
Alses  lange  Kyst  i  Skygge.  Horneland  og  Helnæs,  de  to  Halvøer  ad  fra 
Fyn,  ser  her  oppe  fra  ogsaa  ud  som  langstrakte  Skibe  fortøjede  onder 
Land.  Men  vender  man  Blikket  mod  Nord  og  Øst,  da  ser  man  ud  over 
det  halve  Fyns  Land,  begrænset  af  een  uhyre  Linie  i  Horisonten.  Fra  de 
Qerne  Bakker  i  det  nordvestlige  og  i  det  sydøstlige  Højland  glider  Blikket 
tilbage  mod  vort  Standpunkt.  Kirketaarne  og  Herregaarde,  Skove  og  Hegn 
i  en  Uendelighed  bliver  tydeligere,  jo  nærmere  de  ligger  under  Bakkernes 
Fod,  ved  hvilken  Smaasøer  fremtitter.  Saa  kravler  Blikket  tilbage  over 
Bøgeskovene  op  til  den  Fyrrestub,  fra  hvilken  vi  har  betragtet  Rundskuet, 
som  nu  helt  er  optaget  i  vor  Bevidsthed. 

Derefter  sætter  vi  det  lange  Ben  foran  og  vandrer  ned  i  Lavlandet, 
frem  efter  St.  Knuds  Kirkespir  i  Odense,  som  vi  i  Kikkert  har  kunnet  ob- 
servere fra  Bakkerne,  gennem  det  lavere  Jordsmon  mellem  Højlandene  til 
Øst  og  Vest,  af  og  til  krydsende  Odense  Aa,  der  ligesom  vi  stiler  sin  Færd 
mod  Nord.  Enkelte  Steder  maa  Aaen  slynge  sig  uden  om  Bakkerækker, 
der  kan  være  Aase,  Flodsenge  fra  Istidens  Vandløb,  som  løb  vinkelret 
paa  Fyns  nuværende  Hovedaa.  Fra  deres  Kamme  har  vi  Udsigter  bagud 
til  den  Sænkning,  der  omgives  af  »de  fynske  Bjærge<s  Kvartcirkel.  Ogsaa 
fra  Kirkebakkerne  ser  man  mellem  de  høje  Aske  og  Ælme  ud  over  Lan- 
det. Her  er  kønt  og  hyggeligt;  ved  Solbjærgslag  kan  der  især  være  meget 
stemningsfuldt,  men  Havet  er  stænget  ude  fra  vort  Syn,  og  jo  længere  vi 
kommer  Nord  ud,  des  mere  jævnt  bliver  Landet,  des  ensformigere  Nata- 
ren. Frodige  Marker,  grønne  Enge  og  Smaaskove  beholder  vi  hele  Tiden, 
men  Skønhederne  skyldes  dog  især  Menneskene  og  er  mest  samlet  i 
Landsbyerne.  Jo  mere  vi  nærmer  os  Odense,  des  mere  er  Landet  udlagt 
til  Dyrkning  af  Sukkerroer,  des  mere  myldrer  det  med  Fjerkræ  om  Husene 
—  Fyn  har  Danmarks  største  Ægeksport  — ,  og  des  mere  er  Tofterne  fyldte 
med  røde  Tyrekalve,  der  opdrættes  for  at  sælges  som  Avlsdyr  til  Sjælland 
og  Jylland,  ja  til  det  fjerne  Rusland.  Undertiden  kan  deres  Mængde 
skræmme  Købstaddamer  bort  fra  Stierne.     Odense   har  altid  været  Knltu- 

rens  Midtpunkt  paa  Øen,  og  jo  nærmere  vi  er  den,  des  anseligere  bliver 
ogsaa  Gaardene,  helt  af  Grundmur,  des  mere  >anlagte«  viser  Haverne  sig, 
des  mindre  kommer  Møddinger  og  Udhuse  til  Syne  ud  til  Bygaden,  men 
io  Qernere  vi  er  den,  des  mere  er  der  bevaret  af  det  hyggelige  Bindings- 
værk, hvor  Stolperne  er  malede  sorte,  brune,  blaagraa  efter  Egnens  Vane, 
medens  Fladerne  mellem  Trærammerne  er  hvidkalkede,   des  mere   indta- 


A  få^ 

Fig.  220.    Tom  Petersen:    Fynsk  Boissted. 

gende  er  Abildgaardene  med  Blomsternes  Hvidhed  eller  rødmende  Frugt 
over  urterig  Grønsvær,  des  mere  er  der  bevaret  af  Hegnene,  som  man 
ellers  slemt  begynder  at  rydde,  med  Hyldens  stærke  Lugt  og  Rosens  fine 
Duft,  med  læskende  Brombær  og  pirrende  Nødder,  med  gule  Citronsom- 
merfugle over  Vejen  og  sorte  Snegle  paa  Grøftekanten.  I  Sydvestfyn  Nord 
og  Øst  for  > Bjærgenet  er  Hegnene  ofte  alene  sammensatte  af  Syrener,  og 
ved  Pinsetid  spredes  deres  Aande  vidt  over  Landet,  medens  Øjet  glæder 
sig  ved  det  hvide  eller  lilla  Blomsterflor,  der  i  sammenhængende  Rækker 
drager  sig  over  Markerne. 

Men  hvad  enten  man  er  i  de  fine  Landsbyer  eller  i  de  mere  gammel- 
dags,  eet  er  fælles  for  dem,  Renligheden,  Netheden,  Pynteligheden.  Alt  er 
paa  sin  Plads.  Møddingen  klappet,  Hækken  om  Haven  klippet.  Gangene 
i  den  revne  og  skuffede,  det  kløvede  Brænde  sirligt  stablet  op,  Straataget 
som  strøget,  Ruderne  klare,  Gardinerne  bag  dem  hvide,  og  selv  Børnene 
ligesom  følger  ikke  Bbrns  Vane  andetsteds  og  er  mindre  tilsølede,  det 
vil  sige.  Mødrene  ser  dem  hyppigere  efter,  tørrer  dem  hyppigere  om  Næse 
og  Mund. 

Denne  Trang  til  Nethed  og  Renlighed,  denne  Lyst  til  at  pynte  og 
pusle,  »lempe«,  som  Fynboen  siger  om  alt  Arbejde,  er  ægte  fynsk.  Bag 
ved  den  ligger  vist  nogen  Forfængelighed.  Fynboen  har  ikke  megen  Ær- 
gerrighed eller  megen  Herskesyge,  det  stemmer  ikke  med  hans  Hensyns- 
fuldhed og  hans  milde  Sæder,  men  han  vil  ikke  staa  tilbage  for  sin  Nabo, 
i  Omhuen  for  sine  Børn,  i  Oppudsningen  af  sit  Hus,  i  Dyrkningen  af  sin 
Mark,  i  Røgten  af  sit  Kvæg.  Derfor  er  Fynboen  ogsaa  flittig,  han  pløjer 
sin  Jord  vel,  han  renser  flittig  sin  Ager  for  Ukrudt,  han  har  ved  Tænk- 
somhed og  Arbejde  forstaaet  at  skabe  en  af  de  bedste  Malkekvægsracer, 
der  findes. 

Fynboerne  vil  ogsaa  kappes  med  hinanden  i  Dannelse.  Først  maaske 
i  dens  ydre  Former,  Høflighed,  Belevenhed,  Tjenstvillighed,  Gæstfrihed. 
Men  Fynboen  ikke  blot  skatter  og  ejer  i  højere  Grad  end  anden  dansk 
Almue  disse  Egenskaber,  han  har  ogsaa  adskillig  dybere  liggende  Kultur. 
Han  er  ikke  saa  politisk  interesseret  som  Sjællænderen  i  visse  Egne,  han 
har  for  lidt  rethaverisk  i  sig  dertil,  og  han  har  ikke  Jydens  Uafhængig- 
hedsfølelse, han  mangler  maaske  lidt  Karakter  og  af  Karakterens  ydre 
Mærker  Værdigheden.  Han  virker  ikke  selv  paa  æstetisk  anlagte  Menne- 
sker saa  æstetisk  som  Jyden,  han  tages  ikke  saa  alvorligt  af  rigtige  Al- 
vorsmænd, han  er  ikke  omskrevet  med  saa  sammenholdte  og  enkle  Linier, 
men  han  er  selv  meget  mere  æstetisk  modtagelig.  Han  synger  bag  Ploven, 
som  den  fynske  Bondedigter  Mads  Hansen  har  udtrykt  det,  han  kan  ikke 
have  sine  Tanker  alene  ved  det  muldbaarne.  Han  dømmer  Fænomenerne 
efter  deres  Skønhedsværdi,  men   ofte  har  han  tillige  en  Trang  til  at  søge 

ind  til  Kernen,  til  det  væsentlige,  han  har  Stof  i  sig  til  Videnskabsmand, 
maaske  blandt  andet  fordi  der  i  ham  er  noget  uselvisk,  baade  i  god  og  i 
daarlig  Forstand;  han  hjælpes  endelig  dertil  af  sin  stærke  Fantasi. 

Naar  Talen  er  om  de  Fynboer,  der  har  skrevet  sig  ind  i  Danmarks 
Saga,  har  man  ikke  Lov  til  at  tage  de  Folk  med,  der  ganske  vist  er  fødte 
paa  Øen,  men  som  Børn  af  tilflyttede  maaske  ikke  har  haft  en  Draabe 
fynsk  Blod  i  sig.  Det  gælder  saaledes  Embedsmandsætlingen  Paludan- 
Muller.  Kernen  i  hans  Væsen  og  Digtning  har  intet  fynsk  ved  sig,  men 
rimeligvis  har  Opdragelsen  paa  Fyn  været  med  til  at  give  ham  det  galante 
Væsen,  som  var  ham  egen,  og  hans  Vers  deres  slebne  Klang.  Han  har 
glædet  sig  ved  den  fynske  Elskværdighed,  og  han  har  følt  sig  som  Fynbo, 

>thi  Politur  har  Fyn,  mit  kære  Fødeland, 
for  mig  saa  kært  som  for  en  J'øde  Jødelande 

Omvendt  kunde  man  regne  Fyn  til  gode  de  betydelige  Folk,  som  af  Her- 
komst er  Fynboer,  men  som  sikkert  kun  fordi  de  opvoksede  i  Hoved- 
staden, fik  deres  rige  Evner  helt  udviklede  og  tagne  i  Brug.  De  store 
Skuespillere  Emil  og  Olaf  Poulsen  er  fødte  Københavnere,  men  deres  dra- 
matiske Begavelse  har  de  arvet  fra  Faderen,  der  var  et  Landsbybarn  fra 
Øen  her. 

Typisk  fynsk  lige  ud  af  Almuen  var  H.  C.  Andersen,  Skomagersønnen  fra 
Odense,  sikkert  uden  et  eneste  Blodstilskud  andensteds  fra.  Hver  Fiber  og 
Nerve  i  ham  er  fynsk:  den  levende  Fantasi,  den  lette  Stemthed  og  lige  saa  let 
derpaa  følgende  Afstemthed,  det  rige  Lune,  der  ikke  er  tørt  og  koncentreret 
som  Jydens,  men  skælmsk  og  malende,  det  skarpe  Øje  for  de  smaa  Ting, 
den  stærke  Perfektibilitet,  vel  ogsaa  det  spredte  og  forfængelige,  det  lidet 
værdige.  Og  hans  Lokaliteter  har  for  Fynboer  noget  særlig  intimt  over  sig : 
Skræppeskovene,  der  danner  Sneglenes  Verden,  Hylden  og  Hegnenes  hele 
Blomstermylder,  det  hule  Piletræ  ved  Vejen,  som  Soldaten  kryber  ned  i.  Hans 
Bysbarn  Maleren  Julius  Paulsen  forekommer  ogsaa  en  fynsk,  det  stem- 
ningsfyldte, det  blødt  udflydende,  det  vege  i  hans  Personopfattelse  og  i 
hans  Landskaber.     En  anden  Skomagersøn  fra  Odense,  Sophus  Michaélis, 

er   naaet   højt   som   lyrisk   Digter,   og   ingen   har  vel  skildret  Fyn  i  saa 
smukke  Strofer  som  han. 

Her  er  maaske  Stedet  til  at  nævne  en  tredje  Skomagersøn  fra  Odense, 
Jens  Andersen  Hansen,  der  i  en  udpræget  Grad  var  anlagt  til  Politiker,  og 
som  ved  sin  Skarpsindighed  og  kritiske  Sans  naaede  saa  vidt,  at  han  i 
Tiden  mellem  de  to  Krige  ved  Siden  af  Monrad  og  Tscherning  stod  som 
Leder  af  vort  Folketing.  Hans  Begavelse  var  maaske  ikke  mindre  end 
disse  to  berømte  Parlamentarikeres,  men  fortrykte  Kaar  i  Ungdommen  og 
Mangelen  af  en  Dannelse,  der  svarede  til  Evnerne,  gjorde  ofte  hans  Skarp- 
sindighed til  Spidsfindighed,  hans  Kritik  til  Mistænksomhed,  hans  Grun- 
dighed til  Smaatskaarenhed,  —  og  typisk  fynsk  er  han  ikke,  selv  om  en 
Gang  imellem  i  et  løftet  Øjeblik  Følelse  og  Lune  ogsaa  kunde  bryde  frem 
hos  ham. 

Vandrer  vi  nu  ud  fra  Odense,   kan  vi  næsten  gaa  fra  Sogn  til  Sogn 
og  i  hvert  finde  Fødestedet  for  Folk  ud  af  Menigmand,  som  paa  een  Gang 
har  givet  deres  vægtige  Bidrag  til  den  danske  Aand  og  Kultur  og  samtidig 
været  i  Besiddelse  netop  af  det  fynske  Naturel.    Vi  kan  tage  et  Udsnit  af 
Landet,   f.  Eks.  Trekanten  Odense — Middelfart — Assens,   tre   af  Fyns  tolv 
Herreder,  og  løselig  skitsere  dette.   Lige  uden  for  Odense  ligger  Hundemp; 
her  fødtes  Lægprædikanten  Peter  Larsen  Dons,  den  første  Bonde,  for  hvem 
de  grundtvigske  Tanker  blev  livsfornyende,  og  hos  hvem  Takken  for  den 
glade  Kristendom,   han   havde  nemmet,   gav  sig  Udslag  blandt  andet  i  en 
storartet  Gavmildhed  alle  Vegne,  hvor  der  udførtes  noget,  som  havde  hans 
Sympati.     Fra  næste  Sogn,   Sanderum,   stammer  Sprogforskeren  og  Histo- 
rikeren Niels  Mathias  Petersen,    Søn  af  en  Skrædder,   sikkert   den  Mand, 
hos  hvem  de  ædleste  Elementer  i  den  fynske  Karakter  var   forenede:  vi- 
denskabelig Sans  og  brændende  Fædrelandskærlighed,  en  Aandfuldhed,  der 
ofte  blev  til  Dybsind,    en  let  rørt  Følsomhed,  en  smidig  Evne  til  at  sætte 
sig  ind  i  andres  Tankegang,  en  Retsindighed,   der  søgte  at  trænge  ind  til 
Kernen  af  Menneskene  og  dømme  dem  derefter,  en  vemodig  Mildhed  over 
for  Tilværelsen.    Næste  Sogn,   Brændekilde,  er  Fødested  for  Skræddersøn- 
nen Rasmus  Chr.  Rask,  en  af  Grundlæggerne  af  den  moderne  Sprogviden- 

skab,  og  som  kom  Verden  rundt  i  sin  Attraa  efter  at  granske  Sprogenes 
Sammenhæng  og  Oprindelse,  som  H.  C.  Andersen  førtes  Europa  over  for 
at  samle  Stof  til  Bearbejdelse  i  sin  Fantasi,  men  paa  hvis  Grav  de  Ord, 
han  selv  har  udtalt,  blev  sat:  >Sit  Fædreland  skylder  man  alt,  hvad 
man  kan  udrette«.  Større  som  Forsker,  men  mindre  som  Aand  end  Ven- 
nen N.  M.  Petersen.  Ikke  langt  borte  ligger  Nyrup  i  Ørsted  Sogn,  hvorira 
den  mangesidede  Skribent  Gaardmandssønnen  Rasmus  Nyerup  stammer, 
hvis  største  Fortjeneste  er  Grundlæggelsen  af  Nationalmuseet.  En  ualmin- 
delig fordringsløs,  varmhjertet,  elskværdig  og  flittig  Mand,  der  kunde  brede 
Lune  og  Ynde  selv  over  trivielle  Emner.  Et  fynsk  Træk  er  det,  naar 
det  fortælles  om  ham,  at  han  endnu  som  gammel  Mand  glædede  sig  som 
et  Barn  ved  om  Foraaret  at  plukke  Markblomster  paa  Grøftekanten. 

Fra  Gummerup  i  Nabosognet  Køng  kom  Skræddersønnen,  Vaganten 
Ambrosius  Stub,  vor  ældste  Landskabslyriker,  hvis  Foraarsvise  i  alt  Fald 
endnu  er  kendt,  og  hvis  Liv  ogsaa  frembyder  Træk,  der  maa  kaldes  fyn- 
ske. Fra  Nabosognet  Kirke- Søby  H.  N.  Rosenkjær,  først  Hyrdedreng,  saa 
Tjenestekarl,  Murer  og  Væver  som  Faderen,  men  i  Trediveaarsalderen 
satte  han  sig  paa  Læsebænken  og  blev  Skolelærer  og  fra  Skolelærer 
Videnskabsmand  som  Gransker  af  >det  underjordiske  København«. 
Kundskabstrangen,  Evnen  til  at  se.  Lysten  til  at  meddele  sig  til  andre, 
Arbejdsglæden,  det  er  fynske  Egenskaber;  >over  hele  hans  prunkløse  Færd 
hvilede  der  en  Idealitetens  Glans.  Han  arbejdede  ikke  for  ydre  Fordel, 
ikke  for  Ros  eller  Ære,  men  for  Sagen  selv«.  Noget  til  Nord  ligger  Balslev, 
hvor  Maleren  Jens  Juel  saa  Lyset  i  en  Degnebolig.  Det  smagfulde,  ynde- 
fulde, lidt  bløde,  kvikke  i  hans  Kunst,  det  .flygtige,  let.  forelskede,  elskvær- 
dige, gæstfri  ved  hans  Person,  det  er  F3nD.  I  samme  Herred  ligger  Rors- 
lev, hvor  Filosoffen  Rasmus  Nielsen  fødtes  i  et  Husmandshjem.  Atter  en 
ægte  Fjrnbo.  Interesse  for  alt,  hvad  der  var  af  Aand,  Evnen  til  at  smyge 
sig  om  andres  Læresystemer  og  nære  sit  Væsen  med  dem,  sprudlende 
Fantasi,  rigt  Lune,  æggende  Veltalenhed.  Denne  æggende  Veltalenhed,  men 
i  et  ganske  andet  Formaals  Tjeneste,  med  Evnen  til  afvekslende  at  hidse 

Og  dæmme  en  FolkeforsamliDg,  har  Arbejderføreren  Jens  Jensen,  Sød  af 
en  Væver  i  Rørup  i  samme  Herred,  som  fra  Malersvend  er  bleven  Borg- 
mester i  København.  Lad  os  endnu  blot  nævne,  at  en  af  Professorerne  i 
Matematik  ved  Københavns  Universitet  er  Søn  af  et  Landpostbud  i  Sognet 
Ørslev  der  i  Nærheden. 

Siden  vi  er  paa  Fyns  Vesterkant,  bør.  det  nævnes,  at  her,  i  As- 
sens, fødtes  Willemoes,  der  sammen  med  Nordmanden  Tordenskjold  er 
bleven  den  ideelle  nationale  Søhelt  ved  sin  Raskhed,  Uforfærdethed  og 
ved  sin  tidlige  Død.  Ogsaa  en  anden  af  vore  ypperste  Søhelte,  Søren 
Norby,  var  Fynbo;  hans  Hurtighed,  hans  Gemyt  og  hans  i  en  grusom  Tid 
milde  Væsen  er  maaske  at  skrive  paa  hans  Landsmandsskabs  Regning. 
Maaske  er  disse  Orlogshelte  netop  komne  til  Søs,  fordi  de  hørte  hjemme 
paa  Fyn,  thi  her  rundt  om  mellem  de  mange  Øer,  i  de  lune  Farvande, 
hvor  der  dog  kan  være  lunefulde  Kastevinde,  opfostres  forholdsvis  flere 
Søfolk  end  andensteds  i  Danmark;  de  er  fra  ganske  smaa  Rollinger  vante 
til  at  plaske  til  Søs,  i  Vand  og  i  Baad..  Svendborg  og  Marstal  paa  Ærø 
er  vore  største  Rederbyer  for  Sejlskibe.  Hvo  ved,  om  ikke  det  var  en 
medvirkende  Grund  for  vor  ypperste  Admiral,  Niels  Juel,  til  at  slaa  sig 
ned  paa  Taasinge  midt  i  Øhavet,  at  han  her  fandt  det  sejeste  Egetømmer 
til  sine  Skibe  og  de  raskeste  Gutter  til  at  bemande  dem.  Men  den  Sø- 
mandsstand,  som  fostres  i  alle  de  hyggelige  Huse  i  de  store  Frugthaver 
ved  Fyns  Bælter  og  Sunde,  har  et  ganske  andet  og  lysere  Temperament 
end  det  tunge  og  grundalvorlige,  som  formes  med  Døden  for  Øje  under 
Redning  af  skibbrudne  paa  Jyllands  golde  og  barske  Vestkyst.  Sømands- 
byen  fremfor  andre,  Svendborg,  er  Danmarks  livligste  By. 

Er  vi  ved  de  fynske  Sømænd,  har  vi  vel  Lov  at  minde  om,  at  den 
Nordbo,  der  i  Vikingtiden  naaede  de  største  Resultater,  Sven  Tveskæg, 
havde  til  Moder  en  fynsk  Bondedatter.  Selv  om  hans  Fosterfader,  Paloa- 
toke,  der  grundlagde  Vikingboet  Jomsborg,  i  det  væsentlige  er  en  Sagn- 
skikkelse, er  det  dog  ret  mærkeligt,  at  han  gøres  til  Fynbo  ligesom  Vagn 
Aagesøn,  der  var  blandt  de  frejdigste  Kæmper  i  Hjørungavaag.  Ja,  den 
berømteste  Høvding  fra  Nordens  Oldtid,  Rolf  Krake,  giver  man  til  Føde- 

sted  en  af  de  smaa  Øer  under  Fyns  Kyst,  hvor  hans  Fader  Helge  elskede 
først  Thora  og  siden  Yrsa. 

I  Sanderum  Fatiiggaard  levede  endnu  for  25  Aar  siden  en  Broder  til 
N.  M.  Petersen,  om  hvem  kyndige  Folk  mente,  at  han  var  ligesaa  begavet 
som  denne.  Saadan  >en  Byron  tit,  en  Platos  Sjæl,  i  Folkets  Sværm  for- 
gaarc.  Held  den,  der  selv  om  han  vedbliver  at  tilhøre  den  Stand,  han  fød- 
tes i,  inden  for  den  snævre  Kreds  evner  at  vække  og  opdrage.    Derfor  vil 


Fig.  221.    Ryslinge  Højskole. 

Mindet  leve  om  Mads  Hansen  i  Hunstrup  ved  Foden  af  »Bjærgenec,  mindre 
vel  gennem  hans  Sange,  end  paa  Grund  af  det  Arbejde,  han  gjorde  for  at 
højne  den  fynske  Bondestand.  Ganske  vist  var  han  ikke  den,  der  først  tog 
fat,  en  Kreds  af  fortræffelige  Præster,  fremfor  alle  den  saare  veltalende  og 
varmtfølende  Vilhelm  Birkedal  i  Ryslinge,  og  en  Højskolemand  saa  ejen- 
dommelig som  Kr.  Kold  i  Dalum  havde  først  begyndt  det  Arbejde  for  Fol- 
kets Vækkelse  til  Fædrelandsfølelse  og  Samfundsinteresse,  som  i  Tidens 
Løb  har  baaret  megen  god  Frugt.  De  fandt  i  den  fynske  Bondestand  en 
modtagelig  Jord ,  en  genlydende  Sangbund.    Som  Birkedal  har  udtrykt  det : 

Det  forvist  jeg  tror,  skal  sig  Folket  rejse  brat, 

maa  Heimdalsluren  først  fra  Fyn  blæse, 

og  derfra  skal  den  høres  i  Folkelivets  Nat, 

den  danske  klingende  Marseillaise. 

Her  rinder  Blodet  livligst  blandt  Folk  paa  Danmarks  0, 

og  her  vil  mange  leve  og  her  vil  mange  dø 

med  Smil  for  Danmark  dejligst  Vang  og  Vænge. 


Fig;  222.     Fynsk  Gymnastikhold. 

Saa  rejste  sig  da  i  Fyn  Frimenighedskirker,  Friskoler  og  Forsamlings- 
huse over  det  hele  Land,  byggede  for  Bøndernes  Penge,  fyldte  af  Folk, 
der  med  lysende  Øjne  fulgte  Ordets  Forkyndelse,  Maneiserne  til  Fædre- 
landets Genrejsning  og  Folkets  Genfødelse.  Og  Ungdommens  Trang  til 
fysisk  at  røre  sig  blev  imødekommet  gennem  Sløjd,  Gymnastik  og  Skytte- 
øvelser. De  slanke  fynske  Soldater  er  de  første  herhjemme^  naar  det  gæl- 
der Legemsøvelser  eller  Skydning.  Det  ungdommelige.  Overskuddet  af 
fysisk  Kraft,  kunde  godt  passe  sammen  med  de  høje  aandelige  Maal,  der 
blev  stillet  Folket  for  Øje.     Begrebet  tdet   menneskelige  c    omfatter  begge 

Sider  af  Livet.  >Et  jævnt  og  muntert,  virksomt  Liv  paa  Jorde,  disse  Grundt- 
vigs Ord  blev  forløsende  for  Fynboerne.  Det  hævnede  sig  ikke,  at  de  fik 
Øjet  i  Vejret  fra  Mulden;  ogsaa  deres  praktiske  Sans  blev  skærpet  ved 
den  aandelige  Vækkelse,  hvad  det  fynske  Kvægbrug  blandt  andet  vidner 
om. 

For  adskillige  af  de  Mænd,  der  i  det  19.  Aarhundrede  er  udgaaet  fra 
Fyn  eller  har  virket  i  Fyn,  har  Landets  Folk  rejst  Mindesmærker  i  Stolt- 
hed eller  Taknemmelighed.  Ved  et  Tankespring  kan  man  fra  dem  gaa  til- 
bage til  Mindesmærkerne  fra  de  Tider,  da  Øen  træder  ind  i  Historien,  og 
forestilles  for  de  ældste  Fynboer,  som  vides. 

Det  er  først  dem,  vi  kender  fra  de  Landsbynavne,  som  ender  paa  -lev, 
og  som  ved  at  sætte  deres  Navne  foran  dette  -lev  har  betegnet  sig  selv 
som  Ejere  af  vedkommende  By.  Der  er  Ting,  som  tyder  paa,  at  disse 
Mænd  —  lad  os  nævne  nogle  af  dem :  der  er  Vigar,  som  har  boet  i  Vi- 
gerslev, Are,  Inge,  Roar,  Hune  o.  s.  v.  —  er  komne  over  Havet  fra  Sjæl- 
land og  derfor  netop  har  sat  sig  fast  paa  Kysten  mod  Nord  og  Øst  og 
derfra  skudt  sig  ind  i  Landet.  I  disse  Egne  findes  nemlig  Navnene  paa 
-lev.  Deres  Landnam  har  muligvis  staaet  i  Forbindelse  med  de  Kampe 
paa  Folkevandringens  Tid,  hvis  Efterladehskaber  er  dragne  frem  i  store 
Mosefund  i  Fyn  og  Østjylland,  og  som  i  Fyn  med  Undtagelse  af  eet  just 
findes  i  de  samme  Egne  som  Bynavnene  paa  -lev.  Berømtest  er  Fundene  fra 
Vimose  Nord  for  Odense,  hvorfra  mere  end  3500  Oldsager  er  dragne  frem. 
Spyd  og  Sværd,  Brynjer  og  Hjelme,  Vognhjul  og  Bidsler,  men  ogsaa  mang- 
foldige Genstande  til  fredeligt  Brug,  der  alle  efter  Kampen  som  Offer  til 
Guderne  er  bleven  nedlagte  paa  Mosen. 

Derefter  haster  vi  nogle  Aarhundreder  frem  i  Tiden  og  træffer  de  Fyn- 
boer, som  Runestene  har  foreviget.  Af  disse  gaar  tre  tilbage  til  omkring 
Aar  800.  Ude  paa  den  lille  vestfynske  Halvø  Helnæs  stod  den  ene  med 
Indskrift:  tRolf  Noregode  satte  Sten  efter  Gudmund  sin  Brodersøn  .... 
Aver  ristede  Runemec.  Den  anden  Sten  fra  Flemløse  i  samme  Egn  melder 
om,  at  nu  er  denne  Rolf  selv  død:  »Efter  Rolf  stander  denne  Sten,  som 
var  Noregode;   Sønnerne   satte   den   til   Mindec.     Den  tredie  og  mærke- 

ligste  findes  paa  den  modsatte  Kant  af  Øen;  ude  paa  Sletten  Vest  for  Odense 
Fjord  ved  Landsbyen  Glavendrup.  Den  staar  endnu  paa  sin  oprindelige 
Plad9  og  rager  omtrent  tre  Alen  frem  af  Jorden  for  Enden  af  en  Skibs- 
sætning, det  vrl  sige  en  Kreds  af  Stene,  der  er  stillet  sammen,  saa  de 
danner  Omridset  af  et  Skib.  Indskriften  lyder:  > Ragnhild  satte  denne  Sten 
efter  Alle  Saalvegode,  Viernes  værdige  Tegn.  Alles  Sønner  gjorde  dette  Grav- 
mæle efter  deres  Fader  og  hans  Kone  efter  sin  Ægtefælle;  men  Sote  ristede 


Fig  223.     Runestenen  ved  Glavendrup. 

disse  Runer  efter  sin  Drot.  Thor  vie  disse  Runer.  Han  skal  komme  til  at 
sone,  som  vælter  denne  Sten  eller  drager  den  bort  for  at  rejse  den  efter  en 
anden«.  Det  er  den  længste  Runeindskrift  i  Danmark;  den  har  205  Tegn. 
Levende  kommer  vi  igennem  disse  Stenes  Tale  ind  i  den  hedenske 
Oldtid.  Vi  ser  Stenene  satte  over  Goder,  som  vi  kender  saa  godt  fra  Is- 
land, og  vi  hører  Navnene  paa  de  Egne  eller  de  Stammer,  hvis  Forhold 
til  Guderne  de  gav  Udtryk:  Norer  og  Saalver.  Alle  er  »Viernes  Tegne,  det 
vil  sige  den  Mand,  som  vogtede  Helligdommene.     Fyns  Hovedstad  bærer 

jo  Navn  efter  sit  Vi  for  Odin.  Hustruen  nævnes  i  første  Række  som  den, 
det  tilkom  at  hædre  den  døde  Husbond ;  næst  hende  fremtræder  Sønnerne 
med  Pligten  til  at  overgive  Faderens  Navn  til  Efterslægten.  Men  ogsaa 
de  Tjenere,  Huskarle  eller  Trælle,  som  stod  for  selve  Indhugningen  af 
Runerne,  faar  deres  Navne  med  paa  Stenene.  Og  Omsorgen  for,  at  Mindes- 
mærket i  Fremtiden  ikke  krænkes,  lægges  over  paa  den  Gud,  med  hvis 
Hammertegn  Løfter  indvies. 

Fra  Runestenene  er  der  et  langt  Spring  op  i  Middelalderen  til  den 
Tid,  da  Kirkerne  begynder  at  smykkes  med  Gravstene  og  Mindetavler  over 
Bisper  og  adelige  og  efter  Reformationen  ogsaa  over  Præsier  og  Borgerfolk. 
St.  Hans  Klosterkirke  i  Odense  er  rigest  paa  interessante  Adelsgravmæler  fra 
det  15.  og  16.  Aarhundrede  over  Medlemmer  af  Landets  anseligste  Slægter, 
som  Gyldenstjerner,  Podebusker,  Rosenkranser,  Hardenberger,  Ruder  og 
Biller.  Middelalderens  Krigeradel  følte  sig  særlig  knyttet  til  dette  Kloster, 
hvis  Munke  af  Johannitterordenen  ogsaa  talte  kæmpende  Brødre  iblandt 
sig.  Mangen  Ridder  indgav  sig  i  Klostret  paa  sine  gamle  Dage  og  testa- 
menterede det  sin  Stridshest.  Og  St.  Knuds  Kirke  i  Odense  blev  ikke 
blot  Gravkirke  for  Helgenkongen,  men  ogsaa  Kong  Hans  og  hans  fromme 
Dronning  Kristine  hviler  her  ved  Foden  af  en  mægtig  Gravplade,  og  hans 
Søn  Kristian  2.,  der  døde  paa  Kalundborg,  og  dennes  Hustru,  Kejsersøsteren 
Elisabet,  der  døde  i  Gent,  er  i  Døden  forenede  i  Kirkens  Krypt. 

De  mest  talende  Minder  om  den  gamle  danske  Adel  i  dens  Blomstrings- 
tid er  dog  de  Herregaarde,  den  byggede  sig,  og  som  i  udvalgte  Eksemplarer 
findes  særlig  i  det  sydøstlige  Fyn.  Her  havde  adskillige  af  Adelens  aller- 
bedste Repræsentanter  hjemme.  Kansleren  Johan  Friis,  Marsken  Frans  Broc- 
kenhus,  Rigshofmesteren  Kristoffer  Valkendorf,  dygtige  i  Kunsten  at  styre 
Land  og  Rige,  tapre  og  snarraadige  i  Krigen  og  dertil  aandelig  interesserede. 
Fynbo  var  ogsaa  den  Adelsmand,  hvis  Skæbne  blev  den  mest  afvekslende, 
og  som  i  sin  Karakter  forenede  de  største  Modsætninger,  Rigshofmesteren 
Korfits  Ulfeld.  —  Borgene  er  opførte  i  Tiden  efter  Grevens  Fejde,  under 
hvilken  de  ellers  saa  milde  Fynboer  havde  rejst  sig  og  afbrændt  Adelens 
Gaarde.    Man  ser  da  ogsaa  paa  de  nye  Anlæg,  at  de  har  været  beregnede 


Digitized  by 


Google 


560 


LANDE  OG  FOLK 


paa  Forsvar,  men  rigtignok  kun  paa  Forsvar  mod  en  uordnet  og  daarlig 
væbnet  Almuehob,  som  ikke  medførte  Kanoner,  der  i  en  Fart  kunde  have 
skudt  Teglstensmurene  ind.    Udenom,  lige  op  ad  Murene,   er  der  Grave. 


Fig.  224.     Hesselagergaard. 

Huset  selv  bestaar  i  Reglen  kun  af  en  enkelt  Længe,  men  det  har  to  Hjørne- 
taarne  paa  den  ene  Langside  og  et  Trappetaarn  midt  paa  den  anden.  Ved 
denne  Fordeling  af  Taarnene  kunde  alle  Borgens  Sider  overskues  og  Fjenden 
modtages  med  Flankeskud.     Paa  nogen  Afstand  beskødes  han  fra  Skyde- 

skaar,  der  fandtes  spredt  i  Taarnene  og  Murene  og  foroTen  i  Vægtergangen 
nærmest  Taget  dannede  en  sammenhængende  Række.  Men  kom  Fjenden 
ind  under  Muren,  kunde  han  fra  Skoldehuller  i  de  forskellige  Etager  over- 
hældes med  kogende  Vand;  for  at  dette  kunde  ske,  maatte  det  øvre  Stok- 
værk rage  ud  over  det  nedre,  og  Vægtergangen  ud  over  dem  begge. 
Borgen  havde  kun  een  Indgang,  og  op  til  de  øvre  Stokværk  førte  kun  en 
Vindeltrappe,  der  gik  til  højre,  saaledes  at  Forsvarerne,  der  stod  foroven, 
kunde  have  den  højre  Haand  fri  til  at  føre  Værget  og  dog  være  dækkede, 
medens  Angribernes  Stilling  var  ubekvemmere  og  mere  udsat  Det  nederste 
Stokværk  har  sikkert  altid  været  hvælvet,  det  øverste  udgjordes  af  en 
stor  Sal,  Dansesalen,  med  Loft  af  svære  Egebjælker  og  en  Kamin  i  hver 
Gavl.  Prydelser  har  der  hverken  udvendig  eller  indvendig  været  mange  af. 
De  nøgne  eller  med  Kalkmalerier  forsynede  Vægge  droges  ved  højtidelige 
Lejligheder  med  vævede  Tæpper.  Smukkest  er  Gavlene,  der  sammenholder 
de  høje  Tage,  prydede  med  gotiske  Trappekamme  eller  Renæssancens  buede 
Linier.  Alle  Herregaardene  er  ejendommelig  danske;  kønnest  og  anseligst 
virker  Egeskov,  som  Frans  Brockenhus  byggede,  og  Hesselagergaard,  som 
umiddelbart  efter  Grevens  Fejde  opførtes  af  Johan  Friis. 

Vi  har  hidtil  kredset  om  Hovedstaden  Odense,  vi  holdt  et  Øjeblik  ved 
Stationen  og  saa  Byen  fra  Bagsiden,  vi  bar  for  enkelte  Formaal  været  inde  i 
den  og  har  siden  undertiden  set  St.  Knuds  høje  Spir  hæve  sig  i  det  Qerne 
over  Sletten,  men  vi  Qernede  os  atter  i  Ærinde  andensteds.  Dog  hverken  vi 
eller  nogen  Fynbo  kan  i  Længden  komme  uden  om  den,  saa  centralt  ligger 
den,  i  den  Grad  er  den  og  har  den  altid  været  Midtpunkt  for  Øens  Liv  og 
Kultur.  Syv  Jernbaner  fører  ind  til  den  og  snart  kommer  den  ottende  til. 
Skønt  den  ligger  midt  i  Landet,  kan  vi  ogsaa  rejse  til  den  ad  Søvejen,  og  denne 
Tur  er  den  ejendommeligste.  Vi  stævner  ind  ad  Fjorden  gennem  det  meget 
bugtede  Løb,  der  snart  bringer  os  nær  til  dens  ene,  snart  til  dens  anden  Side. 
Løbet  er  i  Virkeligheden  kun  Odense  Aas  Forlængelse,  og  i  den  Periode  efter 
Istiden,  da  Landhævningen  var  paa  det  højeste,  var  intet  andet  af  Fjorden 
til  end  denne  Rende.  Den  brede  Fjord  er  derfor  ogsaa  meget  grund,  og  der 
er  om  den  forholdsvis  mere  inddæmmet  Land  end  ellers  ved  Danmarks 

Kyster.  Bredderne  er  mod  Vest  ganske  lave,  man  ser  egentlig  kun  de 
nærmeste  Pilehegn  og  over  dem  ingenting,  kun  mod  Sydøst  hæver  Mun- 
kebo Bakke  sig  stejlt  og  isoleret  og  derfor  imponerende.  Man  kommer 
til  Kanalmundingen  og  sejler  op  ad  Kanalen.  Bag  dens  Dæmninger  ser 
man  fra  Skibet  ud  over  de  tørlagte  Arealer,  Grøfter,  Sluser,  Pumpemøller, 
græssende  Kvæg.  Gaar  man  nede  i  Græssletten,  er  det  omvendt  pud- 
sigt at  se  Skibene  bevæge  sig  frem  for  Sejl  eller  med  Damp,  som  om  det 
var  paa  Landjorden.  Det  hele  er  saa  hollandsk,  kun  de  hyggelige  Skip- 
perbyer, man  passerer,  er  ikke  hollandske  med  mørkerøde  Teglhuse,  men 
nok  saa  fynske  med  deres  sortstolpede  Bindingsværk,  og  paa  fordums 
Holme  i  det  udtørrede  Land  —  en  af  dem  har  baaret  Kongeborgen  Næs- 
byhoved — ,  eller  hvor  Kanalen  nærmer  sig  den  tidligere  Fastlandskyst, 
hæver  sig  Lunde  af  Bøg  eller  El.  Saadan  er  ogsaa  Synet  inde  i  Odense 
Havn,  Skibenes  Master  paa  Baggrund  af  Skov.  Det  er  saa  omtrent  det 
eneste  naturskønne,  der  er  ved  Odense,  faa  danske  Byer  har  i  den  Hen- 
seende mindre  at  byde.  Denne  Kanal,  som  Odense  er  meget  stolt  af,  er 
over  hundrede  Aar  gammel,  men  er  Tid  efter  anden  bleven  uddybet,  saa- 
ledes  at  den  nu  er  omtrent  21  Fod  dyb  og  tillader  Skibe  paa  flere  Tusind 
Tons  at  gaa  op  til  Byen.  Ved  disse  Forbedringer  har  Odense  blandt  andet 
opnaaet  at  bevare  sin  Udførsel  paa  England  af  de  kendte  danske  Land- 
brugsprodukter og  sin  Indførsel  til  Søs  af  alle  grove  Varer,  trods  Konkur- 
rencen med  de  andre  fynske  Byer  med  bedre  naturlige  Havnebetingelser, 
ja,  at  være  Danmarks  vigtigste  Provinshavn  næst  efter  Esbjærg,  Aalborg 
og  Aarhus. 

Det  andet  Sted,  hvor  Trafikken  midtsamles,  er  om  Banegaardene,  og 
herfra  strømmer  særlig  Lørdagene,  da  Torvehandelen  florerer,  og  Manda- 
gene, da  Handelen  med  det  fynske  Kvæg  foregaar,  Befolkningen  fra  Op- 
landet, det  største  og  rigeste,  nogen  dansk  By  har,  ind  til  Butikstrøg,  til 
Torv  og  Markedsplads.  Ved  Udgangen  af  Banegaarden  modtager  Odense 
en  paa  en  langt  værdigere  Maade,  end  naar  den  præsenterer  sig  under 
Jern  vej  skørselen;  en  bred  Gade  fører  ind  til  Byens  Midte  mellem  den 
smukke  Slotshave,  af  hvis  Kæmpekastanier  og  Linde  fra  Frederik  4.'s  Tid 

efterhaanden  en  Del  gaar  bort  af  Ælde,  paa  den  ene  Side  og  Provinsarkiv 
og  højere  Statsskole  paa  den  anden  Side.  Folk,  der  haster  til  deres  For- 
retninger, faar  Tid  til  at  blive  mindede  baade  om  den  Vederkvægelse,  Na- 
turen giver,  og  om  den  Fest,  som  Skønhed  i  Linier,  Form  og  Farve  er, 
thi  Martin  Borchs  Arkiv  er  et  af  Hovedværkerne  i  vor  moderne  Bygnings- 
kunst, og  baade  Arkivet  og  den  lærde  Skole  og  Museet,  som  man  derefter 
passerer,  bringer  Tanken  paa  aandelige  Værdier  frem.  Længere  inde  mø- 
der man  paa  Gadens  ene  Side  et  saa  karakteristisk  Led  i  det  moderne 
stærkt  pulserende  Liv  som  den  fynske  Centraltelefonstation  og  lige  overfor 
Graabrødre  Hospital,  et  Til- 
flugtssted for  de  livstrætte 
gamle,  der  kun  har  lidet  med 
Verden  mere  at  gøre,  og  selv 
en  Bygning,  der  skriver  sig 
fra  Erik  Klippings  Tid. 

Saaledes  gaar  mange  Ste- 
der i  Odense  gammelt  og 
nyt  i  hinanden,  ogsaa  naar 
vi  nu  er  kommet  ind  til  By- 
ens Midte,  hvor  den  skønne  ^'*«   ^25.    Martin  Borch:  Provinsarkivet  i  Odense. 

gotiske  St.  Knuds  Kirke  ses  ligefor,  medens  et  nyt  Raadhus,  ogsaa  gotisk, 
men  moderne,  bygget  af  Herholdt  og  ligesom  Arkivet  et  Hovedværk 
i  vor  Arkitektur,  danner  Torvets  Indramning  lil  den  ene  Side,  en  Bank- 
bygning, den  ældste  Privatbank  i  Danmark,  til  den  anden,  og  Torvets 
fjerde  Side  udgør  en  Del  af  den  livlige  Vestergade,  der  er  Byens  Strøg, 
med  Butikker  i  hvert  Hus  og  travl  Færdsel  baade  af  By-  og  Landboere 
Dagen  igennem.  Paa  de  tre  store  Torve  her  i  Byens  Midte  foregaar  Han- 
delen med  Landmandens  Produkter  til  Odenses  egen  Forsjming.  Blom- 
ster, Grøntsager,  Frugter,  Smør,  Æg  og  Fjerkræ,  altsammen  Ting,  hvori 
Fyn  excellerer.  Grøntsager,  Frugt,  Kyllinger  og  Ænder  er  altid  langt  bil- 
ligere end  i  København  og  Aarhus.  Denne  Torvehandel  er  vel  nok  den 
mest  brogede  og  morsomste,  men  langt  betydeligere  er  selvfølgelig  Omsæt- 

ningen  paa  Kvægmarkederne,  de  største  i  Danmark.  Andre  Steder,  hvor 
man  skal  se  Odenses  Næringsliv  foruden  paa  Torv  og  ved  Havn,  er  i  den 
store  Roesukkerfabrik,  hvorfra  en  Velstandsstrøm  gennem  snart  40  Aar  er 
rislet  ud  over  Fyn,  og  i  de  store  Slagterier,  hvorfra  Kødet  og  Skin- 
kerne gaar  til  England.  Fra  Odense  er  mange  driftige  Købmænd  udgaaet, 
—  desværre  er  de  ikke  blevet  i  deres  Fødeby.  Købmandsnavne  som  Faber 
og  Delcomyn  har  repræsenteret  Danmark  som  Generalkonsuler  hos  dets 
vigtigste  Kunde,  England;  Stokkebye,  Muus  er  andre  kendte  Firmaer.  Men 
det  berømteste  Navn  blandt  danske  Handelsmænd  har  Odenseboen  Tietgen 
vundet.  Betegnende  for  det  Omfang,  i  hvilket  Odense  har  bidraget  til 
Danmarks  Kultur  og  Fremskridt,  er  det,  at  Byens  to  Hovedmonumenter 
er  Statuerne  af  en  Købmand  og  af  en  Eventyrdigter. 

Digteren  mindes  man  baade  i  hans  Fødehus,  der  nu  er  fyldt  med  Er- 
indringer om  ham.  Møbler,  Billeder  o.  s.  v.,  og  uden  for  det  Hus,  hvor  han 
tilbragte  sin  Barndom,  nær  ved  den  Aa,  som  hans  Digtning  ogsaa  har 
gjort  berømt:  »Odense  Aa  —  Hvad  er  det  for  en  Aa?  —  Den  kender 
hvert  Barn  i  Odense  By,  den  løber  neden  om  Haverne,  fra  Slusen  til 
Vandmøllen  hen  under  Træbroerne.  I  Aaen  vokser  gule  Aaknapper,  brun- 
Qedrede  Rør  og  den  sorte,  fløjlsagtige  Dunhammer,  saa  høj  og  saa  stor; 
gamle,  revnede  Piletræer,  svajede  og  drejede,  hænger  langt  ud  i  Vandet 
paa  Munkemose  Side  og  ved  Blegmandens  Eng,  men  lige  overfor  er  Have 
ved  Have,  den  ene  anderledes  end  den  anden,  snart  med  dejlige  Blomster 
og  Lysthuse,  glatte  og  pæne,  ligesom  smaat  Dukkestads,  snart  staar  de 
kun  med  Kaal,  eller  der  er  slet  ingen  Have  at  se,  thi  de  store  Hyldebuske 
breder  sig  der  og  hænger  langt  ud  over  det  rindende  Vand,  som  hist  og 
her  er  dybere,  end  man  kan  naa  med  Aarenc  Desværre  er  denne  Idyl 
nu  for  en  stor  Del  brudt.  En  af  Aaens  Arme  er  tørlagt,  Blegepladsen  er 
bebygget.  Bredderne  er  paa  Steder  cementerede.  En  stor  elektrisk  Kraft- 
station knejser,  hvor  Vandmøllen  laa.  Træbroerne  er  bleven  til  Støbe- 
jerns, Vandet  er  forurenet.  Dog  har  man  ogsaa  søgt  at  bøde  paa  den 
Brutalitet,  hvormed  de  praktiske  Krav  har  grebet  ind  i  det  stillestaaende ; 
Munkemose    —   »der  var  en  Duft,   en  Romantik,   hver  Blomst  blev  til  en 

Rose«  —  er  bleven  omdannet  til  et  smukt  Anlæg,  og  paa  en  0  i  Aaen 
ligger  Læseforeningens  Have,  hvor  skønne  Træer  og  rige  Blomstergrupper 
glæder  Øjet,  hvorfra  Robaade  endnu  indbyder  til  drømmerig  Gliden  ned 
med  Strømmen,  og  hvor  man  endnu  søger  at  værne  om  Hyld  og  Pil  og 
Dunhammer. 

Læseforeningen  bringer  andre  Sider  af  Odenselivet  frem  for  Tanken. 
Det  er  en  Indretning,  som  man  ikke  saadan  udformet  kender  i  andre  Byer. 
Man  har  kaldt  Odense  en  aristokratisk  By,  hvor  Embedsstanden  sammen 
med  den  fineste  Del  af  Borgerne  skal  spille  eller  skulde  have  spillet  en 
uforholdsmæssig  stor  Rolle,  men  modsat  er  Læseforeningen  en  saa  ren 
demokratisk  Institution,  der  omfatter  omtrent  den  halve  Bys  Befolkning 
og  med  sin  rige  Bogsamling  tilfredsstiller  den  Læselyst  i  alle  Retninger,  der 
hos  Fynboerne  vistnok  findes  længere  ud  og  dybere  ned  end  i  det  øvrige 
Land.  Om  Fynboernes  Trang  til  at  høre  —  »med  tindrende  Øjne  de  lytter 
til  Ordet«,  siger  Birkedal  —  vidner  det  mægtige  Forsamlingshus,  hvis  store 
Sale  kan  rumme  5600  Tilhørere. 

Som  vi  kom  til  Odense  ad  de  vaade  Veje,  saa  lad  os  ogsaa  forlade 
det  paa  samme  Maade.  Det  er  rigtignok  en  endnu  mindre  farefuld  Sej- 
lads end  ind  ad  Kanalen.  Op  ad  Aaen  kan  man  nemlig  sejle  i  smaa 
Dampbaade,  og  oven  for  Byen  har  Aaen  endnu  noget  af  sin  idylliske  Ka- 
rakter: gennem  grønne,  blomsterspæltede  Enge  med  duftende  Høstakke 
og  gumlende  Kvæg,  med  St.  Knud  i  Vejret  bagude  og  Fruens  Bøges  Skov- 
kroner vinkende  som  Endemaal  forude.  Heroppe  indrammes  Engene  paa 
begge  Sider  af  Skov,  og  Baggrunden  dannes,  naar  Udsigten  atter  aabner  sig, 
af  en  hyggelig  straatækt  Præstegaard  og  en  gammel  Kirke,  som  tager  sig 
kønnest  ud  set  under  en  høj  Jernbanebro,  der  er  slaaet  over  Aaen.  Lidt 
højere  oppe  brydes  dog  Idyllen  af  en  stor  Papirfabrik  med  sin  høje  Skor- 
sten. Kirken  staar  vel  nu  meget  vanrøgtet,  men  det  kyndige  Øje  kan  dog 
let  læse  sig  til  dens  tidligere  Skikkelse  som  Kirke  fra  Valdemaremes  Tid 
for  Nonnerne  i  Dalum  Kloster.  Paa  anden  Maade  er  i  Nutiden  Navnet 
Dalum  bleven  bekendt;  der  er  Danmarks  største  Landbrugsskole,  men  op- 
rindelig grundlagt  af  Kr.  Kold  som  en  Højskole,  der  blot  skulde  vække  de 

unge.  Lad  det  sidste  samlede  Billede,  vi  tager  af  Fyn,  være  fra  denne 
Egn.  Den  blide  Natur;  Engene  besatte  med  det  gode  røde  Kvæg;  en  lu- 
thersk Præstebolig  foran  en  Kirke  fra  Danmarks  Storhedstid  i  Middelalderen; 
Nutidens  Fabrikdrift  nær  Mindesmærket  for  Idealisten  Kr.  Kold;  en  Skole, 
der  tager  Sigte  paa  det  praktiske  Liv,  men  Dygtiggørelsen  til  dette  sker 
dog  paa  Grundlag  af  en  foregaaende  aandelig  Vækkelse.  Omkring  Dalum 
har  endelig  Nutidens  humane  Sans  skabt  flere  Rekreationshjem,  men  fra 
Fruens  Bøge  høres  Tonerne  af  Dansemusik,  —  derfra,  hvor  den  livs- 
lystne  Odenseungdom,  fynsk  som  den  er,  hver  Sommersøndag  giver  sig 
hen  i  Glæden.  Skovforeningen  er  Odenses  anden  store  demokratiske  For- 
ening, som  omfatter  alle  Samfundsklasser.  I  Fyn  antager  alle  Livets  Ytrin- 
ger Fordragelighedens  Form,  ikke  ud  fra  Principper,  men  fordi  det  er 
Folkets  Væsen. 


Fig.  220.     Gammel  Friskolelærer  med  sin 
Hustru. 


Digitized  by 


Google 


DANMARK  ØST  FOR  STORE  BÆLT. 


AF  J.  O.  BØVING-PETERSEN. 


SJÆLLAND. 
I.     VED  STORE  BÆLT  OG  SMAALANDSHAVET. 

KORSØR  er  Sjællands 
Port  ud  mod  den 
store  Verden  i  Vest  og 
Syd.  Men  Korsør  er 
samtidig  den  Syd  og 
Vest  fra  kommendes 
første  Hilsen  fra  Dan- 
marks Hovedstad  og  fra 
hver  femte  dansk  Ind- 
byggers Hjem.  Næppe 
er  Færgen  fortøjet  ved  Bolværket  og  Passagerernes  brogede  Strøm  begyndt 
at  glide  ind  paa  Kajen,  før  den  med  glubende  Appetit  kaster  sig  over 
Avisdrengenes  Københavnsblade,  —  og  naar  saa  Eksprestogets  store  Boggie- 
vogne  farer  fjedrende  frem  gennem  Sjællands  jævnt  bølgende  Marker  og 
Skove,  sidder  de  fleste  med  Næsen  dybt  nede  i  Avisbunken  og  skænker 
kun  de  forbiglidende  Landskaber  et  flygtigt  Blik,  medens  Bladet  vendes, 
eller  naar  Skovens  Skygge  formørker  Papiret. 

Korsør  selv  kender  ingen,  —  og  Sjælland  er  for  de  fleste  kun  Køben- 
havn og  Nordsjælland. 


Fig.  227.    Stendysse  ved  Store  Bælt 


Digitized  by 


Google 


568  LANDE  OG  FOLK 


Men  vi,  der  ikke  haster  mod  Hovedstaden,  lader  Ekspressen  rulle  og 
begiver  os  paa  Kryds  og  tværs  gennem  Øens  Egne. 

Først  maa  vi  dog  se  os  om  i  Baggesens  By.  Ikke  den,  vi  møder  ved 
Færgen,  —  det  moderne  Korsør,  med  en  stor  og  god  Havns  Travlhed,  med 
hele  Bjærge  af  Kul  og  Kulbaner  i  Luften,  som  var  vi  i  en  engelsk  Fabriksby, 
og  med  blanke  Jernbaneskinners  Virvar  over  lange  Passagertunneler.  Dette 
er  det  uegentlige  Korsør,  mere  Statens  end  Borgernes  By,  mere  Allemands 
upersonlige  Trafikplads  end  Fiskernes,  Købmændenes  og  Haandværkernes 
beskedne,  men  maleriske  Købstad.  Den  møder  vi,  med  krinklede  Gader 
og  toppede  Brosten,  Syd  for  Havnen  og  ude  paa  Halvøens  Spids,  hvor 
»Slottets«  eller  cFæstningensc  gamle,  røde  Murstenstaarn  med  de  alentykke 
Mure  fører  Tanken  tilbage  til  Sejlsmakkernes  Dage,  til  de  Tider,  da  Dan- 
marks Konger  maatte  bie  i  Korsør,  til  Vinden  blev  deres  Fyns-  eller  Jyl- 
landsrejse  gunstig.  Paa  de  græsgroede  Jordvolde  med  skyggefulde  Spadsere- 
stier, med  barkede  Fiskegarn  langs  Stranden,  med  Maagemes  Skrig  og 
med  den  vide  Udsigt  over  Store  Bælts  brede  Vandvej,  hvor  Sprogø  hæver 
sig  klippehøjt  med  Fyr  paa  Bakketoppens  Kuppel,  —  dér  rummes  det  op- 
rindelige Korsørs  Poesi. 

Eller  gaa  ad  Halskov- Vejen  til  den  underlig  uddøde  Jernbanestation, 
som  ligger  derude  paa  Halskov  Odde  og  troligt  Aar  efter  Aar  —  forhaa- 
bentligt  forgæves  —  venter  paa  den  Vinter,  der,  paa  Trods  af  alle  Isbrydere, 
endnu  en  Gang  skal  føre  Rejseruten  ad  den  Vej  og  videre  med  Isbaade 
til  Sprogø  og  Fyn.  Vi  møder  her  en  lille  Plet  Danmark,  hvor  de  rustne 
Skinner  taler  deres  eget  Sprog  om  Tider,  da  Naturmagterne  ikke  saadan 
uden  videre  krummede  ærbødig  Ryg  for  enhver  rejsende. 

Men  et  langt  ældre  Sprog  —  en  Ur-Saga  om  Istid  og  Kampe  — 

taler  den  Krans  af  Kæmpehøje,  der  kroner  Bakkekuplerne  omkring  Korsør 
Nor  og  vidner  om  Egnens  ældste  og  tætte  Beboelse.  Selv  midt  inde  i  noget 
saa  jævnt,  spidsborgerligt  som  Byens  >  Lystskov«  dukker  Langdysser  og  Jætte- 
stuer frem,  ærværdige  Fortidsmonumenter,  der  »ligger  i  den  smilende  dan- 
ske Natur  som  en  Stump  nordisk  Urlandskab«,  >mere  værd  end  Størstedelen 
af  vor  skrevne  Smertenshistorie«,  »fordi  de  er  vore  Forfædres  Grave  og 

tillige  Urtypen  paa  et  Hus,  og  saa  fordi  de  er  bygget  af  Vandreblokke, 
endnu  den  Dag  i  Dag  furede  af  Isen,  som  brød  dem  fra  deres  Sted  oppe 
pna  Dovie  og  strøede  dem  hernede  paa  Sletterne  efter  Tøbruddet«.  »De 
knytter  os  til  Norden.c    (Johs.  V.  Jensen :  »Myter«.) 

Dette  er  ellers  Tanker,  man  mindst  af  alt  venter  at  finde  Bekræftelse 
paa  i  en  lille  Provinsbys  Lystskov,  hvor  ,en  øldunstende  Pavillon  med 
Keglebane  plejer  at  være  ^Tingsted«  ved  Borgerklubbens  aarlige  Fugle- 
skydning. 

Fortsætter  vi  langs  Sjællands  Kyst,  møder  vi  i  den  gamle  Middel- 
alderby Skelskør  et  nyt  Eksempel  paa  Norenes  Betydning  som  Knudepunk- 
ter i  Landets  tidligere  Bebyggelse  —  naturligt  nok  for  øvrigt,  thi  disse  sø- 
lignende  Bassiner  med  deres  snævre  Munding  var  gode  og  trygge  Havne, 
lune  Reder,  der  let  lod  sig  forsvare  mod  Strandhugst.  Ligesom  i  Korsør 
danner  Havnebroen  over  Udløbet  ogsaa  her  Bindeled  mellem  en  moderne 
og  en  gammel  Bydel;  men  den  første  er  mindre  fremtrædende  end  i  Korsør. 
Trods  Baneforbindelsen  over  Dalmose  hører  Skelskør  til  den  Type  Provins- 
stæder, hvor  Græsset  faar  Lov  til  at  grønnes  mellem  Brostenene.  Og 
Stemning  er  der  over  den,  naar  man  fra  Broen,  hvor  Noret  og  Fjorden 
mødes,  ser  ud  over  de  blanke  Vandflader  og  de  røde  Tage,  der  paa  begge 
Sider  af  Strømmen  lejrer  sig  op  ad  Bakkeskrænter  og  leger  Skjul  bag 
Frugttræernes  Kroner.  Her  ved  Broen  er  Byens  Havn,  der  i  Middelalde- 
ren var  endnu  mere  benyttet  end  Korsør  som  Overfartssted  til  Fyn,  og 
bedst  maales  Forskellen  i  Tvillingebyernes  senere  Skæbne  ved  at  sammen- 
ligne de  to  Billeder,  deres  Havn  frembyder:  dér  dybtgaaende  Fragtdampere 
og  en  broget  Rejsestrøm  Dag  og  Nat,  Aaret  rundt,  medens  fremmede  Sprog 
blander  sig  med  bredt  Jydsk,  syngende  Fynsk,  drævende  Sjællandsk  og 
rapt  Københavnsk,  —  her  nogle  faa  Fiskerfartøjer  og  nogle  enlige  Bønder 
fra  Smaaøerne  derude  i  Store  Bælt  —  Omø,  Agersø  og  Egholm.  En  lille 
Dampbaad  befordrer  dem  derud  fra  deres  Besøg  i  »Staden«,  —  det  er  al 
den  Færgefart,  der  nu  er  paa  Skelskør. 

Vi  gaar  med  om  Bord  og  opsøger  Ensomheden  derude  paa  Øerne  — 
paa  den  mindste  af  dem,  Egholm.     Den  huser  kun   en  eneste  Familie  og 

ejes  for  øvrigt  af  et  Selskab  af  HovedstadsmeDnesker,  der  en  Gang  imellem 
føler  ethvert  moderne  Menneskes  spontane  Trang  til  at  følge  Rousseaus 
Parole,  stryge  Kulturens  og  Hovedstadslivets  Panser  af  sig  og  vende  tilbage 
til  Naturtilværelsens  frie  Idyl. 

Af  Egholm  giver  Johs.  V.  Jensen  et  Billede,  der  er  gældende  for  mange 
af  det  danske  Arkipels  henrivende,  urtidsagtige  Smaaøer  og  Holme  —  snart 
de  eneste  Steder,  hvor  Livet  kan  rinde  som  en  rolig  Strøm,  uden  hvert 
Øjeblik  at  kunne  forstyrres  ved  Telefonens  Kimen.  Billedet  gengives  her 
som  Type  for  den  Slags  smaa  Fristeder,  hvoraf  Danmark  Øst  for  Store 
Bælt  —  og  for  øvrigt  ogsaa  Vest  derfor  —  heldigvis  endnu  har  nogle  til- 
bage: 

»Ude  i  Store  Bælt  ligger  en  0,  ikke  større  af  Omfang,  end  at  der 
kun  lever  een  Familie  paa  den,  men  vidtløftig  nok  til,  at  den  med  sine 
spredte  Rester  af  gammel  Skov,  sine  lerede  Brinker  i  den  ene  Ende  og 
brakke  Overdrev  i  den  anden,  med  sine  Rullesten  i  Stranden  og  højtlig- 
gende Agerjorder,  sin  Naaletræsplantage,  endogsaa  Lyng  et  Sted,  udgør  et 
Billede  i  det  smaa  af  Landskabet,  som  det  med  lette  Variationer  er  paa  alle 
de  danske  Øer.  Selv  om  det  særlige  jydske  Landskab  minder  den  ved  en 
Stump  Egepur,  der  kryber  skraat  op  fra  Kysten  som  et  Halvtag,  kuet  af  de 
salte  Vestenvinde,  en  Skovprofil,  der  er  saa  karakteristisk  for  Egnene  om- 
kring LimQorden.  Øen  har  ogsaa  nogle  ældgamle  Tjørne,  som  ligger  og 
vrider  sig  hen  ad  Jorden  paa  aaben  Mark  ved  Stranden  og  hverken  kan 
leve  eller  dø  ...  .  Inde  i  Skoven,  hvor  der  er  Læ,  ranker  Bøgene  sig  lyse 
og  velvoksne  som  i  Dyrehaven,  her  er  vilde  Æbletræer,  og  Skovbuaden 
staar  om  Sommeren  saftig  med  Anemoner  og  Hanekam.  Øen  forener  den 
sjællandske,  frodige  Ynde  med  Jyllands  karakterfulde  forblæste  Aabenhed 
....  Uden  om  vor  lille  Verden  strækker  sig  det  aabne  Bælt,  hist  og  her 
ganske  blankt  med  Spejlinger  af  Klodeskyerne  i  sit  Dyb,  andre  Steder, 
milevidt  borte,  liggende  med  hvidlige  Briser  og  mod  Syd  blændet  i  et  med 
Solen.  1  Synskredsen  øjnes  en  diset  Stribe,  det  fjerne  Land.  Toppen  af 
Sprogø  med  Fyret  hænger  som  en  fast  Kending  af  Jorden  i  alt  dette  lys- 
blandede,  sammenspejlede  Himmel  og  Hav,  og  langt,    langt   borte   staar 

en  efter  en  Damper  som  det  lette  Spor  af  en  Finger  paa  Himmel- 
randen. 

Selve  Landskabet  paa  Øen  bar  en  ældre  Stemning,  end  man  ellers  er 
vant  til  i  Danmark,  hvor  det  intense  Landbrug  er  i  Færd  med  at  bortnivel- 
lere  alle  oprindelige  Træk  —  ikke  mindst  i  Befolkningens  Karakter.  Her  paa 
den  afsides  0  har  Krattet  noget  af  den  vilde  Duft,  som  man  kan  tænke  sig 
engang  har  hersket  i  den  uberørte  Skov,  der  i  Fortiden  dækkede  det  meste 
af  Landet,  hist  og  her  afbrudt  af  Heder,  Moser  og  de  smaa  Lysninger  inde 
ved  Fjordene  og  Aaerne,  hvor  Bebyggelsen  begyndte  .  . .  Paa  Øen  er  der  nu 
ingen  Gravhøje,  men  der  skal  have  været  et  Par;  ogsaa  her  er  Manden  med 
Stenøksen  landet  og  har  fundet  sig  til  Rette.  Derimod  flyder  der  endnu 
med  de  store  Kampesten,  Vandreblokke,  baade  i  Stranden  og  oppe  paa 
Land,  der  klæder  et  Terræn  saa  godt,  men  som  for  længst  er  spaltet  ud  alle 
andre  Steder  og  nu  stikker  i  Murene  paa  vore  firkantede,  solide  Gaarde.  Og 
det  er,  som  om  Øen  i  selve  sin  Linie  har  bevaret  Erindringen  om  Skabel- 
sen, den  store  Istid,  den  breder  og  bakker  sig  saa  frisk  op  af  Havet,  som 
var  det  i  Gaar,  de  Kræfter  var  i  Bevægelse,  der  med  rund  Haand  har  strøet 
de  danske  Øer  i  Bølgerne  og  givet  os  vore  lave  Hjem  at  bo  paa  og  den 
altid  vaade  Luft  at  aande  i,  der  gør  os  lidt  klamme,  men  nu  en  Gang 
smager  bedre  end  nogen  anden  Lufte. 

Saaledes  bliver  da  den  lille  Bæltø  et  Symbol  paa  det  hele  Danmark ; 
—  men  saa  stort  ser  ogsaa  kun  den  Kunstner  paa  sit  Motiv,  hos  hvem 
Æstetik  har  forenet  sig  med  naturvidenskabelig  Ballast,  Digtning  med 
Forstaaelse.  —  Som  i  en  Nød  er  her  samlet  alt  det,  der  er  Grundstem- 
ningen i  dansk  Natur. 

—  —  Fra  Storebæltøerne  ud  for  Skelskør  og  helt  til  Vordingborg 
strækker  Smaalandshaoet  sig  som  en  bred,  ørig  Bugt  mellem  Sjælland  og 
Lolland.  Intet  Sled  er  den  sjællandske  Kystlinie  saa  urolig  og  afbrudt 
som  her:  dens  gule  Lerklinter,  magre  Strandenge  og  lune  Smaaskove  gen- 
nemskæres af  smalle  Sunde,  der  breder  sig  ud  til  laguneagtige  Fjorde  og 
Nor,  hvor  Aalefiskeriet  rigtig  trives,  og  hvor  Skarer  af  Maager  og  Terner 
hvirvler   sig   som  Skumsprøjt   op  over  de  lange  Tanger  eller  »Fede,  der 

som    moderlige   Arme    værner   de    stille    Laguner    mod   Smaalandshavets 
Uro. 

Ved  denne  Lagunestrand  levede  Stenalderfolket  tæt,  og  senere  slog 
Oldtidens  og  Middelalderens  Høvdinge  og  Smaafyrster  sig  ned  paa  den 
godt  beskyttede  Kyst.  Bag  Lagunernes  forrevne  Konturer,  strækker  sig 
derfor  Grupper  af  Kæmpehøje  og  en  lang  Kæde  af  gamle  Borge  og  Herre- 


Fig.  228.     Borrcby. 

sæder:  Borreby,  Basnæs,  Holsteinsborg,  Gaunø,  —  og  hvad  de  nu  alle 
hedder.  Interessantest  paa  hele  >Herregaardskysten«  er  dog  Borrebg  —  den 
bedst  bevarede  og  for  sin  Tid  mest  typiske  af  alle  gamle  sjællandske 
Borge.  Navnet  kommer  af  »Borgby«  —  Borgens  By  — ,  og  Borgen  skal 
oprindelig  være  bleven  bygget  af  en  Vikinghøvding  Stig,  hvorefter  Halvøen, 
hvorpaa  den  staar,  har  sit  Navn:  Stignæs.  —  Bag  Høvdingens  befæstede 
Gaard  skal  en  hel  lille  By  have  ligget;  men  af  den  ses  intet  Spor  og  af 
den  oprindelige  Gaard  kun  lidet.     Den   brændte  i  Begyndelsen  af  det  16. 


Digitized  by 


Google 


DANMARK  ØST  FOR  STORE  BÆLT  573 

Aarhundrede,  og  Kansleren  Johan  Friis  lod  da  det  nuværende  Borreby 
opføre  paa  en  lille  Holm,  skærmet  af  dobbelte  Volde  og  Grave.  »Det  store 
Huse  hed  Borgen  i  Folkemunde,  —  og  mægtigt  virker  den  endnu  den  Dag 
i  Dag  med  sine  høje  Etagers  røde  Mure,  spidse  Tage  og  fremspringende 
Sidetaarne,  hvis  talrige  Skydeskaar,  rettede  mod  alle  Verdenshjørner,  gør 
Slottet  Hl  en  Fæstning,  saaledes  som  Renæssancetidens  Borge  var  det. 
Mere  end  halvfjerde  Hundrede  Aar  er  rundne  hen  over  Borrebys  Mure,  — 
men  endnu  knejser  de  som  et  Stykke  uforandret  Renæssancearkitektur. 
Vinden  suser  ud  og  ind  af  den  samme  Borgport  og  fortæller,  som  den 
fortalte  H.  C.  Andersen  om  Valdemar  Daae  og  hans  Døtre  —  den  ulykke- 
iige  Alkymist,  der  som  en  fattig  Stodder  maatte  gaa  fra  Gaard  og  Gods 
med  samt  sine  tre  Døtre  »Rose,  Lilje  og  den  blege  Hyacinth«.  Staar  man 
i  Borgporten  eller  i  Riddersalen  eller  højt  oppe  i  et  af  den  gamle  Borgs 
Taame  og  ser  viden  ud  over  Land  og  Sø,  da  synes  man,  at  Vinden  endnu 
fortæller  Eventyr  lige  fra  Vikingehøvdingen  Stigs  Dage  til  1864,  da  Borre- 
bys nuværende  Ejer,  Kammerherre  Castenschiold,  som  ung  Løjtnant  kæm- 
pede med  Løvemod  i  Dybbøl  Skanse  Nr.  2. 

Om  Borreby  har  Vinden  altid  haft  meget  at  fortælle  den,  der  forstod 
dens  Tale;  men  ingen  anden  Borg  paa  Sjællands  0  formaar  da  ogsaa, 
alene  ved  sit  Udseende,  at  skabe  en  ^aa  ægte  Stemning,  som  den  gamle 
røde  Vikingeborg  ved  Store  Bælt. 

IL  MIDTSJÆLLAND. 
Fra  Korsør  Øst  paa  følger  Maagerne  og  den  friske  Saltluft  os  et  Stykke 
Vej  som  en  Afskedshilsen  fra  Søen;  men  snart  er  vi  inde  i  »Bondelandetc 
—  det  rigtige  Kornland,  som  man  ikke  finder  det  bedre  paa  Sjælland. 
Aaben  og  bølgende  er  Slagelseegnen  til  alle  Sider,  med  Marker,  der  bugner 
af  Sæd,  —  et  Opland,  saa  rigt  fra  Naturens  Haand  som  ingen  anden  sjæl- 
landsk Bys.  Om  Slagelses  tidlige  Rigdom  paa  Jord  gaar  Sagnet,  at  Kong 
Valdemar  Sejr  lovede  Byen  saa  megen  Jord  til  Eje,  som  dens  Præst  Hellig 
Anders  kunde  omride  paa  et  9  Nætter  gammelt  Føl,  medens  Kongen  tog 
Bad.     Saa  hurtig  red  Hr.  Anders  paa  sit   Føl,   at    Hoffolkene   skyndsomst 

maatte  hjælpe  Kongen  i  Klæderne,  at  ikke  det  ganske  Sjælland  skulde 
blive  omredet!  Vist  er  det,  at  allerede  tidlig  var  Slagelse  en  rig  Bondeby 
med  usædvanlig  store  Marker.  Ogsaa  da  den  blev  Købstad,  holdt  dens 
Velstand  sig.  I  Tresserne  og  HalvQerdserne  var  den  Centrum  for  en  om- 
fattende Kornhandel,  og  nu  er  den  —  takket  være  fremdeles  det  velha- 
vende Opland  —  Vestsjællands  største  Handels-  og  Fabrikby. 

»Kedsomhedens  Moderstadc  kalder  Baggesen  sin  gamle  Skoleby.  Om 
Udtrykket  i  vore  Dage  passer,^  skal  ikke  kunne  siges,  —  Slagelse  er  vel 
med  Hensyn  til  Kedsomheden  hverken  stort  værre  eller  bedre  stillet  end 
de  fleste  danske  Provinsbyer!  Paa  Omegnen  synes  Ordet  at  passe,  saa 
længe  man  holder  sig  til  Landevejene;  men  gaar  man  op  paa  en  af  de 
mange  Gravhøje,  der  kroner  Bakkedragene,  f.  Eks.  den  berømte  »Hellig 
Anders*  Hvilehøj«,  da  ser  man  milevidt  ud  over  et  Land,  som  ved  srn 
gyldne  og  grønne  Frodighed,  ved  sit  røde  Kvæg  og  sine  velholdte  Gaarde 
ikke  blot  fryder  Agrarens  Øjne,  men  virker  forfriskende,  sammenlignet  med 
mangt  et  Landskab  i  de  idylliske,  men  indestængende  Skove,  der  hæver 
sig  som  en  Bræmme  mod  Øst.  Man  vil  oppe  paa  en  af  disse  Høje  finde, 
at  ogsaa  det  aabne  »Bondeland c  har  sin  Tiltrækning,  som  mangen  en  ikke 
bortbylter  mod  Skovenes  og  Skovsøernes  Poesi. 

Modsætningen  til  Slagelseegnen  er  Landet  omkring  Sorø  og  Ringsted. 
Vækker  Slagelse  maaske  Tanken  om  Korn  og  Flæsk,  og  er  dens  Opland 
Realismens  Land,  saa  er  Ringsted  og  Sorø  Historiens  og  Musernes  Byer 
og  deres  Omegn  Mindernes  og  den  gamle  Romantiks,  »den  blaa  Bomst<s 
Hjem. 

Øst  for  Slagelse  begynder  Antvortskov  Klosters  Skove  —  og  dermed 
det  brede  Skovbælte,  der,  isprængt  Søer,  Agerland,  Landsbyer  og  Herre- 
gaarde, strækker  sig  gennem  Midtsjælland  helt  hen  ad  Roskilde  til  og  giver 
denne  Egn  —  Sjællands  Hjerte  —  dens  smilende,  men  lidt  stillestaaende 
og  sødladne  Skønhed.  Som  man  i  Vest-  og  Nordjylland  mindes  Blichers 
storladne  Hedebilleder,  Drachmanns  og  Aakjærs  djærve  Sange  eller  Johs. 
V.  Jensens  urkraftige  Sprog,  saaledes  er  det  her  Chr.  Winthers  Idyller,  der 
afspejler  Naturen,  medens  Oehlenschlågers,  Ingemanns  og  Hauchs  Digtning 

genspejler  dens  romantiske  Forhistorie.  I  Egnen  mellem  Sorø  og  Ring- 
sted voksede  Hvidernes  berømte  Æt  op,  og  dens  Stednavne  har  endnu 
festlig  Klang  fra  Valdemarernes  stolte  Tid.  I  denne  Egn  er  det  derfor 
ikke  Nataren  alene,  der  virker  paa  Beskueren,  men  tillige  dens  Minder  fra 
Danmarks  Stortidsdage. 

»Udi  Ringsted  hviler  Dronning  Dagmarc,  —  og  der  hviler  ogsaa  Val- 
marerne.  Til  Ringsted  knytter  Sjællands  tidligste  Historie  sig  —  naturligt 
nok,  thi  Byen  ligger  mest  centralt  blandt  Sjællands  Købstæder.    Her  mød- 


Fig.  229.     Ruin  af  Knud  Lavards  Kapel  ved  Haraldsted. 

tes  alle  Hovedveje,  og  de  tre  store,  flade  »Tingstenec,  som  den  Dag  i  Dag 
ses  paa  Ringsted  Torv,  fortæller  om  Tiden  fra  den  graa  Old  og  helt  op 
til  Chr.  IV's  Dage,  da  Sjællands  Rigsdag  og  Højesteret  samledes  her.  Som 
et  andet  Minde  om  Fortids  Herlighed  knejser  den  prægtige,  nys  restaure- 
rede St.  Bents  (Benedikts)  Klosterkirke,  rejst  af  Valdemar  den  Store  og 
Middelalderens  berømte  Valfartssted,  fordi  Knud  Lavards  Helgenben  skrin- 
lagdes der.  Viden  om  er  Kirken  synlig,  —  thi  Byen  ligger  højt,  som  det 
sømmer  sig  et  gammelt  Tingsted. 

Fra  Ringsted  gaar  Færden  mod  Nord  til  det   skovomkransede  Sødrag 
ved  Haraldsted,    hvor  Drabet  paa  Knud  Lavard  skete.     Ikke    langt   herfra 

samler  Midtsjællands  Skovaase  sig  i  et  bølgende  Højland  om  Valsølilles 
og  Skjoldnæsholms  Smaasøer.  Her  ligger  Sjællands  højeste  Punkt,  Gylden- 
løves  Høj ;  men  trods  de  400  Fod  ses  intet,  —  Skoven  lukker  til  alle  Sider, 
ligesom  Sagnet  hyller  sig  hemmelighedsfuldt  om  Kong  Skjold,  der  skal 
have  resideret  paa  det  Næs,  hvor  Voldstedet  af  det  gamle  Skjoldnæsholm 
endnu  ses.  Saa  dybt  fører  Midtsjællands  Skove  os  ind  i  Sagnhistoriens 
Labyrint! 

Følger  vi  fra  Ringsted  Vejen  ad  Sorø  til,  føler  vi  ogsaa  her  Sagaernes 
og  den  ældste  Histories  Vingesus.  Her  taler  Sigersted,  Fjenneslev  og  Bjer- 
nede Rundkirke  deres  tavse  Sprog.  Sigersted  og  Hagbards  Høj  ved  Snsaa 
fremkalder  Folkevisens  skønne  Sagn  om  Hagbards  og  Signes  Kærlighed; 
Fjenneslev  Kirkes  Tvillingtaame  melder  om  Absalons  og  Esbern  Snares 
Fødsel,  og  Bjernede  —  Sjællands  eneste  Rundkirke  —  fortæller  om  Skjalm 
Hvides  Sønnesøn.  Naar  vi  omsider  frem  til  Bakken  ved  Pedersborg,  da 
har  vi  gennemvandret  Hvidernes  Hjemegn  og  staar  tæt  ved  det  gamle 
»Soer  Øc^  Sorø.  Ogsaa  her  skyldes  Kirken  de  Hviders  Æt.  Slægtens 
Borge  er  for  længst  jævnede  med  Mulde,  me^n  dens  Kirker  staar  endnu.  Og 
i  Sorø  Klosterkirke  fandt  den  sin  Hvile. 

Hvile  og  Fred  er  i  det  hele  den  Følelse,  der  uvilkaarlig  melder  sig 
ved  Synet  af  den  lille  Kloster-  og  Skoleby,  lagt  lunt  bag  stille  Skove  og 
smilende  Skovsøer.  Det  ser  ud,  som  havde  endog  Jernbanen  respekteret 
denne  Følelse,  —  i  hvert  Fald  gaar  den  en  hel  Kvartmil  uden  om  Byen 
som  for  ikke  at  forstyrre  Idyllen. 

Allerede  Asger  Ryg,  Byens  Grundlægger,  maa  have  haft  Indtryk  af,  at 
her  var  Fred :  de  tre  Søers  Ring  omsluttede  jo  paa  hans  Tid  Øen  helt,  og 
uden  om  Søerne  sluttede  igen  de  store  Skove  Ring.  Her  ude  byggede  han 
da  det  Kloster,  som  Sønnen  Absalon  gjorde  til  Landets  rigeste  og  mest 
berømte.  Klosteret  blev  til  et  Akademi,  hvor  Christian  IV  ønskede,  at 
unge  Adelsmænd  skulde  oplæres  i  Stilhed  fremfor  altid  at  drage  udenlands 
for  at  lære  høviske  Sæder  og  Kultur,  —  og  da  Akademiet  ikke  trivedes, 
skænkede  Holberg  det  sit  rige  Gods:  ogsaa  han  har  vel  tænkt,  at  Sorøs 
stille  Ro  og  historiske  Minder  var  et  sundt  Aandens  Drivhus.    Her  virkede 

Hauch  og  Ingemann,  —  og  endnu  synes  deres  Aand  at  svæve  over  Sorø- 
søens Vande.  Fremfor  alt  Ingemanns.  Hans  Digtning  er  det,  der  genspejler 
de  blanke  Smaasøer  og  lever  i  disse  Skoves  stille  Susen.  Staar  man  en 
lys  Sommeraften  ved  Søen  paa  den  lille  Bøgebakke,  der  bærer  det  høj- 
poetiske  Navn  »Pamasc,  mindes  man  uvilkaarlig  Ingemanns  >Fred  hviler 
over  Land  og  By  c  Hvor  tydelig  for  øvrigt  taler  alene  saadanne  Stednavne 
som  »Parnasc,    »Helikon«   og   »Filosofgangen«   om    den   drømmende,   ver- 


Fig.  230.     Fjenneslev  Kirke. 

densQerne,  lidt  gammeldags  >akademiske«  Fred  og  stille  Fordybelse  i  sig 
selv,  hvori  Sorø  i  Aarhundrederne  laa  hengemt,  favnet  af  Skov  og  Sø,  me- 
dens Hverdagslivets  Prosa  hastede  det  forbi,  bøjende  uden  om,  — -  ligesom 
Jernbanen  gør  det  den  Dag  i  Dag. 

III.     NORDVESTSJÆLLAND. 
»Fra  Kalundborg  til  Aars«  var  paa  Per  Paars*  Tid  en  lang   og,   som 
alle  ved,   grumme  besværlig  Rejse.    I  vore  Dage  sker  den  adskillig  hurti- 
gere   og   behageligere,  —  om  end  de   Dampere,   der  benyttes  paa  denne 

Hovedrute,  ingenlunde  kan  kaldes  særlig  tidssvarende.  —  Ligesom  selve 
Sørejsen  fra  Jylland  til  Sjælland  føles  som  en  behagelig  Mellemakt,  saa- 
ledes  virker  Indsejlingen  til  Kalundborg  egentlig  som  en  Fortsættelse  af 
Indsejlingen  til  saa  mangen  en  østjydsk  Fjordby.  Refsnæs'  og  Asnæs'  høje 
Bakkedrag  minder  mere  om  Jylland  end  om  Sjælland,  og  begiver  man  sig 

—  efter  Besøget  i  den  lille  Bys  Seværdighed :  Esbern  Snares  prægtige,  fem- 
taarnede  Korskirke  -—  ud  paa  Halvøen  Refsnæs^  da  viser  Naturen  sig  ube- 
tinget Jydsk.  Først  og  fremmest  ved  sin  ret  uberørte  Ensomhed  og  sine 
nøgne  og  skovløse  Aase,  hvor  kun  hist  og  her  Haver  og  Smaaplantager  — 
som  Kysthospitalets  —  bryder  Bakkebølgernes  Flader.  Men  ogsaa  ved 
sine  Skarer  af  Kæmpehøje  paa  Aasenes  Tinder,  vidnende  om  tidlig  og  tæt 
Beboelse  af  dette  Land,  der  nu  er  saa  sparsomt  bebygget,  at  Kæmpehøjenes 
Tal  efter  Sigende  overstiger  Gaardenes.  Især  Sydsiden  af  Refsnæs  er  ægte 
Jydsk  med  vide,  stenede  Græssletter,  hvor  kun  Faar  finder  Føde,  og  hvor 
de  enkelte  Huse  Qæler  sig  i  lune  Lavninger.  I  al  sin  umiddelbare  Nøgen- 
hed er  Naturen  herlig  her,  hvor  stejle,  solhede  Klinter  falder  ned  mod  den 
brede  Fjord,  og  hvor  Blikket  stryger  langt  ud  over  Havet,  medens  Solen 
bager,  og  Søluften  tilvifter  Kølighed. 

Symbolsk  peger  Refsnæs  over  mod  Jylland,  som  vilde  Naturen  sige: 
der  hører  jeg  hjemme,  og  ikke  her  paa  Sjælland. 

Den  samme  Symbolik  geniinder  vi  i  den  anden  store  Halvø,  Nordvest- 
sjælland som  en  udstrakt  Arm  skyder  ud  i  Kattegat:  Sjællands  Odde,  Ods- 
herreds yderste  Del.  Ogsaa  den  peger  mod  Jylland,  —  og  ogsaa  her  gen- 
finder vi  den  jydske  Natur.  Udmærket  karakteriseres  Odsherred  af  en 
Skildrer  af  Danmark  (J.  J.  Nielsen)  i  følgende  Ord:  >Odsherred  er  Sjæl- 
lands fjerneste  Afkrog,  til  Gengæld  maaske  Øens  allerejendommeligste  Pro- 
vins. Naturen  er  ikke  den  rent  ødanske,  men  mangfoldigere,  mere  vekslende; 
thi  inden  for  en  Ramme  af  nogle  faa  Kvadratmil  mødes  her  vestjydsk  og 
sjællandsk  Natur  i  al  deres  Renhed.  Det  er  de  store  Spring,  som  stiller 
Kontrasterne  sammen  og  giver  et  samlet  Billede  af  hele  Danmark.    Eller 

—  Odsherred  er  et  Jylland  i  det  smaa.  Paa  begge  Steder  iagttages  den 
samme    Modsætning    mellem    Østen    og    Vesten:    hist   et   bølget,  skovrigt 

Kulturland)  her  de  ensformige,  øde  Plader  —  og  paa  Grænsen  en  Rygrad 
af  svære  Bakker,  som  for  Odsherredes  Vedkommende  slynger  sig  i  brede 
Buer  om  Østkystens  gamle  Fjorde  for  længst  mod  Nord  at  bøje  ud  i 
Odden,  Men  kun  et  kort  Stykke  Vej.  Odden  fures  nemlig  paa  tværs  af 
to  brede  Lavsletter,  der  deler  den  i  en  enkelt  lang,  jævn  Bakkeø  og  flere 
smaa  Bakkeholme.  En  af  disse  —  Gniben  —  danner  den  bratte,  yderste 
Skrænt  af  Odden.  Rørvighalvøen  har  en  lignende  Bygning:  mod  Øst  ved 
IseQord  2 — 3  smaa  Bakkeøer,  inden  for  og  imellem  dem  en  Slette.  —  Simple 
som  disse  Forhold  er,  viser  de  klart,  hvorledes  Herredet  er  vokset  af  Havet. 
Bakkelandet,  det  frugtbare  Jordsmon,  er  Skelettet  i  Jordbygningen  —  Is- 
tidens Bidrag.  De  lave  Lande  med  den  magre  Jord  —  »Lynge«  kaldes  de 
med  et  Fællesnavn,  som  sigter  til  Hedenaturen  —  opstod  senere,  idet  Havet 
udfyldte  Sunde  og  Bugter  med  stenrige  Havstokke.  Til  sidst  var  et  helt 
Ørige  smeltet  sammen  i  eetc 

Staar  man  oppe  paa  Nordvestsjællands  Himmelbjærg,  Vejrhøj,  hvor 
Land  og  Hav  og  Fjord  breder  sig  under  en  lige  fra  Slagelse,  Roskilde  og 
Frederiksborg  mod  Syd  og  Øst  til  Helgenæs  ovre  i  Jylland,  Samsø  og 
Refsnæs  i  Vest,  da  fatter  man  ret,  hvorledes  Odsherred  er  et  Jylland  en 
miniature:  mod  Øst  frodige  Marker  og  velvoksne  Bøgeskove  i  vekslende 
Bølgen  ud  mod  Lamme-  og  IseQord;  mod  Vest  en  milevid,  ørkenagtig 
»Lynge  langs  Sejrøbugtens  Bue  og  —  som  vilde  Jyllands  Natur  fuldtud 
gentage  sig  —  mod  Nord,  svarende  til  Skagens  Gren,  Sjællands  Odde  med 
Willemoes'  ensomme  Grav.  Kun  sjælden  besøges  Odden  af  Turister,  saa 
storslaaet  der  end  er  derude  paa  den  lange,  smalle  Landstrimmel  med 
Hav  til  begge  Sider  og  med  rig  Afveksling  af  Bakker,  Hedeflader  og  mæg- 
tige Skursten  i  Stranden. 

Desto  hyppigere  gæstes  Rørvig-Egnen  mod  Øst,  ved  Isefjordens  Mun- 
ding. Med  Rørvig  er  det  gaaet  som  med  Skagen:  først  kom  enkelte  Kunst- 
nere og  slog  sig  ned  i  dette  mærkelige  Stykke  Sjælland,  hvor  Hav,  Klitter, 
Heder  og  Fyrreplantager  hensætter  en  til  Jyllands  Vestkyst;  saa  kom  nys- 
gerrige Turister  og  Landliggere,  der  søgte  uden  for  Nordsjællands  Alfarvej, 
—    og  nu,    da  Stedets  ejendommelige  Skønhed   forlængst  er  »opdaget«  og 

knæsat  gennem  talrige  Foraarsudstillingers  Lærreder,  rejser  Villaer,  Bade- 
pensionater og  Hotel  sig;  Strømme  af  Feriegæster  oversvømmer  den  lille 
Fisker-  og  Skipperby,  og  paa  »Højsandetcs  herlige,  fyrrebevoksede  Klitdrag, 
paa  > Lyngen« s  udstrakte  Hedeflade  og  paa  Klitrækkens  Flyvesand  langs 
Havet  solbades  og  flirtes  der  saa  godt  som  ved  noget  andet  fashionabelt 
Badested  paa  Jyllands  Vestkyst. 

Ikke  blot  ved  Landets  Hævning  er  Sunde  og  Vige  heroppe  i  Nordvest- 
sjælland blevne  til  Land ;  Menneskene  bar  —  ligesom  Hollænderne  —  hjul- 
pet med  at  »skabe  Kysten«.     Saltbækvigs  og  Lammefjordens  Udtørring  har 

været  Led  i  det  store  Ar- 
bejde for  »at  vinde  ind- 
adtil, hvad  udad  tabtes«, 
—  som  Dalgas  skrev  paa 
Hedesagens  Fane.  Under 
samme  Feltraab  bares 
Inddæmnings-  og  Tørlæg- 
ningsarbejdet  frem.  I  Be- 
gyndelsen slugte  det  Mil- 
lionertilsyneladendeuden 
Resultat,  men  Forsøgene 
gentoges,  og  hvor  før  Van- 
det stod  flere  Meter  højt,  ligger  nu  Huse  og  frodige  Enge,  medens  de  tilbage- 
værende Vandrester  faar  Lov  at  hvile  for  Fiskeriets  Skyld.  Dambrug  og 
Udklækning  af  Karpe  og  Ørred  og  et  rigt  Aalefiskeri  gaar  her  jævnsides 
med  Engbrug  efter  hollandsk  Mønster,  —  og  netop  hollandsk  virker  disse 
Landskaber  med  deres  Diger  og  Vindmøller. 

Forinden  vi  forlader  Nordvestsjælland,  maa  vi  dog  søge  at  give 
Læseren  et  Indtryk  af,  at  det  ikke  altsammen  er  enten  et  Stykke  Jylland 
eller  et  lille  Holland  I  Mod  Syd,  lige  fra  Holbæk  til  Tissø,  er  Naturen 
ægte  sjællandsk,  —  intet  Sted  dog  mere  end  i  Egnen  om  Skarritssø,  en  af 
de  mest  idylliske  Skovsøer,  Sjælland  ejer,  hvilket  jo  ikke  vil  sige  saa  lidt. 
Farer  man  med  Eksprestoget  forbi  Skarritssø,  gaar  det  som  ved  Sorø:  naar 


Fig.  231.    Rørvig  Strand  ved  Kattegat.   (Jørg.  Ffscher  fot.) 

de  blinkende  Vande  pludselig  bryder  glimtvis  frem  mellem  Skovtykninger, 
ser  alle  mod  Kupévinduet,  bar  de  end  været  nok  saa  fordybede  i  Passiar 
eller  i  deres  Bøger  og  Blade. 


IV.     EGNEN  OM  ROSKILDE  FJORD  OG  ARRESØ. 

Fra  Skarritssø  lader  vi  Kalundborgtoget  føre  os  ad  Roskilde  til  og 
kaster  i  Forbifarten  et  Blik  ud  over  Holbæk  Fjord  og  over  Bramsnæsuigs 
Bøgegrupper,  der  lukker  for  »Dejligbeden«  —  den  beskedne  Bondegaard, 
hvor  Chr.  Winther  tog  Sommerophold,  medens  han  digtede  »Hjortens 
Flugt«.  Ogsaa  en  anden, 
mere  materiel,  Interesse 
knytter  sig  til  Bramsnæsvig: 
dér  fanges  største  Delen  af 
de  saakaldte  « Roskilde  Rej- 
er« ,  eller  rettere:  blev  fanget; 
—  thi  de  lækre  Smaadyr 
bliver  snart  en  Saga,  hvis 
der  intet  gøres  for  at  frede 
om  dem. 

Fra  Bramsnæsvig  gaar 
Farten  over  Lejre  til  Ros- 
kilde, De  to  Navne  klinger 
dansk  som  faa;  men  de  rummer  jo  ogsaa  en  god  Part  af  Danmarks 
Sagndigtning  og  Historie  fra  den  graa  Old  helt  til  de  nyeste  Kongegrave. 
Lejre  er  nu  en  beskeden  Landsby,  og  intet  minder  om  Fortids  Storhed; 
thi,  som  det  hedder  i  Visen:  »Ved  Lejre  græsse  nu  Faar  ved  Vold,  hvor 
fordum  Kæmperne  drukke!«  Efter  Sagnene  skulde  »Kæmperne«  nok  være 
Danmarks  ældste  Konger  lige  fra  Skjold  til  Rolf  Krake.  Da  Rolf  og  hans 
Mænd  gik  i  Døden,  syngende  det  berømte  »Bjarkemaal«,  var  Lejres  Glans- 
tid forbi.  Den  lille  Bondeby  gik  over  i  Sagnkredsen  som  Danmarks  tid- 
ligste Kongesæde,  og  blandt  de  mange  Gravhøje,  der  topper  Markerne,  har 
man    ment  at  finde   baade  Dan  Mykilattis,   Harald    Hildetands   og   andre 


Fig  232.     Fiskere  i  Bramsnæsvig. 

glorværdige  Skjoldungers  Hvileplads. Alt  dette  er  jo  imidlertid  Sagn 

og  intet  mere;  Gravhøjene  er  fra  langt  ældre  Tid  og  hører  Sten-  og  Bronce- 
alderen  til.  Alligevel:  Sagnene  kaster  deres  koglende  Glans  over  Egnen 
om  Lejre  —  og  ikke  mindst  over  Ledreborgs  skønne  Skovkløft,  hvis  poe- 
tiske Navn  »Herthadalen«  —  i  Steden  for  det  oprindelige:  »Ertedalen«  — 
passer  godt  ind  i  Sagndigtningens  Romantik.  Det  »Alters,  der  knejser  som 
Offersten  til  Gudinden  Herthas  Pris,  er  jo  kun  et  naivt  Bedrag  fra  en 
romantisk  Slægts  Tid ;  men  det  tager  sig  i  hvert  Fald  ud  i  det  dystre  Løv- 
tempel, hvorover  Bøgenes  Kupler  hvælver  sig,  og  det  er  et  kulturhistorisk 
interessant  Modstykke  til  et  andet  »Alter«  af  nyere  Dato  —  et  Frihedsal- 
ter,  rejst  i  Firsernes  Provisorietid,  og  i  hvis  Sten  staar  skrevet:  »1888, 
Hundredaarsdagen  for  Stavnsbaandes  Løsning,  satte  sjællandske  Bønder 
dette  Minde  om  hine  Tiders  højsindede  Arbejde  i  Tilliden  til  Frihedens  og 
Rettens  endelige  Sejer  i  Danmark«.  —  —  Stenen  vidner  om,  at  nu  som  i 
fjerne  Tider  er  Herthadalen  de  sjællandske  Folkestævners  udkaame  Løvsal; 
—  den  bekræfter  samtidig  Drachmanns  Ord:  »Nye  Tider,  nye  Tanker!« 

Fra  Lejre  til  Roskilde  —  det  er  Danmarkshistoriens  direkte  Fortsæt- 
telse! Selve  Byen  og  dens  mange  historiske  Minder  som  Konge-,  Bispe- 
og  Klosterstad  er  det  dog  ikke  Stedet  her  at  skildre.  Vi  begiver  os  straks 
gennem  »Adelens  Gade«  —  nu  Algade  —  til  den  Bakketop  i  Byens  Ud- 
kant, hvor  Domkirkens  slanke  Tvillingspir  løfter  sig  mod  Sky,  og  kaster 
herfra  et  orienterende  Blik  ud  over  den  Egn  mod  Nord,  vi  vil  gennem- 
strejfe.  Som  et  Bælte  slynger  Fjordens  blaa  Baand  sig  gennem  lyst,  korn- 
bevokset  Bakkeland,  forbi  smaa  Landsbyer  og  langs  Skovdrag,  der  sløres 
af  violet  Soldis.  Et  Glas  af  Maglekildes  evigt  sprudlende  Væld,  der  hvert 
Minut  sender  10  Tønder  Vand  gennem  Kirkebakkens  Side  ud  i  den  klare 
Dag,  —  og  saa  af  Sted  langs  den  vestre  Fjordbred.  Gennem  St.  Jørgens- 
bjærg  By,  der  snart  gaar  i  eet  med  Roskilde,  og  gennem  det  store  Sinds- 
sygehospitals Alleer  langs  Komplekserne  af  gule  Kaserner,  der  stikker  grelt 
af  mod  Landskabets  Ynde,  naar  vi  Boserup  Skov,  hvis  ene  Halvdel  nær- 
mest »Pavillonen«  er  viet  Roskildensernes  Søndagsglæder,  medens  Tuber- 
kulosesanatoriets hvide  Mure  og  lange,  loggialignende  Liggehaller  behersker 

den  anden  Halvdel.  St.  Hans'  Hospital  og  Sanatoriet  er  et  Stykke  køben- 
havnsk Kommune  midt  i  den  sjællandske  Idyl  —  et  Skyggebillede  fra  Ho- 
vedstaden,  tegnet  skarpt  mod  de  lyst  smilende  Omgivelser.  Først  ude  paa 
Bogenæs  er  det,  som  om  Naturen  atter  helt  ud  bliver  sig  selv  igen,  ren 
og  ubesmittet;  Skoven  løfter  sig  tæt  og  yppig  i  sin  Ensomhed,  omgærdet 
af  Fjord  og  Vige  til  næsten  alle  Sider;  Raadyrene  kigger  nysgerrig  ud 
gennem  Krattet,  og  højt  over  Trætoppene  kredser  store  Rovfugle  ensomt 
i  rolige  Buer. 

Fra  Bogenæs  —  Bøgenes  Næs  —  lader  vi  os  sætte  over  til  Hornsher- 
redy  den  lange,  svagt  krummede  Halvø,  der  skyder  sig  ud  mellem  Roskilde- 
fjordens smalle,  flodligneude  Indskæring  og  IseQordens  brede  Indhav.  Her 
som  i  Odsherred  bringer  Terrænforholdene  Bud  om  gamle  Hævninger, 
hvorved  Sunde  blev  til  flade  Dalstrøg;  Øer  og  Holme  til  Bakker  og  stejle 
Skrænter.  Skibby,  Hornsherreds  anseligste  Landsby,  var,  skønt  den  nu 
ligger  midt  inde  paa  Halvøen,  en  Gang  Søstad,  og  længere  mod  Nord 
skærer  et  andet  gammelt  Sund  sig  tværs  igennem  »Hornet«  fra  Fjord  til 
Fjord:  Landsbyerne  Draaby  minder  ved  deres  Navn,  egtl.  »Dragsby«, 
endnu  om  den  Tid,  da  »Draget«,  det  flade,  lave  Land,  hvor  de  ligger,  var 
et  Sund.  Nord  for  dette  Drag,  paa  en  fordums  0,  tindes  Hornsherreds 
største  Seværdigheder:  Jægerspris  Slot  og,  fremfor  alt,  dets  herlige  Skov, 
hvis  rigt  vekslende  Bestand  af  Træsorter  og  af  gamle,  ærværdige  Skov- 
rester, isprængt  al  Slags  Ungskov  og  Krat,  gør  den  til  en  af  Danmarks 
interessanteste  Skovstrækninger. 

Interessante  er  fremfor  alt  de  »tusindaarige«  Ege  i  Jægerspris'  Nord- 
skov: »Kongeegen«,  »Storkeegen«  og  »Snoegen«.  Sidstnævnte  —  opkaldt 
efter  Barkens  ejendommelige  Vindinger  —  er  trods  sine  600  Åar  næsten  »i 
sin  bedste  Alder«  sammenlignet  med  de  to  andre  gamle  Kæmper.  Endnu 
er  dens  Stamme  hel,  og  hver  Forsommer  grønnes  dens  Top.  Over  Konge- 
og  Storkeegen  er  Tiden  ikke  faret  med  saa  megen  Lempe;  men  de  er  da 
ogsaa  tre- fire  Aarhundreder  ældre;  —  de  er  med  andre  Ord  omtrent  saa 
gamle  som  selve  Danmarkshistorien!  Og  dog  er  der  endnu  Liv  i  dem,  — 
skønt  deres  Stamme  er  hul,  for  Kongeegens  Vedkommende  endog  sprængt 

i  tre  Partier  eller  rettere  tre  tynde  Skaller.  I  Brysthøjde  maaler  Storke- 
egens Stamme  sine  11  Meter  i  Omfang,  Kongeegens  endog  13 — 14  Meter, 
og  i  Rummet  inden  for  dens  sprængte  Dele  skal  80  Smaadrenge  kunne 
faa  Plads.    —    —    Kan  der  mon  tænkes  en  mere  poetisk  >  Røverborg«  for 

Skoledrenge,  der  leger  »Røvere 
og  Soldater«!  Tredive  Menne- 
skealdre har  denne  Skovens 
Urkæmpe  set  afløse  hverandre, 
snart  som  i  Leg,  snart  i  Kamp, 
medens  den  selv  grønnedes  og 
visnede  og  grønnedes  paa  ny, 
lige  saa  uanfægtet  af  Menneske- 
slægternes Kamp  som  af  Skole- 
drengenes Leg. Hvad 

kunde  ikke  en  saadan  tusind- 
aarig  Eg  fortælle,  om  nogen 
evnede  at  tyde  dens  stille  Tale, 
naar  Livet  hver  Vaar  paa  ny 
vækkes  efter  Vinterdvalen,  og 
Safterne  atter  stiger  til  Vejrs 
gennem  Stammens  tynde  Skal, 
suges  ud  i  de  krogede  Grene 
og  sender  nye,  spæde  Skud  og 
ungt  Løv  op  mod  den  blaa  Luft 
—  som  en  tavs  Protest  mod 
Livets  Forgængelighed.  Og  dog! 
Menneskene  har  vel  lyst  de 
gamle  Jægerspri s-Ege  i  Fred,  og  ingen  brutal  Økse  vil  strække  dem  til 
Jorden,  —  men  før  eller  senere  vil,  trods  al  Fredning,  den  Dag  komme, 
dn  Naturens  Kredsløb  fuldbyrdes,  og  Moder  Jord  fordrer  tilbage,  hvad  ban 
gav  af  sit  Skød. 

Fra  Skovene  ved  Jægerspris  gaar  vi  til  Roskilde  Fjords  smalleste  DeK 


Fig.  233.     Kongeegen  ved  Jægerspris. 

hvor  en  Pontonbro  fører  over  til  Frederikssund,  —  Landsbyen  Slangerups 
Arvtager  baade  som  Købstad  og  som  Søstad.  Det  sidste  lyder  mærkeligt; 
men  Erik  Ejegods  og  Thomas  Kingos  Fødeby  har  virkelig  ved  en  Arm  af 
Roskilde  Fjord  været  forbundet  med  denne.  Den  Hævning,  hvorom  Nord- 
sjælland bringer  saa  mange  Vidnesbyrd,  forvandlede  dette  gamle  Sejlløb 
til  den  lille  Aa,der  nu  flyder  gennem  Sump-  og  Engdrag,  og  Ladepladsen 
Frederikssund  opstod,  for  senere  at  vokse  sin  Moderby  over  Hovedet,  — 
den  selv  blev  Købstad,  medens  Moderstaden  sank  ned  i  Landsbyernes 
menige  Række.  At  Slangerup  i  vore  Dage  er  blevet  Endestation  for  en 
Bane  fra  København,  vil  næppe  skabe  den  nogen  ny  Æra;  det  betyder 
kun,  at  den  nu  bliver  draget  fra  sin  utaknemmelige  Gøgeunge  Frederiks- 
sund —  for  at  sluges  af  Hovedstadens  Opland;  nogen  ny  Selvstændighed 
betyder  det  ikke. 

I  den  Sejlads  paa  Roskilde  Fjord,  der  tegner  til  at  indgaa  som 

fast  Led  i  de  nordsjællandske  Turistruter,  er  Frederiksværk  og  Landet  Nord 
derfor  Turens  Glanspunkter.    Faa  danske  Smaakøbstæder  gør  et  saa  ven- 
ligt og  hyggeligt  Indtryk  som  Frederiksværk.  De  gamle  skyggefulde  Linde- 
og  Elmealleer,  der  udgør  Byens  Gader  og  spejler  sig  i  roligt  flydende  Ka- 
naler  mellem  Villaer  og   nette  Smaahuse,   skaber  en   Idyl,   der  vanskelig 
lader   en   tilrejsende  forsone  sig  med  den  Tanke,   at  Byen  jo,   efter   hvad 
Geografien  har  lært  ham,   fornemlig  er   en  Fabrikby   med  et   stort  Jern- 
støberi og  med  noget  saa  fjernt  fra  al  Idyl  som  et  Krudtværk.  Geografien 
har  imidlertid  Ret :  begge  Fabrikkerne  er  der,  men  de  skjules  bag  Alleernes 
høje,  tætte  Kroner;   mange  Arbejdere   beskæftiger   de,   men  de  sædvanlige 
triste  og  grimme  Kasernerækker   ses  ikke,   thi  Arbejderne   her   er   endnu 
saa  lykkelige  at  kunne  bo  uden  for  Byen,  omgivne  af  skøn  Natur.  Smuk- 
kest   blandt   de   nærmeste  Udflugter  i  Omegnen  er  vel   en  Rotur   ad   den 
korte  Aastrækning,  der  fører  fra  Byen  til  Danmarks  største  Indsø,  Arresø. 
Oprindelig  er  »Aaen«  slet  ikke  nogen  Aa,    men  en  prosaisk  Kanal,  for  et 
Par  Hundrede  Aar  siden  gravet  ud  gennem  et  højt  Bakkedrag.    Dette  be- 
plantedes samtidig,  —  og  nu  skygger  Bøgene  tæt  over  det  stille  Vandløb 
hvor  Baaden   glider    frem]  som  gennem  en  Løvtunnel.    Selv   de   mest  af- 

dæmpede  Åareslag  synes  her  at  virke  forstyrrende,  og  lænet  tilbage  mod 
Rælingen  lader  man  uvilkaarlig  Åarerne  hvile  og  stirrer,  grebet  af  Skov- 
freden, op  mod  den  fine  Bladmosaik,  hvori  Sollyset  brydes  i  skære  Toner 
for  til  sidst,  helt  nede  over  Vandspejlet,  at  tabe  sig  i  dunkel,  grønlig  Dæm- 
ring med  blinkende  Solstrejf  som   Hilsen  fra  den  klare  Dag  og  den  blaa 

Himmel.  Time  efter  Time 
kunde  man  fristes  til  at 
lade  Baaden  drive  og 
skøtte  sig  selv,  —  en  saa 
betagende  Stemning  hviler 
der  over  denne  prægtige 
Skovkløft,  der  mod  Vest 
munder  ud  i  Arresøens 
store,  aabæ  Flade,  men 
mod  Øst  fører  lige  ind  til 
selve  Byens  Torv  og  Mar- 
kedsplads. Fra  ensom 
Skovromantiks  Sværme- 
rier kan  man  komme  brat 
over  i  de  reneste  Karmsel- 
og  Mester-Jakel-Løjer! 

Hvor   lille    Frederiks- 
værk end  er,  rummer  den 
da   som  en  Mikrokosmns 
Livets    Modsætninger:  en 
Krudtfabriks  larmende  Uhygge,   Villahavers  og  Alleers   trygge,   fornemme 
Ro  og  —  umiddelbart  op  til  Byen   —   Bøgeskovens   idylliske  Fred  over 
spejlblankt  Vand. 

Nord  for  Frederiksværk  og  Arresø  ligger  et  Land  af  en  ganske  anden 
Støbning  —  Halsnæs-  og  Tisvilde- Egnen,  Her  viger  den  lukkede  Idyl  for 
en  kraftigere,  aaben  og  paa  sin  Vis  nok  saa  ejendommelig  Natur. 

Halsnæs  Pynten  er  et  Land  for  sig,   afspærret  fra  den  øvrige  Verden 


Fig.  234.    Aaen  ved  Frederiksværk. 

ved  Hav,  Fjord  og  —  Ørken;  saa  gode  »naturlige  Grænserc,  som  nogen 
Geograf  kan  ønske  sig.  Med  nøgne  Skrænter,  bratte  som  Fæstningsmure, 
hæver  Pynten  sig  høj  og  bakket  mellem  IseQordens  store  Bredning  og  det 
aabne  Hav.  Søen,  der  omgiver  den  til  tre  Sider,  har  præget  baade  Natu- 
ren og  Livet  herude.  Den  fugtige,  saltfriske  Luft  føles  næsten  lige  saa 
kraftig  som  ovre  i  Vestjylland;  Vinden  stryger  her  som  der  hen  over 
magre,  skovløse  Egne,  hvor  yderst  ude  mod  Nordvest  Spodsbjerg  Fyr  fra 
en  mægtig  Klint  viser  Vej  til  IseQordens  Indløb;  vestjydsk  er  endelig  det 
Træk  i  Folkelivet,  at  Fiskeriet  er  Hovederhvervet  i  Byerne  langs  Kysten, 
Lynæs,  Hundested  o.  s.  v.  Disse  hører  til  Sjællands  betydeligste  Fisker- 
lejer, og  først  naar  vi  kommer  til  Halsnæs*  østligere,  mere  frugtbare  Egne, 
viger  Fiskeriet  som  Hovederhverv  for  Agerbruget.  Her  bliver  Landet  lavere 
og  gennerofures  af  Engbælter,  —  gamle,  hævede  Sunde  mellem  Havet  og 
Fjorden,  mindende  om  den  Tid,  da  Halsnæslandet  var  et  lille  Ørige  helt 
for  sig  selv. 

Længst  mod  Øst,  mellem  Arresø  og  Kattegat,  hvor  engang  det  bredeste 
Sund  laa,  finder  vi  dog  ikke  Eng  og  Agerland,  men  en  Flyvesandsstræk- 
ning  saa  øde  og  ubeboet,  som  var  et  Stykke  Vestjylland  flyttet  over  paa 
»Sjølunds  fagre  Slettere  Ogsaa  her  har  den  hævede  Bund  været  frugtbart 
Land,  men  for  tre-fire  Hundrede  Aar  siden  begyndte  —  uden  at  man  med 
Sikkerhed  ved  hvorfor  —  Sandflugten  sit  frygtelige  Angreb,  først  ret  upaa- 
agtet,  saa  stærkere  og  stærkere,  kvælende  Korn  og  Græs,  dækkende  Mar- 
ker, Enge  og  Haver  med  sine  hvide  Bølger  —  og  omsider  drivende  Men- 
neskene paa  Flugt,  forarmede  og  raad vilde.  Adserbo  Kloster  rømmedes 
og  begravedes  —  for  først  under  Frederik  VII  alter  at  afdækkes  — ,  Tibirke 
Kirke  sandede  til;  Gaarde  og  hele  Landsbyer  lagdes  øde,  indtil  man  om- 
sider, i  Begyndelsen  af  det  18.  Aarhundrede,  sendte  Soldater  ud  mod  Fjen- 
den. Sand  trilledes  væk,  Hjelme  og  Marehalm  plantedes,  og  ud  mod 
Havet  rejstes  et  Værn  af  lange  Rishegn  for  at  bryde  Sandmassernes  Storm- 
løb. Som  sidste  Led  i  Kampen  fulgte  i  Slutningen  af  det  18.  Aarhundrede 
en  begyndende  Træbeplantning,  der  efterhaanden  fortsattes  fra  Tisvilde 
Vest  efter.   Men  den  vestligste  Del  af  Flyvesandsstrækningen  er  dog  endnu 

den  Dag  i  Dag  aabent  Land,  en  ensom,  ægte  vestjydsk  Lyngørken  —  et 
»Overdrev«,  som  Heden  her  kaldes — ,  kun  oplivet  af  Mennesker,  naar  den 
en  Gang  om  Aaret  benyttes  til  Militærmanøvrer.  Da  plaffer  Geværsalveme, 
og  den  blaa  Krudtrøg  driver  ud  over  Sletten,  medens  Ræv  og  Hare  for- 
skræmt sætter  hen  over  Lyngtoppene.  Den  øvrige  Del  af  Aaret  har  Dy- 
rene det  fredeligt  og  godt  i  dette  Stykke  Sand-  og  Lyngørken,  hvor  kun 
nu   og   da   en   enkelt  Turist  eller  Maler  søger  ud,   træt  af  Badestedernes 


Fig.  235.  Vejrbidte  Birke  i  Troldeskoven  ved  Tisvilde.  (Efter  Fot.  af  Eug.  Warming.) 

Flirt  eller  af  Bøgeskovenes  >  Spinatgrønt  c  Herude  møder  der  ham  en 
Hilsen  fra  den  store,  oprindelige  Natur,  —  og  mod  den  bytter  han  maaske 
gerne  alle  Nordsjællands  »yndigec  Skove  og  Søer,  Villabyer  og  Badesteder. 
Mod  Øst,  henimod  Tibirke  og  Tisvilde,  viger  Lyngen  for  Krat  og  Skov. 
Her  breder  sig  over  Vi  Kvadratmil  Danmarks  ældste  og  ejendommeligste 
Klitplantage,  Tisvilde  Hegn.  Forbinder  man  med  Ordet  Plantage  Forestil- 
lingen om  noget  ensartet,  uniformeret,  stemningsfattigt  —  og  dette  er  jo 
som  Regel  den  rigtige  Forestilling  — ,  overraskes  man  behagelig  ved  at 
gennemstrejfe  Tisvilde  Hegn.    I  Steden  for  Ensformighed  møder  vi  Mang- 

foldighed;  i  Steden  for  kedelig  Regelmæssighed  fantastisk  Formrigdom. 
Særlig  gælder  dette  det  vejrbidte  Parti  ud  mod  Havet,  hvor  Skoven  har 
kæmpet  mod  den  skarpe,  stærke  Vind,  og  hvor  hvert  Træ,  hver  Gren 
bærer  Vidne  om  Kampen.  Om  dens  Resultat  giver  foranstaaende  Billede 
og  følgende  Citat  af  Botanikeren  Meniz  en  Idé:  »Troldeskoven  eller  den 
forvitrede  Skov  kaldes  denne  Del  af  Skoven  populært,  og  den  gør  tilvisse 
et  fantastisk  og  forunderlig  uhyggeligt  Indtryk,  som  var  Livet  langsomt 
udslukt  i  de  forarmede  Træer.  Det  er  især  Vestenvindens  voldsomme 
Magt,  der  har  præget  Troldeskovens  Fyrretræer  og  Birke.  Vinddrevne  og 
vantrevne,  underlig  fortørrede  og  tæt  behængt  med  Lav  og  Mos  er  disse 
Træer  Vidner  om  Styrken  af  de  ublide  Kaar,  der  raader  ved  mange  af  vore 
Kyster.  Højde  og  Form  af  Fyrrerne  er  her  ganske  afhængig  af  Afstanden 
fra  Kysten.  I  en  Afstand  af  750 — 1000  M.  er  de  100-aarige  Stammer  slanke 
og  rette  og  indtil  22  M.  høje;  yderst  ude,  ca.  190  M.  fra  Kysten,  er  »Højden 
ikke  større,  end  at  de  100-aarige  Træer  konkurrerer  med  Lyngen  om 
Herredømmet«  (Js.  Helms)«.  —  Heldigvis  har  »Udvalget  for  Naturfredning! 
udvirket,  at  denne  og  en  tilstødende  Skovstrækning  er  bleven  fredlyst, 
hvorved  der  er  godt  Haab  om,  at  ikke  blot  Skoven,  men  ogsaa  dens  rige 
Dyreliv  bevares.  Og  godt  er  det,  —  for  Tisvilde  Hegn  er  ikke  alene  inter- 
essant i  floristisk  Henseende;  dets  Fauna  er  rigere  end  nogen  anden  dansk 
Skovs,  og  adskillige  ellers  sjældne  Dyreformer  —  som  Klokkefrøer  og 
Myreløver  —  har  her  fundet  et  Fristed. 

For  Naturforskeren  som  for  enhver,  der  elsker  Naturen  for  dens  egen 
Skyld  og  ikke  pyntelig  serveret  paa  en  Præsenterbakke,  garneret  af  kunstig 
Staffage,  er  da  Egnen  Vest  for  Tisvilde  og  Nord  for  Arresø  et  Eldorado, 
hvor  der  er  godt  at  være.  Kun  faa  Timers  Rejse  fra  Hovedstaden,  —  og 
han  føler  det,  som  laa  den  store  By  hundrede  Mile  borte. 

V.    »KYSTEN«. 
Med  Tisvilde  Fiskerleje  begynder  —  eller  slutter  —  den  lange  Række 
af  Fisker-  og  Villabyer,  der  som  en  lys  Perlesnor  omslynger  Nordsjællands 
Kyst  mod  Kattegat  og  Øresund. 

For  faa  Aar  siden  forstod  man  ved  »Kysten«  kun  Øresandets;  —  nu 
fortsætter  Strandvejen  og  Villaerne  sig  mod  Vest,  langt  forbi  Helsingør;  og 
de  gamle  Fiskerlejer  Hellebæk,  Aalsgaarde,  Hornbæk  —  hvor  Drachmann 
skrev  sine  første  Fisker-  og  Sømandsfortællinger  — -,  Gilleleje  o.  s.  v.  har 
maattet  dele  Skæbne  med  hele  Rækken  af  Fiskerlejer  inden  for  Helsingør; 
de  er  blevne  underkastede  Forvandlingens  Lov  og  er  nu  først  og  fremmest 
københavnske  Villa-  og  Badebyer;  Fiskeriet  kommer  som  Regel  —  i  hvert 
Fald  i  Sommerhalvaaret  —  i  anden  Række.  Elektriske  Sporvogne  til  Klam- 
penborg og  Kystbane  til  Helsingør  og  derfra  videre  til  Hornbæk  fører  Som- 
meren igennem,  ja  til  Dels  Aaret  rundt,  Københavnerne  saa  bekvemt  der- 
ud, at  hele  Kysten  fra  Hellerup  til  Hornbæk  er  i  Færd  med  at  blive  en 
lang  Forstad  til  Hovedstaden.  Strandvejens  idylliske  »Lyksalighed«,  som 
Ewald  besang  i  Rungsted,  hører  Fortiden  til;  Fiskerhytterne  forsvinder 
bag  moderne  Villaer  eller  udlejes  til  Sommergæster;  store,  paladslignende 
Hoteller  skyder  op  ved  Kystens  Anløbsbroer;  elektriske  Buelamper  faar 
Maanen  til  at  blegne  af  Misundelse.  Og  alligevel,  —  denne  Kyst  er  end- 
nu, trods  al  Bebyggelse  og  Modernisering,  af  en  Skønhed,  der  stemmer 
Sindet  til  Fest.  Kun  skal  man  hverken  se  den  fra  Kystbanens  Kupévin- 
duer eller  —  og  allermindst  en  menneskemyldrende  Søndag  —  fra  den 
støvede  Strandvej. 

Man  bør  komme  sejlende  ude  fra  Kattegat,  med  København  som  Maal. 

Ligegyldig,  hvorfra  man  kom  —  om  fra  Skagens  hvidgule  Klitter, 
Norges  mørke  Fjelde  eller  Islands  blaanende  Jøkler,  —  altid  virker  denne 
Indsejling  forbi  Kronborg  og  Sjællands  bakkede  Bøgeskove  bag  de  hvide 
Villaer  festlig  som  en  Fanfare.  Gerhard  Heilmann  finder  et  smukt  Udtryk 
herfor  i  sit  skønne  Billedværk  »Øresund«,  en  Bog,  der  burde  ejes  af  et- 
hvert dansk  Hjem:  »Dette  mærkelige  Sted,  hvor  Sundets  to  Bredder  bøjer 
sig  tæt  mod  hinanden,  udøver  en  sær  betagende  Magt.  Det  hænder,  at 
Mennesker,  paa  hvem  Naturen  ellers  ikke  gør  synderligt  Indtryk,  her  bliver 
stærkt  grebne.  Fra  Slot  og  Kyster  synes  at  udstraale  en  lyrisk  Stemnings- 
bølge til  alle  Sider,  baaren  af  Fortidsdramaers  Dunkelhed,  tindrende  i  Sol 
og  Sommer  og  festfarvet  af  Nutidslivets  friske  Pulsslag«.    Selv  Udlændin- 

gen  gribes  af  Stedets  Charme;  hvor  meget  mere  da  ikke  en  Dansk,  for 
hvem  Kystens  Skønhed  tillige  indrammes  af  rige,  om  end  ikke  altid  lyse, 
Fortidsminder. 

Roligt   stævner  Damperen   frem,   medens  Kullens   mørke   Aase 

fortoner  sig  bagude  som  et  lille  Bjærgland,  og  Gillelejes  gule  Skrænter  med 
Nakkehoved  Fyr  glider  om  bag  Hornbæks  Klitplantage.  Fra  Odinshøj 
ind  til  Helsingør  hæver  den  oprindelige  Kystlinie  sig  som  en  skovklædt 
Brink    op  over  den  gamle  Havbund,   hvor  Fortidens  Brændingsskum  nu 


Fig.  236.     Indsejling  til  Øresund  (Marienlyst  og  Kronborg). 

er  afløst  af  hvidnende,  lysende  Villarader  paa  et  smalt,  fladt  Forland. 
Forude,  under  Skovskrænten  med  den  stensatte  »Hamlets* Gravt  —  in  effi- 
gie! — ,  rejser  Marienlyst  Kurhotel  sig  stort  og  selvbevidst  i  Glansen  af  sit 
Ry  som  europæisk  Badested  og  Kongresfesters  og  andre  celebre  Sammen- 
komsters Mødested  om  Bordets  Glæder,  —  en  Ære,  det  jo  for  øvrigt  maa 
dele  med  Skodsborg.  Bag  Marienlyst  dukker  det  gamle  Helsingørs  Tage 
sig  beskedent  i  Ly  af  »Øresundets  Dronning«,  medens  Helsingborgs  sta- 
telige Facade  og  Kårnan's  svære  Taarn  flankerer  Øresundsportens  østre 
Side.  Hele  Panoramaet  er  vidunderlig  skønt;  men  uvilkaarlig  samler 
Blikket  sig  dog  om  Kronborgs  fine  graa  Sandstens-Silhouet  med  de  smukke 
Spir,  tegnende  sig  elegant  mod  Luften  —  halvt  en  Fæstning,  halvt  et  Slot 

i  sit  Ydre;  men  ak  —  i  sit  Indre  nu  en  Kaserne.  Øresundstoldens  gyldne 
Tid  er  jo  længst  forbi,  og  vel  kipper  det  halvhundred  Tusind  Skibe,  der 
aarlig  passerer,  endnu  Flag  for  »Holger  Danskecs  og  Christian  IV*s  Borg, 
men  deres  Hilsen  er  blot  en  Høfligheds-Ceremoni  og  efterfølges  ikke  af 
Valuta  i  klingende  Mønt.  Kun  en  ringe  Del  af  Skibenes  Skarer  lægger  bi 
og  provianterer  i  den  gamle  Stabelstad,  paa  hvis  Havn  der  nu  sjældent  hø- 
res fremmede  Sprog  undtagen  i  de  Øjeblikke,  da  Turiststrømmen  glider 
fra  den  slotlignende  Banegaard  over  paa  Helsingborg-Færgen.  Det  er 
ikke  mere  som  i  H.  C.  Andersens  Dage,  da  Digteren  i  barnlig  Glæde  fan- 
taserede sig  i  Udlandet,  naar  han  stod  paa  Helsingørs  Bryggel  Med  Sund- 
toldens Ophævelse  og  med  Dampernes  stigende  Antal  og  Uafhængighed  af 
Vind  og  Vejr  forsvandt  det  udenlandske:  Helsingør  blev  en  jævn  dansk 
Provinsby,  og  »Øresundets  Dronning«  blev  —  Kaserne. 

Endnu  knejser  Borgslottet  dog  stolt  og  smukt  derude  paa  Pynten, 
hensunket  i  Minder  om  svunden  Herlighed,  medens  Skib  efter  Skib  glider 
forbi  med  alle  Nationers  Flag  paa  Toppen.  Endnu  er  Kronborg  det 
midtsamlende  Punkt  i  det  vidt  berømte  Panorama,  Øresundskystens  fag- 
reste Smykke,  indfattet  af  Skovenes  grønne  Krans  og  spejlende  sig  i  Sun- 
dets Blaa. 

Ud  for  Snekkersten  og  Espergærde  —  nogle  af  de  faa  Øresundsbyer, 
hvor  Fiskerlejets  Præg  er  ret  velbevaret  —  kan  det  hænde,  at  der  ligger 
en  hel  Flaade  af  Sejlskibe,  store  og  smaa,  ventende  paa  Vind,  og  da  mod- 
tager man  endnu  i  Dampens  og  Motorens  Tidsalder  et  Indtryk  fra  den 
Tid,  da  det  kun  var  Sejlene,  der  bar  Skuderne  frem  over  Sund  og  Hav. 
Skønnere  Billede  ses  ikke  i  danske  Farvande,  end  naar  de  Hundreder  af 
biende  Skibe  pludselig  faar  »Luflc  og  for  fulde  Sejl  stryger  ud  forbi  Kron- 
borg eller  krydser  omkring  Hveens  røde  Skrænter.  Hveen  selv  tager  sig 
næsten  italiensk  ud  med  de  okker-  og  teglstensfarvede  Brinker  mellem  det 
blaa  Vand  og  de  lysgrønne,  gule  Marker;  —  men  Skaane  viger  nu  mere 
og  mere  bort,  tabende  sig  i  Soldis,  medens  vor  Damper  fortsætter  sin 
Fart  ned  langs  Sjællands  Kyst,  hvor  Skove  og  bakket  Agerland  hæver  sig 
bag   skinnende  Villabyer    i   en    fortsat  Gentagelse,    der  dog   aldrig  virker 

trættende  eller  ensformig.  Dertil  er  Billedet  for  smukt;  og  om  end  Hel- 
hedsindtrykket er  det  samme,  Enkelthederne  skifter  stadig  og  fanger  Op- 
mærksomheden. 

Men  hvorfor  omtale  alle  disse  Punkter,  som  er  skildrede  indtil  Trivia- 
litet, og  som  dog  maa  ses,  før  man  forstaar  deres  typiske  Ynde:  Humle- 
bæk, Rungsted,  Vedbæk,  Skodsborg,  Taarbæk,  Charlottenlund  —  hele  Ræk- 
ken af  Villabyer  og  skønne  Kystpartier,  der  fortsætter  sig  lige  til  Hellerup, 


Fig.  237.     Gerhard  Heilmann:    Aften  ved  Øresund.    (Nær  Strandmøllen.) 

hvor  Fabrikskorstene  og  de  første  fireetages  Huse  dukker  op  som  en 
Gaderække,  der  melder  Hovedstadens  umiddelbare  Nærhed. 

For  alle,  Udlændinge  som  Danske,  er  Øresundskysten  smuk,  — 

for  Københavneren  er  den  endnu  mere:  en  evig  Kilde  til  Sundhed  og  for- 
nyet Livsglæde.  Han  elsker  derfor  Sundet  mere  end  noget  andet  paa 
Jorden  —  elsker  det  i  de  lyse  Sommeraftner,  naar 

Paa  Stranden  skælver  ej  det  mindste  Blad, 

her  ruller  Søen  sølvblankt  ud  sit  Bad, 

og  Solnedgangen  lejrer  sig  derover. 

I  Himlen  smæltes  ind  de  bløde  Vover, 

du  skuer  mod  uendelige  Sletter 

af  Barndomsminder  uden  mørke  Pletter, 

vemodig  glad:  — 

De  lyse  Nætter,  ak  de  lyse  Nætter. 

(Holger  Drachmann.) 

—  Og  han  elsker  sit  Sund  i  den  solblanke  Morgen,  naar 

Saa  sød  var  Sommernattens  Blund, 

saa  lys  er  Morgnens  første  Stund 

med  Guld  over  Skovens  Side; 

saa  frejdigt  danser  det  friske  Sund, 

og  mellem  Lysstriber  hvide 

Skibene  lydløst  glide. 

(Holger  Drachmann.) 


VI.  SKOVENES,  SØERNES  OG  SLOTTENES  LAND. 

Det  er  altid  inter- 
essant at  undersøge  den 
dybere  Aarsag  til  en  Egns 
landskabelige  Ejendom- 
meligheder; —  først  der- 
ved forstaar  man  dem, 
idet  man  ligesom  træn- 
ger ind  til  selve  deres 
Sjæl. 

For  Nordsjællands 
Vedkommende  er  en 
saadan  Forstaaelse  nu 
ikke  vanskelig  at  naa.  Dets  ofte  priste  Naturskønhed  staar  i  nøje  Sammen- 
hæng med  dets  Jordbundshistorie :  Egnen  mellem  Roskilde  Fjord  og  Øre- 
sund er  jo  et  udpræget  Bakkeland,  for  største  Delen  bestaaende  af  Istidens 
Morænesand  og  isprængt  Moser  og  Smaasøer  i  Lavningerne.  Først  mod 
Syd  afløses  Bakkedragene  af  mere  frugtbare,  men  ensformige,  kun  svagt 
bølgende  Flader  af  Moræneler,  hvoraf  den  saakaldte  »Hede«  mellem  Ros- 
kilde og  København  er  en  Del.     De  sandede  Bakkedrag  skaber  imidlertid 


Fig.  238.     Fredensborg  Slot. 

bedre  Betingelser  for  Skovvækst  end  for  Agerbrug,  —  og  endnu  den  Dag 
i  Dag  er  Nordsjælland  derfor  ogsaa  en  af  Landets  skovrigeste  Egne,  hvor- 
imod dets  Marker  hører  til  de  mindre  gode.  Men  med  de  store,  bakkede 
Skove  omkring  Indsøer  og  Moser  fulgte  baade  Naturskønhed  og  Betingel- 
ser for  Vildtrigdom;  —  og  saaledes  blev  da  Nordsjælland,  takket  være  de 
Sandmoræner  og  Smaasøer,  Isen  lod  tilbage,  et  lille  Paradis  for  alle,  der 
havde  Raad,  Tid  og  Sans  til  at  hengive  sig  til  Jagtens  og  Naturnydelsens 
Glæder. 

Først  drog  Fyrsterne  derud,  byggede  Slotte  og  drev  den  vilde  Jagt  i  de 
store,  ensomme  Skove;  saa  fulgte  Digtere  og  Malere  efter  og  besang  og 
afbildede  Skovenes  og  Søernes  Skønhed ;  flere  og  flere  gik  i  deres  Spor  og 
gjorde  nye  »Opdagelser<;  indtil  nu  Nordsjælland  er  erobret  af  det  hele 
Folk  —  ja  næsten  er  i  Færd  med  at  blive  en  københavnsk  Folkepark  i 
stor  Stil. 

En  Skildring  af  denne  gradvise  Opdagelse,  Erobring  og  »Popularise- 
ring« af  Nordsjælland  og  af  dets  Overgang  fra  Kongeeje  til  Folkeeje  vilde 
være  at  skildre  et  helt  Afsnit  af  dansk  Kulturhistorie  —  og  ligger  i  hvert 
Fald  uden  for  dette  Værks  Rammer. 

Først  og  fremmest  er  Nordsjælland  Skovenes  og  Søernes  eller  rettest: 
Skovsøernes  Land,  thi  det  er  netop  en  inderlig  Vekselvirkning  mellem  de 
mange  Skove  og  Indsøer,  der  giver  dets  Egne  deres  typiske  Ynde.  Skov 
alene  virker  i  Længden  tungsindigt,  selv  om  det  er  Bøge  og  ikke  mørke 
Graner  og  Fyrrer,  der  udgør  deres  Hovedbestand.  Som  et  Smils  Lysen  op 
i  Alvoren  føles  det  derimod,  naar  der  i  Skovdunkelheden  mellem  de  graa 
Stammer  og  tætte  Løvhvælvinger  pludselig  tændes  Glimt  fra  solblinkende 
Vand.  Især  de  mange  smaay  godt  gemte  Skovsøer  og  Damme  virker  for- 
tryllende —  Dyrehavens  Smaasøer,  »Bøllemosen c  ved  Skodsborg  med  sin 
Krans  af  Birkes  hvide  Stammer  og  fine  Løv  mellem  det  blanke  Vand  og 
den  mørke  Naaleskovramme  —  et  Landskab  som  fra  »de  tusind  Søers 
Land«  —  eller  den  dybt  liggende  Hulsø  i  Frederiksdals  Skove,  eller  Gribsø 

midt  i  den  store,  ensomme  Skov,  der  er  Sjællands  største, og  mange, 

mange  flere,  med  og  uden  Navn.   De  ligger  der  henstrøet  som  smaa,  klare 

Diamanter  i  Skovenes  brede  Indfatning  af  Grønt  i  alle  Nuancer  fra  Bøgens 
og  Birkens  lyseste  Vaarspringsløv  til  Granernes  sortgrønne  Vinterdragt. 
Hemmelighedsfuldt  dragende  virker  de,  især  ved  Aften,  naar  »Mosekonen 
brygger«,  og  Elverpigerne  i  Dansen  slynger  deres  hvide  Taageslør;  —  men 
vær  varsom  med  at  komme  Søen  nær  for  at  plukke  de  smukke,  kallalig- 
nende  Blomster,   der  gynger  paa  dens  Flade,  thi  ofte  er  den  saftiggrønne, 

Fig.  239.     Nordsjællandsk  Skovparti.    (Efter  Fot.  af  Frithiof  Brandt.^ 

mosklædte  Bred  en  forræderisk  Hængesæk  over  favnedybt,  tørvesort  Dynd. 
Alle  disse  Smaasøer  er  i  Færd  med,  medens  Bredden  langsomt  skyder  sig 
udefter,  at  omdannes  til  Skovmoser.  Mange  flere  har  der  været  i  gamle 
Dage,  som  allerede  for  længst  blev  Mose,  —  derfor  de  talrige  Mosedrag 
rundt  om  i  Nordsjælland.  Nogle,  som  »Bøllemosenc,  er  saa  stærkt  paa 
Vej  dertil,  at  man  ikke  kan  tænke  sig  bedre  Type  ved  Anskuelsesunder- 
visning i  Mosedannelsens  Historie. 

Mere  aabent  og  ligetil  er  de  store  Søers  Smil    —   Esrom  og  Gurre  Sø, 

Bagsværd,  Lyngby  og  Fure  Sø.  Om  dem  er  Skovens  Indfatning  ofte  brudt^ 
Bælter  af  gyldne  Kornmarker  snor  sig  ned  mod  Bredden,  og  Søen  gør 
ikke  Indtryk  af  at  ligge  og  ruge  stille  over  en  Hemmelighed;  dens  Flade 
oplives  af  blaa  Krusninger,  der  leger  Tagfat  mellem  Lystbaadenes  hvide 
Smaasejl  eller  Motorens  muntre  Tøf-Tøf.  En  saadan  venligt  smilende 
Vandflade  maatte  det  blive,  der  inspirerede  Christian  Winther  til  det  be- 
rømte nordsjællandske  Digt  »Flyv,  Fugl,  flyv  over  Furesøens  Vover«,  —  en 
Sang,  der  er  saa  indgroet  i  Folkebevidstheden,  at  man  ikke  en  Sommer- 
søndag kan  færdes  i  Skoven  langs  Furesø  uden  at  høre  den  gentaget 
Snese  af  Gange,  snart  af  unge,  snart  af  gamle  —  ikke  altid  just  lige  vel- 
klingende ! 

I  Skovene  langs  Kysten  er  det  dog  ikke  i  saa  fremtrædende  Grad  Ind- 
søerne, der  forhøjer  Naturskønheden,  som  Udsigten  over  det  aabne  Sund. 
Frem  for  nogen  er  det  den  berømteste  af  dem  alle,  Dyrehaven,  der  i  sig 
forener  netop  alt  det,  som  gør  et  nordsjællandsk  Skovbillede  smukt:  ind- 
rammet af  Sundets  Blaa  og  isprængt  klare  Smaasøer  veksler  tætte  Skov- 
tykninger med  aabne  Enge  og  Bakkedrag,  hvor  fritstaaende,  tykstammede 
Bøge  breder  deres  kuplede  Kæmpekroner,  eller  hundredaarige  Hvidtjørne^ 
som  Hjortenes  Gnav  har  gjort  til  smaa  Træer,  drysser  deres  Blomster 
ud  over  Sletten.  Rudler  af  de  fredsommelige  Dyr  flokkes  her  nysgerrig 
om  Arbejderfamilien,  der  strækker  sig  i  Græsset  omkring  det  medbragte 
Smørrebrød  derinde  fra  Baghuskasernens  lumre  Smaastuer,  medens  Bør- 
nenes blege,  hule  Kinder  for  en  enkelt  Dag  faar  Sundhedens  Farve  af  So- 
len og  den  friske  Luft.  —  —  Sammenlign  med  dette  Folkelivsbillede  de 
Tider,  da  Fyrster  drev  deres  Parforcejagt  gennem  Mark  og  Skov  paa  de 
forskræmte  og  vilde  Dyr,  og  Skoven  selv  var  en  lukket  og  ukendt  Verden 
for  den  menige  Mand,  —  eller  tænk  paa,  at  der  i  Eremitagens  fornemme 
lille  Jagtslot  nu  er  Restaurant,  hvor  alle  kan  bænke  sig,  og  at  Jernbaner 
og  elektriske  Sporvogne  en  Pinsesøndag  sender  over  100,000  glade  Køben- 
nere,  en  Femtedel  af  Hovedstadens  Indbyggere,  ud  i  Nordsjællands  Skove^ 
—  og  som  i  et  Lynskud  fremtræder  da  skarpt  Modsætningen  mellem  Fortid 
og  Nutid. 

Om  Fortiden  minder  de  mange  Slotte,  Slotsruiner  og  Voldsteder,  der 
i  Forening  med  den  landskabelige  Skønhed  gør  Nordsjælland  til  Danmarks 
mest  besøgte  Turistegn.  Ingen  af  dem  drager  dog  som  Fredensborg  og  Fre- 
deriksborg —  sammen  med  Kronborg  Landets  berømteste  Slotte. 

Fredensborg  er  vel  den  Plet  af  Danmark,  der  er  bleven  mest  verdens- 
kendt, og  dog  er  det  kun  faa  Decennier  siden,  at  den  lille  Slotsby  var  cd 


Fig.  240.     Nordsjællandsk  Landevej.    (Efter  Fot.  af  Frithiof  Brandt.) 

lidet  paaagtet  Idyl,  hvor  Paludan-Muller,  Michael  Wiehe,  Høedt,  Bournon 
ville,  Pricerne  og  andre  Kunstens  og  Scenens  Folk  —  i  vore  Dage  repræ- 
senteret derude  ved  Olaf  Poulsen  —  søgte  landlig  Ro  og  Feriens  Hvile. 
Saa  kom  imidlertid  den  Periode,  da  Fredensborg  som  Hoffets  Sommer- 
residens blev  de  store  aarlige  Familiestævners  Sted.  For  nogle  Uger  var 
da  Europas  Øjne  vendt  mod  det  hvide  Slot,  og  vidt  og  bredt  drøftede  Ud- 
landets Presse,  hvad  der  muligvis  kunde  være  blevet  forhandlet  af  Kejsere 
og  Konger  efter  TaQet  i  Kuppelsalen  eller  under   fortrolige  Spadsereture  i 

Parkens  lange,  lige  Lindealleer,  der  fra  Slotsfa^aden  udstraaler  stjernefor- 
mig  ned  mod  Esrom  Sø,  og  hvis  stilrene,  næsten  gotiske  Buer  giver  Slots- 
parken en  egen,  højtidsfuld  Stemning.  —  Fyrstestævnernes  Glans  er  nu 
blegnet,  —  men  Parken  er  stedse  lige  vidunderlig,  og  for  det  store  Publi- 
kum er  det  den,  der  er  det  bedste  ved  Fredensborg.  En  Vandring  gennem 
den  dybe  »Sukkenes  Allé«,  naar  Linden  blomstrer,  eller  langs  Esrom  Sø 
med  Udsigten  over  mod  Nøddebo  og  den  store  Grib  Skov  hører  til  den 
danske  Sommers  smukkeste  Minder. 

Paa  en  ganske  anden  Maade  virker  Frederiksborg.  Her  er  det  Slottets 
og  Kirkens  egen  skønne  Arkitektur  og  kunstneriske  Udsmykning,  der 
fængsler.  Her  er  Slottet  ikke  længere  et  Slot  for  Fyrster,  men  et  Natio- 
nalmuseum for  hele  det  danske  Folk,  hvis  Historie  opruller  sig  gennem 
de  prægtige  Sales  Billedrækker. 


Hermed  afslutter  vi  vore  smaa  Strejftog  gennem  Sjælland.  Hvad  der  er 
tilbage  —  Strækningen  mellem  Roskilde  og  Vordingborg  —  er  enten  en 
Gentagelse  af  de  allerede  vel  kendte  Skovlandskaber  med  deres  Vekslen  af 
Marker,  Herregaarde  og  Landsbyer,  eller  det  er  —  som  Stevns  Klint  — 
en  Forsmag  paa,  hvad  der,  men  i  langt  skønnere  Skikkelse,  møder  os 
naar  vi  gæster  Møen.  Vi  ryster  da  Sjællands  Støv  af  vore  Fødder  og  ven- 
der os  mod  de  sydlige  Øer. 

MØEN. 

Sejler  man  fra  Sjællands  sydøstligste  Punkt,  Kallehave,  over  Ulfsund, 
eller  rettere  over  dets  Udvidelse  »Stege  Strande,  ser  man  et  Qernt,  mørkt, 
skovdækket  Bakkeland  hæve  sig  højt  over  Steges  Tage,  over  »Noret<  og 
over  det  lyse  Agerland  deromkring.  Det  er  »Høje  Møen  c  med  den  be- 
rømte Klintj  Maalet  for'saa  mange  Dages  Pinserejse  (thi  smukkest  er  der 
netop  ved  Løvspringstid),  men  endnu  kun  altfor  lidt  besøgt  af  den  inter- 
nationale Turiststrøm.  Og  dog  er  de  hvide,  malerisk  forrevne  Kridtklinter, 

der  stiger  brat  af  det  blaa  Hav  og  krones  af  Bøgenes  lyse  Grønne,  en 
Landskabstype  saa  betagende  og  egenartet  skøn,  at  selv  kræsne  »Globe 
trotters«  begejstres  deraf.  Tilmed  ligger  Møens  Klint  nær  ved  en  af  Kon- 
tinentets Hovedruter,  Berlin-København.  —  Men  nægtes  kan  det  ikke,  at 
Turen  fra  Hovedruten  derud  endnu  er  lidt  omstændelig  i  Forhold  til  Af- 
standen. Først  skal  man  med  Kallehavebanen,  der,  som  alle  Privatbaner, 
ikke  er  af  de  hurtigste;  saa  er  der  tre  Kvarters  —  ganske  vist  køn  og 
forfriskende  —  Sejlads  til  Stege,  og  endelig,  sidst  men  ikke  mindst,  et  Par 
Mils  Kørsel  med  Vogn  gennem  den  bakkede  0.  Har  man  en  Bil  til  sin 
Raadighed,  er  det  jo  ingen  Sag;  men  maa  man  paa  jævn  borgerlig  Vis 
benytte  den  stedlige  >  Dagvogn«,  er  Køreturens  Glæde  unægtelig  blandet, 
—  saa  blandet  som  det  tilfældige  Selskab,  der  breder  sig  paa  Charabanc- 
ens smalle  Sæder  og  betragter  hinanden  med  slet  skjult  Nysgerrighed  og 
tavs  Tilknappet  hed,  —  indtil  Kørselen  i  bogstavelig  Forstand  har  rystet 
dem  sammen  og  ladet  dem  faa  Munden  saadan  paa  Gled,  at  helt  fortro- 
lige Bekendtskaber  ofte  stiftes,  inden  Turen  har  Ende.  Ogsaa  denne 
Rejsemaade  har  sin  Charme,  —  og  desuden:  Heste- Dagvognenes  Tid  er 
vel  snart  forbi;  saa  hvorfor  ikke  benytte  den  gammeldags  Befordring,  der 
om  nogle  Aar  vil  forekomme  os  lige  saa  ejendommelig  som  meget  andet 
af  det,  der  svandt. 

Mellem  Damperens  Ankomst  og  Vognens  Afgang  er  der  Tid  til  at  se 
Steges  anselige  Munkestenskirke,  karakteristisk  ved  Murenes  hvide  Striber 
af  »Kridtstent,  —  der  dog  ikke  er  Kridt  fra  Møens  Klint,  men  Limsten 
fra  Stevns!  De  samme  hvide  Striber  i  rød  Grund  opliver  Raadhuset  og 
den  morsomme  »Mølleport«,  den  sidste  af  Byens  tre  fordums  Fæstnings- 
porte.  Har  man  Tid,  kan  man  spadsere  i  det  til  Park  omdannede  Vold- 
parti, der  omslutter  Byen  imod  Landsiden,  eller  gaa  ad  Stien  »bagom  Ha- 
verne« langs  Stege  Nor  —  eller  aflægge  den  store  Sukkerfabrik  et  Besøg. 

Men  Klinten  drager,  og  vi  tager  Plads  i  Dagvognen  og  ruller  langsomt 
op  ad  et  jævnt  stigende  Bakkeland,  fra  hvis  Top  der  er  vid  Udsigt  over 
et  ægte  dansk  Ølandskab:  Møens  frodige  Agerland  mellem  Smaaskov,  Ha- 
ver og  Landsbykirker,   mod  Vest  og  Syd   indrammet  af  Sunde  og  Bugter, 

bag  hvilke  Sjællands  og  Falsters  Skove  fortoner  sig;  mod  Nord  favnet  af 
aabent  Hav,  hvorover  Stevns  hæver  sin  stejle  Mur.  Mod  Øst  lukkes  Ud- 
sigten af  Høje  Møens  mørke  Skovaase,  der  tegner  sig  som  et  Bjærgland  i 
det  smaa.  Og  midt  i  Panoramaet  smiler  det  solblanke  Stege  Nor  og  den 
lille  Købstads  røde  Tage  til  hinanden. 

Fra  Elmelunde  Kirke,  der  ligesom  Keldby  Kirke  har  interessante 
gamle  Kalkmalerier,  ruller  Vognen  rask  ned  mod  et  dybtliggende  Engdrag, 
der  som  et  Sund'  skærer  sig  tværs  igennem  Landet  og  adskiller  Høje  Møen 
fra  den  øvrige  0.  Ordet  Sund  er  her  mere  end  en  Sammenligning:  disse 
lave  Enge,  der  strækker  sig  fra  Nord  til  Syd  og  fra  Hav  til  Hav  var  i  Mid- 
delalderen og  endnu  senere  et  Sund,  og  paa  de  Tider  var  den  lille  Landsby 
Borre,  der  nu  ligger  midt  i  Engdraget,  en  driftig  Handelsby,  Øens  Hoved- 
stad, hvor  Skuderne  stævnede  ind  med  rige  Sildefangster.  Det  var  i  de 
gode  gamle  Dage,  da  Øresund  var  Sildefiskeriets  Midtpunkt.  Men  først 
kom  Lybækkerne  og  huserede  i  Borre,  og  saa  —  hvad  der  var  værre  — 
begjrndte  Havet  at  husere  ved  begge  Borresunds  Indløb,  spærrede  dem  af 
med  Sandbarrer  og  gav  Byen  dens  Banesaar.  Stege  voksede  frem,  medens 
Borre  sygnede  hen  ved  sit  fordums  Sund,  der  først  blev  til  Indsø,  saa  til 
Eng.  Hvor  Sildeskuderne  flød,  staar  nu  duftende  Høstakke,  hvorunder 
man  kan  finde  de  nedrammede  Fortøjningspæle,  —  og  om  svundne  rige 
Dage  for  den  lille  Landsby  vidner  kun  Munkestenskirkens  Størrelse. 

Fra  Engdraget,  faa  Fod  over  Havet,  stiger  Høje  Møen  halvfemte  Hun- 
drede Fod,  kulminerende  i  det  skovomkransede  Aborrebjærg.  Som  et 
vældigt  Tag  løfler  Landet  sig,  —  og  der  er  dem,  der  tror,  at  Navnet 
»Møen«  egentlig  er  en  Fordrejning  af  »Mønning«,  Tagryg,  og  netop  skulde 
hidrøre  fra  dette  Bakkelands  Form,  set  Vest  fra.  Efter  andres  Tydning 
er  »Møen«  det  samme  som  »Mo-Øen«,  d.  v.  s.  Kridt-Øen;  og  dette  lyder 
jo  nok  saa  sandsynligt. 

Træls  gaar  det  op  ad  de  lange  Bakkedrag.  Vejsporene  bliver  dybe, 
sandede,  Markerne  magre  og  Beboelsen  sparsom;  —  men  Kæmpehøjenes 
Antal  til  Gengæld  større.  De  og  Slottet  Klintholms  Skove  behersker  nu 
Landskabet.    Dagvognspassagererne  vender  og  drejer  sig  —  saa  godt  den 

knebne  Plads  tillader  det  —  og  er  nær  ved  at  vride  Halsen  af  Led  for  at 
faa  et  Glimt  at  se  af  Rejsens  Maal.  Men  Klintedronningen  skjuler  sin 
hvide  Dejlighed  mod  Landsiden  —  skjuler  den  bag  Skovens  Dække.  Kan 
mod  Havet  træder  hun  nøgen  frem  i  al  sin  blændende  Pragt  —  og  i  al 
sin  Forgængelighed. 

Thi  desværre:  denne  Danmarks  stolteste  Kyst  er  i  Færd  med  at  blive 
en  Ruin,  der  Aar  efter  Aar  trues  stærkere  med  Forfald.  Det  fine  Skrive- 
kridt, opbygget  Millioner  af  Aar  tilbage  paa  Havets  dybe  Bund,  hævet  ved 
indre  Jordkræfter  og  formet  af  Istidens  Bræer,   er   blødt   og  eftei^vende 

—  muret,  som  det  er,  af  utallige  mikroskopisk  smaa  Slimdyrs  løse  Skaller; 
og  de  Flintknolde  af  forstenede  Kiselsvampe,  hvis  mørke  Striber  gennem- 
trækker Kridtmuren  som  et  Bindingsværk,  formaar  ikke  at  holde  den 
oppe.  Hav  og  Kildevæld  underminerer  Murens  Grund;  Frost  og  Trærød- 
der sprænger  dens  Tinder,  og  store  Nedskred  hører  snart  til  de  aarlige  Be- 
givenheder, saa  at  alle,  som  har  Naturen  kær,  ønsker,  at  der  snarest  maa 
blive  truffet  alvorlige  Foranstaltninger  til  at  bevare,  hvad  der  endnu  kan 
bevares,  --  fremfor  alt,  at  Klinten  værnes  mod  Havets  Angreb,  ikke  ved 
hæslig  skæmmende  Høfder,  men  ved  at  frede  strengt  om  Standens  Sten, 
der  hidtil  har  været  Bytte  for  en  desværre  altfor  skæbnesvanger  Plyndring. 
Danske  Geologer  har  leveret  ubestridelige  Beviser  for  Strandstenenes  be- 
skyttende Rolle  og  for  de  Ødelæggelser,  der  følger  med  deres  BortQemelse, 

—  og  nye  Nedskred  af  Klinten  har  braget,  hvor  det  var  profeteret  af  Geo- 
logerne. Men  Bragene  har  endnu  ikke  vækket  Nationen  til  Bevidsthed  om 
Farens  Betydning. 

Og  dog  er  Sagen  simpel  og  ligetil :  blev  det  forbudt  ved  Lov  at  sælge 
»Ralf,  de  smaa,  runde  Flinteknolde,  der  ligger  paa  Stranden  og  med  ras- 
lende Trillen  bryder  Bølgens  Magt,  og  blev  der  desuden  paa  de  mest  blottede 
Steder  ud  for  Klinten  lagt  store  Sten  i  Sø  og  paa  Land  til  Erstatning  for 
dem,  man  før  har  fjernet,  —  da  havde  Nutiden  sonet,  hvad  Fortiden  for- 
brød, eller  havde  i  det  mindste  gjort,  hvad  der  kunde  og  burde  gøres,  for 
at  Kampen  mellem  Havet  og  Klinten  ikke  skal  blive  altfor  ulige. 

Faa  Steder  i  Danmark  —  og  intet  Sted  paa  de  danske  Øer  —  er  Na- 
turfredning mere  en  national  Æressag  end  her. 

—  Lad  os  begynde  vor  Klin  te  vand  ring  ved  Liselunds  hyggelige  Forpag- 
tergaard,  hvor  Dagvognen  læsser  sit  første  Hold  Passagerer  af.  Det  gør 
godt  igen  at  strække  Benene,  og  vi  gaar  ind  i  Liselunds  Park,  forbi  det 
gamle  »Slot«,  lille  og  straatækt,  men  med  Spir  paa  Mønningen  og  græsk 
Søjlegang  under  Tagskægget  —  et  beskedent  Idylslot  for  en  fredelig  Natur- 
sværmer.  Udmærket  passer  det  ind  i  Parkens  Ramme:  de  stille  Smaasøer 
med  Aakander  og  Andemad,  den  rislende  Bæk,  det  »norske«  og  det  »ki- 
nesiske« Hus,  og  hvad  nu  de  forskellige  Lysthuse  kaldes  efter  deres  Stil. 

Men  faa  Skridt  længere  fremme  brydes  Idyllen  brat:  Udsigten  til 
Havet  er  aabnet  ved,  at  den  flere  Td.  Land  store  Del  af  Parken,  der  ligger 
det  nærmest,  for  faa  Aar  siden  skred  ned  og  nu  er  sprængt,  skubbet  hulter 
til  bulter  i  et  Kaos,  som  havde  et  Jordskælv  raset.  Store  Bøgestammer 
er  væltede,  saa  Roden  vender  op  og  Toppen  ned;  lodrette,  nøgne  Jord- 
vægge og  dybe  Revner  griner  uhyggeligt  frem,  og  hele  det  tidligere  Skov- 
parti mellem  Parken  og  Havet  gør  samme  forvirrede  Indtryk  som  en  By- 
del, der  er  under  Nedrivning,  og  hvori  man  endnu  ikke  øjner  nogen  Plan 
for  den  fremtidige  Opbygning.  Her  skar  før  den  bekendte  »Kapelkløit«  sig 
gennem  Skovaase  ned  til  Stranden ;  svale  Stier  under  tæt  lukkende  Løvtag 
slyngede  sig  stejlt  langs  en  pludrende,  hoppende  Bæk,  indtil  man  saa 
Havet  blinke  mellem  Løvet  og  naaede  det  Lysthus,  hvis  Stil  gjorde  det 
kendt  som  »Tells  Kapel«.  Herfra  havde  man  det  første  betagende  Syn  af 
et  af  Kridtklintens  stolteste  Partier,  »Ta/eren«,  løftende  sig  mod  Syd  som  et 
mægtigt,  hvidt  Sejl,  —  og  Synet  var  dobbelt   betagende,   netop  ved   sin 

blændende  Modsætning  til  Skovdunkelheden,  man  kom  ud  fra. Na 

er  Kapelkløften  en  »saga  blott^y  og  virker  Skreddet  end  imponerende  som 
enhver  Naturrevolution,  —  der  er  dog  noget  vemodigt  ved  at  se  ud  over 
disse  nøgne,  nedstyrtede  Jordmasser.  Materialet  her  er  kun  Ler;  men 
kort  herfra  begynder  Kridtklinterne.  —  —  Og  dem  truer  jo  den  samme 
Fare. 

Hen  ved  otte  Kilometer   strækker  Møens  Klint  sig  langs  Havet.    Først 

som  Lille  Klinty  ud  for  Liselund  og  Smaaskdvene  deromkring.  Her  er 
Leret  Hovedmaterialet,  og  kun  enkelte  Steder  —  som  i  »Slotsgavlene c  — 
giver  KridtvsBgge  Klinten  Karakter.  Længere  mod  Syd,  fra  Engdraget 
»Jydelejet«  og  ud  for  Klintholms  tætte,  vildsomme  Gran-  og  Bøgeskove, 
hvori  Aborrebjærget  ulæsten  gemmer  sig,  følger  Store  Klint  med  de  berømte 
Punkter  »Taleren«,  »Dronningestolen«,  »Sommerspiret«;  —  og  hvad  de  nu 
alle  hedder.    Her  er  det  de  hvide  Kridtvægge,   der  behersker  Kysten  som 


Fig.  241.     »Taleren €. 

en  stejl  Fæstningsmur.  Men  ikke  sammenhængende;  —  mellem  dens 
fremskudte  Forter,  Taarne  og  Tinder  er  nedskredne  »Fald«,  skraa  Flader 
af  Kridt,  Ler  og  Sand,  undertiden  endnu  nøgne,  men  ofte  dækkede  af 
Græs,  Blomster  eller  yppigt  Krat  og  Skov.  Mest  malerisk  tager  Kysten  sig 
derfor  ud  set  ovenfra,  fra  Skovstien  langs  Klintens  Rand.  De  farvenuan- 
cerende Løvmasser  vælder  ned  gennem  »Faldene«,  hvor  over  hvide,  forrevne 
Mure  knejser  i  al  deres  Formrigdom,  medens  blaa  Luft  og  endnu  dybere 
blaat  Hav  indfatter  Billedet  i  sin  brede  Ramme.    Kun  inderst  inde,   nær- 

mest  Klinten,  er  et  Bælte  af  Havet  næsten  smaragdgrønt  af  Skæret  fra  den 
gennemskinnende  Kridtbund. 

Fra  Liseland  begiver  vi  os  da  Syd  paa  gennem  Skoven  og  videre  op 
over  det  høje  Bakkedrag,  hvorfra  » Slotsgavlene <  skyder  sig  frem  til  Havet. 
Men  forinden  vi  naar  ud  af  Skoven,  maa  vi  et  lille  Sidesvip  ud  paa  Næs- 
set »Nonnebænken«  for  endnu  en  Gang  at  nyde  Synet  af  »Taleren«  paa 
Afstand;  —  thi  netop  paa  Afstand  virker  dette  Syn  forunderlig  fantastisk 
paa  den  nysankomne,  der  er  frisk  modtagelig.  Nærheden  med  alle  dens 
smaa  Enkeltheder  gør  snart  Øjet  fortroligt  med  Klinten,  ligesom  rykker 
den  ned  paa  Jorden;  men  paa  Afstand  svæver  den  i  Luften  over  Hav  og 
Skov  som  en  hvid  Sommersky,  overjordisk  og  fantastisk  som  et  Fata  Mor- 
gana,  og  man  har  svært  ved  at  forestille  sig,  at  den  virkelig  er  en  fast 
Masse,  at  den  simpelt  hen  er  noget  saa  prosaisk  som  —  SkrivekridtI 

Med  et  >Paa  Gensyn«!  lader  vi  Klinten  svinde  bag  lukkende  Løvværk 
og  gaar  ud  af  Skoven  og  op  over  nøgne,  sandede,  solhede  Bakkedrag,  hvor 
store  Faareflokke  driver  om  paa  magert  Græs,  trædende  bugtede  Stier,  som 
fører   ind  i  tæt  Krat  af  Buske  og  Dværgtræer,   hvis   smalle,   graaligblege 
Løv   uvilkaarlig   leder  Tanken   hen   til  Sydens  Olivenlunde.     »Klintepile« 
kalder  Beboerne  dem,  men  Sandtidse  er  de,  hjemmevante  blandt  Jyllands 
Klitter.     Paa  Møens  Klint  ses  de  dog  hyppig;    men  intet  Sted  karakterise- 
rer de  Landskabet  som  paa  disse  Bakker,  hvor  deres  tornede  Grene  danner 
Vagt  foran  Klintekongens  Borg,  »Slotsgavlene«.    Kun   Faarene  respekterer 
ikke  Afspærringen;   derom  vidner  Tornenes  mange  Uldtotter.    Sortgrønne 
Enebærbuske   stikker   hist  og  her  deres  spidse  Toppe  op  mellem  det  lys- 
graa  Krat;    —  og  kupler  Himlen  sig  solblank  over  dette  Landskab,  ligner 
det  et  Stykke  Italien  i  Miniaturudgave  —  Motiv:    »Græssende  Faareflokke 
mellem  Oliven-  og  Cypreslunde  1«    Herlig  ren  stryger  Luften  forbi  heroppe 
paa   de  aabne  Havbakker,   —   og   vidt   er  Udsynet:   gaar  Solen  ned  over 
Skovene  inde  i  Landet,   da   ser  man  mod*  Nord  og  mod  Syd  derude  bag 
Havet,  som  hvidner  i  Aftenskæret,  to  Lys  tændes,  slukkes  og  atter  tændes 
i   bestandig  Vekslen.     Det  er  Stevns'  og  Rugens  Fyr.    Saa  højt  ligger  Ha- 
vets  Horisont,  set  her  fra  »Langbjærg«,  og  saa  umærkeligt  glider  det  over 

i  Aftenhimlens  blege  Dæmring,  at  de  to,  hinanden  saa  Qerne  Fyr,  virker 
som  to  Stjerner  oppe  i  Himmelrummet. 

Fra  Yore  »italienske«  Bakker  kommer  vi  brat  ned  i  »Jydelejetc,  —  og 
lige  saa  brat  skifter  Naturen  fra  »Olivenlunde«  til  en  ægte  dansk  Skoveng 
med  en  nynnende  Bæk.  Men  alligevel  er  der  noget,  der  faar  det  til  at 
risle  ned  ad  Ryggen  paa  os  og  ligesom  tager  Vejret  fra  os,  —  thi  forude 
løfter  sig  nu  ud  af  en  Granskovs  Mørke  )» Taleren  c,  større  og  vældigere, 
end  vi  hidtil  saa  den.  Og  blændende  hvid,  hvis  Solen  falder  paa  dens 
lodrette  Vægge.   Ja,  selv  i  Maaneskin  er  den  saa  hvid,  at  det  kunde  gyse  i 

en,  hvis  man  var  spøgelseræd! Saa  hvid,  som  da  Klinten  i  svundne 

Tider  første  Gang  hævede  sig,  nøgen  og  uberørt,  op  over  Havet,  —  netop 
saa  hvid  var  »Taleren«  sidste  Sommer;  thi  i  Foraaret  1909  flængede  en 
lodret  Spalte  dens  Væg  helt  igennem  og  lod  et  stort  Stykke  Ydermur  glide 
ud  i  Havet.  Den  tilbagestaaende  Mur  har  endnu  ikke  faaet  den  gnllig- 
graa  Patina,  som  Tiden  og  Forvitringen  skaber,  og  som  giver  større  eller 
mindre  Partier  af  Klinten  den  samme,  lidt  »smudsige«  Tone,  som  ældre 
Gipsfigurer  har.  Til  Gengæld  var  Havet  uklart,  mælkeagtigt  ud  for  de 
nedskredne  Murmasser,  hvis  Kridt  endnu  langt  fra  var  bortslemmet  af 
Strøm  og  Sø.  —  Det  Ekko,  der  har  givet  »Taleren«  Navn,  er  dog  bevaret, 
og  gør  man  den  hvide  Væg  det  traditionelle  Spørgsmaal:  hvad  er  Havets 
største  Glæde?  svarer  den  hurtigt  igen:  æde!  —  desværre  et  kun  altfor 
godt  bekræftet  Svar. 

Fra  »Taleren«  Syd  efter,  hen  over  »Store  Klint«,  bugter  Skov- 
stien sig  op  og  ned,  langs  Tinder  og  Fald,  undertiden  med  et  Sving  ind  i 
Skoven,  men  oftest  i  dens  Udkant,  saa  at  en  Række  Klinte-Billeder  glider 
forbi,  hvis  Skønhed  maa  ses  for  at  forstaas.  Fotografier  og  nok  saa  ma- 
lende Ord  bliver  her  fattige,  og  selve  den  Følelse,  der  betager  Klintevan- 
dreren, kan  slet  ikke  gengives  —  endnu  mindre  overføres  til  andre. 

Den,  der  skriver  dette,  har  haft  den  Lykke  at  se  nogle  af  vor  Jords 
skønneste  Kyster,  —  Rio  de  Janeiros  eventyrsmukke  Bugt  og  Vestnorges 
knugende  storslaaede  Fjorde.  Og  dog  fordunklede  Indtrykket  deraf  ikke 
Synet   af   Møens  Klint!     Naturligvis   —    Formationerne  her  er  kun  bitte 

smaa  i  Sammenligning;  men  de  hvide  Kridtmasser  over  det  først  smaragd- 
grønne, saa  opaliserende,  længst  ude  safirblaa  Hav  virker  alligevel  stor- 
ladent, og  rent  malerisk  set  kan  man  ikke  tænke  sig  noget  skønnere  Kyst- 
parti end  *  Sommerspiret*  s  lysende  Tinde,  forneden  omkranset  af  frisk- 
udspningne  Bøge, 
blomstrende  Hvid- 
tjørn og  vilde  Æb- 
letræer og  foroven 
pegende  ind  i  Him- 
lens Blaa,    —    eller 

» Dronningestolen  c , 
der     endnu,     skønt 
Tronens     Baldakin 
for  længst  er  styrtet 
i    Havet,    knejser   i 

hvid  Majestæt, 
bræmmet  af  Skov- 
tæppets grønne 
Frynser,  medens  et 
bølgende  Væld  af 
Løvkupler  skyder 
sig  langs  dens  Side, 
gennem  »Magle- 
vandsfaldetf ,  helt 
ned  til  Søen,  —  et 
Slæb,  den  Dronning 
værdigt,  som  Folke- 
digtningen lod  knejse  paa  den  hvide  Tronstol.  —  I  det  hele  »staar«  Bøgen 
foranderlig  harmonisk  til  disse  Kridtklinter,  hvorimod  de  alvorsfuldt  mørke, 
stive  Graner,  som  Forstvæsenet  hist  og  her  lader  marchere  frem  i  snorlige 
Geledder,  kun  harmonerer  slet  med  Klintens  ungdommeligt  smilende  Ynde. 
Smil  er  netop  Ordet,  der  i  en  samlet  Sum  karakteriserer  Hoved- 


Fig.  242.     »Sommerspiret«. 

indtrykket  af  Møens  Klint  og  dens  Virkning  paa  Beskueren.  Den  ligger 
en  Sommerdag  og  smiler  sig  ind  i  Hjertet  paa  en  —  for  at  bruge  Bjørn- 
sons Ord  om  et  andet  dansk  Landskab.  Selv  mange  Aar  efter  mindes 
man  derfor  altid  Klinten  som  noget  særlig  festligt,  noget  —  ogsaa  i  sym- 
bolsk Forstand  —  lyst  og  fagert.  Det  lyseste,  mest  straalende  Smykke, 
Danmark  ejer. 

Maatte  Landet  da  drage  Omsorg  for,  at  dette  Smykke  bevares  for 
Fremtiden  I 

FALSTER. 

Falster  er  en  af  Danmarks  mindst  udprægede  Øer.  Mellem  den  og 
Lolland  er  Forskellen  ikke  iøjnefaldende,  og  kommer  man  dertil  fra  Sjæl- 
land, synes  Øen  vel  nok  mindre  bakket  og  Markhegnene  mere  stive,  — 
flettede,  som  de  er,  til  Risgærder,  der  gennemvæver  Landskabet  i  ternet 
Mønster,  —  men  noget  overraskende  frembyder  den  ikke.  Smaaskov, 
frugtbare  Marker  og  hyggelige  Landsbyer  afløser  hinanden  her  som  der. 

Om  den  tit  besungne  Landsbyhygge  maa  det  for  øvrigt  bemærkes,  at 
den  —  her  som  overalt  —  aftager  i  samme  Forhold,  som  Afstanden  fra 
Banelinien  mindskes.  Bliver  Landsbyen  »Stationsby c,  er  den  gammeldags 
Hygge  snart  borte,  og  er  Stationsbyen  oven  i  Købet  helt  ny,  vokset  op 
paa  bar  Mark,  kan  man  vanskelig  forestille  sig  mere  stilløs  og  hæslig  Be- 
boelse end  denne  Landevejs- »Gadec,  der  vil  agere  Købstad,  og  disse  Par- 
venu- »Villaer«,  der  vel  har  honnet  Ambition,  men  i  Virkeligheden  er  ens- 
formige røde  eller  gule  Murstensfirkanter  med  graa  Skifertage  og  med 
nøgne  Stikkelsbærhaver  bag  en  firkantet  Gaardsplads,  hvor  et  Vaskehus 
og  et  vist  andet  lille  Hus  regelmæssig  paraderer  som  Skildvagt,  synlige 
paa  lang  Afstand.  —  —  Hvornaar  kommer  mon  den  Tid,  da  »Stations- 
byen t  hører  op  at  være  Indbegrebet  af  al  den  idéforladte  Hæslighed,  der 
vansirer  Landet,  som  Kopper  vansirer  et  Ansigt.  Skulde  det  være  spildt 
Umage,  at  danske  Arkitekter  paa  Landsudstilhngen  i  Aarhus  viste,  hvordan 
en  landlig  Stationsby  burde  se  ud? —  Dog,  det  vilde  være  Synd  at 


Digitized  by 


Google 


DANMARK  ØST  FOR  STORE  BÆLT 


609 


bebrejde  Falster  alene  den  Last,  som  deles  af  det  ganske  Danmark,  og 
hvori  den  enkelte  Landsdel  har  hverken  mere  eller  mindre  Skyld  end  saa 
mange  andre. 

Baade  geografisk  og  kommercielt  er  Falster  Forbindelsesøen,  Over- 
gangsleddet mellem  Sjælland  og  Lolland ;  og  ligesom  det  kun  skilles  derfra 
ved  smalle  Sunde,  hvorover  der  endog  delvis  er  slaaet  Bro,  saaledes  har 
ogsaa  dets  Natur  samme,  lidt  vage  og  udviskede  Præg,  som  karakteriserer 
ethvert  Mellemled.  Det  karakteristiske  for  Øen  bliver  —  saa  paradoksalt 
det  end  lyder  —  netop  dens  Mangel  paa  Karakter. 


Fig.  243.     Hans  Friis:  Strandbred  paa  Falster  med  Sne  i  Tøvejr. 

Imidlertid,  —  noget  er  der  naturligvis  værd  at  opspore;  ja,  en  milelang 
Strækning  ude  paa  Falsters  Østkyst  —  Skovene  fra  Grønsund  til  Korse- 
litze  —  hører  endog  til  Danmarks  skønneste  Egne.  Men  dette  aner  kun 
faa;  thi  endnu  ligger  disse  Skove  langt  fra  Alfarvej,  sjælden  besøgte  af  en 
enlig  Turist  og  drømmende  i  uforstyrret  Blund  ved  Østersøens  Bred  — 
næsten  urskovsagtige,  naar  man  da  vil  læmpe  dette  Begreb  efter  jævne 
danske  Forhold! 

Smukkest  bliver  Førsteindtrykket  af  Falster,  hvis  man  i  Steden  for  at 
følge  den  traditionelle  Jernbane-  og  Færgerute  gaar  om  Bord  i  den  lille 
Damper,  der  løber  mellem  Masnedsund  Station  og  Stubbekøbing.     Sejlad- 

sen  paa  Masnedsund  —  og  i  det  hele  paa  de  bugtede  Sunde  mellem  Fal- 
ster, Sjælland  og  Møen  —  hører  til  de  skønneste  i  Danmark.  Kan  den 
end  ikke  maale  sig  med  Farten  paa  Svendborgsund,  saa  er  den  til  Gen- 
gæld af  større  Udstrækning  og  rigere  Afveksling,  og  forud  for  den  berømte 
Øresundsfart  har  den  sin  komplette,  uforstyrrede  Idyl. 

Idgl  er  overhovedet  det  Ord,  som  bedst  rammer  Falsters  og  dets  Sundes 
Karakter.     Hvor   idyllisk  bugter  ikke  Masnedsund  sig  som  en  bred,   sol- 
blank  Flod  mellem  Falsters  fede,  korngyldne  Marker  og  Sydsjællands  blødt 
kuperede  Skovaase,  hvorunder  Guldgaasen  paa  Valdemar  Atterdags  Taarn 
glinser  i  Solen,   medens  selv  et  saa  trist  Sted   som  Oringe   langt   snarere 
ligner  en  Herregaard  end  et  Hjem    for  sindssyge.     Idyllisk   ligger   forude 
Bogø   med    de    mange  Gaarde,  Huse  og  frodige  Marker.    Idyllisk  er  Ind- 
trykket, naar  vi  lader  Kikkerten  følge  Falsters  Nordkyst  fra  Orenæs  forbi 
Gaabense  Færgegaard,   hvis   hvide  Længer   under  den  lille  Skov  dvæler  i 
uforstyrret  Ro  ved  Minderne  fra  de  Dage,  da  Hovedfærdselen  mellem  Sjæl- 
land og  Falster  gik  over  dens  Gaardsplads^  toppede  Stene.    Og  idyllisk  er 
endelig  Sejladsens  Maal,   det  lille  Stubbekøbing,  Byen,   der  blev  Askepot, 
da   Banen    lagdes   langt   uden    om   den  og  førte  al  Trafik  i  Favnen  paa 
Søsterstaden,  Nykøbing.    Hvad  nyttede  det,  at  Stubbekøbing  havde  Første- 
fødselens moralske  Ret  og  engang  havde  været  Falsters  rigeste  Søhandels- 
stad;    Fortidens  Storhed  var  længst  forbi;    Nutiden  sagde  »Hus  forbi«,  — 
og  en  kommende  Sidebane  giver  kun  ringe  Haab  for  Fremtiden. 

Men  er  Stubbekøbing  end  bleven  Askepot,  —  idyllisk  tager  den  sig 
ud,  som  den  ligger  der  ved  det  smalle  Sund  mellem  Falster  og  Bogø  med 
sine  røde  Tage  klumpede  sanimen  om  den  gamle,  kønne  Kirke,  med  sit 
fint  plejede  »Anlæg«  og  sine  gammeldags  Haver,  hvori  man  kan  finde 
store,  ærværdige  Morbærtræer,  hvis  blaasorte,  saftigrøde  Frugt  vidner  om 
et  Klima,  mildere  end  de  fleste  andre  Steder  i  Landet. 

Oppe  i  Hotellets  Have  staar  et  af  disse  eksotiske  Træer,  hvis  sært 
vredne  Grene  og  fremmedartede  Løv  fører  Tanken  paa  Langfart  mod  sol- 
rige Egne.  Under  den  mægtige  Krone  indbyder  Bænke  langs  et  landligt 
Træbord   til   at  lade  brede  Dugen  og  fremsætte,  »hvad  Huset   formaar«, 

inden  vi  selv  begiver  os  paa  Langfart,  —  om  end  ikke  til  Morbærtræets 
Sollande,  saa  paa  en  god  Dagsmarch,  en  Fodtur  gennem  Korselitze  Skove. 
Thi  til  Fods  maa  man  drage,  vil  man  lære  den  lange  Skovstræknings 
Skønhed  at  kende. 

Altsaa  ud  af  den  lille  By,  ad  Landevejen  mod  Øst  —   med   vid   Ud- 
sigt over  Masnedsund  og  Grønsund,   over  Bogø  og  Fanefjord,   langt  ind  i 
Møens  Sydland,  hvis  Natur  synes  en  direkte  Fortsættelse  af  Falsters  og  i 
hvert  Fald   intet   røber   af   Klintekongens    hvide   Slot.     Forbi    Næsgaard, 
Landets  ældste  og  ansete  Agerbrugsskole.     Under  Bakken  her  ved  Grøn- 
sund  var  det,   at  Marie  Grubbe  levede   sine  sidste,  trælsomme  Aar   som 
Søren  Færgemands  Kone.     For  længst   nedrevet  er   dog   det  fattige    Hus, 
hvorhen  J.  P.  Jacobsen   lod   den   unge   Magister  Ludvig  Holberg  fly  for 
Pesten  og  tage  Ophold  hos  Marie  Grubbe.    Endnu  en  Gang  lader  vi  Blikket 
glide  ud  over  det  Panorama,  som  blev  Baggrunden  for  en  tragisk  Kvinde- 
skæbnes Afslutning,  og  lader  saa  Skoven^   den   rigtige  Højskov   med   tæt 
Underskov  mellem  de  ranke   Stammer   og   de   hemmelighedsfulde   Kløfter 
og    Slugter,   lukke   sig   over  og   bag  os   —    —    —    milelangt  og  mere  til. 
Dette  er  Korselitze   Skoven,   det  rige  Classenske   Fideikommis'  Ejendom, 
Falsters  Urskov  I    Ensomheden,  den  store  Pans  Aand,  hersker  under  Løv- 
hvælvingerne  og   stemmer  Sindet   til  uhyggeblandet  Andagt.    Time   efter 
Time   kan    man   gaa  herinde   mellem  alle  Slags  Træer  og  Buske  uden  at 
møde  et  Menneske,  og  kommer  man  ud  til  Stranden,   hvis   Brusen  nu  og 
da  liver  op  i  Løvets  dæmpede  Sus,  møder  man  den  samme  storladne  En- 
somhed.   Men  med  Ensomheden  er  Skønheden  forlenet.     Her  er  en  Rig- 
dom og  Afveksling  i  Vegetationen  som  i  faa  andre  danske  Skove,  og  Bak- 
ker, Dale  og  stejle  Skovskrænter  ud  mod  Havet   gør   det   helt   svært   for 
Vandreren  at  tro  sig  paa  det  ellers  saa  skikkelig  jævne  Falster.    I  »Pomle- 
nakke«  kulminerer  Kystens  Skønhed.    Disse  bratte,  høje  Klinter,  hvorover 
Skoven  knejser,  og  i  hvis  Vægge  Hav,  Kildevæld  og  Frostsprængning  har 
furet  dybe  Kløfter,  skulde  blot  være  af  Kridt  i  Steden  for  af  Ler,  og  Falster 
vHde  have  en  Østkyst  ligesaa  vidunderlig  som  den,  hvoraf  man  fra  Pomle- 
nakkes  Tinde  i  klart  Vejr  kan  skimte  et  Glimt  mod  Nordøst,  —  Møens  Klint. 

Nær  Skovens  Sydside  ligger  Herregaarden  med  det  vendiske  Navn 
Korselitze.  Her  boede  Stifteren  af  Næsgaards  Landbrugsskole  og  af  det 
velgørende  Fideikommis,  der  bærer  hans  Navn  og  stedse  vil  lade  ham 
mindes  som  en  af  Falsters  Foregangsmænd  og  bedste  Borgere.  Herfra  forbi 
den  anden  falstringske  Berømthed  Tesdorpfs  Mønsterbrug,  Oarupgaard, 
snor  Vejen  sig  gennem  smilende  Marker  og  velhavende  Landsbyer  til  Ny- 
købing —  Falsters  »Hovedstad«,  Centret  for  dets  merkantile,  administrative 
og  intellektuelle  Liv. 

Ja,  Nykøbing  er  egentlig  mere  end  det.  Den  føler  sig  nemlig  ikke  blot 
som  Falsters  første  By,  men  som  selve  »Stiftsbyenc,  det  ledende  Midtpunkt 
for  det  samlede  Ørige  Lolland- Falster.  Og  det  er  naturligt,  at  den  maatte 
blive  dette.  Beliggende  midt  paa  Falsters  Vestside  har  den  største  Delen 
af  denne  0  til  Opland,  men  over  det  smalle  Sund  strækker  den  tillige  sine 
Fangarme  et  godt  Stykke  ind  i  Østlolland,  hvis  Lokalpatriotisme  ikke  er 
større,  end  at  man  dér  betragter  Nykøbing  som  sin  naturlige  Forretningsby, 
—  hvad  den  jo  da  ogsaa  er,  forbundet  med  Lolland  baade  ved  Jernbane- 
og  Landevejsbro. 

Alle  Dage  har  Beliggenheden  ved  den  snævreste  Del  af  Guldborgsund 
betinget  Nykøbings  Skæbne,  —  først  som  Valdemarernes  befæstede  Udfalds- 
port mod  Venderne,  der  hærgede  disse  Øer,  —  saa  som  et  Slot,  hvor  Fyr- 
ster og  Fyrstinder  mødtes  ved  straalende  Fester,  indtil  den  gamle  Borg  i 
det  18.  Aarhundredes  Midte  solgtes  til  Nedrivning.  Nu  er  dens  Grund 
for  længst  bebygget,  og  man  maa  ind  i  Købmandsgaarde  for  at  faa  nogle 
smaa  Stumper  gammeldags  Murværk  hist  og  her  udpeget  som  Slotsborgens 
Rester. 

Nykøbing  er  da  en  By  med  højfornemme  Traditioner;  og  dem  bevarer 
dens  Borgere  endnu  med  rutinemæssig  Værdighed.  Det  er  dog  ikke  her, 
som  paa  Lolland,  Landadelen  og  Godsejerne,  der  dominerer;  Nykøbing 
sidder  jo  inde  med  Stiftets  øverste  Embedsmænd,  —  og  da  Gedser  ligger  i 
Stiftet,  maa  disse  ofte  gøre  Honnør  ved  inden-  og  udenlandske  fyrstelige 
Personers  Gennemrejse.  Det  gamle  Ord,  Øvelsen  gør  Mesteren,  bekræfter 
sig  vel  ogsaa  her.    —  Men    Nykøbing   er  ikke  blot  Bureaukratismens  By, 

den  er  tillige  den  driftige,  fremadstræbende  Handels-  og  Fabrikstad  med 
Andelsslagteri,  Sukkerfabrik,  en  god  Havn  og  solide  Købmandsforretninger. 
Og  endelig  er  Nykøbing  en  By,  hvor  man  »følger  med«  bedre  end  i 
de  fleste  danske  Provinsbyer  af  tilsvarende  Størrelse.  Men  man  ligger  jo 
ogsaa  paa  en  af  Kontinentets  Hovedruter,  og  det  forpligter,  —  selv  om  man 
med  Anstand  maa  bide  den  Tort  i  sig,  at  »Ekspressen«  eller  »Ileren«,  som 
den  kaldes  paa  lolland-falstersk  Maal,  farer  igennem  uden  at  tage  Notits 
af  Stiftsbyen! 

To  Ting  er  fremfor  alt  Nykøbinggenserens  Stolthed,  som  han  ufravi- 
gelig trækker  enhver  tilrejsende  Gæst  hen  at  se:  Udsigten  fra  »Christian 
IX's  Bro«  ind  mod  Staden  og  ud  over  Guldborgsunds  bugtede,  skovbræm- 
mede Bredder  (og  uuægtelig  maa  man  indrømme  ham,  at  her  er  kønt)  — 
og  derpaa,  eller  maaske  snarere  først,  »Zar  Peters  Hus«,  mere  gemytligt 
kaldet  »det  skæve  Hjørne«,  en  smuk  gammel  Bindingsværksbygning,  der 
er  indrettet  til  Hotel  med  Restaurant  i  holbergsk  Skænkestuestil,  —  forøv- 
rigt skuffende  godt  eftergjort.  Mindetavler  paa  Væggene  meddeler  den  ind- 
trædende, at  i  dette  Hus  har  selve  hans  moskovitiske  Majestæt  Peter  den 
Store  spist  d.  15.  Juli  1716,  og  at  i  vor  Tid  adskillige  andre  fyrstelige  Høj- 
heder har  beæret  den  originale  Kafé  med  deres  Besøg.  Nu  kan  hvem  der 
lyster  læske  sin  Tørst  ved  et  Bæger  i  Zar  Peters  Hus,  og  overnatter  man 
der,  kan  man  endog  prale  af  at  have  sovet  under  Tag  med  den  store  Zar, 
—  om  end  ikke  bogstavelig  talt,  thi  efter  Husets  grundige  Restaurering  er 
der  vel  ikke  meget  igen  af  det  samme  Tag. 

—  —  Mellem  Nykøbing  og  Gedser  passerer  vi  et  lavt  Eng-Land, 
udtørrede  Vand- Arealer,  værnede  mod  Havet  ved  Diger;  men  lignende 
Strækninger  genfinder  vi  i  større  Stil  paa  Lolland  og  vil  derfor  fare  over 
dem  med  samme  Hast  som  Berliner- Ekspressen,  naar  den  iler  mod  Gedser- 
oddens store  Dampfærgeleje,  —  Danmarks  aabne  Dør  ud  mod  det  frem- 
mede. 

LOLLAND. 

At  Lolland  rimer  paa  Holland,  er  en  Tilfældighed,  der  ser  ud  som  en 
Tanke!  Vist  er  det,  at  der  i  det  mindste  paa  to  væsentlige  Punkter  er 
Lighed  mellem  Navnefrænderne:  Lollands  Jord  er  Danmarks  laveste,  fla- 
deste og  fedeste.  Dette  er  den  ene  Lighed.  Den  anden  gælder  Beboerne, 
eller  rettere  disses  Eksistenskamp.  Ligesom  Hollænderen  har  LoUiken 
maattet  værge  sit  Land  mod  Havets  Angreb,  —  ja,  endnu  mere:  for  dem 
begge  gik  Forsvarskampen  efterhaanden  over  til  at  blive  et  Erobringstog 
mod  den  tilbagetrængte  Fjende.  Thi  ogsaa  Lollikerne  har  ved  Digeanlæg, 
Inddæmning,  Kanalisering  og  Afvanding  indvundet  nyt  Land  fra  det  graa- 
dige  Hav,  —  det  Hav,  der  dog  stadig  ligger  paa  Lur  bag  det  lave  Sydlands 
lange  Dige,  nu  og  da  krummende  Ryg  og  visende  sine  Braadsøers  hvid- 
fraadende  Gab,  —  som  pønsede  det  paa  en  Gentagelse  af  det  skæbne- 
svangre Stormløb  i  1872. 

Digesagen  er  —  som  for  Holland  —  en  af  Lollands  Livssager.  —  Men 
derom  siden. 

—  —  Et  Par  Tal  viser,  hvor  lav  Øen  er.  Bavnehøj  i  dens  nordvest- 
lige Del  naar  det  lidet  imponerende  Tal  29,5  M*  ^^^  ^^  endda  Lollands 
betydeligste  Højde.  Og  i  hele  den  nordøstlige  Egn,  Guldborgland,  stiger 
det  højeste  »Bjærg«  kun  13  M.  over  Havet.  Bakkerne  kan  altsaa  ikke 
volde  de  lollandske  Heste  Anstrengelser,  —  og  for  Cyklister  er  Øen  lige- 
frem ideel.  Man  ser  da  ogsaa  undertiden  Pigerne  cykle  med  deres  Spand 
ind  over  Græsmarken  lige  hen  til  den  røde  Ko,  der  skal  malkes  I 

En  saare  lav,  næsten  flad  Slette  af  fedt  Moræneler,  dækket  med  frugt- 
bart Muld,  —  saaledes  er  Lolland.  Men  det  har  ikke  Slettelandets  aabne 
Præg,  ikke  dep  frie  Horisont,  der  lader  Øje  og  Sind  frydes  ved  milevide 
Fladers  vekslende  Lysspil  og  fine  Farvefortoninger  ud  mod  en  Qern,  blaa- 
nende  Himmelrand.  Saadanne  Strækninger  findes  vel  —  vi  skal  senere 
besøge  dem  — ,  men  de  er  ikke  det  typiske  Landskab  for  Øen. 

Kommer  vi  med  den  lollandske  Privatbane  fra  Nykøbing  over  det 
bugtede,   flodlignende  Guldborgsunds  Bro,   hvor  Farten  sagtner  symbolsk 

—  man  overiler  sig  nemlig  ikke  paa  den  fede  0  — ,  er  det  første  Indtryk 
af  Lolland  Billedet  af  et  tæt  Skovland. 

Hvorhen  Øjet  glider,  møder  det  tilsyneladende  Skov  og  atter  Skov.  Og 
man  undrer  sig;  thi  man  ved  jo  fra  sin  Skolelærdom,  at  Lolland  først  og 
fremmest  er  Hvedens  og  Sukkerroernes  0.     Hvor  er  da  Markerne? 

Efterhaanden  som  Toget  fører  os  mod  Vest  —  over  Sakskøbing  og 
Maribo  — ,  løses  Gaaden.  Ikke  alt,  men  meget  af  det,  der  paa  Afstand 
former  sig  som  et  sammenhængende  Skovtæppe,  glider  paa  nærmere  Hold 
fra  hinanden  og  opløses  i  et  Net  af  Hegn  og  Poppelrader,  hvis  snorlige  Ræk- 
ker inddeler  det  flade  Land  i  aabne,  firkantede  Rubrikker,  regelmæssige 
som  Felterne  i  et  Dambræt,  kun  vekslende  i  Farve,  efter  som  det  er  Korn, 
Kløvergræs  eller  Roer,  der  dyrkes  i  Rubrikken. 

Trods  Gentagelsens  Ensformighed  vækker  Synet  af  disse  Marker  en 
vis  Tilfredshedsfølelse,  en  Fornemmelse  af  Velvære  selv  hos  den  fremmede, 
der  ikke  er  direkte  interesseret  i  deres  rige  Afgrøde.  Hvor  meget  mere 
da  ikke  hos  Øens  egne  Beboere. 

Sindig,  tryg  Livsglæde  er  da  ogsaa  et  gennemgaaende  Karaktertræk 
hos  LoUiken.  Aar  ud  og  Aar  ind  ser  han  jo  Hvedens  rødgyldne  Aksbølger 
duve  tungt  hen  over  sine  Marker,  vekslende  med  Sukkerroens  frodiggrønne 
Bladrosetter,  der  dækker  over  Muldets  saftstruttende  Roer.  Og  er  der 
noget  Sted  i  Danmark,  hvor  »Kvien  staar  i  Græsset  over  Knæ«,  er  det  paa 
Lolland. 

I  ingen  anden  dansk  Landsdel  er  da  ogsaa  Jorden  i  saa  høj  Pris 
som  her. 

Det  skal  imidlertid  siges  til  den  lollandske  Landmands  Ære,  at  er 
hans  Jord  end  af  Naturen  god,  saa  lægger  han  alligevel  ikke  Hænderne  i 
Skødet.  Næppe  nogen  anden  dansk  0  har  i  Forhold  til  sin  Størrelse  saa 
mange  »Mønsterbrug«,  og  faa  Steder  ser  man  saa  »renec  Agre  som  Lol- 
lands radsaaede  og  omhyggelig  lugede  Marker.  Blomstervennen  vil  ikke 
finde  mange  blaa  Kornblomster,  røde  Valmuer  eller  megen  gul  Agerkaal 
isprængt  Markens  Grønne. 

Et  betegnende  Træk,   der  i  lige  Grad  vidner  om  Jordens  Kostbarhed 

Og  Beboernes  Nænsomhed  for  deres  Marker,  er  det  da  ogsaa,  at  de  lol- 
landske Veje,  trods  det  pandekageflade  Terræn,  er  afstukne  efter  et  for  den 
fremmede  i  Begyndelsen  ubegribeligt  Zigzagsystem,  som  man  skulde  tro 
hørte  hjemme  langs  stejle  Fjeldsider.  Med  HoYedlandevejene  gaar  det 
endda  an;  de  respekterer  ikke  ethvert  Markskel,  der  kommer  dem  paa 
tværs ;  men  saa  snart  man  drejer  ind  paa  Biveje,  er  man  prisgivet  et  Utal 
skarpe  Hjørner,  der  gør  i  hvert  Fald  Automobilkørsel  ret  vanskelig,  selv 
om  man  har  indhentet  den  lokale  Øvrigheds  Tilladelse  til  at  befare  Biveje. 
At  følge  Skellene  og  ikke  skære  bort  af  den  kostbare  Mark  har  været 
Ledeprincippet  i  disse  Vejanlæg  —  ikke  at  naa  hurtig  til  Maalet.  Det  maa 
den  vejfarende  om. 

Men  endnu  et  er  karakteristisk  for  disse  Veje:  Er  man  ikke  i  Følge 
med  en  stedkendt,  kan  det  være  vanskeligt  at  orientere  sig,  hvad  enten 
man  er  til  Vogns,  til  Hest  eller  bruger  Apostlenes  Befordring.  Selv  om 
man  har  et  Generalstabskort  med,  forvirrer  de  utallige  Zigzagsving,  saa  at 
endog  en  Jydes  berømte  Stedsans  maa  give  tabt  —  navnlig  i  Graavejr,  naar 
ikke  engang  Solen  viser  Retning.  Den  jydske  Hedes  vildsomt  slyngede 
Hjulspor  er  lettere  at  hitte  Rede  paa  end  disse  indgrøftede,  hegnede  Veje; 
—  thi  derovre  kan  man  dog  se  frit  til  alle  Sider  og  tage  Kending  saa  af 
en  Kæmpehøj,  saa  af  et  Kirketaarn  eller  en  Bakkeø  i  det  fjerne.  Men  paa 
Lollands  Flader,  hvor  ingen  Bakke  giver  Overblik,  dækker  de  Tusinder  af 
tophuggede  Popler  —  som  de  indfødte  med  en  mærkelig  Standhaftigbed 
kalder  >Pi7e«  —  for  alt  ud  over  de  nærmeste  Omgivelser. 

Man  maa  være  Lollik  for  ikke  at  se  sig  gal  paa  disse  vanskabte  Træer, 
hvis  strittende,  kosterislignende  Kroner  garnerer  alle  Marker  og  Veje.  Men 
LoUiken  selv  forstaar  ikke  denne  Antipati.  Tit  freder  og  hæger  han  om 
>de  lollandske  Viftepalmerc,  som  var  de  allermindst  —  virkelige  Palmer. 
Atter  et  Bevis  for,  at  Omhu  for  Marken  er  Livsnerven  i  dette  Øfolks  Triv- 
sel og  Færd.  »Pilenec  luner  saa  rart  for  det  fine,  røde  Malkekvæg  og 
dækker  mod  Storm,  saa  det  regntyngede  Korn  ikke  saa  let  gaar  i  Leje. 
Om  de  pynter  i  Landskabet  eller  ikke,  faar  blive  Æstetikerens  Sag;  — 
Lolliken   maaler   Skønheden    med    det  praktiske  Behovs  Alen.    Og  netop 

disse  sejlivede  >Pile<  er  saa  udmærkede  Vogtere  langs  Veje  og  Markskel, 
fordi  man  Gang  paa  Gang,  uden  at  de  gaar  ud,  kan  topstyne  dem  og  af 
Grenene  flette  nye  Hegn  fra  Stamme  til  Stamme,  alt  som  de  gamle  raad- 
ner  op. 

Ordet  »Frygt  Gud  og  følg  Landevejen!«  gælder  —  i  hvert  Fald  for  den 
sidste  Sætnings  Vedkommende  —  vel  mere  paa  Lolland  end  noget  andet 
Sted  i  Danmark.  Over  disse  højtidelige  Barrikader  af  flettede  Pilehegn 
fører  ingen  letsindige  Stenter,  og  ingen  lunefuld  Sti  frister  til  at  skyde 
Genvej  over  de  hellige  Agre,  hvis  fredlyste  Ro  den  vejfarende  ikke  vover 
at  krænke.  Den  store  Bøigs  Ord  i  »Per  Gynt«  —  t> Udenom!^  —  er  her 
bleven  Lov. 

Man  skylder  dog  Sandheden  at  tilføje,  at  oppositionelle  Følelser  be- 
gynder at  give  sig  Luft  over  for  de  autoritetssikre  »Pile«.  Det  hænder,  at 
en  lollandsk  Herremand  efter  et  velovervejet  pro  et  contra  bestemmer  sig  til 
at  lade  dem  falde  for  Øksen,  fordi  deres  Rødder  tærer  stærkere  paa  hans 
Marker,  end  deres  Kroner  gavner  dem. Men  endnu  er  Lolland  »Pile- 
hegnenes« Land,  ligesom  det  er  Hvedens  og  Sukkerroernes  0.  Og  mor- 
somt nok  kalder  da  ogsaa  Lollands  Nutidsdigter,  Sophus  Claussen,  en  af 
sine  Digtsamlinger  »Pilefløjter«. 

I  alt  dette  er  der  imidlertid  ikke  meget,  der  kan  interessere  den  frem- 
mede Turist;  og  noget  Turistland  er  da  Lolland  heller  ikke  blevet  og  bliver 
sikkert  aldrig;  —  dertil  er  dets  typiske  Natur  for  prosaisk. 

Alligevel:  Øen  er  et  Besøg  værd,  for  sine  Herregaardes  og  Parkers, 
sine  gamle  Egeskove  —  og  sine  Markers  Skyld.  Disse  er  her  en  virkelig 
Seværdighed;  thi  intet  Sted  i  Danmark  er  rationelt  Landbrug  saa  nøje  for- 
enet med  industriel  Teknik  som  paa  Lolland:  I  dets  intensive  Sukkerroe- 
avl er  Industri  og  Agerbrug  jo  ligesom  gaaet  op  i  en  højere  Enhed. 

Dog  ogsaa  paa  andet  byder  Lolland:  For  den,  der  sværmer  mere  for 
Naturens  Poesi  end  for  Jordens  Økonomi,  er  der  smaa  fredelige  Idyller  at 
finde  ved  den  skovkransede  Sø  bag  Maribos  ærværdige  Klosterkirke;  —  og 
kommer  man  ud  til  Egnen  omkring  Herregaarden  Lidsø  mellem  Rødby 
Fjord   og  Havdiget,   overraskes    man    endog   ved  at  møde  en  Natur,  der 

virker  stærkt  og  betagende  som  et  Pust  af  vestjydsk,  storslaaet  Ensomhed, 
parret  med  en  Marskegns  rige  Frodighed. 

Det  er  da  Umagen  værd  at  besøge  Øen,  og  vi  fortsætter  altsaa  vor 
Jernbanerejse. 

Kort  før  vi  nærmer  os  Sakskøbing,  glimter  en  af  Øens  smukke- 
ste Borge,  Grevskabet  Hardenbergs  Slot,  frem  med  sin  store  taarnprydede 
Hovedbygning,  lysende  mod  den  smukke  Skovpark. 

At  Lolland  er  et  Herregaardsland,  viser  ikke  alene  de  vidtstrakte  Mar- 
ker og  de  store  Besætninger,  der  staar  tøjrede  i  lange  Rækker,  —  man  vil 
allerede  i  selve  Toget  fornemme  det.  Ingen  andre  Baner  i  Danmark  har 
haft  sine  første  Klasses  Kupeer  saa  velbesatte,  og  ingen  andre  Steder  ser 
man  paa  Stationerne  saa  mange  dybe  Buk  og  Hilsener.  Ordene  Baron, 
Greve,  HoQægermester  svirrer  gennem  Luften  —  for  slet  ikke  at  tale  om 
Godsejer-  Godsforpagter-  eller  Godsforvaltertitler,  der  her  er  saa  hyppige, 
som  Proprietærbenævnelser  er  det  i  Jylland. 

Hardenberg  er  kun  en  enkelt  Perle  i  den  Krans  af  store  Herregaarde 
—  Berritsgaard,  Orebygaard  o.  fl.  — ,  der  omkæder  den  idylliske  Fjord  og 
de  Engdrag,  hvor  det  lille  Sakskøbing  deler  den  for  danske  Fjordbyer 
ikke  ualmindelige  Skæbne  at  »ligge  venligtc.  Stort  andet  er  der  for  øvrigt 
heller  ikke  at  sige  om  Sakskøbing,  som  dog  engang  var  Residensstad  — 
rigtignok  kun  for  »Christopher  uden  Lande.  Dog  jo,  —  ogsaa  Aarestrup 
har  resideret  her,  og  Bevidstheden  derom  kaster  straks  et  poetisk  Skær 
over  de  smaa,  røde  Tage  og  de  toppede,  mennesketomme  Gader,  hvorfra 
Digteren  og  Lægen  kørte  ud,  snart  til  Praksis,  snart  til  bonede  Herregaards- 
sales  Fester,  hvor  ædel  Vin  og  skønne  Kvinder  tændte  de  Stemninger  i 
hans  letfængelige  Sind,  han  som  et  Fyrværkeri  af  straalcnde  Raketter  lod 
stige  fra  den  flade  0  op  i  Poesiens  Himmel. 

Hardenberg  ved  Sakskøbing  og  Aalholm  ved  det  endnu  beskednere  Ny- 
sted —  hvor  Aarestrup  jo  ogsaa  en  Tid  lang  praktiserede  som  Læge  — har 
vel  været  Solene  i  hans  lollandske  Tilværelse.  Og  man  kan  næppe  tænke 
sig  Borge,  bedre  egnede  til  i  Fest  at  inspirere  netop  ham  end  det  smilende 
Hardenberg  og  det  mørke,  ældgamle  Aalholm  Sloty  hvis  favnetykke  Grund- 

mare  stammer  fra  Valdemarernes  og  Dronning  Margrethes  stolte  Tid. 
Inden  for  disse  Vægge  har  kronede  Hoveder,  harniskklædte  Riddere  og 
ædelige  Møer  levet,  snart  i  overdaadig  Festrus,  snart  i  haarde  Trængsels- 
tider, naar  Venderne  hærgede  Øen.  Alene  Borgens  Ydre  afspejler  en 
Række  vekslende  Perioder  i  Danmarks  Histore ;  thi  Slægt  efter  Slægt  byg- 
gede videre  paa  den  gamle  Grund,  uden  om  den  oprindelige  Kerne,  indtil 
Borgen  til  sidst  blev  et  stort,  tungt,  næsten  uformeligt  Murkompleks,  sna- 
rere en  Fæstning  at  se  til  end  et  Slot  —  i  hvert  Fald  en  af  Danmarks 
interessanteste  Borge,   dragende  ved  sin  mandige  Kraft  og  sine  historiske 


Fig.  244.     Aalholm  Slot. 

Minder.  Glimrende  Fester  har  der  været  holdt  bag  Aalholms  svære  Mure; 
Fester,  der  alene  ved  deres  Modsætning  til  Borgens  dystre  Ydre  maatte 
pirre  en  Fantasi  som  Aarestrups.  Og  naar  saa  Digteren,  ør  og  betagen, 
søgte  fra  Salene  ud  i  den  svale  Slotshave,  da  har  denne  Parks  snørklede 
Ailétræer  og  næsten  eksotisk  yppige  Grupper  af  egetykke  Plataner  og 
blomstrende,  tungt  duftende  Magnolia-  og  Tulipantræer  yderligere  befrug- 
tet hans  Fantasi,  indtil  hans  Hjerne  fødte  de  sansestærke,  smidigt  svungne 

Sonnetter,  der  staar  i  saa  sær    Kontrast  til  det   fade,   dagligdags  Lolland,. 

't 
de  fleste  kender. 

Men  vi  faar  ikke  Tid  til  at  drage  rundt  paa  Gæsteri  til  alle  de 

mange  adelige  Herresæder,  der  inspirerede  Aarestrups  Muse.    Et  Par  endnu 

vil  vi  dog  aflægge  Visit:  Knuthenborg,  for  at  gøre  en  Runde  i  dens  efter 
danske  Forhold  sjælden  storstilede  Park,  og  Christianssæde  for  at  være 
Tilskuer  til  de  gamle  Egeskoves  Kamp  mod  Bøgens  Fremtrængen.  To 
vidt  forskellige  Billeder  af  Naturen  —  det  ene  Harmoni  og  Fred,  det  andet 
haardnakket,  men  haabløs  Forsvarskamp  mod  en  af  Skæbnen  begunstiget 
Rival. 

At  komme  ind  i  Knuthenborg  Park  og  timevis  køre  rundt  i  den  er  som 
med  eet  Slag  at  føle  sig  hensat  til  en  af  de  store  engelske  Lorders  Domæ- 
ner,   hvor  Natur  og  Kunst  er  gaaet  op  i  en  højere  Enhed.     Hver  Dag  er 
der  Søndagsstemning  over  disse  1100  Td.  Land  Skovpark,  som  ved  en  helt 
omsluttende  Granitvold   —   en  kinesisk  Mur  i  det  smaa  —  afspærres  fra 
Bandholm  Ladeplads'  og  det  øvrige  profane  Nabolags  nysgerrige  Blikke  og 
jordbundne  Slid    for   det   daglige   Brød.     Et  Par  Smedejernsporte  er  den 
eneste  Forbindelse  mellem  Omverdenen  og  det  Paradis,  der  gemmes  saa 
omhyggeligt  bag  Granittens  høje  Murværk.    Er  man  indenfor,  aabenbarer 
sig  en  Skønhedsverden  af  vide  Sletter,   hvorover  Træernes  Kroner  kupler 
sig  rigere  og  fyldigere  end  ellers,  fordi  kyndige  Landskabsgartnere  uden  at 
gøre  Vold  paa  Naturen  har  fjernet  alt,  hvad  der  kunde  hæmme  de  gamle, 
enkelt-   eller   gruppevis   staaende  Lindes,   Eges  og  Bøges   frie   Udvikling. 
Ingen  Kamp  for  Tilværelsen   har  gjort   disse  Stammer  og  Kroner  skæve; 
thi  Lyset  fik  Lov  at  strømme   frit   ned   over  dem  til  alle  Sider.    Prsegtig 
blomstrende  Busketter   liver   op  under  de  mørke  Løvkupler,  og  Markens 
vilde  Blomster  er  drysset  hen  over  Græssteppen.    Og   for  at  fuldstændig- 
gøre Idyllen:    Hjorde  af  Dyr,  Faar  og  fint  Racekvæg,   hviler  i  Træernes 
Skygge  eller  driver  om  i  de  aabne  Sletters  tindrende  Sol  —  levende  Staf- 
fage i  denne  ved  et  Magtbud  fremtryllede  Paradishave. 

Hvor  helt  anderledes  er  ikke  det  Indtryk,  man  faar  ved  at  færdes  i 
de  3000  Td.  Land  Skov,  der  —  foruden  et  helt  lille  Rige  af  Agerjord, 
Gaarde,  Kirker  og  andre  Herligheder  —  tilhører  de  Reventlowers  Stam- 
gods,  Christianssæde. 

Var  der  ogsaa  her  en  omhegnende  Mur  og  en  Jernport,  kunde  der- 
over staa  som  Motto  det  berømte  Ord:  »Her  lades  Haabet  ude«  — nemlig 

for  de  hundredaarige  Ege,  der  en  efter  en  bakker  under  for  Bøgenes  Ska- 
rer. Men  her  er  ingen  Mur.  Aaben  og  demokratisk,  i  den  gamle  Bonde- 
ven Christian  Frederik  Reventlows  Aand,  byder  Christianssæde  Skove  en- 
hver vejfarende  til  Hvile. 

Hvor  smukt  er  der  ikke  en  Forsommerdag  under  disse  lysegrønne  og 
broncegyldne  Egekroner,  der  paa  stærke  Stammer  hæves  højt  mod  den 
hvidblaa  Luft.  Men  der  er  besk  Vemod  blandet  i  Skønheden.  De  knud- 
rede Grene  knytter  harmfuldt  Næve  ad  Skovbundens  tætte  Bøgekrat  — 
dette  plebejiske  og  paatrængende  Nybyggerfolk,  der  Aar  efter  Aar  skyder 
frem  og  breder  sig  i  forstmæssigt  behandlede,  kedsommelige  Rader.  Ak, 
de  gamle  Ege  I  Tiden  har  ristet  sit  ubønhørlige  »Mene  TekeU  i  deres 
sprukne,  arrede  Bark.  Allerede  er  mange  kvalte  under  Skyggen  af  næsvise 
Bøge,  der  ranglede  sig  til  Vejrs  uden  Respekt  for  Alderdommen.  Åndre 
har  Menneskene  fældet  til  Gavntømmer,  —  og  de,  der  er  tilbage,  vil  faa 
en  krank  Skæbne.  Den  hurtigt  voksende  Bøgebestand  kaster  jo  fiere  Penge 
af  sig  end  de  sindige  Ege,  —  især  i  vore  moderne  Tider,  hvor  Jernplader 
og  Sten  er  traadt  i  Egeplankers  Sted.  Menneskene  har  slaaet  Haanden  af 
Egen  og  graver  Grøfter  og  afvander  for  Bøgekulturernes  Skyld  den  side, 
lerede  Jord,  der  tillod  Lollands  Ege  saa  længe  at  holde  Stand  mod  den 
ellers  saa  sejrrige  Arvefjende,  Bøgen.  Nu,  da  ikke  blot  Bøgens  Skygge, 
men  ogsaa  Menneskenes  Pengepung  lyser  Egen  i  Band,  maa  man  skynde 
sig,  om  man  vil  se  de  ærværdige  Egegubber  rage  op  som  Kæmper  over 
en  Bøgeungdom,  hvem  Fremtiden  tilhører. 

I  Christianssæde  Skove  ser  man  det  endnu.  Men  hvor  længe!  Dom- 
men er  afsagt,  og  disse  af  Guder  og  Mennesker  forladte  Veteraners  sære 
Grenvridninger  forekommer  som  en  døendes  sidste,  afmægtige  Krampetræk- 
ninger.   Men  se,  —  hen  over  Grenknuderne  sætter  et  Egern  af  Sted  i  de 

lystigste  Spring  og  samler  Agern  til  sig  og  sine,  ubekymret  om  Forstman- 
dens Planer  og  Egeskovens  Fremtidsskæbne.  Naturen  smiler  og  ler  midt 
i  al  sin  Strid,  —  lad  os  da  ikke  sørge  over  denne  Kamp  mellem  Fortid  og 
Fremtid.     Bøgen  har  ogsaa  sin  Charme! 

Tvivlede  man  derom  —  men  hvem  gør  det  i  Danmark,  Bøgenes  Land? 

—  behøver  man  blot  at  køre  fra  Christianssædes  Ege  til  Bøgene,  der  kran- 
ser Maribo  Sø  og  gør  dette  Parti  midt  i  Lolland  til  et  Stykke  nordsjæl- 
landsk Idyl. 

Omgivet  af  Skove,  Parker  og  frodige  Marker  slynger  en  Kæde  af  Søer 
sig  som  et  blinkende  Bælte  tværs  over  Midtlolland;  —  størst  af  dem  alle 
er  Maribo  Sø,  Lollands  Hjerte.  Øer  og  Næs,  dækkede  af  tæt  Skov  og 
randede  af  mandshøje,  næsten   tropisk  frodige  Siyjungler  —  et  Eldorado 


FIg.  245.     N.  F.  Scl^jøttz- Jensen :  Maribo  og  Maribo  Sø. 

for  vilde  Svaner,  Gæs  og  Ænder  —  gør  denne  Sø  til  en  af  Danmarks 
smukkeste.  Byens  gamle  Birgittinerkirke  forstærker  Stedets  Idyl  med  et 
romantisk  Skær,  naar  man  ved,  at  under  Kirkens  hvide  Hvælvinger  og 
fritstaaende  Piller  begravedes  en  af  Danmarkshistoriens  mest  romantiske 
Skikkelser,  den  stakkels  Eleonora  Christine  Ulfeldt,  hvis  omtumlede  Liv 
til  sidst  fandt  Hvile  i  den  lille  lollandske  Klosterby  ved  den  stille  Skovsøs 
Bredder.  Men  ogsaa  selve  Kirkens  og  Klosterets  Opstaaen  lyder  jo  helt 
romantisk;    thi    det    fortælles,    at  Dronning  Margrethe   gennem   en  Drøm 

modtog  Befaling  til  just  her  at  bygge  Kirke  og  Nonnebolig  for  Birgittinernes 
Orden.  Kirkens  Indre  virker  ved  sin  simple,  rene  Stil  harmonisk  og  stem- 
ningsvækkende  —  men  dens  Ydre  er  rigtignok  til  Gengæld  saa  simpelt  i 
Stilen,  at  Kirken  paa  Afstand  ligner  en  stor  Herregaardsladel  Medens  ad- 
skillige af  Lollands  Landsbykirker  prydes  af  smukke  Taarne,  dækkes  den 
gamle  Stiftskirke  kun  af  et  klodset,  gavltakket  Tag,  paa  hvis  Ryg  der  rider 
et  dværgagtigt  Spir,  hvis  grimme  Kalot  mangen  en  lollandsk  Herremand 
næppe  vilde  taale  over  Indkørselsporten  til  sin  Gaard  .  .  .  Skulde  monstro 
ikke  en  eller  anden  stedlig  Mæcen  engang  finde  paa  at  pryde  Dronning 
Margrethes  Kirke  med  et  Taam,  der  var  dens  Grundlægger  —  og  Danmarks 
rigeste  0  —  værdig. 

Af  det  Værk,  Drømmen  paabød  Dronningen  at  fuldføre,  er  nu  kun 
Kirken  tilbage.  En  Stump  Mur  i  den  lokale  Klubhave,  »Aktiehavenc,  siges 
vel  at  være  en  Rest  af  det  engang  saa  store  og  fornemme  Birgittinerklo- 
ster; men  denne  tvivlsomme  Levning  er  i  hvert  Fald  for  ubetydelig  til  at 
afvinde  Interesse. 

Maribo  er  Lollands   centrale    By,   Midtpunktet  i  Længdebanen 

fra  Nykøbing  til  Nakskov  og  Udgangspunktet  for  Øens  tvende  Tværbaner, 
mod  Nord  til  Ladepladsen  Bandholm,  mod  Syd  til  Rødby.  Maribo  har  da 
et  rigt  og  anseligt  Opland,  og  kan  den  end  ikke  som  Forretningsby  maale 
sig  med  Lollands  kommercielle  Hovedstad,  Nakskov,  saa  er  den  heller  ikke 
lutter  Idyl  og  Romantik:  I  gamle,  solide  Handelshuse  pulserer  —  bag 
Skovsøen  og  Kirkehvælvingeme  —  det  praktiske  Livs  Realiteter,  Kom-  og 
Foderstofforretninger,  i  det  Tempo,  der  nu  engang  er  Pulsslagets  Nor- 
malhastighed i  en  jævn,  dansk  Provinsby. 

Hvad  der  dog  —  baade  for  Maribos  og  Nakskovs  Vedkommende  — 
sætter  Tempoet  en  Del  op,  saa  længe  »Kampagnenc  varer,  d.  v.  s  i  Efter- 
aarsmaanederne  og  den  første  Vintertid,  er  Sukkerfabrikkerne, 

I  ingen  dansk  Landsdel  er  disse  landindustrielle  Anlægs  store  Byg- 
ningskomplekser og  høje  Skorstene  saa  typiske  for  Egnen  som  paa  Lolland. 
De  findes  her  ikke  blot  ved  Byerne;  nej,  midt  ude  i  det  aabne  Agrarland 
hæver  de  sig  dominerende  op  over  Jævnheden,  stærke  og  selvbevidste  ved 

den  Kapital,  der  bor  i  dem,  og  den  Rolle,  de  spiller  for  Befolkningen.    De 
er  i  sig  selv  hele  Smaabyer.    Som  Købstadshusene   lejrer  sig  om  Kirkens 
Mure,   skyder  Arbejder-  og  Funktionærboliger  sig  op  omkring  Fabrikkens 
Kompleks;    og  som  fra  Købstaden  Baner  og  Veje  straaler  ud  i  Oplandet, 
saaledes  forgrener  sig  fra  hver  Sukkerfabrik  et  Net  af  smalle  Jernbanespor 
ud  over  Omegnens  Roemarker  og  hen  til  Fabrikkens  Filialer,  »Saflstatio- 
nernec;  —  ja,  selv  underjorden  skyder  den  sine  Aarer  ud  i  Form  aflange 
Rørledninger,  hvori  den  søde  Saft,  tyk  og  mælkeagtig,  flyder  fra  Stationerne 
ind   til    Moderfabrikken.     I    Kampagnens   Tid,    Efteraarsmaanederne,   da 
Roerne   tages  op  og  transporteres  til  Fabrikken,   glider   lange  Rækker,  af 
toplæssede  Tipvogne  hen  ad  Sporene,  medens  Landevejene  bliver  mere  og 
mere  forvandlede  til  dybt  Lerælte,   hvori   Hestene  aser  og  slider  foran  de 
tunge  Arbejdsvognes  svære  Læs. 

Og  ude  paa  de  flade  Marker,  mellem  Rader  af  saftiggrønne  Bladrosetter 
gaar  de  opskørtede  Polakpiger  med  brogede  Hovedklæder,  der  liver  op  i 
den  graa  Efteraarstaage.  Foroverbøjede  gaar  de  i  lange  Rækker  og  træk- 
ker Roerne  op,  medens  en  »Aufseherc  med  Knortekæp  i  Haand  og  lang- 
skaftede Støvler  stimulerer  dem  med  fremmedklingende  Tilraab.  De  gaar 
i  Efteraarets  Slud  her  paa  de  samme  Agre,  hvor  de  i  Foraaret  lagde  de 
smaa  Frø,  og  hvor  de  i  varme  Sommerdage  gik  med  deres  Hakke  og 
»tyndede  ude  og  rensede  for  Ukrudt.  Aar  efter  Aar  gentager  det  samme 
sig:  hvert  Foraar  kommer  Polakpigerne  og  deres  »Aufseher«  lige  saa  sik- 
kert som  Trækfuglene,  slaar  sig  ned  i  de  smaa,  tætfyldte  »Polakkaserner«, 
slider  fra  tidlig  Morgen  til  sen  Aften,  synger  og  ler  endda  og  er  glade  for 
deres  beskedne  Løn  og  de  Kartofler,  Herregaarden  leverer  til  deres  For- 
brug. Selv  holder  de  sig  ellers  med  Kost,  —  og  nøjsomme  er  de  som 
ingen  i  Danmark.  Derfor  er  det  vel  ogsaa,  at  »Polakimporten«  snarere 
end  at  tage  af  stiger  fra  Aar  til  Aar.  Men  hvorom  alt  er:  Polakpigernes 
Rækker  hører  nu  engang  med  som  uundværlig  Staffage  i  et  ægte  lollandsk 
Landskab. 

En  Natur,  vidt  forskelligt  fra  det  øvrige  Lollands,   møder  Blik- 
ket, naar  vi  fra  Rødby  kører  mod  Syd,    ud    mod  Østersøen.     Men  først 

maa  vi  dog  skænke  Rødby  selv  lidt  Opmærksomhed,  thi  det  gamle,  ringe- 
agtende Mundheld:  »Herregud,  er  Du  fra  Rødby  a'Ic  vil  vistnok  snart  til- 
høre Fortiden. 

I  lange  Tider  har  Rødby  været  et  mærkeligt  Amfibium:  en  Købstad, 
hvis  Kommune,  »Rødby  Mark«,  overvejende  er  Ager-  og  Engjord,  og  af 
hvis  Beboere  en  stor  Del  ernærer  sig  ved  Landbrug;  —  en  Indlandsby 
uden  mindste  Søfart,  skønt  den  fører  et  Skib  i  sit  Vaaben  og  ligger  ved  en 
Fjord!  Med  Søhandelen  og  »Fjorden«  forholder  det  sig  imidlertid  saaledes, 
at  Byen  for  et  halvt  hundrede  Aar  siden  solgte  sin  Søret  for  en  Ret  Lin- 
ser, d.  y.  s.  for  15,000  Rigsdaler,  —  lukkede  sig  ude  fra  Havet  og  slog 
Haanden  af  sin  egen  Havneby  med  det  vendisk  klingende  Navn  Kramnitze, 
derude  ved  Fjordens  Munding.  Et  engelsk  Selskab  fik  Tilladelse  til  at 
udtørre  Fjorden  og  omdanne  den  til  Eng;  og  for  Kramnitze  tabtes  sam- 
tidig Udsigten  til  at  blive  mere  end  et  almindeligt  lille  Fiskerleje.  Med 
Udtørringen  kom  Englænderne  dog  ikke  langt;  bedre  gik  det,  da  Foreta- 
gendet gled  over  paa  danske  Hænder.  Men  saa  ødelagde  Stormfloden  1872 
det  hele,  satte  Sydlolland  under  Vand,  lod  Rødby  og  Nakskov  Fjorde  gaa 
i  eet,  medens  Havet  stod  et  Par  Alen  op  ad  Murene  inde  i  Rødbys  Gader. 
En  Stenstøtte  med  Mærke  i  Byens  Nordkant  og  nogle  bugtede  Bølgeslags- 
linier,  der  haardnakket  holder  sig  i  Raad husets  Kalkpuds,  antyder  endnu 
Vandstanden  i  hine  bevægede  Efteraarsdage,  da  Mennesker  og  Kreaturer, 
Tage,  Vogne  og  Redskaber  flød  om  mellem  hverandre  som  i  en  Syndflod, 
—  og  der  midt  i  al  Ulykkens  Rædsel  forefaldt  Redningstilfælde  af  næsten 
komisk  Art,  som  da  Væverkonen  flød  om  paa  sin  Væv  og  lykkelig  strandede 
i  et  Poppeltræs  Krone. 

Efter  Stormfloden  tog  man  saa  igen  fat,  —  men  nu  med  et  langt 
større  Maal  end  det  blot  at  udtørre  Rødby  Fjord:  Hele  den  lave,  aabne 
Kyst  ud  mod  Østersøen  maatte  beskyttes  mod  nye  Angreb  af  Havet.  Et 
»Digelagc  dannedes,  og  ved  Statens  Medhjælp  opførtes  det  nuværende, 
10  Mil  lange  og  12  Fod  høje  lollandske  Dige^  saa  bredt,  at  en  Vogn  kan 
køre  derpaa,  —  et  anseligt  Stykke  Arbejde.  Men  der  hviler  ogsaa  en  føle- 
lig »Digeskat«  paa  de  Ejendomme,    der   nyder   godt   af  Værnet.    —    Med 

Udtørringen  af  Fjorden  fortsatte  man  —  og  fortsætter  nu  igen;  og  til  Rødby 
vil  der  ad  den  aldrig  komme  til  at  gaa  Handelsskibe.  Mundingen  mod 
Havet  ved  Kramnitze  er  lukket  med  en  solid  og  svær  Sluse. 

Alligevel  vil  Rødby  endnu  engang  blive  Søhandelsstad ;  thi  lidt  Syd 
for  Byen  bygger  man  nu  en  Havn  .ud  i  selve  den  aabne  Østersø  —  offi- 
cielt vel  kun  som  Fiskerhavn;  men  naar  først  Rødbybanen  er  bleven  ført 
det  lille  Stykke  videre  til  Havnen,  ligger  jo  Tanken  nær  at  faa  Forbindelse 
med  »det  sydlige  Udlande  over  Femern,  hvis  Kyst  vinker  lokkende  over 
Østersøen,  kun  et  Par  Mil  borte.  Hvem  ved,  maaske  oprinder  da  en  ny 
Æra  for  det  lille  Rødby;  —  kan  være,  at  det  nu  lidt  parodiske  Skib  i 
dets  Vaaben  kommer  til  at  symbolisere  en  Dampfærge! 

I  det  hele  er  Rødby  i  de  senere  Aar  begyndt  at  vaagne  af  sin  Torne- 
rosesøvn: Nye  Kræfter  har  faaet  Haand  i  Hanke  med  de  kommunale  An- 
liggender, og  hvor  før  Græsset  i  Gaderne  spirede  frodigt  frem  mellem  top- 
pede Sten,  ruller  Vognen  nu  magelig  hen  over  moderne  engelsk  Brolæg- 
ning, medens  dens  auerske  Gasbrænderes  hvide  Lys  har  fortrængt  de 
søvnige  Petroleumslamper  og  snart  efterfølges  af  elektriske  Buelamper. 

Vi  lader  Vognen  rulle  Sønder  ud  ad  Byen,  helst  paa  en  sol- 
blank Sommerdag.  En  lille  Tid  gaar  det  endnu  ad  de  sædvanlige  lolland- 
ske Zigzagveje,  gennem  det  sædvanlige  Landskab  med  lukkende  Hegn  og 
Rader  af  topstynede  »Pile«,  —  der  altsaa  som  Regel  er  Popler  (LoUikerne 
bedes  tilgive  den  gentagne  Rettelse!).  Saa  sænker  Vejen  sig  lidt,  gør  endnu 
et  Sving  om  et  skarpt  Hjørne,  —  og  for  os  ligger  et  ganske  nyt  Landskab, 
halvt  hollandsk,  halvt  vestjydsk:  en  stor,  vid  Flade,  mod  Syd  og  Vest 
randet  af  Havdigets  linealtrukne  Linie,  hvorover  Silhouetter  af  Sejl  glider 
langsomt  frem,  eller  Røgen  fra  en  Damper  stiger  til  Vejrs. 

For  en  Menneskealder  siden  var  denne  Flade  en  Del  af  Østersøen; 
nu  er  den  forvandlet  til  frugtbar.  Marskeng  med  Kanaler  og  Vindmøller 
til  Afvanding.  Kun  helt  ude,  hvor  Diget  er  lagt  paa  fordums  Revler  og 
Grunde,  er  der  sandet  som  ved  Vesterhavet;  og  i  Sandet  vokser  krydret 
Timian,  staalblaa  Strandtidsler  og  strittende  Hjelme  og  Marehalm. 

Men  op  over  Engfladens  grønne  Græshav,  der  er  isprængt  gule,   (øde 


Digitized  by 


Google 


DANMARK  ØST  FOR  STORE  BÆLT 


627 


Og  hvide  Blomsterøer,  bæver  sig  frodige  Hvede-  og  Roemarker,  og  paa  en 
af  disse  Strækninger,  der  i  gamle  Dage  var  en  0  mellem  Havet  og  Fjorden, 
ligger  Lidsø  —  egentlig  >Lids  Øc  —  gemt  i  sin  Park.  Følger  man  dens 
Ejer  rundt  i  Mark  og  Eng  og  lader  ham  fortælle  og  vise,  hvorledes  der 
er  bleven  indvundet  nyt  Land,  som  Aar  efter  Aar  bliver  mere  frugtbart, 
—  ja,  saa  faar  man  et  Indblik  i,  hvorledes  der  her  paa  Sydlolland  har 
staaet  en  Kamp  mellem  Menneskene  og  Havet,  et  Spejlbillede  af  den  til- 


Fig.  246.    J.  E.  C.  Rasmussen :  Diget  ved  Kramnitze. 

svarende  store  Kamp  i  Holland.  Ogsaa  her  kunde  man  anvende  Hollæn- 
dernes Mundheld:  »Gud  skabte  Havet,  men  vi  skabte  Kystenc. 

Helst   bør    man    maaske   gaa  her  ude  paa  EngQaderne  mellem 

Fjorden  og  Diget  en  stille  Sommeraften,  naar  Solen,  rød  og  luende,  staar 
lavt  over  den  lige,  linierene  Horisont.  Inde  i  Landet  bag  den  anden 
Fjordbred  ligger  Christianssædes  Skove  som  en  mørk  Bræmme  og  en  hel 
Række  Landsbykirker;  men  herude  er  der  —  naar  vi  har  Lidsø  bag  os  — 
en  storladen  Ensomhed,   som    stemmer  Sindet  til  Hvile.     Paa  den  blanke 

Vandflade,  der  endnu  er  tilbage  af  Fjorden,  glider  vilde  Svaner,  stolte  som 
Orlogsfregatter,  medens  smaa  sorte  Blishøns  farer  af  Sted  som  vævre  Tor- 
pedobaade;  og  op  af  Sivskovenes  Bræmme  jager  Hunden  Flokke  af  Vild- 
ænder eller  Graagæs,  hvis  skrattende  Skræppen  et  Øjeblik  bryder  Aften- 
freden. Snart  er  alt  igen  stille;  man  hører  kun  Myggenes  Sammen  og 
Sivskovens  hviskende  Sus,  —  og  man  drømmer  sig  langt  borte  fra  det 
prosaiske  Lolland,  drømmer  sig  midt  ind  i  en  uberørt  Natur,  som  den 
man  kender  ovre  fra  Jyllands  far  west 

Lad  os  blive  i  Drømmen  og  slaa  os  til  Ro  herude,  hvor  der  er 

godt  at  være.  Skulde  Sindet  trænge  til  Oplivelse  i  den  melankolske,  stille- 
staaende  Natur,  kan  vi  jo  blot  gaa  op  paa  Diget,  —  saa  har  vi  for  os 
det  evigt  vekslende  Hav  og  i  Horizonten  en  diset  Kystlinie  —  Femern  — 
Udlandet,  der  sætter  Tanken  i  Svingning. 

BORNHOLM. 

Granitøen  derude  i  Østersøen  mellem  Sverrig  og  Tyskland  er  det  egent- 
lige Danmarks  eneste  Klippeland  og  ældste  Grund.  Alene  herfor  er  den  da 
nok  et  Besøg  værd  —  fraset  den  mangeartede  Naturskønhed  og  de  historiske 
Minder,  Øen  tilmed  ejer.  Besøgt  bliver  den  da  ogsaa,  og  det  endda  stærkt; 
men  det  tjener  en  gammel  søfarende  Nation  som  den  danske,  der  >  husvant 
plasked  til  Søs«,  til  liden  Ære,  at  største  Delen  af  den  Turiststrøm,  der  i 
Sommertiden  overskyller  »Østersøens  Perle«,  er  tysk.  Ja  i  den  Grad  er 
det  tyske  Element  fremtrædende  derovre,  at  det  kan  hænde  en  dansk  til- 
rejsende, at  han  ved  sin  Indtræden  i  en  Butik  i  en  af  de  nordlige  Smaa- 
byer,  spørges  paa  Tgsk,  hvad  han  ønsker!  Medens  Københavnerne  i  Som- 
merferien bunker  sig  sammen  i  Mølle  ved  Kullens  Fod,  saa  tæt  som  Høst- 
fluer paa  et  Stykke  Fluepapir,  regnes  en  Bornholmsrejse  næsten  til  Sjælden- 
hederne. 

Dette  er  Synd  for  begge  Parler  —  baade  for  Bornholmerne,  der  med 
Rette  er  stolte  af  deres  0,  og  for  de  øvrige  Danske  — ,  thi  ingen  Del  af 
Danmark  byder  paa  en  saadan  Rigdom  af  vidt  forskellige  og  hver  for  sig 

karakteristiske  Landskabstyper  som  denne  0,  hvor  vi  nu  med  et  hastigt 
trip  vil  afslutte  vore  sraaa  Strejftog  i  Danmark  Øst  for  Store  Bælt. 

Efter  en  Sommernats  som  Regel  rolige  og  behagelige  Fart  med  en  af 
de  nybyggede  Dampere,  der  løber  mellem  København  og  Rønne,  glider  vi 
en  Morgen  ved  6 — 7  Tiden  ind  til  Bornholmernes  »Hovedstad«  Rønne, 
Udgangspunktet  og  Endepunktet  for  vor  Rundrejse.  Vi  tager  først  gennem 
Sydlandet  over  til  Nexø  og  kan  —  hvis  vi  da  ikke  er  særlig  geologisk  inter* 
esserede  —  uden  at  gaa  tabt  af  synderligt  gøre  denne  Del  af  Rejsen  pr. 
Bane,  thi  Sydlandets  største  Overraskelse  for  den,  der  maaske  har  glædet 
sig  til  straks  at  møde  Klippenatur,  forskellig  fra  det  øvrige  Danmarks,  er 
netop  Landskabets  almindelige  ødanske  Præg.  Skovene  er  vel  kun  smaa, 
og  i  Steden  for  Herresæder  maa  vi  nøjes  med  Proprietærgaarde,  men  i 
det  hele  og  store  er  de  Landskabsbilleder,  der  glider  forbi  Kupévinduerne, 
saa  sjællandsk  udseende,  at  man  mindst  af  alt  skulde  ane,  at  der  faa  Fod 
under  disse  venlige  Agre,  Smaaskove  og  Haver  ligger  Klippegrund,  hvorover 
Istidens  Jordmasser  og  Nutidens  Muld  kun  danner  et  tyndt  Dække. 

Men  saaledes  er  det.  Vilde  man  staa  af  under  Vejs  og  følge  en  af 
Smaa-Aaeme,  der  fra  GranitQeldsegnen  mod  Nord  —  »Højlyngen«  —  gen- 
nemrisler det  smilende  Sydlands  Enge  og  Lunde,  da  vilde  man  i  Aabrin- 
kerne  og  i  de  udtørrede  Dele  af  Aalejet  faa  det  bekræftet  ved  at  se  de 
Lag  af  Sandsten  og  Skifere,  Strømmen  har  blottet  og  hulet  sig  ned  i. 
Fristende  nok  vilde  det  være  at  følge  en  saadan  Aas  Slyngninger  fra 
»Højlyngenc,  Øens  ældste  Kerne,  Syd  efter  og  se,  hvorledes  i  dens  Brinkers 
Profil  Granitten  afløses  af  Sandstenslag  og  disse  atter  af  fine  Ler-  og  Kalk- 
skifere, der  tydeligt  fortæller  os,  hvorledes  Sydlandet  for  uendelige  Tids- 
rum tilbage  opbyggedes  langs  den  Urfjeldskyst,  af  hvis  Granit,  Sandet  og 
Leret,  der  danner  Lagene,  selv  var  fremstaaet  ved  Vejrsmuldring  og  ved 
Havets  Nedbrydning  og  Byggen  op  paa  ny.  Dog  —  vi  modstaar  Fristel- 
sen, thi  senere  i  dette  Værk  vil  Læseren  faa  Lejlighed  til  at  gøre  en  sær- 
lig geologisk  Ekskursion  til  Bornholm  og  til  at  se,  hvorledes  Øen  gennem 
disse  Dannelser  Millioner  af  Aar  tilbage  er  blevet  det  jordhistoriske  Bindeled 
mellem  det  øvrige  Danmark  og  den  skandinaviske  Halvø. 

Derimod  modstaar  vi  ikke  Fristelsen  til  at  gøre  en  Afstikker  til  Syd- 
landets yderste  Pynt,  hvor  Dueoddes  Klitter  viser  os,  at  ogsaa  det  vestjydske 
Klitlandskab  er  repræsenteret  paa  denne  alsidige  0.  Man  kan  herude, 
uden  at  anstrenge  Fantasien,  drømme  sig  helt  ovre  paa  Fanø,  —  kun  er 
Klitterne  her  endnu  mere  hvide,  og  saa  har  deres  rene  Kvartssand  en 
højst  mærkelig  Egenskab:  ved  hvert  Skridt,  man  gør  hen  over  det,  tsyn- 
ger<  det   med  en  egen  skingrende  Tone,   en  høj  Diskant  til  Havets   dybe 


Fig.  247.     Silderøgeri. 

Bas,  der  ellers  kun  høres  paa  »Sandhammarenc  i  Sydsverrig  og  saa  langt 
borte  som  paa  —  Sinais  Halvø. 

Ved  Nexø  begynder  vor  Fodtur  langs  Kysten  Nord  efter  gennem  Smaa- 
byernes  Række  —  Svaneke,  Gudhjem,  Allinge,  Sandvig  —  og  med  Ham- 
meren og  det  stolte  Hammershus  Ruin  som  foreløbigt  Maal. 

V]  gaar  ud  af  Byen  langs  Havnen,  der,  som  alle  Øens  Klippehavne,  er 
sprængt  i  selve  Fjeldet.  Dyrt  er  et  saadant  Anlæg,  men  Fiskerierhvervet  spil- 
ler jo  ogsaa  en  større  Rolle  paa  Bornholm  end  i  de  fleste  andre  danske 
Landsdele,  og  intet  Sted  rører  Byernes  Folkeliv  sig  stærkere  end  nede  ved 
Havnen,  især  om  Morgenen,  naar  Sildebaadene  kommer  ind  med  Last  og 
Garn  fulde  af  de  sølvblinkende  Fisk,  hvis  videre  Skæbne  —  deres  »Ganing^ 

Og  Røgning  —  oftest  lægges  i  Kvindernes  Haand.  Røgerier  med  tykma- 
vede Skorstene  og  med  Geledder  af  Sild  hængt  op  i  Rækker  inde  i  Ovnen 
eller  udenfor  i  Gaarden  hører  til  de  typiske  Interiører  i  en  bornholmsk 
Kystby,  ligesom  Lugten  af  friskrøget  Sild  lidet  æstetisk  blander  sig  med 
Havernes  Blomsterduft.  Ogsaa  Laksefangsten  spiller  en  betydelig  Rolle, 
om  end  langtfra  saa  stor  som  tidligere ;  den  bornholmske  Fisker  har  faaet 
at  føle,  hvorledes  Østersøens  Laksebestand  er  aflaget,  takket  være  ikke 
mindst  Sælernes  Plyndringer.  Til  Gengæld  betales  Laksen  jo  rigtignok 
anderledes  godt  end  de  smaa  Sild,  hvis  Pris  ofte  er  saa  lav,  at  det  næppe 
lønner  sig  at  tage  dem,  selv  om  der  kan  være  saa  mange,  at  de  —  som 
det  er  sket  i  de  senere  Aar  —  stimer  ind  i  Havnebassinerne  i  Skarer 
saa  tætte,  at  de  bogstavelig  kan  øses  op,  ganske  som  det  fortælles  om 
Silden  i  Øresund  paa  Saxo  Grammaticus^  Tid. 

Ved  Stranden  Nord  for  Nexø  passerer  vi  det  gamle,  nu  med  Vand 
fyldte  Sandstensbrud,  hvorfra  bl.  a.  Frihedsstøtten  i  København  fik  sit 
Materiale.  Faa  Skridt  herfra  stikker  Granitten  sine  første  nøgne,  af  Lsen 
skurede  og  afrundede  Kuller  op  gennem  Lyng  og  magert  Græs.  For  en 
Dansk,  der  kun  plejer  at  færdes  paa  ung  Jord,  er  det  med  en  egen  høj- 
tidsfuld Følelse,  han  sætter  Foden  paa  den  første  GranitkuUe,  —  paa  vor 
Klodes  ældste  faste  Grund,  mod  hvis  Kyst  Urhavet  brødes  for  uendelige 
Tidsrum  tilbage. 

Følelsen  kan  kun  sammenlignes  med  den,  hvormed  man  betræder 
Menneskehedens  ældste,  ærværdigste  Bygningsmonumenter  —  Pyramiderne 
eller  Stenalderens  Gravkamre. 

Herfra  helt  op  til  Hammeren  og  videre  Kysten  rundt  er  det  Granit- 
Qeidets  Former,  der  fængsler  og  giver  Kystlinien  dens  særegne  Karakter, 
—  hvad  enten  den,  som  ved  Gudhjem,  rejser  sig  som  højt  hvælvede  Klippe- 
kuller, til  hvis  Fod  og  nøgne  eller  lynggroede  Side  Byens  Huse,  med  en 
malerisk  Virkning,  der  er  ukendt  i  det  øvrige  Danmark,  klamrer  sig  som 
Mur  svalereder,  —  eller  den  af  Havets  og  Tidens  Magt  er  søndret  og  brudt 
i  Kløfter,  Huler,  Næs  og  smaa  Klippeholme.  Randkleveskaaret,  Jons  Ka- 
pel, Klippehulerne  eller  >Ovnene€  ved  Rø  og  Hammeren  og   talrige   smaa 

Skærgaarde  i  svensk  eller  norsk  Stil  viser  Nordkysten  rundt,  saa  langt 
Granitten  naar  ud  til  Havet,  d.  v.  s.  omtrent  fra  Nexø  til  lidt  Nord  for 
Hasle,  de  nedbrydende  Kræfters  Resultater. 

Faa  Steder  er  disse  af  saa  skøn  landskabelig  Virkning  som  ved 
Rø.  Her  dækkes  de  bratte  i* Helligdomsklipperes  Tinde  af  frodige  Kløver- 
marker med  græssende  Køer  og  af  skyggefuld  Løvskov,  hvis  rige,  forskel- 
ligartede og  til  Dels  —  som  for  Akselbærrønnens  og  andre  Træsorters  Ved- 
kommende —  fremmedartede  Bestand  staar  i  ejendommelig  Kontrast  til 
selve  Kystens  nøgne,  lodrette  Fjeldvægge  og  forrevne  Klippenæs  og  Skær. 
Vender  man  sig  ind  mod  Land,  er  Naturen  lige  saa  smilende  ødansk,  som 
den,  set  ned  mod  Søen,  er  svensk  eller  norsk. 

Det  er  netop  Kontrastvirkningerne  ved  et  saadant  Møde  mellem  fredelig 
Idyl  og  vild  Forrevethed,  mellem  kvindelig  Yppigbed  og  mandig  Barskhed, 
der  paa  Bornholm  saa  ofle  bereder  Naturvennen  Overraskelser  og  uven- 
tede Nydelser.  Ikke  for  intet  ligger  denne  0  som  en  Bropille  mellem 
Sverrig  og  Tyskland,  mellem  den  skandinaviske  Halvø  og  Kontinentet;  thi 
Nordeuropas  og  Mellemeuropas  Natur  har  virkelig  sat  hinanden  Stævne  paa 
den  ensomme  Plet,  der,  omrammet  og  forskønnet  af  Havets  altid  skiftende 
Farvespil,  rummer  de  store  Modsætningers  Verden  —  om  end  i  formind- 
sket Maalestok,  som  set  gennem  en  omvendt  Kikkert. 

Det  frugtbare  Bælte  af  Agerland  og  Løvskov,  der  langs  Nordøstkysten 
strækker  sig  mellem  >  Højlyngen  es  Granitkuller  og  magre  Hedejorder  og 
Strandens  Skærgaardsklipper,  viger,  naar  vi  nærmer  os  Øens  nordligste 
Punkt  Hammeren.  Her  bliver  Landskabet  af  udpræget  skandinavisk  Type; 
Smilet  svinder  for  storladen  Alvor  eller  gemmer  sig  hen  i  stille  Fjeldsøer 
og  smaa  idylliske  Skovkløfter  mellem  stejle  Granitaase  og  aabne  Fjeld- 
sletter, hvorover  Lyngtæppet  breder  sig  enstonigt  brunt  og  lilla  eller  ind- 
vævet med  Birkelundes  lyse  Stammer  og  Løv.  Naar  man  færdes  oppe 
paa  »Slotslyngencs  herlige  Vidder  eller  ude  paa  selve  Hammerens  nøgne 
Fjeldpynt,  mod  hvis  glatslebne  Klipper  Havet  fra  tre  Sider  ustandselig 
brydes,  har  man  svært  ved  at  vide  sig  paa  en  dansk  0.  —  Uvilkaarlig 
fristes  man  til  Sammenligning   mellem   disse  mørke  Granitaase  og  Møens 

hvide  Kridtklinter  —  ikke  for  Lighedens,  men  netop  for  Modsætningens 
Skyld,  —  og  svært  falder  det  at  afgøre,  hvem  Prisen  tilkommer.  Sikkert 
gør  man  klogest  i  at  stille  dem  begge  »uden  for  Censur«!  Kun  i  een,  des- 
værre sørgelig,  Henseende  er  der  en  Lighed,  den,  at  Menneskene  begge 
Steder  har  faret  ilde  mod  Naturen  og  lidet  har  vidst  at  respektere  og  vur- 
dere dens  Skønhed.  Paa  Møen  lod  man  Hauet  æde  bort  af  Klinten,  —  her- 
ovre er  det  endog  Menneskene  selv,   der  skamskænder  Naturen,  sprænger 


Fig.  248.     »Slotslyngen«  med  Hammershus'  Ruiner  og  Hammeren  i  Baggrunden. 

og  borer  i  HammerQeldets  Granitlegeme,  søndrer  dets  stolte  Form  og  ædle 
Linie  og  stykker  det  ud  i  Skærver  og  Brosten  til  Eksport.  Hvert  Aar 
æder  Stenbruddet  sig  dybere  ind,  medens  Dynamitbrag  drøner  ud  over 
Hammersøens  før  saa  drømmende  stille  Fjeldvand  og  triumferende  for- 
kynder de  smaa  Menneskers  sidste  Erobring  fra  Fjeldet.  Et  tysk  Aktie- 
selskab købte  Grunden,  og  at  det  udnytter  den  saa  fordelagtigt  som  muligt, 
kan  man  ikke  fortænke  det  i,  —  men  at  en  Kommune  i  vore  Dage  kunde 
være  saa  kortsynet  at  sælge  et  af  Bornholms  mest  beundrede  Fjeldpartier 
til  Nedbrydning  og  Sprængning  maatte  vække  Harme  hos  alle,  der  har 
Øens  Natur  og  Betydning  som  Turistland  kær.    Heldigvis  udeblev  Harmen 

Lande  og  Folk.    I.  40 

da  heller  ikke;  en  stærk  Folkestemning  rejste  sig,  først  og  fremmest  blandt 
Bornholmerne  selv,  og  Foreningen  »Bornholm«  stiftedes  1906  med  det 
Formaal  at  værne  om  Øens  Naturskønheder  og  historisk  mindeværdige 
Steder.  —  Noget  godt  kom  der  altsaa  ud  af  Vandalismen,  og  allerede  har 
Foreningen  udvirket,  at  »Slotslyngen«  med  sine  smukke  Birkelunde  og  de 
andre  prægtige  Klippe-,  Hede-  og  Skovpartier,  der  omgiver  Hammershus, 
er  fredede,  saa  at  den  stolte  Ruin  —  Danmarks  største  og  skønnest  be- 
liggende —  fremdeles  kan  være  indrammet  af  en  Natur,  der  er  den  værdig. 

Som  en  Ørnerede,  i  Ligbed  med  de  gamle  Rhinborge,  kroner  Ham- 
mershus* Slotsruin  en  halvtredie  Hundrede  Fod  høj  Klippe,  der  med  nøgne 
Mure  falder  lodret  ned  mod  Havet  og  paa  de  tre  Landsider  er  afspærret 
ved  dybe  Kløfter.  Ligesom  den  ved  sin  Majestæt  behersker  Landskabet 
overalt,  hvor  man  færdes  i  dens  Omgivelser,  saaledes  har  den  i  fordums 
Tider  behersket  den  hele  0.  Omstridt  var  den  derfor  stedse  —  snart  i 
Kongers,  snart  i  myndige  Bispers  og  undertiden  ogsaa  i  Liibeckernes  og 
Svenskernes  Magt.  Intet  Under,  at  den  gamle  Middelalderborg  efter- 
haanden  tog  Skade  og  forfaldt;  —  men  langt  værre  end  ved  Stormløb 
hærgedes  den  dog,  da  dens  Betydning  som  Fæstning  ophørte.  Thi  ogsaa 
her  har  Vandalismen  fejret  sine  triste  Triumfer,  om  end  i  en  mindre  for- 
staaende  Tidsalder  end  vor.  Den  mægtige  Ruin  blev  til  —  et  Stenbrud; 
ganske  som  Hammeren  i  vore  Dage  I  Selve  Regeringen  førte  an,  da  den 
henimod  det  18.  Aarhundredes  Midte  lod  Hovedvagten  i  Rønne  bygge  af 
Sten,  hentede  fra  Hammershus ;  og  Omegnens  Beboere  var  ikke  sene  til  at 
følge  det  ovenfra  givne  Eksempel:  rundt  om  i  Bøndergaarde  og  Huse  kan 
man  endnu  finde  Munkesten,  ranede  fra  den  af  Guder  og  Mennesker  pris- 
givne Ruin,  der  blandt  andet  gemte  saa  dyre  Minder  som  Ulfeldts  og 
og  Eleonora  Kristines  Fangenskab.  Først  for  henved  hundrede  Aar  siden 
lystes  den  i  Fred,  og  senere  har  man  ved  nænsom  Restaurering  raadet  saa 
godt  Bod  paa  Fortidens  Synder,  at  Hammershus  den  Dag  i  Dag  gør  et 
Indtryk  saa  majestætisk  og  storladent  som  ingen  anden  dansk  Slotsruin. 

Men  Bornholm   har  talrige   andre  Minder  om  en  rigt  bevæget 

Fortid.     Baade  nær  Kysterne  og  inde  paa  Højlgngen,  det  nu  saa  lidet  be- 

Fig.  249.    Østerlars  Kirke. 


boede,  ufrugtbare  Hede-  og  Klippe- 
land, der  udgør  Nordlandets  Ker- 
ne, og  ude  i  de  romantisk  vilde 
221  og  skønne  Helvedes-  og  Paradisbak- 
ker^ der  fra  Højlyngen  skyder  sig 
hen  imod  Nexø  —  ja  næsten  over- 
alt, hvor  man  færdes  paa  Øen, 
kan  man  støde  paa  ældgamle 
Bauta-  og  Runestene  eller  træffe 
middelalderlige ,  fæstningsagtige 
Rundkirker  med  favnetykke  Mure, 
Vægtergange  og  Skydeskaar,  der 
uden  for  Bomholm  kun  kendes 
fra  Bjernede  paa  Sjælland.  Alle 
disse  interessante  Mindesmærker  gør  Øen  til  et  Paradis  for  Arkæologen, 
—  ligesom  den  er  det  for  Geologen  og  for  Natursværmeren;  —  de  viser  jo, 
at  Menneskenes  Historie  paa  denne  ensomme  0  har  været  gammel  og  rig, 
ligesom  selve  Landets  geologiske  Historie  var  det. 

Staar  man  oppe  paa  Bornholms  højeste  Punkt,  RytterknægteUy  eller 
paa  Udsigtstaarnet  midt  inde  i  Almindingens  Tusinder  Tønder  Land  store 
Skov  —  Bornholmernes  eneste  rigtige  Storskov,  endda  den  skyldes  Menne- 
skehaand  — ,  da  skuer  Blikket  til  alle  Sider  ud  over  et  havomflydt  Land, 
der  paa  sin  halve  Snes 
Kvadratmil  rummer  en 
Verden  for  sig,  sjælden 
rig  paa  Skønhed  og 
Minder,  —  en  Verden, 
der  i  sin  Natur  og  ved 
sin  Historie  er  som  et 
lille  Spejlbillede  af  det 
hele  Norden, Skan- 
dinavien  i  en  Nød.  Fig.  250.    Bautastene  ved  Tejn  Fiskerleje. 

_  _        40* 

HVORLEDES  ER  DANMARK 
BLEVET  TIL? 

AF  VICTOR  MADSEN. 


INDLEDNING. 

HVORLEDES  er  Danmark  blevet  til?  —  Kan  Forsøg  paa  at  besvare  dette 
Spørgsmaal  have  nogen  som  helst  Interesse  ?  Sikkert.  Hvilken  Dansk 
ønsker  ikke  at  vide  Besked  med,  hvorledes  hans  Fædreland  er  opstaaet. 
Det  er  jo  dettes  ejendommelige  geografiske  og  geologiske  Forhold  tillige- 
med dets  mærkelige  Beliggenhed  i  Centrum  af  ØstersøVesterhavslandene, 
der  i  Hovedsagen  har  betinget  den  Udvikling,  som  det  danske  Folks  Liv 
har  haft  gennem  Tiderne,  som  har  bevirket,  at  Danmark  i  Aartusinder 
har  bestaaet  som  en  selvstændig  Stat  og  undertiden  endog  grebet  stærkt 
ind  i  Vest-  og  Nord-Europas  Forhold,  og  som  ogsaa  til  en  vis  Grad  vil 
komme  til  at  bestemme  dets  fremtidige  Skæbne. 

Men  Spørgsmaalet,  hvorledes  Danmark  er  blevet  til,  har  ogsaa  Inter- 
esse for  Ikke-danske,  for  enhver,  som  er  en  Dyrker  af  Geografien  og  Geo- 
logien. Saa  ejendommelige  geografiske  Forhold  som  i  Danmark  træfies 
kun  sjældent.  For  faa  Lande  i  Europa  har  Havet  spillet  en  større  Rolle 
end  for  vort  Fædreland ;  dette  staar  jo  i  et  saa  inderligt  Forhold  til  Havet, 
at  man  kan  sige,  at  dette  danner  ligesom  en  Del  af  Danmark.  Fra  æld- 
gammel Tid  har  det  været  Havet,  som  knyttede  de  mange  danske  Øer 
sammen   med   den  jydske    Halvø  og  de  Kystlande,  som  nu  ikke  længere 

hører  til  Danmark!  Det  er  Havet,  som  gør  vort  Land  til  en  geografisk 
Enhed. 

Hvorledes  er  da  den  ejendommelige  Fordeling  af  Hav  og  Land  opstaaet, 
som  findes  i  Danmark?  Hvorfor  skærer  Havet  sig  saa  mange  Steder  saa 
dybt  ind  i  Landet  i  smalle  Sunde  og.  forgrenede  Fjorde  og  Vige?  Hvad  har 
bevirket,  at  der  i  Danmark  findes  saadan  en  Vrimmel  af  Øer,  og  at  omtrent 
en  Tredjedel  af  Landet  udgøres  af  disse?  Hvorfor  ligger  de  fleste  af  dem 
samlede,  saa  at  de  danner  ligesom  Rækker  af  Bropiller  mellem  Tyskland 
og  den  skandinaviske  Halvø?  Hvor  kan  Danmark  bestaa,  dette  Land  som 
uden  for  Bornholm  ikke  ejer  Klippegrund  til  at  bære  de  løse  Jordlag,  og 
som  er  saa  lavt,  at  det  kun  sjældent  naar  en  Højde  af  halvandet  Hundrede 
Meter?  Hvorfor  er  den  jydske  Halvø  saa  lang  og  smal,  og  hvorfor  ligger 
det  frugtbare  Land  der  mod  Nord  og  Øst,  medens  Midten  og  den  vestlige 
Del  i  Reglen  er  ufrugtbare  Heder?  Hvorfor  ender  det  mod  Nord  i  den 
lange,  farlige  Sandodde,  som  Udlændingene  kalder  Kap  Skagen,  og  om 
hvilket  de  næppe  vil  tro,  at  det  ikke  er  et  Klippe-Forbjærg? 

Disse  og  Danmarks  mange  andre  ejendommelige  geografiske  og  geolo- 
giske Forhold  forstaar  man  bedre  og  bedre,  jo  mere  man  faar  Klarhed 
over  Danmarks  Bygning,  og  jo  større  Indblik  man  faar  i,  hvorledes  Dan- 
mark er  blevet  til.  Men  søger  man  Svar  paa  de  Spørgsmaal,  som  Dan- 
marks Jordbund  frembyder,  er  der  kun  een  sikker  Vej  at  gaa,  nemlig  at 
studere  den  i  alle  dens  Enkeltheder.  Det  er  imidlertid  en  lang  Vej,  og 
Folk  har  ikke  altid  haft  Taalmodighed  til  at  gaa  den.  Derfor  finder  man  — 
dog  mest  i  de  ældre  Skrifter  —  nu  og  da  Forklaringer  paa  geografiske  og 
geologiske  Forhold,  som  ikke  kan  bestaa  for  en  strengere  Prøvelse,  og  som 
bunder  mere  i  Forfatternes  Fantasi  end  i  grundige  og  nøjagtige  Under- 
søgelser af  de  virkelige  Forhold.  I  de  senere  Aar  er  dog  foretaget  ind- 
gaaende  Undersøgelser  i  en  hidtil  ukendt  Udstrækning  af  Danmarks  Jord- 
bundsforhold, og  blandt  disse  indtager  de  systematiske  Undersøgelser,  som 
Institutionen  »Danmarks  geologiske  Undersøgelsec  udfører  rundt  omkring 
i  Landet,  en  fremragende  Plads.  Disse  Arbejder  har  bragt  Klarhed  over 
mangt,  som  før  var  dunkelt.     De  er  nu  ført  saa  vidt  frem,  at  omtrent  en 

Tredjedel  af  Landet  er  bleven  geologisk  kortlagt  i  en  stor  Maalestok,  og  i 
den  øvrige  Del  af  Landet  er  der  foretaget  betydelige  Forarbejder.  Det 
turde  derfor  være  paa  sin  Plads  at  give  en  Oversigt  over,  hvad  vi  for  Ti- 
den ved  om  Udviklingen  af  Danmarks   geografiske  og  geologiske  Forhold. 

Der  er  næppe  nogen,  som  ikke  en  eller  anden  Gang  har  faaet  et  Ind- 
blik i  Bygningen  af  en  eller  anden  Del  af  Danmark.  I  Klinter  ved  Stranden, 
i  Aabrinker,  Stenbrud,  Teglværksgrave,  Mergelgrave,  Grus-  eller  Sandgrave 
eller  i  Udgravninger  til  Bygninger  eller  Jernbaner  har  man  ofte  Lejlighed 
til  at  kaste  et  Blik  i  Danmarks  Indre.  Man  vil  da  altid  se,  at  Danmarks 
Jordbund  bestaar  af  tykkere  eller  tyndere  Lag  af  forskellige  Slags 
Jord  eller  Kalk  eller,  paa  Bornholm,  af  Sten.  I  de  fleste  Tilfælde  ligger 
disse  Lag  vandret  over  hverandre.  Undertiden  ser  man,  at  de  er  blevne 
forstyrrede:  skraatstillede  eller  rejste  paa  Kant,  bøjede,  foldede,  knækkede 
eller  forskudte,  men  man  indser  let,  at  Lagene  oprindelig  maa  have  været 
vandrette. 

Danmark  maa  aabenbart  være  blevet  til  ved,  at  det  ene 
Jord-,  Knlk-  eller  Stenlag  er  blevet  lagt  oven  paa  det  andet. 
Sammenligner  man  to  Lag,  hvoraf  det  ene  ligger  over  det  andet,  maa 
øjensynlig  det  nederste  være  det  ældste,  og  hvorledes  Danmark  er 
blevet  til,  faar  man  aabenbart  Rede  paa  ved  saa  nøjagtigt  og  grundigt  som 
muligt  at  undersøge  de  enkelte  Lag  og  se,  hvad  man  af  de  forskellige 
Forhold,  som  disse  frembyder,  og  af  de  forskellige  Rester  af  Planter  og 
Dyr,  som  de  indeholder,  kan  slutte  sig  til  om  deres  Oprindelse,  om  Natur- 
forholdene under  deres  Dannelse  og  om  den  Plante-  og  Dyreverden,  som 
da  levede  paa  den  Plet  af  Jordens  Overflade,  hvor  nu  Danmark  ligger. 

GRUNDFJELDET. 

Ældst  af  alt,  hvad  der  findes  inden  for  Danmarks  Grænser,  er  Granit- 
ten paa  Bornholm.  Denne  Granit  hører  til  Jordskorpens  Grundfjeld.  Uor- 
dens fjerne  Urtid  trængte  den  i  smeltet  Tilstand  fra  Jordindret  op  i  Jordskor- 
pen og  størknede  der.  Dengang  maa  der  have  været  heftige  vulkanske  Ud- 
brud paa  det  Sted,  hvor  nu  Bornholm  findes;   men  for  længst  har  Tidens 

Tand  Qernet  Vulkanbjærgene  og  Lavastrømmene  paa  Jordoverfladen ;  ja,  de 
øverste  Dele  af  den  daværende  Jordskorpe  er  ogsaa  faldne  som  Offer  for 
Vejrsmuldringen  og  Forvitringen,  og  de  smuldrede  Rester  er  bortførte  af  rin- 
dende Vand.  Alt,  hvad  der  er  tilbage  fra  den  Tid,  er  de  Lavamasser,  der 
størknede  dybt  nede  i  Jordskorpen  under  Vulkanbjærgene.  Disse  Lavamasser 
danner  nu  som  Bornholms  Granit  Overfladen  i  denne  Del  af  Danmark. 


Fig.  251.    Helligdomsklipperne  paa  Bornholms  Nordøstkyst.    (Efter  M.  Vahl.) 

Medens  denne  Ødelæggelsesproces  stod  paa,  ved  vi,  at  dei:  maa  have 
været  Land  der,  hvor  nu  Bornholm  findes  og  rimeligvis  ogsaa  over  bety- 
delige Strækninger  af  den  skandinaviske  Halvø,  thi  ogsaa  paa  denne  findes 
der  mange  Steder  Granit  gaaende  frem  i  Overfladen.  At  der  har  været  Land, 
slatter  vi  af,  at  Vejrsmuldring  og  Forvitring  kun  kan  foregaa  paa  Land- 
jorden, aldrig  paa  Havbunden. 

DET  KAMBRISK-SILURISKE  HAV. 
Omsider  kom  der  en  Tid  —   det  var  i,   hvad  vi  plejer  at  kalde  Jor- 
dens Oldtid,  eller  endnu  nøjagtigere  i  den  Underafdeling  af  Oldtiden,  som 

benævnes  den  kambrisk-siluriske  Tid  — ,  hvor  det  omtalte,  gamle  Land 
sænkede  sig  og  Havet  rykkede  frem  ind  over  det.  I  Havet  afsatte  der 
sig,  medens  Vandet  endnu  kun  havde  en  ringe  Dybde,  Grus  og  Sand,  og 
senere,  efterhaanden  som  Havbunden  sænkede  sig  mere  og  mere.  Ler  og 
Kalkslam.  Disse  Jordlag  hærdnede  i  Tidens  Løb.  Gruset  og  Sandet  er 
blevne  til  den  haarde  Nexø- Sandsten,  hvoraf  Frihedsstøtten  og  den  nye 


Fig.  253.  Armfødder  (Brachiopoder).  1  Længdesnit  af  en  nu-  Fig.  254.   Skal  af  en  Orto- 

levende  Armfod  (Terebratula)  a  Armene,  m  og  n  Lukkemuskler,  ceratit. 

k  Armskelet,  s  Stilk.  2  En  Armfod  (Orthis)  fra  Jordens  Oldtid.  (Efter  Neumayr.) 

Kirke  paa  Vesterbros  Torv  i  København  er  opførte.  Leret  og  Kalkslammet 
er  omdannede  til  de  Skifere  og  Kalksten,  som  findes  visse  Steder  paa 
den  sydlige  Del  af  Bornholm. 

I  Skiferne  og  Kalkstenene  findes  der  talrige  Forsteninger,  Rester  af 
de  Dyr,  som  levede  i  Oldtidens  Hav.  Dem  skyldes  det,  at  vi  kan  danne 
os  en  Forestilling  om  det  daværende  Dyreliv,   om  Danmarks   ældste  Ind- 

byggere.  Paa  Havbunden  færdedes  Masser  af  ejendommelige  Krebsdyty  som 
hørte  til  en  nu  forlængst  uddød  Krebsdyrgruppe,  de  saakaldte  Trilobitcr.  Sam- 
men med  dem  fandtes  Snegle  og  Muslinger^  som  stod  paa  et  lavt  Udviklings- 
trin,  samt  Armfødder.  I  Vandet  svømmede  mærkelige  Blæksprutter,  der  var 
forsynede  med  Skal;  almindeligst  var  den  saakaldte  Ortoceratity  hvis  Skal- 
ler ofte  ses  i  Kalkstensfliser.  Sammen  med  disse  svævede  Graptoliterne 
omkring  i  Havet.  Ogsaa  denne  Dyregruppe  er  for  længst  uddød.  Man 
mener,  at  de  var  en  Slags  Kolonidyr, 
Qemt  beslægtede  med  Vandmændene. 
De  var  befæstede  under  et  fælles 
Svømmeapparat,  som  førte  dem  om- 
kring; dette  er  næsten  aldrig  bevaret, 
men  de  løse  Graptoliter  findes  i  Tu- 
sindvis i  Skiferne  paa  Bomholm.  Dy- 
relivet   var   altsaa   dengang    vidt    for-      Plg.  255.  Graptolitkoloni.  pn  Svømmeappa- 

skelliirt  fra  nu      Ikke  alene  er  de  da-      rat,  gf  Æggekapsler;  under  disse  findes  Grap- 
sKeuigi  ira  nu.    iKKe  aiene  er  ae  aa-  toiiteme.  (Efter  Rademann.) 

værende  Arter   og  Slægter  for  længst 

uddøde,  men  endog  mange  af  de  store  Grupper,  der  gav  den  dalevende  Dy- 
reverden dens  Præg. 

DEN  LANGE  FASTLANDSTID. 

Omtrent  i  Midten  af  Jordens  Oldtid  skete  der  betydelige  Hævninger 
af  Havbunden  i  Nord-Europa.  Forskellige  geologiske  Forhold  tyder  paa, 
at  der  allerede  i  den  første  Del  af  Oldtiden  eksisterede  store  Landmasser 
der,  hvor  nu  det  nordlige  Atlanterhav  findes.  Dette  gamle  Fastland  bredte 
nu  sit  Omraade  ud  over  den  skandinaviske  Halvø,  Danmark  og  Dele  af 
Nord-Tyskland  og  England.  Gennem  et  langt  Tidsrum,  ^den  lange  Fast- 
landstidc,  laa  Danmark  hævet  over  Havfladen  som  en  Provins  af  det  om- 
talte store  Fastland,  udsat  for  de  nedbrydende  Kræfters  Virksomhed. 
Disse  Qernede  eflerhaanden  det  meste  af  de  ovenfor  nævnte  Sandsten,  Ski- 
fere og  Kalksten  paa  Bornholm,  saa  at  de  nu  kun  indtager  en  mindre 
Strækning  paa  den  sydlige  Del  af  denne  0. 

Ingen  af  de  Aflejringer,  der  dannedes,  er  bevarede  til  vore  Dage.  Vi 
ved  derfor  saa  godt  som  intet  om  de  daværende  Naturforhold  i  vort  Fæ- 
dreland. Om  der  i  Kultiden  dannedes  Kullag  i  Danmark,  er  os  fuld- 
stændig ubekendt;  findes  der  Stenkul  her,  ligger  de  nu  saa  dybt,  at  de 
ikke  kan  brydes.  Fra  den  følgende  Tid,  Slutningen  af  Oldtiden  og  Be- 
gyndelsen af  Middelalderen,  findes  der  i  Mellem-Europa  mægtige  Saltlag 
og  andre  Aflejringer,  som  tyder  paa,  at  aer  dengang  har  hersket  et  varmt 


Fig.  256.    Grav  i  Ler,  som  hører  til  Bornholms  kulførende  Dannelser,  ved 
Mankerup  paa  Sydkysten  af  Bornholm.    (Danm.  geol.  Unders.) 

Og  tørt  Fastlandsklima,  der  begunstigede  Dannelsen  af  Ørkner  og  Saltsøer. 
Da  lignende  Aflejringer  findes  ved  Segeberg  og  Elmshorn  i  Holsten,  maa 
man  antage,  at  tilsvarende  Naturforhold  har  været  fremherskende  ogsaa  i 
Danmark  i  dette  Tidsrum. 

DE  KULFØRENDE  KYSTDANNELSER. 
Først  langt  ind  i  Jordens  Middelalder  trængte  Havet  atter  ind  over  Dan- 
mark og  den  sydligste  Del  af  Sverrig.    I  Sumpe  og  Søer  tæt  ved  Kysterne,  i 
Flodmundinger,  Bugter  og  i  det  aabne  Hav  ikke  langt  fra  Land  afsattes  en 

Række  Aflejtringer,  af  hvilke  en  Del  er  bevarede  til  vore  Dage  paa  Bomholm 
og  i  Skaane.  Hvad  der  hos  os  er  tilbage  af  disse  Aflejringer,  findes  som  en 
smal  Strimmel  langs  med  en  Del  af  Bornholms  Vest-  og  Sydkyst.  Deres 
BeskaJSenhed  er  vekslende;  Hovedmassen  er  næsten  rent  Kvartssand; 
desuden  findes  Sandsten,  Lerlag,  hvoraf  nogle  er  ret  ildfaste,  Ler- 
jernsten  og  Kullag,  som  tidligere  har  været  Genstand  for  Brydning. 

I  Lerlagene  og  i  Lerjernstenen  findes 
talrige  Planterester:  forkullede  Stammer, 
Rødder,  Grene  og  Blade,  der  ofte  er  for- 
trinligt bevarede.  De  viser  os  et  Billede  af 
store  Skove  med  talrige  Koglepalmer  og  tro- 
piske Naaletræer,  delvis  beslægtede  med  Nu- 
tidens Araucarier,  mellem  hvilke  der  fandtes 
Masser  af  store  smukke  Bregner^    voksende 


Fig.  257.    Koglepalme-  (Cykadé-)  og  Bregneblad  fra  Bomholms  kulførende  Dannelser. 

(Efter  Bartholin  og  Møller). 

paa  et  lavt  Kystland  med  mange  Sumpe  og  Søer.  Løvtræerne  var  endnu 
ikke  blevne  til. 

I  andre  Lag,  især  i  Sandsten,  findes  Rester  af  den  forholdsvis  fattige 
Dyreverden,  som  beboede  det  daværende  Hav  ved  Kysten,  især  Saltuands- 
mMislinger. 

Derpaa  trak  Havet  sig  atter  noget  tilbage.  Fra  det  følgende  Afsnit 
af  Jordens  Middelalder  kendes  ingen  Aflejringer  i  Danmark,  og  vi  ved 
atter  intet  om  dets  Naturforhold. 


Digitized  by 


Google 


644  LANDE  OG  FOLK 


De  første  Afsnit  af  den  Beretning,  vi  læser  ud  af  Sten-  og  Jordlagene 
om  Danmarks  Tilblivelse,  minder  om  en  gammel  Mankekrønike  fra  Mid- 
delalderen. Mange  Blade  er  stærkt  medtagne  af  Tidens  Tand,  og  Skriften 
er  vanskelig  at  tyde;  adskillige  Steder  mangler  hele  Afsnit.  Hvad  vi  har 
tilbage  er  kun  Brudstykker,  næppe  nok  til  at  rekonstruere  Udviklingsgan- 
gen  i  de  store  Træk;  kun  for  enkelte  Afsnits  Vedkommende  har  vi  en  til- 
strækkelig fyldig  Beretning  til,  at  vi  kan  danne  os  et  nogenlunde  tydeligt 
Billede  af  Naturforholdene  paa  den  Plet  af  Jorden,  hvor  nu  Danmark  lig- 
ger. Fra  det  Øjeblik,  vi  naar  Slutningen  af  Jordens  Middelalder,  Kridt- 
Tiden,  bliver  Beretningen  fyldigere  og  mere  sammenhængende. 

KRIDT-HAVET. 

Hvor  som  helst  man  foretager  en  Boring  i  Danmark  (undtagen  paa 
Bornholm),  træffer  man  i  større  eller  mindre  Dybde  paa  det  hvide  Skrive- 
kridt. Det  danner  et  mægtigt  Lag  under  det  hele  Land  og  gaar  over  nogle 
Strækninger  saa  højt  op,  at  det  kommer  til  Syne  i  Klinterne  ved  Kysten, 
f.  Eks.  i  Stevns  og  Møens  Klinter  (se  Side  604)  og  i  Svin  kløv  i  Han- 
herrederne,  eller  i  Kridtbrud,  f.  Eks.  ved  Mariager  Fjord,  i  Aalborg  Egnen 
og  i  Thy. 

Kun  faa  Gange  har  man  boret  gennem  Skrivekridtet.  1872  fandt  man 
ved  Kasted  i  Nærheden  af  Aalborg: 

Fra  Overfladen  til  37,5  M.  Ler  og  Sand  (Istidsdannelser). 

-  37,5  M.— c.  360  M.  Skrivekridt  næsten  uden  Flint. 

-  c.  360  M.— 399  M.  Graahvld,  lerholdig  Kalk. 

Ved  en  Boring  paa  Grøndals  Eng  paa  Frederiksberg  ved  København, 
som  sluttedes  1907,  og  som  er  den  dybeste  Boring,  der  er  udført  i  Dan- 
mark, fandtes: 

Fra  Overfladen  til  11  M.  Tørv,  Sand  og  Ler. 

-  11  M.—  44  M.  Saltholmskalk  med  Flint  (se  $ide  649). 

-  44  M.— 290  M.  Skrivekridt  med  Hint. 

-  290  M.— 496  M.  Skrivekridt  uden  Flint. 
.     496  M.— 534  M.  Hvid  Kalksten. 

-  534  M.— 861  M.  Mergelformation,  beataaende  af  afvekslende  tynde  Lag  af  graa, 
skifret  Mergel  og  af  hvid  Kalksten  (ikke  gennemboret). 

Skrivekridtets  Tykkelse  er  saaledes  ved  Aalborg  over  300  M.  og  ved 
København  450  M. 

I  Skrivekridtet  findes  der  mange  Forsteninger,  af  hvilke  de  alminde- 
ligste er  Havsvampe,  som  senere  gav  Anledning  til  Flintens  Dannelse,  Sø- 
pindsvin^ Muslinger  og  Væitelys.  Et  Vættelys  er  en  Kalkpig,  som  har  dan- 
net Enden  af  Rygskjoldet  i  en  nu  uddød  Biæksprutteart.  Tænder  af  Hajer 


Fig.  258.     Kridtbnid  ved  Aalborg.    (Danm.  geol.  Unders.) 

findes  ogsaa.  Disse  Forsteninger  viser  os,  at  Skrivekridtet  maa  være  af- 
sat i  Havet.  Til  samme  Resultat  kommer  man,  naar  man  undersøger 
noget  Kridt  under  Mikroskopet. 

Man  ser  da,  at  det  bestaar  af  Myriader  af  sirlige,  bitte  smaa  Kalk- 
skaller  af  de  lavest  staaende  Dyr,  der  findes,  Slimdyr  {Foraminiferer)^  og 
af  endnu  langt  mindre,  skiveformige  Kalklegemer,  Kokkoliier^  som  bar 
siddet  paa  lavtstaaende,  encellede  Havalger  ^  Kalkalger,  Saavel  disse 
Kalkalger  som  Slimdyrene  lever  kun  i  Havet;  de  bekræfter  saaledes  den 
Slutning,  vi  har  draget  af  de    større  Forsteninger.     De  giver  os  tillige  en 

Forestilling  om  den  uhyre  lange  Tid,  der  er  medgaaet  til  Skrivekridtets 
Dannelse.  De  største  af  Slimdyr- Skallerne  er  omtrent  saa  store  som  et 
Knappenaalshoved,  de  fleste  er  langt  mindre.  Alligevel  bar  de  dannet  et 
Lag  af  300—450  M.s  Tykkelse. 

Vi  kan  danne  os  en  Forestilling  om  Udstrækningen  af  det  Hav,  hvori 

Skrivekridtet  blev  af- 
sat ved  at  følge  det- 
tes  Udbredelse.    Fra 
Danmark      strækker 
det    sig    mod    V.   og 
SV.   under  Vesterha- 
vet ind  over  det  syd- 
østlige England,  Hol- 
land   og   Belgien   og 
det  nordøstlige  Frank- 
rig,   mod    S.  og  SØ. 
over   Nord  -  Tyskland 
og  Polen  til  Syd-Rus- 
land,   mod    0.   over 
store  Dele  af  Skaane 
og    det    sydvestligste 
Halland.   Den  Udbre- 
delse  bar  altsaa  det 
daværende  Kridt-Hav 
haft  Det  var  dog  ikke 
Oceanet,  som  den  Gang  dækkede  vort  Fædreland  og  de  omgivende  Lande, 
men  et  stort  Indbav  af  samme  Type  som  f.  Eks.   den    mejikanske    Hav- 
bugt.     Dets  Dybde   kan    man    slutte   sig  til  af  Forsteningerne.     Den  kan 
højst  have  været  200—300  M. 

Henimod  Slutningen  af  Kridt- Tiden  skete  der  Hævninger  i  Mellem- 
Europa,  hvorved  store  Strækninger  af  det  omtalte  Indbav  blev  tørlagt. 
Over  Danmark  vedblev  der  at  være  Hav,  men  dette  fik  langt  ringere  Dybde 


Fig.  259.    Skrivekridtpulver  set  i  Mikroskopet;  a  og  b  grovere 
Pulver  med  Slimdyr-Skaller,  80  Gange  forstørret,  a  fra  Stevns, 
b  fra  Møen;   c  finere  Pulver   med  Kokkoliter,  700  Gange    for- 
størret, fra  Aalborg.    (Efter  O.  B.  Bøggild). 

end  Skrivekridt- Havet.  Som  en  Følge  deraf  forandrede  Dyreverdenen  sin 
Karakter  og  blev  rigere.  Mosdyr  (Bryozoer)  og  Koraller  optraadte  nu  i  saa 
store  Mængder,  at  de  mange  Steder  kom  til  at  bestemme  Beskaffenheden 
af  det  Lag,  som  nu  dannede  sig  paa  Havbunden.  Dette  blev  derfor  ret 
forskelligt  paa  de  forskellige  Steder.  Man  benævner  disse  forskellige  Af- 
lejringer med  Fællesnavnet  »det  nyere  Kridt«. 

Hvor  Mosdyrene  var  til  Stede  i  saa  store  Mængder,  at  Laget  paa  Hav- 
bunden væsentlig  kom  til  at  bestaa  af  Stumper  af  disse  Dyrs  Kalkstokke, 


Fig.  260.   Stevns  Klint.   Forneden  ses  Skrivekridt,  foroven  Limsten.   (Danm.  geol.  Unders.) 


opstod  der  en  Kalksten,  som  kaldes  Lim  sten.  Den  er  hvid  eller  svagt 
gullig,  porøs,  men  fast  sammenhængende  og  saa  haard,  at  den  kan  ud- 
saves til  Bygningssten,  de  saakaldte 
Kridtsten,  der  bruges  meget  til  hvide 
Baand  i  røde  Facader ;  den  er  bl.  a. 
benyttet  i  Københavns  Raadhus.  I 
Klinter  kan  den  paa  Grund  af  sin 
Fasthed  komme  til  at  hænge  ud  over 
Strandbredden.  Limsten  findes  for- 
oven i  Stevns  Klint,  i  Nyborg-Egnen, 


Fig.  261.    Mosdyr  (Bryozo)  fra  Kridttiden;  til 

venstre  i  naturlig  Størrelse,  til  højre  et 
mindre  Stykke  forstørret.   (Efter  d'Orbigny.) 

ved  Mariager,   Løgstør  og  i  Hanherrederne,    hvor  den  kommer  til  Syne  i 
Bolbjærg  og  Skareklit. 

Enkelte  Steder  dannede  der  sig  paa  Havbunden  Koralbanker,  et 
Vidnesbyrd  om,  at  Klimaet  dengang  maa  have  været  tropisk.  En  saadan 
Koralbank§,  i  Tidens  Løb  omdannet  til  en  Koralkalksten,  Faxe  kalk, 
findes  i  Faxe  Bakke,  hvor  den  brydes  til  Kalkbrænding  i  det  største  Kalk- 
brud,  der  findes  her  i  Landet.     Faxekalken  bestaar  af  stærkt  forgrenede 


Fig.  262.     Bolbjærg  og  Skareklit.    (Danm.  geol.  Unders.) 

Koralstokke;  nogle  Steder  ligger  disse  frit,  i  Reglen  er  dog  Mellemrummene 
mellem  dem  mere  eller  mindre  udfyldte  af  hærdnet  Kalkslam. 

Det  gamle  Koralrev  husede  et  over- 
ordentligt rigt  Dyreliv.  I  Faxekalken  fin- 
des flere  velbevarede  Forsteninger  end  i 
nogen  anden  dansk  Aflejring.  Er  man  Sao3- 
ler,  er  der  intet  Sted  her  i  Landet,  hvor 
man  lettere  kan  forøge  sin  Samling.  Sam- 
men med  adskillige  Koralarter  flndes  der 
skalbærende  Blæksprutter  (iVaa/i/cr),  Snegle, 

Fig.  263.  En  Krabbe  (Dromia)  fra  Faxe- 
kalken; nat.  St.  (Efl.  Fischer-Benxon.)    Muslinger,  SøpindsviUy  Havsvampe,  Mosdgr. 

Krabber^  Hajtænder  o.  fl.  —  Hvor  del  nyere  Kridts  Hav  var  noget  dybere, 
afsatte  der  sig  paa  dets  Bund  Kalkslam,  der  ligesom  Skrivekridtet  kom 
til  at  bestaa  af  Skaller  af  Siimdyr  og  Kokkoliter.  Det  er  i  Tidens  Løb 
hærdnet  til  en  Kalksten,  Blegekridt,  som  ligner  Skrivekridt  en  Del,  men 
er  ligesom  sandet  at  føle  paa.  Blegekridtet  er  den  mest  udbredte  af  det 
nyere  Kridts  Stenarter  og  forekommer  navnlig  i  Thy,  paa  Mors,  i  Banders- 
Egnen  og  ved  Davbjerg  og  Mønsted  i  Viborg- Egnen.    Her  blev  det  allerede 


Fig.  264.    Mønsted  Kalkbrud.    Blegekridt,  dækket  af  Istidsdannelser.    I  Baggranden 
forneden  ses  Indgangene  til  to  Kover.    (Danm.  geol.  Unders.) 


i  Middelalderen  brudt  til  Kalkbrænding.  Brydningen  foregaar  dels  i  aabne 
Brud,  dels  om  Vinteren  i  underjordiske  Gange,  :» Kover«,  da  Blegekridtet 
let  fryser  i  Stykker. 

Limstenen  og  Skrivekridtet  er  i  adskillige  Egne  blevne  omdannede  til 
en  haard,  fast,  klingende  Kalksten,  Saltholmskalk.  Omdannelsen  er 
sket  ved  nedsivende  Vand,  som  bar  opløst  Kalk  i  de  øvre  Lag  og  atter 
udskilt  den  dybere  nede,  saa  at  alle  Porer  og  Hulrum  i  Stenen  er  blevne 
udfyldte  med  Kalk.  Den  findes  paa  Saltholm,  over  store  Strækninger  af 
Sjælland  og  i  Grenaa- Egnen.  Den  egner  sig  fortrinligt  til  Kalkbrænding 
og  brydes  mange  Steder  til  dette  Brug,  bl.  a.  ved  København. 


Lande  og  Folk.  I. 

Vi  bar  set,  hvorledes  vi  af  de  forskellige  Forhold,  Kridttids-Aflejrin- 
gerne  frembyder,  kan  slutte  os  til,  at  Danmark  i  Kridt-Tiden  var  dækket 
af  et  Indhav.  Vi  kan  udrede,  hvilken  Udstrækning  og  Dybde  dette  Ind- 
hav  havde,  hvorledes   Beskaffenheden  var  af  de  Aflejringer,  der  dannede 


Fig.  265.    Saltholmskalken  i  Udgravningen  til  Gasbeholderen  i  Valby  ved  København. 
Øverst  ser  man  Istidsaflej ringer,  nederst  Saltholmskalk.    (Danm.  geol.  Unders.) 


sig  paa  dets  Bund,  hvilken  Dyreverden  der  levede  i  dette  Hav,  og  hvor- 
ledes Klimatforholdene  var.  Vi  har  saaledes  kunnet  danne  os  en  ret  fyldig 
Forestilling  om  de  daværende  Naturforhold.  Kun  om  de  højere  Dyr  er 
Efterretningerne  sparsomme.  Af  Krybdyr  har  man  i  Danmark  kun  fun- 
det Rester  af  Havskildpadder  samt  en  eneste  Tand  af  et  stort  Havkrybdyr. 
I  Skaane  har  Fundene  været  lidt  rigeligere,  saa  at  man  har  sikre  Beviser 

for,  at  der  ogsaa  i  vore  Have  har  levet  kæmpemæssige  Havkrybdyr,  Svane- 
øgler  og  Slangeøgler  samt  Krokodiller. 

BRUNKUL-TIDEN. 

Geologiske  Undersøgelser  i  Udlandet  har  vist,  at  det  Tidsrum,  der  fulgte 
efter  Kridt-Tiden,  og  som  kaldes  Brunkul-Tiden  eller  den  tertiære  Tid, 
var  en  Periode,  hvori  Kræfterne  i  Jordens  Indre  udfoldede  en  betydelig 
Virksomhed.     Adskillige   Steder   foldedes  Jordskorpen   til  mægtige  Bjærg- 


Fig.  266.    Øverst  en  Svaneøgle,  forneden  to  Slangeøgler  (restaurerede)  fra 
Kridt-Tiden.    (Efter  Hutchinson). 


kæder;  Alperne,  Pyrenæerne  og  Appenninerne  opstod;  ogsaa  uden  for 
Bjærgkæderne  skete  der  i  mange  Egne  betydelige  Sænkninger  og  Hævnin- 
ger af  Dele  af  Jordskorpen,  ofte  ledsagede  af  vulkanske  Udbrud.  Sænk- 
ningerne og  Hævningerne  bevirkede,  at  Fordelingen  af  Land  og  Vand  saa 
vel  som  Landets  Højde  og  Havets  Dybde  adskillige  Gange  i  Løbet  af 
Brunkuls-Tiden  forandrede  sig  betydeligt  i  Mellem-Europa  og  i  Danmark. 
Dermed  forandredes  ogsaa  BeskalSenheden  af  de  Lag,  som  dannede  sig 
paa  Havbunden. 

Skrivekridtet  og  den  nyere  Kridts  Stenarter  er  Kalksten  og  Flint;  disse 

Stenarter  er  saa  godt  ^om  udelukkende  opbyggede  af  Dyrerester ;  de  viser 
os,  at  der  ikke  kom  meget  Jord  ud  i  Kridttidens  Hav  fra  de  omgivende 
Lande  og  Øerne  i  det.  Efter  Kridt-Tiden  ændredes  dette  Forhold.  Hæv- 
ningerne i  Mellem-Europa  bevirkede,  at  der  her  opstod  store  Floder,  som 
skyllede  betydelige  Masser  af  Ler  og  Sand  med  sig  ad  i  Havet.  Dyrelivet 
i  dette  forandrede  sig.  Hvad  der  i  Brunkul-Tiden  afsatte  sig  paa  Hav- 
bunden, var  Ler-  og  Sandlag  i  Reglen  med  ringe  eller  intet  Kalkindhold. 
Medens  endnu  det  nyere  Kridts  Lag  er  hærdnede  til  Stenlag,  findes  Brunkul- 
Tidens  Lag  i  Reglen  i  deres  oprindelige,  uhærdnede  Tilstand.  Forandrin- 
gerne indtræder  dog  ikke  pludseligt.  De  ældste  Lag  fra  Brunkul-Tiden  er 
ret  kalkholdige  og  delvis  hærdnede  til  Kalkstenslag. 

I  Skovhusvænget  ved  Lellinge,  omtrent  7  Km.  V.  for  Køge  kommer 
der  til  Syne  i  Bunden  af  Køge  Aa  og  i  Aabrinkerne  en  graagrøn,  leret 
Kalksten  med  underordnede  Lerlag.  Den  kaldes  Grønsandskalken  og 
hører  til  de  ældste  af  Brunkul-Tidens  Aflejringer.  Ved  Boringer  i  Skovhas- 
vænget  har  man  fundet,  at  den  hviler  paa  Saltholmskalk. 

Ved  Iagttagelser  fra  Boringer  efter  Vand  og  Brøndgravninger  har  man 
fulgt  Grønsandskalken  og  dens  Lerlag  fra  Lellinge  mod  N.  til  Roskilde,  samt 
et  Stykke  mod  V.  og  SV.  Saa  gaar  den  jævnt  over  i  en  graa,  kalkholdig 
Lerart,  som  kaldes  Kertemindeler,  fordi  den  kommer  til  Syne  i  Klin- 
ten ved  Kerteminde.  Længe  var  dette  Sted  det  eneste,  man  kendte,  hvor 
denne  Lerart  gik  frem  i  Dagen.  For  kort  Tid  siden  har  man  imidlertid 
ogsaa  fundet  den  i  Rudgaard  Klint  mellem  Grenaa  og  Æbeltoft. 

Paa  Fredericias  Jernbanestation  har  man  foretaget  en  interessant  Bo- 
ring.    Man  fandt: 

Fra  Overfladen  til  16  M.  Istidsdannelser. 

-  16  M.— 130  M.  Plastisk  Ler. 

-  130  M.— 173  M.  Kertemindeler. 

-  173  M.— 183  M.  Blegekridt  (ikke  gennemboret). 

Denne  Boring  viser,  at  det  ejendommelige  Plastiske  Ler  er  den  Af- 
lejring, som  i  Alder  følger  efter  Kertemindeleret.  Denne  Lerart  udmærker 
sig  ved  at  være  overordentlig  fed ;  den  er  saa  fri  for  grove  Bestanddele,  at 
der  næppe  engang  findes  fine  Sandskorn  deri.  Den  er  meget  iøjnefaldende  ved 

sine  stærke  Farver;  den  kan  være  teglstensrød,  mørkebrun,  lysebrun,  graa- 
grøn,  ja  næsten  græsgrøn.  I  tør  Tilstand  er  det  Plastiske  Ler  stenhaardt 
og  fuldt  af  Revner,  i  vaad  Tilstand  er  det  blødt,  meget  plastisk  og  i  høj 
Grad  udskridende.  Hvor  det  optræder  i  Klinter,  glider  det,  naar  det  op- 
blødes af  Regn,  ud  paa  Stranden,  trykket  af  sin  egen  og  de  overliggende 
Jordmassers  Vægt;  her  skylles  det  bort  af  Bølgerne,  saa  at  nye  Masser 
kan  glide  efter.    Ofte  fører  det  Træer  med  sig  ud  i  Vandet.    Hele  Marker 


Fig.  267.    Udskridende  Plastisk  Ler  i  Røgle  Klint  ved  Strib. 
(Efter  Fot.  af  K.  J.  V.  Steenstrup.) 


kau  efterhaanden  glide  ud  paa  denne  Maade,  saa  at  der  paa  saadanne 
Kyster  mellem  Aar  og  Dag  lides  betydelige  Tab  Typiske  Forekomster  af 
Plastisk  Ler  findes  paa  Kysterne  af  Lille  Bælt  N.  for  Fredericia  og  NØ.  for 
Strib.  Det  findes  ogsaa  paa  Kysterne  af  Bjerge  Herred  SØ.  for  Horsens, 
paa  Æbelø  og  paa  Refsnæs. 

Paa  det  nordlige  Mors,  Fur,  S.  for  Thisted  og  enkelte  andre  Steder 
ved  Løgstør  Bredning  forekommer  der  en  ejendommelig  Jordart,  der  kaldes 
Moler.  Moleret  er  i  tør  Tilstand  hvidt  eller  lysegraat  og  saa  let,  at  et 
tørt  Stykke  Moler  i  nogen  Tid   kan   svømme   paa  Vand,   indtil,  det  efter- 

haanden  bliver  gennemtrængt  dermed.  Undersøger  man  Moleret  tinder 
Mikroskopet,  ser  man,  at  det  hovedsagelig  bestaar  af  en  Mængde  floe,  sir- 
lige Kiselskeletter,    som    hidrører    fra  de  saakaldte  Kiselalger  {Diatoméer^ 

encellede,   lavtstaaende  Planter,  der  i  Massevis  findes  i  Havet  og  i  ferskt 

Vand.    Molerets  Diatoméer  er  Saltvandsformer. 

I.  Moleret  træffes  den  saakaldte  Cementsten,   dels   som  store   flade 

Klumper  og  dels  som 

Lag.   Det  er  en  mør- 

kegraa,  fast  Kalksten, 

der  er  dannet  ved,  at 

nedsivende  Vand  har 

opløst  Kalk  i  de  øvre 

Lag  og  atter  afsat  den 

dybere  nede  i  Mole- 
ret, som  derved  visse 

Steder  er  bleven  sam- 
menkittet til  Cement- 
sten. 

I  Moleret  findes 
talrige  Lag  af  vul- 
kansk Aske,  der  i 
Reglen  er  sorte.  De 
er  meget  fremtræden- 
de i  de  hvide  Moler- 
klinter, hvor  de  viser  Lagdelingen  og  Lagenes  ofte  smukt  bøjede  og  foldede 
Stillinger.  Det  vakte  megen  Opsigt,  da  man  for  nogen  Tid  siden  opdagede, 
at  de  sorte  Lag  i  Moleret  var  af  vulkansk  Oprindelse.  Hvor  den  vulkan- 
ske Aske  stammer  fra,  ved  man  ikke  med  Sikkerhed.  I  Skaane  findes  der 
flere  Steder  Rester  af  Vulkaner  fra  Brunkul-Tiden.  Man  er  tilbøjelig  til  at 
antage,  at  den  vulkanske  Aske  i  Moleret  hidrører  fra  Udbrud  af  disse 
gamle  skaanske  Vulkaner  eller  .  fra  Vulkaner,  der  har  «været  paa  Øer  i 
Skagerak  tæt  ved  den  norske  Kyst,  men  hvoraf  intet  Spor  er  synligt  nu. 
I  alle  de  -omtalte  Aflejringer  fra  Brunkul-Tiden  findes  Forsteninger, 
mest  Havsnegle  og  Mnslingery  som  viser,  at  de  alle  er  afsatte  i  Havet.  I 
Moleret  har  man   ogsaa  truffet  Insekter;  disse  er  de  ældste  Landdyr,   man 


Fig.  269.    Kiselalger  (Diatoméer)  fra  Cementstenen  paa  Mors 
omtrent  40  Gange  forstørret.    (Efter  N.  V.  Ussing). 

har  fundet  i  Danmark.  Desuden  har  man  i  Moleret  fundet  Stammer^  Grene 
og  enkelte  Blade;  disse  hidrører  fra  Træer,  som  hører  til  Laurbærfamilieiiy 
hvilket  viser,  at  Klimaet  dengang  maa  have  været  varmt  i  Danmark. 

Molerets  Alder  var  længe  et  aabent  Spørgsmaal;  men  da  man  i  den 
senere  Tid  flere  Steder  har  fundet  molerlignende  Lag  i  det  Plastiske  Ler, 
og  da  disse  ogsaa  indeholder  Lag  af  vulkansk  A$ke,  mener  man  at  turde 
slutte,  at  Moleret  er  dannet  samtidig  med  det  Plastiske  Ler,  maaske  i  en 
Havbugt  med  snævert  Indløb,  medens  det  Plastiske  Ler  blev  afsat  i  mere 
aabent  og  dybt  Vand.  Insekterne  og  Planteresterne  i  Moleret  tyder  paa, 
at  der  var  begyndt  at  danne  sig  Land  i  Danmark,  men  om  disse  Forhold 
ved  vi  endnu  meget  lidt. 

Over  meget  betydelige  Omraader  i  Midt-  og  Vest-Jylland  og  i  Sønder- 
jylland dannes  Undergrunden  af  Glimmerler  og  Glimmersand.  Glim- 
merleret er  en  mager  Lerart  af  graabrun  eller  sortebrun  Farve;  det  inde- 
holder talrige,  smaa,  lyse  Glimmerblade.  Det  benyttes  en  Del  til  Tegl- 
værksbrug.  Glimmersandet  er  hvidt  Sand,  som  næsten  udelukkende  be- 
staar  afKvartskorn  og  smaa,  skinnende  hvide  Glimmerblade.  Glimmersand 
og  Glimmerler  veksler  i  Reglen  lagvis. 

Sammen  med  Glimmerleret  og  Glimmersandet  findes  ofte  Brunkul. 
I  de  bedste  Lag  findes  mange  forkullede  Træstammer;  de  daarligere  er 
løse  og  lerholdige.  Tykkelsen  er  i  Reglen  ringe  og  Lagenes  Udstrækning 
sjældent  betydelig.  Beskaffenheden  er  daarlig.  De  indeholder  megen  Fug- 
tighed og  smuldrer,  naar  de  tørres;  de  er  meget  askeholdige  og  svovlhol- 
dige og  giver  næppe  mere  Varme  end  Tørv.  Hertil  kommer,  at  de  er 
vanskelige  at  bryde,  da  de  overliggende  Sandmasser  skrider  ned.  Ofte  har 
man  forsøgt  at  anvende  dem,  men  hver  Gang  har  man  opgivet  det  De 
vigtigste  Forekomster  er  i  Silkeborg-Egnen,  ved  Nørre  Vium  og  Sandfeld 
Gaarde  i  Herning-Egnen  og  ved  Hald  Sø. 

I  Glimmerleret  har  man  adskillige  Stedet  fundet  mange  velbevarede 
Skaller  af  Hav-Snegle  og  Muslinger;  ogsaa  Hvalknogler  er  fundne. 

Medens  i  alt  Fald  en  stor  Del  af  Glimmerléret  ligesom  de  ældre,  alle- 
rede omtalte  Aflejringer  fra  Brunkul-Tiden,  er  afsat  i  Havet,  har  nøjagtige 

Undersøgelser,  der  er  foretagne  i  de  senere  Aar,  vist,  at  Brunknllene  er 
dannede  i  Ferskvandssumpe.  Vi  har  altsaa  derved  faaet  Bevis  for,  at  Dele 
af  Danmark  var  tørt  Land  henimod  Slutningen  af  Brunkul-Tiden.  Fra 
dennes  sidste  Afsnit  kendes  ingen  Aflejringer  i  Danmark.  Her  er  altsaa 
atter  et  Hul  i  Beretningen  om  Danmarks  Tilblivelse.  Undersøgelser  i  vore 
Nabolande  peger  hen  paa,   at  vort  Fædreland  den  Gang  var  et  vidtstrakt 


%^^  f.r-m^ 

^^^^^^^i                      i^m                                               ^^           _^ 

^mm^    ' 

Fig.  270.    Profil  i  en  Bakke  ved  Salten.  Syd  for  Silkeborg.    Nederst  ses  Glimmer- 
sand, derover  et  BrunkuUag,  derover  mørkt  Glimmerler  med  enkelte  lyse  Lag  af 
Glimmersand.   Øverst  Istidsdannelser.  (Danm.  geol.  Unders.) 


Sletteland  med  et  rigt  Dyreliv;  men  intet  Spor  af  det  daværende  Danmark 
er  bevaret  til  vore  Dage. 

I  Brunkul- Tiden  opstod  Færøerne  ved  heftige  vulkanske  Udbrud  i  det 
nordlige  Atlanterhav.  De  bestaar  næsten  udelukkende  af  Basalt,  gamle 
Lavastrømme,  der  tilsammen 
er  over  4  Km.  tykke.  De  en- 
kelte Strømme  er  10—30  M. 
tykke;  mellem  dem  findes 
tynde,  i  Reglen  røde  Tuflag, 
Lag  af  vulkansk  Aske.  Nogle 
Steder  har  man  fundet  gamle 
Kraterrør.      Oprindelig    var 

Fig.  271.   Skaller  fra  jydsk  Glimmerler  (Astarte,  Conus, 

Færøerne  sammenhængende  Pieurotoma.  Fusus).  (Efter  m.  Vahi.) 


Digitized  by 


Google 


658 


LANDE  OG  FOLK 


Og  havde  langt  større  Udstrækning  end  nu.  Ved  den  nedbrydende  Virk- 
somhed, der  udøvedes  af  Floderne  i  den  sidste  Del  af  Brunkul-Tiden, 
af  Indlandsisene  i  Istiderne,  hvor  Øerne  dannede  et  særligt  Nedisnings- 
omraade,  og  af  Havet,  er  Færøernes  nuværende  Former  opstaaede. 

ISTIDERNE. 
Paa  Kysten  af  Norfolk  i  England   findes   der   en  Række   interessante 
Aflejringer  fra  Slutningen  af  Brunkul-Tiden;  de  er  i  sin  Tid  blevne  afsatte 

i    Havet  tæt  ved  Kysten 
og  indeholder  en  Mængde 
Skaller  af  Snegle  og  Mus- 
linger.    En  Del  af  disse 
har    deres    Hovedudbre- 
delse mod  Syd,  en  anden 
Del  mod  Nord.    Under- 
søger man  i  hvert  enkelt 
af  disse  Lag,  hvor  mange 
sydlige    og   hvor  mange 
nordlige  Former  der  fin- 
des, ser  man,  at  jo  høj- 
ere  man    kommer  op  i 
Lagrækken,  jo   mere  er 
de   sydlige    Former  for- 
svundne, og  jo  nere  nordiske  er  der  indvandrede.     Dette  viser,  at  Klimaet 
efterhaanden  blev  køligere,  til  det  i  Slutningen  af  Brunkul-Tiden  var  blevet 
omtrent  som  i  vore  Dage.     Men  Klimaet  blev  koldere  endnu;   dette  frem- 
gaar  af  de  engelske  Lag,   som   ligger  oven  paa  de  omtalte  fra  Slutningen 
af  Brunkul-Tiden. 

Allerede  da  Klimaet  var  blevet  som  i  Nutiden,  maa  man  antage,  at 
der  i  de  norske  og  svenske  Højfjelde  opstod  Omraader  af  evig  Sne  og  Is 
ligesom  i  vore  Dage.  Efterhaanden  som  Klimaet  blev  koldere  endnu, 
voksede  disse  Omraader;  Ismasserne  bredte  sig  ud  over  den  skandinaviske 


Fig.  272.     Indlandsisens  største  Udbredelse  i  Europa. 

Indlandsisen  er  hvid,  det  af  Drivis  opfyldte  Hav  lysegraat 

(Efter  De  Geer.) 

Halvøs  Grænser  og  naaede  som  en  sammenhængende  Indlandsis  efterhaan- 
den  ud  over  Danmark  og  langt  ned  i  Mellem-Europa. 

Paa  sin  Vej  bortførte  Indlandsisen  i  stor  Udstrækning  .  de  Jord-  og 
Stenlagy  den  gik  henover.  Hvor  det  lykkedes  Isen  at  bortfjerne  alle  Jord- 
lagene, saa  at  den  kom  til  at  hvile  paa  Klippegrunden,  blev  denne  afslidt 
og  forsynet  med  Skurstriber.  Saadanne  findes  der  i  stort  Antal  paa  Bom- 
holms Klipper  og  paa  Kridt- Tidens  Stenarter  ved  Faxe,  København,  Grenaa 
o.  a.  St.  De  har  Betydning,  idet  de  viser  os  Isbevægelsens  Retning,  den- 
gang de  blev  dannede. 

Indlandsisen  blandede 
de  afslidte  Jordmasser  og 
Stumperne  af  de 
bortførte     Sten- 
lag  med  de  Jord- 
masser og  Klip- 
pestumper, som 
den  medførte  fra 
den  skandinavi- 
ske   Halvø,    og 
efterlod  ved  sin 
Bortsmeltning 
denne  Blanding 
af  Jordarter  og 
Stenstumper     i 

Form  af,  hvad  man  kalder  Moræneaflejringer,  som  et  Dække  over  de 
ældre  Dannelser.  Med  Ordet  »Morænec  betegner  man  Sten-  og  Jordmas- 
ser, som  medføres  og  aflejres  af  en  Bræ  eller  Indlandsis.  Det  er  oprin- 
delig et  schweizisk  Dialektudtryk,  men  har  nu  faaet  Borgerret  iblandt  de 
geografiske  og  geologiske  Betegnelser. 

Vigtigst  blandt  Moræneaflejringerne  er  Moræneleret.  Det  er  en 
usorteret  Blanding  af  Ler,  Sand,  Grus  og  smaa  og  store  Sten.  Man  kan 
føle   de   haarde  Sand-  og  Gruskorn,   naar  man  tværer  det  fugtige  Ler  ud 


Fig.  273.    Skurstriber  paa  Overfladen  af  en  bornholmsk 
Kalksten.     (Efter  N.  V.  Ussing). 

mellem  Fingrene.  Lerindholdet  er  mindre,  end  man  skulde  tro,  idet  det 
som  oftest  kun  udgør  en  Tredjedel  af  hele  Massen.  Foroven  er  Moræne- 
leret  forvitret,  dets  Farve  er  da  gul  eller  brun;  dybere  nede  er  det  ufor- 
vitret,   og  Farven  er  da  blaagraa.    Stenene  i  det  er  ofte  blevne  slidte  og 


Overvejende  Moræneler. 


TTi  Overvejende  Morænesand 


2^^...r,v,„^7l       og  Smeltevandssand. 
%^=  ^  Ishavsier. 


Hedesletter. 

Hævet  Havbund  fra  Sten- 
alderen og  Marsk. 

Klitter. 


Fig.  274.    Kort  over  Danmarks  Overfladedannelser.    (Efter  N.  V.  Ussing). 

skrammede  (isskurede)  under  Transporten  med  Indlandsisen;  de  kaldes  da 
Skursten. 

Paa  de  danske  Øer,  den  sydlige  Del  af  Jyllands  Østkyst  og  omkring 
den  vestlige  Del  af  LimQorden  indtager  Moræneleret  den  langt  overvejende 
Del  af  Overfladen  og  kommer  mangfoldige  Steder  til  Syne  i  Klinterne  paa 
Kysten,  i  Aabrinker  og  i  Mergelgrave. 


Fig.  275.  Parti  af  Ristinge  Klint  paa  Langeland.   Mellem  de  to  sorte  Linier  ses  en  Væg 
af  Moræneler,  hvori  der  findes  flere  store,  isskurede  Sten.   (Danm.  geol.  Unders.) 

Moræneleret  gaar  nogle  Steder  over  i  Morænesand.  Dette  ligner 
Moræneleret  i  Udseende,  men  dets  Lerindhold  er  saa  ringe,  at  det  ikke  er 
plastisk,  eller  Ler  mangler  helt.  Morænesandet  er  langt  mere  gennemtræn- 
geligt  for  Vandet  end  Moræneleret  og  derfor  langt  mere  forvitret  end  dette. 
Morænesand  danner  Overfladen  paa  betydelige  Strækninger  i  Jylland;  paa 
Øerne  forekommer  det  sjældnere. 

Andre  Steder  kan  Moræneleret,  idet  Mængden  af  Grus  og  Sten  tiltager, 
gaa  over  til  Morænegrus.  Dette  kan  bestaa  af  en  Sammenhobning  af 
store  Sten,  hvis  Mellemrum  er  udfyldte  med  en  Masse,  som  ligner  Moræne- 

ler.  Saadant  Morænegrus  forekommer  f.  Eks.  ved  Svebølle  mellem  Kallund- 
borg  og  Holbæk.  Morænegrus  er  kun  lidet  udbredt  i  Danmark,  men  spiller 
en  stor  Rolle  paa  den  skandinaviske  Halvø. 

Over,  under  eller  mellem  Moræneaflejringerne  træffes  meget  hyppigt 
lagdelt  Grus  og  Sand  eller  stenfrit,  lagdelt  Ler.  Saadanne  Aflej- 
ringer er  afsatte  af  Vand,  i  Reglen  af  Indlandsisens  Smeltevand,   foraD 


Fig.  276.   Smeltevands-Sand  og  -Grus.   Bagsværd,  Nordsjælland.   (Danm.  geol.  Unders.) 

Isranden  eller  inde  under  Isen.  De  kan  iagttages  i  Klinter,  i  Grus-  eller 
Sandgrave  og  i  Teglværksgrave,  idet  lagdelt,  stenfrit  Ler  ofte  anvendes  til 
Teglværksbrug.  Det  er  Smeltevandssand,  som  danner  de  jydske  Hedeflader. 

I  lang  Tid  antog  man,  at  der  kun  har  været  een  Istid,  men  efterhaan- 
den  gjorde  man  en  Del  Iagttagelser,  som  tyder  paa,  at  der  mindst  bar 
været  to,  muligvis  endog  flere  Istider.  Saadanne  Iagttagelser  er  ogsaa 
gjorte  i  Danmark. 

Forskellige  Steder  i  det  sydlige  Jylland  mellem  Esbjerg  og  Kolding  og 

i  Fredericia-Egnen  har  man  fundet  gamle  Lag,  som  er  dannede  i  Ferskvand, 
Tørv,  Mergel  og  Diatoméjord.  De  indeholder  Planterester,  især  af  Rødgran, 
Lind,  Taks,  Avnbøg,  Kristtorn  og  af  flere  andre  Planter,  som  nu  ikke  læn- 
gere vokser  i  Europa,  saa  at  Resterne  af  denne  ejendommelige  Plante* 
verden  er  lette  at  kende  igen.  I  nogle  af  disse  Lag  har  man  ogsaa  fundet 
Rester  af  Daadyret.  Rødgranen  har  ikke  vokset  vildt  i  Danmark  efter 
Isens  endelige  Bortsmeltning  fra  Landet.  Ingen  af  de  nævnte  Planter  er 
fundne  i  vore  Moser.    Taksen  og  Avnbøgen  er  sjældne  nu,  medens  de  var 


Fig.  277.  Moræneflade  ved  Gladsaxe  i  Nærheden  af  København.   (Danm.  geol.  Unders.) 

almindelige,  da  de  omtalte  Lag  blev  dannede.  Den  Planteverden,  man  har 
fundet  Resterne  af  i  disse  Lag,  har  et  helt  andet  Præg  end  nogen  Flora, 
der  har  vokset  her  i  Landet  efter  Isens  endelige  Bortsmeltning.  Daadyret 
har  heller  ikke  levet  vildt  i  Danmark  efter  Isens  endelige  Bortsmeltning. 

I  Fredericia-Egnen  er  disse  ejendommelige  Lag  dækkede  af  Moræneler, 
deres  Underlag  er  endnu  ukendt  her;  i  Brørup  Egnen  midt  imellem  Kol^ 
ding  og  Esbjerg  findes  Moræneler  og  Smeltevandssand  blandt  de  under- 
liggende Lag,  medens  de  her  ikke  er  dækkede  af  Moræneler.  Man  kan 
heraf  drage  den  Slutning,  at  Danmark  har  været  isdækket,  inden  Fersk- 
vandslagene med  den  omtalte,  ejendommelige  Flora  blev  dannede,  og  at  i 
alt  Fald  Fredericia-Egnen    atter    har  været   isdækket,    efter  at   de   nævnte 

Lag  var  blevet  afsatte.  Danmark  maa  saaledes  have  haft  to  Istider.  Mel- 
lem disse,  i  den  saakaldte  Interglacialtid,  var  Klimaet  mindst  lige  saa 
varmt  som  i  Nutiden,  derpaa  tyder  de  omtalte  Planterester.  Endvidere 
kan  man  slutte,  at  den  sidste  Indlandsis  ikke  dækkede  saa  store  Omraader 
i  Nord-Europa  som  den  første,  idet  den  ikke  naaede  ud  over  Brørap-Egnen. 
Ganske  de  samme  Slutninger  kan  man  drage  af  en  ejendommelig  Ler- 
art, som  er  afsat  i  Havet,  og  som  forekommer  paa  Langeland,  Ærø,  AIs, 
og  Sønderjyllands  Østkyst,  ved  Ribe,  Tønder  og  i  Holland.  Den  indeholder 
Skallerne  af  en  ejendommelig  Fauna,   væsentlig  bestaaende  af  Hav-Snegle 


Fig.  278.   Bakkeland.  S  vaninge  Bjærge  ved  Faaborg.  (Danm.  geol.  Unders.) 

og  Muslinger,  dels  en  uddød  Muslingeform  og  dels  et  bestemt  Selskab  af 
sydlige  Former,  der  ikke  gaar  ind  i  Vesterhavet  eller  kun  i  dettes  sydligste 
Del,  saa  at  denne  Fauna  er  let  at  kende  igen.  Denne  Lerart  er  overlejret 
af  Moræneler  paa  Langeland,  Ærø,  Als  og  Sønderjyllands  Østkyst,  medens 
den  ved  Ribe,  Tønder  og  i  Holland  ikke  er  overlejret  af  Moræneler,  hvor- 
imod dette  findes  blandt  de  underliggende  Aflejringer  paa  disse  Steder. 

I  Istiderne  opstod,  saaledes  som  vi  har  set,  de  Aflejringer,  som  danner 
Overfladen  over  største  Delen  af  Danmark.  Vi  skal  nu  se,  hvorledes  Over- 
fladeformerne, de  danske  Landskaber,  fremkom. 

Naar  Randen  af  en  Indlandsis  i  lang  Tid  forbliver  omtrent  paa  samme 
Sted,  danner  Isen  og  dens  Smeltevand  en  bestemt  Række  af  Terrænformer. 

Langt  fra  Randen  arbejder  Isen  paa  den  Maade,  at  den  afhøvler  og  af- 
glatter sit  Underlag.  Der  opstaar  paa  den  Maade  inde  under  Isen  et  Stykke 
fra  Randen  en  svagt  bølget  Flade,  som  vi  kalder  for  en  Moræneflade. 

Hvad  Isen  har  slidt  og  høvlet  af  sit  Underlag,  fører  den  af  Sted  med 
sig  ud  imod  Randen.  Efterhaanden  som  disse  Jordmasser  nærmer  sig 
denne,  bliver  Isens  Evne  til  at  transportere  dem  mindre  og  mindre.  En 
Del  bliver  liggende  inde  under  Isen,  en  Del  føres  helt  ud  til  Randen 
og  aflejres  der.  Der  opstaar  paa  den  Maade  et  uregelmæssigt,  højt,  bakket 
Terræn,  som  vi  kalder  for  Bakkeland. 


Fig.  279.    Hedeslette.    Alheden.    (Danm.  geol.  Unders.) 


Ud  fra  Isranden  strømmer  Isens  Smeltevand.  Dette  medfører  en 
Masse  Sand  og  Grus,  som  det  snart  afsætter;  det  danner  paa  den  Maade 
efterhaanden  en  jævn,  svagt  skraanende  Sandflade,  som  vi  kalder  for  en 
Hedeslette. 

De  tre  Landskabstyper,  Moræneflade,  Bakkeland  og  Hedeslette,  hører 
altsaa  sammen  i  Henseende  til  deres  Oprindelse.  De  gentager  sig  i  større 
eller  mindre  Grad  i  næsten  alle  Landets  Egne.  Da  Isen  smeltede  bort, 
foregik  Afsmeltningen  ikke  jævnt  Aar  efter  Aar.  Undertiden  kom  der  en 
Kuldeperiode,  som  standsede  Afsmeltningen,  saa  at  Isranden  i  en  Aarrække 
blev  staaende  omtrent  paa  samme  Sted;   til   andre  Tider  kom  der  varme 


Ljinde  og  Folk    I. 

Aar,  som  bevirkede,  at  Isranden  rask  trak  sig  tilbage  over  betydelige 
Strækninger.  Jo  længere  Tid  Isranden  blev  staaende  omtrent  paa  samme 
Sted,  jo  mere  fuldkomment  blev  de  tre  omtalte  Landskabsformer  udvik- 
lede, jo  raskere  Tilbagerykningen  foregik,  jo  mere  udviskede  er  de  blevne. 
Adskillige  Steder  i  Danmark  viser  Landskabsformerne,  at  Isranden 
under  Afsmeltningen  blev  staaende  i  længere  Tid  paa  vedkommende  Sted. 
Den  smukkeste  Opholdslinie  haves  i  Jylland.  Isranden  stod  paa  langs 
ned  gennem  Jylland.  Foran  den  dannedes  de  store  Hedesletter;  inde  un- 
der  Isen   tæt   ved  Randen   opstod   Bakkelandet,   som  danner  den  jydske 


Fig.  280.    Langsøen  Hald  Sø  ved  Viborg.    (Danm.  geol.  Unders.) 

Højderyg,  medens  længere  borte  fra  Randen  Morænefladerne  ved  den  jydske 
Østkyst  udformedes. 

Dalene,  gennem  hvilke  vore  Aaer  strømmer,  er  mange  Steder  meget 
store.  Gudenaaens  Dal  er  saaledes  paa  lange  Strækninger  over  60  M.  dyb 
og  2  Km.  bred.  Dalene  er  aabenbart  »for  store«  til  de  nuværende  Aaer 
og  maa  være  opstaaede  paa  en  Tid,  da  disse  førte  langt  mere  Vand  end 
nu.  Dette  fandt  Sted  under  Istiderne,  da  Aaerne  skulde  bortføre  alt  Smelte- 
vandet fra  Indlandsisene.    Da  blev  Dalene  dannede  uden  for  Isranden. 

En  særlig  Slags  Dale  er  Fjorddalene.  De  udmærker  sig  ved  at 
have  ujævn  Bund.     Er   de   dækkede  af  Havet,   danner  de  lange,  smalle, 

dybe  Fjorde;  ligger  de  højere,  findes  der  ofte  i  dem  langstrakte  Søer, 
Langsøer,  hvis  Bund  kan  ligge  dybt  under  Havets  Overflade.  De  største 
Fjorddale  kan  følges  fra  Kattegat  til  de  jydske  Hedesletters  Østgrænse. 
Fjorddalene  blev  benyttede  af  det  Smeltevand,  som  strømmede  af  Sted 
inde  under  Isen,  og  som,  da  det  kom  uden  for  Isranden,  afsatte  tiede- 
sletterne.  Da  dette  Smelte- 
vand løb  i  Istunneler, 
kunde  det  løbe  op  ad  over 
Bakkelandet  ligesom  Vand 
i  et  Vandrør.  Om  Fjord- 
dalene fra  først  af  er  dan- 
nede af  Smeltevandsflo- 
derne inde  under  Isen, 
eller  om  de  muligvis  er 
Rester  af  interglaciale  Dal- 
systemer, vides  ikke.  Ef- 
terhaanden  som  Isen  smel- 
tede bort,  skete  der  bety- 
delige Forandringer  med 
Dalsystemerne,  idet  Smel- 
tevandet hyppig  fik  nye 
Afløbsveje. 

Ved  Slutningen  af  den 
sidste  Istid  laa  Danmark 
i  det  væsentlige  færdig- 
dannet.  Bakkeland  og  Fla- 
der, Sletter  og  Dale  havde  i  Hovedtrækkene  de  Former,  vi  ser  den  Dag 
i  Dag.  Søer  og  Aaer  fandtes  som  nu.  Kun  var  Fordelingen  af  Hav  og 
Land  anderledes  end  i  Nutiden,  idet  den  skandinaviske  Halvø  med  Fin- 
land og  de  nordlige  Dele  af  Danmark  laa  lavere  end  nu.  De  midterste 
Dele  var  sænkede  mest  og  laa  over  250  M.  lavere  end  nu;  Sænkningen 
aftog  mod  Randene;  Vendsyssel  laa  indtil  50  M.,  Nordsjælland  indtil  10  M. 

42* 


Jul- 


Vig.  281, 
Geografisk 
Skitse  efter 

De  Geer. 


Punkterede  Linier  forbinder  de  Punkter,  som  laa  250,  200, 
150,  50,  O  M.  lavere  end  nu. 

Fig.  282.    Ishavsmasl ingen  (Yoldia  arctica), 
lidt  forstørret.    (Efter  Nordenski61d.) 


lavere  end  nu.  De  Punkter,  der  havde 
samme  Højde  som  nu,  laa  i  Danmark 
omtrent  paa  en  Linie  fra  Køge  til  Løg- 
stør; Sydvest  for  denne  laa  Danmark 
højere  end  nu.  Jylland  var  over  de 
danske  Øer  landfast  med  Syd-Sverrig. 
Østersøen  stod  i  Forbindelse  med  Ska- 
gerak tværs  over  Sverrig  igennem  »det 
svenske  Ishavssundc,  hvoraf  Venem, 
Vettern  og  Målarn  er  Rester,  og  desuden  med  det  hvide  Hav  over  Ladoga 
og  Onega.  Dette  Tidsrum  kaldes  Ishavstiden,  da  det  var  et  Ishav,  der 
den  Gang  beskyllede  vore  Kyster.  Adskillige  Dele  af  den  daværende  Hav- 
bund er  nu  tørlagte,  for 
Eks.  i  Vendsyssel,  hvor 
der  findes  store,  flade 
Strækninger  med  Ishavs- 
Ler  og  -Sand.  I  Ishavsle- 
ret  findes  Skaller  af  Ishavs- 
muslingen  (Yoldia  arctica) 
og  andre,  som  viser,  at 
Naturforholdene  i  vore  Ha- 
ve dengang  var  som  ved 
Spitsbergen  nu. 

Endnu  medens  Kli- 
maet var  arktisk,  foregik 
der  en  Hævning  af  den 
skandinaviske  Halvø,  hvor- 
ved det  svenske  Ishavs- 
sund  og  Sundet  ved  Fin- 
land efterhaanden  tørlag- 
des, saa  at  Østersøen  blev 

<ifo«^o<k»..Af  IV.«  ij«,,»*  ^^  P^«         Punkterede  Linier  forbinder  de  Punkter,  som  laa  200, 150, 
afspærret  fra  Havet  og  for-  joo,  50,  o  M.  lavere  og  25  M.  høje;^  end  nu. 

vandlet  til  en  stor  Ferskvandssø.  Østersøen  skaffede  sig  nyt  Afløb  gen- 
nem Floder,  der  løb  i  Dalstrøg,  hvor  nu  Øresund,  Store  Bælt  og  Lille  Bælt 
findes.  Danmark  var  dengang  mere  hævet  end  nu.  Jo  sydligere  man 
kom,  desto  højere  laa  Landet,  de  sydligste  Egne  endog  25  M.  og  det  nord- 
ligste Tyskland  30  M.  højere  end  nu.  Vidnesbyrd  om  den  daværende  højere 
Beliggenhed  af  Landet  og 
om,  at  betydelige  Dele  af 
de  danske  Farvande  var 
tørlagte,  haves  i  gamle 
Aaløb,  der  kan  spores  i 
den  nuværende  Havbund, 
og  i  talrige  undersøiske 
Træstubbe  og  Tørvemoser. 
Dette  Tidsrum  kaldes  0- 
stersøens  Indsø-Tid. 
Det  var  af  lang  Varighed, 
idet  Klimaet  var  blevet 
lige  saa  mildt  som  i  Nuti- 
den, inden  det  ophørte. 

Der  paafulgte  nu  en 
Sænkning  af  Nord-Tysk- 
land, Danmark  og  den 
skandinaviske  Halvø;  den 
bevirkede  bl.  a.,  at  de  Dele 
af  Danmark,  der  ligger 
NØ.  for  en  Linie  fra  Fal- 

Punkterede  Linier  forbinder  de  Panlcter,  som  laa  75,  50, 
25«  O  M.  lavere  end  nu. 


ster  til  Nissum  Fjord,  kom  til  at  ligge  lavere  end  nu,  f.  Eks.  Vendsyssel 
16  M.  og  Nordsjælland  omtrent  8  M.,  medens  den  midterste  Del  af  den 
skandinaviske  Halvø  var  over  75  M.  lavere  end  nu.  Havet  brød  ind  gen- 
nem de  gamle  Floddale  i  Øresund,  Store  Bælt  og  Lille  Bælt,  og  Østersøen 
blev  atter  til  et  Indbav.  Dette  skete  under  den  danske  Stenalder,  og  man 
har  derfor  kaldt  denne  Sænkning  for  Stenaldersænkningen. 

Stenaldersænkningen  standsede  omsider  paa  den  skandinaviske  Halvø 
og  i  de  Dele  af  Danmark,  som  ligger  NØ.  for  Linien  fra  Falster  til  Nis- 
sum Fjord,  og  afløstes  af  Nutidshævningen,  der  efterhaanden  bragte 
dem  op  paa  deres  nuværende  Højde,  hvorimod  Sænkningen  vistnok  fort- 
satte sig  langt  ned  i  Tiden  i  de  Dele  af  Danmark  og  Tyskland,  der  ligger 
SV.  for  den  nævnte  Linie.  Den  har  maaske  været  medvirkende  til  de 
store  Tab  af  Land,  der  har  fundet  Sted  i  den  historiske  Tid  paa  Sønder- 


Fig.  285.  De  t  fordums  Stenalder-Sund  mellem  Hanstholmen  og  HJardemaalseen. 

(Danm.  geol.  Unders.) 


Jyllands  og  de  sydligere  liggende  Vesterhavskyster,  og  det  skyldes  denne 
Sænkning,  at  Danmark  i  saa  stor  Udstrækning  bestaar  af  Øer,  idet  Lande, 
som  sænker  sig,  har  Tendens  til  at  blive  opløste  i  Øer. 

De  Aflejringer,  som  har  dannet  sig  i  Søer  og  Moser,   viser  os  ved  de 

12  3  4  Rester  af  Planter  og  Dyr,  som  de  indeholder,  i 

Km      hvilken  Rækkefølge  Indvandringen  af  Planterne 

og  Dyrene    er   foregaaet.     Nederst  finder  man 

ofte  Ler  med  arktiske  Planter;   over  dette  kom- 

Fig.  286.  Blade  af  arktiske  Plan-    nier  et  Gytjelag  Og  derpaa  Tørv.  Gytjen  og  den 

ter;  nat.  Størr.  1  Rypelyng  (Dry-  ,       .      ,-,  .     ,   b     i  «         w^  -.    -. 

as  octopetaia),  2  Polarpil  (Saiix    nederste  Tørv   indeholder   Rester   af  Bævreasp, 

polaris),  3  Dværgbirk  (Betulana-     ^j^jj.    ^g    py       j    j^t    ^^^^^    Tørvelag    kommer 

na),  4  Netaaret  Pil  (Salix  reticu- 

lata).  (Efter  N.  V.  Ussing.)        Fyrren  til ;   der  findes  Kogler,  Naale,  Grene  og 

mægtige  Stammer,  som  viser,  at  vi  her  har  Levningerne  af  Landets  første 
Storskov.  I  det  følgende  Lag,  der  plejer  at  være  det  betydeligste,  forsvin- 
der i  Reglen  Fyrren  og  erstattes  af  Egen ; 
Hassel  findes  ogsaa.   Endelig  i  det  øverste 


Fig.  287.    Hensdyrtak  og  Elsdyrtak  fra  Allerød  Teglværk.    (Efter  Hartz.) 


Fig.  288.    tirokse  (Bos  taurus  uras).    Efter  en  Skitse  af  Griffith,  tegnet  efter  et 
Maleri  fra  det  16de  Aarhundrede,  fundet  i  Augsburg. 

Lag  findes  Rester  af  de  Træer,  der  nu  vokser  paa  og  ved  Mosen,  El  og  Bøg. 

Af  Dyreformerne  var  Rensdyret  et  af  dem,  der  først  kom  her  til  Landet. 

Takker  af  det  er  hyppige  i  Lerlagene  med  de  arktiske  Planter;   i  Tørven 

findes  de  meget  sjældent  og  kun  i  de  nederste  Lag.    Elsdyret  indvandrede 

i  Bævreasp-Tiden,  Uroksen,  Bjørnen^  Uluen,  Bæveren  og  Tjuren  i  Fyrre-Tiden, 
og  med  Løvskoven  kom  Kronhjorten,  Raadgret  og  Vildsvinet.  Mennesket  ind- 
vandrede i  Fyrre-Tiden. 

De  væsentligste  Forandringer,  der  er  sket  i  Danmarks  geografiske  For- 
hold efter  sidste  Istid,  skyldes,  som  vi  har  set,  de  omtalte  Hævninger  og 
Sænkninger.  Mindre  Forandringer  er  foregaaet  og  foregaar  den  Dag  i  Dag 
ved,  at  Havet  nogle  Steder  skyller  Landet  bort  paa  Kysterne  og  andre  Ste- 
der afsætter  nyt  Land,  og  ved  at  Søer  og  Kær  gror  til  og  tørres  ud. 


Fig.  289.  Klitter  paa  Vestkysten  af  Fanø,  Nord  for  Badehotellerne.  I  Midten  ogtil  ven- 
stre ses  >hvidec  Klitter  under  Dannelse  med  spredt  Bevoksning  af  Klittag.  Forskellen  paa 
Læsiden  og  Luvartsiden  fremtræder  tydeligt  i  Forgrunden.  Til  venstre  for  Klitterne  ses  den 
brede,  hvide  Forstrand,  hvorpaa  Sandet  sættes  op  med  Højvande  og  ved  Lavvande  tørres  af 
Solen  og  blæses  op  i  Klitterne;  (der  gaar  to  Mænd  paa  Forstranden).  I  Baggrunden  ses 
Skallingen.  Til  højre  paa  Billedet  findes  gamle,  bevoksede  Klitter  med  Vindbrud.  (Danm. 

geol.  Unders.) 

Noget  større  Forandringer  skyldes  Sandflugten,  der  i  Tidens  Løb  bar 
dækket  omtrent  500  Kvadratkilometer  af  Jyllands  Vestkyst  med  Klitter. 
Den  synes  at  bave  været  stærkest  i  det  16de  og  17de  Aarbundrede;  i  det 
18de  og  særlig  i  det  19de  Aarbundrede  er  den  efterbaanden  bleven  dæmpet. 

I. 

DEN  græske  Mytologi  lod  Afrodite  fødes  af  Havet.  Den  moderne  Geo- 
logi lader  Danmark  blive  til  paa  samme  Maade  —  i  hvert  Fald  den 
Del  af  Landet,  der  danner  dets  Grundvold^  Kridtet  og  Kalken. 

At  Danmark  er  »havbaarenc,  er  da  ikke  blot  en  poetisk  klingende 
Frase;  det  er  en  geologisk  Kendsgerning.  —  Først  sent  dækkede  Isen  Lan- 
dets Grund  med  alt  det  løse,  forvitrede  Morænegrus,  Sand  og  Ler,  der 
førtes  hid  fra  Norges,  Sverrigs  og  Finlands  Fjelde;  Tilblivelsen  skete  i  Ha- 
vet.   Dette  er  Danmarks  Moderskød, som  det  er  Afrodites. 

Havet  har  imidlertid  ikke  alene  lagt  Danmarks  Grund;  det  har  været, 
og  er  endnu,  i  høj  Grad  bestemmende  for  dets  Form.  Medens  Danmarks 
Overflade  i  det  hele  og  store  er  et  Resultat  af  Isens  Virkninger,  er  dets 
Omrids  tegnet  af  Havets  Bølger  og  Strøm  langs  Kystens  løse,  let  flytbare 
Jordmasser.  Undertiden  har  Havet  tegnet  med  faste,  rolige  Linier,  som 
langs  Vestjyllands  350  Km.  lange  »Jernkyst«,  hvor  Vestenstormenes  Bræn- 
ding og  Vandets  Strømsætning  gennem  Aartusinder  har  virket  afglat- 
tende og  udjævnende,  —  bortfilende  de  fremspringende  Tunger  og  Pynter, 
udfyldende  eller  inddæmmende  Bugter  og  Fjorde.  Oftest  har  dog  Havet 
tegnet  Konturerne  med  lunefulde  Snørkler  og  Sving,  som  langs  Jyllands 
Østkyst  og  Øerne,  hvor  de  fremherskende  vestlige  Vinde  ikke  kunde  sætte 

ind  mod  Kysten,  og  hvor  denne  derfor  i  langt  højere  Grad  har  »Tilfæl- 
dighedens« urolige  Præg. 

Naar  Kærlighed  til  Havet  er  dybt  indgroet  i  den  danske  Folkekarak- 
ter, da  er  det  naturligvis  ikke,  fordi  Havet  i  jordhistorisk  Forstand  er 
Danmarks  Moder  —  saa  dybt  bunder  en  Folkekarakter  jo  ikke  — ,  men 
det  er,  fordi  Landet  ved  Indhave,  Sunde  og  Bælter,  Fjorde  og  Vige,  er 
saa  splittet  i  Øer,  Halvøer  og  Næs,  at  Synet  af  Hav  eller  i  hvert  Fald  af 
Saltvand  —  hvormed  Bevidstheden  om  aabent  Hav  forbindes  —  er  saa 
hyppigt,  at  største  Delen  af  Befolkningen  fra  Barnsben  er  fortrolig  dermed 
og  savner  det,  naar  Forholdene  bevirker,  at  der  bliver  lange  Tidsrum 
mellem  Gensynet.  Selv  den  skønneste,  skovomkransede  Ferskvandssø  er 
ikke  det  for  vort  Sind  som  blot  en  Vig  af  en  Fjord.  Indsøen  er  lukket 
og  begrænset;  men  Fjorden  er  —  om  vi  end  kun  ser  dens  inderste  Del 
—  Vejen  ud  til  selve  Verdenshavet,  fører  uvilkaarlig  Fantasien  paa  Lang- 
fart og  udvider  vor  Horisont. 

Havbaaret,   havformet   og  havomslynget  er  da  Danmark.    Kiin 

paa  en  Strækning  af  90  Kilometer  —  i  lige  Linie  endda  blot  60  Km.  — 
er  det  landforbundet  med  Europas  Fastland.  Alt  det  øvrige  er  indrammet 
af  Saltvand,  der  tilmed  gennemkrydser  Landet  saa  stærkt,  at  Kystlængden 
bliver  paafaldende  stor  i  Forhold  til  Fladeindholdet  og  udgør  omtrent  en 
Mil  for  hver  Kvadratmil  —  tilsammen  ca.  4000  Km.  En  0  af  samme 
Størrelse  som  Danmark,  men  af  Form  som  en  ligesidet  Firkant  vilde  kan 
have  Ve  ^^  ^^^  danske  Kystlinies  Udstrækning. 

Karakteristisk  for  Fordelingen  af  Land  og  Hav  er  imidlertid  ogsaa  de 
ringe  Højder  og  Dybder,  der  hersker  begge  Steder,  saa  at.  selv  en  ubetyde- 
lig geologisk  Forskydning  vilde  revolutionere  de  geografiske  Forhold.  En 
100  Meters  Sænkning  vilde  begrave  97  pCt.  af  Danmark  under  Bølgerne, 
saa  at  kun  3  pCt.  stod  tilbage  som  smaa,  spredte  Øer  og  Holme;  medens 
en  Hævning  af  60  Meter  vilde  tørlægge  Øresund,  Bælterne  og  den  aller- 
største Del  af  Kattegat,  saa  at  man  fra  hele  den  Del  af  Jylland,  der  ligger 
Syd  for  LimQorden,  kunde  gaa  tørskoet  over  til  Sverrig;  og  mod  Vest  vilde 
den  jydske  Halvø  brede  sig  langt  ud.    Ja,   selv  en  Hævning  paa  blot  15 

Meter  vilde  bevirke  store  Landud videiser  —  fremfor  alt  i  Farvandet  inden 
for  Skagen. 

Det  er  de  ringe  Dybder  og  de  mange  Grunde,  Rev  og  Revler,  der  gør 
de  danske  Have  ret  vanskelige  for  Sejladsen  og  nødvendiggør  vidtstrakt 
Anvendelse  af  Fyrtaarne  og  Sømærker.    En  iøjnefaldende  Modsætning  gør 


Fig.  290.    Hvor  Havene  mødes  (Skagens  Gren). 

sig  imidlertid  gældende  mellem  Farvandenes  Sejlbarhed  uden  for  og  inden 
for  Skagen. 

Vesterhavet  eller  Nordsøen  er  for  saa  vidt  gunstigst  for  Sejladsen,  som 
det  paa  Grund  af  sin  mere  oceaniske,  aabne  Natur  med  gennemgaaende 
betydeligere  Dybde  og  større  Saltholdighed  end  de  Øst  for  Jylland  liggende 
Indhave  aldrig  fryser  til.  Selv  paa  de  store  Sandbanker  og  rige  Fiske- 
grunde ude  i  Vesterhavet  —  Doggerbanken,  Store  og  Lille  Fiskebanke  — 
er  der  temmelig  dybt  (ca.  15  M.).    Det  er  Kysten,   der   gør  Vesterhavet   til 

det  berygtede  Farvand,  det  er.  Den  lange  jydske  Vestkyst  har  fra  Blaa- 
vandshuk  til  Skagens  »Grent  ikke  een  virkelig  Havn  —  endnu;  Sandvan- 
dring spærrer  mere  eller  mindre  af  for  de  faa  Fjorde,  der  kunde  give  Læ, 
og  langs  den  golde  Klitstrand  strækker  sig  to-tre  Sandrevler,  hvoraf  den 
inderste  kun  har  een  til  to  Meter  Vand  over  sig,  den  midterste  højst  fire 
Meter,  medens  der  over  den  yderste  Revle,  —  ca.  tusind  Meter  fra  Kysten 

—  findes  højst  seks  Meter  Vand.  Faresignalstationer,  Fyrtaame  og  Red- 
ningsstationer, forbundne  med  hverandre  ved  Telegraf  og  Telefon,  staar 
derfor  som  en  advarende  Forpostrække  langs  den  ugæstfri  Vestkyst,  hvor 

—  trods  alt  —  Strøm  og  Storm  i  Taage  og  usigtbart  Vejr  mellem  Aar  og 
Dag  driver  mangt  et  Fartøj  ind  i  de  hvide  Brændingskæders  fraadende 
Favn,  hvor  det  hugger  mod  Revlen,  knuses  og  splintres  til  Vragtømmer. 

Farvandene  inden  for  Skagen  forholder  sig  ganske  anderledes.  Grunde, 
Rev,  Sandbanker  og  Øer  deler  dem  i  snoede  Løb  og  Render,  som  i  alt 
Fald  større  Skibe  maa  følge  med  nøje  Agtpaagivenhed,  og  som  uregelmæs- 
sige, heftige  Strøm-  og  Vindforhold  —  og  om  Vinteren  Masser  af  Drivis  — 
gør  det  svært  nok  at  klare.  Til  Gengæld  er  det  her  Kysten  —  en  smilende, 
frodig  Kyst  — ,  der  er  den  gæstfri  Beskytter.  Dens  talrige  Fjorde,  Bugter 
og  Vige  afspærres  kun  undtagelsesvis  af  Tanger  og  Barrer,  og  den  danner 
derfor  en  Mængde  naturlige  Havne,  som  det  har  været  let  og  billigt  at 
gøre  til  Midtpunkter  for  Handel  og  Skibsfart.  Fra  de  ældste  Tider  fandtes 
Hovedparten  af  Danmarks  Byer  derfor  ved  disse  Kystindskæringer,  —  og 
saaledes  blev  da  Havets  Betydning  afgørende  for  Dannelsen  af  Danmarks 
»Rygside«  og  »Forside«. 

n. 

Eet  er  fælles  for  alle  Danske,  hvad  enten  de  lever  ved  den  ene  eller 
anden  Kyst;  Havet  er  dem  saa  kært,  at  de  kun  daarlig  kan  undvære  det 

I  dansk  Digtning  og  Malerkunst  spiller  Havet  derfor  en  større  Rolle 
end  vistnok  i  noget  andet  Lands,  og  i  hvert  Tilfælde  er  der  intet  Land,  i 
hvis  Kunstproduktion  Fiskeren  har  været  og  er  en  saa  fremtrædende  Type 

som  i  Danmarks.  Allerede  Johs,  Ewald  forherligede  ham  i  »Fiskerne«,  og 
i  vor  Tid  har  Holger  Drachmann* s  »Lars  Kruse«,  »Paa  Sømands  Tro  og 
Love«,  »Strandby  Folk«  o.  s.  v.,  men  fremfor  alt  de  prægtige  »Sange  ved 
Havel«  skildret  Fiskerne  og  Søen  med  en  Forstaaelse  og  Stemningsrigdom, 
som  næppe  noget  andet  Lands  Digtere.  I  den  danske  Malerkunsts  Gen- 
nembrud indtager  Eckerbergs  Marinebilleder  en  fremskudt  Plads,  og  senere 
har  Melby^  C.  F.  Sørensen^  (Maleren  Holger  Drachmanns  Lærer),  Carl  Locher 
og  mange  flere  kunnet  takke  Havet  for  Inspirationer  til  deres  bedste  Arbej- 
der. Michael  Ancher  og  P.  S.  Krøyer  —  for  blot  at  nævne  et  Par  af  » Skagen- 
Skolen  «s  største  Navne  •—  har  hentet  Motiverne  til  en  straalende  Række 
Mesterværker  fra  Naturen  og  Fiskerlivet  paa  Stranden  i  »Sandets  Regioner«: 
Skagen  og  Grenen,  —  hvor  nu  Urnen  med  Støvet  af  Havets  og  Fiskernes 
store  Skjald  gemmes  i  den  yderste  hvide  Klit,  ombølget  af  tvende  Stran- 
des Brændinger, af  de  samme  Melodier,  de  samme,  brusende,  evige 

»Sange  ved  Havet«,  som  han  mere  end  nogen  anden  forstod  at  give  Tekst. 


Er  end  Folkets  medfødte  Sans  for  Havet  bleven  udviklet  gennem 
Slægtleds  Digtning  og  Malerkunst,  —  der  er  dog  herfra  et  saare  stort 
Spring  til  virkelig,  almen  Interesse  for  Havets  Opdyrkning  og  til  Forstaa- 
else af  Fiskernes  Erhverv  og  vore  Farvandes  Betingelser  for  Fiskeriets  Ud- 
vikling. 

Desværre  er  dette  Spring  langtfra  gjort.  Medens  Landbruget  længe 
har  været  og  fremdeles  er  Folkets  Kælebarn,  og  medens  der  er  den  stær- 
keste Interesse  oppe  for  at  fremme  ikke  blot  »det  store  Landbrug«,  men 
ogsaa  det  lille  Husmandsbrug,  har  Fiskeriet  i  altfor  høj  Grad  været  Natio- 
nens Stedbarn,  stillet  i  Skygge  af  sin  store  Broder.  I  et  dansk  illustreret 
Ugeblad  hed  det  nylig  ret  bidende:  »De  gule  Olietrøjer  har  været  kær- 
komne paa  Charlottenborg,  helst  arrangerede  ved  Siden  af  en  omvendt 
Baad  i  bengalsk  Solnedgang.  Men  derudover  har  vi  ikke  tilkendegivet, 
at  vi  er  en  Sønation«.  —  Der  er  kun  altfor  megen  Sandhed  heri. 

Hemed   er  ikke  sagt,  at  Fiskeriet  er  et   Erhverv,    der   ligger    stille. 

Tværtimod!  Saltvandsfiskeriet,  der  beskæftiger  17 — 18,000  Mand,  har  i  den 
sidste  Menneskealder  og  navnlig  i  de  sidste  Tiaar  gennemløbet  en  Udvik- 
ling, der  spaar  godt  for  Fremtiden.  Særlig  gælder  dette  om  Vesterhavs- 
fiskeriet  Medens  Saltvandsfiskeriets  samlede  Udbytte  fordobledes  i  Tidsrum- 
met 1897—1907,  blev  Vestkystflskeriet  over  tre  Gange  saa  stort.  Gik  vi  i 
Enkeltheder,  vilde  vi  yderligere  se,  at  de  Vesterhavsfiskere,  der  driver  sø- 
gaaende  Fiskeri  med  Motorkutter,   faar   et   langt   større  Udbytte  end  de. 


Fig.  291.     Fiskerkutterne  staar  ud. 

der  blot  driver  Kystfiskeri  med  smaa  Baade,  som  hales  op  paa  Stranden. 

Alligevel :  af  de  ca.  200  Millioner  Kroner,  der  aarlig  indvindes  i  Vester- 
havet af  de  omgivende  Landes  Fiskere,  er  Danmark  —  trods  Jyllands 
udstrakte  Vestkyst  og  trods  det  søgaaendes  Fiskeris  raske  Fremgang  — 
endnu  kun  naaet  til  at  hjembringe  lå  l^j^pCt!  Her  er  et  Misforhold,  der 
kun  altfor  tydeligt  viser,  at  Nationens  Interesse  for  at  erobre  Havet  og  ad- 
vinde dets  Rigdomme  endnu  langtfra  er  fuldt  vaagen. 

Hvis  saa  var,  vilde  Danmark  forlængst  have  haft  en  central  Vestkyst- 
havn  til  Støtte  for  et  indbringende  søgaaende  Fiskeri  med  store  Dæksfar- 
tøjer.      En    sagkyndig   skriver   herom    i   »Dansk    Fiskeritidende  €    (Januar 

1909):  ».  . . .  Naar  vore  Vestkystfiskere  i  Løbet  af  de  sidste  10  Aar  har 
bragt  Fangsten  op  fra  765,982  Kr.  til  2,428,379  Kr.,  —  har  forøget  deres 
Fiskeflaade  saaledes,  at  Esbjerg  Fiskerihavn  nu  for  anden  Gang  nødvendigvis 
maa  udvides  —  og  har  taget  Skagenshavnen  saa  stærkt  i  Brug,  at  den  næsten 
allerede  er  for  lille,  saa  forekommer  det  mig,  at  Fiskerne  tilstrækkeligt 
har  bevist,  at  det  ikke  er  deres  Skyld  eller  Mangel  paa  Virksomhedstrang 
og  Dygtighed,  naar  vi  endnu  maa  nøjes  med  ca.  1  å  1  Vs  pCt.  af  de  ca. 
200  Millioner  Kroner,  der  aarlig  indvindes  af  Nabolandenes  Fiskere  i  Nord- 
søen. Det  tør  vel  derfor  siges,  at  intet  andet  Erhverv  i  Landet  for  Tiden 
byder  saa  store  Udviklingsmuligheder  som  det  søgaaende  Fiskeri,  og  at 
der  derfor  —  nationaløkonomisk  set  —  ikke  findes  nogen  mere  paatræn- 
gende Opgave  end  Bygningen  af  en  centralt  beliggende  Vestkysthavn,  der 
ikke  alene  vil  skabe  Betingelsen  for  tusinde  nye,  sunde  og  selvstændige 
Hjem,  men  tillige  vil  komme  hele  det  søgaaende  Fiskeri  til  Nytte  derved, 
at  den  for  Kutter- Fiskerne  i  Esbjerg,  Skagen,  Frederikshavn,  Grenaa  og 
andre  Pladser  vil  blive  benyttet  som  Basis  for  mange  forskellige  Fiskerier«. 

Intet  Spørgsmaal  er  af  større  Betydning  for  det  danske  Fiskeris  Frem- 
gang end  Vestkgsthavnespørgsmaalety  som  kun  altfor  længe  har  ligget  uløst, 
men  nu  atter  er  brændende. 

Naar  Saltvandsfiskeriet   viser  saa  stor  Fremgang   som  antydet, 

er  Aarsagen  dertil  dels  forbedrede,  stærkere  fiskende  Redskaber,  dels  — 
og  fremfor  alt  —  Nutidens  vidtstrakte  Anvendelse  af  Motorkraft  til  Fiskeri 
(paa  hvilket  Omraade  danske  Fabrikanter  og  Fiskere  har  været  Foregangs- 
mænd). Ikke  for  intet  er  den  nuværende  Periode  i  Fiskeriet  bleven  kaldt 
»Motorernes  Tidsalder«.  Kun  ved  Hjælp  af  dem  har  danske  Fiskere  kunnet 
begynde  at  drive  det  søgaaende  Fiskeri,  der  er  Nu-  og  Fremtidens  Løsning. 

I  Forbindelse  hermed  og  som  en  nødvendig  Betingelse  for  i  det  hele 
at  kunne  fiske  med  større  Fartøjer  har  delvis  forbedrede  Havneforhold 
(Skagenshavnen,  Læmolen  ved  Vorupør,  Uddybningen  af  Thyborøn  Kanal, 
Esbjerg  Havns  gentagne  Udvidelser,  Bornholms  fortrinlige  Klippehavne 
o.  s.  V.)  samt  talrige  nye  Jernbaner  og  Telefonforbindelser  bidraget  til  at 
lette  Afsætningsforholdene,    For  Tiden  arbejdes  der  fra  Fiskernes  Side  paa 

at  lede  Afsætningen  ind  paa  nye  Spor  —  forkorte  Vejen  mellem  Producent 
og  Forbruger  ved  direkte  Salg;  Andelsbevægelsen^  der  har  spillet  saa  stor 
en  Rolle  for  vort  Landbrug,  er  begyndt  at  trænge  igennem  i  Fiskerbefolk- 
ningen. Ogsaa  Produkternes  Tilvirkning  lægger  i  højere  Grad  end  hidtil 
Beslag  paa  Interessen.  Hidtil  var  jo  de  bornholmske  røgede  Sild  Danmarks 
mest  bekendte  Bidrag  til  Fiskeindustrien,  hvorimod  de  >Kielersprott«y  hvor- 
med vi  delikaterer  os,  endnu  kun  altfor  hyppig  er  dansk  Raaprodukt,  som 
først  sendes  til  Tyskland  for  derefter  at  vende  tilbage  —  »made  in  Ger- 
many«  og  betydelig  fordyret  I 

Foruden  de  materielle  Forbedringer,  der  betinger  Saltvandsfiskeriets 
stærke  Udvikling  i  den  sidste  Tid,  maa  ogsaa  omtales  som  Aarsager  en 
Række  Foranstaltninger  af  en  anden  Natur,  der  rummer  rige  Muligheder 
for  yderligere  Fremgang. 

I  første  Række  bør  her  anføres  den  nye  Lov  om  Saltvandsfiskeri  af 
1907,  hvis  lettede  Adgang  for  Fiskerne  til  selVy  gennem  Oprettelsen  af  lo- 
kale Vedtægter,  at  kunne  ordne  Fiskeriet  efter  de  stedlige  Forhold,  og 
hvis  delvise  Ophævelse  af  de  gamle  Privilegier  paa  Aalegaardsretten  vil 
kunne  faa  vidtrækkende  Betydning  for  et  frit  Fiskeri. 

Den  samme  Aar  afsluttede  Konvention  med  Sverrig  om  et  fælles  Mind- 
stemaal,  hvorefter  Rødspætter  ikke  maa  ilandbringes  eller  forhandles,  be- 
tegner et  vigtigt  Skridt  frem  mod  det  Maal  at  forbedre  den  værdifulde 
Rødspættebestand  i  dette  stærkt  befiskede  Farvand. 

Hermed  kommer  vi  til  en  Faktor  af  stor  Betydning  for  Nutidens 

~  og  sikkert  endnu  mere  for  Fremtidens  —  Udnyttelse  af  Havet,  nemlig 
de  videnskabelige  Fiskeriundersøgelser,  der  gennem  Iagttagelser  over  Fiske- 
nes Livsforhold  søger  at  lede  Fiskeriet  ind  paa  et  stedse  mere  rationelt 
Spor. 

III. 

Til  Forst aaelse  af  disse  Undersøgelsers  Udvikling  vil  det  være  nød- 
vendigt ganske  kort  at  omtale  deres  Forhistorie. 

De  store  Dybhavsforskninger,    der  indledes   med  den  engelske  >Chal 

lenger  Ekspedition  c  i  Begyndelsen  af  HalvQerdserne  og  fortsattes  Aar- 
hundredet  ud  af  saa  godt  som  alle  civiliserede  Stater,  bidrog  stærkt  til  at 
øge  Interessen  for  Havets  Biologi,  og  denne  Interesse  gav  sig  praktiske 
Udslag  i  Oprettelse  af  biologiske  Stationer  med  Akvarier  og  Laboratorier, 
hvori  man  grundig  kunde  udforske  Havdyrenes  Liv. 

Mange   af  disse  biologiske  Stationer   blev   efterhaanden   faste  Støtte- 


iamss^j—  "  -  a^«*  "^^"^.^i 


Pig.  292.     De  danske  Havundersøgelsers  Damper  »Thore 


punkter  for  et  indgaaende  Studium  af  Havets  Dyreliv,  ikke  alene  af  viden- 
skabelig Forskertrang,  men  tillige  i  praktisk  Fiskeriøjemed,  Dette  blev  saa- 
ledes  Tilfældet  med  Den  danske  biologiske  Station^  der  oprettedes  1889 — 90. 
For  Nord-  og  Mellemeuropas  Vedkommende  var  det  navnlig  de  til 
Vesterhavet,  Kattegat  og  Østersøen  grænsende  Stater,  som  drev  praktisk- 
videnskabelig Fiskeriundersøgelser;  men  efterhaanden  blev  det  disse  Landes 
Biologer  og  Fiskeriinteresserede  mere  og  mere  klart,  at  der  maatte  et  Sam- 
arbejde til,  hvis  der  skulde  opnaas  Resultater  af  almengyldigt  Værd.  Nød- 
vendigheden  heraf  vil   let   forstaas.      En    Landbrugsstation    kan   paa    sit 


Land«  o«  Folk.    I. 

Omraade  arbejde  uafhængig  af  Nabolandenes  Stationer,  idet  den  kan  for- 
følge sine  Iagttagelser  og  Forsøg  paa  selve  Stedet;  men  i  Havet,  hvor  »alt 
flydere,  hvor  en  Mængde  Organismers  Vandringer  og  Udbredelse  er  af- 
hængig af  Strøm  og  Vind,  dér  er  Livet  udsat  for  langt  større  Svingninger 
og  Forskydninger,  Arbejdsfeltet  udvides,  og  nationale  Grænser  kendes  ikke. 
Havet  er  internationalt,  —  og  Havundersøgelserne  maatte  derfor  sprænge 
de  snævre  Rammer  og  blive  internationale. 

Paa  et  Møde  i  København  den  22.  Juli  1902  traadte  Institutionen  De 
internationale  Havundersøgelser  fra  Papiret  ud  i  Virkeligheden.  Her  enedes 
Udsendinge  fra  de  paagældende  Stater  om  et  videnskabeligt  Samarbejde, 
hvis  Hovedformaal  skulde  være  at  føre  Fiskeriet  ind  paa  et  rationelt,  bio- 
logisk Grundlag,  —  ligesom  allerede  Landbruget  gennem  talrige  videnska- 
belige Undersøgelser  og  Forsøg  har  faaet  rationel,  naturvidenskabelig  Grund 
at  bygge  paa. 

Trods  sin  Lidenhed  har  Danmark  spillet  en  meget  betydelig  Rolle  i 
de  moderne  Fiskeriundersøgelser,  dels  fordi  den  danske  biologiske  Station 
allerede  havde  gjort  et  stort  og  vigtigt  Forarbejde,  hvorpaa  man  byggede 
videre,  dels  paa  Grund  af  Danmarks  centrale  Beliggenhed  og  nationale  In- 
teresser i  de  fleste  af  Institutionen  undersøgte  Farvande:  Østersøen,  Katte- 
gat, Vesterhavet  og  Nordhavet  omkring  Færøerne  og  Island.  Ganske  na- 
turligt blev  København  derfor  valgt  til  Sæde  for  Overledelsens,  »Det  per- 
manente Raadcs,  Bureau. 

IV. 

Der  var  Opgaver  nok  at  tage  fat  paa,  og  det  vilde  føre  for  vidt  at 
gaa  ind  paa  dem  alle.  Kun  nogle  faa  skal  fremdrages,  som  særlig  ved- 
rører danske  Have  og  danske  Forskere. 

Et  af  Nordsøens  værdifuldeste  Fiskerier  er  Rødspætteftskeriety  og  da  ikke 
blot  Danmark,  men  ogsaa  Tyskland,  Holland  og  fremfor  alt  England  er 
stærkt  interesseret  i  dette  Fiskeris  Opkomst,  blev  det  paa  det  omtalte  Møde 
i  København  vedtaget  at  gøre  Nordsøens  Rødspættebestand  og  dens  Livsfor- 
hold til  Genstand  for  særlige  Undersøgelser. 

En  af  Hovedvanskelighederne  ved  at  studere  Fiskenes  Livsforhold  er 
naturligvis  at  komme  til  Klarhed  over  disse  Dyrs  Vandringer.  Medens 
Trækfuglenes  Tog  kan  følges  dels  umiddelbart  med  Øjet,  dels  —  om  Nat- 
ten —  ved  deres  hyppige  Sammenstød  med  Fyrtaarnenes  blændende  Lin- 
ser, var  Fiskenes  Vandringer  længe  Genstand  for  mere  eller  mindre  løse 
Formodninger.  Nu  har  man  imidlertid  et  lige  saa  sikkert  som  let  Middel 
til  i  de  store  Træk  at  kontrollere  deres  Togter  nede  paa  Dybet,  hvor  Øjet 
ikke  naar  dem.  Man  mærker  simpelthen  indfangede  Eksemplarer  —  jo 
flere,  desto  bedre  —  af  samme  Art  og  af  forskellige  Alderstrin  med  en  num- 
mereret Ben-  eller  Metalknap,  der  fastgøres  i  Fisken  paa  en  saadan  Maade, 
at  Mærket  ikke  volder  Dyret 
noget  Men  og  ikke  hindrer 
dets  Bevægelser.  Hver  num- 
mereret Fisk  føres  til  Proto- 
kols med  samme  Nøjagtig- 
tighed  som  Numrene  i  Poli- 
tiets Forbryderregister  —  for 
øvrigt  uden  Sammenligning  I 
— ,  og  først  efter  at  Individet 
er  nøjagtig  maalt  og  vejet 
og  alle  Tal  indregistrerede,  sættes  det  igen  paa  fri  Fod  og  faar  Lov  til  at 
gaa  sin  dunkle  Vej,  —  indtil  det  en  skønne  Dag,  kortere  eller  længere 
borte  fra  »Aastedet«,  hvor  det  første  Gang  indfangedes  og  mærkedes,  paa  ny 
er  saa  uforsigtig  at  gaa  i  et  Garn.  Hvilken  Kurs  det  har  taget,  kommer 
da  for  Videnskabens  Domstol,  —  ikke  blot  hvis  det  er  en  Videnskabsmand 
paa  en  Undersøgelsesdamper,  men,  hvad  det  jo  hyppigere  er,  en  Fisker  i 
sin  Kutter,  der  haler  det  op.  Der  er  nemlig  truffet  den  praktiske  For- 
anstaltning til  Fremme  af  Sagen,  at  enhver,  der  indsender  en  fanget, 
mærket  Fisk,  eller  blot  Mærket,  tilligemed  Oplysninger  om  Fangststed, 
Størrelse,  Vægt  o.  s.  v.  til  Havundersøgelsernes  Bureau,  faar  ikke  alene 
Fisken  betalt  efter  dens  fulde  Værdi,  men  desuden  en  Ekstrapræmie  for 
Fangsten. 

43* 


Fig.  293.     En  mærket  Rødspætte. 

Det  var  den  danske  biologiske  Stations  Direktør,  Dr.  pbil.  C.  G.  Joh. 
Petersen^  der  oprindelig  benyttede  denne  Mærkningsmetode,  som  er  kommen 
til  at  spille  en  overordentlig  Rolle  i  alle  Landes  Fiskeriundersøgelser. 

Dels  ved  Hjælp  af  den,  dels  ad  anden  Vej  har  vi  nu  Klarhed  over, 
at  Nordsøens  Bestand  af  Rødspætter  fornyes  ved  Udvandring  af  unge  Rød- 
spætter fra  store  »Opfostringsgrunde«  (Englænderne  kalder  dem  »nurseries<, 


Fig.  293.    Rødspættefiskeri  med  Snurrevaad. 

Ammestuer  I),  der  strækker  sig  langs  Jyllands  Vestkyst  og  videre  langs  Tysk- 
lands og  Hollands  Kyster.  Rødspættens  spæde  Unger,  der  ligesom  Æggene 
er  pelagiske^  d.  v.  s.  omdrivende  i  Vandet,  føres  af  Strømningerne  ind  mod 
Fastlandets  Kyster  og  lave  Grunde,  hvor  de  ombytter  deres  svævende  og 
sværmende  Tilværelse  mied  et  mere  sat  Bundliv,  samtidig  med,  at  de  gen- 
nemgaar  den  velkendte  Forvandling:  bliver  stærkt  sammentrykte,  lægger 
sig  om  paa  Siden,  faar  skæv  Mund,  ensidigt  stillede  Øjne  o.  s.  v. 

Disse  smaabitte  »Fladfisk«  —  som  Rødspætter   og   andre   Flynderfisk 
populært,    men  ganske  fejlagtig  kaldes   —   findes  i  et  smalt  Kystbælte  fra 


Digitized  by 


Google 


HAVETS  BETYDNING  FOR  DANMARK  686 

Strandbredden  ud  til  15  Meters  Dybde,  men  er  især  talrige  paa  den  lave 
Strand  inden  for  3  Meters  Kurven,  hvor  deres  langsomme  Vækst  tilfulde 
viser,  at  der  er  i  høj  Grad  Overbefolkning  i  Forhold  til  Næringsmængden« 
Efterhaanden  som  de  vokser  til,  vandrer  de  herfra  længere  og  længere  ud 
efter  —  dog  kun  forholdsvis  langsomt  og  sparsomt,  saa  at  der  stadig  ved 
ny  Yngels  Tilførsel  forbliver  Overbefolkning  inde  paa  det  lavere  Vand. 

At  Fiskeriet  med  Nutidens  stærkt  fangende  Redskaber  —  især  Trawl- 
fiskeriet —  under  saadanne  Forhold  faar  Indvirkning  paa  Rødspættebe- 
standen, er  let  forstaaeligt  og  er  ogsaa  godtgjort  paa  forskellig  Maade. 
Dels  fremgaar  det  af  den  stærke  Genfangst  —  undertiden  endog  over  70 
pCt  —  af  mærkede  og  paa  ny  udsatte  Rødspætter,  dels  af  Statistikken,  der 
tydelig  viser,  at  Gennemsnitsstørrelsen  af  ilandbragte  Rødspætter  er  aftaget 
i  de  sidste  20 — 30  Aar.  Men  da  Salgsværdien  stiger  i  endnu  stærkere  For- 
hold end  Vægten,  er  det  klart,  at  Fiskeriet  maa  forringes  i  høj  Grad,  naar 
Rødspætterne  ikke  faar  Tid  til  at  opnaa  deres  fulde  Størrelse,  eller  rettere: 
den  for  Fiskeriet  og  Salget  fordelagtigste  Størrelse  og  Vægt. 

For  at  raade  Bod  paa  dette  stigende  Misforhold  mellem  Overbefolkning 
af  værdiløse  eller  lidet  værdifulde  Smaarødspætter  ved  Kyslerne  og  Mangel 
paa  store,  salgbare  Madfisk  ude  i  rum  Sø,  har  man  tænkt  sig  to  Udveje: 

Den  ene  bestaar  i  at  vedtage  internationalt  gældende  Mindstemaaly 
under  hvilke  ingen  Rødspætte  maatte  ilandbringes  eller  bydes  til  Salg.  — 
Herved  vilde  man  opnaa  en  foreløbig  Fredning  af- alle  de  saakaldte  >Un- 
dermaalsfisk«  —  eller  som  det  hedder  i  Fiskerisproget:  Undermaalernel 
— ,  indtil  disse  kunde  komme  ud  i  rum  Sø  og  naa  den  Størrelse,  hvori 
deres  Salgsværdi  er  forholdsvis  størst  og  Fangsten  af  dem  virkelig  fordel- 
agtig. Et  saadant  Mindstemaal  maatte  naturligvis  tiltrædes  af  alle  i  Nord- 
søen fiskende  Nationer;  men  hvorledes  det  skal  gennemføres  paa  en  for 
alle  Parter  tilfredsstillende  Maade,  har  man  endnu  ikke  truffet  Bestem- 
melse om. 

En  anden  Udvej  til  Ophjælp  af  dette  Fiskeri  er  England  allerede 
slaaet  ind  paa  —  foreløbig  dog  nærmest  som  et  videnskabeligt  Forsøg  — , 
idet  Rødspætter   fra   de   overbefolkede  Kystgrunde  ved  Jylland  er  ført  ud 

Og  slupne  fri  paa  den  næringsrige,  men  rødspættefattige  Doggerbank  langt 
ude  i  Nordsøen.  Gennem  de  omtalte  Mærkningsforsøg  har  det  da  vist 
sig,  at  medens  Rødspætterne  inde  paa  Opfostringsgrundene  kun  vokser 
4 — 6  Cm.  aarlig,  vokser  de  ca.  13  Cm.  aarlig,  naar  de  kommer  ud  paa 
Doggerbank!  Man  har  derfor  Lov  at  haabe,  at  hvis  en  saadan  »Udplant- 
ning« blev  foretaget  i  stor  Stil,  vilde  Nordsøen  blive  et  langt  værdifuldere 
Fiskevand,  end  det  for  Tiden  er.  —  Her  skal  straks  anføres  en  i  danske 
Farvande  allerede  foretaget  Omplantning,  som  i  høj  Grad  støtter  et  saa- 
dant  Haab. 

Forinden  maa  dog  omtales  Forholdene  i  Kattegat^  hvor  Rødspætte- 
fiskeriets Ophjælp  fra  graa  Teori  allerede  er  traadt  ud  i  livskraftig  Praksis, 
idet  Sverrig  og  Danmark  paa  Grundlag  af  videnskabelige  Fiskeriundersø- 
gelser har  sluttet  den  før  berørte  Overenskomst,  som  forbyder  Ilandbrin- 
gelse  af  Rødspætter  under  et  bestemt  Mindstemaal,  foreløbig  sat  til  25V8 
Cm.  Totallængde. 

Dels  Biologisk  Stations  grundlæggende  Forundersøgelser,  dels  den  dan- 
ske Zoolog  Dr.  A.  C,  Johansens  meget  indgaaende  Studium  af  Rødspætternes 
Vækst-  og  Aldersforhold  i  Kattegat  har  dannet  det  teoretiske  Grundlag  for 
denne  praktiske  Lovbestemmelse,  og  da  Hovedfangsten  af  Rødspætter  i 
Kattegat  foregaar  med  Redskaber  (Snurrevaad),  der  ikke  —  som  Trawlen 
ofte  gør  —  dræber  de  indhalede  »Undermaalerec,  kan  disse  udmærket 
godt  paa  ny  udsættes  igen  i  levedygtig  Stand,  saa  at  de  kan  naa  den 
Størrelse,  hvori  de  bliver  den  fordelagtigste  Handelsvare. 

Dette  indtræder  ved  fire  Aars  Alderen;  da  har  Rødspætten  i  Alminde- 
lighed den  Vægt,  hvori  den  har  størst  relativ  Salgsværdi,  d.  v.  s.  opnaar 
den  højeste  Pris  pr.  Kilo;  men  den  har  da  rigtignok  ogsaa  en  fire  Gange 
større  Værdi  end  den  tre-aarige  Redspætte.  Det  vilde  derfor  for  alle  Parter 
være  fordelagtigst  at  lade  den  blive  mindst  fire  Aar  gammel.  Rødspætte- 
bestanden  vilde  faa  bedre  Lejlighed  til  at  formere  sig;  Fiskerne  og  Fiske- 
handlerne vilde  tjene  mere,  —  og  Publikum  vilde  paa  ny  faa  at  smage  de 
berømte  store  »Frederikshavner-Rødspætter«,  som  snart  tilhører  Historien! 
Desværre  har  Forholdet  nemlig  længe  været  dette,   at   langt  største  Delen 

af  de  fra  Kattegat  »landedec  Rødspætter  var  to-  og  tre-aarige  og  kun  meget 
faa  fire  Aar  gamle.  Den  trufne  Overenskomst  mellem  Sverrig  og  Danmark 
tilsigter  at  forskyde  Fiskeriets  Tyngdepunkt  over  paa  de  ældre,  mere 
værdifulde  Aargange,  —  og  den  turde  maaske  endda  kun  betegne  Indled- 
ningen til  en  yderligere  Forhøjelse  af  Maalet,  der  tilsigter  endnu  større 
Værdiforøgelse. 

Saadanne  Skridt  maa  imidlertid  gøres  med  megen  Hensyntagen  for 
ikke  at  bringe  Forstyrrelse  og  pludseligt  Afbræk  i  Fiskeriet  Fra  Fiske- 
rens Side  mødes  Paabud  om 
Forhøjelse  af  Mindstemaal,  ud- 
videt Fredning  o.  1.  Forbudsbe- 
stemmelser af  let  forstaaelige 
Grunde  ikke  altid  med  Velvilje; 
i  Øjeblikket  synes  de  ham  jo 
nemlig  at  indskrænke  hans  Be- 
drift, og  der  skal  gaa  Tid,  inden 

han    mærker    og    overtydes    om      ^*«-  ^95.    Rødspættens  relative  Vækst  i  fire  Aar. 

(Efter  Dr.  A.  C.  Johansen). 

Fordelen. 

Med  langt  større  Sympati  end  paa  Forbud  ser  den  praktiske  Fisker 
paa  det  mere  direkte  og  positive  Middel  til  at  forbedre  Bestanden,  der 
benævnes  Om-^  Ud-  eller  Indplantning,  —  hvilken  Sprogbrug  man  nu  vil 
foretrække  som  bedst  passende  i  hvert  enkelt  foreliggende  Tilfælde. 

Paa  dette  Omraade  har  Danmark  været  Foregangsland.  Den  danske 
biologiske  Station  har  Æren  af  at  have  indledet  et  ^Agerbrug  til  Søs«,  der 
hidtil  er  uden  Sidestykke  og  giver  et  storstilet  Eksempel  paa,  at  Land- 
brugsprincipper  kan  overføres  paa  Havfiskeriet,  og  at  der  paa  Grundlag 
af  videnskabelige  Forundersøgelser  kan  drives  rationel  Fiskeavl  ikke  blot 
i  de  ferske  Vande,  men  ogsaa  i  de  salte. 

Der  sigtes  hermed  til  den  Indplantning  af  ca.  halvanden  Million  Rød- 
spætieTy  der  foretoges  i  LimQorden  i  Foraaret  1908,  er  gentaget  med  et 
endnu  større  Antal  i  1909  og  1910,  og  som  sikkert  vil  blive  fortsat  hvert 
Aar  —  om  end  maaske  efterhaanden  under  delvis  ændrede  Former. 

Denne  i  Fiskeriets  Historie  enestaaende  Indplantning  er  et  saa  smukt 
Bevis  paa  videnskabelig  Forsknings  Betydning  for  Fiskeriet  og  paa,  hvor- 
ledes de  danske  Farvande  kan  udnyttes  mere  rentabelt  og  faa  endnu  større 
Betydning  for  Landet,  end  Tilfældet  er,  at  den  fortjener  en  nærmere  Om- 
tale, —  væsentlig  paa  Grund  af  dens  Ophavsmands  og  Leders,  Dr.  C.  G, 
Joh.  Petersens  egen  Fremstilling. 

Der  lever  i  Limfjordens  vestligste  Del,  Nissum  Bredning,  utalte  Millio- 


Fig.  296.     Kort  over  Rødspætteindplantningen  i  Limgorden  1908. 
Den  punkterede  Trekant  i  Nissum  Bredning  angiver  det  Areal,  hvorfra  de  smaa  Rød- 
spætter toges  til  Indplantning  i  alle  de  øvrige  punkterede  Arealer. 

ner  smaa,  forsultede,  langsomt  voksende  Rødspætter,  som  kan  være  indtil 
5  Aar  gamle  uden  dog  at  have  Værdi  som  Menneskeføde,  fordi  der  er 
Overbefolkning,  og  fordi  der  stadig  med  Strømmen  gennem  Thyborøn 
Kanal  føres  saa  mange  Rødspætteunger  ind  fra  Vesterhavet,  at  der  umulig 
kan  blive  Mad  nok  til  de  mange  Munde.  Nissum  Bredning  er  med  andre 
Ord  en  af  de  før  omtalte  »Opfostringsgrunde«.  Da  kun  en  forsvindende 
Del  af  disse  Millioner  naar  ind  i  de  mellemste  Limfjordsbredninger,  og  da 
Rødspætten  —  som  det  har  vist  sig  —  ikke  yngler  i  Limfjorden,  er  Bestan- 
den i  de  indre  Fjorddele  langt   fattigere  end  Næringsbetingelserne.    Disse 

Bredninger  ^  Thisted,  Livø,  og  hvad  de  nn  alle  hedder,  —  er  tilmed 
ganske  overordentlig  rige  paa  Rødspættens  Yndlingsføde,  Smaamuslinger, 
saa  at  de  faa  Individer,  der  er  heldige  nok  til  at  slippe  fra  de  vestlige, 
sandede  Bredninger  gennem  de  snævre,  tangbevoksede  Sunde,  der  fører 
mod  Øst  til  de  rige  Oaser,  fedes  og  vokser  forbavsende  hurtigt.  Deres 
Vækst  er  endog  saa  rivende,  at  de  i  et  Sommerhalvaar  fra  mindre  end  en 
Haands  Størrelse  og  elendig,  værdiløs  Magerhed  kommer  til  at  veje  ca. 
Vs  Kilo  og  koste  25—30,  ja  indtil  40  Øre  pr.  Stk.  —  At  det  virkelig  er  de 
samme  »magre  Køer  c,  der  i  een  Sommer  omskabes  til  lige  saa  mange 
>fede  Køer«,  har  Biologisk  Station  paavist  ved  Mærkninger  af  Rødspætter, 
der  fra  Thyborøns  Sandørkener  førtes  til  Thisteds  og  Livøs  Bredninger. 

Fiskerne  ved  Thisted  Bredning  har  for  øvrigt  allerede  længe  vidst,  at 
der  i  denne  af  og  til  kunde  træffes  en  enkelt  stor  Rødspætte.  De  indførte 
da  store,  kønsmodne  Rødspætter  fra  Vesterhavet,  udsatte  dem  i  Brednin- 
gen og  haabede,  at  de  skulde  yngle;  —  men  da  Rødspætten  (hvad  Fi* 
skerne  jo  ikke  vidste)  lige  saa  lidt  yngler  i  Thisted  Bredning  som  andre 
Steder  i  LimQorden,  blev  Forsøgene  kun  Tab  og  spildt  Ulejlighed« 

Dr.  Petersen  lærte  imidlertid  disse  Forhold  at  kende,  studerede  dem 
nøje,  foretog  en  Række  Mærkningsforsøg  og  mindre  Indplantninger  og  flk 
omsider  fuld  og  sikker  Klarhed  over  Forholdet,  der  —  med  hans  egne  Ord 
—  er  dette,  »at  LimQorden  ikke  skal  opfattes  som  et  Ynglested  for  Rød- 
spætter, men  som  et  System  af  Damme  (i  Lighed  med  et  Anlæg  af  Karpe- 
damme), der  mod  Vest  indeholder  den  fra  Vesterhavet  indkomne  Yngel  i 
utallige  Mængder,  mange  Hundrede  pr.  Td.  Land,  og  i  sin  mellemste  Del 
repræsenterer  Vækstdamme  paa  flere  Kvadratmils  Størrelse,  hvori  Yngelen 
hvert  Foraar  indplantes  for  at  vokse  sig  stor  til  om  Efteraaret.  I  Mod- 
sætning til  Karpeavlen  har  man  altsaa  her  at  gøre  med  en  hurtig  voksende 
Fisk,  —  og  Yngelen  leveres  af  Vesterhavet.  Udgifterne  bestaar  kun  i  Ud- 
gifter til  Flytning  af  Yngelen,  og  den  bliver  nu  udført  for  ca.  1  Øre  pr. 
Stk.  Yngel  saa  stor  som  en  Haand  fanges  i  Vaad,  tages  om  Bord  i  Kvaser, 
der  sejler  den  levende  Yngel  i  deres  Vandbeholdere  til  de  forskellige  Ind- 
plantningssteder  i  den  indre  Fjord«. 

I  mindre  Stil  foretoges  genDem  en  Aarække  Indplantninger,  hyorved 
der  —  skønt  Fredning  Sommeren  igennem  dengang  ikke  var  paabadt  — 
blev  tjent  20—40,000  Kroner  aarlig,  og  derved  fik  saa vel  Fiskerne  som  Re- 
geringen Forstaaelse  af,  at  her  laa  en  mægtig  Opgave  og  ventede  paa  sin 
Løsning.  De  Limfjordsarealer,  der  kan  benyttes  til  Indplantning,  er  nem- 
lig ca.  100,000  Td.  Land  store  —  langt  betydeligere  end  hele  det  Vandareal^ 
det  danske  Ferskvandsfiskeri  omfatter  — ,  og  af  Yngel  til  Indplantning  er 
der  jo  fra  Naturens  Haand  en  saa  godt  som  ubegrænset  Mængde,  der  blot 
behøver  at  tages  op  og  flyttes  for  at  give  rig  Høst. 

Da  Fiskeriloven  berettiger  enhver  dank  Undersaat  til  at  fiske  overall 
i  de  danske  Farvande,  maatte  en  større  Indplantning  blive  Statens  Sag, 
eftersom  Følgen  ellers  let  kunde  blive,  at  nogle  saaede,  medens  andre 
høstede.  I  den  nye  Fiskerilov  af  1907  stillede  Staten  derfor  foreløbig 
20,000  Kroner  aarlig  til  Raadighed  for  Indplantning  i  Limfjorden,  ligesom 
der  blev  truffet  særlige  Fredningsbestemmelser  for  indplantede  Fisk. 

Hermed  var  Betingelserne  givne  for  et  LimQords-Agerbrug  i  stor  Stil, 
og  i  April  1908  gjordes  saa  den  første  Udsæd,  idet  der  i  Nissum  Bredning 
opfiskedes  ca.  1  Vs  Million  magre  Smaarødspætter,  som  transporteredes  ind 
i  de  mellemste  Dele  af  Limfjorden  og  udsattes  her.  Paa  mindre  end  en 
Uge  udførte  et  halvt  Hundrede  Fartøjer  hele  Opfiskningen,  Transporten  og 
Indplantningen,  —  og  saa-  uhyre  var  Mængden  af  smaa  Rødspætter  i  Nis- 
sum Bredning,  at  Mandskabet,  der  tog  dem,,  ikke  sporede  nogen  som  helst 
Formindskelse  i  Bestanden  fra  den  første  til  den  sidste  Dag.  Ja,  nogle 
mente  endogsaa,  der  var  flere,  da  de  endte,  end  da  de  begyndte  Optagelsen. 

Indplantningen  foregik  nu  efter  det  Princip,  at  der  udsattes  til  Som- 
merfedning foreløbig  20  Rødspætter  paa  hvert  til  en  Tønde  Land  svarende 
Areal. 

Resultatet  af  denne  første  store  Indplantning  skal  gengives  med  Dr. 
Petersens  egen  Udtalelse:  »Efter  de  31.  December  (samme  Aar)  indkomne 
statistiske  Oplysninger  fra  Kontrollen  og  Fiskerne  kan  man  udregne,  at 
Indplantningen  i  1908  har  gavnet  Limfforden  med  100^150^000  Kroner. 
Indtægten  af  Limfjordens  Rødspætteflskeri  har  i  1908  været  135,000  Kroner 


Digitized  by 


Google 


HAVETS  BETYDNING  FOR  DANMARK  691 

større  end  de  18  nærmest  foregaaende  Aars  Gennemsnitsudbytte.  De  15—16,000 
Kroner,  Indplantningen  i  1908  har  kostet,  har  derfor  givet  op  imod  700 
til  800  pCt  i  Udbytte;  Forretningen  maa  derfor  kaldes  sjælden  god«. 

At  denne  Indplantning  efter  en   saa  smuk  Debut   fortsattes   og 

fremdeles  vil  blive  fortsat,  er  indlysende.  Allerede  har  man  i  en  enkelt 
Bredning  (Thisted)  med  udmærkede  Resultater  forhøjet  Indplantningsmæng- 
den  fra  20  til  30  Rødspætter  pr.  Td.  Land  (det  gælder  jo  om  at  finde  det 
fordelagtigste  Forhold  mellem  de  tilstedeværende  Næringsbetingelser  og 
Individmængden),  og  desuden  arbejder  Biologisk  Station  paa  at  formind- 
ske Antallet  af  de  mange  Snegle,  der  i  høj  Grad  skader  Rødspættefiskeriet 
ved  at  angribe  og  dræbe  Fangsten  i  Garnene. 

Det  er  intet  Under,  at  Fiskerne  er  glade  for  dette  »Agerbrug  til  Søsc, 

—  og  hvem  ved:  den  Dag  er  maaske  ikke  fjern,  da  der  vil  ske  en  lignende, 
men  endnu  mere  storstilet  Indplantning  i  Kattegat  fra  Opfostringsgrundene 
paa  Jyllands  Vestkyst.     Men  da  maatte  jo  rigtignok  ogsaa  andre  Nationer 

—  fremfor  alt  Sverrig  —  deltage  deri.  Tanken  om  Kattegat  som  en  mæg- 
tig Rødspættedam  er  ingenlunde  usandsynlig. 

Unægtelig  —  over  for  de  allerede  vundne  Resultater  og  Fremtidens 
Muligheder  for  en  rationel  Opdyrkning  af  Fjord  og  Hav,  maa  man  ind- 
rømme, at  der  endnu  —  for  at  bruge  Drachmanns  Ord  —  »ligger  Guld  i 
Barrer,  som  ej  er  møntet  ude. 

Hidtil  er  kun  fremdraget  Rødspætteundersøgelser  som  Eksempel 

paa  videnskabelig  Forsknings  Værdi  for  det  praktiske  Fiskeris  Udvikling 
i  Danmark  og  for  Havets  nationaløkonomiske  Betydning.  Der  kunde  næv- 
nes talrige  andre  Eksempler;  men  kun  eet  skal  berøres,  fordi  det  ogsaa 
her  er  danske  Undersøgelser,  der  har  brudt  nye  Baner. 

Hvert  Efteraar  gaar  der  ud  af  de  danske  Fjorde,  gennem  Bælter  og  Sunde 
og  langs  Kysterne  et  mægtigt  Træk  af  forplantningshigende  »BlankaaU,  som 
Fiskerne  har  travlt  med  at  sætte  Ruser  og  Aalegaarde  for;  men  langt  de  fleste 
smutter  forbi,  passerer  Skagen  og  styrer  ud  mod  Atlanterhavets  Dyb,  Vest 
for  Irland  og  den  engelske  Kanal.  Her  var  det,  at  den  danske  Biolog,  Dr. 
Johs.  Schmidt   i    1904   fandt  de   nord-   og   mellemeuropæiske  Aals  Yngel  og 

fulgte  dens  Omdannelse  Trin  for  Trin  fra  pilebladformede  Larver  (Lep- 
tocephalus)  til  trinde  »GlasaaU.  Medens  Moderaalene  sandsynligvis  dør 
efter  at  have  gydt  deres  Æg,  sætter  deres  Yngel  efter  Forvandlingen  Kursen 

tilbage  mod  Europas  Kyster,  fyldende  de 
nærmeste  Flodmundinger  i  saadanne  Mas- 
ser, at  man  i  England  ofte  bruger  den 
som  Svinefoder. 

Men  inden  Glasaalene  har  naaet  de 
danske  Kyster,  og  særlig  Farvandene  Øst 
for  Jylland,  er  deres  Tal  svunden  mægtig 
ind  ved  Rovfisks  og  Søfugles  Angreb.  Der- 
for fremsatte  Dr.  Schmidt  da  ganske  na- 
turlig den  Tanke  at  forøge  Aalebestanden 
—  firemfor  alt  i  Østersølandene  —  ved 
Indplantning  af  de  engelske  Glasaal,  der 
saa  billigt  kan  faas  til  Købs. 

Tanken  realiseredes  først  i  stor  Stil  i 
Tyskland;  i  Foraaret  1909  begyndte  dog 
ogsaa  Danmark,  om  end  i  mindre  Maale- 
stok,  at  virkeliggøre  den,  idet  der  til  Es- 
bjerg indførtes  engelske  Glasaal  til  Ind- 
plantning i  ferske  Vande. 

Udbyttet  heraf  vil  naturligvis  først 
og  fremmest  komme  Ferskvandsfiskerne 
til  Gode;  men  da  sikkert  mange  Fiskere  ved  Aamundingerne  og  ved  Fjor- 
dene vil  faa  Del  deri,  bør  dog  ogsaa  denne  paabegyndte  Indplantning 
nævnes  i  Forbindelse  med  den  Betydning,  Havet  har  for  Danmark,  og  de 
Bestræbelser,  der  gøres  for  at  naa  de  moderne  Fiskeriundersøgelsers  Maal, 
nemlig:  at  lade  den  Kapital^  Havet  er,  give  den  højest  mulige  Rente, 


Fig.  297.     Aalens  Forvandling  fra 

Larve  (Leptocephalus)  til  Glasaal. 

(Efter  Fotografi  af  Dr.  Schnaidt). 

DEN  KGL.  DANSKE  PORCELÆN 
FABRIKS  HISTORIE  1795-1909. 

AF  ARNOLD  KROG. 


FØRSTE  PERIODE. 

DEN  Mand,  hvem  den  kgl.  Porcelænfabrik  skylder  sin  Tiibliven,  er 
Frantz  Henrich  MftUer.  Hans  utrættelige  Energi  og  levende  Interesse 
for  Porcelæn  samtidig  med  hans  betydelige  Kundskaber  som  Kemiker  og 
hans  praktiske  Skaberkraft  maatte  der  til  for  at  bryde  igennem  alle  de 
Vanskeligheder  af  økonomisk  og  teknisk  Art,  som  det  paa  den  Tid  førte 
med  sig  at  skabe  en  saadan  Virksomhed. 

Mullers  Historie  er  saa  nøje  knyttet  til  hele  den  glimrende  Udvikling, 
som  Fabrikken  havde  lige  til  Slutningen  af  det  18de  Aarhundrede,  at  den 
kan  siges  at  være  en  betydelig  Del  af  Fabrikkens  egen. 

Fr.  H.  MiUler  er  født  d.  17.  Nov.  1732.  Allerede  1747  kom  han  i  Lære 
paa  Kong  Salomons  Apotek  i  København,  han  studerede  samtidig  flittig 
Kemi,  Botanik,  Metallurgi  og  Mineralogi,  hvilke  Kundskaber  i  1760  skaffede 
ham  Ansættelse  som  Møntguardian.  Dette  var  ham  dog  ikke  nok.  Porce- 
lænfabrikationen, der  jo  paa  den  Tid  agtedes  næsten  lige  saa  højt  som 
Guldmageriet,  stod  ham  stadig  i  Hovedet,  og  i  1765  indgav  han,  sammen 
med  en  Porcelænsmaler  Richter,  der  arbejdede  paa  den  daværende  Fajance- 
fabrik  i  Kastrup,  Ansøgning  om  Understøttelse  til  at  gøre  Forsøg  med 
Forfærdigelsen  af  Porcelæn. 

Allerede  paa  den  Tid  havde  Kong  Frederik  V  sin  egen  Fabrik  ander 
Ledelse,  først  af  Sakseren  Mehlhorn  og  senere  under  Franskmanden  Four- 
nier,  uden  at  disse  dog  var  naaet  til  noget  fremragende  Resultat*)  og  absolut 
ikke  kendte  til  at  lave  det  haardtbrændte  og  gennemsigtige  Porcelæn. 
Dette  var  det  forbeholdt  Muller  at  finde,  dog  kun,  som  han  selv  siger, 
efter  talrige  »mislingende«  Bestræbelser. 

Mullers  Ansøgning  blev  bevilget  1765,  men  da  det  naturligvis  ikke 
straks  lykkedes  ham  herved  at  skabe  sig  en  Stilling,  langt  mindre  et  taale- 
ligt  Underhold,  saa  han  sig  allerede  i  1767  desuden  nødt  til  at  søge  Bevilling 
som  Materialist,  Laborant  og  Urtekræmmer.  Denne  fik  han  —  trods  stor 
Modstand  fra  Apotekernes  Side  —  paa  Anbefaling  af  CoUegium  medicum, 
der  skriver:  >I  consideration  af  at  Suplikanten  er  en  meget  duelig,  kyndig 
og  erfaren  Mand,  ikke  alene  i  Pharmacien,  men  og  i  Chymien  Docimaticq 
(Proberingskunst)  og  Historia  naturalis,  fortjener  hans  udviste  Flid  og  Ap- 
plication at  forfremmes.!  Men  det  gik  kun  daarligt  med  denne  Forretning. 
Skønt  han  stadig  anvendtes  af  Autoriteterne  som  praktisk  Kemiker  og 
gjorde  adskillige  Opfindelser  i  Farver  og  Farvning,  foruden  at  han  an- 
vendtes som  tilsynshavende  ved  Kanonstøberi  og  meget  andet,  kunde  han 
ikke  klare  sig  økonomisk  over  for  Apotekernes  stadige  Angreb,  og  han 
vovede  derfor  yderligere,  trods  Manglen  af  farmaceutisk  Eksamen,  at  søge 
Apotekerbevilling,  hvilken  ved  indflydelsesrige  Mænds  Hjælp  blev  ham  til- 
staaet  samtidig  med  at  han  paa  ti  Aar  for  en  meget  billig  Afgift  fik  Vai- 
senhusets  Apotek  i  Forpagtning. 

Méd  en  Energi,  der  er  Muller  egen,  satte  han  sig  trods  sine  41  Aar 
paa  Skolebænken  og  tog  farmaceutisk  Eksamen  i  Løbet  af  8  Dage.  Først 
nu  kan  han  helt  begynde  at  hellige  sig  Studiet  af  sit  kære  Porcelæn.  Han 
faar  Ovne  og  Recepter  udleverede  af  Fournier,  rejser  til  Bornholm,  hvor 
han  finder  Porcelænsleret,  han  brænder  ildfaste  Sten,  bygger  Ovne  og  laver 
Glasur,  og  i  September  1773  præsenterer  han  sine  første  3  Stykker  af  en 
dog  til  Dels  mislykket  Brand  for  Hans  kgl.  Majestæt. 


♦)   Der  eksisterer  vistnok  kun  i  det  hele  taget  henved  Snes  Stykker  af  dette  for  ovrigt 
overordentlig  skønne,  bløde  Porcelæn. 

Da  man  imidlertid  nægter  ham  yderligere  Understøttelse,  tror  lian  at 
kunne  hjælpe  sig  ved  at  udstede  en  Indbydelse  til  et  Participiantskab  i  en 
dansk  Porcelænfabrik.  Han  fik  dog  kun  en  eneste  af  Aktierne  solgt,  og 
det  synes,  som  om  han  maa  indstille  Virksomheden,  da  Konferentsraad 
Holm,  tidligere  Læge,  nu  Generaldirektør  for  Postvæsenet  og  Kabinetsse- 
kretær hos  Enkedronning  Juliane  Marie,  kom  ham  til  Hjælp. 

Dronningen  tog  sig  paa  Holms  Anbefaling  meget  varmt  af  hans  Sager, 
og  allerede  i  Januar  1775  var  der  tegnet  19  Aktier  k  1000  Rigsdaler,  hvoraf 
Kongefamilien  ejede  de  fleste  og  Miller  selv  een.  Direktionen  blev  dannet 
af  Konfr.  Holm  og  Historikeren  F.  Suhm,  suppleret  med  (paa  Dronningens 
og  Prinsernes  Vegne)  General  Eickstedt  og  Etatsraad  Ove  Høeg  Guldberg. 
Trods  KommercekoUegiets  Modstand  fik  Selskabet  under  13.  Marts  1775 
Privilegium  paa  i  alle  Kongens  Riger  og  Lande  at  lave  Porcelæn. 

Den  selvstændige  og  ærgerrige  Mand  undgik  dog  heller  ikke  nu  en  be- 
tydelig Skuffelse,  idet  han  kun  blev  udnævnt  til  Fabriksmester,  og  sam- 
men med  de  øvrige  Funktionærer  maatte  underskrive  en  edelig  Erklæring, 
hvori  »Alle  lover  at  forblive  paa  Fabrikken,  saa  længe  Gud  under  dem 
Helsen  og  Kræfter,  ligesom  vi  ogsaa  paa  kraftigste  Maade  forbinde  os  til 
aldrig  til  noget  Menneske  i  nogen  Hensigt  at  aabenbare  det  allermindste, 
af  hvad  vi  vide  om  Behandlingen  af  Porcelainetc 

MfUler  finder  dog  hurtig  sin  Trøst  i  Arbejdet,  han  er  utrættelig  paa 
Færde  i  Fabrikken  fra  5  Morgen  til  7  Aften  og  leder  ofte  Brændingen 
Natten  igennem. 

Ved  selv  at  bidrage  til  Lønnen  faar  han  A.  C.  Luplau  fra  Porcelæn- 
fabrikken i  Fyrstenberg  ansat  som  Modelmester.  Som  Malere,  Brogetma- 
lere  (i  Modsætning  til  Blaamalere),  nævnes  allerede  1776  L  C.  Bayer  (det 
bliver  ham,  hvem  Udførelsen  af  det  berømte  »Flora  danicac  Stel  særlig  be- 
tros), senere  Clio  og  Lehmann,  samt  Portrætmalerne  Camrath  og  Ondrup. 

De  fleste  Arbejdere  ved  Fabrikken  i  den  første  Tid  var  Soldater  og 
Læredrenge,  men  det  lykkedes  dog  allerede  i  1776  ad  diplomatisk  Vej  at 
faa  gjort  en  tilsyneladende  god  Fangst,  idet  man  hemmeligt  fik  overtalt 
fem  af  Meissens  Arbejdere  til  at  forlade   deres  Hjemstavn  og  lade  sig  en- 

gagere  til  Fabrikken  i  København.  Nogen  betydelig  Indflydelse  har  de 
dog  næppe  haft,  idet  de  to  af  dem  helt  udeblev,  og  af  de  andre  tre  viste 
kun  den  ene  sig  særlig  duelig. 

Derimod  satte  de  en  uhyre  Splid  og  Misundelse  imellem  Fabrikkens 
egne  Folk,  dels  fordi  Tyskerne  fik  højere  Løn,  og  dels  fordi  de  betragtede 
sig  som  de  egentlige  Ledere  og  Forstandere  af  Fabrikken.  Ja,  det  gaar 
saa  vidt,  at  MAlIer,  der  sikkert  her  har  været  en  meget  myndig  Herre,  der 
jkke  vilde  finde  sig  i  al  den  Ufred,  en  skønne  Morgen  lukker  Fabrikkens 
Port  for  dem.  Da  de  vil  forcere  Indgangen,  lader  han  dem  uden  videre 
sætte  ud  med  Magt.  Kun  en  af  dem  kom  efter  fiere  Aars  Forløb  tilbage 
igen. 

Men  trods  alle  Anstrengelser  er  MfUler  stadig  i  den  pinligste  Penge- 
trang, utallige  er  Skuffelserne,  og  evindelig  maa  der  skaffes  Penge,  hvad 
der  volder  saa  mange  Bryderier,  at  han  til  sidst  ikke  ved  andet  Raad  end 
at  tilbyde  hele  Herligheden  til  Kongen,  der  virkelig  ogsaa  i  Følge  Resolu- 
tion af  21.  April  1779  overtager  den  med  samt  dens  saare  betydelige  Gæld. 

Aaret  efter,  1780,  udnævnes  MfiUer  til  Inspektør  ved  den  ^kongelige* 
Porcelænfabrik  med  Titel  af  Justitsraad. 

Nu  synes  lysere  Dage  endelig  at  skulle  oprinde.  Paa  Kongens  Fød- 
selsdag den  29.  Januar  giver  Hans  Majestæt  Tilladelse  til  at  aabne  et  Ud- 
salg, hvilket  sker  1ste  Marts  1780.  Jubelen  er  stor,  der  skrives  latinske 
Digte  til  Forherligelse  af  Fabrikken,  og  man  foreslaar  i  Bladene  at  oprejse 
en  Statue  for  den  af  Konge  og  Stat  saa  højst  fortjente  Mand  MiUler,  der 
i  øvrigt  kort  efter  blev  optaget  i  Videnskabernes  Selskab.  —  »Hvilken  Ære 
gør  dette  Værk  (Porcelænfabrikken)  Opfinderen  c,  skriver  en  af  Datidens 
Forfattere.  »Jeg  blev  henrykt  over  de  Ting,  mit  Øje  saa.  Kunde  jeg  for- 
mode saadanne  Ting  at  fabrikeres  i  mit  Fædreland  og  det  af  en  dansk 
Mand.  c 

1770  udstedes  et  Forbud  mod  Indførsel  af  al  Slags  Porcelæn,  med 
Undtagelse  af  det  kinesiske. 

Fra  nu  af  indtræder  Fabrikken  i  en  Periode,  hvori  dens  Frembringelser 
med  Rette  kan   hævde  sig  ved  Siden  af  de   øvrige   daværende  Porcelæn- 

fabrikkers,  saavel  i  teknisk  som  i  kunstnerisk  Henseende.  Muller  opfinder 
en  ny  Masse,  som  han  kalder  »Jomfrumasse«,  der  ingenlunde  gør  sit  Navn 
til  Skamme  i  Retning  af  Yndighed.  Den  er  klar,  haard  og  straalende 
hyid,  den  dækkes  af  en  Glasur,  hvis  Overflade  er  gennemsigtig  og  blød 
som  sleben  Krystal.  Grønlig  i  Farven  som  Havets  Vand,  fremhæver  den 
yderligere  de  plastiske  Dele  af  Porcelænet. 

Beundringsværdigt  er 
det,  at  man  med  de  pri- 
mitive Hjælpemidler  og 
urene  Stoffer,  hvormed 
man  dengang  arbejdede, 
har  kunnet  naa  en  saa 
fuldkommen  Skønhed  i 
Stoffet,  det,  som  man  nu, 
med  alle  Teknikkens  og 
Kemiens  Hjælpemidler,  for- 
gæves søger  at  efterligne. 
Ogsaa  den  kunstneriske 
Frodighed  trives,  der  frem- 
bringes det  ene  ynde-  og 
stilfulde  Kunstværk  efter 
det  andet.  —  Hvem  har 
gjort  disse  graciøse  og  ny- 
delige komponerede  Grup- 
per og  Figurer?  Underligt  nok  ved  man  næsten  intet  derom.  Kun  en 
Del  er  nævnte  som  udførte  af  Modelmesteren  Luplau  selv,  men  disse  er 
langtfra  de  bedste.  De  er  ofte  tvungne  og  naive  i  Bevægelse  og  Form, 
Nordmandsdalsfigurerne  fra  Fredensborg  f.  Eks.,  Bjærgfolkene  og  forskellige 
Cupidofigurer.  Derimod  ved  man  intet  om,  hvem  der  har  udført  de  to 
»Københavnske  Gruppere,  de  dansende  Figurer,  Fløjtespilleren,  Damen  ved 
Tebordet  og  mange  andre,  der  i  alle  Henseender  adskiller  sig  fra  Luplau's 
og  kunstnerisk  set  er  saa  langt  finere  og  bedre.    Prof.  Krohn,  der  desværre 


Fig  298.     Hyi-degruppe  c.  1790. 


Lande  og  Folk.    I. 

ved   en   altfor  tidlig  Død  blev  afbrudt  i  sine  meget   indgaaende  Studier  i 
dette  Spørgsmaal,   mente  at  en  Pousserer  »Kalleberg«,  der  i  sin  Tid  var 

ansat  paa  Fabrik- 
ken,   var  Ophavs- 
manden  til   disse, 
men  noget   auten- 
tisk herom  har  det 
ikke  været  muligt  at 
konstatere,     skønt 
det  samme  antydes 
i  en  Skrivelse  fra 
MAller  til  Admini- 
strationen,    hvori 
han    beklager    sig 
over    Modelmester 
Luplau's      Doven- 
skab.    Der    staar 
heri':        »Derimod 
paastaar   han  (L.) 
sig  aparte  Betaling 
for,   hvad  Arbejde 
han    selv   gør,  og 
da  Fabrikken  ikke 
har  Raad  og  Lej- 
lighed  dertil,  bli- 
ver de  fleste  Figu- 
rer og  Faconer  for- 
færdigede   af  Mo- 


Fig.  299.     Potpourrivase  med  modelerede  Blomster.     (1787). 


delereren  Kalleberg,  hvori  Luplau  synes  at  have  liden  Del«. 

1  henved  20  Aar  arbejdes  der  nu  med  Iver  paa  at  udvikle  Fabrikken 
til  en  saadan  Højde,  at  den  kan  tage  Kampen  op  med  sine  ældre  og 
store  Søskende  i  Meissen,  Berlin  og  Sevres,  og  selv  om  dette  maaske  ikke 

lykkedes  helt,  kan  man  ikke  nægte  den  danske  Fabrik  et  nationalt  og 
personligt  Præg,  der  trods  de  fremmede  Forbilleder  og  adskillige  fremmede 
Kunstnere  udmærkede  den. 

Baade  Figur-,  Landskabs-  og  Blomstermaleriet  har  sin  egen  udprægede 
Karakter,  saa  ingen  med  Kendskab  til  gi.  europæisk  Porcelæn  kan  tage 
fejl  heraf. 

Lykken  syntes  ogsaa  nu 
i  fuldt  Maal  at  skulle  tilsmile 
den  danske  »Fabriquec,  sær- 
lig Hoffet  gør  store  Bestillin- 
ger paa  Vaser,  Portrætbuste^ 
og  Figurer,  hvorom  Samlin- 
gen paa  Rosenborg  giver  et 
godt  Begreb,  men  ogsaa  Ade- 
len og  de  rige  Borgere  gør 
store  Indkøb.  Allerede  i  det 
første  Aar,  Udsalget  aabnedes 
paa  Købmagergade,  skaffer 
dette  en  Indtægt  paa  14,600 
Rigsdaler,  der  i  1783  stiger 
til  26,796  Rdl.,  men  allerede 
ved  Aarhundredets  Slutning 
er  Forholdene  forandrede. 
Alle  de  lyse  Forhaabninger 
fra  80-ernes  Midte  bristede. 
Trods  al  Økonomi  kan  man 
ikke  faa  Fabrikken  til  at  svare  Regning,  meget  staar  usolgt  i  Magasinet, 
Moden,  der  begyndte  med  Rokokoen  for  derefter  at  glide  over  i  Louis 
XVI's  elegante  Klassicisme,  er  nu  naaet  til  den  strenge,  rene  Empirestil. 
Tiderne  er  ugunstige.  Luksustrangen  ophørt,  Modellerne  forældede,  Broget- 
malernes  Antal,  der  i  1780  havde  været  28,  er  svundet  ind  til  under  Halv- 
delen, for  yderligere  senere  i  1822  at  synke  ned  til  —  2.    Det  eneste  større 

44* 


Fig.  300.     Opsats  med  modelerede  Blomster. 
»Flora  danica«  Stel. 

Arbejde,  der  stadig  holdes  gaaende,  er  »Flora  danica«  Stellet,  der  først 
afleveres  1811.  Det  er  beregnet  til  100  Personer  og  bliver  debiteret  H. 
M.  Kongen  for  23,224  Rdl.  48  Sk. 

I  1801  d.  24.  Oktober  fritages  Justitsraad  og  Administrator  Maller  ved 
en  allernaadigst  mundtlig  Resolution  for  de  ved  Fabrikkens  daglige  Admi- 
nistration forbundne  Be- 
sværligheder og  samtidig 
udnævnes  Professor  Man- 
they  til  kunstforstandig 
Administrator.  Mullers 
Indflydelse  er  dog  stadig 
betydelig,  og  trods  sin  høje 
Alder  vaager  han  over  og 
deltager  i  Fabrikkens  Drift, 
indtil  han  i  1811  flytter  til 
Hillerød.  Hans  Raad  søges 
dog  jævnlig  ogsaa  efter 
den  Tid  af  Administratio- 
nen, særligt  da  Mantheyi 
1811  >entlediges«.  Muller 
er  for  øvrigt  stærkt  i  Strid 
med  denne  om  alt  Fa- 
brikken vedrørende.  »Alt, 
hvad  der  er  gjort,  efter  at 
jeg  har  tjent  Fabrikken, 
—  skriver  han  —  har 
været  til  Fabrikkens  Skade«.  Den  ny  Administrator  Boye  faar  en  lige 
saa  ublid  Omtale.  Da  denne  ønsker  nogle  Instrumenter  til  Laboratoriet, 
skriver  Muller:  »Nytten  og  Nødvendigheden  af  Termometer,  Endiometer 
og  Hygrometer  er  for  mig  for  den  allerstørste  Del  fremmed.  Jeg  har 
aldrig  behøvet  for  Porcelænsarbejdet  nogen  Lærdom  af  saa  fin  Anvendelse, 
mig   forekommer   slige  Paafund  latterlige   og  at  anse  for,  hvad  Tyskerne 


Fig.  301.     Fad  med  Malvaplante.     »Flora  danica«  Stel. 

kalder  »ein  gelehrt  Gesicht  machene,  jeg  vil  ej  sige  strø  den  kyndige  Sand 
i  Øjnene«. 

Den  4.  Marts  1820  dør  den  myndige,  arbejdsomme  og  dygtige  Mand, 
noget  over  87  Aar  gammel.  Det  eneste,  der  dengang  offentlig  skrives  om 
ham,  er  hans  Hustrus  Dødsavertissement.  »Hvad  han  har  virket  til  Nytte  for 
Staten,  er  almindelig  bekendt,  han  har  herved  sat  sig  et  varigt  Mindet. 

ANDEN  PERIODE. 

Med  Mullers  Død  træder  den  kgl.  Porcelænfabriks  Væsen  og  Virksom- 
hed helt  i  Skygge,  hærget  som  den  var,  først  ved  Englændernes  Bombar- 
dement af  København  i  1807,  senere  af  den  økonomiske  Misere,  som  Krigen 
skabte,  førte  den  fra  nu  af  en  kummerlig  Tilværelse,  i  1810  indstilledes 
endog  for  en  Tid  al  Virksomhed  paa  Grund  af  Brændemangel. 

Arkitekten  Professor  G.  Hetsch,  der  i  1824  blev  dens  kunstneriske 
Leder,  forsøgte  at  faa  den  paa  Fode  igen,  men  Tidens  Stil,  Empiren,  var 
i  et  og  alt  i  Modstrid  med  Porcelænets  Karakter,  Der  findes  i  Fabrikkens 
Samling  en  Del  Tegninger  til  nogle  meget  store  monumentale  Opsatser  og 
Vaser.  Kun  de  færreste  heraf  er  blevet  udført,  de  andre  har  sikkert  over- 
steget Fabrikkens  Kræfter.  Saa  imponerende  de  end  kan  siges  at  være, 
egner  de  sig  rent  konstruktivt  heller  ikke  til  Udførelse  i  Porcelæn.  Meningen 
med  dem  har  vistnok  været,  at  de  skulde  tjene  som  Udstyr  til  det  nye 
Christiansborg  Slot,  der  var  under  Opførelse,  efter  at  det  gamle  Slot  var 
lagt  øde  ved  Branden  1794.  —  Fabrikken  blev  paa  den  Tid  overdraget 
General-Postdirektoratets  Omsorg,  men  trods  alle  Anstrengelser  giver  den 
stadig  Underskud. 

I  1823  beskæftiger  den  kun  68  Personer  med  et  aarligt  Underskud  paa 
15,000  Rdl.,  der  stadig  synes  at  stige.    I  1852  er  dette  endog  27,000  Rdl. 

Da  Enevoldsmagten  fra  1848  ophører,  mister  Fabrikken  ogsaa  sin  Be- 
rettigelse som  kgl.  Anstalt.  Den  er  kun  til  Byrde  for  Statskassen  uden  at 
gøre  Landet  nogen  videre  Ære.  Administratorerne  Boye,  Garlieb  og  Bergsøe 
lykkedes  det  ikke,  til  Trods  for  at  Indberetningerne  for  den  Tid  til  Gene- 


Digitized  by 


Google 


702  LANDE  OG  FOLK 


ralpostdirektoratet  stadig  taler  om  store  og  nye  Forbedringer,  at  faa  hverken 
Varer  eller  Omsætning  til  at  svare  til  de  beskedne  Fordringer,  man  stillede 
til  Fabrikken,  og  man  kan  ikke  fortænke  Rigsdagen  i,  at  den  —  for  øvrigt 
efter  lange  og  heftige  Debatter  —  besluttede  sig  til  at  skille  sig  af  med 
dette  noget  kostbare  Aktiv. 

Efter  at  den  forgæves  havde  været  udbudt  til  to  Auktioner,  købte  Grosse- 
rer A.  Falck  i  Dec.  1867  Fabrikken  for  135,000  Rdl.  Foruden  selve  Fabrikken 
medfulgte  hele  Ejendommen  paa  Købmagergade  —  et  dejligt  gammelt 
Palæ  — ,  der  desværre  i  1884  maatte  vige  Pladsen  for  en  stor  moderne 
Forretningsbygning.  Under  Falck  var  det  Administrator  Holm,  der  var  den 
egentlige  Leder.  Dygtig  og  samvittighedsfuld  som  han  var,  fik  han  Fabrik- 
ken til  at  give  et  meget  smukt  Overskud.  For  den  kunstneriske  Del  af 
Virksomheden  var  det  derimod  ikke  nogen  glimrende  Periode,  man  lavede 
en  Del  Biskuitfigurer  efter  Thorvaldsen  og  udførte  de  obligate  Jubilæums- 
vaser,  der  prydede  de  velhavende  Huse  i  den  Tid,  men  ud  over  dette  for- 
søgte man  ikke  at  gøre  noget  njrt. 

Af  Kunstnere,  der  var  medvirkende  i  denne  Periode,  maa  særlig  næv- 
nes: Malerne  Chr.  Hetsch  og  H.  Olrich,  der  tegnede  forskellige  nye  For- 
mer til  Vaser,  Testel  etc.  Blomstermaler  Jensen  og  Landskabsmalerne 
Brendstrup  og  Orth,  der  udførte  de  forskellige  mere  kunstneriske  Dekora- 
tioner. 


TREDIE  PERIODE. 

Aar  1883  købte  Aktieselskabet  »Aluminiac,  hvis  Direktør  dengang  var 
den  senere  saa  bekendte  Philip  Schou,  Fabrikken.  I  Købet  medfulgte  kan 
selve  Virksomheden  med  Modeller  og  Lager.  Den  værdifulde  Bygning  og 
Grunden  forblev  i  den  tidligere  Ejer  Hr.  Falcks  Besiddelse.  Da  Aktiesel- 
skabet Aluminia  ejede  et  stort  Areal  paa  Frederiksberg,  hvoraf  Fajancefa- 
brikken »Aluminia«  kun  optog  en  Del,  blev  der  herpaa  opført  helt  nye  og 
udmærkede  Bygninger  til  Overtagelse  af  den  gamle  hærgede  Fabrik.  Ovnene 
—  to  i  Tallet  —  var  af  en  helt  ny  —  Direktør  Schou's  egen  —  Konstmk- 

tion  og,  i  Modsætning  til  de  tidligere,  meget  store.     Hver  Ovn  var  bereg- 
net til  at  kunne  indeholde  c.  15,000  Slk.  af  den  almindelige  Fabrikations- 
vare.   Paa  Amagertorv  blev  der  lejet  store  Lokaler  til  Udsalget,   da   den 
gamle   smakke  Bygning  paa  Købmagergade  til  manges  —  ikke  mindst  til 
Fabrikkens  gamle  Klienters   —   store  Sorg  var  dømt  til  Nedrivning.    Alt 
dette  kostede  naturligvis  en  syndig  Masse  Penge,   og  de  første  Aar  syntes 
ingenlunde  at  give  gode  Løfter  for 
Fremtiden.     Som  det  saa  ofte  gaar, 
var  der  af  den  berømte  Fabrik  ikke 
stort  andet  end  Navnet  tilbage.    De 
gamle  smukke  Modeller  var  for  længst 
ude  af  Kurs  og  delvis  tilintetgjorte, 
det  yndede   og   smukke  blaamalede 
Stel  var  uden  Stil  og  Harmoni,  idet 
man  efter  Behov  kopierede  en  eller 
anden  gængse  Form,  som  man  fandt 
i   den   nærmeste   Porcelænsbod,   og 
bemalede  den  med  »Musselmønstret«. 
Af  finere  Ting  blev  der  kun  nu  og 
da  udført  en  Bryllups-  eller  Jubilæ- 
umsvase,   som   oftest  var  det  en  af 
gamle    Hetsch's    Forme,    dekoreret 
med   et   Prospekt   af  en  Villa  eller 
Forretningsbygning,  den  øvrige  Del 
af  Vasen  blev  i  Reglen  dækket  med  en  »lilla  eller  purpur  Fond«  og  Guld- 
dekoration.   Det  stod  straks  klart  for  den  kloge,  energiske  Direktør,  at  med 
det  forhaandenværende  Materiale  var  der  ikke  meget  at  udrette,   og   han 
søgte  derfor  at  finde  en  kunstnerisk  uddannet  Medhjælper.    Fordringen  til 
kunstnerisk   og   original    Udsmykning  af  Brugs-  og  Luksusgenstande  var 
netop  dengang  begyndt  at  lade  høre  fra  sig,  og  man  talte  om  at  skabe  en 
national  Stil  af  Chr.  IV's  Art.     Forfatteren  af  disse  Linier  var  i  de  Dage 
netop   vendt   hjem   fra  en  Studierejse  i  Italien,   hvorfra  han  blandt  andet 


Fig302.  Direktør  Konferensraad  Ph.  Schou. 

paa  Charlottenborg  havde  udstillet  en  Del  dekorative  Stadier  ogsaa  af 
Urbino  og  anden  Fajance.  Dette  i  Forbindelse  med,  at  han  baade  var  ud- 
dannet som  Arkitekt  og  Maler,  afgjorde  vistnok  Valget  af  ham.  Fra  1.  Jan. 
1885  blev  Arnold  Krog  engageret  som  kunstnerisk  Leder  af  Fabrikken. 

Det  var  ingenlunde  nogen  let  Opgave,  der  her  blev  stillet  ham,  der 
var  ganske  blottet  for  ethvert  Kendskab  til  Porcelænets  vanskelige  Tek- 
nik og  aldrig  havde  tænkt  derpaa 
eller  interesseret  sig  herfor.  Som 
enhver  Dansk  kendte  og  holdt  han 
af  det  gammeldags  blaamalede  Por- 
celæn, som  han  havde  spist  paa  i 
sine  Forældres  Hjem,  men  ud  over 
en  Terrin  og  en  Tallerken  havde 
han  aldrig  tænkt  sig  det. 

Det  kneb  svært  for  ham  med 
den  »nationale«  Stil,  skønt  den  sad 
ham  i  Fingrene  fra  et  5- Aars  Arioejde 
ved  Udførelsen  af  Dekorationen  til 
Frederiksborg  Slot.  Den  tidlige  itali- 
enske Renaissance  gik  det  ikke  stort 
bedre  med,  men  heraf  udsprang  dog 
de  første  Stykker:  et  lille  Kaffestel, 
som  ingenlunde  tør  kaldes  vellyk- 
ket. Een  Ting  havde  Krog  dog  imid- 
lertid allerede  lært,  nemlig  at  Porcelænet  i  sig  selv  var  et  saare  kønt  og  dej- 
ligt Stof,  blankt,  hvidt  og  haardt.  Det  forekom  ham,  at  han  foreløbig 
kun  maatte  bestræbe  sig  for  ikke  at  ødelægge  det  ved  som  sine  seneste 
Forgængere  at  dække  det  med  paamalede  Farver  og  Guld,  saa  man  slet 
ikke  fik  noget  at  se  af  selve  det  kostelige  Porcelæn.  Skulde  der  endelig 
males  derpaa,  maatte  man  se  at  faa  Farven  ind  i  selve  Stoffet,  saa  Over^ 
fladen  beholdt  hele  sin  blanke  og  daarende  Karakter.  Kunde  der  males 
de  blaa  Prikker  og  Streger  paa  Tallerkenen,    maatte   man   ogsaa  kunne 


Fig.  30.3.     Direktør  Prof.  Arnold  Krog. 

male  noget  andet  og  paa  en  dertil  egnet  Form.  Med  dette  Ræsonnement 
begyndte  han  sit  Arbejde.  Grundkarakteren  i  Underglasurmaleriet  var 
hermed  fastslaaet,  og  denne  er  ikke  senere  forandret. 

Det  hele  syntes  saare  simpelt,  nu  gjaldt  det  kun  om  at  finde  paa, 
hvad  man  skulde  male.  Han  var  snart  paa  det  rene  med,  at  Ornamen- 
tikken ikke  førte  til  noget 
nyt.  En  Rejse,  som  Ph.  Schou 
og  Krog  gjorde  sammen  til 
Holland,  Belgien  og  England, 
bragte  ikke  særlig  nye  Im- 
pulser, skønt  der  paa  Udstil- 
lingen i  Antwerpen  var  meget 
smukke  Ting  baade  fra  Sev- 
res  og  de  fleste  større  euro- 
pæiske Fabrikker.  Det  var 
egentlig  først  Aaret  efter  i  Pa- 
ris, hvor  han  var  saa  heldig 
at  gøre  Bekendtskab  med  Mr. 
S.  Bing,  der  nylig  var  vendt 
hjem  fra  Kina  og  Japan  med 
den  skønneste  og  rigeste  Sam- 
ling af  gammel  orientalsk 
Kunst,  der  vel  nogen  Sinde 
har  været  samlet  paa  een 
Haand,  at  det  gik  op  for  ham, 
hvad  dekorativ  Kunst  egent- 
lig var.  Hvor  svælgede  han  i  den  Atmosfære  af  gammel  Kultur,  kunst- 
nerisk Aandrighed  og  sikker  Smag,  som  aandede  ud  af  alle  disse  saare 
skønne  Sager  i  Bronce,  Stentøj,  Porcelæn,  Elfenben  m.  m.,  og  saa  Haand- 
tegningeme,  der  laa  i  store  Bunker,  og  Farvetrykkene  med  deres  uendelige 
Kompositionsrigdom. 

Fra  den  Tid  begyndte  en  ny  Periode  for  Fabrikken.    Man  skulde  og 


Fig.  304.     Ur.     Det  musselmønstrede  Stel. 

maatte  øse  ud  af  Naturens  rige  Skød,  det,  som  Japan  havde  gjort,  bort 
med  alle  de  traditionelle  Krøller  og  Arabesker,  Stilarter  og  alt,  hyad  dertil 
hører.  Luk  Vinduer  og  Døre  op,  saa  Sol  og  Lys,  Dyr  og  Planter,  Stemning 
og  Farve  kan  myldre  ind.  Der  er  nok  af  det  altsammen  lige  uden  for  Vin- 
duerne. Det  blev  en  travl  Tid  nu,  der  blev  arbejdet  ude  og  inde.  Billed- 
hugger Liisberg  blev  ansat  som  Modelerer,  en  ung  Lærling  fra  Fajance- 
fabrikken, Hallin,  kom  over  paa  Porcelænfabrikken  som  Medhjælper.  Skuf- 
felserne var  jo  mange,  Teknikken  var  svær,  det  er  nemlig  kun  Farvelagets 
Tykkelse,  der  giver  den  Valeuren,  uden  at  man  inden  Brændingen  kan  se 
Forskel  paa  de  forskellige  Toner.  Hjælpemidler  var  der  ingen  af,  der 
behøvedes  i  øvrigt  ogsaa  kun  en  behændig  Haand  og  en  følsom  Aand,  en 
Pensel  og  en  Kniv. 

Ph.  Schou  var  utrættelig  til  at  opmuntre  os  Kunstnere.  Optimist  og 
stort  anlagt  som  han  var,  troede  han  trods  alle  Vanskeligheder  paa,  at 
Fabrikken  vilde  faa  Held  med  sig,  og  paa,  at  den  styrede  den  rette  Kurs. 
Han  tænkte  ikke  paa  den  øjeblikkelige  Fortjeneste,  men  lod  os  arbejde  i 
Ro,  uberørt  af  alle  de  Ængstelser  og  pekuniære  Vanskeligheder,  han  som 
administrerende  Direktør  sikkert  har  kæmpet  med. 

I  1888  paa  den  store  nordiske  Udstilling,  hvortil  Eliten  af  europæisk 
kunstindustridrivende  var  indbudt  som  Deltagere,  skulde  Fabrikken  for  fiør- 
ste  Gang  vise  sine  nye  Ting.  Det  var  ikke  store,  dyre  Sager  eller  mange,  der 
her  var  udstillet,  men  de  vakte  dog  en  vis  Opsigt,  navnlig  hos  Udlændinge, 
der  købte  det  meste  af,  hvad  der  var  udstillet  af  de  nye  Frembringelser. 
Det  musselmalede  Bordservice  fremtraadte  her  i  en  ny,  og  det  tør  nok  siges 
forbedret,  Skikkelse,  idet  alle  de  fremmede,  for  Mønstret  unaturlige  Mo- 
deller, der  i  Tidens  Løb  havde  indsneget  sig,  var  erstattede  med  nye,  stil- 
færdige og  naturlige  Former,  der  fremhævede  den  karakteristiske  Linie  i 
Dekorationen.  Paa  denne  Udstilling  lagdes  ogsaa  ved  en  ren  Tilfældighed 
Grundlaget  til  den  »Platteproduktion«,  der  senere  har  taget  saa  uhyre  et 
Opsving,  idet  man  som  Dekoration  af  Montrerne  havde  lavet  en  Platte 
(lille  Fad),  hvorpaa  der  var  malet  de  tre  blaa  Bølgelinier  (Fabrikkens 
Mærke)  med  en  Krone  over. 

Allerede  næste  Aar,  1889,  skulde  Verdensudstillingen  i  Paris  aabnes, 
saa  det  blev  en  travl  Vinter,  der  laa  imellem  disse  to  Begivenheder.  Det 
var  jo  første  Gang,  man  skulde  vise  sig  Side  om  Side  med  de  store  be- 
rømte Fabrikker  Sevres,  Havilland,  Minton,  Royal,  Derby  m.  fi.,  foruden 
med  Japanerne.  Pladsen,  der  blev  stillet  til  Raadighed,  var  meget  begræn- 
set: en  Glasmontre  paa  ca.  7  Kvadratmeter  var  alt;  det  var  ikke  ved 
Rigdom  og  Størrelse,  det  københavnske  Porcelæn  skulde  gøre  sig  be- 
mærket. Ikke  desto  mindre  fandt  Kendere  og  Porcelænfabrikanter  hurtigt 
ind  til  det  lille  »Danemarct,  og  »La  manufacture  Royale  c  var  snart  lige 
saa  misundt  som  beundret.  En  af  Direktørerne  for  Sevres,  Mr.  Garnier, 
skrev  dengang  i  »Gazette  des  beaux  Artsc:  De  fremmede  Porcelænfabrik- 
ker, hvoraf  nogle  i  1878  syntes  at  skulle  blive  farlige  for  os  i  Fremtiden, 
synes  ikke  at  have  gjort  Fremskridt  ....  Imidlertid  danner  den  kgl.  Por- 
celænfabrik i  København  en  Undtagelse  herfra.  Dens  Udstilling,  der  er 
virkelig  smuk,  er  som  en  uventet  Aabenbaring,  og  den  bringer  saa  at  sige 
en  hel  ny  Tone  ind  i  Porcelænets  Kunst  ....  Intet  er  mere  simpelt  end 
disse  Porcelæner,  der  £ra  den  første  Dag  tiltvang  sig  en  saa  stor  Beundring. 
En  Smule  Blaat,  nogle  Stænk  Grønt,  undertiden  en  Anelse  af  Rødt,  det  er 
alt.  Men  det  blaa  er  saa  fint,  saa  lækkert,  man  kan  næsten  sige  saa  di- 
stingveret, det  grønne  og  røde  saa  blødt  harmonisk,  Stoffet  saa  smukt,  og 
dette  lidet  er  anvendt  med  en  saa  fuldkommen  dekorativ  Forstaaelse,  en 
saa  stor  Sikkerhed  i  Tegningen  og  i  enkelte  Tilfælde  med  en  saa  forbløf- 
fende Dristighed,  at  det  længe  vil  forblive  i  de  manges  Erindring,  som 
interesserer  sig  for  Ildens  Kunst  .... 

Det  var  virkelig  store  Dage  i  Fabrikkens  Historie.  Priserne,  der  var 
ansatte  meget  beskedent,  blev  af  en  af  Fabrikkens  franske  Beundrere,  der 
tillige  var  en  praktisk  Købmand,  forhøjet  betydeligt,  ja,  nogle  fik  endda 
tilføjet  et  Nul.  Frankrigs  første  Samlere  og  Kendere  belejrede  Montren, 
og  trods  de  forholdsvis  høje  Priser  var  alt,  der  blot  havde  nogen  kunst- 
nerisk Værd,  revet  bort  14  Dage  efter  Udstillingens  Aabning.  Da  fiere  andre 
Fabrikker  endnu  ikke  var  færdige  med  Opstillingen,  kunde  der  meldes 
»Alt  udsolgt«.  —  »La  manufacture  Royale  c  gik  da  ogsaa  fra  Udstillingen 

med  dennes  »Grand  Prix  d'honneurc,  en  Udmærkelse,  der  dengang  var 
meget  sjælden,  særlig  for  en  saa  lille  og  beskeden  Produktion  .  .  .  .  Paa 
denne  Udstilling  saas  ogsaa  for  første  Gang  de  farvede  krystallinske  Gla- 
surer, som  Fabrikkens  Kemiker  Clement  havde  fundet  og  hans  Efterfølger, 
Hr.  Engelhardt,  havde  udviklet. 

Efter  denne  »Succes«  begynder  den  egentlige  Udvikling  af  Fabrikkens 
Produktion  med  dertil  svarende  Omsætning,  medens  man  før  kun  adfiarte 
enkelte  »unike«  Kunstsager,  signerede  af  den  udførende  Kunstner,  oprettes 


Fig.  305.     Lækat.     Model  af  F.  Liisberg. 

i  Aaret  1893  en  Afdeling  for  mindre  Vaser  og  Genstande.  De  kopieres  at 
unge  Damer  med  nogen  kunstnerisk  Uddannelse  efter  en  given  Form  og 
Dekoration,  samtidig  opstaar  ved  en  meget  rigelig  Efterspørgsel  Produk- 
tionen af  de  for  den  kgl.  danske  Fabrik  saa  karakteristiske  Dyr,  udførte 
i  Porcelæn.  Det  første,  der  blev  udført,  var  en  lille  Torsk.  Dens  natur- 
lige blanke  og  glatte  Overflade  syntes  som  skabt  for  Porcelænet,  og  ideelt 
set  burde  man  maaske  have  indskrænket  sig  til  disse  Havets  Beboere,  men 
Publikum  er  fordringsfuldt  og  begærligt  efter  nyt,  nogle  Hundehvalpe 
gjorde  megen  Lykke,  og  da  der  først  engang  var  givet  efter,  gik  Fordrin- 

gerne  videre.  Hvad  nyt  har  De?  blev  der  stadig  spurgt.  En  vilde  have 
en  Abe,  en  anden  en  Maage.  Selv  Princippet  med  kun  at  lave  danske 
Dyr  maatte  yderligere  vige,  og  Zoologisk  Have  i  København  aabnede  gæst- 
frit sine  Døre  for  Fabrikkens  Kunstnere,  der  søgte  at  tilfredsstille  det  sta- 
digt umættelige  og  købelystne  Publikum.  Fabrikken  ejer  nu  ca.  300  Mo- 
deller af  denne  Art,  hvilket  Antal  sandsynligvis  stadig  vil  forøges. 

Som  det  gik  med  Dyrefabrikationen,  er  det  gaaet  med  Vase-  og  Platte- 
Afdelingen.  Produktionsværdien  af  de  forskellige  Afdelinger  er  stadigt  sti- 
gende. Med  Udviklingen  af 
Knnstafdelingen  følger  troligt 
det  gode  gamle  »københavnske 
Porcelæn«,  det  musselmalede 
Bordservice,  hvis  simple  For- 
mer og  yndefulde  Dekoration 
er  spredt  Verden  over  fra  Sul- 
tanen i  Tyrkiet  og  den  ameri- 
kanske Marine  til  de  smaa  bor- 
gerlige Huse  i  danske  Provins- 
byer, men  der  er  ogsaa  ofret 
meget  paa  at  faa  det  saa  fuld- 
komment som  muligt  uden  at 
berøve  det  sin  gammeldags  hyg- 
gelige Karakter.     Det   kan  vist 

uden  Overdrivelse  siges,  at  det  er  Verdens  rigeste  Bordservice,  i  alt  Fald 
numerisk,  idet  Tallet  paa  de  hertil  hørende  Forme  løber  op  til  over  1500 
Stykker. 

Man  vil  forstaa,  at  denne  Udvikling  ikke  er  kommen  paa  een 
Gang  og  af  sig  selv.  Utallige  er  de  Vanskeligheder,  Fabrikken  har  haft  at 
kæmpe  med,  og  man  vil  sikkert  forbavses,  naar  man  hører,  at  først  i  1894, 
altsaa  ti  Aar  efter,  at  den  nye  Fabrik  var  bygget,  gav  den  for  første  Gang 
et  beskedent  Overskud,  ca.  11,000  Kr.,  i  1885  var  Underskudet  80,000  Kr., 
der  saa  falder  ganske  jævnt,    men  dog  endnu  i  1891  er  over  52,000  Kr., 


Fig.  306.     Dekorativ  Urtepotte. 


Digitized  by 


Google 


710 


LANDE  OG  FOLK 


skønt   man   det  Aar   udbetalte   alene  i  Arbejdsløn  133,000  Kr.     Efter  1894 
stiger  Fortjenesten  jævnt.     Saaledes  er  den  i  1897  63,000  Kr.  o.  s.  v. 

Det  følger  af  sig  selv,  at  idelige  Udvidelser  af  Fabrikken  har  været  nød- 
vendige under  disse  Forhold,  men  foruden  de  egentlige  Værkstedslokaler  har 
man  til  alle  de  forskellige  Afdelinger  indrettet  særskilte  Paaklædningsvas- 
relser,  Toiletrum  og  Spisestue  for  Arbejderne.  Alle  Lokaler  opvarmes  nu 
fra  et  Centralvarmeværk.     Lys  og  mekanisk   Kraft   leveres  fra  Fabrikkens 

eget  Elektricitetsværk.  Samtlige  Arbejderes 
Antal  er  nu  342,  hvortil  der  i  Aar  er  ud- 
betalt c.  555,000  Kr. 

I  de  sidste  Aar  har  man  forsøgt  at  re- 
konstruere Fabrikkens  ældste  Modeller,  sær- 
lig dem  fra  den  første  Glansperiode  fra  1780 
til  1800.  Formene  til  disse  laa  som  en  stor 
Bunke  Skærver  paa  den  gamle  Fabriks  Loft, 
og  man  var  endog  i  Tvivl,  om  det  overho- 
vedet var  Umagen  værd  at  flytte  dem.  Hel- 
digvis blev  dog  dette  gjort,  og  til  Trods  for 
den  højst  miserable  og  defekte  Tilstand, 
hvori  de  befandt  sig,  har  man  dog  nu  været 
i  Stand  til  at  reproducere  c.  200  Stk.  af 
disse  nydelige  og  stilfulde  Ting.  Men  van- 
skeligt har  det  været.  Masse  og  Glasur  var  i  1700-Tallet  en  helt  anden, 
Brændingen  ligesaa.  I  gamle  Dage  brugte  man  kun  Brænde,  ikke  Kul 
som  nu,  og  selve  Farverne,  som  Muller  lavede,  har  man  saa  vidt  muligt 
søgt  at  eftergøre  ved  Hjælp  af  hans  efterladte  Recepter. 


Fig.  307.  Krukke  med  Krystalglassur. 


Det  er  nu  25  Aar  siden,  at  den  gamle  Fabrik  nedlagdes,  og  man  kan 
ikke  nægte,  at  den  nye  er  opstaaet  som  en  Fugl  Føniks  af  den  gamles 
Aske. 

Nogen  stor  omvæltende  Begivenhed  er  der  heldigvis  ikke  forefaldet 
endnu.    Aar  1902  tog  Philip  Schou,  nu  Konferensraad,  sin  Afsked  fra  Fa- 

brikkens  Tjeneste  som  administrerende  Direktør.  Uden  hans  Initiativ, 
hans  Arbejdskraft  og  Dygtighed  havde  Fabrikken  næppe  eksisteret.  Ingen 
uden  han  forenede  alle  de  Betingelser,  der  var  i  Stand  til  at  rejse  dette 
—  man  kan  næsten  sige  Monument  for  dansk  Haandværk  og  Kultur.  — 
Han  blev  efterfulgt  af  sin  Svigersøn,  nuværende  Direktør  Dalgas,  under 
hvis  energiske  Ledelse  og  utrættelige  Flid  Fabrikken  forhaabentlig  endnu 
maa  have  en  lang  Blom- 
stringstid. Af  Kunstnere,  der 
har  haft  en  særlig  Betyd- 
ning for  Fabrikkens  Udvik- 
ling i  denne  sidste  Perio- 
de, skal  nævnes  Billedhug- 
gerne: Carl  Liisberg,  Carl 
Martin  Hansen  og  Erik 
Nielsen,  der  tillige  er  Mo- 
del- og  Støbemester,  desuden 
Malerne:  Gerhard  Heilmann, 
Oluf  Jensen,  Gotfred  Rode, 
Vilhelm  Fischer,  Ussing  og 
Knud  Kyhn  m.  fl. 

Alle  disse,  foruden  mang- 
foldige, hvis  Navne  det  her 

vil  blive  for  vidtløftigt  at  nævne,  har  hver  bragt  sin  Skærv,  stor  eller  lille^ 
til  at  gøre  den  kongelige  danske  Porcelænfabrik  og  deres  Fædreland  Ære, 
og  jeg  kan  derfor  ikke  lade  være  at  slutte  disse  Linier  med  et  Citat  efter 
en  Inskription,  der  findes  under  et  tilsvarende  Billede,  paa  en  lille  Kop 
fra  1780-eme;  det  lyder: 

Enhver  sin  Sæk  til  Møllen  bærer, 
hvor  tungt  den  end  ham  og  besværer. 

ANM.  Adskillige  af  de  særlig  for  den  Mullerske  Periode  anførte  Data  er  laante  fra 
Professor  Nyrop*s  Artikel  i  Personalhistorisk  Tidsskrift  om  den  kgl.  danske  Porcelænfabriks 
Stifter  Frantz  Henrich  MQUer,  i  øvrigt  kan  henvises  til  Ravert:  Den  danske  Industris  Histo- 
rie og  Karl  Madsen:  Den  kgl.  Porcelænlkbrik  i  forrige  (18.)  Aarhundrede.  Tidsskrift  for 
Industri. 


Fig.  308.    Dekorativt  Fad. 

FRA  HAVØERNE. 

AF  DIREKTØR  HIRSGH. 

INDENSKÆRS. 

VI  kom  fra  Beian  paa  Øriandet  og  skulde  ud  til  Tarven.  Det  er  en  Tar 
paa  20  Km.  ud  over  Fro-Havet.  Paa  Østsiden  havde  vi  Øriandet,  den 
lave,  frugtbare,  tætbebyggede  Halvø,  som  stikker  ud  mod  Vest  mellem 
Trondbjemsfjorden  mod  Syd  og  Bjugnefjorden  mod  Nord. 

Øriandet  minder  om  Jæderen  og  Lister.  Men  op  over  det  flade  Land 
hæver  sig  talrige  runde  Bjærgknolde,  og  inderst  mod  Øst  hæver  sig  høje 
nøgne,  bratte  Bjærgrygge,  af  hvilke  den  højeste  kaldes  Kopparen.  Mod  Vest 
havde  vi  Storfosens  Øgruppe,  lave  og  frugtbare  Øer,  hvor  et  af  Landets 
største  Jordbrug,  paa  et  Par  Hundrede  Køer,  Storfosen,  ligger.  Imellem 
Storfosen  og  Øriandet  er  der  talrige  Øer,  Holme  og  Skær.  De  tre  »Jule- 
dage« er  de  største  og  højeste. 

Her  ude  begynder  Havet  og  Skærgaarden.  Og  underlige  bliver  en 
Landkrabbes  Betragtninger,  naar  han  faar  disse  ejendommelige  Egne  at 
se.  Jeg  saa  dem  denne  Morgen  under  de  mest  gunstige  Forhold.  Dagen 
var  klar,  det  var  blikstille,  Solen  stod  lavt  over  Bjærgene  i  Øst  og  skin- 
nede og  straalede  i  det  stille  Havspejl,  der  laa  som  smeltet  Bly  mellem 
Skær  og  Øer  eller  glimtvis  viste  sin  uendelige  Flade  mod  en  Qem  Hori- 
sont.    Skærene  og  Øerne   er   lave,    nøgne   Bjærgknolde   med   kaalgrønne 

Enge  ned  i  Fordybningerne,  med  rustbrune  Lyngsider  over  Knoldene 
eller  med  graa,  grønne,  gule  og  røde  Skatteringer  af  Lav  og  Mos  over  de 
afrundede,  glatslebne  Rygge.  Solstraalerne  spillede  deres  kaade  Dans  i 
Morgenstunden  mellem  alle  disse  Farver.  Den  gule  Tang  laa  som  et  Guld- 
baand  rundt  om  Skærene;  et  sort  Bælte  af  Skæl  ovenfor  tjente  kun  til  at 
fremhæve  Guldbæltet  tydeligere.  Havet  aandede  langsomt  og  tungt,  Tan- 
gen levede  i  Dønningerne,  Flokke  af  Maager  boltrede  sig  ude  i  Sundet  og 
samlede  sig  over  en  ulykkelig  Sildestime,  som  havde  vist  sig  i  Overfladen. 
De  glitrede  i  Solen  som  Snefnug.  De  kastede  sig  mod  Vandfladen,  saa  det 
ordentlig  gav  et  Smæld,  —  skreg  og  gjorde  mere  Kvalm  end  nødvendigt,  navn- 
lig naar  en  sort  Tyv  af  en  Rovmaage  viste  sig  mellem  dem.  Ederfuglene  laa 
i  Flokke  oppe  i  Tangen  og  fraadsede  i  Snegle  og  Muslinger,  de  hvidgrønne 
Hanner  lyste  op  som  Perlemor  i  Strandlinien.  Men  der  —  hvad  er  det? 
Et  sort  Hundehoved  med  to  store  spejdende  Øjne  viser  sig  lige  ved  Skibet; 
det  drejer  sig  langsomt  halvt  rundt  med  stirrende,  bange  Blikke,  —  saa  synker 
det  langsomt,  lydløst  under  med  et  eget  hjælpeløst  Udtryk,  som  man  aldrig 
glemmer.  Det  var  en  Kobbe  (Sælhund),  Kysternes  værste  Fiskerovdyr; 
ogsaa  efterstræbt  for  sit  stærke  Skind  og  sit  tranfyldte  Spæk. 

Der  er  en  egen  Romantik  over  Sælen;  hele  dens  Færd  er  saa  ejen- 
dommelig, dens  haarede  Skikkelse,  dens  om  et  Landdyr  mindende  Hoved, 
dens  pludselige  Tilsynekomst,  dens  udtryksfulde,  store  Øjne,  —  alt  dette 
har  gjort  Fiskerens  Fantasi  levende  og  skabt  alle  de  underlige  Historier 
om  Havmænd  og  Havfruer,  om  Nøkker  og  Draug  (Genganger),  som  boltrede 
sig  om  Strande  og  Skær. 

INDSEJLINGEN. 

Komne  uden  for  Øerne  og  Skærene  havde  vi  et  aabent  Fjordstykke  at 

sejle   over.    Her   kom  Tarven   stigende   op    af   Horisonten    som   en   lang 

Taagebanke  svævende  over  Havbrynet.     Saa   sænkede  den  sig  og  blev  til 

en  lang  graa  Skygge  paa  Havranden.    Skyggen  blev  stærkere  og  stærkere, 

medens  Baaden  gled  hen  over  den  langsomt  duvende  Flade.  Smaa  Højder 

kom  frem,  en  hvid  Rand  nederst  —  den  søvadskede  Strandstribe  efter  Høj- 
Lande  og  Folk.  1.  45 

vande,  —  en  brun,  snart  grønplettet  Kalot  over.  Efterhaanden  som  vi  nærmer 
os,  stiger  Øgruppen  frem  som  et  sammenhængende  Land,  og  vi  spejder  og 
spejder  efter  det  Indløb,  som  vi  ved,  der  skal  være;  men  det  kan  ikke  ses, 
før  vi  er  lige  ved  det. 

Nu  hører  vi  Suset  af  Bølgedragei;  det  stiger  og  falder.  Det  er  ikke 
som  en  Fos,  men  som  en  uendelig  Række  af  dybe,  halvt  undertrykte,  skæl- 
vende Suk,  og  ind  imellem  kommer  Fugleskriget,  hvinende,  arrigt,  —  Hav- 
maager,  Graamaager  og  Terner  farer  op  i  store  Hobe  og  vælter  om  hinanden 
i  meningsløs  Hvirvlen.  Langs  Stranden  ligger  Flokke  af  Ederfuglehunner  og 
-hanner,  duver  op  og  ned,  myldrer  om  hinanden,  staar  paa  Hovedet,  snadrer 
og  kives ;  men  Strandskaden  paa  de  lange  røde  Ben  ser  ud,  som  om  den  var 
indvandret  og  fremmed.    Den  gaar  sine  egne  Veje  oppe  paa  Stranden. 

Idet  vi  kommer  helt  op  under  den  ydre  nøgne  Strandlinie  af  Fjeld 
og  Forstrand,  aabner  der  sig  pludselig  en  Vig;  vi  glider  ind  mellem  to  Næs 
og  opdager  snart,  at  det  smule  Vand,  vi  her  kommer  ind  i,  er  lange,  bug- 
tede Sunde  mellem  talrige  Øer.  Sundet  lukker  sig  snart  bag  os  og  aabner 
sig  foran,  grener  sig  ud,  danner  lave,  hvide,  sandfyldte  Bugter,  fører  os 
ind  i  en  Labyrint,  lige  saa  indviklet  som  den  i  Søen  Møris. 

Der  skal  være  365  Øer  og  Skær  i  Tarven,  siges  der  i  Folkemunde.  Det 
vil  sige,  der  er  saa  mange,  saa  ingen  har  Tal  paa  dem.  >Nu  ser  vi  »Løipa«,« 
siger  en  af  Rorskarlene.  Et  langt,  bredt  Sund  aabner  sig  til  begge  Sider, 
dannende  et  langt,  svagt  buet,  aabent  Sejlløb.  »Her  fo'r  Nordfareren  be- 
standig før«.    »Hvorfor  ikke  nu?<    >Nej,  nu  er  det  blevet  for  grundt«. 

Ogsaa  Geologerne  mener,  at  Landet  har  hævet  sig  her  Nord  paa.  Og 
mange  Ting  tyder  derpaa. 

UDGANGSFAARET. 

Uden  for  »Løipa«  ligger  en  Række  af  lave,  knoldede  Øer,  større  og  min- 
dre; Holme  og  Skær  og  Smaaskær  imellem  og  paa  begge  Sider.  Det  er  i 
Begyndelsen  af  Maj,  men  Græsset  begynder  allerede  at  grønnes  i  Lavnin- 
gerne mellem  Knoldene.  Vi  hører  Faarebræg,  og  naar  vi  ser  os  om,  fin- 
der  vi    Faar   gaaende   paa   alle   Øer.    Paa  nogle  Øer  er  der  mange,  pas 

andre  kun  en  to-tre  Stykker,  efter  som  Øerne  kan  føde.  >Men  Vand?< 
spørger  jeg.  t Der  er  jo  intet  Vand  paa  disse  tørre  Øer?€  »Faarene  behøver 
ikke  mere  Vand,  end  de  faar  i  Duggen  og  hver  Gang,  det  regner«,  svarer 
Rorskarlen.  Dette  hører  jeg  bekræftet  af  Gaardfolkene  og  har  senere  set 
det  samme  andre  Steder:  paa  Øerne  i  KristianiaQorden,  paa  Brakmarkerne 
(»Træet«),  i  Romeriksbygdeme;  —  baade  Heste  og  Faar  klarer  sig  uden 
Kilder  og  Bække,  naar  de  gaar  paa  Græs;  de  er  lige  raske  og  trivelige 
for  det. 

I  den  haardeste  Vintertid  gaar  der  ingen  Faar  her  paa  Smaaøeme ;  om 
Efteraaret  bliver  de  taget  ind  og  slippes  sammen  med  den  store  Flok  inde 
paa  >Hii5øina«,  den  store  0,  hvor  Gaarden  ligger,  —  det  egentlige  Tarven. 

Et  Par  store  Øer,  vi  ror  forbi,  vækker  vor  Opmærksomhed  derved, 
at  Græspartierne  er  større  og  Græsset  grønnere.  Der  er  ogsaa  højere  Hegn 
og  derfor  mere  Læ  for  Storm  og  Regn.  Men  der  ses  ingen  Faar.  »Det 
er  Vædderøeme«,  siger  Rorskarlen.  »Der  skal  Vædderne  slippes  hen,  naar 
Faarene  er  samlet«.  »Naar  Faarene  er  samlet?  Hvad  er  det?«  »Åa,  de 
skal  vel  rives  engang  herude  ogsaa«,  lyder  Svaret.  Men  det  gør  mig  lige 
klog;  for  jeg  tør  ikke  røbe  min  Uvidenhed  i  disse  tilsyneladende  selvsagte 
Ting.  Først  senere  faar  jeg  lidt  efter  lidt  Rede  paa,  at  Faaret  her  holdes 
som  »Udganger«,  det  vil  sige,  det  gaar  ude  hele  Aaret,  er  halvvildt  og  maa 
omtrent  skøtte  sig  selv,  baade  Sommer  og  Vinter.  Hvert  Aar  ved  St.  Hans- 
tid eller  lidt  før  samles  de  sammen  og  drives  da  ud  paa  et  Næs,  hvor 
man  ringer  dem  ind  ved  Hjælp  af  et  langt  Vod.  Dette  er  fæstet  til  Korn- 
stave  med  en  3 — 4  Meters  Mellemrum.  Saa  en  Mand  ved  hver  Stav;  og 
ude  paa  Næsset  omringes  Flokken  med  Voddet.  En  Del  skræmmes  i  Søen ; 
men  disse  jages  i  Land  igen  af  Hunde.  Til  sidst  rækker  Voddet  helt 
rundt  om  Flokken,  som  nu  er  indelukket  af  et  Gærde,  den  ikke  kan 
komme  over. 

Nu  tages  Faarene  ud  eet  for  eet,  klippes  og  sorteres.  »Klippes«  kaldes 
her  »rives«,  fordi  den  gamle  Fremgangsmaade  var  at  vente  med  »Sam- 
lingen«, til  hele  Uldpelsen  sad  saa  løs,  at  man  kunde  rive  den  helt  og 
holdent  af. 

45* 

Ikke  alle  Faar  fælder  samtidig.  De  ældre  og  de  triveligste  fælder 
først,  yngre  og  magre  sidst.  Det  gik  ikke  an  at  vente,  til  de  sidste  blev 
færdige.  Derfor  blev  der  ogsaa  ved  den  gamle  Rivning  mangen  en  blodig 
Faarekrop. 

Ved  Klipningen  maa  det  paases,  at  Pelsen  bliver  hel,  udelt.  Den  maa 
hænge  sammen  fra  Hoved  til  Hale.  Hver  Pels  skal  tørres,  og  naar  den 
er  tør,  bliver  den  rullet  sammen  til  et  Nøgle.  Disse  Nøgler  pakkes  i  Sække 
og  sendes  til  Uldhandleren.  Først  paa  Uldvarefabrikken  bliver  Sækkene 
aabnede,  de  enkelte  Pelse  bredt  ud  paa  store  Borde,  hvor  Uldens  Sor- 
tering foregaar. 

Kun  hvor  der  klippes  een  Gang  om  Aaret,  lader  denne  Fremgangs- 
maade  sig  gennemføre.  Klippes  der  to  eller  tre  Gange  —  hvilke  altid  er 
Tilfældet  paa  Østlandet  og  i  de  indre  Fjordbygder  — ,  saa  vil  Pelsen  ikke 
hænge  sammen.  Uldens  Sortering  maa  da  foregaa  under  Klipningen,  — 
bliver  da  foretaget  af  ukyndige  Folk  og  bliver  aldrig  saa  fuldkommen,  som 
naar  den  kan  foregaa  paa  de  hele  og  uberørte  Pelse. 

Faarene  bliver  med  det  samme  ogsaa  sorterede.  Vædderne  bliver  taget 
fra.  De  to  Forlemmer  og  det  ene  Baglem  er  bundet  sammen  med  brede 
Bastbaand.  Saa  bliver  de  baaret  ned  i  Baade  og  bragt  ud  paa  Vædder- 
øerne.   Der  bliver  de  gaaende,  til  Parringstiden  kommer. 

I  Almindelighed  samles  Vædderne  paa  Vædderøerne  Lillejuleaften,  om- 
ringes og  fanges.  Saa  føres  de  bedste  i  Land  og  slippes  til  Faarene.  De 
unge  bliver  tilbage  paa  den  bedste  og  luneste  af  Vædderøeme,  til  Parrings- 
tiden er  ovre.  I  Slutningen  af  Januar  bringes  ogsaa  de  i  Land  for  sammen 
med  den  store  Flok  at  komme  under  det  daglige  Tilsyn,  som  altid  tiltræn- 
ges om  Vinteren. 

Lammene  ses  ogsaa  efter.  De  daarlige  kastreres,  og  Vanskabninger 
slagtes.  Derpaa  bliver  hele  Faareflokken  sluppet  løs  og  delt  i  mindre 
Flokke,  som  sendes  til  forskellige  Dele  af  Havnegangen. 

Ogsaa  om  Efteraaret  maa  Faarene  samles.  Da  skal  Slagtefaaret  tages 
ud  og  Lammene  skilles  fra.  Hunlammene  holdes  nemlig  den  første  Vinter 
for  sig  selv  i  de  luneste  og  bedste  Dele  af  Havnegangene.    Her  sætter  man 

i  den  senere  Tid  ^Fodringshuse*  paa  bekvemme  Steder,  hvor  der  kan  gives 
Tilskud  af  Hø  eller  Havre,  og  hvor  tillige  LammeQokken  kan  søge  Ly  i 
haardt  Vejr,  og  naar  Jorderne  ligger  snedækket. 

Vædderlammene  bringes  ud  paa  Vædderøerne.  Ofte  har  de  ogsaa  en 
0  for  sig  selv. 

GAARDEN. 

Men  vi  maa  huske,  at  vi  endnu  er  i  Baaden.  Vi  kommer  ind  i  »Hav- 
nen«. Der  er  et  Par  Nøst  (Baadehuse)  med  tilhørende  Baaistøer.  Her  læg- 
ger vi  til.  En  Baatstø  er  en  ryddet  Plads  i  Forstranden,  Vj^  k  3  Meter 
bred,  paa  begge  Sider  begrænset  af  Stenmure.  Tværs  over  og  ind  under 
Murene  ligger  runde  Stokke  i  en  Meters  Afstand  fra  hverandre.  Her  træk- 
kes Baadene  op.  Baatstøen  ligger  lige  ud  for  Nøstet  hvor  de  Baade,  som 
ikke  netop  er  i  Brug,  tillige  med  Sejl,  Master,  Ror,  Aarer,  Tovværk,  Fiske- 
garn, Baadsankre  og  andre  Sager  opbevares. 

Vi  gaar  op  mod  Gaarden.  Den  ligger  en  Kilometers  Vej  inde  paa  Øen. 
Øen  er  temmelig  ujævn,  smaa,  runde  Aase  ligger  spredt  i  Rækker,  skraa 
paa  den  ene,  bratte  paa  den  anden  Side,  —  Flisbergformationens  ydre 
Kendemærke;  —  ingen  af  dem  var  over  50—60  Meter  høj.  Toppene  af- 
rundede, dækkede  med  Lyng  og  Enebærtræer ;  Siderne  og  Dalbundene  med 
rig  Græsvækst. 

Vi  gaar  hen  ad  et  langt,  smalt  Dalføre  mellem  to  saadanne  Aasrækker. 
Stigningen  er  ubetydelig;  Dalbunden  ganske  flad.  Fyldstoffet  er  temmelig  fint, 
lerblandet  Sand.  Dalbunden  opad  er  græsbevokset,  ryddet  og  for  det  meste 
dyrket;  der  har  været  Ager,  som  nu  er  lagt  om  igen  til  Græs.  Græsset 
begynder  netop  at  spire,  det  er  frodigt  og  stærkt  vaargrønt.  Vejen  ligger 
paa  den  ene  Side,  langs  den  anden  gaar  en  aaben  Grøft.  I  Bunden  af 
denne  ser  man  et  blaat,  lerblandet  Grus;  i  Grøfternes  Sider  flere  Steder 
Striber  af  Muslingerester.  Vi  vandrer  paa  en  gammel,  flad  Søbund.  Jords- 
monnet ligger  paa  en  Mergelgrund;  det  er  frugtbart  og  givtigt. 

En  Ting  falder  os  i  Øjnene:  ingen  Gærder  ses  noget  Sted. 

Dalen  svinger,  større  Vidder  aabner  sig,  —  en  Slette,  hvorfra  to  Side- 
dale  løber  ud;  en  mod  Nord,  som  snart  lukkes  af  de  samme  lave  Aase, 
og  en  mod  Øst,  som  langsomt  stiger,  indtil  den  langt  borte  ses  som  en 
ret  Linie  mod  Horisonten,  lave  runde  Høje  paa  begge  Sider.  Store  muld- 
sorte Agre  tegner  her  deres  skarpe  Linier  mod  de  grønne  Sletter. 

Foraarsarbejdet  er  i  fuld  Gang,  der  saaes  og  der  harves.  Vi  lægger 
Mærke  til  et  Par  Okser  for  en  Harve  og  hører,  at  Gjeldoksen  tidligere  var 


Fig.  309.     Høet  spredes. 

almindelig  brugt  baade  til  Gaardkørsel  og  Skovkørsel.  Jeg  mindedes  da 
ogsaa,  hvorledes  jeg  for  en  Del  Aar  siden  havde  set  lange  Rækker  at 
Kværnstenslæs  fra  Selbu,  trukket  af  Okser,  paa  Vej  ind  til  Trondhjem. 
Men  snart  bliver  vel  Køreoksen  ogsaa  over  Trøndelagen  en  »saga  blotte, 
hvilket  maaske,  naar  alt  kommer  til  alt,  ikke  er  nogen  økonomisk  Fordel. 
Oksen  er  billig  at  fodre,  stærk  og  udholdende.  I  Moser,  Snedriver  og  paa 
daarlige  Veje  er  den  —  hvad  man  ikke  skulde  tro  —  lettere  at  drive 
frem,  mere  smidig  og  holder  sig  bedre  oppe  end  Hesten.  En  ØstgøtCy  som  jeg 
traf  paa  Elverum  Hestemarked,  og  som  havde  hørt  os  rose  vor  Hest  for 

dens  Udholdenhed  og  lette  Bevægelser,  sagde  da  ogsaa:  »Men  til  Skovbrug 
laden  den  sig  da  vel  slet  ikke  anvende,  tror  jeg.  Der  maa  vel  I  —  ligesom 
vi  —  ty  til  Oksernec. 

Til  venstre  ligger  Husene^  lige  under  Fjeldhamrene,  godt  i  Ly  for  Nord- 
vesten, som  her  kan  tage  haardere,  end  nogen  Landkrabbe  har  Forstand  paa ; 
saa  man  næppe  kan  holde  sig  paa  Benene,  —  saa  det  er  umuligt  at  komme 
over  blot  det  smuleste  Vand  i  Baad,  og  saa  at  Faareflokken  driver  som 
hvide  Snefnug  ned  over  Højene,  dersom  de  søger  ud  fra  det  Læ,  de  kan 
finde  under  Fjeldhamrene. 

Der  er  bart  omkring  Husene,  ikke  et  eneste  Træ  bringer  Afveksling, 
—  og  der  findes  da  heller  ikke  en  eneste  Busk  andet  end  Enebærkrat 
og  Pilekrat  over  hele  Øgruppen. 

Et  langt,  graat  Beboelseshus^  en  lige  saa  graa  Udhusbygning  med  graa- 
stensmuret  Kostald  med  Lade  ovenpaa,  i  Vinkel  med  denne  Staldladen, 
midt  for  denne  et  Oplagshus  for  Madvarer,  indrammer  et  stort  firkantet 
Gaardsrum.    Alle  Husene  er  tækkede  med  Tørv. 

Gaarden  gør  et  lunt  Indtryk,  og  man  ser,  det  er  en  Storgaard.  Men  den 
lave  Hovedbygning  og  de  lavbevoksede  graa  Vægge  —  saadan  som  de  bliver 
ude  ved  Kysten,  naar  de  ikke  males  —  giver  et  trist  og  ugæstfrit  Udseende. 
Tørverøgens  sure  Em  slaar  i  det  samme  imod  os  og  bidrager  ikke  til  at 
gøre  Indtrykket  bedre. 

Bag  Udhusene  danner  to  Stenmure  en  bred  Kvæggaardy  som  fører  op 
til  en  Kløft  mellem  to  Høje.  Ellers  ser  man  ikke  Spor  af  Gærder.  Der 
maa  være  store  Flader  og  prægtige  Græsstrækninger  ind  over  Øen,  naar 
saa  mange  Maal  dyrket  Land  med  kostbare  Avlinger  kan  ligge  uden  Hegn 
og  Gærde,  her  hvor  der  holdes  en  saa  stor  Kvægbesætning.  Vi  hørte,  der 
var  over  40  Storkvæg  og  300  vinterfodrede  Faar,  2  Heste  og  2  Trækokser. 

Idet  vi  kommer  ind  paa  Gaardspladsen,  mødes  vi  af  to  temmelig  store, 
laadne  Køtere.  De  ser  ud  til  at  være  en  Blanding  af  vild  Hund  og  skotsk 
Faarehund;  det  er  Ask  og  Embla  —  Gaardens  Faarehunde.  De  bruges  til 
at  værne  Indmarken,  til  at  drive  Faareflokkene  og  til  at  hjælpe  med  til 
at  samle  og  sanke. 

Manden  paa  Gaarden  kommer  ud  og  snakker  til  Hundene,  saa  vi 
kommer  forbi  og  gaar  ind.  Den  lange  Hovedbygning  viser  sig  at  være 
sat  op  i  to  Dele,  ligesom  saa  mange  andre  Hovedbygninger  rundt  om  i 
Norges  Land. 

Den  gamle  Del  bestaar  af  den  store  Arbejdsstue,  som  samtidig  er  Køk- 
ken og  Dagligstue,  med  faste  lange  Bænke  langs  med  Væggene,  langt  Bord 
og  Ildsted;  Skab  og  Senge  langs  med  Væggene,  Skab  i  Højsædet  og  fire 
Glas  (Vinduer)  paa  to  Vægge.  Den  er  lys  og  renlig,  hvidt  Sand  strøet  paa 
Gulvet,  det  lange  Bord  hvidskuret.  Ved  Siden  af  ligger  en  Svalegang  og  et  lille 
Kammer.  Ildstedet  staar  ind  mod  Væggen,  den  har  Dør  til  en  Bilæggerovn, 
Tørveovn,  som  staar  i  det  lille  Kammer,  er  aabent  helt  til  Mønningen  og 
forsynet  med  Røghul,  som  imidlertid  nu  er  lavet  om  til  et  Tagvindue. 
Stangen  til  Røghullet  er  borte.  Stuen  er  noget  langagtig;  den  ydre  Tredie- 
del  midt  for  Ildstedet  er  forsynet  med  et  aabent  Loft,  som  har  Rækværk, 
og  hvortil  man  kommer  op  ved  Hjælp  af  en  løs  Stige.  Paa  Loftet  er  der 
flere  Senge.  Paa  Højsædeskabets  ene  Side  er  der  en  lille  Boghylde,  paa 
den  anden  Side  en  Række  Nøgler,  og  oven  for  den  en  Række  med  en  Del 
Værktøj.  Over  det  lange  Bord  mellem  Vinduerne  er  der  en  anden  Række, 
hvori  en  halv  Snes  Træskeer  og  Hornskeer. 

Ude  i  det  lille  Kammer  er  der  en  bedre  udstyret  Seng,  nogle  gamle  Møb- 
ler, som  maa  være  flyttet  ud  fra  Østraat,  og  paa  Væggen  hænger  flere  Bøs- 
ser, Haglpunge,  Krudthom,  en  Kugleform,  Oddersakse  m.  m.  Kammeret  er 
øjensynlig  baade  Rustkammer  og  Stadsværelse. 

Svalen  laa  før  i  Bygningens  Ende;  ved  Tilbygningen  er  den  nu  kom- 
met paa  Midten.  Midt  for  Indgangen  til  Dagligstuen  ligger  Indgangen  til 
de  to  tilbyggede  Stuer,  som  er  indrettet  til  Gæsteværelser  og  for  Husbonds- 
folket  paa  Østraat,  naar  de  er  herude. 

Tarven  hører  nemlig  til  Østraat  Gods.  Hovedgaarden  paa  Husøen 
styres  af  Mand  og  Kone  fra  Ørlandet.  Der  er  for  Resten  flere  større  og 
mindre  Husmandspladser  paa  Livstid.  De  betaler  deres  Afgift  med  faste 
Arbejdsdage  i  Høsttiderne.  Nogle  af  dem  driver  for  Resten  Søbrug.  Ed 
af  dem  ejer  Skib  og  driver  Nordlandsfiskeri.     Nu  er  han   netop   kommet 

hjem  med  en  Ladning  Klipfisk,  som  ligger  ude  over  alle  Bjærge  omkring 
hans  Plads  for  at  tørres. 

UDHUS,  KOSTALD  OG  GAMMELOST. 

Efter  at  vi  havde  faaet  Mad  og  Kaffe,  fulgte  Manden  os  ud;  vi  skulde  se 
os  om.  —  Nu  er  vel  meget  anderledes.  For  Tarven  er  senere  solgt  og  delt  i 
to  Gaarde.  Men  dengang  var  Udhusene  indrettet  paa  gammeldags  Maade. 
Der  var  Kornlade  med  Tærskelade  og  Underlade.  Den  sidste  brugtes  til 
det  utærskede  Korn  og  dettes  Rensning.  Paa  begge  Sider  af  disse  Rum  laa 
Kornbankerne  med  Svalegange  udenfor.  Laden  er  bygget  af  Fyrretømmer,  Sva- 
lerne af  Bindingsværk.  Kørebroen  førte  ind  paa  Tærskeladen  i  anden  Etage. 

Ved  Siden  af  og  i  Vinkel  med  Laden  laa  Stald  med  Staldloft  og  Kostald 
med  Loft.  Lofterne  brugtes  til  Opbevaring  af  Hø  og  Halm.  Begge  Lofter 
var  delt  i  to  Dele,  adskilt  ved  Kørebroen.  Mellem  Stalden  og  Kornladen 
laa  Tørvehuset  og  Brændeskuret;  for  lidt  Brænde  maatte  de  jo  have;  men 
det  var  dyrt,  da  det  for  det  meste  maatte  hentes  fra  Fastlandet. 

En  Del  Driutømmer  kom  jo  altid  drivende,  og  et  og  andet  Forlis  paa 
Skærene  paa  Vestsiden  kunde  fylde  Brændeskuret  for  en  Tid;  —  men 
ellers  var  Brænde  og  Træfang  sjældne  Sager. 

Kostalden  var  muret  og  havde  kun  lidt  Lys,  men  var  ellers  tør  og  varm. 
Køerne  var  allerede  slupne  ud  paa  Græs,  saa  dem  fik  vi  først  at  se  ude  paa 
Marken.  I  Kostalden  blev  vi  opmærksomme  paa  en  lang  Række  af  Sildetøn- 
der. Vi  tænkte:  de  bruger  Kostalden  til  Opbevaringssted  for  Sild ;  men  nej, 
det  var  noget  ganske  andet.  I  hver  Tønde  laa  tre  å  fire  Gammeloste,  omvik- 
let med  Halm  og  med  Laaget  over  for  at  gære.  Halmen  holdtes  fugtig,  og 
Konen  paastod,  at  man  paa  den  Maade  fik  den  hurtigste  Gæring  og  den 
bedste  Gammelost.  — 

Ja,  god  Gammelost  havde  hun  ogsaa;  men  appetitlig  var  den  jo  ikke. 

Paa  Vestlandets  Sætere  har  jeg  set  Gammelost,  indhyllet  i  Lærred,  i 
Halmen  ved  Sengebenene,  og  jeg  har  hørt  fortælle,  at  man  om  Efteraaret 
sætter  dem  ned  i  Jordgrave,  for  at  den  skal  gære  fra  sig,  da  den  først 
bliver  hentet  ud  paa  Vinteren  eller  Foraaret. 

Naturligyis  er  det  i  den  sidste  Tid  blevet  mindre  almindeligt  med  disse 
mindre  appetitlige  Fremgangsmaader.  God  Gammelost  er  imidlertid  ogsaa 
bleven  sjældnere;  —  vi  maa  haabe,  at  det  ikke  kommer  af,  at  Renligheden 
er  bleven  større.  Men  en  stor  Fordel  vilde  det  være  for  Tilvirkningen  af 
denne  nationale  Ostesort,  om  den  nye  Fremgangsmaade  for  at  frembringe 
hurtigere  og  stærkere  Gæring  ved  Ostens  Infektion  ved  Gærbakterier  vilde 
vise  sig  praktisk. 

ØSTRAAT, 

Østraat  Gods  var  samlet  navnlig  af  Fru  Inger  til  Østraat  og  hendes 
Svigersøn,  Kansleren  Jens  Bjelke,  i  Slutningen  af  det  16.  og  Begyndelsen 
af  det  17.  Aar hundrede.  Det  underliggende  Fæstegods  laa  ikke  alene  paa 
Ørlandet  og  i  Bjugn,  men  ogsaa  i  Bygderne  ind  over  TrondhjemsQorden, 
i  Nordmøre  og  Søndermøre,  ja  selv  ned  over  Østlandet  og  omkring  Kri- 
stianiafjorden.  Godset  splittedes  imidlertid  som  det  meste  andet  Proprietær- 
gods i  Norge  fra  Slutningen  af  det  17.  Aarhundrede,  saa  der  var  ikke  stort 
igen  af  Fæstegods  i  Midten  af  det  19.  Aarhundrede,  da  HoZfermonn- Familien 
ejede  Østraat.  Nogle  Fæstebrug  og  Parceller  var  dog  endnu  ikke  solgte, 
deriblandt  Tarven,  og  selve  Hovedgaarden  var  endnu  en  statelig  Herregaard 
med  stort  underliggende  Areal.  Da  Nedskriveren  heraf  maalte  Gaarden  i  1870, 
havde  den  endnu  omkring  2000  Tdr.  Land,  hvoraf  over  100  Tdr.  djrrket  Mark 
og  750  Tdr.  Skov,  og  den  fødte  60—70  Malkekøer  foruden  Ungkvæg.  Med  sin 
smukke  Fyrreskov  —  hvor  iblandt  andet  sjældent  ogsaa  findes  Norges  nord- 
ligste Eg  — ,  med  sine  store  Sletter  af  Agre  og  Enge,  med  sin  gamle  hundred- 
aarige  Have,  Alleen  ned  til  den  store  Brygge,  Laksevagthuset  ude  paa  Næsset 
ved  Siden  af  og  sidst,  men  ikke  mindst,  med  sin  gamle,  over  250  Aar  gamle 
Stenborg  med  Kirke,  Taarn  og  Fængsel,  med  Borggaard,  Stegers  og  Vagt- 
hus over  den  murede  Indkørsel,  som  lukkedes  af  en  svær  Jernport,  var 
Østraat  dengang  —  og  er  endnu  —  en  af  Norges  mærkeligste  Ejendomme. 

Fra  gammel  Tid  havde  den  —  som  alt  Adelsgods  —  haft  mange  Sær- 
rettigheder og  Privilegier,  og  gennem  lange  Tider  havde  Østraat  været  et 
Centrum  for  Landbruget  i  det  trondhjemske. 

Her  fandtes  engang  en  ejendommelig  Kreaturart,  rimeligvis  indført 
fra  Flandern.  Den  var  ensfarvet  eller  tildels  broget  brunrød  med  smaa  sam- 
menbøjede Horn.  Dyrene  var  ret  store  paa  omkring  lOVs  Kvarter  og  flinke 
Malkedyr.  Ungkvæget  blev  for  største  Delen  opdrættet  paa  Tarven,  baade 
Vinter  og  Sommer.  Og  paa  de  gode  Græsgange  der  og  ved  den  ret  rige- 
lige Høfodring  blev  de  store  og  kraftige.  Paa  Østraat  var  der  allerede  i 
60-eme  Mejeri^  oprettet  af  den  daværende  Ejer  Gravrok  ved  Hjælp  af  en 
af  de  Schweizere,   som    »Selskabet  for  Norges  Vel«    indkaldte   til  Norge. 


Fig.  310.     Fjordheste  paa  Græs. 

Men  den  samme  Gravrok  viste  ogsaa  en  —  hos  os  for  Resten  ret  al- 
mindelig —  Vandalisme  lige  over  for  Minder  fra  Fædrene,  idet  han  tog 
det  gamle,  af  Bjelkerne  benyttede  Gravsted  ved  Siden  af  Kirken  til  Malkerum. 
Et  Privilegium,  som  Gaarden  Østraats  Ejere  havde  haft  siden  Midten 
af  det  18.  Aarhundrede,  var  Eneretten  til  Fabrikation  og  Salg  af  Uldvarer 
i  Trondhjems  Stift.  Denne  Ret  kom  de  vel  ikke  til  at  gøre  nogen  indu- 
striel Brug  af,  men  den  gav  Anledning  til,  at  de  lagde  sig  efter  en  for- 
bedret Faarerace,  hvoraf  Levningerne  endnu  i  70-erne  dannede  Besætningen 
paa  Tarven.  Formentlig  var  den  dannet  ved  Krydsning  med  Merinos  fra 
Spanien;    men  nu  ligner  den  kun  Merinos  i  Uldens  Finhed  og  Tæthed,    i 

VæddereDs  smukke  Horn,  en  større  eller  mindre  Uldtot  i  Panden  og  mere 
eller  mindre  uldne  Ben. 

Det  yar  en  ret  stor,  stærk  og  bredbygget  Faareart,  og  om  den  var 
blevet  taget  Vare  paa  den,  vilde  den  have  haft  stor  Værdi  for  de  nordlige 
Landsdele  som  Grundlag  for  Faareholdet. 

Tarven  var  altsaa  endnu  i  70-erne  Fæstegods  til  Østraat,  men  anvendtes 
som  Parceller. 

Sagnet  fortæller,  at  Tarvens  Øgruppe  først  blev  beboet  af  et  Par  unge 
Folk,  som  flygtede  derud.  Det  var  Datteren  paa  Østraat,  som  havde  for- 
elsket sig  i  Tjenestedrengen  og  sammen  med  ham  gemte  sig  ude  i  en 
Hule  paa  Gaarden  TøndeL  Men  da  de  blev  opdaget  her,  flygtede  de  ud 
til  Tarven.  Her  havde  de  deres  bedste  Beskyttelse  i  Folks  Tro  paa,  at 
Øerne  var  beboet  af  Trolde,  hvoraf  Guri  Kunnan  var  den  fornemste.  Om 
hende  gaar  der  mange  Sagn  den  Dag  i  Dag.  Hendes  Baadhavn  paavises 
endnu;  det  er  en  kraterformet,  næsten  lukket  Bugt  med  stejle  Bredder  og 
kun  en  eneste  Landingsplads.  Man  kan  godt  sejle  og  ro  forbi  uden  at  lægge 
Mærke  til  den,  naar  man  ikke  kender  det  trange  og  godt  skjulte  Indløb. 

ÆG-  OG  DUNFANGSTSTED  PAA  TARVEN. 

Efter  gammel  norsk  Lov  kan  Øer,  Holme,  Skær  og  Sunde  »fredlyses«. 
Derved  bliver  Fangsten  ikke  alene  sikret  Lovens  Beskyttelse  mod  anden 
Mands  Jagt,  men  det  bliver  ikke  tilladt  at  lande  der  i  Fredningstiden,  og 
heller  ikke  nogen  Sinde  at  løsne  Skud  der.  « 

Langs  Norges  Kyst  er  der  mange  saadanne  Æg-  og  Dunfangststeder 
eller  Sælfangststeder.  Oftest  er  der  baade  Æg-,  Dun-  og  Sælfangststed 
samtidig,  og  saaledes  er  det  paa  Tarven. 

En  Masse  Fugle  ruger  paa  alle  Øerne.  Paa  de  yderste  Skær  ruger 
Aalekragen;  indenfor  paa  de  mindre  Øer  ruger  Terner  og  Strandskader  og 
enkelte  Maager;  men  den  største  Del  af  Maagerne  ruger  inde  paa  Moserne 
paa  de  større  Øer,  og  her  ligger  Rederne  paa  Tuerne  saa  tæt,  at  det  er 
vanskeligt  at  gaa  uden  at  træde  paa  dem;  og  naar  man  nærmer  sig  en 
Mose,  flyver  hele  Sværmen  op,  saa  det  bliver  som  en  hvid  Sky,  som  helt 

kan  fordunkle  Solen.  Inde  paa  de  større  Øer,  hvor  der  er  Enebær  og 
Vidjepile  og  Lyng,  ruger  mange  Slags  Ænder^  Ringgæs  og  Graagces,  men  frem- 
for alt  Eder  faglen, 

Graagaasen  findes  i  store  Mængder,  og  er  et  rigtigt  Skadedyr  baade 
Foraar  og  Efteraar.  At  den  græsser  paa  Nygræsset  om  Foraaret  og  paa 
Eftergræsset  om  Efteraaret,  kunde  ikke  gøre  saa  meget;  men  den  er  slem 
til  at  plukke  Saakornet  op  om  Foraaret,  og  den  tager  ogsaa  den  unge 
Grøde,  naar  den  kommer  op.  Ved  Midsommertid  drager  den  til  Havs^ 
naar  Ungerne  bliver  store  nok;  men  naar  Havren  bliver  moden,  kommer 
ogsaa  Graagaasen;  og  et  halvt  Hundrede  Graagæs  river  snart  en  Havreager 
af;  de  nedtramper  og  spilder  mere,  end  de  æder  op.  Naar  de  er  ved  Ar- 
bejdet, staar  Havrespirene  som  en  Sky  rundt  om  dem;  for  hvert  Kom,  de 
faar  i  Munden,  kaster  de  ti  ud  over  Ageren,  og  naar  de  er  færdige,  ser 
det  ud  som  en  Grisesti.  De  er  nattevaagne  som  ingen  andre,  og  Aften 
og  Morgen  gaar  de  paa  Vagt  langs  Aasryggene,  saa  man  kun  ser  de 
lange  Halse  og  Hoveder  over  Bakkekammen  mod  Horisonten. 

Man  sætter  Stenhytter  rundt  om  Agrene  for  at  ligge  paa  Lur  efler 
dem  med  Bøssen.  Og  Gaasesteg  er  jo  ikke  til  at  foragte,  undtagen  lige 
naar  Gæssene  kommer  ind  fra  de  yderste  Skær  om  Efteraaret;  da  er  de 
trannede  og  seje. 

Ederfuglen  holder  til  i  alle  Sunde  baåde  Vinter,  Foraar  og  Efteraar. 
Men  Hannen  drager  til  Havs,  saa  snart  Hunnen  har  lagt  sig  paa  Reden ;  da 
river  han  sig  løs  og  lever  et  Ungkarleliv  ude  i  Havskærene.  Han  er  ikke 
trofast  som  Gasen,  der  altid  staar  paa  Vagt,  naar  Gaasen  ligger  og  ruger, 
og  advarer,  naar  nogen  nærmer  sig.  Ja,  jeg  har  endog  set  Gasen  selv  flyve 
af  Reden  i  Rugetiden,  naar  Hunnen  har  haft  sin  Fritid.  Blandt  Ederfugle- 
hunnerne  er  der  imidlertid  mange  Ungmøer  og  Pebermøer,  som  lever  i  enlig 
Stand,  lider  af  ulykkelig  Kærlighed  og  ofrer  sig  for  andres  Pleje  og  Vel. 
Disse  ser  man  ofte  holde  Vagt  ved  Rederne  og  hjælpe  til,  naar  de  smaa 
nyklækkede  skal  bringes  ned  til  Søen,  mod  Krage  og  Lækat  og  alle  de 
andre  Fjender. 

I  deres  Reder  efterlader  baade  And  og  Gaas  og  Ederfugl  et  tykt  Lag 

Dun,  som  de  plukker  af  deres  eget  Bryst.  Dunene  ligger  paa  et  Underlag 
af  Smaakviste  og  lignende;  men  Dunlaget  hænger  godt  sammen  og  lader 
sig  let  løsne  fra  Kvistene.  Dunindsamlingen  foregaar,  saa  snart  Rederne 
er  forladt,  men  heller  ikke  før.  Det  gælder  at  passe  den  rette  Tid,  saa  at 
hverken  Fuglene  bliver  forstyrret,  eller  Dunene  bliver  ødelagt. 

Det  Aar,  jeg  var  der,  samledes  der  noget  over  3000  Reder.  Samletiden 
var  Festdage;  der  kom  20—30  Mennesker  sammen,  baade  gamle  og  unge; 
de  fordeltes  i  et  passende  Antal  paa  hver  0  efter  Øens  Størrelse;  paa  de 
største  Øer  var  alle  med.  Samlerne  ordnedes  i  lange  Linier  med  30  til 
50  Meter  mellem  hver.  Paa  Kommando  begyndte  Eftersøgningen.  Først 
gik  man  til  venstre,  til  man  mødte  sin  Nabo  paa  den  Haand;  saa  vendte 
man  og  gik  i  Retning  til  højre,  til  man  mødte  sin  anden  Nabo,  saa  vendte 
man  til  venstre  igen.  Saaledes  blev  man  ved  i  Siksak  altid  paa  skraa  over 
Fremrykningsretningen.  Paa  den  Maade  blev  det  hele  Felt  eftersøgt.  Da- 
nene  samledes  i  Forklæder,  lavet  af  Sække.  Det  gjaldt  at  faa  Dunene  saa 
rene  som  muligt;  Øvelsen  gjorde  her  meget. 

Indsamlingen  varede  2 — 3  Dage ;  om  Aftenerne  var  der  Beværtning  og 
Morskab;  om  Dagen  havde  man  Mad  med  og  kogte  Kaflfe  ude.  Det  nyt- 
tede ikke  at  samle  Dun  i  raat  Vejr. 

Den  indsamlede  Dun  blev  tørret  i  Bagerovnen,  •kjevlet*,  som  naar 
man  bager  Brød,  hvorved  Kviste  og  Græsstubbe  knustes.  Den  kjevlede 
Dun  blev  sigtet  i  Sold,  atter  varmet,  kjevlet  og  sigtet;  under  Kjevlingen 
blev  Fjer  og  AflFald  plukket  fra.  Den  saaledes  rensede  Dun  købtes  af  Han- 
delsmændene, der  yderligere  rensede  og  sorterede  den. 

Et  Aars  Dunavl  kunde  gaa  op  i  1000  Kroner  og  mere. 

Ægindsamlingsstedet  gav  i  den  Tid  ikke  store  Indtægter;  men  det 
blev  heller  ikke  passet,  som  det  skulde.  Søfuglenes  Æg  er  ikke  saa  velsma- 
gende som  Hønsefuglenes.  De  har  en  egen  oliet  eller  sødagtig  Smag,  som 
mange  ikke  kan  lide.  Men  til  Husholdningsbrug,  i  Mad  eller  til  Stegning, 
er  de  helt  anvendelige.  Og  da  alle  Fugle  lader  sig  »skattec,  naar  det 
bliver  gjort  paa  den  rigtige  Maade,  burde  ogsaa  denne  Indtægtskilde  ud- 
nyttes. 

Søfugleæggene  ruges  temmelig  hurtig,  og  de  ældste  er  allerede  med 
Kylling,  naar  de  sidste  bliver  lagt.  Derfor  maa  man  være  tidlig  ude  med 
Skattekrævningen;  det  skal  helst  være  det  andet  eller  tredie  Æg,  man 
tager,  og  man  skatter  Rederne  2  å  3  Gange;  men  de  først  lagte  Æg  maa 
man  lade  blive  liggende.  De  kan  mærkes  med  en  Smudsplet,  hvis  de  ikke 
har  et  eller  andet  naturligt  Mærke.  De  indsamlede  Æg  maa  hurtigst  mu- 
ligt sendes  paa  Markedet,  helst  hver  Dag. 

SÆLFANGST. 

I  Yngletiden  samler  Sælerne  sig  paa  visse  gamle  Ynglepladser,  hvor 
der  er  smult  Vand  og  store,  flade  Skær,  som  ligger  ensomt.  Saadanne 
Ynglepladser  var  der  flere  af  mellem  Tarvens  mange  Øer  og  Skær,  —  især 
paa  den  Side,  som  vendte  ud  mod  Havet. 

Hannerne  kommer  først  for  at  spejde  og  søger  da  hver  Morgen  hen 
til  bestemte  Skær  for  at  faa  et  kort  lille  Morgenblund.  Disse  Skær  ligger 
ikke  i  Nærheden  af  Ynglestederne;  de  er  velkendt  af  Jægerne,  og  paa  et 
belejligt  Sted  er  en  Del  store  Sten  lagt  til  Rette  med  Skydehuller  imellem 
paa  en  naturlig  Maade,  saa  det  ikke  vækker  Opsigt  hverken  fra  Sø  eller 
Land.  Ser  Sælen  nogen  Forandring  i  Omgivelserne,  vil  den  øjeblikkelig 
sky  Stedet;  og  naar  en  Skytte  har  opdaget  et  Sælskær,  maa  han  ikke  røbe 
dette  for  Konkurrenterne.  Der  er  gerne  flere  Skytter,  og  de  er  misunde- 
lige paa  hverandre;  thi  Fortjenesten  er  en  vis  Andel  i  Udbyttet.  Det  er 
navnlig  en  Æressag  at  skyde  den  første  Sæl  hvert  Aar. 

Sælen  maa  dræbes  med  første  Skud  og  øjeblikkelig.  En  saaret  Sæl 
kan  ikke  forfølges;  den  dukker  under  og  bliver  borte.  Den  maa  rammes 
i  Hovedet,  ellers  faar  man  ikke  fat  i  den;  og  da  den  er  overmaade  for- 
sigtig, med  fine  Sanser  og  klog,  maa  den  skydes  med  det  samme,  den 
kommer  til  Syne,  saa  snart  man  blot  kan  faa  den  paa  Skud. 

I  Begyndelsen,  naar  de  kommer  ind  fra  Havet,  er  de  fede,  saa  den 
døde  Krop  flyder  paa  Vandet;  et  Stykke  inde  i  Juni  Maaned  bliver 
de  magrere,  saa  Kroppen  synker,  og  man  kan  da  kun  skyde  dem  paa 
lavt  Vand.   Kroppene  tages  da  op  med  lange  Stænger  forsynede  med  Mod- 


Digitized  by 


Google 


728  LANDE  OG  FOLK 


hager  i  Enden.  Man  kan  derfor  i  den  Tid  ikke  tage  dem  paa  dybere 
Vand  end  4 — 5  Favne;  længere  Stager  bliver  uhaandterlige. 

Sælen  skydes  kun  med  Riffel,  og  det  maa  være  sikre  Skytter,  som 
skal  kunne  fælde  den,  vante  til  at  bruge  Riffelen  paa  Søen.  Søeh  er  be- 
vægelig, og  Genskinnet  skuffer;  det  gælder  om  at  have  Øvelse,  et  sikkert 
Øje  og  en  rask  Haand. 

Sælskytterne  var  en  indesluttet  og  sky  Polkerace,  og  det  var  først,  efter 
at  jeg  havde  været  heldig  nok  til  at  nedlægge  Aarets  første  Sæl,  at  jeg  blev 
indlemmet  i  Lavet,  vandt  deres  Fortrolighed  og  blev  indviet  i  Sæljagtens 
Mysterier. 

En  Sæl  havde  den  Gang  en  Værdi  af  15  å  20  Kroner.  Spækket,  som 
sad  fast  ved  Huden,  og  hvoraf  man  kogte  Tran,  flaaedes  af  Dyret  med 
Huden.  Huden  spigredes  derefter  op  paa  en  Væg,  hvorpaa  man  forsigtig 
skar  Fedtet  fra.  Ogsaa  den  kødfulde  Krop,  som  var  nogenlunde  fedtfri, 
blev  anvendt;  den  saltedes  og  brugtes,  dels  grønsaltet,  dels  tørret,  som 
Menneskeføde.  Det  smagte  lidt  vammelt  og  sødligt,  men  var  ganske  sik- 
kert baade  sundt  og  nærende. 

Efter  at  have  ynglet  holdt  Hunnerne  til  i  Sundene  i  nogle  Uger,  til 
Ungerne  voksede  til.  Vi  saa  dem  undertiden  i  Flokke  paa  10  å  20  Styk- 
ker ligge  oppe  paa  Skærene  og  sole  sig.  Hannerne  øverst,  Hunnerne  neden- 
for, og  Ungerne  aldrig  langt  fra  Vandskorpen.  De  kunde  hverken  gaa 
eller  kravle,  men  var  øvede  Mavedansere.  De  slog  Hovedet  og  Bagluffeme 
i  Vejret,  sprællede  og  trillede  om  hverandre  paa  de  mest  uregelmæssige 
Maader,  naar  de  blev  skræmte.  Deres  trillende  runde,  bløde  og  elastiske, 
men  dog  stive  og  klodsede,  skinnende  og  blinkende  Kroppe,  som  myldrede 
om  hverandre  og  mellem  hverandre  i  de  forskelligste  Stillinger,  mindede 
om  Sild  i  et  Vod  eller  om  Kufferter,  som  tumler  ned  over  den  brede  Land- 
gang fra  en  Amerikadamper,  —  var  et  komisk  og  højst  ejendommeligt 
Skue. 

En  enkelt  Gang,  da  jeg  laa  paa  Lur  efter  en  Stokandehan,  fik  jeg  Øje 
paa  en  Flok  Sæler  ude  i  Sundet.  Det  var  blikstille,  og  Solen  var  ved  at  gaa 
ned.  Flokken  kom  jagende  langs  Sundet  og  stævnede  lige  mod  den  Vig,  som 

laa  neden  under  mit  Skjulested.  Længst  borte  saa  det  ud  som  en  Silde- 
stime, nærmere  viste  det  sig  at  være  større  Dyr.  For  det  meste  var  Ho- 
vederne oppe  over  Vandfladen,  de  saa  sig  om  efter  hverandre,  kappedes, 
jagede  hverandre ;  der  stod  Sus  som  af  en  rask  roet  Baad  om  dem.  Kommet 
ind  i  Vigen,  lige  under  mig,  standsede  hele  Følget  og  begyndte  en  vold- 
som Leg;  de  stod  ret  op  og  ned  i  Vandet,  gabede  og  hvæsede  mod  hver- 
andre som  legende  Hunde,  dukkede  under,  jagende  hverandre,  kom  med 
eet  sættende  op  fra  Dybet,  sprang  en  hel  Alen  op  fra  Vandfladen,  plaskede 
ned  igen  i  Vandet,  saa  Skumsprøjtet  stod  om  dem.  Snart  saas  den  sølv- 
skinnende Bug,  snart  den  graaspraglede  Ryg;  snart  de  runde,  sorte  Hunde- 
hoveder med  de  store,  straalende  Øjne,  snart  kun  de  to  Bagluffer  som  et 
Vifteblink  over  Vandfladen.  Mødrene  kom  op,  holdende  deres  smaa  paa 
Brystet  mellem  Forlufferne,  kastede  dem  op  i  Vejret;  naar  de  kom  ned 
igen,  forfulgte  de  dem  eller  lod  sig  forfølge  af  dem. 

Med  eet  var  det  hele  borte  som  ved  et  Trylleslag;  kun  en  Masse  Bob- 
ler viste,  hvor  de  forsvandt.  Det  var  Andehannen,  som  skræmmede  dem 
ved  pludselig  at  flyve  op  med  et  Skrig.  Et  Par  Minutter  efter  viste  sig 
en  lang  Række  sorte  Kugler,  som  den  nedgaaende  Sol  bragte  til  at  skinne 
i  Guld,  saa  det  saa  ud  som  sorthaarede  Havmandshoveder  med  Guldkro- 
ner paa.  Men  langsomt  sank  den  ene  Krone  efter  den  anden  ned  i  Havet, 
og  alt  blev  stille.  Kun  den  døende  Sols  sidste  Straaler  glitrede  i  Havsun- 
dets langsomt  duvende  Dønninger. 

LAKS  OG  ØSTERS. 

Overalt  i  Sundene  fandtes  i  det  hvide  Sand  store  Østers,  —  enkelte 
genlevende  Veteraner  efter  et  tidligere  talrigt  Samfund.  Disse  talrige, 
sandfyldte  Sunde  med  vekslende  Dybde,  den  svære  Flod  og  Ebbe,  de  sta- 
dige Havstrømme,  enten  ind  eller  ud,  og  med  det  norske  Havs  myldrende 
Liv  af  de  smaa  Dyr,  som  er  Østersens  Føde,  —  skulde  synes  at  være 
skabt  for  Østersavl. 

Det  var  ogsaa  den  daværende  Bobestyrers,  Sagfører  Schultz'  Mening, 
hver  Gang  vi   havde   haft  Østerssmovs  paa  hans   originale,   selvopfundne 

Maade.  Ved  Ebbe  klædte  vi  os  af,  men  trak  Jakken  paa.  I  Jakkens 
Lommer  havde  vi  Kiks  med  Smør  paa,  en  halv  Plaske  Sherry,  to  Bægre, 
en  Hammer  og  en  Østerskniv.  I  Haanden  hver  sin  Østersskraber  med 
langt  Skaft.  Østersen  var  ikke  let  at  finde;  men  Sagføreren  kendte  visse 
Findesteder.  Saa  fandt  en  af  os  2—3  store  Boller,  —  det  var  som  2—3 
almindelige  Østers;  saa  blev  de  slaaet  op  og  fortæret  paa  Stedet,  og  Sag- 
føreren sagde:  >Aa,  hvilken  Herlighed  I  c  Saa  skaalede  vi  og  smovsede,  og 
friskere  Østers  har  jeg  aldrig  spist. 

Men  for  hver  Gang  glemte  han  det,  og  der  blev  aldrig  gjort  noget  til 
Fremme  for  Østersavlen. 

Laks  var  der  ogsaa  meget  af  i  Sundene  og  rundt  om  Øgruppen  i  den 
Tid,  Laksen  drog  ind  over  Fjordene  og  stævnede  mod  Floderne  for  at  lege. 
Dengang  var  der  intet  Laksebrug  derude,  men  nu  er  der  Bugtgarn  rundt 
om,  og  der  fanges  Laks  for  flere  Hundrede  Kroner  om  Aaret. 

Ogsaa  Helleflynder  var  der,  og  ude  paa  Dybet  Torsk  og  Kuller.  Paa 
Dybet  holdt  Troldfisken  Uer  til,  og  ud  paa  Sommeren  gled  det  ene  Baade- 
lag  efter  det  andet  forbi  paa  sin  Leden  efter  Sild. 


Paa  Tarven  —  som  langs  hele  Norges  Kyst  —  er  der  mange  Velstands- 
kilder.  Klimaet  er  gunstigt,  —  mildt  og  fugtigt.  Jorden  frugtbar,  store 
Vidder  giver  Græs,  Tangen  paa  Stranden  giver  Kvægfoder  for  Vinteren  og  Driv- 
tangen Gødning  —  eller  kan  brændes  til  den  kostbare  Tangaske,  hvoraf 
Apotekerne  faar  Jod  og  Brom;  —  Græs  og  Rodvækster  giver  større  Ud- 
bytte her  end  nogensteds  i  Verden ;  Korn  trives  godt  og  giver  stort  Udbytte 
af  baade  Halm  og  Korn,  om  end  Kvaliteten  undertiden  kunde  blive  mindre 
god;  —  Jorden  kan  bearbejdes  næsten  hele  Aaret  rundt  —  og  ligger 
der  og  venter,  til  der  kommer  en  ledig  Stund.  Og  Havet  lægger  sin 
Rigdom  ind  til  Kysten  og  op  mellem  Øer  og  Sunde.  Et  Maal  Koge- 
fisk regnes  ikke  for  noget,  —  det  tager  man  ikke  Betaling  for.  Men  de 
store  Lykkekast,  som  kan  gøres  af  og  til  i  Sildestæng  og  Torskefiskeri, 
avler  ikke  blot  Taknemmelighed  og  Glæde,  men  ogsaa  Uro  og  Krav;  Fugie- 

flokkene  farer  ud  og  ind,  kommer  og  drager  med  Skrig  og  Støj;  Sæl  og 
Sild,  Marsvin  og  Hval  dukker  op  og  forsvinder  som  Eventyr;  Skibe  med 
Damp  og  Sejl  raaber  om  fjerne  Lande. 

Underligt  nok  vader  man  i  Guld  og  Eventyr,  og  dog  drager  Syn 
og  Længsel  ad  over  Hav,  —  ind  over  Fjord  langt,  langt  bort.  Først  eget 
Syn  lærte,  at  bedre  Land  og  rigere  Land  fandtes  ikke,  hverken  langt  borte 
eller  nærved. 

I  Norge  er  der  ikke  saa  meget  fladt  Land;  oftest  er  der  Fjelde,  Dale  og 
Fjorde;  der  er  mange  Øer  langs  Kysten,  og  over  Landet  ligger  der  spredt 
talrige  Søer;  Floderne  gaar  ofte  skummende,  og  paa  sine  Steder,  hvor 
Landet  er  højt,  er  der  evig  Sne  og  Isbræer. 

Alt  dette  er  ikke  kommet  i  Stand  paa  een  Gang,  og  ej  heller  er  der 
her  vild  Uorden;  der  er  en  Del  almindelige  Regler  for  Dalenes  Retning,  for 
Fjeldenes  Fordeling  og  Højder,  for  Fjordenes  Form  og  Dybde. 

Alting  har  sine  Aarsager;  noget  mener  vi  at  forstaa,  og  meget  er  der 
tilbage  at  udgrunde.  Det  er  med  det  hele  Land  og  med  det  enkelte  Fjeld 
som  med  andre  faste  Ting;  der  er  et  Stof,  hvoraf  de  bestaar,  og  saa  har 
de  faaet  deres  Form  paa  forskellig  Maade.  Stoffet  i  en  Aare  for  Eksempel 
er  Træ,  og  saa  er  den  senere  formet  saadan,  som  den  er.  En  Stenhugger 
eller  Billedhugger  maa  først  have  Stenen  eller  Marmorblokken,  og  saa  til- 
danner de  deres  Stof  senere,  enten  det  er  til  en  Brosten  eller  til  en 
Billedstøtte. 

Saaledes  maa  vi  ogsaa  se  paa  Landet;  Stoffet  er  forskellige  Stenarter 
eller  forskellig  Klæbersten,  og  dette  har  senere  faaet  sin  Form.  Men  der 
er  den  store  Forskel,  at  i  de  Eksempler,  som  her  er  brugt,  Aaren  og 
Billedstøtten,  der  er  det  Mennesket,  som  har  taget  eller  skaffet  sig  Stoffet 
og  givet  det  Form,  medens  Landet  er  kommet  i  Stand  paa  den  Maade,  at 
Naturens  Kræfter  har  bygget  Landet  op  af  Stoffet,  Klæberstenen,   og  saa 

har  andre  Naturens  Kræfter  tildannet  det  paa  forskellig  Maade  med  mang- 
foldige Former,  saaledes  som  vi  ser  det  nu. 

Der  er  ogsaa  den  store  Forskel,  at  medens  Mennesket  kun  har  en 
forholdsvis  kort  Tid  til  at  hente  sit  Stof  og  til  at  forme  det,  saa  har 
Naturens  Kræfter  Tid,  og  de  har  haft  lang  Tid  til  at  gøre  deres  Værk  i  Stand, 
og  vi  maa  ikke  maale  deres  Tid  og  deres  Arbejde  med  smaa  Maal.   Og  de 


Fig.  311.     Fra  Store  Jægervasstind  i  Lyngen  i  Tromsø  Amt. 


arbejder  fremdeles,  bygger  og  former.  Al  den  Sten,  Sand  og  Slam,  som 
Floderne  slæber  med  sig,  er  taget  fra  det  faste  Land,  og  Floderne  fører 
det  alt  sammen  ud  i  Havet,  og  lægger  det  op  der  som  Grus  eller  som 
Lerbakker  eller  Sandbanker,  der  er  Stof  til  nyt  Land.  Vulkanerne  udspyr 
Lava,  som  er  smeltet  Sten,  og  dækker  til  med  Aske  eller  Stenstøv,  som  de 
blæser  ud.  Vinden  driver  fra  Stranden  Sand  op  til  store  Sanddynger,  som 
kaldes  Sandbanker  eller  Klitter;  alt  dette  er  Stof  lil  nyt  Land.  Men  saa 
arbejder  Naturens  Kræfter  ogsaa  paa  at  give   det  gamle  Land  ny  Form: 

Floderne  graver  sig  dybere  ned  (Fig.  312),  Frost  og  Vand  sprænger  del  højt- 
liggende Land  i  Stykker,  saa  Toppene  ofte  kun  er  vældige  Stenhobe,  og 
Stenskredene  gaar  paa  de  bratte  Sider  (Fig.  313);  Havet  nedbryder  Kysten, 
og  Bræer  skarer  Fjeldet,  saa   Bækken  kommer  grumset  ud  under  Bræen. 

Alt  dette,  kan  der  siges,  er 
sandt  nok,  men  det  er  kun 
lidt,  naar  vi  ser  paa  de 
høje  Fjeldsider  og  de  dybe 
Dale  og  tænker  paa,  hvor 
haard  og  fast  den  meste 
Sten  er;  det  faste  Land 
med  de  høje  Fjelde  kan 
dog  ikke  være  bygget  op 
og  formet  saadan,  som  her 
er  sagt;  dertil  er  det  Værk 
for  stort,  og  det  Arbejde, 
som  er  nævnt,  synes  ube- 
tydeligt. 

Her  er  først  at  erindre, 
som  der  før  er  sagt,  at  Na- 
turens Kræfter  har  lang 
Tid,  og  lidt  Arbejde  hver 
Dag  bliver  meget  i  en  Tid, 
som  er  saa  lang,  at  vi  ikke 
kan  maale  den,  og  Norge 
er  et  meget  gammelt  Land. 
Dernæst  er  det  vel  saaledes,  at  der  har  været  Tider,  før  Mennesket  kom 
til,  i  hvilke  Naturens  Kræfter  har  raset  voldsommere  end  ellers.  De  under- 
jordiske Kræfter,  som  vi  tydelig  mærker  ved  de  vulkanske  Udbrud,  men 
som  vi  ikke  kan  undersøge  i  Dybet,  har  sikkert  været  voldsommere  til  sine 
Tider,  ogsaa  i  de  Lande,  som  nu  ikke  hjemsøges  hverken  af  Lava,  som 
flyder  over  Jorderne,   eller  af  Askeregn,  som  begraver  Byer.    Ogsaa  i  vort 


Fig.  312.    Slettafoss  i  Romsdalen.    Floden  har  udgravet 
sit  Leje  til  en  dyb  Kløft. 

faste  Land  har  voldsomme  Kræfter  af  vulkansk  Art  raset,  men  det  ligger 
saa  langt  tilbage,  at  de  Kræfter,  som  former,  for  længe  siden  har  givet 
Landet  en  ny  Overflade. 

At  Dele  af  Norge  er  bygget  op  paa  den  Maade,  at  Slam  og  Ler 
har  ophobet  sig  paa  Havets  Bund  og  er  blevet  til  Skalbjærg  og  Sand- 
sten, som  er  hævet  op  paa  det  tørre,  det  er  ogsaa  sikkert  nok  og  kan  ses 


Fig.  313.    Klippeblok^  som  er  faldet  ned  mellem  Horgheim  og  Fladmark  i  Romsdalen. 

af  de  Muslinger  og  Skaller  af  Sødyr,  som  ofte  træffes  dybt  inde  i  Fjeldet, 
i  Gruber  og  i  Stenbrud;  den  Kalksten,  hvoraf  der  brændes  Kalk  i  Sand- 
viken  ved  Kristiania,  bestaar  af  Skaller  af  Sødyr,  saaledes  som  det  i  en- 
kelte Lag  tydelig  kan  ses;  Stenen  er  undertiden  ikke  andet  end  Skal  ved 
Skal.  Saadanne  forstenede  Sødyr  kendes  fra  mange  forskellige  svundne 
Tidsrum  (Fig.  314),  og  ligesom  de  findes  dybt  inde  i  Gruber,  kan  de  ogsaa 
hugges  ud  i  somme  Lag  højt  oppe  i  Alperne. 

Fig.  314     Sandsten  med  Muslinger  fra  Andøen.    (Universitetet.) 

Mange  Steder,  hvor  der  før  var  Land,  er  der  blevet  Hav  og  ofte  Land 
igen. 

At  der  er  blevet  Land  der,  hvor  der  før  var  Hav,  ser  vi  hos  os  paa 
de  Steder,  hvor  Sand  af  Musling,  Sømuslingsand,   ligger   som  Jordsmon 

under  det  dyrkede  Land;  og  Ler  med  Sømusling  kan  findes  højere  op,  end 
Mjøsen  nu  ligger,  og  mange  Steder,  især  i  det  nordlige  Norge,  kan  vi  følge 
Linier  i  Fjeldet  som  Strandlinier  (Fig.  315),  den  gamle  Havstrand,  kilo- 
meterlange Strækninger  i  Sunde  og  Fjorde,  ja,  somme  Steder  sidder  endnu 
Sødyrene  fastvokset  paa  Fjeldet  i  lang  Afstand  fra  Havet.  De  Stenkul, 
som    brændes   overalt  i  Verden,  er  Rester  af  en  Urverdens  Skove:    Blade 


Fig.  315.    Strandlinie  i  fast  Fjeld  ved  Havnøen,  Tjotta,  Nordland.    (I.  Rekstad.) 

og  Stammer  af  Træer  er  ofte  tydelig  at  se  i  Stenkulgruberne;  her  har 
i  svunden  Tid  været  Land,  men  saa  ligger  der  ofte  over  de  Lag,  hvori 
Stenkullene  brydes,  andre  Lag  med  Rester  af  Sødyr,  saa  her  har  først 
været  Land,  da  Stenkultræerne  voksede,  og  saa  Hav,  da  Sødyrene  begra- 
vedes, og  nu  er  der  atter  Land. 

Alt  dette  maa  fortælles,  for  at  vi  ikke  skal  se  paa  Landet  som  noget 
uforanderligt,  der  altid  har  været  saadan,  som  det  nu  er,  og  altid  vil  blive 
omtrent  ens.    Tværtimod  ér  der  Forandring,  og  der  har  været  Forandring 

Og  Bevægeligbed,  saa  stor,  al  vi  kun  kan  ane  det  Hvorledes  Landet  er 
bygget  op  og  bar  faaet  Form,  har  Mennesket  ikke  set,  men  vi  maa  af 
Mærkerne  i  Fjeld  og  Sten  møjsommelig  slutte  os  til  det,  omtrent  som  en 
Mand,  der  af  de  Klædningsstykker,  Vaaben  og  Redskaber,  som  gemmes  paa 
Loftet  i  et  Teater,  vilde  prøve  paa  at  slutte  sig  til  Indboldet  af  det  Stykke, 
som  er  spillet.  Det  blev  jo  ikke  meget  af  det  hele,  han  fik  at  vide,  men 
dog  noget,  og  saadan  er  det  med  de  Naturens  Skuespil,  som  er  opført 
længe  før  vor  Tid. 

For  at  forklare  Formen  af  Norges  Overflade  skulde  der  først  fortælles, 
hvorledes  Land  bliver  bygget  op,  hvilke  Kræfter  der  da  er  virksomme  —  det 
vil  sige,  hvorledes  Stoffet  hentes  — ,  dernæst  hvorledes  andre  Kræfter  tildanner 
Landet  til  dets  nuværende  Form,  og  saa  skulde  denne  vor  Viden  anvendes 
paa  de  enkelte  Landstrækninger,  Fjelde  og  Dale.  Saa  simpelt  som  her 
forklaret  er  det  dog  ikke,  naar  vi  skal  til  at  undersøge,  thi  der  har  i  alle 
Jordens  Tider  været  Kræfter,  som  byggede  op,  og  Kræfter,  som  tildannede. 

Den  Sten  eller  de  Stenarter,  som  er  udspyet  af  Jordens  Indre,  eller 
som  er  størknet  der  paa  Dybet,  kan  adskilles  fra  den  Sten,  som  er  afsat 
i  Havet.  Denne  sidste  ligger  i  Lag  eller  i  Skiver;  de  kaldes  derfor  de 
lagdelte  eller  skivelagte  Sten. 

De  lagdelte  Sten  er  i  Havet  afsatte  som  Ler,  Sand  eller  Grus,  og  saa 
er  de  blevet  hærdet  paa  forskellig  Maade  til  Lerskifere,  Sandsten  o.  s.  v. 
Andre  lagdelte  Sten  har  fra  først  af  været  Skaller  af  Sødyr;  thi  Humme- 
ren og  Østersen  for  Eksempel  fødes  ikke  med  Skaller  paa,  men  de  tager 
Stoffet  til  Skallerne  af  den  Kalk,  som  er  opløst  i  Havvandet.  Saa  hober 
Skal  sig  paa  Skal  og  hærdes  til  Kalksten,  som  før  antydet  med  Eks- 
emplet fra  Kalkstenen  ved  Sandviken. 

De  lagdelte  Sten  kan  hobe  sig  op  til  stor  Tykkelse  eller  Størrelse; 
Rondane  f.  Eks.,  som  er  op  til  2000  Meter  høje,  bestaar  af  lagdelte  Stene. 
Deres  Stof  er  Klæbersten,  som  er  taget  af  andre  store  Fjelde  eller  af 
ældre  ødelagt  Land;  saa  deraf  kan  man  vide,  hvilke  store  Forandringer 
der  er  foregaaet,  naar  Lagrækker  i  de  højeste  Toppe  er  bygget  af  andre 
Fjelde. 

Lagene  i  lagdelte  Bjærgarter  ligger  ikke  altid  flade,  vandrette,  som  de 
blev  afsatte  i  Havet;  tværtimod  er  de  i  Norge  oftest  skadt  sammen,  som 
man  skyder  et  Stykke  Tøj  sammen,  saa  at  de  danner  Folder,  regelmæs- 
sige eller  uregelmæssige,  og  undertiden  helt  bøjet  over,  og  de  ter  hele  store 
Tykkelser  paa  Hundreder  af  Meter,  som  er  skudt  saadan  sammen. 

Læren  om  alt  dette  er  en  Videnskab  for  sig,  som  kaldes  Geologi,  og 
Læren  om  Norges  Overflade,  som  den  nu  er,  er  en  Del  af  Geografien,  men 
denne  Overflade  bliver  i  Grunden  uforstaaelig  uden  Geologiens  Hjælp,  og 
derfor  er  denne  geologiske  Indledning  bleven  saa  lang,  som  den  er. 

Af  alt  det,  som  ovenfor  er  sagt,  tør  nok  sluttes,  at  Norges  Overflade 
har  været  forskellig  til  forskellige  Tider,  efter  som  det  byggedes  op,  og  til 
alle  Tider  har  der  været  Kræfter,  som  har  arbejdet  paa  at  give  det  Form; 
alt  det  Land,  som  vi  nu  ser,  Fjelde,  Fjorde  og  Dale,  er  alt  udskaaret  af 
Masser,  meget  større  og  meget  højere  end  noget,  som  nu  staar  tilbage. 

Al  Sten,  al  Klæbersten,  der  er  Stof  i  Fjeldene,  begynder,  saa  snart 
den  udsættes  for  Luft,  for  Varme,  for  Frost,  for  Regn,  for  Taage,  at  smuldre 
op;  Stenen  i  Fjeldet  mister  sin  Sammenhæng,  saa  at  Overfladens  Form 
gaar  tabt;  en  Del  af  Stenen  opløses,  en  Del  gaar  op  i  Sand,  noget  tæres 
op  til  Ler.  Noget  af  det  bliver  Stof  til  det  Jordsmon,  vi  dyrker.  Det 
vil  føre  for  langt  her  at  omtale  Aarsagerne  til  denne  Stenens  Opsmuldring 
eller  Forvitring,  som  det  kaldes.  Det  maa  være  nok  at  sige,  at  Følgen  af 
de  mange  ubetydelige,  men  utrættelige  Kræfter,  der  ofte  virker  sammen, 
er  en  almindelig  Hensmuldren  og  Ødelæggelse,  som  kan  spores  over  hele 
Overfladen  fra  den  højeste  Tinde  til  Havets  Bred. 
Det  er  derfor  rigtigt,  hvad  Wergeland  synger: 

»Hvad  har  glattet  Alpens  Horn, 

afpolert  dets  haarde  Side 

Flek  for  Flek  og  Korn  for  Korn? 

—  Regnens  Draabe, 

bløde  Vift  af  Skyens  hvide 

af  Atomer  vævle  Kaabe, 

Fjedrene  paa  Taagens  Hat. 


Hvad  har  knust  til  Sand  GranitenV 
vasket  ud  den  røde  Spath, 


Digitized  by 


Google 


740  LANDE   OG   FOLK 


saa  det  dynger  sig  i  Klitten 
stedse  mere  skjært  og  hvidt? 
—  disse  Vandets  bløde  Kredse, 
dette  Havets  maalte  Skridt, 
dette  blide  Bølgeslag, 
]  en  dyb  Beyægen  stedse 
lig  en  Verdens  Aandedrag.c 

Det,  som  er  sagt  ovenfor,  skal  nu  forsøges  anvendt  paa  Norges  Over- 
flade. 

Nogen  Sten  eller  nogen  Klæbersten  er  meget  fast  og  haard  og  staar 
sig  godt  mod  Vind  og  Vejr,  anden  opløses  lettere,  bliver  hurtigere  til  Sand 
og  Ler,  eller  den  opløses  af  Vand.  Kalksten  eller  Marmor  f.  Eks  opløses 
forholdsvis  let  af  Vand,  og  paa  mange  Steder  gaar  derfor  Floderne  som 
Strømme  over  KalkstensQelde  ned  i  Jorden,  saaledes  som  det  kan  ses  i 
Dunderlandsdalen  og  mange  andre  Steder  i  Nordland. 

Floderne  kan  her  gaa  kilometerlange  Strækninger  ned  i  Jorden,  og 
hvis  de  forandrer  deres  Leje  eller  søger  et  nyt  Løb,  saa  bliver  der  lange 
Huler  igen  efter  deres  Løb. 

Hvorledes  alle  Slags  Sten  i  Tidernes  Løb  bukker  under  for  Vejr,  Vind, 
Frost  og  Vand,  nogle  hurtigt,  andre  langsomt,  kan  ses  paa  Gravmonumen- 
ter af  Sten.  Der  gaar  ofte  ikke  ret  mange  Aar,  før  Skriften  paa  et  Gravmo- 
nument bliver  utydelig,  og  i  Tidens  Løb  bliver  den  helt  ulæselig  og  ud- 
visket; paa  nogle  Sten  sker  dette  snart,  paa  andre  sent.  Saadan  er  det 
ogsaa  med  de  Naturens  Monumenter,  som  vi  kalder  Fjelde,  og  med  alt 
Land,  kun  at  der  her  ikke  er  Tale  om  nogle  faa  Aar.  Af  det,  som  er  sagt, 
følger  to  store  geografiske  Regler,  som  gælder  overalt,  hvor  ikke  andre 
Regler  griber  ind  og  forstyrrer.  Den  første  Regel  lyder  saaledes:  Hvor  der  i 
en  Egn  findes  Sten  af  forskellig  Modstandsevne,  faste  og  mindre  faste 
Sten,  der  vil  i  Regelen  den  fasteste  eller  de  fasteste  Sten  eller  de  Sten, 
som  har  størst  Modstandsevne,  danne  de  højeste  Dele  af  Landskabet. 

Her  er  nogle  Eksempler: 

Norges  højeste  Fjelde  er  Jotunfjeldene;  disse  bestaar  af  en  modstands- 
<lyS^ig   Sten,   som   kaldes  Gabbro.     Det   omliggende   Land   mod  Valdres, 

GuIdbraDdsdalen  og  Sogn  bestaar  af  miDdre  faste  SteD,  ofte  forskellige 
Skifere.  Et  andet  Eksempel  er  Kristiania  Omegn.  Det  lave  Land  omkring 
Kristiania  bestaar  af  megen  Lerskifer  og  Kalksten,  mindre  faste  Sten, 
og  dette  er  det  lave  og  dyrkede  Land.  Det  høje  Land  rundt  om  bestaar 
af  mere  modstandsdygtig  Sten,  som  Porfyr  i  Skaugumsaasen  j  Granit  i 
Grefsenaasen ;  alt  det  Land  er  fastere,  derfor  højere,  giver  heller  ikke 
saa  godt  et  Jordsmon  og  er  derfor  mest  skovklædt.  Disse  Eksempler 
kunde  fordobles  mange  Gange:  Tronfjeldet  i  Østerdalen  er  bygget  af  fast 
Sten,  Gabbro,  og  hæver  sig  derfor  over  blødere,  lagdelte  Fjelde;  Gabbro  er 
der  ogsaa  i  de  høje  Fjelde  omkring  Lyngen  ff or  den.  Gneisen  i  Snøhætta  er 
fast  Fjeld  over  omliggende  mindre  fast;  fra  Nordland  kunde  mange  Eks- 
empler hentes.  De  bekendte  Fjelde  i  Nordland,  som  kaldes  De  syv  Søstre^ 
er  fast  Granitland  over  mindre  fast  Skiferland  o.  s.  v.  Der  er  ogsaa  lag- 
delte Sten,  som  er  saa  faste,  at  de  kan  staa  i  Højden  og  rage  op  over 
andre  ikke  lagdelte  Fjelde.  Der  kan  nævnes  mange  Fjelde  i  Nordre  Ber- 
genhus  Amt,  af  hvilke  Hornelen  er  det  mest  bekendte.  Dette  Fjeld,  lige- 
som Sulenøerne,  Kvamhesten  og  flere  Fjelde  i  denne  Egn,  er  bygget  af  en 
Bjergart,  som  kaldes  Konglomerat,  og  som  bestaar  af  store  og  smaa  Stene, 
der  ligger  i  Fjeldet  som  Rosiner  i  en  Budding,  og  som  er  saa  fast  hærdet, 
at  det  er  lettere  at  slaa  Stenene  i  Stykker  end  at  slaa  dem  ud  af  Binde- 
midlet eller  den  Grundmasse,  hvori  de  ligger.  Dette  er  en  meget  fast 
Stenart,  og  de  Fjelde,  som  er  bygget  af  den,  er  højere  end  de  omgivende 
Fjelde,  uagtet  disse  ogsaa  har  fast  Sten  i  sig. 

Den  anden  store  geografiske  Regel,  som  følger  deraf,  at  Fjeldenes 
Højde  er  afhængig  af  deres  Modstandsevne  eller  af  Stenenes  Fasthed,  er 
denne:  Hvor  en  Gruppe  af  Fjelde  bestaar  af  samme  Bjærgart,  der  er  der 
altid  en  hel  Del  Toppe,  som  har  nogenlunde  samme  Højde;  thi  da  deres 
Modstandsevne  er  nogenlunde  den  samme,  har  de  nogenlunde  samme  Evne 
til  at  holde  sig  i  Højderne  (Fig.  316). 

Herpaa  kan  nævnes  talrige  Eksempler:  Jotunffeldene,  Rondane^  Roms- 
dalens  Alpery  Lyngenfjordens  Alper,  Lofotens  Alper,  Okstinderne  i  Nordland 
og  mange  flere. 

I  JotunQeldene  er  der,  hvis  vi  ogsaa  regner  Horungerne  med,  51  Tin- 
der, som  naar  op  over  2040  Meter.  Den  højeste  Top,  Galdhø  Tind,  2560 
Meter,  er  kun  5  Meter  højere  end  Glittertindy  som  er  2555  Meter  høj,  og 
den  gennemsnitlige  Forskel  i  Højde  mellem  de  nævnte  51  Tinder  bliver 
kun  ca.  10  Meter. 

Som  et  andet  godt  Eksempel  paa  den  Regel,  at  Fjeldene  i  samme  Egn 
og  bestaaende  af  samme  faste  Sten    har   nogenlunde  samme  Højde,  kan 


Fig.  316.    Tinder  af  omtrent  samme  Højde  set  fra  Fornestind  i  Lyngen. 

nævnes  de  vilde  Tinder  paa  begge  Sider  af  Eikesdalsvatn  i  Romsdals  Amt. 
Her  ligger  paa  Vestsiden  af  Vandet  11  Tinder  med  Højder  fra  1738,  Hånd- 
duken,  til  1587  Meter,  Rangaatind^  og  paa  Østsiden  7  Tinder  med  Højder 
fra  1798,  Midtfonntind,  til  1687  Meter,  Aagottind^  det  bliver  en  gennemsnitlig 
Forskel  paa  kun  10 — 11  Meter.  Den  samme  Regel  er  i  Virkeligheden  ud- 
talt mange  Steder  paa  Øerne,  som  ligger  langs  den  norske  Kyst.  Et  Her- 
red, Edø  Herred  i  Romsdals  Amt,  har  2725  Øer  og  Holme  og  355  Skær; 
intet  Sted  inden  for  Edø  Herred  naar  højere  op  end  til  78  Meter  o.  H.,  og 

der  er  tilsammen  3000  Øer  og  Holme  og  Skær,  hvoraf  ingen  naar  op  over 
30  M.;  den  gennemsnitlige  Forskel  i  Højde  bliver  saaledes  kun  Vioo  Meter. 
Hvilke  Kræfter  der  her  har  tildannet  Landet,  skal  ikke  omtales  her,  men 
naar  de  alle  har  nogenlunde  samme  Højde,  saa  skyldes  dette,  at  Modstands- 
evnen har  været  nogenlunde  den  samme. 

Havet  og  Havets  Bund  er  det  store  Oplagssted  for  alt  det,  som  det 
rindende  Vand,  Floderne,  fører  ud,  dels  opløst,  dels  som  Grus,  Sand  og 
Slam.  Men  Havet  selv  angriber  det  faste  Land,  kæmper  med  Landet  om 
Pladsen,   og  skønt  Klippen  er  haard,   saa  at  Vandet  skulde  synes  magtes- 


Fig.  317.     Fjeldene  paa  Trænen  i  Helgeland. 

løst,   vinder   dog  Havet  der,   hvor  det  angriber,   da  dets  Angreb  er  ende- 
løse, og  hver  Dag  erobrer  lidt. 

Hvor  Kysten  er  vild  og  klippefuld,  som  Finmarkens  Kyst  er  det  ud 
mod  Ishavet,  der  taler  den  et  Sprog,  som  er  let  at  forstaa.  De  brudte  og 
stejle  Skrænter,  de  dybe  Sunde  eller  trange  Bugter,  Hulerne,  de  fremsprin- 
gende Forbjærge,  som  kaldes  »Næringer c,  og  hvoraf  Nordkap  er  et,  endvidere 
de  stejle  Klipper,  der  staar  som  Støtter  og  kaldes  »Nykerc  og  »Drangerc,  alt 
dette  viser,  at  Formen  af  denne  vilde  Kyst  skyldes  Bølgernes  Arbejde;  dette 
Arbejde  i  Forening  med  Stenartens  større  og  mindre  Evne  til  at  staa  imod 
har  bestemt  Kystens  Form.  Paa  de  Kyster,  der  er  udsat  for  Havets  An- 
greb, bliver  de  Stene,  som  løsrives,  Redskaber  til  videre  Ødelæggelse  og 
bliver  en  Del  af  det  »mægtige  Artilleri,   hvormed  Havet   angriber  Landets 

Bolværk«.  De  drives  mod  Klipperne,  nye  Stykker  løsnes,  og  det  hele 
bliver  gnedet,  det  ene  mod  det  andet,  og  hvor  haarde  Stenene  end  er, 
bliver  de  efterbaanden  malet  til  Smaastene,  og  den  glattede  Overflade  paa 
Fjeldet  og  den  tilrundede  Form  af  Strandstene,  de  glasglatte  »Nordkap- 
stene«, er  sikre  Beviser  paa  en  Kraft,  som  intet  i  Længden  kan  modstaa. 
Der,  hvor  Fjeldet  har  svage  Flader,  er  Evnen  til  at  modstaa  mindst,  saa- 


Fig.  318.    Hule,  dannet  af  Havet  paa  Trænen,  Helgeland.  (R.  CoUett.) 

ledes  efter  Sletter,  Lagflader,  enkelte  blødere  Stenaarer,  og  her  hænder  det 
da,  at  Havets  Brændinger  danner  lange  Huler,  eller  hvor  Taget  ikke 
kan  staa,  bliver  der  trange  Kiler,  til  sidst  bliver  der  enkelte  enligt  staaende 
Ruiner  og  Pæle,  som  Stappene  og  Finkirken  i  Finmarken,  Ngkerne  ved 
Røst  i  Lofoten,  Trænstaven  og  Trænens  Fjeld  paa  Helgeland  (Fig.  317).  Og 
da  Havstanden  engang  har  været  højere  i  Norge,  eller  rettere,  da  Landet 
engang  har  ligget  lavere,  saa  finder  vi  ofte  Mærker  af  Havets  Arbejde  over 
den    nuværende  Havflade,   ofte  i  Form  af  Huler,    som    det    bekendte  Hul 

tværs  igennem  Torghatten  (Fig.  320)  i  søndre  Helgeland   og   mange   andre 
Hnler  ud  mod  Norges  vilde  Kyst  (Fig.  318  og  319). 

Men  ligesom  de  fasteste  Sten,  som  omtalt,  har  den  største  Højde,  fordi 
de  har  den  største 
Evne  til  atstaa  imod 
saaledes  er  det  og- 
saa  de  fasteste  Sten, 
som  bedst  staar  imod 
Havet,  og  derfor  be- 
staar  gerne  alle  Næs 
der,  hvor  Havet  an- 
griber, af  fast  Sten. 
Norges  mest  kendte 
Forbjærge ,  Lindes- 
nes,  Nordkap,  Stad, 
er  gode  Eksempler. 
Norges  Land  vender 
Forbjærge  af  Granit 
og  Gneis  mod  det 
vilde  Hav.  Men  den 
løse  Sten  vil  nødig 
frem  som  Næs  mod 
det  vilde  Hav,  fordi 
den  ikke  kan  staa 
imod. 

Vender  vi  os 
fra  Havet  til  Da- 
lene og  Sidedalene  op  imod  Vandskellet,  saa  ligger  atter  her  Sporene  af 
de  formende,  ødelæggende  Kræfter  tydelig  til  Skue.  —  I  Dalbundene  er 
der  paa  lange  Strækninger  store  tørre  Sletter,  ofte  bevokset  med  Fyrre- 
træer, med  gold  Jord,  bestaaende  af  gammelt  Flodgrus  og  Sand,  Sand- 
banker ligger  der  ved  Flodmundingerne  og  ofte  Terrasser  af  Grus  og  Ler,  alt 


Fig.  319.    Hule  paa  Stappen,  Nordkap.    (R.  CoHett.) 

er  sammenslæbt  Floddynd  og  Flodgrus.  Hver  Gang  Floden  nndergraver 
Sand-  og  Lerbanken  eller  forandrer  sit  Leje  i  dette  løse  Land,  ødelægger 
den  sit  eget  ældre  Arbejde,  og  saadan  er  den  blevet  ved;  thi  der  er  ingen 
Grund  til  at  tro,  at  det,  vi  ser,  er  Begyndelsen. 

Oppe  i  Dalene  og  i  Kløfterne,  hvor  Floden  bruser  i  lagdelt  Fjeld,  pas- 
ser ofte  Lag,   som  ligger  paa  begge  Sider  af  Dalen  eller  Kløften,    til  hver- 


Fig.  320.    Torghatten  med  Hullet. 

andre  efter  deres  Beliggenhed  som  Aarringene  i  en  Skaal,  der  er  udskaa- 
ren  i  Træ.  Mange  Steder,  som  f.  Eks.  i  Kunna  og  de  andre  Fjelde  paa 
den  Del  af  Nordlandskysten,  kan  det  paa  lang  Afstand  ses,  hvorledes  Lag 
for  Lag  i  det  ene  Fjeld  svarer  til  Lagene  i  det  andet,  og  det  samme  ses 
ofte  i  det  smaa  som  i  det  store.  Mange  Steder,  som  f.  Eks.  i  Fortandalen 
i  Sogn,  i  Rondane  og  flere  Steder  ses,  at  den  Sten,  som  har  ligget  imellem 
Fjeldene,  er  borte;  lige  saadan  er  det  helt  ned  gennem  Dalen,  som 
fortsætter  sig  helt  ud  til  Havet  ligesom  Floden. 

Den,  som  ikke  har  tænkt  nøje  over  Sagen,  vil,  hensat  i  de  dybe  Dale 
med  høje  Sider,  maaske  tale  om  en  voldsom  Naturbegivenhed,  som  har  revet 
Fjeldene  fra  hverandre  og  skaaret  dem  i  Stykker  med  uhyre  Sprækker;  men 
den,  som  kender  Virkningen  af  stadig  fortsat  Arbejde,  og  som  kender  de 
Midler,  Naturen  anvender  til  sit  Arbejde,  han  vil  forstaa,  at  den  hele  Dal 
med  dens  Sidedale  er  udgravet  af  en  Strten,   der   flød  saa  højt  som  Top- 


Fig.  321.     Bonhusbræen  i  Hardanger. 

pene  af  de  Fjelde,  mellem  hvilke  den  nu  skummer  saa  dybt.  Men  her 
kommer  et  vigtigt  Naturens  Redskab  til,  som  paa  de  fleste  Steder,  høje  og 
lave,  har  tildannet  Norges  Overflade  og  givet  det  den  endelige  Form. 

Det  er  ikke  blot  det  strømmende  Vand,  som  slider  paa  sit  Leje  og 
uddyber  det  til  en  Dal.  Vandet,  som  Is  og  ophobet  i  Mængde,  har  ogsaa 
den  bes}^nderlige  Egenskab,  at  det  flyder,  om  end  langsomt,  fra  det  høje 
Land  ned  i  Dalene,  som  vi  ser  i  de  Jøkler  eller  Istunger  (Fig.  321  og  322), 

47* 

som  sendes  ned  fra  de  store  Bræer  som  Jostedakbræen  i  Sogn,  Svartisen 
i  Nordland  og  Folgefonnen  i  Hardanger  og  fra  de  mange  mindre.  Joste- 
dalsbræen  er  saa  høj,  at  den.  under  sit  Isdække  helt  kan  skjale  Fjelde  paa 
op  imod  2000  Meter,  og  ligger  mægtig,  hvælvet  som  et  Skjold. 

Deroppe  paa  Fjeldet  falder  der  hvert  Aar  mere  Sne,  end  Solen  for- 
maar  at  smelte,  og  man  kunde  derfor  frygte  for,  at  disse  Snemasser,  som 
bliver  til  Is,  i  Aarenes  Løb  kunde  ophobe  sig  uden  Grænser,  saa  at  de 
naaede  en  Tykkelse  over  al  Beskrivelse.  Men  dette  hindres  ved  den  be- 
synderlige Egenskab  hos  Isen,  at  den,  naar  den  bliver  tyk  eller  mægtig.  Sy- 
der langsomt  som  en 
Strøm  eller  som  Tjære 
ned  i  Dalene,  hvor  den 
da  kan  smelte.  Det  is- 
kolde Vand  fra  Bræen 
fryser  og  sprænger  Sten 
løs,  og  Isbræen  fører  den 
løssprængte  Sten  med 
sig;  den  hviler  paa  Ste- 
nene og  paa  Fjeldet  med 
stor  Tyngde ;  og  idet  den 
bevæger  sig,  trykker  den 
de  løsbrudte  Blokke  og 
Stenene  mod  Fjeldet  og  skurer  det;  Resterne  af  Skurestenene  lægger  den 
op  foran  sig  som  et  Jøkelgærde  eller  en  Moræne,  det  vil  sige  en  Vold  af 
store  og  smaa  Sten  foran  Bræen  (Fig.  323  og  324).  Men  Floderne,  som 
kommer  fra  Bræerne,  er  grumsede  af  alt  det  Stenstøv,  som  er  skuret  løs 
fra  Bræen,  Sten  mod  Sten,  og  Sten  mod  Fjeld. 

I  Grønland  er  det  ikke  blot  en  enkelt  Del  af  Landet,  som  er  begravet 

under  Is,  saaledes  som  Jostedalsbræen  i  Norge,  men  over  hele  Landet,  som 

er  meget  større  end  Norge,  ligger  en  mægtig  Is,  saa  at  det  kun  er  enkelte 

Dele  af  Landet  ude  ved  Kysten,  som  er  bart,  saa  at  der  kan  bo  Folk. 

Hele  Fjorde,  store  som  KristianiaQ orden.  Sognefjorden  o.  s.  v.,  er  paa 


Fig.  322.    Skarknausen  Bræ  i  Tromsø  Amt 

Grønland  fyldt  med  Is,  som  kommer  fra  det  høje  Land,  fylder  Fjorden 
helt,  indtil  Bræen  til  sidst  ude  i  Fjorden  gaar  i  Stykker  til  Isbjærge,  som 
svømmer  om  i  Havet  helt  ned  mod  Amerika.  Man  kan  forstaa,  hvilket 
mærkværdigt  Natnrens  Redskab  en  saadan  tnng  Isbræ  er,  naar  den  kom- 
mer Hundreder  af  Meter  mægtig  ned  gennem  en  Dal,  tung  og  bevæbnet 
paa  sit  Underlag  med  Skuresten  og  Sand.     De   Mærker,   den   sætter   paa 


Fig.  323.    Stortinddals  Bræ  i  Lyngen  med  Moræne. 

Fjeldet,  kaldes  Skuringsmærker,  og  de  er  kendelige  nok.  I  Norge  er  der 
nu  kun  nogle  faa  Bræer,  som  naar  ned  til  Havet;  saaledes  Jøkel  fjorden 
paa  Grænsen  mellem  Tromsø  Amt  og  Finmarkens  Amt  (Fig.  325). 

Det  er  nu  bevist,  at  Norge  engang  har  ligget  under  en  Isbræ,  ligesom 
Grønland  nu;  Skuringsmærker  efter  Bræer  (Fig.  326)  finder  vi  i  Fjord  og 
Dal,  ja  helt  ud  til  Øer  som  Grip,  i  Havet  uden  for  Kristianssund,  og  paa 
Øerne  i  KristianiaQorden  helt  ud  til  Færder  er  Skuringsstriber  efter  Bræer 
tydelige  nok. 

De  Beviser,  man  har  for,  at  Norge  engang  har  været  dækket  af  Is,  er 
mange;  de  kan  ikke  alle  omtales  her.  De  talrige  Blokke,  som  vi  finder 
spredt  ofte  paa  de  besynderligste  Steder,  paa  Pynter  og  Toppe,  er  Sten, 
som  er  ført  af  Isen  i  Istiden,  og  de  mange  Sten  i  Ager  og  Eng,  som  maa 
køres  bort,  naar  Land  skal  ryddes,  er  Sten,  som  er  strøet  omkring  af  Is- 
bræerne i  Istiden. 

Før   denne  Tid   havde  Floderne   skaaret   sig  Vej  og  udgravet  deres 


Fig.  324.     Moræne  ved  Strupenbræ  i  LyngenQorden. 

Dale,  men  den  endelige  Form,  som  Dalene  nu  har,  fik  de  i  Istiden;  om  end 
Floderne  ogsaa  senere  bar  udrettet  noget,  saa  er  det  forholdsvis  ikke  saa 
meget;  thi  det  er  i  Forhold  til  Landets  Ælde  ikke  saa  overvættes  længe 
siden  Istiden. 

Neden  under  de  store  Bræer,  hvor  de  endnu  er  i  Færd  med  at  skare, 
kan  vi  ikke  komme,  men  paa  Steder,  hvor  der  er  smaa  Bræer,  eller  hvor 
der  nylig  har  været,  er  der  meget  at  lære. 

Oppe  i  Højderne,  hvor  der  ligger  Sne  den  største  Del  af  Aaret,  er  det 

faste  Fjeld  ofte  sprængt  i  Stykker  til  en  Dybde  af  1—2  Meter;  Stenen 
ligger  der,  som  om  det  var  i  et  Stenbrud,  og  Uordenen  i  de  løsbrudte 
Blokke  er  ofte  ikke  større,  end  at  man  af  Aarer  i  Stenene  og  af  deres  Be- 
liggenhed kan  se,  hvor  de  har  haft  deres  Plads  i  Fjeldet.  Det  er  her  Van- 
det, som  er  trængt  ned  i  Stenen,  og  idet  det  fryser,  sprænger  det  løs. 
Bliver  Fjeldet  dækket  af  Sne,  og  bliver  denne  mægtig,  saa  danner  der  sig 
paa  Stedet  en  lille  Bræ,  og  denne  kan,  da  den  bevæger  sig,  flytte  Stenene 


Fig.  325.    Jøkelfjorden  paa  Grænsen  mellem  Tromsø  Amt  og  Finmarkens  Amt. 

bort  fra  deres  Leje,  ligesom  den  skurer  Fjeldet,  som  før  forklaret  Paa 
den  Maade  nddybes  Underlaget,  og  der  fremkommer  til  sidst  der,  hvor 
Bræen  ligger,  smaa  Dale  af  en  ejendommelig  Hesteskoform,  hvilke  smaa 
Dale  paa  Norsk  kaldes  »Botnec  (Fig.  327);  ofte  bliver  der  et  lille  Vand  i 
dem  der,  hvor  de  har  nddybet  deres  Underlag. 

Der  er  ogsaa  mange  Dale,  som  ender  i  en  »Botn«,  idet  den  forholds- 
vis flade  Dalbund  standser  mod  en  brat,  hesteskoformet  Væg,  som  i  en 
blind  Gade,  og  saadanne  Dale  kan  kaldes  Botndale  eller  Blinddale,  og  der 

er  i  det  nordlige  Norge  Fjorde,  som  standser  paa  lignende  Maade,  og  de 
kan  kaldes  BotnQorde. 

I  alle  de  høje  Fjelde  i  det  sydlige  Norge,  hvor  der  er  Bræer,  eller 
hvor  der  nylig  har  været,  er  der  Botne.  Eksempler  herpaa  kan  nævnes 
i  Hundredvis: 

Glitiertind,  Nautgarsiind,  Horungerne  eller  rettere  alle  Jotun fjeldenes  Tin- 


Fig.  326.    Skuringsstriber  i  Granit,  HalsQord,  Tjøtta,  Nordland.   (J.  ReksUd.) 

der   har  Botne  (Fig.  329) ;  de   er   almindelige  i  Romsdalens  og  Søndmørs 
Alper,  i  Lofoten^  i  alle  Nordlands  høje  Fjelde  (Fig.  330)  o.  s.  v. 

Den  geografiske  Regel  om  Botnene  kan  lyde  saaledes :  I  alle  de  Egne 
af  Norge,  hvor  Fjeldene  har  Alpeformer,  det  vil  sige,  hvor  Fjeldene  har 
Formen  af  Tinder,  Horn,  Pigge,  Rygge,  der  er  Botne  talrige.  Eller  Re- 
gelen udtrykkes  saaledes:  Overalt,  hvor  Fjelde  i  Norge  naar  op  over  Sne- 
grænsen og  danner  Tinder,  Horn  og  Pigge,  der  er  Tinden,  Hornet,  Piggen 
Dele  af  den  hesteskoformede  Ryg,  som  omgiver  Botnen. 

Alle  vore  højeste  Tinder  bærer  Forgængelighedens  Stempel;  Botnene 
med  Tinderne  ligner  i  deres  Form  mest  af  alt  en  hullet  Tand  —  om  en  saadan 
Lignelse  tør  anvendes  — ,  hvor  Botnen  er  selve  Hullet  og  Tinderne,  jo  dri- 
stigere Form  de  har,  desto  mere  ligner  de  Stumper  og  Stykker,  som  staar 
rundt  om  den  hule  Tand.  Lige  saa  lidt  som  den  Sygdom,  der  angriber 
en  Tand,  frembringer  en  jævn  Overflade,  lige  saa  lidt  jævner  Bræerne  ved 
deres  Angreb  det  hele  Fjeld,   men  de  frembringer  en  meget  uregelmæssig 


Fig.  327.    Snetyldte  Hotne  set  fra  Kjostind  i  Lyngen. 

Overflade,   om  det  end  ikke  i  det  enkelte  kan  paavises,   hvorfor  den  ene 
eller  den  anden  Tinde  ikke  er  aldeles  ligesom  den  anden. 

Da  Botnene  er  de  Fordybninger,  som  Bræerne  frembringer  i  deres 
Underlag,  og  da  Bræerne  i  de  sydlige  Lande  ligger  højt  over  Havet  og  i 
nordlige  Lande  lavt,  saa  har  ogsaa  Botne  en  saadan  Beliggenhed,  at  de  i 
Alperne  (Fig.  331)  ligger  2000—3000  Meter  over  Havet,  i  Sogn  og  i  Jotun- 
fjeldene  i  omtrent  1000  Meters  Højde,  og  i  Finmarken  ligger  de  saa  lavt, 
at  Havet  gaar  ind  i  dem,  saa  at  de  bliver  Fjorde,  saaledes  som  Lille  Kjær- 

ringfjord  paa  Stjernøen  (Fig.  382)  og  Hornviken  ved  Nordkap  (Fig.  334).  — 
— -  Saadanne  Fjorde  kan  kaldes  BotnQorde,  ligesom  de  Dale,  der  ender  i 
en  Botn,   kan   kaldes  Botndale.     Botndale  med  Indsøer  og  Botnfjorde  er 

talrige    i    Lofoten    (Fig. 
B     328). 

Hvis  en  Bræ  i  en 
Botn  fortsætter  med  at 
uddybe  sit  Underlag,  saa 
fremkommer  der  til  sidst 
i  Fjeldet  en  Fordybning, 
som  har  Form  af  en  flad 
Skaal  eller  et  Trug,  det 
vil  sige  en  lille  Indsø,  og 
disse  Indsøer  er  saare 
hyppige  i  Botne;  ofte 
ligger  der  et  Jøkelgærde 
eller  en  Moræne  foran 
Søen  som  Bevis  for,  at 
Bræen  har  uddybet  Un- 
derlaget indtil  det  Sted, 
hvor  Morænen  ligger,  og 
Søen  ender. 

Billedet  (Fig.  333) 
viser  en  botnformet  Dal 
med  Indsø  og  en  lille 
Moræne  foran,  og  3  Mand 
staar  paa  Morænen;  Bræ- 
en har  nu  trukket  sig 
tilbage.  Dette  er  paa  en  Maade  den  Model,  hvorefter  vore  Dale  med 
foranliggende  Havbanker  er  bygget,  men  det  hele  er  ved  de  store  Indsøer 
og  Fjorde  i  større  Stil.  Ligesom  de  smaa  Bræer  her  i  HøjQeldet  har 
faaet  deres  Botndal  med  Søen  og  Morænen  i  Stand,  saaledes  har  de  store 


Fig.  328.  Kort  over  Botne  med  Indsøer  og  Botne  i  Havets 
Niveau  fra  Kortbladet  Lofotodden. 

Bræer  i  Istiden,  idet  de  i  det  hele  fulgte  de  af  de  gamle  Floder  udgravede 
Dale,  uddybet  disse,  paa  nogle  Steder  uddybet  dem  saaledes,  at  der  blev 
store  Søer;  de  gik  skurende  ud  i  Havet  og  afsatte  der  al  den  Sten,  de 
førte  med  sig  fra  det  faste  Land,  dannende  svære  Banker  og  Sletter  ude 
i  Havet. 

Det  rindende  Vand  kan  vistnok,   som   før   forklaret,   uddybe  sit  Leje 


r 


Fig.  329.    Botne  i  Jotunf]eIdene  set  fra  Besshø. 

Og  udgrave  en  Dal,  men  i  en  Indsø  ligger  Vandet  stille,  og  Floden  kan 
her  ikke  uddybe  sit  Underlag  til  en  Sø,  som  en  Bræ  kan. 

En  hel  Del  Ejendommeligheder  ved  Norges  Overflade  forklares  af  det, 
som  er  sagt,  og  giver  tillige  Beviser  for,  at  det,  som  er  sagt,  er  rigtigt. 
Langs  hele  den  norske  Kyst  er  der  Fjorde,  mange  er  meget  store,  og  saa 
er  der  Hundredvis  af  Smaafjorde  og  Sidefjorde. 

Fjorde  forekommer  ikke  alene  i  Norge^  men  ogsaa  i  Nabolandene, 
i  Skotland,  Island  og  Grønland^  i  den  nordlige  Del  af  Nordamerika,  I  Frank- 


Digitized  by 


Google 


756 


LANDE  OG  FOLK 


Fig.  330.    Botne  i  Tinderne  ved  Raftsundet. 


rig^  Spanietty  Portugal  og 
Afrika  o.  s.  v.  mangler 
derimod  Fjordene. 

Portugal  vender,  lige- 
som Norge,  en  lang  Stræk- 
ning af  sin  Kyst  ud  mod 
Vest,  men  der  er  ikke 
en  eneste  Fjord. 

Rejser  vi  langs  Ky- 
sterne hele  Jorden  rundt, 


saa  finder  vi  Fjordene  igen  langt  mod  Syd  paa  den  sydlige  Halvkugle, 
saaledes  i  Patagonien  og  paa  Ny-Zeeland.  Vi  finder  en  stor  almindelig 
Regel,  som  lyder  saaledes :  Fjorde  optræder  paa  Kyststrækninger  paa  større 
nordlige  og  sydlige  Bredder,  men  de  mangler  i  de  varmere  Lande.  End- 
videre optræder  Fjordene  aldrig  enkeltvis  paa  en  Kyststrækning,  men  altid 
flere  eller  mange  sammen. 

Alle  Dele  af  Norges  Kyst  er  Eksempler.  Paa  Rejsen  ser  vi  ogsaa,  at 
de  Kyster,  som  har  Fjorde,  i  Regelen  ogsaa  har  —  hvad  vi  kalder  —  en  Skær- 
gaard,  d.  v.  s.,  at  der  langs  Kysten  ligger  en  hel  Række  store  Øer  og  des- 
uden talrige  smaa,  ofte  i  Tusindvis  i  et  enkelt  Herred,  og  der  er  mange  Steder, 
hvor  Havet  er  overdrysset  med  Øer  og  Skær,  saa  at  det  myldrer  af  dem. 

Saa  er  der  en  anden  Ting,  som  ogsaa  er  mærkværdig.  I  de  samme 
Lande,  hvor  vi  har  tal- 
rige Fjorde,  smaa  og  sto- 
re, og  ved  Kysten  en 
Skærgaard  af  store  og 
smaa  Øer,  høje  og  lave 
Øer,  der  finder  vi  ogsaa 
talrige  Indsøer  af  de  for- 
skelligste Størrelser,  nog- 
le meget  store  som  Mjø- 

sen^   Fæmundsjøeny    Røs-  Fig.  331.    Botne  i  Alperne  i  SlUitis  og  Altmann. 

uatn;  de  ligner  Fjordene,  og  nogle  kaldes  endog  Fjorde,  skønt  Havet  ikke 
naar  ind  i  dem,  f.  Eks.  Randsfjord  og  Tyrifjordy  og  saa  er  der  mange 
middelstore  Indsøer  og  i  Hundredvis,  undertiden  i  Tusindvis,  af  smaa 
Søer.  I  et  enkelt  Herred,  Hat  fjelddalen  i  Nordland,  er  der  1030  Indsøer. 
Indsøer  af  alle  Størrelser,  fra  store  ned  til  smaa  og  til  Kær  og  Pytter  lig- 
ger strøet  ud  over  hele  Landet.  I  nogle  Lande  er  der,  ligesom  i  Norge, 
mange  Indsøer.    Finland  kaldes  de  tusind  Søers  Land,  i  Sverrig  er  Søerne 


Fig.  332.  Kort  over  BotnQorde  paa  Stjernøen  i  Finmarken.  (Den  geografiske  Opmaaling.) 

talrige,  der  er  mange  Søer  i  Skotlandy  paa  Grønland  og  over  hele  den  nord- 
lige Del  af  Nordamerika. 

Atter  i  andre  Lande  er  der  ikke  Søer  af  denne  Slags,  de  mangler  helt^ 
eller  der  er  ikke  andre  Vande  end  dem,  som  Folk  kunstigt  har  bragt  til  Veje 
ved  Opdæmning.  I  Portugal^  som  er  et  højt  Land  med  Fjelde  som  Norge^ 
er  der  ingen  Indsøer,  lige  saa  lidt  som  der  er  Fjorde  eller  Skærgaard. 
Men  langt  sydlig  igen,  i  Patagonien  og  paa  Ny  Zeeland^  der  har  vi  atter 
disse  mange  Søer,  ligesom  der  er  Fjorde,  som  før  omtalt. 

Hvad  Slags  Lande  er  det  nu,  som  har  Fjorde  i  Hundredvis,  en  vidt- 
strakt Skærgaard,  Søer  i  Tusindvis  og  Kær  spredt  ud  over  hele  Landet? 
Det  er  de  Lande,  i  hvilke  der  er  Mærker  efter  Isbræer,  Skuringsmærker, 
Moræner  og  Vandreblokke.  Fjorde  og  Søer  findes  kun  i  disse  af  Isen 
skurede  Lande,  fordi  det  er  Bræerne,  som  frembringer  bækkenformede 
Fordybninger ;  thi  Floderne  gør  det  ikke.  Omvendt  kan  man  vide  sikkert, 


Fig.  333.     Fugledalstjern  og  Skarknausen  Bræ  i  Lyngen. 

at  hvor  et  Kort  over  et  Land  viser  Fjorde  og  Søer  i  Mængde,  som  i  Norge, 
der  vil  Mærkerne  efter  Istiden  ogsaa  findes.  Dette  er  en  Regel,  som  ingen 
Undtagelse  taaler. 

Ved  Hjælp  af  det,  som  ovenfor  er  sagt,  skulde  vi  da  forsøge  at  for- 
staa  noget  af  Norges  Overflade  i  det  store.  Hvorledes  Overfladen  var  før 
Istiden,  kan  ikke  siges  saa  nøje,  thi  Bræerne  har  ført  saa  meget  bort; 
sikkerlig  havde  Floderne  allerede  da  gravet  sig  deres  Dale.  Sandsynligvis 
har  Overfladen    skraanet  ned  mod  Vest   forholdsvis  hurtig  fra  sit  nnvæ- 

rende  Vandskel  og  langsomt  Øst  paa  og  mod  Sverrig.  De  højeste  Toppe, 
som  vel  staar  der  som  Minder  om  den  gamle  Overflade,  skraaner  nemlig 
med  en  vis  Regelmæssighed.  Selv  paa  Vestlandet,  hvor  Fjeldene  synes  at 
iigge  saa  uregelmæssigt,  er  der  en  vis  Orden  i  den  Maade,  hvorpaa  de 
højeste  Toppe  følger  efter  hinanden.  Deler  man  Landet  i  Firkanter  paa 
en  Kvadratmil  og  opsøger  den  højeste  Top  paa  hver  Kvadratmil,  saa  ser 
man,  at  de  stiger  med  en  Regelmæssighed  fra  Kysten  op  mod  Vandskellet, 


Fig.  334.    Hornvikeo,  en  BotDQord  ved  Nordkap. 

Og  saa  begynder  de  at  tage  af  i  Højden.  I  Bergens  Stifi  stiger  de  mod 
Øst  i  lodret  Retning  paa  Kysten,  og  i  Romsdalen  mod  Sydøst,  ogsaa  lodret 
paa  Kysten  her.  Der  kunde  nævnes  Hundredvis  af  Eksempler;  her  kun 
eet  blandt  mange.  Fra  Haram  paa  Søndmør  over  Borgund,  Skodje,  Ør- 
skog,  Norddalen,  Sunnelven  og  Skiaaker  stiger  de  højeste  Fjelde  paa  hver 
Kvadratmil  saaledes  mod  Sydøst: 

Storholmen 31  Meter  over  Havet 

Signalehorn 229      —        —       — 

Vasstrandfjeld 559  Meter  over  Havet. 

Hammersetpig 1216      —       —       — 

Store  Horn 1314      _       _       _ 

Tørløisa 1820      —       _       — 

Saa  aftager  de  mod  Øst: 

Saathom 1779      —       —       — 

Krosshø 1726      —       —       _ 

Det  ser  ud,   som  om  Landets  gamle  Overflade  har  skraanet  lidt  efter 
lidt  ud  mod  Kysten,   og   saa  paa  den  anden  Side  af  Fjeldet  mod  Sydøst. 
Dette  maa  derfor  i  det  hele  blive  de  Retninger,  som  Floderne  tog,  idet  de 
uddybede  deres  Leje,  dannende  Dale  mod  Vest  og  Dale  mod  Sydøst.  Disse 
Veje  fulgte  Bræerne  under  Istiden,  uddybende  Dalene;  nogle  Steder,  hvor 
Arbejdet  blev  større  end  andre  Steder,   eller  hvor  Bjærgarten  var  mindre 
fast,   fremkom    Indsøer,   og  længere  ude  blev  der  Fjorde.     Følgen  af,  at 
Landet  er  bygget  og  formet   paa   denne  Maade,   er   blandt   andet  den,   at 
man  ikke  kan  rejse  fra  Østlandet  til  Vestlandet  eller  til  det  Nordenfjeldske 
over  Land,   uden  at  man  maa  op  i  Højden,   thi  Dalene   gaar  ikke   tværs 
igennem  Landet,  men  de  ender  op  mod  Fjeldet.    Derfor  bliver  Bygningen 
af  Jernbaner  tværs  over  Norge  saa  kostbar.    Dalene   ender   som  sagt  op 
mod  Fjeldet,  eller  rettere,  de  begynder  der.    Dalene  maa  efter  den  Maade, 
hvorpaa  de  blev  dannede,   optræde  med  en  vis  Regelmæssighed  til  begge 
Sider  af  Vandskellet.     Gudbrandsdaleiiy  Valdres  og  Hallingdal  gaar  sydøstlig 
ned  paa  Fjeldet  og  ender  i  Søerne  Mjøsen,  Spirillen  og  Krøderen^    ligesom 
alle  Sidedalene  til  Hardangerfjord,   Sognefjord  og  Nordfjord  gaar  paa  Vest- 
siden ud  imod  Havet  for  at  fortsætte  sig  i  de  nævnte  Fjorde.   Saadan  en  Re- 
gelmæssighed med  Fjorddale  og  Fjorde  i  Vest  og  Fjelddale  og  Dale  mod 
Øst  kan  følges  paa  begge  Sider  af  Fjeldene  helt  op  til  det  nordlige  Norge, 
hvor  Dalene  paa  Østsiden  af  Fjeldene   ligger  i  Sverrig   med   store  Søer, 
medens  der  i  Nordland  er  tilsvarende  store  Fjorde.    De  er  saa  mange,  og 
det  hele  er  saa  vel  kendt,  at  alle  Navnene  ikke  skal  nævnes. 

Mærkelige,   ofte  vigtige  for  Færdselen,  er  de  Passager,  som   gaar  fira 
Dal  til  Dal,  hvilke  Passager  i  Højden  bliver  Bjærgkløfter.    Ofte  er  disse 


Digitized  by 


Google 


NORGES  OVERFLADE 


761 


Bjærgkløfler  fremkommet  derved,  at  Væggen  mellem  to  Botne  eller 
mellem  en  Botn  og  en  Dal  er  forsvundet.  Fig.  335  viser  de  bekendte  Sgu 
Søstre  i  Helgeland.  Disse  »Søstre«  er  Skillevægge  mellem  Botne,  men*  de 
Vægge,  som  begrænser  Botnene  bagtil  eller  indad,  er  lavere,  saa  at  der 
fremkommer  Fordybninger. 

De   mægtige  Isbræer  bevægede  sig  under  Istiden  fra  Landets  højeste 


Fig.  335.     De  syv  Søstre  i  Helgeland. 

Dele  ud  til  begge  Sider,  strømmede  ligesom  Floderne,  tiltog  i  Bredde 
og  Tykkelse,  efter  som  de  forenede  sig,  som  Floderne  gør  det;  men  senere, 
efter  som  de  kom  nærmere  mod  Havet,  aftog  Størrelsen,  de  bredte  sig  ud 
imellem  og  over  Smaaøerne  og  smeltede  af  paa  Vejen.  Følger  vi  en  stor 
Fjord  som  Sognefjorden  med  dens  Dale  og  Sidedale  lige  fra  Højfjeldet  ud 
mod  Havet,  saa  genfindes  overalt  Sporene  af  de  Kræfter,  som  her  omtales. 
Sognefjordens  Dale  og  Sidedale  naar  op  under  JotunQeldenes  Tinder 
i  Horungerne  og  op  under  Bræerne  paa  Grænsen  mellem  Sogn  og  Skiaaker, 

Og  de  ender  her  i  Snesevis  som  Botne  og  Blinddale,  der  er  den  Form 
for  Brædale,  som  vi  har  lært  at. kende.  Disse  afsidesliggende  Dale  udmun- 
der i  Sidedale  og  disse  igen  i  Fjorddale,  og  her  er  atter  et  vigtigt  og 
ejendommeligt  Træk  i, Norges  Bygning,  nemlig  det,  at  Sidedalene  ofte  ud- 
munder meget  højere  oppe  end  Hoveddalene,  saa  at  Floderne  styrter  sig  i 
vilde  Fosser  ned  i  Hovedsalen.  Eksemplerne  er  mange;  i  Utladalen^  som 
fra  Aardalsvatn  gaar  op  i  Fjeldet,  udmunder  10  Sidedale  i  større  Højder 
over  Hoveddalen,  saa  at  Bækkene  fra  Sidedalene  styrter  i  Fosser  ud  over 
Hoveddalens  Sider.  Aarsagen  hertil  er  den,  at  Bræen  i  Hoveddalen  har 
været  mægtigere,  har  kunnet  arbejde  hurtigere  paa  at  uddybe  sit  Underlag, 
saa  at  Smaabræerne  i  Højden  ikke  kunde  holde  Skridt  med  dem;  derfor 
ligger  Sidedalenes  Bund  nu  højere  end  Hoveddalene.  Se,  dette  er  et  meget 
ejendommeligt  Træk  i  de  Lande,  hvis  Form  skyldes  Bræerne  og  ikke  Flo- 
derne. Flodens  Arbejde  er  netop  virksomst  der,  hvor  Fossen  bruser,  og 
i  de  Lande,  hvis  Dale  ene  skyldes  Floderne,  der  er  netop  alle  Fosser  for- 
svundne, og  Skraaningen  af  Dalbundene  er  saa  nøjagtig  afpasset,  at  ingen 
udmunder  for  højt  eller  for  lavt  i  Hoveddalen;  i  den  nederste  Del  er  disse 
Floder  endog  farbare  med  Skibe  langt  ind  i  Landet.  Saaledes  skyldes  Bræ- 
ernes Arbejde  ikke  blot  vort  Lands  Søer,  men  ogsaa  Fosserne;  det  er  Bræ- 
ernes Skyld,  at  vort  Land,  trods  sin  Ælde,  har  et  saa  ejendommeligt  Ud- 
seende; thi  der,  hvor  det  flydende  Vand  alene  har  regeret,  er  Fosserne  for- 
svundhe^og  alle  Søer,  om  de  nogen  Sinde  fandtes,  udfyldt. 

Paa  Vejen  ud  mod  SogneQorden  bliver  Bundene  i  Fjorddalene  efter- 
haanden  lavere,  og  endelig  gaar  Dalen  over  til  en  Fjord,  og  senere  støder 
SideQorde  til.  Ofte  begynder  Fjorden  der,  hvor  to  Dale  støder  sammen, 
som  Sognefjorden,  der  begynder  der,  hvor  Fortandalen  og  Møkrisdalen  mø- 
des. Fjærlandsfjorden  begynder,  hvor  Boiamdalen  og  Suphelledalen  støder 
sammen,  Drammensfforden  begynder,  hvor  Lierdalen  forener  sig  med  Dram- 
menseluens  Dal.  Med  Søerne  er  det  ofte  lige  saadan.  Mjøsen  begynder,  hvor 
Gudbrandsdalen  bliver  forstærket  med  Gausdal,  Hvor  mægtige  Bræer  stø- 
der sammen,  forøges  Tykkelsen,  Arbejdet  bliver  større,  og  efterhaanden 
som  Sidefjorde  støder  til,  tiltager  Dybden.     Efterhaanden  som  Åardalsfjor- 

den,  Lærdalsfjordeiiy  Aurlandsfjorden  med  NærøfjordetXy  Fjærlandsfjorden  støder 
til,  forøges  Dybden  i  Sognefjorden  til  100,  400,  600,  900  og  1000  Meter,  og 
til  sidst  til  1240  Meter  langt  inden  for  Fjordens  Munding.  Her,  hvor 
Fjorden  er  dybest,  har  de  virkende  Kræfter  været  stærkest.  Senere  aftager 
Dybden  igen  til  800,  600,  400  og  158  Meter  ved  Fjordmundingen  ude  ved 
Havet.  Dette  sker  ikke  med  matematisk  Nøjagtighed,  thi  Stenenes  Mod- 
standsevne, Svaghedsflader  i  Fjeldet,  Lagstillinger  hos  Stenene,  alt  dette 
har  udøvel  sin  Indflydelse,  saa  det  er  ikke  som  et  simpelt  Regnestykke 
at  udfinde  en  Fjords  Retning  og  Dybde;  men  der  er  en  geografisk  Regel, 
som  siger,  at  Fjordene  i  det  hele  og  store  tiltager  i  Dybde  til  den  mid- 
terste Del,  og  saa  aftager  de  i  Dybde  ud  mod  Mundingen,  hvor  Fjorddy- 
bene helt  ophører,  eller  de  fortsættes  som  Storfjorden  paa  Søndmør  et 
Stykke  ud  som  undersøiske  Fjorde  eller  Søer  paa  Havets  Bund  med  afta- 
gende Dybde,  for  saa  at  standse  helt.  Om  Landet  hævedes  til  en  stor 
Højde,  vilde  Fjordene  ikke  blive  Dale,  men  en  Række  af  store  Indsøer. 

Bræisen,  som  har  ligget  over  Landet,  er,  som  Jøkelgærderne  eller 
Morænerne  viser,  standset  paa  forskellige  Steder  under  Isens  Afsmeltning 
mod  Istidens  Slutning.  Saadanne  Jøkelgærder  er  de  Volde,  som  ligger  paa 
begge  Sider  af  KristianiaQorden,  fra  Moss  til  Fredrikshald  og  fra  Horten  til 
Larvik.  Bag  disse  Volde  ligger  fra  Femsjø  ved  Fredrikshald  til  Farrisvatn 
ved  Larvik  en  Række  Indsøer  der,  hvor  Bræen  standsede;  en  lignende 
regelmæssig  Beliggenhed  fra  et  senere  Tidspunkt  har  Mjøsen,  Rands fford^ 
Spirdlen,  Krøderen,  Soneren,  hver  svarende  til  sit  Dalføre  og  til  sin  Bræ. 
Paa  Vestlandet  er  der  en  hel  Række  Søer  i  Fjorddalene,  som  ligger  der, 
hvor  Bræerne  endte  i  et  Tidsrum :  Stryenvatn  og  Loenvatn  (Fig.  336)  i 
NordQord,  Aardalsvatn  i  Sogn,  Sandvenvatn  i  Hardanger,  og  mange  flere 
kunde  nævnes. 

Men,  kan  der  siges,  hvis  alt  dette  er  rigtigt,  hvis  al  den  Sten  er  taget 
af  Bræerne  fra  Norges  Land,  saa  maa  den  være  at  finde  et  Sted  igen ;  thi 
forsvinde  kan  alle  disse  Masser  ikke.  Det  er  rigtigt ;  uden  for  Norges  Kyst 
og  i  Nordsøen  strækker  der  sig  lange  flade  Sletter,  som  er  de  løse  Mas- 
ser, som  Bræerne  har  ført  ud  i  Havet  og  lagt  paa  Bunden,  saa  at  der  er 

saa  fladt,  at  der,  om  det  hele  kom  over  Vandet,  uden  Mineringer  kunde 
lægges  en  Jernbane  fra  Bankerne  uden  for  SøndmørsQ ordene  til  Bankerne 
uden  for  Vesteraalen.  Disse  Banker  ligger  i  Havet  og  unddrager  sig  der- 
for en  nærmere  Undersøgelse;  men  der  er  Steder,  hvor  det  af  Bræerne 
førte  Grus,  Sten  og  Ler  ligger  paa  Land,  og  her  kommer  vi  til  en  anden 
stor  og  vigtig  geografisk  Regel. 


Fig.  336.     Loenvatn  i  NordQord. 

Det  Isdække,  som  laa  over  Norge,  strakte  sig  ogsaa  over  Nabolandene 
Sverrig  og  Finland,  og  man  kan  følge  Mærkerne  efter  Bræerne  over  til 
Danmark;  over  Bornholm  og  Nordtyskland  helt  ned  til  Harzen. 

Undergrunden  i  Dele  af  Rusland,  Nordtyskland^  Danmark  og  Holland 
bestaar  mærkværdig  nok  af  finlandske,  svenske  og  i  Jylland  til  Dels  ogsaa 
af  norske  Sten,  som  er  ført  derhen  over  Landene  af  Isbræer  fra  de  nord- 
lige Lande.  Disse  Sten  og  Sand  af  disse  Sten  er  delvis  blandet  med  Sten- 
arter, som  hører  hjemme  i  Landene  selv,  i  Danmark  saaledes  med  Kridt. 

Men  norsk  Sten  som  Syenit  fra  Larvik  og  Porfyr  fra  Krisiiania  Omegn, 
kan  følges  over  Jylland  til  Hamborg  og  Holland,  og  i  Tyskland  og  Rus- 
land er  svenske  og  finske  Sten  almindelige.  Der  er  Omraader  paa  2  Mil- 
lioner Kvadratkilometer  af  den  store  nordeuropæiske  Slette^  hvor  disse  Sten 
med  Sand  og  Ler  optræder,  og  ikke  blot  som  enkelte  Blokke,  men  sotai 
en  hel  mægtig  Dannelse. 


Fig.  337.     Flyttede  Blokke  i  Nærheden  af  Oskarsborg. 

Over  Norge  findes  der  ogsaa  spredt  Sten,  som  er  flyttede  under  Is- 
tiden (Fig.  337),  og  de  mange  Sten,  som  flere  Steder  maa  køres  bort,  naar 
Land  skal  ryddes  til  Dyrkning,  er  oftest  saadanne  under  Istiden  flyttede 
Blokke. 

Om  al  den  Sten  bragtes  tilbage  til  Sverrig  og  Finiand,  vilde  den  for- 
høje disse  Landes  Overflade  med  omtrent  255  Fod  eller  80  Meter.  Den 
Sten  og  Grus,  som  er  taget  fra  det  sydlige  Norge,  ligger  vistnok  paa  Bunden 

af  Nordsøen,  som  er  lav,  og  hvis  Bund  er  en  Fortsættelse  af  den  store 
nordeuropæiske  Slette. 

Det  er  en  stor  almindelig  Regel,  at  foran  de  Lande,  som  har  været 
dækket  af  Is,  ligger  der  store  Sletter  paa  Land  eller  i  Havet,  som  bestaar 
af  Sten  og  Grus,  taget  fra  det  isskurede  Land. 

Den  store  nordeuropæiske  Slette  og  Nordsøen  er  Oplagssted  for  det, 
som  Bræerne  har  ført  med  sig  fra  Finland,  Sverrig  og  Norge. 

Lige  saadan  er  det  i  Schweiz  og  de  omliggende  Dele  af  Norditalieny  det 
sydøstlige  Frankrig  og  Nordtyskland,  I  Dalene  fra  Alperne  ligger  der  store 
Søer  som  Gardasøen,  Lago  maggiore^  og  flere  store  Moræner  foran,  med 
Skuresten  som  i  Norge,  og  saa  følger  den  store  lombardiske  Slette  med 
Sand  og  Grus  fra  Alpelandet.  Saaledes  er  det  ogsaa  med  Søerne  i  Bayern 
og  Sletterne  foran  dem,  og  Eksempler  kunde  hentes  fra  Nordamerika  og 
flere  Steder:  store  Sletter  med  fremmede  Sten  ligger  foran  de  Lande,  som 
har  talrige  Søer  eller  talrige  Fjorde,  og  som  har  været  dækket  af  Is. 

Det,  som  her  er  sagt,  skulde  tjene  til  at  vise,  at  Landenes  Form  har 
været  underkastet  store  Forandringer,  at  deres  Form  ikke  er  tilfældig  og 
uforanderlig;  men  der  er  geografiske  Regler,  af  hvilke  nogle  er  kendte; 
mange  andre  vil  vistnok  i  Tidernes  Løb  udfindes. 

TELEMARKEN. 

FAA  Strøg  i  Norge  har  saa  længe  som  Telemarkens  Dale  bevaret  saa 
mange  synlige  Minder  om  det  gamle  norske  Liv  og  med  en  helt  til- 
svarende Styrke.  Det  er  et  Land  af  Dale  med  store  Indsøer,  som  helt 
nede  fra  Havets  nærmeste  Nærhed  hæver  sig  opefter  paa  Landets  brede 
Terrasser,  lige  op  imod  Højfjeldet.  Her  har  Folkelivet  i  lange,  afstængte 
Tider  bevaret  sine  gamle  Former.  Her  har  hele  den  rige  Folkepoesi  holdt 
sig  uden  store  Forandringer,  indtil  den  Dag  oprandt,  da  Sprogforskere 
kom  og  hævede  de  længe  bundne  Skatte,  ganske  som  Bjærgmanden  i 
Fjeldets  Indre  finder  Sølvaarerne  og  bærer  dets  Rigdomme  ud  i  Dagens 
Lys  for  at  gøre  dem  frugtbringende. 

I  det  nationale  Gennembruds  Dage  var  Telemarkens  Dale  et  af  de 
Steder  i  Landet,  som  gav  det  rigeste  Bidrag  af  sit  Folkeliv  og  sin 
Kunst.  Det  var,  som  om  det  hele  Land  fik  Del  i  en  rig  Ejendom,  som 
hidtil  alene  havde  været  forbeholdt  de  indre  Dalfører  og  der  vogtet  af  en 
Slægt  med  rige  Evner  for  Digtning,  for  Kunst  og  for  Sagpfortælling,  Naar 
netop  Telemarken  blev  denne  Vogter  for  de  gamle  Rigdomme,  da  havde 
det  sine  gode  Grunde.  Thi  saadant  sker  ikke  gennem  Tilfældigheder.  Det 
samme  Folk,  som  havde  haft  den  største  Del  i  at  digte  Folkeviserne,  i  at 
smede  det  gamle  Sølv,  i  at  lave  den  gamle  Musik  og  i  at  danne  de  kunst- 
færdige Udskæringer,  —  det  havde  den  Sans  at  forstaa,  hvad  dette  var,  og 
at  vaage  over  det. 

Længe  og  trofast  var  det  gamle  bevaret  i  Dalen  og  paa  Fjeldet.  Det 
var  som  hamret  ind  i  Folkesjælen.  Men  det  begyndte  at  svinde.  Viserne  var 
glemte  af  mange,  og  der  var  dem  blandt  dem,  som  kun  erindredes  af  gamle 

Kællinger.  For  hver 
Gang  en  saadan  dø- 
de bort,  gik  der  en 
Del  Viser  i  Graven 
med  hende.  Men  da 
kom  det  store  natio- 
nale Gennembrud. 
Viserne  blev  rykket 
ud  fra  deres  hjemlige 
Omgivelser  og  ført 
over  i  Litteraturen, 
hvor  M.  B.  Landstad 
og  Sophus  Bugge 
plantede  dem  om. 
Samtidig  optegnedes 
meget  af  den  Skat, 
vi  ejer  i  vore  Melo- 
dier. Malerne  var 
allerede  før  draget 
over  Telemarkens 
Grænser  som  ind  i 
et  forjættet  Land, 
.  der  laa  foran  dem 
med  sine  rige  Løfter. 
Og  Løfterne  blev  holdt.  Hele  Norges  Aandsliv  i  det  19.  Aarhundrede 
har  modtaget  stærke  Indtryk  og  arbejdet  med  omfattende  Stof  fra  Tele- 
markens Dale.  Først  fik  Yderverdenen  dem  at  se  gennem  Malernes  Kunst. 
Siden  kom  alt  det  øvrige  efter.  Da  i  1844  »Foreningen  til  norske  Fortids- 
mindesmærkers Bevarelse«  begyndte  sit  Arbejde,  var  Blikket  i  særlig  Grad 


Fig.  338.     I\jukanfosseii.    (Efter  Tegning  af  Andr.  Disen.) 

henvendt  paa  Telemarkens  mangeartede  Skatte.  Paa  Papiret  gengaves  de 
smakke  Fadebure  fra  Bolkesø,  sammen  med  Hiterdalskirken,  og  da  der 
kom  flere  Penge  ind,  skred  man  til  at  redde  denne. 

Kun  var  det 
Skade,  at  man 
dengang  endnu 
savnede  det  me- 
re indgaaende 
Kendskab,  som 
senere  blev  er- 
hvervet til  gam- 
mel norsk  Træ- 
bygningskunst. 
Følgen  viste 
sig  da  ogsaa. 
I  Steden  for  at 
føre  Kirken  til- 
bage til  det  gam- 
le, til  det,  som 
den  engang  hav- 
de været,  forin- 
den sit  Forfald, 
blev  der  rejst 
noget  helt  nyt 
og  fremmedø  ()er 
giver  et  helt  an- 
det Indtryk  end 


Fig.  339.    Hiterdals  Kirke.    (Efter  Fot.  af  Axel  Lindahl.) 


det,  som  skulde  bydes  af  en  gammel  telemarkisk  Stavkirke.  Som 
Kirken  var  i  Tiden  nærmest  forinden  denne  saakaldte  Restauration,  var 
den  et  besynderligt,  sammensat  Værk;  med  alle  sine  Mangler  var  den  dog 
da  mere  interessant  end  i  den  Skikkelse,  som  den  senere  fik. 

Telemarkens  gamle  Bygningsstil  passede  udmærket  ind  i  sine  Omgi- 

velser.  Nataren  er  her  Poesi.  De  talløse  Dale,  som  skærer  hverandre, 
byder  mange  stille  Kroge,  hvor  Naturen  er  som  skabt  for  Drømmelivet,  og 
hvor  den  selv  har  skabt  de  gamle  Sagn.  Lange,  dybe  Vande  fylder  Dalene, 
og  de  fortsættes  med  vandrige  Floder,  som  ofte  kan  vove  de  vildeste 
Spring  ud  over  et  Fald,  som  helt  indhylles  i  Vandstøv. 

Bebyggelsen  var  snart  gemt  nede  i  de  dybe  Dale,  snart  hævet  op  paa 


Fig.  340.     Botten  i  Vinje,  Telemarken.    (Efter  Fot.  af  Axel  Lindahl.) 

de  høje,  flade  Vidder,  hvor  Gaardene  kunde  ligge  nær  ind  imod  de  gamle 
Bavner,  som  var  indrettet  for  at  varsle  Folk  om,  at  Fjenden  var  i  Landet, 
og  for  at  kalde  de  vaabenføre  Mænd  sammen.  Medens  Telemarkens  ydre 
Dele  ligger  lavt,  er  der  inde  i  Landet  store  Strøg,  hvor  Gaardene  er  bygget 
højt  oppe,  og  hvor  de  endog  kan  ligge  meget  spredt.  Maaske  netop  disse 
indre  højtliggende  Sogne,  ØiQeld,  Aamotsdal,  Høidalsmo,  ligesom  Vinje, 
Rauland  og  Grungedal,  er  de  Dele  af  Telemarken,  hvor  det  gamle 
iængst   har  holdt  sig.     For  øvrigt  var   ogsaa  Nissedal   og  Fyresdal,   med 

Vraadal  forhen  et  rigt  Findested  for  de  gamle  Viser,  som  der  trofast  erin- 
dredes af  gamle  Kællinger,  der  atter  havde  lært  dem  i  deres  Ungdom  af 
andre  gamle  Kvinder. 

Nede  i  Telemarkens  lave  Fladbygder  var  der  allerede  tidlig  kommet 
en  fremmed  Bygningsskik  ind,  med  firkantede,  kvadratiske  toetages  Hase, 
som  havde  spidst  Tag.  De  skriver  sig  antagelig  nærmest  fra  Tiden  omkring 
1800  eller  lidt  senere  og  var  vistnok  til  en  Begyndelse  Efterligninger  af 
Mønstre,  som  Bønderne  havde  set  nede  ved  Kysten,  i  Byerne  og  omkring 
disse.  Men  det  viser  sig  her,  som  saa  ofte  ellers,  at  Stilen  er  bleven  for- 
andret ved  at  omplantes  i  Landets  Omgivelser  og  har  antaget  et  ganske 
originalt  Præg.  Inde  i  Landet  blev  den  gamle  Husskik  mere  uforandret 
det  nye  kom  der  langsommere  ind  og  virkede  heller  ikke  saa  radikalt  paa 
det  gamle. 

Oslobiskoppen  Jens  Nilssøn  har  i  et  latinsk  Digt  skildret  en  Visitats- 
rejse,  som  han  i  August  1581  foretog  i  det  indre  Telemarken,  og  deri  og- 
saa  omtalt  Folkets  Sæder  og  Skikke.  Paa  sin  Vis  er  dette  det  ældste  Billede, 
vi  har  af  norsk  Folkeliv,  og  for  saa  vidt  har  det  lille  Digt  sin  Værdi,  skønt 
det  just  ikke  giver  mange  Oplysninger.  Telemarkingerne  var  en  vild  Slægt; 
men  det  var  ogsaa  raske  Folk,  som  paa  deres  Ski  strøg  hen  over  Fjeldene 
og  fældede  Bjørn  og  Los.  Biskoppen  siger,  at  de  har  jaget  disse  Dyr  med 
Buer  og  Pile.  Paa  et  gammelt  Bord  fra  Telemarken,  der  antagelig  mindst 
er  fra  samme  Tid  s6m  Digtet,  maa&ke  endnu  ældre,  er  der  ogsaa  indridset 
Figurer  af  Jægere,  som  ikke  har  andre  Vaaben  end  Buer  og  Pile.  Det 
stemmer  med,  hvad  der  ogsaa  ad  åndre  Veje  kan  sluttes,  at  disse  Vaaben  i 
Almindelighed  rundt  om  i  Norge  var  i  Brug  indtil  omkring  1600  eller 
muligvis  endog  henimod  1650,  og  at  de  først  da  afløstes  af  Ild  vaaben. 

Endnu  den  Dag  i  Dag  findes  der  paa  Fjeldene  over  hele  Telemarken 
som  for  øvrigt  rundt  om  i  Norge  talrige  Dyregrave.  De  findes  omkring  i 
Skovene  og  paa  de  øverste  Højder,  lige  ind  under  Bræer,  og  er  overalt  af 
samme  Bygningsmaade,  lange  Fordybninger  i  Jorden,  stensat  med  svære 
Kampestene  og  som  oftest  indhegnet  med  lange  Gærder  til  begge  Sider. 
Her   blev  Fjeldets   og  Skovens   store   og  ædle  Vildt,   Rensdyr  og  Elsdyr, 

drevet  ind  mod  den  eneste  Udgang,  som  var  ladet  aaben.  Gennem  denne 
styrtede  de  saa  ned  i  Graven,  hvor  de  med  brækkede  Ben  blev  Jægerens 
sikre  Bytte.  Det  var  en  grusom  Jagt,  som  paa  denne  Maade  blev  øvet 
rundt  om  paa  Fjeldvidden.  Men  den  var  indbringende.  I  gamle  Dage 
var  det  fordelagtigt  at  eje  en  god  Dyregrav,  og  Ejendomsretten  til  den  kunde 
være  beskyttet  lige  saa  godt  som  Retten  til  at  eje  en  Slægts  Fædrenegaard. 


Fig.  341.     Vejen  over  Haukclifjeld.   (Efter  Fot  af  Axel  Lindahl.) 


Men  da  Ildvaabnene  kom  i  Brug,  blev  Dyregravene  overflødige.  Gen- 
nem Aarhundreder  har  de  nu  ligget  ubrugt,  og  de  er  ofte  paa  Vej  til  at 
forfalde  og  til  at  fyldes  med  Jord.  Men  fremdeles  er  den  Tid  Qern,  da 
alle  Spor  af  dem  vil  være  forsvundet  og  Mindet  om  dem  have  tabt  sig. 
Ligesom  ingen  kan  sige,  hvor  gamle  de  er  —  om  de  maaske  kan  dateres 
helt  fra  den  ældre  Jernalder  eller  fra  den  yngre  — ,  saa  er  det  heller  ikke 
raadeligt  at  forudsige,  at  de  kun  en  kort  Tid  fra  nu  af  vil  holde  sig  synlige. 

Gennem  Dyregravene  stilles  Natidsslægien  Ansigt  til  Ansigt  med  For- 
tidens raske  Jægerliv  hen  over  HøjQeldet.  Vi  faar  der  et  talende  Billede 
af  en  vigtig  Del  af  Fædrenes  Liv.  Ad  den  Vej  kan  der  aabnes  et  godt 
Indblik  i  den  gamle  Tids  økonomiske  Forhold.  Saadan  var  det  over  det 
hele  Land.  Bonden  havde,  ved  Siden  af  sit  Arbejde  som  Jordbruger,  og- 
saa  en  indbringende  Syssel  ved  Jagt  og  Fiskeri. 

Telemarken  var  i  Fortiden  et  ypperligt  Jagtstrøg  og  vedblev  længe  at 
være  det.  Paa  de  store  Heder  inde  i  Landet,  paa  Steder  som  de  vidt- 
strakte Faareenge  o.  lign.,  færdedes  Dyi*  i  Mængder,  som  en  Nutidsjæger 
ikke  kan  danne  sig  nogen  Forestilling  om.  Det  var  Forhold,  som  vår 
meget  forskellige  fra  Nutidens,  og  som  dog  ligger  ret  nær  paa  denne, 
næppe  fjernere  end  et  halvt  Aarhundrede.  Thi  Vidden  kunde  fostre  et  over- 
ordentligt Antal  Rensdyr.  Det  var  egentlig  først  de  hurtigskydende  Gevæ- 
rer, som  her  fremkaldte  den  store  Forandring,  der  endog  har  truet  med 
at  henføre  Rensdyret  mellem  de  helt  uddøende  Dyreracer.  Jagtens  Til- 
bagegang har  været  af  en  uheldig  Betydning  for  mangen  en  Fjeldbygds 
Økonomi.  Paa  den  Miade  er  det  blevet  vanskeligere  at  holde  ud  oppe  i 
disse.     Livsvilkaarene  har  ændret  sig  til  det  værre. 

Før  i  Tiden  var  det  saaledes,  at  det  ofte  var  lettest  at  leve  oppe  imod 
Grænsen  af  Fjeldet.  Grunden  hertil  kan  næppe  være  at  søge  deri,  at  Kli- 
maet var  bedre;  det  var  ikke,  fordi  der  f.  Eks.  kunde  vokse  mere  Kom  i 
Højden,  end  der  nu  kan  dyrkes.  Netop>  i  Telemarken  er  det  af  Interesse 
at  høre,  hvorledes  der  fra  højtliggende  Bygder  lyder  Sagn  om, .  at  de  en- 
gang har  haft  en  stærk  Bebyggelse.  Ved  Møsstrand,  hvor  der  nu  kun 
træffes  ganske  faa  Gaarde,  som  efterhaanden  er  lagt  øde,  tales  der  om,  at 
en  saadan  Forandring  gennem  lange  Tider  har  gaaet  for  sig.  Hvis  disse 
Sagn  taler  Sandhed,  og  det  er  ikke  umuligt,  da  er  det  kun  paa  denne 
Maade,  de  finder  deres  Forklaring,  og  deres  gamle  Beboere  maa  da  tænkes 
at  have  levet  af  Jagt  og  Fiskeri,  ved  Siden  af  nogen  Kvægavl.  Hvad  der 
i  den  Henseende  gælder  om  det  ene  Distrikt,  kan  ogsaa  meget  vel  have 
Anvendelse  paa  de  fleste  andre. 

I  de  store  Hoveddele,  i  hvilke  Norge  naturlig  falder,  er  der  Strøg, 
som  ligner  hverandre.  Ved  Stavangerfjorden  vil  enhver,  som  har  virkelig 
Blik  for  Naturen,  hurtig  se,  at  der  i  Landskabets  Linier  i  de  lavere  Par- 
tier er  en  tydelig  Overensstemmelse  med  Akersdalens  Bund  ved  Kristiania. 
Paa  samme  Maade  er  det  ingen  Sag  at  opdage  store  Ligheder  mellem 
Mjøslandskaberne  og  store  Dele  af  Trondhjemsfj ordens  Omgivelser.  I  dette 
er  der  intet  særlig  paafaldende.  Det  er  en  naturlig  Følge  af  Jordbundens 
Overensstemmelse.  Ensartede  geologiske  Forhold  medfører  overalt  de 
samme  Virkninger.  Det  er  i  stor  Udstrækning  Underlaget,  som  bestemmer  et 
Landskabs  Udseende.  Men  dets  Virkninger  rækker  dog  videre  end  til  det 
rent  ydre.  Ogsaa  for  hele  Folkets  Levesæt,  for  det  økonomiske  —  ja,  vi 
kan  tillige  godt  sige  for  dets  Tankesæt  og  Opfattelse  —  har  de  Betingelser, 
som  bydes  ved  et  Landskabs  Jordbund,  meget  at  sige. 

Det  vilde,  naar  man  agtede  at  bestemme  et  Folks  Karakter  og  Ud- 
gangspunkterne for  dets  historiske  Vækst,  være  urigtigt  alene  at  lægge  Vægt 
paa  de  ydre  Kaar,  under  hvilke  det  har  levet.  Men  det  gaar  heller  ikke 
an  at  se  bort  fra  de  Forudsætninger,  der  følger  med  de  forskellige  Sider 
ved  den  Natur,  hvori  det  samme  Folk  er  sat  til  at  leve.  Den  Dag,  da 
den  første  Skare  af  Trøndere  kom  vandrende  over  de  flade  Fjelde  og  saa 
ud  over  den  brede  Fjord  med  alle  de  Betingelser,  som  dens  Omegn  havde 
ajt  byde  paa,  —  da  var  de  for  en  stor  Del  den  samme  kraftige,  viljestærke 
og  bestemte  Race,  som  de  er  den  Dag  i  Dag.  Men  dog  er  der  kommet 
:noget  mere  til,  og  Landets  Natur  har  været  med  til  at  udvikle  Folkets 
Karakter.  Thi  Trønderen  har  ogsaa  antaget  et  Præg  af  det  Land,  hvori 
han  bor. 

Landet  og  Folket  har  Ligheder.  Trønderen  er  staalsat,  viljekrafUg, 
energisk  fremfor  andre.  Man  ser  endnu  i  vore  Dage  paa  dette  Folks  Ydre, 
at  de  ikke  har  glemt,  hvorledes  de  i  Middelalderen  tillagde  sig  selv  en  For- 
rang fremfor  andre  Nordmænd  og  virkelig  ogsaa  gennem  lange  Tider  for- 
stod  at   skaffe   sig  Anerkendelse  for  denne  Paastand.    Bevidstheden  om, 

hvad  Trøndelagen    engang  var,   sidder  øjensynlig   endnu  tilbage,   og  den 
giver  Magt  og  Kraft.    Historien  har  ogsaa  præget  dette  Folk,   og  det  har 

Fig.  342.  Trondhjems  Domkirke.  Fra  det  indre  af  Langkoret.  (Fot.  E.  Olsen.) 

fra  de  store,  gamle  Dage  bevaret  Egenskaber,  som  engang  lod  det  indtage 
en  fremtrædende  Plads  mellem  Landsmænd.  Nordmændene  har  som  Helhed 
ikke  udmærket  sig  ved  en  stærk  historisk  Bevidsthed.  Men  hos  Trønderen 
sidder  der  meget  tilbage. 

Der  har  været  fremsat  forskellige  Meninger  om  den  Vej,  Trenderne 
engang  har  vandret,  indtil  de  fandt  det  Sted,  hvor  de  befandt  sig  saa  godt, 
at  de  valgte  det  til  deres  blivende  Hjem.  For  at  forstaa  dem,  er  det  dog 
ikke  nødvendigt  at  spørge  efter  deres  første  Oprindelse.  Nu  om  Stander 
er  det,  som  om  mange  af  netop  de  kraftigste  Egenskaber  hos  det  norske 
Folk,  der  ellers  mere  kan  forekomme  spredt,  fremtræder  samlet  hos  dem. 
Ogsaa  deres  Sprog  har  ved  sig  dette  samme  kraftige  Fællestræl^  Trønder- 
dialekterne  er  ikke  de  bløde,  de  fine,  de  velklingende.  Men  det*  er  i  dem 
en  Understrøm  af  aaben  Kraft,  som  virker  saa  velgørende.  Det  er  et  Sprog 
for  Mænd.  Det  kan  undertiden  være,  som  om  der  laa  lidt  brutalt  i  disse 
Ord,  men  samtidig  føles  det,  at  dette  Sprog  er  ikke  skabt  for  at  skjule 
lumske  Bagtanker  eller  for  at  hykle  en  falsk  Velvilje.  Den  fremmede  føler 
hurtig,  at  den  haarde  Tale  er  oprigtig  og  aabenhjertig.  Det  føles  saa  ofte, 
at  Dialekten  er  et  Udtryk  for  Karakteren.  Trønderens  Soliditet  tegner  sig 
grundig  gennem  Dialektens  massive  Klang. 

Gennem  de  tunge  Ord  høres  ligesom  Sværdenes  Klang  fra  de  middel- 
alderlige Krige,  og  vi  mindes  ved  dem  ogsaa  om  senere  Aarhundreder,  da 
de  trondhjemske  Regimenter  laa  paa  Grænsevagt  og  led  ondt  uden  at 
svækkes  i  deres  Iver.  De  har  en  lang  og  ærefuld  Historie,  disse  Regimen- 
ler.  Sidst  var  de  med  at  kæmpe  ved  Matrand  og  bar  der  atter  Sejren 
hjem,  idet  de  tog  et  tungt  Tag  for  Fædrelandets  Sag. 

En  trondbjemsk  Kriger  var  Ludvig  Holbergs  Fader,  Bondedrengen 
Christen  Nilssøn,  som  havde  vandret  viden  om,  og  som  havde  deltaget  i 
Fædrelandets  Forsvar;  han  steg  til  Oberstløjtnant  som  en  af  de  første,  der 
havde  arbejdet  sig  op  fra  de  nederste  Rækker.  Ved  sin  Død  havde  han 
en  lang  og  hæderlig  Tjeneste  at  se  tilbage  paa.  Hans  berømte  Søn  var 
født  i  Bergen.  Men  den,  som  vil  forstaa,  hvad  Ludvig  Holberg  var  og 
blev,  kan  aldrig  overse,  at  han  havde  trøndersk  Blod  i  sine  Aarer,  —  at 
han  tilhørte  en  trøndersk  Slægt,  som  var  flyttet  til  Bergen. 

Der  er  Tyngde  over  Trønderen,  endnu  mere  end  f.  Eks.  over  den  op- 
landske Befolkning.  Hans  Lidenskab  er  stærk,  og  han  kan  tage  endna 
kraftigere   Tag   end   sine   øvrige  Landsmænd.    Saa  er   ogsaa   Trønderens 

Legemsbygning  gennemsnitlig  stor  og  kraftig,  og  naar . J.  H.  Wessel  skrev 
om,  hvorledes  der  maatte  en  Kugle  til  for  at  fælde  en  Trender,  da  er  det 
mere  end  en  let  benkastet  Spøg. 


Fig.  343.  Trondhjem  Domkirke.  Fra  Højkoret.  (Eft.  Fot.  af  E.  Olsen.) 


Trøndelagen  har  sine  Fjelddislrikter.  Men  det  har  den  væsentligste 
Styrke  i  sine  nedre  Dale  og  i  sine  vidtstrakte  Fladbygder.  I  disse  er  der 
en  stor  Kraft.    Om  denne  Kraft  kan  det   med  Sikkerhed   forudsættes,   at 

den  ikke  har  været  ringere  i  Forhold  i  hine  gamle  Dage,  da  Trøndelagen 
havde  sin  første  Blomstring.  De  historiske  Kilder  peger  hen  paa  en  højt 
udviklet  Kultur,  som  maa  have  givet  den  hele  Landsdel  en  Overlegenhed. 
Men  denne  Kultur  var  ikke  indskrænket  alene  til  Middelalderen.  At  der 
umiddelbart  efter  Reformationen  har  været  en  Periode  af  Nedgang,  er  saa 
temmelig  sikkert.  Ikke  mindst  var  denne  foranlediget  gennem  en  Øde- 
læggelse, som  fulgte  oven  paa  de  svenske  Indfald  og  Plyndringer  under 
Syvaarskrigen.  Ligeledes  var  det  ikke  ringe  Ulykker,  som  under  den 
svenske  Besættelse  i  1658  ramte  den  hele  Landsdel,  og  atter  fulgte  der  i 
1718  en  slem  Hjemsøgelse.  Men  oven  paa  denne  har  der  været  Opgang, 
og  det  langt  hurtigere,  end  det  ellers  skulde  kunne  ventes. 

Vi  ser  det  alene  paa  de  store  Nybygninger,  som  gennem  det  18  Aar- 
hundrede  har  fundet  Sted  paa  Gaardene  i  saa  godt  som  alle  de  trond- 
hjemske  Bygder,  og  som  fortsattes  videre  ind  i  det  19.  Aarhundredes  første 
Aartier.  Ikke  alene  paa  de  rigtige  gamle  Storgaarde,  ikke  alene  paa  Em- 
bedsmandsgaardene  træffes  disse  store  Bygninger.  Ogsaa  paa  Bøndergaarde 
har  man  haft  Huse  i  samme  Stil  og  Smag,  som  vidner  om,  at  Trønderne 
ikke  har  stillet  ganske  ringe  Krav  til  Livet.  Ved  disse  Bygninger  er  der 
ofte  anvendt  smukke  Udskæringer,  og  Husrummet  kan  forekomme  over- 
drevent stort.  Der  er  en  egen  ældre  trøndersk  Bygningsstil  med  overflødig 
lange,  toetages  Huse  med  kun  eet  Værelse  i  Bredden,  som  giver  Gaardene 
et  vist  storslaaet  Præg.  Trøndelagen  har  her  ikke  været  Efterligneren,  ikke 
den  modtagende  Part.  Det  omvendte  har  været  Tilfældet,  idet  den  har 
trykket  paa  Naboerne.  Den  trønderske  Bygningsstil  har  bredt  sig  ud  over 
Nordmør  og  Romsdalen,  og  den  har  øvet  Indflydelse  over  DovreQeldet 
ned  i  Guldbrandsdalens  øverste  Bygder,  ligesom  den  er  blevet  efterlignet 
af  Østerdølerne  helt  ned  til  Tønset.  Delte  er  vel  værd  at  lægge  Mærke  til, 
idet  det  giver  gode  Vink  til  at  forstaa  Trøndelagens  Kulturudvikling  og 
dennes  Virkninger  paa  det  øvrige  Land. 

Vi  ser  noget  lignende  i  de  store  Bygninger,  som  i  den  senere  Del  af 
det  18.  Aarhundrede  opførtes  i  selve  Trondhjems  Stiftstad.  Ingen  anden 
norsk  By  har  Magen  til  saadanne  Huse,  hvis  Bygningsmaade  og  hvis  Ud- 

styr  i  lige  Grad  var  Vidnesbyrd  om  økonomisk  Magt  og  om  en  højere 
Civilisation.  Det  var  det  Trondbjem,  som  blev  Sæde  for  det  Kgl.  Norske  Vi- 
denskabers Selskab,  og  som  længe  var  et  Hjem  for  mange  Slægter,  hvis  øko- 
nomiske Stilling  tillod  dem  at  fremme  mangesidige  og  talrige  Interesser. 
Trondbjem  i  det  18.  Aarhundrede  var  virkelig  længe  Krislianias  jævnbyr- 
dig^i  og  det  kan  være,  at  det  endog  til  sine  Tider  har  staaet  over  den 
By,  som  senere  var  bestemt  til  at  blive  Hovedstaden. 


Fig.  344.     Rum  fra  Middelalderen  i  Ærkebispegaarden  i  Trondhjem. 
De  malede  Dekorationer  er  fra  det  17.  Aarhundrede. 

Trondhjem  har  ogsaa  været  en  By,  som  bevarede  sine  gamle  Tradi- 
tioner og  holdt  dem  i  Ære.  Saaledes  har  den  til  de  sidste  Tider  holdt 
fast  ved  meget  af  det,  som  tilhørte  Fortiden.  Den  er  i  denne  Henseende 
en  mere  historisk  By,  end  man  i  Regelen  træffer  i  Norge.  Men  na  foran- 
dres ogsaa  Trondbjem,  der  som  Knudepunkt  og  Krydsningsstation  for 
tre  betydelige  Jernbanelinier  er  kommet  ind  under  Indflydelsen  af  det 
moderne  Kommunikalionsvæsen  med  dets  Evne  til  at  omdanne  selv  gamle, 
stærkt  udprægede  Samfund.    I  den  Henseende  kan  ingen  værge  sig. 

Over  den  sydlige  Del  af  Trøndelagen  breder  der  sig  en  stor  Fjeldvidde, 

som  mod  Syd  atter  gaar  sammen  med  de  østerlandske  Fjelde.  Dalene 
skærer  som  dybe  Revner  ind  i  denne,  medens  enkelte  højere  Fjeldtoppe 
hæver  sig  over  den.  Hen  over  Vidden  er  der  tarvelig  Trævækst,  og 
undertiden  findes  der  enkelte  menneskelige  Boliger.  Engang  bar  her  været 
endnu  mere  øde,  end  der  nu  er.  Thi  det,  som  drog  Folk  herop,  foruden 
Sæterdriften,  var  fra  først  af  Haabet  om  at  udvinde  de  Metaller,  som  var 
skjult  i  Fjeldenes  Indre.  Med  Jord  er  det  sparsomt,  og  Klimaet  er  oppe 
i  Højden  beller  ikke  meget  indbydende.  Isen  smelter  sent  paa  Vandene, 
medens  Sneen  lægger  sig  tidlig  om  Efteraaret. 

Her  ovenfra  rinder  de  store  Floder  mod  Syd  og  mod  Nord.  Mellem 
Glommen  og  Gulas  Kilder  er  der  kun  nogle  faa  Skridt.  Vandskellet  er 
ikke  udpræget  som  nogen  skarp  Ryg.  Bækkene  løber  om  hverandre,  som 
om  de  var  usikre  paa,  hvor  de  skulde  vende  sig  for  at  finde  Havet;  saa 
vejrer  de  det,  hver  for  sig  i  forskellige  Retninger,  og  de  kaster  sig  ned  i 
Dalene,  hvor  de  ved,  at  Vejen  er  dem  banet,  og  at  de  vil  uaa  deres 
Maal.  De  trækker  andre  Bække  til  sig,  og  de  vokser  hurtig.  Her  er  det 
ikke  saa  meget  de  smeltende  Snehobe  og  Bræer,  der  giver  dem  Næring, 
som  de  vidtstrakte  Sumpe,  skønt  der  rigtignok  ogsaa  er  en  Del  Sne  langt 
ud  over  Sommeren,  som  maa  bort,  inden  Efteraaret  kommer.  De  er  vand- 
rige, disse  nordenQeldske  Floder,  ofte  langt  ud  over  Sommeren.  Men 
kommer  der  saa  stærk  og  langvarig  Tørke,  da  kan  de  ogsaa  aftage  ganske 
ordentlig. 

Fjeldvidden  er,  som  nævnt,  den  samme,  som  breder  sig  over  den 
nordre  Del  af  Østerdalen.  Til  Østerdalen  hører  ogsaa  det  øvre  Parti  af 
Orklas  dybe  Dal,  der  har  samme  Karakter  som  de  andre  Dale,  men  allige- 
vel er  henlagt  til  Hedemarkens  Amt,  til  Hamar  Stift,  skønt  den  efter  geo- 
grafiske Hensyn  skulde  henhøre  til  Søndre  Trondhjems  Amt  og  til  Trond- 
hjems  Stift.  Kvikne  er  efter  sin  Natur  og  efter  sin  Beliggenhed  en  ægte 
nordenl^eldsk  Dal.  Historiske  og  etnografiske  Forhold  har  imidlertid 
knyttet  den  til  det  søndenQeldske,  som  den  nordligste  Forpost  for  Øster- 
dalen. 

I   alle   disse  Dale   er  der  ikke  megen   Plads  for  Bebyggelse.    Her  er 

trangt  og  vildt.  Undertiden  kan  Dalen  vide  sig  ud,  og  da  kan  Gaardene 
ligge  tæt  paa  hiqanden,  enten  nede  i  en  flad  Dalbund  eller  op  over  en 
skraanende  Li.  Ofte  vil  Gaardene  ses  i  lang  Række  oppe  i  Aasen,  saa 
langt  oppe,  at  Fjeldet  hvælver  sig  indover  mod  den  flade  Vidde.  I  gamle 
Dage  laa  de  store  Færdselsveje  gerne  i  denne  samme  Højde.  Af  og  til  bar 
det  saa  ganske  brat  ned  i  Dalbunden,  for  atter  at  stige  lige  saa  højt  op  paa 
den  anden  Side  og  der  fortsættes  i  Højden.  Hvor  Dalens  Bund  er  altfor 
utilgængelig,  kan  Vejen  endnu,  som  en  moderne  Chaussée,  ligge  langs  Aas- 
brynet,  med  det  bratte  Fald  lige  ned  i  Floden,  saadan-^som  mellem  Uss- 
berg  og  Birkaaker.  I  Almindelighed  er  den  dog,  som  i  Guldalen,  lagt  ned 
i  Dalbunden.  Men  siden  er  Jernbanerne  kommet  til,  og  de  følger  ligeledes 
begge  Linier,  snart  oppe  i  Højderne  med  vide  Fjernsyn,  snart  nede  i  den 
trange  Dal,  hvor  Fjeldet  til  begge  Sider  lukker  for  Udsigten,  og  Dagen 
nærmest  ses  over  den  rejsendes  Hovede  som  en  smal  blaa  Stribe,  indfattet 
i  en  grøn  Ramme. 

Allerede  i  det  17.  Aarhundrede  var  det  velbekendt,  at  der  i  Trønde- 
lagens  Fjeld  var  meget  Malm,  og  at  Vidden  skjulte  store  mineralske  Rig- 
domme. I  de  Dage  var  der  ogsaa  »Skjærpefeber«*).  Kyndige  Bjærgmænd 
færdedes  omkring  i  Landet  og  spejdede  med  skarpe  Øjne  efter  ethvert 
Spor  af  Metaller,  som  de  vel  forstod  maatte  findes  nede  i  Dybet.  Deres 
Søgen  var  ingenlunde  unyttig.  Ofle  kunde  ogsaa  Tilfældet  hjælpe,  og  da 
havde  den  kyndige  kun  den  Opgave  at  undersøge,  hvad  der  var  fundet, 
og  at  forstaa,  at  Driften  vilde  blive  lønnende.  Alene  ved  Gulas  og  Orklas 
Vandløb  kom  der  i  hine  Dage  tre  betydelige  Værker  i  Stand.  Først  af 
alle  det  berømte  Kobberværk  ved  Røros,  som  siden  uden  Afbrydelse  har 
været  i  Gang.  Det  er  et  Værk,  som  har  en  lang,  mærkelig  Historie,  og 
denne  er  atter  meget  lærerig  for  den,  som  ønsker  at  sætte  sig  ind  i  de 
norske  Bjærgværkers  Skæbne  gennem  vekslende  Tider.  Røros  bestaar, 
og  det  har  endnu  foran  sig  en  lang  Virketid,  forinden  dets  Gruber  kan 
antages  at  blive  tømt. 


♦)  »skjærpec  =  gennembryde  Overfladen  for  at  søge  efter  nyttige  Metaller. 

Røros  har  arbejdet  langt  ud  over  Vidderne.  Dets  Smeltehytter  findes 
baade  mod  Nord  og  mod  Syd  i  lange  Afstande  fra  selve  Værket  og  den 
lille  Bjærgby,  som  er  opstaaet  omkring  dette.  Brændet  til  Smeltningen 
blev  taget  rundt  om,  og  saa  kørtes  Kobberertsen  ud  i  de  Strøg,  hvor  der 
var  god,  gammel  Skov.  Ved  Fæmunden,  den  store  Indsø  paa  Grænsen 
mellem  Guldalen  og  Østerdalen,  laa  Gammelhytten.  En  anden  Hytte  laa 
i  Tolgen  og  en  tredie  helt  nede  i  Lille  Elvedalen,  begge  altsaa  inden  for 
Østerdalens  Omraade.  I  Guldalen  havde  Røros  en  Hytte  ved  Eidet  i  Holt- 
aalen.  Paa  Kvikne  var  der  allerede  i  1635  anlagt  et  Kobberværk,  som 
havde  vakt  megen  Interesse.  Kong  Kristian  IV  havde  endog  i  den  Anled- 
ning foretaget  en  hurtig  Rejse  gennem  Østerdalen  helt  derop  og  atter  ned 
ad  den  samme  Rute.  Værket  blev  drevet  indtil  1789.  Men  i  dette  Aar 
blev  det  ødelagt  af  den  store  Vandflod,  som  da  foraarsagede  store  Øde- 
læggelser i  mange  Dele  af  Norges  indre  Landskaber.  Storgruben  løb  fuld 
af  Vand,  og  senere  har  den  ikke  været  i  Drift.  Men  den  Dag  i  Dag  er 
det  for  den,  som  tager  sig  en  Tur  ned  over  Kviknes  Dalføre,  let  at  se,  at 
der  her  har  været  et  Bjærgværk.  Bebyggelsen  med  de  mange  Smaaplad- 
ser,  som  ligger  samlet  omkring  Broen  over  Ya,  er  et  af  de  Minder,  som 
fremdeles  er  levnet  fra  den  Tid,  da  Kvikne  var  en  Værksbygd. 

Et  tredie  Kobberværk  fra  det  17.  Aarhundrede  er  Løkkens  Værk  i 
Meldalen.  Driften  har  her  undertiden  været  afbrudt.  Men  dog  har  der 
været  lange  Perioder,  i  hvilke  Kobberet  har  været  brudt  ud  af  Fjeldet 
Ogsaa  her  er  det  paa  Bebyggelsens  Art  let  at  se,  at  her  har  været  Bjærg- 
værk i  lange  Tider,  som  har  sat  sine  Mærker. 

Foruden  disse  tre  Værker  har  der  til  skiftende  Tider  været  mange 
andre  med  mere  eller  mindre  langvarige  Driftsperioder.  Oppe  i  Fjeldet 
træffes  mange  forladte  Gruber,  og  i  Dalene  ses  Spor  af  forladte  Smelte- 
hytter. Indtil  den  nyeste  Tid  er  der  oplaget  nogle  Gruber.  Saa  kan  de  for 
en  Tid  være  forladt.  Men  de  er  atter  taget  op,  og  paa  denne  Maade  kan 
det  vedblive  at  gaa  i  lange  Tider.  Thi  Fjeldet  skjuler  mange  Rigdomme, 
og  hvad  der  til  en  Begyndelse  ikke  kan  synes  saa  værdifuldt,  kan  senere 
blive  det  og  blive  værd  at  drive. 

Men  alt  dette  Liv  paa  Fjeldet  og  i  Dalen  er  ikke  gaaet  sporløst  hen. 
Mærkerne  derefter  har  sikkerlig  holdt  sig  længe.  Der  er  mellem  disse 
Landskaber  og  Gudbrandsdalen  en  hurtig  iøjnefaldende  Overensstemmelse 
i  Koltnr.  Gadbrandsdalens  store,  brede  Dalføre  har  haft  større  Velmagt 
end  de  smalle  øverste  Dalrevner  i  Trøndelagen,  ned  imod  Dovreljeldet, 
ligesom  den  har  haft  en  større  Kreds  af  gamle  Slægter,  som  har  kannet 
holde  deres  Traditioner  bedre  i  Hævd.  Men  Kulturen  har  dog  paa  begge 
Steder  haft  væsentlig  de  samme  Former. 

Dragterne  var  de  samme.  Det  var  det  17.  Aarhundredes  Moder,  som 
var  Forbilledet  for  det,  man  har  kaldt  Nationaldragter  i  Trøndelagen.  Om 
Farverne  kunde  være  forskellige,  saa  var  Snittet  det  samme.  Ligesaa  var 
det  med  de  Møbler,  som  anvendtes  Norden  for  og  Sønden  for  DovreQeldet. 
Udskæringer  frembyder  adskillig  Overensstemmelse.  Her  er  Grundtræk  i 
den  fælles  Kultur,  som  tyder  paa  ensartet  Oprindelse  og  Udvikling.  For 
en  Del  kan  det  være  berettiget,  at  man  heri  ser  Virkninger  af  Overens- 
stemmelser i  Folkets  Karakter.  Men  dette  er  ikke  nok  til  at  forklare  Lig- 
hederne. Det  har  ogsaa  været  de  samme  Indflydelser  udefra,  som  derved 
har  grebet  med  ind  og  givet  Udviklingen  den  samme  Retning.  Om  disse 
Indflydelser,  som  bar  de  svundne  Tiders  fremmede  Dragter  ind  i  Dalene, 
kan  det  næppe  benægtes,  at  Bjærgværkerne  og  deres  udenlandske  Perso- 
nale har  været  med  til  at  give  Tonen  an  og  til  at  skænke  Mønstre  og 
Forbilleder  for  den  originale  Behandling.  Det  gaar  ikke  an  i  de  enkelte 
Træk  at  paavise,  hvorledes  det  her  er  gaaet  til;  saadanne  Indflydelser 
virker  hyppig  mest  i  det  skjulte.  Men  det  bliver  derfor  lige  sandsynligt, 
at  de  endog  har  været  meget  kraftige,  og  at  de  har  virket  gennem  mange 
Tider. 

Et  andet  Spøif  smaal  er  det,  hvorvidt  der  ikke  gennem  Bjærgværkerne 
er  kommet  adskilligt  fremmed  Blod  i  de  norske  Dales  Befolkning  og  der- 
med ogsaa  i  enkelte  Dele  af  Trøndelagen.  Hist  og  her  lever  der  endnu  i 
Sagn  og  Tradition  Minder  om  bosatte  fremmede,  som  har  stiftet  nye  Slæg- 
ter i  Norge.  I  flere  Tilfælde  kan  det  ogsaa  formodes,  at  der  ad  denne  Vej 
er  opstaaet  Blandinger,  selv  om  ikke  udtrykkelige  Minder  derom  er  beva- 

ret.  Men  overvætles  talrige  har  disse  Blandinger  ikke  været  uden  for 
ganske  enkelte  Strøg,  skønt  det  nok  kan  siges  baade  her  og  der,  at  ogsaa 
vore  Landsbygder,  hvor  der  har  været  Bjærgværker,  har  modtaget  ea 
udenlandsk  Indblanding  i  deres  Befolkning.  Ogsaa  ad  den  Vej  har  der 
været  Anledning  til  at  suge  Kraft  for  norsk  Folk  og  norsk  Folkekultur. 

Det  er  ikke  alene  den  regelmæssige  Tilgang  af  nyt  Blod,  som  her  har 
virket  med.  Ogsaa  mere  tilfældige  og  mere  spredte  Besøg  har  her  spillet 
ind.  Paa  Skotgaarden  i  Brekkebygden,  inden  for  Røros,  har  der  saaledes 
-r-  efter  Sigende  lige  fra  1717  —  levet  en  Familie,  som  var  udvandret  fra 
Skotland  i  en  urolig  Tid  og  saa  for  altid  havde  slaaet  sig  ned  oppe  i 
denne  barske  Egn.  I  Bygden  lever  Mindet  om  denne  fremmede  Herkomst 
med  usvækket  Styrke,  og  saa  længe  Slægten  paa  Skotgaarden  holder  sig, 
vil  dette  Minde  ogsaa  leve. 

STAVANGER  AMT. 

AF  JONAS  DAHL. 


MED  Stavanger  Amt  begynder  det  egentlige  Vestland,  i  Modsætning  til 
Sørlandet,  Østlandet  o.  s.  v. 

Og  med  Stavanger  Amt  slutter  Kristianssand  Stift.  Det  skulde  for 
Resten  med  Historiens  og  Livels  Ret  hedde:  Stavanger  Stifly  thi  Stavanger 
er  selv  den  gamle  Stiftstad.  Og  Staden  bar  endnu  sin  ældgamle  Bispe- 
katedral i  god  Behold,  ja  tilmed  sit  middelalderlige  Bispekapel  i  komplet 
Stand,  hvad  ingen  anden  norsk  Stiftstad  kan  rose  sig  af. 

Dertil  kommer,  at  Byen  baade  i  materiel  og  religiøs  Henseende  er  og 
har  været  Stiftets  store  Brændpunkt  og  Norges  fjerde  By. 

En  Enevoldskonges  Bud  flyttede  Bispen  til  den  nyanlagte  Stad,  som 
bar  hans  kongelige  Navn,  og  de  kongelige  Embedsmænd  har  altid  sagt 
Tak  til,  jo  længere  Vest  paa  de  slap  for  at  flytte. 

Men  nu  er  Vestlandet  —  som  i  de  gamle  Rygers  Dage  —  fuldkommen 
lige  saa  godt  som  Østlandet.  Og  norsk  Tradition  og  Livets  Ret  er  stær- 
kere end  Dansketidens.  Vor  Tid  kræver  Opfriskning  af  de  gammelnorske 
Traditioner  og  Genindførelse  af  de  gamle  norske  Fanebærere  der,  hvor 
Nutidens  Liv  baade  ejer  og  anviser  Pladsen  dertil,  —  og  det  er  i  høj  og 
almindelig  anerkendt  Grad  Tilfældet  med  Stavanger. 

Bispen  kommer  nok  igen  til  St.  Svithuns  Katedral. 

Det  eneste,  som  kunde  indvendes,  er,  at  Stavanger  ikke  ligger  i  Stiftets 
Midte.   Men  Nutidens  lette  Kommunikationer  ophæver  helt  den  Indvending. 

Alt,  hvad  vi  har  af  Adgang  til  ved  levende  Anskuelsesmidler  at  vække 
Fædrelandets  store  og  gode  Minder  og  alt,  som  kan  knytte  Slægternes  Sam- 
følelse særlig  med  gammelnorsk  Selvstændighedstid,  det  vil  nok  komme 
til  Hæder  og  Værdighed. 

Stavanger  Katedral  staar  der,  beundret  af  Land  og  Udland,  men  hvor 

er  Bispen?  Ikke  engang 
en  Domprovst  er  tilbage. 

»Det  sukker  end  i 

Kirkekrog 
ved  Dage  og  ved  Nætter. 
Det  standser  ej,  før 

Kongesprog 
igen  paa  Ranet  retter,  c 


Oven  for  Haakelid- 
sæter  ligger  der  en  For- 
dybning, hvorigennem 
Færdsels-  og  Turistvej- 
en gaar  fra  Østlandet 
og  Sørlandet  til  Vest- 
landet. 

Den  hedder  Dyrskar. 
Selv  om  Sommeren  gaar 
Vejen  i  Tunnel   under 
Snehoben. 
Der  er  Vandskellet.    Derfra  udgaar  de  Strømme,   der  omskyller  hele 
Stiftet,  fra  Langesund  til  Haugesund.    Mod  Syd  løber  Vandet  til  Telemar- 
ken, mod  Nord  til  Ryfylke  og  BokneQord. 

Men  der  er  Bække  og  Floder,  som  er  længere  og  viltrere  end  dem, 
som  Alfarvejen  følger.  Den  vælger  jo  gerne  de  laveste  Veje.  Man  maa 
helst  hen  til  Nupseggen  i  Øst  eller  Sessnuten  i  Vest,  om  man  skal  komme 
helt  op  til  den  syvende  Fader  i  Huset;    helt  op  til  disse  Vanddraaber  og 


Fig.  345.    Stavanger  Domkirke.   (Efter  Fot.  af  Wilse.) 

denne  Vanddraabe,  som  først  har  ryddet  Landet  og  drog  ud  for  at  male 
og  male,  først  Bjærg  til  Muld  og  saa  langt  om  længe  Korn  til  Mel. 

Det,  da  ser  mod  Sydvest  fra  Sessnaten,  er  Stavanger  Amt 

De  øverste  store  Fjelde  kaldes  Meienffeld.  Det  har  intet  med  »Meier« 
(Meder)  at  gøre.  Det  er  selvfølgelig  godt  gammelt,  forstenet  Fjeldnorsk.  Det 
er  »megin  fjQlU  =  StorQeldene,  som  sammen  med  Myklebustad'ene  trofast 
har  holdt  fast  paa  deres  oldnorske  Navn. 

Disse  store  Fjelde  danner  Toppunktet  baade  for  Stiftets  og  Amtets 
Triangel. 

Stavanger  Amt  har  vistnok  større  Rigdom  paa  vekslende  Naturforhold 
mellem  Fjeld  og  Strand  end  noget  andet  Amt.  I  Triangelets  Top  ligger 
ægte  vestlandsk  HøjQeld  med  evig  Sne.  Saa  kommer  mod  Vest  dybe  Dal- 
og  Fjordrevner  og  den  aabne  Boknefjord  med  Øer,  det  er  Ryfglke  og  Karm- 
øen;  mod  Syd  langagtige  »Heier«*)  og  Bjærgtoppe  og  Bjærgknolde,  der 
falder  brat  i  det  aabne  Hav  uden  Skærgaard  foran,  det  er  Dalene;  og 
endelig  mod  Sydvest,  midt  imellem  begge,  et  Sletteland  paa  8  Mils  Længde 
og  1 — 2  Mils  Bredde,  som  minder  om  Jylland,  det  er  Jæderen. 

Hermed  er  ogsaa  de  fire  Sorenskriverier,  hvori  Amtet  deles,  angivet: 
RgfylkeSy  KarmsundSy  Jæderens  og  Dalenes  —  tilsammen  omtrent  9000  Kva- 
dratkilometer. 

I  Dalene  ligger  Ladestedeme  Soggendal  og  Egersand.. 

Ved  Jæderens  nordre  Ende  ligger  den  gamle  Købstad  Stavanger  med 
37,000  Indbyggere;  med  et  Opland,  som  omfatter  baade  Amtet  og  adskillige 
af  Naboamterne  (Lister  og  Mandals  Amt  og  Søndre  Bergenhus);  med  Han- 
del, Skibsfart  og  Fiskeri,  i  Fjorde  og  paa  Hav,  fra  Norges  Kyst  til  Islands; 
med  Hermetikindustri  og  mange  andre  Slags;  med  Energi  og  Mod,  som 
mere  og  mere  tiltvinger  sig  Opmærksomhed  og  Respekt.  Med  en  Dom- 
kirke, som  i  Skønhed  kommer  nærmest  efter  Trondhjems,  og  som  i  Ælde 
vistnok  rager  op  over  alle  Landets  Kirker  og  Huse;  med  Havrsfjord  og 
Erling  Skjalgssøns  Tofter  i  sin  Nærhed,  Havet  for  sine  Fødder  og  Jæderen 
i  sin  Ryg. 


*)  >hei«  =  højtliggende  skovløs  Jordstykke. 

»Helt  til  Byen  ind  —  Fredens  stille  Sus  —  staar  af  Bondens  Hus.« 
I  Ry  fylke  ligger  Strandstedet  Sand,  hvor  Turistvejen  gaar  til  Bratlands- 
dalen  og  Hardanger  eller  Telemarken. 

Og  saa  til  sidst  i  Karmsund:  Ladestederne  Skudenes  og  Koperoik;  og 
endelig  den  amerikansk  voksende,  i  Fiskeri  og  Fragtfart  saa  driftige  Køb- 
stad Haugesund,  i  vor  Barndom  ikke  stort  mere  end  et  Par  Bøndergaarde 
og  nu  en  Velstandsby  paa  10,000  Mennesker. 

* 

Lad  os  saa  tage  Amtet  med  dets  Natur,  Folk  og  Levevis  i  nærmere 
Øjesyn,  og  lad  os  begynde  Syd  fra,  med  Dalene. 

Det  er  straks  iøjnefaldende,  at  vi  her  staar  ved  Overgangen  fra  Østland 
til  Vestland.  Her  ses  overalt  kraftigere  Konturer  i  Landskabet,  her  er 
større  Fart  i  Floderne,  her  er  stejlere  op  til  »Hejene«.  Og  deroppe  er  der 
store  Strækninger  af  Sump  eller  nøgent  Fjeld,  og  nede  i  Dalbunden  eller 
Dalsiderne  er  der  mere  stenet  Dyrkningsland  end  egentlig  Skov. 

Forholdene  er  smaa.  Der  er  Tarvelighed  og  Nøjsomhed.  Ingen  syn- 
derlig Rigdom  samlet  paa  enkelt  Haand.  Ingen  synderlig  Forskel  paa 
Selvejer,  Fæster  og  Tjener.  Alle  spiser  ved  eet  Bord  og  gaar  Side  om 
Side  paa  Arbejde,  Og  Arbejdet  er  Jordbrug  med  »Heie<-Slæt  og  »Heie<- 
Pasning  af  Kreaturerne.  Desuden  er  hver  Bonde  helst  sin  egen  Smed,  Sned- 
ker og  Skomager  —  og  ude  ved  Søen  Fisker.  I  Bækkene  er  der  Møller 
og  smaa  Savbrug',  hvor  endnu  gerne  Enkeltmand  forædler  sin  Skov, 
væsentlig  til  Tøndestave,  thi  dem  trænger  Stavanger  og  Haugesund  til  i 
ubegrænset  Mængde. 

Landskabet  ser  ofte  forrevent  eller  bart,  fattigt  og  smaat  ud.  Men  der 
gror  Kæmpefyrre  hist  og  her,  som  ikke  slipper  Taget  i  Aarhundreder,  og 
der  er  ædle  Metalaarer  ogsaa  under  disse  Fjeldknolde,  og  her  og  der  dej- 
lige, flade  Engmarker  og  smilende  skovkransede  Vande  mellem  dem.  Der 
er  Naturoverraskelser  baade  i  Bjerkrem,  Helleland  og  Lunde,  som  troer 
med  at  gøre  Flekkefjordbanen  berømt 

Og  midt  oppe  i  et  Mylder  af  Fjelde  ligger  Ueland;  derfra  løber  der 
blinkende  Vand  til  Aaensire,  Amtets  Grænse.  Og  derfra  brød  sund  Bondesans 

Og  Frihedssans  sig  endda  længere  glitrende  Vej  —  lige  til  Hjertet  af  Nor- 
ges Ting  og  Raad  —  og  skrev  Uelandsnavnet  gyldent  ind  i  Norges  Historie. 

Saa  naar  Folk  nu  paa  Jernbanen  kommer  ind  over  Højdedraget  mel- 
lem Egersand  og  FlekkeQord  og  mellem  sure  Sumpe  og  halvnøgne  Fjelde 
standser  ved  Ueland  Station,  da  stikker  de  Hovedet  ud  og  spørger,  om  det 
var  herfra,  han  kom,  den  norske  Bondehøvding,  for  hvem  Kong  Sverre 
rejste  sig  og  gik  frem  med  Haandslag,  da  han  steg  ind  i  Sagahallen. 

Det  skader  ikke,  at  blanke  Skinner  fører  vort  Folk  og  vor  Ungdom 
op  til  gamle 

OLE  GABRIELSEN  UELAND. 

Han  var  født  i  1799  paa  Skaaland,  ude  ved  de  skovrige  Bredder  af 
det  to  Mil  lange  Lundevand,  som  løber  ud  i  Aaensire.  Forældrene  var 
jævne  Bondefolk ;  men  der  havde  længe  været  Sans  for  Oplysning  i  Slægten. 

Om  Oldefaderen  sagde  man:  »Nej,  den  Jon!  Han  skal  nu  altid  være 
aparte!  Tænk,  han  lærer  sine  Døtre  at  læse!< 

Farfaderen  havde  endog  været  i  Amsterdam;  og  Faderen  havde  været 
baade  Smed,  Bødker  og  Tømrer  og  en  velholden  Mand.  Men  ved  Penge- 
reduktionen  blev  hans  surt  erhvervede  Dalere  til  Toskillinger  og  Ole  Ga- 
brielsen Uelands  Barndomskaar  derved  fattige. 

Ingen  af  os  kan  forestille  sig  de  Vanskeligheder,  som  den  unge  Bonde- 
dreng maatte  kæmpe  med  for  at  kunne  stille  sin  Kundskabstørst.  Derfor 
aner  vi  ogsaa  næppe  den  Begavelse  og  den  Viljestyrke,  som  maatte  til  for 
at  naa  de  Kundskaber,  han  absolut  behøvede  til  sit  Høvdingeværk.  Han 
skriver  selv: 

»Min  hele  Skolegang  indskrænkede  sig  hovedsagelig  til,  at  min  Moder 
lærte  mig  at  læse  A-B-C-Bogen  igennem.  Siden  hjalp  jeg  mig  selv.  En 
gammel  Graver  blev  vel  i  min  Tid  lejet  til  at  holde  Omgangsskole.  Min 
Fader  sendte  mig  enkelte  Dage  i  hans  Skole,  ikke  for  at  lære  noget,  men 
for  ikke  at  støde  Præsten  og  Klokkeren.  Skolemesteren  syntes,  jeg  var 
ham  for  klog,  og  lod  mig  derfor  læse,  hvad  jeg  vilde. 

Efter  en  Forskrift,  som  min  Fader  havde  faaet  af  sin  Lærer,  lærte  jeg 

mig  at  skrive.  Da  ingen  i  Sognet  forstod  Regnekunsten,  fik  jeg  først  nogle 
Dages  Undervisning  af  en  Dreng  i  Nabosognet.  Og  da  jeg  var  12  Aar, 
sendte  min  Fader  mig  en  Uge  til  en  Mand  i  Fjeldbygden  Gyland.  Han 
fik  Betaling  i  Arbejde.  Jeg  maatte  næsten  hele  Dagen  hjælpe  ham  at 
trække  Brænde  hjem.  Og  den  lille  Undervisning  om  Aftenerne  strakte 
ikke  langt,  især  da  vi  maatte  hjælpe  os  med  lidt  Lys  af  Kakkelovnen. 
Det  eneste  Udbytte,  jeg  fik,  var,  at  jeg  ærgrede  mig  og  forskrev  en  Regne- 
bog fra  Kristianssand  og  for  3  >  Mærker  c  Smør  fik  tilbyttet  mig  3  Stykker 
af  en  Tavle  —  en  saadan  var  ikke  til  at  købe  i  vore  Byer  — ,  som  jeg 
føjede  sammen  og  lagde  Ramme  om.  Og  nu  varede  det  ikke  længe,  før 
jeg  var  en  god  Regnemester«. 

Adgangen  til  Bøger  var  ikke  lettere.     Han  skriver: 

»Begge  mine  Bedsteforældre  havde  Bibler  —  ogsaa  en  Sjældenhed  — , 
men  de  gemte  dem  lige  saa  omhyggelig  som  Paven.  Som  en  ægte  Prote- 
stant stjal  jeg  mig  alligevel  til  at  læse  i  dem,  og  da  Farfader  døde  i  1812, 
arvede  min  Fader  hans  Bibel  c.  Ueland  husker  aldrig,  at  han  har  oplevet 
Mage  til  Glæde. 

18  Aar  gammel  blev  han  Skolelærer  for  20 — 24  Kroner  om  Aaret. 
Hans  Videbegærlighed  trak  og  trak  i  ham  —  bort  —  bort,  men  Kærligheden 
kom  til  ham  paa  den  anden  Side  og  trak  ham  op  til  »Heise,  i  Hæskestad- 
sognet.  Og  deroppe  blev  han  i  1826  gift  med  Marte  Ueland,  med  hvem 
han  fik  Gaarden  og  Navnet.  Deroppe  blev  han  snart  Pot  og  Pande.  Blandt 
de  blinde  regerer  den  enøjede,  skriver  han  selv  humoristisk. 

Han  blev  Kirkesanger  og  Lærer  og  tjente  paa  sit  vidtløftige  Arbejde 
paa  slet  Kost  80  Kroner  om  Aaret. 

Fra  disse  jævne,  tarvelige  Kaar  var  det  saa,  at  Ueland  atter  og  atter 
Livet  igennem  drog  ind  til  Norges  Nationalforsamling  for  der  at  høres  og 
agtes  som  en  af  Landets  mægtigste  og  bedste  Mænd  og  den  voksende 
Bondemajoritets  Høvding. 

Det  var  ham,  som  fra  1833  samlede  Bondepartiet  og  førte  an  mod 
det  stolte  Bondeprogram,  hvis  nationale  Del  kronedes  i  1905,  og  hvis  øv- 
rige Dele  med  Guds  og  alle  brave  Nordmænds  Hjælp  ogsaa  fuldt  skal  kro- 

nes:  »Sparsommelighed  i  Statshusholdningen,  Udvidelse  af  Folkets  Selv- 
styre, Overholdelse  af  Stortingets  Ret  over  for  Kongemagten,  Nationens 
Ret  i  Forhold  til  Sverrig  og  Udvidelse  af  Næringsfriheden«. 

Schweigaard,  Embedsstandens  samtidige  ædle  Fører,  sagde,  at  Ueland 
vilde  være  en  Pryd  og  Støtte  for  en  hvilken  som  helst  Nationalforsamling. 
Og  Udlændinge,  som  kom  i  Stortinget,  de  vilde  først  og  fremmest  se  Ueland. 

Bønder,  som  første  Gang  kom  paa  Tinget,  sagde,  at  de  glemte  at  se 
paa  Kongen  og  saa  kun  med  Taarer  i  Øjet  paa  Ueland.  »Saaledes«  — 
siger  en  Udlændig  —  »bliver  ingen  Mand  omtalt,  uden  ban  har  rørt  ved 
Samfundslivets  Hjerterødder  og  talt  og  gjort  meget,  som  har  spredt  Solskin 
og  Velsignelse  over  vide  Kredse  c. 

Og  denne  Stortingsmand,  i  sin  Tid  Norges  mægtigste  Mand,  beholdt 
i  Hovedstaden  sine  jævne  vestlandske  Bygdekaar,  delte  et  tarveligt  Logi 
med  andre  Stortingsbønder  og  —  drog  hjem  til  sin  sædvanlige  Levevis. 

Folk,  som  kom  til  hans  Gaard,  skulde  næppe  tro,  at  det  var  den  store 
Bondehøvding,  naar  de  saa  en  uanselig,  senestærk,  mager  Bonde,  som  i 
rød  Pindhue  og  Træsko  arbejdede  med  Gødningskørsel,  Minering  eller 
Graastensmuring. 

Ueland  døde  11.  Januar  1870.    Schweigaard  i  samme  Maaneskifte.  • 

Men  ved  Festen  til  Fædrenes  Minde  lige  efter  —  det  ved  vi,  som  den- 
gang var  med  — ,  da  greb  intet  Navn  som  Uelands  og  ingen  Sang  som 
Bjørnsons : 

Da  han  til  Tinge  mødte 
og  reiste  Bondens  Sag, 
hvert  Ord  en  Straale  fødte 
i  Folkets  unge  Dag  .  .  . 
Skjønt  Bonde  bag  om  Ploven 
og  Sjømand  i  sin  Baad, 
han  tænkte  fint  som  nogen 
i  hele  Kongens  Raad. 


Fra  Vinternattens  Gysning 
han  festlig  ledtes  ind 
i  Sagahallens  Lysning 
mod  Høvdingbænkens  Trin. 

Saamangen  gammel  Herre 
sig  reiste  og  gik  frara, 
men  først  af  dein  Kong  Sverre, 
han  var  i  Slægt  med  ham. 

Det  er  ikke  af  Vejen,  at  Norges  Tog  gaar  gennem  Dalene  og  har  en 
Station  paa  Ueland.  Det  er  ikke  blot  Naturen,  som  byder  paa  Overra- 
skelser gennem  den  vilde  Drangsdal 
ned  til  det  smilende  Landevand,  og- 
saa  del  jævne  Bondefolk  kan  føre  frem 
mod  vinkende  Udsyn,  stolte  Fjeldrygge 
og  seje  Kæmpefyrre. 

De  Præstekald  i  Dalene,  som  lig- 
ger langs  Havet,  er  Soggendal  og  Eger- 
sund. 


Derude  gaar  Havet,  raat  og  tungt, 
lige  mod  Fastlandets  Fjeldvæg.  Ingen 
Skærgaard.  Kun  nogle  faa  skumkran- 
sede  Stene  paa  flere  Mils  Kyst 

Og  Bedriften  er,  foruden  Jordbrug, 
Søfart  og  Fiskeri  efter  Hummer,  Laks 
og  Makrel  og  har  været  det  i  Aar- 
hundreder.  Flaad  ved  Flaad  gynger 
i  Bølgedraget  foran  Fjeldvæggen  og 
fortæller  om  Hummerruser.  Og  Baad 
paa  Baad  manøvreres  mellem  dem, 
baade  af  Mand  og  Kvinde,  saa  sikkert  og  saa  rolig,  uagtet  et  Par  Aaretag 
for  meget  eller  for  lidt  vilde  knuse  Baaden  i  Splinter. 

I  60— 70-erne  drev  et  engelsk  Selskab  Tilanjern-Gruberne  i  Soggendal; 
nu  er  de  nedlagt.  Men  Titan-Tankerne  følger  en  alligevel  bestandig,  naar 
man  ser  Egnene  mellem  Soggendals  Havn  —  RægeQord  —  og  Egersund. 
Der  er  stejle,  vilde  nøgne  Bjærge  overalt.  Saa  glatskurede  og  rundskallede, 
at  man  forstaar,  at  Urhavet  og  Urisen  har  gjort  sig  en  særlig  Glæde  af  at 


Fig.  346.    Ole  Gabrielsen  Ueland. 

Fotografi  efter  Busten  i  Stortinget. 

Ved  Alfred  Hellwig. 

polere  dem  og  pynte  dem  med  Jættegryder  nedentil  og  med  Jættestene 
oventil.  Stene  som  Huse;  som  ligger  og  vipper  paa  et  eneste  lille  Hvile- 
punkt, paa  øverste  Top  eller  yderste  Skrænt.  Og  som  de  rejsende  fra 
Dampskibets  Dæk  eller  Skydskærren  ser  forfærdet  op  paa  og  synes,  at  et 
Barn  maatte  kunne  puffe  ud  med  sin  Pegefinger. 

Egersund  er  Havn  for  Fiskerne  Sønden  om  Jæderens  Rev.  Baade  norske 
og  svenske,  som  ofte  ligger  der  i  bele  Flaader.  Men  denne  Dalenes  Hoved- 
stad bar  i  de  sidste  balvbundrede  Aar  fornemmelig  vundet  sit  Ry  ved  sin 
Fajance-Industri.    Den  er  blevet  Norges  Faenza  eller  Delft. 

Egersunds  Fabrik  begyndte  i  1847,  og  det  er  en  graa  Urtid  i  den  nor- 
ske Keramiks  Historie.    I  1846  kom 

JOHAN  FEYER 

paa  Tanken  og  studerede  saa  først  Fabrikationen  to  Aar  i  England.  Be- 
gyndte saa  med  30  Mand  og  økonomisk  Støtte  af  »den  gamle  Skrivere, 
bans  Fader,  og  Stavangermatadorer.  Og  Tolden  paa  den  finere  udenland^ 
ske  Vare  bjalp  dem. 

Saa  trak  Stavangerne  deres  Penge  ud  for  at  sætte  dem  i  den  florerende 
Skibsfart.  Og  det  kneb  da  haardt  i  60erne.  Men  Johan  Feyer  gik  sin 
Gang,  stiv  og  rank  som  sin  trofaste  Silkehat. 

Ved  Grubesalget  i  Soggendal  tjente  han  i  rette  Øjeblik  en  hel  Kapital 
og  satte  den  uforsagt  i  sin  gamle  Fabrik,  som  udvidedes  til  fuldt  moderne 
Fajancefabrik.  —  Saa  slog  man  Tolden  og  dermed  Virksomheden  ned, 
men  ikke  Johan  Feyers  Tro  paa  den.  Status  var  god.  Et  kapitalstærkt 
Interessentskab  dannedes,  —  og  Johan  Feyer  havde  vundet  sit  Livs 
Slag  og  overlod  Direktørstillingen  til  sin  yngre  Broder.  I  1880  døde  han, 
og  1906  afsløredes  hans  Billedstøtte  paa  Egersunds  Torv  under  almindelig 
Erkendelse  af,  at  ingen  Egersunder  har  gjort  sig  fortjent  til  sine  Medbor- 
geres Taknemmeligbed  som  Johan  Feyer.  »Retfærdig,  godgørende  og  om- 
sorgsfuld for  sine  Arbejdere,  paa  samme  Tid  som  han  vidste,  hvad  han 
havde  Ret  til  at  fordre  af  dem«. 

Nu  staar  han  paa  Torvet,  som  han  mindes  af  de  gamle  Egersundere: 

og  Folk.    I.  50 

med  Frakken  slængt  løs  over  Skuldrene,  et  Greb  i  den  over  Brystet  med 
højre  Haand  —  og  sin  trofaste  Silkehat.  Hans  Ansigt  er  vendt  mod  Fajance- 
fabrikken. 

Og  den  taaler  hans  Blik.  Den  har  nu  ca.  300  Arbejdere,  Produktionen 
nærmer  sig  Millionen.  Renommeet  stiger  stadig,  og  Aktierne  med.  Og  Ar- 
bejdet adler  Stedets  Evner,  her  som  alle  Steder.  Oliestads  Navn  vokser 
baade  teknisk  og  kunstnerisk  set.  Hvem  ved,  om  han  eller  den  næste 
bliver  Egersunds  Kåhler. 

Nu  drager  vi  fra  Egersund  til  Jæderen. 

Man  har  kaldt  Jæderen  Norges  Holland,  Jylland  eller  Skaane  med 
Rette  og  Urette.  Den  hele  Jæder  er  kun  1300  Kvadratkilometer,  hvad  for- 
slaar  det?  Og  regnes  Fjeld  og  Vand  fra,  er  der  kun  900  Kvadratkilometer 
Jordsmon  tilbage,  som  endda  til  Dels  er  Jøkelgrus.  Men  Regn  har  man 
altid  nok  af,  og  skadelig  Frost  har  man  aldrig,  saa  Avlingen  er  baade  stor 
og  sikker,  naar  der  blot  skaffes  Gødning  nok. 

Endvidere  har  Jæderboen  Stenen  at  slaas  med.  Naar  undtages  Mo- 
serne og  et  enkelt  Sogn,  er  Jæderen  oversaaet  og  underfyldt  med  Sten,  som 
skal  sprænges  og  ryddes.  Men  i  den  Krig  gaar  Jæderboen  mandig  frem. 
Han  gaar  af  alle  Landets  Amter  forrest  baade  i  Jorddyrkningslaan  og  Jord- 
dyrkningsareal. Det  drøner  Dagen  igennem  hele  Vinteren  af  den  Kano- 
nade. Selv  til  Fest  er  dette  blevet  Landmandssaluten.  I  gamle  Dage  havde 
de  en  Ramse  paa  Jæderen,  som  lød  saaledes:  »Mandag  er  min  Fridag, — 
Tirsdag  gør  jeg  intet.  Onsdag  gaar  jeg  og  ser  mig  om;  Torsdag  sidder 
jeg  og  tænker.  Fredag  gør  jeg,  hvad  jeg  vil;  Lørdag  stunder  Helligdag  til; 
Søndag  gaar  jeg  i  Kirket .     Men  denne  Ramse  passer  nu  ikke  længer. 

Jeg  kender  to  smaa  Brødre  paa  12  Aar,  som  i  Vinter  ganske  alene 
har  ryddet  sig  Vt  Td.  Land.  Og  jeg  kender  to  store  Brødre,  som  i  Fjor 
Vinter  ryddede  en  ny  Ager  paa  15  Tdr.  Land,  hvorover  Jæderhavren  i 
Sommer  bølgede.  Og  jeg  saa  en  ung  Gaardmand  med  sin  Gaardsdreng 
oppe  i  Gjesdal  holde  17.  Maj  paa  den  Maade,  at  de  fyldte  Jordsænkninger  til 
jævn  Jord  hele  Dagen  og  i  Middagshvilen  overgivent  glade  bortsaluterede 


Digitized  by 


Google 


STAVANGER  AMT  795 


3  Store  Fjeldknolde,  som  Forfædrene  havde  ladet  ligge  i  den  gamle  Græs- 
mark. Jeg  kender  en  anden  Jæderbo,  som,  da  han  overtog  Gaarden,  fødte 
3  Køer.  Nu  føder  han  30,  foraden  4  Heste,  Faar  og  Grise.  Men  han  har 
ogsaa  arbejdet  jævnt  og  støt. 

Der  er  ingen  Fjelde,  som  sætter  Jæderboen  i  Fart  hverken  paa  Foden 
eller  Skien.  Men  han  naar  ogsaa  længst  i  sin  Kamp  mod  de  stenede  Volde 
ved  at  holde  sig  langsomt  og  jævnt  i  Selen  fra  Morgen  til  Aften  og  fra 
Januar  til  December.  Mon  det  ikke  er  det  jævne  Arbejde,  som  forslaar 
bedst  alle  Steder?  Sanitetskaptajn  Arbo  sagde  engang  i  et  antropologisk 
Foredrag  ved  Kristania  Universitet:  »Medens  de  blonde  Langskaller  paa 
Østlandet  ofte  gaar  og  drikker  og  fester  lige  til  den  trettende  Dag,  saa 
bryder  de  sorte  Kortskaller  paa  Jæderen  Sten  tredie  Juledag«.  Og  han 
sagde  kun  simpel  Sandhed.  Der  er  et  stilfærdigt  og  beskedent,  men  kraf- 
tigt Arbejdsliv,  med  jævn,  rask  Fremgang  uden  Jobberi.  Husbonden  og 
hans  Barn  ordner  det  meste  selv,  og  derfor  er  der  stor  »Jordfølelsec  hos 
Folket. 

Lad  os  tage  Gaarden  Jaatten  midt  imellem  Stavanger  og  Sandnes  som 
Eksempel  paa,  hvad  Jæderen  kan  vokse  op  til,  om  Udviklingen  gaar,  som 
den  er  begyndt. 

Jaatten  hed  i  gamle  Dage  Jåtdn,  og  dette  igen  vel  oprindelig  Joatån^ 
d.  e.  »Hestetunetc,  Sif  j6r^  »Hest«,  i  Gen.  Flt.  j6a-{-tån.  Smlgn.  Gaardsnavne 
som  Jaaberg,  Grd.-Nr.  139  Sandeherred,  Rosseland  i  Soggendal  og  Time  (af 
hross  »Hest«),  Hestaasen^  Hesthaug  o.  s.  v.  Da  jeg  var  Dreng,  var  der  5 
Brug,  nu  er  der  60.  Jaatten  er  en  meget  stor  Gaard;  oprindelig  maaske 
1000  Tdr.  Land  elier  4  Kvadratkilometer;  men  der  er  fremdeles  store  Ud- 
marksstrækninger,  saa  man  mener,  der  til  sidst  kan  blive  100  Brug.  Bru- 
gene er  der  i  Gennemsnit  10  Tdr.  Land  med  et  Kreaturhold  paa  7 — 8  Køer 
og  Heste.  Men  de  60  nuværende  Indehavere  lever  vistnok  baade  lettere 
og  bedre  end  de  5  i  min  Barndom. 

Her  er  altsaa  en  Vækst  paa  det  tolvdobbelte.  Men  derfor  gaar  det 
ikke  an  med  enkelte  Sangvinikere  eller  Chauvinister  at  multiplicere  hele 
Jæderens  Folketal  paa  24,000  Mennesker  med  12  for  en  nær  Fremtid,  for 

Forholdene  er  ikke  overalt  lige  gunstige,  selv  om  Folket  er  sejt  og  nøj- 
somt og  hjemmekært.  Lige  ved  Jaatten  ligger  Stokkavandet,  som  nu  ud- 
tørres; Kanal  og  Tunnel  er  sprængt  til  HavrsQord.  Der  er  1250  Tdr.  Land 
at  vinde  og  altsaa  Plads  for  en  Provins  til,  for  125  saadanne  Brug.  Den, 
som  lever  10  Aar,  faar  det  at  se. 

Langs  Havranden  sætter  Havet  Kviksølv  selv  i  den  rolige  Jæderbo. 
Der  er  han  rask  som  en  Fjeldbonde,  baade  paa  Sø  og  Land.  Hans  ur- 
gamle Brug  ligger  paa  Vikingens  Toft;  endnu  altid  som  Havørnens  Rede 
paa  Toppen  af  Tuen,  for  Udsynets  Skyld.  Med  den  brede,  gule  Havsand 
som  en  Rand  om  Lyngkanten  (Jæder  =  jadarr  =^  Jar(e)  eller  Rand,  Kant, 
Bort)  og  med  det  store  aabne  Hav  som  en  blaa  Silkerand  uden  om  alt;  Havet, 
Vikingernes  Vej  og  Kolonisternes  Vej.  Vejen  fra  Jæderen  til  Island,  Grøn- 
land og  Vinland.  Jæderboernes  Erik  Rødes  og  Leif  Erikssons  Vej,  aabent 
og  frit  fra  Roth  til  Egerøen. 

Paa  Høj  efter  Høj  mod  Syd  ser  han  de  gamle  Hovedgaarde  som  hele 
smaa  Landsbyer,  ragende  over  Landet  som  Bygdeborge.  Randaberg,  Visted 
og  Udlandhaug;  Sole,  Sele,  Hodne  og  Aarre;  Vig,  Skjeie  og  Nærland;  Obre- 
stad,  Reime  og  Varhaug;  Husvæg,  Stabnheim  og  Haar;  Kvalbei,  Kvashei  og 
Ogne.  Overalt  føres  Tanken  mod  Oldtiden,  ja  mod  Urtiden.  I  Kverneviken 
og  paa  Viste  i  Randeberg  har  man  fundet  Levninger  af  Køkkenmøddinger 
efter  de  allerældste  Mennesker  i  Norge,  dem,  som  ikke  engang  havde  lært 
Kunsten  at  bygge  Huse,  men  boede  som  Huleboere  og  ernærede  sig  af 
Jagt  og  Fiskeri.  Lige  over  Møddingen  er  der  en  Hule,  som  har  tjent 
til  Hus.  Der  har  de  taget  sig  det  bekvemt,  disse  Urmennesker.  Efter- 
haanden  som  man  har  afgnavet  Skaller  og  Ben,  har  man  kastet  dem  lige 
ud  af  Hulens  Aabning.  Blandt  disse  Ben  fandtes  ogsaa  Menneskeben,  som  gør 
det  ret  sandsynligt,  at  de  har  været  Menneskeædere.  Og  hele  Havbakken  mod 
Syd  er  opfyldt  af  Hundreder  af  gamle  Gravhøje,  som  giver  Samfølelse  med  Vi- 
kingefærdene, medens  Vestenvinden  skvulper  Saga  og  Sagn  over  Stendynger- 
nes Rullestene.  Hele  Jæderen  er  rigere  paa  fundne  Oldtidslevninger,  fra  den 
graa  Stenalders  Pilespidser,  gamle  Hovmurer  med  Hesteben  i  Granden  efter 
de  hedenske  Ofringer,  og  op  til  Middelalderens  Runestene,  end  noget  andet 

Sted  i  Norge.  Og  særlig  fra  Stenalderen  viser  Køkkenmødding  og  rige  Værk- 
stedsfundy  at  her  ikke  blot  krøb  en  og  anden  jagende  Havgast  ind  over  Ky- 
sten, men  at  Jæderen  var  Udgangspunkt  for  dem,  som  havde  faaet  den 
første  faste  Fod  i  Landet  mod  Vest  —  omtrent  som  Smaalenene  mod  Øst. 
Og  kommer  vi  Syd  paa  til  Varhaug  og  følger  den  gamle  Vejlevning  i  Hav- 
stokken fra  Varhaug  til  Kvashei,  saa  staar  Gravhøjene   saa   tæt   som   en 


Fig.  347.     Fra  HavrsQord.     (Efler  Fotografi  af  Wllic) 

efterladt  Teltrække;  slaar  og  stirrer  i  de  samme  glatskyllede,  tangomkran- 
sede  Rullestene,  som  det  samme  Hav  brød  over  for  halvandet  Tusind  Aar 
siden;  tre-fire  Hundrede  Gravhøje  paa  denne  Strækning  af  en  god  halv  Mil. 
Strandskade  og  Strandløber  piber  langs  Stranden;  Ederfuglen  lærer 
sine  Unger  at  fange  Kryb  i  Brændingen.  Ringgaasen  pudser  sine  smukke 
Fjer.  Stene,  som  har  været  usynlige  i  Maaneder,  skyder  roligt  op  af  Søen 
i  godt  Vejr,  og  Sælen  skyder  sig  op  paa  dem   igen,   soler   sig   og  kaster 

med  Hovedet  af  Henrykkelse  over  al  den  Mnsik,  som  de  tusind  Lærker 
og  Rødstilk  og  Spove  fylder  Luften  med.  Og  udenfor  ligger  Havet  og 
hviler,  tungt  som  en  Kæmpe  efter  Slagsmaalet  —  med  den  tykke  graahvide 
Taagebanke  langt  ude  i  Kredsen  som  et  stort  graanende  Haar  over  Havets 
kolde  Pande. 

Derover  skriger  Maageme  vildt  og  skarpt.  Men  inde  over  de  brune 
Flader  skriger  Viben,  Jæderens  Kælebarn,  ømt  og  saart.  Ingen  som  helst 
Fuglesang  vækker  bedre  Foraarsstemning  i  Brystet  end  det  første  Vibe- 
skrig. Det  har  en  uendelig  Rigdom  af  saar  og  sart  Moderfølelse,  af  Ve  og 
Vemod;  af  Naturens  Mesterhaand  stemt  lige  saa  fint  sammen  med  Tonen 
i  Jæderens  store,  øde  Vidder  som  Brokfuglens.  Men  Brokfuglcn  hører  jo 
ogsaa  Højfjeldet  til,  medens  Viben  alene  er  Jæderens  karakteristiske  Fagl. 
Naar  den  første  Stær  fløjter,  naar  Bogfinken  kvidrer  kælent,  naar  Sol- 
sorten pludrer  højrøstet,  og  naar  Rødkælken  blæser  Piccolo  i  Jæderens 
nyplantede  Lunde  —  thi  nu  plantes  der  med  Iver  derude  -^,  da  er  Vibens 
Foraarsbud  allerede  gamle.  Da  tumler  den  med  ængstelig  susende  Vinge- 
slag om  Hovedet  baade  paa  Fæ  og  Folk;  den  eneste  Maade,  hvorpaa 
»liden  Vibe  kan  værge  den  Tue,  som  hun  mon  bygge  paat.  Nøgen  og 
bar  som  en  tørret  Tørv  er  Tuen,  hvis  aabne  lille  Skaal  paa  Toppen  rum- 
mer Vibens  4—6  Æg.  Blot  deres  brungrønne  Farve,  som  gaar  ganske  i 
eet  med  Bundens,  beskytter  dem  mod  Kragers  og  Maagers  og  Menneskers 
efterstræbelser.  Og  her  er  saa  fladt,  at  Naturbarnets  vante  Øje  paa  lang 
Afstand  kan  se  Viben  lette  og  snige  sig  længe  vildledende  langs  Jorden, 
før  den  hæver  sig  med  sit  bange  Skrig. 

Ja,  her  er  fladt.  Øjet  sænker  sig  over  alle  disse  tusind  Vandhuller, 
som  blinker  blaat  mellem  alle  de  lyngklædte  Tuer  og  smiler  mod  de 
Snepper,  som  vader  deri;  og  over  alle  de  Vande,  som  er  himmelblaa  fra 
Strand  til  Strand,  fordi  ingen  bratte  Bredder  kaster  Skygger  over  dem. 
Længere  borte  ligger  Tørvemosen,  brun  og  finsmuldret  som  Gartnerens 
Havejord;  spættet  med  fyldige  Lyngtuer,  hvorfra  Porsens  Ris  hæver  sig 
bugnende  af  brunrøde  Blomster.  Vaarnattens  døende  Dis  gør  alle  Linier 
i  Landskabet  bløde  og  fordobler  samtidig  det  flade  Lands  anden  hoUand- 

ske  Ejendommelighed:  at  forstørre  alle  Afstande  og  Genstande.  Hvilke 
bedragelige,  uendelige  Distancer!  Og  hvilke  fænomenale  Størrelser  paa 
alt  og  alle.  Et  Barn  paa  en  Høj  tager  sig  ud  som  Kæmpen  Goliat.  Faar 
som  Køer,  Køer  som  Elefanter.  Og  Lyngbakkerne  hæver  sig  længere  borte 
som  fjerne,  skovrige  Aase.  Det  er  disse  Lynghøje,  som  ud  paa  Sommeren, 
naar  Lyngen  blomstrer,  tager  sig  ud  som  Serbiens  Rosenbakker. 

Vestan  veir! 
Lyst  og  lindt  over  heilan  Jær. 
Barn  i  myren  paa  eggerov; 
jentelatter  bag  nabos  nov; 
h61  og  hel  —  som  en  rosenvei; 
sol  paa  sanddyner  langan  lei; 
laksekarer  i  hver  en  os; 
langt  paa  havet  —  en  ensom  lods. 

heilan  Jær  =  hele  Jæderen;  myr  =  Mose;  nov  =  Hjørne;  hél  =s  lav  Høj;  dyner  ^ 
Banker;  karer  =  Karle;  os  =  Flodmunding. 

Men  kommer  Vinden  igen,  og  det  er  den  ikke  længe  om  paa  Jæderen, ' 
saa  fejer  den  frit  over  Hav  og  »Heic.     Blot   hvor  en  Bæk  søger  til  Havs 
mellem  Brinkerne,  har   denne  gravet  Fordybninger,  hvori  Solvarmen  dir- 
rende gemmer  sig  i  klart  Vejr,  og  Faarene  i  Uvejr  gemmer  sig  ved  et  lille 
melet  og  mosset  Kværnhus. 

Bondens  Hus  ligger  i  Firkant  for  at  værne  Tunet  mod  Vejret.  Og 
Væggene  mod  Vest  er  gerne  tækkede  med  Tagsten  for  at  beskytte  mod 
Regnen,  som  driver  med  Havsmagt. 

Lad  saa  Stormen  hyle  og  rulle  som  Torden  gennem  Skorstenen;  lad 
den  tromme  med  Stenene  i  den  sydvestlige  Væg,  haardt  som  en  vred 
Haand.  Jæderboen  ryger  rolig  sin  Pibe;  inde  i  Stuen  ved  Bilæggerovnen 
er  der  varmt  og  tæt  som  i  en  Potte. 

Og  saa  er  der  kun  to-tre  Skridt  til  Tørveskuden '^),  og  den  er  stopfuld. 
Før  Høslætten  var  de  i  Mosen  og  skar;  satte  i  Stak  og  Geleder  og  møn- 
strede Hæren  til  Vinterens  Krig.    Efter  Høslætten  kørte  de  det  tørt  i  Hus. 


*)  Skut  m.,    Halvtag,   Tilbygning,   hvor  Tørven  anbringes  for  at  lune  paa  begge  Lang- 
ender af  Stuen. 

Og  over  det  lille  Tun  til  Kostald  og  Lade  kravler  de  af  Sted,  om  det  er 
baade  Storm  og  Snefog.  Det  er  da  lige,  at  de  kan  vogte  Bojet  (Buet,  Fæet) 
og  passe  Varmen  i  Brøndhuset.  Staar  der  endnu  en  vaad  Hest  eller  nogle 
forpjuskede  Faar  ude  ved  Ledet  i  Kløften,  saa  kaster  Manden  Olietrøjen 
over  sig  for  at  slippe  dem  hjem.  Saa  kan  han  rigge  Tærskemaskinen  op 
med  det  samme,  om  Stormen  skulde  lægge  sig  for  Regnen.  Naar  bare 
ikke  Numrene  paa  alle  disse  skarpe  Brædeflader,  som  skal  tjene  til  Sejl 
paa  Vindmøllens  Vinger,  naar  blot  ikke  de  Numre  havde  været  saa  umu- 
lige at  se  i  dette  øsende  Regnvejr.  Og  naar  bare  ikke  Vinden  med  eet 
havde  løjet  saa  voldsomt  af,  saa  han  maa  opklæde  hver  mindste  Bræde- 
stump,  som  kan  hænge  paa  »Raaderne«*)  (eng.  rod;  tysk  Ruthe;  i  hver 
Samtale  med  de  gamle  derude  møder  man  sproglige  Oldtidslevninger,  som 
er  lige  saa  ærværdige  og  mærkværdige  som  Gravhøjenes  og  Elverdansenes 
og  meget  ældre). 

Men  inde  i  Laden  staar  hun  allerede  færdig.  Pigen,  som  skal  tage 
den  tærskede  Halm  bort  under  Maskinen.  Hun  kigger  i  Væghullet  og  ler 
af  ham,  saa  vaad  og  dryppende  vred,  som  han  staar  der  og  slænger  de 
umage  Bræder  ned  i  Marken. 

Endelig  kommer  han  rolig  ind  i  Laden,  slænger  Oljetrøjen  paa  Gulvet, 
skubber  Træskoerne  af  og  gaar  paa  Strømpesokker  op  ad  Stigen,  lægger 
Ledningstovet  paa  og  sætter  Duren  i  Gang.  Og  Maskinen  dirrer  og  brøler 
som  et  Rovdyr,   der   kun  giver  Taal,  saa  længe   det  har  et  KornbaandJ 

Halsen. 

Vestan-veirl 
Skaftestøvler  og  oljeklær; 
vasne  vaatter  og  gul  sydvest; 
lutt  med  ledet  en  vassblank  hest. 
Ruskje  og  raatt  —  ufyse  vaalt; 
svart  og  disent  med  dag  og  nott. 
Hagelskurer  og  rennefog 
—  men  bag  ogen  en  terrekrog! 

vasne  =  vaade;  vaatter  =  Vanter;  lutt  =  hængende  med  Hovedet;  ruskje  =  rusket;  ufyse  = 
ubehageligt;  hagelskur  =s  Hagelbyge;  rennefog  =  Snefog;  ogen  =  Ovn;  terrekrog  =  Terrekrog. 


^)  Raade  m.,  lang  Stang;  her  en  af  Møllens  fire  Vinger. 

Men  inde  i  Køkkenet  staar  den  lille  Piges  Moder  og  koger  den  salte 
Mad,  med  baade  Gryn  og  Rødder  og  Timian.  Og  kommer  hun  i  Bislag- 
døren, farer  hele  Hønseflokken  paa  hende,  med  Halen  blæst  skævt,  og 
kagler  gudsjammerligt  i  den  enfoldige  Tro,  nt  hun  ikke  har  andre  end 
dem  at  tænke  paa. 

Er  Vejret  nogenlunde,  saa  er  Sønnen  og  Drengen  ved  Stranden,  hvor 
Baadesknrene  (næsten  kun  Tag  for  Resten)  bider  sig  fast  i  Bakken  eller  i 
de  store  Rullestene;  prydet  med  forliste  Skuders  blaa  og  røde  Skilte:  Storm- 
fuglen, Pauline  o.  s.  v. ;  og*  hvor  en  halv  Snes  hvælvede,  rødtjærede  Baade 
skyder  Ryg  og  kravler  paa  Krumtræ  og  Bukke  op  mod  Sandrevlerne  som 
andre  Kæmpehummere.  Strøet  omkring  ligger  der  fuldt  op  af  svært  Skibs- 
tømmer, med  store,  rustne  Jernbolte  struttende  ud  som  Søm  i  et  Kasse- 
bræt. Dernede  er  altid  noget  at  finde,  fange  eller  forberede.  Er  det  ikke 
Tiden  for  Hummeren  eller  Laksen,  saa  er  det  for  Kuller  eller  Hvidling 
eller  Torsk.  Baadeskurene  er  velforsynet  baade  med  Hummerruser  og  Liner 
og  Haandsnører.  Jæderboen  »potler«  (pusler)  ogsaa  nok  med  dette.  Men  kun 
paa  Jordbrugets  Fyraften.  Og  er  Vejret  for  slemt  for  Fiskeri,  saa  er  det  godt 
for  Vrag  eller  Forlis.  Og  da  griber  selv  den,  som  gaar  hjemme,  ja  Moder 
med,  Langkikkerten  hver  Gang,  de  er  inde  Stuen,  og  ser  gennem  Vin- 
duerne, som  vender  ud  mod  Vest,  om  der  er  noget  nyt  paa  Søen.  Ens 
Død  en  andens  Brød  I  De  engelske  Kobberstik  paa  Væggene  og  Mahogni- 
møblerne og  mange  fine  Ting  er  taget  ufortoldet  lige  fra  Havet.  Men  — 
saa  er  de  ogsaa  modigt  betalt  med  mangen  stolt  Redningsdaad.  Spørg  de 
reddede,  om  Havboen  ikke  har  fortjent  dem.  Og  spørg  Moder,  hvad  det 
er  at  staa  med  Langkikkerten  i  Vinduet  om  Dagen  eller  skælve  nede  ved 
Baadeskuret  om  Natten  og  stirre  Sansen  af  sig,  mens  Fader  og  Søn  lægger 
ud  i  Braadsø  og  Brænding  for  at  bjærge  Liv. 

At  besøge  saadanne  gamle  80— 90aarige  Næssekohger  som  Cornelius 
Refve  og  Cornelius  Kvalbei,  Lodser  og  Redningsformænd,  er  en  særlig 
Højtid.  De  har  forkortet  mangen  Stund  ved  deres  eventyrlige  Fortællinger 
om  Uvejr  og  Redning  under  farefulde  Omstændigheder.  De  er  mange, 
som  mindes  disse  stolte  Typer.     I    deres   gæstfri  Hjem  kom  Bymænd   og 

Bønder,  Kunstnere   og  Videnskabsmænd,   og   de   grebes   af  deres  fyndige 
Tale  om  stærke  Gerninger,  fortalte  paa  en  jævn  og  ligefrem  Maade. 

Vestan-veir! 
Himmelsprøit  over  alle  skjær; 
himmelhav  under  bur  og  brag; 
dumpe  drømme  om  dommedag; 
raske  raad  —  rednings  daad; 
bergedes  takke  og  enkers  graad. 
Taredynger  i  Fuglevig; 
rev  og  rauner  paa  rekster  rig. 

bur  =  Brøl;  tåre  =  Tang;  rauner  =  Stendynger;  rekster  =  Vragstumper. 

Ja,  nu  har  Stormen  slængt  en  Vare  op,  som  Havboen  er  odeisbaaren 
Ejermand  til;  det  er  Tangen.  Langt  ude  i  Havet,  under  den  norske 
Bakke,  vokser  denne  Dybets  Urskov,  som  Vestenstormen  hærger.  Vind- 
fald i  Hobe.  Grene  (tongier)  saa  tykke  som  et  Haandled,  og  Løv  som 
Åhomtræets  og  Palmernes.  Det  kastes  en  Stormnat  op  paa  Stranden. 
Tusinder  af  Læs  i  en  eneste  Høj.  Saa  styrter  man  ned  og  kører  ind,  før 
en  uheldig  Strømnat  kunde  rive  det  bort  igen,  først  til  sin  egen  Jords 
Gødning  og  saa  til  Brænding.  Baal  paa  Baal  fra  Tungeneset  til  Ogne. 
Tangen  giver  Mønt  baade  til  Husbondsfolk  og  Tjenere,  Drenge  og  Piger; 
thi  Tangasken  er  i  Pris.  Jodfabrikkerne  spørger  efter  den  gennem  mange 
vaagne  Udsendinge. 

Og  Folkene  ind  over  Jæderen,  som  ingen  Havstrand  har,  de  har  i 
Åarevis  kørt  hjem  af  Vikingernes  Overflod,  indtil  en  Mil  ind  i  Landet. 
For  den  giver  Gødning  paa  Eng  og  Ager,  saa  det  bliver  Jordbrug,  der 
har  vadsket  sig.  Ja,  Indlandsfolket  staar  endog  nede  ved  Havet  og  brænder 
—  og  maa  selvfølgelig  tage  til  Takke  med  de  Pladser,  som  er  ubekvem- 
mest og  længst  fra  Husene  og  derfor  mindst  agtet  af  Grundejerne.  Men 
nu  maa  de  betale  Afgift,  for  nu  er  Tangasken  altfor  højt  i  Pris  til  at  gives 
bort.  De  betaler  for  Askevægten,  og  store  Gaarde  som  Refve  faar  ind  i 
Tusindvis  for  den  Tang,  som  de  selv  ikke  engang  naaede  at  se  efter. 

Hele  Revtangen  ulmer.  Heste  og  Kærrer,  Mænd  og  Rivepiger  bevæger 
sig  som  Skygger  i  Røgen,  der  ruller  saa  lavt  over  det  flade  Land,  at  end 


Digitized  by 


Google 


STAVANGER  AMT 


803 


ikke  Ljoshaug  er  til  at  opdage.    Og  altsammen  Indlandsfolk,  helt  oppe  fra 
Tuv  og  saadanne  Steder,  en  Mils  Vej  inde  i  Landet. 

Her  er  de  sandelig  ikke  langsomme,  om  de  er  langsomme,  naar  de 
slaas  med  Stenen.  Og  selv  derinde,  hvor  de  gør  det,  er  de  ikke  derfor 
sløve  for  de  ideelle  Interesser.  Der  sidder  Slægter  paa  Gaardene,  som  i 
alle  Kulturens  Retninger   kan    maale  deres  Navne  med  hvilken  som  helst 


Fig.  348.    Tangkørsel.    (Efter  en  Skitse  af  Eilif  Peterssen.) 

Bygd  i  Norge.  Jeg  tænker  nok,  at  Navne  som  Ueland,  Garborg,  Grude, 
Edland,  Nielsen  (Aalgaard),  Åasland,  Mossige  og  Hognestad  repræsenterer 
saa  megen  baade  Åands-  og  Haandsdaad,  at  baade  Østlænding,  Bergenser 
og  Trønder  godt  kan  tage  Hatten  af  for  Jæderboen.  Det  har  de  for  Resten 
lært  sig  godt  til  i  det  sidste  Tiaar. 

Tag  f.  Eks.  gamle  Torger  Edland^   som  kom  ned  til  Haa  Præstegaard 
fra  den  vindskibelige  Gjesdalsbygd  med  to  tomme  Næver,  men  med  Livet 

fuldt  af  Mod  og  Hjernen  fuld  af  Planer.  Han  købte  en  Udmark  af  Nærland 
og  dyrkede  hver  Tomme  op;   han,  som  først  fik  Lensmand  Grude  og  saa 
Staten  til  at  hjælpe  sig,   og  saa  gik  paa,   sej  og  stærk,   mod  Havstorm  og 
Sandflugt,   saaede  og  plantede.    Kvikgræs  og  Marehalm,  Buskfyr  og  Gran, 
saa  at  han  nu  helt  ude  paa  de  yderste  Sandbanker  høster  Sædekorn  for 
andre  sandplagede  Egne  baade  af  Strandrug  og  Marehalm;  saa  der  er  hele 
Granlunde  mellem  »Sandkulerne«,  og  indenfor  —  der,  hvor  hver  Havstorm 
før  lagde  Bølger  værre  end  den  værste  Vinterdags  drivende  Snefog,  Bølger 
af  Sand   —   der  indenfor  store,   gode  Enge  og  Ågre  med  et  rent  Mønster- 
brug.   Forsøgsavl,   Planteskoler   og   Urtehaver,    Frugttræer   og   Racekøer; 
Vindmølle,   som   driver   alting,   lige   til   Savbrug;   kort  sagt,   en  Drift  og 
Dygtighed  i  stort  og  smaat,  saa  Væggene  ikke  for  intet  er  fulde  af  Diplo- 
mer for  Frø  og  Frugt,  Rødder  og  Smør,  og  Skænken  fuld  af  Sølv,  lige  til 
Skovselskabets  nye  Pokal.    Og   hvor   som   helst  Aand  og  Hjerte  har  haft 
sin  Planteskole  eller  Forsøgsavl,  der  har  Familien,  ung  og  gammel,  i  Flok 
altid  været  at  finde  og  aldrig  været  for  træt  for  Vejen,  selv  efter  de  stren- 
geste  Krafttag  paa    Gaarden.     En    Række   Sønner   staar   om   den   gamle 
som  Njåls  i  Sagaen.    To  har   købt   den   store    Nesheim   Gaard,   Jæderens 
største.     110  Køer  og  12  Heste.     Har   bygget   en  100  Meter   lang   Udhus- 
bygning uden  Ladebro.     For  de  har  ikke  alene  Slaamaskiner,    Høvendere 
og  Høpaalæssere,    men   ogsaa   mekanisk  Aflæsser,   som  køres  hen   under 
Tagryggen  til  Døren,   griber  det  hele  Læs  og  fører  det  ind  og  lægger   det 
ned  paa  det  Sted  i  Laden,  man  vil  have.    Der  er  Turnipsagre  paa  12  Tdr. 
og  en  Vinters  nybrudt  Havreager  paa  16  Tdr.,  altsaa  amerikansk. 

Eller  lad  mig  pege  paa  Ingebret  Gausland,  den  flinke  Konfirmand,  som 
blev  Lærer  i  Nærbø,  men  som  frasagde  sig  Skolen  af  bare  »Jordfølelsec, 
som  købte  sig  en  lille  Gaard  paa  6  Køer  og  saa  dyrkede  Udmark  og  gik 
foran  baade  i  Svineavl  og  Faareavl  og  nu  har  en  Gaard  paa  40  Køer  og 
100  Faar,  saa  at  han  nu  kan  give  sine  Sønner  en  pæn  Gaard  hver  til 
videre  Dyrkning.  Ja,  der  er  nok  af  dem  paa  Jæderen,  som  fortjente  at 
nævnes,  om  Visen  ikke  blev  altfor  lang;  Mænd,  som  i  den  sidste  Menne- 
skealder  har  gjort   en   lille  Gaard  til  en  stor  Gaard  ved  at  lempe  baade 

Sten  og  Vand  bort. Ja  Vand,  her  er  en  sand  hollandsk  Udtørrings- 
kamp.  Bøvandet  i  Randeberg,  Stokkavandet  i  Højland,  Skadsvandet  i 
Klep,  Højlandsvandet  i  Nærbø  o.  s.  v.;  alene  i  Aar  2500  Tdr.  Land  under 
Udtapning,  hvoraf  Stokkavandet  alene  dækker  1260  Tdr.  Snart  skal  det 
store  Aarrevand  ogsaa  under  Pres,  6250  Tdr.  omspænder  nu  vor  Tids 
Sænknings-  og  Udtapningsarbejde  i  Stavanger  Amt.  Og  Nyrydningen  blot 
i  det  nye  Aarhundredes  første  6  Aar:  7500  Tdr  I  Det  vil  sige:  mindst  iOO 
gode  Gaardbrug  paa  6  Aar  I 

GAMLE  BUDDE 

paa  Østraat  fortjener  mere  end  nogen  anden  Enkeltmand  Æren  for  Land- 
brugets Opsving  paa  Jageren  i  de  sidste  50  Aar. 

Jan  Adolf  Budde  var  født  i  1811.  Officersøn  og  Barnebarn  af  gamle 
General  Arenfeldt,  hos  hvem  han  blev  opdraget.  Men  han  gik  Fredens 
Vej,  blev  først  teologisk  Kandidat  og  ombyttede  saa  bogstavelig  talt  Svær- 
det med  Hakken  og  Spaden.  Efter  flere  Aars  Forberedelse,  baade  i  Dan- 
mark og  andre  Lande,  begyndte  han  1841  sit  Livsarbejde  i  Stavanger  Amt. 
Han  var  da  80  Aar  gammel,  men  fik  endda  for  sig  en  vestlandsk  Arbejds- 
dag paa  65  Aar.  For  indtil  sit  95nde  Aar  gik  den  gamle  Hugaf  trofast 
foran,  baade  hjemme  og  paa  Møder,  baade  som  Foredragsholder  og  De- 
battant, lige  til  i  de  nyeste  Spørgsmaal,  som  vedrørte  Landbruget  og  Bon- 
dens Uddannelse  for  sit  Fag. 

I  30  Aar  styrede  han  Amtets  nyoprettede  Landbrugsskole  og  hamrede 
ind  i  Ungdommen,  at  et  forbedret  Jordbrug  og  en  fornuftig  Økonomi  var 
Betingelsen  for  Fremgang,  og  uden  denne  Indhamring  havde  Jæderen 
næppe  været,  hvad  den  nu  er.  Han,  den  intelligente  Mand,  var  ikke 
bange  for  at  repræsentere  Sparetanken,  selv  i  et  sparsomt  Vestlandsamt. 

Den  Udmark,  som  Austraat  Landbrugsskole  indkøbte  og  med  megen 
Møje  kunde  føde  nogle  Køer  paa,  indløste  og  opdyrkede  Budde  efterhaan- 
den  for  sig  selv. 

Naar  man  nu  ser  den  store  Gaard,  med  Brugsskov,  store  Agre  og 
Enge  og  tørlagte  Moser,  faar  man  en  Fornemmelse  af,  at  Jernflid  og  Om- 

tanke  endnu  kan  gøre  os  Jorden  underdanig  og  omskabe  dens  Skikkelse. 
Her  er  indvundet  Land,  Og  den,  der  kunde  se  alle  de  Landstykker,  som 
andre  har  indvundet  paa  Grund  af  Buddes  Virksomhed,  vilde  faa  et  nyt 
Regnestykke,  som  ikke  var  let:  Hvad  skal  man  sige,  at  en  saadan  Fore- 
gangsmand er  værd,  for  Bygden  og  for  Landet? 

Signe  Gud  enhver 
som  sin  Jord  har  kær, 
mens  sit  Liv  han  saar 
paa  sin  Grund  og  Gaard. 


Her  maa  for  Resten  fra  gammel  Tid  have  været  godt  Jordbrag  paa 
Jæderen,  for  her  kunde  Erling  Skjalgssøn  holde  hele  sin  fyrstelige  Hird 
med  Sul  og  Mel  og  Malt  og  fylde  Kornskuderne  for  Nordlændingene  oven 
i  Købet;  iigesaa  vore  Bedsteforældre  for  Agderfolket  i  1812. 

Og  Faarene  kan  gaa  ude  største  Delen  af  den  milde  Vinter.  Og  fødes 
med  fin  »Aadelyng«'^),  gjort  drøj  med  Stavangerfabrikkernes  Sildeaffald. 
Men  om  Sommeren  tripper  de  i  Tusind-  og  Halvhundredtusindvis  til  Fjelds, 
til  »Hejene«  mellem  Sætesdal,  Siredal  og  Jæderen.  Fjeldvejene  er  mærket 
af  deres  Hove  som  efter  et  Bakkelsejern  og  overstrøet  med  det  bærfottige 
Jæderens  eneste  Blaabær  —  dem,  som  Faarene  lægger  efter  sig. 

Om  Efteraaret  kommer  Fjeldboen,  som  har  vogtet  Kvæget,  frem  i  Fjeld- 
brynet med  dem  igen,  ser  drømmende  ud  over  den  8  Mils  Jordflade  og 
det  uendelige  Hav,  ser  ud  over  det  med  en  Henrykkelse  som  Lots,  da  han 
opløftede  sine  Øjne  og  saa  den  ganske  Slette  ved  Jordan  —  og  skiller 
sukkende  Faarene  hver  til  sin  Ejer,  kendt  med  dem  og  sikker  som  en 
Moder  paa  sine  Børn;  ser  endnu  en  Gang  ud  over  Sodoma  og  Gomorras 
Egne  —  og  gaar  igen  ensom  mod  Øst  for  at  gemme  sig  tavs  i  sit  trange 
Fjeldhjem. 

Men  nede  paa  Jæderen  har  man  ikke  Tid  til  at  se  efter  ham,  de 
bygger  Lade  og  Kostald  større.    Mejeri  paa  Mejeri,  større  og  større,  hvor 


*)  D.  e.  Lyng,  som  ædes,  binigea  til  Foder. 

skal  det  ende?  Osterier  og  Kartoffelmelfabrikker  og  Uldspinderier;  de 
prøver  engelske  ayrshire  og  blackface  mod  de  norske  Husdyrracer  og  di- 
sputerer i  Tørveluflen  om  Aftenen,  medens  Moder  slaar  Væven. 

Og  de  rigtig  gamle  Mænd,  som  er  stivest  i  den  bibelske  Geografi,  hol- 
der paa  deres:  de  kan  slet  ikke  med  denne  >assyriske«  Race  (ayrshire- 
Racen).    Og  de  rigtig  gamle  Koner  ryster  ligeledes  paa  Hovedet  af  baade 


Fig.  349.     Kvalbei.    (Efter  Maleri  af  Kitty  L.  Kielland.) 

sorte  >Mazurka-Høns€  og  »hvide  Tallienerart  og  holder  paa  de  brave  brune 
Jædethøns.  Og  maaske  kan  de  gamle  være  værd  at  høre  paa  ogsaa  i 
dette  Stykke. 

Blomsten  af  jædersk  Fabrikdrift  er  skudt  op  i  Gjesdal,  som  for  Resten 
altid  har  været  en  vindskibelig  Haandværksbygd.  Smede  paa  en  Hals, 
som  i  umindelige  Tider  har  leveret  Leer  og  Plove  til  høje  og  lave.  Aal- 
gaards  Fabrikker  er  denne  Industris  Krans  og  Krone. 

Saa  væva  vi  va'mel,  saa  slaa  vi  tilsammel. 


.1. 


j:  Væva  va'mel,  slaa  tilsamme),  la  saa  skjeiane  gaa.  :': 
skjeiane  =  Skytterne. 

Saaledes  har  syngende  Leg  højnet  Hverdagens  Husflid,  Slægt  for  Slægt  til- 
bage til  den  graa  Urtid;  ikke  mindst  i  Jæderens  store,  tørvedaftende  Staer. 
Spole  og  spinde,  væve  Vadmel  og  Verken  (Stof);  farve  Stykke  for  Stykke 
pottéblaat  i  en  stor  Krukke;  valke  med  Hænderne  paa  et  bugtet  Vaiketræ 

—  hver  Fristund  mellem  Arbejdet,  med  Folk  og  med  Fæ,  paa  Mosen  og 
paa  Blaamosen,  blev  brugt  dertil.  Selv  Mændene  maatte  stampe  med  Træ- 
sko i  en  stor  Balje  for  at  filte  og  valke  den  vaade,  varme  Væv. 

Saaledes  gik  forrige  Aarhundrede  ind  paa  Jæderen.  Men  ud  gaar  det 
med  ^mekaniske  Maskiner  i  store  Fabrikker.  En  eneste  Bygning  paa  Aal- 
gaard  har  80  Vævestole,  som  klaprer  og  snurrer.  Store  Fabrikker,  hvor 
Hundreder  af  elektriske  Lamper  gør  Aftenen  lys  som  Dagen;  som  tager 
Ulden,  ikke  blot  fra  Jæderen,  men  fra  hele  Landet,  ja  fra  andre  Lande  og 
Verdensdele;  vadsker,  skraber,  spoler,  spinder,  væver,  farver,  valker,  glatter 

—  for  saa  at  sende  Jæderens  Floneller,  Dress-  og  Kjoletøjer  o.  s.  v.  Landet 
rundt  og  klæde  høj  som  lav  i  Landets  Dragt.  Den  Mand,  hvem  delte 
Kæmpeskridt  paa  Tekstilindustriens  Omraade  skyldes,  er 

OLE  NIELSEN. 

Født  som  Husmandssøn  i  Ryfylke  havde  han  været  i  Lære  hos  en 
Farver  i  Stavanger;  denne  var  en  af  Hans  Nielsen  Hauges  Venner  og  delte 
hans  Partis  patriarkalske  Sindelag  i  Huset  og  Vindskibelighed  i  Forret- 
ning. En  Lærdom,  som  Nielsen  tog  med  sig  og  føjede  til  sin  elskede 
Husmandsarv:  Nøjsomhed. 

Han  nedsatte  sig  saa  som  Farver  i  Sandnes,  gik  paa  sin  Fod  til  Sta- 
vanger efter  Indigosækken  og  bar  den  paa  sin  Ryg  tilbage  de  15  Kilome- 
ter; og  lige  nøjsom  og  fordringsløs  har  han  vandret  hele  sin  Livsvej  frem, 
og  ingen,  som  mødte  ham,  skulde  af  hans  jævne  Ydre  og  Optræden  ane 
den  store  Banebryder  og  Fabrikherre. 

Der  ligger  mange  Aars  tunge  Tag  mellem  denne  beskedne  Begyndelse 
og  Aalgaards  og  Piggens  store  Fabrikker,  med  Produktion  for  Millionen 
om  Aaret  og  en  øvet  Arbejdsstok  paa  4—500  Mand,  taget  ud  af  de  gemte 
Bygders  Befolkning,  som  aldrig  havde  set  en  Maskine.  Der  skal  Genera- 
tioner til  for  at  skabe  en  fuldblods  Adelsmand,  er  der  sagt  med  tvivlsom 
Ret.  Sikrere  er  det,  at  der  skal  Generationer  til  for  at  skabe  en  over- 
legen Industri.  Naar  dette  Under  er  sket  paa  30  Aar,  saa  skyldes  det 
først  og  fremmest  Familien  Nielsens  Jernvilje.  Fire  Brødre  styrer  for 
længst  Brugets  Underafdelinger  i  Paderens  Aand.  Uvurderlig  Bistand  for 
det  patriarkalske  Husliv,  som  omslutter  de  ugifte  Arbejdere,  har  de  i  deres 
Hustruer  af  de  bedste  gamle  Jæderslægter,  Aasland,  Grude,  Vig  og  Skads- 
heim.  Og  den  ældste  Søn,  Nils,  har  for  længst  indført  sine  Sønner,  med 
tredie  Generations  øvede  Øje,  Haand  og  Hjerte,  men  fremfor  alt  med  Jern- 
vilje. —  Jeg  spiste  til  Middag  hos  ham,  ved  det  patriarkalske  Bord.  Til 
Grøden  fik  vi  Saft  med  hele  Kirsebær  i.  »Vil  De  se,  hvorledes  vi  paa 
Aalgaard  spiser  Kirsebær?«  spurgte  Værten.  Dermed  tog  han  en  Skefuld 
Bær,  og  uden  en  eneste  fortrukken  eller  anstrengt  Mine  knasede  han  Bær 
og  Stene  mellem  Tænderne,  lige  godt  med  Portænder  og  Kindtænder,  — 
knasede,  saa  det  gnistrede.  Knust  blev  de,  og  ned  gik  de.  Ske  paa  Ske, 
som  for  en  Maskines  Tandhjul. 

Saaledes  har  denne  Slægt  taget  Arbejdet,  baade  dets  Bær  og  Stene, 
saaiedes  har  de  roligt  knaset  de  tusind  Vanskeligheder  under  Udviklin- 
gen af  den  store  Bedrift.  Og  nu  sidder  den  gamle  Nielsen  i  Ro  paa  Sand- 
nes  —  lige  over  for  sit  første,  lave,  hvide  Farveri  — ,  taler  i  Telefonen  med 
sine  Sønner  og  følger  endnu  med  sin  arbejdsomme  Tanke  alle  de  hundrede 
Hjul,  de  tusind  Spoler  og  Skytter  og  de  mange  Hundrede  Arbejdere,  der 
endnu  forener  patriarkalsk  Levevis  med  moderne  Centralopvarmning  og 
elektrisk  Belysning.  Og  ikke  mindst  glæder  han  sig  over  de  gifte  Arbej- 
deres egne  Smaabrug.  For  Lyngheden  er  forvandlet  til  en  By,  et  Ideal 
af  en  By,  med  grønne  Jordstykker  eller  Haver  om  hvert  Hus,  fri  Sol  og 
egen  Vandledning. 

Men  i  Bøndergaardene  Jæderen  rundt  sidder  alligevel  Jæderboens  Hu- 
og  Folk.   I.  51 

stra  ved  Væven  og  Datteren  ved  Rokken,  medens  Mændene  ryger  deres 
Aftenpibe.  »Alle  mone  dra',«  siger  hun.  Om  saa  blot  nogle  Ører  hver 
Aften,  saa  øger  Virksomhed  baade  Velstand  og  Velvære,  medens  Ledighed 
tærer  paa  begge.  Derfor  er  det  bedre  at  væve  og  valke  med  Hænderne 
end  med  Tungen. 

Saa  væva  vi  va'mel! 

Og  paa  Sandnes  passer  gamle  Nielsen  godt  i  Omgivelserne.  For  det 
er  en  By  af  jæderske  Indflyttere  og  industridrivende,  som  netop  udmærker 
sig  ved  den  samme  Nøjsomhed  og  Vindskibelighed  og  derfor  arbejder  sig 
godt  og  jævnt  fremad  med  alle  deres  Teglværk  og  andre  Fabrikker  og 
deres  jæderske  Udførsel  og  Indførsel. 

De  er  Bylivets  Banebrydere,  som  endnu  har  næsten  alt  af  Bondens 
Jævnhed  og  Soliditet  og  næsten  intet  af  Bylivets  Bærme.  For  der  er  jo 
adskillige  Trappetrin  mellem  Storbyens  Usikkerhed  og  Jæderens  rolige, 
trygge  Forhold,  med  Landets  sunde  Søvn  for  aabne  Gadedøre;  med  Afreg- 
ning og  Penge  fra  Mejeriet  liggende  paa  Spanden  ved  Led  efter  Led  paa 
Alfarvej,  til  Bonden  har  Tid  til  at  hente  dem  hjem.    Selv 

STAVANGER 

er  jo  kun,  trods  sin  Ælde,  nogle  Trappetrin  højere  end  Sandnes.  Fuld  af 
Parvenuer  i  god  Forstand;  Nymænd;  Landets  Slægter,  som  energisk  arbej- 
der sig  op,  og  som  dermed  oparbejder  deres  By  og  deres  Land  —  og 
fortjente  at  adles  som  Arbejdets  Riddere. 

Jeg  kunde  fristes  til  at  sige:  Hvad  Norge  er  i  Europa,  det  er  Sta- 
vanger i  Norge.  Et  lille  Samfund,  som  ligger  borte  i  et  Hjørne,  men  som 
skubber  sig  frem  med  opsparet  Kapital  af  Naturkraft;  som  maaske  taler 
vel  meget  og  bevidst  om  sig  selv  og  sin  lille  Syssel,  men  som  virkelig 
lægger  ud,  modigt,  evnerigt  og  kraftigt,  —  som  vover  og  vinder,  saa  de 
større  Samfund  maa  beundre  det.  Nyt  og  dog  gammelt,  just  som  Norge. 
Gammel,  overgroet  Kultur,  som  dog  endnu  kan  skyde  rene  Pragtblomster. 
Hvad  siger  det  øvrige  Norge  f.  Eks.  om  Alexander  Kielland?  Han  er  saa 
ægte  Stavangermand,  at  han  gerne  kan  være  Byens  Symbol.    Selv  pegede 

han  engang  paa  Stavangers  ejendommelige  »Sol  og  Nordenvinde.  Dermed 
har  han  ogsaa,  uden  at  ville  det,  tegnet  sit  eget,  ægte  Stavangerbillede; 
for  Sol  og  Nordenvind,  det  var  netop  det,  han  var  i  sin  Livsgerning,  straa- 
lende  blank  og  skarp ;  netop  en  stavangersk  Foraarsdag,  som  det  krøllede, 
gamle  Bøgeløv  endelig  falder  for.  —  Stavanger  har  været  hugget  i  Grus,  som 
dets  Vaaben  viser,  af  Ulykke  og  Enevælde,  netop  som  Norge. 

Fig.  350.    Stavanger.    (Efter  Fot  af  Wilse.) 

Og  dog  —  trods  hugg  og  trods  saar  — 
dets  stamme  den  staar 
med  løv  og  med  livde  (Ly)  de  tusen  Aar. 
Saaledes  synger  Stavangers  Nationalsang  med  Rette.    Jeg  siger  atter: 
Stavanger  er  Norge  i  Miniature. 

Stavanger  har  altid  været  et  Centrum  for  Vestlandets  religiøse  Inter- 
esser, fra  Hauges  og  Haugvaldstads  Dage.  Det  er  baade  den  norske  Mis- 
sions, Søndagsskolens  og  Ungdomsarbejdets  Vugge;  ligeledes  Afholdssagens. 
Og  Navne  som  Peter  Hærems  og  Asbjørn  Klosters  lyser  over  Landet. 

Stavangers  Erhverv  er  Handel,  Søfart,  Fiskeri  og  en  rigt  opblomstrende 

Industri,  fornemmelig  Hermetikindustri ;  den  var  en  Sildeby  og  en  Rederby, 
med  Kongenavne  som  Jacob  Kielland,  Sundt  Hansen,  Berner  o.  s.  v.  og  en 
Sildekonge  som  Peter  Kohler;  den  er  bleven  Landets,  ja  Verdens  Sardinby. 
Den  lille  foragtede  Brisling  har  gjort  Stavanger  langt  mere  verdenskendt 
end  baade  Sild  og  Sejl  tilsammen.  De  blanke  Daaser  ruller  ud  til  alle 
Verdens  Centrer  og  Hjørner,  og  det  blanke  Guld  og  Guldmedaljer  ruller 
tilbage  til  Jæderens  og  Ry  fylkes  Hovedstad. 

Langs  Vaagen,  Østervaag  og  Verket  —  fra  Byende  til  Byende  —  stod 
Søhusenes  Geled  fra  Sildefiskeriets  Tid  uhyggelig  øde  og  tomme,  da  70-erne 
oprandt.  Men  nu  gaar  alle  Vindetove,  Gitterdørene  staar  aabne,  og  Yachter 
og  Skuder,  for  ikke  at  tale  om  Smaadampere  og  Motorskuder,  lægger  til 
med  Fisk.  —  Ja,  en  Fiskerflaade  kommer  fra  Island  med  fast  Leverance 
paa  10,000  Tons  Kuller  og  Torsk  for  Fiskebolle-Fabrikationen.  Og  medens 
i  de  gode  gamle  Sildedage  Søhuset  var  et  utæt,  halvdunkelt  Dyb,  hvor 
Arbejderskernes  sildeoliéde'og  skælbedækkede  Skikkelser  kun  oplystes  af 
de  løse  Talglys,  som  gravedes  ned  i  Salthøjen,  saa  sidder  de  nu  hvidklædte 
i  centralopvarmede  Lokaler,  fra  hvis  Hundreder  af  Vinduer  det  'elektriske 
Lys  kaster  sin  Glans,  saa  hele  Vaagen  vugger  i  Ildslanger.  5-etages  Mur- 
bygninger med  Elevatorer  i  Steden  for  Vindehuse. 

Det  store  Opland  og  de  mangfoldige  fiskerige  Fjorde  gjorde  det  na- 
turligt, at  Stavanger  særlig  blev  Stedet  for  Fiskeforædling;  men  der  skulde 
sandelig  ogsaa  Foretagsomhed  til,  for  Naturbetingelserne  er  jo  mange  Ste- 
der; og  Stavangerne  henter  deres  Fisk  fra  hele  VesUancfet  op  til  Aalesund 
og  helt  fra  Island. 

3  å  4000  Arbejdere  har  nu  deres  gode  Dagløn  paa  de  hermetiske  Fa- 
brikker, og  mange  flere  paa  alle  de  andre  Fabrikker,  som  lever  af  dem: 
Maskinværksteder ,  Savbrug ,  Kassefabrikker ,  Bliktrykkerier ,  Vaadbrug , 
Dampskibsflaader  i  Timecharter  paa  BrislingQordene  o.  s.  v.  Blot  Fi- 
skerne udgør  3—400  Vaadlag  paa  12—16  Mand  i  Laget;  det  bliver  5—6000 
Mand  foruden  Familier  I  Og  den  tekniske  Opfindsomhed  ægges  stadig 
længere  og  længere  frem  i  Byen.  Maaned  for  Maaned  finder  Formænd  og 
Arbejdere  en  forbedret  eller  ny  Maskine,  som  kan  indspare  manuelt  Arbejde 

Og  forøge  Produktionen  i  Sæsonen.  Arbejdsnavne  som  Lende  og  Opsahl 
og  Maskinfabrikantnavne  som  Nesslers  har  god  Klang.  Deres  Stavangerar- 
bejde  og  Stavangermaskiner  søges  fra  England,  Amerika,  Frankrig,  Portu- 
gal, ja  Japan.  Og  allerede  nu  —  et  kvart  Aarhundrede  efter,  at  Hermetik- 
industrien begyndte  —  indtager  de  oprindelige  Redskaber  en  Stilling  til 
de  nuværende  som  Flintelaasgeværet  til  Krag- Jørgensens  Magasiøgevær, 
saa  at  Byen  staar  i  Begreb  med  at  anlægge  et  Hermetikmuseum,  der  kan 
vise  vore  Børn  Industriens  og  Arbejdets  Gang. 

Fra  Hugning  og  Lodning  af  et  Par  Hundrede  Æsker  om  Dagen  kan 
en  Mand  paa  en  Maskine  nu  paa  en  Dag  slaa  12,000  Æsker.  Og  Lodde- 
bolten  er  totalt  afskaffet;  alt,  lige  til  Laagets  Lukning  og  Nøglens  Paahæng- 
niog,  sker  mekanisk,  ved  Falsning.  Saadan  gaar  det  til,  at  man  nu  i  Efteraars- 
sæsonen  paa  Byens  20  Fabrikker  nedlagde  40  å  50  Millioner  Æsker  Sardiner, 
foruden  hvad  der  er  krydret  til  Ansjos. 

Lad  os  af  de  20  Fabrikker  nævne  nogle  af  de  vigtigste:  Stavanger 
Preservering  Go.  var  Banebryderen  (fra  1873),  saa  kom  G.  Houge  Thiis, 
Ghr.  Bjelland  &  Go.,  Braadland  &  Go.,  Olsen  &  Kleppe,  G.  Andersens  Enke, 
Nor  o.  s.  V. 

Og  lad  os  saa  se  lidt  paa  en,  helst  en  af  de  selvgjorte  Konger,  for  nu 
har  Byen  Sardinkonger,  som  før  Reder-  og  Sildekonger.  Vi  tager  en  af 
»Nymændene«,  som  har  arbejdet  baade  sig  selv  og  Byen  og  Landet  frem, 
nemlig: 

GHR.  BJELLAND. 

Hans  Fader  var  Gaardarbejder  en  Mils  Vej  inden  for  Stavanger.  Alle- 
rede 8  Aar  gammel  tænkte  han  som  det  ældste  af  6  Børn  paa  at 
tjene  noget.  Og  han  fandt  Udvej.  Han  huggede  i  Skoven,  skar  Birkeris 
og  bandt  Koste,  to  store  Knipper,  slæbte  dem  saa  en  Fjerdingvej  til 
Riskekverven  og  tiggede  sig  Baadeiag  til  Byen  næste  Dag.  Kl.  5  næste 
Morgen  var  han  der  igen,  kom  med  til  Byen,  stod  Dagen  igennem  paa 
Bagerbryggen  og  fik  endelig  solgt  alle  sine  Koste  for  3  Ort  (Kr.  2,4o). 
Han  vendte  Ryggen  til  Kringler  og  Kager,  som  fristede  fra  Vinduerne,  og 

kom  hjem  sent  om  Aftenen  med   en   skrigende   Mave,   men   med  Ortene 
lige  hele. 

Saa  flyttede  Faderen  ind  til  en  af  Bymarkerne;  fremdeles  kun  Arbejds- 
mand,  som  tjente  1  Ort  og  16  Sk.  (Kr.  1,39)  om  Dagen  til  8  Menneskers 
Ophold.    Men  Drengen  hjalp  til,   han  fejede  Gaden  for  Folk,  bar  Kul  og 
Brænde,  samlede  de  Ben  og  Klude,   som   laa   tilbage   efter  Gødning   paa 
Bymarkerne,  vadskede  og  sorterede  Kludene  og  gjorde  det  til  en  hel   lille 
Forretning.    Saa  blev  han  konfirmeret  og  Bydreng  for  en  Sømandsskrædder; 
endelig  i  en  Butik,  og  saa  24  Aar  gammel  etableret  med  en  Formue,  som 
ved  Laan  og  Gave  var  skrumpet  ind  til  450  Kroner.    Købte  lidt  Hummer 
og  Fisk  og  sendte  til  Hamborg  og  England.     Helst  i  Smug,  for  den  Han- 
del var  igennem  Generationer  i  et  godt  engelsk  Firmas  Vold,   som   han 
maatte  overbyde.   Tre  Gange  kom  han  op  til  1500  Kroners  Formue  og  blev 
»poor«  igen.    Første  Gang,  da  han  maatte  forlade  sin  Forretning  og  ekser- 
cere.  Anden  Gang  kneb  Hummeren  ham.    8000  Hummer  skulde  til  Hull, 
men  maatte  dengang  endnu  gaa  over  Kristianssand.    Blev  sendt  derhen  i 
flydende  Kasser  og  laa  der  og  ventede  paa  HuUbaaden;    men   at  Vandet 
der,  hvor  store  Floder  flød  ud,  var  ferskt  ovenpaa,  saa  Ruser,  der  kunde 
sænkes,  maatte  til,  det  vidste  Stavangerne  ikke,  —  og  Hummeren  kom  død 
og  kassabel  til  Hull.    Bjelland  gik  til  Sengs  i  to  Dage,  men  saa  bed  han  Tæn- 
derne sammen,  stod  op  og  gik  paa  »med  krum  Nakke«.   Tredie  Gang  var  det 
Laksen.   Prisfald  i  England  tog  for  sidste  Gang  de  1500  Kroners  Aarsindtægt. 
Men  nu  havde  han  lært  for  mange  1500  Kroner.    Hummerparker  blev 
bygget,  saa  Varen  kunde  gemmes  til  bedste  Pristid  o.  s.  v.,   og   inden   10 
Aar  havde  han  Vestlandets  største  Eksportfirma  for  Hummer,  Laks  o.  s  .v. 
Imidlertid  var  han  ogsaa  begyndt  med  Ansjos;  først  i  smaa  Tønder,  saa  i 
Daaser;  fik  som  første  Mand  Falsemaskine  fra  Sverrig.   Og  da  hans  Kunder 
ogsaa  ønskede  Sardiner  og  anden  Hermetik,  byggede  han  hermetisk  Fabrik. 
Og  Fabrik  lagdes  til  Fabrik,  «en  ny  for  hvert  Aar,  hjemme  og  ude  (hvor 
Tolden  paa  forfinet  Vare  stillede  sig  hæmmende),   saa  at  inden  det  næste 
Tiaar  var  ude,  var  hans  Firma  Landets  største  i  sin  Branche,   og  norske 
Sardiner  i  Olie  hans  og  Byens  øvrige  Fabrikkers  Verdensspecialitet 

Ussel  Skoleuddannelse,  usselt  Helbred,  svært  ved  at  lære;  men  han 
har  været  nøjsom  og  »holdt  sig  til  Jorden«;  han  har  taget  fat  fra  Morgen 
til  Aften  paa  Søhusene;  var  selv  med  om  Bord  paa  Ansjosyachten  i  Jøsen- 
Qorden  og  tog  haardt  fat;  han  bar  været  klog  og  beslutsom  ved  Salg  som 
ved  Køb  pr.  Telegraf  og  pr.  Telefon,  naar  Slængene  gøres  langt  Nord  paa 
i  Farvandet.  Og  han  har  været  sej,  gaaet  paa  »med  krum  Hals«,  lige  fra 
han  balede  sit  første  Knippe  med  Koste  til  Bryggen,  og  til  dette  hans  Valg- 
sprog nu  genlyder  i  hele  hans  store  Forretning,  hvor  1300  Mennesker  ar- 
bejder saa  hurtigt,  Tanker  og  Fingre  kan  løbe. 

Hvad  Under,  at  en  saadan  Mand  bød  mig  600  Kroner  for  at  skrive 
en  økonomisk  Katekismus  i  Almanakken,  og  da  den  var  skrevet,  sagde: 
»Gladere  har  jeg  ikke  udbetalt  nogen  500  Kroner,  for  det  er  det,  som  maa 
læres,  vil  man  frem  i  Norge.  Og  er  vi  mange,  som  arbejder  os  frem,  saa 
arbejder  vi  Byen  og  Landet  frem«. 

Men  nu  er  Sardinkongen  udslidt  og  træt.  Han  sidder  gerne  ude  paa 
Selestranden  ved  Figgenf jordens  Laksemunding;  sidder  i  sin  gamle  engel- 
ske Konkurrents  Laksebytte ;  ser  Laksen  hoppe.  Bølgerne  rulle  over  Sandet 
og  Himmelen  blaane;  sidder  paa  Altanen,  plirer  mod  Solen  og  siger: 
»Her  er  Kanaans  Land«.  Han  fisker  sjældent,  gaar  hellere  sagte  Nord  paa 
mod  Baadeskurene  og  agerer  gratis  Kompagnon  med  gamle  Taabias  og 
hjælper  til  at  brede  og  tørre  Tangen  ud  over  Rullestenene. 

Der  har  han  den  Ro,  han  trænger  til.  Der  kan  ikke  engang  Telefonen 
komme.  Og  der  er  ingen  anden  Genbo  end  Feisteinens  ensomme  Fyr- 
holme. 

Derude  sidder  Fyrvogteren  og  gør  det  samme,  plirer  i  Kikkerten  efter 
Bjelland  og  hans.  For  dem  derude  er  atter  Livet  inde  paa  den  stille 
Selesand  det  samme  som  Verden,  med  dens  Tummel  og  Afvekslinger;  for 
derude  er  hverken  Avis  eller  Gade,  Gaard  eller  Nabo.  Et  Menneske  inde 
paa  Land,  som  gaar  ud  eller  ind  af  en  Fiskerhytte,  endsige  en  Vogn  med 
fremmede,  som  kommer,  er  en  Begivenhed,  som  Fyrvogteren  i  Kikkerten 
følger  med  Iver  og  Taknemmelighed  og  nøjagtig  rapporterer  til  en  lige  saa 
taknemmelig  Hustru  og  Datter.  —  Men  Nord  for  Feisteinen  kommer 

RYFYLKES 
Øer,  først  Roth,'  Norges  sydligste  Fuglefangststed.  Saa  de  365  Hvitingsøer 
med  et  Mylder  af  Sunde,  af  Fisk  og  af  Fiskere.  Efter  Smaatorsk  helst  i 
Ruser,  for  ikke  at  skade  Fisken.  Et  Lag  kan  have  30.  Og  Kvaser  kom- 
mer fra  Kristiania  maanedlig  og  henter  mangfoldige  Tusinde.  25  Øre  Kiloet. 
Eller  efter  Rudskaller  med  Ruser.  Om  Efteraaret  sendes  Skudeladninger 
saltet  ind  til  Stavanger,  og  Jæderboen  forsyner  sig  med  Vinterfisk  og  be- 
taler fra  7 — 8,  ja  stundom  15 — 16  Kroner  Tønden.  Det  var  disse  Rudskalle- 
læs, Jæderboen  i  gamle  Dage  kogte  Tran  af,  som  han  hældte  i  den  ur- 
gamle Tranlampe,  der  hang  ved  Ildstedet  i  Køkkenet  og  i  »Strydaa«  inde 
i  Stuen.  Strydaa  var  et  firkantet  Lufthul  i  Taget,  som  slap  baade  Osen 
og  Varmen  op  paa  Loftet. 

Derude  paa  Hvitingsø  er  der  ogsaa  Hummerparker,  baade  for  Bjelland  og 
Groom  &  Son.  Opmuret  i  smalle,  strømfriske  Sunde,  med  Rist  i  begge 
Døre,  hvor  op  til  20,000  Hummere  gaar  fornøjet  om  og  lader  sig  made, 
til  de  sendes  til  Hamborg  og  Hull,  som  betaler  bedst.  Ja,  der  er  endogsaa 
Hummerudklækning,  hvilket  er  en  baade  indviklet  og  langsommelig  Hi- 
storie. 

Og  naar  Hummerparkeme  ligger  der,  er  det  ikke  blot,  fordi  der  er  saa 
mange  let  anvendelige,  strømfriske  Sunde,  men  ogsaa  fordi  det  er  et  na- 
turligt Eldorado  for  Hummerne  og  dermed  tillige  for  Hummerfiskerne. 

Efter  Høsten  gør  man  Ruserne  i  Stand.  Omtrent  100  pr.  Mand;  saa 
der  er  noget  at  fare  over. 

Og  fra  Januar  til  Juli  glider  saa,  hver  Eftermiddag,  Baad  efter  Baad 
ud  paa  Sundene,  med  Forstavn  og  Bagstavn  højt  pakket  med  Ruser.  Ved 
store  Stene  og  Skær  gøres  Holdt;  Rusen  er  »madetc  med  Brisling  og  større 
Fiskeaffald,  og  Maden  er  parfumeret  med  Lavendelolie,  Annisolie  eller  helst 
Eddike.  Den  føres  stille  ned  og  føres  frem  og  tilbage,  indtil  den  faar  den 
bedst  mulige  Stilling,  saa  Tangens  store,  brune  Blade  kan  lægge  sig  om 
den  sindrige  Fælde  og  betage  den  dens  Mistænkelighed. 

»Naar  saa  Natten  kommer  med  Hvile  og  Ro,  da  er  det  Hummerens 
Tur.     Forsigtig  famler  den  sig  frem  af  sit  Skjul.   Den  baade  ser  og  lugter 

efter  Mad,  medens  de  svære,  gridske  Kløer  aabnes  og  knibes  sammen  med 
Kæmpekræfter.  Det  gaar  helst  løs  paa  Maslinger  og  Smaakrebs.  Men 
pludselig  skinner  Rasens  fede,  blanke  Brisling  mod  den,  —  og  alle  fem 
Par  Fødder  kommer  i  Fart.  Først  stikker  den  de  lange  Følehorn  ind  ad 
Maskerne  og  undersøger  Varen,  og  er  den  efter  dens  Kogebog  (det  vil  sige 
helst  lidt  lugtende),  saa  finder  den  snart  Køkkendøren.  Maaske  er  der 
to-tre  sammen  i  Køkkenet,  naar  Fiskeren  om  Morgenen  kommer  for  at 
drage.  Men  da  vil  de  gerne  gøre  hverandre  Skade.  De  har  jo,  som  alle 
Krebsdyr,  let  ved  at  slippe  en  Klo  fra  sig,  naar  de  er  i  Knibe.  Derfor 
bliver  alle  Hummere,  før  de  slippes  i  Parken,  surret  med  Messingtraad. 
Med  tre  Omvindinger  af  den  om  Kloen  maa  den  største  Røver  være  god.« 

Paa  alle  Hvitingsøs  utallige  Øer  gaar  der  Faar,  som  er  navnkundige 
for  deres  Uld  og  deres  Kød  og  deres  Vægt,  og  der  vugger  Lodser,  som  er 
lige  saa  navnkundige  for  deres  Sømandskab,  og  som  har  set  mere  af  Ver- 
den end  Leif  Erikssøn,  før  de  slog  sig  til  Ro  hjemme. 

Saa  kommer  Karmøen^  Amtets  største  og  Landets  bedst  befolkede  0. 
Her  gaar  Jordbrug  og  Fiskeri  Haand  i  Haand.  Og  naar  det  første  altfor 
meget  har  været  Binæring,  saa  er  det  forstaaeligt  for  den,  som  ved,  hvor- 
ledes baade  Sild,  Torsk,  Hvidling  og  Makrel  kan  stime  om  Øen  og  lokke. 
Men  Karmøboen  gør  for  Tiden  ogsaa  Fremskridt  paa  Jorden.  Naturen 
er  ligesom  Jæderens,  og  Jæderboer  hentes  ind  for  at  lære  de  indfødte, 
hvordan  Jordarbejde  skal  udføres,  baade  godt  og  hurtigt  og  billigt.  Der 
brydes,  og  der  udtørres.  50  Tdr.  store  Moser  er  allerede  indvundne  mod 
Nord  i  Torvestad,  lige  saa  store  Syd  paa  i  Skudenes;  Jæderen  smitter. 
Og  Karmøen  tiår  faaet  sine  Mejerier,  og  disse  har  her  som  overalt  givet 
Jordbruget  et  kraftigt  Stød  fremad.  Saa  forhaabentlig  oplever  vi  ikke 
længe  at  høre  de  foragtelige  Ord,  som  vi  hørte  af  en  Mand,  der  sidder 
med  et  godt  lille  Brug,  rigt  paa  Opdyrkningsmuligheder:  »Aa,  hvad  kan 
der  blive  af  at  grave  i  den  sorte  Jord;  jeg  er  netop  kommen  hjem  efter 
en  3  Ugers  Fedsildetur,  og  mit  Nettoudbytte  af  de  3  Uger  er  800  Kroner 
Nej,  Jorden  maa  ligge«. 

Det  hasardiøse  ved  Fiskeriet  har  en  ganske  anden  dragende  og  spæn- 


Digitized  by 


Google 


818  LANDE   OG    FOLK 


dende  Magt  over  Sind  og  Tanker  end  Jordbruget,  hvis  Indtægter  og  Ud- 
gifter saa  omtrent  paa  Forhaand  kan  slaas  fast,  og  hvis  Regnestykker  ikke 
tilfredsstiller  Havboens  Fantasi.  Og  paa  Karmøen  er  hver  Mand  helbefa- 
ren,  baade  Sømand  og  Fisker. 

Er  der  ikke  noget  at  gøre  paa  Søen  —  agevis,  ja  maanedsvis  — ,  saa 
sidder  saadanne  fiskende  Jordbrugere  helst  nede  i  deres  Søhase,  binder 
eller  bøder  Vaad  eller  Garn  eller  slentrer  Tiden  bort  saa  godt,  han  kan,  i 
Drømme  om  den  Fangst,  han  kan  faa.  Det  falder  tungt  at  tage  fat  paa  det 
kedelige  Jordarbejde,  og  det  bliver  gjort  efter  Lysten. 

Og  dog  kan  et  lille  Jordbrug  og  Fiskeri  godt  forenes,  hvad  Karmøen 
leverer  gode  Beviser  paa.  Det  gælder  bare  om,  at  Interessen  for  Jordbru- 
get vækkes.  Og  Kystfiskeriet  er  periodisk  og  lunefuldt.  Uden  den  Støtte, 
som  et  lille  Jordbrug  yder,  vil  Kystfiskeren  ofte  blive  slemt  stillet.  Et  Par 
Køer,  nogle  Faar,  Kartofler,  Grønsager,  Tørvemose  eller  Skovstrimmel,  det 
er  noget,  han  trænger  til;  saa  har  ogsaa  Hustru  og  opvoksende  Børn  noget 
at  pusle  med,  mens  Manden  er  paa  Søen. 

Anderledes  er  det  med  de  Karmøboer,  som  er  gaaet  over  til  at  være 
Storfiskere  eller  Havfiskere,  som  med  Dampbaade  eller  store  Motorknttere 
forfølger  Sildestimerne,  hvad  enten  de  staar  under  Kysten  eller  er  gaaet 
til  Havs  igen  —  omtrent  hele  Aaret  — ,  se,  der  maa  man  jo  være  eet  af 
to  og  ikke  begge  Dele. 

Men  det  Fiskeri,  som  optager  alle  Karmøens  Folk,  er  Makrelfiskeriet 
omkring  Utsire  ved  St.  Hans-Tider  og  Foraarssildefiskeriet  midtvinters. 

Det  første,  Foraarssildefiskeren  maa  lære,  det  er  at  vente  —  vente  og 
atter  vente. 

De  ligger  paa  Fangststeder  og  i  Udbavne  og  kryber  mellem  Bjærg- 
knolde.  Stormen  fejer.  Dag  og  Nat;  den  tunge  Sø  ruller  ind  mellem  Hol- 
mene, og  Fartøjer  driver  i  Land  i  de  bedste  Havne.  For  der  er  lidet  eller 
intet,  som  tager  af  og  giver  Beskyttelse  mod  et  saadant  Stormvejr.  Ime- 
dens staar  Silden  og  koger  lige  ind  i  Strandstenene,  Hvalen  blæser  og 
blæser,  og  Maagehæren  sejler  og  skriger  over  Sø  og  Skær. 

Guldet  ligger  og  blinker  for  ens  Fod;   men   ingen  kan  bukke  sig  for 

at  faa  det.    De   er   triste,   disse  Ventedage.     Mod  og  Penge  og  Redskaber 
slides. 

Den,  som  engang  har  prøvet  det,  vil  sent  glemme  den  graa  Trist- 
bed, som  rinder  ind  i  Sindet,  naar  man  ligger  og  længes  ud,  magtesløs 
paa   en   bivende  Skude  i  Udbavnen,   medens  Stormen   bviner  og  hyler  i 


Fig.  351.     Foraorssildefiskerl. 

Riggen,   og  Tungalden*)  slaar  Stortromme  Vest  paa  i  Skærene.    Dette  er 
en  Fiskers  egne  Ord. 

Men  kommer  der  saa  en  Dag  med  godt  Vejr,  saa  er  alt  forandret  i  et 
Øjeblik.  Ud  løber  de  af  Havnen  som  Drenge  fra  en  Skole;  det  vrimler 
og  kryber  over  hele  Søen.  Skuder  med  deres  brune  Sejl  i  Top,  Garnbaade 
og  Vaadbaade,  Motorfartøjer  og  Dampskibe,  store  og  smaa  omkring  hver- 


'*')  Landsmaal:  tung-alda,  >den  tunge  Bølge«,  »Havbølgen«. 

andre.  Og  alt,  hvad  der  bor  i  Fiskerens  Sind  af  Mod  og  Snedighed,  Kraft 
og  Energi,  kommer  paa  saadanne  Dage  for  Lyset.  Vege  er  de  ikke;  for 
alt,  hvad  de  da  kan  taale  af  Arbejde  og  Anstrengelse,  Kalde  og  Væde,  Snit 
og  Tørst,  det  er  næsten  atroligt. 

Og  Kaproning  og  Kapsejlads  og  Konkurreren  Lag  mod  Lag  og  Dans 
og  Kamp,  —  saa  Opsynschefen  har  sin  falde  Hyre,  det  følger  selvfølgelig 
med,  hvor  ti  Tusind  Fiskere  skal  høste  den  Blaamose,  som  ikke  kan  >ud- 
skiftesc. 

Paa  saadanne  Dage  bliver  det  velsignet  godt,  naar  Aftenen  kommer,  at 
kunne  krybe  ned  og  lægge  sig  paa  Logiskaden  eller  i  Dæksbaaden,  selv 
om  Lejet  er  baade  haardt  og  trangt  og  Luften  nok  saa  mættet  af  Oljeklæ- 
der  og  Vandstøvler. 

Men  lad  os  forlade  Tummelen,  sætte  os  paa  Udkigshøjen  og  se  paa 
Livet  fra  det  Qerne. 

Det  er  kølige,  fygende  Januar-  eller  Februardage.  Svag,  men  isnende 
østlig  Fralandsvind.  Saa  længe  Solen  er  oppe,  lægger  et  let,  riflet,  hvidligt 
Skylag  sig  foran  den,  stundom  lidt  hullet  og  utæt,  som  graahvide  Lamme- 
flokke  paa  Himmelens  Sletter.  Den  dæmpede  Vintersol  kaster  et  dobbelt 
blegt,  sølvhvidt  Skær  over  de  smaakrusede  Dønninger  nedenunder,  som 
stiger  og  falder  mod  Himmelens  graahvide  Horisont.  Det  er  næsten  en 
Maaneskinsstemning  over  Havet  midt  om  Dagen.  —  Nærmere  ind  mod 
de  afskyllede  Bjærgknolde  fortsættes  og  fortættes  den  sølvhvide  Kolorit. 
Skær  og  Holme  ligger  ganske  hviddækkede  af  stormavede,  mætte  Maager. 
Og  de  brydende  Dønninger  lægger  en  graahvid  Skumkrave  om  hver 
Holmes  opdukkende  Hovede. 

Bølgerne  er  saa  høje,  at  Hvalerne  ikke  kommer  ordentlig  til  Syne,  men 
Skummet  koger  hvidt  eiter  dem,  og  Sprøjtet  fra  deres  Næse  farer  op  som  et 
Springvand  og  driver  for  Vinden  ud  over  Vandet  som  en  hvid  Røgsøjle.  Sku- 
der, Yachter  og  Baade,  ja  selv  Dampskibene  er  graahvide  af  Sildeskæl,  baade 
over  Dæk  og  Ræer.  Og  Vaadlaget,  som  sidder  paa  Bjærgknoldene  og  haler 
i  Vaaddet  for  at  lette  Sildetyngden,  saa  deres  Kammerater  nede  i  Baa- 
dene  kan  komme  til  at  øse  den  sprællende  Sølvfisk  op  med  deres  svære 

to  Tønders  Dragruser  —  ja,  de  skinner  ogsaa,  med  samt  deres  Stalbrødre 
nedenunder,  i  Perlemor  og  Sølv,  fra  Sydvesten  til  Vantespids  og  Skafte- 
støvler. Selv  de  ubarberede,  vaadlæbede,  udvaagede  Ansigter  er  indgnedet 
med  Sølvstøv.  Det  eneste,  som  bryder  denne  fine,  sølvgraa  Tone,  er  alle 
de  splinterny  gule  Olieklæder,  der  lyser  op  som  Smørblomster. 

Kællinger,  Børn  og  Oldinge  graver  sig  ud  og  gramser  eller  øser  op 
af  Havets  uudtømmelige  Sølvgruber.  Først  til  nærmeste  Husbehov.  Alle 
Skorstenene  ryger  af  stegt  Foraarssild;  og  gennem  alle  aabne  Gadedøre 
sprutter  og  suser  det  fra  Stegepanderne.  Saa  —  for  lange  Tider,  til  Røgeri 
OS  Spegeri.  Mellem  Ribsbuskene  i  Smaahaverne  og  hvor  der  kan  hænget, 
hænger  Stokken  fuld  af  nyflækket  Sild.  Og  saa  paa  Spekulation.  Selv 
Kvinder  er  fremdeles  med.  Ja,  jeg  har  endog  hørt  om  en,  som  er  For- 
mand for  et  Vaadlag. 

Søhusdørene  kommer  op.  Vindehjulene  knirker.  Tovene  piber.  Føre- 
baadene  bugseres  højtideligt  frem,  ladede,  som  skulde  de  synke,  med 
Salt  eller  tomme  Tønder  i  høje  Pyramider.  Kællingerne,  som  skal  skære 
Hovedet  og  Indvoldene  af  Fiskene,  sjobber  atter  i  de  gamle  Olieklæder  og 
de  svære  skrabende  Mandfolkestøvler.  Faar  deres  muhamedanske  Tør- 
klæder for  Munden  og  deres  Kniv  i  Haand.  Bliver  blodige  og  skællede 
over  Hænderne  og  tørrer  sig  frejdig  og  rigelig  ud  over  Bryst  og  Mave,  saa 
hele  Forsiden  glinser  i  Farver  som  den  fedeste  Palet.  De  glider  hen  over 
det  slibrige  Søhusgulv,  som  er  fuldt  af  Fiskeindvolde,  og  frem  i  Gitterdøren, 
sveddampende;  skyggende  over  Øjnene  med  Albuen  og  spilende  de  dryp- 
pende Fingre.  Hovede  bag  Hovede  staar  de  der  for  at  høre,  naar  Hurraerne 
skralder  fra  Bugten  mellem  begge  Søhusrækkerne  —  fra  Fiskere  og  Op- 
købere, hvis  Haab  vokser,  hver  Gang  en  ny  Lastdampbaad  eller  Passager- 
baad  med  Slorkøbere  damper  ind  mellem  dette  Virvar  og  Mylder,  ind  ad 
det  lange  smalle  Farvand,  smalt  og  festligt  som  en  Kanal.  Et  Korsoliv, 
paa  sin  Vis  lige  saa  festligt  og  ejendommeligt  som  det  paa  Venedigs  Ka- 
naler. 

Der  løfter  en  de  sprællende  Sild  op  af  Garnet  for  at  syne,  hvor  stor 
og  fed  den  er;  næsten  ikke  til  at  faa  brunet  paa  Panden. 


Digitized  by 


Google 


822 


LANDE  OG  FOLK 


Hurra!  En  behøver  bare  at  begynde,  saa  er  det  som  Lunte  til  Krudt, 
Hurraet  lyder  fra  alle  Kanter,  selv  fra  de  mest  forvaagede,  udsultede  og 
forslidte,  som  maaske  kun  faar  Slæbet  og  ringe  Udbytte.  For  Prisen  kan  jo 
falde  forfærdeligt  i  Styrtefiskeri.  Baadlagene  kan  snart  hænge  mismodige 
over  deres  Sølvdynger.  Maaske  man  til  sidst  ikke  engang  faar  Arbejds- 
penge  og  Udlæg  igen,  selv  om  Silden  løber  dem  i  Hænderne. 


Fig.  352.     Haugesund. 

Se,  saadan  er  Livet  paa  Haugesunds  Havn.  Med  et  driftigt  Skibsrederi 
oven  i  Købet.  Med  en  Skibstonnage,  som  er  -^  af  Stavangers  og  omtrent 
saa  stor  som  Tønsbergs.  Med  »Nymænd«,  som  kunde  være  Millionærer. 
Som  Johan  Thorsen.  En  beskeden  Bager  fra  Stavanger,  som  flyttede  derop; 
som  blev  Sildesalter  som  alle;  og  Skibsreder  som  næsten  alle;  og  som  gik 
sin  beskedne  Vej  frem  i  Skibe  og  i  Formue;  men  som  i  levende  Live  har 
skænket  sin  Million  bort  i  Hundredtusind-Summer  i  Veldædighedens  og 
Oplysningens  Tjeneste,    medens  han  selv  lever  et  lige  beskedent  Privatliv. 

Og  Haugesund  bar  en  hel  Dampskibsflaade,  som  uafladelig  løber  over  til 
England  med  fersk  Sild  paa  Is.  Tomme  Kasser  staar  opstablet  i  Husform, 
hele  Husrækker  langs  Sundet,  færdige  til  at  tages  i  Brug  straks,  naar  Sil- 
den kommer. 

Og  Haugesund  har  et  Jordbrug  i  Omegnen  (i  Skaare  og  Skjold),  som 
bliver  mere  og  mere  jædersk.  Der  er  Gaarde  som  Rossebø's,  som  paa  10 
Aar  har  fordoblet  deres  Avling.  Selv  Skoven  titter  tappert  frem.  Der  er 
Liv;  der  er  ikke  øde  og  dødt  langs  dette  Landskab,  hvor  Harald  Haarfagre 
boede  paa  Avaldsnes  og  højlagdes  i  Skaare. 

Vi  er  kommet  til  Holmrygerne,  Deres  Æt  er  gammel  og  gæv  i  Landet. 
Deres  Navn:  Ryger,  omfattede  hele  Stavanger  Amt,  Rogaland,  ja,  gik  maa- 
ske  i  Urtiden  lige  til  Rygjarbit  (ved  Risør),  hvor  de  og  Skirerne  mødtes. 
De  ældste  latinske  Historikere,  som  nævner  Nordmænd,  ved  kun  om  Ryger 
og  Skirer,  ja,  selv  Navnet  Holmryger  nævnes  paa  Latin:  Ulmerugii.  De 
kæmpede  med  Goter  og  Longobarder.  Og  Rugerkongen  Odoaker  (Audvakr), 
med  Skirer  og  Eruler  i  sit  Lag,  underkastede  sig  i  Aaret  476  e.  Kr.  Italien 
og  omstyrtede  det  vestromerske  Kejserdømme.  Det  er  et  gammelt,  modigt 
Folk  I 

De  øvrige  Holmrygers  Øer  danner  en  Overgang  fra  Jæderens  til  Ry- 
fylkes  Natur.  Mere  Fjeld  og  Skov  og  flere  Viger  og  Indskæringer,  Ren- 
nesø,  Talgø,  Finnø,  Ombo  o.  s.  v.  Og  Jordbrugets  Udvikling  hæmmes 
baade  her  og  i  Ryfylkes  indre  Fjorddistrikter:  HøgsQord,  Hjelmeland  o.  s.  v. 
ikke  lidt  af  Fiskeriet,  særlig  Brislingflskeriet,  som  Aar  for  Aar  bliver  mere 
indbringende.  Man  faar  jo  nu  i  Sæsonen  op  til  4  Kroner,  ikke  for  Tønden, 
men  for  Skæppen.  Og  midtvinters  2  Kroner  for  Skæppen  af  mager  og 
blandet  Vare.  Mangen  en  bliver  herved  i  Hast  Velstandsmand,  køber  sig 
en  god  Gaard  i  Stavangers  Udkant  og  lever  af  Mejerileverance.  Til  stor 
Undskyldning  for  Ryfylkingen  maa  det  ogsaa  indrømmes,  at  han  som 
Landmand  arbejder  under  vanskeligere  Forhold  end  Jæderboen.  Terrænet 
er  ofte  saa  brat  skraanende,  at  han  ikke  kan  anvende  de  nye  arbejds- 
sparende  Jordbrugsredskaber.  Dernæst  er  der  mindre  af  Dyrkningsland 
end  paa  Jæderen   og   mindre   af  den  milde  Vinter  til  Dyrkningsarbejdet. 

Og  Kommunikationerne,  som  nutildags  ogsaa  spiller  en  stor  Rolle  i  Land- 
braget, er  ofte  højst  mangelfulde.  Langt  mellem  Gaardene,  ofte  kun  Fod- 
sti ft'a  Bygd  til  Bygd,  det  skal  ikke  hjælpe  paa  Landbrugets  Opkomst. 
Medens  Jæderboen  har  gode  Veje  overalt  og  en  Jernbane,  som  Aaret  rundt 
flere  Gange  om  Dagen  sætter  ham  i  fast  og  hurtig  Forbindelse  med  — 
om  han  vil  —  4  Byer,  der  konsumerer  alt,  hvad  han  bare  kan  producere. 
Men  —  Mejerierne  kommer  nok  i  Ryfylke  ogsaa,  og  Fremgangen  med  dem 
—  trods  de  to  store  Hindringer:  Usamdrægtigheden  og  Brislingen.  Her 
var  Foregangsmænd  nok  at  nævne  ogsaa  her  —  som  Selvaag  og  Ole  Bjel- 
land  jun..  Havedyrkere  paa  en  Hals. 

Ryfylke  er  Stavanger  Amts  Hardanger,  Landliggernes  og  Turisternes 
Maal.  Den  bratte,  vilde  Lysefjord  med  det  jomfruelige  Fjeldhjem  bag  sig; 
den  granskovrige  Aardal  med  sin  halvt  østlandske  Natur,  —  de  smilende, 
løvkransede  Jelsa-  og  Hjelmelandsfjorde,  det  lune  Nærstrand  og  det  rent 
hardangerske  Søvde,  med  de  evige  SneQelde  bag  sig.  Det  er  det  kendte 
vestlandske  Panorama  af  grønblanke  Fjorde  og  stejle,  løvrige  Bredder,  som 
vækker  alle  besøgendes  Beundring,  skønt  Ryfylkes  Rigdom  derpaa  endnu 
er  kendt  af  altfor  faa.  Anderledes  med  Ruten  op  til  Suldal  og  Bratiands- 
dalen,  den  er  jo  verdenskendt.  Der  gaar  den  europæiske  Strøm  op  fra 
Sand  til  Osen,  Suld aisporten,  Nes,  Breifond  og  Odda  eller  Haukelid.  Jo 
længere  op'  man  kommer,  des  mere  bliver  Driften  Indlandsbondens,  med 
Sæterdrift,  Heiedrift,  Savbrug  og  Jordbrug,  foruden  Jagt  om  Vinteren.  Men 
nede  ved  de  lune  Fjorde  lægger  man  sig  mer  og  mer  efter  Frugt-  og  Bær- 
avl, som  tør  have  en  stor  Fremtid  for  sig,  da  Forbindelsen  med  England 
er  saa  let.  Der  er  adskillige  Foregangsmænd  dukket  op  i  den  Retning,  og 
det  baade  Mænd  i  deres  bedste  Alder,  som  Ole  Bjellandjan.  paa  Fister  og 
Chr.  Selvaag  i  Hjelmeland,  og  lige  til  rørende  Eksempler  blandt  Børn  og 
Oldinge,  der  har  gjort  en  Herrens  Have  af  bare,  stenede  Strande. 

Hvad  siger  man  f.  Eks.  om  de  to  gamle,  Tollef  Thime  og  hans  Hustru 
Karen?  Gaardsnavnet  siger  os,  at  vi  atter  her  har  Jordarbejdets  jæderske 
Apostle;  de  to,  som  havde  Guldbryllup  for  et  Par  Aar  siden.  Og  som  for 
fire  Aar  siden  atter  tog  fra  Byen  til  Landet  og   i  deres   høje  Alder   lagde 

deres  Kærlighed  paa  nogle  Strand-Bjærgknolde  i  Jelsa.  Naar  undtages 
Husene  og  et  Par  gamle  Frugt-  og  Bærtræer,  var  det  bogstavelig  talt  lutter 
Sten  og  Strand,  Købet  drejede  sig  om.  Og  nu  —  efter  3  Aars  Forløb  — 
ligger  der  en  smilende  Idyl.  Overflødig  bærende  Frugt-  og  Bærtræer,  grøde- 
rige Jordbærenge  og  Græssletter  ind  imellem,  foruden  en  velbefolket  Hønse- 
gaard.  Det  er  i  og  for  sig  et  Mesterværk.  Alt  er  deres  egne  gamle  Hænders 
Værk.  Kun  til  de  værste  Dynamitsprængninger  har  der  været  søgt  lidt  Hjælp. 
Ellers  har  hun  og  han  i  Fællesskab  først  flyttet  to  Husbygninger  nærmere 
Fjeldvæggen  for  at  skaffe  fri  Plads  og  fri  Sol.  Og  sammen  har  de  lempet 
paa  Stene,  ofte  store  som  hele  Kærrelæs;  fyldt  ud  i  Stranden,  saa  Skær  er 
blevet  Fastland  og  Hønsegaard;  videt  ud  og  bygget  Mur  mod  Søen;  sam- 
let Tang,  Mos,  Løv  og  Sand  i  Blandingsgødning  til  Jord-  og  Gødnings- 
dannelse.  Saa  Bjærg  og  Strand  er  forvandlet  til  idel  Frugtbarhed.  En 
god  ægte  rygsk  Hule  er  det  ogsaa;  med  Beskyttelse  for  al  Slags  Vind 
og  Solvarme  i  Overflod;  netop  en  Frugtplads.  Og  lykkelige  Hænder  har 
ført  Arbejdet,  saa  det  snart  sagt  har  spiret,  om  den  tørre  Kvist  har  været 
puttet  i  Jorden. 

Og  naar  vi  saa  hører,  at  Tollef  og  Karen  i  yngre  Dage  har  haft  Tid, 
Mod  og  Hjertelag  til  —  foruden  at  bringe  deres  egne  15  —  femten  — 
Børn  frem  i  Verden  —  at  tage  sig  af  en  hel  lille  Flok  af  Fosterbørn,  ja, 
saa  forstaar  vi  lettere  det  Kærlighedsværk,  som  de  nu  i  deres  Alderdom 
har  ofret  paa  Bjærgknolderne  inde  i  Jelsa. 

Men  —  vi  har  Søfuglenaturen  i  os ;  vi  maa  ud  paa  Vandet  til  sidst  og 
nyde  Septemberdagens  farverige  Pragt  og  »se,  naar  Brislingen  vaagnerc. 
Næssene  og  al  deres  Løv-  og  Fyrreskov  spejler  sig  i  det  stille,  klare  Vand. 
Brændefartøjernes  Sejl  hænger  slappe;  ikke  et  Vindpust  føles.  Hist  og 
her  slaar  en  Gople  op  gennem  Vandfladen,  og  runde,  uskyldige  Bølgeringe 
gaar  ud  til  alle  Sider.  Eller  en  Maage  slaar  ned  efter  en  Fisk  og  kredser 
atter  let  videre. 

Langs  Landet  ligger  Vaadlag  i  hver  eneste  Bugt.  Der  stiger  stille  Røg 
op  fra  Logifartøjerne,  og  vi  kan  vejre  Lugten  af  stærk  Kaffe.  Kun  en  For- 
mand for  et  Vaadlag  er  paa  sin  Post.    Han  ligger  paa  Knæ  bag  i  Baaden 

Og  stirrer  ned  i  Vandet  med  sin  store  grønne  Vandkikkert.  Stirrer  efter 
den  lille  sølvblanke  Fisk,  som  for  nogle  Aar  siden  kun  var  Fattigfolks 
Kost,  men  nu  hører  med  til  Delikatesserne  paa  alle  Rigfolks  Borde  Verden 
over;  som  før  høkredes  ud  saltet  og  dryppende  i  Nævevis  for  2  Øre  Næ- 
ven, og  som  nu  serveres  i  Olie  og  Tomatsovs,  en  Mundfuld  i  en  Blikdaase 
for  35  Øre. 

Pludselig  giver  Formanden  et  lille  Signal.  Om  Bord  i  Skuden  med 
Kaffeduflen,  dér  forstaar  de  det  straks,  og  de  kommer  styrtende  hver  paa 
sin  Plads.  Ved  Aarerne  sidder  der  senestærke  Mænd,  saa  den  tunge  Vaad- 
baad  glider  frem.  »Lad  gaal«  Og  Formandens  Kommando  bliver  lystret 
bedre  end  nogen  Obersts.  Det  tunge,  tælte  Garn  langes  ud,  medens  Baa- 
den  farer  i  en  Bue  om  det  Sted,  hvor  Formanden  saa  Glimtene  nede  i 
Dybet. 

Mændene  arbejder  voldsomt,  for  Brislingen  er  gesvindt  i  Vendingen 
og  lunefuld  som  selve  Søen.  Intet  Sekund  spildes.  Nu  trækker  de  allerede 
det  dyre  Garn  sammen,  medens  Sveddampen  staar  af  dem.  Brislingen  er 
dyr;  der  skal  ikke  være  nogen  stor  Klat,  før  Arbejdet  er  godt  betalt. 

Imens  er  der  blevet  Liv  rundt  om  i  Lejren.  Op  af  alle  Logifar- 
tøjer myldrer  det  af  Folk.  Vaadlag  efter  Vaadlag  kommer  roende,  saa 
Fossen  staar  for  Boven.  Og  der  kastes  det  ene  Kast  efter  det  andet.  Og 
Fjeldene  paa  den  anden  Side  af  Fjorden  giver  Genklang  af  Formandens 
Kommandoraab  og  Aaretagenes  regelmæssige  KlikKlak.  Og  graadige  Maager 
og  Terner  vrimler  frem  fra  alle  Kanter  og  fylder  Luften  med  hæse  og  iltre 
Skrig,  Glædesskrig  over  den  festlige  Stund,  »naar  Brislingen  vaagner«. 

—  —  Og  saa  er  vi  færdige  med  vor  Rundtur  i  Stavanger  Amt  og  kan 
med  bedre  Forstaaelse  synge  med  i  Stavangers  Nationalsang: 

Og  jærbuen  rusler  med  jerospet  til  stav, 
og  øibuens  mod  er  som  maagens  paa  hav, 

og  fjordbuen  god 

er  fole  paa  fod, 
det  amt  skal  forynge  Stavangers  blod. 

